
INTRODUCERE 


* 


Volumul V din seria de „Călători" se întinde 
pe un interval de circa patru decenii. El cuprinde aceleaşi categorii de „Că¬ 
lători" ca şi volumele precedente. Şi aici s-a ţinut seama de realităţile din 
trecut cînd Ţara Românească, Moldova şi Transilvania alcătuiau unităţi 
politice diferite şi cînd un locuitor din Ţara Românească sau din Transil¬ 
vania de pildă nu putea fi socotit localnic în Moldova şi viceversa. Aşadar 
şi locuitorii Transilvaniei, fie ei, români, saşi, secui sau unguri, vor beneficia 
în lucrarea noastră de acelaşi tratament ca românii din Ţara Românească 
şi din Moldova (vezi Cnvint înainte , voi. I, pp. XIII, XIV). Aşa se ex¬ 
plică şi prezenţa în volum a relaţiilor lui I. Kemeny, C. Mikes şi a celor¬ 
lalţi supuşi ai principelui Transilvaniei veniţi în ţările noastre în timpul răs¬ 
coalei seimenilor. Ca aspect volumul de faţă se deosebeşte destul de mult 
de volumele III şi IV, mai omogene, cu o structură mai unitară legînd eve¬ 
nimentul sau mărturia izolată de un punct central, în vreme ce materialul 

de faţă e ca o apă curgătoare ce-şi caută o albie. Dacă în intervalul 1595—1601 
asupra ţărilor noastre se concentra tot interesul lumii creştine, înfiorate de 
rezultatul hotărîtor ce se aştepta de aici, acum, în primele decenii ale seco¬ 
lului al XVII-lea, se revine la stagnarea politică dinainte. înfruntările turco- 
polone sub forma unui amestec în luptele Movileştilor sau a unei consecinţe 
a acţiunii nesăbuite a lui Graţiani, în sfîrşit, a unei campanii de prestigiu 
conduse de sultan, nu au mai avut nici importanţa, nici răsunetul cruciadei 
de la Dunăre din veacul precedent. 

Ele s-au purtat însă pe pămîntul nostru, călcat în picioare şi secătuit 
de oştile străine. Cît priveşte concursul domnilor, el era mai mult iluzoriu. 

Cu pornirea războiului de 30 de ani centrul de gravitaţie al politicii 
europene se mută în Europa centrală şi nordică. Ţările noastre sînt prinse, 
fără voia lor, în vîrtejul coaliţiilor şi constelaţiilor efemere ce se înjgheabă 
succesiv într-un fel de caleidoscop ameţitor. Transilvania se avîntă în jocul 
unei politici europene antihabsburgice. După primele sale succese, ea înţelege 
să-şi impună suzeranitatea asupra Moldovei şi Ţării Româneşti. Era oarecum 
o reluare a pretenţiilor deşarte ale lui Sigismund Bâthory. Curînd princi¬ 
pele Transilvaniei, Gheorghe Râkoczy, dintr-o familie ce nu avea nimic 
comun cu Bathoreştii, manifestă veleităţi de a ocupa tronul Poloniei în vir¬ 
tutea unui fel de moştenire morală a regelui Ştefan Bâthory, fost principe 
al Transilvaniei. Aliat cu suedezii, cu cazacii şi cu tătarii crîmleni, ajutat 
de voie, de nevoie de domnii Moldovei şi Ţării Româneşti, el atrage şi ţările 
acestea în dezastrul expediţiei sale nesăbuite. 

Dar pînă la acest deznodămînt au fost cam trei decenii de pace. Pace 
totuşi relativă, căci din Bugeac se revărsau la cel mai mic pretext tătarii lui 
Cantemir, iar între Modova şi Ţara Românească s-a pornit de mai multe ori 
la luptă, nu fără amestecul suzeranului binevoitor. Iar în 1650 a fost marea 
expediţie de jaf a tătarilor crîmleni însoţită şi urmată de năvălirea cetelor 
lui Hmelniţki. Şi în anii următori a fost lupta pentru domnie între Vasile 
Lupu şi fostul său mare logofăt, Gheorghe Ştefan, pusă la cale tot de bunul 
vecin din Transilvania. în sfîrşit, nu mult după înfrîngerea lui Vasile Lupu, 
s-a pornit în amîndouă ţările răscoala seimenilor, înăbuşită şi ea tot de ocro¬ 
titorul de peste munţi. 

Acesta este fundalul dramatic pe care se profilează mărturiile volu¬ 
mului de faţă. Mărturii ce fac adesea abstracţie de realitatea înconjură¬ 
toare, urmărind interese proprii de tagmă sau de persoane. Uneori, doar 
indirect mai răzbate ecoul unor fapte, împrejurări sau stări ce nu intră con¬ 
ştient în orizontul vizual al oamenilor în trecere. Cîteodată, o simplă men¬ 
ţiune întîmplătoare va oferi punctul de plecare pentru reconstituirea unor 
stări altminteri necunoscute. 

Volumele III şi IV au consemnat, în primul rînd, evenimentul, fapta, 
isprava, concentrînd şi atenţia asupra factorilor activi în stare să-l de¬ 
clanşeze. Rapoartele comisarilor, emisarilor, spionilor şi agenţilor, adesea în¬ 
doielnici, urmăreau clipă de clipă intenţiile reale sau prezumate ale arbitrului 
situaţiei. Corespondenţa lor era un ziar al actualităţii prinse în zbor din 
centrul însuşi al proiectării ei. în volumul de faţă, clipa dinamică este înlo¬ 
cuită cu un fel de durată nedeterminată, şi prinderea în zbor a evenimen¬ 
tului cedează locul descrierii. O descriere cuminte, liniştită, fără îngrijorarea 
pe care o aduce evenimentul, ce prea adesea seamănă a catastrofă. Avem 
două feluri de descrieri: una mobilă, oarecum progresivă, legată de un iti¬ 
nerar. Locurile şi persoanele sînt descrise pe măsură ce sînt prinse în obiectiv. 
In categoria aceasta intră rapoartele solilor poloni în trecere prin ţările 
noastre, precum şi în bună parte rapoartele Vizitaţiilor apostolice ale lui 
Baksic în Ţara Românească şi în Moldova, şi o porţiune apreciabilă din 
Vizitaţia lui Bandini. Cealaltă formă de descriere este cea legată de un 
inventar. Majoritatea rapoartelor misionarilor catolici se rezumă, în ultimă 
analiză, la o asemenea înşirare. Avem lista bisericilor, cu numărul enoria¬ 
şilor: uneori se dă chiar şi numele lor. Adesea este arătat şi numărul caselor 
de catolici, înfăţişat în paralel cu numărul caselor de „schismatici''. Urmează 
inventarul obiectelor bisericeşti (pe care le-am omis din versiunea noastră, 
păstrînd doar menţiunea clopotelor). Uneori, ca în raportul lui Bassetti, sînt 
arătate subiectele picturilor religioase împodobind diferitele altare. Din con¬ 
text ar rezulta că nu e vorba de picturi murale, ci mai probabil de tripticuri 
mari de lemn, terminînd şi dominînd altarul. Deşi înşirarea lor poate părea 
fastidioasă, interesul lor pentru urmărirea măcar şi în felul acesta, sumar, 
a stadiului de dezvoltare a acestor locaşuri minore ne-a îndemnat să le 
cuprindem în seria noastră. Cele două feluri de descrieri (de itinerar şi de 
inventar) se îmbină adesea în textele menţionate şi mai înainte ale lui Baksic 
şi Bandini. Nu lipsesc şi alte genuri de redare a realităţii înconjurătoare: 
scrisori, memorii, reminiscenţe tîrzii ale cîte unui episod sau moment frag¬ 
mentar, rapoarte imediate care sînt de fapt ^ot nişte scrisori. Mai sînt şi 
unele combinaţii ciudate, rezulîînd din introducerea în povestirea de pildă 
a călătoriei lui Hiltebrandt a unor pasaje întregi, luate din cărţi scrise mult 
după aceea. Asistăm la un fel de deformare sau falsificare inconştientă, căci 
între timp s-au abătut asupra Transilvaniei schimbări esenţiale aduse de în- 
frîngerea şi pieirea lui Gheorghe Râkoczy al II-lea. Condiţiile generale po¬ 
litice de subjugare cruntă, cu turcii prezenţi în ţară şi stăpîni pe cetatea 
Oradea Mare, şi condiţiile particulare individuale ale locuitorilor sărăciţi şi 
măcelăriţi în cursul luptelor cu turcii, şi tătarii veniţi să recucerească Tran¬ 
silvania se suprapun pe povestirea momentelor anterioare pe care le anu¬ 
lează oarecum. Cititorul trebuie să se smulgă necontenit din prezentul po¬ 
vestirii ce nu mai corespunde fazei mai evoluate a împrumuturilor introduse 

în text. Este un efort ce seamănă cu acela impus de invenţia cinematografică 
a aşa-zisului flasb-back y cu simpla deosebire că aici nu este vorba de o pri¬ 
vire înapoi spre trecut, ci de una înainte, într-un fel de anticipaţie de ce 
va fi. Alături de aceste nepotriviri cronologice, rezultînd din trecerea necon¬ 
tenită dintr-o epocă într-alta, se mai ivesc şi alte distonanţe de stil parcă 
încă şi mai flagrante. Povestirea iniţială a lui Hiltebrand avea un fond de 
vioiciune, de bucurie de a-şi aminti şi chiar de veselie uneori cam mali¬ 
ţioasă, cu unele trăsături caricaturale, cu jocuri de lumini şi de umbre, 
aproape fantasmagorice în descrierea rătăcirilor sale din noaptea anului nou 
în bezna de pe uliţele Iaşilor pe care irupeau deodată, gălăgioşi, la pîl- 
pîirea rapidă a torţelor, cheflii întîrziaţi sau colindători ce se pierdeau şi ei 
apoi în întuneric. Toate aceste impresii contrastante se diluează şi se 
pierd în proza corectă, egală şi puţin cam pedantă a autorilor solemni, de¬ 
cupaţi în felii şi introduşi în text cu o grijă atît de scrupuloasă. 

Şi, în sfîrşit, mai este şi genul „Adnotărilor* lui Bandini cu referire la 
împrejurările din Moldova. Fără a căuta modele străine spre a le aplica 
realităţilor concrete întîlnite de el în Moldova, mărginindu-se doar să po¬ 
vestească şi să descrie cele văzute de el, cu simplitatea cea mai directă şi 
mai cuceritoare, el oferă sub formă de completare şi lămurire la darea de 
seamă a Vizitaţiei sale, o serie de capitole despre Moldova însăşi ca aşezare, 
origine, fire a poporului, organizare politică, stăruind mai mult asupra dom¬ 
nului şi a exercitării domniei prin administrarea justiţiei şi prin inspecţiile 
anuale prin ţară. Urmează, bineînţeles, capitolele despre organizarea biseri¬ 
cească a Moldovei ortodoxe, cu o analiză mai mult negativă a fondului de 
formalism religios al poporului, pătruns de străvechi eresuri populare, ce 
ameninţă să molipsească şi pe catolicii din mijlocul său. Sînt subliniate, cu 
reprobare, împrumuturile unor obiceiuri străvechi, la înmormîntări de pildă. 
Cu acest prilej sînt consemnate practicile întîlnite la ortodocşi alături de 
alte particularităţi privind felul de a ţine sărbătorile, felul de a se jura, 
locul de seamă ocupat de descîntece şi de exorcisme ... etc. Capitolul con¬ 
sacrat catolicilor din Moldova pare sărac prin comparaţie. O prezentare a 
modului cum a fost sărbătorită Bobotează la Iaşi, în anul 1647, constituie 
un fel de verigă de legătură cu pasajele din Vizitaţie , în care sînt introduse, 
pe larg, experienţele şi intervenţiile sale personale, la Iaşi, de pildă cu prile¬ 
jul conflictului dintre conventuali şi poporeni, sau la Bacău cu referire la 
propriul său conflict cu parohul catolic local. Peste toate aceste „adnotări" 
se înalţă dominatoare figura domnului Vasile Lupu, pe care Bandini îl admiră 
sincer, chiar cînd înseamnă cifra de 20 000 de osîndiţi la moarte din cursul 
judecăţilor lui, de la începutul domniei, pînă la data redactării acelui capitol 
ce poate fi situată în cursul anului 1647 şi la începutul celui următor. 

Cît priveşte istoria ca acţiune sau ca eveniment, ea poate fi întîlnită 
sub formă de reminiscenţă în memoriile mult mai tîrzii ale lui Kemeny, în 

care apar în relief figurile domnilor Vasile Lupu şi Matei Basarab alături 
de cea a principelui Transilvaniei, Gheorghe Răkoczy, privită cu ochi critici 
şi neiertători. 

în sfîrşit, istoria este prinsă asupra momentului în rapoartele şi infor¬ 
maţiile trimise din ţară în cursul expediţiei pentru reprimarea mişcării sei¬ 
menilor condusă de principele Transilvaniei, mai mult ca o acţiune personală 
a sa în interesele sale decît ca un ajutor dat domnilor la cererea lor şi men- 
ţinîndu-se în limitele dorite de aceştia. 

Cît despre un sistem de grupare propriu mărturiilor din volumul de 
faţă, observăm că acum încep să apara cele două şiruri de rapoarte şi in¬ 
formaţii ce îşi vor continua de-a lungul secolului al XVII-lea şi a cursului 
celui următor progresiunea lor, rectilinie şi ordonată pentru unul, mai hao¬ 
tică şi mai diversă pentru celălalt. Este vorba de şirul rapoartelor solilor 
poloni în trecere prin ţările noastre spre Constantinopol, precum şi de co¬ 
respondenţa preoţilor şi misionarilor catolici din Moldova şi Ţara Româ¬ 
nească cu forul lor tutelar, fie Congregaţia de Propaganda Fide de curînd 
înfiinţată, fie prepozitul, general al Societăţii lui Iisus cînd printre aceştia 
se află şi iezuiţi. Foarte adesea această corespondenţă se îndrepta spre Roma 
prin^ intermediul nunţiului apostolic din Polonia. Alteori legătura mai ime¬ 
diată era asigurată de vicarul „patriarhal" (catolic) de la Constantinopol, 
care aparţinea ordinului franciscanilor conventuali şi era socotit prefect al 
misiunilor din Ţara Românească şi Moldova. Trebuie subliniat că termenul 
de misionar nu avea în vremea aceea accepţia generală ce i s-a dat, de pildă, 
de A. Veress, care îl socoate pe Bandini în Moldova drept misionar (în titlul 
broşurii sale: Scrisorile Misionarului Bandini ... din Moldova). El era atri¬ 
buit acelor preoţi sau călugări trimişi de Congregaţia de Propaganda Fide, 
care aveau un fel de calificare ce le dădea dreptul la această denumire. Exista 
o scară ascendentă: misionar simplu, misionar „bacalariu" (prima treaptă ob¬ 
ţinută după circa 3 ani de funcţionare în bune condiţii) şi, în sfîrşit, misionar 
„doctor" sau magistru (calificare la care putea aspira un misionar după un 
stagiu dc 6—7 ani de funcţionare exemplară, în urma unei recomandări mo¬ 
tivate a superiorului său: episcopul sau prefectul misiunilor de care depindea 
direct) în treacăt fie zis, acest titlu de doctor nu avea nici o legătură cu 
studiile sau cultura candidatului, ci doax cu comportarea sa. Aceşti misionari 
aveau rostul să suplinească lipsa unor preoţi la bisericile lipsite de un paroh, 
sau care erau prea depărtate de reşedinţa acestuia pentru a putea fi deser¬ 
vite de el. De aceea, misionarii trebuiau adesea să bată drumurile pentru a 
se duce să slujească la bisericile mai izolate sau mai greu accesibile. Dar mai 
existau şi călugări misionari, instalaţi în parohii ca parohi titulari şi per¬ 
manenţi, ca de pildă la Iaşi. Pe lîngă misionarii legitimi, dacă putem folosi 
acest termen, mai colindau prin ţara şi anumiţi 9i calugâri vagabonzi f pentru 
a adopta termenul folosit de Bandini, a cărui Vizitaţie apostolică avea de 

scop printre altele şi aflarea şi înlăturarea unor asemenea elemente. Aceşti 
călugări veneau probabil de capul lor din Polonia, dar printre ei trebuie 
să-i socotim, desigur, şi pe acei misionari dezertori de la datorie, de un pi¬ 
toresc prea puţin edificator, stigmatizaţi de Baksic şi de Bandini: de exemplu, 
fratele Giacinto din Osimo, fostul vicar al episcopului absenteist polon, 
Adam Goski — sau fratele Sigismund Polonul, pomenit de Bandini, odată în 
legătură cu denunţul său mîrşav contra „fiilor" bisericii de la Baia, şi în 
cele din urmă cu prilejul morţii sale violente şi a înmormîntării sale la Iaşi 
de care s-a îngrijit însuşi Bandini. Fără a socoti aceste exemplare ca repre¬ 
zentative ale întregii tagme, este totuşi necesar a semnala spiritul oarecum 
anarhic ce se dezvoltă printre misionari, datorită unei totale lipse de orga¬ 
nizare şi de încadrare disciplinară sau ierarhică. Episcopul polon, a cărui 
autoritate ar fi trebuit să se extindă asupra catolicilor din întregul teritoriu 
al Moldovei, strălucea prin absenţă. Aceasta devenise chiar principala sa 
caracteristică. Misionarii trimişi în ţară veneau, fie aduşi într-un grup mai 
numeros sub conducerea unuia mai vechi cu o experienţă de cîţiva ani în 
ţară (vezi în sensul acesta mărturia lui Bonici privind lotul de misionari 
aduşi cu sine de Andrei Bogoslavic), fie în număr de 2—3, sub autoritatea 
nominală dată unuia dintre ei asupra celorlalţi (vezi scrisorile lui Silverio 
Pilotti, supus, în principiu, lui Giovenale Falco, investit de vicarul de la 
Constantinopol cu calitatea de comisar). Ei nu aveau altă obligaţie decît a 
se supune prefectului misiunii (care era vicarul de la Constantinopol) sau 
delegaţilor acestuia, fie viceprefecţi, fie comisari, sau vicecomisari etc. în 
felul acesta era asigurată cel mult o coeziune înăuntrul ordinului (conven- 
tual) din care făceau garte, dar nici o normă de coexistenţă cu clericii altor 
ordine aflători în ţara, de pildă, franciscanii observanţi bulgari, mai frec¬ 
venţi în Ţara Românească, dar apărînd şi în Moldova, sau părinţii So¬ 
cietăţii lui Iisus care se ivesc mai întîi în treacăt în 1644 şi apoi se insta¬ 
lează temeinic în 1645. 

Rămînea însă nelămurită problema subordonării misionarilor conven- 
tuali autorităţii episcopale. Pe vremea absenteistului A. Goski, acesta îşi atră¬ 
sese din partea vicarului de la Constantinopol răspunsul drastic că misio¬ 
narii conventuali erau independenţi de autoritatea episcopilor <absenteişti>, 
din cauza lipsurilor acestora. Dar cînd în locul acestora vine Bandini, de¬ 
semnat de Congregaţia de la Roma, cu titlul de Administrator apostolic al 
bisericii catolice din Moldova, el se izbeşte de aceeaşi rezistenţă a conven- 
tualilor ce invocă această neatîrnare a lor împotriva autorităţii sale cvasi* 
episcopale. Foarte curînd conflictul dintre ei avea să se învenineze. De vină 
era birocratismul roman unit cu un fel de teamă măruntă de a supăra pe 
regele Poloniei prin luarea unor măsuri radicale în privinţa absenteismului 
episcopilor poloni. Deşi nişte glasuri timide îngînau în surdină prin ungherele 
Propagandei că de fapt acel rege nu ar avea nici un drept de a propune 

epişcopi într-o ţară care nu se afla sub autoritatea sa, s-a preferat calea mai 
comodă a jumătăţilor de măsură. Episcopul polon nu va fi scos, ci va con¬ 
tinua să beneficieze de acest titlu iluzoriu, iar în locul lui va fi numit un 
administrator apostolic investit cu toată autoritatea acestuia, minus titlul. 
Cîtă perturbare a pricinuit această subtilă rezolvare a dificultăţii se poate 
vedea din tribulaţiile bietului Bandini, silit în cele din urmă să se înţeleagă 
direct cu episcopul polon, Zamoyski, acceptînd formula acestuia care se 
deosebea într-un punct de cea romană, şi anume în punctul său esenţial. Era 
vorba şi de astă dată de prestigiul polon. 

Acest prestigiu inspira pretenţiile cele mai curioase. în 1634, într-un 
moment cînd polonii căutau pe toate căile să ajungă la un tratat de pace 
cu turcii, solul polon a emis-o subit şi pe aceea: ca domnul Moldovei să fie 
ales de regele Poloniei! în ce măsură era vorba aici de prestigiul regelui sau 
poate de socoteli mai mărunte ale unor mari dregători ai curţii sale rămîne 
de văzut. întrebarea aceasta este justificată de existenţa unei obligaţii scrise 
din sept. 1634 şi subscrise de fostul domn Moise Movilă retras în Polonia, 
care se leagă să dea în fiecare an o sumă importantă de bani Marelui hatman 
Koniecpolski, împreună şi cu un număr însemnat de vite, tot anual, dacă ar 
reuşi să recapete domnia Moldovei prin strădania acestuia. 

Printr-o coincidenţă ciudată, destul de curînd după aceea, în 1636, acest 
Koniecpolski, care se arăta neîncetat potrivnic domnului Moldovei din scaun, 
Vasile Lupu, va manevra pentru a include sub o formă sau alta, printre 
cererile îndreptate la Constantinopol pentru menţinerea păcii dintre Polonia 
şi Turcia şi menţionarea domnului printre tulburătorii păcii avînd a fi în¬ 
lăturaţi. Vasile Lupu era astfel pus pe acelaşi plan cu tătarul Cantemir, de 
care se plîngea şi el tot acum la Poartă. Marele sol J. Krasinski, care por¬ 
neşte în 1636 prin Moldova spre Constantinopol, inaugurează în volumul 
nostru şirul ambasadorilor poloni în trecere pe la noi. Deşi ei nu erau în¬ 
sărcinaţi cu nici o misiune oficială către domnii noştri, această trecere a 
lor era întotdeauna însoţită de virtualităţi explozive. Era ca o maşină in¬ 
fernală ce putea exploda pe drum sau la Constantinopol, cu urmări tot atît 
de periculoase. Dacă domnul se arăta prea prevenitor, era suspectat de 
Poartă, dacă îşi păstra rangul era denunţat la aceeaşi Poartă ca duşman al 
păcii. Incidente puteau fi create din senin. Solii veneau trufaşi, plini de 
resentimente pentru dezastrul din 1620, păstrat viu de osemintele polonilor 
risipite pe cîmpul de bătaie de-a lungul căruia le şerpuia drumul. Contem¬ 
plarea lor făcea parte dintr-un ritual. înfruntarea cu domnul Moldovei făcea 
parte din altul, avîndu-şi originea tot în trecut. Trimiterea unui mare sol, 
care reprezenta însăşi persoana regelui, avea o gravitate încă şi mai mare. 
Alegerea lui se făcea de către dietă, căci de misiunea lui avea să depindă 
starea de pace sau de război între Republica polonă şi împărăţia turcească. 
De aceea instrucţiunile lui Krasinski i-au fost date după discuţiile purtate 

în dietă unde se înfruntau partidele adverse ale marelui cancelar Potocki şi 
marelui hatman Koniecpolski. De lupta dintre aceste facţiuni depindea ale¬ 
gerea marelui sol. Se pare că Vasile Lupu, cunoscînd ostilitatea marelui hat¬ 
man, a căutat să-l sprijine pe adversarul acestuia. Dar a învins Koniecpolski 
care a impus drept sol pe omul său: un militar îndemnat să interpreteze 
instrucţiunile dietei în sensul voit de el. 

Dacă se citeşte cu atenţie raportul soliei lui Krasinski, la lumina lămu¬ 
ririlor de mai sus, se poate uşor distinge intenţia nestrămutată a marelui sol 
de a crea un incident cu domnul Moldovei, care să justifice plîngerea sa la 
Constantinopol împotriva acestuia. De la început el era ferm hotărît să nu-i 
înmîneze domnului scrisorile ce îi fuseseră încredinţate. Invocarea preceden¬ 
tului stabilit de marele sol Cristofor Zbaraski în 1623 era doar un pretext 
pentru a masca, sub prestigiul Poloniei, o acţiune dinainte plănuită. Dealt- 
minteri ecourile de la Constantinopol confirmă această interpretare. La de¬ 
claraţia sa, arogantă, făcută marelui Vizir că dacă turcii nu-1 vor scoate din 
domnie pe domnul Moldovei o vor face polonii, acesta i-a replicat că el 
îşi depăşeşte mandatul, cerînd lucruri care nu sînt trecute în instrucţiunile 
sale, şi a avut grijă să-i amîne tot mereu audienţa la sultan pînă ar învăţa 
cum să se poarte. Iar ambasadorul englez de la Poartă a crezut că trebuie 
să-l prevină că o atitudine socotită necuviincioasă faţă de sultan ar putea 
atrage după sine pierderea nasului şi a urechilor. . . Avertisment colegial 
primit cu oarecare neplăcere. 

Rapoartele solilor poloni urmează toate un fel de tipic. Itinerarul lor 
este acelaşi, reflecţiile asupra popasurilor se repetă întocmai. Atitudinea so¬ 
lului copiază, de obicei, pe acea a solului precedent. Vrînd, nevrînd, el este 
prizonierul unor pretenţii ce nu pot fi date deoparte, pentru a nu ştirbi 
prestigiul Poloniei. După o primă clipă de incertitudine, solul păşeşte hotărît 
pe urmele intransigente ale predecesorului său. Dar cu mici variante. De 
pildă, în 1640 solul Miaskowski ar fi dispus să-i trimită domnului scrisorile 
ce-i sînt adresate, dar înfăţişate prin ceilalţi membri ai soliei, el însuşi soco- 
tindu-se jignit de faptul că nu a fost întîmpinat personal de domn şi ne¬ 
găsind de cuviinţă să-şi înjosească demnitatea mergînd la palat. Ulterior, 
peste această neînţelegere iniţială se suprapun fel de fel de bănuieli, şi cînd 
ajunge la Constantinopol, se grăbeşte să anunţe că a fost în mare primejdie 
a fi ucis de domn! Cîţiva ani mai tîrziu, cu prilejul trecerii lui Bieganowski, 
se constată că solii au renunţat la pretenţia de a fi întîmpinaţi de domni 
la intrarea lor în Iaşi. 

Rapoartele soliilor polone sînt marcate de oarecare monotonie. Amă¬ 
nuntele din 1636 şi 1640 se repetă aproape aidoma. Pînă şi sciatica lui Kra¬ 
sinski reapare la Miaskowski. Dar mai există o particularitate a lor destul 
de fastidioasă, anume obiceiul de a înfăţişa prin trei rapoarte simultane în¬ 
deplinirea unei solii; anume raportul solului, acela al secretarului soliei, şi 

în cazul lui Miaskowski încă un raport ulterior al său către dietă. Din con¬ 
fruntarea lor se poate vedea că acesta din urmă, plin de grandilocvenţă, 
exagerează mult pretinsele jigniri din partea domnului, precum şi incidentul 
cu tătarii pentru găzduirea unor membri ai soliei. Totodată solul se laudă 
cu patos că a refuzat darurile domnului nelăsîndu-se cumpărat de el! 

Un amănunt ce nu este lipsit de interes este faptul ca, în 1644, acelaşi 
mare hatman Koniecpolski, atît de pornit contra lui Vasile Lupu, este so¬ 
cotit acum un foarte bun prieten al acestuia, şi chiar într-atîta încît iezuitul 
Paul Beke se gîndeşte la oportunitatea obţinerii recomandării sale pe lîngă 
domn pentru întemeierea de şcoli iezuite în Moldova! Cunoscînd metodele 
lui Vasile Lupu şi cheia de aur cu care se pricepea să deschidă toate por¬ 
ţile, minunea aceasta se explică de la sine. 

Dacă materialul volumului riscă uneori să fie monoton prin identitatea 
unor teme şi prin repetiţia unor motive, aceste condiţii iniţiale mai ingrate 
sînt compensate de variaţiile neaşteptate oferite de reluarea sau interpreta¬ 
rea temei date. Tipicul impersonal propus sub formă de chestionar sau de 
şablon nu rezistă la aportul variat al atîtor tipuri personale de martori. Ele¬ 
mentul individual îşi pune pecetea, singularizînd mărturia. Aceleaşi obiective 
pot fi văzute sub alt unghi. Aceleaşi probleme pot afla rezolvări diferite. 
Mărturiile nu pot fi izolate de martori. Aceştia se desprind de cuvîntul scris 
şi capătă relief. Un relief care uneori îşi aruncă umbra peste realitatea evo¬ 
cată de ei. împreună cu această realitate ei compun o lume în care ei sînt 
pentru noi şi subiect, şi obiect. Şi se întîmplă chiar uneori ca aventurile lor 
singulare să fie mai sugestive şi mai lămuritoare decît unele descrieri sîr- 
guincioase lipsite de viaţă. 

Dacă ne oprim la primul misionar ce ne iese în cale, Andrei Bogoslavic, 
pătrundem într-o lume a iluziei. Ingenioasa deducţie a lui G. Călinescu din 
Altre Notizie („Dipl. Ital.“, II) a fost confirmată cu prisosinţă de textul 
inedit al Vizitaţiei Moldovei de BakSSic dat la lumina de G. Vinulescu 
( ibidem , IV). Andrei Apharia şi Andrei Bogoslavic sînt unul şi acelaşi. Pu¬ 
tem deci reconstitui cariera sa. Ca Andrei Apharia apare în Ţara Româ¬ 
nească şi îl serveşte pe Radu Mihnea ca secretar, fiind trimis de el şi la 
Constantinopol cu tributul, însoţindu-1 apoi în Moldova, de unde e trimis 
de domn la papă cu o misiune personală confidenţială. Ca Andrei Bogosla¬ 
vic reapare în 1623 venind de la Roma în fruntea unui grup de misionari 
daţi în seama sa. Cum şi de unde i-a adunat nu se ştie. Dar faptul că l-a 
înrolat pe drum pe negîndite pe Bonici, rămas fără rost în Polonia deschide 
unele perspective. înlocuit poate acum de Bonici, care ajunge la rîndul său 
secretar al domnului, pleacă în Ţara Românească, dorind să aibă un trai 
mai bun în mănăstirea de la Tîrgovişte. Se duce la Rîmnicul Vîlcea, unde 
se dă drept episcop, şi, în sfîrşit, este ridicat de acolo de episcopul catolic 
bulgar şi dus la Chiprovaţ, în locul lui fiind pus un observant bulgar trimis 

din acest centru. Şi abia acum aflam că el a dus un fel de viaţă dublă. 
Taina e dezlegată de Baksic, care explică astfel intruziunea franciscanilor 
conventuali în Ţara Românească. Fratele Andrei din Leşina, din insula Pha- 
ros, era un observant adăpostit în mănăstirea observanţilor bulgari de la 
Zelezna unde s-a refugiat fiind osîndit la galere. (Nu ştim pentru ce!) Cînd 
au murit de ciumă mai mulţi observanţi din Ţara Românească, el a venit 
aici în timpul domniei lui Radu Mihnea. Dar mergînd la Constantinopol 
după treburile domnului şi luîndu-se bine pe lîngă vicarul patriarhal (cato¬ 
lic) de acolo, s-a dat drept conventual şi a început o viaţă nouă ca fran¬ 
ciscan conventual, bucurîndu-se de ocrotirea acestuia. în cele din urmă, re- 
capturat de observanţi, a ocupat un post onorabil în mijlocul părinţilor de 
la Chiprovaţ (în 1637) unde îl aflăm atestat alternativ sub ambele sale 
nume în anii 1648 şi 1649. Dar, lucru ciudat, arhiepiscopul bulgar Baksic, 
cînd pomeneşte de el şi de impostura lui din trecut, nu pare să ştie nimic 
despre ultima fază chiproviciană a acestei cariere bogate şi în urmă chiar 
edificatoare. Iar Bandini, întotdeauna captat de senzaţional, aduce şi el con¬ 
tribuţia tradiţiei orale păstrate la Bacău, în contradicţie vădită cu datele 
consemnate de Baksic ... I se spunea roseus monachus , pentru că umbla 1 cu 
cercei de trandafir după ureche, şi cu flori în piept şi pentru că îi plăcea 
viaţa voluptuoasă. A vîndut o parte din pămîntul bisericii, luînd în schimb 
un cal bun moldovenesc, ar fi pornit chiar să vîndă toată averea episcopiei 
de Bacău, dar a ridicat împotrivire un părinte ... A încărcat tot ce mai 
era la reşedinţă şi a plecat în patria sa din Dalmaţia (!) . . . Trebuie să re¬ 
cunoaştem că scena finală a exodului spectaculos a căpătat un fel de valoare 
generală folclorică. Şi episcopul Adam Goski a încărcat tot ce era şi a plecat, 
ba a mai şi păcălit pe bieţii poporeni, încredinţîndu-le lăzi umplute cu bo¬ 
lovani drept odoare ale bisericii, şi curînd după aceea (prin 1652), episcopul 
Marian Kurski va încărca tot (ce mai rămăsese) (?) şi va pleca, dar va fi 
oprit la graniţă (versiunea a), va pleca, dar va fi tras la răspundere slujba¬ 
şul de la graniţa care l-a lăsat să treacă şi care va plăti deci cu capul această 
pasivitate vinovată (versiunea b). în contrast cu aceste avataruri ale părin¬ 
telui asemuit cu firul de trandafir, venirea în Moldova a fost singura aven¬ 
tură în viaţa cuminte şi fără istorie a conventualului maltez Paolo Bonici, 
confundat o clipă cu un alt conventual Pietro Paulo Bruni. (Acesta care a 
fost şi el în ţările noastre, de unde s-a repezit la Constantinopol, pornit pe 
scandal contra vicarului patriarhal della Fratta, a fost amăgit de ambasa¬ 
dorul francez Cesy, şi trimis pe mare în Italia, cu recomandaţii nesincere 
către Propagandă, desminţite la prima ocazie.) Rectificarea acestei confuzii 
l-a lipsit pe Bonici de aureola unui asemenea episod. în schimb contribuţia 
sa la descrierea Moldovei aduce rezultatul unei experienţe personale. întreaga 
descriere e înfăţişată sub forma de itinerarii dintr-un loc în altul, itinerarii 
care corespund la drumuri efectiv făcute. Nu importă faptul că atunci cînd 

îşi dă silinţa să aducă şi unele completări istorice, acestea sînt greşite. El 
cunoaşte perfect prezentul în amănuntele sale (birul, veniturile domnului în 
cifre precise). Problema catolicismului din Moldova e privită în ansamblul 
ei. Ca şi Bandini, mai tîrziu, el vede soluţia în înfiinţarea unui se¬ 
minar la Suceava care să crească viitoarele echipe de preoţi catolici cu ră¬ 
dăcini trainice în ţară, punînd capăt improvizaţiilor de moment (aducerea 
unor misionari ce nu cunoşteau nici măcar limba şi care nici nu aveau tim¬ 
pul să o înveţe, durata şederii lor variind în cazurile cele mai bune între 3 
şi 6 ani) sau soluţiilor de compromis (cum e menţinerea ca parohi a unor 
preoţi însuraţi, cu condiţia să-şi îndepărteze soţia, sau folosirea în locul 
preoţilor a unor diaconi pentru care nu exista obligaţia celibatului). Dacă în 
schiţarea planului acelui seminar, el s-a gîndit poate şi la propria sa per¬ 
soană, lăsînd chiar să se întrezărească perspectiva reînvierii vechii episcopii 
a Şiretului ca un fel de suport al aşezării proiectate, amănuntul acesta nu 
infirmă justeţea vederilor sale. Şi Andrei Bogoslavic şi Paolo Bonici s-au 
bucurat de o situaţie specială, ca secretari (succesivi) ai domnului Radu 
Mihnea şi ca emisari ai săi, trimişi de el în Italia pentru a depune bani la 
vestita Zecea din Veneţia. Dar domnul nu le-a încredinţat numai comorile 
sale, ci şi sufletul său. Cel dintîi a adus către papă rugămintea domnului de 
a fi primit în rîndul catolicilor, iar al doilea l-a asistat la moarte, în taină, 
bineînţeles, căci conversiunea fusese secretă pentru motive lesne de înţeles. 

Fără a merge atît de departe, se observă mai ales la domnii Moldovei 
o deosebită bunăvoinţă faţă de biserica romano-catolică. Petru Şchiopul şi 
Ieremia Movilă, pe vremea lor, lăsaseră chiar să fie concepute anumite spe¬ 
ranţe, desigur şi într-un scop politic. Atitudinea lui Vasile Lupu este mult 
mai puţin echivocă, deşi la un moment dat unii dintre misionari au putut 
atribui interesul manifestat de el pentru desbaterea în contradictoriu a anu¬ 
mitor puncte de dogmă, unei dorinţe de a opta în cunoştinţă de cauză între 
confesiunea ortodoxă şi cea catolică. în realitate era vorba cu totul de alt¬ 
ceva. Domnul se interesa de pregătirea unui sinod al bisericilor ortodoxe care 
trebuia să fixeze poziţia lor comună faţă de calvinism şi faţă de catolicism. 
Dar rolul său de ocrotitor şi patron recunoscut al bisericii ortodoxe din ră¬ 
săritul întreg nu implica, în concepţia sa, nici un gînd de intoleranţă reli¬ 
gioasă faţă de catolici, ca atare. Dimpotrivă, el manifesta pentru supuşii săi 
catolici o solicitudine deosebită, îngrijindu-se de neajunsurile rezultînd din 
absenteismul episcopului catolic polon, de care s-a plîns în mai multe rînduri 
prin scrisori îndreptate la Roma. Este drept că şi aici se puteau strecura 
unele consideraţii politice. Simpla existenţă a unui episcop polon al Mol¬ 
dovei constituia un fel de ştirbire a independenţei domnului faţă de statul 
vecin cu vechi pretenţii de suzeranitate. Este probabil că un episcop polon 
rezident în ţară ar fi complicat încă şi mai mult această situaţie. De aceea 
domnul, protestînd contra anomaliei unui asemenea episcop iluzoriu, nu era 

dispus să se mulţumească cu jumătăţi de măsură, adică cu făgăduieli de re¬ 
integrare a reşedinţei episcopale sau chiar cu suplinirea lipsei prelatului 
printr-un vicar sau administrator apostolic, trimis chiar de papă, ci voia 
o soluţie radicală. Adică numirea direct de la Roma a unui episcop care să 
nu fie polon şi care să-şi ocupe efectiv locul. Cît priveşte pe misionari, dom¬ 
nul îi urmărea cu oarecare neîncredere, purtările unora din ei justificînd 
nu o dată părerea exprimată de e\ şi faţă de Bandini. însă începînd din 
cursul anului 1642, pe lîngă domn se afla un ocrotitor discret al conventua- 
lilor italieni, de care pomenesc şi Bandini, şi Paul Beke din Moldova, pre¬ 
cum şi vicarul patriarhal de la Constantinopol. Acesta era fiul marelui dra¬ 
goman al bailului Veneţiei de la Constantinopol, tînărul Ambrosio Grillo pe 
care şi-l alesese domnul drept ginere oferindu-i încă din septembrie 1641 pe 
a doua sa fiică, foarte tînără, Ruxandra. în august 1642, el trimitea cu mare 
zor după el să vină să stea în Moldova. Pînă să se dumirească marele Dra¬ 
goman, intrat la oarecare grijă, sporită de sfaturile prudente ale bailului, dar 
ispitit totuşi să servească planurile adînci ale Domnului Moldovei contra lui 
Matei Basarab în labirintul intrigilor de la Constantinopol, Ambrosio era şi 
instalat la Iaşi şi declarat ca viitor ginere, fără însă a se fi făcut o logodnă 
oficială. Lucru datorat poate şi faptului că logodna era un act religios şi că 
trebuia deci obţinută în prealabil încuviinţarea bisericii care nu prea încuraja 
căsătoriile mixte. Dar este iarăşi adevărat că atunci cînd domnul s-a hotărît 
să-şi dea fiica mai mare, Maria, după Ianusz Radziwill care era protestant, 
căsătoria s-a făcut în ciuda unor murmure, cu mare pompă la Iaşi (în febr. 
1645), fiind oficiată de mitropolitul Kievului, Petru Movilă, venit anume 
pentru aceasta. Oricum, Ambrosio se bucura de mare favoare la domn, şi 
iezuitul Paul Beke raporta în 1644 zvonul că domnul ar fi răspuns duhov¬ 
nicului său care îl facea atent la nepotrivirea unei căsătorii între domniţa 
ortodoxă şi un catolic ascultînd de papă: „De ce vi se pare credinţa acelora 
rea? Mie îmi place foarte mult!" De la Ambrosio a avut Bandini un ajutor 
real în vremea aceasta. Poate că tot de la el proveneau şi scrisorile trimise 
de arhiepiscop pe o cale sigură la Roma, cu recomandarea să-i fie neapărat 
înapoiate probabil spre a fi restituite de el. 

Dealtminteri însuşi Ambrosio se arăta foarte vigilent, atrăgînd atenţia 
vicarului patriarhal asupra purtării viceprefectului misiunii de la Iaşi, Ga- 
varini, trimis de scurtă vreme de la Constantinopol spre a se califica astfel 
pentru „doctorat" şi care chefuia cu calvini notorii spre marele scandal atît 
al catolicilor, cît şi al ortodocşilor. Fără zăbavă, în ciuda protecţiei de care 
se bucura tînărul viceprefect, a fost demis în august 1644 şi rechemat din 
Moldova. în relatarea Vizitaţiei sale redactate în 1647, Bandini îi aduce şi 
alte acuzaţii mai grave. 

Deşi Ambrosio Grillo nu apare în mărturiile din volumul de faţă decît 
în legătură cu misionarii sau ca o dovadă a sentimentelor favorabile ale 

domnului faţă de catolici, nu este de prisos totuşi a indica şi soarta sa ul¬ 
terioară şi a căuta, totodată, explicaţia arestării sale senzaţionale din po¬ 
runca domnului în mai 1648, precum şi rezolvarea altor două enigme: a) mo¬ 
tivul Marelui dragoman veneţian, „cuscrul" domnului de a împiedica re¬ 
întoarcerea în Moldova a domniţei Ruxandra, ţinută ca ostatic de către 
turci de prin august 1645, şi cerută stăruitor de domn care oferea să plă¬ 
tească marelui vizir sumele cele mai fantastice şi b) motivul pe care l-ar 
fi avut domnul să determine uciderea lui Antonio în mai 1649 în cele 7 
Turnuri unde fusese întemniţat la declararea războiului turco-veneţian. O 
singură explicaţie poate rezolva deodată toate aceste trei întrebări, şi anume: 
aflarea de către Ambrosio a planului „socrului" său de a mărita pe domniţa 
Ruxandra cu Sigismund, fiul al doilea al principelui Gheorghe Răkoczy I, 
de cum va putea fi readusă de la Constantinopol, şi comunicarea acestei 
veşti părintelui său printr-o scrisoare interceptată de domn. Ambrosio e 
deci arestat împreună cu mai mulţi secretari ai domnului, vinovaţi de a fi 
lăsat să răsufle secretul corespondenţei domnului, iar tatăl său, Antonio caută 
să împiedice pe toate căile slobozirea domniţei, care în adevăr nu a fost ob¬ 
ţinută decît la mijlocul lunii august 1649, trei luni după uciderea lui An¬ 
tonio (la 5 mai 1649). (Vezi în volumul de faţă nota noastră la relaţia lui 
Bargrave, p. 643 n. 69. Vezi şi Hurmuzaki , IV, 2, pp. 513—571.) 

De fapt logodna propusă în 1641 trebuia să pecetluiască o alianţă de 
interese comune determinate de situaţia din acel moment. Antonio Grillo 
primise unele propuneri şi din partea lui Matei Basarab în 1638, de aceea 
cîştigarea lui de către Vasile Lupu era un pas important în strategia tocme¬ 
lilor de la Constantinopol. Două luni după aducerea zorită a lui Ambrosio 
la curtea din Iaşi se şoptea la Bucureşti că ar fi vorba ca turcii să dea dom¬ 
nia Ţării Româneşti „ginerului" veneţian al lui Vasile Lupu. Dealtminteri 
veneţienii de pe Bosfor bănuiau rolul lui Antonio în punerea la cale a unei 
retrageri „voluntare" a lui Matei Basarab, şi Antonio însuşi era înspăimîntat 
de labirintul de primejdii în care se băgase, dîndu-şi seama prea tîrziu că 
fiul său avea să răspundă de sinceritatea şi docilitatea sa. 

Veneţia mai este prezentă în volumul nostru cu o contribuţie anonimă 
despre Ţara Românească atribuită veneţianului Locadello, care apare şi el 
în zare, dar nu ca aventurier sau ca os domnesc, ci ca negustor stînd la 
Tîrgovişte şi întreţinînd desigur legături cu Constantinopolul şi Veneţia. în 
1638, cînd Matei Basarab apelase la serviciile lui Antonio Grillo pentru a 
fi informat de cele ce se petreceau la Poartă, e probabil că sugestia venise 
de la Locadello, pe care l-a indicat apoi şi Grillo ca potrivit pentru această 
sarcină. Acum, în Ţara Românească, el este legat de un mic grup de oameni 
veniţi de la Constantinopol: conventualul Antonio de Via, recomandat dom¬ 
nului de către ambasadorul francez la Poartă şi dăruit, în consecinţă, cu 
slujba de paharnic, un oarecare laic, spiţerul Gheorghe şi misionarul Gio- 

venale Falco. Acesta, de cum a sosit, a adoptat portul ţării, lepădînd rasa, 
a învăţat româneşte predicînd chiar în această limbă, s-a împrietenit cu un 
egumen grec foarte bine văzut de domn şi a ajuns să se bucure de aprecierea 
favorabilă a acestuia din urmă. împotriva acestui mic grup se porneşte o 
campanie furibundă de acuzări din partea conventualului Silverio Pilotti, 
venit din Constantinopol odată cu Giovenale, dar supus autorităţii acestuia 
şi silit, — după cum pretindea el — să facă pe bucătarul, în vreme ce su¬ 
periorul său circula ca boierii în careta împodobită cu covoare sau călare 
cu pistoale şi cuţite la brîu. Acesta, dealtminteri, ar fi încercat să-l omoare 
în vremea fugii la munte a populaţiei mînate de spaima tătarilor. Supărat 
de dojenile lui Silverio, el l-ar fi şi excomunicat într-o scenă de o mare 
absurditate ce nu se potriveşte cu celelalte informaţii despre Giovenale, 
pentru care BakSic nu are decît cuvinte de laudă. [în 1640 l-a găsit la Cîm- 
pulung desfăşurînd o activitate exemplară, predicînd pe româneşte etc. etc. 
în 1648, cînd se reîntoarce la Cîmpulung, îl pomeneşte cu emoţie pe fostul 
misionar mort de cîţiva ani. O legendă neprecisă, probabil orală, îi atribuia 
lui Falco, împreună cu încă doi misionari, convertirea în masă, de la lutera- 
nism la catolicism, a întregii populaţii (!) din Cîmpulung. Este vorba, evi¬ 
dent, doar de locuitorii saşi sau germani, şi nu de populaţia ortodoxă. Cît 
priveşte metoda folosită, pare să reiasă printre rînduri că ar fi fost destul 
de energică! în realitate, cifrele păstrate pentru catolicii din Cîmpulung sînt 
destul de modeste.] Din acuzaţiile confuze trimise de Silverio Propagandei, 
simultan pe diferite căi, şi care par să indice o minte subnormală, se poate 
vedea că motivul principal şi iniţial al duşmăniei sale este legat de mica 
bisericuţă catolică ridicată de Locadello la Bucureşti (unde dealtminteri nu 
erau credincioşi catolici decît atunci cînd şedea curtea aici). Mulţumită por¬ 
nirii pătimaşe a lui Silverio, ni s-au păstrat unele amănunte interesante (dar 
cît de adevărate?) despre această ctitorie a lui Locadello, venită să înlo¬ 
cuiască, în mod brutal, construcţia de lemn datorată cu cîţiva ani în urmă 
conventualului Angelo Petricca din Sonino. Locadello ar fi început prin a 
da foc vechii bisericuţe de lemn pentru a ridica în locul ei zidirea sa de 
cărămidă. Dar Locadello voia să-i asigure un regim special, dăruind-o Ve¬ 
neţiei, care avea să se îngrijească de ea şi să-i trimită patru preoţi etc. Si- 
nioria însă nu s-a grăbit sa răspundă că acceptă această ofrandă şi, la rîndul 
său, Locadello nu se grăbea să purceadă la sfinţirea locaşului, care nici nu 
era încă gata de tot. Cu toate acestea Silverio venea de la Tîrgovişte să 
slujească în ea. Dar probabil că el încurca pe Locadello şi pe cei din micul 
său grup (A. de Via, spiţerul Gheorghe şi un ţigan) care trăgeau la chiliile 
din jurul bisericii cînd veneau la Bucureşti, sau cumva faptul că locaşul nu 
fusese sfinţit, a determinat oprirea de către Giovenale a excursiilor duhov¬ 
niceşti ale lui Silverio, refuzîndu-i potirul de care avea nevoie la Bucureşti. 
Fapt este că acuzările vehemente contra lui Giovenale care ni s-au păstrat 

au fost precedate de altele, trimise nunţiului din Polonia şi avînd de obiect 
denunţarea purtării scandaloase a lui Locadello şi a celorlalţi care pîngăreau 
acea biserică din Bucureşti. Este probabil că aceleaşi motive care îl făceau 
pe Locadello să întîrzie sfinţirea bisericii îl făceau să împiedice slujirea în 
ea. Oare formula dăruirii ei Veneţiei nu ascundea cumva intenţia de a şi-o 
păstra în realitate pe seama sa? 

Atunci cînd noul episcop bulgar de Gallipoli, Baksic vine anume la 
Bucureşti, chemat de credincioşii de acolo, ca să sfinţească acea bisericuţă, 
el este oarecum sabotat de Locadello la care lăsase veşmintele sale episcopale. 

Observăm că episcopul bulgar a fost chemat de credincioşii (anonimi) 
din Bucureşti. Este poate o formulă pentru a-şi face drum în Ţara Româ¬ 
nească pe care observanţii bulgari o socoteau ca fiind oarecum monopolul 
lor uzurpat de conventualii italieni. (Pentru catolicii bulgari, asigurarea unei 
baze dincolo de Dunăre, la adăpostul vexaţiilor turceşti, era vitală.) Foarte 
curînd, el obţine de la Propagandă calitatea de vizitator apostolic pentru 
Ţara Românească şi apoi şi Moldova. în Ţara Românească el vine la inter¬ 
vale destul de scurte. Rapoartele Vizitaţiilor sale din 1640 şi 1648 sînt o 
adevărată mină de informaţii despre ţară şi despre împrejurările ei, cu 
descrierea foarte amănunţită a bisericilor catolice de la Tîrgovişte şi Cîm- 
pulung. Secundat şi poate chiar îmboldit de coadjutorul său, Francisc Soi¬ 
mirovic, care urmărea cu înverşunare instalarea observanţilor în mănăstirea 
de la Tîrgovişte — măcar şi numai în jumătate mănăstire (la început) şi care 
stăruia la Roma pentru obţinerea unei breve în sensul împărţirii acelei mă¬ 
năstiri —, el a aşteptat sosirea acestui document pe care l-a înfăţişat dom¬ 
nului în noiembrie 1648, bizuindu-se şi pe afecţiunea senilă a acestuia pentru 
Soimirovic, care venea foarte des la Tîrgovişte în urmărirea ţelului său. Dar 
domnul, care scrisese personal regelui Poloniei în 1647, rugîndu-1 să sprijine 
candidatura protejatului său, pe care voia cu tot dinadinsul să-l vadă episcop, 
nu s-a lăsat înduplecat de consideraţii personale şi a refuzat categoric să 
încuviinţeze o asemenea împărţire. Cîţiva ani mai tîrziu, el va scrie direct 
papei repetînd, în esenţă, cele spuse acum. Papa să înlocuiască pe misio¬ 
narii existenţi cu alţii pe care îi va socoti mai buni, şi aceştia să vină în 
mănăstirea rămasă întreagă. La sfîrşitul scrisorii se vădeşte şi scopul ei 
principal: recomandarea lui Soimirovic pentru un scaun episcopal. 

Rapoartele lui Baksic despre Ţara Românească şi despre Moldova sînt 
de un interes nepreţuit atît pentru descrierea locurilor şi împrejurărilor, cît 
pentru justeţea judecăţilor sale despre oameni şi caractere. Omul însuşi este 
de o mare nobleţe sufletească. Atitudinea sa demnă, firea sa cumpănită îl 
fac superior lui Bandini, mai dezarmat, mai influenţabil, mai puţin consec¬ 
vent în sentimente şi în resentimente. La amîndoi găsim însă şi unele tră¬ 
sături comune: o bucurie aproape naivă de a se înfăţişa în măreţia veşmin¬ 
telor arhiepiscopale rostind binecuvîntarea pontificală, o încredere desă- 

vîrşită în auxiliarii lor respectivi, coadjutorul Soimirovic de o parte, secre¬ 
tarul Parcevic de cealaltă, în sfîrşit, o atitudine oarecum asemănătoare faţă 
de domnii din Ţara Românească şi Moldova, cu observaţia că cea a lui 
Baksic este mai critică faţă de Matei Basarab decît a lui Bandini faţă de 
Vasile Lupu. El nu admitea ca supuşii să nu-i poată vorbi decît stînd în 
genunchi, ca şi cum ar fi papa! La amîndoi se observă o mare atenţie pentru 
minuţii formale. Baksic suspectează toate altarele şi toate bisericile catolice 
de a nu fi fost sfinţite, sau nu în mod valabil, şi purcede la sfinţirea lor. Ban¬ 
dini are o adevărată descărcare de nervi contra parohului de Bacău, văzînd 
felul inocent cum acesta păstrează eucharistia într-o cutiuţă de tinichea. Dar 
trebuie adăugat că fusese aţîţat de misionarul Spera, care îl informase despre 
aceasta. 

Bandini a cunoscut şi folosit darea de seamă a lui Baksic despre Mol¬ 
dova. Totuşi în vreme ce Baksic fixează în 1641 numărul caselor din Iaşi la 
9 000, Bandini în 1647 îl urcă la 15 000. Textele celor doi arhiepiscopi se 
echilibrează şi se completează în mod remarcabil. De aceea poate au fost 
prelucrate la sediul Propagandei şi redate sub forma unui text unic italian, 
compus din rezumate sau fragmente din Vizitaţia Ţării Româneşti (Baksic) 
şi dintr-o traducere prescurtată pe alocuri a Adnotărilor despre împrejură¬ 
rile din Moldova (Bandini). Textul acesta a fost publicat în „Bul. Soc. 
Geogr.“ 1898, sem. II ( Calatori , ambasadori , misionari...) de N. Iorga, care 
l-a atribuit lui Cerri. El constituie o dovadă mai mult a preţuirii acestor dări 
de seamă de către Eminenţele de la Roma. Din scrierile lui Bandini au fost 
redate în volumul de faţă fragmente din diferitele sale mărturii şi mărturi¬ 
siri: a) un prim lot de Scrisori în care sînt redate impresiile sale imediate 
din Moldova şi tribulaţiile sale pînă la acordul său cu episcopul polon Za- 
moyski, b) o serie de selecţiuni din părţile constituind aşa-zisul Codex , 
adică Enarratio , povestirea drumului său peste Dunăre, spre Moldova 
şi a primelor sale contacte cu domnul, cu secretarul Kotnarski, cu vicepre- 
fectul Gasparo din Noto, în sfîrşit, cu mediul înconjurător, ilustrat prin 
descrierea amară a sediului conventualilor de la Iaşi, şi de cea tot atît de 
revoltată a reşedinţei episcopale de la Bacău, c) începutul Vizitaţiei , pornirea 
la drum cu accidentele sale, apoi cîteva fragmente despre oraşele Baia şi 
Iaşi, şi despre Cetatea Neamţ, d) Adnotările citate mai sus, din care au 
fost cuprinse cele mai semnificative atît prin subiectul lor, cît prin oglindi¬ 
rea personalităţii autorului. Textele au fost însoţite de note subliniind mo¬ 
dificările nemărturisite suferite de ele. A fost, de asemenea, urmărită inter¬ 
venţia frecventă a lui Parcevic, fie sub formă de influenţă, fie sub cea de 
substituire. 

Rolul lui Bandini în rezolvarea conflictului dintre misionarii conven- 
tuali şi poporenii catolici, unguri de la Iaşi, precum şi dintre aceiaşi con- 
ventuali şi iezuiţii care îi înlătură de la acea parohie va putea fi urmărit 

în biografiile şi eventual textele lui Gasparo din Noto, Francesco Maria 
Spera, Antonio din Brisello (zis „Laimer") din volumul de faţă, alături de 
pasajele din Scrisori sau din Codex în genere, la care trimitem fără a le 
mai reproduce pe toate. Despre contradicţiile dintre Scrisori şi Codex este 
vorba în biografie şi notele la textul lui Bandini cuprins în volum. 

Am lăsat la urmă trecerea în revistă a unor martori fie izolaţi, fie pre¬ 
zenţi în formă fragmentară, în lipsa unui material complet. Este vorba mai 
întîi de pelerinii ruşi care se îndreaptă spre Ierusalim şi ale căror însem¬ 
nări sînt destul de rapide, din care cauză editorii lui Gagara, de pildă, va¬ 
riază în datarea călătoriei sale. între datele de ianuarie 1643 şi ianuarie 
1638 oferite de cele două .ediţii pentru trecerea sa pe la Iaşi am preferat-o 
pe cea din urmă, întrucît din text rezultă că, la venirea sa, mănăstirea Trei 
Ierarhi nu era terminată. 

Nu există asemenea nedumeriri în privinţa lui Suhanov sau a lui Iona 
Travelski, care l-a însoţit pe acesta. Călătoria lui Suhanov, pe lîngă moti¬ 
varea sa religioasă, avea un substrat politic evident, decurgînd în partea din 
iniţiativa patriarhului de Ierusalim, Paisie, de a pune la cale o ligă creştină 
răsăriteană, în care Moscova ar lua locul rezervat de ligile catolice din tre¬ 
cut Poloniei. Aceasta ar fi asociată şi ea ligii, alături de cazacii lui Hmel- 
niţki cu care era chiar atunci pe cale să încheie pace . . . Dar această pace 
tocmai trezea unele îngrijorări. Suhanov trebuia să prindă ecourile despre 
situaţia şi spiritul polonilor la trecerea sa prin Kiev, şi să fie atent şi la ce 
se petrece la curtea lui Vasile Lupu. Trebuia să-l consulte pe patriarh, dar 
să-l şi observe, şi în sfîrşit să fie cu ochii în patru în privinţa cazacilor 
lui Hmelniţki. Pe deasupra se mai ivise şi un fals pretendent moscovit ce-şi 
zicea Şuiski şi care avea calitatea rară de a fi în mai multe locuri deodată, 
abătîndu-se şi prin Moldova. Fie pe urmele acestuia, ajuns în sfîrşit la 
Cehrin, cu gînduri duşmănoase pentru ţarul moscovit, fie mai degrabă pentru 
negocieri mai importante între Moscova şi hatmanul cazacilor, pe cale de 
a-şi forma un stat, dar nehotărît încă dacă va fi aliatul sau duşmanul ţa¬ 
rului, Suhanov bate drumurile între Moscova, Cehrin şi Iaşi, înainte de a 
porni, în sfîrşit, spre Constantinopol şi Ierusalim. Dar de astă dată Vasile 
Lupu devenit bănuitor refuză să-i dea carte de liberă trecere. însă Suhanov 
reuşeşte să mituiască pe un diac al cancelariei domneşti ca să-i facă rost 
de acest act, cu care — ferindu-se totuşi de slujbaşii domnului — reuşeşte 
să treacă Dunărea. Nu s-a păstrat povestirea trecerii sale la întoarcere. 

Un sol adevărat este boierul rus Ordin Nasciokin, care vine în 1642 
la Vasile Lupu pentru a obţine de la acesta o intervenţie la Poartă în 
vederea primirii unei solii moscovite. Lucrul nu era uşor. Trebuia să ştii 
pe cine să mituieşti şi cînd. Vasile Lupu care cunoştea perfect toate sinuo¬ 
zităţile acestor ocolişuri, i-a dat sfaturile cele mai înţelepte care i-au asi¬ 
gurat reuşita misiunii. Scrisorile trimise de Nasciokin din Moldova sînt pline 

de miez. Păcat că nu avem deocamdată la îndemînă decît unele excerpte, 
care şi în forma lor fragmentară sînt de un mare interes. Bun cunoscător de 
oameni, Nasciokin a ştiut să-l cîştige pe domn printr-o purtare de o mare 
sinceritate (cel puţin aparentă) şi prin adoptarea întru totul a felului de a 
fi al boierilor moldoveni de la curte. 

Călătoriile ce urmează: a emisarului suedez Iohann Mayer în 1651, pe 
drumul său de întoarcere de la Bagceserai spre Suedia, trecînd prin Mol¬ 
dova şi Polonia, şi a lui Robert Bargrave care mergea de la Constantinopol 
spre Anglia, trecînd de asemenea prin Moldova şi Polonia, oferă unele puncte 
de asemănare. Amîndoi autorii erau indiferenţi la condiţiile reale ale ţării 
prin care călătoreau, oprindu-se, de preferinţă, la anumite fenomene de 
suprafaţă pe care nu le mai analizau în profunzime. Devastările tătarilor, 
însoţite de fuga locuitorilor lăsînd satele pustii, se traduc pentru Mayer în 
trista realitate de a se afla fără nimic de mîncare, neajuns îndreptat îndată 
de iscusinţa sa de vînător. Jecmănelile tătarilor „dobrogeni" (din Bugeac) 
mergînd chipurile spre oastea lui Hmelniţki, îi oferă prilejul de a privi rî- 
zînd la măiestria cu care aceşti adevăraţi artişti înhaţa în fuga calului oaia 
din turmă şi pornesc mai departe în galop ... Cînd aude lucruri importante 
de la marele serdar cu care se întîlneşte, le înţelege pe dos, frazele pe care 
le reproduce constituind adevărate ghicitori. întrevederea sa cu domnul este 
redata necomplet. Abia mai tîrziu îşi aminteşte un amănunt esenţial. Dar 
totuşi nu uită să însemne comentarul îndurerat al unui bătrîn moldovean, 
indignat de faptul că monarhi creştini puternici se închină în faţa turcilor. 

Călătoria lui Bargrave nu are nici o contingenţă cu evenimentele. El trece 
ca un adevărat turist. Găseşte că la Galaţi este belşug şi totul e foarte ieftin 
(tradus în monedă engleză!), natura este încîntătoare, drumurile ar putea 
uneori să fie mai bune, dar nu sînt chiar aşa de rele. Ciuma bîntuie în ade¬ 
văr, dar te poţi feri de ea consumînd mied tare. Singura realitate mai su¬ 
părătoare este domnul Modyford, patronul gălăgios şi agresiv al lui Bar¬ 
grave. La Iaşi englezii vin cu scrisori de recomandare, sînt primiţi în 
audienţă, scutiţi de vamă... îl vizitează şi pe iezuitul care se ocupă de 
educaţia fiului mai mare al domnului. .. Un singur lucru i-a atras atenţia 
lui Bargrave în cursul călătoriei: metoda de a face potasă, pe care o prac¬ 
tică nişte englezi în pădurile seculare din Moldova. Mai tîrziu şi-a comple¬ 
tat însemnările din memorie, bineînţeles cu greşeli vădite. Dar l-a interesat 
povestirea nunţii domniţei Ruxandra, care avusese loc scurtă vreme înainte 
de trecerea sa. 

Descrierea acestei nunţi făcută de un martor ocular ce reflectă senti¬ 
mentul de indignare şi revoltă al familiei Radziwill a fost păstrată în 
două redări: cea germană, publicată de N. Iorga în Acte şi fragmente şi cea 
polonă publicată de I. Bogdan în Hurmuzaki Supliment ... după care s-au 
putut aduce unele îndreptări versiunii germane. în paralel cu această de- 

scriere, volumul cuprinde şi povestirea nunţii domniţei Maria cu Ianusz Rad- 
ziwill, înfăţişată o dată în memoriile lui Kemeny, care a venit ca sol al 
principelui Gheorghe Răkoczy la acea nuntă la Iaşi şi apoi în broşura lui 
Happel (Happelius) după^ un martor anonim. Această descriere din urmă, 
nefiind o mărturie directă, a fost cuprinsă în anexă. Amîndouă relatările 
acestea coincid destul de bine cu descrierea dată de Miron Costin în Leto¬ 
piseţul său. 

Dar mai avem şi un alt fel de călător, care nu seamănă cu ceilalţi. 
Un călător destul de misterios, care este preot sau călugăr, dar nu ştim ce 
hram poartă, care circulă prin lume de capul său, pentru simplul motiv că 
îl interesează Orientul şi vrea să convertească pe păgîni, care se încurcă în 
itinerarul său şi se contrazice pretinzînd că a fost prin locuri ce nu erau 
pe drumul urmat de el, care dă informaţii mai mult din auzite decît din 
experienţa proprie, dar care s-a documentat pentru a-şi mobila povestirea, 
ce pare destinată publicării, în sfîrşit, un cleric care adoptă un ton de autor 
de romane uşoare şi romanţează toată partea relativă la călătoria spre Mol¬ 
dova a Ecaterinei Cerkeza, la care ajunge să fie şi el asociat, pur şi simplu 
pentru că se afla la Bagceserai, la vremea trecerii solilor moldoveni ce o 
însoţeau spre Moldova, şi astfel li s-a alăturat şi el (?). Stilul său este su¬ 
gestiv. Iată cum e descrisă viitoarea doamnă cînd este dusă înaintea paşei 
care vrea să o reţină sub cuvînt că ar fi musulmană... „Măcar că din 
cauza multului plîns se făcuse albă ca varul, totuşi turcul la vederea aces¬ 
tui soare <chiar şi> umbrit s-a dat învins, spunînd că este un om mort 
dacă ea nu-1 ajută. Avea toate acele însuşiri pe care Venus le-a dat unei 
femei pentru a se numi frumoasă. Avea ochii negri, mîna lungă, fină, dar 
plinuţa, mijlocul subţire, gura micuţă cu buze nu prea groase şi era albă 
toată, încît se părea că graţiile îşi făcuseră sălaş în făptura ei. Nenorocitul 
de paşă se îndrăgostise aşa de tare că nu-şi mai găsea locul, pierduse orice 
odihnă, orice linişte. Voia să se facă stăpînul unei comori aşa de bogate ... etc. <f 
Acest ton neaşteptat împreună cu amănuntele fanteziste din toată această 
parte a călătoriei aruncă îndoială şi asupra primei părţi. Ar fi nevoie de o 
cercetare a întregii călătorii a lui Niccolo Barsi, din care nu a fost editată 
decît trecerea prin Moldova şi drumul acesta de întoarcere cu solii moldo¬ 
veni, tocmai în 1639, pentru a ne putea da mai bine seama despre spi¬ 
ritul întregului text. O analiză a nepotrivirilor observate se află în notiţa 
biografică (v. mai jos pp. 69—72), unde semnalăm şi rezerva nuanţată a edito¬ 
rului cu referire la informaţia — un*că în felul ei — privind împărţirile anuale 
de pămînt distribuit orăşenilor de către şoltuzii respectivi. Mai sînt şi soli 
corecţi şi binevoitori (P. Strassburg, şi CI. B. Ralamb) care descriu sincer 
primirea lor la curtea domnului şi impresia lăsată de ţară asupra lor. Rela¬ 
ţiile lor se aseamănă între ele, deşi le desparte un interval de 25 de ani. 

Dar există un anumit stil al solilor unei ţări, care îi deosebeşte de solii altora 
şi care se manifesta şi în comportare, şi în scris. 

Am fi dorit sa consacram măcar aici cîteva rînduri doctorului Mas- 
cellini, care ar putea foarte bine fi cuprins printre călătorii noştri, dacă am 
avea scrisori de ale sale despre cele văzute de el în Ţara Românească. Dar 
nu se cunosc decît pasaje foarte scurte dintr-o scrisoare din Italia (1652), 
în care critică cu asprime pe misionarii conventuali din Ţara Românească, 
în lupta dintre aceştia şi observanţii bulgari, el este de partea ultimilor. , în 
1648, cînd vine iar Baksic la Tîrgovişte în vizitaţie apostolică, el trage la 
doctorul Mascellini, de care se apropie foarte mult. Poate că şi această 
prietenie l-a influenţat pe acesta în sensul arătat. Dacă este să dăm crezare 
unui misionar conventual cam dubios, Contanzo Remoli, Doctorul Mascellini 
l-ar fi convins pe domn să limiteze numărul conventualilor din mănăstirea 
de la Tîrgovişte la 3, adică părintele Provincial, un novice, şi un misionar 
desemnat de Mascellini (!), ceilalţi avînd să plece în Moldova. Despre ser¬ 
viciile reciproce pe care şi le-au făcut doctorul italian şi arhiepiscopul bulgar, 
cînd acesta din urmă, expus primejdiilor din partea turcilor, a fost îndem¬ 
nat de el, dar fără succes, să vină să se instaleze în acea mănăstire unde îl 
poftea chiar domnul, şi despre intervenţia lui Baksic după răscoala seime¬ 
nilor de a-i găsi un rost doctorului la Constantinopol, a fost vorba într-o notă 
la Vizitaţia din 1648 (n. 244, şi la p. 197). Printr-un fel de fenomen simetric, 
doctorul Skogard la Iaşi se arăta un ocrotitor al lui Bandini, pe care îl 
ajuta cu daruri generoase. 

Ajunşi aici ar trebui să arătăm în ce a constat munca la volumul de 
faţă? Va trebui mai întîi să recunoaştem datoria noastră faţă de editorii 
unui material bogat din care au fost selectate o bună parte dintre mărturiile 
cuprinse aici. Vom cita pentru textele misionarilor, dînd acestui cuvînt sensul 
său cel mai larg, A. Veress. ( Scrisorile misionarului Bandini . . .) G. Căli- 
nescu ( Alcuni missionari ... în „Dipl. Ital.", I şi Altre notizie . . . loc . cit., II) 
Gh. Vinulescu ( Relaţia despre Vizitaţia Moldovei. . . loc. cit., IV). Francisc 
Pali (Le controversie. . . loc. cit., IV), E. Fermendzin (Acta Bulgariae), 
Virginia Vasiliu (II principato moldavo e la curia papale ,,Dipl. ItaL", II), 
Codex Bandinus ed. V. A. Ureche în „Analele Acad. Române", Pejachevich 
(Peter Freiherr von Parchevich). 

Pentru solii poloni, P. P. Panaitescu (Calatori poloni). Pentru Bargrave 
şi Hiltebrandt, ediţiile lui Fr. Babinger, pentru P. Mayer cea a lui Ch. I. Con¬ 
stantin în Balcania II—III (1939—1940). Pentru N. Barsi ediţia C. C. Giu- 
rescu şi pentru răscoala seimenilor, volumul publicat în 1968 de Lidia De- 
meny, L. Demeny şi N. Stoicescu. 

Pentru pelerinii ruşi G. Bezvicone, Calatori ruşi in Moldova şi Ţara 
Româneasca, iar pentru note despre diverşi „călători" N. Iorga în ^Icte 
şi fragmente, I şi în Studii şi documente, precum şi în „Bul. Soc. de Geo- 

grafie", 1898 şi în Istoria românilor prin calatori , în sfîrşit, Sădi Ionescu 
în Bibliografia calatorilor străini . 

Materialul ne era oarecum dat. Dificultatea nu consta în strîngerea, 

ci în organizarea lui. Din elemente fragmentare şi disparate trebuia să 

rezulte un întreg. Caracterul acesta fragmentar se datora, în parte, întîm- 
plării, care a îngăduit să fie păstrate unele texte şi nu altele, dar şi unei 
alegeri făcute după criterii proprii de către autorii culegerilor de texte din 
materialul mai vast al arhivelor cercetate. De exemplu, culegerile lui G. Că- 
linescu încep de la 1623 şi omit, cu bună ştiinţă, ca inutile, texte minore, care 
ar putea lumina unele puncte şi stabili o legătură necesară cu alţi misionari, 
care n-au lăsat poate dări de seamă substanţiale, ci simple scrisori sau infor¬ 
maţii indirecte nereţinute de editor. 

Din scrisorile lui Bandini publicate de Veress au fost lăsate total deo¬ 
parte cele în care nu era vorba de chestiuni privind Moldova, ci Banatul, 

de pildă, sau Bulgaria şi au fost uşurate, ca să zicem astfel, de un balast 
socotit inutil, acelea în care pe lîngă Moldova se mai vorbea şi de altceva. 
In felul acesta a fost omis acel post-scriptum din 23 martie 1648, esenţial 
pentru înţelegerea adevărată a întregii atitudini a lui Bandini faţă de Beke. 
Sînt menţionate de Veress texte inedite, pe care el avea de gînd să le publice 
fără a mai ajunge să o facă, de pildă, un raport al lui Gasparo din Noto, 
povestind scena petrecută în ajunul Bobotezei din 1645, cînd s-a înfăţişat 
bietul Bandini cu ploconul său în faţa domnului, neştiind ce furtună îl 
paşte. 

Transcrierea textelor publicate nu a fost fără cusur. Uneori a trebuit 
să procedăm la o adevărată munca de restituire a lor. Cităm în sensul 
acesta textul lui Paul Beke (,,Dipl. Ital.“, II) pe care îl însoţisem la început 
de note semnalînd îndreptările noastre. Cum erau mult prea multe, am 
renunţat la ele. Relaţia din 1652 a lui Fr. Maria Spera conţine adevărate 
ghicitori. Am renunţat de aceea la partea privitoare la trecerea lui prin 
Transilvania. Silinţa noastră s-a îndreptat deci mai întîi spre corectarea şi 
conexarea materialului atît ca formă, cît şi ca fond, apoi spre interpretarea 
sa, apelînd şi la alte izvoare. De pildă, pentru solia polonă din 1636 am 
putut aduce informaţiile solului veneţian de la Constantinopol. Observaţia 
noastră despre lipsa de informaţie pentru perioada care precede textele 
publicate este valabilă şi aici. Nu avem nimic pentru anii 1633—1634, 
deşi au fost trimise solii la Constantinopol, care au trecut pe la noi. De 
aceea am căutat, în notiţele introductive ale unor asemenea texte, să dăm 
pe lîngă analiza împrejurărilor în care s-a desfăşurat călătoria respectivă 
şi unele prelungiri necesare în timp înainte şi după momentul soliei, renun- 
ţînd la partea biografică propriu-zisă, fără rost şi fără interes real în con¬ 
diţiile date. în prezentarea unor texte însoţite de editori (de pildă, Babinger) 
cu note foarte copioase, am reprodus din ele numai ceea ce ni s-a părut 

esenţial, formulînd şi rezerve atunci cînd era cazul. în general am căutat să 
suplinim în notiţele biografice elementul de legătură dintre diferitele mărturii 
izolate şi să înţelegem spiritul în care au fost făcute. Adesea reconstituirea 
portretului martorului lumina şi mărturia sa. Am urmărit peste tot sinceri¬ 
tatea afirmaţiilor făcute şi adevărul faptelor expuse, subliniind nepotrivirile 
cînd se iveau. Ne-am silit să extragem din declaraţii vădit false sau tenden¬ 
ţioase elementul de bază de la care au pornit. Uneori din amănunte secun¬ 
dare puse în legătură cu indicii minore am reuşit să dezlegăm unele probleme 
ce nu erau lipsite de interes. Alături de atenţia critică a stat efortul de a 
înţelege nu numai cu mintea, ci şi cu căldura sufletului mesajul lăsat de 
nişte oameni buni sau răi, veridici sau mincinoşi, care trebuiau readuşi la 
viaţă. Pentru noi figurile din volum trăiesc cu tot freamătul şi neliniştea 
lor, cu gesturile şi cu fizionomia lor. Am încercat în prezentarea lor să le 
păstrăm această ambianţă vie. 

în sfîrşit, volumul nostru mai aduce şi ceva nou: o restituire a figurii 
adevărate a lui Bandini, ce atrage după sine o altfel de restituire, negativă 
de astă dată, a figurii lui Parcevic. Dovezile sînt multe, era doar nevoie 
să fie adunate împreună şi analizate în profunzime. Explorarea cea mai 
pasionantă a fost cea din scrierile lui Bandini (scrisori sau expuneri), în care 
alături de stilul oglindind personalitatea sa am putut detecta şi un altul, 
aparţinînd evident altcuiva. Este acelaşi stil oratoric, vehement, baroc pe 
care îl aflăm în declaraţiile mai tîrzii ale lui Parcevic. Iată un exemplu de 
asemenea stil. Este vorba de scrisoarea din 12 martie 1649, datată din Bacău 
şi purtînd iscălitura lui Bandini („Dipl. Ital.", II, pp. 374—376), în care 
denunţă purtarea unor misionari conventuali din Banat. „Dacă ar trebui 
povestite cu de-amănuntul toate relele lor, nedreptatea, scandalurile, cri¬ 
mele, înşelăciunile, răutăţile, ademenirile, certurile, dezordinele, zarvele, în- 
gîmfările, minciunile şi altele asemenea, ne-am teme că ar bubui cerul şi 
s-ar cutremura pămîntul, ar cădea stelele şi s-ar scufunda lumea, 
s-ar întuneca soarele şi ar pieri mişcarea, atît de grozave şi de multe 
sînt faptele lor nevrednice ...“ etc. în condiţii similare, şi vrînd să exprime 
paroxismul indignării, Bandini ar fi zis: „Şi cum să nu-ţi crape inima din 
tine de asemenea faptă?" 

Corespondenţa lui Bandini cu Propaganda era oarecum dublă. Se scriau 
simultan două rapoarte sau scrisori, una către Eminenţele Congregaţiei, cea¬ 
laltă către secretarul ei, Monsinoriul Ingoli. Pe aceasta din urmă o scria 
întotdeauna Bandini, pe cealaltă o lăsa adesea parţial pe seama lui Parcfevid. 
Uneori în scrisoarea scrisă la dictarea lui Bandini, acesta mai adaugă un 
post-scriptum de mîna lui. Este evident că atunci cînd în scrisorile iscălite 
de Bandini apăreau frazele uşor de recunoscut ale lui Parcevic, lucrul acesta 
se făcea cu asentimentul lui Bandini, care admira probabil stilul secretarului 
său. Dar această colaborare dovedeşte ascendentul progresiv al secretarului 

asupra lui Bandini. Ascendent confirmat de pactul încheiat cu Zamoyski 

în 1645, de schimbarea la faţă de raporturile cu conventualii, de alianţa cu 

Beke. Toate aceste schimbări simultane de atitudine sînt inconsecvenţe, fără 
îndoială, dar ele sînt datorate dominaţiei exercitate asupra firii sale slabe 
de către voinţa neşovăitoare a lui Parcevic. în sfîrşit, la o dată nedeter¬ 

minată decît prin faptul că e mai tîrzie de 2 noiembrie 1647, el se substi¬ 
tuie, pur şi simplu, lui Bandini, înlocuind scrisoarea autentică a acestuia 
(scrisă tot de el la dictarea superiorului său şi iscălită de acesta) printr-una 
scrisă de el pe o foaie de hîrtie iscălită în alb de Bandini. De astă dată nu 
mai poate fi vorba de inconsecvenţă, căci Bandini nu ştia nimic de această 
falsificare dublă, prin care, pe de o parte, se dispunea de votul lui la ale¬ 
gerea episcopului de Nicopol, retrăgînd lui Stanislavov votul pe care i-1 
dăduse el, pe de alta, apărea ca acuzatorul lui Beke învinuit de intrigi şi 
uneltiri contra sa şi cerea grabnica rechemare a acestuia. Pînă tîrziu după 
aceea, adică pînă după terminarea redactării şi transcrierii dării de seamă 

a Vizitaţiei, precum şi a Adnotărilor, Bandini nu ştia de faptele puse în 
sarcina lui Beke — cu care era în termenii cei mai cordiali, ba chiar afec- 
tuoşi, aceste două texte vădind o comuniune de vederi şi de sentimente cu 
propria relaţie a lui Beke, ce nu poate fi întîmplătoare. Beke însuşi ne-ar 
putea reţine atenţia, atît pentru unele trăsături caracteristic iezuite (reti¬ 
cenţe, abilităţi, adoptare ca metodă a blîndeţii aparente etc.), cît pentru 
privirea de ansamblu din raportul său. Am crede că părţi din Adnotările 
şi din Vizitaţia lui Bandini, îl indică pe Beke drept inspirator al lor, în 
vreme ce pasaje întregi din Scrisori şi din Ennarratio îi aparţin lui Parcevic. 

Acesta ni se înfăţişează ca un fel de figură simetrică aceleia a lui Beke. 
Şi el are o vocaţie de iezuit, la care însă reticenţele şi rezervele mintale se 
transformă în ficţiuni inventate şi în gesturi concrete, iar blîndeţea aparentă 
în torente de lavă. Ca iezuiţii el caută să se insinueze pe lîngă suveranii sau 
potentaţii cu vază. Ca ei urmăreşte cu patimă rolul de emisar şi negociator 
politic. O singură dată el l-a putut deţine cu adevărat, atunci cînd a obţinut 
să fie trimis ca sol al împăratului german la cazacii lui Bogdan Hmelniţki. 
A fost unica sa misiune autentică. 

Reconsiderarea lui critică s-a făcut în mai multe etape. O primă 
fază a avut drept punct de plecare cercetarea critică a articolului lui Duj^ev, 
Petăr Parcevic fi încercările de eliberare a popoarelor balcanice de sub stă- 
pînirea turcilor . Ulterior, scriind articolul Autour de Parcevic , am mers 
mai departe pe această cale. în sfîrşit, acum am lărgit încă şi mai mult 
cadrul cercetării. Concluzia este clară. (Pentru demonstraţie trebuie să tri¬ 
mitem la materialul înfăţişat critic în volum). Se poate constata că ficţiu¬ 
nea este pentru Parcevic elementul său natural. Suplicele către Propagandă 
din 1650 şi anii imediat următori demonstrează acest lucru cu prisosinţă. 
Cuvintele atribuite lui Vasile Lupu în Divan, Mitropolitului Varlaam într-o 

întîlnire mai puţin determinată, sînt la acelaşi diapazon cu acelea atribuite 
măritului „satrap" Matei Basarab, chemîndu-1 la el din Moldova şi rugîn- 
du-1 să-şi facă pomană să meargă la regele Poloniei, pentru a salva pe bul¬ 
gari de pieire. Dar premiul de ingeniozitate se cuvine celor trei „scrisori creden- 
ţiale" ce se mai află şi azi în Arhiva de Stat a Veneţiei împreună cu memo¬ 
riul către marele colegiu, în care chiar şi el s-a întrecut pe sine. O con¬ 
fruntare cu scrisorile oratorului veneţian de la Viena, Sagredo, către Doge 
este cît se poate de instructivă, în ciuda faptului că ea apare în formă ciun¬ 
tită în Hurmuzaki. 

In sfîrşit, cum repetiţia are pare-se virtuţi oculte şi suverane, în 1673 
Parcevic, venerabil şi înduioşător, merge din nou la Veneţia să pledeze cauza 
creştinilor, gemînd sub turci, înarmat cu o scrisoare a domnului Moldovei, 
Petriceicu (neiscălită) şi alta a marelui hatman Hăbăşescu (neautentică nici 
aceasta). El mai pomeneşte şi de una a domnului Ţării Româneşti, dar care 
nu se materializează pînă la urmă. Fără să vrea, cititorul este cuprins de un 
fel de admiraţie pentru invenţia creatoare care a ridicat un asemenea monument 
ca „misiunile" lui Parcevic, aşezate la loc de cinste pînă şi în lucrarea atît 
de serioasă a lui Ion Sîrbu despre Matei Basarab, fără a mai pomeni de 
Tratatul de istorie , voi. III. 

Cam ce concluzii s-ar putea trage din materialul volumului de faţa? 
Dacă nu ne oprim la fenomenele de suprafaţă, a căror descriere evocă stări 
dintr-un moment dat, prinse într-un fel de echilibru static, şi coborîm mai 
adînc în domeniul mentalităţilor colective, putem observa procesul lor de 
evoluţie datorită coexistenţei, cot la cot, a mulţimii anonime de catolici şi 
de ortodocşi. Se constată, mai întîi, o perfectă toleranţă religioasă la diferi¬ 
tele turme de credincioşi. Cînd intervin gesturi de intoleranţă, ele aparţin 
de obicei clerului catolic. Şi la un nivel mai adînc, acela al credinţelor an¬ 
cestrale neclarificate şi nediscutate, se stabileşte un fel de sistem de vase 
comunicante. Se împrumută tradiţii şi credinţe. în loc de catehism se insta¬ 
lează folclorul. Morţii catolici sînt îngropaţi cu bănuţul de metal pentru 
trecerea rîului spre rai. Se face şi pentru ei praznic. La pomenirea morţilor 
lor ard şi catolicii luminări încolăcite pe care le dezdoaie şi le întind pe 
pămînt în lungul mormîntului pe care mai pun pîine, vin şi bănuţi. Ei adoptă 
aceleaşi zile de post ca ortodocşii. Şi urmează şi obiceiul acestora de a nu 
veni la biserică decît la sărbătorile cele mai mari. Iar ortodocşii sînt gata 
să vină la procesiunile catolicilor la biserica miraculoasă a sfinţilor Cosma 
şi Damian şi sînt dispuşi chiar să o repare din starea de ruină, dacă li se 
va ceda lor. Indiferent de aceasta, ei socotesc că acei sfinţi le aparţin şi lor, 
tot atît cît catolicilor. Iar aceştia vin în procesiune să ocolească biserica de 
trei ori pe an: în nopţile vinerii mari, a adormirii Maicii domnului şi a 
Rusaliilor. 

Dar este clar că avem aici o transpunere a obiceiului ortodox de a ocoli 
biserica în vinerea mare şi în ajunul adormirii. Peste aceste împăcări tăcute 
se aşterne larma discuţiilor zadarnice. 

O altă constatare este că misionarii italieni se înţelegeau cu poporenii 
catolici pe româneşte. Unii au ajuns să şi predice în această limbă, ca Gio- 
venale Falco, Francesco Maria Spera, Bernardino Valentini din Perugia, 
fără a mai pomeni de observanţii bulgari, care trebuiau să cunoască în mod 
firesc limba, avînd dese prilejuri de a veni în ţară. Cît despre Bandini, el 
s-a putut deprinde cu limba românilor la Caransebeş. Pentru Parcevic, bulgar 
cu studii în Italia, greutatea nu a trebuit să fie prea mare. El însuşi se 
laudă în 1650, prin persoane interpuse, că este un bun cunoscător al limbii, 
precum şi al obiceiurilor şi normelor ţăranilor de pe moşia episcopiei. 

Nu ca o simplă formulă, stereotipă, ci ca o recunoaştere reală a unui 
ajutor constant în faza de pregătire a acestui material la Institutul de istorie 
„N. Iorga“ am dori să arătăm datoria noastră faţă de cei prezenţi şi de cei 
dispăruţi dintre noi. Vom pomeni deci pe regretaţii Ion Totoiu şi P. P. Panai- 
tescu, la care am apelat de nenumărate ori, primind întotdeauna acelaşi 
concurs plin de căldură şi de interes real. Participarea lor directă la ela¬ 
borarea unor părţi din materialul de faţă este consemnată în lista autorilor 
de la sfîrşitul volumului. Se cuvine să mulţumim colegilor noştri pe care îi 
cităm aici: Marina Vlasiu, prin mîna căreia au trecut multe rapoarte de 
misonari italieni uneori fastidioase, dar întotdeauna urmărite cu o compe¬ 
tenţă şi o atenţie neşovăitoare, colegii Ilie Corfus şi Ludovic Demeny, care 
ne-au stat întotdeauna la îndemînă cu ştiinţa şi cu bunăvoinţa lor, în sfîrşit 
colegii din secţia de Istorie universală, precum şi tovarăşele Eugenia Chişcă- 
Tistu şi Alvina Lazea, la care ne-am adresat nu o dată, cînd a fost vorba 
de texte ruseşti. 

Ilustrarea volumului ne-a fost mult înlesnită datorită sugestiilor şi aju¬ 
torului unor specialişti, ca: Răzvan Teodorescu de la Institutul de istorie a 
artei, Maria Muzicescu de la Institutul de studii sud-est-europene şi Corina 
Nicolescu. 

Nu putem uita nici înţelegerea de care ne-am bucurat din partea Bi¬ 
bliotecii Institutului de istorie, care ne-a pus la îndemînă lucrările necesare 
chiar în condiţii excepţionale. 

Tuturor le mulţumim aici, la capătul muncii noastre la acest volum. 

MARIA HOLBAN 

ANDREI BOGOSLAVIC 

(? ~ după 1649) 


m 

Andrei Bogoslavic (sau Boguslavich) cu care începe 
seria misionarilor catolici din volumul de faţă, are o situaţie destul de ambiguă, Infăţişîndu-se 
alternativ ba ca minorit observant, ba ca minorit conventual şi din nou ca minorit observant, 
în ciuda faptului ca aceste ordine erau rivale şi duşmane. El este aspru criticat de arhiepis¬ 
copul de Sofia, observantul Baksic, şi de Bandini, observant şi el, şi acuzat de faptele cele 
mai grave, dar în anii 1637, 1648 şi 1649 el se află la sediul observanţilor bulgari de la 
Chiprovaţ, într-un post de încredere. Ambiguitatea aceasta este sporită de faptul că el apare 
sub două nume, ba mai întîi (în 1618 şi 1619) ca Andreas Apharia adică din Pharos 
(= insula Leşina) din Dalmaţia, de unde era originar, ba (în 1623) ca Andrea Bogoslavic. 
Chiar după reîntoarcerea sa la Chiprovaţ, el foloseşte alternativ cele două nume, Bogo- 
slavif la 26 mai 1648 şi Apharia la 26 august 1649 (vezi Fermendzin Acta Bulgariae, pp. 
185—186; 194). Enigma dualităţii de nume a fost dezlegată de George Călinescu, în studiul 
său Altri Missionari . .. (din „Dipl. Ital. w , II, pp. 305—306), deşi sub o formă puţin du¬ 
bitativă, folosind şi documentele publicate de V. Vasiliu (în ll princtpato moldavo e la 
Curia papale fra ti 1606—1620 (tb'tdem, pp. 58, 61). Ipoteza sa este confirmată pe deplin 
de pasajul din relaţia lui Baksic, din 1641, publicată ulterior de Vinulescu în „Dipl. Ital.“, 
IV, în care se spune clar că Andrei Bogoslavic este originar din Leşina... Dacă la izvoa¬ 
rele documentare se adaugă, aşadar, declaraţiile (poate uneori mai pătimaşe) ale arhiepis- 

copilor observanţi bulgari, se ajunge la o reconstituire, în parte cel puţin, a unei cariere 

din cele mai ciudate. Potrivit cu Baksic, dalmatinul Andrei Bogoslavi£ ar fi fugit din ţara 

sa unde era condamnat la galere, în Bulgaria, găsind adăpost şi ocrotire în mănăstirea de 
la Zelezna, în apiopierea Chiprovaţului. De aici ar fi fost trimis la cererea lui Radu Mihnea, 
la Tîrgovişte, unde muriseră de ciumă cei trei fraţi bulgari aflaţi acolo. Aşadar, venirea lui 
trebuie situată în intervalul 1611—1616 al domniei lui Radu Mihnea în Ţara Românească. 

La trecerea domnului în Moldova, putem presupune că îl însoţeşte, poate şi ca secretar. Este 
probabil că încă din timpul şederii în Ţara Românească el a fost trimis în diferite misiuni 
confidenţiale sau oficioase ale domnului, afară din ţară. După Baksic el ar fi însoţit şi tri¬ 

butul pînă la Constantinopol. Ajungînd aici, unde era sediul vicarului apostolic (care men¬ 
ţinea legătura cu clericii catolici din ţările noastre, aşa dealtminteri cum făcea şi nunţiul 
papal din Polonia, atent mai ales la ce se petrecea în Moldova), el ar fi obţinut de la 

acesta titlul de comisar general pentru Ţara Românească şi Moldova, dîndu-se drept minorit 
conventual. De la Iaşi, Radu Mihnea îl trimite la papa Paul al V-lea cu o scrisoare în 

care îi aduce la cunoştinţă că în urma morţii episcopului de Bacău Valerian Lubieniecki, a 

dispus, în acord cu regele Poloniei ca să vină în locul acestuia un alt episcop polon, Adam 

Goski. Totodată îl asigură pe papă cu mult patos de sinceritatea catolicismului său tainic, 

şi îl roagă să-l primească în sînul bisericii celei vii. Un elogiu insistent al virtuţilor emi¬ 

sarului său, părintele Andreas Apbaria, care se străduie ,,in partibus infidelium" (!) şi se 
grăbeşte să meargă să se închine papei şi să-i dea socoteală de gospodărirea sa (viliicationis 
suae , în sensul de administraţie sau cîrmuire fiind vorba poate de acel „comisariat" încredin¬ 

ţat lui), pare mai degrabă o atestare pentru o numire într-o funcţie mai înaltă decît o 
simplă formulă de prezentare a unui mesager. („Dipl. Ital.**, II, p. 58). Acesta porneşte 

înapoi tocmai în martie 1619, cu răspunsul papei adresat acum domnului Ţării Româneşti, 
de fapt acelaşi Radu Mihnea „Corvin" trecut din nou în Ţara Românească din Moldova, 
unde turcii numiseră pe Gaspar Graţiani. Papa îl îndemna să se adreseze episcopului de 

Bacău, în legătură, desigur cu cererea domnului de a fi primit sub umbra ocrotitoare a 
aripilor Sanctităţii sale. Nu ştim dacă după înmînarea brevei papale, emisarul domnului a 

mai rămas pe lîngă el, sau s-a dus îndată în Moldova, unde putea spera lucruri mari de 

la un alt catolic clandestin, originar dintr-o regiune atît de vecină cu cea de unde se 

trăgea el însuşi. Fapt este că vreo patru ani după încheierea episodului lui Gaspar Graţiani 
în 1623, minoritul Andrei declară, vorbind de Moldova: „Aici a fost principe Gaspar Gra- 
tiani , şi aici şi-a pierdut el viaţa , //' eu am rămas impreună cu mulţi catolici în robia tăta¬ 
rilor!" Termenii sînt destul de ambigui: et io... restai. . . schiavo delii Tartari. Cum tot 

atunci mai declară că de patru ani s-a sîrguit să-i readucă pe poporenii de la Huşi de la 
erezia husită la credinţa catolică, înseamnă că pretinsa robie la tătari e mai mult un fel 
de a zice decît o realitate. Aceste declaraţii ale sale sînt cuprinse într-un raport păstrat 

în arhiva Propagandei, avînd doar data anului: 1623, şi care se împarte într-o dare de 

seamă privind Moldova şi Ţara Românească, continuată de alta privind Bulgaria. Acum pen¬ 
tru prima oară apare numele de Andrei Bogoslavic, şi menţiunea că ar fi minorit conventual. 
O comparaţie a acestui raport cu altele datate tot atît de sumar (vezi, de pildă, relaţia 

lui Fr. Maria Spera din volumul de faţă) duce la concluzia că este vorba de o dare de 

seamă orala, făcută de declarant personal la Congregaţia de Propagandă. Aşadar, în 1623, 
Bogoslavic se afla la Roma, negreşit tot în legătură cu interesele domnului Ţării Româneşti, 
Radu Mihnea, care se va strămuta în Moldova, în luna august a aceluiaşi an. Darea de 
seamă este anterioară acestei schimbări. Dar ea mai e anterioară şi datei de 15 mai, cînd 
papa Grigore al XV-lea adresează o brevă domnului Ţării Româneşti, Radu Mihnea „Corvin", 
recomandîndu-i pe minoritul conventual A. Bogoslavic, pe care îl trimite cu 6 însoţitori spre 
a sluji ca misionari în Ţara Românească, Moldova şi Bulgaria, dîndu-i şi calitatea de prefect 
al misiunilor din aceste ţări. In aceeaşi zi adresează o brevă similară lui Ştefan Tomşa, 
domnul Moldovei. Se observă o deosebire însemnată în felul de a înfăţişa Moldova şi Ţara 
Românească. Cu privire la Moldova (în care s-a sîrguit declarantul patru ani de zile), avem 
doar o înşirare de centre catolice cu numărul lor de credincioşi. Lucrul se schimbă cînd 
este vorba de Ţara Românească. Este amintită aderarea tainică a lui Radu Mihnea la Biserica 
Romană (nelipsind nici o aluzie la propriul său rol în menţinerea contactului dintre domn 
cu papa Paul al V-lea), este semnalată prezenţa multor nobili catolici la curtea acestuia, în sfîrşit 
este fluturată perspectiva aducerii ţării la unirea cu Roma. Făcînd un istoric al catolicismului în 
Ţara Românească, declarantul stăruie asupra vechimii sale, a existenţei unor biserici catolice 
la Bucureşti, Craiova şi Argeş, cotropite de călugării ortodocşi. Mai ales aceasta din urmă 
acoperită cu plumb şi aramă este fosta episcopie catolică a episcopului de Argeş. Ca în 
toate asemenea rapoarte orale, apar unele greşeli evidente. Totuşi lapsusul care aşază Tîrgul 
frumos (Târg formos) în Ţara Românească (este o confuzie, desigur, cu Cîmpulungul) sau 
pomenirea în Moldova a unei localităţi: Monte Serrato par să-i aparţină lui, şi provoacă 
oarecare mirare. Un lucru vrednic de subliniat este absenţa titlului de prefect al misiunilor 
din Ţara Românească şi Moldova, în notiţa liminară precedînd aceste rapoarte ale sale în 
care este numit doar fratele Andrea Bogoslavic, minorit conventual, fără altă calitate, ceea ce 
îndreptăţeşte datarea lor dinaintea desemnării sale ca prefect la 25 aprilie 1623. Despre acti¬ 
vitatea sa ulterioară putem spicui informaţii de la Bonnicio, cu care a călătorit de la Viena 
la Cracovia şi apoi de aici în Moldova, şi care notează ambiguitatea situaţiei acestuia de 
Zocolant-conventual, lăudăroşia sa pretinzînd a avea gradul de magistru, în sfîrşit, trecerea 
sa la Tîrgovişte şi ridicarea sa de acolo „pentru purtările sale rele" de către episcopul (bul¬ 
gar) care îl duce înapoi la Chiprovaţ, unde prezenţa sa este atestată în 1637, 1648 şi 1649. 
Alte informaţii extrem de curioase şi preţioase dă Baksic în relaţia sa din 1640, în care 
e vorba şi de calitatea de episcop catolic de Rîmnic, pe care şi-o arogase acela (vezi textul 
în volumul de faţă, p. 211) Trebuie însă corectată data numirii sale de prefect, care nu 
a fost făcută de către papa Paul al V-lea în 1619, ci de Grigore al XV-lea în 1623. în 
sfîrşit Bandini adaugă şi o notă de pitoresc, redînd amănunte culese de el la Bacău, unde 
operase în tihnă călugărul abuziv, despre a cărui apartenenţă la observanţii bulgari el nu 
ştie nimic! Iată fragmentul din Codex (pp. 220—221) care îi este închinat. Este vorba, 
mai întîi, de episcopul polon Adam Goski, care fură odoarele bisericii din Bacău, ducîndu-le 
cu sine în Polonia, şi apoi de Andrei Bogoslavic: 13. „Intru nimic mai bun ca acesta, a 
urmat în stăpînirea (dar nu în slujba) episcopiei de Bacău, un oarecare părinte Andreas 
Boguslavic, dalmatin minorit conventual de al sf. Francisc, care, amestecîndu-se în treburi 
laice, slujea în mod scandalos de secretar domnului în pricini lumeşti. Acesta, din cauza 

firii sale molatice, este numit pînă azi roseus sive rosaceus monachus, şi pentru că primă¬ 
vara îşi atîma pe piept şi la urechi cercei de trandafir şi se desfăta cu multă voluptate în 
tovărăşia femeilor, şi era robit de dragoste pentru ele. Acesta (după cum declară toţi) a 
înstrăinat o mare parte din satul bisericii pe care a vîndut-o pentru un cal bun moldovenesc 
de rasă, şi care este deţinută cu îndîrjire pînă astăzi de ginerele cumpărătorului şi de soţia 
văduvă. Ba ar fi înstrăinat prin vînzare chiar tot satul Trebeş, şi încheiase şi tîrgul, dacă 
un călugăr, în numele bisericii, nu ar fi stricat învoiala făcută ridicînd împotrivire. Acelaşi 
părinte Andrei era foarte darnic în acordarea de divorţuri pe bani. El unea în căsătorie 
rude de sînge, fără deosebire de gradul de rudenie. Din aceste <cîştiguri> adunîndu-şi 
mulţi bani, a luat cu sine cînd s-a strămutat în Dalmaţia tot ce a mai avut mănăstirea 
băcăoană şi nu a mai lăsat în Moldova nimic alt decît doar scandale". Precum se vede, 
precizia faptelor se estompează. Andrei Bogoslavic nu a plecat în Dalmaţia, ci la Tîrgovişte 
şi jnu a cărat deci cu sine lucrurile mănăstirii băcăoane. Atitudinea lui Baksic şi a lui 
Bandini faţă de Andrei Bogoslavic diferă. Cel dintîi nu pomeneşte de păcatele acestuia decît 
silit, ca să explice uzurparea conventualilor aduşi de el după apostasia sa. Era totuşi vorba 
de un observant, şi episcopul bulgar are grijă să nu întreacă oarecare măsură în condam¬ 
narea lui. în schimb, Bandini, crezîndu-1 conventual, acceptă toate acuzările îndreptate contra 
lui. In concluzie, este totuşi ciudat ca după isprăvile amintite (măcar şi numai cele menţio¬ 
nate de Baksic), făptaşul lor să funcţioneze în pace şi onor la Chiprovaţ şi să aibă un rol 
activ în recomandarea episcopilor catolici bulgari, şi chiar a lui Baksic în 1637! şi a lui 
Soimirovid în 1648! De la el a rămas relaţia publicată în „Dipl. Ital.“, II, pp. 327—329. 
Informaţii despre el se află în Fermendzin, Acta Bulgariae ... pp. 22, 24, 46, 102, 185—186, 
în Hurmuzaki VIII, p. 405 şi în studiul lui G. Călinescu — Altre notizie ..pp. 305—306, 
precum şi în Bibliografia calatorilor străini a lui Sădi Ionescu, pp. 125—126. 

RELAŢIE DESPRE MOLDOVA 1 
1623 


în Moldova, ţară a sultanului otoman, se p. 327 . 
află printre alte oraşe, unul numit Bacău; aici este o mănăstire a călugărilor 
noştri, cu o biserică închinată Sf. Francisc; în acea mănăstire locuieşte epis¬ 
copul de Bacău 2 , călugăr din ordinul nostru, împreună cu alţi călugări; aici 
sînt o sută şi mai bine de case de unguri catolici, dar case sărace. 

Alte o sută de case sînt de greci schismatici 3 , avînd biserica lor cu preot, 
în afara oraşului sînt două sate care ţin de susnumita noastră mănăs¬ 
tire, astăzi prefăcută în întregime în episcopie, cu un număr de 86 de case, 
tot de unguri catolici. 


1 Traducerea s-a făcut după textul italian publicat de G h. C ă 1 i n e s c u, în „Dipl. 
Ital.“, II, 1930, pp. 327—328. 

2 La data aceasta era episcop minoritul conventual polon Adam Goski, care fusese re¬ 
comandat după moartea lui Valerian Lubienecki (26 martie 1618). 

3 Ortodocşi. 


5 


www.dacoromanica.ro 



în acea provincie mai este o localitate cu numele de Trotuş, aşezată 
la poalele munţilor Transilvaniei; acolo este o biserică de a noastră şi sînt 
70 de case de unguri catolici cu preotul lor. Mai sînt şi alţii, dar puţini, 
schismatici şi luterani. 

în apropierea acestui oraş este un sat de 28 de case de catolici, dar 
nu au preot, astfel că pentru botez şi spovedanie se duc la bisericile din 
vecinătate. 

în acea provincie, lîngă un rîu repede numit Moldova, mai este un 
oraş frumos ce se chiamă Roman; aici sînt 72 de case de unguri catolici 
şi au o biserică închinată sfîntului apostol Petru; au şi preot şi vorbesc mai 
mult româneşte^ decît altă limbă. Alte 200 sînt case de schismatici, avînd 
preoţii şi călugării lor, cu trei biserici; în apropiere sînt patru sate, unele 
din ele au biserici, care mai sînt în parte devastate de incursiunile necon¬ 
tenite ale tătarilor. în aceste <sate> să fie vreo 60 de case de catolici; 
ceilalţi sînt toţi schismatici. 

în afară de ce am amintit, în această provincie mai este un oraş tot 
la hotarele Transilvaniei 4 , foarte <bine> întărit cu o cetate, şi este numit 
Suceava. Acolo noi avem două biserici, una închinată Sf. Treimi, care fusese 
odată a călugărilor dominicani şi alta Maicii Domnului; acolo sînt 68 de 
case de unguri şi saşi 5 foarte înstăriţi şi au preot; şi o biserică şi cealaltă 
sînt bine îngrijite. Ceilalţi sînt toţi schismatici, iar cîţiva sînt luterani. 

în apropierea acestui oraş sînt două oraşe mari Piatra şi Şiretul 6 , unde 
sînt 84 de case de unguri şi saşi şi au şi biserică şi preot; alte 200 sînt 
case de schismatici şi luterani, cu cîţiva arieni 7 şi ţigani 8 . 

De asemenea în acea provincie se află o altă localitate renumită ce se 
cheamă Cotnari; aici sînt 260 de case de unguri, saşi şi români catolici, au 
preot ungur şi german, cu o biserică foarte frumoasă şi bine întărită, 
care slujeşte la nevoie pentru apărare şi ca meterez al acelor locuitori îm¬ 
potriva duşmanilor. Au şi un învăţător 9 . Mai sînt alte 120 de case de 
schismatici, cu bisericile şi cu preoţii lor. 

De asemenea, în sus-numita Moldovă se află un oraş mai însemnat 
decît toate celelalte, numit Iaşi 10 , unde locuieşte de obicei domnul acelei 
ţări, astfel că acolo se află tot felul de lume şi turci şi tătari şi eretici şi 
p. 328 ln cea mai mare parte schismatici // care, cred, eu că trec de 60 000; aici 
avem o biserică închinată Sf. Fecioare şi o casă parohială unde stau doi 


4 Ungaria Transalpina ( !) 

5 Sahsoni. 

6 Pietra et Monte Serrato (!) 

7 Adică unitarieni. 

8 Zingani. 

9 Maestro della scolia. 

10 Giasso. 

preoţi şi sînt vreo 84 de case de unguri catolici; la curtea numitului domn 
se găseşte şi cîte un catolic. 

Aici a fost domn Gaspar Graţiani şi aici şi-a pierdut <el> viaţa 11 , iar 
eu am rămas împreună cu alţi catolici rob la tătari (!) 

în apropierea acestui oraş, la o depărtare de o zi bună <de drum>, 
sînt mai multe sate în care locuiesc un număr de catolici; printre altele se 
află şi unul foarte mare numit Huşi unde sînt peste 80 de case de unguri 
şi sînt fără preot din cauza lipsei de slujitori ai bisericii, dar preoţii noştri 
din oraşul mai sus amintit, Iaşi, le administrează sfintele taine, mergînd 
acolo odată pe an. La Huşi, toţi erau eretici husiţi, dar cu ajutorul Dom¬ 
nului nostru şi cu osteneala mea de 4 ani au fost readuşi acei locuitori la 
credinţa catolică deşi se întîmplă totuşi că unii doresc mult să ia împăr¬ 
tăşania sub utraque specie 12 , 

în partea dinspre Marea Neagră se află multe oraşe şi sate în care 
sînt puţini catolici, cum este la Cetatea Albă 13 şi la Babadag 14 unde se 
află cîţiva negustori ragusani. Toţi ceilalţi şi din toată regiunea aceea sînt 
<sau> tătari <sau> schismatici, mai duşmănoşi faţă de noi catolicii, decît 
chiar musulmanii. 

Astfel că în această provincie a Moldovei se găsesc 15 biserici paro¬ 
hiale şi 1 010 case de catolici şi 26 630 de suflete, cu o mănăstire a ordinu¬ 
lui nostru şi un episcop de Bacău, tot călugăr de al nostru. 

Aceasta este <situaţia>, întrucît priveşte ţara Moldovei, care în clipa 
de faţă este cîrmuită de domnul Ştefan Tomşa 15 , schismatic sîrb (!). 


11 Gaspar Graţiani, domn al Moldovei (1619—1620). Pentru fuga sa după lupta de la 
Ţuţora (19 septembrie 1620) vezi şi Calatori IV, anexa, precum şi Miron C o s t i n, 
op, cit, 

12 Adică cu pîine şi vin, ca ortodocşii şi ca protestanţii, şi nu sub forma unică a oştiei 
impusă categoric de Contrareformă. 

13 Ac german, 

14 Baba - 

15 Ştefana Tumpsa, In a doua sa domnie (septembrie 1621 — august 1623). 

RELAŢIE DESPRE 
ŢARA ROMANEASCĂ 

1623 


328 


în Ţara Românească se află domnul Radu 
Mihnea Corvin 16 , este de rit ortodox şi este imit cu biserica romană catolică, 
dar doar în taină, din cauza mai multor considerente care pot să se ivească 
în acea ţară şi pe care le-am arătat şi în anii trecuţi cînd am venit la Roma, 
fiind trimis de acest domn la papa Paul al V-lea 17 de fericită pomenire. 

La curtea sa sînt mulţi nobili catolici şi printre alţii este cumnatul sus- 
numitului domn 18 . Domnul locuieşte mai mult în oraşul numit Tîrgovişte, 

16 Radulio Mihno Corvtno . Numele de Corvin a fost adoptat de Radu Mihnea în co¬ 
respondenţa sa cu papa. Este vorba de a patra sa domnie munteană (august 1620—1623). 

17 Paul al V-lea, papa (1605—1621). 

18 Bartolomeo Minetti, cumnatul lui Radu Mihnea, a fost mare stolnic în Ţara Româ¬ 
nească (1620 septembrie — 1627 noiembrie), apoi sol trimis în Transilvania... în Moldova 
a fost mare hatman (1629...). El vine în iunie 1630 la Pera împreuna cu Alexandru Coconul, 
domnul mazilit al Moldovei, nepotul sau. în octombrie 1632, sora lui Alexandru Coconul, 
Ecaterina, măritată de curînd cu Moise vodă al Moldovei, îi cedează lui Minetti o sumă de 
bani depusă la Veneţia de Radu Mihnea. Dar domnul se opune şi ea trebuie să-şi retragă actul 
de cesiune, sub cuvînt că a fost indusă în eroare. Nenorocitul de Minetti este urmărit şi 

unde avem o mănăstire şi o biserică închinată Sf. Francisc. Acea mănăstire 
este ruinată din cauza războaielor neîncetate şi a urei pe care o au schis¬ 
maticii pentru că în acel oraş sînt catolici. Aici se află un număr de 40 de 
case de catolici; mai avem o altă biserică, însă fără acoperiş care cîndva a 
fost catedrală, închinată <fiind> Sf. Margareta. 

Ceilalţi locuitori sînt toţi schismatici şi armeni. Aceştia au multe mănăs¬ 
tiri şi biserici în afara şi înlăuntrul oraşului, cei de rit grecesc fiind poate 
în număr de peste 40 000 de oameni. 

în această ţară mai sînt 6 sate pe malul Dunării, unde pot fi vreo 
280 de case de catolici unguri şi români şi fiecare îşi are biserica sa dar fără 
preot, din cauza lipsei de slujitori <ai altarelor>. 

în vremurile trecute, — după cum ni s-a relatat de persoane foarte 
bătrîne, care sînt pe lume de 120 de ani (!) — catolicii noştri aveau multe 
locaşuri şi biserici, ca în oraşul numit Bucureşti şi la Craiova şi la Argeş; 
dar din cauza marei uri pe oare o nutreau schismaticii şi <lumea> orto¬ 
doxă 19 în acele vremuri, mai mult ca acum, împotriva catolicilor, şi din 
cauza războaielor necontenite, călugării s-au retras în Ungaria şi Polonia. // 
Astfel, cu trecerea vremii, schismaticii au luat în stăpînire acele biserici şi, 
golindu-le de toate bunurile pînă şi de clopote, le-au lăsat cu totul în para¬ 
gină iar catolicii din acea vreme neavînd preot, au urmat schisma greacă, 
cu deosebire în acel oraş numit Argeş, unde este o foarte frumoasă biserică 
închinată Sf. Fecioare, toată acoperită pînă în ziua de astăzi cu plăci de 
aramă şi de plumb şi acolo era episcopia care acuma nu mai există, al 
cărui episcop se numea episcop de Argeş (Argensis) şi care <biserică> este 
azi în mîinile călugărilor schismatici, şi aici se mai găsesc totuşi 30 de case 
de catolici, fără preot. Chiar la marginea acestei provincii, spre apus, către 
Transilvania, se află un oraş mare numit „Tîrgtil Frumos" 20 , unde avem 
cam 56 de case de catolici, dar unii sînt molipsiţi de erezia lui Huss; au o 
biserică, dar pe jumătate arsă de arieni, care locuiesc în patru sate din 
împrejurimi, oameni veniţi din Transilvania. Ceilalţi, în amintitul tîrg, sînt 
români schismatici şi îşi au preotul lor, pe cînd ai noştri nu au preot. 

Astfel că în această provincie a Ţării Româneşti se găsesc — după 
cît am văzut şi am uzit eu — 13 biserici ale catolicilor şi 406 de case 
şi 856 de suflete şi o mănăstire a ordinului nostru. Toţi ceilalţi şi toată 
ţara sînt greci schismatici şi armeni. 


închis de creditorii săi. Moare de inima rea. Văduva lui se va mai lupta cîţiva ani pînă să 
poată dobîndi o parte doar din suma cuvenită pentru datoriile făcute de el în sprijinul dom¬ 
niei nepotului său. 

19 Li seism atici et Cretia'n queîli tempi (1) 

20 Târg formos (?) Confuzie cumva cu oraşul Cîmpulung? 

In această ţară, măcar că este tributară sultanului turcilor, prin mijlo¬ 
cirea bunului domn mai sus amintit, care o stăpîneşte, s-ar putea uşor aduce 
şi într-un răstimp destul de scurt — acele populaţii la unire şi la ascultare 
faţă de sfînta maică biserică, dar şi cu ajutorul şi contribuţia acesteia, pen¬ 
tru misionarii 21 care vor fi trimişi acolo, căci locurile sînt sărace etc. 

Aceasta este situaţia, în ceea ce priveşte provincia Ţării Româneşti, 
pe care o conduce domnul Radu Mihnea amintit mai sus. 


21 Operai, lucrători ce lucrează în via Domnului = misionari. 

PAOLO BONNICIO (BONICI) 
DIN MALTA 

(? — după 1632) 


* 


Călugărul minorit conventual Paolo Bonnicio din Malta 
a venit în ţările noastre dintr-o simplă întîmplare. Trimis în 1623 de Congregaţia de Propa¬ 
ganda Fide la Colegiul din Cracovia, s-a îmbolnăvit pe drum şi a zăcut o lună la Viena. 
Cînd a sosit în Polonia, i s-a spus că părintele de la Propagandă care îi eliberase patenta de 
plasare în colegiul fusese mutat din post şi înlocuit cu un altul şi că„ aşadar, patenta sa 
nu mai era valabilă, iar pe de altă parte nu mai era nici un loc disponibil în colegiul. Cum 
el călătorise de la Viena la Cracovia împreună cu Andrea Bogoslavif, care avea şi el o patentă 
de altă natură de la acelaşi părinte, mutat de la Propagandă, dar căruia i-a sosit la Cracovia con¬ 
firmarea din partea noului titular — el avînd şi o autorizaţie specială apostolică de a duce cu 
sine 6 fraţi misionari în Moldova —, s-a hotărît să i se alăture în loc să se înapoieze în Italia. 
Tonul pe care îl adoptă mai tîrziu, cînd vorbeşte de Bogoslavic, îndreptăţeşte bănuiala că 
între ei s-a strecurat curînd oarecare vrajbă. Bonnicio nu uită în scrisoarea sa recapitulativă 
din 1630 să sublinieze faptul că Andrei era observant (Zocoiante), dar se pretindea minorit 
conventual, lăudîndu-se că are şi rang de magistru, că s-a dus după vreun an la Tîrgovişte, 

pentru a trăi cu mai mult confort în mănăstirea de acolo, în sfîrşit, că după 3—4 ani, 
el a fost scos de acolo de un episcop [bulgar] pentru purtările sale rele. Am crede deci 
că între ei s-a născut o rivalitate aprigă pentru captarea sau reţinerea favoarei domnului, 
aceluiaşi Radu Mihnea care îl trimisese pe Andrei la Paul al V-lea în 1618. Bonnicio mai 
învăţat, mai serios, mai conştiincios, îl înlocuieşte pe Andrei Bogoslavic în sarcina de secre¬ 
tar confidenţial al domnului, căruia ajunge să-i fie şi duhovnic. Aşadar, după vreun an, 
Andrei se retrage la Tîrgovişte. Cînd după alţi 3—4 ani (deci 1627—1628) Bonnicio află 
de cele întîmplate acestuia, el se grăbeşte la Tîrgovişte ca să-i ia succesiunea. Dar aici 
fusese instalat de către episcopul bulgar un frate observant. Şi Bonnicio, neavînd la mînă 
nici un act scris (= patente obedentiale), întrucît el nu fusese trimis de Propagandă în ţările 
noastre, ci în Polonia, nu a putut să-i stea împotrivă. Dealtminteri, în lipsa lui Bogoslavic, 
situaţia lui Bonnicio, fără nici un act valabil la mînă care să constate calitatea sa de misionar, 
era din cele mai precare. De aceea scrie la Constantin op ol şi la Propagandă şi stăruie pe toate 
căile să i se expedieze actele necesare. 

In scrisoarea sa din 24 aprilie 1630, din Galaţi, către vicarul patriarhal de la Constan- 
tinopol, el cere din nou stăruitor să i se trimită acea patentă obedenţiaîâ absolut necesară 

atît în raporturile sale cu ceilalţi clerici catolici din tară, cît şi pentru a putea traduce în 
fapt concesiunile făgăduite de domnul tării- în anul precedent (deci 1629) se hotărîse 
chiar să se ducă la Constantinopol în acest scop, dar s-a temut de riscurile prea mari de- 
curgînd din faptul că era maltez (patria sa Malta fiind în stare de război permanent cu 
turcii). Se pare că rugăminţile lui Bonnicio au rămas fără răspuns, deoarece la 28 aprilie 

1631, succesorul lui Alexandru Coconul, care îi era şi cumnat (nu prea cordial), Moise 
Movilă, a scris de la Iaşi ambasadorului francez, de Cesy ca să-i ceară să intervină în 

chestiunea lui Bonnicio. Iar vreo şase luni după aceea, Cesy scrie Congregaţiei de Propa¬ 
gandă că ar fi bine ca succesorul episcopului polon de Bacău, Gabriel Fedro, să nu mai 

fie un polon, din cauza deselor războaie şi conflicte turco-polone, ci să fie numit „părintele 
Paul" (= Bonnicio), întrucît vicarul patriarhal Giovanni din Fratta pe care îl cer catolicii 
din Cotnari este slăbit de boală... etc.... şi nu ar putea primi această sarcină. Ambasada 
Franţei continuă să-l ocrotească pe Bonnicio şi după plecarea lui Cesy. In iulie 1632, noul 

ambasador, Gournay, recomandă lui Alexandru Iliaş pe părintele Bonnicio, care e la Iaşi. 
Nu se ştie cît va mai fi stat în Moldova. In arhiva Propagandei se păstrează o amplă 

dare de seamă despre Moldova, datată: c[irca] 1632. Felul acesta de datare generală este 
propriu rapoartelor făcute personal de misionari la Roma. Am crede, aşadar, că pe la sfîrşitul 
anului 1632, sau începutul celui următor, Bonnicio era la Roma, unde pleda pentru înfiin¬ 
ţarea unui seminar catolic la Suceava, cu scopul formării de preoţi catolici locali, atît pentru 
credincioşii catolici din Moldova, cît şi pentru cei din Secuime. Seminarul trebuia pus sub 

autoritatea unui episcop italian care s-ar putea numi „de Siret“, reînviind această episcopie 

din trecut. In acest seminar ar fi loc pentru 12 învăţăcei. Cheltuielile s-ar urca la 600 de 

scuzi pe an. Dar cu această sumă ar putea fi plătiţi doar 6 misionari, în vreme ce semi¬ 
narul pentru aceeaşi sumă ar da 12 preoţi stabili. Acest seminar ar putea ajunge şi un 

centru pentru predarea limbii latine fiilor de boieri care s-ar pregăti pentru viitorul apro¬ 
piat (!), cînd vor putea scăpa de turci şi se vor întoarce spre Occident. Este probabil că 

Bonnicio îşi rezerva pentru sine acea conducere a seminarului, însoţită de demnitatea epis¬ 
copală. Darea de seamă a lui Bonnicio vădeşte o cunoaştere reală a ţării, a drumurilor pe 
care a trebuit să le bată adesea, a oraşelor şi satelor cercetate de el, a pădurilor de care 
pomeneşte de mai multe ori cu teamă şi, odată cu reminiscenţe proprii, pomenind de codrii 
dintre Bacău şi Tîrgul Trotuş, unde a rătăcit patru zile mîncînd mere pădureţe în timpul 
năvălirii îngrozitoare a tătarilor din Bugeac pînă în Ţara Românească în anul 1625. Invă- 
ţînd bine limba română, el a putut fi în contact direct cu realităţile de la noi, pe care le 

descrie cu inteligenţă şi sobrietate, subliniind cauzele stării nenorocite a populaţiei apăsate 
de biruri arbitrare, mergînd (după el) pînă la 300/l a sumei nominale. La baza tuturor 
relelor stă lăcomia turcilor şi competiţia pentru domnie a domnilor, care sînt nişte simpli 
zapcii (Gabelotti) ai acestora. Despre acumulările de averi ale domnilor nu este vorba 
la această rubrică, dar ea apare între rînduri cînd vorbind de cetatea Hotin, el spune că Radu 
Mihnea avea depuşi aici, în siguranţă, 300 000 de scuzi, pe care voia să-i trimită prin 
Bonnicio în Italia, pentru a-şi cumpăra acolo un domeniu. Se ştie că domnul avea bani 

depuşi la Zecea din Veneţia, pentru care avea foarte curînd să iasă mari daraveri între 
fiul şi ginerele lui (Alexandru Coconul şi Moise Movilă), cărora avea să le cadă victimă 
Bartolomeo Minetti, cumnatul lui Radu Mihnea, ruinat şi întemniţat pentru datorii, murind 
chiar în captivitate în vestita închisoare a celor Şapte turnuri. In ciuda unor confuzii isto¬ 
rice, şi uneori şi geografice strecurate în text şi a unor afirmaţii neîntemeiate cu privire, 
de pildă, la distrugerea cu tunul a bisericilor catolice de către Ştefăniţă Rareş, socotit a fi 

fiul lui Ştefan cel bun ( = cel Mare), darea de seamă este remarcabilă prin seriozitatea şi 

moderaţia sa, măcar că autorul a avut a se plînge de vestitul Anastasie Crimca, mitropolitul 
Moldovei care l-a bătut cu cîrja pastorală, stîlcindu-i un deget şi cotul, dar pînă în patru 
zile a murit subit în faţa domnului Miron Barnovski (cum înseamnă cu satisfacţie Bon¬ 
nicio). 

In afară de această relaţie a mai rămas de la Bonnicio o scrisoare trimisă din Ga¬ 
laţi în 1630. Amîndouă au fost publicate de G. Călinescu, în „Dipl. Ital.“, II, pp. 330— 
331; 332—339. Informaţii despre activitatea autorului se află în studiul lui Călinescu 
Altri Missionari . . . (ibidem , pp. 306—307). Sădi Ionescu l-a cuprins în Bibliografia călă¬ 
torilor străini, p. 127. 

P. BONICI, SCRISOARE CĂTRE 
VICARUL PATRIARHAL 
AL ORIENTULUI, 

GIOVANNI DIN FRATA 1 

1630 , aprilie 24, Galaţi 


.. . Ajungînd aici în ziua de 13 a lunii de faţa 
părintele bacalariu 2 Grigore din Bari 3 , teafăr şi sănătos din îndurarea lui 
Dumnezeu, mi-a luminat toată bezna în care mă aflam, stînd atîta timp 
în aceste ţări periculoase fără a şti încotro şi pe ce să mă sprijin, aşadar 
viu să mă închin prin rîndurile de faţă şi să vă rog să binevoiţi a-mi trimete 
scrisorile obedenţiale aşa cum veţi găsi că e mai potrivit, întrucît venirea 
mea în aceste părţi a fost întîmplatoare, deoarece în ziua de 21 aprilie 
1623 reverendisimul părinte Bagnacaballo mi-a dat o patentă de reparti¬ 
zare în colegiul din Cracovia, care se află la mine. Plecînd de la Roma cu 


1 Traducerea s-a făcut după textul italian publicat în „Dipl. Ital.“, II, pp. 330—331. 

2 Bac/gl/er. Misionarii primeau, după vreo patru ani de funcţionare, acest grad de „ba¬ 
calaureat" corespunzînd celui din universităţi, iar după şapte ani de activitate merituoasă, pe 
cel de magistru sau doctor. 

3 Acesta avea să fie ucis în 1632, în călătoria sa spre Constantinopol. 

foarte mari greutăţi şi oboseală, am ajuns la Viena unde m-am îmbolnăvit 
şi am zăcut 40 de zile. Reîntremîndu-mă mi-am urmat drumul pînă la Cra¬ 
covia unde părintele Gardian 4 şi părintele Regent al colegiului, cărora le-am 
înfăţişat actul meu de repartizare, mi-au răspuns în felul acesta: „Vei şti 
frate bacalariu că a fost mutat <din post> părintele Bagnacaballo şi a 
fost numit <părintele> Bologna, deci noi nu primim de bună reparti¬ 
zarea ta, şi s-a şi completat numărul de membri ai colegiului"; iar eu după 
ce am auzit acest răspuns m-am aflat în cea mai mare încurcătură. înapoi 
nu mă puteam întoarce pentru multele primejdii <ale drumului>, şi cum 
călătorise împreună cu mine de la Viena un părinte magistru Andrei dal- 
matinul, care era observant ( Zoccolante) şi care pretinsese 5 că era un frate 
şi magistru din ordinul nostru, şi care avea o împuternicire de la reveren- 
disimul Bagnacaballo, şi căruia i-a venit la Cracovia confirmarea din par¬ 
tea lui Bologna de a putea duce cu sine şase fraţi în Moldova, şi avea 
şi încuviinţarea apostolică (autorita apostolica ), eu deci neştiind ce alt lucru 
aş mai putea face, m-am plecat autorităţii 6 sale şi am venit cu el în Mol¬ 
dova, rămînînd alături de el 6 luni de zile. Am învăţat limba moldo- 

veană ca şi cum ar fi fost limba mea maternă, şi alergam ducîndu-mă prin 

ţară să vizitez pe catolicii răspîndiţi prin diferite localităţi, care din lipsă 
de preoţi şi din cauza marei lor mizerii trăiesc ca animalele. S-a întîmplat 
că după trecerea unui an de la venirea noastră în Moldova, părintele 
Andrei s-a hotărît să meargă în Ţara Românească pentru a sta mai în larg 
în mănăstirea de la Tîrgovişte, şi m-a lăsat pe mine" ,,con una sua obbe- 
dienza" 7 în Moldova. După ce au trecut trei sau patru ani am auzit că 
a venit un episcop 8 şi l-a luat cu sine în urma purtării sale rele, şi îndată 

ce am auzit aceasta am plecat eu însu-mi ca să văd ce s-a întîmplat 9 , după 

cum poate mărturisi domnul Antonio Devia, dar cum nu aveam acte de 
obedienţă valabile, nu am putut să mă lupt 10 cu fratele lăsat de episcop, 
şi m-am întors // înapoi la Galaţi, de unde am scris o scrisoare către părintele 
provincial al Orientului 11 şi nu am putut avea nici un răspuns, şi nici 
o lămurire decît acelea din gura părintelui bacalariu Grigore. Anul trecut 
mă hotărîsem să viu la Constantinopol, dar fiind eu maltez, şi cunoscut 
ca atare, mulţi prieteni de ai mei m-au sfătuit să nu mă duc de teamă 


4 Stareţul unei mănăstiri franciscane. 

5 Havevo dato ad intender, adică aserţiunea sa neadevărata în baza căreia primise man¬ 
datul său de la Propaganda. 

6 Mie dtedt alia sua obbedtenza . 

7 Probabil o delegaţie scrisă de Bogoslavid. 

8 Nu poate fi decît episcopul de Sofia Marinov. 

9 P. veder tl successo . 

10 Contrast ar. 

11 în text: Padre P-le del Oriente. 

de ce s-ar putea întîmpla. Să ştie sfinţia voastră că eu am împuternicire 
de la domnul acestei ţări 12 ca să pot predica şi oficia în toate locurile din 
ţara sa, şi să nu mă poată împiedeca nimeni. Mai sînt aici în ţara aceasta 
alţi doi fraţi poloni, fraţi simpli 13 şi stau care încoace, care încolo, nu 

ascultă <ierarhic> de nimeni în realitate; în forul exterior îmi arată supu¬ 
nere mie din porunca prea luminatului domn, dar în forul conştiinţei nu 
sînt primit de nici una din părţi 14 . Mai am îngăduinţa prea luminatului 
domn să pot face mănăstiri şi locaşuri unde aş voi, să iau pămînt (campi) 
pentru a sădi vii şi a face tot ce e nevoie, trebuie numai ca să am mijlo¬ 
cul 15 de a le putea face. Eu sînt gata să plec de aici spre a mă duce la 
domn, ca să pună să mi se treacă în scris această îngăduinţă în chip de 
privilegiu pentru mine şi toţi fraţii ordinului meu, pentru ca în zilele sfin¬ 
ţiei voastre mult cinstite să se realizeze un lucru bun în folosul Sfintei 
religii. Mă rog doar de <actul de> obedienţă şi de unele îndrumări cum 
trebuie să purced în ţările acestea, mai ales în ceea ce priveşte această 

concesiune pe care mi-a făcut-o domnul cu referire la mănăstiri. Să ştie 
sfinţia voastră mult cinstită că la Iaşi unde este reşedinţa domnului, sînt 
cam 50 de case de unguri catolici. Preot nu au, şi este o biserică ruinată. 
La Huşi sînt vreo 80 de case, cu o biserică frumoasă şi au un preot de mir. 
La Suceava sînt 22 de case cu o biserică. Ca preot au pe un frate simplu 

de al nostru, numai pentru a sluji liturghia şi pentru confesiuni. în Baia 

sînt vreo 40 de case, au o biserica şi un frate de al nostru încă necalificat 
(semplice), dar nu se mai poate întreţine din cauza sărăciei acelora. în 
Neamţ sînt vreo 20 de case, cu o biserică fără preot, pentru că nu au po¬ 
sibilitatea de a-1 întreţine. în Roman împreună cu alte sate <vecine> sînt 
vreo 60 de case cu o biserică fără preot din cauza sărăciei. în Bacău este 
episcopia <catolică> a ţării. Laolaltă cu cîteva sate, să fie vreo 100 de 
case, acum nu e preot pentru că episcopul 16 vine şi ridică venitul şi de 
rest nu-i pasă. în <Tîrgul> Trotuş împreună cu alte sate sînt vreo 120 de 
case cu nişte biserici fără preot. în Solonţ şi Lucăceni şi încă alt sat 17 
sînt vreo 50 de case cu biserică, fără preot. în Bîrlad sînt vreo 20 de case 
cu biserică şi fără preot. Aici în Galaţi sînt vreo 16 case cu o biată bise¬ 
ricuţă, şi eu mi manlengo 18 cu mare chin. Să mai ştie sfinţia voastră că. 


12 în momentul cînd scria această scrisoare domn era Moise Movila. 

13 Adică fără o calificare sau grad deosebit. 

14 _ in for o fort ... etc_ in for o conscientiae non ho ammissione da ni un a parte. 

15 îl modo di poterii fare. Este vorba aici doar de actul cerut sau şi de mijloace 
băneşti ? 

16 în acest moment era episcop polonul Fedro, minorit conventual numit în 1628, 
care practica absenteismul ca şi predecesorul şi succesorul său. 

17 Nu este numit. Ar putea fi Valea Seacă. Vezi „Dipl. Ital.“, IV, p. 122 (reL lui 
BakSid). 

18 Astfel în text ( = mantengo). 

în fiece zi catolicii aceştia ai noştri se fac ortodocşi 19 pentru că nu au 
preot, îndeosebi în ceasul morţii. Am raportat mai înainte aşa cum eram 
dator 20 aşadar sfinţia voastră să se apuce să scrie la Roma cui de drept, 
cum vi se va părea mai cu cale. în ţările acestea preoţii nu pot să trăiască 
dacă nu au vreun ajutor din altă parte şi dacă nu ştiu limba valahă, adică 
cea moldovenească, sau cea ungurească sau cea germană, nu vor putea rea¬ 
liza nimic. [Roagă să i se scrie ca să ştie ce trebuie să facă.) 

Către fratele Giovanni din Frata, vicar patriarhal al Orientului la 
Galata, Constantinopol. 


19 Si ianno di fede Vaîîacca. 

20 în text: era obli gat o. 

RELAŢIUNE ASUPRA MOLDOVEI 
FĂCUTĂ DE PĂRINTELE 
PAOLO BONICI, FRANCISCAN, 

CARE A LOCUIT ACOLO 
MAI BINE DE 9 ANI 21 

1632 

Moldova este o ţară stăpînită de sultanul tur¬ 
cesc şi această ţară este aşezată între Rutenia, Transilvania, Ţara Româ¬ 
nească şi o parte a Bulgariei şi a Tartariei, adică Tracia. 

Fluviul Nistru sau Tiras desparte Moldova de Rutenia; acest fluviu 
izvorăşte din munţii Transilvaniei şi se varsă în Marea Neagră, în apro¬ 
piere de Cetatea Albă 22 . Moldova are o întindere de vreo patru zile de 
mers dealungul malului Nistrului, începînd de la Cernăuţi, sau puţin mai 
sus pînă la Orhei, iar dinspre partea Ruteniei începînd de la Sniatyn se 
întinde pînă la Raşkov 23 , care este vecin cu Orheiul; de o parte este Rutenia, 
de cealaltă parte, Moldova. 


21 Traducerea s-a făcut după textul italian publicat în „Dipl. ital.“, II, pp. 332—339- 

22 Ciita Bianca . 

23 Riscova, pe malul sting al Nistrului. 

De pe cursul superior al Nistrului pătrunzi în Moldova pe sub mun¬ 
ţii Transilvaniei şi sînt multe tîrguri şi sate 24 cărora oamenii le spun oraşe 
pentru că aveau în vechime o populaţie numeroasă; printre acestea se află 
unul numit Şiret, care îşi trage numele de la un rîu ce curge prin apro¬ 
piere; în acel oraş noi, catolicii am avut în vechime o episcopie, a Şiretului 
şi biserica avea o fîntînă făcătoare de minuni, în care cel ce se spăla într-o 
anumită zi a anului, se însănătoşea de orice beteşug ar fi avut, lucru care 
mi-a fost povestit de oamenii bătrîni de acolo. 

De la Şiret, o iei spre Suceava, care este aşezată sub munţii Transil¬ 
vaniei, şi unde se vor fi găsind vreo 1 500 de case; acolo este o cetate în¬ 
tărită cu tunuri pentru apărarea domnului şi a curţii sale de orice incursi¬ 
une fie a polonilor sau a tătarilor, dar nu ar putea rezista multă vreme 
la un război în regulă; în acest oraş se află arhiepiscopia schismatică a ţării, 
pe care ei o numesc mitropolie. 

De la Suceava mergi mai departe la Baia, care <poate> să aibă vreo 
300 de case şi este dintre oraşele vechi din Moldova. De la Baia ajungi 
la Neamţ 25 , dar trecînd printr-o pădure foarte primejdioasă, şi acest Neamţ 
este cam de aceeaşi mărime ca Baia; de la Suceava la Neamţ sînt 30 de 
mile, de la Baia <sînt> 15 mile ca să mergi la Neamţ. De la Neamţ se 
poate merge în Ţara Secuilor <pe> drumul Hanului 26 dar nu se poate 
merge decît călare sau pe jos; căruţele nu pot merge. De la Neamţ mergi 
mai departe la Piatra, care e cam la fel cu celelalte oraşe, adică de aproape 
300 de case, umblînd tot drumul printr-o pădure care este primejdioasă 
din cauza tîlharilor şi e <la> o depărtare de 20 de mile; pe lîngă acest 
oraş curge un rîu foarte repede, numit Bistriţa, în care se găsesc adesea 
grăunţe de aur, dar aceasta nu se dă în vileag 27 ; la fel, lînga Baia trece 
rîul Moldova, în care se spune că este de asemenea aur. De la Piatra se 
poate lăsa drumul mare al Bacăului şi se poate merge pe jos, prin pădure, 
pînă la Trotuş 28 , fiind cam vreo 48 de mile, dar nu întîlneşti lume, decît 
doar tîlhari — acest drum îl cunosc pentru că l-am bătut timp de patru 
zile, mîncînd mere pădureţe, cînd fugeam de tătari, în timpul năvălirii 
pe care au făcut-o în Rutenia, Moldova şi Ţara Românească, cu măcel şi 
cruzime, în anul <16>25 29 . în apropierea Trotuşului trece un rîu care îşi 


24 Terre et Viile. 

25 Nemz = Tîrgu Neamţ. 

26 Del Kanhe. Pe drumul spre Bicaz se află topicul Dealul Tătarului şi Şanţul 
Tătarului, lîngă Ceahlău. 

27 Publicamente. Afirmaţie făcută încă şi de Reicherstorffer în Chorografia Moldovei. 

28 Totruş = Tîrgul Trotuş azi unit cu Tîrgu Ocna. 

29 Regiunea din dreapta Şiretului era la adăpostul expediţiilor de jaf ale tătarilor 
lui Cantemir aşezaţi de curînd în Bugeac de unde puteau oricînd lovi ţinuturile Fălciu, 
Tecuci şi Covurlui, pe unde treceau şi în Ţara Românească. Pentru lovirea lor la întoarcere 
de către moldovenii din locurile amintite, vezi M. Cos ti n, ed. cit. t p. 91. 

ia numele de la oraşul Trotuş; acest oraş poate avea în jurul a 400 de case 
şi în apropiere sînt cîteva sate de unguri, care spun că sînt creştini, dar 
toţi sînt calvini, pentru că nu au acolo preot. La două mile depărtare de acest 
oraş este o ocnă 30 de sare foarte albă cînd este pisată, dar mai degrabă 
vînătă decît albă cînd este brută, şi acea ocnă produce domnului un venit 
de 15 000 de scuzi pe an. De la Trotuş se merge dealungul aceluiaşi rîu 
care desparte Ţara Românească de Moldova 31 , pînă la Adjud 32 unde Şi¬ 
retul se varsă în numitul <rîu> Trotuş şi acesta îşi pierde numele păstrîn- 
du-1 pe acela de Şiret; astfel Şiretul este mare pentru că se varsă în el 
Bistriţa şi ,,Suceviţa“ 33 . Amintitul oraş Trotuş este schela Moldovei pen¬ 
tru Ţara Secuilor şi de aici se trece în secuime cu carele, într-o zi; se trece 
de la Trotuş la Breţc 34 , care este locul din secuime unde se plăteşte vamă 
pentru a intra în Moldova. De la Adjud o iei spre Focşani care are un 
pod peste Şiret 35 (!), cu două porţi, căci o jumătate din oraş este a Mol¬ 
dovei şi cealaltă jumătate este a Ţării Româneşti; de la Focşani pînă la 
Galaţi nu sînt oraşe, ci sînt multe sate; rîul Şiret desparte Moldova de Ţara 
Românească de la Adjud 36 pînă la Vădeni 37 , care este o mică localitate 
în ţinutul Brăilei, sub stăpînirea turcilor, şi acest Şiret se varsă în Dunăre 
aici la Vădeni; acest Vădeni este o schelă unde se plăteşte vamă turcilor 
cînd se trece în Moldova, adică prin punctul de trecere de la Brăila, dar 
trecerea mare din Ţara Românească în Moldova este pe la Focşani. De 
la Vădeni pînă la Galaţi sînt cam 10 mile pe Dunăre, dar pe uscat este 
mai mult; Galaţi este schela domnului Moldovei pentru mărfurile care 
merg din Turcia în Polonia şi invers. întreaga vamă a Moldovei se aren¬ 
dează vameşilor pe 35 sau 40 000 de scuzi şi aceştia pun după aceea oa¬ 
menii lor de încredere în toate schelele, dar schelele principale sînt Galaţi 
pe Dunăre şi Hotinul pe Nistru. 

De la Galaţi mergi pe malul Dunării pînă la Giurgiuleşti 38 , unde se 
varsă rîul Prut în Dunăre; şi acest Giurgiuleşti este sub stăpînirea turcilor, 
de la Giurgiuleşti ajungi la Reni, de la Reni la Ismail, de la Ismail drumul 
duce la Chilia sau Moncastro 39 , iar de la Chilia ajungi la Cetatea Albă, unde 


30 Tîrgul Ocna de azi. 

31 Afirmaţie greşită, hotarul fiind la Milcov, nu la Trotuş. 

32 Agi ud = Adjud, unde în realitate Trotuşul se varsă în Şiret, şi nu invers. 

33 Sozzaviza (corect Suceava. Dar este desigur aici o confuzie cu afluentul mai impor¬ 
tant, care curge paralel cu Bistriţa, anume Moldova). 

34 Breşeh = Breţcu, jud. Covasna. 

35 Confuzie cu Milcovul. 

36 Se repetă greşeala de mai sus (v. n. 31). 

37 Vaideni = Vădeni, sat jud. Brăila. 

38 Giurgiuleste = Giurgiuleşti, sat la vărsarea Prutului. 

39 Confuzie cu Licostom. 

Dunărea se varsă în Marea Neagră 40 , prin una din cele şapte guri ale sale. 
Galaţii pot să aibă 500 de case dacă nu mai multe. 

De la Galaţi, mergînd prin Moldova, spre a-i face înconjurul întreg, 
laşi de o parte drumul mare al Iaşilor şi treci printr-un sat numit Belceşti 41 , 
aşezat la o distanţă de 10 mile de Galaţi. De la Belceşti o iei spre „Scijzza" 42 , 
aceste sate avînd vreo 300 de case fiecare; apoi mergi prin ţinutul Fălciu- 
lui 43 <ţinînd> mereu drumul pe lîngă rîul Prut pînă la Huşi, unde rîul 
Prut venit în Moldova din munţii Transilvaniei 44 <trece> aproape prin 
mijlocul ţării 45 . 

De la Huşi drumul duce la Ţuţora 46 unde creştinii obişnuiesc să-şi 

sape şanţurile de apărare cînd se luptă cu turcii şi tătarii, pentru că se 
află pe apa Prutului; se spune că acest oraş poartă numele de Ţuţora 
de la Cicero romanul <dar> nu am putut afla în ce fel. De la Ţuţora 
ajungi la Orhei prin cîmpii şi păduri, cale de două zile. De la Orhei o iei 
în sus pe Nistru, pînă la Hotin, vreme de două zile; de la Hotin, tot 
în sus pe Nistru, mergi pînă la Cernăuţi 47 , alte două zile. Acesta este 

adevăratul circuit al Moldovei îngustate, pentru că restul este locuit de 
tătari. 

Aproape în mijlocul Moldovei este capitala, numită Iaşi, unde locuieşte 
domnul şi acest oraş are între 7 şi 8 000 de gospodării 48 , dar este foarte 
populat şi locuit de moldoveni şi greci schismatici, de armeni schismatici 
şi arieni, de puţini unguri catolici şi calvini. Sînt acolo turci, tătari şi evrei, 
dar sînt în trecere pentru negoţ sau pentru treburile stăpînilor lor. De la 
Iaşi pentru a merge în Polonia, treci printr-un tîrg numit Ştefăneşti 49 , de 
circa 200 de case cam la 40 de mile depărtare de Iaşi şi treci mai întîi 
peste un rîuşor numit Jijia 50 . De la Ştefăneşti te îndrepţi spre Hotin pînă 
unde sînt circa 50 de mile, şi se află o cetate acolo, fiind graniţa cu Polonia, 

în acea cetate principele Radu Corvin 51 avea 300 000 de scuzi pentru a-i 


40 Confuzie cu limanul Nistrului. 

41 Belceşti, oare actualul sat pe Tutova, jud. Vaslui care nu trebuie confundat cu Bel- 
ceştii din jud. Iaşi? Sau Belceştii azi dispărut, întrucît distanţa de 10 mile nu corespunde 
cu situaţia satului de pe Tutova? 

42 Neidentificat. 

43 Constretto di Balei . 

44 Greşeală. Prutul nu vine din munţii Transilvaniei, ci din Pocuţia. 

46 Tn sensul lungimii. 

46 Zozora. Urmează o aluzie indirectă la luptele din urmă. Vezi Miron Costin, ed. 
1957, pp. 9, 43. 

47 în realitate, Cernăuţii sînt pe Prut. 

48 Boc hi. 

49 Stefaneste = Ştefăneşti, jud. Botoşani. 

50 Sciscia . 

61 Radulio Corvin o — Radu Mihnea. Pentru depozitele sale de bani în străinătate, 
de pildă, la Zecea din Veneţia, vezi G. C ă 1 i n e s c u, Altre notizie, p. 307, n. 1. 

trimite prin mine la Roma, <urmînd> să-i cumpăr acolo un domeniu. 

De la Iaşi, pentru a merge la Galaţi — spre a trece apoi în Turcia — 
trebuie să mergi la Scînteia 52 şi să treci printr-o pădure ce se întinde pe 
5 mile, foarte primejdioasă din cauza tîlharilor, pe unde trec cu uşurinţă 
carele. De la Iaşi la Scînteia sînt cam 10 mile; de la Scînteia mergi la 

Vaslui şi sînt 20 de mile, de la Vaslui pînă la Bîrlad se trece printr-o 

pădure primejdioasă şi sînt vreo 30 de mile. Aceste două oraşe pot avea 
cel mult 250 de case fiecare. De la Bîrlad pentru a ajunge la Galaţi, se 

poate merge pe cinci drumuri, după cum va fi nevoie, căci pe întinde¬ 
rile deschise se află lotri călări, care răpesc oameni <şi fură> şi lucruri 
de prin locurile deschise, din sate şi din păduri şi sînt două zile de mers. 
De la Iaşi pentru a merge la Cotnari trebuie să umbli 25 de mile şi în 
vecinătatea sa sînt trei drumuri, unul duce la Suceava, şi sînt 45 de mile 
<pînă acolo>, tot prin pădure şi mai este încă un altul la fel de lung 
care duce la Neamţ. 

De la Iaşi, pentru a merge la Roman, trebuie de la jumătatea drumu¬ 
lui spre Cotnar, adică de la Podul de Piatră al Iloaei 53 să coteşti spre 
Tîrgul Frumos 54 . De la Iaşi pînă la Tîrgul Frumos sînt 25 de mile şi acest 
oraş poate avea cam 100 de case. De la Tîrgul Frumos se trece prin 
Scheia 55 , care este cam de aceeaşi mărime. De la Scheia se trece prin sate 
de unguri 56 şi după aceea se ajunge la Roman; în totul trebuie să fie de 
la Tîrgul Frumos 15 mile. Acest oraş Roman poate să aibă 600 de case, 
şi pe lîngă zisul oraş trece rîul Moldova şi la o depărtare de trei mile 
se varsă în Prut 57 . De la Roman, după ce treci apa Moldovei, mergi la 
Bacău, oraş de ceva mai bine de 200 de case, şi acolo sînt cîteva case de 
unguri catolici şi luterani săraci; şi <oraşul> este la o depărtare de 25 de 
mile de Roman. De la Bacău mergi la Trotuş pe drumul mare şi sînt 30 de 
mile. De la Iaşi ca să mergi spre Ţara tătărască o iei spre Huşi, care este 
la o depărtare de 40 de mile de Iaşi, şi acest oraş poate să aibă 300 de 
case. De la Huşi, după ce ai trecut Prutul şi Nistrul, poţi umbla şase zile 
prin cîmpiile tătarilor şi ajungi la Ciubărciu, unde sînt douăsprezece sate; 
dar la Ciubărciu sînt vreo 300 de familii care au fost în vechime cato- 
p. 335 lice — după cîte mi s-a spus — iar // acum <locuitorii> sînt schismatici 
şi luterani pentru că nu au putut să aibă preoţi care să-i înveţe şi să-i 
călăuzească pe drumul cel bun. Sînt încă multe alte locuri şi sate în Mol¬ 
dova, pe care eu nu le ştiu pe nume, şi al căror număr poate să treacă de 


52 Schentei = Scînteia, sat pe rîul Revricea, jud. Iaşi. 

53 Ponte di pietra di Aloi. 

54 Tergb formos. 

55 Scbei = Scheia, jud. Iaşi. 

56 Per le 1 viile di Ungari (?) 

57 Greşeala. In realitate, Moldova se varsă în Şiret. 

trei mii, dar eu le-am arătat pe cele mai cunoscute şi care sînt, după pă¬ 
rerea mea acele unde se află unii unguri de convertit. 

Cît priveşte apoi cîrmuirea celor lumeşti, se ştie anume că întrucît 
Moldova a fost subjugată de sultanul Soliman 58 în timpul lui Ştefan cel 
Mare (!), care era aomn neatîrnat al Moldovei şi avea de soţie o princi¬ 
pesă maghiară catolică (!) 59 , măcar că el era schismatic, > sultanul a pus 
la cîrma ţării pe unul din urmaşii domnilor Moldovei, care să cîrmuiască 
cu condiţia de a da tribut sultanului şi de a apăra ţara de duşmanii aces¬ 
tui sultan. Numai singur tributul pentru sultan se ridică astăzi la 10 000 de 
scuzi 60 , dar domnii Moldovei, pentru că nu sînt <numiţi> pe viaţă ci sînt 
trimişi ca nişte strîngători de biruri — şi numărul lor fiind mare, fiecare 
caută să dobîndească domnia prin părtinirea şi mijlocirea vizirilor, astfel 
că dacă unul făgăduieşte vizirilor o sută, altul făgăduieşte două sute — 
chiar şi în ziua de astăzi, cînd domnul vrea să purceadă din Constantinopol, 
el pleacă întotdeauna cu şase ba chiar şapte sute de mii de scuzi datorie, 
şi caută să poată plăti toată această datorie în mai puţin de un an, şi 

din această cauză apasă poporul. Cînd domnul intră în stăpînire, vinde 
îndată toate slujbele ţării şi drept cumpărători sînt boierii săi mari şi 

mici 61 , şi dacă descoperă că sub stăpînirea sa se află vreun fiu al altui 

domn, nu numai că îl ucide pe acela, dar stîrpeşte şi tot neamul acelora 

într-a căror casă ar fi găsit pe acest fiu <de domn>. Mai întîi vinde de 
obicei vama, care îi aduce treizeci şi cinci sau patruzeci de mii de scuzi; 
apoi vinde ocnele cu cincisprezece mii de scuzi; vinde zeciuiala oilor, a al¬ 
binelor şi a animalelor mari, să zicem cu patruzeci de mii de scuzi; de la 
celelalte slujbe va mai avea alte douăzeci de mii de scuzi; întotdeauna scoate 
cu siguranţa o sută de mii de scuzi pe an din acele vînzări. Pe deasupra 
mai are birul ordinar şi extraordinar şi împrumuturi (?) care nu se mai dau 
înapoi 62 , de cîte ori vrea. 

Birul ordinar este acesta. Dacă un oraş trebuie să dea bir la fiecare 
două luni zece scuzi, el (= domnul) va lua la fiecare două luni de trei 
sute de ori mai mult, astfel că oraşul va trebui să dea la fiecare două luni 
trei mii de scuzi ca bir şi astfel unul trebuie să dea mai mult, altul mai pu- 


58 îndoită confuzie: a lui Soliman Magnificul cu Mehmed al II-lea şi totodată a lui 
Ştefan cel Mare cu Alexandru cel Bun şi cu Petru Rareş. 

59 Legendara Margareta, prima soţie catolică a lui Alexandru cel Bun. Vezi N. Iorga, 
Studii şi documente, I—II, p, XXXI. 

60 Această cifră pare greşită, fiind în contradicţie cu cifrele date de firmanul din 
1620: 5 000 000 de aspri, adică 56 de poveri = 56 000 de scuzi (cf. „Bul. Corn. Ist.“, 
XIII, pp. 13—16 şi „Rev. îst.“, XX, (1934, pp. 382—383) şi de Polo Minio; 58 de 
poveri de aspri, adică 58 000 de scuzi. Vezi M. B e r z a, Haraciul Moldovei şi Ţârii Româ¬ 
neşti in sec . XV — X1X } în „Studii şi materiale de istorie medie“, II, 1957, pp. 18—19- 

61 Baroni e signori. 

62 Rrendite inrendibili . 

ţin, după cum sînt oraşele şi tîrgurile. După aceea tîrgoveţii îşi împart 
aceşti zece scuzi fiecare după puterea sa; cel mai sărac va avea ca bir 
jumătate de paulo 63 şi <totuşi> în două luni va trebui să dea o sută şi 
cincizeci de pauli; birul extraordinar se pune de obicei de două, de trei 
sau de patru ori pe an şi-l plătesc toţi, chiar şi călugării schismatici, şi e 
obiceiul să se pună un scud sau doi de gospodărie, dar dacă într-o casă 
sînt mai multe familii, se va da de tot atîtea ori birul; iar cînd <domnul> 
nu are bani, pune să se ia cu împrumut de la toată ţara, de la episcopi, 
de la boieri şi de la toţi ceilalţi locuitori; dar nu mai înapoiază niciodată 
acei bani; aceasta este cîrmuirea tiranică lumească. Iar cît priveşte cîrmuirea 
celor duhovniceşti, în Moldova este un arhiepiscop şi sînt trei episcopi, adică 
arhiepiscopul de Suceava şi episcopul de Roman, episcopul de Huşi şi epis¬ 
copul de Rădăuţi, aceştia sînt sub ascultarea patriarhului schismatic grec de 
la Constantinopol 64 , despre care se spune că este şi calvin 65 . 

în Moldova sînt multe mănăstiri de ale schismaticilor, atît în mijlo¬ 
cul pădurilor cît şi prin oraşe; au de asemenea mănăstiri de călugăriţe care 
ies din mănăstire, două cîte două, şi merg prin oraş. 

E obiceiul ca episcopii să dea <hotărîri> de despărţire. Cînd soţii nu 
mai vor să <stea> împreună, ei oferă atîţia bani episcopului pînă pot câ- 
336 dea la înţelegere, despărţirea făcîndu-se pe loc şi fiecare se poate căsători 
încă odată; adică bărbatul să-şi ia o altă nevastă şi nevasta un alt bărbat; 
concubinii pot să o ţină înainte cît vor, numai să dea o anumită sumă 
episcopului în postul Paştilor, iar unul care l-ar pune pe un catolic să se 
boteze din nou în credinţa schismatică se spune că este iertat de toate 
păcatele sale. 

Arhiepiscopul de Suceava, numit „Clinco" 66 , stăruia ca eu să-i fac în¬ 
chinare, ceea ce eu nu am vrut să fac şi m-a bătut chiar cu cîrja sa păs¬ 
torească şi cu mîinile sale înseşi şi am rămas stîlcit la degetul mare şi la 
cot, ferindu-mi capul, dar nu au trecut patru zile că a şi murit pe neaştep¬ 
tate în faţa domnului Barnovschi 67 . . . 

[Urmează înşirarea punctelor de dogmă şi doctrină ce deosebesc pe 
„schismatici" adică pe ortodocşi de catolici], 

. .. Poporul zice, — şi am auzit şi pe preoţii lor spunînd — că fie¬ 
care se poate mîntui după legea sa, dar nu toţi vorbesc în acest chip. 

63 Paolo, monedă Italiană de argint care valora 10 balocchl. Denumirea de „paolo“ 
a înlocuit pe cea de ,,giulio“, sub pontificatul Iui Paul al IlI-lea (1534—1549). 

64 Părerea că Radu Mihnea în a doua domnie în Moldova (1623—26) ar fi pus „preo- 
ţimea acestei ţări sub ascultarea Patriarhului de Constantin op ol“ (I. Bogdan, Cronici inedite, 
pp. 171—172) este infirmată de tăcerea lui Bonici asupra acestei pretinse schimbări recente. 

65 Acuzaţie adusă de catolici lui Chirii I. Lucari, patriarh de Constantinopol. 

86 E vestitul Anastasie Crimca, episcop de Roman (1605—1608) şi mitropolit al Mol¬ 
dovei (1608—1617; c. 1619 —c. 1629). 

67 Bernaschi = Miron Movilă Barnovschi (1626—1629). 

în ceea ce priveşte apoi autoritatea spirituală catolică, în timpul dom¬ 
nului Ştefan cel Bun 68 , voievod al Moldovei care a domnit în Moldova 
vreo 40 de ani şi care avea ca soţie o catolică maghiară, au fost înălţate 
multe biserici pentru catolici de către acel domn, din evlavia şi rugămin¬ 
ţile acelei doamne; mai întîi a înălţat o biserică la Şiret împreună cu episco¬ 
pia sa 69 , la Cotnari a înălţat una cu o clopotniţă şi cu clopote, două la 
Suceava, una pentru popor şi alta înăuntrul curţii domneşti pentru doamna 
sa şi pentru slujitorii ei; una din biserici e închinată prea Sfintei Treimi 
iar cealaltă Maicii domnului. Cea din Cotnari este închinată <adormirii> 
prea sfintei M<arii> din luna august şi este numită sfînta Maria mare; a 
pus de asemenea să se facă o biserică la Baia 70 , închinată tot fericitei Fe¬ 
cioare, cu alte trei altare şi la Baia este înmormîntată doamna. A pus să se 
facă una la Bacău cu o mănăstire, închinată părintelui serafic sfîntul Fran- 
cisc şi a înzestrat-o cu unul sau mai multe sate şi această mănăstire este 
astăzi episcopia de Bacău. 

Dar după ce a murit acest domn şi după ce a fost subjugată ţara de 
turci, trecînd cîtva timp, a ajuns domn al Moldovei fiul natural 71 al sus- 
numitului domn, care purta numele de Ştefăniţă 72 belicîne 73 care, cu totul 
dimpotrivă tatălui său, a fost un mare duşman al catolicilor. îndemnat 
de episcopii săi *şi de preoţii schismatici a pus să fie botezaţi din nou toţi 
catolicii care se aflau în ţara Moldovei şi voia să dărîme cu tunurile toate 
bisericile noastre cum a şi făcut căci a dat jos toate bolţile bisericilor 74 
afară de cele de la Baia, care au rămas mulţumită <mormîntului> doam¬ 
nei îngropată acolo. 

în biserica de la Şiret s-a slujit apoi de către schismatici dar în cele¬ 
lalte <s-a slujit> chiar de către preoţii noştri, care s-au făcut schismatici, 
şi după moartea acestui Ştefăniţă unii s-au reîntors la credinţă şi alţii au ră¬ 
mas în schismă, iar alţii în erezie. 

Cînd am sosit în Moldova, l-am găsit pe domnul Radu „Corvin" 75 , 
venit de curînd în Moldova, după ce lăsase pe soţia 76 şi pe fiul său Ale- 


68 Vezi mai sus, n. 58 şi 59. 

69 Atît bisericuţa de zid, cît şi episcopia catolică de Şiret datează din secolul al 
XlV-lea. 

70 Biserica din Baia, clădită din piatră, în stil gotic cu bolţi, este ctitoria lui Alexandru 
cel Bun. 

71 Naturale , considerat poate ca atare, pentru că era fiul lui Petru Rareş, autorul 
făcînd aici o confuzie între fiu şi nepot. 

72 Ştefăniţă Rareş, nepotul de fiu şi nu fiul lui Ştefan cel Mare. 

73 Bellichina (în alte locuri: beltcane). Poreclă dată lui Ştefăniţă Rareş încă din timpul 
domniei sale. Pentru persecuţiile sale religioase vezi şi Calatori, 1. 

74 Afirmaţie neîntemeiată. 

76 Radu li o Corvino = Radu Mihnea în a doua sa domnie în Moldova (1623—1626). 

76 Doamna Arghira. 

xandru ,,Corvin“ 77 la conducerea Ţării Româneşti. După ce m-a cunoscut, 
s-a arătat binevoitor faţă de mine şi luîndu-mă în casa sa, în chip de 
secretar italian — şi-a dezvăluit sufletul care era de catolic, şi aflînd eu 
că în ţară se găseau catolici, am început să-i cercetez, mai întîi în Cotnari 
unde mi-am început lucrul şi am găsit că erau cu toţii schismatici, cei mai 
mulţi şi luterani. Mai întîi am pus să mi se facă o patentă 78 din partea 
p. 337 prea strălucitului domn Radu că în // ţara sa, în timpul domniei sale nu 
se va boteza din nou în legea ortodoxă nici un catolic, apoi că nici un 
luteran nu poate să se aşeze <aici>; după ce m-am îngrijit să fie cunoscută 
această patentă a sa, toţi căutau să trăiască în felul catolicilor, mai ales 
luteranii, dar în ascuns erau tot luterani şi făceau slujba în felul luteranilor 
cu preotul lor; după moartea prea strălucitului domn Radu, care a murit 
catolic, spovedit şi împărtăşit de mine, în secret de toţi slujitorii curţii 
sale, patenta mi-a fost întărită de noul domn 79 , urmaşul său, care a fost 
ales ca domn de însuşi Radu în timpul vieţii sale, şi am început să-i cerce¬ 
tez pe ei mai de aproape, cu pilde şi cu predici şi primul care s-a căit 
de fapta sa a fost însuşi capelanul şi încetul cu încetul, s-au convertit, în 
oraşul Cotnari, 60 de familii, cele mai bune din acel oraş, care fuseseră 
în vechime catolice şi se lepădaseră la un moment dat de credinţă, din 
pricina episcopilor, după cît spuneau ei, dar cu mila lui Dumnezeu, astăzi 
sînt statornici în credinţa catolică. Scrisoarea care le-a fost trimisă de car¬ 
dinalul Borgia 80 , în calitate de conducător al sacrei congregaţii <de Pro¬ 
paganda Fide> ei o ţin sub cheie ca pe nişte moaşte, datorită credinţei pe 
care o nutresc faţă de biserica romană, şi au arătat-o cu mare pompă ce¬ 
lorlalte oraşe convertite, ceea ce a pricinuit o mare şi nespusă bucurie. La 
Baia sînt vreo 40 de familii; la Suceava <sînt> vreo 16 familii, la Neamţ 
vreo 35 şi se aşteaptă mai multe cu voia lui Dumnezeu. La Bistriţa, oraş 
din Transilvania, unde sînt cu toţii saşi luterani, erau şase familii care 
aveau rude la Cotnari şi îmi făgăduisem iarna trecută să vină la credinţa 
catolică şi cred că vor fi venit fără îndoială; la Piatra sînt multe familii 
care ar veni la adevărata lumină, fără îndoială, dacă ar avea preot; la 
Iaşi de asemenea sînt vreo 60 de case de catolici; dar aceştia sînt foarte 
lipsiţi de căldură fiindcă eu nu puteam fi peste tot; este drept că sînt acolo 
doi cucernici părinţi care sînt pildă de sfinţenie, dar ei nu pot face mai 
mult, deoarece nu cunosc limba ţării. 


77 Alexandru Cuconul, domn al Ţării Româneşti (1623—1627). 

78 Existenta acestei patente pare destul de îndoielnică. 

79 Miron Bamovski (1626—1629) a fost urmaşul lui Radu Mihnea şi numai după 
el a venit Alexandru Cuconul (1629—1630). 

80 Gaspare Borgia, cardinal, prefect al Congregaţiei de Propaganda Fide. 

în acest oraş Iaşi, fusese o biserica ce sta să cadă şi era de lemn; un 
boier grec 81 , la cererea mea, a făcut <o biserică> jumătate din piatră şi 
jumătate din lemn, iar după ce a gătit-o a murit, astfel că părinţii caută 
acum să <mai> facă patru cămăruţe; şi la Neamţ am făcut tot astfel o 
biserică închinată sfîntului Nicolae. 

La Huşi, sînt vreo 120 de case, care sînt <de> luterani, dar ar putea 
fi recîştigaţi şi ei. 

La Bacău şi în sate<le din apropiere> sînt multe familii sărace de 
oameni, şi buni şi răi, <care> au nevoie <de preoţi>, măcar că episco¬ 
pul <ar trebui> să aibă grijă <de ei> fiind scaunul său şi <acolo> 
aproape. 

La Trotuş şi într-alt sat mare numit Bogdana 82 şi în alte sate sînt 
cam 200 de familii <de locuitori>, care spun că sînt cu toţii catolici; de 
asemenea la Lucăceşti 83 şi la Solonţ. Dar la ei se duc preoţii calvini din 
Transilvania şi le administrează toate tainele în felul lor, astfel că sînt 
toţi calvini şi aceasta s-a întîmplat pentru că nu au preot din chiar ţara 
lor, care să cunoască limba. 

La Galaţi sînt vreo 20 de case şi au o bisericuţă închinata Sf. Marii 
şi ei spun că sînt de ai papei, dar fac totul ca schismaticii; am stat cîtva 
timp cu ei, însă nu aveam cu ce să mă ţin. 

La Bîrlad mai pot fi de asemenea 30 de case, dar nu vor să aibă 
icoane 84 în biserica lor. Deşi eu văzusem dinainte aceasta, le-am lăsat totuşi 
un mic chip al Sf. Francisc, neavînd altceva. 

Eu nu văd altă cale pentru a readuce pe aceşti oameni la credinţă 
şi pentru a o păstra, decît să fie făcuţi preoţi dintre ei înşişi, pentru ca 
să stea mereu cu ei, deoarece italienii nu le cunosc limba şi nu o vor putea 
învăţa bine în mai puţin de trei ani, ba unora le va trebui şi mai multă 
vreme // şi între timp nu se va face nici un bine, ci dimpotrivă se va împietri 
şi mai mult sufletul lor şi întotdeauna vor fi în lipsă de preoţi <căci> 
niciodată nu vor fi destui. 

După ce am cutreerat toată ţara Moldovei, mi se pare că Suceava este 
locul cel mai bun care se poate afla şi mai ferit de năvăliri (fiind <acolo> 
o cetate puternică) pentru a întemeia un seminar de doisprezece tineri, 
atît din Secuime, cît şi din Moldova, care să fie crescuţi sub disciplina unui 
episcop italian, şi aceştia ar sluji apoi ca preoţi atît în Secuime cît şi în 
Moldova şi astfel ar fi preoţi destui şi ar lucra pe întrecute. 


81 Un sîgnor Grego =i postelnicul Enache din Constantinopol. Vezi în voi. de faţă 
relaţia Iui Remondi, n. 7. 

82 Bogdana, jud. Bacău. 

83 Lu căci ani = Lucăceşti jud. Bacău. 

84 Imagini. 

Altfel eu nu văd nici o cale spre a putea face vreun bine în Moldova, 
în Ţara Românească şi în Secuime. 

Episcopul şi-ar putea lua numele de la episcopia de Şiret şi ar putea 
avea aceeaşi dieceză pe care o are arhiepiscopul schismatic de Suceava, 
dar deoarece episcopul nu are şi nu poate avea nici un fel de venituri 
din acele locuri, este de trebuinţă să primească de la Sacra Congregaţie 

(de Propaganda Fide) 600 de scuzi pe an, şi cu aceştia să trăiască el, şi să 
întreţină de asemeni seminarul de doisprezece tineri — cum am spus mai 
sus — din Moldova şi din Secuime. 

Nobilimea din ţară mi-a şi vorbit şi m-a rugat să înjgheb şcoala, 
pentru a-şi da acolo fiii, ca să înveţe limba latină, — căci ei socotesc ca 
un fapt sigur că Moldova va fi eliberată din mîinile turcilor şi va fi sub 
stăpînirea creştinilor — (ceea ce să dea Dumnezeu). 

în alt chip nu ştiu cum s-ar putea face, căci trimiţîndu-se italieni, 

va trebui pentru a-i ţine pe aceştia, — adică pentru a întreţine doisprezece 
<din ei> — 600 de scuzi şi pentru a-i trimite <încoace>, vor trebui cel 
puţin o sută de scuzi pentru unul singur, astfel că va fi mai mare chel¬ 
tuiala şi fără nici un folos. 

Secuimea este o regiune întinsă care ţine de Transilvania şi este sub 

ascultarea principelui Transilvaniei; această Ţară a Secuilor dă principelui 
său, cînd ar vrea să facă război împotriva duşmanilor lui, 7 000 de os¬ 
taşi 85 şi în această Ţară a Secuilor sînt şi calvini şi catolici şi arieni, într-un 
ţinut pe care ei îl numesc „Harun Seck" (Hâromszek), adică Trei Scaune; 
sînt mai mulţi calvini decît catolici şi sînt multe tîrguri mari de catolici 

şi nu au preoţi, şi un preot trebuie să slujească la două sau trei sate, şi 

nu-şi poate face bine slujba faţă de ei şi aşa cum se cuvine; şi sînt foarte 

neînvăţaţi, măcar că unii se bucură de foarte multă cinste, şi dacă ar fi 

destui preoţi care să ştie limba maghiară şi care să fie destoinici, s-ar con¬ 
verti poate încă şi alţii. 

într-un alt ţinut numit Ciuc 86 şi în altul <numit Sf.> Gheorghe 87 

toţi sînt catolici, numai căpitanul suprem Francisc Miko 88 este arian, cu toată 
familia sa, şi acesta are mare trecere la principele Transilvaniei, pentru 
că este un bun luptător împotriva catolicilor, şi sînt multe sate fără preoţi. 


85 Pentru forţele armate ale secuilor vezi relaţia lui D. Frolich. 

86 Ctuck . 

87 Giorgîou . 

88 Mrkâ Ferenc = Francisc Miko (1585—1635), căpitan de Ciuc, (în 1611 a par¬ 
ticipat la lupta de la Braşov contra lui Radu Şerban), apoi a ajuns vornic şi vistier al lui 
Gabriel Bethlen, care l-a folosit în numeroase solii mai importante în diferite ţări, între 
altele şi în Moldova (1620). Este vestit şi ca istoric: o istorie a Transilvaniei despre eve¬ 
nimentele din vremea sa (1594—1613), a fost publicată în Monumenta Hungarîae Hhtorica, 
(Memorii, VII), Pesta, 1863. 

De fapt există un episcop al Transilvaniei care <însă> are reşedinţa 
lîngă prea luminatul cardinal al Ungariei, deoarece nu poate sta în Tran- 
silvania 89 de frica principilor, care sînt luterani 90 , căci aceştia izgonesc tot¬ 
deauna pe episcop, temîndu-se ca să nu facă cumva catolicii vreo mişcare 
împotriva principilor, şi episcopul, ca şef al catolicilor, cu uşurinţă i-ar 
putea îndruma la o atare acţiune, de aceea ei nu îl vor în ţară, astfel că 
acolo este <doar> vicarul său, care nu este ascultat de preoţi decît atunci 
cînd le convine. Dat fiindcă principele îi părtineşte întotdeauna împotriva 
oficialilor catolici ai episcopului; mi se par£ deci foarte necesar de a cheltui 
de dragul lui Dumnezeu spre a face acest seminar, astfel ca tinerii, atît 
unguri cît şi moldoveni, să crească sub o bună disciplină şi sub conducerea 
bună a unuia care să cunoască felul lor <de a fi> şi să ajungă astfel a fi 
pătrunşi de ascultare călugărească şi, să capete cel puţin în parte, dacă nu 
întru totul, felul de a fi italian. 

Cînd am fost în Ţara Secuilor, cu gîndul // de a pune stavilă acţiunilor 
lor, m-am ales cu o rană la frunte şi eram chiar în primejdie de a fi ucis, 
dacă nu m-ar fi salvat un nobil maghiar, anume răposatul Clement Beldi 91 . 

89 Situaţie ce poate fi urmărită în trecut pîna la anul morţii episcopului Statilius 
(1542), ultimul episcop efectiv al Transilvaniei. Dealtminteri chiar şi atunci existenţa aces¬ 
tui episcop partizan al lui Zăpolya este dublată de existenţa unui episcop femandist Gerendi 
— stînd fie în Sibiul nesupus lui Zăpolya, fie în Ungaria de nord, credincioasă Habs- 
burgilor. 

90 în realitate calvini. 

91 Beldi Chelement (Kelement). Clement Beldi joacă un rol însemnat la începutul 
secolului al XVII-lea. El este comandantul trupelor de secui în lupta lor de la Braşov cu 
Radu Şerban. 

BARTOLOMEO LOCADELLO 

(? — după 1643) 


* 

Bartolomeo Locadello, negustor italian originar din 
Bergamo, se dădea în 1622, la Constantinopol, drept fiul lui Aron Vodă, fostul domn al 
Moldovei. 

Ca atare a ridicat pretenţii asupra domniei Moldovei, fiind sprijinit de soţia lui Regeb 
paşa, sora sultanilor Osman al II-lea (1618—1622) şi Murad al IV-lea (1623—40), căreia 
îi furnizase mărfuri în valoare de 12 000 de scuzi. Potrivit afirmaţiilor bailului veneţian 
Zorzi Giustiniani, gîndul acesta i-ar fi fost sugerat chiar de unele persoane din preajma sul¬ 
tanei, spre a nu mai fi nevoită a-i plăti datoria (30 aprilie 1622). 

Bizuindu-se pe influenţa sultanei pe lîngă Osman al II-lea, Locadello şi-a amanetat 
mărfurile ce urma să le trimită adevăratul său tată, pentru a face rost de bani spre a 
concura cu Ştefan Tomşa II. Nici după izbucnirea revoluţiei ienicerilor (1622) şi uciderea 
lui Osman al II-lea, înlocuit cu Mustafa I, cel slab de minte, Locadello nu şi-a părăsit 
gîndul, stăruind pe lîngă căpeteniile ienicerilor şi pe lîngă noul mare vizir Daud-paşa, 
cumnatul sultanului (28 mai 1622, p. 396, doc. CCCCXL). 

Candidatura sa a stîmit însă opoziţia dîrză a guvernului veneţian, care se temea ca 

republica al cărei supus era, să nu îndure din pricina lui aceleaşi neajunsuri la Poartă ca 
pe vremea hăinirii lui Gaspar Graţiani. Potrivit instrucţiilor dogelui şi consiliului celor zece, 
Giustiniani a stăruit pe lîngă marii viziri Dilaver-paşa şi Daud-paşa şi alţi miniştri ai 
Porţii ca să-i refuze domnia. 

In urma acestor presiuni la care se mai adăugau şi reclamaţiile creditorilor săi, Lo- 
cadello a fost băgat la închisoare la Edi-Kule de unde trebuia să fie predat bailului. A iz¬ 
butit însă să cumpere bunăvoinţa vizirului, făgăduind chiar să se turcească. Iar în urma 
înscăunării lui Murad al iV-lea (1623), protectoarea sa a redevenit atotputernică, astfel că 
a fost scos din închisoare şi trimis la serai (17 septembrie 1623). 

Neputînd obţine domnia Moldovei nici după mazilirea lui Ştefan Tomşa al Il-lea, în¬ 
locuit prin Radu Mihnea, Locadello s-a dus în Ţara Românească, unde a stabilit relaţii bune 

cu cumnatul domnului Alexandru Iliaş (1627—29), anume Constantin Vecelli din Rettino, 
cu Aslan vornicul şi cu Aga Matei din Brâncoveni, viitorul Matei Basarab. In anii 1629— 
1630 a căutat să procure oameni şi cai pentru armata veneţiană aşa cum propusese şi Polo 
Minio, cu cîţiva ani mai înainte, să aducă moldoveni spre a sluji ca ostaşi călări în tru¬ 
pele Sinioriei. In acest scop, Locadello a făcut o călătorie la Constantinopol, în cursul 
anului 1630. După urcarea în scaun a lui Matei Basarab, a fost folosit de acesta ca să-l 
informeze despre cele ce se pun la cale la Constantinopol şi despre starea relaţiilor veneto- 
turce. In 1640 BaklSif îl întîlneşte în Ţara Românească. In 1643 se află tot în Ţara Româ¬ 
nească, de unde cere dogelui un ajutor în baza serviciilor aduse, lăudîndu-se că lucrează la 
menţinerea bunelor relaţii româno-venete. Cu şase ani mai înainte, el scrisese Dogelui ce- 

rînd un ajutor drept răsplată a serviciilor sale şi oferindu-i biserica nouă ridicată de el la 

Bucureşti. Căci Locadello este ctitorul bisericii catolice din Bucureşti, după cum rezultă şi 

din raportul bailului, Aloisio Contarini, cît şi din relaţia prefectului Maria Spera din Narai 
şi a misionarului Silverio Pilotto. Această biserică ridicată cu învoirea domnului Alexandru 

Iliaş în urma intervenţiei lui Constantin Vecelli a fost înzestrată de Locadello cu venituri 

pentru întreţinerea a 4 misionari catolici. 

Cum autorul anonim al unei Descrieri pe scurt a Tarii Româneşti, publicată abia în 
1894, în „Arhiva Societăţii ştiinţifice şi literare din Iaşi", pp. 111—116, afirmă că el a 
clădit în Bucureşti „o biserică în folosul catolicilor" (p. 114), urmează că el poate fi iden¬ 
tificat cu Locadello. Datele cuprinse în această relaţie, precum şi tabloul veniturilor şi chel¬ 
tuielilor ţării cuprins într-însa dovedesc că autorul ei poseda informaţii despre bogăţiile 
ţării, produsele exportate şi relaţiile comerciale cu Constantinopolul şi Veneţia, cît şi despre 

resursele sale şi puterea sa armată, ce aparţin tocmai preocupărilor lui Locadello, care pe 
lîngă procurarea de cai pentru armata veneţiană, făcea probabil şi negoţ cu produsele ţării 
— vite, ceară, miere — aducînd de la Veneţia stofe scumpe pentru domn şi boieri. 

Se pare deci că ne aflăm în faţa unei relaţii alcătuite de Locadello, cu scopul de a 

informa guvernul veneţian asupra situaţiei economice şi militare a Ţării Româneşti în jurul 
anului 1641. 

Deşi nu se arată data redactării, totuşi un element intern, şi anume menţiunea despre 
mutarea capitalei ţării la Tîrgovişte cu un an înainte de scrierea relaţiei — mutare care 

a avut loc în 1640 — indică clar anul 1641, cînd Locadello se afla în Ţara Românească. 
Probabil că această scriere constituie imul dintre serviciile lui Locadello pentru care cerea 
să fie răsplătit în 1643. 

Distingem în „ Descrierea anonima" două feluri de informaţii: unele reale şi concrete 
pe care le credem directe, şi aici ne gîndim la cifrele despre veniturile şi cheltuielile ţării 
la categoriile de ostaşi şi la lefurile lor şi, în sfîrşit, la bogăţiile naturale ale ţării. Tot¬ 
odată, el mai foloseşte şi unele date luate probabil din lucrările geografilor italieni, afir- 

mînd, de pildă, că ar fi fost în trecut 14 000 de sate, că în ţară s-ar fi aflat mine de 

aur ... etc. i. 

Informaţiile sale despre oraşe sînt destul de slabe. Inşirarea oraşelor celor mai mari 

începe cu Gherghiţa! După continuarea cu alte patru: Buzău, Rîmnic, Focşani şi Slatina 
mai sînt amintite (dar fără a le numi) încă alte zece oraşe, fiecare dintre ele de cîte 

200 (!) de focuri (= gospodării). Faţă de cele 7 000 de case din Tîrgovişte apare o dis¬ 
proporţie cu totul nejustificată. Despre Bucureşti este vorba doar în treacăt. în schimb 

Tîrgoviştea, cu curtea domnului şi cu mitropolia, se bucură de o atenţie deosebită, probabil 
pentru că Locadello şedea acolo. Observăm că informaţiile privitoare la exportul şi importul 

Ţării Româneşti puteau fi cunoscute de autor încă de la Constantinopol, în vreme ce da¬ 
tele privind forţele militare ale domnului sînt culese direct de la Curtea domnească din 
Tîrgovişte. O rubrică abia atinsă în treacăt, deşi foarte importantă şi menţinîndu-şi actuali¬ 
tatea, este aceea a mănăstirilor închinate al căror număr este arătat a fi de 8 lăcaşuri, - fără 
însă a se da numele lor. 

De Locadello s-au ocupat şi Xenopol în Istoria românilor , III, N. Iorga în Ge - 

schichte des rumănischen Volkes , Gotha, 1905, p. 50, în legătură cu veleităţile sale! de 
domnie. Gh. Călinescu în „Dipl. Ital.“, II, p. 308, trimite într-o notă la volumele de do¬ 
cumente Hurmuzaki , IV, 2, şi Hurmuzaki, VIII, în care se află cele mai multe ştiri despre 
el. Pentru biserica ridicată de el la Bucureşti, vezi şi relaţia lui Bak$i£. Iar despre rapor¬ 
turile sale şi ale celorlalţi ctitori asociaţi cu conventualii italieni vezi „Dipl. Ital.“, II, mai 
ales scrisorile lui Silverio Pilotti de la Peana. Locadello este un personaj destul de am¬ 
biguu, care merită a fi urmărit. II aflăm menţionat de Sădi Ion eseu în Bibliografia calato¬ 

rilor străini , p. 127, pentru anii 1629—1639- 

DESCRIEREA PE SCURT 
A ŢARII ROMANEŞTI 1 

1641 


Ţara Românească era o ţară înfloritoare în P* H3 
vremurile trecute, pînă acum cincizeci de ani, înainte ca domnii Mihai şi 
Şerban voievod să se fi împotrivit cu armele hoardelor otomane; şi, cu toate 
că este bogată şi are un pămînt foarte roditor şi deşi are din belşug tot felul 
de produse de vînzare, totuşi din cauza focului războaielor trecute, şi mai 
mult încă din cauza necontenitelor şi deselor năvăliri ale tătarilor şi turcilor 
vecini, este lipsită în bună parte de cea mai mare strălucire pe care o au ţările, 
şi anume de tîrguri şi supuşi; căci de unde pe atunci se numărau paisprezece 
mii de sate 2 , <care erau> supuse toate acelei ţări, astăzi e redusă la stă- 
pînirea a numai 4 000 de sate de cîte 50 de case în medie. 


1 Traducerea s-a făcut după textul italian publicat în „Arhiva Societăţii ştiinţifice şi 
literare din Iaşi“, V, 1894, pp. 113—115. 

2 Cifră exagerată. 

Şi cum ţara în sine este bogată de la natură, belşugul ei ar fi crescut 
şi mai mult prin munca oamenilor, dacă dările copleşitoare care se varsă 
în fiecare an la vistierie — cum se va spune la locul potrivit — n-ar răpi 
acest mijloc <de prosperitate> locuitorilor, care fiind împinşi prin aceasta 
la desperare şi uneltiri grosolane şi făţişe, doresc — crezînd poate că va 
fi mai bine — să se îndeletnicească cu schimbări de domni, fără să ţină 
seamă că, prin schimbarea pe care o doresc, ei îşi sporesc greutăţile şi se 
încarcă, fatal, cu noi cheltuieli ce se fac obişnuit la asemenea schimbări; 
şi desnădejdea dînd naştere la nepăsare, ei se dedau unei vieţi necumpă¬ 
tate, mîncînd şi bînd. 

Această provincie //a Ţării Româneşti, aşezată la şes, are cîmpii întinse 
şi păduri nesfîrşite precum şi munţi, dar numai spre partea Transilvaniei; 
este scăldată de multe rîuri; cele mai însemnate şi mai mari sînt: Oltul, 

Argeşul, Ialomiţa şi Dîmboviţa; <are> bălţi, care sînt numeroase, şi îşi 

au obîrşia în Dunăre; din aceasta se formează mlaştini foarte mari; de 
asemenea, <are> şi ocne de sare. Are mine de aur, de aramă şi de o anu¬ 
mită păcură neagră, care arde ca ceara; de acestea însă locuitorii nu se 
ating, pentru a nu da turcilor prilej de <a face> vreo schimbare 3 . 

Cele mai mari oraşe sînt: Gherghiţa 4 , Buzău, Rîmnic, Focşani, Slatina; 
pe lîngă acestea mai sînt alte zece la fel care cuprind fiecare cîte două 
sute de focuri 5 ; mai sînt apoi Bucureştii, fosta reşedinţă a domnului; acest 
oraş are 1 500 de case; aici am clădit eu o biserica 6 pentru folosul cato¬ 
licilor noştri , în care slujesc preoţii noştri. 

Bogăţia acestei provincii stă în marele belşug de grîu, din care se 

opreşte cantitatea necesară pentru <nevoile> ţării şi se mai trimite acum 
de ajuns şi în ţările vecine, iar ceea ce prisoseşte este cumpărat de ne¬ 

gustorii turci şi greci şi este dus pe Dunăre — în Marea Neagră — şi pînă 
la Constantinopol. Vin se produce din belşug; nu este prea tare şi se con¬ 
sumă mult; se mai aduc şi vinuri străine, căci în aceste locuri vinul se bea 
cu plăcere. Apoi, cea mai mare parte din boi şi oi — de care ţara este 
îmbelşugată — sînt de asemenea duşi de către negustorii turci şi greci la 
Constantinopol, unde găsesc foarte uşor debuşeu 7 ; iar boii, mai sînt duşi 
de către negustorii albanezi la Zara şi de acolo la alţi negustori, la Veneţia. 
Este apoi uimitor belşugul nesfîrşit de miere, despre care s-ar putea spune 
că alcătuieşte venitul cel mai statornic al ţării; din vămi, din banii plătiţi 


3 De exemplu, mărirea tributului. 

4 Gtoghza . 

5 Fuochi = gospodării. 

6 In privinţa condiţiilor în care a fost ridicată acea biserică; vezî şi relaţiile lui Sil- 
verio della Penna din volumul de faţă. 

7 Trova farilhmo Ies ho ( = l’esito). 

pe 8 <miere> şi din ceara ce se produce din belşug, ţara poate acoperi în 
cea mai mare parte cheltuielile nenumărate pe care le face anual, la Poartă. 
Şi după cum mierea mai sus pomenită se vinde în Turcia la Constantino- 
pol, tot astfel cea mai mare parte din ceară este dusă de negustori greci, 
prin Spalato, la Veneţia, care aduc, în schimb, din Veneţia multe stofe 
de mătase, de lînă şi fir, şi le vînd domnului şi bisericilor lui, şi altora. 

Chiar înainte domnii Ţării Româneşti şi chiar şi cel de astăzi 9 , obiş¬ 
nuiau să aibă reşedinţa în Bucureşti; dar de vreun an // <acesta> a mutat-o 
la Tîrgovişte pentru ca să fie în mai mare siguranţă, nefiind în legături 
bune cu Poarta. 

Tîrgoviştea este localitatea cea mai însemnată din Ţara Românească, 
şi se află cale de o zi şi jumătate de la hotarele Transilvaniei; în acest 
oraş domnul are un palat foarte bun 10 înconjurat cu ziduri, iar pentru 
paza sa, el ţine în permanenţă 100 de archebuzieri, care se schimbă în 
fiecare sîmbătă. îşi alege ca sfetnici doisprezece boieri <care au> însărci¬ 
narea de a cîrmui ţara; aceştia sînt înlăturaţi după bunul său plac, el 
avînd cuvîntul hotărîtor în toate deliberările. 

în acelaşi oraş îşi are reşedinţa arhiepiscopul numit de ei 11 „vlădică"; 
acesta este investit cu deplină autoritate asupra tuturor călugărilor şi altor 
feţe bisericeşti, greci şi români; catedrala acestui oraş este de mărime potri¬ 
vită, acoperită cu plumb, şi are o grădină mare împrejmuită cu gard; mai 
sînt şi alte 200 de biserici de lemn şi de piatră, în care slujesc preoţii, şi 
sînt numite de ei biserici „de popi" 12 . Se face socoteala că ar putea fi în 
acel oraş peste 7 000 de case, locuite de vreo 40 000 de suflete, şi aceste 
case sînt de lemn, acoperite cu şindrilă, sau cu stuf 13 , unele împrejmuite 
cu gard, iar altele <fără îngrăditură>. 

Sînt opt mănăstiri de călugări care se bucură de venituri bune, din 
care trimit Sf. Munte şi muntelui Sinai şi mai împart o bună parte şi altor 
biserici din Grecia — cîteva din mănăstirile din Bucureşti, întrecîndu-se 
între ele în această privinţă. 

Puterea acestui domn constă în a avea oricînd în caz de război 8 000 
de boieri, adică nobili 14 ; după aceştia sînt alţi 4 000 de stare mai joasă, 
numiţi spătărei 15 ; aceştia sînt datori să meargă la război pe cheltuiala lor. 
în afară de aceştia domnul mai plăteşte alţi 4 000 de călăreţi numiţi le- 


8 Dai spezzo di questi . 

9 Matei Basarab. 

10 Comodo. 

11 In text: da locâ ( = da Ioro?). 

12 Bisericbe de popi . 

13 As se ... canelle. 

14 Gientil homeni . 

15 Spat ar ei. 

fegii 16 adică soldaţi cu leafă, şi pe lîngă aceştia mai sînt alţi 4 000 de 
pedeştri, care sînt scutiţi de orice dare şi în caz de război sînt plătiţi de 
către domn cu <cîte> un taler şi jumătate pe lună: sînt oameni foarte 
viteji în stare a mînui orice armă precum şi arcul. Domnul mai ţine vreo 
6 tunuri mari şi alte cîteva mici, numite „orzani". 

îmbrăcămintea domnului este foarte bogată; el este luxos; poartă o 
haină cu gulerul lung, numită de ei cabaniţă 17 , căptuşită de obicei cu blană 
de samur foarte frumoasă. 


Venituri 

Dări ce ridică domnul din (ară de 
p. 116 două ori P e lună, cîte and mii de 
taleri de la toţi capii de familie po¬ 
trivit cu puterea lor de plată . . 

Venitul de la trei ocne .... 

Dări din sate (?) 18 şi din tîrguri 

Dijma din stupii care dau miere . 

Darea zisă a mierii, pentru sultan, se 
dă în septembrie, de fiecare casă 
(familie) în raport <cu averea> 

Darea zisă a fumului <plătită> de 
fiecare casă din localităţile mari, 
fiind scuti{i boierii şi soldaţii şi 
alţii ce sînt în slujba domnului 

1 taler. 40 000 


Cheltuieli 


120 000 

Patru mii de solda# călări plăti# cu 
cîte 3 taleri pe lună, dar li se 
opreşte 3 luni din an raportîndu-1 
epocii anterioare. 

105 000 

40 000 

Tributul sultanului. 

132 000 

60 000 

Daruri către <sultan> tot atunci 

10 000 

70 000 

Daruri pentru marii dregători ai 
Por#i făcute tot atunci .... 

20 000 

130 000 

Daruri pentru aceiaşi şi pentru al#i 
în mai multe rînduri pe an . . . 

50 000 


Daruri pentru paşalele Gredei şi 
Silistrei. 

20 000 


Cheltuielile curţii domnului şi daiuri 
la feţe de ranguri deosebite . . . 

100 000 


Darea zisă a ierbăritului .... 10 000 

Taleri <total> 470 000 19 Taleri <total> 427 000 

Pentru a împlini noi cereri ale Porţii, se pun dări pe populaţia săracă 
a ţării. 

16 Lefezi. 

17 Cabanizza. 

18 In text: daţii de văile (?) e dentro nelle terre (văile = viile?) 

19 De comparat această dfră cu cea dată de raportul austriac din 1643 (vezi Hnr- 
muzaki, IV, 1, p. 672). 

C. HRYSZKOWICZ 

(.<? — după 1628) 




Cristofor Hryszkovicz, negustor polon, a petrecut în 
iunie 1628 cîteva zile la Iaşi, unde venise să încaseze nişte bani. Intr-o scrisoare, din 23 mai 
1628, adresată de la Cameniţa domnului Czamowsky, el dă unele reiaţii despre evenimentele 
petrecute în acel timp la hotarul Moldovei. Scrisoarea a fost publicată de N. Iorga în Studii 
şi documente, voi. IV, pp. 186—187, dînd unele fragmente în limba germană, în care este 
scris documentul şi rezumînd restul în româneşte. Părţile rezumate sînt redate în paranteze 
drepte. 

SCRISOARE 1 CĂTRE 
DOMNUL CZARNOWSKY: 

1628 mai 23 


Scopul principal al călătoriei mele la Iaşi la 
Măria sa, voievodul ţării 2 , pentru nişte treburi ale mele, a fost de a putea 
încasa sumele ce mi se datoresc în Moldova 3 . După ce am petrecut acolo 
vreo săptămînă şi jumătate m-am gîndit, să aduc la cunoştinţa înălţimii 
voastre spre informare tot ce am putut afla cu privire la păgîni. 

.. . [Despre luptele lui Cantemir 4 cu hanul 5 ]. „De îndată ce-1 văzu pe 


1 Traducerea s-a făcut după textul fragmentar publicat de N. Iorga în Studii fi 
documente, IV, pp. 186—187. 

2 Miron Bamovschi, în prima domnie (1626—1629). 

3 In text, după obiceiul polon, Walachey. 

4 Kantymiro , mîrzac tătar, care şi-a alcătuit o stăpînire proprie, rupîndu-se de hanul 
Crimeii şi atrăgînd la el cete numeroase de tătari. Numit paşă de către turci şi instalat la 
Silistra, după războiul de la Hotin, el şi-a aşezat acolo ostaşii săi, care capătă numele de 
tătari dobrogeni. După mazilirea sa de la Silistra îşi strămută sediul la Ismail, umplînd 
cu tătarii săi Bugeacul, de unde năvălea în Moldova, Polonia* etc. Cu timpul el şi-a manifestat 

Şahin-Ghirai 6 [Cantemir] a fugit peste Dunăre". [Şahin este atras de turci 
peste Dunăre, dar era o cursă pentru a-1 prinde. în luptă Şahin pierde mulţi 
oameni. Cade şi fratele lui Cantemir: „Salmasa-Murza". Abia fuge Şahin 
luptîndu-se.] între timp a trecut pe celălalt mal, la Ismail 7 şi acolo a pus 
să fie decapitaţi o seamă de turci nobili, apoi se duse la cîmg la trupele 
sale, pe care le lăsase la cîteva mile în urma sa, căci se temea sa nu fie ur¬ 
mărit din spate de Cantemir şi de turci, precum s-a şi întîmplat. [Urmărit 
de Cantemir, cu turcii, se dă o luptă, în care Şahin învinge. Cantemir abia 
scapă. Se ascunde într-un tufiş.] în cursul acestor întîmplări eram plecat din 
Iaşi; Măria sa, domnul, mi le-a povestit el pe toate. îndată . . . Şahin Ghirai 
[a ridicat plîngeri contra sultanului, care l-a răsplătit în aşa fel pentru cre¬ 
dinţa sa. Trimite după trupe în Crimeia, se uneşte cu Cazacii] şi vrea să 
se răzbune 8 şi să stîrpească pe toţi turcii din Bugeac. 

E bine că biruinţa a fost de partea lui Şahin Ghirai, căci, dacă se în- 
tîmpla altfel, nu mai aveam pace, Cantemir fiind un mare duşman al co¬ 
roanei <polone> .. . Mi-a mai spus domnul că l-ar fi împuşcat Cantemir 
pe Şahin-Ghirai în piept// dar pentru că avea o cămaşe de zale sau o pla¬ 
toşă 9 bună de metal n-a pătruns <glonţul> prin ea; se cunoaşte urma lui 
pe piele, dar nu l-a vătămat. 


independenţa şi faţă de turci, care ba îl foloseau contra polonilor, cazacilor sau tătarilor 
crîmleni, ba voiau să-l alunge din Bugeac. Lupta despre care este vorba în text aparţine anu¬ 
lui precedent, 1627. Hanul crîmlean, Mehmed Ghirai al III-lea (1622—1627), mazilit de 
sultan, cheamă pe cazaci în ajutor prin fratele său Şahin Ghirai. Contra lor este folosit Can¬ 
temir. Mehmed Ghirai moare, Şahin fuge şi este pus ca han Gianibek Ghirai (1627—1635). 
Pentru luptele anterioare ale lui Cantemir cu polonii, vezi Miron C o s t i n, op. cit., cap. 12. 
La fel şi pentru ridicarea din scaun a lui Moise Movilă (cap. 13). 

5 Mehmed Ghirai al III-lea. 

6 Szahin Giere, (mai departe Szahin Gierey) fratele hanului. 

7 hmaillum. 

® Kechnen = răchen (?) 

9 Eine gute karraczen oder blechen-harnisch. 

GHEORGHE APAFFY 


(f* — după 1629) 


* 

Gheorghe Apaffy de Almakerek, senator ardelean, a fost 
trimis în toamna anului 1629, de către principele Gabriel Bethlen la Poartă. Cu prilejul 
acestei solii, Apaffy a trecut prin Ţara Românească, oprindu-se la Bucureşti, de unde a trimis 
principelui o scrisoare în care descrie primirea sa la curte, dînd şi unele ştiri despre si¬ 
tuaţia din Moldova şi Ţara Românească. 

Scrisoarea s-a păstrat în arhiva Conţilor Teleki (Archivum Comitum Teleki) din Buda¬ 
pesta. 

A fost publicată în original, însoţită de o traducere română de A. Veress în Docu¬ 
mente privitoare ia istoria Ardealului, Moldovei fi Tarii Românefti, voi. IV, pp. 296—297, 
nr. 236. 

De Apaffy s-au ocupat: 

Ivan Nagy, Magyarorszâg csalâdai ... voi. I, Pesta, 1857, p. 51; Vencel Bir6, Erdily 
kovetei a Portân, p. 122. 

RAPORT 1 CĂTRE PRINCIPELE 
TRANSILVANIEI GABRIEL BETHLEN 
TRECEREA PRIN ŢARA ROMÂNEASCĂ 

1629, octombrie 16, Bucureşti 


... Pricina întîrzierii mele pe drum pînă p. 296 
acum nu este din altă cauză decît că am fost nevoit să zăbovesc cîteva zile 
în urma boalei grele a domnului Ioan Hâzi 2 , care se găseşte şi acum destul 
de slăbit. 

Noi am sosit aici în Bucureşti la 14 octombrie şi a doua zi m-am în¬ 
făţişat domnului 3 . . . 


1 După traducerea însoţind textul maghiar publicat de A. Veress în Documente pri¬ 
vitoare la istoria Ardealului, Moldovei fi Ţarii Româneşti, IX, p. 296—297. 

2 Jânos Hâzi din Oradea, însoţitor de-a lungul anilor al trimişilor ardeleni Ia Poartă: 
Farkas Kamuthy ( 1618 ), Gheorghe Apaffy (1629) şi Mihail ( ThoIdaIagi (1630), Vencel 
Bir6, Erdâly kdvetei a Portân, pp. 119 şi 122). 

3 La sosirea Iui Apaffy mai era încă domn Alexandru Iliaş (l627 XI — 1629 X) pe 
cale de a fi schimbat cu Leon Tomşa, cf. I. B i a n u, Documente româneşti, I, Bucureşti, 
1907, pp. 169—171. 

Măria Ta ai poruncit să-ţi scriu dacă aflu ceva despre starea din Mol¬ 
dova. Domnul cel nou 4 este în scaun, celălalt domn 5 s-a dus la Hotin cu 

o sută din ai săi, dar nu ca duşman ci aşteaptă — aşa e zvonul pe aici — 
ca Tătarii să plece din Polonia; aşa a spus el, că pleacă şi nu va ataca nici¬ 
odată pe fiul domnului său 6 . Cazacii se luptă vîrtos pe apă şi umblă cu 
noroc bun (obţin succese), chiar nişte turci spun că au cîştigat trei galere 
de la Turci. 

Domnul din Ţara Românească stă acum fără nici o supărare în ţara 
sa, dar ţara se pustieşte foarte tare din pricina dării celei mari; a ajuns 
acum pînă într-atîta că voind să ne ducă mai departe cu cai de poştă, au 

vrut să prindă (şi să pună) la ham şi caii cerşetorilor (?) 7 , ceea ce eu nu 

am ştiut; au trimis înaintea mea o ceată de boieri, eu am vrut să le dau 
297 pomană prin <acei> boieri, dar ei au spus că n-au nevoie de bani, mai 
bine le-aş da caii înapoi. 

Acum... vrem să plecăm astăzi, la 16 octombrie de aici din Bucu¬ 
reşti. 


4 Alexandru Cuconul, domn al Moldovei (1629 VIII — 1630 IV). 

5 Miron Bamovschi, fostul domn al Moldovei (1626 I — 1629 VIII). 

6 Radu Mihnea, fostul sau domn. 

7 S-ar putea ca prin aceşti „cerşetori" sa se înţeleagă calicii care îşi aveau chiar ma¬ 
halaua lor „calicească" în Bucureşti, la Gorgan, amintită documentar în 1638—1639 (vezi 
Gh. Ghibanescu, Surete şi izvoade , voi. VI, Iaşi 1909, pp. 199—203, nr. 168). Asupra 
lor vezi şi Ionescu-Gion, Istoria Bucureştilor , Bucureşti, 1899, pp. 359—376, precum şi 
lucrarea mai recentă a lui P. Cernovodeanu şi N. Vătămanu, Consideraţii asupra „ calicilor " 
bucureşteni in veacurile XVII — XVIII, publicată în „Materiale de Istorie şi Muzeografie", voi. 
III, 1965, pp. 25—42. 

DAVID FRdLICH 

(1595—1648) 


* 


David Frtilich s-a născut în anul 1595, în localitatea 
Kezmark, important centru comercial la poalele masivului Tatra. îşi face studiile de cultura 
generală în Ungaria, iar cele universitare în Germania, la Frankfurt pe Oder, unde studiază 
matematica, istoria şi medicina. Călătoreşte mult, vizitează numeroase ţări din Europa — între 
care şi Transilvania — şi intră în legătură cu românii învăţaţi ai vremii. In 1630, după o 
absenţă de 12 ani, se întoarce la Kezmark şi este numit rector al gimnaziului local. împă¬ 
ratul Ferdinand al III-lea îi acordă titlul de matematician imperial. Moare în 1648, lăsînd 
în urmă o bogată operă literaro-ştiinţifică. 

Frolich a fost într-adevăr unul dintre scriitorii cei mai fecunzi din Ungaria secolului 
al XVII-lea, numele lui era cunoscut departe, peste hotarele ţării, mai ales în Germania, cu 
care a păstrat toată viaţa legături strînse. 

Era cunoscut în cercuri largi de cititori, mai ales pentru calendarele sale pe care le 
scotea, începînd din 1632, an după an, în limba latină, germană şi maghiară. Foarte răspîn- 
dita era şi cartea lui de informare istorico-geografică: Bibliothecae seu Cynosurae peregri - 

nantium etc., tipărită la Ulm, în 1643. Dar opera care l-a impus lumii savante şi i-a asigu¬ 
rat un nume în literatura istorico-geografică a vremii a fost un manual de geografie, cu ur¬ 
mătorul titlu: 

Medulla Geographiae practicae, Peregrinantium imprimh usui deinde Historiarum et 
rerum hoc te mp ore belicosissimo gestarum gerendarumque cognitioni accomodata .. . auctore 
D avide Frolichio, Matbematico Caesareopolita.no, ap ud Gepidas Carpathicos .. . Partim expe- 
rientia atque oculari observatione, partim lectione neotericarum Geographorum concinnate. 
Typis Bartphentibus, Anno 1639. 

In această lucrare, care cuprinde experienţa a 12 ani de călătorii şi studii, găsim o 
interesantă descriere a Transilvaniei — aşa cum se prezintă această ţară sub domnia marilor 
principi Gabriel Bethlen şi Gheorghe Răkâczy I, făcînd însă şi largi împrumuturi din Cho- 
rographia Transilvaniae a lui Reicherstorffer. Frolich a cunoscut Transilvania în 1630, adică 
la un an după moartea lui Bethlen şi înscăunarea lui Gh. Rakoczy I. A venit aici, la invi¬ 
taţia prietenului său J. H. Alstedius, profesor la Colegiul din Alba Iulia, cu scopul de a 
aduna material pentru o carte a sa: Chronologia Pannoniae, la care lucra de mulţi ani. Această 
carte n-a ajuns să fie tipărită şi, rămasă în manuscris, s-a pierdut; dar cu acest prilej, după 
sfatul prietenului său Alstedius, a luat hotărîrea să scrie un tratat de geografie, care după 
nouă ani a şi apărut. 

Aşa a luat naştere Medulla Geographiae Practicae, din care dăm în traducere descrierea 
de mai jos. 

DESPRE TRANSILVANIA 1 
1629—39 


Cap . X 

Transilvania are ca vecini la apus Ungaria, // p. 363 
la miază-noapte Rutenia, la răsărit Moldova şi la miazăzi Ţara Românească. P* 364 

Lungimea ei este de 24 de mile germane şi tot atîta lăţimea. 

Această provincie se bucură în cea mai mare parte de o climă tempe¬ 
rată. în locurile mai joase şi aflate mai la sud — mai ales la Alba Iulia — 
căldura este aproape de nerăbdat vara, şi abia am putut, să mă apăr de ea 
ascunzîndu-mă în odăile cele mai retrase. Dimpotrivă, în locurile mai mun¬ 
toase aerul este cu mult mai plăcut. îndeobşte Transilvania are aceeaşi climă 
ca şi Ungaria. 

Şi pămîntul ei este, — ca şi al Ungariei — foarte bogat de la natură, 
în aur şi argint, şi unele rîuri poartă firicele de aur şi uneori chiar bucăţi 


1 Traducerea s-a făcut după Medulla geographiae practkae, cap. X, pp. 363—378 
(text latin). 

mari pînă la un funt şi jumătate 2 . Minele metalurgice mai însemnate se 
găsesc la Zlatna şi la Baia Mare unde se scot uneori bucăţi mari de aur din 
cel mai curat. Şi acest belşug de aur este dovedit îndeajuns prin monedele 
antice de aur ale romanilor care se mai scot foarte des acolo din pămînt 
chiar şi acum în zilele noastre. 

Mine de argint se află la Baia de Arieş 3 şi Rodna 4 , unde se mai scoate 

şi aramă amestecată cu aur şi argint. Oţel 5 se găseşte la Ciuc, fier la Trăscău 

şi Hunedoara. Din minele de aramă se scoate antimoniu şi sulfură foarte 
bună se extrage în Maramureş şi în mai multe alte locuri, şi se transportă 
în altă parte. 

Cereale de tot felul se produc din belşug şi nu cred să se găsească în 
lume un loc unde să crească mai bine grîul ca în această Transilvanie căci 
aici paiul grîului este aproape tot atît de tare şi de lung ca trestia. Locui¬ 
torii nu mănîncă altă pîine decît de grîu. Grîul „siligo" 6 este cultivat mai 
rar. Cu acesta ca şi cu meiul — din care este mare belşug — se îngraşă 
porcii şi alte vite. în afară de acestea se mai află aici un soi de cereale,, 

puţin cunoscute în alte părţi numit alac 7 , al cărui pai şi spic aduc cu orzul. 

Cu acesta şi cu fasole obişnuiesc iobagii să-şi îngraşe vitele. Orzul nu creşte 
prea bine şi cum locuitorii beau vin, ei nu-1 folosesc nici la facerea berii. 
Nu se prea pricep la pregătirea berii, de aceea berea lor, de cele mai multe 
ori, e lipsită de gust, este tulbure, nefiltrată şi deci nesănătoasă. 

Vinul, care se face din belşug, este mai bun decît vinul românesc, 
francez, „marchez" 8 , austriac, morav, dar mai prejos de cel roman şi un¬ 
guresc: conţine mai mult tartru şi este mai sulfuros, şi din această pricină 
p. 366 provoacă // artrită la mîini şi la picioare 9 . Vinuri mai sănătoase şi mai tari 
se fac la Alba Iulia, Deva, Aiud, Biertan, Feneş şi Mediaş. 

Cîmpul este plin pretutindeni de cirezi de vite: din acestea se vinde 
adesea cu 7, 8 florini boul cel mai zdravăn, care în Germania se dă cu 
50—60 de taleri. Carnea de vită se vinde cu 2 bani funtul sau — toamna 
mai ales — cu 1 ban 10 . Pe lîngă aceasta ei cresc cai de viţă aleasă şi iuţi la 
fugă, pe care străinii îi cumpără cu preţ bun. 

2 Sesquilibralia. Funtul are circa Yj kg. 

3 Offera. Numele corect este în ungureşte Offenbânya în germana Offenburg. . 

4 Rodna. 

5 Chd'tbs. 

6 Slllginem, specie de grîu ales. E o contrazicere «videntă între prima parte a frazei 
şi urmarea privind folosirea acestei specii cultivate mai rar pentru îngrăşarea vitelor. 

7 Alka * . 

8 Marchiaco. Comitatul Mark se află pe rîul Lippe în apropierea Rinului. 

9 Chir agr am et podagram. 

19 Preţurile de mai sus se confirmă prin date oficiale. în 1627, deci cu 3 ani mai 
înainte de a veni Frolich în Ardeal, preţul unui bou de mărime mijlocie era fixat de 
dieta ţării la 10 florini, dar funtul de came foarte bună costa 2 bani, şi mai puţin buna 
iy 2 bani. Cf. Monumenta Comhlalla Regni Transilvaniae i voi. VIII, p. 472. 

Sînt albine din belşug, atît de casă cît şi sălbatice, mai ales în regiunea 
Oltului 11 . De la acestea strîng ei din belşug, ceară şi miere, şi fierb un 
mied 12 generos de aceeaşi calitate ca cel lituanian, dres cu ierburi aducătoare 
de sănătate şi cu un fel de aromate şi-l vînd cu preţ mare în ţările vecine. 

Pădurile sînt pline cu tot felul de sălbăticiuni. Se găsesc cai sălbatici, 
cu coama pînă la pămînt 13 , apoi cerbi, căprioare, vulpi şi iepuri foarte mari 
ale căror piei se folosesc la îmbrăcămintea femeilor. Lupii şi urşii în părţile 
„Ţării de Sus“ 14 şi în regiunea Ţării Oltului, se adună // uneori în haite de p. 367 
cîte 30—40 şi aproape în fiecare noapte de iarnă sfîşie cîţiva cai. în „Ţara 
de Sus" se realizează frumoase cîştiguri, căci un cap de familie poate scoate 
într-un an <din pieile vîndute> trei pînă la patru sute de florini, o sumă 
pe care cu greu ar putea-o scoate, muncind la vie, podgoreanul din re¬ 
giunea vecină lor, căci în regiunea lor nu sînt vii. 

Pe lîngă aceasta, cîmpul este^ pretutindeni acoperit cu tot felul de ier¬ 
buri de leac şi cu iarbă obişnuită. în preajma satelor şi oraşelor, pe lîngă 
garduri cresc din belşug pelinul, bozul 15 şi ridichile. 

Are rîuri bogate în peşti. Dintre acestea trei şi anume Crişul, Mureşul 
şi Oltul sînt navigabile. Sînt şi rîuri care poartă aur la vale. 

Pădurile şi munţii, atît munţii Carpaţilor cît şi cei din <spre> Ţara 
Românească, o încing ca o coroană, mai mult chiar: aproape că nu se poate 
merge de la un oraş sau sat la altul altfel decît printre dealuri şi munţi 
păduroşi, dintre care cei mai înalţi se află aproape în inima Transilvaniei, 
lîngă prea puternica cetate ce se cheamă Făgăraş; şi aceşti munţi neumblaţi 
sînt acoperiţi cu zăpadă veşnică. 

Această ţară a fost numită Transilvania, după mulţimea pădurilor, 
deoarece nu se poate intra şi ieşi din ea decît prin păduri. Astfel şi ungurii 
o numesc Erdely , adică loc păduros 16 , iar germanii Siebenbiirgen 11 , după pt 368 
cele şapte oraşe întărite sau cetăţi principale ale lor, căci Burg în limba 
germană înseamnă cetate sau întăritură. 

Are trecători foarte puţine şi foarte înguste, ceea ce este spre folosul 
locuitorilor în apărarea lor împotriva năvălirilor duşmane. Cele mai însem¬ 
nate dintre ele sînt următoarele opt: 1) Bran în apropierea Braşovului, spre 
Ţara Românească. 2) Turnu Roşu, la 2 mile ardelene spre apus de Sibiu. 

11 Di strict tis Atltandicus, după germ. Altland, care cuprindea scaunele săseşti Sibiu, 

Nocrîch, Cîncul Mare şi Cohalm. 

12 Mulsuri . 

13 Caii sălbatici sînt amintiţi şi de Bonfînîus, Rerum Ungaricarum decades quatuor cum 
dimidia, Basel, 1568, p. 5, de asemenea şi de geografii italieni. 

14 Oberland = regiunea Bistriţei. 

15 Ebulus. 

16 Sîlvosum locum. 

17 Pentru discuţia privitoare la numele de Sîebenburgen vezi şi relaţia lui Verancsîcs, 
în Calatori, I. 

3) Poarta de Fier, aproape de Orăştie şi Mureş 18 . 4) Trecătoarea din preajma 
Clujului pe rîul Criş 19 , 5) cea de lîngă Dej 20 , pe rîul Someş, 6) cea din 
preajma Bistriţei, 7) cea de la Ciuc 21 în Secuime, 8) cea de la Buzău în 

Secuime. 

Odinioară ardelenii 22 puteau da pînă la 90 000 de soldaţi, secuii peste 
60 000 23 . 

Transilvania este locuită de germani sau saşi, unguri, secui şi români 24 . 
Limba saşilor are savoarea vechei saxone; în loc de was şi das> ei zic wat şi 
dat; în loc de unser Brodt ei zic anser Brut; în loc de Krebs zic Kribs. Ei 
numesc cu dispreţ pe germanii imigraţi, Moser- i 25 — nume al cărui înţeles 
nici ei nu-1 pot lămuri — şi sînt încredinţaţi că ei sînt cu mult mai de soi 
369 decît toţi ceilalţi germani. // Aceşti vechi germani însă n-au fost aduşi în 
Transilvania de împăratul Carol cel Mare, cum scriu unii (căci nu există 

dovezi că împăratul Carol cel Mare ar fi purtat război în Panonia sau în 
Dacia), ci de Gheiza, regele maghiar, fratele lui Ladislau cel sfînt 26 , cum 
dovedesc vechile diplome existente ale oraşelor lor, sau poate sînt urmaşii 
vechilor germani, daci şi geţi 27 , care au locuit odinioară în Panonia, după 
cum dovedesc eu pe larg în a mea „Chronologia Panoniae" 28 . 

Aceşti saşi urmează religia luterană şi bisericile lor sînt curăţate de 
idoli şi chipuri cioplite. Se mai găsesc printre ei fotinieni 29 , dar numai la 
Cluj şi Turda şi împrejurimile acestora. 

18 Meresch, forma săsească a numirii germane Meerisch Poarta de fier, prin care 

se face trecerea din Transilvania în Banat, se află în valea Bistrei, spre apus de Orăştie. 

Hiltebrand, care împrumută mult de la Frolich, situează Poarta de Fier pe rîul Mureş (!). 

19 Keresch . Este trecătoarea de la Ciucea. 

20 Desch, Prin Şimleul Silvaniei răzbeşte la Tisa. Este Poarta Meseşului. 

21 Schuck . Este pasul Ghimeş. 

22 Este vorba de comitatele nobiliare regale din Transilvania care depindeau de voie¬ 
vodul Transilvaniei, spre deosebire de secui aflaţi sub corniţele secuilor. 

23 Frolich îşi ia informaţia de la Reicherstorffer care scria în secolul al XVI-lea, de 
aceea şi adaugă: odinioară (vezi Calatori, I). Datele sînt însă exagerate aici în privinţa 
secuilor. Pe la mijlocul secolului al XVI-lea, Verancsics evalua la 30 000 numărul luptători¬ 
lor secui. La inspecţia din 1602 nu s-au prezentat decît 9 435 de secui. Dar sub Mihai 
Viteazul numărul lor a fost mai însemnat. 

24 Valachi. 

25 Asupra acestui punct vezi Hiltebrand, care porneşte de la textul lui Frolich, dar 
îi dă o extindere mult mai mare. 

26 Confuzie între Gheiza I şi Gheiza al II-lea. Acesta din urmă, care a adus pe saşi 
în Transilvania, nu era frate cu Ladislau I ci cu Ladislau al II-lea. 

27 Veche confuzie între daci şi danezi, precum şi între geţi şi goţi, care a avut oare¬ 
care răsunet la erudiţii din secolul al XVI-lea. 

28 Lucrare rămasă în manuscris şi pierdută. 

29 Photiniani, numire dată în batjocură unitarienilor, după Photinus episcop de Sirmium, 
a cărui învăţătură a fost condamnată, de sinodul ecumenic din 351. Ei sînt unii şi aceiaşi 
cu arienii, de care vorbeşte Possevino în Descrierea Transilvaniei . Cf. voi. II al seriei 
de faţă. 

Senatul lor este alcătuit din consul, judele regesc, judele de scaun, pri¬ 
marul sătesc (sau Hahn) şi 12 juraţi sau asesori. Nu sînt juzi regeşti în 
toate oraşele, ci numai la Sibiu, Mediaş, Sighişoara, Sebeş, Rupea, Orăştie. 

Consuli se găsesc la Sibiu, Sighişoara, Mediaş şi Rupea. 

Portul bărbaţilor este la fel ca al ungurilor, // totuşi le place ca hainele P- 370 
şi anteriile 30 lor să fie mai bogate în lărgime. Şi unii nu se sfiesc să poarte 
toată vara pe arşiţa cea mai mare haine căptuşite cu blănuri de vulpe sau 
de lup. Preoţii poartă o vestă purpurie, un brîu roşu sau albastru şi o man¬ 
tie de coloare închisă, numită popular reverendă. Preoţii de la tîrguri au 
de obicei, venituri mai mari din dijma vinului şi a celorlalte produse decît 
cei de la oraşe, care îşi primesc stipendiul în bani. 

De aceea promovarea se face de la oraşe mai mari în tîrguri. Prin¬ 
cipii hotărăsc anual censul bisericesc, care se strînge în cele opt capitluri 
parohiale numite laolaltă „Universitas". 

Portul femeiesc 31 nu este destul de potrivit nevoilor. Hainele sînt 
strîmte, stingheresc mişcările şi numai la spate au ceva creţuri. Lasă desco¬ 
perite ceafa şi gîtul, pînă la umeri. îşi acoperă pieptul cu mari paftale ro¬ 
tunde de argint aurit şi împodobite cu pietre scumpe, dar acestea sînt atît 
de grele, încît dacă femeia sau fata se apleacă ori cît de puţin i se dezgo¬ 
leşte pieptul trezind în cei de faţă sau ruşine sau dorinţe neîngăduite. Unele 
fălindu-se cu paftale ce nu le aparţin în faţa curtezanilor, vînători de zestre, 
îi păcălesc 32 . Nu-şi împodobesc capul nici cu cununi de flori nici cu panglici 
de legat părul, ci îl lasă să cadă pe umeri. // Dar poartă o diademă fie din p* 37i 
mătase curată, fie de argint, asemănătoare cu paftalele împodobite de care 
am amintit. Femeile măritate se îmbracă cu o rochie neagră, largă şi fără 
creţuri. Mai folosesc şi şube lungi de blană de iepure fără altă^ faţă de dea¬ 
supra 33 . Nu-şi îngăduie să poarte comănace 34 făcute din mătase sau din 
piei de „mus Fennicus" 35 , şi-şi acoperă capul cu o scufie 36 roşie sau albă de 
bumbac. Pe lînşă aceasta văduvele cît şi femeile foarte bătrîne îşi înfăşoară 
capul şi într-o naframă subţire de bumbac. 

Străinii în trecere 37 şi alţii, la recomandarea vreunui demnitar mai înalt 
de la curte, capătă cu uşurinţă de la principele Transilvaniei salv-conduct 

30 Togis et tun/as. 

31 O descriere amănunţită, la Toppeltinus, Origines et occasus Transyivanorum, 

Lugduni, 1667, pp. 96—107. 

32 Quaedam in alienis jibulis superbientes procis, opibus inhiantibus ’fucum faciunt. 

33 Peliice/s quoque, vblongis ieporinis absque superinductura utuntur . Adjectivul lepo- 
rinis, probabil, înţeles în sensul unei categorii întregi de blănuri cu părul scurt şi nu în sen¬ 
sul strict de blană de iepuri. 

34 Mitris. 

35 Neidentificat. Mus este un nume general pentru rozătoarele mici. Astfel ermina e 
numită mus ponficus. 

36 Vittis. 

37 Peregrini. 

şi scrisoare de liberă trecere prin toată Transilvania, cu care pot călători 
dintr-un oraş în altul, şi acolo sînt ţinuţi în ospătării, din grija primarului, 
numit popular Hahn, cîte două-trei zile, cu mîncare şi băutură din belşug, 
pe cheltuiala obştească şi ^apoi sînt duşi mai departe. Această bunăvoinţa 
a principelui faţă de călători şi de servitorii acestora, pricinuiesc zilnic 
neplăceri locuitorilor, şi-i costă bani grei. 

Oraşele mai frumoase, mai însemnate şi înzestrate cu privilegii sînt 
locuite de saşi şi <ele> sînt 7 la număr. Dintre ele, cel dintîi şi totodată 
capitala <lor> este Sibiul 38 , aşezat pe rîul Cibin, între mlaştini şi eleştee, 

p. 372 clădit parte pe deal, parte în şes. Se distinge prin casele lui foarte înalte // 
şi se mîndreşte cu bastioane şi şanţuri adînci. Prin aşezarea şi prin întin¬ 
derea lui, poate fi comparat cu Viena. Se făleşte cu edificii mîndre, acope¬ 
rite cele mai multe cu ţiglă. Toate străzile sînt scăldate de pîraie. Din pri¬ 
cina aerului umed şi nesănătos <datorit mlaştinilor> nu e prea populat; din 
această cauză locuitorii părăsesc chiar şi casele foste odinioară din cele mai 
de seamă. Foarte adesea locuitorii se îmbolnăvesc de artrită din cauza con¬ 
sumului de vin încărcat de săruri. Aici îşi ţin adunările celelalte şase oraşe. 
Este vestit pentru pîinea şi miedul foarte gustos ce se face aici. Biserica şi 
unele porţi poartă inscripţii romane. Tipografia acestui oraş a fost pîngărită 
în chip ruşinos, mai anii trecuţi de Marcus Pistorius 39 , gură rea şi suflet 
negru, care şi-a tipărit nepedepsit, cîteva cărţi în ea. 

La o milă de Sibiu se află ocna de sare de la Ocna Sibiului, nemţeşte 
Salzburg, din care se scoate mult bănet. Nu departe de Sibiu se găseşte tîr- 
gul Cisnădiei 40 , cu un castel puternic, şi de întindere mijlocie. Aici se lu¬ 
crează seceri foarte bune. Ceva mai jos de Cisnădie este Cisnădioara 41 şi 

cetatea ei de piatră, în care, în timp de război, locuitorii îşi adăpostesc ca 

într-un azil toate bunurile. 

p. 373 2) Braşovul, un oraş populat, vizitat pentru tîrgurile lui săptămînale, 

este aşezat între munţi foarte frumoşi. Este întărit cu ziduri înalte şi basti¬ 
oane, dar din cauza îngustimii văilor, n-are şanţuri. Se mîndreşte cu clădiri 
alese, care însă sînt în cea mai mare parte acoperite cu şindrilă. Pe toate 
străzile curg pîrîiaşe care cară gunoaiele la vale. Are trei suburbii mari, 

dintre care una este locuită de bulgari 42 , a doua de unguri şi a treia de 

saşi şi secui. Ioan Honterus, a înfiinţat aici şi a introdus reforma în biserică 


38 Cibtntum . în descrierea oraşelor, autorul foloseşte în repetate rîndurî pe Reicher- 
storffer. 

39 Tipograf la Sîbîu între 1629 şî 1657. 

40 Helta . Tot pasajul este luat din Reîcherstorffer, Chorografia. 

41 Mons S . Mîchaelts, 

42 Confuzie din cauza numirii de „Schei", data acestei suburbii locuite de români, 
care îşi aveau aici şi biserica în care se slujea în limba slavonă. 

şi în şcoală; totuşi mai anii trecuţi oasele lui au fost scoase, cu mare îndrăz¬ 
neală din mormîntul bisericii şi în locul lui a fost pus cadavrul unui prost 
oarecare. (Aici trebuie însemnat, în treacăt faptul că ardelenii, în loc de les¬ 
pezi funerare, acoperă mormintele noi cu covoare turceşti sau persane de 
mare preţ) 43 . 

Districtul în care se află Braşovul se numeşte Bîrsa sau Ţara Bîrsei şi 
este la marginea Transilvaniei <sau> cum se spune popular: Da das deutsche 
Vater unser ein ende hat 44 . <Ţara Bîrsei> este foarte atrăgătoare şi este 
astfel împărţită, că aproape ar putea fi numită o a doua Transilvanie. Este 
înconjurată din toate părţile de munţi păduroşi şi de munţi înalţi, din acei 
care despart <mai> la răsărit Transilvania şi Ţara Românească. De secui 
este despărţită prin rîul Olt. // Spre apus, adică pe unde se vine din Sibiu 
în Ţara Bîrsei, la 3 mile, se înalţă muntele înalt şi păduros numit Pădurea 
Codlii 45 , după tîrgul Codlea 46 , aşezat dincolo de munte, vestit pentru bise¬ 
rica lui bine întărită şi pentru berea sa. Această regiune 47 produce din belşug 
cereale şi este ca un grînar al neamurilor vecine. 

3) Sighişoara, este aşezată lîngă rîul Tîrnava parte pe deal, parte jos, 
la poalele dealului. Partea de jos nu este aşa de <bine> întărită ca cea de 
sus, care are chip de cetate, are însă mai mulţi meşteşugari, deoarece are 
din belşug apă precum şi alte lucruri de trebuinţă. 

4) Mediaş, aşezat în inima Transilvaniei, este vestit prin uciderea lui 
Ludovic Gritii 48 , guvernatorul 49 . Are pe deal o biserică întărită, după obi¬ 
ceiul acestei naţiuni, care îşi întăreşte bisericile în chip de castel. Pămîntul 
lui e bogat în vinuri. 

5) Bistriţa este clădită lîngă rîul Bistriţa într-un loc bogat în vinuri. 
Este un oraş frumos şi puternic. Locuitorii de aici vorbesc limba germană 
mai curat decît în celelalte oraşe, dar în rîndurile plebeilor sînt mulţi guşaţi, 
surzi, muţi, nebuni, din cauza aerului şi a apei. 

6) Sebeş, este un tîrg, apărat din spre apus de mlaştini şi eleştee. Clă¬ 
dirile nu sînt prea deosebite. 


43 Adică mormintele din biserică. Asemenea covoare se pot vedea şi azi atîmate în 
bisericile din Braşov, Sibiu, Mediaş şi Sighişoara. 

44 „Unde se sfîrşeşte (rostirea) tatălui nostru" (adică la extremitatea regiunii săseşti). 

45 Der Zeydenwaldt. Este vorba de munţii Perşanilor care despart Ţara Bîrsei de Ţara 
Oltului. 

46 Zeyden . 

47 Adică tot Ţara Bîrsei. Cf. Reicherstorffer, op . cit ., de la care este împru¬ 
mutată chiar fraza aceasta. 

48 Pentru uciderea lui Gritti, la Mediaş, la 28 septembrie 1534, vezi cele trei relaţii 
dîn Calatori, I. 

48 Zâpolya, pentru a*şi asigura protecţia lui la Poartă, îl numise guvernator al Un¬ 
gariei. 

7) Cluj, lîngă rîul Someş, este un oraş întins, bine populat, vestit pen¬ 
tru tîrgurile sale şi ieftinătatea cerealelor. Este locuit mai ales de fotinieni 50 , 
care au în mînă conducerea. Aici locuiesc unguri, care în celelalte şase oraşe 
nu sînt primiţi în rîndurile orăşenilor 51 . Principele Transilvaniei a convocat 
aici de cele mai multe ori dieta ţării. Aici se poate vedea casa în care s-a 
născut Matei Corvinul şi aceea <în care s-a născut> Ştefan Bocskay 52 . 

La poarta cetăţii 53 se poate vedea o inscripţie a lui Traian. Aici se afla 
tipografia fotinienilor. 

Alba-Iulia, lîngă rîul Mureş; <este> vestită pentru cetatea ei, reşedinţa 
principelui, precum şi pentru gimnaziul ei. Cetatea este plină pretutindeni de 
ruinele vechilor palate şi de rămăşiţe romane 54 , dintre care însă cea mai mare 
parte au fost duse la locuinţa principelui şi în casa Băthory 55 , în care se 
afla mai înainte tipografia şi monetăria, iar astăzi serveşte de locuinţă pro- 
376 fesorilor. în poarta oraşului sînt săpaţi în piatră Romulus şi Remus // sugînd 
de la lupoaică. Biserica mai mare 56 este împodobită cu monumentele multor 
regi şi principi. Ruinele din suburbii sînt mărturii sigure ale măreţiei de 
odinioară. Căci odinioară a fost capitala regilor Daciei 57 . Astăzi este un tîrg 
înconjurat cu ziduri de piatră, locuit de unguri. 

Turda se află lîngă rîul Arieş, bogat în aur. Este un tîrg vestit pen¬ 
tru ruinele sale antice, pîinea sa cea albă şi mîndrele sale ocne de sare, dar 
este otrăvit de erezia fotiniană. 

Aiud: este un tîrg; are un castel. în piaţă se poate vedea o inscripţie 
veche. 

Orăştie, tîrg întărit lîngă rîul Mureş; după ce Clujul s-a abătut de la 
adevărata învăţătură a lui Hristos, acesta a fost primit în locul lui în rîndul 
oraşelor săseşti. Este locuit de germani. Are pămînt foarte roditor. 

Deva este o cetate clădită pe un munte înalt. 


50 Arieni, unitarieni. 

61 Pentru regimul mixt de la Cluj, vezi Reicherstorffer, în Călători, I. 

62 Ştefan Bocskay, principele Transilvaniei (1604—1606). 

53 "Porta urbis por tina. Amănuntul este împrumutat tot de la Reicherstorffer care dă 
şi inscripţia. 

54 Adică inscripţii cu care îşi împodobeau magnaţii casele. 

66 Domum Bat hor in am, 

68 Fosta catedrală catolică în care erau mormintele: reginei Isabela Zâpolya şi al lui 
Ioan Sigismund „regele ales“, fiul ei. Alţi regi nu se mai pomenesc acolo. Dintre principii 
Transilvaniei, singurul catolic îngropat aici este cardinalul Andrei. Ceilalţi toţi sînt calvini: 
Ştefan Bocskay, Gabriel Bethlen, Gheorghe Râk6czy I. etc. Dar despre cel din urmă nici nu 
poate fi vorba în textul lui Frolich, care descrie Transilvania din anul 1630. 

57 Afirmaţie greşită împrumutată de la Reicherstorffer. 

Biertan 58 are vii foarte bune; aici îşi are reşedinţa cele mai adeseori, epis¬ 
copul bisericilor săseşti. 

Hunedoara a fost clădită între munţi, între trecătorile Vulcan şi Orlea 59 , 
aproape de ruinele Ulpiei Traiane sau Sarmisegetuza, odinioară oraş strălucit 
şi foarte întins. Are mine de fier. 

Deva este vestită pentru minele metalifere. 

Rupea, tîrg mare, este vestită pentru o cetate pe stîncă 60 are ocne de 
sare 01 şi pămînt roditor. 

Vinţ 62 , adăposteşte mulţi anabaptişti. 

Saschiz 63 , Kyod, este un tîrg mare, ca o cetate clădită pe o înălţime. 
Produce vin acru. 

Şeica Mică este vestită pentru vinul ei bun. 

Agnita are tot felul de meşteşugari şi mai ales foarte buni fierari, dar 
pămîntul ei produce un vin acru. 

Cetatea de Baltă este înconjurată din toate părţile de apă. 

Făgăraş este aşezat în loc mlăştinos şi şes; are o cetate atît de puternică 
încît nu poate fi cucerită prin minare 64 . 

Abrud şi Baia de Criş sînt oraşe miniere, vestite pentru minele lor 
de aur şi de argint. Păstrează încă urme ale antichităţii. Locuitorii lor sînt 
saşi şi români. 

Zlatna Mare şi Mică a fost odinioară un oraş foarte mare, după cum 
apare din monumentele vechi. Astăzi este locuită de români şi este vestită 
pentru minele metalifere. 

Haţeg, tîrg înconjurat de dealuri şi munţi, este locuit de români şi 
unguri. 

Hust este o cetate clădită pe o înălţime şi foarte puternică. 


68 Berthalinum . Biertan a fost reşedinţa episcopilor săseşti din 1572 pînă în 1868, 
cînd a fost mutată la Sibiu. Biserica săsească, un castel bisericesc, înconjurat cu două 
rînduri de ziduri, cu turnuri şi bastioane, adăposteşte mormintele mai multora dintre episcopi. 
Vezi Silvestru Moldova n, Ţara noastră, Sibiu, 1894, p. 347. 

69 Orlae, munte lîngă Haţeg. Frolich dă numele de trecătoarea Orlii, Porţii de Fier 
a Transilvaniei, care se mai numeşte şi trecătoarea Zăiceni, de la satul aşezat la intra¬ 
rea ei. 

60 Arce scopulosa . Pentru descrierea şi istoricul cetăţii, vezi Silvestru Moldova n, 
op. cit., p. 238. 

61 Afirmaţia greşită. Nu se găseşte sare la Rupea. 

62 Viz (greşit, în loc de Vinz). Este Vinţul de jos; aici a colonizat Gabrîel Bethlen, 
principele Transilvaniei, la 1622, pe anabaptişti, asigurîndu-le libertatea religioasă, dar limi¬ 
tată la teritoriul acestei localităţi. Vinţul împreună cu Vurpărul vecin au fost odinioară 
posesiuni ale lui Radu de la Afumaţi. 

63 Kysdinum Kayst. Pentru castel vezi amănunte la Silvestru M o 1 d o v a n, op. cit., 
p. 341. 

64 Cuniculis expugnari non possit (adică prin săparea de galerii pentru minare). 

Grădişte 85 este pe locul vechei capitale, ale cărei ruine le răscolesc ade¬ 
seori românii, scoţînd din măruntaiele pămîntului geme, monede şi alte mo¬ 
numente antice 68 . 

Atîta s-a putut spune pe scurt despre Transilvania, a vorbi mai pe larg 
nu ne îngăduie spaţiul. 


66 Vârhely. 

66 Informaţia e luată tot de la Reicherstorffer. 

ANGELO PETRICCA 
DIN SONNINO 

(? — 1673) 


* 

Minoritul conventual Angelo Petricca din Sonnino, care 
a ocupat pînă tîrziu posturi de răspundere în reţeaua Propagandei, precum şi în ierarhia ordi¬ 
nului său, a slujit ca misionar în Ungaria, trecînd apoi şi în ţările noastre, unde a rămas 

6 ani (1632—1638). El însuşi declara că a fost misionar al Congregaţiei în amîndouă ţările. 
Vine mai întîi în Moldova împreună cu alt misionar, Francesco Antonio din San Felice, amîn- 
doi recomandaţi domnului Alexandru al VUI-lea de către ambasadorul Franţei la Poartă, 
Goumay. In 1636, amîndoi se află în Ţara Românească, de unde vor pleca mai apoi la 
Constantinopol. La Bucureşti, domnul îi dă pentru misionarii săi, biserica de lemn cu 6 chilii 
înconjurătoare ridicate poate de Antonio de Via înainte de 1629. Se pare că a contribuit 

şi el la îmbunătăţirea şi sporirea ei. De un interes deosebit este evocarea îndemnului lui 

Matei Bas arab către creştinii din Occident să se ridice contra turcilor. 

începând din primăvara anului 1639, Petri cca se află la Pera ca vicar general de Constan¬ 
tinopol. Mai împlineşte totodată şi funcţiile de comisar general în Orient şi Transilvania şi 

de prefect al misionarilor din Ţara Românească şi Moldova. A păstrat titlul de prefect 

pînă în 1640. După 10 ani îl găsim ca provincial al Romei, ca procurator al mănăstirii 
Sfinţilor Apostoli din Roma, unde îi scria Bonaventura din Campofranco pentru a-i cere să 
intervină pentru plata subvenţiei misionarilor. 

In 1652, Francesco Maria Spera, încheindu-şi darea de seamă, îl indică pe el ca bun 
cunoscător al împrejurărilor din ţările noastre. Moare în 1673. 

De la Petricca a rămas, între alte scrieri, un tratat manuscris despre „milocul de a în¬ 
vinge lesne pe turci" (Del modo facile d } espugnare il Turco), în care se ocupă, în treacăt, 
şi de ţările noastre. 

A fost publicat după manuscrisul păstrat în copie în Biblioteca Vittorio Emanuele din 
Roma, de către Cervellini, în revista „Bessarione", 1912. 

Părţile privitoare la ţările române au fost publicate de N. Iorga în Studii ti docu¬ 
mente ..., voi. XX, p. 199 $i de I. C. Filitti, Din Arhivele Vaticanului, I, pp. 97—98, 
doc. nr. Cil şi CUI, după o altă copie. 

Petricca a publicat şi o lucrare intitulată: De nobilitate eiusque origine et de recta 
forma regnandi ad Principes Laic os ac de lăudabili subditorum ob servant ia erga Principem, 
Roma, 1652. 

Activitatea sa a fost urmărită de G. Călinescu în studiile Ale uni missionari cattolici, 
„Dipl. Ital.“, I, pp. 22—23 şi Altre notizie ( loc . cit., II, p. 309), după care a fost alcătuită 
şi notiţa de faţă, precum şi de Sădi Ionescu în Bibliografia călătorilor ... p. 131. 

[FRAGMENT DESPRE STAREA CATO¬ 
LICISMULUI ÎN ŢARA ROMANEASCA Ţ 

1640 


în timpul din urmă, un oraş întreg 2 din p. 98 
Ţara Românească, numit Cîmpulung, a trecut la legea catolică. Şi în acel 
oraş se află o biserică 3 frumoasă, cu locuinţă pentru misionari. Acest oraş 
este aşezat la hotarele Transilvaniei şi locuitorii lui sînt transilvăneni din 
vechime, de rit catolic, care s-au aşezat aici, la hotare, din cauza fertilităţii 
pămîntului. 

Ei fuseseră amăgiţi de un eretic 4 , dar a dat dumnezeu de s-au întors la 
credinţa catolică, după cum este ştiut de către Sacra Congregaţie 5 . 

1 Traducerea s-a făcut după fragmentul din tratatul: Del mondo facile d'espugnare ii 
Turco, publicat de I. C. F i 1 i 11 i în culegerea Din Arhivele Vaticanului, I, p. 98. 

2 După cum rezultă din context este vorba doar de catolicii trecu# cîndva la pro¬ 
testantism. 

3 Bărăţia. 

4 Adept al lui Luther. 

5 Reîntoarcerea saşilor de la protestantism la catolicism s-a petrecut în 1639. Fer¬ 
me n d z i n, Acta Bulgariae, XVIII, p. 99; cf. şi pp. 22, 23. I. Bianu, Vito Piluzi în 
„Columna lui Traian", 1883, p. 151. 

1640 

DISCURSUL 6 DESPRE MODUL DE 
A ÎNVINGE UŞOR PE TURCI 
ŞI A-I ALUNGA DIN MULTE ŢĂRI 
PE CARE LE STAPÎNESC ÎN EUROPA 


p. 98 [Petricca aminteşte că a stat 6 ani în Moldova.] Mai adaug că sînt <în 
părţile acelea>, doi domni, unul al Moldovei şi celălalt al Ţarii Româneşti, 
şi fiecare din ei poate ridica, la primul sunet de goarnă, 25 000 de soldaţi, 
şi deoarece cele două provincii se află abia la o distanţă de 15 zile de 
Constantinopol, pot să ridice armele contra turcilor, spre marea pagubă a 
p. 99 acestora. Şi ar face-o bucuros, oricînd, dacă ar fi ajutaţi de //principii creş¬ 
tini, sau dacă numiţii principi s-ar ridica împotriva turcilor şi s-ar lupta 
cu ei în alte părţi unde turcii sînt vecini cu creştinii. Cei doi domni 7 sînt 
foarte dornici să se răscoale, am cunoştinţă de aceasta, deoarece am stat de 
vorbă cu ei, fiind multă vreme misionar al Sacrei Congregaţii în cele două 
provincii, ba chiar domnul Ţării Româneşti, mi-a dat, pentru ordinul meu 


6 La Iorga. Studii // documente, XX, p. 199: Trdttato . 

7 Matei Bas arab în Ţara Românească, Vasile Lupu în Moldova. 

călugăresc o biserică 8 , avînd şi multe încăperi pentru locuit, într-un oraş 
în care-şi are reşedinţa, anume Bucureşti şi numitul domn mi-a spus în mai 
multe rînduri: cum este cu putinţă ca principii creştini să n-aibă nici o milă 
de atîţia creştini care stau sub tirania turcilor, şi să nu se gîndească să răz¬ 
bune toate jignirile pe care aceşti turci le aduc lui Hristos Mîntuitorul? Un 
lucru este sigur: cei doi domni sînt totdeauna gata a se răscula împotriva 
turcilor, dacă ar fi încurajaţi şi ajutaţi de comun acord, de principii creş¬ 
tini ... 


8 Este biserica de lemn cu cele 6 chilii ale sale, care a fost apoi arsa de Locadello, 
spre a clădi acolo propria sa biserică, cu dependinţele sale folosite de el şi ca locuinţă. 
Vezi relaţia lui Silverio Pilotti, biografia lui Locadello şi relaţia lui Baksic din volumul 
de faţă. 

PAUL STRASSBURG 


{ 1595 — 1654 ) 


* 

Paul Strassburg s-a născut la Nurnberg în anul 1595, 
doi ani după stabilirea în acest oraş a tatălui său, juristul Abel Strassburg venit din Saxonia. 
Copilăria a petrecut-o împreună cu cei trei fraţi ai săi la Nurnberg. Studiile universitare le-a 
făcut la Altdorf. în 1613 este trimis în Italia, unde stă trei ani, studiind limbile latină şi 
italiană. Cum un frate mai mare care era rezident al lui Mauriciu de Hessa la curtea impe¬ 
rială l-a chemat la Praga, unde se afla la dezlănţuirea răscoalei din Boemia, care a deter¬ 
minat începerea războiului de 30 de ani, el s-a alăturat răsculaţilor protestanţi, el însuşi fiind 
calvin şi a luat parte între altele la lupta de la Muntele Alb, ajungînd căpitan. în 1624 este 
recomandat de ministrul englez din Copenhaga electorului palatin Frederic al V-lea, care se 
afla refugiat la Londra, la curtea socrului său Iacob I, după insuccesul mişcării din Boemia, 
de care se legase primind coroana acestei ţări împotriva lui Ferdinand al II-lea de Habsburg. 
Ajutat cu bani de regele Angliei, care susţinea drepturile ginerelui său, Strassburg e trimis 
ca agent al lui Frederic la duşmanul Habsburgilor, principele Transilvaniei Gabriel Bethlen, 
să-i solicite alăturarea la alianţa de la Haga a ţărilor protestante: Anglia, Olanda şi Dane¬ 
marca. Dar Bethlen a pretins subsidii prea mari şi astfel această primă misiune a rămas fără 
urmări. Peste patru ani avea să fie însărcinat cu o nouă misiune în Transilvania, de astă 
dată din partea regelui Suediei Gustav Adolf, ajuns cumnat cu Bethlen, în urma căsătoriei 

acestuia din urma cu Catherina de Brandenburg. In 1628, Paul Strassburg este făcut consilier 
aulic suedez şi trimis ca diplomat sa ceara ajutorul lui Bethlen contra Poloniei şi totodată să 
susţină pe Catherina în interesele ei băneşti. El mai trebuia să obţină şi încheierea unui acord 
.cu privire la politica cuprului. Trecînd prin Polonia, Strassburg ajunge în septembrie 1628 în 
Transilvania, unde stă un an. Dar nici de astă dată misiunea lui nu e încununată de succes. 
Bethlen, avînd şi el veleităţi imperiale, nu era dispus să le sprijine pe ale regelui suedez, 
iar Catherina îi scria acestuia, plîngîndu-se de Strassburg că în loc să-i fie de ajutor îi pune 
piedici. La sfîrşitul anului 1629, fiind rechemat, părăseşte Transilvania scurta vreme înainte 
de moartea lui Bethlen şi este în Suedia în ianuarie 1630. După alegerea lui G. Râkoczy 
i se încredinţează o misiune încă şi mai complicată. El trebuia în acelaşi timp să obţină spri¬ 
jinul turcilor pentru pretenţiile băneşti ale Catherinei faţă de noul principe — ceea ce, desigur, 
nu putea fi pe placul acestuia — şi totodată să-l cîştige pe Râkoczy pentru o colaborare 
oi Suedia în Germania, mai avînd şi însărcinarea să ralieze pe ortodocşi şi pe turci contra 
împăratului. Intîrziat de boală, el pleacă abia în aprilie 1631 din Suedia, mai zăbovind în 
Germania pînă în toamnă, apoi prin Polonia şi Ungaria ajunge în Transilvania, unde în cursul 
lunilor ianuarie-februarie (1632) discută cu principesa văduvă Catherina şi primeşte instrucţiuni 
pentru negocierile de la Constantinopol. Trecerea lui prin Ţara Românească a avut loc în pri¬ 
măvara acestui an. In cursul trecerii sale a pus la dispoziţia domnului (Leon Tomşa) pe 
un pictor din suita soliei, fapt pentru care domnul îi mulţumeşte printr-o scrisoare din 12 mar¬ 
tie 1632. Din aprilie pînă în iulie este la Constantinopol, unde i se arata multa conside¬ 
raţie, dar nu reuşeşte în misiunea de a atrage pe turci în luptă, aceştia fiind reţinuţi de răz¬ 
boiul lor cu Persia. Reîntors în Transilvania, întîmpină răceală din partea principelui, nemul¬ 
ţumit de zelul depus în apărarea intereselor Catherinei, şi care se şi plînge de el cancela¬ 
rului Suediei. Situaţia capătă o întorsătură neaşteptată prin trecerea la catolicism a Catherinei, 
care caută să obţină sprijinul Habsburgilor pentru o împăcare cu Râkâczy. Strassburg, pără¬ 
sind Transilvania, trece prin Belgrad la Constantinopol pentru a împiedica această manevră. 
Plecat apoi la Veneţia, îl aflăm în primăvara anului următor (1634) în Elveţia, unde s-a 
străduit să determine pe grizoni („Graubunden") să-şi unească forţele cu suedezii contra impe¬ 
rialilor. Trecînd apoi la Frankfurt, scrie acolo relaţia despre prima sa călătorie la Constan¬ 
tinopol, în care este cuprinsă şi partea referitoare la trecerea sa prin Ţara Românească. Strass¬ 
burg a mai fost trimis în diferite misiuni în Occident. Se pare că l-a însoţit pe Oxenstiema 
şi în Franţa. La un moment dat este trimis la Mecklemburg. In sfîrşit, în 1636 îl urmează 
pe Oxenstiema în Suedia, dar serviciile sale nu mai păreau atît de necesare ca înainte. In 
1637, cînd vine la Stockholm un agent al lui Râkdczy pentru a relua legăturile dinainte, el 
fulgera contra lui Strassburg, care l-ar fi ofensat pe principe. Cariera lui Strassburg continuă 
să-l poarte prin ţări străine: mai întîi Danemarca, apoi Olanda, unde se stabileşte definitiv 
la Groningen, căsătorindu-se cu fiica ministrului suedez de la Haga. La 1646 mai face un 
drum la Paris, ca însoţitor al contelui Magnus, trimis în misiune oficială. Moare la 1634, 
şase ani după încheierea războiului de treizeci de ani. Cele mai multe amănunte biografice 
despre el se găsesc în discursul funebru rostit de pastorul Samuel Gmiindt, la 1654, care a 
fost ulterior şi tipărit şi folosit mai apoi de Paul Freher în Theatrum Virorum eruditione 
c Iar oru m, Numberg 1688, şi de G. A. Will în $«hiţa biografică din Nurnbergischen Geiehrten 


6Î 


www.dacoromanica.ro 


Lexikon , în loc. cit., 1757. Arhiva lui Strassburg pe anii 1626—1646 este păstrată la Univer¬ 
sitatea din Upsala. Părţi din corespondenţă au fost publicate în 1701, la Frankfurt pe Main 
în Monumenta pietatis et literaria virorum in republica et literaria illustrium selecta sau, 
mai recent, de Al. Szilâgyi în legătură cu misiunile din Transilvania şi Turcia. O parte din 
materialul acesta a fost folosit şi ca documentare pentru istoria lui Gustav Adolf. 

Jurnalul călătoriei lui Strassburg, intitulat Pauli Strassburgi , Sueciae regis quondam con- 
siliarii secretioris aulici et ad Amuratbem IV Legaţi , reiaţi o de Byzantino Itinere ac ne goţi is 
in Ottomannica aula peractis f nec non de stătu ac jacie Orientalis Imperii , qualis erat circa 
Ann. MDCXXXIII, a fost publicat pentru prima oară de Mieg, în Monumenta pietatis 
voi. II, pp. 185—226 (Câlâtoria prin Tara Romaneasca , la pp. 200—204). 

Jurnalul lui Strassburg a fost reprodus întocmai de Al. Szilâgyi în lucrarea Georg 
Râkocz I im dreissigjărigen Krieg 1630—1640 mit Urkunden aus scbwedischen und ungari- 
scben Arcbiven , Buda-Pesta, 1883, pp. 83—126. Relaţia călătoriei lui Strassburg în Ţara Româ¬ 
nească, greşit datată, ca fiind din 1634, se află la pp. 100—104. 

Jurnalul a mai fost reprodus de Szilâgyi în Okirattâr Strassburg Pal 1631 — 1633*iki ko- 
vetsege , es I Râkoczy Gydrgy elsâ diplomâcziai osszekottetesei tortenetehez (Documente pentru 
istoria misiunii diplomatice din 1631—1633 a lui Paul Strassburg şi a primelor legături diplo¬ 
matice ale lui Gheorghe I Râkâczy) Buda-Pesta 1882, publicat şi în „Monumenta Hungariae 
Historica" (Călătoria prin Ţara Romanească la pp. 100—103). 

Timotei Gpariu a reprodus numai partea referitoare la această călătorie în „Arhiviă pen¬ 
tru filologiă şi istoriă", Blaj, 1867 pp. 12—16, însoţind textul latin de o traducere în lifnba 
română, reprodusă apoi în „Românul", XLIII, 1899, nr. 274—276. 

Relaţia lui Strassburg cuprinde amănunte asupra rodniciei, veniturilor şi forţelor artnate 
ale Ţării Româneşti, unele din ele reproduse după informaţiile directe ale lui Leon Torftşa. 

Totodată autorul descrie primirea sa la curtea domnească din Bucureşti. 

De Strassburg s-au ocupat: Magnus Momer, într-o schiţă biografică publicată de Stodc- 
holm, în limba suedeză. O versiune germană a apărut în „Sud Ost Forschungen" în 1956, 
p. 327 şi u. sub titlul: Paul Strassburg , ein Diplomat aus der zeit des Dreissigjăhrigen Krieges 
şi Al. Szilâgyi în Betblen Găbor âs Gusztâv Adolf dsszekdttetiseinek tdrtenetâhez (Despre 
istoria legăturilor dintre Gabriel Bethlen şi Gustav Adolf) în „Tortănelmi Târ“ („Magazinul 
istoric"), 1882, fasc. I (ianuarie—martie) pp. 249, 251—52, 258, 262. Despre trecerea lui 
Strassburg prin ţara noastră au scris: D. Fappasoglu, Istoria fondării oraşului Bucureşti , Bucu¬ 
reşti, 1891, pp. 44—47; Ionescu-Gion, Istoria Bucureştilor , Bucureşti, 1899, pp. 7, 103—107, 
448, 530, 560, 579, 677; Al. Sădi Ionescu, Bibliografia călătorilor străini , pp. 128—130; 

C. Bobulescu, Lăutarii noştri: din trecutul lor , Bucureşti, 1922, pp. 61—62; Ştefănescu-Galaţi, 
Contribuiţi bibliografice pentru cunoaşterea evoluţiei vieţii poporului român , Bucureşti,' 1920, 
pp. 21—22; N. Iorga, Istoria Românilor prin călători , Bucureşti, 1928, I, pp. 283—287; idem, 
Istoria Bucureştilor , Bucureşti, 1939, pp. 61—64; C. Moisil, Bucureştii vecbi , pp. 15-^16; 

D. Caselli, Primirea lui Pavel Strassburg la Bucureşti în „Gazeta municipală, V (1936),. 
nr. 240 (6 septembrie), pp. 1—2; A. Pom eseu, Un suedez la curtea lui Leon Vodă (1630)* 
idem, VII (1938) nr. 316 (27 martie) pp. 1—2; şi mai recent E. Lozovan: Voyageurs nordiqnes 
dans Ies pays roumains în „Etudes romanes de Lund" XVIII (1970) p. 112. 

RELATAREA CĂLĂTORIEI 
IN ŢARA ROMÂNEASCĂ A LUI PAUL 
STRASSBURG, CONSILIER SECRET 
AL REGELUI SUEDIEI 2 ŞI SOL 
LA SULTANUL MURAD AL IV-LEA 

1632 

Intr-a patra zi a <lunii> martie, am plecat P* 12 
din Braşov cetate de seamă şi vecină cu teritoriul Ţării Româneşti, spre a 
merge la Tîrgovişte, odinioară cetate de scaun. Acolo a trimis domnul şi 
voievodul de neam grec Leon 3 pe slujbaşii săi 4 pentru a ne însoţi spre capi¬ 
tala Bucureşti, care este acum reşedinţa şi locuinţa domnilor. 

Cînd nu mai era mult pînă să ajungem în oraş, domnul a hotărît să-mi 
iasă înainte cu un număr mare de ostaşi şi chiar cu steagurile Ţării Româ¬ 
neşti, dar eu, din diferite motive, am împiedicat acest lucru. 


1 Traducerea s-a făcut după textul latin publicat de Timotei Cipariu, în „Arhivu pentru 
filologiă şi istoriă", Blaj, 1867, pp. 12—16. 

2 Gustav al II-lea Adolf (1611—1632). 

3 Leon vodă, domn al Ţării Româneşti (1629—1632). Nu era grec, dar fusese crescut 
la Constantinopol şi vorbea greceşte. 

4 Commtssartos . 

Totuşi, după ce am ajuns în faţa acestei cetăţi mari şi întinse, au venit 
să ne întîmpine vreo sută de nobili ai ţării (pe care îi numesc „boiari") care, 
înarmaţi cu arcuri, gonind spre noi într-un iureş ameţitor de iute, ca pentru 
un atac 5 şi descălecînd apoi, ne-au urat bun sosit, în numele voievodului 
Leon şi ne-au însoţit, <după aceea> călărind înaintea noastră, pînă la lo¬ 
cuinţă. 

!3 în aceeaşi seară, sus-numitul domn 6 a trimis pe marele postelnic 7 al 
curţii sale ca să ne poftească pentru a doua zi la prînz. Şi cînd s-a făcut 
timpul potrivit, au venit boierii şi careta şi ne-am îndreptat fără zăbava 
spre palat 8 . 

Mergînd cu noi, ne-au însoţit cam 200 de soldaţi dalmatini 9 mai bine 
înarmaţi şi îmbrăcaţi decît cei din Transilvania. 

Toate drumurile şi pieţele oraşului erau pline de mărfuri scumpe pe care 
le expuseseră spre vînzare negustori italieni, greci, români, turci şi sîrbi. 

Era atîta mulţime şi desime de norod încît se părea că tot poporul din 
Ţara Românească se adunase în locul acela. Curtenii 10 palatului erau încă. 
şi mai numeroşi, ceremoniile fastuoase şi luxul mare în îmbrăcămintea oame¬ 
nilor şi în podoabele cailor. 

Palatul domnesc este dărăpănat din cauza vechimii şi a deselor schim¬ 
bări de domni. 

Domnul mă aştepta cu cuşma în cap la uşa sălii de primire, salutîn- 
du-mă după datina turcească, plecînd capul şi ţinînd mîinile la piept. 

într-un loc mai înalt erau aşezate două scaune: domnul îmi oferi pe 
cel din stînga, cel mai de cinste la barbari 11 , pe care eu nu l-am primit. 

Alături de domn şedeau cîţiva turci de frunte, după cîte îmi pare 
arbitri 12 şi consilieri. 

La dreapta stăteau dregătorii ţării şi ai curţii, toţi împodobiţi cu blănuri 
de samur ca în zi de sărbătoare. 

în prezenţa lor am predat scrisoarea Maiestăţii sale 13 împreună cu o 
urare în limba italiană şi am rugat să mi se înlesnească drumul prin ţara sa. 


5 Demonstraţie de măiestrie, pe care o mai întîlnim la cazacii lui Timuş, veniţi la. 
nunta acestuia cu domniţa Ruxandra. 

6 Strassburg întrebuinţează termenii de principe, vayvoda, palatinus şi dominus pentru a 
desemna pe domn. 

7 Aulae suae praefectum. Mare postelnic în sfatul domnesc era boierul Mano (l6. I, 
1632—11. VII. 1632). 

8 Curtea Veche. 

9 Dalmatae pretoriani: probabil ragusani. 

10 Aulae comitatus personalul de ceremonie al curţii domneşti. 

11 Adică la turci. 

12 Rerum arbitri . Veniseră pentru a judeca pricinile dintre români şi turci. 

13 Gustav al 11-lea Adolf. 

Tîlmaciu al discursului meu era fratele Benedict, de neam cretan, ora¬ 
tor 14 al curţii, care în afară de limba turcă şi greacă mai ştia şi limbile ita¬ 
liană, latină şi germană şi care a stat şapte ani la Wittemberg, studiind teo¬ 
logia. 

El a tălmăcit elocvent în limba turcească şi greceasca cele spuse de 
mine, şi mi-a făgăduit în numele domnului, şi cu cuvintele sale, că oameni 
pricepuţi şi cunoscători ai limbii şi obiceiurilor mă vor duce teafăr şi nevătă¬ 
mat pînă la porţile Constantinopolului. 

După ce s-a sfîrşit convorbirea şi au avut loc negocierile au răsunat 
cornurile şi trîmbiţele cu mare zgomot pentru a se începe prînzul. 

Partea din dreapta a mesei mi-a fost dată mie şi însoţitorilor mei, iar 
cea din stînga, domnului şi românilor săi. 

înaintea domnului erau vase de argint, la mijloc vase de ceramică îngri¬ 
jit lucrate şi smălţuite iar la capăt, talere şi blide de lemn. 

Bucatele nu se ridicau în tot timpul prînzului // şi mai multe ceasuri P* 14 
în şir se tot puneau mereu felurile unele peste altele, încît s-au înălţat, cu 
încetul, într-o grămadă ca o movilă. 

Vinurile erau foarte bune la gust şi de soi foarte ales şi închinînd des 
cu paharul, convorbirea dintre oaspeţi ajungea tot mai prietenoasă şi mai 
liberă. 

în sfîrşit, cînd domnul, ridicînd o mare cupă a închinat pentru sănăta¬ 
tea şi biruinţa Maiestăţii sale, s-au descărcat cîteva catapulte şi tunuri de 
aramă cu atîta răsunet încît se cutremura clădirea dărăpănată şi chiar vasele 
de pe masă se ciocneau între ele. 

Marii dregători 15 şi boierii Ţării Româneşti, de cîte ori închinau cu 
paharele pentru sănătatea şi propăşirea domnului lor, după îndatorirea lor, 
de tot atîtea ori îngenuncheau pe rînd şi astfel goleau paharul în genunchi. 

In asemenea desfătări s-au prelungit cuvîntarile şi băutura pînă noap¬ 
tea, cînd fiecare s-a întors la locuinţa sa. 

A doua zi domnul a vrut să mă însoţească, de plecarea mea, cu toată 
cinstea şi cu o escortă de o mie de călăreţi şi şase sute de pedestraşi. 

Spre a mări fastul, în fruntea alaiului s-a pus un steag de culoare roşie 
şi de o mărime neobişnuită, pe care îl trimisese sultanul [Murad] domnului, 
precum şi alte steaguri ale Ţării Româneşti. 

Trîmbiţele şi tobele răsunau în pădurile apropiate şi în codrul vecin. 

De amîndouă părţile înaintau dregătorii şi boierii ţării, călărind cai 
asiatici şi împodobiţi cu haine strălucitoare. 

Lîngă domn erau lăutarii şi un cor de muzicanţi care cîntau cu foc 
un cîntec bătrînesc 16 în limba română. 

14 Concionator, termen tradus uneori prin predicator. 

15 Magnat es. 

16 Patrius. 


65 


www.dacoromanica.ro 



Cînd l-am întrebat pe domn, pe cînd călăream, ce număr de ostaşi 
ar mai putea strînge din ţara sa, „Mai sînt zece <mii> de călăreţi şi două 
mii de pedestraşi" mi-a răspuns şi nu fără suspin şi a oftat, zicînd că în 
timpul voievodului Mihai 17 erau cincizeci de mii de oameni sub arme. 

întrebîndu-1 apoi despre venitul ţării, mi-a afirmat că aproape trei sute 
de mii de galbeni 18 se strîng din dijma de peşte, sare, ceară, miere, din cire¬ 
zile de vite şi din turmele de oi, în afară de censul ce se obişnuieşte a se 
plăti cu bani gata şi în afară de dările extraordinare. 

Bogatele mine de aur şi de argint 19 nu sînt exploatate, dinadins ca nu 
cumva turcii, atraşi şi îmbiaţi de mulţimea bogăţiilor, să ia cu totul ţara 
din mîna creştinilor. 

p. 15 Se plîngea amarnic de răutatea şi viclenia supuşilor săi şi de aplecarea 
duhurilor spre răzvrătire şi povestea cum a învins, nu aşa de demult, într-o 
bătălie în toată legea 20 pe cei mai însemnaţi din răsculaţi, pe drumul chiar 
pe care mergeam aproape de Bucureşti, arătîndu-mi cu mîna sa locul bătă¬ 
liei; mormintele celor ucişi şi crucile ridicate în semn de biruinţă 21 . 

Unii dintre boierii fugari se duseseră în Transilvania şi cînd i-a cerut 
înapoi domnul, principele Râkoczy 22 nu a vrut să-i dea, din care pricină 
s-au iscat multe certuri între ei la Poartă- 

Căci în Ţara Românească este obiceiul, după o străveche datină, ca 
toţi cei care rîvnesc la domnie să fie însemnaţi prin tăierea nării drepte, ki 
semn de veşnică înfierare 23 , şi din această cauză să ajungă a nu mai fi vol¬ 
nici a căpăta domnia. 

Socotind acestea, Matei 24 , urzitorul acelor tulburări 25 (care era atunci 


17 Michael; Mihai Viteazul. 

18 Aurei. 

19 Asemenea mine nu existau în Ţara Românească. 

20 Iusto praelio. Leon Tomşa se referă la lupta avută cu boierii răsculaţi în frunte 
cu aga Matei, viitorul Matei Basarab care s-a dat în preajma Bucureştilor „deasupra viilor", 
la sud de mănăstirea lui Mihai Vodă (12/23 august 1631), prin locurile mahalalei Slobozia 
de mai tîrzîu. 

21 Peste trupurile celor morţi s-a ridicat o movila, iar domnul a aşezat la 20 februarie 
1632 o cruce, cunoscuta sub numele de Crucea lui Leon vodă, cu o inscripţie comemorativă 
(cf. N. Iorga, Inscripţii din bisericile 'României voi. I, nr. 595 pp. 259—260). Crucea, 
refăcută în 1665, de Radu Leon (Gen. P. V. Năsturel, Contribuţii la istoria Bucureştilor 
în „Noua revistă română‘ c I, 1900, nr. 9, pp- 418—28, se afla în curtea bisericii Slobozia. 
Amănunte la P. Cernovodeanu, Complexul istoric de la Slobozia: „Crucea lui Leon 
vodă Tomşa“ în „Glasul bisericii** XXIX, 1970, nr. 78, pp. 773—776. 

22 Gheorghe Rakâczy I, principele Transilvaniei (1630—1648). 

23 Infamiae notam . 

24 Mattbeas = aga Matei din Brîncoveni (viitorul domn Matei Basarab), care peste 
şapte luni, în 15/25 octombrie, avea să repete încercarea din anul precedent, de astă dată 
cu succes, biruind pe domnul trimis de turci, Radu Ilieş la Plumbuita. 

25 Această notă din anul 1633 se referă la urcarea în scaun a lui Matei Basarab, în 
septembrie 1632. 

X. Miron 
Barnovschi, 
domnul 
Moldovei 

2. Gabriel Bethlen, principele Transilvaniei 

3. Magnat şi nobili poloni din şleahtă la începutul sec. XVII 

4. Petru Movilă, mitropolit al Kievului 

5. Anastasie Crimca, mitropolit al Moldovei 

6, Foaia de titlu a relaţiei de călătorie a lui Paul Strassburg 

7. Crucea ridicată lingă biserica Slobozia de Leon vodă Tomşa 
în amintirea victoriei asupra boierilor pribegi la 1631 

8. Gheorghe I. Râkoczi, principele Transilvaniei 

ascuns îi\ Transilvania, după aceea i-a urmat în domnie lui Leon şi acum se 
spune că ar fi trecut la poloni 26 a vrut să cumpere cu mulţi bani ocrotirea 
principelui Răkoczy. 

Apoi după ce am călătorit noi cale de un ceas, domnul m-a rugat cu 
tot dinadinsul să poposim puţin într-o vale frumoasă pînă ce ne-ar aduce 
mîncarea de prînz din caretă. 

în răstimp domnul a început să-şi strunească de zor caii săi aleşi la jocul 
cu lancea şi la alergările cele mai iuţi, să întindă coarda arcului cu o putere 
uimitoare, să slobozească puştile şi să tragă la ţintă. 

Dregătorii şi boierii imitau această îndemînare a domnului lor şi într-o 
prea frumoasă întrecere fiecare îşi arăta iscusinţa sa cu armele. Văzînd 
aceasta, Domnul, ca să aducă încă un imbold vitejiei fiecăruia, s-a arătat 
foarte darnic şi a dăruit cu mîna sa o sumă mică de bani de aur acelor care 
întreceau pe ceilalţi prin iscusinţa sau agerimea lor. 

Printre alţii, şi un nobil din suita noastră a nimerit bine ţinta; acestuia 
în loc de premiu, domnul i-a dăruit zece coţi de ţesătură frumoasă de mă¬ 
tase adusă în grabă de la Bucureşti. 

Şi cînd căldura de amiază a început să ne dogoare, domnul băgînd de 
seamă aceasta a poruncit să se întindă deasupra noastră, în semn de cinste 
şi de bunăvoinţă, acel mare steag al Ţării Româneşti în chip de cort, pentru 
a opri razele soarelui. Căci petrecusem atîta vreme privind la jocurile ostă¬ 
şeşti, încît masa noastră se prefăcuse într-un prînz solemn, după săvîrşirea 
căruia, domnul s-a întors acasă cu garda şi cu curtea sa, iar carele şi dre¬ 
gătorii ne-au petrecut pînă la malul Dunării. 

Pot spune că în toată lumea creştină nu este pămînt mai roditor decît P- 16 
cel al Ţării Româneşti. 

Căci păşunile, pretutindeni îmbelşugate şi bogate, hrănesc numeroase 
turme şi cirezi. în păduri şi codri e mare mulţime de fiare sălbatice şi de 
păsări. Lînă, in, piei pentru locuitori se află cu prisosinţă. Minele de sare 
sînt bogate şi nu li se poate da de fund. Dunărea, „Hierasus c< (!) 27 şi cele¬ 
lalte rîuri dau peşte în mai mare cantitate decît oricare altă ţară din Europa. 
Locuitorii cresc o rasă de cai renumită. Albinele dau de la sine mierea. Ţara 
este bogată în mine de metale şi rîurile au nisip de aur. Viile se lucrează 
uşor şi pămîntul se ară cu un mănunchi de spini 28 . Ei fac negoţ reciproc 29 


26 Zvon neîntemeiat. 

27 Probabil Ardesos = Argeş. 

28 Spinarumque fasciculo terram arant. Autorul confundă aici grapa cu plugul. 

29 Mutua commercia. 

cu transivănenii, polonii, turcii şi sîrbii şi îşi păstrează moneda -veche şi 
nealterată. în sfîrşit, se bucură de o climă blîndă şi au un aer foarte sănătos. 

Dunărea desparte Ţara Românească de Bulgaria şi ea este de aceeaşi 
lărgime cu rîul Elba la Hamburg, dar cu un curs mult mai repede. 

La locul de trecere sînt de o parte şi de alta a malului Dunării cetăţile 
nu prea întărite: Giurgiu şi Rusciuc ... 

NICCOL0 barsi 

(? — după 1640) 


* 

Călugărul italian Niccold Barsi din Lucea a avut pri¬ 
lejul să treacă de două ori prin Moldova, în intervalul 1632—1639, adică o dată venind din 
Polonia şi coborînd spre Cetatea Albă, pentru a se îmbarca cu gîndul a merge în Anatolia, 
iar a doua oară înapoindu-se din Crimeea, cînd a trecut prin Ciubărciu şi Tighina, îndrep- 

tîndu-se apoi spre Moghilev şi Varşovia. Nu cunoaştem prea multe amănunte despre el. Nu 
ştim cărui ordin aparţinea şi ce scopuri urmărea afară de cele arătate de el, în mod atît 

de vag: curiozitatea de a vedea locuri noi şi dorinţa de a converti pe păgîni. Plecat din Vene¬ 
ţia la 20 mai 1632, el ajunge prin Viena şi Cracovia la Liov şi Cameniţa, de unde trece 
în Moldova, pe care o străbate vara. . . Dar nu ştim anul, întrucît autorul nu spune cît 
timp s-a oprit prin ţările prin care a trecut. Editorul textului aşază această primă călătorie 
prin Moldova, în vara anului 1633. Am crede că această dată mai trebuie împinsă pînă în 

1634, cel mai de vreme, întrucît fratele Giacinto din Osimo, pe care îl află Barsi la Iaşi, 
era vicarul episcopului polon de Bacău Zamoyski, care fusese numit la 18 iulie 1633. Cum 
acesta nu şi-a trimis vicarul chiar îndată, şi cum la trecerea lui Barsi în timpul verii pe 

la Iaşi, fratele Giacinto părea destul de familiarizat cu ţara şi nu făcea impresia a fi un 
nou venit, această datare pare foarte probabilă. Din textul lui Barsi ar rezulta că principalul 
său informator în prima sa călătorie a fost acest dominican ajuns de pomină, ale cărui pur¬ 
tări au scandalizat şi pe catolicii, şi pe ortodocşii din Moldova (după cum mărturisesc Baksic 
şi Bandini pentru anii următori). Stilul în care călătorea Barsi, singur şi de capul lui, bucu- 
rîndu-se de o libertate totală de a dispune de timpul său după propria sa inspiraţie, lasă 
pe cititor cam nedumerit. Iar partea finală a aventurilor sale din Crimeea în legătură cu 
aducerea în Moldova a Ecaterinei Cerkeza este povestită pe un ton ce s-ar potrivi mai de¬ 
grabă unui autor de romane uşoare decît unui cleric. In sfîrşit, titlul întregii naraţiuni este 

destul de sugestiv: Noua ţi adevărata povestire a călătoriei făcute de Niccolo Barsi din Lucea 
în anul 1632 pînă în anul 1639 în părţile Tătărimii , ale Circ asiei, Abazzei ţi Mingreliei , 

unde sînt povestite multe întîmplări ciudate ţi curioase , dată la lumină de acesta ţi 
dedicată lui... (sic.). Dar expresia dată la lumină (cum observă şi editorul) se traduce 

de obicei prin: tipărit, publicat. Tot astfel, din loc în loc, autorul se adresează cititorului 
spre a-i atrage atenţia asupra ciudăţeniei unor obiceiuri sau amănunte. Aşadar, ne aflăm în 

faţa unui text manuscris destinat de autor a vedea lumina tiparului şi scris anume în vederea 
aceasta. La acestea se mai adaugă faptul că amănuntele privind alaiul domnesc, strălucirea 
curţii sale etc. se potrivesc întocmai domniei lui Vasile Lupu, care a început în 1634. 

Prima călătorie prin Moldova s-a făcut cu unele întreruperi nu prea lungi. De Ia Hotin 
călătorul a ajuns pînă în şase zile la Iaşi, unde s-a oprit „cîteva zile“. Dar ceva mai de¬ 
parte spune că s-a plimbat prin toată ţara, inclusiv Roman, Huşi etc., în acest interval. 

Pornind iar, ajunge în 5 zile la Galaţi. La Spinoasa vorbeşte turceşte (!) cu dregătorul local 
turc. La Chilia a stat 15 zile, aşteptînd o caravană „de multe ori a cumpărat aici moruni 

mari". Pleacă pe jos cu un singur însoţitor. La două zile de drum ajunge în satul „Ara- 
bath“, unde regăseşte un turc , de care se despărţise cu o lună mai înainte. După oarecari 
peripeţii ajunge la Cetatea Albă, unde stă 3 săptămîni. Aici se îmbarcă şi merge pînă la 

Sinope: Modul de călătorie ales de el pare să fi fost alăturarea la o caravană de care mai 
numeroase, care alternează însă cu expediţii singuratice de unul singur, sau cu un singur 

însoţitor, cînd întîmpină diferite aventuri. S-ar putea ca unele dintre ele să fi fost inven¬ 
tate pentru distrarea cititorului, care este întotdeauna prezent în mintea povestitorului. Tre¬ 

cerea prin Moldova la întoarcere este mult mai rapidă şi nu acoperă decît un colţ de ţară. 
Dar în schimb drumul era făcut acum alături de solii moldoveni, care o însoţeau pe Ecate- 
rina Cerkeza. Oare documentarea lui Barsi li se datoreşte şi acestora? Informaţiile despre Mol¬ 
dova sînt redate în partea întîi, a călătoriei sale, dar ele sînt introduse în text ca un fel 
de supliment pentru distrarea cititorului invocat insistent de autor. Iar cînd în cursul acestei 
prime călătorii este vorba de tătarii din Bugeac, Barsi pomeneşte de alungarea lor, care a 
fost posterioară acestui moment şi pe care o situează la 3Vs ani de data redactării relaţiei 
sale care e din 1640. Aşadar avem o suprapunere de momente care complică problema aflării 
izvoarelor de informaţii ale autorului. 

Barsi venea la noi trecînd prin Polonia (pe care o descrie dealtminteri cu admiraţie) 
şi se întorcea de la noi tot prin Polonia, unde s-a oprit pentru a aştepta hotărîrile dietei 
privitoare la pacea ce trebuia încheiată cu turcii. O bună parte a relaţiei călătoriei dintîi este 

aidoma acelora ale însoţitorilor solilor poloni, care au trecut prin Moldova. O parte a docu¬ 
mentării sale se datoreşte după propria sa mărturisire vicarului (venit din Polonia) al epis¬ 
copului absenteist polon de Bacău, Zamoyski, dominicanul Giacinto din Osimo. Acesta la Iaşi 
îi vorbeşte, între altele, despre originea romană a românilor. Un al doilea popas de infor¬ 
mare este situat de el la Huşi, unde află un alt călugăr dominican, oare tot din Polonia? 
Tratînd această chestiune oarecum în serie, găseşte iarăşi în regiunea Roman un călugăr domi¬ 
nican, iar episcopul de Bacău este şi el dominican. Pomenind de bisericile catolice din Mol¬ 
dova, el dă mai întîi o listă succintă a lor: Cotnari, Suceava, Baia, Piatra Neamţ, Bacău, Tîr- 
gul Trotuş, la care adaugă apoi şi Romanul. (Asigură că a văzut el însuşi satele de catolici 
din preajma oraşului.) Dar cînd anume a fost Barsi la Roman? înainte sau după Huşi? Căci 
la început spune că a stat la Iaşi citeva zile, iar mai apoi că după ce (p. 300) a plecat 
din Iaşi (adică după ce a plecat definitiv (?) s-a dus la Huşi. însă drumul obişnuit pentru 
a merge la Galaţi nu trecea prin Huşi, ci prin Scînteia, unde se afla pădurea vestită soco¬ 
tită de poloni a fi bîntuită de tîlhari. Este drept că în cursul povestirii sale pomeneşte de 
satele catolice de lîngă Roman pe care le-a văzut, apoi stăruie mai mult asupra oraşului Şiret 
şi a fîntînii sale miraculoase, adăugind că a vorbit despre aceasta cu mulţi orăşeni ai Şiretu¬ 
lui, aminteşte de iarmarocul de la Suceava, care se ţine la rusalii, lăsînd impresia că îl 
cunoaşte direct, în sfîrşit, vorbeşte de <Tîrgul> Trotuş, unde se taie sare de către oameni 
osîndiţi la 3 ani! sau pe viaţă încheind cu declaraţia: „După ce am străbătut astfel întreaga 
ţară m-am întors la laţi şi m*am oprit acolo în aşteptarea caravanei, la un călugăr domini¬ 
can (p. 310) ... etc. [Giacinto din Osimo care] m-a primit bucuros". Este clar că avem 
aici o suprapunere a unui text îmbogăţit cu informaţii culese ulterior, peste o redactare ini¬ 
ţială mult mai scurtă, şi care se referea, probabil, doar la drum şi la popasurile sale. Oraşele 
şi tîrgurile amintite de Barsi fac parte din lista succintă dată fără adaosuri mai înainte. Con¬ 
tradicţiile acestea întăresc bănuiala că multe dintre însemnările sale se referă nu la lucruri 

văzute direct, ci auzite de la alţii. In trecerea sa destul de grăbită prin Moldova, el nu a 
văzut cu ochii săi poate nici alaiul domnesc, pe care îl descrie în general, nici vreo şedinţă 
de judecată a domnului, nici desigur iarmarocul de rusalii, de la Suceava, nici nunţile şi 

înmormîntările înfăţişate de el pentru lămurirea cititorilor viitori. Deci în relatarea primei 
călătorii avem o contopire a itinerarului urmat de călător cu o prezentare rapidă a unor tră¬ 
sături particulare ale Moldovei, subliniind, oarecum, elementul pitoresc ce ar putea satisface 
curiozitatea cititorului întotdeauna prezent. 

Textul original al lui se păstrează într-un manuscris miscelaneu la Biblioteca Naţională 
dift Paris (Nouvelles acquisitions latines No. 1891). Este intitulat „Nuova e vera relazione 
del viaggio fatto da Niccolâ Barsi da Lucea nelVanno 1632 sino all 1639 nelle parti di Tar- 

taria, Circassia, Abazza e Mengriglia, dove si narrano molti successi strani e curioşi, dato in 

luce dalVistesso e dedicato al“ 

A fost publicat de către C. C. Giurescu, sub titlul Le voyage de Niccolâ Barsi en Mol- 
davie (1633) în „Melanges de l’ecole roumaine en France", partea I, 1925, pp. 295—330, 
cu un studiu introductiv, în care se semnalează existenţa unor corecturi şi întregiri de altă 
mînă decît aceea a textului însuşi: editorul trage concluzia că îmbunătăţirile s-ar datora auto¬ 
rului şi că manuscrisul ar fi o copie executată de altcineva. Ipoteza contrară, adică atribuirea 


71 


www.dacoromanica.ro 


acelor îmbunătăţiri unei alte persoane, este socotită de el puţin probabilă. In considerarea 
textului lui Barsi, din punctul nostru de vedere, ca o compoziţie făcută în cel puţin două 
etape, aceste corecturi ar reprezenta o ultimă revizuire, pentru o eventuală publicare. Lucrul 
reiese şi din adăugirea la titlul iniţial a cuvintelor dove si narrano molti successi strani e 
curioşi. 

A fost tradusă în limba română de Alexandrina Istrătescu Starea nouă fi adevărată 
a Valahiei, a călătoriei făcută in anul 1632 pină la 1639 in Tartaria Circasia Abassa fi Men- 
grelia unde se povestesc multe in ti mp lari stranii fi curioase, tradus din limba italiană, Chi- 
şinău, 1933. 

NOUĂ ŞI ADEVĂRATA POVESTIRE 1 
A CĂLĂTORIEI FĂCUTE DE NICCOLO p. 295 
BARSI DIN LUCCA, DIN ANUL 
1632 PÎNA ÎN 1639, ÎN ŢINUTURILE 
TĂTARILOR, CERCHEZILOR 
ŞI ABBAZILOR ŞI ÎN MINGRELIA 2 , 

ÎN CARE SE POVESTESC MULTE 
ÎNTÎMPLĂRI STRANII ŞI CIUDATE 
DATE LA LUMINĂ 

1633—1639 

[Autorul se opreşte 15 zile la Cameniţa 
pentru a-şi face rost de o ceată mai numeroasă de tovarăşi de drum, pe care 
o credea necesară întrucît avea să pătrundă într-o ţară „aparţinînd sultanu¬ 
lui" şi pentru că se temea şi de moldoveni pe baza unor zvonuri destul de 
neprecise.] 


1 Traducerea s-a făcut după textul italian publicat de C. C. G i u r e s c u în „Melanges 
de l’ecole roumaine en France", 1925, I, pp. 295—330. 

2 în Georgia (Gru 2 ia). 

P- 2 96 ... Avînd deci o tovărăşie de drum de 40 şi mai bine de care, am ple¬ 

cat spre nul Nistru la cincisprezece mile italiene de sus pomenita cetate 
Cameniţa. Acest nu desparte ţara panilor poloni de aceea a Sultanului şi de 
fiecare parte se găseşte cîte o cetăţuie bine întărită. De partea polonilor rîul 
amintit e dominat de un orăşel cu o cetăţuie numită Zwaniec. De cealaltă 
parte, adică din spre turci, e dominat de un castel 3 puternic, construit de 
italieni. Acesta este înconjurat de şanţuri cu apă, şi fiind <ca>.într-o insulă 
nu se poate ajunge în el decît printr-un pod ce se ridică şi se lasă. în faţa 
acestui castel este un deal pe a cărui coastă se află un orăşel numit Hotin; 
locuitorii acestuia măcar că turcii sînt stăpîni aici, sînt cu toţii moldoveni 
schismatici 4 . 

După ce am adăpat şi hrănit caii acolo, am străbătut trei mile italiene 
şi am ajuns într-o foarte frumoasă cîmpie, unde regele Poloniei 5 a cîştigat 
acum douăzeci de ani acea mult vestită victorie asupra sultanului turcilor. 
Urmîndu-mi drumul tot peste cîmpii şi peste dealuri am mai aflat încă 
P* 297 ţestele // descărnate şi despuiate rămase <acolo> de pe urma acelui război. 
Ajunşi într-un sat numit Rădăuţi 6 , aşezat pe malul rîului Prut, am dormit 
noaptea pe malul acelui rîu, fiind obiceiul în această ţară în timpul verii 
să se doarmă afară. Am umblat toată ziua următoare tot peste cîmpii şi 
peste dealuri treizeci de mile, fără a da de vreo casă, şi am fost nevoit să 
dorm şi a doua noapte pe malul aceluiaşi rîu, tot mereu cu teama tîlhari- 
lor de care această ţară este plină 7 . S-ar părea că toţi se nasc cu această 
aplecare spre hoţie. în sfîrşit, mergînd a doua zi, cam 15 mile, am sosit 
într-un orăşel numit Ştefăneşti, şi fiind obosit, m-am odihnit aici o zi în¬ 
treagă. Ziua următoare, am mers tot dealungul acelui rîu Prut, fără a afla 
vreo locuinţă. De abia seara tîrziu am ajuns intr-ţin sat numit Tabăra, zis 
astfel pentru că atunci cînd sultanul a purtat război cu polonii <cum am 
arătat mai sus> şi-a aşezat acolo corturile, iar în limba turcă lagărul unde 
stau soldaţii cînd sînt cantonaţi în vreun loc se numeşte „tabor". Acest sat 
se află pe rîul Prut. Obosit de drum şi înfricoşat şi de gîndul ucigaşilor (!) 
m-am odihnit aici noaptea cum am putut şi eu, făcîndu-mi din haine un fel 
p. 298 de saltea şi pernă, şi dimineaţa, cu noaptea în cap am plecat // spre Iaşi, 
reşedinţa domnului Moldovei, oraş foarte mare şi negustoresc, fiind schele 8 


3 Castello (aici, în sens de cetate). 

4 Ortodocşi. 

5 Vladislav al IV-lea, participant la războiul Hotinului, asediat în 1621, de Osman al 
II-lea (1618—1622). 

6 Radauz satul de pe Prut nelipsit din itinerarul solilor poloni ce se îndreptau spre 
Dunăre. Cum localităţile menţionate reapar foarte des în volumul de faţă, nu le mai tre¬ 
cem în notă, ele putînd fi găsite în indice. 

7 Afirmaţie gratuită neconfirmată de experienţa călătorului. 

8 Scala . Loc de oprire obligatoriu, unde negustorii trebuiau să-şi expună mărfurile 
de vînzare, neîngăduindu-li-se altminteri tranzitul prin ţară. 

pe drumul ce duce din Polonia spre Constantinopol. Acest oraş este aşezat 
jumătate în şes, iar cealaltă jumătate pe coasta unui deal; nu are însă ziduri; 
numai palatul domnului este înconjurat de o parte cu ziduri şi de cealaltă 
parte este închis cu bîrne îmbucate unele într-altele. Lîngă palat este un 
lac prea frumos, bogat în peştii cei mai gustoşi, dar nimeni nu are voie să 
pescuiască fără învoirea anume a domnului. în faţa palatului, pe celălalt 
mal al lacului, se află o mîndră mănăstire de călugări din ordinul Sf. Vasile, 
dar schismatici; numită Galata 9 . Locuinţele oraşului, foarte puţine la număr 
sînt toate din pămînt, însă cea mai mare parte din ele sînt făcute din bîrne 
îmbucate unele într-altele. Peste ele se aşterne lut amestecat cu pleavă, cu 
băligar de cal şi cu apă. După ce se usucă acest material se ia var şi se 
albesc aceste case ca şi cum ar fi nu din pămînt ci de zid, datorită cărui fapt 
cine nu se pricepe, ia uşor drept piatră ceea ce de fapt nu e 
decît lut. Aceste case ei şi le împodobesc cu pridvoare şi balcoane ieşite 

în afară, pentru a putea sta în timpul verii la racoare, şi le acoperă de cele 

mai multe ori cu paie. Numai casele boierilor şi cea a domnului sînt acoperite 
cu şindrilă. Toate sînt izolate una de alta şi fiecare din ele îşi are ograda 

sa cu grajduri pentru vite. Numai bisericile şi palatul domnului sînt de zid. 

Catolicii au o bisericuţă ţinută ba de călugări dominicani ba de // franciscani, 
în acest oraş locuiesc moldoveni, greci, armeni, turci, francezi, poloni, unguri, 
ruşi, italieni şi alţii de toate neamurile, însă cei mai mulţi din ei sînt turci (!) 10 
şi schismatici. în vecinătatea oraşului sînt multe vii şi fîntîni cu apă 
bună şi rece; apa din oraş fiind toată sărată. Ia seama însă, cititorule, că 
în această ţară, măcar că aparţine sultanului, sînt multe biserici catolice, 
în oraşul Cotnari sînt trei; în oraşul Suceava, două; la Baia, una; la Piatra 
Neamţ, una; la Bacău, două; Aici îşi are reşedinţa sa episcopul catolic 11 , 
care acum este un dominican — şi la Trotuş 12 , una. în toate aceste oraşe 
locuiesc moldoveni schismatici, precum şi germani şi unguri, catolici şi aici 
este graniţa spre Transilvania. Mai e şi oraşul Roman numit astfel de la 
Roma (!), primii întemeietori ai acestuia fiind romanii. Acest oraş este aşe¬ 
zat lîngă un rîu numit Moldova. Locuitorii sînt toţi moldoveni şi armeni 
schismatici, afară de şapte case de catolici de-ai noştri. La cinci mile depăr¬ 
tare de acest oraş am văzut cinci sate 13 toate de unguri catolici şi în acestea 
se găsesc două biserici, în care slujeşte un călugăr dominican. Aşa dar, după 
ce am plecat din Iaşi (unde, // după cum am spus m-am oprit cîteva zile) 
m-am îndreptat spre un alt oraş numit Huşi, unde nu numai că am găsit 
o sută de case de catolici şi un călugăr dominican, care era duhovnicul lor, 


9 Ctitoria lui Petru Şchiopul. 

10 Afirmaţie greşita ca toată prezentarea populaţiei din Iaşi. 

11 Ioan Battista Zamoyski, dominican, episcop de Bacău, numit la 8/l8 iulie 1633- 

12 Tattaruscia = Tîrgul Trotuş. 

13 Adică Tămăşani, Adjudeni, Săbăoani, Lecuşeni şi Solonţ. 

dar am aflat şi un obicei, cel mai frumos pe care l-am întîlnit în toate păr¬ 
ţile lumii pe unde am fost. Obişnuiesc <oamenii> în acest oraş, şi în tot 
restul ţării, să dea de mîncare şi loc de adăpost tuturor străinilor fără nici 
o plată,* dar cine vrea să bea vin sau bere trebuie s-o plătească. Mai obiş¬ 
nuiesc de asemenea ca în timpul sărbătorilor lor 14 , să aşeze mese în jurul 
bisericii, şi aici să dea de mîncare şi de băut fără plată oricui, fie străin 
fie localnic. Cînd bărbaţii se întîlnesc cu femeile 15 , obişnuiesc să se sărute 
unii cu alţii, atît bărbaţii tineri şi bătrîni cît şi fetele, femeile măritate şi 
văduvele. Obişnuiesc de asemenea, la nunţi să întindă mese timp de trei zile 
şi trei nopţi în şir, în care timp nu fac altceva decît să bea, să joace, să 
cînte din instrumente şi din gura,* numai mireasa în prima zi nu mănîncă, 
ci doar trebuie să stea la joc cu faţa acoperită pînă noaptea, astfel încît 
nici măcar mirele nu o poate vedea j>înă la miezul nopţii, cînd pleacă îm¬ 
preună să desăvîrşească legătura căsătoriei. Cînd merg mirii la biserică să 

se căsătorească, mireasa stă îngenuncheată înaintea altarului, cu faţa acope¬ 
rită, iar bărbatul în picioare, cu căciula în cap. 

După terminarea ceremoniei // ies din biserică, însoţiţi de rude, care 

merg pe jos, cîntînd din diferite instrumente înaintea trăsurii în care este 
dusa mireasa, şi aceasta în fiecare piaţă trebuie să coboare şi să joace 16 cu 
toţi cei care o poftesc. Cînd mireasa este dintr-alt loc, atunci ceilalţi (= ru¬ 
dele celelalte) merg călare. Cînd ajung la casa miresei, încep din nou jocurile 
şi bătrînii ca şi tinerii joacă cu mireasa. Apoi fiecare se aşează la masa, unde 

sînt serviţi de stăpînii casei, şi în ziua dintîi serveşte şi mirele la masă. Cînd 

trece un străin pe acolo, dacă-1 văd, îl poftesc să bea şi dacă acela refuză, 
îl iau pe sus şi îl duc în casă, unde îi dau să bea pînă îl îmbată (socotind 
că este o mare ruşine ca un străin să plece de la ei fără să se fi îmbătat); 
iar acesta blesteamă apoi şi înjură pe stăpînul casei care l-a poftit, în loc 
să-i mulţumească. 

Deoarece cred că oricine va citi această povestire a călătoriei mele va 
fi curios să cunoască felul în care obişnuiesc aceste popoare să joace şi din 
ce instrumente le place să cînte, precum şi alte amănunte, m-am gîndit să 
descriu pe scurt toate obiceiurile lor. 

Aşadar moldovenii şi toţi locuitorii acestei ţări, cînd vor să joace îşi 
pun cizme cu <un fel de> potcoave de fier 17 în picioare, şi atît bărbaţii 
cît şi femeile le poartă de felurite culori. Femeile însă au potcoave de aces¬ 
tea mai înalte decît bărbaţii, şi cînd vor //să înceapă jocul, se cîntă mai întîi 

14 Adică la hramul bisericii, cînd se face pomenirea ctitorilor. 

15 Am crede că este o confuzie. Dacă autorul se referă la ţărani, există reguli destul 
de stricte potrivit cărora cei mai tineri sărută mina celor mai bătrîni, iar femeile pe a băr¬ 
baţilor lor. La nunţi, bineînţeles, rudele mirilor se sărută între ele. Dar totul corespunde 
unui ceremonial dictat de împrejurare. 

16 In ballo . 

17 Li st hali con li ferri. 

din. diferite instrumente ca viori, cimpoaie 18 , fluiere, tobe, lăută cu trei coar¬ 
de. Apoi se prind de mînă tot cîte un bărbat cu cîte o femeie, într-un şir 
lung, săltînd mereu, strigînd şi bătîndu-şi picioarele unul de altul. După ce 
au săltat cîtăva vreme se strîng cu toţii împreună într-un cerc şi saltă ca mai 
înainte. 

Cînd moare cineva, ei obişnuiesc să-l ţină în casă timp de trei zile, 
mai ales dacă vremea este rece şi este iarnă. în aceste trei zile ei nu fac 
altceva decît că dau de mîncare săracilor şi călătorilor, cîntînd mereu din 
instrumentele pomenite mai sus în jurul năsăliei sau sicriului celui mort. 
După împlinirea celor trei zile, îl duc la cimitirul de lîngă biserică, trăgînd 
clopotele, cu preotul lîngă ei, cu mulţi bărbaţi şi femei care merg desple¬ 
tite 19 , bocind cu glas tare şi zmulgîndu-şi părul. După ce l-au băgat pe mort 
în mormînt — care este o simplă groapă săpată în pămînt — şi l-au aco¬ 
perit cu acel pămînt, se întorc acasă. Aici se face din nou praznic cu bărbaţi 
şi femei, cu bogaţi şi săraci, cu oameni de toate neamurile, şi cheamă pe 
preot să blagoslovească masa. La această masă nu mănîncă altceva decît 
peşte, şi spun că fac acest lucru pentru a arăta pedepsire trupului, şi de du¬ 
rere după cel mort; dar beau totuşi vin şi bere. Mai obişnuiesc de asemenea 
ca atunci cînd se .. . 20 sau se taie capul vreunuia, să-l lase să zacă timp de 
trei zile pe pămîntul <gol> şi fiecare cînd trece pune bani pe trupul mor¬ 
tului, şi cu aceşti bani este înmormîntat. 

în oraşul Suceava, amintit mai sus, se păstrează capul unui sfînt, nu¬ 
mit Sf. Ioan [cel Nou]; acesta este nevătămat şi se găseşte într-o bise¬ 
rică 21 a părinţilor <din tagma> Sf. Vasile 22 care sînt însă schismatici. Ziua 
acestui sfînt se sărbătoreşte la Rusalii, cînd — pe lîngă deschiderea unui iar¬ 
maroc foarte bogat, care ţine opt zile în şir, la care vine <lume> din toată 
ţara şi la care tinerii, ca să cîştige bani, fac fel de fel de lupte cu spada 
— mai merge şi domnul cu întreaga sa curte, de cel puţin 2 000 de oameni, 
toţi călări, şi mulţi alţii în carete. După el vine doamna cu însoţitoarele ei 
şi cu alte boieroaice care o întovărăşesc în mare număr. 

Şi acum vreau ca să ştii cititorule, că atunci cînd domnul 23 se duce la 
vreo serbare oarecare sau la plimbare, obişnuieşte să meargă cu mare alai. 
Patru companii de archebuzieri îl însoţesc, şi fiecare <din ele> este alcă¬ 
tuită din 150 de oameni. După aceştia vin tot atîţia, purtînd numai arcuri 
şi săgeţi şi cu spada la şold. înaintea Domnului merg copiii şi steagurile, 

18 Sordelline . 

19 Scompigliate ( = Scapigliate). 

20 Lacună în text. 

21 = Biserica Sf. Gheorghe. 

22 Denumire pe care o dau catolicii călugărilor ortodocşi. 

23 Este vorba de domn în general. Deşi unele amănunte din descrierea alaiului dom¬ 
nesc şi a străşniciei domnului s-ar potrivi destul de bine cu Vasile Lupu, ele aparţin anului 
1633, după aprecierea editorului, iar Vasile Lupu a obţinut domnia în 1634. 

cu surle şi trîmbiţe, iar după aceştia urmează o gardă de 150 de turci, 

apoi vin toţi boierii <cuvînt> care în limba lor înseamnă „seniori*, — 
după boieri merge marele logofăt 24 purtînd în mînă un buzdugan de aur 

p. 304 curat; după el sînt duşi de căpăstru // 12 cai turceşti cu şeile şi cu tot 

harnaşamentul lucrat după moda turcească, şi toţi împodobiţi cu mărgări¬ 
tare, cu aur şi cu tot felul de nestemate. După toţi aceştia urmează domnul 
singur, îmbrăcat după moda turcească, numai în mătase fără broderii de 
aur şi purtînd pe cap un calpac după moda turcilor, cu un surguci de neste¬ 
mate la mijloc peste un mănunchi de pene nespus de frumoase. El călăreşte 
pe un cal turcesc, cu harnaşamentul împodobit cu aur şi pietre scumpe; 
frîul este bătut aproape tot cu peruzele, diamante şi rubine, de asemenea 
fruntarul poartă o tufă de pene prinse cu un giuvaer tot de mare preţ. 
După domn vine careta lui, aurită toată cu tapiţeria brodată peste tot cu 
aur, în afară de acoperămîntul de sus 25 care este dintr-un postav foarte 
ales roşu şi turchez şi trasă de şase cai turceşti; după ea urmează garda 

de tătari în număr de 150. Şi în toate oraşele pe unde trece <domnul> se 
trag clopotele. Şi fiindcă odată un preot schismatic nu a tras la timp clopo¬ 
tele, domnul a poruncit ca de îndată să i se radă barba, lucru de mare 
ocară în ţara aceasta, pentru care lucru bietul preot s-ar fi lăsat mai curînd 
bătut decît să i se radă barba 26 . 

p. 305 Preoţii lor sînt însuraţi, după cum este obiceiul la ortodocşi, dar sînt 
aşa de săraci, încît pentru a trăi, trebuie să iasă împreună cu soţia la arat 
şi la săpat şi să meargă la tăiat lemne, pe care să le vîndă 27 în piaţă în 
timpul tîrgului şi astfel să se poată ajunge. Dacă le moare soţia dintîi, ei nu 
se mai pot însura a doua oara. Femeile lor se cunosc şi se deosebesc de fe¬ 
meile noastre catolice prin aceea că ale noastre nu poartă cercei, pe cînd 
moldovencele da. Nu obişnuiesc să se spovedească decît în pragul morţii şi 
nu mărturisesc la spovedanie decît că au furat sau au ucis; celelalte fapte 
nu le socotesc ei drept păcate. De Paşte iau puţină anafură şi cei ce iau 
această anafură au postit postul de patruzeci de zile mai înainte, în care 

24 Gr an cancelltero . 

25 Ctelo . 

26 Urmează mai multe fraze care au fost şterse în text, din care şi aceasta „Belşugul 
acestei ţări este un lucru minunat, ea fiind bogată în orice fel de vite, ca boi, cai, oi şi 
alte animale, grîne în abundenţă, păsări de toate felurile". în schimb autorul nu renunţă la 
aprecieri defavorabile moldovenilor pe care îi declară — după zvonuri şi sugestii culese 
în Polonia — fricoşi (!) tîlhari (!) şi buni doar la plugarie (?) Este, desigur, un ecou 
al atitudinii panilor poloni faţă de ţărănime şi, poate chiar mai precis, de ţărănimea orto¬ 
doxă, atît de asemănătoare cu cea exploatată de ei în Ucraina. Nu este fără interes amănuntul 
că în Moldova toate informaţiile i-au fost date de vicarul episcopului polon, dominicanul 
Hiacint (Giacinto) din Osimo, care avea să mai rămînă în ţară mai bine de 15 ani şi 
să rămînă de pomină. 

27 Altă frază ştearsă în paragraful precedent „Pentru a se putea înlesni se duc împreună 
cu soţiile lor să are cîmpul şi să taie lemne şi apoi le duc la tîrg ca să le vîndă". 

timp nu mănîncă altceva decît pîine şi legume, fără untdelemn; nu mă- 
nîncă nici peşte, ci numai icre şi spun că morunul 28 şi icrele nu sînt peşte. 
Mănîncă sîmbătă carne după obiceiul grecesc şi în vinerea de după Paşte 29 
şi urmează astfel timp de cîteva săptămîni, dar apoi postesc şi vinerea şi nu 
mănîncă decît peşte. 

Cînd vreunuia nu-i place soţia sa, fie că ea este urîtă, sau că el nu are 
tragere de inimă sau // dragoste pentru ea, chiar dacă ar avea copil cu ea, 
atunci ia o vacă şi o dăruieşte mitropolitului, (adică în limba lor arhiepis¬ 
copului). Acela le dă amîndorora voie să se poată căsători de al doilea cu 
cine le este pe plac 30 — numai să nu fie dintre catolici, care nici ei nu se 
pot căsători cu aceşti moldoveni 31 după cum vrem să-i numim. Şi să ştii 

cititorule, că pe vremea domnilor de odinioară, dacă un moldovean s-ar fi 

căsătorit cu o catolică sau un catolic s-ar fi însurat cu o moldoveancă, 
domnul îndată poruncea să i se pună pe cap un cerc de aramă înroşit în foc 
şi deci îl omora în felul acesta 32 . 

Domnul ascultă păsurile şi stă la judecată — ceea ce în limba lor se 
arată spunînd că „ţine divan <f , pe care el îl ţine într-o sală foarte mare 
din palatul său, el şezînd pe un scaun aurit ce se află pe o treaptă mai înaltă 
a podelii 33 . 

Şi cînd este vreunul învinuit de furt sau de vreo altă făptuire rea, 

domnul întreabă pe pîrîş dacă are martori, şi dacă acela spune ca da, şi îi 

aduce înaintea Domnului, îndată pîrîtul este apucat, i se scot călţunii înain¬ 
tea domnului din a cărui poruncă i se dau o sută şi mai bine de lovituri, 
după cum porunceşte domnul. 

Acest obicei îl au de asemenea turcii şi cînd vreunul fură copii creştini 
şi-i vinde la turci 34 , îndată ce s-a dovedit furtul cu ajutorul martorilor (cum 
am arătat mai sus), domnul porunceşte să i se frîngă toate oasele pîna ce 
moare ca vai de el. 


28 La morona. 

29 în săptămînâ luminată, ortodocşii sînt scutiţi de post. 

30 Nu este lipsită de savoare confruntarea acestor critici provenind negreşit de la fai¬ 
mosul Giacinto de Osimo, cu descrierea propriei activităţi a acestuia. Vezi declaraţiile lui 
BakSic („Dipl. Ital.“, IV 108—110), Bandini (op, cit,> 11 p. 310) precum şi caracteri¬ 
zarea lui de către Antonio de Via (ibidem) drept „cel mai mare ticălos şi cel mai nemernic 
de sub bolta cerească". Vicarul pusese un tarif pentru oficierea botezurilor şi căsătoriilor. 
Se lăsa mituit cu cîte un cal pentru a hirotoni oameni însuraţi sau suferind de infirmităţi 
care îi făceau inapţi pentru preoţie şi se deda la acte de brutalitate ce scandalizau şi pe 
catolici, şi pe ortodocşi. 

31 Valachi, 

32 Afirmaţie fantezistă. Este poate un ecou al unor legende în legătură cu Ştefăniţă 
Rareş, care a prigonit elementele neortodoxe. 

33 Sovra una sedia mezzo a oro sopra d y una loggia, 

34 Speţă penală ce pare imaginară şi care este pomenită aici doar pentru a arăta puterea 
probei cu martori, aducînd şi un element mai senzaţional. 

Moldovenii 35 se îmbracă la fel ca turcii de care se deosebesc numai 
p. 307 prin faptul că aceştia poartă un ciuf de // păr, care porneşte din creştetul 
capului şi pe frunte este lat de vreo trei degete. Femeile după cum am Spus 
umblă cu faţa descoperită, pe cînd turcoaicele umblă cu faţa mereu aco¬ 
perită. 

Cînd cheamă la liturghie, ei obişnuiesc să bată mai întîi într-o tăblie 
de fier 36 şi apoi trag clopotele cum fac şi catolicii. Mai au un obicei, dacă 
un catolic se face moldovean, adică schismatic, ei îl botează din nou, spu- 
nînd că ceea ce a primit mai înainte nu era botez adevărat. Iar dacă unul 
dintre aceştia s-ar declara <apoi> catolic adevărat, şi domnul ar pune 
mîna pe el, atunci ar pune îndată să-l ardă de viu. Cînd aşa dar se în- 
tîmpla acest lucru 37 , atunci ei fug îndată în Polonia. 

Domnul fiind dator să dea 300 000 de reali 38 tribut Sultanului, împreună 
cu alte daruri, caută să-i scoată de la supuşii săi, încărcîndu-i cu dări foarte 
mari. în acest scop a hotărît ca fiecare să fie obligat să-i dea zeciuiala, 
cum ar fi de pildă din zece cai unul, din zece oi una, din zece boi unul, 
şi s-a ajuns atît de departe că vrea zeciuiala pînă şi de la varză. 

Nimeni 39 , fie tîrgoveţ 40 , fie ţăran, nu poate spune: „Acest loc este al 
meu şi acesta este al tău"; ci doar la vremea semănatului, toţi tîrgoveţii 
ies la cîmp şi şoltuzul [soltuzj (ceea ce înseamnă judele) împreună cu pîr- 
gării [pregari] (care însemnează cei aleşi <ca sfetnici orăşeneşti> sau sindicii) 
p. 308 împart ogoarele şi după cît este numărul sufletelor dintr-o // casă, dau şi 
ogoarele: dacă sînt opt suflete dau opt ogoare; dacă sînt zece dau acelaşi nu¬ 
măr de ogoare. Acestea sînt atît de multe încît niciodată nu pot fi semă¬ 
nate toate, ci doi ani se seamănă într-o parte şi doi ani se schimbă ogorul 
într-alta. La ei ţăranii sînt ca şi robii, deoarece de fiecare dată cînd îi 
cheamă stăpînul la lucru, fie că ar fi sănătoşi ori bolnavi, ei sînt datori să 
asculte de el... 

în această provincie se mai găseşte un orăşel numit Şiret 41 , despre care 

35 Afirmaţie mult prea generală, întrucît portul ţăranilor nu semăna cu al turcilor! 
Probabil că este vorba de portul marilor boieri cu haine bogate din stofe de fir şi cu blănuri 
scumpe nelipsite nici Ia Stambul. 

36 Toaca. 

37 Trecerea Ia catolicism a unor ortodocşi. Izvoarele nu pomenesc de asemenea arderi 
pe rug, ci doar de fuga unor atare apostaţi. De observat că exemplul de trecere Ia catolicism 
a unui ortodox se referă aici Ia un fost catolic convertit Ia ortodoxie. în această epocă nu 
aflăm exemple de ortodocşi adevăraţi trecuţi Ia catolicism. 

38 Monedă spaniolă de argint. 

39 Se trece aici Ia alt subiect, acela al împărţirii ogoarelor. 

40 Aceşti tîrgoveţi (?) care ies Ia cîmp, oferă oarecare prilej de îndoială. 

41 Saretto. Substanţa celor ce urmează se regăseşte şi în darea de seamă a misionarului 
Bonnicio de prin 1632 şi — cu unele amplificări — şi la Bandini (Codex, pp. 249—250). 
La toţi aceştia se află aceeaşi legătură între „minunea“ de Ia Şiret şi persecuţiile Iui „Be- 
Iikine“. 

nu v-am pomenit mai sus. Cînd această ţară aparţinea polonilor (!) 42 , acesta 
era unul din oraşele frumoase pe care le aveau ei. Aici se afla o mănăstire 
foarte frumoasă a călugărilor dominicani, unde stătea şi episcopul oraşului, 
din acelaşi ordin. în incinta mănăstirii era o fîntînă în care orişicine se 
spăla în noaptea Sf. Ioan Botezătorul 43 se vindeca de orice boală. Venind 
după cîtva timp un domn numit Ioan Bap<tista> Bellichini 44 , duşman al 
religiei catolice, acesta a dărîmat acea mănăstire şi a gonit pe toţi călugării 
împreună cu episcopul <lor> şi de atunci încoace fîntîna şi-a pierdut acea 
putere minunată. Astăzi locuiesc în acest oraş armeni şi moldoveni, şi eu 
am vorbit cu mulţi dintre ei şi mi-au spus că dacă se spală // acum în P* 309 
această fîntînă în acea noapte a Sf. Ioan, măcar că nu recapătă vechea 
sănătate, ei simt totuşi o mare uşurare. în apropierea acestui oraş se găsesc 
pîrae foarte frumoase şi munţi înalţi acoperiţi de păduri dese. Lîngă hota¬ 
rul cu Ungaria 45 se află un orăşel numit Trotuş 46 , de unde se scot pietre 
de sare. Cînd cineva făptuieşte vreo nelegiuire, pentru care nu merită pe¬ 
deapsa cu moartea, este trimis pe trei ani sau <şi> pe viaţă în acest orăşel, 
pentru ca să muncească la scoaterea sării. Ţara este bogată în vaci prea 
frumoase precum şi cai, de care se slujesc toţi nobilii poloni precum şi tă¬ 
tarii pentru incursiunile lor. După ce am străbătut astfel întreaga ţară, m-am 
întors la Iaşi şi m-am oprit acolo în aşteptarea caravanei, la un călugăr 
dominican, vicar general al domnului episcop al provinciei Moldovei, care 
fiind italian din oraşul Osimo 47 , m-a primit bucuros. într-o zi stînd de 
vorbă cu cîţiva moldoveni şi peroţi 48 (!) şi auzind cum rostesc cîteva cuvinte 
latine, şi chiar italiene, am rugat pe acel părinte vicar să fie bun şi să-mi 
spună cum se face că acea limbă se aseamănă la anumite cuvinte cu a noastră. 

El mi-a răspuns cu multă bunăvoinţă, spunînd: „Află că această ţară, fiind 
aproape cu totul lipsită de locuitori în vechime şi aflîndu-se numai în spre 
rîul Prut // cîţiva ruşi, împăraţii romani cînd voiau să-i pedepsească pe P* 310 
romani, îi trimiteau în surghiun în această ţară 49 . Iar ei văzînd că ţara este 


42 Nu este exclus ca aceste noţiuni greşite să-i fi fost comunicate de Giacinto de curînd 
venit din Polonia şi pe care Barsi îl vede atît la trecerea sa prin Iaşi, cît şi la sfîrşitul călă¬ 
toriei sale de întoarcere, la Ciubarciu. 

43 La 24 iunie, care coincide aproape cu solstiţiul de vară, cînd în Occident se practică 
unele rituri străvechi păgîne, ca de pildă a sări peste focuri aprinse anume. 

44 Ştefăniţă Rareş. Numele de Ioan Baptista, ce i se dă aici, se datoreşte unei repetiţii a 
numelui din fraza precedentă. 

45 Adică Transilvania. 

46 Corespunde la Tîrgul Ocna. 

47 Giacinto Franceschi de Osimo, vicarul episcopului polon absenteist Ioan Batista Za- 
moyski. Vezi mai sus, n. 30. 

48 Valîacht e Perotti (?). — Cumva = parrocct (preoţi) ? 

49 Este legenda pusă în circulaţie de Enea Silviu Piccolomini, cum că românii s-ar trage 
din exilaţii romani, care preluată de diferite cronici polone a trecut şi la cronicarii moldoveni. 

foarte roditoare (cu toate că era puţin locuită) au început să lucreze pă- 
mîntul şi au îndrăgit atît de mult această ţară, încît fiind rechemaţi din 
surghiun n-au mai vrut niciodată să plece şi să se întoarcă în Italia. Avînd 
de-aface cu ruşi, cu tătari, cu transilvani, cu greci şi cu turci şi cu alte 

f îopoare, care ajungeau pe meleagurile acestea, ei şi-au stricat limba lor ita- 
îană şi şi-au alcătuit o alta care este o chintesenţă a tuturor limbilor amin¬ 
tite mai sus. Şi de aceea vedeţi voi că au unele cuvinte turceşti, altele arme¬ 
neşti, altele greceşti şi altele italieneşti. De aici se trage faptul că primul 
oraş în care au început să locuiască împreună, ei l-au numit Roma, (!) deoa¬ 
rece au fost romani aceia care au întemeiat această ţară. Din această cauză 
ei înşişi se bucură să fie numiţi romani" 50 . 

Adunîndu-se destui tovarăşi de drum am părăsit laşul şi, după ce am 
umblat vreo zece mile, făcîndu-se noapte, ne-am oprit lîngă un lac. în di¬ 
mineaţa următoare, după ce ne-am pregătit toate armele noastre, ca pistoale 
şi archebuze — deoarece trebuia să trecem în acea zi printr-o pădure foarte 
deasă 51 , — am pornit la drum punînd carele înainte şi lumea mai slabă la 
mijloc, iar noi ceilalţi mergeam pe lîngă care, trăgînd mereu din archebuze 
pentru a înfricoşa pe tîlhari şi a-i face să creadă că sîntem mai mulţi decît 
p. 311 eram în adevăr. Cînd am ajuns la jumătatea // pădurii, ne-am întîlnit cu 
patru oameni care fugeau cît puteau, spunînd că au căzut în mîinile tîlha- 
rilor care le-au furat toate carele; dar noi îmbărbătîndu-i i-am însoţit, tră¬ 
gînd mereu din archebuze. Cînd tîlharii au auzit atîtea împuşcături de ar¬ 
chebuze şi au văzut fum s-au înfricoşat, părăsind carele şi s-au pus pe fugă. 
Am trecut în cele din urmă de această pădure cu ajutorul Domnului Nostru 
şi a prea Sf. sale Maici, fără să ne odihnim nici un pic, temîndu-ne ca acei 
tîlhari să nu se mai adune în număr mai mare şi să ne atace; dar nu am 
mai întîlnit pe nici unii, şi seara am sosit cu toţii frînţi de oboseală, în- 
tr-un orăşel numit Vaslui. Nu am văzut aici nimic vrednic a fi amintit, nu¬ 
mai că locuiesc vreo 11 familii de catolici unguri, care însă nu au biserică. 
Am cumpărat pîine şi alte provizii, şi în aceeaşi seară am ieşit din oraş şi 
străbătînd o milă italiană am ajuns la o apă, unde întremîndu-ne cîtva, ne-am 
odihnit toată noaptea. Am călătorit a doua zi tot timpul pînă am ajuns 
seara într-un alt orăşel, numit Bîrlad, unde se găsesc 15 case de catolici cu o 
bisericuţă dar nu au preot. După ce ne-am venit în fire am călătorit timp 
de trei zile fără încetare şi am ajuns în oraşul Galaţi, loc foarte frumos, 
aşezat pe malul fluviului Dunărea, pe care se aduc pînă în acest oraş prea 
frumoase mărfuri din Constantinopol şi Trapezunt, iar din acest oraş se 
p. 312 vinde unt şi brînză. Aici locuiesc // moldoveni, turci, greci, unguri. Catolicii 


50 Romani (adică: români). Oraşul „Roma" este Roman! 

51 Probabil pădurea de la Scînteia, de care se înfiorau încă înainte de a trece, solii poloni. 

au o bisericuţă 52 . Se găseşte peşte din belşug 53 , morun, icre negre, nisetri şi 
crapi 54 . Ne-am oprit puţin pentru a ne odihni caii şi apoi am ieşit din 
oraş. 

Mergînd o cale de cinci mile am dat din nou de rîul Prut şi, trecîndu-1 
cu luntrea, am văzut lîngă malul celălalt vreo 15 oameni traşi în ţeapă. 
(Mărturisesc, cititorule, că nu mică mi-a fost spaima). Totuşi, încrezîndu-mă 
în prea fericita Fecioară, am mers murmurîndu-mi în gînd rugăciunile ro¬ 
zariului. 

Cu această teamă în suflet, am călătorit toată ziua fără a găsi nici un 
fel de locuinţe; seara în sfîrşit, am ajuns într-un sat de turci, numit Schi- 
noasa 55 . Odată acolo, m-am dus seara să-l văd pe stăpînul satului, care 
m-a întrebat pe turceşte cine sînt şi încotro merg. I-am răspuns că eram un 
biet călător italian, care mergeam să văd curtea marelui han al tătarilor 56 . 
M-a poftit îndată într-o căsuţă a sa făcută din nuiele acoperite cu lut cum 
am arătat mai sus, şi care fusese făcută şi aşezată acolo anume pentru 
străini, nefiind obiceiul la ei în ţară ca să fie lăsate femeile în văzul lumii 57 , 
iar dacă întîlnesc ele din întîmplare pe careva, stau cu faţa acoperită, de 
nu se pot vedea. A pus pe pămînt o masă făcută din piele şi m-a poftit 
să şed jos pe nişte perne, făcute anume de-mi venea să mor de oboseală 
de a sta cu picioarele încrucişate sub mine. Au fost aduse pe masă buca¬ 
tele // făcute din carne de berbec, fiartă cu orez şi lapte şi mi s-a dat să 
beau apă. Stăpînul casei s-a aşezat şi el la masă, mă privea cu ochi buni. Ei 
nu folosesc nici feţe de masă, nici linguri, nici furculiţe. Cînd am văzut 
această spurcăciune m-am simţit scîrbit, şi am suspinat după deliciile Italiei 
şi traiul civilizat din regiunile noastre. După ce am cinat, au venit toţi oa¬ 
menii cu copiii din sat să mă vadă ca pe o minune, şi toţi au rămas uimiţi de 
cum nu m-au omorît tătarii numiţi Nogai 58 , căci acele meleaguri se află 
sub stăpînirea lor. Dimineaţa am mulţumit turcului care mi-a dat o călăuză 
să mă însoţească la Chilia. Plecînd aşadar din satul pomenit şi mergînd 
cale de zece mile, am dat de un loc foarte mare cu apă sărată, lîngă care 
acum trei ani şi jumătate 59 , hanul tătarilor 60 a zdrobit armata lui Cantemir 

52 Biserica Sf. fecioară. 

53 Toţi călătorii relevă acest fapt, cf. N. Iorga, Studii istorice asupra Chiliei // Cetăţii 
Albe , passim . Cf. Anuarul Institutului de istorie naţională , II, p. 183*, Hurmuzaki , XI, p. 116. 

54 Morona , caviale , sturioni i carpium. 

55 Spinosa = Schinoasa în Lăpuşna pe rîul Bîcul, la S—E de Chişinău. 

56 Gianibek Ghirai al Il-lea, han al tătarilor din Crimeea (1627—1635). 

57 Nu prea apare legătura logică dintre cele două idei juxtapuse. 

58 Noiyai . 

59 Socotind anii din momentul redactării acestei dări de seamă din 1640, aşadar, prin 

i636. 

60 Inaiet Ghirai (1635—1638). Privitor la Cantemir, mîrzac tătar ajuns în 1621 paşa 
de Silistra şi şeful unei formaţii puternice în Bugeac, sustrasă autorităţii hanului Crimeii, vezi 
N. Iorga, Studii istorice asupra Chiliei // Cetăţii Albe , p. 222 şi urm. Puterea lui a repre- 

Paşa, deoarece acesta se răsculase împotriva lui. După ce am lăsat caii să mai 
răsufle am umblat pînă seara tot peste cîmpii, fără a da de vreo casă, şi 
tot mereu în primejdie de a fi omorît de tătarii care după acea luptă po¬ 
menită mai sus au ramas prin aceste locuri. Ajungînd în sfîrşit seara în oraşul 
Chilia, m-am dus să mă adăpostesc într-o casă a unor moldoveni, unde am 
fost foarte bine primit de toţi şi văzut cu ochi buni. // 

P- 3i4 Acest oraş este aşezat pe malul Dunării care este numită de turci Duna 

[= Tuna] şi se găseşte la o depărtare de vreo şase mile de Marea Neagră. 
Este încins cu ziduri groase, cu turnuri mari şi puternice, şi înconjurat <cu 
apă>. La Dunăre se află o fortăreaţă sau un castel, cum vrem să-l numim, 
care domină partea dinspre mare cu tot întinsul cîmpiei. Locuitorii acestui 
oraş sînt foarte temători şi ţin multă pază la porţi, cu tunuri mari ca să 
nu lase să intre înăuntru nici un străin. Dar pentru ca aceştia să poată face 
negoţ cu mărfurile lor în afara acestui oraş, sînt multe suburbii cu prăvă¬ 
liile lor, în care se vînd tot felul de mărfuri, ţinîndu-se aici tîrg în fiecare 
zi. La o milă depărtare se află cherhanaua cu tot felul de peşte la un 
preţ foarte ieftin: în deosebi morun şi somn, şi nu este dimineaţă în care 
să nu se găsească pe mal o mie două de moruni şi somni, pe care îndată 
îi sărează şi scot <şi> icre minunate. De aceea vin din Constantinopol, 
Polonia, Ungaria, Moldova şi alte ţări pentru a cumpăra peşte şi a-şi în¬ 
destula oraşele lor. Şi crede-mă, cititorule, că este aşa de ieftin, că de multe 
ori am cumpărat moruni din aceştia mari, în greutate de 30 de funţi unul, 
pentru suma de 4 aspri din moneda lor, care în monedă veneţiană ar face 
cît 4 „gazzette" 61 . 

Se mai găseşte din belşug şi vin şi untdelemn pe care-1 aduc de la 
p. 3i5 Trapezunt. Locuitorii // oraşului sînt turci; în afara <oraşului>, în subur¬ 
bii, locuiesc turci, tătari, greci şi moldoveni şi mai sînt de asemenea mulţi 
negustori ragusani, care se îndeletnicesc cu săratul morunului. Acest oraş are 
numai trei porţi, din care două dau spre suburbii şi una singură spre Du¬ 
năre. Am stat în acest oraş timp de 15 zile cu gîndul de a aştepta să se 

zentat timp de 15 ani o primejdie permanentă pentru Ţara Românească, Moldova şi Transil¬ 
vania, constituind, totodată, o ameninţare pentru poloni şi pentru hanul tătar, precum şi o 
problemă din cele mai spinoase pentru politica Porţii, care putea fi tîrîtă în războaie provocate 
de acţiunile anarhice ale tătarilor lui Cantemir. în 1622, 1624, 1626 se cere şi se făgăduieşte 
scoaterea tătarilor din Bugeac. La un moment dat lucrul este declarat ca şi înfăptuit. Dar, în 
1627, Cantemir este folosit de turci contra cazacilor care îl sprijineau pe Mehmed Ghirai al 
III-lea, hanul Crimeii mazilit de Poartă. Acesta este zdrobit şi în locul său vine Gianibek al 
IlI-lea (1627—1635). Lucrurile însă se complică. încă şi în 1633 polonii cereau îndepărtarea 
lui Cantemir. Curînd se încrucişează noile plîngeri ale polonilor cu reclamaţiile hanului nou, 
Inaiet Ghirai (1635— 1638 ) şi cu informaţiile şi insinuările lui Vasile Lupu. în 1636 hanul 
porneşte contra lui Cantemir, care este părăsit de ai săi şi care sfîrşeşte tăiat de turci la 
Constantinopol. Bugeacul este devastat şi tătarii de acolo strămutaţi în Crimeea, dar foarte 
curînd reapar în Bugeac. 

61 Gazzetta, monedă veneţiană de argint, bătută în 1539- 

ivească unii tovarăşi de drum, dar nedînd de ei, am rugat pe stăpînul casei 
să-mi dea un însoţitor pînă la locul de găzduire unde aveam să rămîn în 
seara aceea. împlinindu-mi-se-cererea am plecat <amîndoi>, călăuza şi cu mine 
la 3 ceasuri înainte de ziuă, şi înaintînd 15 mile italiene fără să întîlnesc 
nici o locuinţă, ci numai cîmp deschis, m-am oprit să odihnesc puţin caii 
şi să mă întremez cu ceva hrană. După ce am mîncat puţin, am apucat 
drumul ce duce spre un sat numit Arabath 62 , nu fără mare teamă de a fi 
ucis în drum. Ajungînd seara în acel sat m-am dus să mă adăpostesc în casa 
unei bătrîne moldovence renegate. în acest sat se află o prea frumoasă 
întăritură ridicată de curînd dar nepusă în stare de apărare şi neînzestrată 
cu tunuri. Sînt multe mori de vînt şi multe fîntîni bune. în acest sat am 
regăsit pe un turc pe care-1 cunoscusem şi pe care îl concediasem (?) 63 cu o 
lună înainte. Acesta m-a primit cu mari semne de bucurie oferind să ci¬ 
neze cu mine. Mi-a adus un miel întreg fript în cuptor şi rachiu, deoarece în 
acel loc nu se găsea vin. După cină m-a rugat foarte stăruitor să nu plec 
de acolo pînă ce nu voi avea tovarăşi de drum 64 , această cale fiind foarte 
primejdioasă din cauza incursiunilor // pe care le fac tătarii prin acele 
ţinuturi şi cîmpii. Dar eu punîndu-mi nădejdea în prea fericita Fecioară, 
Stăpîna şi ocrotitoarea noastră, am vrut să plec cu orice preţ, ceea ce văzînd 
acel turc, mi-a dat drept călăuză pe propriul său fiu, înarmat cu arc şi să¬ 
geţi, poruncindu-i să mă însoţească şi să-mi fie de ajutor pînă cînd voi 
ajunge într-un loc sigur şi în afară de primejdie. 

Am plecat, aşa dar dis de dimineaţă, şi mergînd opt mile tot pe cîmp 
deschis, am văzut venind asupra noastră opt oameni călări, foarte fioroşi 
la înfăţişare, după cît am putut să-mi dau seama din depărtare. Temîndu-mă 
să nu fie tătari, am început să trag cu pistoalele, îmbărbătîndu-mi 65 călăuza, 
care trăgea cu arcul; în timp ce aceia trăgeau şi ei în noi. Dar cînd au auzit 
detunăturile pistoalelor şi ale archebuzei pe care o aveam cu mine, înspăi- 
mîntîndu-se peste măsură, pentru că nu erau obişnuiţi cu aşa ceva, au luat-o 
la fugă. Iar eu m-am apucat iar să-mi urmez drumul prin acele cîmpii, 
mergînd toată ziua fără a întîlni nici oameni, şi nici vreo locuinţă pentru 
a mă putea adăposti în timpul nopţii, aşa că am fost nevoiţi să dormim pe 
cîmp şi a doua dimineaţă am pornit în zori la drum şi după ce am străbă¬ 
tut o bucată de vreo 15 mile, mi s-a părut că în depărtare, se văd nişte 
sate. Totuşi, temîndu-ne de tîlhari, am mers pînă seara şi am ajuns la un 


62 Neidentificat, poate cumva Cărăbăţeni pe Cogîlnic? Sau vreun Harabagi dispărut? Nu¬ 
mele acesta este destul de frecvent în nordul Dobrogii, în care avem condiţii identice în vremea 
aceasta. 

63 GVhavevo data. la liberia . 

64 Compagnia . 

65 Este destul de curioasă această vitejie subită după spaima mărturisită în prima parte 
a călătoriei. Riscurile păreau totuşi mult mai mari acum. 

oraş numit de latini Cetatea Albă, iar de turci Akkerman [Acrima]. Acest 
p. 317 oraş este aşezat pe rîul Nistru numit de turci // Turla, care are o lărgime 
de 5 mile italiene şi se află la o depărtare de 4 mile de mare. Este un oraş 
cu viaţă negustorească bogată întărit cu ziduri şi cu şanţuri de jur împrejur 
şi are o cetăţuie cu multă artilerie aşezată pe malul acelui rîu. în acest oraş 
nu este lăsat să intre nici un străin, dacă nu este mahometan. Sînt două 
porţi, fiecare din ele îşi are podul său care se ridică şi se lasă. Aici este 
schelă de mărfuri 66 pe drumul spre Constantinopol, ţara tătărească, Trapezunt 
şi spre alte locuri. Am fost deci silit să locuiesc în afara oraşului, în suburbie, 
unde şed turcii, grecii, armenii, moldovenii şi alte neamuri. Acolo mai sînt 
şi mulţi robi ruşi şi poloni. Casele sînt unele de piatră, altele de lemn, unele 
de pămînt. în acest oraş turcii obişnuiesc să-şi înmormînteze morţii lîngă 
drum şi fiecăruia îi pun <la căpătîi> o piatră lungă în felul pietrelor de 
hotar. Pe mormintele fetelor pun cîteva steguleţe din pînză roşie sau verde, 
în aceste locuri au făcut multe fîntîni cu acoperişuri sprijinite pe stîlpi, de 
unde scot zilnic în timpul verii apă proaspătă, pentru ca să poată călătorii 
să se răcorească şi să se roage Dumnezeului lor pe care-1 mărturisesc ei (ca 
fiind unul şi nu ca o treime) pentru morţii lor, ca să le dea pace şi odihnă. 
Şi deoarece în oraş apa este sărată, ei obişnuiesc de asemenea să ducă, de trei 
ori pe săptămînă, apă în toate părţile oraşului şi o împart tuturor în numele 
p. 318 lui Dumnezeu. // Acel rîu pomenit mai sus, fiind aproape de mare şi vărsîn- 
du-se în aceasta, cînd este furtună are apele sărate şi e plin de peşte, care se 
vinde pe un preţ de nimica în acele locuri. în fiecare dimineaţă, în afara 
oraşului, în suburbii se ţine tîrgul unde se vînd tot felul de lucruri. Am stat 
în acest oraş trei săptămîni, aşteptînd tovarăşi de drum, pentru a mă îm¬ 
barca. Ivindu-se prilejul <sosirii> unor corăbii care veniseră special pentru 
a transporta vreo 3 000 de turci în părţile Persiei, m-am îmbarcat împreună 
cu ei, şi avînd parte de un vînt prielnic, am sosit după patru zile în oraşul 
Sinope, aşezat la malul Mării Negre, în părţile Asiei, <anume> în Anato- 
lia . . . etc. [După multe rătăciri Barsi ajunge în Crimeea ... La Karasu, oraş 
al tătarilor crîmleni, se află şi moldoveni robiţi de aceştia.] 

ÎNTOARCEREA 

1639 

p. 319 ... Acum, aşteptînd un prilej bun de a mă 

întoarce, Dumnezeu mi-a trimis un mare noroc, căci a sosit în acele părţi 67 
un sol 68 al domnului Moldovei, care fusese în Circasia să caute o mireasă 

66 Scala. 

67 In Crimeea, la hanul tătar Behadir Ghirai (1638—1642). 

6S Marele postelnic Apostol Catargiu. 

tîaără şi frumoasă pentru domnul său. Acesta avînd învoire de la han a stră¬ 
bătut întreaga Circasie şi în cele din urmă a găsit o fată 69 de o frumu¬ 
seţe neobişnuită. După ce a dat o mie de ducaţi tatălui, cinci sute mamei 
şi o mie hanului, a venit cu ea în oraşul Bagceserai, unde mă găseam şi eu. 

Cu învoirea hanului, am pornit <cu toţii> la 19 august din anul trecut, 

[1639] împreună cu 150 de tătari şi 60 de moldoveni către oraşul Oz 70 . 

[Urmează descrierea cetăţii Oz 71 şi povestirea incidentului provocat 
de paşa de Silistra 72 , aflat acolo cu 8 000 de oameni pentru prevenirea unui p. 321 
eventual atac al polonilor ce ridicau o cetăţuie mai sus pe Nipru, şi care 
încearcă să oprească din drum pe tînăra circasiană crezînd că aceasta ar fi 
musulmană.] 

Acum după ce ne-am ospătat aici şi am luat // noi provizii, deoarece p. 322 
aveam de străbătut iarăşi alte locuri pustii, am plecat din nou la drum. 

Am străbătut o întindere de 3 mile, am dat de un braţ de mare larg de 
o milă. Aici ne-am oprit pentru a <ne> odihni caii, deoarece, în toată 
acea zi ei nu mîncaseră nimic. Pe la orele 2 din noapte, a venit la sol chehaia 73 
paşii de Silistra, pe care noi îl întîlnisem cu tabăra sub acea fortăreaţă, şi a 
cerut solului în numele stăpînului său, pe principesa circasiană. Solul i-a răs¬ 
puns că el nu ar putea-o da, deoarece ea îi fusese încredinţată de către ma¬ 
rele han, dar că va merge însuşi să vadă pentru care motiv stăpînul acestuia 
îi aduce această jignire. Chehaia s-a mulţumit cu acest răspuns. Aşa dar 
pe cînd se purtau aceste tocmeli ca să-l întoarcă din cale pe solul domnu¬ 
lui Moldovei, acela chiar, care fusese trimis de marele han ca să meargă 
la susnumitul Domn, şi-a rînduit oamenii de luptă şi le-a poruncit să-l ur¬ 
meze, zicînd că vrea mai bine să moară cu toţii decît să dea pe doamna 
aceasta în alte mîini decît cele ale domnului Moldovei, aceasta fiind porunca 
ce a dat-o Hanul. Chehaia, care era un om cuminte, i-a sfătuit să meargă 
trei sau patru dintre cei mai de seamă la paşă şi să-i spună ce au de spus. 

Au dat ascultare sfatului ce li s-a dat şi au plecat deci trimisul hanului, 
cu acela al domnului şi cu alţi patru mai de seamă. Sosind în faţa paşei 
l-au salutat şi acesta i-a întrebat unde este circasiana. Ei au răspuns că 
tînăra aceea este viitoarea soţie a domnului Moldovei şi că le fusese încre¬ 
dinţată de marele han. Turcul a întors vorba zicînd că un ghiaur (ceea 
ce înseamnă creştin) cum este domnul Moldovei, nu putea lua de soţie pe o 
musulmană. Ambasadorul a răspuns că circasiana era şi ea creştină şi că prin 


69 Ecaterina Cerkeza. 

70 Oz-Kapu = Oceakov. 

71 [Erau trei cetăţi făcute de turci pentru a tăia cazacilor accesul la mare.] In cea de 
sus nu putea pătrunde nici un străin, în cea de jos se făcea negoţ (se ţineai tîrg) şi puteau 
intra toţi locuitorii cetăţilor care erau turci şi cei din afara care erau români.., !! 

72 Nasuh Husein paşazade (februarie 1638 — februarie, martie 1640). 

73 Maggiorduomo . 

urmare încuscrirea era foarte potrivită. Turcul nu a voit să mai stea de 
vorbă şi a reţinut pe trimişi pînă dimineaţa, sjpunînd că el o vrea fie ce o 
fi pe circasiană, şi că el va trimite la han sa vadă dacă cele ce au spus 
ei erau adevărate. Dimineaţa, trimişii s-au întors, au luat-o pe circasiană 
din trăsura în care stătea, şi au aşezat-o într-un car cu două roate, aflat 
lîngă locul unde mă odihneam eu, ascunzînd-o astfel pentru ca turcii să nu o 
poată găsi şi recunoaşte. Totuşi, după ce au căutat-o şi acolo unde poposeau 
locuitorii, deoarece nu o găsiseră unde erau moldovenii, deodată au văzut-o 
lîngă mine, împreună cu o altă tînără, dar roabă nu mai puţin frumoasă 
decît ea însăşi (= mireasa) şi cu un copilaş fratele acesteia, care şi el părea 
a fi odrasla unui zeu. Turcii s-au repezit şi au luat-o pentru a o duce la 

p. 324 paşă, şi ea văzîndu-se prinsă, a început să plîngă amar împreună // cu co¬ 
pilul, care cu toate că era mic, ştia totuşi ce nenorocire era să te găseşti în 
mîinile necredincioşilor. 

[ <Principesa> fiind dusă înaintea paşei, împreună cu roaba şi cu co¬ 
pilul, de aici încolo povestirea începe să împrumute un ton de roman. Paşa 
se îndrăgosteşte de logodnica lui Vasile Lupu „spunînd că este un om mort 
dacă ea nu-1 ajută"! Descrierea frumoasei Ecaterina Cerkeza culminează cu 
formula „se părea că graţiile îşi făcuseră sălaş în făptura ei"! etc. Trimişii 
domnului îşi vestesc stăpînul cît şi pe han de cele întîmplate, iar domnul se 
plînge la Poartă. în răstimp paşa vrea să obţină de la prizoniera sa o măr¬ 
turisire de credinţă mahometană, dar ea răspunde în chipul cel mai categoric, 
mîncînd cu ostentaţie carne de porc! — Barsi, neavînd alţi tovarăşi de drum, 
rămîne pe loc.] 

... Aşadar după ce am rămas vreme de 15 zile împreună cu aceştia, 
pentru a nu mă expune a fi ucis călătorind singur, am ajuns în aşa mare 
strîmtoare că isprăvindu-se toate proviziile făcute mai înainte, nu aveam 
ce mînca, întrucît nu era în acea cetăţuie pîine destulă ca să ajungă la 
toţi_ 

... Am început deci să pescuim în acel rîu care era bogat în multe 
feluri de peişte, iar în loc de pîine mîncarn pepeni, de care era plin tot 
ţinutul ... 

[Urmează descrierea corturilor paşei]. 

p. 327 ... în acest timp // s-a întors trimisul care fusese expediat la han şi 

a adus scrisori către paşă cu ordinul hotărît să lase negreşit pe circasiană să 
plece, deoarece pe lîngă că era creştină, mai era şi trimisă din ordinul său. 
Dar turcul n-a vrut să asculte, şi cu toate că peste puţine zile a sosit celă¬ 
lalt trimis care fusese expediat la domnul Moldovei, aducînd cu sine trei mii 
de ducaţi, pe care i-a dat acelui paşă din partea Domnului cu rugămintea 
să dea drumul miresei sale, acesta nu a vrut totuşi să o trimită, dar a luat 
banii şi sosind în sfîrşit trimisului sultanului, care aducea cu sine ordinul 
lămurit sub pedeapsa pierderii vieţii de a lăsa pe circasiana să plece, ea fiind 

vasala Sultanului, ca una ce avea drept mire pe domnul Moldovei, supusul 
său, îndrăgostitul paşă văzînd că nu mai are încotro, pentru a avea prilejul 
să o mai reţină pe lîngă sine măcar cîteva zile şi să se bucure cel puţin 
să o mai poată vedea înaintea ochilor — dacă nu putea avea parte de ea 
ca soţie — a spus că mai vrea încă 200 de ducaţi şi că altminteri nu-i 
dă drumul. Şi astfel sosind banii, în cele din urmă, după atîtea necazuri, am 
reuşit să plecăm. 

Fiind toţi aşadar pregătiţi de plecare, m-am dus în casa unui moldo¬ 
vean — care sînt numeroşi în acel oraş — şi l-am rugat să-mi facă puţin 
pesmet pe cheltuiala mea întrucît trebuia să trec timp de trei săptămîni tot 
numai prin locuri pustii. 

[Urmează plecarea din Oceakov la 6 septembrie şi călătoria pînă la 
Nistru] //. 

în urmă am ajuns la malul rîului Nistru, şi cum acest fluviu — pre¬ 
cum am mai spus mai înainte — este foarte lat, călătorii îl trec la vărsarea 
sa în Marea Neagră, unde nu este atît de lat, căci se împarte în două braţe. 
Avînd noi nişte bărci făcute din cîte un trunchiu scobit, ne-am suit în ele 
împreună cu lucrurile noastre ţinînd caii de hăţuri, iar aceştia înnotînd, au 
tras barca <aceasta> de partea cealaltă. 

Coborînd din barcă am umblat cam vreo milă pe loc şes, şi dînd de 
celălalt braţ al rîului, l-am trecut ca şi pe cel dintîi. însă ni s-a spus 
că cei ce nu au la îndemînă bărci iau iarbă şi o fac mănunchi şi punîndu-i 
unul peste altul îi leagă de cal, şi ei se aşează pe acea iarbă, în timp ce 
unul merge călare şi <caii> trecînd înnot, trag acei mănunchi pe malul 
celălalt şi în chipul acesta ei trec rîui. După ce am trecut cu bine şi acest 
braţ, ne-am îndreptat spre un sat numit Ciubărciu 74 , care în ciuda faptului 
că se găseşte în ţara moldovenilor este totuşi în stăpînirea hanului, împreună 
cu alte şapte sate aşezate unul lîngă altul, toate lîngă rîul Nistru, pomenit 
mai sus. Acest sat Ciubărciu este cel mai mare din toate şi aici ne-am odih¬ 
nit în timpul nopţii; în afara faptului că se găsesc mulţi moldoveni acolo, se 
află şi 30 de case de unguri catolici, cu o biserică clădită de curînd, după 
cum mi-a spus părintele fra Giacinto de Osimo <călugăr> dominican şi 
vicar general al acelei provincii. în dimineaţa următoare am plecat spre un 
orăşel numit Bender; pentru a ajunge acolo am fost nevoiţi să umblăm două 
zile fără a da de vreo locuinţă. 

în sfîrşit, după ce am ajuns în acest oraş mi-am luat rămas bun de la 
tovarăşii mei de drum şi am lăsat pe acei soli cu frumoasa circasiană să 
meargă pe alt drum în ţara lor. Acest orăşel este întărit de jur împrejur 
cu ziduri foarte puternice, cu şanţuri şi cu multă artilerie. Este în stăpînirea 
turcilor şi locuitorii săi sînt turci şi moldoveni. 


74 C/berci. 

Plecînd de aici, m-am îndreptat spre Polonia, şi după ce am călătorit 
timp de 15 zile în şir, mergînd numai prin cîmpii şi peste dealuri, cu cea 
mai mare teamă de tîlhari, am ajuns într-un oraş al Poloniei, numit Mo- 
ghilev 75 . 

... La Varşovia, am stat cîteva zile, datorită faptului că se ţinea dieta, 
p. 330 la care // veniseră ambasadori ai tuturor puterilor ca ai Franţei, Spaniei, ai 
împăratului, ai Moldovei, Transilvaniei, ai Tătărimii, ai Persiei, ai Sultanului, 
ai Angliei, ai Ţării Româneşti, ai Veneţiei, Florenţei, toţi adunaţi aici pentru 
a trata pacea între ruşi şi turci. 


75 Moiiova . 

BENEDETTO EMANUELE 

REMONDI 

DIN MILAN 

(? — după 1643) 


* 

Minoritul conventual Benedetto Emanuele Remondi din 
Milan nu a venit în Moldova din Italia, ci de la Constantinopol, unde era sediul vicarului 
apostolic patriarhal, care era şi prefect al Misiunilor din ţările noastre. El era recomandat de 
ambasadorul Franţei şi de bailul Veneţiei. A venit în cursul anului 1635. [Este interesant de 
observat că tot în 1635, acelaşi ambasador al Franţei, C£sy, a recomandat domnului Ţării 
Româneşti pe Antonio de Via (sau Devia) care, venind la Tîrgovişte, a primit de la domn 
— deşi eclesiastic — slujba (probabil nominală) de paharnic! Acest Antonio apare în legă¬ 
turi mai strînse cu vestitul Locadello, stabilit un timp în capitala Ţării Româneşti]. Fratele 
Benedetto pare să fi fost o fire destul de aventuroasă, călătorind mult şi din poruncă, şi din 
plăcere. In 1636, el vizitează oraşele şi bisericile din Moldova, întocmind şi o dare de seamă, 
fără a arăta însă în ce calitate a făcut acea cercetare. Pomenind de două localităţi, Baia şi 
Suceava, menţionează că le-a cercetat împreună cu monseniorul [Zamoyski] „episcop al aces¬ 
tei provincii", care -— după cum subliniază Vasile Lupu în scrisoarea lui din 14 februarie 
1638 către papa Urban al VUI-lea, — a stat în dioceza sa doar două luni („Dipl. Ital.“, IV, 

p. 127). De la Bandini (Codex, p, 224) ştim că episcopul Zamoyski a venit la Bacău la 1 
iunie 1636. Oare fratele Benedetto a fost sa-1 caute la el în Polonia, spre a-1 conduce în Mol¬ 
dova, cum pare să creadă G. Că lin eseu, care mai adaugă că episcopul s-a plîns către Con¬ 

gregaţia de Propagandă de toţi misionarii în general, şi de acesta în special? („Dipl. Ital.“, II, 
p. 311). In felul acesta s-ar explica această vizitare a bisericilor făcută de fr. Benedetto. 
Dar el specifică anume că doar în două locuri, Baia şi Suceava, a fost cu episcopul. La 

Huşi nu a mers episcopul de teama tătarilor, şi deci nu a mers nici Benedetto. Iar în loca¬ 
lităţile mai mărunte, spre graniţa Transilvaniei, cum ar fi Stăneşti, Tîrgu-Neamţ etc. nu a 
fost Benedetto din lipsă de bani şi de însoţitori (deci nu era cu episcopul). Aşadar, la o 

citire mai atentă, se poate împărţi darea de seamă în două părţi distincte. Prima constînd din 
informaţiile culese de la venirea noului misionar în Moldova, în 1635, cuprinde observaţii 

asupra localităţii Galaţi (pe unde a sosit) şi asupra Bîrladului vecin, unde a slujit ca mi¬ 
sionar un timp nu prea lung — după cum se poate citi între rînduri — în sfîrşit, asupra 

capitalei Iaşi, unde a stat cîteva luni, locuind lîngă bisericuţa catolică şi probabil aflîndu-şi 

un rost aici, mulţumită prezenţei unor catolici francezi, veneţieni sau unor negustori de di¬ 

ferite naţionalităţi din Constantinopol. Urmează descrierea unor aşezări mai răsărite şi mai 
bogate: Cotnari, Roman (trecînd prin Săbăuani) şi Bacău, unde nu este pomenit episcopul. 
Toate acelea avînd parohi, s-ar putea ca aceste peregrinări să fi avut de scop căutarea unui 
rost, de preferinţă într-un centru mai îndestulat. A doua parte cuprinde ultimele două oraşe, 
Baia şi Suceava, vizitate împreună cu episcopul Zamoyski. Unindu-le împreună, fr. Benedetto 
a întocmit darea de seamă adresată de el Propagandei. 

In februarie 1638 este trimis de Vasile Lupu la Roma, cu o scrisoare către papa Urban 
al VUI-lea, cerînd numirea unui episcop italian în locul celui polon, absent de patru ani, 

cu o întrerupere de 2 luni cu vreo doi ani mai înainte (adică în 1636), precum şi o scri¬ 
soare către Congregaţie, cerînd trimiterea a patru misionari franciscani la Iaşi, capitala sa, 

unde vin mulţi străini catolici. S-ar părea că s-ar fi întors în 1639 în Moldova, deoarece în 
memorialul bisericii din Iaşi, el apare în acest an ca vicar apostolic al Episcopiei de Bacău 

şi cu titlul de prefect (!) al misiunii din Moldova. Lucrul pare curios, deoarece Zamoyski 
trimisese ca vicar al său pe dominicanul Giacinto din Osimo, care e demis tocmai în 1641 
de Deodat (Baksid). Totodată ar însemna că Benedetto a fost trimis de două ori la Roma, 
deoarece el se întoarce din Italia, în 1640, cu doi misionari trimişi de Congregaţie — Bar- 
tolomeo Bassetti şi Simone Apolloni din Veglia — o dată cu ordinul Congregaţiei către 
Zamoyski de a se întoarce în episcopia sa, pe care i-1 înmînează el însuşi trecînd prin Po¬ 
lonia. El îi aducea şi domnului răspunsul papei la scrisoarea acestuia şi o copie a încheieri¬ 
lor conciliului de la Florenţa, precum şi nişte icoane. Benedetto afirmă că domnul i-ar fi 
cerut să-i demonstreze, de faţă cu mitropolitul şi alte înalte feţe bisericeşti, existenţa Purga¬ 
toriului. In acelaşi timp, Bartolomeo Bassetti pregătea o dezbatere cu călugării ortodocşi 
asupra purgatoriului şi a indulgenţelor. Este probabil că interesul domnului pentru asemenea 
discuţii era în legătură cu pregătirea conciliului de la Iaşi, convocat de Patriarhul de Constan¬ 
tinopol Partenie şi de Petru Movilă, pentru a formula o mărturisire de credinţă ortodoxă, 
care să fixeze poziţia bisericii faţă de catolici şi de calvini. 

Despre activitatea şi meritele sale este greu să ne facem o idee numai după elemen¬ 
tele ce le avem la îndemînă. Se pare că nu trăia în termeni buni cu ceilalţi misionari care 
îndreptau plîngeri contra lui. Nici la Constantinopol nu se bucura de o părere prea bună 
a vicarului patriarhal Giovanni din Fanano, care-i scrie secretarului Ingoli, la 29 februarie 
1643, că Benedetto ,,e aproape întotdeauna beat“ şi că hoinăreşte în afara hotarelor, bătînd 
drumurile Poloniei. La 4 iunie scrie din nou că l-a rechemat. Poate că datorită colindăriloi 
lui Benedetto, nu apare nici o clipă în darea de seamă a lui Deodato (Baksid) din 1641. 

Darea de seamă din 1636 a lui Remondi pe care o redăm mai jos a fost publicată de 
N. Iorga în Acte şi fragmente, voi. I, pp. 78—81, sub titlul Relation de Remondi cordeiier 
missionnaire contenant le nombre des Sglises de Moldavie du rit latin et leur estat, după 
manuscrisul de la Biblioteca Naţională din Paris sub cota ms. fr. 16158, p. 331 r—v°. Un 
alt exemplar se află în Arhiva Propagandei, Visite, XIV 294 ş.u. menţionat de L. Pastor ca 
inedit (vezi Stor ia dei Papi, versiune italiană după textul german, voi. XIII, Roma, 1931, 
p. 761, n. 1). 

Benedetto Remondi este cuprins de Sădi Ionescu în Bibliografia calatorilor..., pp. 131— 
132 şi de N. Iorga în Istoria românilor prin călători. I, pp. 300—301. 

MISIUNEA SA ÎN MOLDOVA 1 

1636 


Subsemnatul, fratele Benedict Emanuel Re- 
p. 78 mondi din Milan, minorit conventual, aflîndu-mă în anul trecut, 1635, şi 
anul acesta, 1636, ca misionar al Sacrei Congregaţiuni de Propaganda Fide 
p. 79 în provincia Moldovei, am început să vizitez oraşele şi satele în care se gă¬ 
sesc biserici şi oameni, care trăiesc sub autoritatea sfintei noastre maici, Bi¬ 
serica apostolica romană. 

Mai întîi, la intrarea mea în acea provincie, am găsit acolo o biserică 
de-a noastră, clădită din lemn, în oraşul ce se cheamă Galaţi şi este aşezat 
pe malul fluviului Dunărea; aici locuiesc 12 familii de unguri catolici, fără 
preot şi uneori vin în acest oraş cîţiva negustori catolici ragusani 2 pentru 
mărfurile şi negoţul lor. 

1 Traducerea s-a făcut după textul italian, publicat de N. Iorga, în Acte // fragmente , 
I, pp. 78—81. 

2 Araguset. Este ultima menţiune cunoscuta despre prezenţa ragusani lor în ţările noastre, 
căci în a doua jumătate a secolului al XVII-lea, raza operaţiilor comerciale ale Ragusei se 
îngustează simţitor. 

De acolo, într-o zi şi jumătate, am ajuns într-un oraş 3 numit Bîrlad, 
unde am găsit o mică biserică de a noastră cu clopotniţă, clădită tot din 
lemn, fără preot şi fără odăjdii 4 ; aici se găsesc 20 ae case de unguri cato¬ 
lici. La aceste două biserici, în afară de mine, care ca misionar am slujit 
de mai multe ori, vine din cînd în cînd pentru a împărtăşi pe credincioşi, 
parohul dintr-un alt oraş vecin, numit Huşi. Pînă în ziua de azi n-am putut 
vizita oraşul Huşi, nici măcar biserica noastră, din pricina necurmatelor 
incursiuni ale tătarilor, care roiesc în acele părţi; această biserică n-a fost 
vizitată nici pînă acum de monseniorul episcop 5 al acestei dieceze, şi am în¬ 
ţeles că ar fi acolo vreo sută de case de unguri catolici, care ţin un preot. 

Din Bîrlad, după o altă zi şi jumătate am mers în oraşul cel mai în¬ 
semnat al acestei ţări, numit Iaşi, unde obişnuieşte să şadă, de regulă, do¬ 
mul 6 susnumitei ţări, de neamul lui grec, şi un mare număr dintre boierii 
acestei ţări, toţi schismatici. în acest oraş am găsit o biserică de-a noastră 
cu clopotniţă, făcută din lemn, din milostenia unui boier grec, acum răpo¬ 
sat 7 ; în vecinătatea acestei biserici locuiesc eu de obicei. Sînt 65 de case de 
unguri catolici, francezi, veneţieni şi alţi negustori de la Constantinopol de 
rit roman. 

După mai multe luni, am plecat din Iaşi în alt oraş la o depărtare de 
şase leghe — care fac 30 de mile italiene — şi care se cheamă Cotnari; aici 
se află două biserici ale noastre, clădite din piatră: una din ele e aşa de 
bine închisă şi împrejmuită cu un gard puternic de lemn, încît cimitirul ce 
ţine de ea pare o adevărată cetăţuie, cu un turn mare, ce slujeşte de clopot¬ 
niţă 8 . Aici se află vreo 60 de case de saşi 9 catolici, care ţin un preot şi 
păstrează în biserică sfînta împărtăşanie, 

Plecînd apoi din Cotnari, am ajuns, după o cale de o zi, la un sat 
mare, numit Săbăuani, unde am găsit o biserică de a noastră clădită din 
piatră, care însă n-are odăjdii. Aici, socotind împreună şi alţi unguri catolici 
care locuiesc într-un sat vecin, am găsit vreo 80 de case de unguri de rit 
roman; ei ţin acum un preot care foloseşte odăjdiile bisericii noastre din 
Roman, un oraş aşezat pe malul rîului Moldova. Biserica din acest oraş e 
clădită din piatră şi sînt aici 10 familii de saşi şi unguri catolici îngrijiţi în 


p. 80 


3 Terra grossa (Expresie folosită şi pentru un tîrg mai mare). 

4 Sînt cuprinse în această denumire generală toate obiectele de cult necesare slujbei bise¬ 
riceşti reunite sub termenul de paramenta. 

5 Ioan Baptista Zamoyski, episcop catolic de Bacău (1633—1647). 

6 Vasile Lupu. 

7 Postelnicul Enache din Constantinopol. Vezi Dan Bădărău, Fost-a Enache din 
Constantinopol, arhitectul bisericii Trei Ierarhi din Iaşi?, în „Studii şi cercetări de Istoria 
Artei“, 1—2, 1956, pp. 284—290. 

8 Este biserica lui Despot Vodă. 

9 Erau de fapt germani, originari din regiunea Tokaj, localitate din Ungaria, vestită pentru 
vinurile ei. 

nevoile lor sufleteşti de acelaşi preot ungur, care locuieşte cea mai mare 
parte a anului la Săbăuani. 

[Din oraşul 10 Roman, trecînd rîul Moldovei, m-am dus în alt oraş, ce se 
cheamă Bacău, la o depărtare de patru leghe, unde am găsit două biserici 
de ritul nostru: una de piatră, care serveşte de reşedinţă episcopală şi cea¬ 
laltă de lemn, în vecinătatea căreia obişnuia mai înainte să stea parohul 
catolicilor, care îşi face acum slujba la biserica episcopală. Se află aci vreo 
40 de familii de unguri catolici, care ţin un preot şi păstrează sfînta împăr¬ 
tăşanie pentru neputincioşi. 

Plecînd de aci se ajunge la un sat mare numit Stăneşti 11 aproape de 
graniţele Ungariei, în care sat se află o biserică a noastră şi cîteva familii 
de catolici. Nu însemn numărul lor deoarece n-am vizitat încă acel sat, 
neavînd la îndemînă oamenii şi banii ce sînt de trebuinţă pentru a călători 
în asemenea ţinuturi de margine. 

Tot la graniţa Transilvaniei, unde din pricinele arătate mai sus n-am 
putut merge pînă acum, se mai află un sat mare numit Neamţ 12 unde 
— după cum mi-au spus nişte saşi catolici de ai noştri, locuitori ai acelui 
sat — se află o biserică a noastră ridicată din lemn, cu vreo 20 de familii, 
fără preot. 

La o depărtare de trei leghe de acest sat se află un oraş mare, numit 
Baia, pe care vizitîndu-1 împreună cu monseniorul episcop [Zamoyski] al 
acestei provincii, am găsit în el o mare şi frumoasă biserică de piatră, cu 
an turn care slujeşte de clopotniţă 13 . Sînt aici 38 de case de saşi catolici, 
care ţin un preot şi de asemenea păstrează cu multă evlavie prea sfînta 
împărtăşanie pentru neputincioşi. 

Plecînd din acest oraş, tot în tovărăşia monseniorului episcop, am ajuns 
după alte leghe într-un oraş foarte puternic, fiind aici o cetate întărită ce 
se cheamă Suceava, după numele rîului care o înconjură. Aici am găsit două 
biserici frumoase ale noastre, clădite din piatră, într-una din ele se păstrează 
sfînta împărtăşanie pentru bolnavi. Acolo sînt numai opt case de saşi cato¬ 
lici, care continuă să ţină un preot. 

p. 81 Alte biserici şi alte localităţi în care să se găsească credincioşi catolici 

n-am mai descoperit pînă în prezent, nici n-am auzit că s-ar mai găsi în 
această provincie . . . 


10 Cittâ. Se foloseşte aici termenul de cit ta, fiind vorba de un oraş episcopal (măcar 
şi ortodox). 

11 Steneg. Pare a fi satul Stăneşti, judeţul Bacău, editorul dă identificarea Slănic 
( = Sleneg). 

12 Nems = Tîrgul Neamţ. 

13 Vechea ctitorie a lui Alexandru cel Bun. 

Toate bisericile mai sus amintite sînt închinate slăvitei adormiri a prea 
fericitei Fecioare Maria şi sfinţilor apostoli Petru şi Pavel, sărbătorindu-se 
ziua lor cu deosebită solemnitate şi cucernicie. 

Şi astfel, eu fratele Benedict Emanuel Remondi din Milano, din tagma 
minoriţilor conventuali ai Sf. Francis, misionar pentru provinciile Moldova 
şi Valahia <întăresc cele de mai sus> prin semnătura mea 14 . 

Aliniatul din urma este redat în limba latină: Ita et ego, fraier Benedictus Emanuel 
Remundus de Mediolano. Ordinis Minorum Conventualium Sandi Francisci, Provinciarum Mol- 
daviae et Vallachiae Missionarius, mânu propria, ut supra . 


www.dacoromanica.ro 



SILVERIO PILOTTI DIN PENNA 

(? — după 1640) 


* 

Călugărul minorit conventual Silverio Pilotti din Penna 
a fost trimis în 1635 de către vicarul patriarhal de Constantinopol, împreună cu alţi doi că¬ 
lugări, tot conventuali, Giovenale Falco din Luni şi Benedetto Remondi din Milan, spre a 
sluji ca misionari în ţările noastre. Benedetto Remondi a trecut în Moldova, în vreme ce 
ceilalţi doi au rămas în Ţara Românească, Giovenale Falco primind curînd sarcina de co¬ 
misar al misiunii din această ţară. Dar pe cînd Giovenale s-a adaptat condiţiilor aflate de el 
la Tîrgovişte, înfăţişîndu-se în faţa domnului în port laic, şi circulînd în careta sau călare, 
încins cu arme la brîu, ajungînd curînd să vorbească româneşte, şi împrietenindu-se cu cle¬ 
ricii ortodocşi, îndeosebi cu un egumen foarte preţuit de domn, Silverio bătea drumurile, 
venind de la Tîrgovişte să slujească în capela ridicată de Locadello la Bucureşti, şi nesfin¬ 
ţită încă, privind cu ochi răi la tovarăşul şi superiorul său bine instalat în mănăstirea de la 
Tîrgovişte şi folosindu-1 pe el ca o slugă care sa robotească la bucătărie (!) (vezi declaraţiile 
sale din 28 dec. 1637 în volumul nostru pp. 103—105). Invidia, sau un rigorism sincer l-au 
făcut la 20 noiembrie 1637, să izbucnească în imputări vehemente, întîmpinate de Giovenale, 

cu o excomunicare rostită la repezeală într-o scenă din cele mai curioase, puţind fi calificată 
chiar de comică. La 2 decembrie, Silverio scrie la Constantinopol şi la Propagandă, ca să întrebe, 
chipurile, dacă excomunicarea era valabilă şi care era propria sa situaţie, întrucît el a continuat 
să slujească în biserică şi după aceea, dar în realitate pentru a se plînge de Giovenale şi a-1 
încondeia cît mai bine. Această scrisoare a mai fost urmată şi de altele. Din ele aflăm că 
încă din 1 august 1637, el denunţase intenţiile şi comportarea grupului de catolici din jurul 
lui Locadello şi a capelei acestuia din Bucureşti, într-o scrisoare trimisă nunţiului papal din 
Polonia. Cei puşi în cauză erau, în primul rînd, doi catolici veniţi din Constantinopol, amin¬ 
titul Locadello şi Antonio de Via, pe lîngă alţii mai puţin însemnaţi. Acuzările fantastice 
că aceştia ar voi să facă o „sectă nouă" sau să treacă la ortodoxie, că ar vrea să ţină femei 
în locaşurile sfinte şi ar duce o viaţă de epicurieni.. . etc. au la bază un fapt real, anume 

că acel grup de „ctitori" ai capelei foloseau chiliile din jurul capelei drept locuinţă cînd 
veneau la Bucureşti (vezi şi relaţia lui Baksif, n. 12 cu privire la piedicile ridicate de 

Locadello pentru a întîrzia sfinţirea bisericii, probabil pînă la obţinerea unui răspuns favo¬ 
rabil din partea Veneţiei, căreia voia el să i-o dăruiască). Se poate ca învrăjbirea cu Gio¬ 
venale din 20 noiembrie să fi fost o urmare a acţiunii pornite la 1 august contra lui L®ca- 
dello şi a grupului său. în scrisoarea din Bucureşti, din 2 decembrie 1637 (pe care o re¬ 
dăm în traducere), Silverio afirmă că mai trimisese încă alte trei plîngeri Congregaţiei de 
Propagandă, convins că scrisorile sale vor fi oprite, pentru motivele pe care le va arăta el 

personal la Constantinopol. într-o altă scrisoare, datată tot din 2 decembrie, dar cu locul de 
expediţie „da Provato p. Constantinopoli" (?) şi care pare să fie adresată secretarului Pro¬ 
pagandei, Ingoli, el declară că pleacă la Constantinopol, întrucît părintele Falco a vrut sâ-l 

omoare în noiembrie, cu prilejul fugii în munţi de teama tătarilor! El s-ar fi dus să slu¬ 

jească la Bucureşti, dar părintele Falco a refuzat sd-i dea un potir şi obiectele de cult nece¬ 
sare la liturghie... Lucrurile încep să ia un aspect ciudat. în scrisoarea din Ruseiuc, din 
28 decembrie, adresată probabil către secretarul Ingoli, el expune din nou toată chestiunea 
ctitorilor şi a capelei din Bucureşti, şi trecînd la conflictul său cu Falco, îl acuză pe acesta 
de a se fi însurat (fără alte dovezi decît nişte deducţii lipsite de logică). Vor trebui goniţi 
Locadello, Antonio de Via şi spiţerul George din Bucureşti, cît şi Giovenale de la Tîrgo- 
vişte, căci sînt uniţi între ei. Pentru aceasta este nevoie de scrisori foarte stăruitoare către 

domn din partea ambasadorilor de la Constantinopol, precum şi a regelui Poloniei... etc. 
La 1 martie — tot din Rusciuc — el afirmă că Giovenale a vindut bunuri mişcătoare şi 
nemişcătoare ale mănăstirii din Tîrgovişte pentru a plăti birul (?) (il Valaticbo), a se des¬ 
parţi de soţie (!) şi a pleca înapoi în Italia!... etc. In sfîrşit, la 4 aprilie ... declară că, 

trebuind să fugă, nu are alt refugiu decît la Constantinopol... Şi din nou împinge la obţi¬ 
nerea de scrisori de la ambasadorii din Constantinopol şi de la regele Poloniei, pentru scoa¬ 

terea misionarilor vizaţi, întrucît nu s-ar putea realiza altminteri acest lucru cît ar sta în 
scaun domnul actual (Matei Basarab). El însuşi plecat cu intenţia declarată de a se duce la 

Constantinopol, nu pare prea grăbit să ajungă acolo, ci se opreşte la Rusciuc, unde îşi află 
un rost momentan la un ragusan care îi dă întreţinerea, iar el oficiază sărbătorile Crăciunului 
în casa acestuia, nefiind biserică. Se gîndeşte să facă pe învăţătorul copiilor din localitate în 


99 


www.dacoromanica.ro 


număr de vreo 30... Dar în vederea unei plecări viitoare, cere să i se trimită răspunsul 

aşteptat de el părintelui provencial la Constantinopol. 

Scrisorile lui Silverio se caracterizează printr-un amestec ciudat de naivitate şi de calcul 
ascuns. Afirmaţiile sale, pornind de la elemente reale, sînt amplificate şi deformate, pînă a 
pierde orice contact cu realitatea iniţială. Invenţiile sînt destul de inconsecvente, lipsite de 
orice logică. De pildă, se plînge că Giovenale a vrut să-l omoare, şi apoi spune că acesta 

i-a refuzat ulterior potirul de care ar fi avut nevoie pentru a sluji la Bucureşti. Aceste două 
fapte în succesiunea aceasta se exclud reciproc. La 2 decembrie, la plecare se plînge că nu 

a primit nici o para din subsidiile trimise („Dipl. Ital.“, II, p. 340) iar la 28 decembrie 

scrie din Rusciuc că din banii trimişi pe trecut a primit doar 30 de scuzi şi nimic din ve¬ 
niturile mănăstirii de la Tîrgovişte, care se urcă la 60 de scuzi! Acuzările contra comisarului 
său urmează un mers progresiv: acela umblă în port laic şi nu slujeşte la altar, deci este 

însurat; este însurat fără nici o îndoială, vinde bunurile bisericii spre a-şi face bani pentru 
bir (?), pentru divorţul său şi pentru a se înapoia în Italia. Vrea să fugă, dar este oprit de 
străjile domnului (!?!). Chiar dacă pentru această informaţie din urmă Silverio a putut să 
fie înşelat de veşti fanteziste, primite de el la Rusciuc, în cursul lunii februarie, pentru cele¬ 
lalte rămîne el ca singur născocitor. 

Am crede că Silverio a fugit nu de teama de a fi ucis de comisarul său, ci de a fi 
ridicat pe sus şi trimis poate la Constantinopol ca element tulburînd ordinea din misiune. 
Este curios de comparat portretul făcut de Silverio lui Giovenale Falco cu acela schiţat de 
BakSic, în darea lui de seamă despre vizitaţia de la Cîmpulung, unde l-a găsit pe acesta 

slujind ca paroh. Nu are destule cuvinte de laudă pentru el şi felul în care se achită de 

datoriile sale. Scrisorile lui Silverio, în ciuda insinuărilor şi acuzărilor din ele, în care se 
amestecă şi elemente imaginare, conţin scene şi descrieri colorate, precum şi evocarea panicii 

din noiembrie 1637, cînd au fugit în munţi locuitorii din Ţara Românească de frica tăta¬ 
rilor. Ele au fost publicate de G. Călinescu în „Dipl. Ital.“, II, pp. 339—34l, precedate 
de explicaţii despre venirea lui în 1635 (Altre notizie ... p. 309)- 

SCRISOARE CĂTRE CONGREGAŢIA 
DE PROPAGANDA FIDE 1 

1637 , decembrie 2, Bucureşti 


... Părintele Giovenale Falco 2 a fost făcut p* 339 
comisar peste misionari de părintele Villani 3 , vicar patriarhal, care s-a să- 
vîrşit din viaţă, şi nici nu ştiu cum de l-a făcut provincial sau prefect al 
misiunilor din ordinul Sacrei Congregaţiuni, dar ori cum va fi fost numit 
voi povesti fără de legea care s-a întîmplat în 20 ale lunii trecute. 

^Numitul părinte nu poartă tot anul nici rasă, nici funie <francis- 
cană> la brîu şi nici tonsură, şi dacă totuşi altă dată le-a purtat, a făcut 
întocmai ca Bertoldo, care pentru a nu umbla nici despuiat, nici îmbrăcat, 
şi-a pus pe spate năvodul. Aşa şi acesta, cînd s-a dus la domn pentru oare 


1 Traducerea s-a făcut după textul italian publicat de G. Călinescu în „Dipl. Ital.“, II, 
p. 339, doc. nr. VII. 

2 Giovenale Falco da Luni, misionar şi comisar pentru misionarii din Ţara Românească. 

3 P. Villani, vicar patriarhal de Constantinopol, cf. P. Leonardus Lemmens, 
Hterarchta Latina Orientis. 

care milă, s-a dus în port românesc, la piaţă sau în locurile publice umblă 
fie călare, fie într-o trăsură 4 cu două covoare pompoase 5 . S-a întîmplat 
că în vremea cînd toată ţara 6 se refugia la Tîrgovişte, părintele se purta în 
aşa fel că făcea din mănăstire tavernă şi cîrciumă cu cîntece şi ţambale, ca 
acelea ce obişnuiesc să se facă fără ruşine în ospătăriile de acolo. Pentru 
lucrurile urîte care le făcea, eu l-am ţinut de rău pe părinte şi l-am ocărît, 
ca fiind un frate ticălos al Sf. Francisc, apostat şi eretic. Acesta îmbătat de 
vin şi de mînie, aşa cum era îmbrăcat în port românesc, şi-a pus patrafirul 
şi m-a excomunicat printr-un canon cuprins în regula noastră, potrivit că¬ 
ruia, dacă cineva aduce ocări superiorului său, va fi supus excomunicării 
aceluiaşi părinte. Eu, fără să fi fost deslegat de acesta, am slujit la altar 
şi mai slujesc şi acum. Supun cazul domniei voastre, ba chiar Sfintei Con¬ 
gregaţii a eminenţelor lor, dacă am făcut bine sau nu, date fiind împreju¬ 
rările amintite adică apostazie <sa>, pîngărirea celor sfinte şi faptul că 
este suspect de erezie, şi dacă în asemenea împrejurări mai are putere ca¬ 
nonul, ceea ce eu nu cred. Voi aştepta răspunsul şi măsurile de îndreptare 
oportune pentru liniştirea sufletului meu. Am mai scris alte trei scrisori 7 
Sfintei Congregaţii dar mă tem că nu vor ajunge pentru multe motive pe 
care le voi desvălui la Constantinopol. Deocamdată trimit aceste scrisori 
pentru ca domnia voastră ilustrisimă — de mi s-ar întîmpla ceva în tim¬ 
pul drumului — să ştie tot şi să transmită Congregaţiei că sînt gata să slu¬ 
jesc Sf. biserică ... etc. 


SCRISOARE CĂTRE CONGREGAŢIA 
DE PROPAGANDA FIDE 8 

1637 , decembrie 2. „ Provadia" 

Scriu scrisoarea de faţă inclusă aici, îndrep¬ 
tată către eminentisimul domn cardinal, prefect <al misiunii> .. . 

Să ştiţi că de un an şi cîteva luni, am mîncat împreună cu părintele 
Falco mai bine de trei obroace 9 de sare şi nu l-am putut scoate din gre¬ 
şelile sale; mai mult, părintele Villani, vicarul patriarhal de bună amintire, 
magistrul său, i-a scris mii de scrisori cu făgăduieli ca să plece de aici, dar 
nu a vrut deloc să-i dea ascultare, deşi se temea mult de acel părinte vicar, 

4 Carozzetta . 

5 Urmează: Sen za vestigio di frie . 

6 La Provincia tutta di Vtdachia rifugiava in Tregorste . In legătura cu atacul lui Va- 
sile Lupu, în cursul lunii precedente. 

7 S-ar părea ca aceasta scrisoare era îndreptată către prefectul misiunii de la Constanti¬ 
nopol. Vezi şi scrisoarea următoare. 

8 Ibidem . Aceeaşi dată ca scrisoarea precedentă, dar alt loc de expediere (!). 

9 Moggi. 

a cărui moarte era gata să mi-o atragă pe a mea, deoarece părintele <Falco> 
voia să-mi facă pocinogul să mă ucidă cu prilejul fugii în munţi, în timpul 
războiului, în luna lui noiembrie 10 . Dar cu ajutorul lui Dumnezeu am tre¬ 
cut de această primejdie cu băgare de seamă, şi fără scandal plec spre 
Constantinopol şi să dea Dumnezeu dacă scap de sabie, să nu mor de frig 
la Bucureşti. Acolo e o altă biserică a noastră şi locuitorii din acel oraş m-ar 
fi ţinut din compasiune, dar părintele Falco nu a vrut să-mi dea un potir 
şi alte obiecte de cult pentru a <putea> face slujbele. în acel oraş s-ar 
aduce mult folos învăţînd pe copii, căci este oraşul de reşedinţă al dom¬ 
nului şi locul unde se adună oameni de diferite neamuri printre care se află 
şi diverşi catolici. 

Find singur, nu pot să fac altceva decît ceea ce am făcut; dacă ar fi 
venit şi alţi tovarăşi, s-ar fi îndreptat totul. Nu am avut pînă acum nici un 
ban 11 din subsidiul trimis . .. 

Din Provadia 12 în drum spre Constantinopol. 

SCRISOARE CĂTRE CONGREGAŢIA 
DE PROPAGANDA FIDE 13 

1637 , 28 decembrie , Ruscitic 

Printr-un <raport> din 1 august trecut, p. 340 
adresat nunţiului din Polonia, am înştiinţat pe eminenţa voastră că în oraşul 
Bucureşti, în Ţara Românească, părinţii misionari Santo Felice şi Angelo din 
Sonnino 14 au ridicat, cu mare evlavie o biserică de lemn cu şase odăi bune, po¬ 
trivit cu condiţiile ţării, unde s-ar fi adus zi de zi oarecare folos întru propă¬ 
şirea sfintei noastre credinţe, dar în urma plecării -misionarilor pomeniţi mai 
sus şi a lipsei de călugări, au intrat în acele odăi Bartolomeo Locadello 15 din 
Veneţia, Antonio de Via din Constantinopol 16 , Giorgio băcanul împreună cu 
cîţiva alţi ţigani 17 , care din cauza unor datorii nu puteau rămîne în ţările lor; 
îndată au dat foc bisericii de lemn şi şi-au făcut una în chip de capelă; şi acolo 
am slujit eu adesea cînd veneam de la Tîrgovişte, iar uneori văzînd eu re- 


10 Vezi mai sus, n. 6. 

11 Quattrino . 

12 Dacă data de 2 decembrie a fost corect redată, atunci s-ar părea că indicaţia locului 
de expediere nu corespunde realităţii. 

13 îbidem, pp. 340—341, doc. IX. Adresantul este un cardinal, deci nu poate fi Fran- 
cesco Ingoli, secretarul Propagandei care nu avea acest rang, ci cardinalul prefect al Misiunilor. 

14 Angelo Petricca din Sonnino, misionar din ordinul franciscanilor conventuali. 

16 Bartolomeo Luccacello (!) Vezi biografia sa, în volumul de faţă. 

16 Antonio de Via din Constantinopol, franciscan conventual, misionar la Caransebeş şi 
totodată paharnic al domnului Ţării Româneşti. 

17 Ztngart . 


10} 


www.dacoromanica.ro 



34l 


lele lor deprinderi şi viaţa desfrînată şi epicuriană pe care o duc, le-am ară¬ 
tat în predicile mele că ea este mai degrabă scandaloasă decît cucernică. 
Ei nu vor <să urmeze> riturile catolice, precum mi-am dat seama cînd 
am botezat o fetiţă, nu vor să fie supuşi misionarilor apostolici, ci vor ca 
republica. Veneţiei să aibă grijă să trimită aici propriii săi (?) capelani 18 . 
Aşadar eu ţinînd seama de amănuntele privind persoanele de viaţa 
lor desfrînată, de scandalul ce se naşte, de puţinul cîşti sufletesc lor, 
al credincioşilor — ba chiar, au izgonit pe cîţiva buni <credincioşi>, 
cînd voiau să vină la slujbă, şi aceştia au trecut la ritul ortodox — sînt cu¬ 
prins de îndoială nu numai pentru că au pus stăpînire pe locul dobîndit de la 
misionari şi din pomenile binefăcătorilor, dar că vor să facă o sectă nouă, 
sau să se dedea obiceiului din Ţara Românească, de a ţine femei în loca¬ 
şurile sfinte (!) 19 . Aduc toate acestea la cunoştinţa voastră, ca fiind căpe¬ 
tenia prea vigilentă a congregaţiei, spre a lua măsuri .. . 

Printr-o altă <scrisoare> a mea, din Bucureşti, vă anunţam că în luna 
noiembrie trecută domnii Moldovei şi Ţării Româneşti s-au împăcat, dar 
acum războiul a început // din nou între ei. în acea lună noiembrie, spun, am 
descoperit că părintele Giovenale Falco d’Alcunio (^) avea soţie. Şi, cu toate 
că eram primul care îmi puteam da seama, după anumite semne: anume 
că n-a ţinut slujbă la altar niciodată, nici n-a purtat rasă, nici tonsură şi 
nici vreun alt atribut de călugăr catolic, cu toate acestea nu puteam să 
afirm aceasta, aşteptînd pentru a o face qualcbe buon rispetto. Dar acum 
lucrul este sigur şi a încercat să-mi joace festa, ucigîndu-mă, fără să-i pese 20 
că lucrul s-ar putea afla, şi găsea tot mereu vreun motiv de a se lua la 
harţă cu mine. Am îndurat totul cu răbdare şi am trăit ca un sclav, gătind 
ca bucătar prînzurile date de el la un oarecare egumen sau abate, care avea 
trecere pe lîngă domn. La mesele acestea şi în zilele de post, mă îndemna 21 
şi pe mine să mănînc carne şi să mă însor, după obiceiul românilor, cu 
vreo fată sau femeie ruşinată de el, cum l-a pus poate (!) şi pe părintele 
Giovenale să facă. <Dar> s-a ostenit degeaba. De aceea am primit de la 
părintele Falco multe înfruntări, pînă ce am fost silit să-mi dau gîndurile 
pe faţă, şi să-l fac de ocară, cum de putea fi atît de ticălos încît să pîn- 
gărească Sf. biserică şi să defăimeze religia, ţinînd circiumă, atunci cînd 
se refugia toată ţara Ia Tîrgovişte; iar dacă îşi ţinea femeie, trebuia cel 
puţin să n-o facă chiar atît de făţiş. Negînd aceasta, m-a excomunicat 
printr-un canon care se cuprinde în legile noastre, împotriva inferiorilor 

18 Di mandare li p-ri sui Cappellano. (!) (Capelanul e la singular, articolul şi adjectivul 
la plural!) 

19 Afirmaţie de pus poate în legătură cu faptul că Locadello şi ceilalţi tovarăşi ai săi 
locuiau în acea casă din care o parte era afectată cultului sub formă de capelă. Restul servea 
de han ctitorului. 

20 Senza la virili a che si sapesse . 

21 Subiectul fiind egumenul! 

care îşi insultă superiorii, susţinînd că el este adevăratul superior la Tîrgo¬ 
vişte şi că poate merge cum îi place, cînd călare, cînd cu trăsura cu două covoare 
şi cu servitor, amîndoi fiind încinşi cu cîte un pistol şi un cuţit. Din această 
pricină a trebuit să fug la Constantinopol, dar slavă Domnului după ce am 
trecut Dunărea am dat peste un sat pe nume Rusciuc, peste vreo 15 ragusani 
şi peste un negustor cumsecade jpe care îl chema Ser Simone 22 şi care m-a 
ţinut să fac sfînta slujbă de Crăciun şi mă mai ţine pînă ce va trece gerul 
şi îmi va fi un bun tovarăş de drum pînă la Constantinopol. Adevărul este 
acesta şi jl voi susţine la Roma. 

Dacă se va întîmpla să se susţină contrariul, prin mărturia unor ere¬ 
tici înşelători, eminenţa voastră să-l cheme pe părintele Falco care nu va 
veni, iar între timp să trimită noi misionari care să fie recomandaţi de 
ambasadorii catolici de la Constantinopole şi la nevoie cu scrisori de la 
prea puternicul rege al Poloniei, pentru ca să se aciuiască prin mijlocirea 
Monseniorului Nunţiu pe lîngă acesta sau pe lîngă alt principe, pentru cî- 
tăva vreme, pînă vor fi alungaţi suspomeniţii Bartolomeo, Antonio, Giorgio 
de la Bucureşti şi părintele Falco de la Tîrgovişte, unde — dacă va mai 
rămîne cîte ceva pe care nu va fi izbutit să-l risipească acel distrugător — 
ar putea sta acolo patru părinţi misionari spre a păstori potrivit dreptului 
canonic, biata turmă a credincioşilor, care se ridică la numărul de 288, îm¬ 
părţiţi între oraşele Tîrgovişte, Cîmpulung şi Bucureşti; pomeniţii domni 
Bartolomeo <şi> Antonio sînt uniţi cu părintele Falco. 

Mă voi opri în aceste ţinuturi pîna ce voi primi noi ordine de la dom¬ 
nia voastră, căreia îi doresc cea mai mare fericire. 

Rusciuc pe Dunăre <în drum spre> Constantinopol, 28, decembrie 1637. 

SCRISOARE CĂTRE CONGREGAŢIA 
DE PROPAGANDA FIDE 

1638, martie 1 , Rusciuc 23 

. Ca să scap cu zile, am fugit din Ţara P* 342 
Românească, îndreptîndu-mă spre Constantinopol, şi ca să nu mor de frig, 
de trei luni aproape stau, datorită oblăduirii domnului Simone Klongevich, 
ragusan, aici în provincia Rusoiucului, la o zi depărtare de Bucureşti, cu 
Dunărea la mijloc între ele. Unde mă aflu acum nu este biserică, nici orato¬ 
riu, dar se poate sluji în casa amintitului domn Simone. De cînd stau aici, 
am văzut că sînt 30 de catolici cu copii ce trebuie să înveţe carte, şi 
pe zi ce trece se înmulţesc, dar sînt împrăştiaţi prin satele vecine. Pentru 

22 Simone Klongevich. 

23 Ii?idem, p. 342, doc. nr. XI. Adresantul este un cardinal. Probabil tot prefectul mi¬ 
siunilor. 

acest motiv am chibzuit să rămîn şi să dau socoteală eminenţei voastre, ba 
chiar întregii congregaţii, ca să ştie cum trăiesc şi să-mi acorde obişnuitul 
subsidiu. Nu trimit nici o garanţie 24 în apărarea mea deoarece, cu mila lui 
Dumnezeu, la o simplă chemare, voi apărea în persoană înaintea eminenţei 
voastre şi a eminenţelor celorlalte. Pînă atunci, eu voi continua misiunea 
apostolică, acolo unde va fi nevoie, potrivit cu vicisitudinile acestor ţinuturi. 

Părintele Falco a vîndut bunurile mobile şi imobile ale mănăstirii din 
Tîrgovişte, ca să plătească birul 25 , să dea divorţ de soţie, şi să se întoarcă în 
Italia, dar o iscoadă a dat de veste domnului care l-a oprit 26 . Ceilalţi laici 27 
pe care i-am numit în altă scrisoare 28 a mea, s-au dus şi ei la domn spunînd 
că vor să trăiască şi ei după obiceiul din Ţara Românească şi să nu fie 
stînjeniţi de misionari în ce priveşte biserica din Bucureşti. Acelora nu nu¬ 
mai că li s-a îngăduit <aceasta>, dar li s-au făcut şi daruri, astfel că 
eminenţa voastră sau Sacra Congregaţie, de va trimite noi misionari, să 
facă aşa ca să vină cu scrisori de recomandare cu foarte mare autoritate 
din partea ambasadorilor de la Constantinopol, sau a altor potentaţi cum 
este regele Poloniei, pentru că altfel nu vor face nimic, atîta timp cît va 
fi acest domn. 


24 Fede. 

25 Valatico . 

26 Afirmaţie nesprijinită pe nimic şi lipsită de precizie. 

27 Secol ari: adică Bartolomeo Locadello, Antonio de Via şi Giorgio băcanul. 

28 Cf. mai sus, scrisoarea din 28 decembrie. 

SOLI MARI POLONI 
ÎN TRECERE SPRE POARTĂ 


SOLIA LUI KRASINSKI 
(1636) 


Soliile extraordinare polone care s-au succedat în al 
doilea sfert al secolului al XVII-lea aparţin unor momente de criză în relaţiile cu Poarta 

sau, mai bine zis, unui climat de mare incertitudine, începînd încă din deceniul al doilea 

al secolului al XVII-lea. Problema imediată era cea a stăpînirii Moldovei, care sub Ieremia 
Movilă fusese ocolită printr-o formulă ciudată de dublă suzeranitate, domnul recunoscîndu-se 

vasalul Poloniei fără a se rupe de Poartă. Luptele Movileşrilor au făcut să explodeze această 
fragilă construcţie, ce nu ar fi putut dăinui dealtminteri decît în cazul unui echilibru per¬ 
fect de forţe între cele două state rivale. Nici cînd se trece la un război efectiv pregătit şi 

declarat de Poartă — campania de la Hotin (1621) — nu se ajunge la o rezolvare a con¬ 

flictului, întrucît lupta s-a încheiat fără victoria vreuneia dintre părţi. De aceea şi solia 
extraordinară a lui Zbaraski pentru ratificarea tratatului de pace de la Hotin a însemnat nu 

acceptarea unei situaţii clare, ci sublinierea vechilor divergenţe. 

Ratificarea, cerută insistent de Poartă şi amînată sistematic de Polonia, era privită de 
aceasta ca o abdicare de la pretenţiile sale. De aceea, cînd, în sfîrşit, a trebuit să se plece 

la somaţiile indirecte transmise prin domnul Moldovei (Tomşa), stilul în care s-a manifestat 
ambasada trimisă, cu ifosul personal al marelui sol şi cu gesturile sale insolente pînă şi în 

divanul turcesc, trebuia să acopere umilinţa acelei confirmări. Acea solie din decembrie 1622— 
1623 a creat un model şi pentru soliile următoare şi îndeosebi pentru modul de comportare 
a marelui sol faţă de domnii Moldovei. 

In ciuda păcii aparente, relaţiile turco-polone erau sub veşnica ameninţare a inciden¬ 
telor provocate de tătari şi de cazaci. Ascensiunea mîrzacului tătar Cantemir, ajuns şi paşă 
de Silistra, care îşi înjghebase o stăpînire proprie şi autonomă în Dobrogea, iar apoi — după 
mazilirea sa de la Silistra — în Bugeac, de unde îşi îndrepta incursiunile după pofta inimii 
în ţările române sau în Polonia —- făcea din aceşti tătari „dobrogeni" de capul lor nişte duş¬ 
mani mult mai primejdioşi decît cei crîmleni la ordinele Marelui Han. Polonii au cerut, în 

repetate rînduri, îndepărtarea tătarilor din Bugeac. In 1627, sultanul scrisese regelui Poloniei, 
cerînd reciprocitate din partea acestuia cu privire la incursiunile cazacilor. In 1633, războiul 
polono-moscovit atrage după sine amestecul turcilor, care cheamă pe Cantemir, precum şi 
pe voievozii din Ţara Românească şi Moldova ca să li se alăture contra polonilor. Dar 
domnii se strecoară după o apariţie formală la Cameniţa Podoliei şi Moise Movilă este rugat 
de poloni să mijlocească pacea cu turcii (oct. 1633). însă solul polon, trimis îndată la 

Poartă, nu este lăsat să vină la Constantinopol decît în martie 1634, şi măcar şi atunci 
este concediat fără vreun răspuns. In iulie, regele Poloniei îi scrie sultanului, vestindu-i vic¬ 
toria sa asupra moscoviţilor şi invitîndu-1 să încheie o pace tot atît de necesară ambelor 
ţări. Dar, în acest răstimp, Moise Movilă părăsise Moldova, retrăgîndu-se în Polonia cu spe¬ 
ranţa de a-şi redobîndi domnia. în septembrie 1634, el încheie o înţelegere particulară cu 

hatmanul Koniecpolski, iar în 12 octombrie din acelaşi an, bailul Veneţiei scrie, cu prilejul 
venirii solului de pace al regelui Poloniei, că acesta ar avea intenţia să pretindă dreptul de a 
alege el pe domnul Moldovei în virtutea unui pretins obicei îndatinat! Această veleitate nu 
a fost încurajată de turci şi problemele mai spinoase au rămas să fie reluate mai tîrziu. 

In primăvara anului 1636, Polonia încheiînd războiul cu Suedia printr-o pace de 26 

de ani şi avînd acum oarecare libertate de acţiune, trimite o solie la Poartă, care să pro¬ 
testeze contra actelor de călcare a păcii şi să ceară înlăturarea violatorilor ei. Aceştia erau, în 
primul rînd, tătarii, şi anume tătarii aşa-zişi „dobrogeni" din Bugeac ai mîrzacului Cante¬ 
mir. Dar, în raportul lui Krasinski, solul trimis la Poartă în 1636 , era denunţat alături de 
aceştia şi domnul Moldovei, ca duşman principal şi permanent al Poloniei. Această acuzaţie 
este acum însoţită de afirmaţii privind lucrăturile domnului pentru a obţine ca desemnarea 

solului pentru misiunea la Poartă să fie făcută de autorităţile civile, adică de cancelar (Po- 
tocki) şi nu de cele militare, adică de marele hatman şi castelan de Cracovia Koniecpolski. 
Hotărîrea în această privinţă avea să fie dată de seim (Dieta Republicii polone). Domnul, 
fiind în termenii cei mai buni cu cancelarul şi în duşmănie cu castelanul de Cracovia, s-ar 
fi folosit de împărţirea membrilor dietei în diferite facţiuni pentru a determina, prin fac¬ 
ţiunea cîştigată de el, alegerea solului de către cancelar. Dar a biruit facţiunea hatmanului 

şi a fost desemnat de el un militar, Jerzy Krasinski, fiul voievodului polon Stanislaw Kra¬ 
sinski din Sandomir şi podstolnic al Podoliei. Era deci de aşteptat ca acesta, sub inspiraţia 

hatmanului, să-l pîrască pe domnul Moldovei la Poartă. Duşmănia hatmanului se datora le- 

gâturilor sale cu fostul domn, Moise Movilă, înlăturat din scaun de Vasile Lupu. Există chiar 
un angajament scris, subscris şi pecetluit de mîna fostului domn Moise Movilă, retras în 
Polonia, care se leagă faţă de Stanislav Koniecpolski, castelan de Cracovia şi mare hatman 
al coroanei să-i plătească anual 1 000 de ducaţi, mai dîndu-i pe an şi cîte 100 de boi pentru 
bucătărie şi 13 boloboace de vin, îndată ce va fi restabilit în domnie de regele Poloniei cu 
ajutorul castelanului! (30 sept. 1634). Hurmuzaki , Supl., II 3 , p. 611. 

In 1644, acelaşi hatman avea să fie socotit un foarte bun prieten al lui Vasile Lupu! 

Raportul lasă o impresie ciudată, ca şi cum marele sol nu aştepta decît un prilej pentru 
a-1 acuza pe domn de acte duşmănoase îndreptate contra Poloniei. La nevoie, un asemenea 
prilej de conflict putea fi şi creat, fără o bază reală. Se vede mersul progresiv al subiectelor 
de nemulţumire, l) Domnul nu a venit afară din oraş în întîmpinarea solului, ca Şt. Tomşa 

în 1622, la venirea lui Zbaraski! 2) Găzduirea nu a fost pe placul membrilor soliei. Aceste 

motive sînt considerate suficiente pentru a nu merge la domn şi a nu-i înmîna scrisorile re¬ 
gelui şi ale marelui hatman. Ba mai mult chiar. Solul refuză măcar să spună dacă are ase¬ 
menea scrisori pentru domn! La acest refuz însoţit de afrontul trimiterii înapoi a alimentelor 
date soliei, domnul nu a răspuns în alt fel decît oprind aprovizionarea ce trebuia asigurată 

pe drum membrilor delegaţiei polone, răspuns care corespundea întocmai gestului de sfidare 
al solului, refuzînd tainul ce-i fusese oferit la Iaşi. In sfîrşit, pentru a înlătura orice urmă 
de îndoială asupra intenţiilor domnului, sînt invocate nişte declaraţii foarte ciudate ale mem¬ 
brilor escortei moldovene care au însoţit pe sol pînă la hotarul Moldovei — cum că aveau 
poruncă de la domn ca să ridice pe locuitori contra delegaţiei polone spre a o nimici , dacă 
aceasta ar lua cumva ceva fără plată în cursul drumului. Este interesantă comparaţia purtării 
solului în Moldova cu cea de la Constantin op ol, descrisă de bailul veneţian Piero Foscarini 

la 3 mai 1636: 

„A ajuns, în sfîrşit, un ambasador din Polonia cu titlul de sol mare, care este un mi¬ 
litar, fiind colonel a 10 000 de ostaşi călări. El este plin de vioiciune şi de spirit. A intrat 
în acest oraş în ziua de 24 a lunii trecute, fiind întîmpinat de puţini ceauşi şi lipsind Ceauş 
başi care era ocupat, împreună cu mulţi dintre ai săi, cu plecarea lui Capudan-Paşa. Am 
pus să fie întîmpinat după cum e obiceiul, de către Secretar [secretarul bailului] care i-a ieşit 
înainte la trei mile distanţă de Poarta de Adrianopol, împreună cu cel al Franţei şi al 
Olandei. A venit, precum am scris, cu misiunea de a cere depunerea lui Lupu domnul Mol¬ 
dovei, pedepsirea şi îndepărtarea definitivă a Iui Cantemir, împiedicarea efectivă a năvălirii 
tătarilor, aşa cum s-a exprimat in vivissima maniera în prima audienţă la Caimacam [Tabani 
Mehmed Paşa, mare vizir şi caimacam 1632—1637], la care s-a dus cu o însoţire (comittiva) 
numeroasă şi precedat de trîmbiţaşi, // de care lucru s-a indispus zisul vizir, care a pus să-i 
oprească din trîmbiţat, zicînd că nu este obiceiul ca vreun ambasador, al oricărui principe ar 
fi, să purceadă şi să vină în felul acesta. In expunerea sa, el [solul] a zis că respectul pe 
care regele său şi republica au vrut să-l poarte împăratului l-au făcut să trimită această 
ambasadă pentru a cere ca în executarea păcii, să se treacă la înfăptuirea punctelor de mai 
sus, declarînd că dacă ordinele şi poruncile M. Sale [ = Sultanul] nu îl vor scoate pe prin¬ 
cipele Moldovei şi nu vor numi în acea slujbă pe un altul discret şi modest, atunci ei [ = po¬ 
lonii] vor fi siliţi să-l ridice ei-înşişi cu forţa. Nu a fost de loc bine venit acest lucru, paşa 


109 


>. 490 


www.dacoromanica.ro 


zicîndu-i că nu era un fel <potrivit> de a trata Poarta, că stăruinţele sale nu erau con¬ 
forme cu cuprinsul scrisorilor sale (che le sue instanze non eramo conformi al contenuto 
delle sue lettere) şi cu puţine cuvinte şi răspunsuri generale l-a concediat, amînînd dinadins 
sărutatul mîinii Regelui [ = Sultanului] pînă ce obosit de zăbavă va mai scădea din ifosul 
comportării sale, de care lucru s-a supărat solul şi se zice că a refuzat suma de ţechini care 
i se plătea în fiecare săptămînă, socotită la zece ţechini pe zi, declarînd că regele Poloniei 
are bani destui pentru a-şi întreţine solul fără ajutor străin. 

Se crede că s-a stabilit o înţelegere între regele Poloniei, marele cneaz de Moscova şi 
regele Persiei după pacea încheiată între primii doi ( Hurmuzaki, IV 2 , pp. 488—489). Iar 
vreo trei săptămîni după aceea, la 26 mai, bailul observă ( ibidem, pp. 489—490): 

„Ambasadorul Poloniei nu a putut încă să-l vadă pe Sultan şi este destul de necăjit 
şi măcar că în răstimp cere des să fie primit în audienţă de M. S. sau să fie concediat, nu 
poate totuşi obţine nici una, nici alta, primind doar răspunsuri generale şi fiind amînat 
din zi în zi . . . 

... Şi cît priveşte al treilea [punct] el neagă că ar fi declarat Caimacamului că dacă 
nu va scoate pe domnul Moldovei cu poruncă de aici, atunci regele Poloniei va face aceasta 

cu propriile sale forţe şi aşadar a zis că atunci cînd va fi introdus înaintea sultanului nu va 

fi neştiutor că se află în prezenţa unui principe mare şi că deci va vorbi cu el cu acel res¬ 
pect care se cuvine, potrivit cu scrisorile pe care le va înfăţişa şi în conformitate cu mi¬ 
siunea pe care o deţine. — D. ambasador al Angliei a adus vorba cu iscusinţă despre maniera 
violentă în care uneori au purces împăraţii otomani contra ambasadorilor de care s-au socotit 
jigniţi, şi a avut drept răspuns că profesiunea sa este aceea de soldat şi că deci nu pune mare 

preţ pe viaţa sa, că a văzut de multe ori moartea în faţă, şi insinuîndu-i-se nu ştiu ce despre 

tăierea nasului şi urechilor, a arătat din răspunsul său că aceste cuvinte nu i-au plăcut. Eu, 

fiind rugat de Excelenţa sa, am pus prin intermediul lui Grillo [marele dragoman al Veneţiei] 
o vorbă pentru el la Caimacam* [cu măsură şi discreţie.. . etc. Solul îi mulţumeşte]. Aici 
e teamă că ar mai putea izbucni războiul. Vasile Lupu s-a oferit ca fără oaste şi bani <de 
la turci>, ci doar cu ajutorul domnului Ţării Româneşti să apere cele două ţări şi să 
oprească intrarea Polonilor în împărăţia turcească. Dar se crede că e nevoie de forţe mai 
mari. De aceea s-a acoperit neascultarea lui Cantemir şi rebeliunea hanului tătar, despre care 
a scris Capugi-başi că a refuzat să meargă contra Perşilor". 

Reţinem declaraţia marelui vizir că stăruinţele solului nu erau conforme cu cuprinsul 
scrisorilor sale. S-ar putea deci ca solul să fi adăugat din proprie iniţiativă acest punct la 
cele din instrucţiunile sale, fiind sigur de asentimentul castelanului de Cracovia. Iar toate 
dovezile duşmăniei lui Vasile Lupu ar fi justificat o asemenea intervenţie. Este iarăşi ade¬ 
vărat că marele vizir şi caimacam este acelaşi care a fost mituit de Vasile Lupu în 1639, 

pentru a obţine înlocuirea lui Matei Basarab cu Vasile Lupu şi care a fost executat pentru 
acest motiv. 

In politica diametral opusă urmată în această vreme de domnii rivali ai Moldovei şi 
Ţarii Româneşti faţă de Poartă, ei foloseau metode identice în captarea dregătorilor mai 
influenţi ai seraiului. Dacă Matei Basarab reuşeşte în chipul acesta să se menţină, Vasile 

Lupu pretinde să obţină pe această cale şi domnia Ţării Româneşti. Foarte abil, dînd dovadă 

de zel pentru Poartă, el ştie să înlăture radical primejdia permanentă a unui Cantemir bei 
urmat de cetele de tătari din Bugeac. Faţă de acesta, acţiunea sa mergea paralel cu cererile 
polonilor. Dealtminteri, în 1637 el caută o apropiere de Polonia. Avem şi unele ecouri ale 
luptei tăcute dintre cei doi domni, cu izbucniri scurte şi iluzorii în 1637 şi 1639, dar nu în 
rapoartele solilor, ci în darea de seamă a unui emisar polon, martor la Poartă a epilogului 
încercării a doua a lui Vasile Lupu de a se înstăpîni în Ţara Românească, al cărui nume 
apare şi în solia lui Krasinski — şi care este curînd apoi trimis într-o misiune la Poartă. 

în privinţa raportului obsenăm că el se încadrează într-un tipic dat, în care intră 
aceleaşi elemente ca în descrierea soliei lui Zbaraski (1622—1623) de către Twardowski (vezi 
Calatori, IV). Avem deci un itinerar oferind prilej de meditaţie asupra polonilor căzuţi în 
Moldova, fie în luptele Movileştilor sau în aventura lui Graţiani şi, în sfîrşit, în războiul 

de Ia Hotin, cu unele adînciri în trecutul mai îndepărtat (Ştefan cel Mare) sau mai apro¬ 
piat (Mihai Viteazul). Urmează apoi ciocnirea directă cu domnul (ca în 1622), în dialoguri 
aparent corecte, cu tot felul de rezerve mintale şi implicaţii nerostite, sau lupta mai aprigă 
şi nevăzută, purtată prin persoane interpuse (ca în 1636—1640). Deşi nu stau efectiv faţă 

în faţă, ei sînt totuşi ca doi luptători ce se înfruntă cu privirea înainte de încăierare. Acesta 
este modelul urmat şi de Krasinski şi — după el — de solii următori. Model de comportare 
şi de redactare a darii de seamă a soliei destul de asemănătoare şi în esenţă şi în amănunte. 
Pînă şi sciatica solului principal se repetă fidel Ia Miaskowski, după o primă apariţie la 

Krasinski. 

Este şi o parte de notare directă, dar ea se reduce la amănunte. Din cînd în cînd se 
desprinde un moment unic: oferta de cooperare a lui Matei Basarab şi dojana pentru indife¬ 
renţa Republicii la soarta ţărilor robite de turci. 

Descrierea soliei lui Jerzy Krasinski, care cuprinde şi relaţiunea călătoriei prin Moldova, 
a fost alcătuită de un nobil subaltern al lui Krasinski, rămas anonim. Păstrată într-un manu¬ 
scris din biblioteca Ossolinski din Lwow, ea a fost publicată de Klemens Kantecki în lucra¬ 
rea Z poddrozy Oswiecima (Din călătoriile lui Oswiecim), căci editorul a atribuit-o, din 

eroare, cunoscutului călător polon Ştefan Ofwiecim. 

Istoricul V. Czermak, care a publicat operele lui Oswiecim, a arătat în introducerea la 
Scriptores rerum Polonicarum XIX, Cracovia, 1907, p. IX ş.u. că nu i se poate atribui pater¬ 
nitatea acestei descrieri. Din informaţiile cuprinse în text privitoare la luptele dintre poloni şi 
turci ar rezulta că autorul era un oştean, curtean de frunte, al „podstolnicului** Podoliei, Jer¬ 
zy Krasinski şi că se bucura de încrederea deosebită a solului, de vreme ce l-a reprezentat 
în prima sa audienţă la Matei Basarab. 

O versiune românească a acestui text a fost dată de P. P. Panaitescu, în lucrarea Cala¬ 
tori poloni în ţările române , Bucureşti, 1930, pp. 22—33. 

Krasinski (m. 1674) însuşi a lăsat o lucrare în manuscris cu caracter istoric intitulată 
Taniec Reczypospolitej polstiej, privitoare la războaiele polonilor cu suedezii, ungurii, cazacii, 
românii şi ruşii între 1655 şi 1669. A fost publicată fragmentar de Al. Buchner la Cracovia 
în 1848. 

DESCRIEREA ANONIMĂ A SOLIEI 
LUI JERZY KRASINSKI (1636) 1 

1636 


[Ajuns la Cameniţa, solul a trimis pe tălma- 
p. 22 ciul său, armeanul Romaskiewicz, la Domnul Moldovei, vestindu-i trecerea sa şi 
cerînd să fie primit cum se cuvine unui sol mare al regelui Poloniei.] 
— 18 martie. După ce am rînduit toate cele necesare pentru drum şi 
după oficierea serviciului divin marţea mare, căpătînd şi binecuvîntare de 
drum de la preot, am plecat din Cameniţa, dorind să înoptăm la Hotin. Dar 
întrucît gheaţa de pe rîul Nistru începuse să se topească, şi din cauza dese¬ 
lor sloiuri de gheaţă, trecerea rîului era cu neputinţă, a trebuit să rămînem 
peste noapte în Zwaniec 2 . 

... 19. A doua zi, cînd sloiurile au început să se rărească, am trecut 
Nistrul în bărci legate. După aceea ne-a venit foarte greu să găsim locuinţă. 


1 După versiunea română dată de P. P. Panaitescu în Calatori poloni ... pp. 22—33, 
comparată şi cu textul original publicat de Klemens Kanteski, şi cu unele mici deosebiri. 

2 Orăşel pe malul stîng al Nistrului. 

Pierzînd toată ziua cu aceasta a trebuit să înoptăm în Hotin, deşi am fi 
dorit să mergem mai departe. Acest oraş, Hotinul, se ştie doar, a fost bun 
şi arătos, dar din cauza deselor războaie şi tabere puternice moldoveneşti şi 
turceşti, cît şi ale noastre, anume în anul 1621 ... oraşul a fost distrus din 
temelie, aşa încît astăzi abia a mai rămas ca un sat şi încă foarte nenorocit. // 
Cetatea însă, care se află pe o stîncă înaltă chiar pe malul Nistrului, nu este 
de dispreţuit, deşi se găseşte între două dealuri, de pe care ar putea sa fie 
vătămată. în cetate se poate intra dintr-o singură parte, pe un pod înalt 
de lemn. Acolo stă pîrcălabul Buhuş 3 , un om demn şi înţelept cum sînt 
puţini între ai lui, dar fiindcă nu l-am găsit la Hotin, nu am aflat 
acolo nici o bunăvoinţă. în orăşel este o biserica de zid destul de buna , 
doua de lemn 4 şi o biserică armenească. 

Tot acolo am cercetat acele întărituri, care au fost săpate în jurul 
taberei noastre, în anul mai sus amintit, împotriva lui Osman 5 , împăratul 
turc; ele şi acum se mai văd şi cîmpiile acoperite atunci cu trupurile duşma¬ 
nilor ce le albesc şi azi cu oasele lor.. • 

... 20. Plecînd în joia mare, după masă, din Hotin, am mers prin 
cîmpii netede şi vesele, şi cam la vreo patru mile am trecut în vad rîul 
Prut (acest rîu este vestit printr-o înfrîngere de odinioară a noastră) 6 . Noap¬ 
tea am stat în satul Rădăuţi 7 , care în vechime se numea Călăraşi, adică 
oameni slujitori, a căror sarcină era să vină la oastea domnului la război. 
Acum însă nu mai sînt călăraşi, ci numai ţărani simpli. Acuma călăraşii sînt 
folosiţi numai pentru trimiterea scrisorilor. 

... 21. Plecînd de dimineaţă am prînzit la două mile de aici, în satul 
Străşineni 8 şi am petrecut noaptea la Ştefăneşti 9 . Şi acest orăşel înainte 
vreme era însemnat după cum se vede din aşezarea lui şi după biserica de 
zid frumos clădită, dar acuma ruinată, pentru restaurarea căreia acum se 
cară pietre şi alt material. 

. . : 22. Două ceasuri înainte de a se face ziuă am pornit trecînd prin 
o cîmpie frumoasă şi veselă. După trei mile am luat masa pe Prut în satul 
Tabăra 10 în jurul căruia se văd „in magna circumferentia* valuri mari de 
pămînt 11 săpate de la un mal la celălalt mal al rîului, [oare forma un 


3 Vezi Dicţionarul marilor dregători , pp. 355—356. Dumitru Buhuş, pîrcălab, 1635 ia¬ 
nuarie — 1637 martie; pîrcălab de Neamţ 1641 aprilie, mare spătar 1645 martie—august. 

4 Aceste cuvinte lipsesc din versiunea dată în Călători poloni ... 

5 Osman al Il-lea, sultan otoman (1618—1622). 

6 Este vorba de înfrîngerea polonilor din anul 1620. 

7 'Radyowcach pe rîul Prut (judeţul Botoşani). Nu trebuie confundat cu oraşul Rădăuţi. 

8 Strasznianacby azi dispărut. 

9 Tot pe Prut. 

10 Taborzyskoszczacb = Tabăra pe aceeaşi vale a Prutului (jud. Iaşi). 

11 Din vremea campaniei lui Zolkiewscki din 1620. Vezi şi Călători IV. 

cot] 12 . Se vede că a fost în acel loc multă oştire şi tabăra (de la care şi-a 
luat şi satul numele). După prînz am pornit spre Iaşi, prin lunca Prutului şi 
24 prin cîmpii frumoase. Lîngă satul numit // Cîrniceni 13 am trecut podul peste 
rîul Jijia, care acum era cu totul secat, dar deseori este plin de apă între 
malurile ei şi la cea mai mică creştere a apelor se revarsă 14 . Acest rîu este 
vestit şi memorabil prin înfrîngerea 15 lui Potocki, de către Tomşa 16 , care 
era atunci domn al Moldovei. Cel dintîi a fost măcelărit aproape cu toată 
oştirea lui şi oştenii zvîrliţi în acest rîu 17 . 

După oraş şi pod, am străbătut o cîmpie mică, şi după aceea am urcat 
un deal destul de înalt şi de repede, pe care se află o movilă înaltă, numită 
movila lui Stroici. Cu prilejul înfrîngerii lui Potocki, Tomşa prinzînd pe 
Stroici 18 , boier moldovean, care trecuse de partea noastră cu un anumit 
număr de oameni, a pus să fie tăiat pe acest deal împreună cu alţi boieri, 
şi îngropîndu-1 acolo, a ridicat spre vecinică amintire acea movilă care a 
poruncit să se numească cu numele lui. 

Cînd am început să coborîm de pe acest deal, ne aşteptam ca domnul 19 
—• cunoscîndu-şi îndatoririle faţă de marele sol al Poloniei, şi mai ales că 
fusese prevenit şi anunţat de către Romaszkiewicz 20 , — să iasă înaintea 
noastră în persoană, după cum este obiceiul. Dar din duşmănia sa îndîrjită 
împotriva republicii polone, nu şi-a făcut datoria ci a trimis în întîmpina- 
rea noastră numai cîţiva boieri cu două steaguri, dintre care unul era al¬ 
bastru cu o cruce roşie, iar celălalt alb cu o dungă roşie. Cînd s-au apropiat 
de noi, solul a coborît din caretă şi i-a primit 21 , destul de rece din cauza 
onorurilor refuzate. După aceea a încălecat solul şi am continuat drumul 
trecînd printre dealuri, acoperite din toate părţile de vii foarte dese. Spre 
seară am intrat în Iaşi şi am stat la gazdele ce ne fuseseră hotărîte care 
erau foarte mizerabile 22 . 

Ajungînd în Iaşi, ne-am fi aşteptat la mai multă bunăvoinţă din par¬ 
tea domnului, decît am aflat, căci pe lîngă faptul, că nu ne-a întîmpinat în 
persoană, ceea ce era obligat sa facă, 23 acum ne-a dat şi gazde mizerabile 
şi nu a făcut nici cea mai mică pregătire pentru primirea noastră, după 


12 Paranteză explicativă introdusă în text. în original nu există. 

13 Kryniczany . 

14 In altă versiune: devine foarte mocirloasa j/ lutoasa . 

15 în lupta de la Cornul lui Sas (19 iulie 1612). 

16 Ştefan Tomşa, domn al Moldovei (1611—1615). 

17 Viind împotmolit în acest rîu aproape cu toată armata sa, 

18 Ve 2 Î Miron Costin, Cronica ed. P. P. Panaitescu, p. 60. 

19 Vasile Lupu. 

20 Tălmaciul soliei. 

21 După ce s-a salutat cu ei, 

22 In altă versiune: la hanuri indicate dinainte sau găsite la întîmplare. 

23 Lipseşte din versiunea din Călători poloni,,, 

obiceiul cuvenit solilor, deşi îl vestisem din vreme. De abia a doua zi, în 
ziua de Paşti, ne-a trimis ceva carne şi alte cîteva lucruri mărunte, poftin- 
du-ne să ne ducem luni la el la masă. 

Acest domn se afla, în acea vreme în mare duşmănie cu patria noas¬ 
tră 24 , şi mai ales cu măria sa domnul castelan al Cracoviei 25 , deoarece acesta 
vedea şi toate planurile şi lucrăturile sale şi mai intervenise la Poartă ca 
să fie înlăturat, ca unul ce strică pacea generală. // De aceea 26 în dieta 
precedentă domnul se silise prin facţiunea lui şi prin daruri ca să obţină 
ca solul <la Poartă> să fie trimis dintre partizanii cancelarului 27 ,’ pe care 
şi-l ştia favorabil, şi nu dintre acei ai hatmanului 28 . Dar deoarece republica 
hotărîse ca solul să fie ales dintre oşteni, deci în legătură cu hatmanul, şi 
cum domnul nu izbutise să împiedice aceasta cu facţiunea lui, era foarte 
supărat, ştiind bine că toate faptele lui vor fi date pe faţă la Stambul, ţ>e 
cînd altul poate le-ar fi tăinuit ... De aceea a şi arătat aşa de puţină bună¬ 
voinţă şi politeţe faţă de sol. Regele şi castelanul Cracoviei se aşteptau la 
aşa ceva, totuşi dăduseră solului scrisori către dînsul, ca acesta să i le 
predea cînd îl va vedea, dacă domnul se va fi arătat aşa cum se cuvine. 
Dar deoarece solul a văzut la el atîta duşmănie şi rea voinţă, nu numai că 
a refuzat să meargă la banchetul la care fusese poftit, dar nici n-a vrut să-l 
vadă, şi nici nu i-a trimis scrisorile, şi chiar acea puţină mîncare ce i-o 
trimisese pentru bucătăria lui, a poruncit să i-o trimită înapoi. în acea zi 
a venit la sol boierul Catargiu 29 , un grec fruntaş în aceste ţări după naştere 
şi inteligenţă, dar după cîte am putut înţelege nu prea ne era prieten. Acesta, 
vorbind între patru ochi cu solul, a căutat să afle care era scopul soliei, 
ceea ce făcea din porunca domnului, dar nu a izbutit căci solul a înţeles 
ce voia. El a îndemnat apoi pe sol să cedeze şi să vină în casa domnului, 
şi scrisorile, dacă erau 30 , să le dea. Aceasta o făcea ca să poată mai tîrziu 


24 Din cauza sprijinului dat Movileştilor de către Koniecpolski. 

25 Castelanul Cracoviei este unul şi acelaşi cu hatmanul Coroanei Koniecpolski. 

26 In altă versiune: De aceea a lucrat cu tot dinadinsul la dieta de război, folosind 
anumite fracţiuni ce se în voi au la aceasta şi răspîndind daruri mari, pentru a obţine ca solul 
său să fie trimis din însărcinarea domnului cancelar, pe care şi-l ştia binevoitor, iar nu din 
însărcinarea hatmanului. Intrucît însă Polonia avea interes ca solul să fie ales dintre militari 
şi din ordinul hatmanului, iar el, domnul, nu putuse să schimbe aceasta prin fracţiunile folo¬ 
site de el, era foarte supărat... (Precum se vede, deosebirea dintre cele două versiuni este 
minimă, ea constînd în folosirea termenilor de facţiune sau fracţiune. Cum amîndouă în con¬ 
textul de faţă au acelaşi sens de clică sau grupare aparte, nu semnalăm faptul decît cu titlu 
de curiozitate). 

27 Toma Zamoyski, conte de Zamosc, cancelar al Poloniei. 

28 Hatmanul Stanislaw Koniecpolski sprijinea la domnie pe Moise Movilă, cu care în¬ 
cheiase chiar un fel de contract particular. Totuşi în 1644, iezuitul Paul Beke îl va declara 
foarte bun prieten cu Vasile Lupu. 

20 Apostol Catargiu, Dicţionarul marilor dregători p. 370; m. post. 1635—1643. 

30 Ar rezulta deci că solul tăinuise existenţa acelor scrisori. 

domnul să se dezvinovăţească la Poartă cu acele scrisori ale regelui, dove¬ 
dind cu ajutorul lor că nici regele, nici republica nu-i sînt duşmani, ci numai 
castelanul Cracoviei. Ca să poată îndupleca pe sol i-a făgăduit din partea 
domnului 6000 de taleri cu leu, precum şi o bună recompensă pentru fie¬ 
care în parte din ceilalţi membri ai soliei şi toate celelalte de trebuinţă 
pentru drum şi pentru înlesnirile de călătorie. Dar solul păzindu-se de nesin- 
ceritatea şi intrigile lui, văzînd care este scopul politeţii lui, şi preţuind 
mai mult cinstea lui şi a republicii decît darurile domnului, nu a primit cu 
nici un chip să întunece în mod public demnitatea regelui şi a hatmanului 
pentru daruri particulare. Aceasta nu putea decît să întărîte şi mai mult 
pe domn, văzînd că nici unul din şiretlicurile lui nu izbutise. Stînd aici în 
Iaşi toată acea zi de paşti, am ascultat de dimineaţă liturghia şi după amiaza 
am petrecut-o vizitînd oraşul, care deşi este capitală, sau oraş de scaun al 
Moldovii, sediul domnilor, totuşi nu are nici o întăritură în jurul său, peste 
tot se poate intra şi ieşi. întinderea lui este atît de mare, încît se zice că 
p. 26 are mai mult de şapte // mii de case, ceea ce e de crezut după circum¬ 
ferinţa lui care e destul de mare, şi după desimea caselor. Cele mai multe sînt 
mizerabile şi acoperite cu stuf, afară de cîteva curţi boiereşti 31 . Castelul era 
înainte vreme destul de sărăcăcios, dar domnul de acum pentru a avea o 

locuinţă comodă l-a restaurat foarte bine şi l-a îndreptat şi a făcut întări- 
turi bune de jur împrejur. Chiar în faţa palatului se află o biserică fru¬ 
moasă, Sf. Nicolaie, clădită din piatră cioplită. Mai sînt şi alte biserici fru¬ 

moase de zid, pe diferite străzi. Este şi o biserică catolică de lemn 32 , pe 
care o îngrijesc misionarii franciscani 33 din Italia. în sfîrşit se află şi o 

mănăstire frumoasă de zid 34 , pe un deal lîngă oraş, într-un loc bun; mai 
mult nu-i nimic demn de văzut. 

Locuitorii acestui oraş sînt numeroşi şi de diferite naţiuni, cum ar fi: 
turci, greci, armeni şi de-ai noştri negustori, care aduc marfa lor aici şi în 
alte locuri. 

Femeile din acest oraş ca şi în întreaga ţară a Moldovei sînt deosebit 
de frumoase. Ţara Moldovei este pe alocuri netedă dar cea mai mare parte 
e deluroasă şi muntoasă; e o ţară mănoasă şi bogată. Pe dealuri sînt pretu¬ 
tindeni movile care sînt semne ale războaielor multor neamuri. 

... 23. A venit la sol Buhuş, pîrcălabul Hotinului, chipurile spre a-i 
face o vizită, dar în realitate spre a afla în ce condiţiuni ar vrea solul 

31 Abia în 1647 boierii mai înstăriţi au început să-şi clădească curţi de piatră (N. I o r g a, 
Histoire des Roumains, XI, p. 184). 

32 Era de lemn, dar cu temelie de piatră. Vezi relaţia lui P. Bonici, în volumul de faţă. 

33 Mai de mult, pe vremea lui Bonici, erau doi franciscani. La trecerea lui Barsi slujeau 
acolo ba franciscani, ba dominicani (cu referire, probabil, la Giacinto din Osimo). Mai tîrziu 
este amintit conflictul dintre parohul bisericii şi misionarii italieni pentru această biserică. Vezi 
relaţiile lui Baksic şi Bandini pentru anii 1641 şi 1645. 

34 Mănăstirea Galata. 

să vadă pe domn şi să-i dea scrisorile, dar neobţinînd nimic, a salutat pe sol 
şi a ieşit. în aceeaşi zi adică în lunea paştilor, duj)ă ce solul a trimis scri¬ 
sori castelanului Cracoviei, arătîndu-i pe larg toata duşmănia domnului, am 
ieşit singuri din Iaşi numai cu membrii soliei, la ceasul prînzului. 

Văzînd domnul hotărîrea noastră şi că nici nu-1 rugasem pentru o 

gardă 35 care se dă de obicei pentru a onora soliile, a vrut totuşi să arate că 

îşi face datoria şi a trimis cîteva zeci de boieri sub un steag albastru, ca 

să însoţească pe sol. Pe cînd noi treceam pe sub castel, ei ne-au ieşit în 

cale, dar solul a trimis la ei, spunîndu-le să se întoarcă înapoi, neavînd ne¬ 
voie de o suită aşa de sărăcăcioasă ca număr. Deoarece ei însă nu se puteau 
întoarce fără voia domnului, am fost nevoiţi să ne mulţumim cu această 
bunăvoinţă a lor. Ieşind din Iaşi, străbătînd un drum rău pe o distanţă de 
o milă şi jumătate, am fost siliţi să trecem peste un deal înalt, foarte repede 
şi de asemenea prin pădurea numită „bucovina" 36 foarte mare şi vestită 
prin înfrîngerea cea însemnată a lui Ioan Albert, regele Poloniei şi a oştirii 
lui . . . etc. 

// Ne aşteptam şi noi să avem în această pădure vreun necaz, căci aici e 
de obicei locul de întîlnire a tuturor bandiţilor, dar cu ajutorul lui Dum¬ 
nezeu am străbătut-o fără nici o tulburare şi îndată, după ce am ieşit din 
pădure, ne-am oprit pentru noapte în satul Scînteia 37 , la trei mile de Iaşi. 
Acest sat era mai de mult foarte mic şi în el locuiau numai tîlhari, acuma 
însă s-a mărit mult, s-au aşezat în el mulţi oameni gospodari şi s-a clădit 
o biserică nouă, frumoasă de zid. 

. . . 25. Plecînd de dimineaţă din acest sat am mers pînă la conacul 
hotărît pentru noapte în orăşelul Vaslui, la patru mile de drum; mai de 
mult, înainte de înfrîngerea lui Potocki 38 , se ştie că acest orăşel era bine clă¬ 
dit şi populat şi este chiar tradiţia că înainte vreme era capitala domnilor 
Moldovei 39 , ceea ce este de crezut după diferitele ruine, care se mai văd şi 
azi — şi anume acolo unde era palatul şi reşedinţa domnului zidurile se 
mai văd aproape pe jumătate întregi —, după care ne putem da seama cît 
de frumoasă era odată structura acestui palat. Există şi o feredea în vale, 
sub palat, de asemenea o construcţie frumoasă. în faţa palatului se află o 
biserică de zid, foarte frumos zugrăvită, atît pe dinafară cît şi pe dinăuntru. 
Dar şi aceasta se ruinează acum. Sînt şi cîteva biserici de lemn. Orăşelul 


35 în textul Calatori poloni .. ., greşit: gazdă. 

36 Numire însemnînd, de fapt, pădure de fag. Se cunosc mai multe asemenea „buco¬ 
vine". Aceasta de pe drumul spre Scînteia, nu are nimic comun cu Codrul Cosminului la 
care se referă solul. 

37 Skinteyi, Frecvenţa tîlhăriilor în acel loc este contrazisă chiar în fraza următoare. 

38 La Cornul lui Sas (1612). Nu se vede care e legătura logică între acest eveniment 
şi starea ulterioară a oraşului. 

39 Se confundă aici noţiunea de capitală şi de curte domnească. 

însă în sine este destul de sărăcăcios. Aici cneazul Wysniowiecki 40 a bătut 
pe turci, omorînd vreo zece mii 41 el neavînd mai mult de nouă sute de cai, 
folosindu-se însă de un şiretlic, anume: ieşind cu oştenii săi din casele încăl¬ 
zite, a tăbărît asupra turcilor îngheţaţi. 

în acea noapte am fost cu toţii de strajă şi înarmaţi, precum am fost 
de altfel peste tot în Moldova, de la plecarea noastră din Iaşi, fiind pre¬ 
veniţi de anumiţi prieteni că domnul, purtîndu-ne duşmănie, şi cunoscînd 
bine scopul călătoriei noastre la Constantinopol, şi ştiind că nu vom lipsi 
să-l pomenim acolo, pe lîngă alte puncte ale soliei, se gîndea să ne pregă¬ 
tească ceva rău. De altfel şi aceştia care mergeau cu un steag pe lîngă // 
p. 28 noi, au recunoscut, vorbind cu ceauşul turcesc ce ne însoţea, că aveau po¬ 
runcă de la domn, ca adăugîndu-şi şi alţii în ajutor, să ne ucidă, dacă vor 
vedea că luăm cel mai mic lucru în ţara lui fără plată. Dar văzîndu-ne 
pregătiţi şi gata de apărare, n-au cutezat să ne facă nimic. 

Din acest loc, solul a trimis înainte pe Romaszkiewicz la domnul mun¬ 
tenesc 42 , dîndu-i de veste de sosirea lui, căci avea o misiune deosebită către 
dînsul. 

.. . 26. Am prînzit în satul Kolinie 43 după un drum de două mile, iar 
noaptea am stat în orăşelul Bîrlad, la două mile depărtare de cel dintîi. 
Acest orăşel nu are nimic deosebit, este acolo o biserică de zid şi sînt şase de 
lemn, dar toate pustii, precum şi oraşul însuşi. Nu departe este o luncă largă 
şi rîul numit de asemenea Bîrlad, de la care-şi ia numele orăşelul. 

... 27. întrucît eram sătui de atîta pază în care eram nevoiţi să stăm în 
tot drumul din Moldova pentru siguranţa noastră, am forţat caii ca să facem 
în acea zi drumul prevăzut pentru două zile şi să putem fi chiar în acea 
noapte în Ţara Muntenească. De aceea am ieşit în grabă din Bîrlad foarte 
de dimineaţă şi am mers de-a lungul rîului amintit mai sus patru mile pînă 
la orăşelul Tecuci, unde am stat foarte puţin; apoi, lăsînd drumul din stînga 
ce duce spre Galaţi, am luat-o la dreapta spre ţara Muntenească. Pe acest 
drum am văzut o movilă foarte mare, pe mîna stîngă, la o depărtare cam 
de o milă, care îşi are povestea ei; între altele este vestită prin faptul că 
Radul voievod, fost cîndva domn al Moldovei 44 , a serbat sub cerul liber la 
poalele acestei movile nunta 45 <fiului său 46 > cu fiica unui oarecare cetăţean 
„Skurkiel fC , de neam grec. La vreo milă de locul unde prînzisem, am trecut 

40 Pentru o redare mai reală a acestui episod, vezi povestirea lui Joppecourt, în Ca¬ 
latori, IV. 

41 în Calatori poloni ... cîteva mii. 

42 Matei Basarab. 

43 Poate Docolina. 

44 Radu Mihnea, domn al Moldovei (1616—1619; 1623—1626). 

45 în Calatori poloni . .. Radu . .. şi-a serbat casat or ia. 

46 Alexandru Coconul, domnul Ţării Româneşti, fiul lui Radu Mihnea, însurat în 1624 
cu Ruxandra, fiica lui Scarlat Beglitzi. „Skurkiel“ este o transcriere greşită pentru Skarlat. 

în vad Şiretul, care e destul de mare, cu maluri înalte, care deşi acum nu 
era adînc cînd însă se umflă, se revarsă departe pe o mare întindere. De 
la acel rîu am mai mers vreo două mile printr-o cîmpie foarte întinsă, şi 
se întunecase bine cînd am intrat în Focşani. Acest orăşel este chiar pe 
graniţa Moldovei cu Muntenia, pe care le desparte un pîrîu, sau mai bine 
zis o baltă, peste care este clădit un pod de piatră. Atît podul, cît şi oră¬ 
şelul sînt jumătate a Moldovei, cealaltă jumătate a Ţării Româneşti. Vrînd 
noi să dormim în linişte după atîtea neplăceri ce avusesem în // Moldova, 
am trecut în partea muntenească unde am fost primiţi cu altă bunăvoinţă 
decît în Moldova. 

... 28. Deoarece ne aflam acum într-o ţară prietenă 47 , nu mai era ne¬ 
voie să obosim caii, din care cauză în acea zi am străbătut numai trei mile 
pînă la orăşelul Rîmnic, unde nu e nimic deosebit de văzut. Ţara munte¬ 
nească, aproape în întregime, este atît de netedă şi de veselă, încît în toată 
ţara nu am întîlnit nici munţi, nici măcar dealuri mai însemnate, afară de 
acei munţi care se vedeau de departe şi care despart ţara muntenească 
de cea ungurească 48 . 

... 29. La trei mile de aici, am rămas noaptea în Buzău. Acest orăşel 
este destul de mare; are două mănăstiri frumoase de zid, o a treia biserică 
de asemenea de zid, şi o a patra părăsită, dar din ruinele ei se poate vedea 
că era frumoasă ca arhitectură. Acest orăşel este vestit şi prin izbînda cea 
mare, pe care Jan Zamoyski, marele hatman şi cancelar al Coroanei, a cîş- 
tigat-o asupra lui Tomşa (!) 49 pe care l-a învins cu totul la rîul Teleajen, 
din apropiere. 

. . . 30. Plecînd din Buzău, am putut să vedem la poalele munţilor 
ungureşti oraşul Tîrgovişte 50 , unde mai înainte se afla reşedinţa obişnuită 
a domnilor munteni; ba chiar şi în aceste timpuri mai obişnuiesc să se re¬ 
tragă acolo uneori, mai ales la vreme de primejdie turcească. La trei mile 
de Buzău, am prînzit în satul „Gedziana* 51 şi de acolo am mai mers pînă 
la noapte încă o milă, pînă la satul Slobozia 52 . 

... 31. La trei mile de aici la ora prînzului am trecut către miază-zi 
rîul Prahova. Curînd după trecerea rîului ne-a întîmpinat cu cîteva zeci 
de călăreţi Logofătul 53 , adică cancelarul, un bărbat demn, care a urat cu 
dragoste bun sosit domnului sol în numele domnului Munteniei, stăpînul său, 


47 Vezi scrisoarea Iui Matei Basarab către cancelarul Tom a Zamoyski în Hurmuzaki, 
Supl. II, 2, pp. 6l 2—6l3. 

48 Adică Transilvania. 

49 Confuzie cu înfrîngerea Iui Mihai Viteazul (20 octombrie 1600). 

50 Targotuica. 

51 Probabil Găgeni. 

52 Neidentificat. 

53 Grigore din Poiana, m. log. 1634—1639. Vezi S t o i c e s c u, op. cit., pp. 194—195. 

şi a oferit din partea lui tot felul de ajutoare şi de bunăvoinţă. El ne-a în¬ 
soţit cu ai lui pînă ce ne-au ieşit iar în cale cîteva zeci de pedestraşi, şi 
astfel am ajuns la Gherghiţa. Acest oraş a fost pe vremuri mai mare şi 
mai populat, cum sînt şi celelalte oraşe din aceste regiuni. 

— 1 april. Am ieşit din Gherghiţa cu aceiaşi tovarăşi foarte de dimi¬ 
neaţă, pentru că aveam de străbătut un drum prost, şi locul pregătit pentru 
noapte era foarte depărtat. în adevăr am trecut pe drumuri rele în păduri 
şapte mile, şi după ce am trecut rîul Ialomiţa pe un pod zidit, ca la o jumă¬ 
tate de milă de conacul unde trebuia să înoptăm, ne-a ieşit înainte pe rîul 
p. 30 Colentina toată curtea domnului cu hatmanul (!) în frunte. // Erau toţi 
frumos îmbrăcaţi, călărind cai turceşti, <şi deosebit de ei> erau cinci stea¬ 
guri de oşteni. Acolo, nepotul de soră 54 al domnului, a cărui funcţie este 
să poarte buzduganul şi sabia domnului, l-a salutat pe domnul sol în numele 
domnului, arătînd marea prietenie a acestuia, iar logofătul mai sus amintit 
a tălmăcit cuvintele. După aceste urări ne-au condus la Bucureşti, după 
următoarea ordine: în frunte mergeam noi vreo zece persoane în rînd cîte 
doi, de partea dreaptă mergeau două steaguri, iar de partea stîngă trei. 
în urma noastră, chiar lîngă domnul sol mergeau pe jos patru guarzi îmbră¬ 
caţi ca nemţii, şi avînd muschete; cu solul mergea toată curtea domnului, 
şi în urmă veneau vreo cîteva zeci de slujitori calări. Străbătînd oraşul, pe 
străzile cele mai frumoase, am fost conduşi la o mănăstire 55 , unde s-a oprit 
domnul sol, iar noi am fost împărţiţi pe la diferite gazde bune. 

Acest oraş Bucureşti este cetatea de scaun a domnilor Ţării Româneşti, 
unde domneşte acum Matei Basarab, om în vîrstă înaintată, foarte devotat 
creştinătăţii şi regatului polon, iar turcilor le este de-a dreptul duşman, deşi 
ţara lui e supusă turcilor. Aşezarea acestui oraş este foarte frumoasă şi veselă 
pe o cîmpie neîntreruptă, pe care am străbătut-o încă de la ieşirea din Mol¬ 
dova. <Lîngă oraş> este o movilă mare ridicată pe osemintele ostaşilor, 
care acum cinci ani au pierit în luptă, biruiţi de acest voievod 56 . Mai este 
şi o a doua movilă de cealaltă parte o oraşului, aşezată între rîuri, care 
de asemenea este semnul unei victorii a aceluiaş acum un an 57 . 

Oraşul este mai frumos clădit decît laşul, deşi nu este atft de mare. 
Aproape toate casele au acoperişul de şindrilă. întărituri nu sînt deloc afară 
de mănăstiri întărite şi anume: Sf. Mihai şi cea amintită mai sus. Bisericile, 
care sînt foarte frumos zidite, împodobesc oraşul. Dar cea mai de frunte şi 
mai frumoasă este mănăstirea în care a fost găzduit domnul sol; se află 


54 Marele spătar Preda Brîncoveanu, nepotul domnului, mama sa fiind vară primară cu 
Matei Basarab, şi nu soră. Menţionat mai sus ca hatmani 
65 Mănăstirea Radu Vodă. 

56 Lupta dintre Matei Basarab şi Leon Tomşa. 

67 Probabil lupta dintre Matei Basarab şi Radu, fiul lui Alexandru Iliaş (4 noiembrie 
1632), de lîngă Mănăstirea Plumbuita (n. ed.). 

într-un loc frumos, sus, pe o insulă, arătînd ca un fel de cetăţuie înconjurată 
de rîul Dîmboviţa, care străbate oraşul. Biserica acestei mănăstiri e foarte 
frumoasă ca arhitectură şi pictură nu există alta asemănătoare, sau cel pu¬ 
ţin eu n-am văzut ceva asemănător. într-o capelă de lîngă această biserică 
se află îngropat împreună cu soţia, Radul voievod, domnul Munteniei şi 
fondatorul acestei mănăstiri şi al acestei biserici 58 . // Palatul 59 în care p. 31 
locuieşte domnul, se află într-o vale, între rîuri; pe din afară nu este urît, 
dar nu are nimic deosebit. 

... 2 aprilie. De astă noapte domnul sol s-a îmbolnăvit foarte rău de 
picior, din care cauză n-a putut să se ducă în acea zi la domn. Domnul 
trimisese după dînsul, ca să-l aducă cu o caretă frumoasă trasă de şase cai 
şi cu o gardă de o sută de oameni. Deci am mers eu în acea caretă la domn, 
ca să-l scuz pe sol care era bolnav. Fiind primit cu dragoste de domn am 
înţeles din convorbirile ce am avut marea sa dragoste faţă de regele nostru 
şi de Republică (Polonia). în acelaşi timp am aflat şi marea sa ură faţă 
de turci, precum şi puternica sa dorinţă de desrobire a creştinilor, de sub 
jugul păgîn 60 . întrucît nu ar putea-o realiza prin propriile sale puteri, ar 
dori foarte mult să contribuie la aceasta cel puţin cu averile sale, care sînt 
foarte mari. Anume, dacă armata polonă s-ar încumeta — şi el doreşte ca 
Republica noastră să îngăduie acest lucru — să înceapă războiul, el ar putea 
ţine pe cheltuiala sa toată acea oştire. El mi-a spus în taină următoarele 
cuvinte: „De cum aş auzi că armata a trecut Nistrul în acest scop, voi tri¬ 
mite îndată o sută de mii de zloţi roşii şi altele pentru îndestularea ei, iar 
cînd ar ajunge la Dunăre domnii poloni, nu ar mai trebui să aibă grijă 
de leafa soldaţilor (ştiu că aceasta e grija lor de căpetenie), căci această 
barbă sură a mea (apucîndu-se de barbă) va plăti." El neavînd copii nu 
doreşte să dea altă întrebuinţare comorilor sale nenumărate decît pentru 
eliberarea creştinilor de sub jugul turcesc. Aceste cuvinte se potrivesc şi cu 
înfăţişarea plină de gravitate luminată de frumuseţea părului cărunt. După 
o lungă convorbire cu el, am fost condus înapoi în aceeaşi caretă şi cu ace¬ 
laşi alai. 

... 3 aprilie. Deşi sănătatea domnului sol s-a îndreptat prea puţin, sau 
aproape deloc, totuşi nedorind să amîne prea mult solia sa, în scurtă vreme, 
cu aceeaşi caretă şi cu acelaşi alai ca şi ieri, solul a plecat la palat, iar noi, 
după obiceiul locului am mers călare cîte doi înainte. La coborîrea din 
caretă domnul sol a fost întîmpinat de „mareşali", care ne-au condus prin 
mai multe camere pline cu boieri, cu demnitari mai mici şi alţi oameni. în 


58 Mănăstirea Radu Vodă a fost ridicată în 1615, de Radu Mihnea; dar primul eî ctitor 
a fost bunicul său, Alexandru al II-lea. 

59 Curtea Veche, pe malul Dîmboviţei. 

60 Referitor la planurile lui Matei Basarab de lupta contra turcilor, vezi I. Sîrbu, 
Matei Vodă Basarabas ausw'drtige Beziehtingen, Leipzig, 1899, pp. 87 şi 192—193. 

ultima odaie erau dregătorii mai mari şi mai de frunte, oameni politicoşi 
şi venerabili. Domnul stătea sub un baldachin, îmbrăcat într-o haină de fere- 
32 zie albă şi violetă, căptuşită cu blană de samur; văzîndu-1 pe // domnul sol 
intrînd în cameră a înaintat de la tronul lui şi l-a primit cu dragoste. După 
aceasta s-au aşezat fiecare la locurile ce li se cuveneau; a urmat formali¬ 
tatea transmiterii de urări şi salutări din partea regelui şi felicitări reciproce, 
poruncindu-se apoi tuturor boierilor de sfat şi dregătorilor să treacă în altă 
cameră, iar noi am trecut în iatacul domnului. Am intrat acolo în audienţă 
particulară cu care prilej am discutat timp de o oră şi mai bine chestiuni 
privitoare la Republică şi la ţara lui. între altele a fost vorba şi de faptul, 
de care se plîngea foarte mult, că ţara noastră se lasă atît de greu în pri¬ 
vinţa primirii sale sub protecţia regelui; prin aceasta el ar putea să fie mult 
mai de temut pentru pagîni. în această privinţă domnul sol i-a dat asigurări 
hotărîte, iar apoi şi-a luat rămas bun frumos şi ne-am întors înapoi în ca¬ 
mera cealaltă, iar la plecare domnul a pus pe umerii săi o mantie de catifea 
de culoare vişinie, în semn de prietenie. 

în timpul mesei s-au înfăţişat înaintea domnului sol, după obiceiul aces¬ 
tor ţări, trîmbiţaşi, cîntăreţi din caval, panglicari şi diferiţi muzicieni şi sca¬ 
matori de tot felul pe care i-a mulţumit pe fiecare, după cum se cuvine. 

... 4 aprilie. Vineri de dimineaţa, am plecat spre Silistra, conduşi de 
boieri, îmbrăcaţi de sărbătoare şi de şase steaguri cale de peste un sfert 
de milă de oraş. După un drum de cinci mile ne-am oprit pentru noapte 
într-un sat, care poartă mai multe denumiri, unii îi spun Cioran 61 , iar alţii 
Murgeşti 62 , ceea ce în limba noastră înseamnă Intrare. 

... 5 aprilie. Plecînd dimineaţa de aici, după patru mile de mers ne-am 
oprit pentru noapte în satul Ciocăneşti 63 , care este aşezat pe un braţ al 
Dunării. 

... 6 aprilie. Trecînd pe acest drum pe un pod bine construit peste acel 
braţ al Dunării, am mers pe un ostrov de pe Dunăre, pe unde curg mai 
multe rîuri, sau mai curînd braţe ale Dunării. După ce am mers cam trei 
mile, ne-am oprit pe malul chiar al Dunării, unde ne aşteptau caice mari 
şi frumoase cu care am trecut Dunărea la Silistra, mai repede decît am fi 
crezut. îndată ne-au întîmpinat pe mal o mulţime de muzicanţi turci, care 
ne-au desfătat cu cîntece din instrumente şi din gură, arătînd prin gesturi, 
tîlcul cîntecelor lor turceşti. 

După ce au trecut toate carele, a trecut cel din urmă şi domnul sol, 
care a fost întîmpinat iarăşi de alţi muzicanţi numeroşi cu tobe şi flaute 
multe, care ne-au condus cu acea melodie a lor pînă la Serai sau palat, 
unde a fost găzduit domnul sol iar noi ceilalţi ne-am împrăştiat pe la dife- 

61 Czoran. 

62 Murszeste . Cuvintele care urmează lipsesc din versiunea data în Calatori poloni ... 

63 In judeţul Ilfov. 

rite caravanseraie. Acest serai sau palat, în care a fost primit domnul sol, 
a fost construit de răposatul Radul voievod, domnul Moldovei 04 ; acolo fie¬ 
care din aceşti muzicanţi a fost răsplătit, după cum se cuvine. 

După ce am fost găzduiţi în acest loc, domnul sol a trimis îndată să 
întrebe de paşa de Silistra 65 , care este cîrmuitor de graniţă pentru toată 
această // regiune de graniţă şi hatman al tuturor oştirilor. Dar în acest 
timp el lipsea, deci în locul paşei, cadiul, adică primarul sau judecătorul lo¬ 
cului şi-a arătat toată bunăvoinţa faţă de sol; trimiţînd din belşug toate cele 
de trebuinţă, atît pentru curte, cît şi pentru cai şi anume: un ciubăr cu 
vin, o covată cu pîine şi două ulcioare cu rachiu. 

Oraşul Silistra pe moldoveneşte se numeşte Dîrstor şi se află aşezat 
chiar pe malul Dunării, într-un loc frumos şi vesel; nu are întărituri, numai 
dinspre rîu palatul are un zid, dar nici acesta nu este întărit, iar dinspre 
cîmpie este un val vechi, dărîmat. Cele mai multe case sînt construite din 
lemn, dar numai acolo unde locuiesc grecii; casele turceşti însă sînt în mare 
parte de zid, din cărămidă arsă sau nearsă. Rare sînt casele, pe care să nu 
se găsească cîte două sau trei cuiburi, în care clocesc berzele. Mecete sau 
moschei, adică biserici turceşti, sînt în număr de şapte de zid, cu arhitectură 
frumoasă; fiecare posedă un turn înalt, rotund, cu cerdac de jur împrejur, 
de unde hogea sau preotul turc vesteşte ora rugăciunii. [Urmează un pasaj 
despre religia mahomedană]. 

Stînd acolo toată ziua, a venit la domnul sol un turc sau mai bine zis 
un renegat anume Potarnak Mustafa, frate bun cu răposatul Radul voievod 66 , 
domnul Moldovei, om înaintat în vîrstă, gros şi mare, care fusese creştin 
şi s-a turcit. El a cerut o audienţă particulară la domnul sol, care i-a acor- 
dat-o, dar nu a spus nimic bun, căci după cum am putut înţelege avea 
capul ameţit din cauza „mastoc rt -ului, pe care turcii obişnuiesc sa-1 bea 
mai ales cînd se duc la luptă împotriva inamicului. Căci acest mastoc are 
atîta putere, încît dacă cineva se îmbată cu el, poate să-şi piardă şi min¬ 
tea ... etc ... 

Pe lîngă bunăvoinţa, pe care ne-a arătat-o cadiul, după cum am spus 
mai sus, şi vameşii de acolo s-au purtat la fel; ei ne-au trimis în dar un 
peşte mare proaspăt... 


64 Radu Mihnea. 

65 Ibsir-paşa. 

66 Vezi N. Iorga, Fraţi pagini ai lui Radu Mihnea, în „Rev. ist.", X, 1924, pp. 81—82. 

ROMASKIEWICZ 

(? — după 1639) 


• 

Armeanul Romaskiewicz din Lemberg a fost folosit ca 
tîlmaciu de solii poloni trimişi la Poartă, fiind un bun cunoscător al limbilor orientale. 

în 1639 a fost trimis în calitate de curier spre a pregăti etapele călătoriei marelui sol po¬ 
lon 'W’ojciech Miaskowski. 

Raportul său a fost publicat în revista „Przyjaciel Ludu“, Leszno, XI, 1944, pp. 50—53, 
V, sub titlul Essentialia relacyi nieyakiego Romaszkiewicza, slugi pana krakowsktego, ktory 
powrâcil z Konstantynopola od Mechmet Baszy Kajmakama. 22 Stycznia 1640 (Rezumat al 
relaţiei unui oarecare Romaszkievicz din serviciul castelanului Cracoviei, care s-a întors de la 
Constantin op ol, de la Mehmet-paşa caimacamul, la 22 ianuarie 1640). Nu se indică numele 
editorului. 

P. P. Panaitescu a publicat o versiune românească în Calatori poloni în ţările române, 
pp. 34—35, dînd în rezumat, în italice, părţile care nu prezintă un interes direct pentru 
ţările noastre. în reproducerea noastră ele apar în paranteze drepte. 

REZUMAT 1 AL RELAŢIEI MISIUNII 
LA CONSTANTINOPOL. 

DESPRE PLANURILE LUI VASILE LUPU 
ŞI UNELTIRILE PENTRU DOMNIA 
ŢARII ROMÂNEŞTI 

1639—1640 

La 16 octombrie 1639 am plecat din Iaşi cu 
trei oameni şi am avut şi doi cai de schimb de la paşa de Silistra 2 , pînă la 
Constantinopol. Am sosit la Constantinopol la 24 octombrie. 

[Anunţă sosirea marelui sol 3 după el. Trece o săptămînă şi caimacamul 4 
trimite un sangeac fiului domnului Moldovei 5 cu steag de domnie]. Iar cînd 
eu ceream să fiu trimis înapoi, mă amîna din trei în trei zile, pentru ca să 
poată să se aşeze domnul Moldovei în scaunul Ţării Româneşti, iar pe fiul 
lui să-l aşeze în Moldova. 

1 După P. P. P a n a i t e s c u, op. cit., pp. 34 şi 35. 

2 Nasuh Husein, paşazade. 

3 W. Miaskowski. 

4 Tabani Mehmed-paşa, mare vizir (1632—1637) şi caimacam pînă în decembrie 1639. 

5 După încercarea care a dat greş în 1637, Vasile Lupu izbutise să scoată un nou fir¬ 
man de domnie pentru fiul său Ioan, oferind un dar de 300 000 de taleri şi creşterea sta¬ 
tornică a tributului amînduror ţărilor cu alţi 100 000 de taleri. 

[Văzînd că trece o luna şi nu este trimis înapoi, Romaszkiewicz declara 
că va pleca şi fără scrisori, dar caimacamul îi spune să mai stea ca să se 
poată întoarce cu veşti îmbucurătoare. După zece săptămîni]: A venit veste 
de la Matei domnul Ţării Româneşti, către Kapudan-paşa 6 al Mării, prietenul 
său, că a învins pe moldovean 7 , care abia a fugit cu doi oameni la Brăila. 

[Imediat i se dau scrisorile de plecare. A doua zi se pecetluieşte casa 
caimacamului]. Sultanul 8 i-a spus caimacamului: „Tu m-ai asigurat că dom¬ 
nul Ţării Româneşti va lăsa de bună voie scaunul său celui moldovean şi 
că acesta se va aşeza în capitala Ţării Româneşti fără război şi vărsare de 
sînge, iar acum tu ai dat „ginri" 9 (act de învoire) acestui ghiaur să ridice 
război împotriva muntenilor şi o mulţime de supuşi săraci ai mei au pierit. 
Oare eşti tu al doilea împărat, că-ţi îngădui aşa de multe?" Şi îndată a 
poruncit să-l sugrume. Am văzut însumi cadavrul caimacamului cu un laţ de 
gît 10 . Pricina morţii lui a fost aceasta: că lăcomindu-se prea mult, luase 
de la domnul Ţării Româneşti o sută cincizeci de mii de taleri şi apoi de 
asemenea, de la cel al Moldovei iarăşi 100 000 de taleri, ca să-i dea voie 
să meargă în Ţara Românească, cu învoirea că de se va aşeza în capitala 
Ţării Româneşti să mai dea altă sută de mii. Şi aşa din lăcomie 11 şi-a pier¬ 
dut capul. După aceea pomenitul Kapudan-paşa ai Mării s-a străduit sa ca¬ 
pete de la sultan porunca să-l prindă pe domnul Moldovei la Brăila. 

Fusese şi trimisă porunca şi porniseră zece capugii împărăteşti ca să-l 
prindă, dar deoarece agenţii moldoveni erau mulţi, aşezaţi peste tot, l-au 
vestit <pe domn> în patru ceasuri. Calul lui stătea dincolo de ziduri şi 
el, urcîndu-se pe casă, a sărit în curte şi sărind peste întărituri, a căzut 
pe cal, numai cu dolmanul şi în papuci şi a fugit cu un singur însoţitor, 
sosind la Galaţi în două nopţi 12 . Acolo a găsit încălţăminte de la un ţăran 
şi cai pentru trăsură. După două zile a sosit la Iaşi şi însoţitorul lui, de 
asemenea, a alergat după dînsul cu doi cai. Dar sultanul nu-1 va mai ţine 
în scaun decît pînă la primăvară, căci are de gînd să-l înlăture sau sa-1 


6 Capitan basa. Era Deli Husein-paşa (1632—1633, 1639—1642). 

7 Lupta de la Ojogeni unde Matei Basarab a învins pe Vasile Lupu. Cf. Miron Cos- 
tin, op. cit., p. 116; vezi şi Documentele Bistriţei , I, p. XCVII. 

8 Murad al RMea. 

9 în text greşit: gmiry. 

10 A fost executat prin strangulare la Edicule (15 decembrie 1639). Vezi C. C. G i u- 
rescu, Uciderea vizirului Mahomed Tabani Buiuc, sprijinitorul lui Vasile Lupu, O scrisoare 
inedita , în „Rev. ist.“, XII, 1926, pp. 98—103. Vezi şi cronica lui Hasan Vegi în N. Iorga, 
Manuscripte din bibliotecile străine , II, pp. 55—56. 

11 A lăsat în urma lui o avere de 1 200 000 scuzi. 

12 Asupra acestor evenimente, vezi Miron Costin, în Opere , ed. P. P. Panaitescu, 
p. 116. 

ucidă şi să pună pe altul după gîndul şi voia lui, ca să-l poată avea în 
mînă. 

. . . Constantin 13 , fiul domnului Ieremia, frate cu soţia voievodului de 
Sandomir, confident al sultanului, mi-a spus „stăpînul meu 14 se pregăteşte 
împotriva voastră [a polonilor] cu război la anul fC . 


13 Vezi P. P. P a n a i t e s c u, op. cit., p. 35 nr. 2. „Nu poate fi vorba de Constantin 
Movilă care murise de mult, ci de un frate al lui, fie Alexandru sau Bogdan care au fost 
prinşi de turci la 1616 şi turciţi. Soţia voievodului de Sandomir este Maria, fiica lui Ieremia 
Movilă, care a luat ca soţ în a doua căsătorie pe Nicolae Firley, voievod de Sandomir". 

14 Sultanul. 

IOAN KEMfiNY 

( 1607—1662) 


* 

Ioan Kem6ny una dintre marile figuri ale Transilvaniei, 
s-a distins ca militar şi ca bărbat de stat, ocupînd cîtva timp şi tronul ardelean. 

S-a născut la Bichigin, în 1607, şi-a făcut studiile la Alba Iulia, completîndu-le apoi prin 
călătorii în Franţa, Germania şi Italia. 

Şi-a început cariera militară de la vîrsta de 15 ani la curtea lui Gabriel Bethlen. Sub 
cei doi Gheorghe Rakâczy a ajuns comandantul armatei ardelene. In această calitate a par¬ 
ticipat la dezastruoasa expediţie din Polonia (1657). Deşi s-a bucurat de faima de mare 
general, se pare totuşi că s-a distins mai mult prin vitejie personală decît prin însuşiri de 
comandant. In Polonia, de pildă, n-a putut evita un dezastru, căzînd cu toată armata arde¬ 
leană în mîinile tătarilor. El a fost răscumpărat după doi ani, de rudele sale, cu garanţia 
domnului Ţării Româneşti, Mihnea al IlI-lea, şi plătind o sumă enormă de bani; dar cei mai 
mulţi dintre ostaşi au pierit în Crimeea, ca robi la tătari. A fost socotit în tot timpul vieţii 
lui ca unul dintre cei mai de seamă bărbaţi politici din Transilvania. încă de tînăr comite 
de Alba, apoi căpitan al cetăţii Făgăraş, al cărei domeniu era un fel de principat autonom, 

el ajunge unul dintre cei mai ascultaţi consilieri de stat, cu cuvînt hotărîtor în mai toate 
afacerile ţării. A fost trimis în diferite misiuni diplomatice la Berlin, în Polonia, la Constanti- 
nopol şi în ţările române. S-a arătat foarte prudent în tratativele pe care le-a dus, rezolvînd 
multe probleme delicate. 

Cunoştea bine ţările române în care a fost trimis în mai multe rînduri, cu diferite 
misiuni diplomatice sau militare. Cunoştea şi limba noastră: în 1648 s-a putut înţelege cu 
Vasile Lupu fără tîLmaciu. Principalele misiuni în ţările române au fost următoarele: în 1637 
a fost trimis cu trupe în ajutorul lui Matei Basarab, aflat în luptă cu domnul Moldovei; în 
1645 a reprezentat pe principele Transilvaniei Gheorghe Râkoczy I la nunta fiicei lui Vasile 
Lupu, Maria cu prinţul Radziwill; în 1648 a fost trimis la acelaşi domn să o ceară pe dom¬ 
niţa Ruxandra, iar în 1653 a fost trimis de noul principe ardelean Gheorghe Râkâczy al II-lea 

împotriva lui Vasile Lupu. 

La întoarcerea sa din captivitate, de la tătarii din Crimeea, a găsit Transilvania în 

plin război civil. Luptau pentru tron Gheorghe Râkoczy al II-lea şi Acaţiu Barcsay. Kemeny 
nu s-a amestecat în această luptă, dar după moartea lui Râkâczy, fiind chemat de partizanii 
acestuia şi îndeosebi de secui, şi-a pus candidatura la tronul Transilvaniei, şi la 24 decembrie 
1660 a fost ales principe. Nu a obţinut însă confirmarea sultanului şi a cerut ajutorul împă¬ 
ratului Leopold I. O puternică armată turco-tătară, care a pustiit o mare parte din ţară, l-a 
alungat din Transilvania şi a înscăunat pe Mihail Apafi. Kem£ny, primind ajutor şi de la 

germani, a încercat să-l răstoarnă pe Apafi, năvălind cu trupe în Transilvania, dar, cu toată 
superioritatea numerică a trupelor sale, a fost bătut de turci în lupta de la Seleuş (pe Tîrnava 
Mare) şi a murit pe cîmpul de luptă (22 ianuarie 1662). 

Kemeny a fost şi un scriitor de seamă. O dovedesc memoriile sale scrise în timpul celor 
doi ani de robie, scrisorile rămase de la el, precum şi o pledoarie prin care caută să arate 

că nu el era vinovat de dezastrul din Polonia. 

Memoriile în care îşi descrie viaţa de la naştere pînă la 1655, ca şi pledoaria amin¬ 
tită mai sus au fost publicate de L. Szalay în colecţia „Magyar Torteneti Eml£kek“ („Monu¬ 
mente istorice maghiare") sub titlul: KemSny Jânos erdelyi fejedelem Oneletirâsa, (Memo¬ 
riile lui Ioan Kemeny, principele Transilvaniei), Pesta, 1856. Părţile privitoare la istoria ţărilor 
române au fost publicate în traducere românească de Neagoe Popea, sub titlul Memoriile lui 

Ioan Kemeny, Bucureşti 1899- Au fost analizate cu luare aminte de N. Iorga în Istoria româ¬ 
nilor prin calatori, pp. 352—353 şi de Sădi Ionescu în Bibliografia calatorilor străini, pp. 
156—159. 

împrejurările şi momentul în care şi-a scris Kemeny memoriile explică libertatea cu care 
judecă şi condamnă politica temătoare şi egoistă a lui Gheorghe Râk6czy I faţă de Matei Ba¬ 
sarab de pildă, scoţînd în relief răspunsul plin de demnitate al domnului român. în aceste 
memorii, evenimentele nu sînt privite dinafară, oprindu-se de exemplu, doar la descrierea 
fastului de la curtea lui Vasile Lupu, ci sînt dezvăluite intenţiile, îndoielile, bănuielile care le-au 

determinat. Climatul de nesiguranţă în care a fost purtată solia din 1648 este sugestiv pentru 

toate tratativele duse atunci. Ca informaţie istorică aceste memorii constituie un izvor de mîna 
întîi. 

MEMORII 


CĂLĂTORIE ÎN ŢARA ROMANEASCA 
ŞI MOLDOVA 1 

1637 

... în anul 1637, toamna tîrziu, Lupul, dom- 
289 nul Moldovei, avînd încuviinţarea Porţii, a pornit cu oaste asupra lui Matei, 
domnul Ţării Româneşti, cu care noi încheiaserăm mai înainte alianţă, şi a 
trebuit deci să-l ajutăm. Aceasta s-a petrecut astfel: 

Eu mă îmbolnăvisem pe atunci de lingoare; am zăcut cîtva timp la 
mine acasă în Grind 2 ; apoi m-am dus la Alba-Iulia , să-mi îngrijesc sănă¬ 
tatea. Acolo se afla şi principele 3 . După ce am rămas trei zile la curte, în 


1 Traducerea s-a făcut după textul maghiar, în ediţia lui L. Szalay: Kemeny Jâtios er - 
dâlyi fejedelem oneletirâsa (Autobiografia lui loan Kemeny, principele Transilvaniei), Buda¬ 
pesta, 1856, în colecţia „Magyar Tort&ielmi Emlekek" („Monumente istorice maghiare"), voi. I, 
p. 289. 

2 Gerend, sat pe malul Arieşului, cu un castel feudal. A fost proprietatea familiei Ge- 
rendi. După stingerea acestei familii, loan Kemeny l-a primit în dar, în 1650, de la Gh. Ră- 
k6czy I, împreună cu alte cîteva moşii din împrejurimi. Vezi L â s z 16 KSvâri, Erdely 
epiteszeti emlekei, Budapesta, 1866, p. 228. 

3 Gh. Rak6czy I. 

dimineaţa următoare principele m-a chemat foarte devreme la el şi mi-a 
împărtăşit ştirea ce-i sosise chiar atunci. // Şi discutînd despre felul cum ar P- 290 
putea fi ajutat Matei Voievod, principele mi-a spus că dacă mă încred în 
puterile mele, el mă va trimite pe mine cu trupe în ajutorul lui, deoarece 
este prea tîrziu ca să mai convoace consiliul şi să cheme pe altcineva în 
fruntea oştirii. 

Nădăjduind în Dumnezeu, am primit, şi deoarece principele voia să 
plece în aceeaşi zi spre Tîrgu Mureş şi Gurghiu 4 — ca să nu stîrnească în¬ 
fricoşare — a şi plecat, iar pe mine m-a trimis din Crăciunelul de Jos 5 — 
locul unde am poposit la prînz — în părţile Tîrnavelor, avînd şi comanda 
trupelor din Trei-Scaune. 

Aceasta s-a petrecut într-o marţi şi ajungînd noaptea la Grind, m-am 
pregătit cu cele de trebuinţă pînă miercuri la amiazi şi joi după amiazi am 
sosit la Făgăraş; vineri am făcut jpregătiri, plecînd sîmbătă; luni dimineaţa 
ne aflam dincolo de munţi, pe pamîntul Ţării Româneşti 6 . Am intrat prin 
pasul Buzău, cu cîteva mii de secui, călări şi pedeştri şi cu arme de foc. 

Situaţia lui Matei Basarab era destul de proastă: căci ieşind din Bucu¬ 
reşti, pedestrimea s-a despărţit de el, şi alungînd pe aga 7 înapoi la domn, 
şi-a ales singură un comandant; călărimea murmura şi ea, iar Lupu intrase 
în ţară, înaintînd timp de patru zile; dar, de îndată ce a aflat de sosirea 
ajutoarelor ungureşti, s-a oprit pe loc. 

Sosind apoi în urma mea Mihail Toldalagi 8 cu grosul oştirii şi unindu-ne 
forţele, am pornit împotriva lui Lupu; dar am găsit doar locul unde fu¬ 
sese 9 . // Noi însă aveam ordinul ca, prin acest marş să punem capăt tulbu¬ 
rărilor pricinuite de <Lupu> şi totodată să-l alungăm din scaun; dar, în- p. 291 
trebînd pe omul trimis de principe, cine anume a luat parte la şedinţa 
consiliului de stat, mi-am dat seamă că de cum a sosit Ştefan Kassai 10 , 
care era sfetnicul cel mai de taină şi mai credincios al principelui — amîn- 
doi însă <şi el şi principele> fiind oameni fricoşi ■— s-a schimbat şi 
ordinul. 

4 Gorgeny, «castel bine întărit, înzestrat cu domenii întinse. Aid obişnuia Gh. Râkdczy I 
să petreacă o parte din an. Tot aici avea să moară, în 1648. 

5 Karăcsonyfalva. 

6 La 9 noiembrie. La 11 noiembrie se afla la Vălenii de Munte, cf. N. lorga, Studii 
şi documente, II, p. CLXXXIX şi n. 3. 

7 Oare Oprea din Bucu, agă (1632 octombrie — 1637 iulie)? Kem6ny nu indică nid 
o dată. Ştim însă că atacul lui Vasile Lupu s-a produs în toamna tîrzie a anului 1637, dea 
după data oferită de N. S t o i c e s c u, Dicţionarul marilor dregători, p. 221, ce trebuie poate 
mutată ceva mai tîrziu. 

s Vezi biografia lui în Călători IV, pp. 366—367. 

9 Lupu s-a retras la 11 noiembrie; cf. vezi I. S î r b u, Matei Băsărăbăs austuărtige Be- 
ziehungen , Leipzig, 1899, p. 118 

10 Vornic sub Gh Răkâczy I, Ivân Nagy, Magyarorszăg csalădai (Familiile din Un¬ 
gar-a), voi. V, Pesta, p. 113. 


13Î 


www.dacoromanica.ro 



Totuşi, înţelegînd că domnul <Moldovei> trimisese pe cumnatul său, 
un boier numit Şoldan 11 , cu cîţiva oameni să păzească trecatoarea Oituzului, 
pe Trotuş, am pornit într-acolo, cu toate că sosise ordinul să intervenim 
ca să-i împăcăm; dacă însă ar trebui să mergem înainte, atunci <urma> să 
convingem pe Matei Voievod şi pe boieri să liniştească Poarta cu cheltuiala 
lor 12 , pentru această intervenţie armată a noastră. 

Cînd i-am făcut această propunere, Matei ne-a răspuns plin de dem¬ 
nitate, prin următoarele cuvinte vrednice de amintit 13 : „Mai întîi de toate, 
dorinţa principelui nu trebuie să fie cunoscută de nimeni, nici chiar de 
vreunul dintre boieri, căci s-ar putea isca nemulţumiri, deoarece noi fiind 
aliaţi cauza pentru care luptăm este comună, şi astfel se cuvine să purtăm 
împreună toate greutăţile"; cu toate acestea el este gata să ia asupra sa (şi) 
aceasta. în privinţa celorlalte chestiuni a spus: „Unde va fi cinstea mea şi 
a principelui? Unde va fi faima şi numele naţiunii voastre, daca noi înce¬ 
pem a umbla după Lupu? El, cîinele, fuge dinaintea noastră, dar nu cere 

p. 292 pace, şi totuşi noi să-l îmbiem cu pacea? // Pe lîngă aceasta, cred că el a 

avut pace din partea noastră, dar el a rupt pacea şi a năvălit asupra noastră. 
Dacă trebuie să încheiem pace, atunci ar trebui s-o încheiem cu cineva în 
a cărui statornicie să ne putem încrede; dar el ori de cîte ori a încheiat 
pace cu noi, şi-a călcat întotdeauna jurămîntul. N-are să-l ţină nici de 

acum înainte; de aceea mai bine să ne vedem de treaba noastră". 

Lupu Vodă pusese să se păzească trecătoarea Oituzului pentru că încă 
din vremea lui Gabriel Bethlen 14 , trăia mazilit în Transilvania un fiu de 
domn, Ioan-Vodă 15 ... etc. Acesta avea o seamă de partizani în Moldova 
şi principele îl trimisese la Breţcu 16 , la graniţă, cu gîndul de a-1 trimite 
în ţară, ceea ce se poate face cu uşurinţă. 

Şoldan însă care aflase de venirea mea — căci pe la asfinţitul soarelui 
eram sosit la Trotuş — a fugit dinaintea mea; şi cum n-am putut să-l ur¬ 
măresc, am poposit acolo. Cînd am voit mai apoi să pornesc după el, Ma¬ 
tei Voievod, scîrbit de pretenţiile nedemne ale principelui, n-a mai înaintat, 
ci s-a întors acasă, mulţumindu-se cu atîta că duşmanul a fost alungat. Atunci 
ne-am întors şi noi acasă: era şi foarte frig, cîmpul era acoperit de zăpadă 
şi drumul era foarte greu. Mihail Toldalagy, care era un om bătrîn, a plecat 

11 Dumitraşco Şoldan, mare vornic al Ţării de Sus (mai 1634 — februarie 1638), era 
cumnat cu Costea Bucioc şi deci unchi prin alianţă al doamnei Tudosca. 

12 Potrivit cu noul ordin primit, care îl anula pe cel iniţial, de a-1 alunga pe Vasile 
Lupu din scaun. 

13 Sînt analizate amîndouă punctele comunicate de Kern&iy: a) pretenţia ca Matei singur 
să asume răspunderea şi cheltuiala faţă de Poarta şi b) sugestia de a pomi tratative de pace 
cu domnul Moldovei. 

14 Bethlen Gabor. Principe al Transilvaniei (1613—1629). 

15 îvân Vajda = Ioan Movilă, fiul lui Simion Movilă. 

16 Bereczk, sat în Judeţul Covasna. 

înainte, iar eu care nu am putut părăsi pedestrimea şi tunurile, am avut pi¬ 
cioarele rău vătămate de frig. 

// Această campanie n-a fost prea lungă, dar a fost grea, mai ales că 
am început-o bolnav; dar mi-a ajutat Dumnezeu de m-am vindecat pe drum 
şi de boala mea de splină. Noaptea, din cauza vremii aspre, am băgat caii 
mei la mine în cort. 

Curtenii 17 s-au întors cu săniile de la luptă. Mîncare n-am prea avut, 
dar vin a fost din belşug, şi din această cauză românii au tăiat gîtul sau 
părţile ruşinoase multor secui rămaşi beţi. Noaptea am ajuns în Trei-Scaune 
— mi se pare în satul Lemnia 18 — şi am fost găzduit în casa unei văduve 
de secui, o femeie bătrînă şi foarte de treabă, care primindu-mă cu multă 
omenie, m-a ajutat să mă spăl pe picioare şi mi-a dat mîncări gustoase şi 
bere bună de casă şi pat bun, de numai Dumnezeu să-i răsplătească bunei 
femei. Nici eu nu i-am uitat omenia şi i-am fost de ajutor după aceea. 

Dar lucrurile nu s-au oprit aici, căci în toamna anului 1638, Lupu s-a 
ridicat iarăşi cu oaste asupra lui Matei ca să-i ia domnia pe care i-o dăduse 
şi Poarta. Matei a început din nou să ceară ajutor de la principe şi dietă; 
dar principele primise porunca aspră de la Poartă, să nu îndrăznească să se 
amestece în această treabă. Ţinîndu-se sfat în această privinţă, bietul Paul 
Bornemisza 19 şi cu mine ne-am arătat dorinţa să-l ajutăm, căci deşi <lucrul 
era> primejdios pentru viitor <totuşi> aceasta era credinţa noastră; Princi¬ 
pele însă nu ne-a lăsat, ci a pus pe bietul Sigismund Korrxis 20 general peste 
oaste şi a trimis trupele în Ţara Bîrsei ca şi cînd ar fi trupe de ajutor, 
iar pe Gheorghe Kapronczai 21 l-a trimis <sol> la Matei Voievod. Vazînd 
această făţărnicie, n-am voit să mă mai amestec, ci cerînd voie de Ia prin¬ 
cipe m-am dus la slujba mea în Făgăraş 22 , unde am rămas pînă la încheie¬ 
rea acestora. Iar principele împreuna cu aceia cu care s-a purtat în acest 
chip necinstit, era înţeles, faţă de bietul Matei Vodă; căci prefăcîndu-se că-i 
trimite ajutor a trimis — pentru a avea crezămînt — pe Sigismund Kornis 
cu trupe în locul amintit, iar pe Kapronczai, în fruntea unei importante so¬ 
lii, la Matei Vodă şi la boierii lui: prin trimiterea lui, folosea acea strata¬ 
gemă politică, după care, cine vrea să înşele şi să mintă pe altul, trebuie să 
înşele şi să mintă mai întîi pe acela, prin care vrea să-şi îndeplinească acest 
plan. Şi el nenorocitul, acolo se jura tare că-1 vor ajuta neapărat. Pe de altă 


17 Curtenii lui Matei Basarab. 

18 j Lemheny, Judeţul Covasna. 

19 Paul Bornemha, originar din Bihor, căpitan general al lui Gh. Râkâczy I şi coman¬ 
dantul oastei ardelene. A murit în 1644. 

20 Sigismund Kornis era sub Gabriel Bethlen şi Gh. Rik6czy I comite de Bihor. Se 
bucura de mare trecere pe lîngă aceşti principi. Vezi Ivân Nagy, op. cit., V, p. 363. 

21 Pufin cunoscut. 

22 Era căpitanul acestei cetati. 

parte însă principele trimitea pe Acatiu Barcsai 23 la Lupu, ca să-l asigure 
că nu îl va ajuta pe Matei. Barcsai era gata să piară pe acolo: fiind atacat 

de tîlhari, a fost dus rănit şi predat lui Abaza paşa, pe atunci paşa de Si- 

listra, care era de partea lui Lupu. 

în acest timp, Lupu se apropia cu trupele de Matei; acesta, bietul, 
p. 295 pierzîndu-şi nădejdea în ajutorul făgăduit, a hotărît şi a ieşit în // întîmpi- 
narea lui Lupu şi cu ajutorul lui Dumnezeu, l-a bătut cumplit 24 , apoi săr¬ 
manul <Matei> a stors de la noi un tratat nou şi mai sigur; dar şi de data 
aceasta, principele a lucrat cu viclenie, deoarece în actul dat de dieta ţării, 
nu era vorba de nici o excepţie, pe cînd în acela dat în numele său, se făcea 
excepţie pentru turci şi tătari 25 . 

p. 297 în anul 1643 s-au petrecut următoarele fapte însemnate. Unul este că 
au sosit trimişii ducelui lituan Janusz Radzivill 26 , prin care <acesta> ruga 
pe principele nostru să intervină pe lîngă Vasile Lupu, ca acesta să-i dea 
în căsătorie pe fiica sa. Cu acest prilej, s-a mai vorbit şi despre faptul 

că Vladislav, regele de atunci al Poloniei 27 , nemaiavînd mult de trăit, 

trebuiau luate măsuri ca în timpul interregnului să poată fi ales un rege 
evanghelic 28 . Ei se gîndeau la principe, sau la fiii săi 29 , şi solii mai arătau 
că ducele doreşte să se căsătorească cu fiica lui Lupu pentru că speră să 
dobîndească o zestre mare, cu care să facă apoi pregătirile trebuitoare în ve¬ 
derea planului amintit. Principele a şi început vorbele în privinţa căsătoriei; 
dar temîndu-se ca Lupu să nu-i desvăluie la Poartă stăruinţele, şi să-şi atragă 
prin aceasta mustrările Porţii, principele a căutat să se ferească de o asemenea 
primejdie şi de aceea cînd a trimis pe solii ducelui în Moldova, a înştiin¬ 
ţat pe de altă parte pe capuchehaia sa la Constantinopol. 

Acesta însă n-a înfăţişat lucrurile aşa cum se cuvenea, şi ajungînd lucrul 
p. 298 la cunoştinţa lui Lupu, s-a simţit jignit şi a respins // mijlocirea principelui. 
Trimiţînd acasă pe solii dietei, el a recurs, în această privinţă, la mijlocirea 


23 Viitorul principe al Transilvaniei (1659—1660). 

24 Lupta s-a dat intre satele Nănişori (azi Armăşeşti) şi Ojogeni, pe apa Prahovei. Cf. 
Cronica lui Radu Popesc u, ediţia C. Grecescu, Bucureşti, 1963, p. 102; M. C o s t i n, 
Letopiseţul 'ţârii Moldovei, Bucureşti, 1958, p. 116. 

25 Este vorba de reînnoirea, în 1640, a tratatului încheiat în 16 martie 1635. Dar, în 
29 septembrie 1638, Vasile Lupu încheie un tratat de alianţă cu Gh. Rak6czy. 

26 Janusius Radczivil, magnat polon de origine lituană şi religie protestantă, în strînse 
legături cu familia Răkdczy, tot protestantă. Trimişii lui au sosit la 26 septembrie 1643, cf. 
E. Trauschenfels, Deutsche Fundgruben zur Geschichte Siebenbiirgens (N. F.), Braşov, 
1860, p. 338. 

27 Vladislav al IV-lea (1632—1648). 

28 Aici, în sensul general de protestant. 

29 Principele Gh. Rak6czy I şi fiii săi, Sigismund, care a murit de tînăr (1632—1652), 
şi Gheorghe, care a urmat tatălui său şi care, pentru a obţine şi coroana polonă, avea să 
facă, în 1657, faimoasa expediţie din Polonia, sfîrşită în chip catastrofal. 

mitropolitului de Chiev 30 (care era din neamul voievodului Movilă, ca şi 
Gavril şi Ioan, amintiţi mai sus) şi căsătoria s-a făcut 31 cu ajutorul lui, cum 
se va vedea mai jos. 


După sfîrşitul campaniei din Ungaria de sus 32 , principele m-a trimis p. 419 
în Moldova la Lupu-Vodă, sub cuvînt că mă duc pentru nunta ducelui Radzi- 
will, care se logodise cu fiica voievodului. Noi ne temeam destul de acest 
Lupu, ştiind că el era înţeles cu nemţii împotriva noastră 33 . Aveam şi do¬ 
vezi, căci atît el cît şi Matei Vodă, au trebuit din ordinul Porţii, să ne 
dea cîte o mie de curteni în ajutor; iar aceştia, cerînd o dată leafă, şi fiind 
refuzaţi de principe, — care nu era dator să le plătească, şi care mai era 
şi zgîrcit — au fugit acasă prin Polonia, tocmai cînd era mare nevoie de ei; 
dar acolo au pierit mulţi din acei cîini 34 . . . 

// Principele a trimis cu mine în Moldova şi pe Acaţiu Barcsai mai cu p. 422 
seamă pentru faptul că se încheiase mai înainte — prin el şi Toma Başa 35 
— alianţa cu Lupu <Vodă> 36 . 

Ne-a încredinţat ca să-i ducem acestuia, noi înşine, două scrisori scrise 
în latineşte şi în româneşte. După o lipsă de 11 luni m-am întors din această 
expediţie (în Ungaria) acasă la Coveş 37 , dar fără a zăbovi, am plecat în 
Moldova. La nunta ducelui lituan Janusz Radziwill eu reprezentam pe prin¬ 
cipe ca sol principal, după mine urma Acaţiu Barcsai şi după el Ştefan 


30 Petru Movilă (1596—1644), fiul lui Simion Movilă. 

31 După vreun an şi jumătate de tocmeli cu Poarta. 

32 Gh. Rikoczy I a început în februarie 1643 cunoscuta campanie împotriva Habsburgi- 
lor şi a ocupat o mare parte a Ungariei de nord. Kemeny, care era comandantul oştirii, ajunge 
către sfîrşitul anului pînă aproape de graniţa austriacă. Dar din porunca turcilor, care nu 
vedeau cu ochi buni întărirea vasalului lor, principele a întrerupt operaţia şi a încheiat cu 
imperialii pacea de la Linz (1645). La această campanie au participat şi contingente de mun¬ 
teni şi moldoveni. 

33 Pentru legăturile lui Vasile Lupu cu germanii şi polonii vezi S. Szilâgyi, Levelek 
h okiratok I. Râkoczy Gydrgy keieti dsszekdttetesei tortenetehez (1631—1648), (Scrisori şi 
documente privitoare ia relaţiile orientale ale lui Gh. 'Râkoczy I, 1631 — 1648), II, Budapesta, 
1883, p. 693. 

34 La începutul verii, Lupu a rechemat trupele pe care le dăduse lui Rdk6czy, sub cu¬ 
vînt că au fugit fără ştirea lui, ceea ce Râk6czy n-a crezut (Hurmuzaki, Fragmente, III, 
p. 140; Monumenta Hungariae Historica, Diplomata, voi. XXIV, pp. 215, 221). Cît despre 
trupele muntene, Râk6czy scria fiului său, la 20 octombrie, că cea mai mare parte dintre ele 
au fugit şi n-au mai rămas decît 200—300 de oameni ( îbidem, pp. 215, 221, 274, 285). 

35 Tamâs Başa. îl găsim în 1642, căpitan de Trei Scaune, consilier de stat, sol la Constan- 
tinopol; cf. I v â n Na gy, op. cit., I, Pesta, 1857, p. 212. 

36 Pentru aceste tratative, vezi Tdrdk-magyarkori adatokmănytâr, (Documente privitoare 
la dominaţia otomană), voi. V, pp. 20, 29. 

37 Kovesd, sat, azi înglobat în oraşul Agnita. 

Mariasi 38 , care reprezenta pe Ghieorghe Râkoczy cel tînăr. în această misiune 
am luat cu mine şi o seamă de oameni de frunte, care mi-au fost de mare 
p. 423 folos şi aceştia // erau: Nicolae Sebesi 39 , Mihail Szekely 40 , Francisc Or- 
băn 41 , Valentin Decsei 42 , Grigore Csiszăr 43 . 

Aveam cu mine, sub steagul meu, o ceată de peste o sută de călăreţi, 
îmbrăcaţi cu toţii în piei de lup. 

Nunta s-a făcut cu mare pompă 44 . Din Polonia au venit mulţi magnaţi 
şi soli de ai regelui şi de ai nobilimii, bine îmbrăcaţi şi echipaţi, buni călă¬ 
reţi şi cu mulţi oameni ca la două mii de călăreţi şi pedestraşi, dar ca să 
vorbim drept, nu-i întreceau pe boierii de la curtea voievodului moldo¬ 
vean în ce priveşte frumuseţea şi bogăţia îmbrăcăminţii: hainele de samur, 
de rîs, de mătase, erau cele mai obişnuite. Era belşug din toate, la mesele 

de toate rangurile se aflau mîncări proaspete, plăcinte, baclavale 45 gătite 

după moda polonă şi era, aşa mare belşug că se făcea risipă; pe toate me¬ 
sele cele lungi erau numai farfurii şi castroane de argint. Erau apoi fel de 
fel de muzici, măscărici, acrobaţi şi saltimbanci şi oameni cu fel de fel de 
măiestrii, vrednici de admirat. într-un cuvînt a fost mare strălucire şi belşug 
în toate, nu după obiceiurile ţăranilor români, ci după moda de la curţile 
regilor creştini. La masă la locul de cinste, şedea ambasadorul regelui polon; 
pe acelaşi rînd urmau alţi poloni; lîngă ambasador şedea Radziwill, mirele, 
şi după acesta mitropolitul Chievului din familia voievozilor Movilă, frate 
p. 424 cu voievozii Gavrilaş, Ioan şi Moise, // ... Mitropolitul acesta era şi un 

bun cărturar şi tot aşa erau şi ceilalţi ierarhi de religie românească sau 
grecească 46 , ce se aflau cu el; n-am crezut mai înainte să se afle oameni atît 
ae învăţaţi în rîndurile preoţimii. Acest mitropolit era şi foarte cinstit şi 
blînd; el i-a cununat în biserică după ritul românesc, şi Radziwill deşi era 
evanghelic 47 nu s-a împotrivit. Voievodul mă rugase cu stăruinţă să îngădui 
ca mitropolitul să stea cu un loc înaintea mea, motivîndu-şi rugămintea cu 


38 Mâridsi îstvdn, nobil maghiar, venit din Ungaria Superioara în Transilvania, cf. I vân 
Nagy, op. cit., VII, p. 313. 

39 Sebesi Miklâs: Nobil ardelean, român de origine, favorit al lui Gh. Râk6czy al II-lea. 

40 Neidentificat. Sînt foste numeroase familii cu acest nume de Szekely (care înseamnă 
Secuiul); înlvân Nagy, op. cit., sînt înşiraţi peste 30. 

41 Orbân Perene. Nobil secui din Odorhei. Cunoscut ca notar al acestui neam, cf. I v â n 
Nagy, op. cit., VIII, f. 234. 

42 Decsei Bdlint. Nobil ardelean (numele vine de la satul Decea, pe Mureş), unul dintre 
oamenii de încredere ai lui Gh. Rakoczy I. Ibidem, IX, p. 265. 

43 Neidentificat. 

44 Pentru descrierea nunţii vezi M. C o s t i n, op. cit., p. 120 şi urm. 

45 Marczapanok. 

46 Adică ortodoxă. Venise şi mitropolitul Ştefan al Ţării Româneşti. 

47 în sens mai general de protestant, Radziwill fiind calvin. Pentru efectul asupra boieri¬ 
lor a acestei căsătorii mixte vezi Miron Costin. De aceea, faptul că au fost cununaţi după 
ritul ortodox, de mitropolitul Kievului, era foarte bine venit. 

cuvintele că după cum şi la noi se obişnuieşte să se arate naşilor o deosebită 
cinstire, şi la ei sînt ţinuţi în mare cinste cei care cunună 48 . M-am învoit 
aşadar ca mitropolitul să şeadă înaintea mea. 

în casa aceea şi la masa aceea, n-a fost nici o femeie şi nici o fată 
şi nici mireasa; şi n-a fost nici joc, ci jocul s-a ţinut în piaţa oraşului. înainte 
de a ne aşeza la masă, vreo 50 sau 60 de fete şi femei din înalta nobilime, 
toate foarte frumos îmbrăcate, prinzîndu-se de mîini, au dansat jocul româ¬ 
nesc, cînd învîrtindu-se în cerc, cînd desfăcîndu-se în şir lung. Bărbaţii nu¬ 
mai priveau la ele, şi nici unul nu s-a amestecat în jocul lor; dar tocmai 
în fruntea lor, un stolnic bătrîn sărea cît putea învîrtindu-şi toiagul. Femeile 
au fost ospătate în altă casă 49 . 

în timpul ospăţului, a băut fiecare cît a vrut la mesele principale, dar 
n-a fost beţie. // După aceea, ambasadorul regelui polon, mirele şi ceilalţi p- 425 
poloni, s-au ridicat de la masă şi au plecat; i-a petrecut şi voievodul, ru- 
gîndu-ne să-l aşteptăm. S-a întors curînd şi a băut cu noi foarte mult, 
pînă ni s-a urît; a arătat îndeosebi faţă de mine multă dragoste şi cinste. 

Cînd ne-am luat rămas bun, săturîndu-ne şi noi, ne-a condus din palat şi 
voia să ne conducă şi pe scară în jos; iar dacă am spus că mai bine mă culc 
acolo decît să-l las să coboare scările, el a răspuns că de mă voi culca 
eu, se culcă şi el acolo; şi abia cu mare greutate am scăpat de el. 

Voievodul a ieşit şi el în întîmpinarea nuntaşilor, ca la o jumătate de 
leghe, pe un cal foarte frumos, frîul era bătut în pietre scumpe şi aur, 
tot asemenea şi scara de la şea; la fel şi sabia. La cuşmă avea un surguciu 
bogat, numai din cinci diamante, dar mari; un asemenea diamant mai avea 
la inelul din deget. Ceea ce avea pe el şi pe cal, ca îmbrăcăminte şi podoabe, 
putea să preţuiască, după socoteala noastră de atunci, vreo 40 000 de taleri. 

La cîmp, au descălecat şi aşa au stat faţă în faţă 50 . 

După trei zile de ospăţ au început negocierile, şi i-am adus mustrări 
că scrie într-un fel scrisorile sale de credinţă şi se poartă -cu totul altfel, 
căci nu poate tăgădui că n-ar fi ale sale scrisorile, iscăliturile şi peceţile. 

El numai s-a mirat întrebîndu-se dacă a // fost beat sau nebun, că s-a în- p. 426 
datorat la asemenea lucruri pe care nu le putea îndeplini; căci dacă turcii 
îi poruncesc să se ridice împotriva noastră şi să ne fie duşman, el n-are 
încotro; de altfel, el va păstra pacea şi prietenia, făcînd întocmai ca ogarul, 
care e dus legat la vînat împotriva voinţei lui: dacă scapă, nu aleargă după 
vînat, ci o ia în altă parte. Tot astfel, armele lui nu ne vor pricinui nici 
o pagubă. S-a jurat cît a putut cu vorba, dar nu ne-a dat la mînă o nouă 


48 Nuni în transcriere greşita: Ununa. 

49 Vezi şi descrierea nunţii domniţei Ruxandra în volumul de faţa, p. 471 ş.u. 
Bo Vgy lonek szemben egymâssal. 

scrisoare de credinţă; noi am păstrat ce-i drept, scrisorile dinainte, dar prie¬ 
tenia 51 lui a rămas tot îndoielnică. 

Am lăsat pe mire acolo; darurile principelui i le-am dat, fiind de faţă 
şi mirele şi mireasa, apoi m-am grăbit sa mă întorc la principe, pe care l-am 
găsit la Munkăcs 52 . 


1648 

p. 470 în anul 1648, principele s-a îmbolnăvit din nou, în drum spre Gurghiu: 

locul acesta avea sa-i fie fatal, dar mai înainte de aceasta, pe cînd princi- 
p. 471 pele se afla încă la Cluj, a sosit solul voievodului Lupu, // Gheorghe Şte¬ 
fan 53 , cu propuneri şi cu daruri; Lupu îi scria în ascuns principelui între 
altele, că ar avea de discutat cu principele despre nişte lucruri foarte însem¬ 
nate, pe care nu vrea să le încredinţeze nici chiar omului său de încredere, 
şi de aceea îl roagă să trimită la el pe Ioan Kemeny. Am discutat şi ne-am 
gîndit mult despre ce putea fi vorba; totuşi principele a făgăduit că mă va 
trimite, dar nici solul amintit mai sus, nu ştia în ce scop. 

După ce a plecat solia moldoveană, principele m-a lăsat şi pe mine 
să merg acasă, poruncindu-mi să mă pregătesc şi să mă duc la el la Gurghiu, 
ca de acolo să mă trimită mai departe. 

Ceea ce am şi făcut. 

[Principele se simţea tot mai rău, totuşi, din Gurghiu l-a trimis pe Ke¬ 
meny în Moldova.] 

p. 472 // Dar înainte de a pleca, mi-a spus foarte trist următoarele cuvinte: 

„Pleci acum, dar mie îmi pare foarte rău că te duci, căci tare mă tem, 
pentru tine, de acel om viclean neştiind de ce te cheamă". Eu i-am răspuns 
„Nu trebuie să te temi, Măria ta, pentru că nici măcar păgînii nu obişnuiesc 
să se atingă de soli". Principele a urmat: „Lupu-Vodă a făcut, chiar de la 
început, multe lucruri pe care nu s-ar fi cuvenit, să le facă un creştin". 
L-am întrebat din nou: „De ce te temi, dar Măria ta? Numai că aş putea 
fi oprit acolo, sau şi de mai rău?" El a răspuns: „Ştii bine că sînt în 
ceartă cu turcii, din cauză că ei vor să ridice tributul ţării la 15 000 de 
galbeni, pe cînd înainte era numai de 10 000 (aşa era, căci Gabriel Bethlen 


51 Tratatul de alianţa se va încheia în aprilie 1646, cu concursul lui Janusz Radziwill, 
venit în acel an în Moldova, cu soţia sa, Maria. Dar obiecţiile domnului Ja o formula care 
îl putea compromite faţă de turci au ramas în picioare. Spre deosebire de tratatul lui Râk6czy 
cu Matei Basarab, în aceasta se menţine mai departe declaraţia că Transilvania şi Moldova 
se află sub suzeranitatea Porţii. 

52 Oraş în Ucraina subcarpatică. 

53 Viitorul domn al Moldovei (1653—1658). 

îl coborîse la 10 000 de galbeni) 54 iar eu nevoind să fie pe voia lor, de 
doi ani de zile nici nu l-am trimis la Poartă. Dacă el este înţeles cumva 
cu turcii să te prindă şi să te trimită la Poartă, atunci, dacă vreau să te 
răscumpăr, va trebui să plătesc mai mult decît face tributul pe unul sau 
doi ani; „Auzind acestea, i-am mulţumit pentru grija-i părintească şi i-am 
spus: „Dacă aşa stă treaba, şi Măria ta te învoieşti, îi voi cere prin cu¬ 
rier // să-mi trimită o scrisoare de credinţă 55 , prin care să mă asigure că mă 
va primi cu cinste în ţara lui şi că voi fi condus oricînd aş voi să părăsesc 
ţara, fără a avea vreo supărare, căci stăpînul meu nu-şi poate trimite 
servitorul de lîngă sine fără vreo asigurare anume. După ce voi trimite (scri¬ 
soarea), voi pleca şi eu sub cuvînt că mă duc la slujba mea din Făgăraş; 
dacă nu vine răspunsul în timpul acesta, mă duc mai departe ca să inspectez 
chipurile pe lefegiii cantonaţi în ţara Bîrsei, dacă nu vine nici în timpul 
acesta, mă prefac că merg, din porunca Măriei tale, să vizitez străjile de 
la graniţă. Dacă soseşte asigurarea în timpul acesta, îmi urmez drumul". 
Această propunere a plăcut principelui şi cu această socoteală am şi plecat, 
[în drum, Kemeny s-a abătut pe acasă, apoi a mers la Făgăraş.] 

Nici n-am apucat să ies din Făgăraş, cînd mi-a sosit scrisoarea de asi¬ 
gurare de la Lupu. Am trimis scrisoarea principelui şi mi-am urmat dru¬ 
mul ... [Urmează candidatura lui Gh. Răkoczy I la coroana Poloniei.] 

Călătoria mea în Moldova s-a petrecut astfel: ştiind că viaţa princi¬ 
pelui se apropie de sfîrşit, mă temeam de viclenia lui Lupu, în cazul cînd 
ştirea despre moartea principelui m-ar fi prins în Moldova. De aceea am 
poruncit dregătorilor din Trei-Scaune, Ciuc şi din alte ţinuturi de graniţă, că 
pînă la întoarcerea mea să nu lase pe nimeni să treacă în Moldova, afară 
de aceia care îmi vor fi trimişi doar mie. Şi ca cei care ar fi venit după* 
mine // să ştie cum să se poarte şi ce să vorbească, am lăsat anume oameni 
la Breţcu ca să-i sfătuiască ce aveau de făcut. în ce mă priveşte, potrivit 
asigurărilor date, cum am sosit în Moldova, voievodul mi-a făcut o pri¬ 
mire frumoasă, trimiţînd în întîmpinarea mea chiar la ieşirea din trecă- 
toarea de la Trotuş, drept comisar pe boierul său de frunte, împreună cu 
mai mulţi alţi boieri care să mă însoţească pînă la Iaşi. Şi voievodul a 
trimis înaintea carelor mele chiar şi caii săi de trăsură, două rînduri; iar de 
la Iaşi a venit să mă primească, cu trăsură şi căruţă, marele vistier 56 ; m-a 
însoţit pînă la locuinţa mea, nişte case împodobite cu mare lux; aici slujeau, 
la bucătărie şi la masă oamenii săi care întrebuinţau vase, pahare, farfurii 


54 Tributul, fixat în 1541 la 10 000 de galbeni, a fost ridicat sub Ştefan Bâthory (1571— 
1581) la 15 000, apoi coborît din nou, după stăruinţa lui Gabriel Bethlen (1613—1629) la 
10 000. 

65 Salv-conduct. 

56 Iordachi Cantacuzino, mare vistier (1635—1637; 1640—1644; 1645 ianuarie 17 — 
1654 ianuarie). 

de argint, ceşti şi alte lucruri tot de ale sale. Primirea în audienţa, în mai 
multe rînduri şi ospăţul s-au petrecut cu multă strălucire. Voievodul n-a 
primit să fie de faţă — la discuţiile pe care le-am avut — nici tîlmaciul 
de româneşte al principelui, pe care-1 adusesem cu mine, nici <tîlmaciul> 
său, ci a trebuit să vorbesc eu, cît ştiam româneşte. 

Secretul, pe care voia să mi-1 împărtăşească era următorul: El ar fi 
înţeles prin unii oameni de ai săi că polonii ar avea mare aplecare pentru 
principe, şi că ar dori să-l aleagă rege la dieta care se ţinea în acest scop. 
p. 478 Acest lucru voia el să-l aducă la cunoştinţa principelui, // oferindu-se tot¬ 
odată să-i dea, dacă o doreşte şi principele, tot sprijinul său, atît prin marii 
lui protectori din Polonia, cît şi pe orice alte căi; dar, la rîndu-i, şi princi¬ 
pele să-i arate prietenie şi să păstreze bună înţelegere cu el, etc. Am avut 
mai multe convorbiri despre aceasta, şi cu toate ca n-aveam nici un fel de 
instrucţiuni de la principe, care lăsase totul în seama credinţei, discreţiei şi 
priceperii mele, fiind însă de ajuns scrisorile de încredinţare, prin care mi 
se dădeau depline puteri, am făcut şi eu după cum urmează: mai întîi am 
mulţumit pentru bunăvoinţa, pe care o arăta stăpînului meu, apoi l-am în¬ 
demnat să păstreze legăturile de bună vecinătate, duh creştinesc şi prudenţă, 
aratîndu-i că atunci cînd caută să se alieze cu stăpînul meu şi cu casa lui, 
lucrează de fapt, pentru întărirea sa, a casei sale şi a ţării sale. 

Şi, de vreme ce se gîndeşte la izbînda stăpînului meu, căruia Dumne¬ 
zeu să-i dăruiască un sfîrşit norocos, se pare că ar trebui să se poarte în¬ 
tocmai. Dacă însă s-ar feri de a-1 ajuta şi nu i-ar arăta bunăvoinţă, rămî- 
nînd şi mai departe între ei raporturi neprieteneşti, situaţia lui nu va fi prea 
bună căci, pe de o parte, Matei Voievod nu-i este prieten, iar pe de altă 
p. 479 parte principele sau fiul său s-ar răci faţă de el ca şi cazacii // şi regatul 
polon, ceea ce i-ar slăbi simţitor situaţia. Totuşi încă nu e tîrziu şi îndrăz¬ 
nesc să-l încredinţez că stăpînul meu va primi cu bucurie propunerea fă¬ 
cută, şi-i va răspunde cu aceeaşi bunăvoinţă; dar mi-am aratat dorinţa — 
în numele principelui — <ca el> să declare că va îndeplini cele cei voi pro¬ 
pune, şi anume: 

1 ) Dacă se va întîmpla ca stăpînul meu să meargă cu oşti în Polonia, 
să aibă trecere liberă prin Moldova; 

2 ) De va voi stăpînul meu să recruteze ostaşi în Moldova, să i se îngă¬ 
duie acest lucru; 

3) De va cere bani cu împrumut — deoarece nu-şi poate lua visteria cu 
sine — să-i dea măcar pînă la 100 000 de galbeni; 

4) Să-l ajute şi la Poartă, intervenind pentru cauza lui, din tot sufletul 
şi cu toată autoritatea şi trecerea pe care o are; 

5) Să nu fie duşman al stăpînului meu şi al casei lui, chiar dacă i s-ar 
porunci. 

Lupu a consimţit foarte bucuros şi mi-a numit pe marii lui protectori 
de la Poartă, ale căror nume mi le-am şi însemnat la masa lui, cu cerneala 

şi condeiul lui şi pe hîrtia lui, şi ne-am înţeles ca să se dea poruncă atît 

capuchehaielor principelui cît şi celor ai voievodului, // ca să se înţeleagă între 
ei şi să lucreze împreuna în această privinţă, ajutaţi de protectorii celor 
două părţi. Deoarece prietenii poloni îi spuseseră principelui să caute să 

atragă de partea sa şi pe cazaci, căci atunci şi cazacii porniseră oştile asu¬ 
pra polonilor, voind şi ei să-şi întocmească treburile în timpul interregnului; 
iar eu luasem scrisori de la principe şi către ei, pentru orice împrejurare, 
i-am împărtăşit şi voievodului acest lucru — văzîndu-i bunăvoinţa — şi l-am 
rugat să lămurească oamenii mei asupra drumului de urmat, ceea ce a şi 

făcut. Am trimis apoi pe unul numit Grigore Mosa 57 , oştean de curte, care 
văzuse şi auzise şi ştia multe, şi era nobil de Ernea 58 , în scaunul Mureşului, 
şi pe un altul numit Gheorghe Raţ 59 , oştean de curte, care cunoştea mai 
multe limbi şi era de lege ortodoxă; şi i-am învăţat să procedeze astfel cu 
hatmanul cazacilor, Bogdan Hmelniţchi: să-i înfăţişeze la început numai scri¬ 
soarea mea şi numai după ce i-au cîştigat încrederea şi bunăvoinţa, să-i pre¬ 
dea şi scrisoarea principelui; le-am mai arătat şi ce aveau de spus prin viu grai 60 . 

Această solie a izbutit foarte bine, după cum se va vedea în cele ce 
urmează. 

Dar între acestea s-a mai întîmplat că solul moldovean Gheorghe Şte¬ 
fan, pomenit mai sus, pe cînd se afla la Răkoczy, a adus între altele vorba 
— fără îndoială primise asemenea ordin — că fiica cea mai mică 61 a lui 
Lupu, pe care o avea de la prima sa soţie 62 <care era> mama soţiei lui 
Radziwill, ar fi o foarte potrivită soţie pentru Sigismund Răkoczy 63 , arătînd 
şi folosul ce ar ieşi dintr-o asemenea încuscrire. împărtăşind acest lucru şi 
principelui şi principesei, principele nu s-a arătat prea încîntat, dar princi¬ 
pesa 64 era bucuroasă şi l-a convins şi pe principe. Mi s-a încredinţat deci şi 
această propunere, spre a o aduce în discuţie, dacă voi găsi cu cale. Pă- 
rîndu-mi-se folositoare această căsătorie, am tratat-o în secret cu logofătul 
Gheorghiţă 65 , fiind de faţă // şi voievodul. I-am adus acestuia şi darurile de 
la principesă şi m-am înţeles cu el să-şi aducă acasă fata, deoarece, atunci, 


57 Aiosa Gergely , nobil, de origine română din părţile Chioarului. 

58 Emye. Azi înglobat în oraşul Tîmăveni. 

59 Rdcz Gydrgy , nobil român din împrejurimile Dejului. 

60 Instrucţiunile pentru solie, în Monumenta Hungartae Historica , Diplomata , voi. XXIII, 

P* 5. 

61 Domniţa Ruxandra, care va fi soţia lui Timuş, fiul Iui B. Hmelniţchi. 

62 Tudosca Doamna, fiica marelui vornic Costea Bucioc. 

® 3 Era al doilea fiu al lui Gh. Râkâczy I; avea să se căsătorească, în 1651, cu Hen- 
rietta, fiica electorului Palatin. 

64 Suzana Lorântffy, soţia lui Gh. Râk6czy I. 

65 Gheorghe Ştefan, viitorul domn al Moldovei. 

o ţinea la Poartă. A şi trimis îndată 86 după ea, şi a adus-o acasă cu mare 
cheltuială. O trimisese la Poartă mai înainte ca să întărească încrederea Porţii 
în el şi să potolească bănuielile iscate la Poartă de cînd îşi măritase fiica 
cea mai mare cu Radziwill. M-a lăsat să înţeleg, că dacă îşi aduce fata, 
tinerii se vor putea cunoaşte mai de aproape 67 . 

Eram însă tare înspăimîntat de gîndul că ar putea să-mi sosească acolo 
ştirea morţii principelui. Căci şi în timpul drumului spre voievod, şi în 
timpul petrecut la Iaşi, veneau scrisori şi oameni prin care aflam că starea 
principelui se înrăutăţea mereu. între alţii au venit într-un rînd hotnogii Bal- 
tazar Tbmbsvări şi Ioan Szilăgyi cu ştirea că starea principelui era tot mai rea. 

Astfel stînd lucrurile, am cerut stăruitor voievodului să mă lase să 
plec acasă, sub cuvînt că principele mi-ar fi poruncit prin oamenii veniţi în 
urmă, să mă întorc de grabă, deoarece vroia să trimită pe fiul său mai mic 
la moşiile sale din Ungaria 68 şi nu-1 va trimite pînă nu mă voi întoarce 
eu. Voievodul ar fi fost bucuros să-mi prelungesc şederea în Moldova şi 
stăruia să mai rămîn; eu însă mi-am luat rămas bun, iar voievodul m-a 
cinstit cu multe daruri: o mantie căptuşită cu catifea roşie, cu guler de samur, 
un cal turcesc cu scara, frîele şi căpăstrul împodobite cu peruzele, o 
tolbă îmbrăcată în catifea cusută cu fir de aur 69 şi m-a condus cu acelaşi 
alai ca şi la venire. 

484 Abia făcusem două mile de drum, cînd între Iaşi şi lîrgu-Frumos 70 
m-a întîmpinat stolnicul Mihail Ugron 71 // cu ştirea că principele a murit. 
Dar am tăinuit ştirea pînă am ajuns la Trotuş; de acolo i-am scris voievo¬ 
dului; şi pînă să ajungă scrisoarea în mîna lui, eu eram de mult în Transil¬ 
vania. îi aminteam în scrisoare că întrucît ştiam că starea sănătăţii princi¬ 
pelui nu mai îngăduia nici o speranţă, am încheiat tratatele nu numai în 
numele principelui ci şi în numele fiilor lui şi în al dietei. De aceea îl ru¬ 
gam să păstreze pacea şi cu fiii principelui şi cu dieta, dîndu-i asigurări 
şi din partea lor; şi îi mai scriam că deşi principele a murit, urmaşul şi 
dieta sînt în viaţă şi deci tratatele încheiate puteau fi ţinute mai departe. 
Dar „LupuU, care potrivit naturei sale, numai părul vrea să şi-l schimbe, 


69 Nu a putut obţine reîntoarcerea eî decît în august 1649* Pentru chemarea ei la Poartă 
din porunca sultanului în august 1645 vezi mai jos relaţia lui Bargrave n. 69. 

67 Pentru situaţia lui Ambrosio Grillo ales de domn drept ginere în septembrie 1641, 
ibidem . 

68 Gh. Rdkoczy I era poate cel mai bogat proprietar feudal în Ungaria habsburgică. In 
afară de veniturile din Transilvania, avea şi în Ungaria Superioară moşii care se întindeau pe 
cinci judeţe. 

69 Szkojium, 

70 SzSpvâsâr. 

71 Ugron Mthâîy. Nobil secui; vistier sub domnia lui Gh. Rdkoczy al 11-lea şi Acatiu 
Barcsai. 

nu şi firea şi pielea, mi-a răspuns că orice tratate încetează, scriind acest 
lucru astfel pe latineşte: Mortuo principe sepeliantur tractata omnia nego- 
tia 72 . Din acest răspuns s-a văzut necredinţa şi nestatornicia lui 73 , el schim- 
bîndu-se după cum bate vîntul. 

La acestea s-a mai adăugat şi altă faptă: deşi şi-a adus 74 fiica de la 
Poartă, după cum ne înţelesesem, dar cînd principesa şi Sigismund Răkoczy 
au trimis peţitori s-o peţească, el s-a schimbat la faţă, spunînd că preoţii lui 
îl opresc să-şi dea fiica după unul care este de altă lege 75 şi că peţitorii 
s-au purtat necuviincios, ceea ce l-a supărat. Aşa şi era, căci fuseseră tri¬ 
mişi ca peţitori nişte oameni foarte neciopliţi. In fruntea lor era un Ioan 
Borsos 70 , favoritul cel mai apropiat al principelui Gheorghe Răkoczy cel 
tînăr, un haiduc, fecior de ţăran român, om rău, beţiv şi stricat. Al doilea 
era Nicolae Sebeşi, cu nimic mai bun ca celălalt. Al treilea, Gheorghe Hor- 
vât, omul cel mai de încredere al lui Sigismund Răkoczy, era de asemenea 
un om trufaş şi rău, care ca peţitor avea să facă greşeli mari şi mai tîrziu 77 , 
cînd s-a căsătorit Sigismund Răkoczy. 

Dar şi Lupu a fost pedepsit de Dumnezeu pentru aceasta, căci n-a putut 
să-şi mărite cum i-ar fi fost voia, fiica, pe care o cereau şi oameni de seamă 
din Polonia, deoarece curînd după aceea au năvălit tătarii în ţara lui şi cu 
toate că ştiau că voievodul avea mare trecere la Poartă, au prădat ţara 
cumplit şi el abia a scăpat cu fuga în păduri. Şi nu s-a împlinit nici săp- 
tămîna, după retragerea tătarilor, şi au venit pe urmele lor cazacii şi au 
prădat şi ei. Şi cînd s-a încheiat pacea Lupu a trebuit să făgăduiască pe fiica 
sa lui Timuş, fiul mai mare al lui Bogdan Hmelniţchi, şi apoi să i-o şi dea 
de soţie. 


A trimis solie şi Matei Voievod şi a smuls principelui şi dietei o nouă p. 497 
diplomă cu privire la alianţa cu ei 78 . Eu m-am împotrivit la aceasta şi cînd 


72 Cînd moare principele sînt îngropate (şi) toate cele tratate (de el). 

73 Apreciere neîntemeiată, deoarece condiţiile care îl îndemnaseră pe Vasile Lupu la 
acel demers erau legate de persoana însăşi a lui Gheorghe Râkâczy I, în relaţie cu candidatura 
acestuia la tronul Poloniei. 

74 Abia peste un an, cînd a putut fi scoasă de la turci. 

75 Ca şi Radziwill, Sigismund era calvin. Clerul ridicase obiecţii şi la căsătoria acestuia. 

76 Poate Ioan Boros care ia parte în 1655 la înăbuşirea răscoalei seimenilor din Ţara 
Românească. Vezi şi Miron Costin. In orice caz au fost aleşi români pentru această misiune. 

77 In anul 1651. 

78 Tratatul lui Matei Basarab cu Gh. Râkâczy I, încheiat la 16 martie 1635, a fost 
reînnoit în 1636 şi 1640 şi apoi, sub Gh. Râk6czy al Il-lea, în 1650 şi 1651. 

a trebuit să semnez, am protestat spunînd: „Voi semna şi eu — deşi nu 
bucuros — şi numai de teamă că dacă aş refuza, cineva dintre domniile 
voastre va zice că numai din reavoinţă nu vreau ca Măria ta să te întă¬ 
reşti prin alianţă cu alte ţări şi popoare. Totuşi susţin că alianţa noastră cu 
românii va fi spre paguba noastră, pentrucă sîntem prea slabi — atît noi 
cît şi ei — spre a ne putea apăra unii pe alţii" . .. 

VASILE GAGARA 

(? — după 1643) 


* 


Vasile Gagara a fost un călugăr din Cazan care a că¬ 
lătorit din Rusia la Ierusalim şi în Egipt, trecînd şi prin ţările noastre la o dată care mai 

poate fi supusă discuţiei, întrucît cele două ediţii modeme făcute după două variante ma¬ 
nuscrise dau pentru această călătorie fie anii 1642—1643 (ed. din 1851), fie anii 1637— 
1638 (ed. din 1891 a lui Dolgov, urmată şi de G. Bezviconi în lucrarea sa, Calatori ruşi 

în Moldova şi Munteniai, Bucureşti, 1947). 

în cursul călătoriei sale, la întoarcere a trecut prin Ţara Românească şi Moldova, unde 
a ajuns în luna ianuarie fără arătarea anului. Descrierea călătoriei sale a fost publicată de 
două ori, după două manuscrise cu deosebiri apreciabile între ele: Călătoria la Ierusalim 
a unui călător rus la mijlocul veacului al XVII-lea (EpycaJiHMCHOe xojKfleHHe pyccKoro HyiKe- 
uieCTBeHHKa copoKOBbifl toaob XVII Bena), în „BpeMeHHHHK_06mecTBa hctophh h ApeBHocTefi”, 
X, 1851, pp. 21—23 (care cuprind pasajele privitoare la ţara noastră) şi S. O. Dolgov, 
Viaţa şi călătoria la Ierusalim şi in Egipt a lui Gagara din Cazan ()KH3Hb h HoîKfleHbie B 

HepycajmM h ErnneT KasaHyJma Tarapn), în „Tipa boc jiaBHbifl IlajieCTHHCKHft c6ophhk”, XI, 1891 


145 


www.dacoromanica.ro 


şi extras, 102 pagini. Ediţia din 1851 după un manuscris mai complet, cel puţin în ce priveşte 
călătoria în Moldova, cuprinde amănunte ce lipsesc în manuscrisul editat de Dolgov în 1891. 
De aceea, traducerea noastră s-a făcut după textul editat în 1851, indicîndu-se în note unele 
deosebiri mai importante, din ediţia din 1891. G. Bezviconi, op. cit., pp. 42—44 publică o 
traducere după textul privitor la şederea lui Gagara în Moldova, după ediţia din 1891, cu 
unele lacune omiţînd pasajul despre şederea autorului la Petru Movilă la Kiev. 

Călătoria lui Gagara este interesantă pentru descrierea obiceiurilor de Bobotează la Iaşi 
şi începerea clădirii şcolii şi mănăstirii de la Trei Ierarhi. Datarea ei va putea fi făcută cu 
toată precizia, ţinînd seama de următoarele indicii: a) La trecerea lui Gagara prin Iaşi mă¬ 
năstirea Trei Ierarhi nu era încă clădită, ci doar începută. Zidul înconjurător era însă gata 
şi incinta era socotită mai încăpătoare ca cea a cetăţii Mojaisk. b) La acea slujbă de Bobo¬ 
tează asista domnul cu fiul său, pentru care s-au pregătit două scaune de catifea roşie. . . etc. 
Dar acel fiu nu putea fi copilul născut din a doua căsătorie a domnului care a avut loc în 
toamna anului 1639- Deci în ianuarie 1643, el ar fi putut avea cel mult doi ani şi jumătate! 
în schimb, în ianuarie 1638, voievodul Ioan era un flăcău pentru care tatăl său visa domnia 
Ţării Româneşti. El avea să se stingă de boală la Brussa, în anul 1640. 

CĂLĂTORIA 

PRIN ŢARA ROMANEASCĂ 
ŞI MOLDOVA 1 

(1637—1638) 


... Am mers..., prin Bulgaria, pînă la 
oraşul de graniţă al Turciei, anume Macin. Şi acest oraş se află pe malul 
Dunării, iar pe celălalt mal al acestui rîu se află o cetate 2 mare, numită 
Măcinul domnului Ţării Româneşti de odinioară poreclit Dracul 3 . Iar prin 
Ţara Românească de-a curmezişul pînă în Moldova e o cale de o săptă- 
mînă 4 , iar în lungime drumul este de 3 săptămîni. 

Am ieşit din Ţara Românească şi am mers prin Moldova, unde trăieşte 
domnul Moldovei, în oraşul numit Iaşi. în acest oraş se află multe mă- 


1 Traducerea s-a făcut după textul rus publicat în BpeMeHHKT» odmeCTBa HCTopHH H AP^B- 
Hocreă X, 1851, pp. 21—23. 

2 Este vorba de Brăila. 

3 Poate fi vorba de Vlad Dracul sau de Vlad Ţepeş, a cărui amintire este legată prin 
tradiţie de Brăila. 

4 Cuvintele în italică aparţin textului din „Sbomicul Palestinian** (1891) preferat aici, 
întrucît pasajul corespunzător din ^,Vremennik“ (sînt 50 de zile) este evident greşit, cum 
rezultă şi din context. 

năstiri şi sună clopotele tot ca şi la noi în mănăstiri. Tot după obiceiul de 
la noi se află în mănăstiri arhimandriţi, iar în unele din ele egumeni, iar 
credinţa la ei este cea creştină. 

La o verstă 5 depărtare de oraş se află mănăstirea 6 patriarhului Theo- 
fan de Ierusalim 7 , o clădire prea frumoasă şi o biserică clădită minunat. Şi 
cînd vine patriarhul în Moldova pentru milostenii, el se opreşte în această 
mănăstire. 

Iar mitropolitul 8 Moldovei trăieşte în oraşul Sucevei, şi acest oraş este 

la două zile de drum de Iaşi. Şi acolo, la Suceava, sînt moaştele sfîntului 

mucenic al lui Hristos, Ioan cel nou. 

Am stat trei săptămîni în Moldova şi în timpul cînd mă aflam acolo, 
acel mitropolit a venit în ziua Bobotezei şi a făcut slujba la acea sărbătoare 
cuvînt cu cuvînt cum se slujeşte acum la Moscova, şi a aruncat crucea în 
apă, dar ei se deosebesc de noi prin aceea că atunci cînd merg cu crucea, 
oştenii bat din tobe 9 . Iar pentru domnul Moldovei şi pentru fiul său 10 s-au 
făcut două scaune mari după chipul nemţesc şi acoperite cu catifea roşie. 
Şi cînd se duc spre apă, înaintea lor merg mulţi oameni cu tobe, iar alţii 

cu arme de foc şi lănci. Iar după ce s-a făcut slujba, pe cînd se întorc de 

la apă, se trage cu tunul şi se slobozesc puştile. 

Iar în jurul oraşului nu sînt întărituri — căci se tem de sultanul turc — 
decît doar la curtea domnească, afară din oraş. Şi lîngă aceasta au început 
să clădească, cu binecuvîntarea şi după dimpreună sfătuire a mitropolitului 11 
cu domnul Moldovei, o mănăstire 12 cu zid înconjurător de piatră mai mare 
decît cetatea Mojaisc, pentru ca să aibă unde să se poată adăposti dacă ar 
veni împotriva lor turcii şi tătarii din Crimeia. Mitropolitul doreşte să în¬ 
fiinţeze o şcoală, unde să înveţe 300—400 de copii şi acolo vor învăţa 
carte rusească 13 . 

Şi a doua zi după Bobotează am fost la masă la mitropolitul Moldo¬ 
vei şi în timpul praznicului s-a tras cu puştile la curtea domnului Moldovei, 
pînă la miezul nopţii. Eu l-am întrebat la masă „Pentru ce se trag focuri de 
puşcă la domnul vostru şi ce înseamnă această bucurie?" El mi-a spus: 


5 Unitate de măsură de 1 067 m. 

6 Mănăstirea Galata închinată Sf. Mormînt, la 1618, de Radu Mihnea. 

7 Theofan al IIMea, patriarh de Ierusalim (1608—1644). 

8 Varlaam (1632—1653). 

9 Aici textul din „Sbornicul Palestinian” diferă, se spune că înaintea domnului mergeau 
oameni cu puşti şi „berdaşe” (baltage). 

10 Vasile Lupu (1634—1653) şi fiul său, Ioan (|1640). 

11 In „Sbornicul Palestinian”: „sfatul patriarhului”. 

12 Mănăstirea Trei Ierarhi. 

13 Colegiul de la Trei Ierarhi, în care au predat profesori aduşi de la Kiev, de la co¬ 
legiul întemeiat de Petru Movilă. 

„Focurile de puşcă au fost trase în semn de bucurie, căci a venit de la 
sultanul turc 14 un ceauş turc cu scrisori către domnul Moldovei iar în scri¬ 
sori scrie aşa: „Să nu te lepezi de mine în taină, trecînd la împăraţii şi regii 
care se unesc împotriva mea şi cît timp voi fi eu la Constantinopol, îţi voi 
da ţie domnia pe viaţă în Moldova şi copiilor tăi, să urmeze după tine în 
domnie în Moldova‘ f . Pe domnii dinainte îi schimbau des şi stăteau la 
domnie cel mult un an sau doi şi pe mulţi i-au şi pedepsit cu moartea 15 . Iar 
acum au dat de veste sultanului turc că stăpînitorul nostru, ţarul 16 merge 
împotriva lui şi cu acel stăpînitor merge şi cesarul creştin 17 şi regele Litva- 
niei 18 şi mulţi alţi domni şi regi. 

Şi după aceea am plecat prin ţara Litvaniei şi... am mers la oraşul 
Kiev, în săptămîna mare, în Vinerea mare. Mitropolitul de Kiev 19 n-a cu¬ 
tezat să manînce pîine la trapeză şi ne-a aşezat la o masă rotundă lîngă 
dînsul cu arhiepiscopul Anfinoghen, care vorbea limba noastră rusească. 


14 Murad al IV-lea (1623—1640). 

15 Aluzie la executarea lui Miron Barnovski, domnul Moldovei (1633). 

16 Mihail Feodorovici Romanov (1613—1645). 

17 împăratul german, Ferdinand al IlI-lea. 

18 De fapt, regele Poloniei, Vladislav al IV-lea, care era şi mare cneaz al Litvaniei. 

19 Mitropolitul de Kiev era atunci Petru Movilă. 

SOLIA LUI 

WOICIEH MIASKOWSKI 

(1640) 


* 

Aceasta solie, ca şi cea din 1636, a lui Krasinski, avea 
de scop împiedicarea unei agresiuni turceşti ajunsa iminentă, după terminarea campaniei sul¬ 
tanului în Persia, mulţumită căreia mai slăbise cîtva ameninţarea turcească. De astă dată, 

alegerea solului a decurs fără manevre oculte sau implicaţii politice, ca în cazul lui Kra¬ 
sinski, cînd desemnarea şefului delegaţiei depindea de partidele ce se conturaseră în Seim. 
Acum regele însuşi l-a numit, ţinînd seama de misiunile diplomatice anterioare îndeplinite 
în două rînduri în Germania. Noul sol extraordinar era Woicieh Miaskowski (? — 1648), 
stolnic de Podolia şi ulterior subcamerar de Liov. Biografia sa nu oferă nimic deosebit. 
A luat parte la luptele purtate în Podolia contra turcilor. A fost mareşal la tribunalul co¬ 

roanei. In 1647 a fost comisar de graniţă. A murit în 1648. Mai multe elemente personale 
pentru reconstituirea fizionomiei sale morale aflăm în jurnalul sau, în ciuda faptului că 
o serie de însemnări par repetarea celor spuse în ziarul soliei din 1636. Drumul este 

acelaşi, popasurile aşişderea. Doar omul este parcă altfel, mai cald, mai apropiat. Pome¬ 
nind la Cîrniceni de movila lui Stroici şi de boierii tăiaţi acolo de Tomşa, el se întristează: 

„Erau prietenii şi cunoscuţii mei" şi adaugă amănuntul prejos că el fusese cel însărcinat 

de rege, conform cu decizia dietei, să meargă la Liov „ca să dea bani boierilor moldoveni 

pentru acea oştire..." Tot el a fost trimis de rege, mai apoi, să oprească oastea în Po- 
dolia, dar Potocki şi trecuse în Moldova şi nu a vrut să se mai întoarcă. 

Drumul solului spre Iaşi este fără peripeţii şi fără reclamaţii. înştiinţarea despre moartea 
sultanului Murad, trimisă de domn împreună cu sugestia de a face cale întoarsă în aceste 

împrejurări, neprielnice unei solii de natura acesteia, rămîn fără ecou. De astă dată, dele¬ 
gaţia polonă nu pornea cu plîngeri contra domnului. Acesta trimisese în întîmpinarea so¬ 
lului un prim lot de boieri mari la Tabăra cu o scrisoare de bun sosit. înainte de intrarea 
în Iaşi, solul este aşteptat de fratele domnului, hatmanul, cu cei mai mari boieri şi cu mai 

multe steaguri de cazaci. Poate că, lăsat la propria sa judecată, solul ar fi priceput că nu 

se putea cere mai mult domnului într-un moment de nesiguranţă ca acela creat de schimbarea 
sultanului. Este dealtminteri argumentul pe care îl foloseşte el însuşi mai apoi, cînd îl în¬ 
deamnă pe Matei Basarab să nu vină înaintea sa la Bucureşti, spre a nu trezi bănuieli în 

împrejurări grave ca acestea. Dar cuceririle glorioase ale solilor dinainte nu puteau fi pă¬ 

răsite de el acum. De aceea urmează şi el, cu mai puţină aroganţă poate, exemplul lui Kra- 
sinski, neducîndu-se la domn. Dar are totuşi grijă să trimită scrisorile cu trei membri ai 

soliei, printre care propriul său nepot purtînd acelaşi nume cu el. Poate că era aici o sub¬ 
tilitate pentru a masca propria sa absenţă. însă domnul a lămurit toată treaba şi a refuzat 

să primească scrisorile din alta mînă decît cea a solului titular. Trebuie urmărită această scenă 
în raportul lui Taszicki, secretarul soliei, deoarece în jurnalul său propriu, Miaskowski trece 
mai iute asupra ei. Din Constantinopol el scrie, la 27 mai 1640 palatinului de Broclaw, 
plîngîndu-se de Vasile Lupu şi declarînd că acela vrea să-l omoare! (N. Iorga, Studii şi 

documente, IV, p. 230). Ia reîntoarcerea sa prin Iaşi, se repetă întocmai primirea de către 
boieri în frunte cu fratele domnului. Din nou solul refuză să meargă la domn şi nu se 

lasă îmbiat de daruri. Sînt însemnate foarte laconic nişte certuri cu tătarii pentru locurile de 
găzduire ale personalului soliei, dar nu li se dă mare importanţă. în jurnalul lui Taszycki 

— este drept foarte schematic în această parte — ele nu sînt pomenite. Totuşi acest incident 
mărunt este complet transformat în raportul solului (Miaskowski) către dietă, unde atinge 

nişte proporţii nebănuite. Tonul este grandilocvent. A plecat pe ger şi furtună..., a stră¬ 
bătut zăpezile Rusiei şi Podoliei, a trecut Nistrul şi Prutul pe gheaţă, care începea să se 

rupă etc. Apare o acuzaţie nouă că domnul ar fi oprit scrisorile sosite pentru el din Polonia, 
le-ar fi citit şi nu le-ar fi trimis după el decît după 6 săptămîni. Se plînge de domn că 
nu i-a ieşit înainte, că nu a primit scrisorile trimise cu membrii subalterni ai soliei, că nu 

a consimţit să-l întîmpine nici la reîntoarcere, cu toate sforţările ceauşului turc Mehmet Aga, 
în sfîrşit că nu a lăsat pe foştii prizonieri turci repatriaţi de sol să intre în oraş, şi mai 
mult chiar, că în cearta pentru găzduire dintre oamenii din suita solului şi tătarii care voiau 
să intre peste ei, domnul a sprijinit cu ostaşii săi pe tătari! „S-a ajuns le ceartă şi s-au 
scos săbiile. Domnul era de partea tătarilor şi-i ajuta cu pedestrimea lui, iar pe lîngă mine 
erau turcii cu Mehmet Aga!" Iar cît priveşte propriul refuz al solului de a merge la domn, 
din care au decurs celelalte necazuri, el declară cu patos că a „luat exemplu după Ozga sta¬ 
roste de Trembowl, sol mare, care a făcut la fel lui Tomşa Voievod, precum a făcut şi 

cneazul Zbaraski, coniuşui (comisul), lui Tomşa Voievod deşi acesta totuşi ieşise în întâm¬ 
pinarea lui!" (Fie zis în treacăt, această afirmaţie din urmă este greşită, pentru că din 
descrierea lui Twardowski (vezi Calatori , IV) Zbaraski a fost la domn, fără prea mare bucu¬ 
rie). Aşadar, se observă influenţa unor asemenea exemple, fie chiar nereale, în dictarea ati¬ 
tudinii trufaşe a solilor următori faţă de domnul Moldovei. Miaskowski se vede silit să 
repete gestul lui Krasinski. Dar în faţa dietei mai trebuia înflorit adevărul şi astfel apar 

noile acuzaţii absente din textul jurnalului, printre care şi aceea că piedicile întîmpinate din 

partea turcilor la trecerea Dunării la înapoiere s-ar fi datorat unei înţelegeri dintre domnul 
Moldovei şi Paşa de Silistra (vezi în sensul acesta şi scrisoarea lui Matei Basarab din 

4 iulie, în Hurmuzaki, Supl. II 3 , p. 624). 

O particularitate a multor rapoarte ale solilor poloni constă în faptul că ele apar adesea 
într-o întreită redare: a solului, a secretarului soliei şi eventual a unui alt membru al soliei. 
Aşa se înfăţişează şi darea de seamă a soliei lui Miaskowski. Alături de jurnalul său poate 
fi citit şi acel al secretarului soliei — Taszycki — în sfîrşit, al treilea text aparţine tot 
solului, fiind o expunere la modul patetic destinată dietei. Am fi fost ispitiţi să renunţăm 

la această evocare din urmă, mai mult retorică, dacă o confruntare între cele trei texte nu 

ar fi de natură să lumineze mai bine gradul lor de realitate. 

Jurnalul lui Miaskowski, păstrat în manuscrisul bibliotecii Ossolinski din Liov 
(no. 420) a fost publicat în revista „Warta", XI, Poznan, 1864, p. 469 ş.a. O altă redacţie 

cu mici deosebiri se află în manuscrisul nr. 224 al aceleiaşi biblioteci. Este intitulat: Dyaryusz 

Legacyej do Turek Wojciecha Miaskowskiego , podkomorzego Lwowskiego w ktorym sie opis - 
nia droga od wyiazdu z Kamienca asz do powrotu. (Jurnalul soliei la turci a lui Wojciech 

Miaskowski „pod cămăraş" de Liov, în care se descrie drumul de la plecarea din Cameniţa 
pînă la întoarcere). Partea referitoare la călătoria prin ţările noastre a fost tradusă de 
P. P. Panaitescu în Calatori poloni în ţările române , pp. 36—42. 

Raportul solului către dietă a fost publicat de I. Niemcewicz în Zbiâr pamietnikow 

historycznycb (Colecţia de memorii istorice), Wilna, V, p. 52 şi urm., după care a tradus 
P. P. Panaitescu partea privitoare la ţările noastre ( ibidem , pp. 43—45) pe care o repro¬ 
ducem mai jos. 

La 27 mai 1640 W. Miaskowski a scris o scrisoare în limba germană către palatinul 

de Wroclav, privitoare la călătoria sa prin Ţara Românească. Scrisoarea a fost publicată frag¬ 

mentar de N. Iorga în Studii fi documente , IV. — Legaturile principatului cu Ardealul , 
Bucureşti, 1902 , pp. 222 —223, doc. nr. 59. 

De Miaskowski se ocupă Niesiecki, Harbarz Polski t Leipzig, 1821, p. 380. Este citat 

de Sădi Ionescu în Bibliografia calatorilor străini , p. 134. 

JURNALUL SOLULUI 1 
1640 


[1640.] 28 februarie. Ieşind din Cameniţa, 
la prînz, am trecut Nistrul pe gheaţa subţire lîngă Hotin. Pîrcălabul de P* 36 
acolo mă aştepta la mal cu moldovenii <săi>, două mile. 

29 <februarie>. Am trecut Prutul iarăşi pe gheaţă, dar aceasta era 
periculoasă şi cu spărturi. Noaptea am rămas în satul Rădăuţi 2 de pe Prut, 
patru mile. // 

1 martie. Mi s-a dat o scrisoare de la Lupul, domnul Moldovei prin P* 37 
care îmi aducea la cunoştinţă moartea lui Murad 3 , sultanul turc şi urcarea 
în scaun a sultanului Ibrahim 4 , fratele celui pomenit mai sus. Domnul 

1 După versiunea româna data de P. P. P a n a i t e s c u în Calatori poloni..., pp. 36— 

37, comparată şi cu originalul Dyaryusz legacyi do Turek Woyciecha Miaskowskiego podko- 
morzego Lwowskiego, p. 1717, cu unele mici deosebiri. 

2 Rădăuţi, sat, jud. Botoşani. 

3 Amurat = Murad al iV-lea, sultan otoman (1623—1640). 

4 Ibrahim I, sultan otoman (1640—1648). 

<Moldovei> mă sfătuia să mai zăbovesc în Polonia, dar cum eram în a 
doua zi de drum în ţara Moldovei şi trecusem Nistru şi Prutul pînă să 
primesc această veste, n-am vrut să mă mai întorc. Am pornit deci mai de¬ 
parte (dînd de ştire despre aceasta regelui 5 şi castelanului Cracoviei 6 ). Dru¬ 
mul era rău, adeseori acoperit cu buruieni, dealurile cu povîrnişuri lune¬ 
coase. Ne-am oprit în satul Săveni 7 patru mile. Am rămas tot acolo şi a 
doua zi. 

3 <martie>. La Ştefăneşti, orăşel la trei mile de locul unde petrecu¬ 
sem noaptea trecută. A doua zi, duminică, am intrat în sătuleţul Tabăra pe 
Prut, unde mi^ s-a dat o scrisoare de la domn, în care îmi scria că mă 
aşteaptă cu plăcere. Mi-a ieşit înainte, în numele domnului şi m-a întîm- 
pinat în cîmp marele serdar [.] 8 adică acela care stă în fruntea ar¬ 

matei, precum şi vornicul 9 , trimis de domn. 

5 <martie>. în satul Cîrniceni pe rîul Jijia, nu departe de apa Prutu¬ 
lui este şi pădurea numită Cornul lui Sas, în care loc răposatul Ştefan Po- 
tocki pe atunci staroste de Felin, a fost învins în anul 1612 de către Tomşa 
voievod, pe cînd aducea la domnia Moldovei pe cumnatul său Constantin, 
fiul lui Ieremia. Luat prizonier, Potocki a fost dus la Constantinopol. Tot 
acolo, pe un deal înalt, a fost ridicată o movilă care acoperă trupurile bo¬ 
ierilor şi dregătorilor .moldoveni de frunte, partizani ai lui Constantin şi 
ai oştirii noastre, care după pierderea bătăliei au fost tăiaţi de către Tomşa. 
Erau prietenii şi cunoscuţii mei, căci din porunca regelui după hotărîrea 
dietei am fost trimis în acel an la Liov şi am trimis bani boierilor moldo¬ 
veni pentru acea oştire şi pentru acea expediţie nenorocită. După aceea re¬ 
gele m-a trimis să opresc oastea în Podolia, dar starostele de Felin, mai 
sus numit şi trecuse Nistrul şi Prutul în Moldova şi nu voia să se întoarcă 
în Polonia. Acest lucru a împins spre mormînt şi pe Golski, voievodul Ru¬ 
siei, care a murit peste cîteva zile la Cameniţa, căci nu putea să ajute pe 
Potocki, cumnatul său, în întreprinderea aceasta nefericită şi stătea la Nistru 
în faţa Hotinului. 

6 <martie>. Am mers în grabă pînă la Iaşi, trei mile. Domnul a 
trimis în întîmpinarea mea pe fratele său hatmanul 10 cu dregătorii şi 

p. 38 boierii // mai de frunte cu cîteva steaguri de cazaci. Deoarece el însă n-a 
vrut să vie el însuşi, cum era dator după obiceiurile vechi, am intrat şi 


5 Vladislav al IV-lea, regele Poloniei (1632—1648). 

6 Stanislaw Koniecpolski. 

7 Sawîănle . 

8 Szawany (?) wielku Primul cuvînt se datoreşte, probabil, unei confuzii cu numele 
Sawiânie de mai sus. Sensul după context ar fi hatman, dar acesta îl întîmpina mai tîr?iu, 
chiar înainte de intrarea în Iaşi. Vezi n. 10. 

9 Toader Petriceico. 

10 Gavriil hatmanul, fratele lui Vasile Lupu. 

eu în oraş în caretă şi n-am vrut să-l văd, de unde s-a născut supărare şi 
mînie între noi. 

7 <martie>. Am trimis de la gazda mea la domn pe Kosakowski, pe 
Ciswicki şi pe Miaskowski, nepotul meu, cu scrisorile regelui şi ale caste¬ 
lanului Cracoviei, dîndu-i de ştire că eu nu pot să-l văd, deoarece nu m-a 
întîmpinat el însuşi în cîmp, cum este vechiul obicei şi datoria domnilor. 
Domnul, îndată ce a auzit că nu vreau să vin la dînsul, s-a mîniat şi n-a 
lăsat pe Kosakowski să încheie vorba, n-a primit scrisorile, nu ne-a dat 
care pentru drum şi n-a îngăduit să mi se dea hrană în drum pînă în Ţara 
Românească. 

8 <martie>. Mi-au sosit scrisori de la castelanul Cracoviei, în care îmi 
dă de veste despre hoarda tătarilor din Crimeia. 

— Am trimis scrisori vizirului 11 la Constantinopol în Ţara Românească 
şi castelanului Cracoviei. 

11 <martie>. Romaszkiewicz, tîlmaciul meu, a pornit înainte cu in¬ 
strucţiuni în Ţara Românească. Eu însumi a doua zi de Sf. Grigore am 
pornit în urma lui din Iaşi după slujba religioasă de dimineaţă lîngă castel 
pe mal (?). în pădurea bucovinei 12 am găsit drumuri rele, o milă întreagă 
am mers pe dealuri înalte ji repezi şi ne-a chinuit pe drum şi o ploaie mare 
şi deasă, aşa încît am străbătut în opt ceasuri şi jumătate abia două mile. 
Noaptea am petrecut-o în satul numit Scînteia. 

13 <martie>. De acolo pînă la Vaslui am străbătut fără oprire patru 
mile. Vaslui, oraş vechi, a fost odinioară scaunul domnilor Moldovei. Mai 
sînt acolo ruinele zidurilor şi ale odăilor clădite de Ştefan voievod, pe malul 
Bîrladului, care străbate orăşelul. 

A doua zi am rămas peste noapte în satul „Doliny" 13 , după un drum 
de două mile moldoveneşti. 

15 <martie>. La Bîrlad, pe rîul cu acelaşi nume, zi caldă şi vreme 
bună, drumul e bun, iarba se îndeseşte 14 . Aici în timpul nopţii, preotul Wyz- 
nanski, capelanul meu, a // botezat patru copii. A doua zi la Tecuci, dis¬ 
tanţa patru mile, pe acelaşi rîu Bîrlad. Un ceauş turc din Constantinopol 
a trecut în grabă, mergînd la domn, aducînd vestea că Halii paşa al Silis- 
trei a fost mazilit şi că în locul lui a fost numit Ipsir paşa 15 . 

17 <martie>. La o milă de Tecuci am coborît de pe deal în valea 
Şiretului pe care l-am trecut şi trecerea a ţinut trei ceasuri pe bacuri în 
formă de bărci. 


11 Kara Mustafa-paşa, mare vizir (1639—1644). 

12 Codrii de fagi din jurul Iaşilor. Vezi rel. lui Krasinski, n. 25. 

13 Vezi tot acolo, n. 31, „Kolinîe“ poate Docolina. 

14 Aceste cuvinte lipsesc din versiunea din Calatori poloni ... 

15 După Naima (Tarikh 111, p. 423) în luna Zilkerde (28 febr.—23 martie 1640) a 
fost trimis la Silistra Ebsir-paşa. 

Mergînd pe drum am văzut spre mîna stîngă o movilă înaltă ridicată 
în cîmp în amintirea nunţii pe care a serbat-o în acel loc cu mare strălucire 
Radul voievod 16 al Moldovei, pentru fiul său. După o milă am trecut iarăşi 
alt rîu, Putna şi după patru mile ne-am oprit în orăşelul Focşani pe rîul 
Milcov 17 , care străbătea orăşelul pe la mijloc, despărţind Moldova de Ţara 
Românească. Am fost primiţi bine de ispravnicii 18 lui Matei, voievodul Ţării 
Româneşti. Ziua era rece, căci bătea vîntul rece din munţii Ţării Româneşti 
acoperiţi cu zăpadă. 

18 <martie>. Duminica din mijlocul postului. Peste noapte a căzut 
multă zăpadă, de a acoperit cu totul pămîntul. Mi-a sosit răspuns de la 
domnul Ţării Româneşti prin Ghiorma, căpitanul lui 10 , care mi-a arătat bu¬ 
năvoinţa domnului său, spunîndu-mi că domnul doreşte să vie de la Tîrgo- 
vişte să mă întîlnească fie la Gherghiţa 20 , fie la Bucureşti, dar eu i-am scris 
îndemnîndu-1 să n-o facă, din pricina bănuielilor 21 ce ar putea trezi la turci, 
pentru turburarea ce ar avea el, om bătrîn, şi în sfîrşit, pentru că nu avea 
încă steag de la Constantinopol de la sultanul cel nou. 

Aici ne-au întîmpinat două steaguri de oameni, care ne-au însoţit pînă 
la Rîmnic. 

19 <martie>. La Rîmnic un ger mare şi un vînt rece ne-au ţinut pe 
loc, căci eu mă îngrijeam cu leacuri pentru sciatică. Aceasta cuprinsese coapsa 
şi piciorul drept aşa de tare, încît nu am putut scăpa de boală şi de necaz 
timp de trei săptămîni. Am trimis pe un preot franciscan la Tîrgovişte cu 
scrisori către domn. Tot acolo a fost şi un cutremur de pămînt către ceasul 
al douăzecelea şi mi-au spus unii că a fost de trei ori <cutremur> în 
acea zi. 

20 <martie>. O zi mai caldă, drumul bun şi neted, m-a călăuzit un 
steag de călăreţi. în drum m-am întîlnit cu Costin 22 fratele fostului hat¬ 
man 23 al Moldovei care avea indigenatul nostru şi care mi-a adus multe veşti: 
moartea sultanului şi a hanului 24 tătarilor. La jumătatea drumului ne-a in- 

16 Radu Mihnea. Pentru nunta lui Alexandru Coconul din 1624, ve 2 i la solia lui Kra- 
sinski n. 32 şi 33. 

17 Milkanol. 

18 Namestnict în versiunea din Călători poloni ... 

19 Ghiorma Alexeanu, căpitan de călăraşi. Va fi mare ban în 1646—1655. 

20 Gierlica. 

21 Este curios cum îşi dă seama acum de aceste considerente care explicau şi abţinerea 
lui Vasile Lupu, înfăţişată în mod tendenţios. 

22 Constya. Probabil Dumitru postelnicul (P. P. P a n a i t e s c u, op. cit., p. 39, n. 3) 
Vezi şi Sever Zotta, Dumitru postelnicul, fratele lui Costin hatmanul în „Rev. ist.“, 
1925, pp. 260—268. 

23 Ioan Costin, tatăl lui Miron Costin. 

24 Apare oarecare divergenţă între cele două variante ale textului polon urmate pînă 
aici. în aceea folosită în Călători poloni, p. 40, este vorba de moartea regelui Per si ei şi a 
hanului tătarilor. în cealaltă, în loc de regele Persiei, este voiba de sultan. Dar acel sultan 

tîmpinat cu şapte steaguri de oşteni buni boierul Pitar (?), supremul econom 
al Ţării Româneşti 25 . După ce am trecut prin vadul unei ape mari şi repezi, 
Buzăul, ne-am oprit în orăşelul Buzău. 

21 <martie>. Din cauza stării rele a sănătăţii mele am zăbovit acolo, 
ospătînd pe trimişii munteni. De asemeni şi a doua zi am rămas tot acolo, 
din cauza vîntului mare şi a viscolului. 

23 <martie>. Steagurile de cazaci ne-au însoţit o milă întreagă. Ză¬ 
pezile se fac tot mai mari. Am trecut apa Cricovului, unde ne aşteptau şapte 
steaguri de călăreţi. Apoi am sosit la un al doilea rîu numit Prahova; trece¬ 
rea prin vad a fost grea şi primejdioasă, apa fiind adîncă şi foarte repede, 
aşa că <era> aproape să ia cu sine cîteva care, deşi călărimea munteană 
ţinea piept apelor vijelioase. Dincolo de rîu stăteau pedestraşii care ne-au 
însoţit pînă la Gherghiţa, unde am rămas peste noapte după un drum de 
cinci mile munteneşti 26 . 

24 <martie>. După plecarea din Gherghiţa era un ger aşa de mare 
încît servitorii au adunat păsări îngheţate în păduri. La jumătatea drumu¬ 
lui am trecut apa Ialomiţei pe un pod bun. La jumătate milă înainte de 
Bucureşti, capitala Ţării Româneşti, m-au întîmpinat în drum alte şapte stea¬ 
guri de călăreţi şi opt de pedestraşi. 

25 <martie>. La Bucureşti, capitala Ţării Româneşti, am găsit pe clu¬ 
cer 27 şi pe Starzawski 28 trimişi de domn de la Tîrgovişte. Mi-au dat scri¬ 
sori şi mi-au urat bun sosit împreună cu logofătul 29 şi cu Ghiorma căpitanul. 

26 <martie>. [Am rămas] tot acolo pentru slujba religioasă care a 
avut loc în bisericuţa catolică 30 locală în ziua Bunei Vestiri. în Bucureşti se 
află o mănăstire clădită de Radul voievod şi un castel de zid. Apa Dîm¬ 
boviţei trece prin mijlocul oraşului. A trecut [ceauşul] Ahmed aga venind 
din Constantinopol şi mergînd la domn după haraciu. Am mai stat aici 
cîteva zile din cauza sciaticei, care mă chinuia. 

30 <martie>. După ce am dat cîteva pachete de scrisori armenilor 
cameniţeni, am ieşit din Bucureşti. Zece steaguri de călărime bună şi alte 


amintit în text nu poate fi identificat cu Murad al IV-lea, despre a cărui moarte fusese 
înştiinţat solul încă de la 1 martie. Să fie cumva vorba de moartea unui sultan tătar pomenită 
odată cu cea a hanului? în realitate nici acest Behadir Ghirai (1638—1642) nu moare acum, 
ci în 1642. Tot astfel şi şahul Persiei Safi I (1620—1642) a mai trăit doi ani. 

25 în text: Pi Iar. Poate Pitar, marele pitar Dumitru. După nota din Călători poloni .. 
supremul econom ar fi stolnicul, pe atunci Socol. 

26 Nu se arată faţă de care milă se deosebeşte cea românească. 

27 Dragomir din Plăviceni, mare clucer (1637—1641). 

28 Starzawski, pisarul polon al lui Matei Basarab. 

29 Udrişte Năsturel din Fierăşti, al doilea logofăt, cumnatul lui Matei Basarab, care este 
menţionat de Taszycki. 

30 Pentru istoricul acestei bisericuţe vezi în volumul de faţă relaţiile lui Locadello, 
Silverio Pilotti, Baksid. 

p. 41 zece steaguri // de pedestraşi m-au însoţit departe în cîmp. Noaptea am 
petrecut-o în sătuleţul Ciorani, după cinci mile de drum, pe care le-am stră¬ 
bătut fără oprire. 

31 <martie>. Zi răcoroasă. Am trecut peste două rîuri 31 într-o cîmpie 
frumoasă. S-a arătat un iezer 32 foarte mare şi rîuri sau braţe largi care se 
desfăceau din Dunăre. Noaptea în satul „Werszewie" 33 după trei mile de 
drum. 

1 april. Duminica Floriilor zi veselă, vreme frumoasă, cu vînt uşor. 
După o milă, străbătînd mai întîi un sat pustiu 34 am sosit la un pod lung 
şi bun, care era încă în Ţara Românească. Trecem peste un rîu sau mai 
bine zis peste un braţ al Dunării, unde stătea straja Ţării Româneşti cu 
tunuri. După aceea am trecut patru poduri şi am sosit la malul Dunării 
în ceasul al optsprezecelea. Orice vînt încetase deodată, aşa că nici nu se 
putea să fie Dunărea mai liniştită. M-am urcat într-un caic, care mă aştepta 
cu un căpitan turc sub un steag roşu. Am trecut Dunărea în mai puţin de 
un sfert de ceas pînă sub castelul Silistrei, zidit odinioară de greci. Carele 
însă şi caii au trecut după mine, începînd de la ora prînzului pînă la un 
ceas din noapte, cînd ultimii au sosit la curtea frumoasă şi împodobită, 
care-mi era destinată mie în cetate. 


întoarcerea 

28 iunie. La două mile de orăşelul Măcin, am stat în tabără pe malul 
Dunării, unde am găsit crapi proaspeţi de Dunăre. 

29 <iunie>. Am rămas tot acolo în ziua Sf. Petru şi Pavel, mîncînd 
crapi mari. Voiau <turcii> să ne reţie mai multă vreme aici, dar cu aju¬ 
torul mituirii şi al talerilor am izbutit să obţin de la ceauşul Ipsir paşa 35 
să trimit pe prizonieri 36 înainte la locul de trecere a fluviului în faţa Ga¬ 
laţilor. 

30 <iunie>. Din zori, îndepărtînd straja turcească a ceauşului, am por¬ 
nit de-a lungul Dunării, mergînd patru mile şi am trecut în faţa Brăilei 37 
de pe rralul celălalt al rîului. Este în Moldova un castel zidit, cu garni¬ 
zoană turcească. Am ajuns în faţa Galaţilor pe malul Dunării, unde îndată 
am obţinut cu oarecare silinţă şi şiretlicuri cîteva bacuri mari, deşi turcii 

11 Probabil Mostiştea şi balta Obileşti. 

32 Probabil Iezerul Mostiştea. 

33 Probabil Vărăşti, pe marginea lacului Boian. 

34 Nu pare să fie vorba de Ciocăneşti, unde trăsese solia lui Krasinski în 1636, căci 
acuma se arată că este vorba de un sat pustiu! 

35 Paşa de Silistra. 

36 Prizonierii poloni eliberaţi de turci. 

37 Braîhilow. S-ar părea că la Brăila se referă fraza următoare, despre castelul cu gar¬ 
nizoana turcească din Moldova (!) 

opriseră să-mi fie date. Am poruncit să fie trecuţi întîi toţi prizonierii în 
cîteva zeci de care, apoi caii şi carele mele şi la urmă am trecut eu în¬ 
sumi, cînd se şi întunecase. // 

Am trecut Dunărea cu bine în acelaşi loc lîngă orăşelul Galaţi, unde p. 42 
cu trei zile înaintea mea coborîseră din corabie slugile mele şi cei 130 de 
prizonieri, pe care îi trimisesem din Constantinopol pe Marea Neagră. Au 
plutit trei săptămîni pe Marea Neagră, căci au aşteptat şaisprezece zile un 
vînt <prielnic> lînga Constantinopol, apoi au trecut marea în două zile 
şi două nopţi şi au intrat cu bine pe Dunăre. Au mers în susul Dunării timp 
de cinci zile pînă la Galaţi. A fost spre norocul lor că nu s-au oprit la Varna 
căci desigur Ipsir paşa ar fi poruncit să-i oprească, cum făcuse chiar cu 
mine. 

1 iulie. Duminică am stat pe malul Dunării lîngă Galaţi mulţumind lui 
Dumnezeu în bisericuţa catolică de acolo că am scăpat de Ipsir paşa şi că 
eram în sfîrşit în Ţara Moldovei. Ceauşii au trecut şi ei Dunărea după mine, 
înainte de revărsatul zorilor. 

2 <iulie>. în ziua Vovideniei am mers patru mile pînă la satul Ton- 
ceşti 38 . Am ascultat sfînta liturghie la prînz şi am ieşit din Galaţi cu un 
ceas înainte de răsăritul soarelui (!?) 

3 <iulie>. La Tecuci am aflat de focul de la Liov din mahalaua cra- 
coviană. A doua zi la Bîrlad preotul capelan a botezat cîţiva copii. 

5 <iulie>. La Vaslui am stat în tabără pe malul rîului Bîrlad. A doua 
zi la Scînteia în tabără. 

7 <iulie>. La Iaşi domnul nu mi-a ieşit înainte, ci a trimis numai pe 
fratele său hatmanul cu boierii şi cîteva steaguri de călăreţi. îndată am 
avut necaz cu tătarii pentru locurile de găzduire. 

8 <iulie>. Tot acolo, negocieri cu domnul, care voia să vin la castel 

la dînsul. Am pus condiţia ca el să vină la gazdă la mine şi să se scuze. 

El a vrut să scape de această condiţie prin daruri mari, pe care nu le-am 

primit şi n-am fost la dînsul. 

9 <iulie>. Am plecat din Iaşi. Noaptea am rămas în satul Cîrniceni 

pe o movilă, care acoperea pe oştenii noştri ce pieriseră în acest loc cu 

Ştefan Potocki, cum s-a amintit mai sus. Acum cîinii şi porcii au dezgropat 
în mare parte oasele şi craniile lor. 

10 <iulie>. După slujba sfîntă pentru sufletele lor, am plecat la Şte- 
făneşti. Prima ploaie în acest drum. 

11 <iulie>. La Rădăuţi pe Prut, unde am aşteptat să treacă lucru¬ 

rile mele şi prizonierii amintiţi mai sus. 

12 <iulie>. După ce am trecut Prutul, am ajuns la Hotin. Ploaie mare. 

A doua zi am trecut Nistrul pe o ploaie neîncetată pînă la Cameniţa. 


Tonczestern = Tonceşti, pe Bîrlad inclus în satul Vameş. 

b) RAPORTUL SOLULUI 
WOJCIEH MIASKOWSKI 
CĂTRE DIETĂ 39 


p. 43 


îndată ce am luat porunca de plecare de la 
rege şi de la cancelaria regelui, m-am grăbit să mă îndrept prin Liov către 
graniţă şi am pornit la drum către acel tiran, spaima lumii, Murad cel crud, 
învingătorul Persiei. Am plecat în ziua Lăsatei Secului, pe ger şi furtună ... 
Am străbătut zăpezile din Rusia şi Podolia cu cele mai mari greutăţi. La 
Cameniţa, vremea începînd să se încălzească, am luat hotărîrea să trec cît 
mai repede la // Hotin. Deci am dat de ştire domnilor Ţării Româneşti şi 
Moldovei şi marelui vizir Mustafa paşa despre sosirea mea. 

Abia trecusem Nistrul şi Prutul, pe gheaţa care începea să se rupă şi 
am primit vestea despre moartea lui Murad şi urmarea la tron a fratelui 
său, sultanul Ibrahim 40 . 

Mi-a scris şi Lupul, domnul Moldovei, sfătuindu-mă să mă întorc 
în ţară. Eram foarte^ nehotărît ce să fac, vedeam că instrucţiunile mele către 
Murad îşi pierduseră din putere, dar trei motive însemnate mă împiedicau 
să mă întorc înapoi în Polonia: a) trecerea era grea din cauza rîurilor, care 
se coborau năvalnic de la munte; b) primăvara se apropia şi cu ea războiul 
declarat de Murad împotriva noastră; c) sosirea solului regelui la Constan- 
tinopol era aşteptată, şi făgăduită de mult pentru felicitări cu prilejul iz- 
bîndei de la Babilon 41 , şi Murad o aşteptase cu nerăbdare, şi de aceea mai 
ales se supărase că regele Poloniei nu-1 felicitase, cum făcuseră alţi prin¬ 
cipi. Deci din aceste motive am pornit înainte şi am trimis ştirea despre 
moartea lui Murad regelui şi castelanului Cracoviei; acesta din urmă întor- 
cîndu-se jjeste patru zile de la Winnica din expediţie împotriva tătarilor, mi-a 
trimis răspunsul şi sfaturile trebuitoare, ca să-mi pot urma drumul. Dar, 
Lupul, domnul Moldovei, a oprit scrisoarea şi a citit-o şi abia după şapte 
săptămîni a poruncit să fie înmînată tîlmaciului meu la Constantinopol. 
Pe lîngă acest neajuns ce am avut de la dînsul, mi-a făcut altul şi mai mare, 
căci atunci cînd am sosit la Iaşi nu mi-a ieşit înainte în cîmp, ci a trimis 
numai pe boieri cu fratele său hatmanul şi cîteva // steaguri. Deci nici 
eu nu am vrut să-l văd în reşedinţa lui, luînd pildă după panul Ozga, 
staroste de Trembowla, sol mare, care a făcut la fel precum a făcut şi 
cneazul Zbaraski 42 , comisul lui Tomşa voievod deşi acesta totuşi ieşise în 

39 După Relacya legacti Pana Miaskokowskiego Podkomorzego Lwowa do Ammuratha, 
Ibraima ceşarow ottomanskicb 1641, în versiunea lui P. P. Pan ai t eseu, op, cit,, pp. 43—45 
comparată cu originalul. 

40 Ibraim = Ibrahim I (1640—1648). 

41 Victoria de la Bagdad care a pus capăt războiului cu Perşi a. 

42 Ducele Cristofor de Zbaraz (1580—1627), comis al coroanei. Pentru primirea acestuia 
de către Ştefan Tomşa al II-lea în 1622, vezi Calatori, IV, relaţia lui Twardowski. 

întîmpinarea lui. Am avut şi alt motiv de supărare împotriva lui, căci n-a 
vrut // să primească scrisorile regelui şi ale hatmanului, deşi eu i le trimi- p. 44 
sesem prin membrii cei mai de frunte ai soliei: Ciswicki, Miaskowski, curtean 
al regelui şi panul Kossakowski. De aici <s-a tras> cearta între noi şi supă- 
rarea lui împotriva mea, ceea ce mi-a făcut multă pagubă, căci a poruncit 
să nu mi se dea hrană şi mijloace de transport. Am pornit spre Ţara Româ¬ 
nească prin Bucovina 43 , pe un drum greu, fiind şi înfometaţi. în Ţara Ro¬ 
mânească am dat din nou de zăpezi şi vînturi mari. Atunci m-a lovit pe 
mine şi boala. Am fost bine primit şi bine tratat cîteva zile de către cei mai 
de frunte dregători ai Ţării Româneşti, trimişi de către Matei Vodă, care 
atunci se afla la Tîrgovişte, sub munţii Transilvaniei. Am ieşit din Bucu¬ 
reşti însoţit de o mie de călăreţi şi de un polc de pedestrime munteană şi 
am sosit în Duminica Floriilor la prînz la Dunăre, în faţa Silistrei. La mal 
mă aşteptau turcii cu caice, şi cu mirare am trecut Dunărea într-un sfert de 
ceas în ziua aceea liniştită şi frumoasă; carele şi caii au fost transportaţi 
pînă la un ceas din noapte sub castelul Silistrei, clădit odinioară de greci ... 


Întoarcerea .. . 

M-am întors 44 la Bazargic, unde din nou am stat înfometaţi două zile, 
căci acum nu puteam căpăta alimente nici pe bani. După aceea, ne-au lăsat 
turcii să înaintăm încetul cu încetul, numai cîte două mile pe zi. Pămîntul 
era uscat, ars de soare, încît nu am văzut trei zile fir de iarbă, apele erau 
rari, rîuri <nu erau> deloc, rar cîte o fîntînă. Am ajuns în sfîrşit la Dunăre 
la orăşelul Măcin, unde am stat în tabără şi din nou ne-au oprit să tre¬ 
cem. Ipsir paşa 45 aştepta un răspuns de la Poartă, dorind şi uneltind cu 
Lupul al Moldovei să mă întoarcă // sau să mă închidă undeva. Dădeau p. 74 
de ştire vizirului că sînt cazaci pe mare, că oştirea regelui este sub Cameniţa 
şi că însuşi regele este în drum. Aflînd de acestea şi văzînd că turcii nu 
aveau oaste lîngă noi, m-am despărţit pe furiş de ei avînd în faţă pe malul 
celălalt Brăila. Am mers astfel pentru a avea un loc mai bun de trecere, 
patru mile pe malul Dunării şi am stat în tabără în faţa Galaţilor, orăşel 
moldovenesc. îndată moldovenii mi-au dat caice şi bacuri, de am pus să fie 
trecuţi întîi prizonierii şi carele mai grele şi după aceea, către seară, am 
trecut eu însumi Dunărea, fără ca paznicii turci să prindă de veste. în 
aceeaşi zi i-a sosit lui Ipsir paşa la Vama dojana scrisă de la Poartă pentru 
că mă ţinuse pe loc. Vizirul 46 i-a poruncit să mă lase de îndată în pace 

43 Codrii de fagi din regiunea Iaşi. 

44 De la Varna venind de la Constantinopol. 

45 Ebsir-paşa = de Silistra. 

46 Kara Mustafa, mare vizir (1639—1644). 

şi să adauge un al treilea ceauş, care să mă călăuzească prin Moldova. Din 
drum de la Dunăre, a plecat în grabă al treilea ceauş la Iaşi cu „bujar- 
75 dun“ 47 , ordin de la vizir, ca Lupul voievod // să mă primească altfel şi 
să-mi iasă în întîmpinare, îndreptînd prima sa greşeală. Am întîlnit din 
nou pe ceauş la „Skiryca" 48 şi mi-a dat de veste că domnul nu vrea să iasă 
din bîrlog. îndată a alergat iar la dînsul Mehmet aga însuşi, cu durere şi 
supărare, dar n-am putut obţine nimic de la acest ţăran încăpăţînat şi prost; 
nu a cedat întru nimic şi nu şi-a schimbat trufia. Pe prizonierii pe care îi 
trimisesem înainte pe mare şi pe Dunăre, nu i-a lăsat să intre în oraş; i-am 
găsit în cîmp cu slugile şi bagajele mele; poruncise să fie supravegheaţi şi 
să se întocmească un inventar. A trimis în întîmpinarea mea trei steaguri de 
cazaci şi boieri. Abia m-am aşezat la curtea ce-mi era hotărîtă şi îndată 
au început neînţelegeri între oamenii mei şi tătari. Ei stăteau la gazdele unde 
li se hotărîse incartiruirea în case, şi tătarii voiau să intre peste ei; s-a ajuns 
la ceartă şi s-au scos săbiile. Domnul era de partea tătarilor şi-i ajuta cu 
pedestrimea lui, iar alături de mine erau turcii cu Mehmet aga. Dacă n-ar 
fi fost vrednicia şi virtutea lui Mehmet aga, m-ar fi silit pe mine însumi să 
ies din casă. Totuşi, după aceea, domnul mi-a oferit o mie de zloţi roşii 
şi daruri bogate prin Mehmet aga, numai ca să merg la el; dar nici nu 
puteam, nici nu voiam să fac aceasta, căci nu primise nici una din con¬ 
diţiile ce-i pusesem şi nu era nici un mijloc să ne vedem într-un mod demn. 
Nu voi uita să pomenesc şi această virtute a lui: cumpără de la tătari 
robi din şleahta polonă şi-i trimete să muncească din greu la conacele lui 
de lîngă Constantinopol. De acolo l-a luat marele vizir pe Wisniowiecki şi 
mi l-a trimis mie. Slavă Domnului! Am pornit viu şi sănătos din Iaşi şi 
trecînd Prutul şi Nistrul, am sosit la Cameniţa. 


47 Buyurultu, ordin emanat de la marele vizir. Ceauşul e probabil acel Mehmet aga numit 
în fraza următoare. 

48 Probabil Scînteia. 

ACHACY TASZYCKI 

(? — după 1650) 


* 

Achacy Taszycki, dintr-o familie înrudita cu conţii Po- 
tocki, l-a însoţit în 1640, în calitate de secretar al soliei, pe marele sol 'Woicieh Miaskowski, 

în drumul acestuia la Constantinopol şi înapoi, trecînd prin Moldova şi Tara Românească, 

atît la dus, cît şi la întors. El a lăsat cea mai sugestivă şi colorată descriere a acestei călă¬ 
torii, precum şi a unor incidente din cursul ei. Faţa de tipul de jurnal oficial al solilor, 
de felul celor datorate lui Krasinski sau Miaskowski, constînd în primul rînd dintr-o redare 
uniformă a itinerarului cu sublinierea sporadică a unor locuri sau momente mai importante, 
descrierea lui Taszycki este liberă, personală şi vie, bogată în amănunte semnificative şi în 
impresii proprii, vădind o curiozitate mereu trează şi o minte receptivă atît la nuanţe, cît 
la vederi de ansamblu. Descrierea este destul de variată, nelimitîndu-se la un singur gen. 
Ea nu se apropie de raportul oficial decît prin crîmpeie din itinerar şi prin includerea tex¬ 
tului scrisorii lui Vasile Lupu, dar se depărtează hotărît de tipic prin libera alegere a 

subiectelor descrise prin pitoresc, simţ dramatic şi putere de evocare. înaintea cititorului se 

perindă portrete, scene şi tablouri schematice, dar sugestive. Contrastul la Hotin între declaraţia 

politicoasă şi oficial optimistă a pîrcălabului şi plîngerea primitorului boier Sturza (poate 
Matei Sturza, cumnatul lui Gheorghe Ştefan) silit să plătească biruri mari şi oarecum arbi¬ 
trare la porunca domnjului, este poate întîmplătoare, dar scena dintre domn şi membrii soliei 
veniţi la el cu scrisorile solului este înfăţişată cu mult simţ dramatic, deşi secretarul nu a 
fost de faţă la ea. Curios faţă de tot ce-1 înconjură, merge împreună cu alţi tovarăşi de solie 
la bazar şi apoi, de acolo, să privească mănăstirea Trei Ierarhi şi să o viziteze şi pe 
dinăuntru. Vede şi descrie alaiul domnului ieşind de la slujbă, dar se simte obligat să îşi 
precizeze atitudinea proprie, cît şi a tovarăşilor săi şi să explice că ei priveau incognito 
(deci prezenţa lor nu compromitea onoarea soliei). 

Mai tîrziu, cînd este vorba de primirea de la Bucureşti şi de banchetul dat solilor 
de Udrişte Năsturel, buna dispoziţie ce a domnit este evocată prin gestul ospitalier al marelui 
logofăt şi plecarea veselă şi zgomotoasă a invitaţilor conduşi de ostaşi trăgînd focuri de 
puşcă în cinstea lor. 

Se observă că, pe măsură ce înaintează descrierea, autorul nu se mai ţine decît foarte 
liber de itinerarul de bază, mult mai prezent în prima parte. De asemenea, el comite unele 
erori şi confuzii ce se explică, probabil, prin faptul că acele pasaje nu au fost scrise chiar 
la faţa locului sau asupra momentului, ci mai tîrziu , din memorie . De pildă, este o confuzie 
între Scînteia şi Vaslui, iar mai departe, localitatea Movileni este greşit situată între Focşani 
şi Rîmnic, iar domnul de atunci este botezat Matei. S-ar putea deci ca aceste pasaje să fi 
fost incluse ulterior, după modelul oferit de raportul solului, pentru a da acestor notaţii oare¬ 
cum marginale o completare necesară. 

Tot în sensul unei redactări mai tîrzii, pe bază de reminiscenţe, pledează şi faptul că 
drumul de întoarcere este tratat în mod cu totul inegal. După descrierea scamatoriilor cu 
care i-a distrat un panglicar la Galaţi, urmează înşirarea seacă a celor 4 popasuri pînă la 
Iaşi. E notată data sosirii — 7 iulie. Apoi sînt redate, pe acelaşi plan, darurile de la Matei 
Basarab primite de Kosakowski, veştile din Polonia şi informaţia că înainte de oraş au fost 
întîmpinaţi de trei steaguri de moldoveni, cu 16 boieri veniţi din proprie iniţiativa , nu din 
porunca domnului care era certat cu solul. — Dar ştim din raportul solului că domnul a 
trimis pe fratele sau, hatmanul, cu boierii fi cu ctt ev a steaguri de călăreţi. 

Aşadar, descrierea aceasta nu e completă şi va trebui întotdeauna să fie folosită, avînd 
în faţă textul mai sărac, dar ţinut la zi al raportului solului. 

Nu se cunosc anii de viaţă ai lui Taszycki. Se ştie doar că, în a doua jumătate a seco¬ 
lului al XVII-lea, el s-a văzut silit să emigreze în Transilvania, întrucît refuza să abjure aria¬ 
nismul, care nu mai era tolerat în Polonia catolică. El s-a stabilit deci la Cluj, centrul arianis¬ 
mului. Despre el s-a ocupat şi Alexander Briickner în Djieji Kultury polskiej, voi. II, Krak6w 
1931, pp. 501, 526, 529 passim. 

Textul lui Taszycki, păstrat în manuscrisul 2274 al bibliotecii Iagellonice din Cracovia, 
a fost publicat de R. Ottman: Dyaryusz drogi Turekiey i akta Konstantynopolskie z roku 1640 
(Ziarul călătoriei turceşti şi actele din Constantinopol din anul 1640) în revista ilustrată 

„Kiosy", Cracovia, XXXVI, 1883, pp. 202—246. Părţile privitoare la ţările române au fost 
rezumate de Em. Grigoroviţa: Un interesant manuscris polon vechiu în „Arhiva", XI, Iaşi, 1900, 
pp. 456 şi urm. Dar Grigoroviţa atribuie, în mod greşit, această relaţie lui St» Lubienecki, 
un alt membru al soliei, care este pomenit întîmplător în manuscris. P. P. Panaitescu care a 
tradus părţile privitoare la ţările noastre în Calatori poloni în ţările române, pp. 45—52 arată 
că autorul descrierii soliei este Taszycki. 

RELAŢIA SECRETARULUI 1 
Î640 , februarie 25. 


45 


După amiază ne-am grăbit să trecem Nistrul, 
am sosit la Hotin, la trei mile de Cameniţa, unde vom înopta. 

Oraşul face parte din împărăţia turcească şi am intrat în el trecînd rîul 
pe ghiaţă. Ne-a întîmpinat pîrcălabul 2 cetăţii cu cîteva zeci de oameni care 
ne-a urat bun venit şi ne-a sjpus că sultanul turc aşteaptă bucuros pe sol. 
Cetatea Hotinului este aşezata ge o stîncă foarte înaltă şi inaccesibilă; pe 
din afară e foarte frumos lucrata, fiind zidită din cărămidă. Orăşelul Hotin 
este însă sărăcăcios şi nenorocit, sînt numai case mici, ca într-un sat, nu în- 
tîlneşti nici o casă mai mare. Toată escorta noastră şi caii nobililor au rămas 
noaptea sub cerul liber, dar în schimb au avut ce mînca, <erau> de toate 


1 După versiunea dîn Calatori poloni ..., p. 45 şî urm., confruntată cu originalul şi 
cu unele mici modificări. 

2 Constantin Stîrcea, pîrcălab de Hotin (1635—1644). 

din belşug atît pentru slujitori cît şi pentru cai: peşte, pîine, mied şi bere. 
Să dea Dumnezeu să avem de toate tot astfel pretutindeni. 

Seara s-au citit articolele soliei şi le-au iscălit toţi acei care le-au auzit, 
afară de cei care lipseau. Unii care eram mai departe de gazda solului 3 am 
fost nevoiţi să ne grăbim să ajungem acolo, cei răniţi la mînă nu au putut 
iscăli. Dimineaţa am scris o scrisoare la Tarnopol printr-un băieţel al lui 
Stryinski 4 pe care a trebuit să-l trimit de acolo căci aşa a vrut solul, şi pe 
toţi cei care aveau vîrsta băieţilor lui Zaheus i-am expediat din Hotin. Eu 
am tras în gazdă împreună cu pan Stryinski şi pan Zadarski cel tînăr la un 
oarecare Sturza 5 , un om viteaz şi îndatoritor, la care am avut de toate, trăind 
cum se spune, ca o gogoaşă în unt. Acest Sturza ne-a povestit că din acest 
sat 6 se dau biruri foarte mari domnului Moldovei; el însuşi plăteşte ca dări 
obişnuite, o sută de zloţi roşii pe lună şi cînd porunceşte domnul, chiar şi 
la săptămînă, iar ţăranii plătesc opt sute de zloţi roşii pe lună, deşi satul e 
mic. Aceasta ni s-a părut de necrezut, lucrul stă aşa în adevăr, căci am în¬ 
trebat pe mai mulţi, şi toţi au spus la fel, şi ce pot să facă? Tocmai cînd 
ne urcam în trăsură din porunca solului, a venit veste de la domnul Mol¬ 
dovei despre moartea sultanului otoman, care pierise. Solul a scris îndată 
despre aceasta castelanului Cracoviei, pe cînd caii erau chiar înhămaţi la 
căruţe. 

Transcriu scrisoarea domnului Moldovei de pe original „Prea 
puternice şi milostive domnule subcămăraş de Liov, milostivul meu 

domn şi prieten. Azi am primit scrisoarea Domniei tale, prin care 

binevoieşti a-mi da de ştire de apropiata dumitale sosire, fiind în 
drum pentru a îndeplini solia la Constantinopol din partea măriei sale re¬ 
gelui. Auzisem de aceasta încă mai de mult, te aşteptam cu nerăbdare pe 
Domnia ta, căci nu demult puteam încă să-i slujesc în chip foarte folositor 
cu ştiri tainice însemnate. Acum însă s-au schimbat lucrurile, căci împăratul 
otoman, sultanul Murad, către care Domnia ta erai trimis, a murit şi în locul 

lui a urmat fratele său Ibrahim 7 . De aceea aş dori ca Domnia ta să mai 

zăboveşti cîtva timp în patrie, pînă ce vei primi altă ştire de la rege, căci 
eu am scris regelui şi hatmanilor Coroanei. Dată în Iaşi, 26 februarie 1640. 
Al Domniei tale iubitor prieten şi slujitor, Vasile Voievod şi domn al Ţării 
Moldovei". Adresa „Prea puternicului şi milostivului meu domn şi prieten 
Wojciech Miaskowski, subcămăraş de Liov, sol mare al regelui Poloniei către 
sultanul otomanilor, i se adresează <aceasta>". 


3 Wojdech Miaskowski. 

4 Ofiţer polon, membru al soliei. 

6 Poate Matei Sturza, ulterior jitnicer (1647), pîrcălab de Orhei şi mare medelnicer. 
In 1640 este fără titlu, ceea ce s-ar potrivi cu modul în care e înfăţişat: un oarecare Sturza. 

6 Adică Hotinul (!?). 

7 Ibrahim I (1640—1648). 

P* 47 Ieşind din Rădăuţi 8 , am trecut prin Săveni 9 şi de acolo la Ştefăneşti un 
orăşel, unde am rămas peste noapte, după un drum de trei mile de la popa¬ 
sul precedent. Trăsurile au pornit înainte, dar solul călare cu toată escorta a 
rămas în urmă din pricina unuia dintre tovarăşii săi, Maniecki, care era 
bolnav. Solul n-a vrut să plece pînă ce bolnavul n-a fost trimis înapoi, şi 
s-a urcat apoi în rădvan. La 4 martie am mers de la Ştefăneşti şi pînă la 
satul Tabăra numit astfel pentru că fusese tabăra cneazului Korecki şi a 
hatmanului Zolkiewski, ei se întăriseră acolo în aşa fel încît duşmanii nu 
au putut să le facă nimic 10 . Sînt multe urme <rămase> de la ei, ghiulele 
mari cît capul unui ţăran şi altele şi mai mari se pot vedea prin casele ţăra¬ 
nilor. Acest loc este triunghiular, în două părţi curge rîul Prut şi din a 
treia parte este un val ridicat. De aici pînă la Ţuţora, unde au fost zdrobiţi 
ai noştri, nu este decît o milă. Noi am trecut prin locurile pe unde s-au 
luptat ai noştri. La Ţuţora am văzut o mulţime de movile. De aici ne-am 
dus la Cîrniceni şi la Iaşi, reşedinţa domnului Moldovei. Acesta a trimis 
în întîmpinarea noastră pe fratele său hatmanul şi pe cancelar 11 , precum şi 
pe toţi dregătorii, şase steaguri de cazaci, soldaţi şi muzică militară. Domnul 
însă n-a venit el însuşi, şi aceasta dacă e de crezut, pentru că un armean 
i-ar fi spus că nu este vorba de un sol mare, ci de un simplu curier. Mai cu- 
rînd, n-a venit din altă pricină, după cum s-a auzit, căci fiind acum un sultan 
nou, domnul n-a vrut să se dea prea mult de partea polonilor, iar dacă sul¬ 
tanul ar fi avut vreo pornire împotriva sa, l-ar fi putut mazili. Cît despre 
Iaşi, vorba ceea: vijelie mare, ploaie mică, deoarece se spune că vor fi de 
toate îndestul, dar în realitate e numai sărăcie şi nimie vrednic de văzut, 
căci e un orăşel mic cu casele acoperite cu paie, nu e bun de nimic. 

Solul a plecat cu trăsura la biserica romano-catolică; ploaia ne-a spă¬ 
lat bine penele, încît n-a fost nevoie de ceaprazar, căci se reînoise culoarea 
penelor, cu care ne împodobisem întîia oară. După slujbă, pe care a oficiat-o 
preotul soliei, solul s-a întors la gazdă şi a avut la masă trei franciscani 
şi doi dregători? ai domnului 12 . înainte de amiază el trimisese la domn 
pe Kossakowski, pe Ciswicki, pe Miaskowski 13 şi ca tîlmaci pe Romaszkie- 
wicz. Kossakowski a dat domnului scrisorile regelui şi pe ale castelanului 
p. 48 Cracoviei, dar el n-a vrut // să le primească, spunînd lui Kossakowski: „Dum¬ 
neata eşti subcămăraşul, adică solul*? Iar el a răspuns: „Nu, dar slujesc 
sub steagul lui şi acum plec în Turcia cu escorta lui*. „Măria sa regele nu 


8 Rădăuţi, pe Prut. 

9 Şantan = S avi an. 

10 Pentru mersul real al campaniei polone din 1620 şi retragerea ce a urmat, vezi şi 
Calator /, IV. 

11 Gavril, mare hatman (1634—l65l) şi Gavrilaş Mateiaş, mare logofăt (1630—-1642). 

12 în text = slugi. 

13 Nepot al marelui sol şi membru al soliei. 

ţi-a dat scrisoarea dumitale, ci solului, deci nu o voi primi de la domnia 
ta, ci de la sol*. Kossakowski i-a înfăţişat scrisorile, dar el a refuzat să le 
ia. Apoi Kossakowski a spus domnului: „Solul întreabă de ce n-ai ieşit 
în întîmpinarea lui, căci el reprezintă persoana regelui". La acestea domnul 
n-a răspuns nimic, ci numai şi-a îndesat cuşma pe cap şi s-a aşezat pe scaun 
înfuriat. Membrii soliei mai sus numiţi au încălecat şi au plecat la gazdă 
şi au povestit solului cele discutate. Solul a spus: „Cu nici un preţ nu-i voi 
da scrisorile, chiar de ar trimite după ele". 

Solul a scris îndată regelui şi castelanului Cracoviei şi s-a auzit că şi 
domnul le-a scris la rîndul său. între timp s-a zvonit că domnul, scuzîndu-se 
către sol că 14 nu i-a ieşit în întîmpinare, ar fi pregătit cîteva bucăţi de bro¬ 
cart, şi vreo zece bucăţi de diferite mătăsuri pentru sol. Deşi solul ştia 
cu siguranţă acest lucru, a preferat onoarea patriei şi bunul nume al rege¬ 
lui, a cărui persoană o reprezenta atunci, decît toate darurile lui. Solul a 
arătat că poporul polon nu poate fi cumpărat prin daruri bogate şi că preţu¬ 
ieşte mai mult gloria. Solul ştia bine că totul este trecător în afară de faima 
cea bună. 

în timpul liber de după amiază m-am plimbat împreună cu unii dintre 
tovarăşi, ca Stryijenski, Bronikofski, Gradnicki, Nomosenski (?) şi Bazil,* am 
fost la tîrg şi de acolo la biserica numită Sf. Vasile, patronul domnului, 
pe care el a clădit-o 15 , căci este obiceiul ca fiecare domn să clădească o 
biserică, purtînd hramul patronului său. Eu o descriu aşa cum am văzut-o: 
mai întîi în jurul bisericii, a mănăstirii şi a cimitirului, este un zid de că¬ 
rămidă larg cît doi oameni; poarta este înaltă, frumos lucrată şi acoperită 
cu ţiglă. Această poartă are un orologiu şi sub el sînt cîteva clopote mari 
la o mare înălţime, căci trebuie să urci 280 de trepte în spirală ca să ajungi 
acolo. Biserica însăşi e şi mai frumoasă atît pe dinafară cît şi pe dinăuntru. 
Pe dinafară are piatră cu vinişoare colorate şi chipuri greceşti în diferite cu¬ 
lori. înăuntru pe pereţi se văd chipuri felurite, colorate în aur şi pe însuşi 
domnul, soţia, fiul şi cele două fiice 16 . 

Am văzut pe domnul însuşi, cînd ieşea din biserică, ducîndu-se afara 
din oraş ca să se învioreze. înaintea lui mergeau trei steaguri de cazaci, apoi 
cîteva zeci de ieniceri pe jos cu muschete şi după aceştia, urmau doi cai împo¬ 
dobiţi, apoi însuşi domnul pe un cal moldovenesc sur. Era îmbrăcat într-o 
şubă de samur şi de brocart cu broderii în partea de sus. Lîngă el, doi ieni- 


p. 49 


14 Frază încâlcita avînd drept scop să insinueze a) că domnul s-ar fi scuzat fa fă de 
sol, b) că ar fi încercat să-l mituiască cu daruri scumpe. Dar zvonul nu ar fi putut sa se 
refere decît la acele daruri ipotetice pregătite şi nicidecum la nişte scuze nerostite. 

15 Biserica Trei Ierarhi, sfinţită la 6/16 mai 1639. 

16 Adică tocmai cei numiţi în pisania slavonă a bisericii din 6 mai 1639: „Io Vasile 
Voievod şi cu doamna noastră Tudosca şi cu dăruiţii de Dumnezeu copii, Ion Voievod şi 
Maria şi Ruxanda“... Văduv, domnul se reînsoară în toamnă cu Ecaterina Cerkeza. 

ceri în şalvari de catifea roşie fugeau prin noroi purtînd fiecare cîte o 
lance. în urma domnului era un slujitor al lui cu buzduganul şi cu sabia 
şi alţii purtau trei lănci. După aceea, urma logofătul, fratele domnului 17 
şi alţi boieri mai mici. Pe cînd trecea, sunau clopotele pretutindeni în Iaşi, 
căci ei au avut şi au acest obicei ca oamenii să se adune în asemenea îm¬ 
prejurare spre a admira alaiul, dar nu era nici unul din escorta noastră, 
căci fiecare văzuse în patrie lucruri mai de seamă şi <noi> priveam numai, 
fără să se ştie cine sîntem. 

Boierii domnului au trimis pe Kutnarski 18 , pisarul la sol, să-l întrebe 
pe unde vrea să meargă: prin Ţara Românească sau deadreptul la Dunăre? 
Solul n-a dat deocamdată nici un răspuns, şi i-a spus să se întoarcă peste 
un ceas. Mai tîrziu a dat acest răspuns: pe unde este drumul mai drept pe 
acolo va merge. 

18 martie. Solul a scris domnului Ţării Româneşti şi a trimis pe Romaszkie- 
wicz tîlmaciul cu scrisorile lui, precum şi cu acele scrise acelui domn de că¬ 
tre rege şi de către castelanul Cracoviei. Am mers de la Iaşi pînă la satul 
Scînteia, unde am văzut ruinele unui castel 19 , clădire de seamă şi frumoasă 
altă dată, înconjurată cu şanţ frumos, unde se afla reşedinţa domnului, dar 
apoi a fost dărimată de cneazul Korecki. Aici am avut un popas neplăcut, 
n-am avut de nici unele şi ne-am mulţumit numai cu ceea ce am avut noi, 
căci domnul supărat pe sol, a poruncit să nu ni se dea nimic din ţara lui. 
De acolo am mers la „Kulin" 20 . A trebuit să facem rost de toate pe banii 
noştri. 

Pentru un drum de trei mile cu o căruţă proastă, solul a plătit patru 
taleri. Mergeam încet pentru că solul aştepta instrucţiuni pentru sultanul cel 
nou. La Tecuci am primit vestea ca în locul sultanului turc care murise, 
fusese ales altul, anume un paşă mai de frunte, despre care nimeni nu pu¬ 
tea să ne spună ceva. 

La Focşani cînd am trecut podul spre acea parte a oraşului care este 
a domnului Ţării Româneşti, călăraşul cel mai de seamă, care ne călăuzise 
de la Iaşi, s-a aşezat pe un scăunel lîngă pod şi a aşteptat pe sol. I-a spus 
acestea: „Mărite sol, mi-am îndeplinit întru totul îndatorirea mea şi po¬ 
runca Domnului, stăpînul meu; mă opresc la graniţă şi vă rog să fiţi aşa 


17 Taszycki confundă pe marele logofăt, Gavrilaş Mateiaş, cu Gavril hatmanul care era 
fratele lui Vasile Lupu. Vezi P. P. P a n a i t e s c u, op. cit,, p. 49, n. 1) 

18 Kotnarski pisarul polon al lui Vasile Lupu. Vezi Miron Costin, op, cit,, p. 148, 
care-1 caracterizează ca fiind „om deplin la toate trebile". Pentru o caracterizare mai puţin 
favorabilă vezi Bandini în volumul de faţă, pp. 302, 304, 307 ... 315 ş.u. 

19 Aici este vorba, în realitate, de curtea domnească de la Vaslui. Vezi relaţia lui Kra- 
sinski p. 117 din volumul de faţă. 

20 Kuiin, probabil Docolina pe valea Bîrladului, loc vestit de popas încă din secolele 
precedente. Apare şi sub formele: Doliny, Kolinie în 1636 şi 1639. 

de buni // să vă amintiţi de mine, sluga şi prietenul domniei voastre". Vor- P- 50 
bea prin tîlmaci, căci el nu cunoştea bine limba polonă. 

între Focşani şi Rîmnic am văzut o movilă foarte înaltă, ridicată pe 
Şiret lîngă Focşani 21 (!). Se aminteşte că un domn, anume Maftei sau cum 
zicem noi Matheusz (!), care a fost domnul Moldovei şi al Ţării Româneşti, 
a serbat pe acea movilă nunta fiului său căci nu avea nici o clădire atît de 
încăpătoare, ca să poată cuprinde o aşa mare mulţime de oameni, cum s-a 
adunat atunci. Era de faţă şi un sol al regelui Poloniei şi mulţi demnitari 
mai mici ai Coroanei polone. Această movilă este în fiinţă de cîteva veacuri 
şi va rămîne în veci după părerea mea. 

La Rîmnic, parcă ar fi căzut o piază rea asupra solului şi a noastră 
a tuturor, căci stînd fiecare la gazde deosebite 22 , vorbeam limbi diferite, 
de vină erau vinurile bune, miedul şi berea bună, dar a doua zi cîţiva 
le-au plătit cu sănătatea lor, şi mergeam ca nişte catîri şi chiar, cum se 
spune „muţi ca peştii". 

Romaszkiewicz tîlmaciul a venit de dimineaţă la Focşani cu o scrisoare 
de la domnul Ţării Româneşti, căci solul îl trimisese încă de la Iaşi cu scri¬ 
sorile regelui şi ale castelanului Cracoviei. Solul scrisese domnului scuzîndu-se 
că nu se poate întîlni cu el, căci ar trebui să facă un drum de peste 20 de 
mile moldoveneşti şi el se grăbeşte să ajungă la Constantinopol, dar făgă¬ 
duia în schimb să-I vadă la întoarcere, cu voia lui Dumnezeu. Am rămas 
mai mult timp la Rîmnic, căci solul nu stătea prea bine cu sănătatea şi 
se îngrijea cu doftorii. După prînz, a venit la sol, la gazda unde trăsese, 
marele hatman 23 al domnului Ţării Româneşti; nu ştiu din ce pricină a 
venit, căci au vorbit în taină, nu erau în cameră decît următorii: solul, hat¬ 
manul, preotul capelan şi tîlmaciul Romaszkiewicz. Afară de dînşii n-a mai 
fost nimeni. 

Ajungînd la Buzău, am trecut rîul Buzău, de la care-şi ia numele ora¬ 
şul. Rîul nu e prea adînc, dar este repede, se aseamănă mult cu Dunajeţul 
din ţinutul Cracoviei, căci are multă piatră, se revarsă pe o întindere mare 
şi are mult peşte, mai ales ştiuci 24 mari, chiar au prins una în semn de bun- 
venit, era lată cît un viţel mic şi lungă cît trei viţei. Ne-au condus patru 
steaguri de oşteni din oraş şi căpitanul orăşelului, care era într-o caretă fru- 

21 în realitate, între Bîrlad şi Tecuci. Azi Movileni pe Şiret, unde s-a celebrat nunta 
Iui Alexandru Coconul în 1624. E menţionată, în 1636, de autorul anonim al raportului soliei 
lui Krasinski, apoi de Miaskowski în jurnalul soliei. La rîndul său, secretarul Taszycki brodează 
mai liber pe marginea jurnalului. 

22 Măcar şi sub forma aceasta este atestată ospitalitatea aflată în Ţara Românească, unde 
solii poloni au fost distribuiţi la diferite gazde bune care se întreceau cum să-i ospăteze 
mai bine. 

23 Marele spătar Preda Brîncoveanu. 

24 După descriere pare a fi vorba de un somn. Se ştie că acest peşte, care nu e cu¬ 
noscut în Polonia, poate ajunge pînă la 500 kg greutate şi 5 m lungime, 

p- 51 moaşă. Dacă l-ar fi văzut cineva în Polonia, şi mai ales cu asemenea cai, 
chiar la dietă, ar fi trezit mai multă curiozitate // decît însuşi domnul „straz- 
nic 25 al Coroanei cînd merge la castel cu caii împodobiţi. 

[La Buzău solul a aşteptat instrucţiuni pentru sultanul cel nou.] 

23 martie. Am sosit la Gherghiţa la şapte mile moldoveneşti de la po¬ 
pasul dinainte. Era un ger grozav şi zăpada ajungea pînă la genunchii cailor. 
Gerul era aşa de aspru, încît am prins pe drum cu mîna două păsări înghe¬ 
ţate, o mierlă şi un sturz; le-am luat şi le-am băgat în mănuşă, aşa că le-am 
adus vii la gazdă şi le-am dat copiiilor gazdei, amintindu-mi de iubitele 
mele nepoate Pawlowski. Ce ar mai fi făcut cu ele! De acolo am trecut 
două rîuri 28 , unul se numeşte Gherghiţa şi peste acest rîu au avut război 
domnii Moldovei şi Ţării Româneşti în anul 163 9 , toamna, şi domnul Mol¬ 
dovei fiind învins, şi-a scăpat viaţa cu fuga 27 . 

24 martie. Am sosit la Bucureşti. în întîmpinarea solului au ieşit vreo 
zece boieri de frunte şi şapte steaguri de oşteni călări. Dimineaţa s-au slujit 
trei liturghii la gazdă unde a tras solul şi un franciscan a ţinut o predică pe 
latineşte. După terminarea slujbei, am luat masa; solul a avut ca oaspeţi 
patru boieri ai domnului: căpitanul 28 , logofătul, cumnat 29 <al domnului>, 
clucerul 30 şi Starzynski 31 pisarul polon al domnului. Ceauşul sultanului oto¬ 
man a plecat din Bucureşti, reşedinţa domnului Ţării Româneşti, şi s-a dus 
la Tîrgovişte, unde locuia atunci <domnul>. îi ducea din partea sultanului 
caftanul şi sceptrul, întărindu-1 în stăpînirea ţării. La plecarea din Bucureşti, 
un detaşament de cîteva sute de oameni, călări şi pedeştri, au condus pe 
sol. înainte de plecare, solul cu Ciswiecki, nepotul sau, şi cîţiva membri ai 
soliei, au fost la ospăţ la logofăt, cumnatul domnului. Cînd Ciswiecki era 
să plece de la ospăţ, a venit să-I ia un rădvan cu şase cai, dar logofătul s-a 
supărat foarte tare, spunînd: „Dacă am poftit pe cineva la mine, voi găsi 
eu cu ce să-l trimit înapoi". Aşa dar rădvanul a plecat, şi el a poruncit 
să se aducă atîţia cai înşăuaţi cîţi oaspeţi erau. Au pornit astfel cu toţii 
şi cîţiva din oamenii noştri mergeau pe jos. înaintea cailor mergeau 50 de 
oameni cu muschete, care începură să tragă focuri din clipa de cînd musa¬ 
firii au încălecat la curtea logofătului şi pînă la casa lui Ciswiecki, ceea 
ce era un lucru de mirare la munteni, căci deobicei ei nu trag focuri în 
vînt; numai polonii noştri s-au bucurat de un asemenea triumf. 


25 Prefect al palatului regal. 

26 Prahova şi Teleajenul. 

27 Suprapunere a datei luptei de la Ojogeni (1639) şi a locului celei de la Teleajen 
(din 1637). # 

28 Ghiorma. 

29 Udrişte Năsturel, fratele doamnei Elina. 

30 Dragomir din Plaviceni, mare clucer (1639—1641). 

31 Corect Starzawski, pisar polon. 

// 28 martie. Solul a scris regelui nostru şi mai multor senatori, minu- P* 52 
nîndu-se că nu se trimit mai repede instrucţiunile noi pentru solie la noul 
sultan, şi întrebînd dacă instrucţiunile n-au fost cumva şi trimise, căci solul 
se temea ca domnul Moldovei, un om răuvoitor, să nu le fi oprit pe drum 
prin mijlocirea vreunui slujitor al său. Trecuseră cinci săptămîni de cînd scri¬ 
sese solul regelui, spre a-i da de veste de moartea sultanului şi nu primise 
încă nici un răspuns. Un căpitan ne-a însoţit de la Bucureşti pînă la Du¬ 
năre şi^ apoi pînă Ja Silistra. De acolo s-a întors înapoi în Ţara Românească 
şi a căpatat ca răsplată pentru osteneala lui o pereche de pistoale şi două 
muschete îmbrăcate în argint, pe care i le-a dat solul cu mîna lui, căci ne 
însoţise de la Rîmnic pînă peste Dunăre cu cîţiva călăraşi. 

încă de dimineaţa solul m-a trimis înainte la Silistra peste Dunăre, 
la namiestnicul Silistrei, împreună cu Romaszkiewicz tîlmaciul şi cu Biele- 
wicz pisarul. Paşa 32 fusese mazilit mai înainte de noul sultan şi nu fusese 
numit încă un altul în locul său. Fusese trimis numai un dregător de frunte 
de la Ţarigrad să-i ţină locul. .. 


Întoarcerea 

La 1 iulie ne-am oprit lîngă Galaţi un orăşel moldovenesc în cîmp, pe 
malul Dunării. Aici am avut un popas bun, mai bun decît toate cele tur¬ 
ceşti. De dimineaţă, solul s-a dus la mica biserică romano-catolică 33 ; după 
amiază un panglicar a venit în tabără şi a arătat diferite scamatorii, între 
care şi aceasta: ţinea pe nas un băţ înalt, pe care se afla cumpănit un ulcior 
cu apă şi astfel juca, sau, ţinînd o piatră între dinţi, şi aşezînd un lemn 
mare pe cap, zvîrlea lemnul cu ajutorul pietrei. 

De acolo am făcut următoarele popasuri: la Tonceşti 34 , Tecuci, Bîrlad, 
Scînteia şi la 7 iulie la Iaşi. Acolo ne-a ieşit înainte Kosakowski care aş¬ 
tepta de cîteva zile în Iaşi sosirea solului. Se întorsese de la domnul Ţării 
Româneşti, la care fusese cu o treabă mai mult prietenească, sperînd că va 
primi vreun dar cu acest prilej. în adevăr, nădejdea nu i-a fost deşartă, 
căci domnul i-a dat un cal turcesc, mătase, o jumătate măsură (?) de „skar- 
lat“ 35 şi atlas pentru slujitori. El ne-a adus următoarele veşti: mai întîi că 


2 Halil-paşa în locul căruia a fost numit Ipsir-paşa. Vezi relaţia lui 'W'ojciech Mias- 
kowski, p. 161, n. 45. 

33 Cu hramul Sf. Fecioare. 

34 Tankierz = Tonceşti sat pe Bîrlad, înglobat în satul Vameş. 

3o Termen desemnînd întîi o culoare foarte căutată, apoi o calitate foarte aleasă de 
postav, putînd fi şi de altă culoare. Ce poate însemna aici jumătate măsură? 

dieta polonă se dizolvase, că acum trei săptămîni ai noştri purtaseră o luptă 
cu tătarii, în care pierise un bătrîn tovarăş. La o jumătate de milă de oraş, 
ne-au întîmpinat trei steaguri de moldoveni cu şaisprezece boieri, care au 
făcut aceasta din imboldul lor, iar nu din porunca domnului, căci domnul 
era certat cu solul. De acolo ne-am mai oprit la Cîrniceni, Ştefăneşti, Rădăuţi 
şi Hotin. (Urmează o ceartă la Hotin între doi poloni). 

BARTOLOMEO BASSETTI 

(? — duţd 1644) 


* 

Călugărul minorit observant Bartolomeo Bassetti din Pia- 
no, (Italia) trimis de Congregaţia de Propaganda Fide în Moldova, la sfîrşitul anului 1639, 
a ajuns aici în 1640, însoţind pe Benedetto Remondi, care aducea şi o copie a rezoluţiilor 
conciliului de la Florenţa. 

Cu prilejul pregătirii conciliului din 1641, organizat de patriarhul din Constantinopol, 
Partenie, şi de Petru Movilă, în scopul de a redacta o profesiune de credinţă ortodoxă, 
lămurind poziţia sa între punctul de vedere catolic şi cel calvin, Vasile Lupu a cerut lui 
Bartolomeo Bassetti să înfăţişeze punctul de vedere catolic, spre a întări argumentaţia lui 
Meletie Sirigo. Astfel se explică interesul domnului pentru argumentele teologice ale misio¬ 
narilor catolici, care-şi închipuiau, în mod naiv, că era vorba de conversiunea lui Vasile 
Lupu (Vezi şi biografia lui Remondi). 

Deşi Bassetti nu trăia în bună înţelegere cu ceilalţi misionari — care se plîng de 
el —, totuşi arhiepiscopul de Sofia Pietro Deodato BakSid l-a lăsat cu prilejul vizitei sale 
în Moldova ca viceprefect al misiunilor. 

Bassetti a stat în Moldova pînă prin anul 1644, cînd titlul de viceprefect al misiunilor 
este purtat de franciscanul conventual Gasparo din Noto. 

Bassetti a lâsat o descriere amănunţită a bisericilor catolice din Moldova, dînd şi date 
statistice asupra populaţiei catolice din principalele centre pe care le-a vizitat. A fost publi¬ 
cată în „Dipl. Ital.“, II, pp. 343—352 de G. Călinescu, care mai dă şi unele informaţii 
asupra autorului ei în studiul său Aître notizie, pp. 310—311. 

VIZITAŢIA BISERICILOR DIN 
MOLDOVA 1 

1643 


Vizitaţia bisericilor şi a catolicilor din pro¬ 
vincia Moldovei, începută la 16 ianuarie 1643, de către părintele misionar, 
magistrul Bartholomeo Bassetti, din ordinul Sf. Francisc, minorit conven- 
tual, misionar apostolic, viceprefect şi vicar general al celor două Valachii 
pentru <chestiunile> spirituale. 

BACĂU 

Biserica din reşedinţa episcopală a Bacăului, care este închinată Ador¬ 
mirii fecioarei Maria este lungă de 24 de paşi, largă de 9 ; a fost ridicată, 
după cît se spune, de o principesă catolică maghiara 2 . Are trei altare. în al- 

1 Traducerea s-a făcut după textul italian publicat de G. Călinescu în „Dipl. Ital.“, II, 
pp. 343—352. 

2 Socotită a fi Margareta, prima soţie a lui Alexandru cel Bun. 

tarul cel mare se află chipul fericitei fecioare cu fiul <său> în braţe, în par¬ 
tea dreaptă, Sf. Francisc, care primeşte stigmatele şi Sf. Anton de Padova; 
în partea stîngă, Avram care îşi sacrifică fiul, bogatul cel rău cu Lazăr 
<zăcînd> sub masă, iar deasupra este părintele ceresc. Aceste picturi abia 
se recunosc din cauza vechimei; celelalte două altare sînt complet distruse 
de apă, deoarece biserica a stat descoperită, şi chipurile se recunosc cu 

greu 

[Urmează înşirarea obiectelor de cult foarte sărăcăcioase. Se menţio¬ 
nează şil două clopote care sînt aşezate în biserică pe două grinzi, clopotniţa 
344 dărîmîndu-se . .. 

în acelaşi oraş al Bacăului se află biserica parohială închinată Sf. Ni- 
colae este făcută din lemn, lungă de 14 paşi, largă de 6; în care nu se mai 
face slujbă fiind părăsită cu totul. Are un altar cu chipul sfîntului Nicolae; 
se mai află acolo un clopot de mărime mijlocie şi un altul mic ... 

La Bacău, case de catolici sînt 112, suflete sînt 145, de împărtăşit 380 
(?) 3 în grija părintelui maghiar Balthasar. 

Case de schismatici sînt circa 130, iar suflete circa 500. <Sînt> trei 
biserici şi o mănăstire unde sînt ruteni, în număr de trei. 


IAŞI 

Biserica din Iaşi, care este închinată Adormirii fericitei fecioare este 
de lemn, cu temelii de piatră; a fost sfinţită de episcopul de Bacău Vale- 
rian 4 , împreună cu celelalte, în anul 1612, la 19 noiembrie. Este lungă de 10 
paşi, largă de 6. Are un singur altar, de lemn aurit; la mijloc se află chipul 
Sf. Maria mare; la dreapta, Sf. Petru, la stînga, Sf. Pavel. Pe uşi, la dreapta, 
este Sf. Laurenţiu, la stînga, Sf. Ştefan; în părţi, la dreapta, Sf. Francisc, 
la stînga, Sf. Anton de Padova. în partea de deasupra la dreapta, Sf. Iachint, 
la stînga Sf. Francisc Xavier. Sînt două clopote, unul mare, altul mijlociu şi 
trei clopote mici pentru înălţarea oştiei; 

[Se înşiră obiectele de cult: apoi...] Sînt şi patru vii care sînt îngrijite 
de mireni catolici. 

Case de schismatici sînt 15 000. Suflete, vreo 60 000, biserici 45 şi 4 
mănăstiri. Una <este> de ruteni în care sînt vreo 25 de călugări. Celelalte 
sînt greceşti 5 stînd în fiecare vreo 10—12 călugări. Mai este şi o biserică ar- 

3 Trebuie să fie o greşeală în text, în loc de 80. 

4 Valerian Lubieniecki, provincial în Transilvania, apoi vicar în timpul episcopatului lui 
Geronimo Arsengo. Cu sprijin polon a fost numit episcop de Bacău la 18 aprilie 1611, în 
ciuda opoziţiei maghiare. Pentru purtările sale vezi şi relaţia lui Quirini din Calatori, IV, 
p.. 49 ş.u. Pentru numirea sa, vezi V. Vasiliu în w Dipl. Ital.“, II, p. 10, 18 şi I. C. F i 1 i 11 i, 
Din Arhivele Vaticanului I, pp. 91—92. 

5 Ortodoxe. 


178 


www.dacoromanica.ro 



menească; parohul este sub ascultarea bisericii romane. Casele 6 sînt în număr 
de 60, suflete sînt 222. Domnul îşi are reşedinţa în acest oraş; el s-a arătat 
şi se arată în toate împrejurările cu bune sentimente faţă de catolici şi 
în deosebi faţă de călugării lor 7 . în acelaşi oraş îşi are de asemenea reşe¬ 
dinţa arhiepiscopul schismatic 8 nutrind şi el intenţii bune faţă de catolici. 


HUŞI 

Biserica oraşului Huşi, fiind clădită din nou, nu se ştie cărui sfînt va 
fi fost închinată. Este de lemn, acoperită cu paie, lungă de 14 paşi, largă 
de 4. Are un singur altar înfaţişînd Naşterea Sf. Fecioare, coborîrea lui 
Hristos de pe cruce şi pe Sf. Maria cea mare. Administraţia o are preotul 
Mihai Kenbo. Case de catolici sînt la Huşi 81; Suflete <sînt> 480; pentru 
împărtăşanie 295. 

Intr-un sat numit Albeşti 9 , la depărtare de patru mile de Huşi, pe dru¬ 
mul spre tătari 10 , sînt 10 case de catolici; suflete 56, de împărtăşit 27. în 
mahalale sînt case de schismatici 110; suflete 411, biserici 4 şi o mănăstire, 
în care locuieşte episcopul schismatic. 


VASLUI 

Biserica acestui oraş care a fost capitală a provinciei şi reşedinţă dom¬ 
nească este ruinată etc.; [obiecte de cult]. Case de catolici sînt 6; suflete 25, 
de împărtăşit 24. 

Case de schismatici <sînt> 230; suflete, circa 700; 4 biserici. Una ar¬ 
menească. 


BÎRLAD 

Nu se ştie cărui sfînt este închinată biserica din Bîrlad. Este de lemn, 
acoperită cu paie, lungă de 10 paşi, largă de 4. Are un singur altar cu chi- 


6 De catolici. 

7 Vasile Lupu se afla într-o fază favorabilă catolicismului. In acest moment, el avea 
pe lingă sine pe „ginerele" său, Ambrosio Grillo, care ocrotea pe misionarii conventuali ai 
Propagandei. Totuşi domnul era foarte treaz la purtările acestora, pe care le condamna cu 
hotărî re, ca şi Matei Bas arab dealtminteri. 

8 Mitropolitul Varlaam. 

9 Albafalo, probabil Albeşti, azi inclus în oraşul Huşi. 

, 10 Adică spre răsărit. 

pul lui Hristos cu <cele 2> Marii; la dreapta, Sf. Petru; la stînga, Sf. Pa- 
vel. Are ... etc. un clopot. 

Case de catolici, 25; suflete, 120; de împărtăşit, 80. Nu există paroh. 
Case de schismatici sînt 150; suflete 430; biserici, 6. 


GALAŢI 

Biserica din Galaţi, nu se ştie cărui sfînt este închinată, este de lemn, 
acoperită cu şindrilă. Are un altar cu chipul Maicii Domnului 11 , al Sf. Do- 
minic şi al Sf. Ecaterina din Siena; în dreapta Sf. Nicolae, în stînga Sf. Mar¬ 
tin. Este lungă de 16 paşi, largă de 7 .. . etc. 

Case de catolici sînt 13; suflete, 63; de împărtăşit, 48. Nu este paroh. 
Case de schismatici sînt 3 000 12 (!), socotindu-se aici şi turcii şi celelalte 
neamuri. Suflete, 1 300. Şase biserici şi o mănăstire a grecilor 13 unde stau 8 
călugări. 


COTNARI 

Biserica de la Cotnari <e> de zid, este închinată Adormirii fericitei 
Fecioare. Sînt trei altare. La altarul cel mare este chipul lui Hristos răstignit 
pe cruce, cu sfintele Marii 14 ; deasupra este Buna Vestire, la margine este în- 
mormîntarea fericitei fecioare; de o parte şi de alta stau apostolii, la dreapta 
Sf. Petru, la stînga Sf. Pavel; alături, Sf. Laurenţiu şi Sf. Ştefan. La celălalt 
altar, la dreapta este chipul Sf. Ecaterina cu roata. La al treilea altar 
346 este zugrăvită Sf. Treime. Biserica este lungă de 23 paşi, largă de 10. 
Are o clopotniţă cu trei clopote, unul mare, unul mic, celălalt mijlociu <şi> 
patru clopoţele pentru înălţarea oştiei. Sînt 15 // etc. 18 vii <şi> două 
case. 

Afară din oraş, printre vii, este o biserică închinată Sf. Urban, lungă de 
12 paşi, largă de 5. Are un altar, numai cu chipul Sf. Urban la mijloc, la 
dreapta Sf. Nicolae, la stînga Sf. Martin cu cei patru evanghelişti, sînt 
acolo două clopote mijlocii şi biserica este de zid. Paroh este preotul Mihai, 
un sas. 


11 Madona del Rosar/o. In legătură cu devoţiunea rozarului introdusă mai întîi de 
dominicani şi reluată apoi de contrareformă. 

12 Probabil 300, ceea ce ar corespunde cu cifra 1 300 de suflete din text. 

13 Mănăstirea Sf. Nicolae, lingă Galaţi, închinată Patriarhiei din Constantinopol. 

14 L’immagine del + fisso con le Maria (adică Fecioara şi Maria Magdalena prezente 
la răstignire). 

15 Urmează lista obiectelor de cult, toate de argint şi de mătase. 

Tot între vii este o biserică de zid, închinată Sf. Leonard, lungă de 7 
paşi, largă de 4; are la mijloc chipul lui Hristos pe cruce 16 , la dreapta, Sf. 
Leonard; la stînga, Sf. Leopard 17 . 

Case de catolici sînt în oraş 47; suflete 260 iar de împărtăşit, 180. 
Case de schismatici <sînt> 120; suflete vreo 480. Are două biserici. 


AMAGEI 18 

Biserica din Amăgei este de lemn, închinată prea Sf. treimi. 

Lungă de 8 paşi, largă de 4, are un clopot mic ... etc.. .. este un singur 
altar cu chipul Sf. Ecaterina cu roata. 

Case de catolici sînt 16; suflete, 102; de împărtăşit, 80. 

Case de schismatici, 20; suflete, 130. Au o biserică. 


HÎRLAU 

Biserica acestui oraş este ruinată şi i-au rămas numai zidurile; nu se 
ştie cărui sfînt a fost închinată; este lungă de 15 paşi, largă de 5, are... 
etc.... două clopote mijlocii. 

Case de catolici, 4; suflete, 16; de împărtăşit, 10. Pe vremuri erau peste 
o sută de case. 

Case de schismatici, 350; suflete vreo 1 200; biserici, 50 19 . 


SUCEAVA 

în acest oraş sînt două biserici de zid. Cea care este în faţa pieţei este 
închinată Bunei-vestiri şi este lungă de 22 de paşi, largă de 7. Are 3 altare, 
cel mai mare (care este de lemn) a fost ridicat de prea luminatul domn Ie- 
remia Movilă; este aurit. 

La mijloc se află răstignirea lui Iisus Hristos cu <Sf.> Marii şi îngerii 
cu potirele care îi primesc sîngele; la dreapta, Sf. Petru, la stînga, Sf. Pa- 
vel; pe lături, chipul Mîntuitorului şi al fericitei fecioare. în partea de sus 
se află încoronarea fericitei Fecioare şi Buna-vestire. în al doilea altar care 
este închinat zămislirii prea Sf. Fecioare, se află chipul acesteia. în al trei¬ 
lea, care este închinat Sf. Nicolae şi care aparţine frăţiei „dei Preccari" 20 este 

16 Scris: fjss-e (= crocefissione). Adică: răstignirea lui Hristos. 

17 Leopardo = Leobardus. 

18 Magi, 

19 Cifra greşită. 

20 Confraternitâ de Preccari, oare Beccari = măcelari? 

chipul Sf. Sebastian; celelalte chipuri nu se pot recunoaşte. Acolo sînt trei 
347 clopote mari // ... etc. Se mai află aici o casă cu grădina sa de zarzavat. 

Biserica cealaltă, care se găseşte în apropierea palatului domnesc, este 
de zid şi este închinată prea Sf. Sacrament. Este lungă de 20 de paşi, largă 
de 10, are trei altare, ale căror chipuri sînt şterse cu totul; sînt două clopote, 
unul mare, altul mijlociu. Are 9 vii şi o casă cu grădina sa de zarzavat. 

Case de catolici sînt 12; suflete, 50; de împărtăşit 26. 

Case de schismatici, 550; suflete, 3 400; biserici 16 şi o mănăstire 21 , unde 
stă vicarul mitropolitului, fiind aici reşedinţa acestuia. 

Case de armeni sînt 400; suflete vreo 2 000. Au trei biserici şi o mă¬ 
năstire în afară de oraş, în care îşi are reşedinţa episcopul <lor> cu doi 
preoţi. 

BAIA 

Biserica din Baia este de zid <e> închinată Adormirii fecioarei Ma- 
ria. A fost ridicată de prea luminatul domn Alexandru 22 după cum se vede 
dintr-un epitaf 23 în corul acelei biserici, pe stînga şi care are următorul cu¬ 
prins: „în anul Domnului 1410, s-a închinat această biserică în cinstea fe¬ 
ricitei fecioare Maria; a fost ridicată de prea luminatul principe Alexandru 
voievod odată cu mănăstirea din Baia 24 . Soţia sa Margareta de sfîntă amin¬ 
tire este îngropată sub cristelniţă‘ c . Biserica este lungă de 30 de paşi, largă 
de 10. Sînt 4 altare. La altarul cel mare este chipul fericitei Fecioare, la 
dreapta sfîntul Petru, la stînga sfîntul Ioan; deasupra, prea sfînta Treime. 
Al doilea altar, care este închinat sfintei Ecaterina cu roata, are la mijloc 
chipul ei, la dreapta sfînta Varvara, la stînga sfînta Dorotea, deasupra înco¬ 
ronarea fecioarei Maria. La al treilea altar, care este închinat sfîntului Ni- 
colae, în mijloc, este Isus, pe cruce, deasupra Adormirea fecioarei Maria şi 
viaţa acestui sfînt. 

La al patrulea altar este chipul fecioarei Maria cu fiul în braţe; naşte¬ 
rea lui Hristos şi adormirea Măriei. Mai este <şi> o capelă închinată prea 
sfintei Treimi, care aparţine domnilor Gross 25 , saşi; e lungă de 8 paşi, largă 
de 4 paşi şi jumătate. Sînt... etc. [obiecte de cult multe din ele de argint 
şi de mătase] ... 5 vii. O casă cu pivniţă 26 . La Cotnari are două pivniţe 
cu două case. 


21 Mănăstirea episcopală din Suceava, Sf. Gheorghe. 

22 Alexandru cel Bun. 

23 Redat şi de Baksic şi de Bandini. 

24 Monasterio moldavicense, ... Baia era numită şi Moldavia. 

25 Sig-rt Gross ol = Grosul, formă românizată. 

26 Cantina . 

Mai este şi o altă biserică afară din oraş, închinată sfîntului Petru, 
<e> de zid; fiind ruinată din vechime, slujeşte drept biserică sacristia, care 
este lungă de 10 paşi, largă de şase, cu un singur altar, fără icoane. în sus- 
numita <capelă>, închinată prea sfintei Treimi, la altar este înfăţişată prea 
sfînta Treime, încoronarea fericitei fecioare, la dreapta sfîntul Toma care 
atinge coasta lui Hristos, la stînga învierea. Paroh este preotul Gheorghe 
Gross 27 . 

Case de catolici, sînt 44; suflete, 215, de împărtăşit, 133. 

Case de schismatici, 180; suflete, vreo 600. Sînt 4 biserici. 

ŞIRET 

Biserica din Şiret era de zid, lungă de 18 paşi, largă de 8, închinată 
prea Sf. sacrament; a fost distrusă de voievodul Ştefan 28 la cererea episco- 
pilor schismatici, din cauza multelor minuni care se săvîrşeau acolo; a fost 
acolo o mănăstire de dominicani, acum nu se mai găseşte nici un catolic; se 
mai văd încă urmele acestei biserici lîngă care este o fîntînă unde s-au 
găsit pe o bucată de pînză 29 trei picături de sînge şi vestindu-se părintele, 
s-au dus în procesiune şi au dus-o la biserică, unde s-au petrecut multe mi¬ 
nuni şi mulţi schismatici au trecut la credinţa catolică: şi în ziua de astăzi 
acest loc este ţinut în mare cinste, chiar de către schismatici. Să fie vreo 
46 de ani de cînd s-au petrecut cele spuse mai sus 30 . 


NEAMŢ 31 

Biserica de la Neamţ este de lemn cu temelia de piatră; este închi¬ 
nată prea Sf. Treimi, fericitei fecioare şi Sf. Nicolaie. A fost sfinţită de 
înălţimea ja episcopul Quirini în ziua Sf. Martin 1629 32 . Este lungă de 15 
paşi, largă de 6 şi jumătate. La mijloc are un singur altar, cu chipul lui 
Isus pe cruce, la mijloc, fericita fecioară cu fiul, deasupra prea Sf. Treime, 
la dreapta Sf. Ioan; la stînga Sf. Nicolae. Mai sînt alte două chipuri de stil 


27 Giorgio Gross a fost sfinţit preot în 1641, de arhiepiscopul de Sofia Pietro, 
Deodato Baksic. 

28 Ştefan Rareş, domn al Moldovei (1551—1552). 

29 în un pezzo di ie la di una Vergine (?) 

30 Deci 1597 , moment de ofensivă a catolicismului, care folosea acest mijloc de 

influenţare a poporului. Vezi şi relaţia lui Barsi, p. 81. 

31 Nemz == Tîrgul Neamţ. 

32 Eroare. Quirini a murit în 1603. Este vorba de episcopul polon Fedro (1628— 
1633). 

p. 349 


rutean, nu se ştie ce sfinţi înfăţişează. Are... etc. 5 clopote, două mari, 
două mijlocii şi unul mic; două pentru înălţarea prea Sf. Sacrament. <Are 
şi> două vii. A mai fost a biserică închinată fericitei Fecioare, era de lemn, 
cu temelia de piatră, lungă de 20 de paşi, largă de 7, cu trei altare. A fost 
distrusă de vînt de mulţi ani încoace. 

Case de catolici sînt 17; suflete, 85; de împărtăşit 65. Paroh <e> pă¬ 
rintele Sigismund 33 , polonul, case de schismatici, 120; suflete, 470; două bi¬ 
serici. 


PIATRA 

Biserica din Piatra este distrusă; era de lemn, lungă de 8 paşi, largă 
de 5, nu se ştie cărui sfînt era închinată. Avea un singur altar, pictat cu 
învierea lui Christos. Are... etc. un clopot distrus de trăsnet. Un clopo¬ 
ţel mic. 

Case de catolici sînt în număr de 3; suflete, 10; de împărtăşit, 6. 

Case de schismatici, 60; suflete, 280; o biserică. 


SABAOANI 

Biserica din Săbăoani este de zid, înălţată după cum se spune de doamna 
Margareta şi închinată Adormirei Fecioarei Maria. Nu se ştie dacă a fost 
sfinţită. Este lungă de 21 de paşi, largă de 8, sînt trei altare, în cel mare 
este înfăţişat Isus pe cruce cu sfintele Marii, la dreapta Sf. Petru, la stînga 
Sf. Pavel. La al doilea altar este Adormirea fecioarei Maria, la celălalt Mîn- 
tuitorul cu două alte chipuri, care nu se mai cunosc. Are etc.... două clo¬ 
pote, unul mare, celălalt mijlociu; un clopoţel pentru înălţare. O casă. 

Case de catolici sînt 45; suflete 243; de împărtăşit, 152. 

Case de schismatici, una, suflete, cinci. 


TAMAŞANI 

Biserica din Tămăşani este închinată Adormirei fecioarei Maria; este 
de lemn, acoperită cu paie, lungă de 8 paşi, largă de 6; are etc.... 
Case de catolici sînt în număr de 14, suflete 63; de împărtăşit 44. 


33 Pentru purtările acestuia şi moartea sa, vezi B a n d i n i, Codex, p. 199 şi în voi. de 
faţă pp. 326—327. 

LICUŞENI 34 

Nu este biserică, sînt şase case de catolici, suflete 30, de împărtă¬ 
şit 22. 

RĂCHITENI 35 

Nu este biserică, case de catolici sînt 38, suflete 220, de împărtă¬ 
şit 142. 

AGIUDENI 36 

Biserică nu este. Case de catolici sînt 22, suflete 111, de împărtăşit 
70. Aceşti catolici sînt cu toţii în grija bisericii din Săbăoani, unde în clipa 
de faţă nu este paroh. 

ROMAN 

Biserica din Roman este de lemn şi nu se poate sluji în ea, fiind ruinată. 
Are hramul Sf. Maria mare; sînt două altare. în altarul cel mare este chipul 
fecioarei Maria, în dreapta Sf. Petru, în stînga Sf. Pavel. La al doilea altar 
sînt aceleaşi chipuri. Biserica este lungă de 15 paşi, largă de 7, are... 
etc.... trei clopote, unul mare, celălalt mijlociu. Un clopoţel pentru înălţare. 
Are două vii şi o casă; în clipa de faţă nu este paroh. 

Case de catolici, 7; suflete 37; de împărtăşit, 18; în acest oraş au 
fost pe vremuri două biserici de piatră pentru catolici, una era a ungurilor, 
cealaltă a saşilor. 

Case de schismatici sînt 250; suflete, 1 200. Şase biserici cu o mănăstire, 
unde îşi are reşedinţa episcopul din acest oraş. 

Case de armeni, 80; suflete, 360; au o biserică. 


FĂRAOANI 

Biserica din Fărăoani este de lemn, acoperită cu paie, închinată fericitei 
Fecioare, lungă de 12 paşi, largă de 5. 

în altar este chipul fericitei fecioare şi un crucifix; are o casă. 


34 Leces poate fî şî Lîtea la E. de Răchîţenî. 

35 Dorna (= Duma) cf. la A. Patai în 1743 („Dipl. Ital.“, IV) „Duma falva sau 
Rachîţenî“. Duma este o tălmăcire a cuvîntului răchită. 

36 Gutde (= Giude). 

Case de catolici, 64; mai sînt încă două sate sub îngrijirea acestei bise¬ 
rici, unul se numeşte „Poxo“ (?^ 37 unde sînt cinci case de catolici, cealaltă se 
chemă Bogdana 38 unde sînt douăzeci de case de catolici. Suflete sînt cu totul 
459; de împărtăşit, 282. Sînt în grija parohului din Bacău. 


<TÎRGU> TROTUŞ 

Biserica din <Tîrgu> Trotuş este de piatră, închinată Sf. Nicolae, 
lungă de 28 de paşi, largă de 8. Nu se ştie dacă este sfinţită; are etc.... 
o vie, o casă şi o căldare de făcut bere. Este un singur altar cu chipul 
fericitei Fecioare, al Sf. Nicolae, al Sf. Petru şi al Sf. Pavel. Paroh este preo¬ 
tul Ştefan, maghiarul. La depărtare de două <mile?> era o altă biserică, 
unde nu au mai rămas acum decît zidurile. Nu se ştie cărui sfînt a fost 
închinată, este lungă de 13 paşi, largă de 7; în interior, pe pereţi şi acolo 
unde era altarul cel mare se văd chipurile apostolilor, ale profeţilor, al sfîn- 
tului Laurenţiu, al Sf. Ştefan, al Sf. Vasile, un „ecce homo“ şi sînt multe 
altele care, fiind pe jumătate distruse, nu se mai cunosc. Pe un deal din 
vecinătatea acestei biserici este o alta, distrusă, tot de lemn, lungă de 10 paşi, 
largă de 9 închinată Sf. Cosma şi Damian. La aceste două biserici, după cum 
afirmă atît catolicii cît şi schismaticii: apărea o lumină 39 şi mai ales în ziua 
vinerei mari; în biserica din vale, au încetat de a se îngropa catolicii noştri 
de acum 14 ani. 

Case de catolici la Trotuş sînt în număr de 22; suflete, 100; de îm¬ 
părtăşit, 58. 

Case de schismatici, 45; suflete, 133. Sînt două biserici de ale lor. 


STĂNEŞTI 40 

Biserica din Stăneşti este de lemn, acoperită cu paie <e> închinată 
duhului sfînt, <e> lungă de 8 paşi, largă de 4. Este un singur altar cu 
Iisus pe cruce, în dreapta fericita Fecioara, în stînga chipul Sf. Ioan evan¬ 
ghelistul. Are_etc. un clopot mijlociu. Un clopoţel pentru înălţare, doi 

prapuri de pînză. 

Case de catolici sînt 16; suflete 71; de împărtăşit, 41. 

Case de schismatici <sînt> 7; suflete, 28. 


37 Adică: Pozzo = Fîntînele, la Va milă de Bacău (B a n d i n i, Codex). 

38 Bogdan, vezi la Bandini: Bogdan falva = Valea Seacă. în acelaşi sens, cf. la nord 
de gara Valea Seacă, localitatea Fundul lui Bogdan. 

39 Pentru aceste minuni vezi mai jos relaţia lui Bernardino de Valentinis. 

40 Steneşti, sat jud. Bacău. 

MANEŞTI 41 

Biserica din Măneşti este de piatră, închinată Sf. Nicolae, lungă de 15 
paşi, largă de 6, s-ar părea că a fost sfinţită, dar nu se ştie de cine. Sînt 
trei altare. La altarul cel mare sînt diferite chipuri, mai ales deasupra unui 
(?) crucifix, Judecata de apoi şi Iisus 42 cînd intră în Ierusalim. La al doilea 
este chipul Sf. Nicolae, de cealaltă parte Sf. Ecaterina cu roata şi un alt chip 
care nu se cunoaşte ce este. La al treilea, un crucifix la mijloc, la dreapta 
fericita fecioară, la stînga Sf. Ioan Evanghelistul. Biserica are... etc.. .. 
[Urmează enumerarea obiectelor de cult.] 

Case de catolici <sînt> 8; suflete, 43; de împărtăşit, 29; la Grozeşti 43 
care se află sub îngrijirea acestei biserici sînt 3 case, suflete 13, de împărtăşit 
6. Case de schismatici 7; suflete, 30. 


VALEA SEACĂ 44 

în acest sat nu este biserică. El este în grija parohului din Trotuş; sînt 11 P* 351 
case, suflete 48, de împărtăşit 34. 


LUCACEŞTI 

Biserica din Lucăceşti este de lemn, în parte descoperită, iar o parte 
a căzut la pămînt, este închinată Sf. Nicolae. Lungă de 11 paşi, largă de 5, 
are etc... . 

Case de catolici sînt 12; suflete, 54; de împărtăşit, 29. 


SOLONŢ 

Biserica din Solonţ este de lemn, acoperită cu paie, e închinată Ador¬ 
mirii fericitei fecioare. Lungă de 7 paşi, largă de 5, are un singur altar, la 
care este înfăţişată prea Sf. Zămislire, de o parte Sf. Varvara şi Sf. Dorotea, 
de cealaltă parte, Sf. Ştefan, rege al ungurilor, un „ecce homo", fericita 
Fecioară şi Sf. Ioan. Are etc.... un clopot mijlociu, doi clopoţei pentru 
înălţare. 


41 Manfaîon (= Manfalva). Azi contopit cu satul Băbuţa com. Dragomireşti. 

42 în text Chiesa, citire greşită în loc de Giesu. 

43 Gorza falia (corect: falva). 

44 Valsake . In Bacău sînt mai multe sate cu această numire. Aici este vorba, probabil, 
de satul din fosta plasă Tazlau. 

Case de catolici <sînt> în număr de 21; suflete, 122; de împărtă¬ 
şit, 77. 

în ziua de 12 aprilie s-a sfîrşit vizitaţia... Sînt 27 de locuri şi oraşe 
unde se găsesc catolici; în ele sînt 24 de biserici. Sînt şase preoţi de mir, 
4 călugări misionari, şi fiecare biserică are un slujitor mirean care, acolo 
unde nu este preot, anunţă cu prilejul fiecărei zile de sărbătoare, sărbătorile 
şi posturile şi citeşte evanghelia. Case de catolici sînt aproape 1 050; su¬ 
flete 5 000. 

STANISLAW OSWIECIM 

(1606—1657) 


* 


Nobilul polon Stanislaw Oswiecim aparţinea unei fa¬ 
milii bogate din orăşelul Krosno pe Oder, avînd legături strînse cu casa hatmanului Koniec- 
polski. Stăpînind domeniul nobiliar Kunow, el semnează în limba latină „Stanislaus de Ku- 
nowa“. Mulţumită averii sale a putut să aducă meşteri din Italia pentru clădirea bisericii 
familiei sale la Krosno. A fost un călător pasionat, a vizitat Parisul şi alte oraşe din apusul 
Europei, lăsînd interesante descrieri de călătorie cuprinse în memoriile sale, care merg de la 
1643 la 1651. 

In ţările române a trecut în 1643 cu prilejul soliei lui Nicolaie Bieganowski postelnic 
de Liov trimis în acel an de regele Vladislav al IV-lea la Constantinopol pentru a anunţa 
sultanului Ibrahim I victoria polonilor asupra tătarilor. Din relatarea sa rezultă că făcea şi 
el parte din solie. 

Memoriile sale au fost publicate de W. Czermak sub titlul: Stanislai Oswiecim diarlum 
1643 — 1631, în colecţia „Scriptores rerum Polonicarum‘ f , XIX, Cracovia, 1907. 

Istoricul român P. P. Panaitescu a extras relaţia călătoriei lui Oswiecim în ţările ro- 

mâne şi a publicat-o în traducere în lucrarea sa Calatori poloni, pp. 53—55 împreuna cu o 
scurta prezentare bibliografică (p. 53). 

Relaţia lui Oâwiecim cuprinde date privitoare la primirea soliei lui Nicolae Bieganowski 
de către Vasile Lupu. 

De Oâwiecim s-a ocupat în afară de W. Czermak, I. Hr(ycz) în lucrarea Pratvdzitva 
Historyczna wiadomosc slawnego rodzenstwa Oâwiecimow (Adevărata informaţie istorică 
despre vestita familie a Oiwiecimilor), Cracovia, 1873. 

TRECEREA SOLULUI POLON 
BIEGANOWSKI PRIN MOLDOVA 
ŞI ŢARA ROMÂNEASCĂ 1 

1643 


1643 septembrie, 23. Trecînd Nistrul am gă¬ 
sit la vad pe pîrcălabul Hotinului, care îl aştepta pe sol 2 cu cîteva zeci de 
călăreţi. Urîndu-i bun venit l-a condus pînă la Hotin, şi chiar pînă la gazda 
ce-i era pregătită. Pîrcălabul a arătat multă politeţe în cuvinte şi în cere¬ 
monii, dar foarte puţină în fapte, mai ales în ce priveşte hrana, căci în acel 
loc jumătate dintre ai noştri au rămas flămînzi. 

Pe tot drumul de la Hotin pînă la Iaşi ne-au călăuzit călăraşii (pe 
aceştia îi ţine domnul Moldovei în deosebite oraşe pentru unele slujbe grab¬ 
nice). înaintea fiecărui oraş ne ieşeau în întîmpinare pîrcălabii, peste tot au 
fost o mulţime de ceremonii, dar cele de trebuinţă adică hrana atît pentru 


1 După P. P. Pan aît eseu, Calatori poloni in ţările române, pp. 53. şi urm. 
Această călătorie a solului este descrisă de Stanislaw O^wiecim, care îl însoţea, desigur, ca 
membru al soliei. 

2 Nicolae Bieganowski, pod stolnic de Liov. 

oameni cît şi pentru cai — erau şi mai reduse ca în Hotin. La cinci mile 
înainte de Iaşi ne-au întîmpinat vistierul 3 împreună cu vreo zece persoane 
trimise <de domn>. El a arătat că domnul 4 aşteaptă cu bucurie pe sol. 
După aceea, ne-au mai ieşit înainte în drum patru steaguri de oşteni, pe 
lîngă care erau mulţi bărbaţi de seamă, senatori şi dregători ai ţării Moldo¬ 
vei. Ei aşteptau mai de mult pe sol la o jumătate de milă de Iaşi şi cînd 
s-au întîlnit, i-au urat bun sosit din partea domnului. După aceea l-au în¬ 
soţit pînă la Iaşi, oraşul de scaun al domnilor Moldovei, la casa cancelaru¬ 
lui (care se numeşte logofăt 5 în limba moldovenească), unde se pregătise 
gazdă pentru sol. Pe drum, solul a fost tratat cu multă cinste şi a fost 
întîmpinat de o mare mulţime de oameni. // Totuşi, după atîta pompă şi 
strălucire, ne-au trimis o mîncare de seară ce se potrivea prea puţin cu felul 
cum fuseserăm primiţi; şapte găini, un berbec şi două bucăţi de carne. Abia 
am început să vad în adevăr şiretenia moldovenească. 

A doua zi domnul a trimis la sol întrebîndu-1 cum o dusese pe drum 
şi cînd ar dori să vină la dînsul. Solul a răspuns mulţumind şi a spus că 
deoarece se grăbeşte în călătoria sa la Poartă roagă să fie primit în audienţă 
chiar în acea zi. 

Deci domnul a trimis după sol, la curtea unde era în gazdă, o caretă 
foarte frumoasă — se vede că era lucrată în Polonia — trasă de şase cai 
turceşti, în care erau doi boieri de seamă. Pe aceştia solul i-a reţinut numai 
puţină vreme la dînsul, în timp ce suita noastră se pregătea, îmbrăcîndu-se 
în blănuri de rîs şi de sobol. După aceea, urcîndu-se în caretă, a pornit 
spre curtea domnească. Pe lîngă caretă mergeau ca la o sută cinci zeci de 
oameni de-ai domnului, unii pedestraşi în haine roşii şi ceilalţi moldoveni 
de tot felul. Sosind la palat am găsit atît afară cît şi înăuntru foarte mulţi 
oşteni: boieri moldoveni, ieniceri turci, călăraşi, pedestraşi îmbrăcaţi în roşu, 
asemenea pedestrimei noastre şi mulţi alţi oameni. în faţa pragului la care 
s-a oprit careta, aştepta mareşalul 6 cu un toiag în mînă şi îndată ce s-a co- 
borît solul, l-a condus împreună cu cei care veniseră cu el în caretă într-o 
cameră mare pe care ei o numeau „divan" (adică sala de sfat sau jude¬ 
cată). Această cameră era plină de diferite persoane, boieri de curte ai dom¬ 
nului. După aceea, i-a dus într-o cameră mai mică, în care stăteau de jur 
împrejur, de o parte turci cu turbane foarte deosebite pe cap, de alţi dre¬ 
gători ai ţării. în sfîrşit am ajuns într-o a treia cameră unde stetea domnul 
ca un monarh pe tron şi în faţa lui erau cîţiva senatori 7 . Cînd a intrat solul 


3 Vistierul Iorga, vărul lui Vasile vodă Lupu (1643 martie—1644 septembrie). 

4 Vasile Lupu. 

6 Todiraşco Ianovici, mare logofăt (1643—1650). 

6 Marele postelnic, Apostol Catargiu (1635 ianuarie—1643 martie). 

7 Mari boieri. 

în acest divan sau cameră, îndată s-a ridicat domnul în picioare, dar nu 
s-a clintit, aşteptînd ca acesta să vină către dînsul. Solul, însă, socotind că 
lucrul nu ar fi spre cinstea lui şi a însărcinării ce avea, văzînd că domnul 
stătea pe loc, s-a oprit şi el la mijlocul camerii. Observînd aceasta, domnul 
s-a coborît de pe tronul său şi i-a dat mîna. După ce domnul i-a urat bun 
sosit, l-a întrebat solul dacă audienţa trebuie să aibă loc în picioare şi răs- 
punzînd domnul că în picioare, îndată l-a salutat din partea regelui 8 şi a 
castelanului Cracoviei 9 şi i-a dat scrisorile lor. Domnul luîndu-le a întrebat 
de sănătatea regelui şi a hatmanului şi după aceea // s-a aşezat din nou 
pe tron oferind şi solului un scaun. Deoarece cel dintîi şi-a acoperit atunci 
capul şi n-a spus solului să facă la fel, acesta fără să stea mult pe gînduri 
şi să mai aştepte pofteală şi-a pus şi el cuşma în cap. 

Aşa a făcut şi în alte împrejurări tot astfel şi acum şi-a potrivit întru 
toate felul de a fi după al domnului. Măreţia domnului era un lucru în 
adevăr vrednic de privit, întru toate era vrednic de admiraţie. între altele 
avea pe dînsul o haină împodobită, atît de măreaţă, încît n-ai putea vedea 
una ca aceea nici la sultanul turc şi nici la vreun alt monarh. Materia din 
care era croită, mi se pare că era „altembas <<10 , pe care erau brodate în aur 
flori înalte de un deget; avea două perechi de nasturi (paftale) de diamante 
splendide, se înţelege că erau de foarte mare preţ. Haina era căptuşită cu 
blană de samur, care desigur trebuia să fie potrivită cu restul... 

Întoarcerea 

23 decembrie 1643. [Scrisoare) din Focşani la graniţa dintre Ţara Ro¬ 
mânească şi Moldova. Solul, termxnînd cu bine solia sa, se grăbeşte să se 
întoarcă la domnul castelan al Cracoviei, binefăcătorul nostru. După ce am 
trecut Dunărea, am avut multă bunăvoinţă din partea domnului Ţării Ro¬ 
mâneşti 11 , mai ales la Tîrgovişte, unde ne-a primit el însuşi şi ne-a tratat cu 
foarte mari dovezi de cinste, iar la urmă ne-a şi dăruit atît pe sol, cît şi 
pe noi toţi. Deşi darurile nu erau prea bogate, fiecare dintre noi am primit 
cîte zece coţi de atlas şi nu din cel mai bun, totuşi am fost mulţumiţi din 
cauza bunăvoinţei lui. La fiecare conac, chiar dacă erau localităţi mici, ne 
întîmpinau cîteva steaguri de oşteni şi trebuie să recunosc că domnul Ţării 
Româneşti are o mulţime de oşteni buni de luptă şi foarte bine rînduiţi. 
Dacă Dumnezeu ar vrea să mai ţină vremea frumoasa de care ne-am bucu¬ 
rat în tot drumul, vom fi la Bar îndată după anul nou. 


* Vladislav al IV-lea (1632—1648). 

9 Stanislaw Koniecpolski, totodată mare hatman. 

10 Stofă turcească ţesută cu aur în relief. 

11 Matei Basarab. 

PETRU BOGDAN BAKSIC 

(c. 1601 — 1674 ) 


* 

Petru Bogdan BakSic (Baksev) sau Pietro Deodato 
BakSic, cum obişnuia să i se spună italieneşte, s-a născut între anii 1601 şi 1603 la Chi- 
provaţ (Ciprovac), cea mai însemnata aşezare catolică din Bulgaria, unde avea să se afle re¬ 
şedinţa de fapt a episcopului catolic de Sofia, creat mai întîi în 1601. 

In 1612, Bakăic a intrat la mănăstirea minoriţilor observanţi din Chiprovaţ, unde s-a 
călugărit în 1617—1618. Şi-a desăvîrşit studiile la Roma, în Colegiul Clementin şi în mă¬ 
năstirea Aracoeli (1628), colaborînd cu Rafael Levakovid la editarea cărţilor liturgice în limba 
slavonă. 

Reîntors în Bulgaria, a fost numit în 1631 custode al Bulgariei, căci în timpul păstoriei 
episcopului Jlie Marinov (1622—1641) fusese creată Custodia Bulgariei (1624) — desprinsă 
de administraţia provinciei catolice, Bosnia, formînd o organizaţie bisericească deosebită. Foarte 
preţuit de episcopul de Sofia, Marinov, a fost ales în 1638 episcop de Gallipoli şi coadjutor 
al acestuia, cu precizarea că îi va urma în scaun, la moartea lui, fără alte recomandări. Se 
pare că prin 1639, buna înţelegere dintre cei doi prelaţi a fost tulburată întrucîtva şi că 

raporturile dintre ei se răciseră. La moartea lui Marinov, în vara anului 1641, BakSic s-a 
intitulat, în mod automat, episcop de Sofia, fiind recunoscut ca atare. In 1642 Episcopia 

de Sofia a fost ridicată la rangul de arhiepiscopie, Baksic fiind primul arhiepiscop al Bul¬ 
gariei. Foarte curînd, la stăruinţa sa, avea să fie creată şi Arhiepiscopia de Marcianopol, la 

care l-a recomandat, şi în care l-a instalat pe Marco Bandini, cu care a voit să împartă grija 
bisericilor catolice din Bulgaria şi supravegherea celor din ţările noastre. Un act de împăr¬ 

ţeală întocmit în 6 febr. 1644 fixa limitele teritoriale dintre cele două arhiepiscopii. Autori¬ 
tatea noului arhiepiscop de Marcianopol se întindea asupra Dobrogii, precum şi asupra re¬ 
giunii de la Dunăre, unde se împlîntase, din vremuri străvechi, erezia pauliciană, şi excep¬ 
ţional şi asupra Moldovei, întrucît Baksic înţelegea să împartă şi calitatea pe care o primise 

de Vicar apostolic al celor doua Valahii , el reţinînd doar Ţara Românească, iar Moldova 

revenindu-i lui Bandini. Această însărcinare îi fusese anume atribuită acestuia, în urma pro¬ 
punerii şi stăruinţei lui BakSic, care îl precedase în Moldova, în calitate de vizitator apos¬ 
tolic în anul 1641, cînd a întocmit un raport de un interes considerabil, care a constituit, 
de fapt, primul jalon pentru însărcinarea ce avea să se dea mai apoi lui Bandini. 

Cu Ţara Românească BakSic avea legături mai strînse şi mai continui. El a venit în 
anii 1640, 1641, 1648, 1651, 1653, 1670 şi a lăsat o serie de rapoarte despre vizitaţiile 

sale din 1640, 1641, 1648, 1651, 1653. In 1640 vine de două ori. Mai întîi în august (la 
24 este la Craiova, la 26 la Slatina, apoi la Rîmnic, Argeş, Cîmpulung, la 1 septembrie la 

Tîrgovişte, la 3 septembrie la Bucureşti), chemat de catolicii din Tîrgovişte ca să sfinţească 

biserica, pe care însă nu o poate sfinţi în lipsa domnului, care tocmai pornea la Brîncoveni. 
Aşadar, pleacă promiţînd să se întoarcă şi îşi lasă chiar veşmintele pontificale necesare pentru 
această consacrare în păstrarea lui Locadello. Cînd se întoarce (la 16 octombrie e la Bucu¬ 

reşti) cu gîndul să sfinţească mai întîi bisericuţa din Bucureşti a lui Locadello, acesta nu 
poate fi găsit, şi deci nici veşmintele încredinţate lui. Se zăboveşte, şi din nou domnul 

pleacă (spre hotarul cu Transilvania) de astă dată fără ca BakSid să se fi putut duce In 

audienţă după cum era poftit, căci nu se cădea să meargă altfel decît în veşmintele sale pon¬ 
tificale. Dealtminteri, nu odată el se complace în amintirea unor momente solemne, cînd 
apărea în toată măreţia unor asemenea veşminte. Deci în 1640, cînd vine în Ţara Româ¬ 

nească prima oară, el nu are încă nici un mandat din partea Propagandei pentru părţile 
acestea, ci răspunde la chemarea catolicilor de aici care îl rugaseră să le sfinţească acea bise¬ 
rică a mănăstirii catolice din Tîrgovişte. Precum se ştie, o tîmosire de biserică nu putea fi 
făcută decît de un prelat. Dar după cum rezultă din raport, bisericile ce trebuiau sfinţite nu 
erau încă pe deplin reparate sau terminate, lucru care s-a vădit după ce sfinţirea a trebuit 
amînată: a) din cauza lipsei domnului, b) din cauza lipsei veşmintelor necesare consacrării. 
Deci nu ar fi exclus ca acea chemare la tîrnosire să fi fost provocată, spre a putea veni în 

Ţara Românească pentru a studia condiţiile în care aceasta ar putea fi adusă sau readusă în 

orbita minoriţilor observanţi bulgari. Bak£i6 nu era atunci decît episcop de Gallipoli şi coadju- 
tor al celui de Sofia. Calitatea de vicar apostolic pentru cele două Valahii i se conferă 
ulterior. In Ţara Românească, el se arată foarte interesat de ce îi povesteşte despre starea rea 
a bisericilor din Moldova, din cauza episcopului absenteist polon, comisarul conventual Fran- 
cesco din Castro, fost misionar şi în Moldova, şi se grăbeşte chiar să semnaleze aceste fapte 


Î9S 


www.dacoromanica.ro 


la Roma. Atitudinea sa, în general cumpănită, este totuşi influenţată de rivalitatea dintre 
misionarii conventuali şi călugării observanţi bulgari. Deşi intr-un loc recunoaşte că în bise¬ 
ricile catolice din Ţara Românească domnise un fel de libertate, — călugări catolici din orice 
ordin puteau veni să slujească în bisericile fără slujitor oridecîte ori voiau, şi să plece apoi 
fără nici o obligaţie — şi deşi menţionea 2 ă prezenţa în trecut a unor călugări franciscani 
(unguri), dominicani, ulterior observanţi bulgari, şi acum minori ţi conventuali, el îi consideră 
pe aceştia din urmă drept uzurpatori şi caută să obţină de la Propagandă ordinul, şi de la 
Matei Bas arab consimţămîntul împărţirii conventului de la Tîrgovişte între conventuali şi 
observanţi. Cînd vine, în 1648, cu o scrisoare de la Propagandă, în sensul acesta, domnul 
refuză cu hotărîre un asemenea compromis, perseverînd în acelaşi sens şi cînd îi scrie după 
3 ani papei, lăsînd la hotărîrea acestuia desemnarea ordinului socotit mai bun, care va bene¬ 
ficia de acel convent ce trebuie să rămînă întreg. Faţă de ortodocşi el are o atitudine destul 
de pătimaşă, criticînd clerul în general pentru ignoranţa lui şi pe episcopi — cei din Mol¬ 
dova, de preferinţa — pentru fapte sau gesturi pe care le-a aflat de la alţii. Dar mai mult 
decît acestea, îl supără comparaţia pe care o face între stilul lor de viaţă şi cel al prelaţilor 
catolici chiproviceni. — Despre domni, Matei Basarab, Vasile Lupu, este vorba cînd direct 
— înfăţişîndu-i în cursul unor audienţe protocolare în care accentul este pus pe dovezile de 
cinstire arătate prelatului şi indirect papei, sau al unor audienţe cu scop precis, cînd sînt 
redate răspunsurile lor în stilul şi forma folosită de domn, de exemplu, răspunsul lui Matei 
Basarab cu privire la împărţirea conventului, sau al lui Vasile Lupu cu privire la restituirea 
posesiunii Trebeş a Episcopiei de Bacău — cînd indirect. între cei doi domni, Baksic pare 
să aibă o preferinţă pentru domnul Moldovei care — contrar vecinului său din Ţara Româ¬ 
nească — nu admite obiceiul ca supuşii ce se înfăţişează înaintea lui să îngenuncheze pentru 
a-i vorbi. Faţă de Matei Basarab, el are un fel de necaz neexprimat făţiş, dar care transpare 
în anumite locuri, de pildă, cînd este vorba de folosirea clădirii bisericii catolice din Tîrgo¬ 
vişte ca loc de detenţiune pentru prizonierii moldoveni din 1639 sau de cazarea din ordin a 
secretarului polon al domnului (catolic dealtminteri) într-o cameră a mănăstirii catolice din 
Tîrgovişte. Cu timpul s-ar părea că aceste asperităţi se atenuează. Medicul domnului, italianul 
Mascellini devine un aliat preţios pe lîngă domn, şi se dovedeşte totodată un adversar de 
temut al conventualilor. Iar domnul se prinde de o mare afecţiune pentru coadjutorul lui 
BakSid, părintele Francisc Soimirovid pe care ar voi să-l vadă episcop, stăruind pe lîngă 
superiorul lui să-i netezească această cale. Cît este la Tîrgovişte în 1648 se produce o alarmă 
neconfirmată a unei năvăliri tătare în unire cu Vasile Lupu, şi Baki>id este martorul prezenţei 
de spirit şi a fermităţii domnului. Deşi Matei Basarab nu pierdea nici un prilej de a aminti 
occidentului de datoria acestuia de a lucra pentru dezrobirea creştinilor de sub turci, cu 
Baksic nu este niciodată vorba de aşa ceva. Despre amestecul lui BakSid în presupusa solie 
la Veneţia a lui Parcevid în 1650 va fi vorba în biografia acestuia din urmă. Nu odată 
Baksic subliniează starea nenorocită a populaţiei apăsate de dări şi exacţiuni întrecînd pute¬ 
rile sale şi determinînd de pildă fuga unor catolici din Cîmplung (plecaţi probabil peste 
munţi, în Transilvania). BakSic este foarte atent la productivitatea diferitelor regiuni ale ţării, 
ca factor influenţînd şi gradul de civilizaţie al locuitorilor. Această preocupare se oglindeşte 
cel mai bine în relaţia sa din Moldova, din toamna anului 1641. Acest text descoperit în 

Arhiva Propagandei şi publicat în „Dipl. Ital.", IV în 1940, este de un mare interes, atît 
pentru informaţiile ce ,le cuprinde, cît pentru modelul ce l-a constituit pentru darea de 
seama a lui Bandini din vestitul său Codex. însă soluţiile practice preconizate de ei diferă 
simţitor. BakSic, în faţa situaţiei parohilor catolici contaminaţi de luteranism, mai ales din 
regiunile din spre Transilvania, propune înlocuirea lor cu călugări, aduşi eventual din Italia 
şi supuşi fie autorităţii unui episcop venit tot de acolo, fie unui episcop-călugăr, trăind în 
mănăstire alături de monahii săi. Ca soluţie ideală indică creşterea din sînul poporenilor 
catolici a unor preoţi ai lor. Bandini, dimpotrivă, criticînd purtările misionarilor conventuali, 
acordă preferinţă parohilor contra acestora (este drept că această atitudine luată în privinţa 
situaţiei de la Iaşi nu mai este menţinută şi pentru Bacău). La amîndoi se manifestă un 
antagonism adînc contra conventualilor, socotiţi ca uzurpatori în Ţara Românească, şi ca ele¬ 
ment de dezordine şi anarhie în Moldova. Faţă de celelalte relaţii ale lui BakSic, cea din 
Moldova, redînd observaţii din cursul a două luni de peregrinare atentă, este mai bine con¬ 
struită, lipsită de unele lungimi şi minuţii uneori fastidioase, de pildă, în descrierea foarte 
amănunţită a bisericilor din Ţara Românească vizitate de el sau a ceremoniilor religioase sau 
în repetatele anchete pentru a stabili dacă cutare altar are sau nu are moaşte la bază şi poate 
sau nu fi considerat drept consacrat cu adevărat. In caz de îndoială, el consacră îndată un 
altar portativ! Acest formalism ocupă un loc însemnat în însemnările sale. In biserică caută 
crucile de consacrare ce obişnuiau să ateste pe perete îndeplinirea acestei ceremonii esen¬ 
ţiale. în lipsa lor vrea să purceadă la o nouă consacrare. Dar nu întotdeauna cu succes. După 
amînările din 1640 îl vedem iarăşi în 1648, oprit în avîntul său de către „provincialul" 
conventual Belardini de la Tîrgovişte, care îşi înjghebase în mănăstire o locuinţă proprie 
cu încă un novice (bătrîn (!) probabil ca să-l servească) şi nu înţelegea să fie deranjat cu 
pregătirile necesare consacrării. 

Strîngerea legăturilor cu Ţara Românească se impunea catolicilor bulgari. Aceştia fu¬ 
gind din patria lor, rău bîntuită de turci, puteau afla aici un adăpost. Prezenţa unor preoţi 
sau călugări, cunoscători ai limbilor slave, era necesară pentru asigurarea asistenţei religioase 
a bulgarilor catolici refugiaţi în Ţara Românească, dar totodată şi pentru ocuparea pe nesim¬ 
ţite a parohiilor catolice de aici. O exemplificare a metodei urmate aflăm la coadjutorul lui 
BakSic, Francisc Soimirovic, care reuşeşte să substituie pe un observant bulgar în locul con- 
ventualului Francesco Maria Spera (vezi relaţia acestuia din anul 1652 „Dipl. Ital.", II, p. 427 ş.u.), 
care se află tradusă şi în volumul nostru precum şi raportul lui Soimirovid din februarie 1652 
( ibidem, pp. 422—424). Existenţa grupului de la Chiprovaţ era tot mai primejduită. La 

25 octombrie 1656, doctorul Mascellini scrie din Tîrgovişte cardinalilor de la Propagandă 
că domnul Ţării Româneşti (Constantin Basarab) a hotărît, în ultimele luni, să-l cheme pe 

arhiepiscopul Petru Diodati (BakSic) de la Chiprovaţ, dîndu-i mănăstirea de la Tîrgovişte 
(care a fost părăsită de franciscanii conventuali) şi fiind gata să declare în plin Divan că 

i-o lasă pe tot timpul vieţii ca să-i fie acesta patron şi cîrmuitor. Mascellini se întorsese de 
două săptămîni la Tîrgovişte, după o şedere de patru luni în Turcia, unde se însurase cu 

fiica doctorului Scoccardi (Skovgaard). In scrisoarea sa, el afirmă că această hotărîre a dom¬ 
nului ar fi fost luată în lunile trecute. Nu ştim cum va fi fost manifestată atunci. La reîn¬ 
toarcerea sa, doctorul Mascellini ia el această iniţiativă, în mod energic. Era poate şi un fel 

de a recunoaşte, în chipul acesta, intervenţia din anul precedent a lui BakSic care, aflînd 
de ruinarea lui de către răscoala Seimenilor şi plecarea lui în Turcia — se grăbise 
să propună Congregaţiei pentru Propagandă, angajarea lui ca procurator al Propagandei la 
Constantinopol. Dar nici una din aceste propuneri nu a primit vreo aplicare, şi Bak)>i6 a ră¬ 
mas în Bulgaria unde s-a ocupat cu reclădirea bisericii din Chiprovaţ. în 1670 mai trece o 
ultimă oară prin Ţara Românească. în 1674 moare la Chiprovaţ. Cu el dispare figura cea 
mai luminoasă de apostol a conştiinţei bulgare luptînd pentru a supravieţui tiraniei turceşti. 
In felul său cumpănit şi neînfrînt a luptat pentru unificarea sufletească a bulgarilor, ducînd 
mai departe eforturile predecesorului său pentru cîştigarea la catolicism a paulicienilor res¬ 
pinşi de biserica ortodoxă. A asigurat contactul permanent cu occidentul de la care se aş¬ 
tepta salvarea. Faţă de clerul ortodox bulgar raporturile chiprovicenilor erau mai încordate. 
Trecerea sa prin ţările noastre a dat prilejul unor dări de seamă de o importanţă capitală: 
ale sale proprii, şi indirect a „Codicelui" lui Bandini. 

BakSic a publicat mai multe lucrări cu caracter religios ca: traducerea meditaţiilor sfîn- 
tului Bonaventura precum şi o versiune a lucrării augus tini anul ui Andrea Gelsomini, publicată 
la Padova în 16X8 despre concepţia cerească a fecioarei Maria, Maica Domnului (Roma 1643) 
şi a scris şi o istorie a catolicismului bulgar. 

A lăsat de asemenea alături de un vast material de dări de seamă ale vizitaţiilor sale 
din Bulgaria mai multe relaţii cu privire la cele din Dobrogea, Ţara Românească şi Moldova, 
cuprinzînd informaţii şi date concrete deosebit de preţioase pentru istoria noastră economica 
şi socială. Relaţiile privitoare la Ţara Românească, păstrate în Arhiva Propagandei (Scritt. 

rif. v. 219, fol. 17 şi urm. ff. 152—165), au fost publicate de Eusebiu Fermendzin în Acta 
Bulgariae ec cles ias tic a ... pp. 75—76, 84, 87—88, 95—106, 234—236, şi de G. Călinescu 
în „Dipl. Ital.“, II, pp. 363—374, doc. XXII. Relaţia asupra Moldovei descoperită în Ar¬ 
hiva Propagandei (fondul Visite e Collegi, voi. XXI, f. 3—32) a fost publicată de P. Vi- 

nulescu, Ibidem, IV, pp. 104—126. 

De Bakăi<f s-a ocupat Ioan Dujcev, Ii cattoliceshno in Bulgaria nel secoio XVII secondo 
i proces si informativi nel la n om in a dei vers co vi cat toii ci, Roma, 1937, („Orientali a Christiana 
Analecta", 111), pp. 35—4l; iar la noi N. Iorga în Istoria românilor prin calatori, II, pp. 

5—16 şi Sădi Ionescu în Bibliografia calatorilor străini, pp. 136—139- 

CĂLĂTORIA 

IN ŢARA ROMANEASCĂ 1 
1640 


... în faţa <Rusciucului> 2 pe o insulă din 
Dunăre 3 , se află o altă cetate, numită Giurgiu, bine întărită, după chipul 
celei numite mai sus (Rusciuc). Iar pe uscat de pe malul Dunării, din veci¬ 
nătatea cetăţii se află un oraş mare cu 3 000 de case dintre care 1 000 sînt 
ale turcilor şi 2 000 ale românilor, iar, în afară de Giurgiu, turcii nu mai 
stăpînesc nimic altceva în acea parte a Dunării. 


1 Traducerea s-a făcut după textul italian publicat de E. Fermendzin, în Monumenta 
Spectantia Historiam Slavorum Meridionalium , voi. XVIII, Zagreb, 1887, p. 74 şi urm. 
In redarea textelor lui Bak^id, în volumul de faţă, s-a păstrat ordinea din prezentarea lui 
Fermendzin, deşi cronologic aceasta călătorie din octombrie 1640 urmeaza după cea din 
vara aceluiaşi an. Cititorul va trebui să facă el, în minte, transpunerea necesară pentru o mai 
bună înţelegere a textului. 

2 BakSitf se afla la Rusciuc în ziua de 8 septembrie 1640. 

3 Ostrovul Sf. Gheorghe. 

Această cetate împreună cu oraşul a fost cedată de demult sultanului 
de către un domn al jrării Româneşti 4 . Mai sînt şi alte insule pe Dunăre, în 
care se ia vamă după felul mărfurilor, dar feţelor bisericeşti — fie catolici 
sau ortodocşi — li se ia vama de zece ori mai mare decît mirenilor; de 
aceea, ascundeam lucrurile bisericeşti şi colo şi colo pe sub şeile şi samarele 
cailor, ca să nu fie văzute, deoarece 10 scuzi nu ajung pentru o singură tre¬ 
cere. Aşa se face în toate schelele de la Dunăre. Cu vameşii turci se trece 
mai uşor decît cu cei evrei, dar în cele mai multe schele de la Dunăre va¬ 
meşii sînt, în cea mai mare parte, evrei. 

în timp de război se construieşte între aceste două oraşe, sau cetăţi, 
un pod peste Dunăre, şi se găsesc şi acum acolo vasele, numite de turci 
„tumbasi", pe care se construieşte acest pod: ele se află sub cetate, într-un 
loc descoperit, lîngă ţărmul Dunării. 

p. 76. 

Sînt catolici la Silistra, la Brăila, la Chilia, la Babadag, la Varna, răs- 
pîndiţi prin toată ţara cînd cîte unul, cînd cîte doi sau trei şi nu au preoţi 
nici biserici mai apropiate ca aceasta din Provadia. 

p. 84 [Baksic vizitează Nicopole în ziua de 9 octombrie 1640] 

De cealaltă parte a Dunării 5 se află o cetate puternică 6 bine păzită şi 
într-însa se păstrează proviziile pentru soldaţi. Această cetate se află în 
Ţara Românească, dar este stăpînită de turci; cam şase mile de teritoriu al 
Ţării Româneşti în lung şi în lat 7 , poate şi mai mult, sînt în întregime ale 
turcilor şi acolo ei ţin vite mari, bivoli, oi etc. în privinţa bogăţiilor, locul, 
nu este cu nimic mai prejos decît alte ţinuturi din Bulgaria; dimpotrivă, le 
întrece în toate privinţele, fiind aşezat pe malul Dunării ... 

p. 87 [15 octombrie 1640] 

După ce am terminat vizitarea localităţilor de la Marea Neagră şi a 
satelor locuite de pavlichieni 8 am trecut din nou Dunărea pe la schela Şiştov 
pe sub satul „Orescye" 9 şi am mers a doua zi la Bucureşti, spre a ţine legă¬ 
tura cu catolicii care mă rugaseră să mă întorc din nou aici pentru sfinţi¬ 
rea bisericii. Cînd am intrat în oraş am întîlnit pe domn 10 care ieşea din 
oraş pentru a merge la vînătoare, şi era în trăsură, însoţit de toţi boierii 


4 A fost cucerită în 1417 de Mehmed I. 

5 In faţa Nicopolului unde se află Baksic la 9 octombrie 1640. 

6 Turnu Măgurele. 

7 Era raiaua cea mai mică. 

8 Sectă religioasă foarte răspîndită în Bulgaria — mai ales la Silistra şi Provadia cu 
pronunţat caracter social. 

9 Desigur Rahova numită Orehovo. 

10 Matei Basarab. 

mari şi de alţi nobili şi de peste 600 de soldaţi, cu steaguri, trîmbiţe şi cu 
alte rînduieli militare încît parea o oaste bine întocmită. Şi cînd s-a apropiat 
domnul de noi, am oprit caii şi ne-am scos tichia 11 din cap iar el // şi-a P- 88 
scos îndată cuşma şi a trimis pe unul din cei 12 însoţitori pe jos ai trăsurii, 
numiţi după obiceiul turcesc, pairi, să ne întrebe cine sîntem. I s-a răspuns 
că era un episcop de al catolicilor care venea să sfinţească biserica aces¬ 
tora 12 . Acest lucru i-a plăcut şi a zis: ,,Spuneţi-i să meargă în oraş". Cînd 
am plecat spre a intra în oraş iată că marele cămăraş 13 a venit după noi . . . 14 
cu un servitor, şi ajungîndu-ne a început să vorbească pe turceşte, şi don 
Filippo 15 vorbea cu el; a întrebat, din partea domnului o mulţime de lucruri 
despre Turcia; şi la despărţire ne-a spus jcă domnul dorea să ne vorbească. 

Am intrat apoi în oraş, unde credeam că ne vom găsi bagajele în care se 
aflau şi veşmintele episcopale, căci lăsaserăm tot ceea ce nu ne era de tre¬ 
buinţă în Turcia, în grija unui negustor veneţian 16 , dar din nenorocire nu 
am mai găsit nici pe negustor nici lucrurile, nici altceva. Am trimis îndată 
un om anume la Tîrgovişte după lucruri, şi cînd s-a întors domnul, am tri¬ 
mis pe don Filippo şi pe părintele Francisc 17 la marele cămăraş, să-i spună 
că nu ne-am găsit lucrurile aici, iar episcopul n-ar vrea să vină fără veş- 


11 Beretta. 

12 Există o serie de informaţii în legătură cu această biserică, chiar în volumul 

nostru. Vezi declaraţia misionarului Silverio Pilotti della Penna, din toamna anului 1637, că 
el a slujit de mai multe ori în această biserică, deci înainte de tîrnosire. Dealtminteri şi 

Bak3ic invocă pentru amînarea acestei consacrări faptul că altarul nu este încă gata (în 1640) 
Silverio denunţă intenţia veneţianului Locadelle de a sustrage biserica sa autorităţii misio¬ 
narilor existenţi în Ţara Românească, legînd-o de Veneţia. Din spusele lui Silverio mai 
reiese că Locadello a început prin a arde micul locaş de lemn cu cîteva chilii ridicat prin 
grija lui Angelo din Sonino prin 1633 (?) şi că noua sa mănăstire era mai degrabă un han de 
care beneficia el şi cu alţi laici învoiţi de el. închinarea acestei clădiri Veneţiei era deci 
cu tîlc. Faptul că abia în 1640 este vorba ca acea biserică să fie sfinţită s-ar explica prin 

gîndul ascuns de a mai cîştiga timp. Din context se poate vedea că cei ce stăruie de BakSid 
pentru sfinţirea bisericii sînt „creştinii" (= catolici) din Bucureşti, şi prea puţin ctitorul, 
care nu a dat încă înzestrarea necesară bisericii. în sfîrşit, sabotarea sfinţirii proiectate prin 
dosirea veşmintelor episcopale, absolut necesare la această ceremonie, pare destul de sugestivă. 
Vezi şi mai jos p. 217, fraza obscură a lui Bak3id din septembrie cu privire la cauzele care 
au zăbovit acea tîrnosire. 

13 Cameriere Grande s= Pîrvu mare cămăraş (1640). 

14 A Casaio (?) 

16 Filippo Stanislavov, însoţitorul lui BakSic, mai reapare în volumul nostru în legă¬ 

tură cu Bandini şi Parcevid. Avînd în sarcina sa pe pavlichienii de la Dunăre, se va crea 
pentru aceştia Episcopia de Nicopol pe care o va ocupa în 1648. Mai tîrziu ajunge arhi¬ 
episcop de Sofia. Vezi biografia lui în volumul de faţă. 

16 Vezi mai departe menţiunea că acest negustor veneţian este ctitorul bisericii catolice 

din Bucureşti. Este vorba deci de Bartolomeo Locadello, personaj destul de ambiguu, ames¬ 
tecat în intrigile de la Constantinopol, venit şi în Ţara Românească unde a stat în mai 
multe rînduri. Vezi biografia sa în volumul de faţa. 

17 Francesco de Castro, minorit conventual, comisar apostolic pentru Ţara Românească. 

mintele sale episcopale, pentru că nu se cade, şi că am trimis anume să ni 
se aducă lucrurile şi hainele din Tîrgovişte. Ei s-au dus şi au îndeplinit cele 
de trebuinţă la curte; a doua zi însă a venit trimisul nostru cu ştirea că n-a 
găsit pe acel negustor, şi nici bagajele noastre iar domnul a plecat de vreme 
spre graniţă. Eu am rămas acolo destul de încurcat şi foarte nemulţumit de 
a fi pierdut prilejul să stau de vorbă cu domnul. Şi cînd am văzut că în 

acea biserică altarul nu era încă gata 18 , am plecat la Tîrgovişte şi de la 

Tîrgovişte aici. Don Filippo s-a întors la Rusciuc, iar eu am rămas pe loc 
pînă ce a venit negustorul. Şi cînd să ne luăm lucrurile noastre pentru a ne 
întoarce în Bulgaria, acei catolici au început să mă roage din tot sufletul, 
şi cu multă stăruinţă, să rămîn pînă la întoarcerea domnului; dar domnul 
n-avea să se întoarcă prea curînd şi de aceea nu puteam aştepta. Le-am 
făgăduit însă că de va voi Dumnezeu şi Sacra Congregaţie, mă voi întoarce 
în anul viitor şi voi face după dorinţa lor. însă biserica aceea n-are în¬ 
zestrare şi ei ţin totuşi s-o sfinţească chiar fără de înzestrare. 

După ce am făcut această făgăduială catolicilor de acolo, şi mai ales 
acelui negustor veneţian, — căci el ridicase acea biserică — m-am întors 
iar pe drumul meu spre Bulgaria. A venit cu mine şi părintele Francesco 
de Castro, minorit conventual, pentru a se duce la Constantinopol. Cînd 
am ajuns la Dunăre, am dat peste un vameş care ne-a jupuit bine, cu toate 

că nu se cunoştea că sîntem preoţi, deoarece ascunseserăm felonul şi mitra 

sub şeile şi samarele cailor, iar celelalte lucruri pe unde am putut. Văzînd 
acest lucru, acel părinte misionar a zis: „Niciodată n-am să mai trec prin 
astfel de vămi"; căci nu mai fusese în Turcia, ci venise din Italia, prin 
Germania şi Polonia, în Moldova şi din Moldova în Ţara Românească. 

Şi plecînd din Ţara Românească am vizitat alte locuri ale noastre de 
la Chiprovaţ ... 

Urmează descrierea vizitei în Bulgaria. 


18 Acest lucru l-a văzut (!) dupâ ce a aflat de plecarea domnului, care deci nu ar 
mai fî fost prezent la sfinţire. Dar despre starea bisericii se putuse încredinţa încă din 
septembrie, deci cu vreo 6 săptămîni mai înainte. Vezi, mai jos, descrierea sumară a bise¬ 
ricii, p. 217. 

DESCRIEREA ŢĂRII ROMÂNEŞTI 19 
Aşezare . Produse . 

1640 


Ţara Românească este foarte frumoasă şi P* 95 
foarte mănoasă; se mărgineşte la miazăzi cu fluviul Dunărea, la miazănoapte 
cu munţii Transilvaniei, iar la apus este înconjurată de aceiaşi munţi, deoa¬ 
rece munţii Balcani trec dincolo de Dunăre, încît aceiaşi munţi înconjură 
toată Bulgaria şi Ţara Românească şi trec în Transilvania în partea aceea, 
iar la răsărit se mărgineşte cu Moldova. 

Această ţară are în lungime mai bine de zece zile 20 (de drum) iar în 
lăţime cinci zile: eu vorbesc aici de ceea ce se află acum în stăpînirea dom¬ 
nului Ţării Româneşti. Toată ţara este loc şes, numai în apropierea munţi¬ 
lor şi rîurilor se află dealuri. în părţile de la Dunăre sînt întinderi fără 


19 1 bidem. 

20 încă şi în liinerariul din Bruges din secolul al XlV-lea ( Calatori, 1, p. 21) se 
observă obiceiul pentru regiunile din orientul Europei de a socoti distanţele în zile de drum 
şi nu în unităţi de lungime. 

păduri, dar după o zi de mers înăuntrul ţării apar păduri şi codri pe unde 
mergi uneori cît este ziua de mare. 

Ţara este mănoasă şi îmbelşugată. E foarte bogată în grîne de tot felul. 
Românii nu ară pămîntul de două sau trei ori, ci numai odată, şi pun să- 
mînţa în pămînt, ceea ce este un lucru minunat, însă nu se îndeletnicesc 
prea mult cu agricultura; ei seamănă doar atît cît să le ajungă pe un an. 
Ţara e bogată în miere şi animale de tot felul. Românii ară mai mult cu 
cai 21 . îi folosesc şi la căruţe din cauză că este locul şes 22 . 

Această ţară are belşug de toate, mai ales de sare, care se scoate din 
pămînt în cantităţile cele mai mari, şi o duc negustorii prin toată Turcia, 
şi de aici se scot sume mari de bani. Sînt mine de aur şi de argint, dar nu 
sînt exploatate din cauza turcilor 23 , deoarece ar voi atunci să mai mărească 
tributul. Se găseşte aramă şi fier. în apropierea Tîrgoviştei, se găseşte în 
pămînt şi o materie neagră şi se fac din ea lumînări, care ard ca şi cînd 
ar fi de ceară; şi se mai găseşte şi păcură 24 . Dar acela care ar scoate la 
iveală aceste lucruri ar fi pedepsit cu moartea. 

Locurile din apropierea Dunării sînt bogate în peşte, dar în cele din 
apropierea munţilor, acesta lipseşte. Cea mai mare lipsă este de untdelemn 25 , 
marea fiind departe. Vii nu se găsesc în număr mare, şi nici în tot locul, ci 
numai în anumite regiuni; şi ţara aceasta nu produce un vin tare, fiind ex¬ 
pusă mai mult frigului. Locuitorii fac o băutură din miere şi meiu, iar cea 
din meiu ei o numesc bragă 26 . 

Regiunile din vecinătatea munţilor produc cantităţi aşa de mari de tot 
felul de grîne şi de pere şi de prune ca este de mirare. în multe locuri se 
găsesc adevărate păduri şi crînguri de pomi roditori, pe care nu-i păzeşte 
nimeni. 

Fructe de peste mări, ca portocale, lămîi, măsline şi altele asemă¬ 
nătoare se găsesc foarte rar aici; se aduc uneori dar numai pentru boieri. 
Este deajuns să spunem că dacă această ţară ar fi în mîna unui domn ne- 
atîrnat 27 şi stabil, ar fi o ţară foarte bogată. Numai Domnul Ţării Româ¬ 
neşti plăteşte sultanului un tribut de 150 de pungi 28 în afară de ceea ce se 


21 Informaţie extrem de curioasă. 

22 Traducere probabilă. Usano ancora ie carozze per amor deiie pianure, 

23 Per amor delii Turchi . 

24 La pece . Pentru această informaţie ca şi pentru cea despre minereurile de aur şi 
argint din Ţara Românească, autorul s-a putut inspira din descrierile geografilor italieni: 
d’Anania Magini, Botero. 

25 Foarte necesar pentru nevoile cultului. 

26 Braga . 

27 Absolut o et stabile . 

28 Un raport veneţian din 1638 ( Hurmuzakt\ VIII, p. 470, doc. 667) cît şi acel 
al rezidentului Smidt ( ibidem } IV, 1, p. 672 doc. nr. 598) indică suma de 130 000 de 
taleri. Vezi în volumul de faţă şi relaţia anonimă atribuită lui Locadello. 

cheltuieşte pentru nevoile curţii şi de ceea ce se împarte boierilor şi ostaşilor, 
şi de alte cheltuieli. Aceasta o simte bietul popor, care în unele privinţe su¬ 
feră mai mult decît cei care se află sub <stăpînirea directă> a turcilor. 

Domnul schismatic . <Locuitorii> suferă în unele privinţe, dar în multe 
sînt liberi ca de pildă în chestiunile privitoare la cultul divin; astfel ei pot 
să-şi clădească nesupăraţi biserici şi mănăstiri, să ţină clopote la biserică, 
să-şi facă slujba bisericească şi tot ceea ce ţine de libertatea cultului creş¬ 
tin 29 . Aceasta, din cauză că au un domn creştin, deşi schismatic şi nu poate 
fi domn un turc, căci aşa sînt legile lor din vechime. 

Preoţii sînt ignoranţi . Oficiază în limba slavonă a Sf . Ciril. Călugării 
şi preoţii români, citesc şi slujesc în limba slavonă, cu slovele Sf. Ciril şi 
nu înţeleg nimic din ceea ce citesc; sînt foarte puţini acei care înţeleg ce 
citesc. 

Limba românească este un amestec de diferite limbi dintre care cele 
mai însemnate sînt italiana şi slavona; ei vorbesc şi prind diferite vorbe din 
aceste limbi, şi stropşesc cuvintele; totuşi şi-au făcut o limbă a lor. 

Folosesc ritul grec ortodox . Liturghia şi celelalte slujbe bisericeşti se fac 
după ritul ortodox. Preoţii sînt căsătoriţi, dar sînt puţini, numai în oraşe 30 
şi cîte unul de fiecare biserică; dar sînt mulţi călugări. La Tîrgovişte se află 
un mitropolit şi încă doi episcopi. Nu se găsesc alţii în toată Ţara Româ¬ 
nească. 

Mănăstiri ortodoxe . Mănăstirile sînt numeroase şi bogate; ţin vite şi oi 
şi alte lucruri asemănătoare şi sînt supuse mănăstirilor de la Sfîntul Munte, 
în Grecia, fiind obligate să trimită în fiecare an stareţului o sumă anumită. 
Egumenii 31 sau stareţii lor umblă în trăsură îmbrăcaţi în mătase şi înconju¬ 
raţi de slugi, încît par tot atîţia boieri. Şi fiecare mănăstire are în stăpînire 
un număr de familii de ţigani care sînt ca şi robi; ară, sapă, muncesc şi 
păzesc vitele; şi tot ce trebuie făcut, fac ei; chiar şi ţigăncile umblă prin 
mănăstire, şi muncesc, fac pîine, spală vasele, mătură, mulg vacile şi fac 
tot ce trebuie făcut într-o casă, ceea ce e un lucru nemaipomenit. Ţiganii 
aceştia sînt robii boierilor, şi cine întemeiază mănăstiri, le înzestrează cu un 
număr de familii de ţigani. 


29 In ţările supuse direct administraţiei otomane erau numeroase restricţii, pentru creştini, 
între altele la clădirea de biserici noi (iar cele vechi puteau fi reparate numai în schimbul unor 
taxe mari), sau la folosirea clopotelor la biserici etc. 

30 Viile, termen putînd însemna şi sate, şi oraşe. 

31 Egumeni, adică stareţii greci ai mănăstirilor închinate. 

Se spune că în timpul voievodului Mihai 32 erau 14 000 de sate în Ţara 
97 Româneasca, iar astăzi nu mai sînt nici 2 000; atît de mult a // pierdut 
această ţară, căci a fost în multe rînduri jefuită de turci şi de tîlhari, şi 
unii locuitori au fugit în Transilvania şi în alte ţări. 

Se văd pe drumuri publice cruci mari de piatră şi de lemn, cioplite 
frumos şi scrise de sus pînă jos; şi ei fac aceste cruci cum se fac în Italia 
pe drumuri capele şi chipuri zugrăvite <de sfinţi>. Bisericile lor, mai ales 
cele de la sate 33 sînt foarte puţin cercetate, deoarece enoriaşii 34 se îngri¬ 
jesc prea puţin de ele, iar preoţii de mir 35 şi mai puţin. Parohii, avînd soţie 
şi copii, se gîndesc mai mult la cele ce sînt ale soţiilor decît la ale lui Dum¬ 
nezeu. 

Cărţile lor sînt tipărite în diferite locuri, ca la Moscova, la Veneţia, 
şi în Transilvania, şi chiar şi domnul acesta a tipărit cîteva cărţi 36 . Tiparul 
veneţian e cel mai preţuit de ei. 

Curtea Domnului . Domnul acestei ţări, fie că se află în oraş sau afară 
din oraş, ţine o curte foarte frumoasă, şi are trîmbiţaşi care sună din trîm- 
biţe întotdeauna dis de dimineaţă, la Ave Maria şi la prînz, cînd se ţine 
divanul sau se dau audienţe publice şi întotdeauna seara. 

Supuşii 37 , cînd vorbesc cu domnul trebuie să îngenunche şi să vor¬ 
bească în genunchi, ca şi cînd ar fi papa; preoţii şi călugării nu-şi scot 
comănacul 38 cînd vorbesc cu el, şi nici nu îngenunche, ci stau numai în pi¬ 
cioare. 

Nu exista imunitate pentru eclesiastici . Cînd vreun preot sau călugăr 
se face vinovat de vreun delict, domnul nu-1 dă pe mîna clericilor, ci face 
cu el ceea ce crede el de cuviinţă. Domnii n-au palate; se zice că sultanul 
nu le dă voie să construiască nimic la curtea lor. 

Evlavia domnului pentru biserica . Acest domn este Matei, nu are copii, 
este om bătrîn şi un mare prieten al principilor creştini. El a ridicat multe 

32 Mihai = Mîhaî Viteazul. 

33 ViUe. 

34 Parochiani, 

35 Secolari . Opoziţia aceasta: enoriaşi — preoţi de mir pare destul de curioasă. lata toată 
fraza: perche li Parochiani ne hanno poco cura, e li secolari minore . Li Parochi havendo 
mo glie .. etc. 

36 în timpul domniei lui Matei Basarab exista o tipografie domnească la Cîmpulung, 
unde apar tipărituri în anii 1635, 1642, 1643 şi 1650, şi o a doua tipografie la mănăstirea 
Govora, care s-a mutat (1642—43) la mănăstirea Dealul, şi apoi în cetatea de scaun 
Tîrgovişte (1648). S-au tipărit în total 18 cărţi de caracter bisericesc şi juridic, printre care 
Pravilele de la Govora (1640) şi Tîrgovişte (1652). 

37 Vasalii 

38 Capello. 

mănăstiri şi a renovat multe biserici 39 , pe întinsul Ţării Româneşti. Şi a luat 
măsuri ca turcii să nu se mai poarte, în ţara sa, cu atîta îndrăzneală, cum 
făceau mai înainte; pentru că, mai înainte, un turc putea să-şi îngăduie 
orice îndrăzneală în Ţara Românească <întocmai> ca şi cînd ar fi fost în 
mijlocul Turciei, dar acum nu se mai încumetă să facă aşa ceva ci se poartă 
fără ifos 40 . .. 

Oraşul Craiova. Ziua de 24 august 1640. Am vizitat oraşul Craiova 
aşezat într-o cîmpie, iar ceva mai departe curge un rîu mare, numit Jiu 41 . 

E o regiune mănoasă, după cum am mai spus; ceva mai jos sînt vii, dar 
puţine. în fiecare vineri se ţine tîrg în acest oraş, şi se aduc de la sate, la 
bilei, oi şi alte vite în număr foarte mare, şi vin negustori din Turcia, pînă 
chiar şi de la Constantinopol, ca să cumpere vite. In acest oraş nu se gă¬ 
sesc catolici printre locuitori, doar, cum am amintit mai sus, se ţine tîrg 
în fiecare // vineri, şi atunci vin mulţi negustori catolici la tîrg, unde le-am p* 98 
făcut acum slujbă de ziua Sf. Bartolomeu 42 , în casa unui român, deoarece 
schismaticii nu îngăduie să facem slujba noastră în biserica lor. Sînt 200 de 
case de schismatici, ceea ce face peste 1 000 de suflete, toţi schismaticii 
aceştia au multe biserici de lemn, dar au şi o biserică de piatră, mare şi fru¬ 
moasă, cu cinci turle şi un turn cu două clopote mari 43 . Aproape de oraş în 
codri, se află două mănăstiri, din care una este a grecilor şi cealaltă a sîr- 
bilor 44 . Bisericile sînt foarte frumoase, şi pentru munci au ţigani, precum 
am arătat mai sus. 

Reşedinţa marelui ban. Acest oraş este reşedinţa marelui ban care este 
al doilea domn al ţării şi are curtea şi scaunul său de judecată deosebit. în 
toată Ţara Românească nimeni, în afară de domn şi de ban, nu poate osîndi 
pe cineva la moarte. 

Oraşul Slatina. Pentru a mă duce la munte, am trecut prin multe locuri 
şi oraşe în care vin negustori catolici. La 26 august am fost în oraşul Slatina, 
aşezat între dealuri, pe malul rîului Olt (care vine din Ungaria (!) şi peste 
care se trece cu luntrea); are 100 de case de români, adică peste 500 de lo- 


39 Pentru ctitoriile lui Matei Bas arab cf. C. C. G i u r e s c u, Matei Bas arab cel mai 
mare ctitor bisericesc.. . Ştiri noi despre lăcaşurile lui, în I.P.S. Arh. şi Mitr. Nicodin, 
Patriarhul României', prinos la sărbătorirea a 80 de ani, Bucureşti 1946, pp. 167—176. 

40 Humilmente. 

41 în text: Xugl (!). 

42 24 august. 

43 Biserica Sf. Dumitru, Băneasa, ctitorie a boierilor Crai o veşti. 

44 Balta Verde şi Bucovăţul; vezi Iorga, Istoria românilor prin calatori, voi. II, 
ed. I, p. 25. 

cuitori, toate bisericile sînt de lemn; nu locuiesc aici catolici, dar vin mulţi, 
în fiecare duminică, cînd se ţine tîrg, ca şi în locul amintit mai sus. 

Satul Brîncoveni. De cealaltă parte a rîului 45 , la vreo zece mile, pe 
dealuri, se află casele şi locul de baştină al domnului Matei, şi alături de 
casele, sau mai bine zis palatul său, se întinde un sat mare, numit Brînco¬ 
veni 46 ; domnul a clădit aici, la curtea sau palatul său o biserică frumoasă 47 , 
şi, între altele, a abătut o mare parte din acel rîu 48 şi l-a făcut să treacă 
pe lîngă casele sale; şi acel canal străbate peste douăzeci de mile în lungime 
pînă ce se întoarce în rîul cel mare 49 şi apa lui nu foloseşte numai acestui 
sat, ci trece prin multe alte locuri, care mai înainte n-aveau apă, iar acuma 
au din belşug. 

Ceva mai în jos de sat se află o pădure mare, în care se găsea o veche 
mănăstire 50 ruinata; acum domnul a refăcut-o şi a întărit-o ca pe o cetate 
cu ziduri de iur împrejur şi, deasupra porţii, un turn puternic, dăruindu-i 
multe familii ae ţigani. 

Oraşul CaracaL Am mai trecut printr-un alt oraş numit Caracal în 
care se văd vechile case ale domnului Mihai 51 , acela care a purtat război cu 
sultanul, dar toate sînt ruinate în afară de biserică 52 , acum încă în bună 
stare. Acest oraş e aşezat într-o mică vîlcea şi este înconjurat tot de cîmpii 
şi păduri. în fiecare miercuri se ţine aici tîrg, şi vin mulţi negustori catolici, 
şi se vinde un mare număr de vite, ca şi la Craiova. Are 150 de case de 
români care totalizează peste 700 de suflete; celelalte biserici, în afară de 
cea amintită mai sus, sînt făcute din lemn. 

Oraşul Piteşti . Mai este încă oraşul Piteşti 53 , în apropierea munţilor, 

aşezat pe dealuri, lîngă rîul Argeş; de o parte a rîului se află cîmpii şi 

păduri şi de cealaltă parte, spre munţi, sînt dealuri şi vii care sînt în mare 

număr şi dau vinurile cele mai bune din toată Ţara Românească. Are 

biserici frumoase şi o mănăstire de călugări 54 . Aici nu sînt catolici, doar 
cînd vin negustori <la tîrg>. Are 200 de case de români, adică vreo mie 
de suflete, oameni ceva mai răsăriţi. 


4C Oltul. 

46 Brancoveni, jud. Olt. 

47 Biserica paraclis a curţii din Brîncoveni cu hramul Sf. Nicolae, ridicată în 1634. 

48 Probabil pîrîul numit Oltişor. 

49 ° ltuL 

60 Mănăstirea Brîncoveni cu hramul Adormirei Maicii Domnului, refăcută din temelii 
în 1632 şi zugrăvită în 1638—1639. 

61 Mihai Beg = Mihai Viteazul, care a făcut „oraş domnesc" din satul Caracal. 

62 Biserica Sf. Treime atribuită de tradiţie lui Mihai Viteazul. 

63 Pitescti. 

64 Poate Vieroşul. N. I o r g a, Istoria românilor prin calatori, voi . II, p. 26. 

Se face o pîine foarte frumoasă, albă şi gustoasă. P- 99 

Mai sînt încă multe localităţi în care vin catolici de ai noştri şi se 
ocupă cu negoţul; şi uneori, din lipsă de preoţi, stau multă vreme fără slujbă 
religioasă şi fără împărtăşanie. In drumul meu am văzut adeseori aceste lo¬ 
calităţi, şi cred că ar fi foarte uşor să se ceară domnului să clădească o bi¬ 
serică la Craiova, fiind <aici> locul cel mai potrivit, pentru a se stabili 
un preot care să poată purta de grijă acestor catolici, în număr de peste 60, 
care călătoresc prin aceste părţi. Mai zilele trecute unul din ei, de fel din 
Zelesna 55 , a murit fără preot şi fără împărtăşanie. 

Oraşul Cîmpulung. Ziua de 29 august 1640. Am vizitat oraşul Cîmpu- 
lung 56 , aşezat la poalele munţilor, între munţi mai mărunţi, ţinut bogat în 
fructe şi ape. Prin mijlocul oraşului trece un rîu 57 pe care sînt mori, iar de-a- 
lungul rîului <sînt> grădini. Nu sînt vii, munţii fiind aproape viile sînt la 
o depărtare de vreo 20 de mile, în oraşul Piteşti, despre care am vorbit 
mai sus. 

In acest oraş <se află> din timpuri străvechi catolici, şi sînt de nea¬ 
mul lor saşi, dar nu mai ştiu graiul săsesc şi vorbesc româneşte; altădată 
erau mulţi, dar acum nu mai sînt decît 400 în vîrstă de a fi împărtăşiţi 
şi 100 de copii. Şi mai de mulţi ani încoace mărturiseau erezia lui Luther, 

<iar> preoţii lor erau numiţi în Transilvania de către luterani şi erau că¬ 
sătoriţi; mai trăieşte şi acum unul din acei preoţi; dar anul trecut, părinţii 
misionari ai sfintei Congregaţiuni, minoriţi conventuali, cu ajutorul lui Dum¬ 
nezeu şi bunăvoinţa domnului, au alungat din biserică pe preotul luteran şi 
au început să predice. .. etc.... acelora, astfel că acum sînt iarăşi cu toţii 
catolici şi creştini buni. Preotul lor este părintele frate Giuvenale Falco 58 , 
minorit conventual, care cunoaşte foarte bine limba română şi face treabă 
bună . .. etc.... Numitul părinte stă singur în acest oraş şi a făcut o grădină 
lîngă biserică 59 şi i s-a dat chiar casa în care locuise preotul luteran. Pre¬ 
dică în zilele de sărbătoare, cînd îi chiamă pe credincioşi la biserică. Cînd 
am venit noi, cum nu era zi de sărbătoare, preotul a tras clopotele de ve¬ 
cernie, şi îndată s-a umplut biserica, mai ales pentru că aflaseră că a venit 
episcopul catolic şi că urma să facem slujba de vecernie după ritul ponti¬ 
fical 60 etc... etc. 


55 în text: Xelesno. Localitate lîngă Chiprovaţ. 

56 Campolonga . 

57 Rîul Tîrgului. 

68 Acelaşi pe care conventualul Silverio della Penne nu se sfieşte să-l încondeieze, 
făcîndu-1 ucigaş, chefliu, desfrînat, etc., învinuindu-1 că umblă în port românesc, că e însurat, 
etc., vezi mai sus, p. Dar însuşi acuzatorul face o impresie destul de proastă. 

59 Bărăţia. 

60 Pontlfhalmente, Adică în calitate de episcop. 

A doua zi preotul a chemat pe credincioşi la liturghie, şi au venit băr¬ 
baţi şi femei şi liturghia s-a făcut după ritul pontifical într-o atmosferă de 
foarte mare evlavie. Preotul a ţinut o predică pe româneşte 61 . După ce s-a 
sfîrşit slujba, am vizitat firida 62 din stînga altarului, încuiată cu o cheie 
p. 100 de fier, unde se păstrează sfîntul sacrament într-un potir // de cositor, fără 
candelă, fiind lipsă de untdelemn. Am vizitat apoi biserica 63 , închinată Sf. 
Iacob cel Mare; Ea este lungă de 35 de paşi şi lată de 9 paşi. Fuseseră trei 
altare, două erau distruse şi numai altarul cel mare era în bună stare la care 
se slujeşte acum, cu o icoană pe care a dat-o de curînd un călugăr schisma¬ 
tic 64 . Nu are odoare bisericeşti în sacristie în afară de un felon pe care l-au 
adus călugării de la Tîrgovişte, şi un liturghier, iar în anul acesta, în ziua 
Sf. Ilie, negustorii din Chiprovaţ au dăruit două feţe de masă pentru altar 
şi altceva nu se mai găseşte, dat fiind că biserica a stat atîţia ani în mîinile 
luteranilor. Biserica a fost sfinţită, şi bătrînii mi-au spus că preotul luteran 
a scos odată din altar o cutie de fier şi a pus-o într-un mormînt, apoi unul 
din acei bătrîni care era încă în viaţă, a pus-o la loc cu alt prilej, tot 
acolo 65 , dar ceva mai adînc ... [El cheamă un zidar, îl pune sa caute şi 
găseşte cutia care trebuia să conţină moaştele de la consacrare, ... neştiind 
dacă altarul mai poate fi folosit, el sfinţeşte un altar portativ care să-l 
înlocuiască, se aşteaptă să se pronunţe Congregaţia de Propaganda Fide] 
sfînta Congregaţie va hotărî ce trebuie făcut cu această biserică pîngărită şi 
profanată de luterani şi de alţii; şi mulţi preoţi luterani sînt îngropaţi în 
faţa altarului cel mare şi biserica a fost arsă o dată de tătari. Sacristia 
boltită 66 se află în partea stîngă, dar nu se găseşte nimic în ea. Jumătate 
din biserică e boltită, iar cealaltă jumătate are numai zidurile înalte şi este 
acoperită deasupra, dar este stricată, fiind veche 67 şi adeseori cad pietre 
de sus. De altfel întreaga clădire ameninţă să se năruie şi bieţii oameni 
n-au cu ce o repara. în faţa altarului se află o cristelniţă, acoperită cu o 
pînză. în faţa uşii bisericii se află o clopotniţă făcută din lemn cu două 
clopote mari, şi lîngă biserică este un cimitir, care fusese mai înainte împrej¬ 
muit cu ziduri şi apoi a rămas deschis; acum acest preot a pus să-l închidă 
cu <un> gard şi i-a făcut o poartă ca să poată încuia acel cimitir care 


61 Amănunt vrednic de subliniat. 

62 Finestra. 

63 Biserica Bărăţiei. 

64 Amănunt sugestiv pentru raporturile dintre clericii celor două confesiuni. 

65 Adică Ia baza altarului. 

66 E fetita in volta, 

67 Biserica Bărăţiei datează, probabil, din secolul al XlV-Iea, căci o inscripţie fune¬ 
rară găsită de del Chiaro, Ia intrarea în biserică, poartă data de 1373 (E. Lăzărescu, 
Despre piatra de mormînt a comitelui Laurenţiu în „Studii şi cercetări de istoria artei", 
IV, 1957, 1—2, p. 121). 

este în jurul bisericii. Catolicii de aci nu sînt confirmaţi; chiar părintele 
voia să se facă acum confirmarea, dar nu se găseau naşi şi nici <credincioşii> 
nu erau cu toţii acasă. Dar la 20 julie în ziua de Sf. Ilie, se face în acest 
oraş un bîlci mare care ţine o lună, şi vin mulţi negustori catolici, care ar 
putea să le slujească de naşi, şi cu acest prilej, zic ei, am putea veni ca să 
facem confirmarea, după cum au şi scris într-o scrisoare în care se pome¬ 
neşte şi de acest lucru, şi eu am făgăduit să viu, de sigur, dacă va voi Dum¬ 
nezeu şi sacra congregaţiune. Aceşti catolici, care sînt încă proaspeţi <în 
această lege> au posibilitatea de a întreţine legături cu luteranii, dat fiind 
că merg aproape zilnic la Braşov, caje se află la o depărtare de 30 de mile 
de acest oraş. Şi de aceea, sînt de părere că ar fi bine să putem avea vreun 
copil de al lor ca să-l trimitem în vreun colegiu din Italia, şi atunci cînd 
vor fi cu preoţii lor de acelaşi neam nu vor mai lăsa să pătrundă lupul // 
în turma creştinilor. Atîta pot să spun că atîta vreme cît va rămîne aici 
preotul de acum nu este nici o primejdie; dar dacă s-ar întoarce în patrie, 
după cum doreşte, s-ar putea ei molipsi uşor. De aceea trebuie să se caute 
vreun leac şi să fie luate măsuri din timp. Mie mi-au încredinţat un băiat, 
dar eu nu mă duceam deadreptul spre casă, ci voiam să merg spre Marea 
Neagră, şi era prea mare cheltuială să-l duc prin atîtea ţări, fiind şi primej¬ 
dia de a-1 pierde în vreun loc în cursul călătoriei 68 . 

în acest oraş catolic mai este încă o biserică 69 , dar i s-au prăbuşit aco¬ 
perişul şi cupola corului; <numai> zidurile au rămas întregi. Era închi¬ 
nată Sf. Elisabeta, regina Ungariei 70 , şi mănăstirea, împreună cu biserica 
fuseseră ale călugărilor franciscani. Dar n-a mai rămas din mănăstire nimic; 
numai biserica se mai păstrează, cum am spus mai sus, şi această biserică, 
lungă de 40 de paşi şi lată de 12, a fost o biserică foarte frumoasă; se spune 
chiar că ar face minuni: veneau bolnavi din toate neamurile, şi stăteau 
în biserică şi se însănătoşeau. Am aflat acest lucru de la credincioşii de aici, 
şi chiar de la preot. Călugării au făcut alături o grădină, dar dacă ar fi 
cineva care să-şi dea silinţa, s-ar putea uşor redobîndi de la domn tot tere¬ 
nul acela. 

în această localitate sînt 400 de case de schismatici care fac peste 2 000 
de suflete de români. Are 12 biserici foarte frumoase şi o mănăstire mare 71 , 
pe care a clădit-o acest domn; şi a ridicat în jurul mănăstirii ca un fel de 
cetate din bîrne mari înconjurînd-o cu 12 bastioane de jur împrejur; încît 


68 In sensul poate că acel băiat ar putea fugi? 

69 Cloaşterul din Cîmpulung. 

70 Fiica regelui Andrei al II-lea al Ungariei, beatificată în 1235. 

71 Mănăstirea Negru-Vodă. A fost clădită în secolul al XlV-lea de Radu I şi doar 
restaurată în 1634, de Matei Basarab. în 1809 a fost distrusă de cutremur, dar restaurată 
la 1832. Aici se află mormîntul lui Nicolae Alexandru Basarab, mort la 1364. 

este foarte bine întărită, şi mai trebuie să se umple pe dinăuntru cu pămînt, 
pentru că nu este încă gata. 

Această mănăstire primeşte, împreună cu biserica, vama bîlciului de la 
Sf. Ilie. 

Cînd am fost gata de plecare, au venit cei mai bătrîni la mine şi 
mi-au cerut să-i binecuvîntez, zicînd: „voiam să ne rugăm ca o dată să 
ieşiţi afară în oraş îmbrăcat în veşminte pontificale ca să poată vedea şi 
românii 72 pentru că ei ne dispreţuiesc mult zicînd că credinţa noastră e 
necurată şi că legea noastră ar fi mai rea decît toate celelalte". Le-am răs¬ 
puns: „Vom veni altă dată şi vom face într-o zi o procesiune şi astfel ne 
vor vedea românii". Bieţii oameni spuneau aceste cuvinte pentru că în sim¬ 
plitatea şi felul lor, voiau să arate românilor frumuseţea odăjdiilor şi a ritu¬ 
lui pe care îl folosesc ei. Chiar m-au făcut să merg prin oraş în veşminte epis¬ 
copale şi am fost la mănăstirea lor, şi bătrînii, cu capul descoperit, mergeau 
pretutindeni cu noi, cu cea mai mare evlavie, ca şi cînd ar fi văzut pe 
îngerii lui Dumnezeu. Şi ne-au rugat stăruitor să ne întoarcem neapărat 
pentru ziua de Sf. Ilie, cum am spus mai sus. Aceşti catolici se deosebesc 
în unele privinţe de români, căci femeile lor se poartă îmbrăcate altfel decît 
româncele şi fac pîinea în alt fel, mai bună, mai albă şi chiar de o altă 
formă. Iar ei se poartă (?) 73 în unele privinţe altfel <decît românii>, şi-şi 
retează pletele deasupra urechilor. 

RîmniCy oraş odinioară catolic , apoi a ajuns schismatic din vina unui 
episcop , care punea pe credincioşi sa plateascâ dare . 

Mai este un oraş numit Rîmnic, în care au fost mulţi din acelaşi neam 74 
şi biserica se mai păstrează încă, dar nu ştiu cum se spune că s-au făcut 
schismatici; însă două sau trei familii au venit acum printre aceştia, aflînd 
p. 102. că ei au preot. Şi se spune // că au căzut în rătăcire în timpul fratelui 
Andrei Bogoslavic 75 . Eu n-am văzut, dar mi-au povestit aceşti catolici. Ştiu 
bine că se dădea drept episcop al Ţării Româneşti şi am văzut scrisorile 
sale şi bulele pe care le-a scris multora. 

Oraşul Argeş . Mai este un oraş numit Argeş, nu prea departe de oraşul amin¬ 
tit mai sus. Se spune că şi în acest oraş au fost catolici din acelaşi neam [= saşi] 
şi că încetul cu încetul fiind lipsiţi de preoţi, s-au făcut eretici şi schismatici, 
şi s-au pierdut aproape toţi, ceea ce e un lucru de plîns. Toate aceste oraşe 


72 Vaiachi, în sensul de: schismaticii. 

73 Port ano, 

74 Saşi. 

75 Vezi biografia lui în acest volum. 

sînt aproape de munţi şi de hotarele Ungariei 76 ; şi cum aceştia au venit din 
acele ţinuturi, de aceea trag uşor într-acolo. 

Plecînd din Cîmpulung spre Tîrgovişte, ne-a însoţit acel părinte misio¬ 
nar 77 pentru că noi nu cunoşteam drumul, şi am sosit la Tîrgovişte pe la 
ora 22 (?). Domnul pleca tocmai în aceeaşi dimineaţă spre a se duce la 
Brîncoveni — locul său de obîrşie — şi astfel n-am avut prilejul să vor¬ 
besc cu el. Mă gîndeam să săvîrşesc ceea ce aveam de făcut şi să plec, fără 
să mă mai întorc altă dată. Dar catolicii de aici au stăruit atîta, încît le-am 
făgăduit să mă întorc iar, ei invocînd printre alte motive, faptul că nu 
puteau să-şi sfinţească biserica în lipsa domnului 78 . Apoi, nici altarul nu era 
gata, şi nici altele. Iar eu văzînd toate acestea şi mişcat de rugăminţile lor, 
m-am hotărît să las toate lucrurile pe care le adusesem pentru sfinţirea bise¬ 
ricii, întrucît împrumutasem de la biserica din Chiprovaţ, pluvialul, tunica 
şi felonul şi mantia episcopală, deoarece în Turcia n-aveam nevoie de aceste 
lucruri, neavînd posibilitatea acolo de a oficia după ritul pontifical. Am lăsat 
numai mitra, dacă ar fi nevoie de ea cînd s-ar face vreo confirmare în vreun 
loc oarecare. Mai întîi am vizitat această localitate Tîrgovişte, cum voi arăta 
mai jos. 

Tîrgovişte , oraşul în care îşi are reşedinţa domnul Ţarii Romaneşti 

Ziua de 1 septembrie 1640. Am vizitat Tîrgovişte, un oraş fără ziduri 
<de apărare>, în care se află reşedinţa domnului Ţării Româneşti — deşi 
mai are o reşedinţă la Bucureşti. <Tîrgoviştea> este aşezată într-un şes între 
două rîuri; unul trece prin oraş şi se numeşte Ialomiţa, iar celălalt <curge 
ceva> mai departe şi se numeşte Dîmboviţa; amîndouă sînt rîuri mari. Pe 
cel care trece prin oraş sînt multe mori bune 79 ; şi de cealaltă parte a rîului 
care trece prin oraş sînt dealuri acoperite cu vii. Această regiune este bogată 
în grîne, poame, vite şi altele, întocmai ca şi alte locuri din Ţara Româ¬ 
nească. Munţii sînt la vreo trei sau patru mile de acest oraş sau poate ceva 
mai mult. Locuitorii acestui oraş sînt mai şlefuiţi decît ceilalţi de prin alte 
părţi din Ţara Românească, deoarece, oraşul este cercetat de multă lume, el 
fiind reşedinţa domnească, după cum am amintit mai sus. Casele şi palatul 
domnului nu sînt clădiri de mare preţ, dar sînt încăpătoare. Curtea domnu¬ 
lui este chiar mare, înconjurată toată cu ziduri, avînd porţi de fier; deasupra 
porţii un turn mare, iar de o parte şi alta a porţii stau străjile ziua şi noap¬ 
tea. Lîngă palat, în partea de sus 80 , pe malul rîului se află grădina domnului. 


76 Adică ale Transilvaniei. 

77 Giovenale Falco. 

78 Despre care biserică este vorba? Vezi mai jos, după n. 87, descrierea bisericii fran¬ 
ciscane de la Tîrgovişte. 

79 Di bon costo . 

80 Appresso ti palazzo deiîa parte di sopra. 


213 


www.dacoromanica.ro 



p. 103 


Aici, în acest oraş, se află biserica şi mănăstirea 81 închinată Maicii Dom¬ 
nului; lungă de 20 de paşi şi lată de 10; este un singur altar care nu e 
sfinţit şi se slujeşte pe piatra sfîntă, pe care am pus eu să o deschidă, şi 
nu erau nici un fel de moaşte înăuntru şi am pus eu moaşte. 

Icoana sau chipul de la altar este al Maicii Domnului iar de o parte 
şi de alta sînt Sf. Francisc şi Sf. Dominic. Nu se păstrează sfintele daruri, 
nu este cristelniţă. în partea dreaptă sub clopotniţă se află sacristia, dar nu 
se găseşte nimic întrînsa 82 ... Este o clopotniţă mare, lipită de biserică cu 
două clopote şi dedesubt, într-o parte, este sacristia cum am spus mai sus. 

Această biserică este foarte veche şi era aproape să se prăbuşească, dar 
acum au renovat-o şi i-au schimbat lemnăria de deasupra, împreună cu aco¬ 
perişul. Pe dinăuntru este neagră de tot din cauză că anul trecut, domnul, 

prinzînd în război 83 500 de moldoveni, care erau aproape toţi răniţi, i-a 
adăpostit în biserica noastră şi fiind frig, au făcut atîta foc în biserică, de 
părea o bucătărie. Au mai curăţit-o puţin, dar se mai cunosc încă bine 
urmele. în această împrejurare s-au arătat aceşti schismatici mari vrăjmaşi 
ai bisericii noastre catolice .. . 

Această biserică nu este sfinţită, căci nu se găseşte nici o urmă nici 
măcar despre sfinţirea altarului. 

Casa sau mănăstirea este lipită de biserică; mai sînt acolo două case 
şi un loc frumos împrejur iar alături o grădină sau vie frumos orînduită. 
Mai au încă două vii, în care se mai cultivă mere şi alte fructe, dar au 
nevoie de a fi gospodărite 84 . Au avut sub mănăstire un sat 85 , dar acum nu 
mai este nimic acolo, pentru că au fugit toţi locuitorii, mi se pare că mai 

sînt doi oameni care vin din cînd în cînd pe la mănăstire pentru munci 

casnice. 

Acest locaş n-a avut niciodată vreo stabilitate religioasă, adică n-a apar¬ 
ţinut aceluiaşi ordin religios, ci după cum spun aceşti catolici (localnici), 
cine venea şi găsea că nu era nimeni aici, intra şi făcea slujbă şi se îngrijea 
de biserică şi apoi cînd voia, pleca mai departe. 

Se spune că au fost aici călugări franciscani din Ungaria, şi călugări 
dominicani, şi eu ştiu <de vremea> cînd stăteau aceia de la custodia Bul¬ 
gariei, şi acuma sînt aici părinţi minoriţi conventuali. Era acum mai mare 
peste ei părintele Francesco din Castro, comisar în Ţara Românească. El 
pleacă la Constantinopol şi mai rămîne un singur părinte, şi astfel în toată 


81 Mănăstire franciscană. 

82 Se înşiră mai departe puţinele obiecte de cult din sacristie. 

83 în lupta de la Ojogeni, pe Prahova (1639). 

84 Hanno bisogno del governo. 

85 Se cunosc două sate în posesiunea mănăstirii: Şotînga şi Bezdad. Vezi I o r g a, op. cit., 
p. 27. 

Ţara Românească nu sînt acum decît doi părinţi, unul la Cîmpulung şi altul 
la Tîrgovişte. în această localitate sînt aproape o sută de suflete de catolici 
care iau împărtăşania şi toţi sînt de la curtea domnului; unii sînt soldaţi, 
alţii negustori; ei sînt de neamuri diferite, poloni, unguri, slavi, sau sîrbi 
şi alţii, şi dintre ei sînt foarte puţini care au familie. Cînd domnul stă în 
această localitate, catolicii sînt în număr mai mare, iar cînd se duce să stea 
la Bucureşti, rămîn foarte puţini aici, totuşi niciodată nu lipsesc catolicii. 

Vechea mănăstire a ars, nu ştiu cum, aşa că sînt numai două case pen¬ 
tru adăpostirea a două sau trei persoane. într-una locuieşte un polon, secre¬ 
tarul 86 domnului, cu familia sa; deşi e catolic, el îi supără mult pe acei bieţi 
părinţi, şi nu i se poate zice nimic, pentru că aşa vrea domnul. Am confir¬ 
mat aici pe un tînăr polon care fusese arian, şi a fost botezat de susnumitul 
părinte comisar. Am oficiat slujba după ritul pontifical şi au luat parte la 
slujbă toţi acei catolici care erau în localitate, şi printre ei şi un căpitan 
ungur, care ştia // foarte bine latineşte. 

Aproape de piaţă se mai află o altă biserică mare şi frumoasă, care 
este a catolicilor noştri, închinată Sfîntului Francisc 87 . Dar este ruinată, n-au 
mai rămas decît zidurile. E lungă de peste 40 de paşi şi lată de 14, are 
ferestre mari, făcute din piatră albă în formă de cruce şi o clopotniţă mare, 
ca o fortăreaţă. Această biserică stă părăsită; într-o parte chiar s-au lăsat 
puţin zidurile. Mi se spune că un român clădea o biserică în alt loc şi înce¬ 
puse să ia piatră şi alte materiale de la această biserică şi catolicii noştri 
văzînd acest lucru s-au plîns domnului, care a şi dat îndată poruncă să nu 
se mai atingă nimeni de nimic. 

Sînt peste 4 000 de case de schismatici, ceea ce înseamnă peste 20 000 
de suflete de diferite neamuri. Dar cei mai mulţi sînt românii, apoi urmează 
sîrbii, bulgarii şi alte neamuri care vin din părţile Turciei ca să intre în 
slujba domnului, precum şi cei care n-au putut rămînea în Turcia, fie din 
cauza prigonirilor, fie că s-au făcut vinovaţi de ceva, şi care au fugit cu 
familiile lor în această ţară, şi astfel la curte cei mai mulţi sînt slavi. 

Schismaticii au în acest oraş 60 de biserici — afară de mănăstiri — şi 
o mănăstire mare şi o biserică frumoasă, acoperită toată cu plumb, în care 
se află reşedinţa mitropolitului 88 ; sînt şi alte mănăstiri prin păduri şi munţi, 
în cuprinsul curţii domnului se află două biserici nu prea mari. Această 
localitate este reşedinţă mitropolitană, mitropolitul locuieşte cu călugării în 


86 Starzawski. 

87 Vezi Pavel Chihaia, Monuments romans et ţothtques du XIII e au XVI e siecle en 
Valachie, în Rev. roum. d’hist. de l’art, t 5/1968 p. 53. 

88 Arcivescovato. Mitropolia, a cărei construcţie a fost începută de Neagoe Basarab la 1515, 
continuată de Radu de la Afumaţi şi terminată de Radu Paisie pe la jumătatea secolului al 
XVI-lea. 

mănăstire şi ţine aici o curte aşa de mare şi servitori şi călugări, diaconi şi 
alţii la curtea sa, adică la mănăstire, ca şi cînd ar fi în mijlocul Italiei 89 . 

... Afară din oraş, într-o vale din apropierea viilor se află o mănăstire 
de maici 00 şi o biserică frumoasă. Dar aceste călugăriţe nu sînt claustrate, 
nu ştiu să citească, nu recită slujba ci s-au adunat acolo nişte bătrîne care 
nu mai sînt de nici un folos în lume, şi stau acolo, deţin atîtea posesiuni 91 
şi merg unde au poftă,* într-un cuvînt, este un lucru nepotrivit şi lipsit de 
bună cuviinţă, măcar că sînt bătrîne. 

Se mai află în acest oraş mulţi greci, toţi negustori care merg în fie¬ 
care an cu ceară la Veneţia 92 , şi alţii se duc în Germania şi Polonia şi în 
toată Turcia şi sînt negustori bogaţi şi puternici. Mai sînt şi mulţi negustori 
armeni de neam, care vin de la Constantinopol şi din alte părţi ale Turciei; 
ei n-au biserică în aceste ţari, şi mulţi vin la biserica noastră, mai ales acei 
care vin din Polonia, pentru că au mai multă încredere în ai noştri decît în 
schismatici. Părinţii de aici mi-au spus că aceştia aduc tămîie la altar sau 
orice alte lucruri de trebuinţă pentru cult, căci armenii cînd sînt buni, sînt 
foarte evlavioşi. Pot vorbi din experienţă de multe neamuri aşa cum le-am 
văzut în multe rînduri. 

Oraşul Bucureşti şi aşezarea sa. Ziua de 3 septembrie 1640. Am vizitat 
Bucureştii, oraş fără ziduri înconjurătoare, aşezat într-o cîmpie prin care 
trece un rîu mare numit Dîmboviţa. Este un ţinut foarte bogat în grîne şi 
îmbelşugat în vite de tot felul, în vin şi mulţime de fructe. Are peşte din 
belşug, fiind la vreo 30 de mile de Dunăre şi încă şi mai aproape de unele 
105 lacuri 93 . Acest oraş are toate pieţele şi // străzile podite cu un fel de poduri 
de lemn, pentru că fiind în cîmpie, în timp de ploaie se face mult noroiu, 
şi caii şi căruţele şi oamenii merg prin pieţe şi pe străzi, pe asemenea poduri. 
Palatul domnului 94 se află pe malul rîului; o parte din palat se întinde 
chiar peste rîu, şi trebuie să treci prin palat ca să mergi în grădina, care 
se află pe celălalt mal al rîului. Palatul domnesc nu este deloc frumos şi 
este mai de grabă lăsat în părăsire; pe unde se întindeau mai înainte ziduri 
înconjurătoare, au închis locul acum cu uluci de lemn, şi locuinţa în care 
stă domnul este destul de umilă. Deasupra porţii de la curte se află un turn 
în care soldaţii stau tot timpul de strajă. în afara curţii se află închisoarea, 
făcută din lemn. 


89 Se subînţelege comparaţia pe care o face cu situaţia misionarilor abia toleraţi de 
turci la Chiprovaţ. 

90 Mănăstirea Viforîta. 

91 Tengono tonte possessioni. 

92 Probabil că printre aceştia se număra şî Locadello. 

93 Se referă, desigur, la lacul Greaca, pe malul Dunării, la sud de Bucureşti. 

94 Curtea veche. 

Mai înainte domnul ţării şedea mereu în acest oraş, iar acum s-a mu¬ 
tat la Tîrgovişte, — deşi din cînd în cînd mai vine şi aici — unde a stră¬ 
mutat pe toţi ostaşii săi care locuiau în acest oraş împreună cu familiile şi 

tot avutul lor. Cînd ne aflam noi la Tîrgovişte, tocmai îşi clădeau casele; 
dar ce case? O mică împrejmuire de gard, de jur împrejur lipit pe din afară 
şi pe dinăuntru cu lut framîntat şi cu o portiţă, şi atîta tot; nu fac prea 
mare cheltuială cu construirea caselor. 

în acest oraş catolicii n-ar fi avut biserică dacă nu ar fi ridicat una 
cîţiva negustori, mai ales un veneţian <care> a cheltuit mai mult decît 

toţi 95 . A fost înălţată în cinstea Maicii Domnului de la Cârmei 96 ; e lungă 

de 10 paşi şi lată de 5 paşi şi este făcută cu o boltă 97 , cu două ferestre şi 
o uşă. Altarul nu era încă construit; făcuseră unul de pămînt, dar se dă- 
rîmase. 

Au pus să se zugrăvească o icoană 98 a Maicii Domnului pentru altar, 
dar deşi pictorul era bun n-a ştiut cum să înfăţişeze pe Sf. Francisc şi pe 
Sf. Anton de Padova, care stau de o parte şi de alta a Maicii Domnului; 
a făcut pe Sf. Francisc bătrîn cu barba albă, iar pe Sf. Anton, slab la chip 
parcă ar fi Sf. Bernardin". Maica Domnului este bine înfăţişată, stă în 
picioare şi ţine copilul în braţe. 

Biserica n-a fost sfinţită pentru motivele pe care le-am arătat în altă 
parte 100 , şi vor s-o tîrnoseasca acuma, dar biserica n-are nici un fel de 
venituri şi n-are felon, nici potir, nici liturghier, nimic din cele de trebuinţă 
pentru oficierea liturghiei. Nu are preot, dar vine unul de la Tîrgovişte, 
cale de 40 de mile, şi trebuie să aducă cu sine potirul şi felonul. Nu sînt în 
acest oraş decît două familii de catolici, care fac 10 suflete în total, dar fiind 
un oraş comercial şi mai mare decît toate celelalte <oraşe> care se află 
în Ţara Românească, se găsesc totdeauna catolici, şi cînd stă aici domnul, cei 
care sînt la curtea <sa> vin la această biserică, nemaifiind alta în acest 
oraş. 

Se spune că se află aici, 12 000 101 de case de ale schismaticilor, ceea 
ce ar face mai mult de 100 000 de suflete 102 ; au 100 de biserici ale lor şi 
multe mănăstiri. Episcopia nu se află aici. 

Cînd intri în oraş, venind dinspre Dunăre, se vede o movilă şi deasupra 
ei o cruce de piatră albă, acoperită în întregime cu inscripţii în buchii sîr- 


95 Locadello. 

96 Madonna del Car mine: după muntele Cârmei — în Liban. 

97 Fornace (= fomice). 

98 Probabil un triptic. 

99 Bernardin, călugăr franciscan din Italia (1380—1444). 

100 y ez ; mai sus, p. 201, n. 18. 

101 De observat disproporţia dintre cifrele date pentru Bucureşti (12 000 de case de orto¬ 
docşi), Cîmpulung (400 de case) şi Tîrgovişte (4000 de case)! 

102 Socotind adică 8 suflete de fiecare casă. 

beşti 103 . Această movilă a fost ridicată cu trupurile morţilor, cînd acest 
domn Matei a cîştigat o luptă pentru stăpînire, împotriva moldovenilor şi 
a tătarilor 104 ; în amintirea acelei biruinţe, a poruncit să se strîngă toţi mor¬ 
ţii la un loc, şi i-a acoperit cu pămînt, şi a pus deasupra crucea pe care 
a scris povestirea biruinţei lui şi numele morţilor care sînt îngropaţi sub 
cruce etc. 

Părintele comisar al Ţării Româneşti, misionar apostolic, care a fost 
cîtva timp misionar în Moldova, mi-a spus că în Moldova sînt vreo 30 de 
biserici catolice, dar în diferite localităţi, şi o mănăstire la Iaşi, şi mulţi 
catolici, care n-au preot, şi spune că episcopul de Bacău 105 nu vine niciodată 
în Moldova; ba chiar mi-a spus că venind acela odată în Moldova, la întoar¬ 
cerea sa în Polonia, după ce a trecut un rîu care este la hotar, cînd a fost 
de partea cealaltă s-a întors <cu faţa> spre Moldova, şi coborînd din tră¬ 
sura, a sărutat pămîntul cu gîndul să nu se mai întoarcă niciodată acolo. Se 
zice că el este un nobil polon, care trăieşte bine(?) 106 , şi care nu e învăţat 
să sufere. De aceea mă gîndesc că dacă nu vrea să vină în Moldova, care 
este mai aproape de Polonia, cu atît mai puţin ar veni în Ţara Româ¬ 
nească 107 , întrucît după cum mi s-a spus, aceasta se află la o depărtare de 
15 zile de drum şi poate şi mai mult. Poate că numitul părinte va fi scris 
Sacrei Congregaţii despre această stare de lucruri din Moldova. 

Am atins aceste lucruri aici, aşa cum le-am aflat de la alţii; mi le-au 
povestit întocmai chiar polonii care cunosc foarte bine pe acest episcop, şi 
chiar dacă ar mai veni în Moldova, nu va veni în Ţara Românească, în 
primul rînd pentru că este departe şi în al doilea rînd pentru că drumul este 
plin de primejdii, şi cei doi domni trăiesc în cea mai mare duşmănie unul cu 
altul. De aceea, ţin de a mea datorie să spun tot ceea ce am văzut şi am 
auzit de la alţii, şi sacra Congregaţie va cugeta la ce va fi de făcut pentru 
mîntuirea sufletelor catolicilor 108 şi pentru propovăduirea sfintei credinţe 
catolice etc. 109 


103 Adică chirilice. 

104 Lupta a avut loc la 4 noiembrie 1632, împotriva lui Radu, fiul lui Alexandru 

Iliaş, care venea cu trupe de moldoveni, tătari şi boieri munteni pribegi în Moldova, 
ca să ocupe tronul. Pentru lupta de la Plumbuita (25 octombrie 1632), vezi cronica lui 
Radu Popescu, ed. C. Grecescu, Bucureşti, 1963, pp. 95—96. 

105 în acel moment era un episcop polon absenteist Ioan Baptista Zamoyski, episcop de 

Bacău din 1633. 

106 Sta commodo. 

107 BakSic se preocupă de situaţia sa proprie faţă de Ţara Românească. în eventuali¬ 
tatea apariţiei lui Zamoyski (episcop de Bacău şi de Argeş) în inspecţie, rolul lui Bak^ic 

înceta. 

108 De pe acum se gîndea la o eventuală călătorie în Moldova. 

109 Cînd a scris această dare de seamă BakSic era doar episcop de Gallipoli şi coadjutor 

al episcopului de Sofia Marinov. După moartea acestuia a trecut automat în locul lui ca 
episcop de Sofia. Curînd scaunul episcopal a fost înălţat la rang arhiepiscopal. 

DARE DE SEAMĂ DESPRE MOLDOVA 110 

1641 // p. 100 

Sfîrşitul relaţiei despre vizita monseniorului 
Pietro episcop al Sofiei , în Bulgaria şi 
relaţia întreagă despre vizita lui 
în <Moldova> 

în relaţiunea din anul trecut am descris cît 
am putut mai bine Bulgaria şi Ţara Românească — iar acum călătorind 
din nou prin Bulgaria pentru a merge în Moldova, am ţinut să descriu 
această călătorie pe care am făcut-o prin ţara Bulgariei, în drum spre Mol¬ 
dova, după cum se va vedea mai jos. 

Am plecat din Chiprovaţ, reşedinţa mea, la 22 august 1641, şi am sosit 
a doua zi la Sofia, unde am fost primit cu multă dragoste de domnii negus¬ 
tori ragusani, cu care am mers apoi spre Provadia, unde am sosit la 8 sep¬ 
tembrie. De la Provadia am mers cale de cinci zile bune pînă la Babadag 111 , 
avînd mereu în dreapta Marea Neagră, iar în stînga Dunărea, şi în acest 


11U Traducerea s-a făcut după textul italian publicat de Gh. Vinulescu, Pietro Diodato 
e la sua relazione sulla Moldav/a (1641) în „Dipl. Ital.", IV, p. 100 ş. u. Titlul a fost 
adăugat de secretariatul Congregaţiunii „De Propaganda Fide“. 

111 Baba. 

drum lung de cinci zile nu întîlneşti măcar un oraş sau sat de creştini, nici 
catolici, nici schismatici; sînt numai turci care nu cunosc altă limbă în 
afară de cea turcească. Această provincie se numeşte Dobrogea 112 şi nu se 
găsesc aici nici munţi, nici dealuri, nici păduri, nici măcar rîuri şi izvoare; 
este numai şes întins. Turcii de acolo folosesc, în loc de lemn de foc balega 
boilor şi a vacilor, pe care o usucă la soare; pentru apă au puţuri adînci 
de 60 pînă la 70 de paşi mari, şi scot apa cu multă osteneală cu bur¬ 
dufuri făcute din piele de bou învîrtind cîte patru oameni deodată nişte 
roţi 113 . Au un mare număr de vite, atît cai, cît şi boi, vaci şi oi. Sînt pri¬ 
mitori faţă de străini. Casele lor sînt mici şi acoperite cu paie; pîinea o 
coc în spuza de baligă de bou. Se găseşte din belşug grîu şi meiu. Se află 
pe aici tîlhari, care pîndesc la drumul mare, ca să poată ucide pe trecători 
şi să-i jefuiască de ce au asupra lor; printre ei se găsesc militari şi oameni 
bogaţi, ca spahii şi ieniceri şi alţii de felul acestora; după vorbă se vede că 
sînt neciopliţi, iar la chip sînt urîţi. 

în această ţară se cresc boi şi cai foarte iuţi; ţin şi cămile care sînt 
de altă rasă decît cele din Orient; acestea au pe spinare două cocoaşe, una 
mai în faţă şi alta mai înapoi şi sînt aşa de înalte că le iei drept movile 
şi pare că natura însăşi le-a pus un samar în spate; cînd merg, cocoaşele joacă 
fiind moi, şi nu pot purta poveri ca alte cămile, ci trag la jug, şi sînt folo¬ 
site la arat etc. 

în această provincie Dobrogea, se află peste 20 de sate de tătari, veniţi 
din Ţara tătărască şi păstrează şi astăzi datinele tătăreşti, vorbesc limba tă¬ 
tară şi se îmbracă în port tătăresc, se hrănesc cu carne de cal şi beau lapte 
de iapă şi mai fac şi alte lucruri după obiceiurile acelora. Toate aceste sate 
nu dau nimic sultanului; locuitorii lor sînt datori doar să trimită un număr 
de oameni la război, iar de alte sarcini sînt scutiţi, fiind mahomedani. 

Dobrogea este aşezată între Marea Neagră şi Dunăre; în toată această 
provincie nu se găseşte nici un creştin, fie schismatic sau catolic, decît în 
apropierea ţărmului Mării Negre şi al Dunării. întinderea Dobrogei este de 
şase zile în lungime, iar în lăţime de trei şi pe alocuri mai mult, pe măsură 
ce Dunărea se apropie de vărsarea ei în Marea Neagră, toată ţara fiind un 
şes întins.După ce ai ajuns la Babadag, oraş care se află la o depăr¬ 

tare de patru mile de lacurile Mării Negre, o iei către miazănoapte, pentru 
a ajunge în Moldova ... De la Provadia pînă la Babadag nu mai sînt nici 
păduri, nici pometuri, nici vii, nici dumbrăvi, totul este un şes întins, cu 
holde de grîu, meiu şi ovăz, ce se produc în Dobrogea în mare cantitate. 


112 Dobruca. 

113 Tirando quatro uomini insieme certe rote et ingent loro. 


220 


www.dacoromanica.ro 





In localităţile din Dobrogea, locuite de turci se face un fel de băutură 
de meiu, pe care o numesc „busa“ 114 , este albă şi fermentată şi se pot îm¬ 
băta cu ea, ca şi cu vin, şi o beau în loc de vin. Tătarii apoi fac un fel 
de băutură din lapte de iapă 115 , şi o beau, dar aceasta nu e la îndemîna 
oricui. 

în toate aceste provincii nu se mai găsesc hanuri la drum, de aceea 
se doarme în cîmp, şi noaptea trebuie să stea <cineva> de strajă pentru 
paza cailor, a bagajelor şi <chiar şi> a vieţii. Trebuie să iei de acasă mîn- 
care şi celelalte lucruri de trebuinţă, cu alte cuvinte, trebuie să-ţi iei casa 
cu tine. Aceasta este situaţia aproape în toată Turcia. 

Am făcut prin această regiune 20 de zile, adică de la Chiprovaţ pînă 
la Babadag şi de la Babadag pînă la Dunăre, de unde am trecut în Moldova; 
în această regiune nu se găsesc catolici, ci numai schismatici şi turci; totuşi 
prin oraşe se găsesc negustori catolici, iar pe malul Dunării, în împrejurimile 
Nicopolei, cîteva sate de pavlichieni, despre care am dat relaţii în anul 
trecut. 

/Despre Babadag] 

17 septembrie , 1641, Am vizitat Babadagul, oraş deschis aşezat în 
vale, la poalele unuijnunte. Către răsărit se află Marea Neagră şi lacurile 116 
pe care le face Dunărea străbătînd acele locuri şi se văd din oraş, precum 
şi un alt lac, nu prea mare, la o jumătate de milă de oraş 117 ; şi aceste lacuri 
sînt pline de tot felul de peşti. în jurul oraşului sînt multe vii şi tot felul 
de pomi roditori. Se află aici un turn clădit de un paşă 118 , spre a se putea 
adăposti acolo la nevoie, pentru că deseori vin în aceste regiuni ale Mării 
Negre cazacii ca să prade şi de aceea tot timpul sînt ţinuţi anume oameni 
care să facă de strajă la ţărmul mării. 

în acest oraş, turcii ţin în mare cinste un mormînt 119 lung, într-o mos¬ 
chee, înconjurat cu candele şi cu sfeşnice în care ard luminări de ceară; şi 
se află acolo mulţi dervişi, călugări de ai lor, care se canonesc mult, umblă 
desculţi, aproape goi şi duc o viaţă austeră. Ţin în comun tot ce au; au 
moşii, sate, servitori şi supuşi şi un foarte mare număr de oi, boi, vaci şi 


114 Bere pregătită din meiu. 

115 Cumîs. 

118 Lacurile Razim, Sinoe etc., care însă nu sînt formate de Dunăre, ci de mare. 

117 Lacul Babadag. 

118 De pus în legătură cu cetatea pornită din însărcinarea sultanului Murad al IV-lea 
de către Kodja Kenan-paşa. Lucrările au fost oprite după mazilirea lui Kenan-paşa. Vezi 
Evlya Celebî Seejahattiame, 111, p. 363. 

119 Mormîntul lui Sari Saltîk Baba datează din 1484. Evlya Celebî, care a fost la 
Babadag în l65l, menţionează mănăstirea (tekke) a lui Sarî Saltîk Baba de care era 
lipită Ulu Djami, clădită de Baiazid al II-lea; vezi Evlya Celebi, p. 364. 

cai. Din iubire faţă de dumnezeu, sînt primitori cu străinii. Aceia care intră 
în moschee ca să vadă mormîntul trebuie să dea ceva de pomană şi nu lasă 
pe nimeni să intre cu încălţămintea în picioare. Se mai povesteşte o min¬ 
ciună mare; ei lasă adică să se înţeleagă că trupul acela ar fi al Sf. Nicolae, 
pe care-1 numesc în limba lor Sarî Saltîc Baba 120 . Şi mai spun şi altă min¬ 
ciună, anume că acel trup ar umbla noaptea, şi de aceea îi pun aproape în 
fiecare seară încălţăminte la îndemînă; această încălţăminte o cumpără 
nobilii, şi este fericit acela care se poate bucura de favoarea de a cumpăra 
el încălţămintea; şi mai <spun> încă alte năzdrăvănii de felul acesta, pe 
care nu e nevoie să le povestesc aici. Am observat la ei, cum am amintit 
mai sus, că se supun la foarte mare canon; se îmbracă în postav alb grosolan, 
unii din ei umblă goi, acoperindu-şi doar părţile ruşinoase, păstrează cu 
mare grije tăcerea. Au un singur superior, pe care îl ascultă în toate pri¬ 
vinţele. Turcii au pentru acel mormînt, ca şi dervişii, o foarte mare veneraţie. 

în oraşul Babadag am găsit 10 suflete de catolici pentru împărtăşanie; 
şi uneori vin negustori ragusani, de care au fost educaţi aceşti creştini, care 
chiar sînt ragusani 121 şi unii dintre ei au fost schismatici, şi slujind în casele 
numiţilor negustori, au trecut la legea catolică. Am botezat un copil de 
6 luni, şi o copilă de 8 ani, am absolvit pe un om excomunicat de 4 ani, 
dîndu-i un canon mîntuitor şi am confirmat trei inşi. Aceşti creştini nu au 
biserică, nici preot şi n-au nimic pentru a oficia slujba. Cîte odată vine 
preotul din Provadia, la un an sau doi. 

Case de schismatici sînt peste 60, cu aproape 450 de suflete; au o 
biserica de lemn, acoperită cu paie, închinată Sf. Paraschiva sau Sf. Vineri, 
pe care bulgarii o numesc Petka 122 . 

Sînt 20 de case de armeni cu 120 de suflete, n-au biserică, dar au 
preot şi se închină în case, ca şi ai noştri. 

Sînt peste 2 000 de case de ale turcilor cu peste 10 000 de suflete; au 
20 de moschei, dintre care una fusese catedrală <creştină>, iar astăzi îşi 
păstrează forma de biserică clădită în cruce, deasupra cu două turle 123 ; atît 
doar că turcii au scos crucile de pe biserica construită după obiceiul vechi 
şi au clădit alături turnul de pe care se strigă credincioşii la rugăciune. în 
vremea cînd Mihail, domnul Ţării Româneşti devasta Turcia 124 a lovit-o cu 
bombarde şi astăzi se află dărîmată. 


120 Acest derviş turc era considerat ca sfînt „bektaş“. Sub influenţa credinţelor creştine 
Sarî Saltîk, făcător de minuni întocmai ca şi sfinţii bizantini, este confundat cînd cu Sf. 
Spiridon cînd cu Sf. Gheorghe sau Sf. Ilie; iar în cazul de faţă cu Sf. Nicolae. Cf. Encyclo- 
Şed'ie de Vlslam IV, pp. 177—178 şi 1018. 

121 Anzi son o raguseî (?) 

122 Diminutiv care corespunde zilei de vineri, a cincea din săptămînă (piatniţa). 

123 In text: capele = cupole, adică turle. 

124 în 1596, la atacul cetăţilor turceşti de pe malul drept al Dunării. 


222 


www.dacoromanica.ro 



în apropierea acestui oraş se află multe sate şi oraşe de bulgari, care 
vorbesc însă şi turceşte şi româneşte, şi sînt şi ortodocşi şi mahomedani. Pe 
ţărmul mării şi al Dunării se găseau oraşe etc., dar au fost toate distruse 
şi nu se mai cunosc din ele decît zidurile ruinate. Aceşte aşezări omeneşti, 
sau mai bine zis aceşti oameni, trăiesc mai cu seamă din pescuit, căci se 
scot cantităţi foarte mari de peşte. 

Nu mai scriu despre alte locuri, deoarece am relatat anul trecut des¬ 
pre toate aşezările din Bulgaria, care ţin de jurisdicţia noastră, şi îndeosebi 
despre acelea în care se găsesc catolici, şi trec deci la Moldova. Am sosit 
aici <în Moldova> după două zile de la plecarea din Babadag, călătorind 
însă o zi şi aproape toată noaptea şi, la fel, şi ziua următoare, şi am trecut 
Dunărea la Galaţi, cea dintîi localitate din Moldova. 

Toate regiunile despre care am vorbit se străbat cu mari primejdii din 
cauza răufăcătorilor; în tot ceasul eşti în aşteptarea morţii; în drum se văd 
pretutindeni morminte de oameni care au fost ucişi, şi acest fapt bagă 
spaima în trecători, de aceea trebuie să călătoreşti bine însoţit, să umbli 
înarmat şi să ai cai buni ca la mare cumpănă să poţi ori să fugi, ori să-ţi 
aperi viaţa. Noi din mila lui Dumnezeu am călătorit în pace, mergînd pînă 
la Dunăre în tovărăşia domnilor negustori de la Ragusa. 


VIZITAREA APOSTOLICA A MOLDOVEI 125 

1641 

Provincia Moldova este aşezată între Ţara Românească, Transilvania, P- 104 
Polonia şi Ţara Tătărească, avînd în răsărit Ţara tătărască 126 la miazăzi 
Turcia, la apus Ţara Românească şi Transilvania, iar la miazănoapte Ru¬ 
sia 127 sau Polonia. Această provincie are o aşezare foarte frumoasă, nu este 
nici prea şeasă, nici prea muntoasă, este presărată cu codri, dumbrăvi, cîmpii, 
dealuri şi munţi nu prea înalţi, astfel încît în toată ţara umblă căruţe şi nu 
se slujesc de cai pentru purtatul poverilor <pe spinare>, ci de care, ţara 
fiind bine proporţionată şi întocmită. 

Provincia este bogată în fructe, grîne şi peşte, este bogată în vaci, 
boi, oi, miere şi unt; cresc cai foarte frumoşi şi de preţ, iar la turci sînt 
la mare preţ caii moldoveneşti. Este o ţară foarte bogată în rîuri şi ape 
curgătoare, între altele sînt două rîuri mai mari, unul se numeşte Prut şi 
vine din Polonia, iar în apropierea Dunării desparte Moldova de „Tartaria 


125 Ibidem, p. 104 şi urm. 

126 Han atu 1 Crimei i. 

127 Rusia Roşie (mai tîrziu Galifia). 

105 


Mică“ 128 , în care sînt tătari numiţi ai lui Cantemir 129 , care au fost alungaţi 
în anii trecuţi de hanul cel mare 130 apoi Cantemir a fost ucis de sultan 131 
şi locurile acelea au rămas pustii. Acum încep din nou să vină tătari şi să 
se aşeze în locurile acelea, după cum mi-au spus creştini din partea locului, 
care fiind vecini, au legături cu ei. Al doilea rîu se numeşte Şiret şi desparte 
Moldova şi Ţara Românească în apropierea Dunării; acest rîu vine din 
Transilvania 132 . 

Această ţară a Moldovei nu este prea mare; întinderea ei este cam de 
opt zile în lungime, sau poate ceva mai puţin, şi de patru-cinci zile în 
lăţime, după cîte am putut să-mi dau seama, şi după cum mi-au spus local¬ 
nicii, şi nu este pustie ca Ţara Românească; această provincie este mai bine 
populată. 

Moldova plăteşte tribut sultanului (după cum se spune) cîte o sută de 
mii de scuzi 133 în fiecare an, în afară de sumele ce se dau vizirilor şi paşa- 
lelor, şi domnul e obligat să trimită soldaţi la război pe cheltuiala sa, cînd 
îi porunceşte sultanul. Dar turcii nu se amestecă de loc în conducerea ţării, 
domnul este liber să facă din ţara sa orice, nestingherit: să judece, să co¬ 
mande, să osîndească la moarte chiar şi pe boierii săi sau să-i slobozească» 
într-un cuvînt este liber să facă tot ce-i place, dacă vrea chiar şi fără sfa¬ 
tul <divanului> ca şi domnul Ţării Româneşti. 

Domnul care domneşte acum se numeşte Vasile Vodă 134 ; Domnul şi 
boierii sînt bogaţi, dar ţăranii şi poporul 135 suferă pentru că sînt împilaţi 
de dări, zi de zi. 

Toată provincia este schismatică, ţine de ritul grec, în afară de puţini 
catolici care se găsesc în ţară, cum se va vedea mai jos. Moldovenii vor- 


128 Minor Tartaria. Adică de Bugeac, unde au fost aşezaţi tătari poate de pe la 

mijlocul secolului al XVI-lea; sînt amintiţi întîia dată la 1601. Cf. N. Iorga, Studii 

istorice asupra Chiliei fi Cetăţii Albe, Bucureşti, 1899, p. 246 şi urm. 

129 Cantemir, Mîrzac tătar întemeiază în Bugeac un fel de stat tătăresc, independent de 

Hanatul Crimeii, cu care se afla de cele mai multe ori în duşmănie. Faţă de turci, care îl 

numiseră după războiul de la Hotin paşă de Silistra pentru cîtăva vreme şi guvernator al 
ţărmului Mării Negre dinspre gurile Dunării {ibidem, 222), a fost destul de nesupus. 

Faţa de domnii Moldovei şi Ţării Româneşti, de la care storcea daruri sub diferite arae- 

niţări, a fost o adevărată pacoste. L-a pîrît la Poartă pe Miron Barnovschi, iar pe Moise vodă 
a venit să-l ridice din scaun etc. De capriciile sale depindea pacea dintre Polonia şi Turcia 
sau ivirea unui război general. 

130 Inaiet Ghirai, hanul tătarilor crîmleni (1635—1638) a strămutat cu străşnicie pe 
tătarii din Bugeac în Crimeea. 

131 Murad al IV-lea (1623—1640). Pentru uciderea lui Cantemir (1637) vezi Miron 
Cost in, Opere , 1958, p. 110. 

132 In realitate izvorăşte din Bucovina. 

133 La Bandini: 100 000 de imperiali, Codex, p. 138. 

134 Basilio Voyvodano overo como lo chiamano loro Vasilie. 

135 Sudditi e vasali, termenul de vasal avînd sens de ţăran dependent. 

besc româneşte 136 ; călugării şi preoţii lor slujesc în biserică în slavoneşte,' au 
cărţi tipărite în Ţara Moscovită şi la Veneţia. Domnul şi boierii sînt cu 
toţii schismatici, preoţii lor, ameţiţi de veninul grecilor împotriva Bisericii 
romane, sînt cei mai mari duşmani ai Bisericii romane şi ai primatului papei. 
Aproape toată ţara posteşte lunea, miercurea şi vinerea; <oamenii> o fac 
pentru că sînt siliţi, însă se sinchisesc prea puţin de legea lui Dumnezeu; 
ţin posturile şi trăiesc ca animalele (!) neştiind ce înseamnă Dumnezeu şi 
legea lui. Episcopii şi preoţii lor sînt atît de ignoranţi 137 încît puţini din 
ei — dacă nu niciunul — pot să înţeleagă ceea ce citesc, deoarece citesc 
în limba sîrbească (= slavonă) pe care nu o cunosc şi astfel nu înţeleg nimic 
nici ei, nici aceia care îi aud în biserică 138 . Spun aceasta despre aceia care 
nu ştiu altceva decît buchele slavone, dar nu cunosc limba, căci în preajma 
domnului se găsesc şi unii care ştiu cîte ceva, fiind greci; dar cît priveşte pe 
cei din ţară, aceştia sînt, aşa cum am arătat mai sus, dar cu toate acestea 
sînt foarte îndărătnici şi stăruitori în schismă. 

Moldovenii, mai ales aceia care locuiesc la hotare, sînt foarte aplecaţi 
spre furt şi tîlhărie 139 dar în timpul acestui domn se călătoreşte în sigu¬ 
ranţă, deoarece a stîrpit aproape din toată ţara pe răufăcători şi nu înce¬ 
tează de a-i urmări pentru a-i stîrpi cu totul. 

Moldovenii sînt în legătură cu polonii, ba chiar boierii îşi trimit copiii 
la studii în Polonia, şi sînt boieri care vorbesc foarte bine limba latină; şi 
acest domn a făcut în Iaşi o mănăstire 140 , în care a adus călugări din Ru¬ 
sia 141 şi ţin şcoală latinească şi aproape toţi ştiu limba latină; mai mult chiar 
stareţul 142 e un bun teolog, dar se ţine cu totul de legea grecească. Totuşi 
bunul Dumnezeu poate face, cînd va voi el, ca aceştia să cunoască adevărul, 
avînd ei cunoştinţă de cultura latină; acel stareţ are pe toţi autorii catolici 
ca de ex. Sf. Toma, Sanchez 143 şi alţii, dar pentru a fi pe placul domnului 
şi al boierilor se ţine cu totul de legea greceasca. 

Ţara este plină de biserici şi mănăstiri, are trei episcopii, doi episcopi şi 
un mitropolit 144 , care stă tot timpul la Iaşi, pe lîngă domn, cu toate că 


136 Valaccho . 

137 Pentru cultura epîscopilor vezi declaraţiile lui I. Kemeny din volumul de faţă. 

138 Autorul nu observă similitudinea cu folosirea limbii latine, tot atît de neînţeleasă îp 
slujbele catolicilor. 

139 Afirmaţie contrazisă de propria declaraţie privitoare la siguranţa călătorilor prin 
Moldova. 

140 Mănăstirea Trei Ierarhi. 

141 De la Kiev. 

142 Pare a fi vorba de Sofronie Peciaţchi, fost rector al colegiului din Chiev. N. I o r g a, 
Istorra tnvâţamtntulut românesc, Bucureşti, 1928, pp. 26—27. 

143 Oare Toma de Aquino şi Toma Sanchez (1551—1610), iezuit spaniol, autorul unor 
tratate de cazuistică ironizate de Pascal? Sau doar T. Sanchez fără virgulă? 

144 Mitropolitul Varlaam (1633—1656), Mitrofan, episcopul de Roman (1633—l64l) 
şi Ghedeon episcopul de Huşi (1633—1656). 

episcopia sa nu este la Iaşi ci la Suceava; şi merge în fiecare zi la curte, 
călare pe un cal negru, cu valtrap negru, cu doi servitori şi doi monahi. 

Cînd domnul vrea să scoată pe cineva din demnitatea de episcop, el 
nu cere încuviinţarea patriarhului, ci, din a lui putere, îl chiamă, îi ia cîrja 
din mîini în văzul tuturor şi făcînd aceasta se înţelege că episcopul este de¬ 
mis din demnitatea sa 145 . 

p. 10(5 22 septembrie 1641. Am vizitat oraşul Galaţi, aşezat pe malul Dunării, 

în cîmpia dintre cele două rîuri, unul care desparte Moldova de Ţara Româ¬ 
nească şi se chiamă Şiret, celălalt care desparte partea de răsărit a ţării de 
// Tartaria Mică şi se numeşte Prut; amîndouă sînt, după cum am spus şi 
mai sus, rîuri mari peste care trebuie să treci cu luntrea. 

Oraşul acesta are din belşug peşte şi tot felul de vite ca: boi, vaci şi 
alte patrupede; are multe vii şi produce grîu destul. Aici este schela Dunării 
unde domnul ia vamă de la călătorii care trec din Turcia pentru a merge 
în Moldova, Polonia şi Ungaria sau Transilvania; pe aici trec toate cara¬ 
vanele care vin din Constantinopol, fie pe apă sau pe uscat; corăbii şi vase 
mari care vin din Marea Neagra pe Dunăre încarcă grîu şi alte mărfuri aici, 
în oraşul Galaţi. 

De cealaltă parte a rîului Şiret 146 , se află un oraş împrejmuit cu ziduri 
caje se chiamă Ismail. Mai înainte era al domnului Moldovei 147 şi acum îl 
stăpînesc turcii împreună cu zece sate împrejur. în acest oraş îşi are reşe¬ 
dinţa kadiul, sau judecătorul; un domn al Moldovei l-a dat sau dăruit tur¬ 
cilor 148 . De acea parte a Prutului, spre răsărit se aflau sate de moldoveni 149 
şi nu cu mulţi ani în urmă, cînd sultanul Osman a mers la război împotriva 
polonilor 150 , a luat satele acelea, aflate de partea aceea a Prutului şi le-a 
dăruit unei moschei din oraşul Isaccea 151 în părţile turceşti 152 , unde pe atunci 
era pod peste Dunăre; în acea moschee numitul Osman s-a închinat atunci 
cînd a mers împotriva polonilor, căci e obiceiul la turci ca sultanul, atunci 
cînd trece prin ţara sa, să facă totdeauna danii moscheelor în care intră să 
se închine. în apropierea oraşului Galaţi, ţara Moldovei se îngustează şi se 
văd hotarele dinspre Ţara tătărească, sau Turcia şi dinspre Ţara Româ¬ 
nească, căci aici se apropie unul de altul sus-numitele rîuri pentru a se 


145 După această introducere generală urmează darea de seamă propriu-zisă. 

146 In realitate: Prut. 

147 Valacchta. Cu sensul aici de Moldova. 

148 Ajunge în stăpînirea turcilor, în timpul lui Ştefan cel Mare, la 1484, odată cu 
ocuparea Cetăţii Albe şi a Chiliei. (Nu mai era în stăpînirea Ţării Româneşti din timpul 
urmaşilor lui Mircea cel Bătrîn.) Pe locul vechiului sat moldovenesc, Smilul, turcii au ridicat 
oraşul Ismail. 

149 Moldovani. 

150 Campania lui Osman al II-lea din 1621, încheiată cu pacea de la Hotin. 

151 Jasakcye. 

152 Adică în Dobrogea. 

vărsa în Dunăre; iar de aici, mergînd apoi spre inima ţării, Moldova se 
lăţeşte, pentru că acele rîuri se lăţesc, sau mai bine zis se îndepărtează unul 
de altul. 

în acest oraş (= Galaţi) sînt 43 de catolici pentru împărtăşanie şi 
8 copii; sînt de origine maghiară, dar puţini din ei mai ştiu ungureşte ci 
vorbesc româneşte. Au o biserică de lemn, acoperită cu paie, lungă de 12 paşi 
şi lată de 5 paşi, cu două uşi, închinată Sf. Nicolae papa 153 . N-au nimic 
pentru oficierea slujbei, şi rareori vin aici preoţi, pe de o parte pentru că 
sînt puţini catolici, şi pe de alta pentru că sînt cam departe de alte localităţi, 
unde se găsesc preoţi. I-am miruit 154 pe toţi, deoarece niciodată n-a fost 
vreun episcop în acest oraş; ar dori mult să aibă un preot, care ar putea 
să-şi agonisească traiul, mai fiind şi o altă localitate 155 cu 30 de familii, 
cum vom arăta mai jos. 

Sînt 100 de familii de români 156 sau moldoveni cu peste 2 600 de su¬ 
flete,^ toţi schismatici. în acest oraş se află o biserică mare de zid şi fru¬ 
moasă, ridicată de domn şi închinată Sf. mucenic Dumitru; este vecină cu 
biserica noastră; <locuitorii> au 8 biserici de lemn, acoperite cu şindrilă 
şi paie, ca şi <biserica> noastră. 

în acest loc îşi are reşedinţa un jude 157 , pentru că ei îl socotesc drept 
oraş, şi asemenea localităţi poartă numele de tîrg 158 , denumit cu un cuvînt 
slavon care înseamnă loc de negoţ sau oraş comercial: în fiecare săptămînă 
se ţine tîrg, şi vin mulţi negustori turci, armeni, greci, români şi uneori şi 
catolici, dar rareori, deoarece nu se găsesc în apropiere, în Turcia, locuri 
apropiate care să fie locuite de catolici. 

26 septembrie 1641 . Am vizitat oraşul 159 Bîrlad, aşezat în şes pe rîul 
numit Bîrlad, între două dealuri. Este bogat în grîne, vite iar peştii care 
se găsesc nu sînt de dispreţuit. Vii nu are şi nu poate să aibă, fiind un loc 
rece şi expus // umezelii, poame şi altele de felul acesta nu se fac în apro¬ 
piere, dar se aduc din alte locuri nu prea depărtate; în rîuri şi la cîmp 

se află din belşug păsări de vînat, dar localnicii nu se îndeletnicesc cu vînă- 
toarea, fiind ocupaţi cu alte treburi; ară, pasc vitele, fac unt, cresc albine şi 
altele. Catolici se găsesc în acest oraş 140 de suflete de împărtăşit şi 20 

de copii, maghiari de neam, dar sînt puţini cei cari ştiu bine ungureşte, fiind 
departe de graniţa Ungariei. Au o biserică de lemn lungă de 8 paşi şi lată 

de 5 paşi, acoperită cu paie; nu mi-au putut spune cui îi era închinată. 

N-au preot. Despre acest oraş am spus că ar putea ţine un preot împreună 

153 San Nicolo Ponteftce. Papa Nicolae I cel Mare (858—867). 

154 Este vorba de confirmarea la catolici, care se face prin miruirea de către episcop. 

155 = Bîrlad. 

156 V al ac c hi. 

157 Giudice . 

158 Tar &• 

159 Terra, termen valabil pentru oraşe mici sau tîrguri. 

cu cei din Galaţi, aceste oraşe nefiind departe unul de altul. Au un felon, 
o cruce de argint şi un potir, dar spart. Este acolo un om numit Andrei, 
care ştie să citească şi înţelege limba latină, om bătrîn şi bun; i-am dat 
dreptul S3. îngrijească de biserică, să tragă clopotul de Ave Maria, şi în zilele 
de sărbătoare sa înveţe pe credincioşi Tatăl nostru etc., la nevoie să poată 
şi boteza — pentru că ceilalţi oameni simpli nu cunosc nici ritualul botezu¬ 
lui — şi să aibă grijă, cînd vine vreun preot, să-i ducă pe cei botezaţi 
de el, ca să fie miruiţi cu untdelemn sfinţit. Au înaintea bisericii un clopot 
atîrnat de o grindă înaltă şi în jurul bisericii un cimitir închis cu un gard, 
în care sînt îngropaţi credincioşii. 

N-am făcut confirmare în acest loc, deoarece ei n-au putut să-mi spună 
dacă erau sau nu confirmaţi, unii spuneau că da, alţii ca nu, şi de aceea 
am amînat-o pentru altă dată, ca să nu greşesc cumva 160 . 

Am botezat trei copii şi a fost un caz care s-a petrecut îndată ce am 
sosit noi în oraş: o femeie care de 15 zile se afla, fără întrerupere, în dure¬ 
rile facerii, născu în acel moment o făptură vie şi veni numai decît bărbatul 
şi ceru să fie botezat noul născut, şi după ce fu botezat, muri în acelaşi 
ceas; şi femeia s-a spovedit şi s-a cuminecat a doua zi. Şi se minunau oa¬ 
menii zicînd cum a făcut bunul dumnezeu, ca făptura aceea să nu moară 
în sînul mamei fără a primi botezul şi să rămînă în viaţă atîtea zile etc. 
şi după ce a fost îngropată în cimitir acea făptură, tatăl ei ne aduse pîine 
şi ce mai avea în casă spunînd: „Aduceţi mulţumiri lui Dumnezeu că a 
avut atîta milă de mine şi a făcut să se nască făptura vie, pe care a 
mîntuit-o prin sfîntul botez, şi că n-a murit mama". Vorbind drept, dacă 
aceşti catolici ar avea preoţi buni, ar fi creştini buni şi evlavioşi, pentru 
că nu sînt aşa de răi, şi sînt oameni cu frica lui dumnezeu. 

Un altul apoi se logodise cu o fecioară, şi cum atunci nu era pregătit 
pentru celebrarea căsătoriei după obiceiul locului, pentru a avea binecuvîn- 
tarea, a dus pe mireasă la biserică şi de acolo a trimis-o acasă la tatăl ei, 
zicînd: „Cînd va veni vremea voi lua-o înapoi, căci nu ştiu de voi putea 
avea atunci un preot care să-mi dea binecuvîntarea bisericii". Din aceasta se 
poate vedea cît sînt de evlavioşi şi cît de mult ţin seamă de poruncile 
sfintei biserici, cu toate că sînt oameni simpli. Şi ţin mult să aibă un preot. 

Sînt 150 de familii de români cu peste 800 de suflete; au cinci biserici, 
una mare de zid, cu hramul Sf. Nicolae Papa 161 şi alte patru de lemn, aco¬ 
perite cu şindrilă şi cu paie, dar două din ele sînt aproape distruse. 

29 septembrie 1641. Am vizitat Huşii 162 , oraş neîmprejmuit cu ziduri, 
mai degrabă tîrg decît oraş, dar îl numesc oraş 163 fiind aici reşedinţa unui 


160 Confirmarea nu se face decît o dată. 

161 în realitate, Sf. Nicolae din Myra. 

162 Use . 

163 Adică citth, căci reşedinţele episcopale erau socotite civhates sau cittâ. 

episcop // schismatic. Este aşezat în vale; ceva mai jos se deschid cîmpii către 
Prut; împrejur sînt dealuri nu prea înalte, pe care se află un mare număr 
de vii; aici sînt viile domnului. E bogat în poame pe care le produce această 
ţară ca: mere, piersici, nuci etc. nu însă poame de peste mări 164 , pe aici 
fiind geruri mari iarna. Prin apropiere sînt foarte frumoase păduri şi dum¬ 
brăvi se găsesc tot felul de animale în mare număr. 

Sînt 400 de catolici, pentru împărtăşanie şi 95 de copii; sînt de neam 
maghiar şi vorbesc la fel ungureşte şi româneşte. Au o biserică de lemn, 
lungă de 12 paşi şi lată de 6, acoperită cu paie, închinată Sf. Marii celei 
mari, cum îi zic ei, adică Adormirea Maicii Domnului. în jurul bisericii 
se află un cimitir împrejmuit cu gard; pe altar o „pietâ". Au un felon, un 
potir de argint, dar spart şi două clopote frumoase; în mijlocul bisericii, 
cristelniţa. N-au preot, vine uneori cel de la Iaşi. în biserică se cîntă în 
limba ungurească Gloria, Crezul etc. şi alte cîntări religioase, şi cei care cîntă 
sînt mireni şi se chiamă diaci 165 ; iar la biserică ajută la slujbă, păstrează şi 
au grijă de lucrurile bisericii şi sînt datori să-l însoţească pe preot cînd acesta 
merge cu euharistia (împărtăşania), fie la o înmormîntare, fie pentru alte 
slujbe bisericeşti, şi să se ducă cu el pînă la biserică etc. 

Oraşul se chiamă Huşi, din cauză că aceşti catolici se ţineau la început 
de secta sau erezia husită; chiar şi astăzi se mai găsesc vreo cinci-şase bătrîni 
care cer să fie împărtăşiţi „sub utraque specie" 166 , şi unii preoţi pentru a 
le fi pe plac, le împlineau dorinţa; dar din mila lui dumnezeu, trăiesc toţi 
după legea catolică. N-au însă preot şi de aceea se comportă uneori după 
vechile lor obiceiuri... Am dat ordin vicarului meu 167 să le caute un 
preot bun. 

Toţi 168 locuitorii din oraş sînt catolici, şi în apropiere în jurul oraşu¬ 
lui, sînt sate de români sau moldoveni. în oraş, schismaticii au o biserică 
frumoasă de zid cu două turle 169 , acoperite cu plumb, cu hramul Sf. apos¬ 
tol Petru, şi această biserică este episcopală şi lîngă biserică este mănăstirea 
în care îşi are reşedinţa episcopul cu monahii săi. Au încă două biserici de 
lemn. în oraş sînt numai 10 familii de locuitori schismatici şi mai sînt altele 
prin sate, cum am arătat mai sus; ceea ce ar face poate 60 de suflete numai 
în jurul oraşului, lăsînd la o parte alte sate. 


164 Marine . 

165 Diaczl (cît. diaci). 

166 împărtăşania cu pîine şi vin (asemenea celei ortodoxe), practicată de husiţi. 

167 Bartolomeo Bassetti, minorit conventual. 

168 Potrivit cu Bandini (Codex) ei alcătuiesc majoritatea, dar nu totalitatea acestor 
orăşeni. 

169 Zuoght. 

în apropierea acestui oraş, în două sate, se află vreo 12 familii de ca¬ 
tolici, de neam maghiar, numărînd vreo 70 de suflete, şi bieţii de ei nici 
n-au preot şi nici nu pot asculta o liturghie. Cu toate acestea sînt atît de 
tari în credinţa lor catolică, încît nu ascultă niciodată de preoţii schisma¬ 
tici, şi nici nu vor să-şi boteze copiii cu numiţii preoţi, ci aşteaptă totdeauna 
pînă vin preoţii catolici. 

întîlnind în acest oraş al Huşilor pe părintele Hiacint (Giacinto) din 
Osimo 170 , din ordinul Sf. Dominic, fost vicar general al Moldovei, înscău¬ 
nat de episcopul de Bacău 171 , nu voi scăpa prilejul de a spune cîteva cuvinte 
despre el şi despre isprăvile lui, dat fiind că a fost un mare desfrînat şi pri¬ 
cină a multor scandaluri, mai ales a luării de către domn a averii bisericii 
din Bacău. Spun aceasta nu pentru a-1 defăima, ci pentru a rosti adevărul, 
după cum sînt dator, şi pentru a-mi uşura cugetul; şi voi spune ceea ce am 
auzit de la oameni de ispravă şi cinstiţi, atît preoţi cît şi mireni. 

Mai întîi, acest vicar 172 dăduse un ordin ca fiecare om să plătească 
10 9 atîta pentru botez, atîta pentru săvîrşirea cununiei, altminteri nu-şi făcea // 
datoria. Din cauza unei căsătorii, l-am găsit rănit în cinci locuri cu cuţitul: 
s-a întîmplat anume că el celebrase cununia şi se înţelesese cu omul asupra 
preţului, şi într-o dimineaţă a mers în casa acelui om şi l-a găsit în pat cu 
nevasta lui şi numaidecît a început a bombăni: „De ce nu-mi plăteşti?" etc. 
Bietul om a răspuns: „Ţi-am făgăduit să plătesc cînd voiu fi mai înlesnit". 
El se înfurie grozav, trage cu forţa soţia din pat, numai în cămaşe, şi o 
duce în altă casă, unde îi pune cătuşe la picioare, zicîndu-i: „Pînă nu-mi 
va plăti bărbatul tău, nu te voi lăsa să pleci de aici". A venit apoi bărbatul 
şi nu ştiu cum s-au înţeles între ei, că i-a lăsat soţia liberă. în aceeaşi zi 
a venit fratele acelui om şi a început să-i spună: „Părinte, de ce ne faci 
această ruşine şi ai pus în fiare pe soţia fratelui meu?" Iar vicarul punînd 
deodată mîna pe un lemn, a început să-l lovească pe omul acela, care în- 
furiindu-se, a luat un cuţit şi l-a înjunghiat în cinci locuri. Eu l-am găsit 
în pat, nici nu se putea mişca. Deocamdată n-am putut să fac nimic altceva 
decît să-i vorbesc de toate acestea şi de altele ce mai ştiam, şi l-am scos 
din vicariat, poruncindu-i să părăsească această ţară. Dar mai apoi, cînd 
mă găseam la Iaşi, mi s-a spus că îi este rău şi i-am trimis un preot; apoi 
n-am mai aflat nimic despre el, iar omul care îl rănise era în închisoare 
la Iaşi, din porunca domnului. Atîta pot spune că schismaticii se folosesc 
de asemenea prilejuri ca să-şi bată joc de călugării noştri şi de legea noastră. 
Nu pot povesti tot ce am auzit despre el, ca să nu depăşesc marginile dra¬ 
gostei frăţeşti şi apoi nu ştiu dacă mai trăieşte sau este mort, de aceea nu 

170 Apare în mai multe locuri din volumul de faţă, începînd cu relaţia lui Niccolo 

Barsi. 

171 Ioan Baptista Zamoyski, episcopul polon de Bacău. 

172 Vicar al episcopului absenteist polon. 

vreau să spun deocamdată nimic mai mult despre isprăvile lui, decît lucru¬ 
rile care privesc biserica şi care au fost publice. 

Mi s-a mai spus, ca un anume mirean cu numele Nicolaie, dăduse ace¬ 
lui vicar un cal şi alte plocoane, şi acesta (= vicarul) a făcut ca să fie hiro¬ 
tonit de către Monseniorul <episcop> de Bacău. Omul acela avea soţie şi 
amîndoi făgăduiseră în faţa episcopului să trăiască în castitate, şi acel om 
de îndată ce a fost hirotonit şi făcut preot, şi i s-a dat o parohie, şi-a luat 
din nou soţia la sine şi s-a dus în Transilvania între secui, şi acum trăieşte 
acolo şi are şi parohie şi soţie; căci se află în Secuime vreo zece preoţi căsă¬ 
toriţi, care trăiesc printre eretici, slujind pentru catolicii care locuesc în Se¬ 
cuime. Aceşti oameni trăiesc în Transilvania, în părţile dinspre Moldova, în 
munţi, căci munţii care despart Moldova de Transilvania vin din munţii 
Balcani 173 şi trec Dunărea (precum am arătat în relaţiunea privitoare la Ţara 
Românească) şi despart Ţara Românească de Transilvania, apoi mai departe 
către miază noapte, despart Moldova şi apoi Polonia şi trec în Ungaria 
de sus şi în Germania etc. 

Mi-a mai spus parohul din Cotnari, un om bătrîn şi bun, care a fost 
hirotonit de sus-numitul episcop, că atunci cînd acesta a cerut să-l hiroto¬ 
nească, <episcopul> Zamoyski i-a zis: „Du-te şi te înţelege cu părintele 
vicar, căci eu voiam mai înainte să-i dau lui parohia, dar întrucît creştinii 
aceştia te cer pe tine, n-am încotro; de aceea înţelegeţi-vă între voi*. Şi 
astfel s-a făcut între ei înţelegerea ca acest bătrîn să dea atîta şi atîta vica¬ 
rului, şi astfel a fost hirotonit. Acest lucru mi l-a spus acel paroh cu gura 
lui. Este acesta într-adevăr un om bun şi învăţat, cunoscînd atît limba la¬ 
tină cît şi pe cea ungurească, nemţească şi românească, dar sărmanul om are 
la nas o rană mare, un cancer foarte urît care scoate puroi mereu etc.; este 
drept că-1 poartă acoperit cu o legătură, totuşi nu e lucru potrivit <pentru 
un preot>. Avea acest cusur şi atunci cînd a fost hirotonit. Omul acesta 
fusese căsătorit şi după moartea soţiei s-a făcut preot, are două fete şi un 
băiat. Eu i-am vorbit de acest cusur, dar el sărmanul a început // să plîngă, 
zicînd: „Unde vreţi să merg, aşa bătrîn cum sînt? ff I-am răspuns: „Te las 
pînă voi raporta Sacrei Congregaţii de Propaganda Fide şi vom face atît 
eu cît şi dumneata ceea ce va hotărî Sacra Congregaţie*. Şi astfel l-am lă¬ 
sat deocamdată în parohia unde l-am găsit, pentru că în adevăr şi enoriaşii 
ţin la el, în primul rînd pentru că este de limba lor, şi în al doilea rînd, 
după dorinţa lor, pentru că este om bătrîn şi de treabă şi deocamdată nu 
pot găsi un altul, fiind ţara lipsită de preoţi. 

Mi s-a mai spus că acel vicar nu statorniceşte preţuri numai pentru că¬ 
sătorii şi botezuri, ci şi pentru celelalte taine, şi tot ce am spus, am spus 
fiind de datoria mea ca mădular al Bisericii; nu vreau să las la o parte 


173 Mont * Emo. 

nimic din ceea ce trebuie să ştie Sacra Congregaţiune despre purtarea preo¬ 
ţilor şi călugărilor, care duce mai degraba la năruirea credinţei catolice, 
decît la înălţarea ei, fără a mai vorbi de beţie şi de alte necuviinţe despre 

care nu se cade a vorbi, şi cu atît mai puţin a le aşterne în această relaţiune. 

Am găsit la acest părinte Hiacint cîteva feloane, potire şi pluviale şi alte 
lucruri de ale bisericii şi l-am întrebat unde ducea acele lucruri. Mi-a răs¬ 
puns că voia să meargă în Ţara tătărească şi că venise în oraşul Huşi cu 
acest gînd, dar că fiind stînjenit de răni n-a putut să-şi ducă la îndeplinire 
gîndul său. în Ţara tătărească, aproape de Moldova, se află o localitate nu¬ 
mită Ciubărciu 174 în care se găsesc cîţiva catolici de neam maghiar şi poloni 

robi, şi el spunea că voia să ducă lucrurile mai sus pomenite acolo, la Ciu¬ 

bărciu. Cînd m-am dus apoi în oraşul Iaşi, şi am povestit părinţilor mi¬ 
sionari 175 ceea ce-mi spusese sus-numitul părinte, au răspuns că nu se ducea 
în Ţara tătărească cu alt scop, decît pentru a se bucura de mai multă li¬ 
bertate printre oamenii de acolo ... 

3 octombrie 1641 . Am vizitat oraşul Iaşi, oraş deschis aşezat în mijlo¬ 
cul naturii, pe nişte dealuri nu prea înalte, care este reşedinţa domnească. 
Spre răsărit sînt păduri foarte mari, la miază-noapte la oarecare depărtare 
de oraş curge rîul Prut, iar spre miază-zi şi apus se întind cîmpii. La mar¬ 
ginea oraşului, pe lîngă curtea domnului, curge un rîuşor 176 nu prea mare şi 
cum se află între două dealuri, domnul a spus să se oprească apa între un 
deal şi celălalt şi şi-a făcut un lac foarte mare, încît se poate merge pe el 
cu bărcile, şi în el se află tot felul de peşti, şi nimeni n-are voie să pescu¬ 
iască acolo, în afară de pescarii domnului; locuitorii nu pot scoate din acel 
lac mai mult de trei peşti, şi dacă prind pe cineva că a luat mai mult de 
trei, îl pedepsesc. în afară de peştele din lacul domnului se mai găsesc pă¬ 
sări ca: raţe, gîşte şi altele de felul acesta pe care poate oricine să le prindă 
sau să le vîneze după plac. 

Pămîntul din jurul oraşului e foarte darnic în grîne; iar vite sînt de 
asemenea în mare număr, după cum am spus mai sus vorbind despre toată 
ţara Moldovei. Sînt şi vii în împrejurimi, dar nu dau vinuri prea bune, locul 
fiind înalt şi expus frigului. Se găsesc tot felul de poame indigene; şj fiind 
acest oraş capitala ţării, negustorii aduc aici şi fructe de peste mări ca: 
portocale, lămîi precum şi măsline şi altele, dar toate se vînd scump, mai 
ales untdelemnul. Celelalte lucruri de mîncare, ca de pildă carnea, caşul, 
untul sînt ieftine. Vinul este scump, pentru că se face puţin, abia în trei 
P* 111 sau patru locuri în toată ţara // şi vin tocmai din Polonia ca să-l cumpere. 


174 Cebercu. 

176 Pentru raporturile dintre misionari şî vicarul episcopului polon, vezi ,,Dipl. Ital. M , 
II, pp. 376—377, scrisoarea lui Bandini din 10. IV. 1649. 

176 Bahluiuluî. 

Vinurile sînt cam acrişoare; pîinea nu e rea, mai ales aceea pe care o fac 
ungurii. 

Palatul domnului nu e urît şi acum chiar se clădeşte din nou un altul. 
Curtea domnului este aşezată pe dealul dinspre lac şi este înconjurată de 
ziduri cu un turn bun de pază 177 , cu biserică înăuntru şi încă un palat pentru 
doamnă şi domniţe, care a ars acum. Are o curte foarte frumoasă faţă de 
condiţiile ţării. Domnul ţine divan aproape în fiecare zi, dă serbări mari, 
dînd cu acest prilej audienţe publice şi cînd dă asemenea audienţe, toţi bo¬ 
ierii 178 şi ceilalţi dregători sînt datori să fie de faţă. Boierii vin călare iar 
slujitorii lor pe jos. De asemenea mitropolitul este dator să vină în fiecare 
zi la curte. Cînd domnul vrea să ia o hotărîre singur şi fără a spune nimă¬ 
nui nimic, o face şi decide orice lucru, în afară de cele care privesc interesul 
obştesc. Aceşti domni au libertatea de a acţiona şi a da ordin şi pot omorî 
fie dintre boieri, fie alte persoane fără a ţine seama de nimeni. La judecăţi 
cei ce vorbesc cu domnul stau în genunchi, dar domnul acesta a desfiinţat 
acest obicei prost; cel al Ţării Româneşti însă cere şi astăzi ca supuşii lui 
să stea în genunchi cînd vorbesc cu el, şi toţi supuşii lui să stea cu căciula 179 
în mînă; domnul stă într-un jilţ de modă italiană, de catifea roşie, ceva mai 
sus decît boierii, care stau toţi pe o bancă, de aceeaşi parte la stînga dom¬ 
nului cu calpacele în mînă. Doi dregători numiţi postelnici stau în picioare 
lîngă el, cu toege sau vergele de argint în mînă. Cînd vine vreo faţă mai 
luminată la domn, cei cu toege de argint îi ies în întîmpinare în sala cea 
mare cu calpacul în mînă şi cu toiagul în mînă şi unul dintre ei merge 
înainte iar celălalt ridică perdeaua de la uşa unde se află domnul. 

Cînd <domnul> ţine aceste judecăţi publice, sună trîmbiţele; de ase¬ 
menea cînd mănîncă şi cînd iese ae la curte sau merge la vînătoare. Cînd 
trece prin oraş spre a pleca undeva sună toate clopotele bisericilor şi tot 
aşa cînd se întoarce. Cînd pleacă din oraş, toţi boierii, ostaşii şi alţi dregători 
sînt datori să meargă cu el. Tot ce se vînează i se duce lui şi dacă-1 află 
pe cineva că a ascuns ceva, îl pedepseşte fără milă şi răsplăteşte pe cei care 
aduc vreun vînat şi apoi dăruieşte boierilor din acel vînat cît crede şi cît 
îi place. 

Apoi, cît despre clădirile din oraş, nu pot spune nimic, deoarece casele, 
atît ale boierilor cît şi ale tîrgoveţilor şi ale sărăcimii, sînt făcute din lemn 
şi sînt proaste şi unele sînt acoperite cu paie sau cu stuf de baltă. Pentru 
iarnă toate casele au sobe făcute în aşa fel încît cuptorul de pîine şi soba 
sînt la un loc. Casele sînt mici şi se încălzesc repede. 

Piaţa nu e rea. în acest oraş se află negustori mulţi şi din felurite părţi 
ca: poloni, greci, armeni, turci, pe lîngă băştinaşi. Apa nu e bună, e să- 

177 Procca. 

178 Baroni. 

179 Bareta. 

rată; apă bună se găseşte afară din oraş şi se aduce de acolo. Cînd domnul 
se află în oraş, mai este cîte ceva de văzut, dar cînd lipseşte nu e nimic 
de văzut, în afară de biserici, căci <aici> nu sînt clădiri ca palatele din 
Italia. 

Catolici pentru împărtăşanie sînt 160 de suflete şi 42 de neam maghiar; 
au un preot de aceeaşi naţiune şi de asemeni se află acolo şi un misionar. 
Au o biserică de lemn făcută de un grec 180 , lungă de 15 paşi şi lată de 6 
paşi care are un altar nesfinţit; acum secretarul 181 domnului face un altar 
al zămislirii Sf. Fecioare. Biserica este închinată Adormirii Maicii Domnului, 
are cinci feloane şi 4 antipende şi alte lucruri pentru serviciul divin, un 
p. 112 potir de argint, un chivot de argint şi un disc, două clopote // într-o clo¬ 
potniţă de lemn; în jurul bisericii se află cimitirul unde sînt îngropaţi cre¬ 
dincioşii; nu e îngrădit. 

în afară de catolicii de mai sus, se mai găsesc tot timpul încă mulţi de 
alte neamuri, ca poloni, francezi, italieni, unguri, slavi şi alţii, care vin 
pentru a face negoţ sau ca ostaşi sau sînt trimişi cu treburi la domn. 

Preotul se plîngea că trăieşte foarte greu, pe de o parte pentru că acei 
credincioşi fac puţine milostenii, ţe de alta din pricina părinţilor misionari, 
spunînd că i-au luat casa parohială, şi că pînă şi acea milostenie se împărţea 
în două părţi. Ba chiar voi spune adevărul, că toţi credincioşii au venit să 
strige împotriva acelor misionari, cum că vor să-l alunge cu sila pe preotul 
lor şi că l-au bătut şi l-au dus la domn. Eu, pe cît s-a putut, am încercat 
să-i împac şi am poruncit părinţilor misionari să nu se amestece în treburile 
preoţilor, pentru că n-au fost trimişi de sacra Congregaţie ca să se războ¬ 
iască cu credincioşii, ci pentru a împlini lipsa de preoţi, multe localităţi fiind 
fără de paroh. Aflîndu-se în acest oraş reşedinţa domnului, ei ar vrea să 
stea şi ei tot aici, şi chiar spunea acel preot, ca şi credincioşii, că misionarii 
i-au spus domnului: „Noi am fost trimişi de papa ca să ne aşezăm aici fC . 
Nu voi mai spune nimic altceva, pentru că, mulţumită lui Dumnezeu, deo¬ 
camdată a fost lăsat în pace. Misionarii au găsit în adevăr acest loc fără 
preot, după cum spun ei; au luat casa aceea, au refăcut-o şi apoi Monsenio¬ 
rul de la Bacău a numit pe preotul de acum la acea biserică, deoarece este 
de aceeaşi limbă, deşi nu e învăţat pe cît s-ar cere. 

în acest oraş al laşului sînt 9 600 de case ale schismaticilor moldoveni, 
ceea ce înseamnă peste o sută de mii de suflete, nouă mănăstiri de monahi 
sau călugări şi una de călugăriţe, unde acestea trăiesc neclaustrate şi fără 
nici o regulă. Mănăstirea în care îşi are reşedinţa mitropolitul se numeşte 
Sfînta Maria. Mănăstirea cea nouă 182 şi biserica pe care o clădeşte domnul 

180 Postelnicul Enache din Constantinopol. Vezi Dan Bădărău în „Studii şi cer¬ 
cetări de istoria artei", 1—2/1956, pp. 284—290. 

181 Gheorghe Kotnarski, secretarul lui Vasile Lupu. 

iaz Mănăstirea Trei Ierarhi. 

acum sînt alături de biserica noastră, doar zidul le desparte; e o biserică 
frumoasă dintr-un fel de piatră albă, sculptată toată pe dinafară, iar înă¬ 
untru zugrăvită cu diferite chipuri de sfinţi şi o pictau acum meşteri 183 
aduşi din Polonia şi din ţara Moscovită. Este închinată Sfinţilor Vasile cel 
Mare, Ioan Chrisostomul şi Grigore Teologul. Pentru această mănăstire a 
adus călugări din Rusia 184 care aproape toţi ştiu latineşte şi ţin şcoală de 
limba latină, dar în biserică oficiază slavoneşte. Printre alte lucruri pe care 
le-a făcut domnul la această biserică <este> o frumoasă clopotniţă cu clo¬ 
pote foarte mari care se află deasupra primei porţi a mănăstirii, şi un ceas 
mare care se aude în tot oraşul. în biserică sînt candelabre de argint, can¬ 
dele şi alte lucruri care împodobesc biserica şi icoane foarte frumoase din 
ţara Moscovei. A adus de la Constantinopol şi nişte moaşte întregi, anume 
trupul sfintei Petka bulgară 185 . Grecii o numesc Sf. Paraschiva şi românii 
Sf. Vineri 186 . Bulgarii şi toate popoarele acestea o cinstesc foarte mult şi o 
serbează la 14 octombrie. Domnul a cumpărat aceste moaşte de la patriarhul 
Constantinopolului cu 30 000 de scuzi — în afară de alte cheltuieli — şi 
le-a adus pe Marea Neagră şi apoi pe Dunăre la Galaţi, unde au fost în- 
tîmpinate cu foarte mare evlavie şi cu imnuri de slavă, de către toţi episcopii, 
stareţii, călugării şi preoţii ţării şi de un mare număr de credincioşi. Şi au 
fost aduse în această biserică noua. Şi această sfîntă se numeşte sfînta Petka 
din Tam 187 , localitate care se află aproape de Sofia în Bulgaria. Eu am intrat 
odată să văd biserica şi printre alte lucruri am văzut acele moaşte, care 
erau închise într-o raclă cu catifea roşie înăuntru în sfînta sfintelor unde se 
află altarul, în partea dreaptă; am cerut să le văd şi mi s-a spus că <nu 
au> cheia <care> se găseşte în mîinile egumenului şi că el nu este acasă. 
Mi s-a spus că trupul acela s-a păstrat întreg, îi lipsesc numai un picior şi 
o mînă şi este îmbrăcat într-o cămaşă albă bulgărească; se construia un mor- 
mînt în // biserică la un perete, adică un chivot din felurite marmore fru¬ 
moase pentru a aşeza sub el trupul acela; se făcea întocmai ca un altar latin, 
cu coloane, cu podoabe şi cu inscripţii în limba slavonă în cinstea acestei 
sfinte. 

Alte mănăstiri din afara şi dinăuntrul oraşului sînt construite de diferiţi 
domni; aceste mănăstiri au sate, moşii, bunuri nemişcătoare şi mişcătoare; 
au o mulţime de oameni care să muncească şi ţigani; ţin cirezi multe de boi, 
oi, vaci, cai, precum şi albine şi altele, şi apoi fac vînzări şi strîng bani, pe 


183 Meşterii ruşi care au lucrat la Trei Ierarhi sînt: Sidor Pospeev, Deico Iacovliev 
şi Pronca Nichitin. 

184 Rusia = Ucraina. 

185 Petka = Cuvioasa Paraschiva, adusa In 1641. Amîndoua numele înseamnă pe 
greceşte şi ruseşte: vineri. 

186 Santa Veneranda. 

1 87 In regiunea Tîmovo. 

care îi trimit îndată la Ierusalim şi la Sfîntul Munte în Grecia, fiind aceste 
mănăstiri închinate acelora. 

în afară de mănăstiri, vor mai fi fiind vreo 40 sau şi mai bine de bi¬ 
serici, atît de zid cît şi de lemn şi acestea sînt parohiale, avînd fiecare pa¬ 
rohul ei. Şi, în anumite zile, cînd se aduc pîini la biserică pentru a fi sfin¬ 
ţite, toţi credincioşii sînt datori să vină la biserica parohială, altfel fiecare 
poate merge unde crede şi-i place. Boierii se duc întotdeauna la biserica unde 
merge şi domnul şi în zilele de sărbătoare merg întotdeauna la utrenia de 
noapte, după obiceiul bisericii orientale. 

Cînd m-am dus în audienţă la domn care da audienţe publice, îndată 
ce m-a văzut de sus, a pus capăt judecăţii sau divanului şi s-a retras într-o 
odaie; iar cînd am intrat acolo, domnul s-a ridicat şi toţi boierii au stat în 
picioare cu calpacul în mînă. După ce mi-a întins mîna, m-a aşezat la 
dreapta sa înaintea tuturor boierilor săi, şi după ce l-am salutat, i-am dat 
scrisoarea sacrei Congregaţii, pe care luînd-o, s-a ridicat din nou în pi¬ 
cioare; apoi a început să întrebe de stăpînul nostru, Papa 188 , de eminenţele 
lor cardinalii şi de starea Bisericii catolice. Şi după o convorbire îndelungată 
a început să se plîngă de episcopii noştri din trecut, spunînd că au jefuit 
bisericile şi că au dus tot ce au putut în Polonia, precum şi de vicarii lor, 
care au dat loc la multe turburări în această ţară. N-a vrut să-i pedepsească 
— spunea el — fiindcă erau feţe bisericeşti, şi din cauza acestor turburări 
a luat înapoi din averea bisericii din Bacău, cum voi arăta amănunţit, la 
locul cuvenit. Mai mult chiar, cînd am început să-l rog să binevoiască a 
înapoia cele ce aparţineau bisericii din Bacău, a răspuns: „Eu nu am luat 
pentru mine, dar, ca domn sînt dator să mă îngrijesc de păstrarea lor şi 
le-am încredinţat mănăstirii mele; iar acum le voi înapoia, dar cu condiţia 
ca lucrurile bisericii să fie bine păzite, şi dacă voi mai afla vreodată că 
lucrurile nu sînt îngrijite de mănăstire le voi lua din nou". Eu i-am mul¬ 
ţumit şi i-am făgăduit că voi lăsa un vicar bun, care va îngriji de renovarea 
bisericii din Bacau, deoarece are mare nevoie de aceasta şi am pus vicar pe 
misionarul Bartolomeo Basseti 189 , minorit conventual, şi i-am dat încuviin¬ 
ţarea şi ordinul de a se apuca de renovarea acelei biserici. Şi domnul a mai 
adăugat: „Veţi auzi şi alte lucruri pe care episcopii le-au făcut în trecut în 
dauna bisericii"; şi a spus: „Scrieţi sacrei Congregaţii tot ce vă spun". Şi 
eu i-am răspuns: „Luminate doamne eu am fost trimis în aceste ţări tocmai 
pentru a face o dare de seamă Sacrei Congregaţii". După plecarea noastră, 
auzind călugării mănăstirii sale că domnul a făgăduit sa ne înapoieze totul, 
s-au dus la domn, plîngîndu-se şi spunînd: „Luminate Doamne, am auzit 
că Măria voastră a făgăduit să dea din nou acestui episcop frînc 190 moşiile 

188 Papa Urban al yiIMea (1623—1644). 

189 Vezi biografia şi relaţia sa în acest volum. 

190 In înţelesul de „apusean" catolic. 

episcopiei de Bacău, care au fost pînă acum ale noastre; şi noi cu ce vom 
trăi, neavînd vin nici alte lucruri pentru mănăstire?" Şi el Ie-a răspuns: 
„Eu socot că nu e bine să iau de la o biserică şi să îmbogăţesc pe alta; voi 
duceţi-vă cu Dumnezeu, şi eu voi avea grijă de voi cînd veţi fi în nevoie". 
Acestea mi le-a spus apoi secretarul său, care a fost de faţă cînd au vorbit 
călugării cu domnul; şi acest secretar al său este catolic, pe nume Gheorghe 
Kotnarski, bun filosof; şi acest secretar a făgăduit să scoată din nou scrisori 
de la domn pentru moşii. După plecarea mea am încredinţat totul susnumi- 
tului vicar 191 , ca să aibă grijă de toate. 

8 octombrie 1641 . Am vizitat oraşul Cotnari, aşezat într-o vale între 
dealuri, deasupra unui lac în care se află diferite soiuri de peşti. Aici sînt 
foarte multe vii, pentru că pămîntul acesta dă cele mai bune vinuri din toată 
ţara, şi toate viile de aici aparţin domnului şi boierilor. în vremea culesu¬ 
lui aproape toată ţara se adună aici, fie pentru cules, fie pentru a cumpăra 
vin. Cît despre poame, sînt din belşug, în deosebi un anumit soiu de prune 
care stau pe pom pînă în iarnă şi se găsesc nu numai aici ci în toată ţara, 
mai ales în părţile dinspre munte. în privinţa vitelor (cum am mai spus 
mai sus în deobşte despre Moldova) acest ţinut nu este mai prejos, aflîndu-se 
vite din belşug aproape în toată ţara, şi locuitorii se ajută mult cu vînzarea 
vitelor: boi, vaci, oi, cai etc. 

Aici sînt 380 de catolici pentru împărtăşanie, sînt 11 copii care n-au 
ajuns Ia vîrsta împărtăşaniei, sînt saşi şi unguri de neam şi au o biserică de 
zid nespus de frumoasă şi de măreaţă, lungă de 28 de paşi şi lată de 10 paşi, 
închinată Adormirii fericitei Fecioare, sfinţită în anul 1619. Altarul cel mare 
al fericitei Fecioare are sculpturi şi picturi foarte frumoase în felul celor 
italieneşti şi un dulăpior sau chivot al euharistiei încuiat cu cheia; . . . dar 
n-are candelă, fiind lipsă mare de untdelemn; cristelniţa cu capacul său şi 
cu apa sfinţită în sîmbăta sfîntă; un amvon pentru predică, făcut din lemn 
şi pictat şi cărţile necesare cîntărilor ca Gradualul, Antifonariul etc.; în 
clopotniţă se află 3 clopote frumoase şi mari şi un ceas. în jurul bisericii 
este un cimitir îngrădit şi casa în care locuieşte preotul şi mai este o casă, 
în cimitir, în care stă dascălul şcolii. Ferestrele bisericii sînt de sticlă şi înalte. 
Această biserică are viile ei, care sînt date în grija unor administratori, şi 
din venit se plăteşte preotul şi dascălul, iar ceea ce prisoseşte se păstrează 
pentru cheltuielile bisericii, pentru luminări, pentru tămîie şi pentru alte 
lucruri de trebuinţă. 

Mi-au spus credincioşii, şi chiar domnul, cum am mai spus, că odată 
un episcop polon numit Adam Goski 192 furase de la această biserică mai bine 
de 700 de florini şi tot el a luat argintul bisericii de Ia Bacău, cum voi arăta 
la locul cuvenit. 

191 Bartholomeo Bassetti. 

192 Episcop polon de Bacău (1618—1627). 

în acest oraş se mai află o biserică de zid lungă de 9 paşi şi lată de 5, 
cu un altar închinat sfîntului papă şi martir Urban 193 , cu un cimitir împre¬ 
jur, nesfinţit, cu două clopote în clopotniţă, <care e> puţin ridicată de la 
pămînt. 

în acelaşi oraş mai este o altă biserică de zid, lungă de 8 paşi şi lată 
de 5 paşi, sfinţită şi închinată sfîntului Leonard, avînd un cimitir împrejur 
şi un clopot. în aceste biserici nu se slujeşte, decît doar uneori <cînd> se 
fac procesiuni, şi se face slujbă cîteodată în zilele de sărbătoare. Iar bise- 
rica Sf. Leonard ameninţă să se dărîme. 

Sînt 100 de case de români sau moldoveni ceea ce ar face 300 de suflete* 
şi ei au două biserici, una de zid, a Sf. mucenic Dumitru şi alta de lemn a 
Sfîntului Nicolaie papa 194 . Catolicii locuiesc în locurile cele mai bune deoa- 
113 rece ei au fost primii // care s-au aşezat în acest oraş, şi spun că ei au fost 
începătorii Ja sădirea viilor şi mi-au spus că sînt mai bine de 200 de ani de 
cînd au clădit biserica de care am vorbit, dar n-am găsit nimic scris şi de 
aceea nu pot arăta anul întocmai cînd a fost clădită. 

Aceşti catolici îşi păstrează limba lor săsească şi unii dintre ei sînt un¬ 
guri; dar toţi ştiu limba românească mai bine de cît limba lor, şi pentru cine 
vrea să stea printre ei e de ajuns să ştie limba românească, pe care mai ales 
femeile o cunosc mai bine decît pe cealaltă, cu toate că ar fi bine <ca mi¬ 
sionarul să o ştie pe cea maghiara etc. 

12 octombrie 1641 . Am vizitat oraşul Suceava, neîmprejmuit <cu zi- 
duri>, dar alături de oraş se află o cetate 195 foarte frumoasă şi puternică 
aşezată pe un deal, la poalele căruia curge un rîu numit Suceava, în care 
se află păstrăvi şi alţi peşti, şi acest rîu vine din munţii Transilvaniei. Acest 
oraş este aproape de graniţa Poloniei. în ţinut se află din belşug grîu şi 
poame, dar vii nu sînt, deoarece regiunea este mai aproape de munte şi de 
teama frigului nu se sădeşte viţă, dar toţi au vii la Cotnari, în ţinutul amin¬ 
tit, care este cale de o zi spre răsărit. Vitele nu sînt în număr mai mic decît 
în alte părţi ale Moldovei, şi sînt şi mai de soi, fiind mai aproape de 
munte. Oamenii sînt mai şlefuiţi deoarece au mai dese legături cu polonii şi 
ungurii şi acest oraş este şi reşedinţa de căpetenie a domnului, care are aici 
un palat, biserică şi grădini şi alte lucruri ce-i aparţin şi vine adesea să stea 
cîtva timp. Este un oraş mai de seamă şi capitala întregii Moldove şi totodată 
reşedinţa Mitropoliei. Cetatea numită mai sus are trei-patru turnuri mari 
şi altele mai mici şi deasupra porţii are săpat un cap de bour, care este stema 
ţării; dedesubt sînt inscripţii slavone ale diferiţilor principi. E bine păzită* 
înzestrată cu arme şi este ţinută totdeauna ferecată. în piaţă, în faţa palatu¬ 
lui domnului, se află un spital pentru bolnavi şi săraci, dar nu este prea 

193 papa Urban I (220—230), sărbătorit la 25 mai. 

im In realitate, Sf. Nicolaie din Myra. 

195 Cetatea Suceava. 

mare. Mai sînt băi turceşti, nu departe de palat. Se află acolo multe aţe 
curgătoare şi fîntîni cu apă rece. In jurul oraşului sînt ogoare, lacuri şi pă¬ 
duri. Mai înainte locuiau aici mulţi catolici, după cum mi-au spus catolicii 
şi se vede după biserică, dar acum sînt puţini. 

Sînt 40 de catolici pentru împărtăşanie şi 10 copii, saşi de neam. Au 
o biserică foarte frumoasă, lungă de 27 de paşi şi lată de 6 paşi în spre 
altarul cel mare, iar mai jos către mijloc, de 12 paşi. E închinată Sfintei 
Treimi, are trei altare cu zugrăveli sau picturi foarte frumoase; pe mîna 
stîngă e sacristia; se află şi un amvon de unde se predică şi o cristelniţă în 
mijlocul bisericii. Nu au preot.., etc. 196 şi în clopotniţă <sînt> 5 clopote; 
în jurul bisericii se află cimitirul împrejmuit şi o casă pentru preot, dar 
aceasta este ruinată, fiind părăsită. Catolicii sînt puţini şi nu au preoţi, nu 
pot să-i întreţină deşi au la Cotnari nişte vii ale bisericii, acestea fiind pără- 
ginite. In această biserică sînt îngropaţi trei episcopi; Se cunosc urmele unde 
este îngropat unul <din ei>, dar locurile celorlalţi nu se cunosc; se ştie de 
ei doar prin tradiţie. Au destule cărţi pentru slujbă şi pentru cîntări. Nu 
se ştie ca biserica să fi fost vreodată sfinţită, neaflîndu-se nimic scris, nici 
semne de cruci; este adevărat că a fost văruită de multe ori şi poate de 
aceea nu se cunosc crucile pe zid. 

în acest oraş se mai află o biserică în grădina domnului, şi aceasta este 
de zid avînd o lungime de 23 de paşi şi o lăţime de 10 paşi şi e închinată 
trupului lui Isus. Acum are numai un altar, celelalte sînt ruinate. 

în clopotniţă se află 2 clopote; II biserica este încuiată, dar cheia o ţin 
credincioşii. Domnul a vrut s-o ia el şi a chemat pe catolici şi le-a vorbit 
astfel: „Vă voi face o altă biserică, unde veţi vroi voi, dar pe aceasta lă- 
saţi-o în stăpînirea mea". Ei i-au răspuns: „Luminate Doamne, nu noi am 
clădit-o, cum vreţi atunci ca noi s-o dăm?". Domnul a vrut apoi s-o ia cu 
anasîna, dar nu i-a îngăduit mitropolitul 197 lui, spunîndu-i: „Luminate 
Doamne, vei lua aici această biserică şi în locul ei se vor lua zece de ale 
noastre în Polonia" şi astfel a lăsat-o deocamdată; nu ştiu ce va fi în 
viitor. 

Moldovenii au 700 de case, ceea ce face peste 3 000 de suflete; au 16 
biserici, o mănăstire cu biserică închinată unui oarecare Sf. călugăr Ioan 198 
şi se spune că trupul său se află în acea mănăstire. Mănăstirea este a mitro¬ 
politului, este reşedinţa sa, deşi el stă aproape tot timpul cu domnul, şi în 
mănăstire stă vicarul său cu alţi călugări. Mai este o biserică mare în piaţă, 


* 96 Urmează înşirarea obiectelor de cult. 

* 97 Varlaam, mitropolitul Moldovei (1632—1653), avea mare autoritate asupra dom¬ 
nului. 

198 B. Giovannt Monaco = Sf. Ioan cel nou, ale cărui moaşte au fost aduse de 
Alexandru cel Bun. 

a Sf. mucenic Dumitru. Cam acestea sînt cele mai însemnate, de zid, apoi 
mai sînt altele de zid şi de lemn. 

Există 300 de case de armeni, ceea ce face peste 1 600 de suflete. Ar¬ 
menii au cinci biserici, una este destinată episcopului — pentru că şi ar¬ 
menii îşi au episcopul lor în acest oraş — şi trăiesc în foarte mare pompă 
şi libertate. Nu am întrebat de numele bisericii lor. 

14 octombrie 1641 . Am vizitat oraşul Baia, aşezat la poalele munţilor 
care despart Ungaria sau Transilvania de Moldova, pe malul apei numită 
Moldova, de la care rîu îşi ia numele întreaga ţară, numindu-se Moldova. 
Munţii aceştia se numesc în limba latină „Montes Carpacci". Ţinutul acesta 
nu are vii şi nu produce nici măcar grîu, totuşi se cultivă ovăz şi alte ce¬ 
reale care cresc în regiunile reci; în acel rîu se găseşte din belşug peşte, ca 
păstrăvi şi alte soiuri; se cresc oi şi alte animale, cărora le prieşte muntele. 

Catolici pentru împărtăşanie sînt 160, copii 80, ca neam sînt saşi dar 
printre ei se află şi cîţiva unguri. Au o biserică mare şi frumoasă avînd 
o lungime de 33 de paşi şi o lăţime de 10 paşi, în afară de capela cea mare 
pe mîna dreaptă care are 8 paşi în lungime şi în lăţime şi este închinată 
Adormirii Maicii Domnului. Nu se ştie să fi fost sfinţită, neexistînd nimic 
scris; se oficiază pe piatra sfinţită 199 . [Sînt amintite cele 5 altare, corul f. 
frumos şi amvonul... şi înşirate obiectele de cult.] în partea stîngă a alta¬ 
rului cel mare se află o firidă în zid, cu o uşiţă de fier cu cheie, unde se 
păstrează euharistia. în clopotniţă sînt 3 clopote frumoase; biserica este de 
zid, boltită şi lucrată frumos. în jurul bisericii este un cimitir închis şi în 
cimitir este casa parohului. Au preot pe un anume părinte fratele Simon din 
Veglia, dalmatin, misionar şi acum am mai hirotonit eu, cu învoirea între¬ 
gului popor, pe unul din localitate pe care îl chiamă Gheorghe 200 ; sper că 
va fi un preot bun, deoarece am avut referinţe bune despre el şi de la nu¬ 
mitul părinte Simon, şi totodată este de aceeaşi limbă cu credincioşii şi băş¬ 
tinaşii; are tată, fraţi şi rude. în mijlocul bisericii este o cristelniţă cu în- 
velitoarea ei de mătase şi sub ea a fost îngropată o doamnă de odinioară 
a Moldovei, care a fost catolică; ea şi soţul ei au ridicat această biserică, aşa 
cum se vede în inscripţia de pe zid care sună astfel: 

ANNO MCCCCX. HOC TEMPLUM IN HONOREM B. M. V. DEDICATUM AB 
ILLMO PRINCIPE ALEXANDRO AEDIFICATUM EST, UNA CUM MONASTERIO MOL- 
DAVIENSI, CUIUS PIAE MEMORIAE CONIUX MĂRGĂRITĂ, SUB FONTE BAPTIS- 
MATIS SEPULTA EST 201 . 

199 Pietra sacrala (sau consacrată). 

200 Gheorghe Gross. 

201 Inscripţia în traducere: ,,In anul 1410 a fost zidită această biserică închinată 
Preafericitei Fecioare Maria, împreună cu mănăstirea din Baia de către strălucitul principe 
Alexandru a cărui soţie de pioasă amintire, Margareta este îngropată sub cristelniţă". Mar¬ 
gareta a fost prima soţie a lui Alexandru cel Bun, era catolică din Polonia. Vezi N. Iorga, 
Istoria românilor, in chipuri // icoane, Crai ova, 1921, p. 37. 

Aşa precum am arătat mai sus stau scrise aceste cuvinte pe zid, şi mă¬ 
năstirea care se numeşte aici moldovenească, este a schismaticilor. 

In acest oraş mai este o biserică, avînd lungimea de 8 paşi şi lăţimea 
de 5 paşi, închinată Sf. Apostol Petru. La început a fost o biserică mare, 
dar aji distrus-o tătarii şi biserica de acum e fosta sacristie a acelei biserici, 

ale cărei urme de abia se mai văd. Există 150 de case de moldoveni orto¬ 

docşi, ceea ce ar face mai bine de 900 de suflete; au patru biserici ale lor, 
una mai mare, cu două turle, închinată Adormirii Maicii Domnului, a doua 
sfîntului mucenic Gheorghe, a treia Prea Sfintei Treimi, a patra înălţării 
Domnului, toate de zid şi frumoase. 

Apoi în munţi au o mănăstire 202 ridicată de amintitul domn pe apa 

Moldovei, <mănăstire> închinată Bunei Vestiri, de care s-a amintit mai sus, 

unde se află un mare număr de călugări care trăiesc în acel pustiu. Au încă 
în ţară vii şi multe bunuri mişcătoare şi nemişcătoare, sate, boi, vaci, oi şi 
cai din care vînd şi fac numai ce cred ei şi ce le place lor; sînt liberi, nu 
dau nimic nimănui şi, fiind în munţi, nu se tem de tătari şi de războaie. 

Acest oraş Baia, aşa cum am spus, este în munţi şi are de suferit din 
cauza frigului mai mult decît alte localităţi pe care le-am văzut pînă acum; 
însă n-au a se teme de tătari, de războaie şi de turci, cînd aceştia trec prin 
ţară mergînd cu război spre hotarele Poloniei. Aceştia fac pagube foarte 
mari sărmanilor locuitori, ba la întoarcere le răpesc femeile şi copiii şi apoi 
îi vînd în Turcia, ca robi. 

16 octombrie 1641 . Am vizitat oraşul Neamţ 203 , aşezat la poalele sus- 
numiţilor munţi, într-o vale acoperită toată de pruni, meri şi alţi pomi care 
pot creşte în apropierea munţilor. Nu există vii şi pămîntul este neroditor, 
nu produce cereale. Vitele nu sînt în număr mai mic decît în alte locuri, 
deoarece au păşunile trebuitoare. Deasupra oraşului, pe deal, se află o ce¬ 
tate 204 mică cu turnuri mici, părăsită de mulţi ani şi acum domnul o repară 
şi se lucrează zilnic chiar şi acum, deşi este în pădure, acest oraş aflîndu-se 
în mijlocul pădurilor şi înconjurat din toate părţile de munţi. Sînt 63 de 
catolici pentru împărtăşanie şi 29 de copii care nu se împărtăşesc încă, ca 
neam sînt saşi. Au o biserică de lemn lungă de 18 paşi şi largă de 8 paşi; 
este sfinţită, dar nu am găsit nimic scris ca să ştiu cînd a fost sfinţită; are 
un altar şi o sacristie mică de lemn; cristelniţa era în mijlocul bisericii dar 
altarul este gol, pentru că nu au preot... etc. în faţa bisericii se află o 
clopotniţă de lemn cu două clopote, iar împrejurul bisericii <e> un cimitir 
împrejmuit cu gard unde se îngroapă credincioşii. 

în acest oraş Neamţ a fost din vechime o biserică frumoasă şi mare de 
zid, dar este ruinată; se cunosc numai zidurile şi urmele unde a fost numita 

202 Vatra Moldoviţei. 

203 Tîrgul Neamţ. 

304 Cetatea Neamţului. 

biserică; n-am scris cui e închinată acea biserică, pentru că nimeni n-a ştiut 
să-mi spună. 

Sînt 100 de case de români cu 550 de suflete. Au două biserici de lemn, 
una a sfîntului mucenic Dumitru şi alta a Naşterii Maicii Domnului. Aici se 
ia vamă de la negustorii care merg în Transilvania. 

19 octombrie 1641 . Am vizitat satul Săbăoani 205 aşezat în cîmpie la 
poalele unui deal. Locul are din belşug poame de tot felul dar vii nu sînt. 
De asemeni au şi vite din belşug, mai ales boi şi vaci şi alte patrupede; este 
lipsit de peşte, deşi nu departe curge un rîu numit Şiret, şi cine ar vrea 
să se ostenească n-ar duce lipsă nici de peşte etc. Sînt 130 de catolici pentru 
împărtăşanie şi 29 de copii unguri. Au o biserică mare de zid, lungă de 24 
de paşi şi lată de 10 paşi, închinată Naşterii Maicii Domnului, are un sin¬ 
gur altar şi e ca şi părăsită, neavînd un preot cum se cade. Această biserică 
are un paroh, un părinte <franciscan> conventual polon, şi deşi e acum 
bătrîn, toată lumea se plînge de el şi de viaţa lui scandaloasă. Se spune că 
umblă veşnic beat şi merge aşa încoace şi încolo, certîndu-se cu mirenii şi 
alte lucruri scandaloase. Şi într-adevăr eu am vrut să-i iau parohia, dar 
neavînd pe altul, n-am putut să las sufletele acelea fără păstor. Lîngă bi¬ 
serică este sacristia şi au toate lucrurile de trebuinţă pentru oficierea slujbei, 
dar sînt vechi şi aproape prăpădite. Clopotniţa este de lemn cu trei clopote 
înăuntru. Nu se ştie dacă biserica a fost sfinţită. în jurul ei se află un ci¬ 
mitir închis cu gard, unde sînt îngropaţi credincioşii şi alături este casa în 
care locuieşte parohul, iar împrejurul casei grădina parohului. 

Mai ţin de această biserică de la Săbăoani şi se află în grija acestui 
paroh anumite sate vecine care aproape toate au drepturi 206 în această bi¬ 
serică, şi la sărbătorile mari vin aici din toate satele pentru a asculta slujba 
şi sînt aproape siliţi cu toţii să ajute această biserică, dar sărmanii de ei, 
nu au preot bun. 

Primul sat este Răchiteni unde după cum mi-a spus preotul, sînt 150 
de suflete pentru împărtăşanie şi 45 de copii. în sat nu au biserică şi nici 
măcar cele de trebuinţă pentru slujbă şi sînt de neam unguri. 

Al doilea sat este Agiudeni unde se află 100 de suflete pentru împăr¬ 
tăşanie şi 16 copii şi aceştia sînt unguri de neam. Nici în acest sat nu au 
biserica lor, nici măcar lucrurile necesare pentru slujbă. 

Al treilea sat e Tămăşani, unde sînt 50 de suflete pentru împărtăşanie 
şi 14 copii, de neam sînt unguri. în acest sat se află o biserică sau capelă, 
mică de lemn, dar nu au nimic pentru oficierea slujbei. Capela a fost con¬ 
struită din cucernicie de unul din locuitorii catolici. 


205 Jud. Neamţ ca şi satele ce urmează. 

206 Jus ( = drept). 

Al patrulea sat este Teţcani unde sînt 125 de suflete pentru împărtă¬ 
şanie şi 40 de copii. Nici aceştia nu au biserică, nici măcar cele de trebuinţă 
pentru oficierea slujbei. Sînt unguri de neam. 

Al cincilea sat este Leucuşeni unde sînt 25 de suflete pentru împărtă¬ 
şanie şi 8 copii, de neam sînt unguri. Nu au nimic pentru celebrarea slujbei. 

Toate aceste sate sînt în grija susnumitului paroh de la Săbăoani, care 
este însă un om, după cum am spus, ce vrea să stea în afara patriei sale 
fără să se supună prelaţilor săi. L-am întrebat de cînd este în ţara aceasta 
şi mi-a spus că de 17 ani, arătîndu-mi patentele monseniorului <episcop> 
de Bacău. I-am cerut scrisorile obedenţiale ale prelaţilor săi cu care a venit 
în această ţară, şi mi-a spus că le-a pierdut. Mă gîndeam să-l înlocuiesc, 
dar neavînd pe altul, l-am lăsat deocamdată. Chiar cînd să plec de acolo, 
i-am spus în faţa vicarului 207 nostru susnumit, să se pregătească de întoarcere 
în Polonia şi el a răspuns în gura mare: „Mai curînd în Turcia, decît în Po¬ 
lonia". Totuşi i-am dat ordin vicarului ca, de îndată ce va găsi // un preot 
bun, să-i interzică să mai slujească. Mi-au spus că-i bate pe bieţii ţarani 
spre a le lua cu forţa milostenia pentru săvîrşirea tainelor şi că e deajuns 
ca el să se plîngă domnului împotriva prelaţilor şi să vorbească de rău pe 
ceilalţi preoţi, ca domnul, văzîndu-1 aşa de bătrîn, să-l creadă. Şi a făcut 
rău multora, aşa cum mi-au spus părinţii misionari şi enoriaşii lui. 

21 octombrie anul 1641 . Am vizitat Romanul, oraş neîmprejmuit cu 
zid, aşezat într-o cîmpie între două rîuri mari, Şiretul şi Moldova, care se 

unesc unul cu altul lîngă oraş şi apoi de aici se chiamă Şiret pînă la Du¬ 

năre. Acest ţinut are grîu din belşug, dar vii nu sînt prinprejur. Peşte se 
găseşte în rîurile amintite. Cît despre oi, boi, vaci etc. nu lipsesc şi la fel şi 
alte lucruri. în acest oraş sînt foarte puţini catolici şi anume 25 pentru îm¬ 
părtăşanie şi 6 copii, de neam sînt unguri. Au o biserică de lemn, lungă de 
17 paşi şi lată de 7 paşi, dar aproape ruinată. Cînd plouă nu se poate face 
slujbă. Au un potir de argint făcut în 1513 cum este scris pe piciorul lui 
etc... etc... şi o clopotniţă de lemn în care erau trei clopote foarte fru¬ 
moase. în jurul bisericii este un cimitir împrejmuit, unde sînt îngropaţi cre¬ 
dincioşii, şi în cimitir se află casa în care locuieşte parohul, dar n-au preot 
acum, ei fiind puţini, iar cînd au nevoie vine preotul de la Săbăoani, fiind 
aproape cam la cinci sau şase mile. 

Aici sînt 260 de case de români, ceea ce face mai mult de 1 500 de 

suflete. Este o mănăstire a Sf. Paraschiva sau Sf. Vineri cu o biserică mare 

cu două turle şi această biserică este a episcopului sau vlădicăi 208 , cum spun 
ei, şi episcopul locuieşte în mănăstire împreună cu călugării lui. Nu voi 
vorbi mult aici despre felul cum trăieşte şi despre veniturile sale, deoarece 
şi acest episcop are sate şi moşii, ca şi ceilalţi, în afară de ceea ce primeşte 

207 Bartolomeo Bassetti. 

208 Mitrofan episcop de Roman (1633—1641). 

de la supuşi şi de ceea ce ia de la parohi. Am văzut că atunci cînd vine ci¬ 
neva pentru vreo pricină, soţ contra soţiei sau soţie contra soţului, sau chiar 
paroh contra unui laic etc., el rezolvă repede pricina, fără a ţine seama 
nici de canoane, nici de concilii sau de autorii care ne învaţă să judecăm 
drept. Şi pe care-1 găseşte vinovat, îl bagă imediat la închisoare şi-l bate 
ca pe animale, uneori cu propria lui mîna, fără a păzi preceptul (?), care 
zice „cei care lovesc" .. , 209 şi apoi ia cît vrea ca pedeapsă pentru vina pe 
care o are. Cînd vrea să despartă pe o soţie de soţ şi să desfacă legătura 
căsătoriei, cum se obişnuieşte la ei pentru cel mai neînsemnat cuvînt, face 
mai întîi o învoială cu ei: „Cît daţi?" şi după ce a făcut mai întîi preţul, 
dă voie ca un bărbat să-şi ia altă soţie şi o femeie alt soţ. De asemeni cînd 
cineva vrea să fie hirotonit, se înţelege mai întîi din preţ şi apoi este hiro¬ 
tonit. Mai ales la Iaşi am văzut la curtea mitropolitului, trecînd doar pe 
acolo, oameni care şedeau în curte ca şi cum ar fi la un judecător laic. Tot 
ce fac, <aceştia> fac pentru bani, mai ales episcopii lor din Turcia 210 , iar 
sărmanii supuşi blestemă şi-i afurisesc. Şi ai noştri de asemeni văzînd cum 
fac ei, s-au luat după ei, chinuindu-i pe bieţii catolici, care nu sînt obişnuiţi 
să îndure o asemenea tiranie şi apoi merg prin lume şi în ţările catolice şi 
văd cum se trăieşte; mai mult, sînt mulţi catolici care ştiu carte şi înţeleg 
cîte ceva. De aceea eu n-am vrut să iau nici un ban de la nimeni, deşi mulţi 
mi-au oferit cîte ceva din propria lor voinţă. Dar pentru a înlătura orice 
p. 120 prilej de scandal // şi pentru a le arăta că sfînta biserică romană interzice 
cu desăvîrşire să se ia bani şi să se plătească pentru Sfintele Taine şi pentru 
alte slujbe ale bisericii, iau martor pe Dumnezeu că n-am luat nimic; am 
primit totuşi pîine sau poame şi alte lucruri de mîncare, pentru a nu mă 
arăta prea aspru, şi toata lumea pe unde am trecut poate fi martoră în pri¬ 
vinţa aceasta. Şi <mă jur> pe adevărul sfînt, ar fi mare păcat să fie tur¬ 
buraţi acei sărmani oameni care trăiesc printre atîţia schismatici şi duşmani 
ai credinţei catolice şi ai sfintei biserici romane, care observă şi văd tot ce 
fac ai noştri, fie episcopi, sau preoţi şi credincioşi, ca să poată apoi să-i umi¬ 
lească pe bieţii catolici şi să-şi bată joc de faptele noastre. Mai sînt aici la 
Roman încă şapte biserici ale românilor sau moldovenilor, unele de zid şi 
altele de lemn şi aceste şapte biserici sînt toate parohiale. La una din nu¬ 
mitele biserici locuiesc cîteva călugăriţe de ale lor, dar acele călugăriţe se 
călugăresc de nevoie, cînd nu mai pot face nici o treabă în lume. 

Armenii au 80 de case cu 450 de suflete. Au o biserică de zid care nu 
este urîtă şi este zugrăvită şi au un preot paroh de neamul lor, armean. Ar¬ 
menii care se află în ţările acestea au venit toţi din Turcia şi locuiesc în 
această ţară a Moldovei. Se spune că sînt mulţi şi în Polonia. 

209 Non guarddo VAs'tlo che dice non per cusores (?). 

110 Particoîarmente li Vescov't lor o di Tttrchia. Se referă aici la prelaţii greci veniţi 
din Turcia, cu gîndul, de sigur, şi la egumenii mănăstirilor închinate. 

24 octombrie 1641 . Am vizitat „cetatea" Bacău, neîmprejmuită cu zi¬ 
duri care este mai curînd tîrgul Bacău; dar îi zic „cetate" fiindcă se află 
acolo o episcopie. Este aşezat în cîmpie, la poalele munţilor Carpaţi despre 
care am vorbit mai sus, pe malul rîului Bistriţa, care vine din Transilvania. 
Ţinutul are din belşug grîu, vin, poame de tot felul -— în afară doar de 
fructele de peste mări — şi alte lucruri; peşte se găseşte în rîul Bistriţa 
pe care l-am amintit; ca şi în alte părţi, nu lipsesc vacile, boii, oile şi alte 
vite dacă nu sînt chiar în număr mai mare; dar ca să mă întorc la poame, 
cît am umblat prin Moldova, nicăieri n-am văzut belşug mai mare de fructe 
ca în jurul oraşului Bacău, poame de tot felul vrednice a fi servite pe masa 
oricărui om de seamă. 

Sînt 400 de catolici pentru împărtăşanie, 120 de copii, de neam sînt 
unguri. Au un preot de acelaşi neam, învăţat, om cum se cade dar cam 
singuratic, n-ar ieşi bucuros niciodată din casă, tot timpul studiind sfînta 
scriptură 211 . 

Descrierea stării acestei biserici de la Bacău va fi prin forţa lucrurilor 
ceva mai lungă decît de obicei, ea fiind cea dintîi din Moldova cu numele, 
dar ultima în felul cum se înfăţişează. Această biserică a fost frumoasă 
şi mare de zid, cu cor, dar partea de sus a corului, adică bolta s-a prăbuşit 
toată şi locuitorii au acoperit cu paie partea unde se găseşte un altar şi unde 
parohul oficiază slujba; restul e în întregime descoperit şi distrus. Biserica 
are o lungime de 25 de paşi şi o lăţime de 10 paşi şi este închinată Adormirii 
Maicii Domnului. Are un felon în zdrenţe şi un potir de argint, pe care l-a 
dăruit preotul susnumit. 

Argintăria şi celelalte lucruri ale sacristiei s-au pierdut în felul în care 
mi-a arătat domnul, precum şi catolicii de acolo, şi toată lumea ştie de acest 
lucru. La Bacău era episcop un anume Adam Goski, polon. S-a întîmplat 
odată ca lumea să fugă de tătari în munţi; aceasta se întîmjală deseori în 
Moldova, cînd domnii nu sînt în legături de prietenie cu tatarii. Fugind 

oamenii, a trebuit să fugă şi episcopul 212 . în clipa cînd să plece din casă 

şi în mare zăpăceală, căci în asemenea momente nu se văd unul pe altul 

de spaimă, acest episcop a chemat nişte oameni din oraş şi le-a încredinţat 

o ladă încuiată şi în foarte bună stare şi le-a spus: „Luaţi această // ladă p- 121 
cu voi, pentru că eu cine ştie unde mă voi duce". Şi aşa au luat lada cu ei 
fugind în munţi. După cîtva timp s-a liniştit ţara dinspre partea tătarilor 
şi toată lumea s-a întors acasă. Episcopul însă nu s-a întors şi oamenii îl 
aşteptau din zi în zi; văzînd apoi că nu mai vine, iar ei avînd nevoie de 
lucrurile bisericii, au deschis lada şi au găsit-o plină cu pietre şi cărămizi. 
Episcopul luase totul cu el în Polonia, şi biserica a rămas jefuită, şi cre- 

211 Acelaşi cu care a intrat în conflict Bandini cîtîva ani după aceea. 

212 Vezi mai sus, p. 237. Şi la Bandini (Codex) se aminteşte pe larg de acea tă 

faptă. 

dincioşii au fost foarte indignaţi, şi nu numai catolicii ci şi schismaticii. 
Acel episcop nu s-a mai întors niciodată în Moldova. Toate acestea mi le-a 
spus domnul, de faţă cu boierii săi, şi eu de mare ruşine, n-am putut zice 
nimic. Şi acelaşi episcop a vîndut un teren al acelei biserici din Bacău unui 
boier schismatic care îl stăpîneşte şi acum. 

Un agent sau servitor al lui Ieronim, episcop al Bacăului 213 , a furat 
un potir şi alte lucruri din sacristie şi a fugit fără să mai ştie nimic despre 
el nici pînă astăzi. 

Apoi un agent al episcopului de acum Zamoyski a luat 20 de vite, boi 
şi vaci, şi chiar cele mai bune din toate şi le-a dus în Polonia. El însuşi a 
vîndut două vaci şi trei oi, două capre şi 15 stupi de albine. Episcopii fac 
asemenea lucruri, şi catolicii văd că nu se face nimic pentru biserică, ci „to¬ 
tul e pentru noi" 214 şi aceia cară în alte părţi. Se indignează şi murmură nu 
numai catolicii dar după cum am mai spus — şi domnul. Şi dacă <episcopii> 
ar fi fost oameni buni, n-ar fi dus lipsă nici ei, nici biserica, şi oamenii cînd 
ar vedea că se aduce cîte un folos bisericii ar da cîte ceva cu multă tragere 
de inimă. 

Există un sat al bisericii care a fost luat de domn din această cauză şi 
dat în stăpînirea călugărilor săi. Acum, rugîndu-1 eu, mi-a făgăduit să-l îna¬ 
poieze, şi am dat ordin vicarului meu în împrejurarea că ar putea dobîndi 
ceva din cele ce s-ar cuveni episcopului, să nu-mi dea mie nimic, ci să chel¬ 
tuiască totul pentru repararea bisericii şi să împlinească alte lipsuri, pentru 
că astfel domnul s-ar mai linişti puţin şi creştinii ar fi mai cu dragoste de 
biserică; totodată cum catolicii sînt datori să dea episcopului 12 „baiocchi" 215 
de fiecare casa odată pe an, dacă din aceşti bani va putea să capete ceva 
(fără de ceartă însă) să cheltuiască totul pentru lucrările la acea biserică. 

Acest sat al episcopului se numeşte Trebeş 216 , şi sînt acolo vreo 20 de 
case de catolici. Sînt datori să plătească dare episcopului atunci cînd atîrnă 
de el, dar acum ei nu dau nimic, deoarece domnul i-a luat pentru mănăstirea 
lui şi darea ei o dau călugărilor, dar dacă îi va da înapoi, cum a făgăduit, 
vor plăti din nou zeciuială aşa cum sînt datori, şi în fiecare săptămînă trei 
oameni vor trebui să muncească pentru biserică. Toate acestea merg acum 
la mănăstirea domnului, şi nu mă feresc să spun că dacă ar fi un episcop 
bun şi care să stea tot timpul acolo, n-ar avea numai atît, ci ar primi veş¬ 
nic cîte ceva pe deasupra de la domn, cum au avut din vechime. 

Nu voi omite de a povesti aici (aşa cum mi-au spus catolicii de la 
Bacău) că această biserică a lor n-a fost de la început episcopie ci a fost 

213 Episcopul de Bacău Ieronim Arsengo (1607—1610). 

214 Chnnia pro nobis (cu ironie). 

215 Baiocchi, monedă de aramă circulînd în statul papal; cuvîntul capătă şî înţelesul 
general de bani, parale. 

210 In text Trebek apoi Trebesc, jud. Bacău. 

din vechime mănăstire a călugărilor <franciscani> observanţi, ridicată de 
doamna Margareta 217 , care a fost catolică şi a adus în mănăstirea sa călugări 
din Ungaria. Mai trăiesc şi astăzi unii bătrîni care-şi amintesc de vremea 
cînd erau mai bine de 10 călugări în acea mănăstire, şi spun: „în vremea 
noastră se aflau 10 sau şi mai mulţi călugări franciscani, care purtau san¬ 
dale de lemn şi atunci mănăstirea era în altă stare". Chiar domnul cînd 
vorbea cu mine nu spunea: „biserica episcopală", ci „mănăstirea" şi aşa 
se găseşte şi în actele lor. Şi cînd se plîngea de episcopii din Polonia mi-a 
spus printre altele: „Nu e bine // ca episcopii să ia lucrurile mănăstirii şi 
să le ducă în Polonia". Toată lumea numeşte această biserică mănăstire, aşa 
cum i se zicea înainte. Şi poate că în timpul papei de fericită amintire Cle¬ 
ment al VUI-lea, vreun călugăr din acea mănăstire 218 a fost făcut episcop, 
dar nici nu era un loc potrivit pentru aceasta — Bacăul fiind un oraş mic — 
totuşi pentru importanţa susnumitei mănăstiri din acel timp, se putea face 
episcopie, cu atît mai mult cu cît erau atîţia călugări în mănăstire şi aceasta 
avea venituri bune. Şi acum, fiind jefuită de unul şi de altul, încetul cu în¬ 
cetul, biserica s-a ruinat şi a sărăcit, iar din mănăstire nu se mai cunoaşte 
nimic altceva, decît zidurile şi pivniţa. 

Clopotniţa bisericii s-a dărîmat ca şi sacristia; au mai rămas trei sau 
patru odăi, adică chilii ale mănăstirii, dar toate dărîmate, iar parohul de 
acum a clădit ceva mai departe de biserică o casă mică în care locuieşte, 
părăsind locul vechilor clădiri ale mănăstirii. în jurul mănăstirii şi a bise¬ 
ricii se află o grădină mare, cu tot felul de pomi roditori; poamele le culeg 
acuma călugării ortodocşi, cu încuviinţarea domnului, după cum am amin¬ 
tit mai sus. Nu pot arăta în cuvinte pagubele ce au fost pricinuite acestei 
sărmane biserici. 

<Mănăstirea> posedă acum, ca bunuri ce revin episcopului, adică ţin 
de veniturile lui — în afară de ceea ce au furat servitorii monseniorului 
Zamoyski şi vicarul său — 25 de capete de vite mari şi mici — boi şi vaci, 

16 porci, o căldare mare de aramă, o altă căldare mai mică, două pluguri, 

un car pentru boi, cinci păuni; toate acestea se găsesc în grija unui catolic 
din acel sat, cu numele Biagio Siltaş. 

Zidul cimitirului de lîngă biserică s-a dărîmat de tot; două clopote se 
găsesc în biserică, atîrnate deasupra uşii celei mari. Nu-i nevoie să mai 

adaug altceva, căci oricine îşi poate închipui în ce stare de mizerie a ajuns 

această biserică din Bacău. 


217 Vezi mai sus, n. 201. Cît priveşte ctitoria ce i se atribuie, ea este dedusă sim¬ 
plist din prezenţa observanţilor unguri, la Bacău pe vremea lui Quirini şi Arsengo. 

218 Sub pontificatul lui Clement al VlII-lea (1592—1605) a fost numit episcop „de 
Bacău şi de Argeş" un călugăr grec din Chios, Bemardino Quirino, şi nicidecum un călu¬ 
găr din mănăstirea de la Bacău, care nu avea importanţa ce i se atribuie acum. 

p. 123 


în jurul Bacăului se află cîteva sate de catolici care se găsesc în grija 
aceluiaşi paroh şi toate sînt aproage. Primul sat se numeşte Fărăoani 219 ; aici 
se găsesc 250 de suflete de împărtăşit şi peste 50 de copii, de neam sînt un¬ 
guri, au o biserică mică de lemn, dar n-au nimic pentru oficierea slujbei. 

Al doilea se chiamă Trebiş în care se află peste o sută de suflete de 
împărtăşit şi 25 de copii, de neam sînt unguri; n-au biserică şi nici lucrurile 
de trebuinţă pentru slujbă. 

Al treilea sat, la poalele munţilor, se chiamă Solonţ 220 , şi are 70 de 
suflete de împărtăşit şi 20 de copii, de neam sînt unguri; n-au biserică şi 
nici cele trebuincioase pentru slujbă. 

Al patrulea sat, Lucăceşti 221 în care se găsesc 53 de suflete de împăr¬ 
tăşit şi 10 copii, de neam sînt unguri; au o biserică mică de lemn, dar n-au 
nimic pentru oficierea slujbei. 

Al cincilea sat se numeşte Valea Seacă 222 , aici sînt 42 de suflete de îm¬ 
părtăşit şi 8 copii, de neam sînt unguri, n-au biserică şi nici cele necesare 
pentru slujba religioasă. 

Mi-a spus acel paroh de la Bacău, care se cheamă Don Baltazar, că se 
găsesc mulţi catolici prin satele româneşti; în unele sînt două case, în altele 
una, în altele trei sau patru case, dar nu ştia să-mi spună hotărît cîte su¬ 
flete ar putea să fie, de aceea nu pot să le trec aici. 

în Bacău se află 130 de case de români, 700 de suflete sau ceva mai 
multe sau mai puţine. Au o mănăstire cu hramul Adormirea Maicii Dom¬ 
nului şi două biserici de lemn, de al căror nume n-am întrebat. 

27 octombrie 1641 . Am vizitat tîrgul Trotuş 223 aşezat într-o vale între 
munţii Carpaţi. Nu este un ţinut pe care să-l pot lăuda în alte privinţe; 
voi spune doar că deşi e mai mic şi mai îndepărtat decît altele, este mai 
renumit decît alte locuri din cauza unui singur lucru. Natura l-a înzestrat 
cu materia cea mai necesară, cea mai plăcută pentru neamul omenesc, deoa¬ 
rece în jurul acestui oraş se găsesc ocne de unde se scoate sare în cantitate 
aşa de mare, încît este dusă în tot cuprinsul Moldovei, în Rusia, în Turcia 
şi în alte ţări. Se transportă pe Dunăre şi apoi de pe Dunăre pe Marea 
Neagră pînă la Constantinopol. Toată această sare aparţine domnului şi 
nimeni nu are vreun amestec la ea. Se taie sub pămînt în bucăţi mari şi 
groase, cubice şi se scoate afară cu ajutorul unor roţi trase de cai. Cei care 
taie sarea sînt cei osîndiţi de domn pentru vreo faptă rea a lor. Eu n-am 
văzut, dar se spune că atunci cînd sînt osîndiţi la ocnă, fiindcă aşa se nu- 


219 Poroyani (jud. Bacău). 

220 Solonz, jud. Bacău. 

221 Lucaceste . 

222 Valesagh — jud. Bacău. 

223 In apropierea imediata de Tîrgu Ocna. 

mese salinele, li se taie 224 mai întîi nasul şi urechile şi sînt băgaţi pe viaţă 
la ocnă, unde lucrează pînă la moarte. Această pedeapsă e la fel cu osîndi- 
rea la galere. 

Lingă oraş curge un rîu numit Trotuş de la care îşi ia numele şi tîrgul, 
de se cheamă Trotuş. în jur nu se găsesc grîne în cantitate mare, deoarece 
toţi oamenii sînt ocupaţi la ocnă sau saline şi sînt obligaţi să lucreze acolo 
pentru domn de nevoie, dacă n-ar vrea de bună voie. Sînt obligaţi să dea 
pe rînd, cai cu care să se scoată sarea, şi să aducă lemne atunci cînd se 
întăresc galeriile în salină, ca să nu se surpe pămîntul. Şi sînt obligaţi, săr¬ 
manii de ei, să mai facă şi alte lucruri de acest fel, şi din cauza aceasta se 
plîng foarte tare că tot timpul muncesc. Vii nu au, deoarece această 
aşezare se află între munţi; fructe sînt puţine. Acest oraş e cercetat de lume 
şi^ de negustori, care vin să cumpere sare. Sînt 94 de catolici pentru împăr¬ 
tăşanie, 28 de copii, de neam sînt unguri. Au biserică de zid, frumoasă şi 
înaltă, lungă de 33 de paşi şi lată de 10 paşi, nesfinţită, şi e închinată sfîn- 
tului ierarh Nicolaie. Are trei altare, dar ruinate şi biserica e ca o casă par¬ 
ticulară, neavînd preot; a fost ridicată în 1557. în jurul bisericii este un ci¬ 
mitir închis cu gard. Sacristia, lîngă altarul principal, e de zid şi boltită; în 
ea se află lucrurile de trebuinţă pentru slujba, potir şi cruce de argint şi fe- 
lon, dar toate sînt vechi şi prăpădite; totuşi ar putea fi folosite, dacă ar 
fi preot. 

în acest oraş sînt 30 de case de români, cu 160 de suflete. Au două 
biserici, dar numai în una se slujeşte, cealaltă e ruinată. Românii nu au nici 
mănăstire şi nici măcar altceva mai de seamă în aceste locuri. 

în jurul acestui oraş se află cîteva sate de catolici, care ţin de parohul 
acestei biserici, dar acum nici oraşul nici satul n-au paroh şi oamenii tră¬ 
iesc ca animalele, fără a şti de zi de sărbătoare, de posturi şi nici de alte 
lucruri. Este adevărat că uneori îi vizitează parohul de la Bacău, dar nu¬ 
mai cîte o singură dată pe an, căci nu poate veni prea des, pe de o parte 
pentru că are treabă în parohia lui, iar pe de altă parte pentru că e la o 
depărtare de mai mult de 50 de mile. 

Primul sat de lîngă Trotuş este Stăneşti 225 , unde sînt 87 de catolici 
pentru împărtăşanie şi 19 copii, de neam sînt unguri. Au o biserică mică 
de lemn, fără cele de trebuinţă pentru oficierea slujbei. Mai sînt alte trei 
sate, numite unul Borzeşti, altul Măneşti şi al treilea Bahna. în aceste trei 
sate sînt puţini catolici, cu totul 90 pentru împărtăşanie şi copii 20, de neam 
sînt unguri. Toate trei satele au o biserică de zid, dar aproape distrusă şi 
fără nimic, şi satele sînt aproape unul de altul în jurul numitei biserici. 
Aceşti catolici care locuiesc în Trotuş şi în satele vecine sînt ca nişte săi- 


224 Informaţie neconfirmată de alte izvoare. 

225 In jud. Bacău ca şi cele trei localităţi ce urmează. 

batici şi înclină mai mult spre erezie, fiind aproape de Transilvania, cale 
de o singură zi; trecînd doar munţii, eşti în Transilvania. Au legături cu 
ereticii, şi neavînd preoţi, nici învăţătura catolică, fiind şi simpli, îndată 
ce le ajunge la ureche vreo credinţă eretică, le şi intră uşor în cap. 

Aceştia mi-au cerut să le hirotonesc pe unul care avea^ nevastă şi eu 
am spus că nu pot hirotoni pe unul căsătorit, şi ei mi-au răspuns: „De ce 
nu? Noi am văzut preoţi catolici şi papistaşi în Transilvania, care au soţie 
şi totuşi sînt preoţi". Eu i-am făcut să înţeleagă cît am putut mai bine, dar 
ei cred că dacă alţii au făcut asemenea lucruri, e un lucru îngăduit, fiindcă 

acel preot Nicolae 226 de care am amintit mai sus şi care a fost hirotonit de 

monseniorul Zamoyski, deşi avea soţie, a fost paroh aici, şi după ce a fost 
numit la această biserică din Trotuş, şi-a luat îndărăt soţia şi a fugit în 
Transilvania. Se află şi acum în Secuime şi se spune că are parohie acolo, 
în această ţară a Secuilor sînt preoţi care au soţie, şi anii trecuţi un călugăr 
dominican venit aici din Polonia, dar de felul lui italian, a stat cîtva timp 
în Moldova, şi apoi a răpit o fată, fugind cu ea în Transilvania şi acum se 
află acolo printre oamenii aceia. Şi acestor sărmani catolici, care trăiesc 
împreună cu ei şi văd asemenea lucruri şi altele pe care le fac preoţii cei 

răi şi eretici, li se pare că aşa e bine şi de aceea au oarecare aplecare într- 

acolo. Dar sînt sigur că dacă ar avea preoţi buni, ar fi şi ei buni, aşa cum 
se vede că sînt ceilalţi care au preoţi buni şi înţelepţi. 

Mulţi preoţi care s-au lepădat de credinţă <şi> vin în aceste părţi ale 
Moldovei au fost cauza multor scandaluri pentru că dau de libertate, nu au 
superiori, şi episcopul n-a venit decît o dată în viaţa lui, şi nu ştiu dacă a 
stat trei luni în dioceza lui şi apoi a plecat. Vicarul său 227 , amintit mai sus, 
făcea după capul şi cheful lui, iar ceilalţi văzînd cum înţelege superiorul 
şi prelatul să-l slujească pe Dumnezeu, au început şi ei să facă şi mai rău. 

Fiind trimis de această Congregaţie ca să văd şi să cercetez această 
ţară, sînt dator să spun ceea ce este, spre mai marea slavă a lui Dumnezeu 
şi spre mîntuirea sufletului, şi lucrul acesta îl doresc totdeauna şi cu acest 
scop am fost trimis şi hotărît pentru aceste ţări. De aceea pe cît am putut 
să-mi dau seama de ţară, de oameni şi de starea lor, spun că ar fi bine 
sau să se trimeată buni călugări observanţi (!) cum au fost la început şi să 
aibă cu ei un prelat bun care să-i poată mîngîia în necazuri şi pedepsi în 
abaterile lor, şi mai ales să le fie o pildă bună — pentru că unde este prelat 
şi superior bun, chiar dacă cel subordonat ar face o greşeală, bunatatea 
superiorului acopere în oarecare măsură urîţenia faptelor supuşilor — sau 
să fie un episcop călugăr, care să aibă el drept şi putere asupra călugărilor, 

226 Vezi mai sus, pp. 230—232. 

227 îbidem. Acest Giacinto (sau Hiacint) Franceschi de Osimo reapare şi sub Ban- 
dini. Vezi scrisoarea acestuia publicată şi de Veress (Scrisorile misionarului Bandini din 
Moldova) şi de C ă 1 i n e s c u în „Dipl. Ital.“, II, pp. 376—378. 

să-i conducă atît în cele privind religia cît şi în cele privind parohiile, aşa 
cum au avut primii episcopi ai acestei provincii, care locuiau împreună cu 
călugării în // mănăstire şi erau şi ei călugări. Astfel se trăia în pace sfîntă 
şi în linişte şi credincioşii erau slujiţi bine, şi nu avea pricină de scandal 
nimeni din partea lor, ci aveau numai exemple bune. Dar apoi au început să 
se schimbe şi nu s-au mai purtat ca la început şi de aceea atît mănăstirea 
cît şi biserica de la Bacău au ajuns rău ... 

In Moldova se poate trăi ca în mijlocul Italiei, ţara fiind liberă dinspre 
partea turcilor. Ar fi o mare mîngîiere 228 , nu numai pentru catolici ci chiar 
şi pentru ortodocşi, deoarece episcopii lor sînt călugări şi trăiesc printre că¬ 
lugări ducînd cu totul viaţa călugărească; mai mult, ei susţin şi spun că nu 
poate fi cineva preot dacă n-a fost mai înainte călugăr şi dacă încerci să-i 
contrazici, se indignează etc. .. 

Toate aceste biserici din Moldova au avut vii pe care acum Ie au în 
seamă laicii, delegaţi ai comunităţii lor, ca administratori şi ei strîng veni¬ 
tul. Din acesta cheltuiesc pentru construirea bisericilor şi plătesc pe paroh 
şi pe învăţător, cum am spus mai sus; ei nu le lasă pe seama parohilor. Eu 
am întrebat: „De ce nu daţi viile în grija parohilor?" şi ei mi-au răspuns: 
„Pentru că ticăloşii de parohi au pierdut toate bunurile bisericilor prin ne¬ 
păsarea lor, lăsînd viile neîngrijite; de aceea ne îngrijim noi de lucrurile 
bisericii”. Şi acum, fie parohul bun sau rău, nu li se mai dă nimic pe mînă. 

După terminarea vizitării Moldovei m-am întors din nou în Ţara Ro¬ 
mâneasca. De la Trotuş, ultimul loc unde se găsesc catolici în Moldova, 
am venit în timp de opt zile la Tîrgovişte. în drum am avut parte de atîtea 
ploi şi noroaie şi atîtea rîuri de trecut încît însoţitorul meu, părintele Fran- 
cesco 229 , era să se înece într-un rîu cu cal cu tot. L-a dus apa la oarecare 
depărtare şi i-a luat capela din cap şi mantaua de pe umeri... Cînd am 
ajuns la Tîrgovişte, l-am găsit pe domn 230 şi m-am dus să-l salut şi să-i în¬ 
făţişez scrisoarea sacrei Congregaţii. Acesta văzîndu-mă că intru pe uşă, 
s-a sculat în picioare cu cuşma în mînă şi s-a înclinat în faţa mea. Deoarece 
în relaţia pe care am făcut-o anul trecut despre Ţara Românească am ară¬ 
tat situaţia ei nu e nevoie să obosesc din nou sacra Congregaţie. Aici voiu 
arăta doar pe scurt că ne-am dus, spre a fi găzduiţi, la mănăstirea Sf. Fran- 
cisc, cum făceam şi pînă acum, mănăstirea fiind a custodiei Bulgariei, după 
cum este bine ştiut de domniile voastre. Nu ştiu de la cine au înţeles părinţii 
misionari că părinţii custodiei Bulgariei au pretenţii asupra acelei mănăstiri 


228 Să fîe adică numit un episcop bun. Aceasta este concluzia unui pasaj omis aici 
despre realizările primului episcop bulgar de Sofia, propuse oarecum ca model de urmat 
în Moldova. 

229 Francesco din Castro. 

230 Matei Basarab. 

de la Tîrgovişte. Nu ne-au primit bucuros; dimpotrivă i-au spus lui Don 
Fjlippo 231 al nostru că voiau să ne alunge de la mănăstire şi că noi am fost 
126 răi, şi din această cauză Sacra Congregaţie // ne-a izgonit din mănăstire şi 
a dat-o părinţilor misionari. Eu ştiu bine cum stă treaba, dar n-am putut să 
fac scandal, ca să nu dau schismaticilor prilej să-şi bată joc de noi. Şi ştiu 
bine că Sacra Congregaţie nu trimite misionari ca să pună stăpînire cu forţa 
pe locuri ocupate mai dinainte de alţii, şi să vîndă cantităţi de vin iar apoi 
să mai ia şi retribuţia de la Sacra Congregaţie şi să-şi umple pungile. Şi cît 
bine fac ei pentru aceasta, în afară doar de acela bietul care stă la Cîmpu- 
lung 232 . Adevărul trebuie spus, dar n-aşi vrea să spun ceva ce ar jigni iubi¬ 
rea creştină; totuşi cînd mă atacă şi vor să mă alunge din mănăstire, tre¬ 
buie să spun adevărul. Misionarii înşişi nu ştiu în ce împrejurări au venit 
în Ţara Românească, şi iau puţinul <venit> cu care se ajută custodia Bul¬ 
gariei. Eu însă ştiu; anume călugărul Andrei din Leşina, care s-a numit apoi 
Bogoslavic 233 , a fost călugăr observam de al nostru şi venise în Bulgaria 
con facoltâ Generale şi era fugit din 234 provincia sa, Dalmaţia, fiindcă fu¬ 
sese condamnat la galere. Stătea în mănăstirea de la Zelezna 235 cînd a venit 
veste din Ţara Românească cum că cei trei călugări ai noştri muriseră de 
ciumă la Tîrgovişte, şi domnul Radu 236 scrisese să se trimită alţi călugări. 
Şi acest călugăr Andrei, fiind om învăţat, a fost trimis el împreună cu încă 
doi. Domnul îl făcuse secretar al său pentru limbile latină şi italiană, deoa¬ 
rece scria bine, şi astfel, încetul cu încetul, domnul a început să-l trimită în 
diferite părţi cu misiuni, trimiţîndu-1 şi la Constantinopol cu tributul. Acolo 
el s-a făcut conventual, înşelînd pe vicarul patriarhal, iar vicarul l-a făcut 
comisar general în Ţara Românească. Cu această patentă s-a dus apoi la 
Roma, în timpul papei de fericită pomenire, Paul al V-lea, dîndu-se cu 
această patentă pe care o avea, drept conventual. Aşa s-au petrecut lucru¬ 
rile. Apoi au fost trimişi misionarii. De va fi nevoie, pot să mărturisesc, cu 
toată conştiinţa, că aşa s-au petrecut lucrurile 237 . 


231 Filipo Stanislavov. 

232 Conventualul Giovanale Falco. Vezi p. 209 ş.u. 

233 Vezi mai sus biografia lui Bogoslavid. 

234 In text: et fugit o nelle sua provinţia dl Dalmaţia . Din context se vede că nu 
poate fi vorba de refugierea lui în Dalmaţia, deoarece se spune că stătea în mănăstirea de 
la Zelezna, din vecinătatea Chiprovaţului şi aparţinea acestui centru catolic. Totul se lim¬ 
pezeşte dacă în loc de nelle vom citi della . 

235 In Bulgaria în vecinătatea Chiprovaţului. 

236 Radu Mihnea. 

237 Ceea ce este surprinzător este faptul că, ulterior, acel Bogoslavid funcţionează la 
Chiprovaţ nesupărat de observanţii bulgari, şi avînd o funcţie de răspundere. 

V1ZITAŢIA ÎN ŢARA ROMÂNEASCA 238 
1648 


... Am plecat din reşedinţa mea 239 la 3 no- p. 364 
iembrie împreună cu vicarul meu general 240 pentru că este bine cunoscut la 
curtea acelui domn 241 , ducînd cu mine alţi trei preoţi, un servitor şi o tră¬ 
sură cu doi cai care purtau bagajele, atît cele trebuitoare pentru hrană şi 
pentru dormit, cît şi veşmintele religioase şi obiectele de cult, căci ceea ce 
nu se aduce cu sine, nu se poate găsi prin acele locuri, de aceea trebuie să 
aduci totul, fără de care n-ai avea cu ce trăi şi cu atît mai puţin cu ce sluji 
în biserică, deoarece locurile sînt lipsite de înlesnirea unor hanuri şi case ae 
găzduire, şi trebuie de multe ori sa umbli prin tot satul ca abia să găseşti 

238 Traducerea s-a făcut după textul italian publicat de G. Călinescu în „Dipl. 

Ital. a , II, pp. 363—374. 

239 Chiprovaţ în Bulgaria. 

240 Francesco Soimirovid din Chiprovaţ, minorit observant. 

241 Matei Bas arab ţinea foarte mult la el şi intervenise la regele Poloniei în sprijinul 
candidaturii sale la scaunul episcopal de Nicopol, obţinut însă de Filippo Stanislavov. 

vreun bordei pentru găzduire, şi aceasta în timp de iarnă, căci vara se popo¬ 
seşte întotdeauna pe cîmp; şi pentru cai arareori se găseşte vreun grajd, şi 
de cele mai multe ori ei stau afară, fie că este ploaie sau zăpadă, sau orice 
fel de vreme. Şi astfel am ajuns în ziua a doua la schela Dunării, pe unde 
se trece spre a intra în Ţara Românească, şi am căzut la învoială cu acei 
vameşi turci asupra preţului, căci ei obişnuiesc întotdeauna să ia de la 
oamenii bisericii, atît catolici cît şi schismatici, mult mai mult decît de la 
lumea cealaltă, iar ca să treacă cineva pe furiş nu este cu putinţă, căci s-ar 
confisca toate lucrurije, în afară de alte neajunsuri care ni s-ar putea în- 
tîmpla. Astfel am plătit ce au vrut ei şi am trecut în Ţara Româneasca şi 
cu ajutorul lui Dumnezeu am ajuns în a zecea zi la Tîrgovişte unde îşi are 
reşedinţa domnul; aici ne-a ieşit în întîmpinare, încă înainte de a intra în 
oraş, Părintele magistru Gregorio 242 de Magistris d’Alatri şi părintele ma¬ 
gistru Venantio Berardi 243 cu un servitor al domnului medic Mascelini 244 , şi 
am tras la mănăstire, după cum este obiceiul, dar am găsit toate casele şi 
grajdurile pîrjolite, şi după ce m-am închinat la biserică, am fost nevoit să 
mă îndrept spre casa domnului doctor Mascellini care era cam bolnav. Cu 
toate acestea am fost primit cu mare ospitalitate de către excelenţa sa, 
— deşi era mereu la palat pe lîngă domn caruia îi era rău; şi chiar dormea 
la palat, aceasta fiind hotărîrea însăşi a domnului; cu toate acestea chiar în 
aceeaşi zi, suszisul domn doctor a venit să ne viziteze şi să se scuze că nu 
putea să petreacă seara cu noi din cauza stării sănătăţii domnului şi ne-a 
spus că ducîndu-se în acea seară la el, i-a făcut cunoscut că eu sosisem, şi 
îndată ce s-a făcut ziuă, domnul din bunătatea sa şi vechea sa prietenie. 


242 Gregorio de Magistris d’Alatri , Provincial şi viceprefect în Moldova (1644—1648) 
şi comisar în Ţara Românească. în 1650 a plecat în Italia, murind pe drum. 

243 Venanzo Berardi din Monte Ottone, franciscan conventual, comisar general şi vice¬ 

prefect. Venit în 1639 (?), comisar în 1644, rămîne pînă în 1651. 

244 Marsilini din Pesaro. Giovanni Mascellini a fost medicul lui Matei Bas arab încă 

dinaintea venirii lui BakSid care îl află instalat de cîtva timp. în 1652 merge la Pesaro 
pentru interesele sale, dar nu stă mult. în 1653 BakSid îl va regăsi pe lîngă domn. El îşi 
continuă slujba şi pe lîngă urmaşul lui Matei Basarab, Constantin, căruia îi slujeşte de 
tălmaci la audienţa solului suedez, Welling pe care îl însoţea Hiltebrand. Dar, ruinat de 

răscoala seimenilor, el părăseşte Ţara Românească, stabilindu-se la Constantinopol, unde se 
însoară, în 1656, cu fiica doctorului suedez H. A. Skogaard, cunoscut sub numele de 

Scoccardi, fostul medic al lui Vasile Lupu. Auzind de plecarea lui din Ţara Românească, 

BakSic propusese Congregaţiei (la 7 iunie 1655) să-l folosească drept agent (fattore). La 

Constantinopol şi-a exercitat profesiunea de medic, fiind un timp şi în slujba bailului Ve¬ 

neţiei. Cu toate acestea l-a însoţit ca medic pe marele vizir Ahmed Kopriili la asediul Can- 
diei (Creta), în 1669- în 1672 l-a însoţit pe Mehmed al IV-lea la Adrianopol. în 1675 
era chemat în Crimeea de hanul tătarilor. A murit în cursul drumului său de înapoiere la 
Galaţi. Informaţii despre el se află în Hurmuzaki V 2, pp. 7, l4, 76, 108; IX 1, p. 11, 

în „Dipl. Ital.“, II, date biografice pp. 313—3l4 şi 2 scrisori pp. 361, 425. Pentru o 

prezentare de ansamblu, vezi dr. N. V ă t ă m a n u, Voievozi // medici de curte , Bucureşti, 
1972, pp. 150—162. 

ne-a trimis vorbă că a dat poruncă să ni se dea tainuri 245 şi pentru cai, şi 
pe deasupra ne-a comunicat că dacă am zăbovi mai mult pe aici ne va 
chema în audienţă cînd se va simţi mai bine, precum a şi făcut mai apoi. 

Trecînd opt zile, ne-au vestit de la palat că trebuie să ne ducem în 
audienţă şi atunci domnul doctor amintit mai sus, pentru a ne face mai mare 
cinste, a pus să ni se pregătească careta sa, şi astfel cu crucea arhiepiscopală 
şi în veşmînt episcopal obişnuit, m-am dus la curte, unde am fost primiţi cu 
voe bună atît de către boieri cît şi de către domnul însuşi, cu care am vor¬ 
bit o jumătate de oră în camera de taină unde nu se afla nimeni în afară 
de mine şi de vicarul meu şi Domnul cu Doamna 246 şi un mare vornic 247 
al său mai bine zis <un fel de> locţiitor 248 care făcea pe tîlmaciul, fiind 
slav din ţările noastre şi ştie foarte bine limba noastră; i-am mai dăruit o 
icoană cu Domnul nostru Isus Christos şi alte lucruri de ale bisericii şi a 
trimis îndată acel tablou cu Domnul nostru, spunînd că această icoană sfîntă 
trebuie să stea într-un locaş sfînt; şi după ce ne-a dat drumul, ne-am dus 
în casa acelui domn doctor unde am fost foarte bine ospătaţi timp de 19 zile. 

Pe cînd ne aflam încă la Tîrgovişte a venit veste din Moldova că acel 
domn Vasile (Lupu) pornise împreună cu tătarii 249 ca să vină asupra Ţării 
Româneşti; // acest fapt a pricinuit atîta groază în ţară încît toţi locuitorii 
din preajma hotarului către Moldova au fugit în păduri şi domnul a trimis 
îndată poruncă prin ţară 250 să iasă ostăşimea la luptă; chiar spusese boieri¬ 
lor: „Cînd vom fi pe cîmpul de luptă, nădăjduiesc să mă vindec" şi noi 
stăteam la mare îndoială, neştiind ce să facem. Dar după cîteva zile a venit 
vestea că tătarii s-au întors din drum şi astfel cu voia Domnului ţara a fost 
liberă, iar oştenii care porniseră, împreună cu căpitanii lor, s-au înapoiat la 
casele lor. Şi pentru a nu lungi prea mult povestirea unor lucruri care nu 
mă privesc, voi vorbi mai jos de starea sufletelor şi a bisericilor care se 
află în acele ţări. 


245 Ci diano le parti. 

246 Elina Năsturel din Fierăşti (1598—1652). 

247 Un suo dvorniko maggiore. Nu poate fî vorba de marele vornic Dragomîr din 

Plăvicenî (1644—1652), cunoscut ca român neaoş, ci mai degrabă de un străin ca Ghiorma 

pe atunci mare ban (1646—1651), calitate care se potriveşte cu funcţia de locţiitor de 

scaun. 

248 O per dir meglto luogotenente . Felul acesta de exprimare după formula neprecîsă 

redată în nota precedentă confirmă impresia că termenul de mare vornic este folosit în 

sensul general de mare dregător. 

249 După înlăturarea lui Cantemir şi strămutarea tătarilor din Bugeac, raporturile 

lui Vasile Lupu cu tătarii, adică cu hanii Crimeîi au fost bune, pînă în 1649, cînd are loc 

incidentul de la Brătuleni. Tătarii care se întorceau cu pradă din Polonia sînt loviţi de 
moldoveni, în urma unei porunci pripite a domnului. Vezi Miron Costîn. Aşadar, o coope¬ 
rare a lor în 1648 mai era încă plauzibilă. 

250 Mando le porte. 

In anul 1648, în ziua de 15 noiembrie care a fost o Duminică, am vizi¬ 
tat biserica din Tîrgovişte. Mai întîi s-a cîntat slujba pontificală şi în ziua 
următoare o alta pentru sufletele morţilor cu iertarea păcatelor, potrivit 
ordinului papei. 

Biserica susnumită este făcută din zid şi n-are cor 251 ; despre mărimea 
şi lungimea sa am pomenit în celelalte dări de seamă ale mele; nu este 
zugrăvită, este fără amvon, cu trei ferestre, are cîteva morminte în bise¬ 
rică săpate în pămînt; sînt şi nişte bănci lîngă altarul cel mare; biserica este 
acoperită cu şindrilă 252 , de curînd a fost făcută de domnul doctor amintit 
mai sus pardoseala de cărămizi. Dulapuri nu sînt de loc nici măcar cutii 
pentru milostenie; aghiazma se păstrează într-un văscior de aramă cu sfiştoc 
făcut din lemn; <are> două uşi, una mare către apus spre strada cea mare 
şi cealaltă spre interiorul mănăstirii; are o cruce de lemn în vîrful <turiei>. 

în afara bisericii, în spre răsărit, este cimitirul; nu se ştie dacă a fost 
sfinţit, şi este împrejmuit cu un gard împreună cu mănăstirea; are cîţiva 
pomi roditori; se îngroapă morţii în pămînt, în sicrie de lemn. 

Clopotniţa, asemenea unui turn, are două clopote care nu au fost sfin¬ 
ţite; în biserică nu se află confesionale, creştinii poloni se spovedesc în 
sacristie sau în biserică. Nu se ştie să fi fost sfinţită, ei nădăjduiau că va fi 
sfinţită la venirea mea dar acel părinte „provincial" 253 care se află acum 
aici se scuză spunînd că acum nu erau condiţiile potrivite pentru a se face 
sfinţirea. Cît priveşte patronul bisericii, unii spun că biserica ar fi închinată 
sfintei fecioare, alţii că ar fi fost închinată sfîntului Francisc; acte scrise 
nu se găsesc; nu se face slujba pentru hram; se slujeşte după ritul romano- 
catolic, în limba latină. 

Indulgenţe nu se dau, staţiuni nu se fac, nici rugăciunea de 40 de cea¬ 
suri, căci sînt foarte puţini catolici şi poate şi prea puţină grijă din partea 

slujitorilor bisericii; nu sînt nici un rel de pupitre pentru cîntăreţi, nici 
cărţi pentru cor, şi cred că toate acestea purced din schimbarea zilnică a 
misionarilor care vin aici trimişi de sacra Congregaţie pentru a se îmbogăţi 
şi a distruge, lăsînd biserica şi casa golită şi jefuita, — după cum s-au plîns 
aceşti catolici şi poate că vor fi şi scris în acest sens Congregaţiei. 

Nu se păstrează sfînta euharistie pentru bolnavi, nu este tabernacul sau 
alt loc <de păstrare> potrivit pentru aceasta; nu este nici măcar pixidă 
şi nici tabernacul de purtat în procesiune, nici măcar alte lucruri privind 
euharistia. 

Cristelniţă nu este; şi nici nu se binecuvîntează apa în sîmbăta mare; 

este adevărat că arareori se întîmplă să se boteze în acest loc, pentru că 

251 Absida, numită astfel pentru că acolo stătea corul. 

*52 Scindarelle . 

*53 Vezi mai jos p. 258, purtările acestui părinte, provincial abuziv care reuşeşte să-i 
alunge pe misionarii ceilalţi, spre a se instala singur în mănăstirea de la Tîrgovişte. 

sînt foarte puţini bărbaţi însuraţi sau, pentru a spune mai bine, nici unul, 
afară dacă vreunul din soldaţi 254 nu se căsătoreşte cu vreo româncă. 

Sfîntul mir îl ţin în trei văscioare de aramă 255 (?) şi se îngrijesc prea 
puţin să-l împrospăteze în fiecare an, dacă nu li-1 aducem noi cînd venim 
să-i vizităm, sau // dacă nu li se trimite de către negustori din propriul lor 
imbold; întrucît misionarilor le este îngăduit să facă orice, după bunul lor 
plac, şi să nu ţină seama de nimic. 

Nu se păzesc cazurile rezervate 256 , deoarece misionarii au putere mare 
şi se sinchisesc <prea> puţin de prelaţi, punîndu-se întotdeauna la adă¬ 
postul decretului emis de Sacra Congregaţie în favoarea lor, decret în care 
se spune că odată ce au cerut voia episcopului, chiar dacă nu au dobîndit-o, 
ei pot face orice, mare privilegiu în adevăr, dar întru nesocotirea păstorilor 
bisericeşti; de aici prind schismaticii prilejul de a-şi bate joc de biserica 
noastră şi spun: „Catolicii pot face orice fC . De aceea ei iau autoritatea din 
mîna episcopilor şi o dau unor simpli călugări; şi aceasta vine din faptul 
că misionarii se laudă că asupra lor nu au nici o putere episcopii <şi> nici 
alţi superiori şi mai spun şi alte nebunii asemănătoare, de unde se nasc 
scandaluri şi desconsiderare pentru sfînta biserică. Moaşte nu sînt, nici chiar 
obiecte sacre, chiar dacă ar fi fost odinioară, căci ţara a fost jefuită în atîtea 
rînduri de tătari, de unguri şi de alte neamuri şi astfel au fost <jefuite> 
toate cele, sau duse în alte locuri. Altarul mare fusese refăcut de suszisul 
domn doctor etc. . . 257 înzestrări <ale bisericii> sau obligaţii decurgînd 
din slujba liturghiei sau privilegii şi lucruri asemănătoare nu sînt aici. 

Sacristia aflată înspre partea Epistolei 258 în chiar turnul clopotniţei, e 
fără dulapuri 259 ; <e> boltită, dar înăuntru nu se află nimic . . . etc., acolo 
se înveşmîntează <preoţii>. 

Casa sau mănăstirea este aproape de biserică şi împrejmuită la un loc 
cu aceasta. Ea nu este altceva decît o casă cu două cămăruţe şi acuma „pro¬ 
vincialul fC260 îşi pregătea o cameră; se mai află încă o altă căsuţă mai la 
o parte, unde stă şi capelanul soldaţilor poloni; lîngă casă se află grădina 
sau via care este de mare ajutor mănăstirii. Posedă în afară de oraş două vii 
şi cîţiva rumîni 261 , în satul Şotînga 262 , şi 8 oameni în oraş, pe care îi numesc 
grădinari, şi aceştia îngrijesc viile şi muncesc pentru mănăstire fără să fie 


254 Probabil dintre soldaţii poloni amintiţi mai jos. 

255 Lame — (rame?). 

256 Păcate care nu pot fi iertate decît de episcopii diocezani sau de papa. 

257 Sînt înşirate obiectele de cult şi picturile (sau icoanele) din biserica. 

258 Sacristia della parte delVep-la = partea din biserică unde se citeşte Epistola, spre 
deosebire de cea unde se citeşte Evanghelia. 

259 Sen za Part marij ( = armarii) (?) 

260 Vezi ma j j os> 258. 

261 Sudd-ti ( = sudditi), ţărani dependenţi. 

262 Vil la di Sottenga. 

plătiţi, fiind scutiţi de bir, deoarece din vechime au fost dăruiţi, cum spun 
ei, de Doamna răposată Ecaterina 263 care era o catolică maghiară (!). Şi cu 
acestea se hrăneau odinioară părinţii din Bulgaria, şi acum Sacra Congrega¬ 
ţie trimite misionari şi le mai dă pe deasupra şi o alocaţie 264 , luînd parohia 
de la această biată Custodie 265 , care a administrat acest loc fără a urmări 
nici un interes şi care îşi avea aci ultimul refugiu împotriva persecuţiilor 
tiranului 266 căruia îi sînt ei supuşi. 

Unii poloni au făcut în mijlocul bisericii un mic altar cu piatra con¬ 
sacrată pe care slujesc şi l-au înzestrat destul de sărăcăcios cu lucrurile trebui¬ 
toare. Pe acest altar este un chip al Sfintei Fecioare şi de jur împrejur cî- 
teva ex-voto de argint. 

Parohi ai bisericii sînt părinţii misionari minoriţi conventuali şi acum 
367 era unul căruia îi ziceau „Provincial" 267 care a gonit pe toţi misionarii; // 
şi rămînînd singur, a îmbrăcat ca novice pe un bărbat bătrîn şi stătea cu 
el, plîngîndu-se de misionari că au ruinat casa, iar ei se plîngeau de el că 
făcuse rost, fără de ştirea Domnului, de o scrisoare ca să-i ciomăgească pe 
acei misionari şi să-i gonească de acolo, după cum au şi plecat unii din ei, 
numai părintele Venanzio Berardi 268 a mai rămas, dar de la comunitate nu 
i se dădea nimic după cum se jeluia acest părinte. Eu nu vreau să spun toate 
cele ce mi-au spus ei, pentru că ştiu că se vor îngriji să scrie ei înşişi cu 
mîna lor; voi spune numai aceasta că nici misionarii nici provincialii nu 
fac nici o ispravă, decît doar că fac scandal şi nimic altceva, fiind necu¬ 
noscători ai limbii şi fără ştiinţă de carte . .. etc. 269 şi domnul doctor Mas- 
cellini mi-a spus chiar el de mai multe ori: „Eu nu ştiu ce fel de oameni 
trimite sacra Congregaţie în aceste ţări", ba chiar mi-a spus că a scris sacrei 


263 q. m ( = quondam) Catharina = Ecaterina Salvarezzo, soţia lui Mihnea al II-lea 
Turcitul, care nu era maghiară, ci levantină din Pera. Vezi „Dipl. Ital.", II, p. 360, doc. 
nr. XVII/20 noiembrie 1648. 

264 La provisione . 

265 Custodia Bulgariei. 

266 A sultanului. 

267 Che lo chiamavano Yrovmtiale> formulare implicînd poate că nu ar fi vorba de 
o calitate reală, ci de una uzurpată. Identificarea acestui personaj este oferită de scrisoarea 
trimisă acum din Cîmpulung secretarului Congregaţiei de către viceprefectul şi comisarul 
Berardi, care se plînge de acest părinte provincial Belardino, care între altele vrea să-i 
gonească nepotul din mănăstire. Mai este nemulţumit şi de faptul că se fac numiri de pro¬ 
vinciali ai Valahiei fără nici un merit, iar el, care s-a trudit 10 ani ca misionar, este trecut 
cu vederea. Scrisoarea este datată din Cîmpulung din ziua de 23 noiembrie. Dar s-a folosit 
probabil stilul vechi, căci Baksic slujeşte la Cîmpulung în ziua de 1 decembrie şi el îl 
însoţise acolo. Dealtminteri în ţările române, printr-o derogare specială catolicii ţineau şi 
mai departe calendarul vechi. 

288 In scrisoarea sa, el declara că era hotărît să plece cu părintele magistru Gregorio, 
care se ducea în Transilvania, şi n-a rămas decît la rugăminţile lui BakSid. 

269 Urmează exemple de ignoranţă a misionarilor (conventuali) de care se indignează 
şi doctorul Mascellini. 

Congregaţii în acest sens. Despre numărul sufletelor de catolici nu se va 
putea şti niciodată nimic deoarece nici unul nu este aici cu familia, afară 
numai dacă vreun soldat nu şi-a luat de soţie vreo româncă. Erau aici doi 
unguri şi doi poloni cu familiile lor, iar dintre ceilalţi, ba unul pleacă, ba 
altul vine; cu toate acestea se găsesc întotdeauna vreo sută de suflete de 
catolici de împărtăşit, cea mai mare parte sînt poloni, dintre care doi sînt 
căpitani în slujba domnului, şi îşi ţin un paroh care slujeşte în graiul lor. 
Iar cei care sînt de altă limbă şi de alt neam, ajung schismatici; sînt mai 
bine de 20 de inşi care nu vin la biserică; dintre aceştia au venit cîţiva la 
noi, plîngîndu-se că nu au nici un preot de limbă slavă, şi tocmai în acele 
zile susnumitul părinte Provincial gonise pe un misionar, fratele Simon Dal- 
matinul 270 la care se spovedeau cei de naţiune slavă. 

Părintele Venanzio Berardi 271 mi-a spus că, a adus la mărturisirea cre¬ 
dinţei pe un arhiepiscop armean şi făgăduia că îl va convinge să vină la 
mine, dar acela nu s-a înfăţişat niciodată, ci, după ce a citit acea mărturi¬ 
sire de credinţă, a slujit în biserica noastră şi de atunci încoace nu a mai 
fost văzut şi se crede că acea mărturisire de credinţă nu va fi cu prea mare 
folos (să dea Dumnezeu să nu fie astfel) pentru că — după cum mi s-a 
spus — acel armean avea de gînd să se ducă la Roma şi să se aleagă cu 
mici cîştiguri. Eu repet cele povestite. Acelaşi părinte Venanzio a botezat 
un copil de unguri şi mi-a spus că dintre unguri el a convertit pe doi eretici 
împreună cu soţiile lor 272 şi mai spunea că acel copilaş pe care îl botezase 
era al acelor unguri care erau veniţi de puţină vreme din Transilvania. 

S-a stăruit pe lîngă domn, ba chiar i s-a arătat breva domnului nostru 
papa 273 adresată domnului însuşi, prin care sanctitatea sa îi cerea să dea 
călugărilor din Bulgaria, după cum hotărîse sacra Congregaţie o parte, şi 
să lase cealaltă parte părinţilor conventuali. Dar el a răspuns cu aceste cu¬ 
vinte întocmai: „Să mă ferească Dumnezeu să fac acest lucru, deoarece dacă 
eu aş face aceasta, aş da prilejul ca după moartea mea să facă alţi domni 
la fel cu mănăstirile mele“. 

Apoi, în al doilea rînd, el nu îngăduie ca să fie refăcută acea biserică 
mare care este dărîmată; zice că ajunge pentru papistaşi o singură biserică. 
Şi despre mănăstire, spune: „Am // mai spus odată şi am mai şi scris ca să 
dea prea sfinţia sa papa de la Roma această mănăstire în întregime uneia 
din părţi: sau celor din Bulgaria, sau italienilor, adecă acelora care ar fi 

270 Simone Mîsercîch din Sebenico, venit în l647, în Ţara Românească. 

271 Vezi scrisoarea sa citată mai sus în n. 267, în care înşiră realizările sale amintite 
aici de Bak$î<f („Dîpl. Ital“, II, p. 361). 

272 Dar în scrisoare este vorba de un singur convertit „Giorgio", împreună cu soţia 
sa şi de doi fii botezaţi de misionari. 

273 Inocenţiu al X-lea (1644—1655). Demersul său avea de rost împărţirea între con¬ 
ventuali şi observanţi a lăcaşurilor catolice din Ţara Românească, începînd cu cele din Tîr- 
govişte, printr-un fel de judecată a lui Solomon. 

de mai mare folos, şi eu voiu fi cel dintîiu care să le-o încredinţez, dar să 
o împart eu, asta nu o voi face niciodată". Dar las aceasta la chibzuiala 
sacrei Congregaţii, deoarece pricina stă din nou spre judecare. 

Am mai auzit că provincialul de acum a cerut voie domnului să dă- 
rîme biserica aceea mare, adică zidurile ei (deoarece nu se mai află altceva) 
şi să facă din acel material nu ştiu ce la mănăstirea unde stă provincialul 
însuşi; dar domnul nu a îngăduit; a spus: „Ceea ce n-au făcut alţii nu voiu 
face eu" şi astfel acea biserică stă aşa dezvelită şi în jurul ei s-au clădit 
multe case, dar nu este nici o nădejde să o putem redobîndi cît timp ţine 
schisma în Ţara Românească; iar dacă Dumnezeu va trimite vreun domn 
şi boieri care să aibă alt gînd, Dumnezeu să facă aceasta din îndurarea sa 
şi spre sporirea slavei sale. 

în acest loc nu am făcut nici o confirmare, nefiind copii, după cum 
am mai spus mai sus, şi pe acei poloni îi confirmasem cu prilejul ultimei 
mele vizitaţii pe care am făcut-o în Ţara Românească ... etc. 

în această localitate a Tîrgoviştei, am găsit pe Domnul Panteleone Li- 
garidi, un grec care ţinea şcoală greacă şi latină şi predica în zilele de săr¬ 
bătoare în limba greacă; el a studiat la Roma, la colegiul grecesc, şi se arăta 
foarte legat de biserica romano-catolică şi se plîngea că Sacra Congregaţie 
îi tăiase subvenţia de 60 de scuzi. 

După 19 zile pe care le-am petrecut la Tîrgovişte, m-am dus din nou 
să vorbesc cu Domnul şi să-mi iau rămas bun şi să-i mulţumesc pentru bună¬ 
voinţa arătată; am fost foarte bine primit, stînd mereu cu capul descoperit 274 , 
pentru a arăta mai mare cinste, şi după ce s-a vorbit de mai multe lucruri, 
mi-a spus: „Ei bine, ce s-a făcut cu părintele Francesco 275 al nostru? (căci 
vicarul nostru era împreună cu mine înăuntru) l-au făcut episcop?" şi eu am 
răspuns: „Prea înălţate Doamne, pînă acum n-a fost făcut, dar cu timpul, 
sfînta biserică îl va face, dacă va voi Dumnezeu". Şi a spus că primise scri¬ 
sori de la răposatul rege Vladislav al IV-lea al Poloniei prin care făgăduia 
să scrie la Roma şi să-l recomande pe acest călugăr. „Şi acum văd că nu 
s-a făcut nimic, şi că de aceea trebuie ca să scriu din nou". 

Şi eu am răspuns: „Prea înălţate Doamne, atunci cînd a scris Măria 
sa Vladislav al IV-lea a fost numit un altul; dar cu toate acestea sfînta 
biserică va găsi calea şi un chip de a cinsti şi pe acest părinte" şi i-am fă¬ 
găduit să scriu eu eminenţelor voastre pentru ca să nu scrie el, deoarece 
cînd vor începe să se amestece mirenii în aceste treburi, sacra Congregaţie 
ar pierde din dreptul său 276 cum s-a întîmplat în multe locuri. Totuşi nu 
ar fi rău (dacă ar găsi cu cale sacra Congregaţie) să scrie acelui domn o 

274 Senza bareta . 

275 Francesco Soimirovic din Chiprovaţ. Despre intervenţia în Polonia a lui Matei 
Basarab în sprijinul lui vezi biografia lui Par£evi<? din volumul de faţă. 

276 Jus in ţtartibus . 

scrisoare de mulţumire pentru că s-a îngrijit să cinstească pe supuşii sfin¬ 
tei biserici, apoi să binevoiască să i se scrie şi pentru alt motiv anume ca să 

vadă că mi-am ţinut făgăduiala, deoarece îi spusesem că voiu scrie şi eu 

îndată ce voiu fi în reşedinţa mea. Dîndu-mi slobozirea de plecare de la 
curte, mi-a trimis vorbă să mai aştept cîteva zile pînă ce va fi mai mare 
siguranţă din partea tătarilor, şi după trei zile a spus domnului doctor: 

„Dacă monseniorul arhiepiscop vrea să plece la Cîmpulung, poate să se ducă, 
deoarece nu e nici o primejdie din partea tătarilor"; şi astfel în a patra zi 
după ce am primit îngăduinţa, am plecat cu trei sau patru ceasuri înainte 

de a se face ziuă pentru a putea face o zi de drum pînă la Cîmpulung, 

şi a venit cu noi părintele Venanzio, misionarul, şi a stat cu noi pînă ce 
am // plecat din Cîmpulung. Chiar în aceeaşi zi, cam tîrziu, am ajuns în P* 369 
tîrgul Cîmpulung, fără să fi lăsat caii să se odihnească în ziua aceea, căci 

altfel nu am fi ajuns, ziua fiind scurtă şi drumurile rele prin păduri şi 

munţi, deoarece susnumitul oraş este <aşezat> între munţi, unde nu pot fi 
nici vii, nici nu se fac semănături; se face mult fîn şi oamenii fac negoţ cu 
diferite mărfuri în Transilvania, trăind din aceasta. 

în anul 1648, în prima zi de decembrie, am vizitat biserica din Cîmpu¬ 
lung 277 . Cum am ajuns în acel tîrg, am fost primiţi cu mare cinste şi bucurie 
de acei creştini, trăgîndu-se clopotele şi făcîndu-se o procesiune înaintea bise¬ 
ricii, la care s-a adăogat şi o mare mulţime de schismatici, şi mergeau prin 
v mijlocul oraşului cîntînd într-una „Te Deum laudamus Intrînd în bise¬ 
rică şi sărutînd mai întîiu crucea la uşă, după ce am făcut stropirea cu 

aghiasmă şi rugăciunea, mi-am pus mantia şi mitra, luînd şi cîrja şi am dat 

binecuvîntarea solemnă poporului, dintre care cea mai mare parte erau ro¬ 
mâni, care stăteau să privească slujbele noastre. Cum şi sosise vremea pen¬ 
tru <rugăciunea> „Ave Maria" 278 , fiecare s-a dus la casa sa, şi noi am fost 
găzduiţi în casa parohului 279 , şi adunîndu-se cei mai bătrîni dintre catolici, 
au făcut milostenie aşa după cum le îngăduia sărăcia lor, bucurîndu-se din 
suflet de venirea noastră, şi nu se săturau să ne sărute mîinile şi veşmintele. 

în dimineaţa următoare înainte de „Ave Maria", după ce au sunat 

clopotele de utrenie, a venit poporul în biserică, fiind astfel obiceiul, — 
de oarece schismaticii se duc la utrenie în zilele de sărbătoare şi ai noştri 

au de asemenea obicei de a veni la utrenie — şi în acea zi a vizitaţiei 

noastre a căzut sărbătoarea Intrării în biserică a sfintei Fecioare, după 


277 Actuala Bărăţie, cu hramul Sf. Iacob cel mare (apostolul). 

278 Adică pe înserate, aceasta rugăciune făcîndu-se dimineaţa, la începutul zilei şi pe 
înserate, la sfîrşitul ei. 

27 9 Francesco Maria Spera din Narni, franciscan conventual, viitor provincial al Tran¬ 
silvaniei şi prefect al misiunilor. 

vechiul calendar, după cum se ţin sărbătorile în aceste ţări potrivit cu da¬ 
tina veche. Venind apoi ora slujbei, şi adunîndu-se poporul şi o mare mul¬ 
ţime de schismatici pentru a vedea ceremoniile noastre, m-am dus îmbrăcat 
în veşmîntul episcopal şi cu crucea, în biserică . .. etc. pentru ca acel popor 

care stătea acolo să aibă mai multă evlavie 280 .Prea sfîntul sacrament 

se păstrează fără candelă fiind lipsă de untdelemn în aceste ţări ... sînt 
p. 370 catolici puţini şi săraci, // împovăraţi de domn cu dări grele şi felurite, 

astfel încît abia pot trăi sărmanii. Euharistia se ţine fără candelă căci e 
lipsă de untdelemn sfinţit, reşedinţa noastră fiind departe, şi cei de aici nu 
se prea sinchisesc să-şi facă rost de el... şi pot să afirm aceasta cu toată 

sinceritatea adevărului, deoarece sînt atîţia ani de cînd sînt episcop şi admi¬ 
nistrator şi vicar apostolic al acestei provincii, anume că nu ştiu ca vreo 

singură dată misionarii să fi făcut rost din iniţiativa lor de untdelemnul sfînt. 

Nu sînt aici confesionale, şi nici chiar cazuri rezervate, sau sărbători 
obligatorii şi altele asemănătoare cum obişnuiesc să fie în bisericile paro¬ 
hiale etc. Credincioşii se spovedesc prin biserici sau prin cimitir; . .. etc. 
Moaşte de sfinţi nu sînt, după cum am spus şi despre biserica de la Tîrgo- 
vişte deoarece schimbările petrecute au păgubit mult atît bisericile cît şi pe 
credincioşii care au rămas acolo. 

Altarul mare, de piatră, neconsacrat la care urci pe trei trepte, este 
sărăcăcios înzestrat... etc. Pe altar se află icoana fericitei Fecioare Maria 
cu copilul în braţe, pictură veche făcută după stilul grecesc 281 şi la dreapta 
şi la stînga aceluiaşi chip sînt zugrăviţi doi îngeri . . . etc. 

Biserica este mare ji nu are cor; este în întregime de zid şi deasupra 
altarului celui mare pînă la poarta de miazăzi este boltită; are două ferestre 
înalte închise cu o reţea, alaturi de altar; n-are amvon; în pardoseală sînt 
lespezile unor morminte săpate în pămînt 282 . Sînt bănci pentru bărbaţi şi, 
în partea de jos a bisericii, pentru femei; acoperişul este din şindrilă, 
iar pardoseala de cărămidă arsa; dulapuri nu sînt de loc, nici chiar cutii 
pentru milostenie; se păstrează aghiazma lîngă uşa cea mare, într-un vas de 
aramă; sînt două uşi, una mare în spre apus şi cealaltă mai mică spre miazăzi; 
în vîrful bisericii este o cruce de lemn; nu este zugrăvită ci numai văruită 
toată pe dinăuntru împreună cu bolta. 

Cimitirul <e> de jur împrejurul bisericii; mormintele puţine sînt <să- 
pate> în pămînt şi deasupra lor <sînt> puse pietre cu litere sau cu in- 
p. 371 scripţia latină a numelor şi prenumelor celor care // sînt îngropaţi <dar> 


280 Urmează descrierea ceremoniilor şî lista obiectelor de cult existente, precum şi 
a celor necesare care lipsesc. 

281 Ar fi vorba cumva de o icoană bizantină? 

282 L a începutul veacului următor, del Chiaro observă o lespede funerară, la intrarea 
în biserică, pe stînga, purtînd data de 1373 (Istorie delle moderne revoluzioni della Va- 
lachia, ed. N. Iorga, Bucureşti, 1914, p. 31. 

fără blazoane (?) 283 . Nu ştiu dacă cimitirul este sfinţit, nefiind nici un 
semn (de consacrare) 284 şi nici un fel de scripte. 

Clopotniţa din faţa bisericii e făcută din lemn, înaltă, cu uşa ei, cu 
trei clopote foarte frumoase, şi nici acelea nu sînt sfinţite; în vîrful clopot¬ 
niţei <este> o cruce de lemn. 

Biserica este închinată sfîntului apostol Iacob cel mare sau, mai bine 
zis Zevedeu; nu este nici un semn că ar fi fost sfinţită, în afara faptului 
că în cealaltă vizitaţie a mea am găsit văsciorul cu moaşte ... etc. 

Nu se face slujbă pentru hram; se slujeşte în limba latină şi după ritul 
romano-catolic. Nu sînt tabele ale sărbătorilor sau ale indulgenţelor, nici 
indulgenţe plenare, nici staţiuni; nu se fac rugăciuni de patruzeci de ore; 
cărţi de cîntări sînt foarte puţine şi fără nici o valoare; sînt unul sau două 
liturghiere şi alte cărticele după care sînt îndrumaţi copiii să cînte vecernia 
şi utrenia împreună cu liturghia, aşa cum got ei din obişnuinţă şi cum au 
învăţat de la cei mai bătrîni care păstrează mai departe un anume fel de 
a sluji de la unguri. 

Sacristia se află în partea dinspre Evanghelie 285 ; se intră prin biserică 
şi nu are altă uşă; este clădită cu boltă şi n-are înăuntru decît un singur du¬ 
lap . . . etc 286 . 

Biserica nu are nici o zugrăveală, nici cruce, nici vreun alt semn măcar 
pentru a şti dacă este sfinţită, după cum am spus mai sus; deasupra nu are 
tavan, decît partea unde nu este boltită, a fost (după cum spun) arsă de 
foc; are două mici altare în mijloc, unul în faţa celuilalt, nu se slujeşte 

la ele; le ţin mai degrabă de frumuseţe, decît pentru altceva. 

Prin biserică şi în jurul altarului ei ţin nişte luminări groase de ceară 
obişnuită şi le aprind cînd se cîntă evanghelia, la înălţarea prea sfîntului 

<sacrament> şi la „Magnificat" şi fac întotdeauna aceasta în zilele de săr¬ 
bătoare şi adună această ceară din cea pe care o are biserica, şi de aceasta 
are grijă unul pe care ei îl numesc goţman 287 şi care ţine această slujbă 

un an şi numesc apoi pe un altul dintre ei, şi aceştia sînt în chip <de> 
procuratori. 

Preotul îşi are casa lui, clădită lîngă biserică, chiar în aceeaşi curte; 

acum îndeplineşte slujba de paroh un părinte misionar conventual 288 ; a ajuns 
să şi înţeleagă puţin limba românească, spre a se putea sluji <de ea>. S-au 
şi împlinit trei ani de cînd stă în acest oraş şi se plînge că nu are cu ce 


283 Senza larme. 

284 La consacrarea bisericilor se obişnuia să se însemne nişte cruci pe peretele bise¬ 
ricii. Probabil că şi la cimitire se însemna într-un fel oarecare consacrarea. 

285 Sta nella parte dell Evangelto = partea din biserică unde se citeşte Evanghelia. 

286 Urmează înşirarea obiectelor de cult, destul # de puţine şi sărăcăcioase. 

287 Gozman, probabil: Gutsmann. 

288 Francesco Maria Spera din Narni. 

trăi şi că în aceşti trei ani nu şi-a primit leafa, şi aceşti creştini sînt săraci 
şi nu-1 pot ajuta cum ar voi. 

Şi după ce s-a isprăvit toată <slujba> pentru biserică, am cîntat litur¬ 
ghia pontificală şi în timpul celebrării liturghiei s-a vestit Indulgenţa sfin¬ 
tei biserici, lucru care a fost primit de ei cu cea mai mare smerenie şi 
credinţă. 

p. 372 După cum se vede din cartea parohului, sînt cu totul 229 de suflete 

de catolici, sînt saşi de neam, din vremurile de demult, dar acum şi-au uitat 
limba lor proprie şi nu ştiu altă limbă decît limba română. 

Cînd am vizitat altă dată acest loc, şi cînd era acel părinte de bună 
amintire Giuvenale Falco care şi astăzi este foarte regretat de aceşti oameni 
şi chiar de schismatici, numărul catolicilor era mai mare, şi acum s-a mic¬ 
şorat mult pentru că cei care nu pot face faţă dărilor mari sînt nevoiţi să 
fugă în alta 289 parte, dar mai mult în Transilvania, fiind vecini. .. etc 290 . 

Biserica are o viişoară, la o depărtare de Cîmpulung de o jumătate 
de zi sau mai mult, şi de ea vede „goţmanul" sau procuratorul lor şi după 
ce se scad cheltuielile, ceea ce prisoseşte se dă pentru biserică, adică pe ceară, 
tămîie şi alte lucruri trebuitoare şi încă mai dau din acelaşi fond pentru 

întreţinerea 291 bisericii. Acea vie nu poate da mai mult de o butie de vin, 

care face 50 de măsuri de ale ţării, şi făcînd socoteala cheltuielilor care 
se ivesc nu prisoseşte decît foarte puţin. 

Aceşti catolici mi-au spus că printre ei erau trei inşi care deţineau unele 
păşuni ale acelei biserici; şi eu i-am chemat pe toţi, am făcut o cercetare 
şi am aflat că ceea ce-mi spuseseră era adevarat; şi, după ce am chemat 
pe acei catolici, i-am întrebat cum şi cu ce inimă ţineau ei acele bunuri 

ale bisericii, dîndu-le pe deasupra să înţeleagă că sfintele concilii au rostit 
excomunicări împotriva uzurpatorilor şi a deţinătorilor unor asemenea bu¬ 
nuri; iar ei se scuzau spunînd că era puţin lucru şi că ei le cumpăraseră 
de la „goţimanii" sau procuratorii bisericii şi <aceştia> au cheltuit acei bani 
pentru a înmormînta pe anumiţi preoţi sau parohi ai lor care au murit, şi 
tot din aceiaşi bani au făcut pomeni pentru sufletele păstorilor lor duhov¬ 
niceşti; căci ei obişnuiesc să facă praznice ca şi românii, şi se adună cu 
toţii să mănînce şi să bea şi fac aceasta în prima zi a înmormîntării, în a 
treia, în a noua, în a patruzecea, la jumătatea anului de la moarte şi la 
împlinirea anului, şi nu fac altceva decît să bea şi să mănînce; şi spuneau: 
„în acest scop s-au vîndut acele bunuri şi noi le-am cumpărat". în sfîrşit 
am făcut atîta <larmă> în jurul lor, ameninţîndu-i pe de o parte, <iar> 
pe de alta luîndu-i cu binele, încît de bună voie au lăsat din nou bisericii 


289 In mare parte din cauza tributului mult sporit în 1633. 

290 Urmează după registrul particular al preotului arătarea numărului de botezuri, 
cununii, ungeri din urmă şi a altor taine administrate de acesta în curs de 3 ani. 

291 Fabrica (termen anume cu acest sens). 

acele puţine locuri de la care va avea aceasta ceva ajutor; şi acei sărmani 
creştini 292 se bucurau mult, binecuvîntîndu-ne de mii de ori, deoarece acele 
bunuri se pierduseră de atîţia ani şi acum s-a văzut că au fost redobîn- 
dite. Şi pentru mai mare temei am lăsat în scris numele şi prenumele celor 
care au lăsat susnumitele bunuri şi de asemenea şi o însemnare despre păşuni 
şi în ce loc se găsesc, adăogînd încă o excomunicare în scris, ca de acum 
înainte nimeni să nu îndrăznească să ceară din nou pe vreo cale oarecare 
lucrurile pomenite, mai arătîndu-le şi pedepsele hotărîte de canoane împo¬ 
triva unora ca aceştia. 

M-a rugat apoi susnumitul părinte să cercetez ceea ce dădeau ei paro¬ 
hului pe an, şi am găsit că ei aveau dinainte un statut <făcut> între ei — 
ca să dea parohului de Paşte de fiecare casă 10 baiochi, de Sfînta Maria 
din august (= Sf. Maria Mare), 8 baiochi; şi de Crăciun tot atîta. Şi atunci 
părintele mi-a arătat în scripte că o treime din case nu-i plăteau pentru că 
oamenii sînt săraci, şi a făcut // socoteala cu ei şi ei au confirmat că el 
nu a avut de Paşti şi de Sf. Maria din august decît numai 6 taleri şi ei, 
sărmanii, făgăduiau să dea de Crăciun; cu toate acestea îi vine cîte ceva 
ca <daruri> întîmplătoare (?) 293 ceva pîine, ceva lumînări şi ceva vin, 
astfel că poate trăi în sărăcie printre săraci. 

în celalalte dări de seamă ale mele din anii trecuţi am pomenit de o 
biserică a catolicilor noştri care fusese din vechime în acest oraş şi lîngă 
care se află mănăstirea Sf. Elisabeta, regina Ungariei 294 ; şi din acea dare 
de seamă se va putea vedea mărimea şi frumuseţea ei, nefiind nevoie să 
umplu hîrtia cu ceea ce am mai scris odată; şi se va găsi acest lucru, mi se 
pare, în relaţia mea din anul 1640. Cu această biserică s-a întîmplat, anul 
trecut, un lucru ciudat care s-a petrecut astfel. în acest oraş al Cîmpu- 
lungului se află o mănăstire 295 ridicată din vechime de domnii de odinioară 
şi refăcută în întregime de domnul de acum, ba chiar făcută din nou; şi 
voind stareţul acelei mănăstiri să ridice un turn sau mai bine zis o clopot¬ 
niţă, a poruncit pentru aceasta domnului egumen, grec de felul 296 său să 
dărîme acea biserică a Sf. Elisabeta şi a pus să fie dărîmată pînă în temelii 
şi a luat tot acel material şi a pus să se clădească cu el pomenitul turn la 
mănăstirea domnului, şi cred că dacă s-ar fi găsit vreun bărbat cuminte care 


292 DJ n comunitatea catolică. 

29 3 Quaiche cosa delVincerte. 

294 Este vorba de Cloaşter, amintit în scrisoarea din 27 aprilie 1427, monasterîum de 
Longo Câmp o in Valacbia, ordin is fratrum predicatorum. N. I o r g a, Acte fi fragmente, 
II, pp. 81—82. # 

295 Mănăstirea Negru-Vodă din Cîmpulung, unde este îngropat Nicolae Alexandru 
Bas arab. 

296 Egumeno Greco delia Natione este Egumenul Melhisedec menţionat ca cel care 
,,au stricat şi biserica ce au fost pe acest loc“ în documentul din 25 mai 1656, prin care 
domnul restituia catolicilor locul pe care se înălţa mănăstirea dominicană. 

să se ducă atunci la domn şi să-i spună ce se face, cred că fără nici o 
îndoială el nu ar fi îngăduit să se săvîrşească o asemenea faptă dar post 
factum non est consilium. Dar ... etc ... s-a întîmplat că în aceeaşi zi în 
care s-a sfîrşit turnul, şi chiar domnul stareţ se pregătea de dimineaţă să 
aşeze în el clopotele, iată că din mînia lui Dumnezeu a luat foc mănăstirea 
şi a ars aproape în întregime împreună cu acoperişul bisericii lor care era 
toată acoperită cu plumb şi încă şi clopotniţa şi atîtea dughene împrejur 
unde se face tîrg mare în ziua de Sf. Ilie cînd vin negustori din diferite 
părţi ale ţării, şi s-a pricinuit o pagubă atît de mare acelei mănăstiri, încît 
trece de cîteva mii de scuzi. Acestea mi le-au povestit aceşti catolici şi eu 
am văzut apoi cu ochii mei biserica dărîmată şi mănăstirea schismaticilor arsă, 
iar cînd domnul a aflat acest lucru, a fost cuprins de o mînie aşa de mare, 
încît voia să-l ucidă pe acel egumen, şi apoi ca pedeapsă i-a poruncit să 
refacă toate pagubele pe cheltuiala lui, şi el a făcut-o fiind foarte bogat, 
după cum se spune şi acum totul s-a refăcut din nou. 

Apoi în dimineaţa următoare, după ce s-a adunat norodul, am slujit 
liturghia pentru sufletele celor morţi, şi după ce s-a sfîrşit liturghia m-am 
dus prin biserică şi prin cimitir ... etc. şi în acea dimineaţă era zăpadă şi 
un frig cumplit. Cu toate acestea nu m-am lăsat de a face toate aces¬ 
tea etc.... 

Patru sau cinci copii învaţă să citească pe lîngă acel părinte; aceştia 
slujesc în biserică şi ajută la cîntări. Alte <locaşuri de închinăciune> cum 
ar fi capele sau oratorii nu se află în acel loc. M-^am întors apoi ca să plec 
în Bulgaria şi la 8 decembrie am ajuns la Craiova unde îşi are reşedinţa 
banul 297 , care ţine locul al doilea după domn; şi în acea zi era sărbătoarea 
zămislirii sfintei fecioare, am slujit liturghia în casa unui schismatic şi cîţiva 
din catolicii noştri, negustori bulgari, s-au spovedit şi s-au împărtăşit, căci 
nu fuseseră de multă vreme acasă la ei şi nu se pot duce la Tîrgovişte, pen¬ 
tru că ei nu ştiu limba italiană 298 ; şi în acelaşi loc a primit dezlegarea 
de păcat unul care îşi renegase credinţa, spre nenorocirea lui. 

Am plecat apoi în aceeaşi zi 299 şi am mers toată ziua prin păduri şi 
dumbrăvi, fiind multă zăpadă şi ghiaţă pe drum; şi abia se cunoştea drumul, 
nefiind <drum> obştesc, şi am făcut această călătorie pentru nişte catolici 
ai noştri care sînt fugiţi din Bulgaria împreună cu familiile lor, şi stau în 
Ţara Românească fără <alţii de o> limbă <cu ei>, fără biserică, fără 
preot şi de aceea am pornit la drum ca să cercetez pe aceşti sărmani şi să 


297 Ghiorma mare ban (1646—1651). 

298 Adică limba misionarilor italieni. 

2 " Quel istesso giorno . De confruntat cu afirmaţia că a mers toată ziua şi a ajuns 
abia seara. Este limpede că aceeaşi zi nu se referă la continuarea programului de la Cra¬ 
iova, care a precedat plecarea de acolo, întrucît se spune mai apoi că drumul a durat o zi 
întreagă. 

le dau oarecare mîngîiere duhovnicească pe meleaguri străine, cum a şi 
fost. 

Am ajuns în aceeaşi seară în satul acela numit Sălcuţa 300 unde sînt 
cîţiva schismatici şi locuieşte acolo şi un căpitan român, am găsit pe acei 
sărmani catolici ai noştri care îşi făcuseră într-o parte din sat bordeie în 
pămînt, după obiceiul romanilor, ca să scage de frig, şi cînd m-au văzut au 
fost atît de bucuroşi încît li se părea ca văd pe îngerii lui Dumnezeu; 
şi am locuit în acele bordeie ale lor şi ei ne-au făcut cea mai mare cinste, 
după putinţa lor. Cînd s-a luminat de ziuă, am slujit liturghia într-una 
din acele căsuţe şi toţi s-au spovedit şi s-au împărtăşit bărbaţi şi femei 
şi <copiii> care erau <în vîrstă> să se împărtăşească şi am găsit pe unul 
care era bolnav de peste 40 de zile, de nişte friguri foarte rele şi el s-a 
spovedit şi s-a împărtăşit. 

în acest sat sînt mai mult de 15 suflete de catolici şi ei au fugit din 
dioceza mea, din locul numit Klisura 301 nemaiputînd răbda marile dări 
şi corvezi ale turcilor. Şi cînd am plecat, mi s-au recomandat sărmanii, spu- 
nînd: „Nu ne uitaţi pe noi, sărmanii, trimiteţi-ne cel puţin o dată pe an un 
preot ca să nu ne pierdem printre schismatici, lucru tare de plîns ff . 

Sînt în Ţara Românească în multe locuri catolici fugiţi din Turcia, dar 
în puţină vreme nu se va mai putea şti pe unde se mai află. Şi dacă ar 
fi aici călugări din Bulgaria, cum erau la început la Tîrgovişte, ar fi fost 
în sarcina lor să cerceteze unde se află şi să se îngrijească de sufletele lor, 
pentru că altfel, trăind ei zi de zi printre schismatici şi murind bătrînii lor, 
ceilalţi se vor face toţi schismatici, cum s-a întîmplat în multe locuri, unde 
stau catolicii fără părinte duhovnic şi călăuză a sufletului lor şi fără spo¬ 
vedanie şi împărtăşanie. . . . 


300 Salkuzza, Se află un sat cu acest nume (Sălcuţa) aproape de Titu. 

301 Clisura (în limba bulgară: strîmtoare), loc aşezat pe Dunăre, mai sus de Orşova. 

CĂLĂTORIA IN ŢARA ROMÂNEASCĂ 302 
[1653] 


234 


.După sărbătorile Crăciunului (1652) 

am plecat în Ţara Românească şi fiind zăpadă şi vreme de iarnă, am ajuns 
la Tîrgovişte, după o călătorie de 12 zile, şi am tras în gazdă la doctorul 
Mascellini 303 . După ce m-am odihnit cîteva zile m-am dus să văd pe prea 
luminatul domn, aducîndu-i daruri, după cum este obiceiul ţării. Am fost 
primit foarte bine şi a poruncit să ni se dea unele încăperi din palatul 
său, pe timpul cît aveam să rămînem în oraşul său de scaun. 

în anul 1653, la 16 februarie am vizitat biserica din oraşul Tîrgovişte, 
unde se află un frate minorit conventual. Hramul bisericii nu se cunoaşte, 
negăsindu-se însemnat nicăieri. Călugării conventuali o numesc Sf. Maria, şi 


303 Traducerea s-a făcut după textul italian publicat de Fermendzin, op . cit,, 
p. 234 ş.u. 

303 Medicul lui Matei Basarab. Vezi mai sus p. 254, n. 244. 

alţii Sf. Francisc; alături era pe vremuri o mănăstire, acuma este o casă 
şi o grădină. 

Biserica nu este înzestrată cu obiecte de cult; are trei altare; se oficiază 
pe altare portative. Nu se ştie dacă a fost sfinţită. Lîngă biserică se află 
cimitirul în care se îngroapă credincioşii, dar se mai îngroapă şi în bise¬ 
rică. Nu sînt catolici dintre băştinaşi ci numai străini; poloni, slavi şi alte 
neamuri, care sînt în slujba domnului. 

Biserica aceasta mai are în afară de grădină cîteva vii pomenite mai 
sus şi livezi şi asupra veniturilor sale sînt stăpîni părinţii conventuali, 
care de cîţiva ani încoace au scos acest locaş de sub custodia Bulgariei 304 
care îl ţinea din vremurile de demult. Nu se păstrează euharistia, nu este 
nici cristelniţă; untdelemnul sfinţit este păstrat în sacristie, în care ei mai 
ţin şi puţinele obiecte de cult, pe care le-au dăruit polonii în timpul acestui 
domn. Sus în clopotniţă sînt două clopote mici, căci în Ţara Românească 
se pot ţine clopote. 

Puţinii catolici care se află aici trăiesc din lefurile date de domn şi 
pentru a fi pe placul schismaticilor la care sînt în slujbă, mulţi din ei 
părăsesc ritul nostru şi trec la ritul lor. Şi cei ce se căsătoresc nu chiamă pe 
preoţii noştri să le binecuvînteze căsătoria, ci se duc la preoţii schismatici, 
cum a făcut acum, în faţa mea, un căpitan polon. Aproape toţi trăiesc cu 
o anumită libertate de conştiinţă; unii ţin mai multe ţiitoare, şi dacă astăzi 
se întîmplă să fie o schimbare, toţi îşi vor părăsi chiar şi soţiile luate cu 
cununie şi se vor strămuta în altă ţară. E de ajuns să spunem că sînt sol¬ 
daţi. Sînt şi negustori catolici, care vin uneori <aici> dar nu sînt dintre 
aceia care să stea într-una. 

Am îndemnat pe preot să aibă grijă de ei; dar el nu ştia încă limba 
lor şi pe primul lor capelan îl concediaseră; şi am vorbit şi cu acel căpitan 
şi el mi-a răspuns că ei nu ştiau altă limbă şi voiau <un preot> care să 
cunoască limba polonă, şi <mi>-au cerut pe un preot din Chiprovaţ, care 
studiase în Polonia şi cunoştea foarte bine limba. Am făgăduit că-1 voi tri¬ 
mite, ceea ce am şi făcut la întoarcere, şi acesta e capelanul lor osebit... 

Peste cîteva zile m-am dus iar la domn pentru a cere slobozire de ple¬ 
care şi a-i mulţumi de bunăvoinţa arătată. Cu bunătatea sa obişnuită mi-a 
dat un paşaport pentru a putea călători în toată ţara sa, şi cum avea mulţi 
solicitanţi, mi-a dat slobozirea de plecare în bună pace. 

La 24 februarie 1653 am vizitat biserica parohială 305 din Cîmpulung, 
tot în Ţara Românească ... etc. Cuminecătura se află într-un potir de aramă 


304 Custodia Bulgariei a fost înfiinţata de papa Urban al VlII-lea, în 1624 sau 1625; 
avea în sarcina sa şi administrarea comunităţilor catolice din Ţara Românească şi a Ungariei 
de sud. 

305 Barăţia. 

sub un văl, fără candelă, catolicii fiind săraci şi untdelemnul scump, pentru 
că vine din Grecia ... 

<Sînt> trei altare nesfinţite cu cîteva icoane; unul din credincioşii de 
aici dorea să facă, pentru altarul cel mare, cu cheltuiala sa, un tablou în 
cinstea Sf. apostol Iacob. Al doilea altar, <e> al Sf. Fecioare, spre stînga. 
La dreapta <e> al sfîntului Neculai, papa; se slujeşte pe altare portative, 
p. 236 Altarele // sînt făcute din piatră, cel mare era sfinţit — dar <acum e> 
fără moaşte — şi nu se ştie nici de cine <a fost sfinţit> nici cînd, cum 
se va vedea din prima mea relaţiune, despre Ţara Românească. 

Biserica se cheamă Sf. apostol Iacob cel mare şi e mare şi încăpătoare; 
are corul în faţa altarului celui mare, iar bolta deasupra corului; ferestrele 
sînt înalte după moda italiană, acoperişul <e> de şindrilă, podeaua de 
cărămizi, şi <are> două uşi. Cimitirul este lîngă biserică — dar unii sînt 
îngropaţi chiar în biserică — şi cimitirul e împrejmuit cu scînduri. în faţa 
bisericii clopotniţa <e> făcută din lemn, cu două clopote foarte bune; sa¬ 
cristia este în partea evangheliei cu o fereastră şi cu o uşă care răspunde în 
biserică etc . .. Sînt foarte puţine obiecte de cult... etc. <credincioşii> fiind 
săraci. Lîngă biserică este o casă în care locuiesc parohii, acuma se află doi 
părinţi de la custodia din Bulgaria, care ştiu foarte bine limba română; 
credincioşii sînt mulţumiţi de ei şi m-au rugat să nu fie schimbaţi. 

Cu prilejul slujbei religioase, unul din ei a ţinut predică în româneşte; 
erau şi mulţi schismatici care priveau ceremoniile noastre. După săvîrşirea 
slujbei, au fost confirmaţi 41 de copii. Se împlinea anul de cînd au venit 
aceşti preoţi. 

A doua zi am cîntat slujba pentru morţi şi am făcut pomenire ... Sînt 
de ritul catolic peste 250 de suflete; de neamul lor sînt saşi, aşezaţi aici din 
vechime, dar şi-au uitat limba lor şi nu mai vorbesc decît româneşte; numai 
un singur <lanţ> de munţi îi desparte de Transilvania; sînt supuşi ai dom¬ 
nului Ţării Româneşti şi foarte împovăraţi de biruri. 

Se mai află în Bucureşti o mică biserică a noastră dar stă închisă, 

nefiind aici nici un catolic; cînd însă vine domnul, atunci vin acolo toţi 

soldaţii şi se slujeşte în această biserică pe un altar portativ. 

în ţara aceasta catolicii sînt răspîndiţi în multe localităţi, însă <sînt> 
aşezaţi cu familiile lor prin diferite sate; alţii umblă cu negustoria, şi cei 
mai mulţi sînt din Bulgaria şi preoţii aceia pleacă adeseori prin ţară ducînd 
cu ei cele trebuitoare pentru slujbă şi vizitează pe catolici.. . etc. şi unul 
din ei rămîne necurmat la Cîmpulung. 

După ce am terminat vizitaţia acestor locaşuri am plecat din nou în 
Bulgaria, şi deşi vremea era încă rea încît nu puteam umbla, totuşi am 

plecat după cîteva zile, şi cu toată zăpada, ghiaţa şi noroiul foarte mare, 

am ajuns la Chiprovaţ. 

PAUL BEKE 

(? _ după 1652) 


* 

Iezuitul ungur, Paul Beke, a cărui apariţie în Moldova 
avea să polarizeze nemulţumirile şi antagonismele care mocneau încă dinainte în sînul comu¬ 
nităţilor catolice faţă de misionarii Propagandei, a venit în realitate în urmărirea unui ţel 

străin de această ţară. Intrat în Societatea iezuită care îi convenea pentru accentul pus pe 

învăţătură, erudiţie, logică constructivă în slujba unor planuri măreţe de cucerire de spaţii 

noi, el mărturiseşte pasiunea cu care aştepta să meargă la tătari, spre a lucra la conversiunea 

lor şi a ajunge pînă la hotarul Chinei. Pentru el Moldova era doar o etapă necesară în 

urmărirea acestui scop. El jşi face apariţia mai întîi în iunie 1644, trimis de superiorul 
misiunii din Transilvania, Gaspar Raike. Era totodată o luare de contact şi o călătorie de 

explorare, în vederea alegerii punctelor celor mai potrivite pentru împlîntarea iezuiţilor. La 

Iaşi, predicile sale în limba ungară au cîştigat adeziunea catolicilor unguri stabiliţi în capi¬ 
tală, care constituiau majoritatea poporenilor acestei biserici. Aceştia au vrut să-l reţină ca 
paroh, dar cu multă prudenţă el s-a strecurat fără a accepta sau refuza această ofertă. Trebuia 
mai întîi schiţată o tactică pentru planul de ansamblu al cuceririi iezuite. Trebuia recunoscut 
terenul înainte de pornirea unei ofensive. El se apucă deci să cutreiere toate regiunile din 

Moldova, unde se aflau catolici, cercetînd mijloacele ţârii întregi şi ale comunităţilor în parte, 
şi privind cu ochi critici pe preoţii (parohi) catolici ale acestora şi cu o repulsie pătimaşă 
pe călugării misionari, care se aflau faţă de parohi într-o proporţie de 8/4. Itinerarul pe 
care îl urmează este aproape identic cu acela al diferitelor vizitaţii apostolice cea a Iui 
Baksic dinaintea lui, cea a lui Bandini de după el. Insă darea lui de seamă nu seamănă cu 
ale lor, căci constituie un adevărat plan de campanie. Potrivit cu obiceiul general al iezuiţilor, 
toate sforţările trebuiau îndreptate spre cîştigarea domnului. De el avea să depindă succesul 

iezuiţilor. Din prima clipă Beke ştie unde trebuie să bată ca să i se deschidă. Ascunzînd 

faţă de toţi afilierea sa la iezuiţi şi lăsînd să se creadă că el este un simplu preot ca oricare 
altul, el i se destăinuieşte doar secretarului catolic al domnului, vestitului George Kotnarski, 
iezuit în suflet şi cleric în înfăţişare şi stil de viaţă, care îi dă şi unele sugestii pentru capta¬ 
rea domnului. Beke socoteşte şi cumpăneşte diferitele căi pe care s-ar putea realiza scopul 

urmărit de el. Dar preferă un mers subteran şi sigur. Smerenie şi austeritate pe dinafară, 

calcul şi diplomaţie pe dinăuntru. Reîntors la Graz, Beke trebuie să aştepte asentimentul 

superiorului său, care nu se afla acolo. Abia în anul următor îşi pune în aplicare planul 

său, reuşind să provoace chemarea sa la Iaşi, de către vicarul apostolic (Bandini) sau — 
după versiunea Iui Bandini din Codex «— chiar de către viceprefectul misionarilor Propa¬ 
gandei, Gasparo din Noto. Ajuns parohul catolicilor (unguri) din Iaşi, el reuşeşte, să-i 

deposedeze pe misionari de biserica şi casele misiunii, declarate acum parohiale, şi păstrate de 
iezuiţi datorită concursului Iui Bandini din faza posterioară tumultului de Ia Iaşi. (Pentru 

divergenţa versiunii misionarilor şi a aceleia din Codex, precum şi pentru neconcordanţa celei 
dintre scrisorile Iui Bandini şi Codex, vezi biografia Iui Gasparo din Noto). Incepînd din 
vara anului 1645, apropierea dintre Bandini şi Beke devine tot mai strînsă. Bandini îi cere 

iezuitului ungur să-I însoţească în vizitaţia sa apostolică şi intră tot mai mult sub influenţa 
Iui. In Codex îl laudă mult pe Beke şi critică pe misionari. El se adresează Provincialului 

iezuiţilor din Polonia, cerîndu-i să trimită iezuiţi de care ar fi mare nevoie. în 1647, de 
Bobotează, copiii din şcoala iezuiţilor, înfăţişaţi ca îngeri, recită urări pentru domn pe lati¬ 
neşte şi pe româneşte, spre mulţumirea domnului şi spre jubilarea lui Bandini, absolut solidar 

cu Beke. Dar, deodată, în toamna aceluiaşi an se produce un fapt care pare de-a dreptul 

inexplicabil. în două scrisori purtînd aceeaşi dată, dictate Ia Bacău de Bandini secretarului 
său Parcevic, şi încredinţate acestuia spre a le duce Ia Roma Congregaţiei de Propaganda Fide 
şi Iui Ingoli, secretarul Congregaţiei, Bandini adoptă faţă de Beke două atitudini diametral 
opuse, elogiindu-l în prima şi criticînd aprig pe misionari, în vreme ce în a doua denunţă 

intrigile Iui Beke îndreptate împotriva sa, lăudînd, dimpotrivă, pe misionari! Dar lucrul are 

o explicaţie. A doua scrisoare a fost alterată de secretarul Parcevic, care a înlocuit partea 
finală a textului adevărat cu atacuri vehemente contra Iui Beke puse pe seama Iui Bandini! 

Cum acesta nu ştia nimic de toate acestea, atitudinea sa reală faţă de Beke nu s-a schimbat. 
Abia în 1649, mult după reîntoarcerea Iui Parcevid aflăm într-o scrisoare a Iui Bandini către 
Propagandă, cîte ceva din acuzaţiile textului apocrif despre care a fost vorba. In ianuarie—. 

februarie 1650, Bandini murea Ia Bacău. Despre împrejurările în care a avut Ioc această moarte 
avem mai multe versiuni, toate din inspiraţia Iui Parcevic. In toate i se atribuie un rol 

sinistru Iui Beke, ba venit să-I alunge pe Bandini din biata reşedinţă de Ia Bacău şi grăbindu-i 

sau provocîndu-i moartea, ba amârîndu-i zilele şi venind după moarte să alunge pe misionarii 
de la Bacău şi să-şi însuşească lucrurile rămase. Împotriva lui Beke şi a iezuiţilor, Parcevic 
porneşte o ofensivă neobosită, asociată unei vii agitaţii împotriva episcopilor poloni absenteiştii 
ţintind la obţinerea de la Propagandă a substituirii sale în locul rămas vacant prin moartea 
bătrînului arhiepiscop de Marcianopol, Marco Bandini. Dificultatea consta în faptul că mu¬ 
rind şi episcopul titular Zamoyski, era de aşteptat ca polonii să impună iar un episcop polon 
în Moldova. Pînă în cele din urmă, Propaganda a sfîrşit prin a obţine rechemarea lui Beke 
din Moldova. Acesta afirmă că nici nu s-ar fi aflat în Moldova la moartea lui Bandini, ci în 
Polonia, dar cum data pe care o arătase pentru acea moarte este posterioară cu vreo lună 
celei adevărate (chiar socotită cu aproximaţie), acest alibi este neconcludent. Conform prac¬ 
ticii iezuiţilor de a evita orice vîlvă, prepozitul general al Societăţii, Francesco Piccolomini 
l-a rechemat pe Beke şi nu a mai revenit asupra hotărîrii sale, nici la intervenţia domnului 
şi nici chiar la cererea regelui Ioan Cazimir, fost iezuit şi el. în schimb iezuiţii s-au men¬ 
ţinut în Moldova, sprijiniţi şi mai departe de Kotnarski, cu simpla deosebire că acuma este 

vorba de iezuiţi poloni. Unul dintre ei avea să fie însărcinat cu instrucţiunea fiului domnului. 
Despre Beke nu se mai pomeneşte în Moldova. O afirmaţie poate fantezistă a lui Parcevic, 
făcută sub vălul anonimatului, pretinde că Beke ar fi fost ridicat în furci din porunca fratelui 
domnului, marele hatman, şi salvat de rugăminţile misionarilor („Dipl. Ital.", II, p. 440: 
Suplica orăşenilor din Roman din 8 aprilie 1653). O versiune uşor diferită, în care nu se dă 
numele iezuitului maltratat de marele hatman, pretinde că ar fi fost legat în lanţuri de tră¬ 

sura acestuia (!) cu vreo trei ani înainte de întocmirea relaţiei din organul iezuiţilor „Annuae 
Litterae" adică în 1650 (vezi în volumul de faţă p. 505). Dacă va fi fost vreun inci¬ 
dent de această natură, atunci acesta ar implica o divergenţă serioasă între fratele domnului 
şi secretarul acestuia, sprijinitorul neclintit al lui Beke. 

Textul raportului din 1644 al lui Beke, pe care îl redăm în versiunea românească, şi 

care a fost publicat de G. Călinescu în „Dipl. Ital.“, II, pp. 352—359, ca anexă la studiul 

său Altre notizie .. . într-o formă extrem de defectuoasă, este de un interes deosebit. Alături 
de înfăţişarea situaţiei catolicismului în Moldova, este expusă în punctele sale esenţiale însăşi 
situaţia politică şi socială din Moldova, ţară cu un pămînt nespus de mănos, cu boieri lipsiţi 
de orice libertate, cu domnul silit să asculte de turci care nu-i îngăduie să ridice clădiri de 

piatră putînd semăna a castel (militar), ci doar mănăstiri, de care construieşte într-una, cu 
o populaţie apăsată de dări şi totuşi voioasă şi dispusă să se veselească prin cîrciumi după 
ce a reuşit să plătească birul. . . Strălucirea curţii i se pare zădărnicia zădărniciilor. O înşi- 
rare a oraşelor culminează cu descrierea capitalei considerată mai ales ca centru al viitoarei 
acţiuni iezuite. Se stăruie asupra iniţiativei domnului de a clădi şcoli asemenea celor din 

Occident, chemînd ca profesori foşti elevi al colegiilor iezuite din Polonia, ca un fel de 

prolog pentru viitoarele şcoli ale acestora (!). Un pasaj important despre Kotnarski aduce 
ştiri noi cu privire la legăturile personale ale acestuia cu noul han tătar Islam Ghirai pe care 
l-a adăpostit şi ascuns în propria sa casă pe vremea oropsirii lui. Despre Beke s-a ocupat 

la noi Francisc Pali, în studiul său remarcabil, Le Controverse tra i Minori conventuali e i 
gesuiti, în „Dipl. Ital.“, IV, p. 139 ş. urm., valabil şi pentru o mai justă apreciere a lui 
Bandini şi Parcevic. 

352 


[RELAŢIE DESPRE MOLDOVA] 1 

1644 iunie 

Despre Moldova de unde trecerea este uşoara 
în Ţara tătarilor 2 care este în botat 
cu Imperiul chinez 

Moldova este un ţinut răsăritean ce se întinde 
de la Dunăre, care o desparte de Bulgaria, pe o lungime de 70 de mile 
ungureşti, pînă la graniţa Podoliei, care se mărgineşte cu ţărmul fluviu¬ 
lui Nistru; iar în lăţime, se întinde de la Carpaţii Transilvaniei 3 pînă în 
pustiurile Ţării tătăreşti, cam 60 de mile ungureşti. 

Această provincie este de două ori mai lungă şi mai lată decît este 
Transilvania, şi o întrece pe aceasta atît prin rodnicia pămîntului cît prin 
frumuseţea aşezării, dar totuşi Transilvania o întrece mult prin desimea locui¬ 
torilor şi prin apărarea cetăţilor întărite; căci pe aici sînt multe şi întinse 

1 Traducerea s-a făcut după textul latin, publicat de G. Călinescu, în „Dipl. 
Ital,", II, pp. 352—359. Textul latin, redat într-o formă foarte defectuoasă, a fost supus 
multor emendaţii, pe care însă nu le arătăm în notă pentru a nu încărca prea mult sub¬ 
solul. 

2 Tar tar ia. 

3 Alfces Transiivaniae . 


274 


www.dacoromanica.ro 



ţinuturi pustii din cauza deselor năvăliri din trecut ale turcilor şi tătarilor. 

Iar acum fiind supuşi la plata unui tribut către turci şi tătari, au legături 
comune cu aceştia şi au dobîndit o pace atît de sigură încît, în orice vreme, 
fie ziua, fie noaptea, călătorul purcede în cea mai mare siguranţă chiar 
dacă ar fi încărcat cu aur şi cu pietre scumpe, şi chiar dacă nu ar purta la 
el nici o armă decît doar un băţ în mînă. 

Acest lucru l-am încercat eu însumi nu odată cînd am înoptat în locuri 
pustii, şi deşi turcii, tătarii şi kurthanii (?) le străbăteau tot călărind pe 
acolo, totuşi nici unul din ei nu m-a atacat şi nici nu <a căutat să mă> 
înspăimînte vorbindu-mi cu asprime, ci după ce m-au întrebat şi eu le-am 
răspuns de unde <vin> şi cine sînt, m-au lăsat liniştit în bună pace, <căci> 
a fost destul să spun că mă duc la Iaşi, şi că eu sînt acolo preotul unguri¬ 
lor din acel oraş în care îşi are reşedinţa sa statornică domnul Moldovei 4 . 

Pămîntul acesta este atît de roditor încît nici acel al Ungariei, nici 
acel al Transilvaniei nu-i pot fi asemuite; această rodnicie a pămîntului 
îi face fără îndoială pe locuitori atît de leneşi, ca şi cum ar vrea să cu¬ 
leagă <de a gata> toate roadele pămîntului fără muncă 5 ; şi în adevăr cu 
foarte puţină muncă ei recoltează atîtea bucate de tot felul, încît nici n-ar 
putea fi // vîndute altora decît străinilor; este de asemenea foarte productivă p . 353 
şi în vin bun şi îmbelşugată şi în bere şi în fructe. La ei se pare că <nu> se 
seamănă sau se ară toamna ci primăvara cînd este cald o singură dată 
către Paşti, şi atunci nu ară atîta, cît rîcîie pămîntul; cu toate acestea ei 
strîng recolta cea mai bogată şi cea mai timpurie în iulie. Nu au grîu 

„siligo“ 6 , peste tot locul şi nici din belşug; <dar> sînt îndestulaţi cu grîul 

cel mai curat 7 , cu ovăz, orz ca să nu mai vorbesc de meiul care le place 

românilor peste măsură <şi> din care gătesc o mămăligă foarte bună ne¬ 
greşit după gustul lor, dar pentru alţii este de negustat. Au ocne de sare, 
de aici marele belşug <de sare>; au în diferiţi munţi vine de aur 8 , de 

argint şi de felurite <alte> metale, dar nu îndrăznesc să le extragă din 
cauza tiraniei turceşti, temîndu-se că prin luarea lor <de către turci> ţara 
să nu fie sleită prin munci neîncetate pentru turci. 


4 In momentul acela domnea Yasile Lupu. 

6 S-ar părea că avem aici un ecou al iezuitului Botero. In realitate, acuzaţiile acestea 
de lene sînt neîntemeiate şi provin din necunoaşterea condiţiilor vitrege ale populaţiei bîn- 
tuite de incursiunile din afară şi supuse tuturor apăsărilor dinăuntru. 

6 Sili gin em. Specia cea mai aleasă de grîu. Se face o deosebire hotărîtă între siligo 
şi triticum. Intrucît nu avem numiri care să poată reda această deosebire, subliniem doar 
faptul în notă. 

7 Purissimo abundant tritico . 

8 Afirmaţie aflată şi la Reicherstorffer, în Chorografia Moldovei şi devenită 
loc comun la diferiţi autori vorbind de ţările româneşti. 

Această regiune produce cai foarte buni, oi şi boi, atît de mari încît daca 
cineva nu i-ar vedea cu ochii, abia ar da crezare celui ce i-ar povesti despre 
ei. Şesul Moldovei este larg deschis, cine vrea să vadă va putea să o facă, 
numai să nu-i lipsească voinţa. 

Ţara este bogată în porci 9 şi păsări: se mîndreşte cu lacuri şi iazuri 
înaintea altor ţări, de aici mulţimea de necrezut a peştilor. Munţii nu 
sînt prea frecvenţi 10 ; aproape toată regiunea este acoperită de cele mai fru¬ 
moase şi mai mănoase dealuri; mierea şi ea e în aşa mare belşug încît în 
unele locuri rouă de dimineaţă este la gust dulce ca mierea. Are patru rîuri 
navigabile mai însemnate: numele lor sînt: Bistriţa, Moldova, Şiretul şi Pru¬ 
tul care se varsă în Dunăre, iar Dunărea însăşi şi Nistrul sînt fluvii ce 
mărginesc ţara. Nu lipsesc nici alte pîraie zgomotoase, izvoare ţîşnitoare ce 
îmbie visul cu murmurul lor la poalele munţilor şi dealurilor, iar în locurile 
singuratice sînt fîntîni ce te înviorează vara cu apa lor atît de rece, crîn- 
guri cu umbrare uşoare ce îndeamnă la odihnă, pajişti zugrăvite cu fel de 
fel de flori şi pe alocuri livezi zîmbitoare cu belşug ae poame, cîmpii, bogate 
în bucate, păduri desfătătoare prin simetria copacilor şi culoarea verde a 
frunzişului. Dacă vom face cercetare despre bani <vom spune că deşi> nu 
se bat 11 bani în această ţară, totuşi locuitorii au bani din belşug, şi mai 
cu seamă de argint şi de aur. Acest belşug de bani se datoreşte negoţului 
cu neamuri răspîndite în lung şi în lat. Căci aici prima întrebare a vînzăto- 
rului este: Ce fel de bani plăteşte cumpărătorul? Dacă numai de argint 
sau de aur, atunci va plăti preţul nesporit 12 , iar de nu, va plăti îndoit. 
Iar orăşenii şi locuitorii ce locuiesc în ţară sînt români 13 , unguri şi saşi, ger¬ 
mani şi un mare număr de armeni şi bulgari. Şi italieni, poloni, turci şi 
evrei sînt în număr destul de mare, dar ca negustori şi meşteşugari ei trăiesc 
altfel decît localnicii. Nu lipsesc nici tătarii, care slujesc pe bani la curtea 
domnului şi a boierilor. Românii şi ungurii şi unii saşi (ca şi oamenii de alte 
naţii <ce locuiesc> aici) 14 se arată mai degrabă a fi barbari decît creştini 
şi ca şi cum s-ar deosebi de tătari numai prin limbă şi religie. Şi de cîte 
ori le-am făcut vină „din aceasta, mi-au răspuns strîngînd din umeri şi ple- 
cînd ochii: „Aşa am fost noi învăţaţi din anii tinereţii şi pînă în vremu¬ 
rile acestea. De ce nu vin în ţara noastră oameni din acei ce ne-ar învăţa 
alte obiceiuri mai bune ca acestea?" 

Dacă ungurii şi germanii creştini locuiesc la un loc cu tătarii, sau dacă 
se întîlnesc împreună, nu va apare nici o nepotrivire între ei, în ceea ce 


9 Per/s ( = Porc/s) et avibus abundat. 

10 Prequentes. 

11 Non induntur (!) = cuduntur. 

12 Simpium soivet . 

13 Valachi. 

14 (Ut: aiiorum hic nationum homtnes). 

priveşte hrana, îmbrăcămintea şi felul de trai, decît doar că Creştinul spune 
din gură că el este creştin. Toţi românii din Moldova sînt schismatici, un¬ 
gurii şi saşii <sînt> catolici, şi îndeobşte credinţa catolică este numită în 
această ţară credinţa ungureasca, şi preotul, fie că ar fi german sau polon, 
este numit preotul credinţei ungureşti. Numai puţini au auzit de numele lui 
Calvin şi Luther, şi zelul catolicilor este atît de mare încît ereticii ce vin 
din Transilvania sau de aiurea nu îndrăznesc măcar să pomenească de cal- 
vinismul sau luteranismul lor, altminteri 15 ar fi primejdie ca să se repeadă 
la ei chiar copiii şi femeile cu ciomege şi cu pietre şi să le dea pedeapsa 
cuvenită. Dar ei nici nu rabdă chiar pe un preot catolic dacă este concubi- 
nariu sau mueratic, căci în felul acesta, după cum spun oamenii bătrîni 
ce sînt cu cinste <la ei> pentru părul lor alb, tineretul este vătămat de 
pilda cea rea. Apoi, erau doar patru preoţi mireni. Din aceştia trei <erau> 
atît de neciopliţi, încît abia ştiau să citească rugăciunile din cartea de rugă¬ 
ciuni, iar al patrulea era doctor vestit în Ungaria şi Transilvania, iar apoi 
convertit de ai noştri a dus o viaţă apostolica la Bacău, îngrijind de satele 
dimprejur spre edificarea tuturor. Numele său este Baltazar Gyiirgyei 16 , şi 
mărturisesc că după ce l-am văzut sîrguindu-se în nespusă sărăcie, răbdare 
şi smerenie ca să ducă mai departe slava lui Dumnezeu mi-a fost mie ruşine 
de mine. Acesta este singurul <preot> în Moldova, venit chiar de la ai 
noştri din Ungaria, care edifică pe toţi prin cuvîntul şi pilda sa, ... pe 
cînd ceilalţi dărîmă, nu clădesc 17 . 

Mai sînt pe lîngă aceştia opt călugări, cînd mai mulţi, cînd mai puţini, 
dintre care unii, dezertori ai vocaţiei religioase, iar alţii <veniţi> din Italia 
sub cuvîntul unei misiuni apostolice de propagare a credinţei 18 , se poartă 
ca lupii, căci ei prin răutatea vieţii lor şi prin stricăciunea moravurilor mînă 
biata turmă fie la păcat, fie la dezertarea la schismatici. Unii din ei răs- 
pîndesc credinţa greşită — după cum nu se ruşinează complicii lor să afir¬ 
me — că păcatul trupesc al preotului nu este un păcat, dînd ca motiv că 
preotul este o faţă sfinţită şi ştie prin rugăciune să-l înduplece pe Dum¬ 
nezeu pentru sine şi pentru alţii; de aceea un altul socoate că nici beţia 
preotului nu este un păcat; apoi că nu este valabilă dezlegarea duhovnicului 
care spovedeşte, dacă nu este o plată din partea celui ce se spovedeşte, şi 
nici împărtăşania nu este rodnică dacă nu va fi fost bănoasă 19 . Au fost şi 

15 Alis ( = alias). 

16 Bandini pomeneşte de el cu năduf în Codex şi scrisori. Vezi mai jos p. 302. De ase¬ 
menea şi incidentul menţionat la p. 297. 

17 Joc de cuvinte: aedijicant = edifică, şi clădesc. 

18 De propaganda f/de, 

19 Textul este în proză rimată ca cea folosită în unele texte religioase. Non est va¬ 
lida confessarii absolut/o // n/st confitentis avedatl solutio H neque communio est fructuosa 
n/s/ fuerit pecun/osa // cf. şi mai apoi: Egregie duo monac hi ante aliquot annos prof - 
cer unt H qui foedissime in Turcism um defecerunt ... 

doi călugări acum cîţiva ani, care după ce au servit cu mare cinste, au căzut 
<apoi> în mahometanism cu mare spurcăciune. Ar fi un pomelnic lung dacă 
am înşira certurile, mîncătoriile 20 , rătăcirile privitoare la cele sfinte şi la tai¬ 
nele bisericeşti, luptele şi certurile (?) 21 călugărilor, atît a celorlalţi cît a 
celor trimişi pentru „propagarea credinţei" 22 , care — dacă nu sînt în stare 
sa o propage, măcar să facă bine să nu o năruie şi care necunoscînd limba 
şi nedîndu-şi silinţa să o înveţe, mai sînt şi foarte adesea pilde de viaţă 
ruşinoasă. De aceea, în această extremă destrămare a disciplinei creştine din 
această ţară, vezi că bunătatea dumnezeiască a păstrat pe seama Societăţii 
iezuite această muncă: <anume> ca să restabilească în această parte a lumii 
disciplina creştină, şi odată restituită, aceeaşi Pronie cerească îi va arăta, 
după cum nădăjduiesc, acelei Societăţi calea spre tătari şi Sciţi, pînă acum 
lăsaţi în părăsire. 

Acestea cu privire la preoţii catolici. 

Sînt foarte mulţi călugări şi preoţi schismatici în Moldova, şi nu puţini 
episcopi, al căror arhiepiscop 23 aproape întotdeauna stă pe lîngă domn, 
deoarece el este singurul său sfetnic de taină care îndrăzneşte să-l cheme la 
îndreptare şi să-l mustre. Mă minunez foarte tare de aceasta că dacă un 
călugăr sau un preot schismatic stîrneşte nemulţumirea 24 poporului şi acest 
355 fapt ajunge la cunoştinţa domnului // şi episcopul sau arhiepiscopul căruia 
i se pune în vedere nu pedepseşte pe vinovat, atunci însuşi domnul îl pe¬ 
depseşte foarte rău, aruncîndu-1 în lanţuri în temniţă. Şi de cîte ori ajunge 
la urechile domnului ceva despre vreun preot sau călugăr catolic, domnul 
se mînie şi se plînge rău că primaţii bisericii romane nu trimit un episcop 
pentru „ungurii" lor, căci aşa numeşte el pe catolici, căci el nu are nici 
un amestec cu preoţii acestora, întrucît aceia sînt supuşi unei puteri mai 
mari, anume Pontificelui roman. Simţămîntul de care este însufleţit acest 
domn faţă de credinţa catolică apare limpede chiar din faptul că numai 
preoţii catolici sînt scutiţi de dijme şi de cens. Iar preoţii schismatici cu 
toţii, şi monahii cu toţii, dau cens şi dijme. în această ţară sînt mulţi pust¬ 
nici care urmează o regulă foarte aspră de trai locuind în ascunzişurile cele 
mai pierdute ale munţilor şi în peşterile rîpelor, şi abia arătîndu-se privirii 
omeneşti. Ei se abţin de la mîncarea cărnii, se tot hrănesc cu legume şi 
purtînd ciliciul, ei se mortifică prin nemîncare şi stăruiesc numai în contem¬ 
plarea lucrurilor cereşti. Ei nu ştiu nimic despre neînţelegerile dintre greci 
şi latini, ci imitînd viaţa lui Hristos şi a Sf. Ioan Botezătorul, feriţi de orice 
legătură cu oamenii se îndeletnicesc cu rugăciuni, şi în timpul zilei mun- 

20 Comessattones. 

21 Vaditates . 

22 Franciscanii conventuaii aparţinînd misiunii „De propaganda fide“. 

23 Arhiepiscopus = Mitropolitul (Varlaam). 

24 Scandalutn faciat. = stîrneşte indignare. 

cesc cu mîinile. Şi călugării schismatici îşi au rugăciunile lor ce trebuie 
săvîrşite în biserică, rostindu-le şi cîntîndu-le la anumite ceasuri, fiecare 
<îşi are> chilia sa; cheltuiala este laolaltă, refectoriul şi bunurile sînt co¬ 
mune: căci orice mănăstire care se întemeiază are un fond prea îndestulător 
pentru un număr anumit de inşi. Dar sînt atît de neciopliţi încît foarte 
mulţi din aceşti călugări sînt neştiutori de ce înseamnă acest nume mîntuitor 
al lui Isus; cumva o pasăre sau un om? 25 iar dintre poporeni 26 nu ştie nici 
unul, decît cei care au legături cu ungurii sau cu germanii. Magnaţii se 
numesc aici boieri. Condiţia lor este servilă, deoarece trebuie să tot vină 

mereu la curtea domnului fără vreo leafă, şi nici nu au voie să meargă 
la moşiile lor, decît cerînd îngăduinţa de a pleca de la domn, care le 
hotărăşte soroc pentru a merge şi a se întoarce, <iar> dacă boierul nu se 
întoarce <atunci> e amendat. Nu îi este îngăduit nici unui magnat să-şi 
ridice o casă de piatră sau să înconjure cu un zid chiar mic curtea sa, 
ridicată din material lemnos. Dar nici chiar domnul nu îndrăzneşte să 
înalţe case de piatră în chip de castel, căci altfel turcul l-ar învinovăţi că 
ar vrea să facă răzvrătire şi l-ar alunga. îi e îngăduit domnului să clădească 
doar biserici şi mănăstiri — de aceea se îndeletniceşte cu totul şi neîncetat 
cu ridicarea acestora. Poporul este incredibil de apăsat de bir 27 , căci este 

tributar turcilor şi tătarilor. El îi plăteşte domnului felurite dări 28 , şi nu 
se ţine seama de vreo măsură sau număr <sau> de cîte ori a mai fost dat 
impozitul, ci oricînd şi ori de cîte ori se porunceşte, se plăteşte fără vreo 
consideraţie de persoană. Nu se poartă grijă dacă are cu ce plăti sau nu, 
ci este hărţuit în fel şi chip pînă ce plăteşte birul din banii luaţi de el cu 
împrumut. Cu toate acestea oamenii sînt atît de veseli, chiar şi în această 
sărăcie, încît nu am văzut niciodată oameni asemenea lor la veselie; căci 
după ce au plătit orişicum dările 29 , de cum s-a ivit o zi de sărbătoare, aleargă 
împreună la crîşmă pentru a se înveseli împreună, şi acolo scîrţîind mai de¬ 
grabă decît cîntînd din cimpoi, din fluere şi cobze, îngînă cîntece, saltă şi 
joacă cu foc, socotind că în lumea întreagă nu s-ar afla un concert mai suav 

decît muzica lor. Nici un sat sau tîrg nu are vreun han 30 ci fiecare casă este 

loc de găzduire 31 , şi în aceasta sînt vrednici de laudă moldovenii, că primesc 
oaspeţi fără plată şi îi ospătează generos cu bucatele pe care le mănîncă ei 
înşişi: şi mai ales pe cel care ar cunoaşte limba stăpînului casei. Românii, şi 
împreună cu ei catolicii, ţin sărbătorile după vechiul calendar, în temeiul 
unui privilegiu pontifical, şi <le ţin> aproape pe toate acelea pe care le 

25 Afirmaţie neserioasă. 

26 Plebeiorum. 

27 Censu. 

28 Exactiones. 

29 Tributh . 

30 Commune hosţtitium. 

31 Diversorium. 

sărbătoreşte pretutindeni biserica romano-catolică şi pe deasupra mai ţin şi 
356 cîteva sărbători ca acea a profetului Ilie etc. şi de cîte ori // au vreo săr¬ 
bătoare, munca este oprită sub cele mai grele pedepse chiar şi pentru ca¬ 
tolici. 

Despre prea strălucita curte a domnului nu sînt multe de zis. Un lucru 
este absolut sigur: foarte puţini principi creştini i se pot potrivi, fie că pri¬ 
vim numărul nobililor străluciţi din felurite neamuri de la curtea sa, fie că 
privim luxul veşmintelor şi măreţia pompei. Are drept curteni prea strălu¬ 
ciţi 32 turci, tătari, poloni, unguri, italieni, pe lîngă moldoveni, greci, armeni, 
ruşi^ şi^ bulgari; numărul lor trece de 10 000. Dar aceasta este deşărtăciunea 
deşărtăciunilor. Ar trebui să urmez mai departe cu relaţiunea mea <vorbind> 
despre bunăvoinţa osebită pe care o arată domnul catolicilor (căci el nu ştie 
deloc ce fel de fiinţă 33 , este iezuitul). într-adevăr orice subsidii sau imuni¬ 
tăţi au cerut pînă acum catolicii, le-au dobîndit cu cea mai mare uşurinţă 
de la el: fie pentru biserică, fie pentru preoţi. Iar acum ocroteşte la curtea 
sa pe un tînăr italian ilustru căruia se spune că i-ar fi făgăduit să-i dea în 
căsătorie pe fiica 34 sa mai mică. Tînărul acela 35 , zice-se este fiul solului 36 
veneţian ce şade la Poarta Otomană. în această privinţă atunci cînd du¬ 
hovnicul domnului ar fi vrut să ridice obiecţii înaintea sa precum că nu se 
cade ca el care ascultă de patriarhul din Constantinopol să-şi dea fiica sa 
unui asemenea nobil ce atîrnă de Papa de la Roma, oamenii zic că domnul 
ar fi răspuns duhovnicului: „Oare vouă, vi se pare credinţa acelora rea? 
Mie îmi place într-adevăr 37 , întru totul". El are doi fii care sînt încă în 
vîrstă fragedă 38 . 

Să venim acum la oraşe 39 al căror număr e destul de mare, dintre acestea 
cele mai multe sînt oraşe ungureşti 40 . Trotuşul, Bacăul, Huşii şi multe sate. 
Şi în alte oraşe precum la Bîrlad, Galaţi, Roman sînt unguri în număr apre¬ 
ciabil şi au peste tot biserici. Oraşele săseşti sînt Cotnari şi Baia. Şi în oraşele 
Neamţ şi Suceava sînt germani amestecaţi cu români. Şi în alte oraşe se 


32 Aulic os ... nobiliss'tmos. 

33 Quale sit animal. 

34 Domniţa Ruxandra. Pentru aceasta logodnă vezi n. 69 la relaţia lui Bargrave. 

35 Ambrosio Grillo dintr-o familie de vechi patricieni genovezi a venit în Moldova 
în toamna anului 1642 ( Hurmuzaki, IV, 516). Pentru sprijinul dat de el misionarilor ita¬ 
lieni vezi Bandini. Pentru logodna sa vezi mai jos p. 492. 

36 Antonio Grillo. Tatăl lui Ambrosio era mare dragoman al bailului veneţian la 
Constantinopol. 

37 Mi hi profecti ( = profecto) in omnibus placet! 

38 Ştefăniţă şi Ioan din a doua căsătorie, cel mai mare putînd avea patru ani. Unicul 
fiu de la doamna Tudosca murise la Brussa, în 1640. 

39 Oppida. Din context se vede că sînt înşirate împreună şi oraşe, şi tîrguri, ca 
Tg. Trotuş, de pildă. 

40 Iezuitul ungur împarte aceste oraşe din punctul de vedere al poporenilor catolici 
în oraşe „ungureşti" şi oraşe „săseşti", înclinînd balanţa spre cei dintîi. 

găsesc risipiţi unguri şi saşi. Şi nicăieri în toată această ţară nu este o cetate 
înconjurată cu ziduri, sau vreo cetăţuie. Oraşul Suceava este a doua reşe¬ 
dinţă a domnului. Galaţi este vestitul port al negustorilor pe ţărmul Dunării 
în marginea dinspre Bulgaria. Oraşul Cotnari este foarte vestit prin bună¬ 
tatea vinului său şi foarte reputat datorită unui nivel de trai superior 41 
aceluia al celorlalţi orăşeni germani, el întrece cu mult celelalte două oraşe, 
mai ales dacă se considera posibilităţile unei vieţi mai bune pentru ai 
noştri 42 . 

Dar desigur capitala ţării întregi este Iaşi, piaţa negustorilor ce roesc 
din Asia şi ţările înconjurătoare din Sciţia, Polonia, Transilvania şi chiar 
din Italia. Piaţa sa este foarte însemnată şi foarte bogată în toate măr¬ 
furile. Nu este nici o zi hotărîtă pentru iarmaroc, ci toate zilele de sărbă¬ 
toare 43 sînt zile de tîrg; măcar că la sărbători e îngăduit să se vîndă doar 
de ale mîncării. Acest oraş este aşezat pe două dealuri mari pe care sînt 
peste 7 000 de case, care ar trebui mai adevărat numite cocioabe decît case. 
Nu este nici un zid înconjurător şi nici o împrejmuire, şi totuşi, în mijlocul 
luptelor sălbatice atît de des deslănţuite, ale moldovenilor, tătarilor şi turci¬ 
lor, acest oraş a rămas întotdeauna neatins şi teafăr. Toată podoaba acestui 
oraş este mulţimea bisericilor, care ating numărul aproximativ de 60, cît 
şi şapte mănăstiri mai vestite, pe lîngă cele ce se văd în afara oraşului. Aici 
este o singură biserică a catolicilor, pe lîngă care sînt două căsuţe şi o bu¬ 
cată de pămînt 44 aparţinînd bisericii. Mi s-a dat să aleg sau căsuţele sau 
pămîntul, dacă aş vrea una sau alta numai $ă rămîn la ei. însă deoarece 
doi călugări din cei zişi de propaganda fide stăteau acolo împotriva voinţei 
orăşenilor, spre scandalul tuturor, am socotit mai potrivit să mă depărtez 
deocamdată. Şi deşi călugării precum şi orăşenii mă priveau ca pe un preot 
de mir, nu am vrut totuşi din spirit de prevedere să fiu de faţă cînd sînt 
alungaţi înapoi de unde au venit călugării care s-au băgat cu de la sine pu¬ 
tere, cu scandal şi prin violenţă, fără a fi fost chemaţi şi cu scîrba poporu¬ 
lui, ca nu cumva aceia, adică simţindu-mă mai apoi că sînt omul societăţii 
<iezuite> să se plîngă cu strîmbătate Ia Sfînta Congregaţie de Propaganda 
Fide că iezuiţii aduc piedici muncii lor şi le culeg roadele. Abia se poate 
crede că printre cocioabe 45 se ascunde o aşa mare mulţime de oameni ce 
au zburat aici din împărăţiile Asiei şi Europei. Aici doar boierii români de 
seamă îşi au locuinţele lor mai arătoase decît căsuţele poporului de rînd. 

41 Germanorumque ci vi cum ( = civium) reltquts maior a politia nominatissimum. 

42 Maxime si vivendt commoditas nostrorum spectetur. Criteriu de bază în alegerea 
centrelor de propagandă iezuită. 

43 Dies feriales ... iar mai departe festis enim diebus . S-ar părea că este o contra¬ 
dicţie. S-ar putea cumva ca în cazul al doilea să fie vorba de sărbătorile mai mari, sau ca 
acele edulia să se opună eventual la bibalia? 

44 Duae domunculae et fundus etiam terrae . 

45 Casas. 

Aici sînt multe şcoli armeneşti şi româneşti în care nu se predă altă ştiinţă 
decît să ştie cineva să citească şi să scrie. Din acest oraş trecerea este uşoară 
spre ţara tătărească, Serbia, Persia, <şi> din orice parte spre Turcia şi 
pînă la hotarele Chinei, numai să se înfiinţeze o misiune la Iaşi care este 
locul cel mai prielnic. S-ar părea că Domnul Moldovei şi-ar da încuviinţarea 
sa societăţii iezuite pentru această treabă şi aporape că ar chema societatea 
necunoscută de el pînă acum, deoarece înalţă şcoli noi de piatră de o mărime 
deosebită uneori cu două caturi pentru ca tineretul moldovenesc să fie ini¬ 
ţiat în cultură şi în moravuri în acelaşi fel în care învăţaţii credinţei ro- 
mano-catolice obişnuiesc să educe tineretul. Şi pentru ca domnul să-şi urmeze 
mai bine gîndul a chemat din Chiev, (care este mitropolia Ruteniei), patru 
tineri doctori în filosofie care au studiat la iezuiţii noştri în Lituania pre- 
făcîndu-se <acolo că sînt> catolici. Acestora le va încredinţa domnul la 
început şcoli pentru predare; dacă mai apoi va fi nevoie de mai mulţi edu¬ 
catori, el nu vrea să cruţe nici o cheltuială. Domnul este îndemnat la aceasta 
de pildă unora care îi sînt mai pe plac la curtea sa unde îi prestează omagiul 
credinţei; dintre aceştia deşi unii au străbătut doar ca auditori gramatica , 
alţii <doar> sintaxa sau poetica 46 , totuşi excelează în conducerea treburi¬ 
lor prin sfat şi chibzuinţă, şi de aceea ei tratează treburi de mare însemnă¬ 
tate. Printre alţii este strălucitul domn Gheorghe Kuthnarski de fel din ora¬ 
şul Cotnari, catolic evlavios şi secretar al domnului, pe care l-a ridicat 
ştiinţa cărturărească din condiţia umilă a părinţilor săi tîrgoveţi, şi l-a fă¬ 
cut vrednic de cea mai mare cinste înaintea domnului şi a întregii sale curţi. 
Eu m-am înfăţişat acestuia în taină 47 <arătîndu-i> cine sînt şi de unde 
sînt, şi din ce cauză am intrat în Moldova. Ceea ce a auzit cu mare bucu¬ 
rie şi a mărturisit că a cerut mai înainte cu rugăciuni la Dumnezeu şi cu 
rugăminţi la părinţii Societăţii (=Iezuiţilor) din Polonia ca să-şi ia ei asupra 
lor această misiune, dar aceia, din cauza unor greutăţi pe care le ridică cu 
sine începutul oricărui lucru bun, l-au îngropat în tăcere. A cerut şi el mai 
de mult după cîte am înţeles, să fie primit în Societate, dar nu a fost pri¬ 
mit din cauza ochilor <săi> slabi, aşa cum îi are şi acum. Pare sigur că 
el nutreşte acelaşi gînd: căci păzind celibatul 48 păstrează un aer de disciplină 
religioasa în înfăţişarea sa, în felul de a se purta cu alţii, în masa sa, în 
înfrînarea simţurilor; iar sentimentul faţă de Societate este atît de puternic 
la el, încît se mîndreşte că a primit de la Societate tot ce posedă 49 şi declară 
că dacă şi-ar refuza ajutorul Societăţii în orice lucru cu care ar putea să-i 
fie de folos, atunci să-l ajungă pedeapsa divină pentru nerecunoştinţă. Multe 
a discutat el atunci cu mine, arzînd de mare zel <pentru mîntuirea> suflete- 

46 Cicluri de învăţămînt din şcolile iezuite. 

47 Sub roşa. 

48 Coellbem agens vitam. 

49 Quidquid ipse rerum un-sttarum (?) possessor tenet. 

lor şi printre altele mi-a declarat: „Dacă Societatea" a spus el „are de gînd 
să pătrundă în Ţara tătărească, îmi va fi foarte uşor să îndeplinesc aceasta, 
căci hanul de acum al tătarilor 50 , exilat de predecesorul său, s-a ascuns des¬ 
tulă vreme în casa mea, şi eu l-am ţinut şi ocrotit cu cea mai mare bună¬ 
voinţă şi dărnicie; şi acela chiar atunci s-a legat prin făgăduială că îndată 
ce va putea să-şi redobîndească sceptrul, nu va uita binefacerea primită. Fără 
a se abate de la acea făgăduială, el aminteşte neîncetat prin cuvinte, prin 
soli şi scrisori cele făgăduite, cerînd să-i fac cunoscut ce vreau să dobîndesc 
de la el, dar pînă acum am rezervat această binefacere pentru un lucru de 
o însemnătate deosebită. Aşadar mă voi sîrgui să fac cu bucurie şi bună¬ 
voinţă orice voi putea face la hanul tătarilor, şi nici un lucru // nu-mi va 
da mai multă mulţumire, după mîntuirea sufletului meu, decît dacă îmi va 
fi îngăduit să văd că Părinţii Societăţii propăşesc în Moldova şi Ţara tătă¬ 
rească". Apoi a arătat <par’că> cu degetul: „Iată cîtă clădire înalţă domnul 
nostru, pentru ca tineretul din Moldova să se lumineze, începînd de la şcoala 
cea mai de jos şi trecînd prin toate clasele, după obiceiul părinţilor So¬ 
cietăţii. Ce mare speranţă de a da şcolari în seama părinţilor iezuiţi strălu¬ 
ceşte aici, dacă aceşti părinţi ar porni mai întîi asemenea şcoli 51 şi ar cîş- 
tiga printr-o salutare omagială şi trei mici scene de teatru 52 favoarea dom¬ 
nului, a mitropolitului şi arhimandriţilor". La acestea eu i-am mulţumit în 
numele Societăţii şi am făgăduit să raportez toate acestea superiorilor mei, 
deoarece eu nici nu pot şi nici nu vreau să fac de la mine ceva. El a decla¬ 
rat că aşteaptă cu cea mai mare nerăbdare să afle şi să vadă cît mai curînd 
că aceste lucruri s-au pornit şi sînt pe cale bună. 

Lucrurile stînd astfel, trebuie să ne gîndim în ce fel vor fi locuinţele 
fraţilor noştri. Vor locui oare în colibe? Apoi ce mijloace vor avea pentru 
susţinerea traiului lor, pentru ca să poată să vadă fără grijă de mîntuirea 
sufletelor. Secretarul <domnului> nu va trebui să fie plictisit pentru toate 
cele, căci bunăvoinţa trebuie folosită cu cruţare: poporul este sleit de dări. 
Deci trebuie căutat un ocrotitor care să fie prieten cu domnul Moldovei 
şi să-i recomande pe <fraţii> noştri. Acesta este prea strălucitul duce al 
Rusiei Koniecpolski 53 , mare hatman al Poloniei, care este foarte prieten cu 


50 Rex Tar taro s ( = Tartarorum). în 1644, hanul Mehmed Ghirai al IV-lea (1642— 
1644) este înlocuit de Islam Ghirai (1644—1654). 

51 Pentru ilustrarea acestui sfat vezi în Codex descrierea sărbătoririi bobotezei din 
1647 unde apar copiii de la şcoala iezuită rostind urări domnului şi înfăţişînd scene 
simbolico-religioase. 

52 Ac salutatio<Lne> trtbus comicisque actiunculis . Deci mici piese jucate de elevii 
şcolilor iezuite. Vezi spectacolul de acest gen înfăţişat curţii de Bobotează, în 1647, poate 
în urma unor asemenea sugestii. 

53 Konerspolski = Koniecpolski, mare hatman al Poloniei, protector al iezuiţilor, 
fondatorul Colegiului de la Bar, deci avînd toate calităţile pentru un asemenea patronaj, 

Vasile <Lupu>, domnul Moldovei 54 ; la recomandarea acestuia domnul va 
ridica şi locuinţe pentru ai noştri, şi va da şi un fond pentru lucrurile ne¬ 
cesare bunei întreţineri a vieţii. Prea strălucitul duce Koniecpolski nu se va 
da în lături să facă aceasta la cererea părinţilor din Polonia, căci el arată 
faţă de ai noştri cea mai mare dragoste, şi încă de foarte tînăr se com¬ 
plăcea în desbaterile fraţilor noştri şi este întemeietorul Colegiului din 
Bar .. . 

[Dar sînt arătate şi inconvenientele ce ar putea rezulta dintr-o favoare 
prea subită: 1. gelozia mitropolitului şi a clerului ortodox în urma părtinirii 
acestor noi veniţi. De aici ar rezulta lucrături „căci fiecare s-ar teme pentru 
pîinea lui". 2. Primejdia unei identificări totale cu protectorul din Polonia. 
Raporturile personale dintre domn şi duce se pot răci, domnul poate să 
ajungă în mare duşmănie cu Polonia.^] 

Pare mai sigur deci ca noi la început să ne purtăm ca şi cum nu i-am 
cunoaşte pe poloni, şi să ne aşezăm potrivit cu dorinţa poporului şi să do- 
bîndim privilegii cu ajutorul boierilor: căci poporul va rămîne şi mai de¬ 
parte <pentru noi>? 55 Totuşi după ce ai noştri vor fi prins bine rădăcini, 
abia atunci vom putea cere liniştit recomandarea prea strălucitului Koniec¬ 
polski, pentru ca bunăvoinţa domnului Moldovei faţă de noi să nu se în¬ 
temeieze pe prietenia polonă, şi să vadă că ocrotirea pe care ne-ar da-o 
cumva, ne-o dăruieşte mai degrabă din prietenie faţă de locuitorii unguri 
care sînt gata să-i facă slujbă întru toate. 

Modalitatea de asigurare a traiului va fi ajutorul 56 care va trebui cerut 
la un an sau la doi ani de la catolicii din ţinuturile vecine, pentru ca toată 
Moldova să se convingă cu atît mai uşor că noi nu dorim desfătarea noastră 
p. 359 ci mîntuirea lor. Locuinţa, la început, va fi strimtă dar foarte potrivită 
pentru contemplarea celor cereşti. 

Acestea sînt foarte pe scurt (cele ce am de spus) despre Moldova. 
Pentru cei care ar merge de aici la tătari 57 primul popas şi cel mai potrivit 
ar fi în oraşul Ciubărciu de sub atîrnarea hanului 58 . Aici majoritatea locui¬ 
torilor sînt unguri. Dregătorul 59 este şi el ungur. El merge adesea pentru 
slujba sa în Ţara Tătărească de dincolo 60 . Aici am stat cîteva zile, şi de săr¬ 
bătoarea Sf. Ignatie locuitorii aceştia au început să geamă cu glas jalnic 
ca nişte suflete din Purgatoriu: „înduraţi-vă de noi, înduraţi-vă de noi, mă- 

64 Această prietenie a suferit şi unele eclipse. In 1636, conform raportului anonim 
al soliei lui Krasinski, era mare duşmănie între acelaşi hatman şi castelan al Cracoviei 
şi domn. 

55 Populus enim manebtt . Adică poporenii catolici. 

56 Elemosyna. 

57 In Tartariam . 

58 Regis Tartarorum . 

59 Oftic tal is. 

60 UUerlorem Tartariam. 

car voi prietenii noştri creştini, şi trimiteţi-ne un preot ca un al doilea mîn- 
tuitor!" Nu vreau să mă extind mai mult vorbind despre vastele provincii 
ale tătarilor căci nu ne-am înstăpînit încă nici în Moldova care întîmpină 
mai întîi pe cei ce merg la tătari. 

Cel mai potrivit lucrător 61 pentru această recoltă ar fi unul care să 
cunoască limba română, cea maghiară, cea săsească sau germană şi cea ita¬ 
liană. E trebuincioasă limba italiană din cauza unor italieni cu mare autori¬ 
tate ce locuiesc la curtea domnului şi care ocrotesc pe călugării intitulaţi 
„de propagandu fide“, şi vor să-i aibă <pe aceştia> de la Sacra Congre¬ 
gaţie din cauză că le cunosc limba. Apoi limba română este o italiană stri¬ 
cată, de aceea un italian care vrea <cu tot dinadinsul> învaţă mai uşor 
limba română în două luni, şi dacă o stăpîneşte pe aceasta el poate să să- 
vîr^ească multe, chiar dacă nu ştie limbile celelalte ... etc. 


61 Adică misionar. 

GASPARO DIN NOTO 

(? — după 1650) 


* 


Franciscanul conventual Gasparo din Noto apare în 
volumul nostru de mărturii asupra ţărilor române, în mod mai mult simbolic decît real, întru- 
cît cele cîteva rînduri redate aici cu greu ar merita numele de raport. Rolul său a fost însă 
destul de însemnat atît în desfăşurarea reală a conflictului misionarilor Propagandei cu ie¬ 
zuiţii cotropitori, cît în redarea acestuia de pana părtinitoare a lui Bandini. Gasparo din 
Noto se reliefează în Codex şi în corespondenţă, ca una dintre figurile proeminente din seria 
de portrete vii evocate cu o patimă răscolitoare. II avem într-o dublă ipostază de lumină şi 
de întuneric. Confruntarea şi suprapunerea celor două imagini dezvăluie cugetul neliniştit al 
evocatorului. Dar există şi o mărturie proprie a lui Gasparo, nu relativă la acel episod, ci 
la un moment anterior, anume la scena dramatică a fulgerării bietului Bandini de mînia dom¬ 
nului în ziua Bobotezei din acelaşi an, 1645. Din păcate, raportul lui Gasparo din ziua de 
13 ianuarie 1645 a rămas inedit şi este doar citat de Veress ca aflîndu-se în colecţia sa par¬ 
ticulară, alături de alte mărturii nepublicate. 

Desemnat de Congregaţia de Propaganda Fide încă din iulie 1643, pentru a fi trimis ca 

misionar în Moldova, Gasparo vine din Italia, poate chiar din mănăstirea de la Assisi, în 
anul, următor. La 25 iunie 1644, el scrie din Iaşi, unde se afla, desigur, de cîtva timp, deoa¬ 
rece a avut răgazul necesar pentru tălmăcirea pe româneşte a catehismului cardinalului Bel- 

larmino. El venea într-un moment cînd domnul Moldovei, Vasile Lupu, se arăta deosebit de 
binevoitor faţă de catolici, datorită şi prezenţei pe lîngă el a tînărului Ambrosio Grillo, „gi¬ 
nerele” său, după care trimisese cu mare impetuozitate la Constantinopol în august 1642 şi 
■care. Avea să se arate un ocrotitor al misionarilor Propagandei. Ocrotitor, dar şi censor. Da¬ 
torită acestei vigilenţe este rechemat urgent de la Iaşi viceprefectul misiunii Pietro-Paolo Ga- 

ravini din Faenza, tînăr ,,alumn“ (fost elev) al Colegiului Propagandei, trimis de la Constan¬ 
tinopol, de puţină vreme, spre a se califica acolo şi care scandalizase pe catolici şi pe orto¬ 
docşi prin purtările sale, chefuind cu calvinii şi ocrotindu-1 pe Benedetto Remondino din 
Milan, care umbla mereu beat şi batea drumurile Poloniei. Fără a cunoaşte poate şi abuzurile 
mai grave ale lui Garavini, pomenite şi de Bandini în Codex, Ambrosio Grillo a informat pe 
vicarul patriarhal de la Constantinopol, Giov. Battista Siroli din Lugo, care s-a grăbit să 
numească un alt viceprefect în persoana lui Gasparo, rechemîndu-1 pe Garavini mai înainte 
ca o asemenea sugestie să-i vină chiar de la domn. Sarcina de viceprefect al misiunii com¬ 
porta o răspundere destul de grea într-un moment cînd misionarii Propagandei, aflaţi în plină 
anarhie, aveau să se înfrunte cu iezuiţii care îşi pregăteau din umbră ofensiva lor victorioasă. 
Misionarii trimişi de Congregaţie erau mai toţi franciscani conventuali, italieni fără studii 
speciale, în majoritatea cazurilor, şi fără o organizare mai strictă. Rolul lor era să suplinească 
nevoia bisericilor aflate fără preoţi în locurile unde nu existau parohii organizate deservite 
de up paroh, întreţinut de credincioşi, fără amestecul Propagandei. Cum catolicii din Mol¬ 
dova erau fie unguri, fie saşi, asistenţa duhovnicească a unor italieni necunoscători ai limbii 
lor nu era de mare folos şi nici nu îi mulţumea, dorinţa lor fiind să aibă preoţi seculari 
—' şi nu călugări — oameni de neamul lor, şi nu străini. Atunci însă cînd italienii reuşeau 
sa înveţe limba românească, pe care o ştiau şi ungurii şi saşii, ei puteau totuşi să-şi îndepli¬ 
nească slujba. Intre misionari nu exista vreo ierarhie. Ei ascultau cu toţii de Congregaţia 
de la Roma, care era informată fie direct de către viceprefectul sau comisarul din „cele două 
Valahii'*, desemnat de vicarul apostolic din Constantinopol, fie chiar de către acesta din 
urmă, care intervenea şi el uneori, trimiţînd sau rechemînd misionari — ca în cazul arătat 
mai sus. Misionarii afirmau că ei nu sînt supuşi autorităţii episcopului local, în speţă a 

■episcopului de Bacău, străin de ţară şi absenteist, reprezentat de un vicar desemnat de el. 

Acest vicar era de cele mai multe ori în duşmănie cu misionarii, pe care îi critica şi voia 

să-i înlăture, înlocuindu-i cu călugări poloni, de preferinţă dominicani, cum a încercat prea 
•celebrul Giacinto din Osimo (vezi relaţia lui Barsi din volumul de faţă). Lucrurile luau un 
alt aspect, cînd în locul unui asemenea vicar, pus de episcopul polon, Congregaţia desemna 
ea pe un vicar apostolic, dîndu-i puteri depline pentru a face o vizitaţie apostolică sau a-1 

suplini pe episcop în calitate de „administrator al Moldovei şi al Ţării Româneşti**. Prima 

•dintre aceste situaţii s-a ivit în 1641, cînd arhiepiscopul de Sofia, Deodat (BakSid) a cutre¬ 
ierat toată ţara, cercetînd starea bisericilor şi activitatea parohilor şi a misionarilor. Dar 

această vizitaţie nu a durat mai mult de două luni şi, cu toată antipatia neexprimată cu 

glas tare a lui Bak<>i£ pentru conventuali în general, ea nu le-a pricinuit nici un neajuns. 

In schimb, venirea lui Bandini avea să aibă urmări grave atît pentru misionarii convenfuali, 
cît şi pentru Gasparo per onal. La început se părea că raporturile dintre ei vor fi bune. 
Bandini este găzduit de viceprefect în casa misiunii (acea casă pentru care avea să se pro¬ 
ducă în cursul anului următor tumultul povestit de Bandini în Codex) şi sprijinit în sfor¬ 

ţările sale de a obţine recunoaşterea din partea domnului a calităţii şi a misiunii sale. Aceste 
merite şi faptul că se aflau de aceeaşi parte a baricadei acopereau, pentru moment, anti¬ 
patia adîncă a lui Bandini — observant bulgar — pentru conventualii Propagandei (socotiţi 
de bulgari ca nişte intruşi în Ţara Românească) şi judecaţi, în general, cu asprime. Dar 
lucrurile se schimbă cînd i se recunoaşte lui Bandini calitatea de vicar apostolic şi admi¬ 
nistrator al Moldovei. îndată se actualizează conflictul virtual dintre misionari şi episcop. Mai 

intervenise cu puţin înainte şi o schimbare a situaţiei lui Bandini faţă de episcopul polon 
Zamoyski, care a manifestat faţa de el, cel puţin aparent, o bunăvoinţă neaşteptată şi care 

i-a recomandat călduros (prin intermediul lui Parcevid) pe iezuitul ungur Beke, acelaşi care va 
smulge de la conventuali posesiunea locaşului de la Iaşi. Odată cu creşterea vertiginoasă a 
influenţei lui Beke asupra lui Bandini, raporturile acestuia cu primul său sprijinitor s-au 

răcit şi s-au înveninat pînă la tonul acela de condamnare acră a comportării atribuită fostu¬ 
lui sau aliat în oraşul Huşi (din Codex ), sau de răutate satisfăcută cu care se va bucura mai 
tîrziu, aflînd de nereuşita încercării lui Gasparo de a se strămuta la Tîrgovişte. Se pot dis¬ 
tinge mai multe e.ape: 1) Rezervă faţă de punctul de vedere al lui Gasparo în conflictul cu 
iezuiţii şi îndemnuri la o înţelegere cu poporenii (şi cu parohul iezuit). 2) înlesnirea aca¬ 

parării locaşului din Iaşi de către noul paroh, prin cesiunea consimţită de Bandini în cali¬ 
tate de administrator al Moldovei, în defavoarea conventualii or. Viceprefectul era scos din 

casa ce fusese a misiunii, unde îl primise în 1644 pe Bandini, şi înghesuit într-o singură 

cămăruţă din casa a doua, mult mai proastă, schimbare descrisă de Bandini, folosind un eufe¬ 
mism ciudat ca o renunţare a sa la propria locuinţă în favoarea lui Gasparo (scris. 6 aug. 

1645, Veress, op. cit., p. 49). 3) Urmează restrîngerea dreptului acestuia de a oficia în bi¬ 

serica de la Iaşi, nelăsîndu-i-se decît sărbătorile mobile („Dipl. Ital.“, IV, p. 102; Scris, din 
22 sept. 1645 a lui Siroli). Dar la 19 octombrie, Bandini porneşte să viziteze bisericile ca¬ 
tolice din Moldo\a, începînd cu oraşul Huşi. Pe la sfîrşitul lunii, Gasparo, ascultînd de o 

invitaţie mai veche a lui Bandini, de care acum îi părea rău acestuia din urmă pentru că 

de atunci se hotărîse să ia cu sine pe iezuitul Paul Beke — apare la Huşi, prima etapă a 

vizitaţiei canonice. Dar Bandini a găsit o soluţie — nu tocmai pe placul lui Gasparo. A 

luat cu sine pe parohul secui de la Huşi, de care nu prea era nevoie, deoarece îl -avea pe 

Beke drept tălmaci — şi l-a lăsat în locul acestuia pe Gasparo. Lucrul era cu atît mai cu¬ 
rios cu cît Bandini îl declarase pe parohul de Huşi om fără învăţătură, beţiv împărătesc, 

veşnic cîntînd şi veselindu-se la chefuri, însuşiri care nu-i puteau fi de nici un folos în că¬ 
lătoria sa. în Codex se mai adaugă că Gasparo, nemaiaşteptînd întoarcerea lui Bandini din 

circuitul său (destul de lung şi ca distanţă, şi ca timp), a plecat din Huşi, după ce l-a pă¬ 
gubit pe parohul secui în casa căruia şezuse, stricîndu-i din lucruri şi însuşindu-şi chiar 

unele (!), după cum s-a tot plîns apoi acel paroh. Nu se arată însă precis cînd a plecat 
din Huşi, spunîndu-se doar că s-a grăbit să plece de cum a auzit de păţania călugărului 
franciscan Sigismund polonul, lovit rău de un ostaş al domnului într-o ceartă la beţie şi 

murind de pe urmele acelei loviri. Cum mai departe, în Codex , Bandini arată cum l-a în- 

mormîntat pe acel călugăr şi l-a slujit cu tot fastul în biserica de la Iaşi, fără însă a arăta 

o abatere a sa din drumul vizitaţiei sale, lucrul pare destul de încurcat. Aflăm însă că pă¬ 
rintele Gasparo, pe care ni l-a arătat alergînd la Iaşi, şi-ar fi însuşit lucrurile mortului, deşi 
nu contribuise la cheltuielile înmormîntării. Vedem cît de departe a ajuns Bandini pe calea 
acuzărilor, care sînt, totodată, justificări proprii. In acelaşi timp, în Codex afirmă că iezuitul 
Beke, instalat în casa de la Iaşi, botezată acum casă parohială, îşi împărţea creştineşte cu 
Gasparo — nu o singură dată — pîinea zilnică! 

Plîngerile lui Gasparo înaintate la Roma, de către vicarul patriarhal de la Constanti- 
nopol, au primit, în sfîrşit, un răspuns. Conventualii trebuie să trăiască în armonie de acum 
încolo cu iezuiţii, punînd capăt oricăror neînţelegeri (ianuarie 1647). Convins, probabil, de 
zădărnicia unei încercări de a ţine piept cotropirii iezuiţilor ocrotiţi de influentul secretar 
al domnului, Kotnarski, şi care aveau acum şi sprijinul lui Bandini, Gasparo, socotind că 
se împliniseră cei trei ani de şedere în acelaşi loc, la care erau obligaţi misionarii, s-a gîndit 
să-şi încerce norocul în Ţara Românească, al cărei domn se arăta generos faţă de misionari. 

Se pare însă că şi-a ascuns intenţiile, plecînd pe furiş la Tîrgovişte, unde fără o minciună 
expresă, a lăsat totuşi, prin ambiguitatea răspunsurilor sale la întrebările domnului cu pri¬ 

vire la sănătatea papei, să se creadă că venea direct din Italia. Dar a fost dat de gol de 
observanţii bulgari pe cînd se afla la Tîrgovişte secretarul lui Bandini, Parcevic (poate chiar 
cu concursul acestuia). Neputînd după aceea să mai rămînă în Ţara Românească, s-a reîn¬ 
tors pe tăcute în Moldova, unde a reapărut în public, la serbarea Bobotezei (1648). Cum 
în lipsa sa fusese golită camera ce o locuia, la întoarcere s-a instalat în locuinţa rezervată 
lui Bandini, spre marea indignare a acestuia. Acest punct este destul de neclar. La 6 aug. 
1645, Bandini în scrisoarea sa către Propagandă afirma yy al P. Fra Gasparo diedi la mia 
ch a s a propria in detto las et nella casa parrochiaJe lassai il parrocho eletto da detto 

popolo in praesentia del prencipe“ y dar în 1647, în lipsa lui Gasparo, el îi scoate lucrurile 
din casă din porunca domnului (?) şi la stăruinţa poporenilor. Este vorba tot de acea că¬ 

măruţă din casa mai mică a bisericii, botezată de Bandini la mia chasa propria. Dar cînd se 
reîntoarce Gasparo, el dă buzna în casa pe care şi-o rezervase Bandini şi pe care pune să o 
deschidă (Domum quam nostro ustii occupaveramus et accommodaveramus aperuit). Proba¬ 
bil că de astă dată este vorba de casa mare, parohială, preluată de Beke ca paroh şi unde 
îşi avea Bandini locuinţa sa, cînd venea la Iaşi. Aceasta este ultima menţiune a lui Gas¬ 
paro în Codex, care se şi încheie în martie 1648. 

In 1650 (nu se arată luna), el părăseşte Moldova, dar cere, pentru a putea pleca în 

patrie, leafa neplătită pe ultimii doi ani. Cum împlinise 7 ani de activitate, cere să i se 
confere gradul de magistru. Dealtminteri, încă din 1645, Bandini îl recomandase pentru 
această distincţie (vezi Veress, op. cit.) y cele două texte adresate unul secretarului Ingoli, ce¬ 
lălalt eminenţelor din Congregaţie, acesta din urmă fiind opera lui Parcevi6, după cum re¬ 

zultă din stilul retoric caracteristic al acestuia. Gasparo din Noto este pomenit în ianuarie 
1650 în termenii cei mai peiorativi, de un misionar din Ţara Românească, exclus din mi¬ 
siune pentru indisciplină etc. . . . numit Contanzo Remoli (vezi „Dipl. Ital.“, II, pp. 382— 
385) care, bănuind că ar fi fost încondeiat de Gasparo, care l-ar fi persecutat, îl acuză de 

toate cîte în lună şi în soaie: de a fi încercat să-l înşele pe doctorul Mascellini... căruia 
nu o dată finse la diversita delle littere e particolarmente una volta della Sacra Congrega - 
zione ... că se îndeletnicise cu negoţ şi camătă... că nu îi plăcea să slujească în biserică sau 
la cor... că se îmbăta şi juca şi făcea pe caraghiosul (Buratino) în faţa domnului... că i 
se spunea în faţă că are un spirito constretto .. . etc. 

Remoli susţine că Gasparo a fost după el la Galaţi a rapinar come £ suo solito (!). 
Cum afirmă o serie de lucruri inexacte, de pildă, că Gasparo ar fi fost alungat din Iaşi şi 
din Moldova, de către domn con pena capitali per i gr an scandali commessi, că ar fi fost 

exclus din numărul misionarilor din Moldova şi Ţara Românească de către prefectul din 

Constantinopol şi că dacă ulterior a obţinut certificate, acestea i-au fost date de milă, pentru 
că se lamenta alia siciliana, sau au fost plăsmuite de el, căci ştie să falsifice orice scriere 
şi sigiliu (!) fsapendo rifare tutte le mani e comporre tutte le sorte de sigilii .. .), s-ar pă¬ 
rea că avem aici o încercare de diversiune. 

Reţinem din scrisoare cîteva puncte. La 20 ianuarie 1650, Remoli declară că a plecat 

de un an da quelle Provincie. Modul cum s-a făcut desemnarea misionarilor ce urmau să 

părăsească Ţara Românească pare să excludă versiunea că Gasparo ar fi fost alungat cu 

ocară. Doctorul Mascellini, văzînd că sînt prea mulţi misionari la Tîrgovişte, l-a hotărît pe 

domn ca să dispună sa rămînă doar trei: provincialul, novicele şi un misionar desemnat 
acum: Venanzo din Monte Ottone. Ceilalţi aveau să meargă în Moldova. Penultimul a ple¬ 
cat Remoli la Galaţi. Aşadar, după apariţia lui Gasparo la Iaşi (înainte de 6 ianuarie 1648), 

el s-a mai întors în Ţara Românească, de unde a plecat ulterior la Galaţi (?). Dacă este 

aşa, atunci trebuie revizuită versiunea lui Bandini, după informaţiile lui Parcevid, care adesea 
înfloreşte adevărul. 

Rîndurile lui Gasparo din Noto redate mai jos au fost publicate de D. Gazdaru, în 

articolul Informaţii italiene inedite despre cîteva texte romaneşti scrise de misionari catolici, 

apărut în „Studii italiene", I, Bucureşti, 1934, p. 82. Reţinem din ele că el credea în pre¬ 

ziceri şi că a tălmăcit în limba română catehismul lui Bellarmino, rămas absolut necunoscut. 

SCRISOARE DIN IAŞI 1 

1644 


Am sosit, deşi am gustat toate nenorocirile p. 82 
care se pot închipui, încît dacă nu mi-ar fi fost prevestite de un slujitor 
al lui Dumnezeu din mănăstirea noastră de la Assisi, m-ar fi îngrozit întru 
totul şi m-aş fi întors înapoi, căci de mai multe ori am fost lovit de tîlhari 
astfel încît nu ştiu cum mai ţin pana în mînă şi era cît pe aici să fiu arun¬ 
cat într-un rîu de nişte calvini fiind silit de către ei să le arăt scrisorile 

<mele> de trecere. 

Acum mă aflu la Iaşi, unde sînt mulţi catolici şi am tradus în limba 
vorbită a ţării catehismul prea cinstitutului cardinal Bellarmino, cu expli¬ 
caţiile sale pentru a-1 preda copiilor şi chiar şi celor mari, care nu ştiu 

nici măcar ce este semnul crucii şi cărora li se pare un lucru nou cînd aud 


1 Traducerea s-a făcut după originalul italian publicat de D. Gazdaru, în Studii 
italiene, I, Bucureşti, 1934, p. 82. 

aceste explicaţii din catehism. Este adevărat că atunci cînd acest domn prea 
bun 2 a binevoit a-mi da audienţă, cîteva zile după sosirea mea, favoare pe 
care am cerut-o deoarece m-a silit să i-o cer, a binevoit să poruncească tutu¬ 
ror catolicilor noştri să-şi trimită fiii, la biserica noastră catolică cel puţin 
în zilele de sărbătoare. 

Iaşi, 25 iunie, după vechiul calendar 1644. 

Fratele Gasparo din Noto misionar în 
Moldova şi în Ţara Românească. 


2 Vasîle Lupu. 

MARCO BANDINI 


{1593? — 1650) 


* 


Marco Bandini s-a născut la Skoplje la sfîrşitul 
secolului al XVI-lea, în intervalul 1593—1598. El era bosniac de origine. Numele său iniţial 
fusese Bandulovid, din care a rezultat forma italianizată Bandini sub care este îndeobşte cu¬ 
noscut. A avut mai mulţi fraţi dintre care unii au fost tot preoţi. A făcut şi studii în Italia, 
fără a avea însă timpul să obţină calitatea de „alumnus" al vreunui colegiu catolic, ca vii¬ 
torul său tovarăş mai tînăr, Parcevic. Intrat în rîndul franciscanilor observanţi, a slujit (1628) 
la misiunile din Caraşova şi Belgrad, apoi la Caransebeş unde a învăţat puţin limba română, 
stînd într-un mediu mai mult românesc. In noiembrie 1630 pleacă din Caraşova „în părţile 
Ungariei Superioare şi Austriei" de unde se reîntoarce în 1631. In 1638 e paroh la Belgrad 
şi iscăleşte adăugînd după numele său: ol im guard ianus curiae Bani, diffinitor provinciae et 

ad presens capellanus seu parocbus Albae Graecae (= odinioară „gardian" -— adică stareţ (?) 

la curtea banului <de Caransebeş> ... etc... şi acum capelan sau paroh al Belgradului). 

El continuă să fie chemat destul de des la Caransebeş. încă de acum are prilejul să intre în 
contact şi în oarecare conflict cu misionarii franciscani conventuali, ceea ce va determina la 
el o antipatie persistentă pentru fraţii din această tagma. Antipatie ce explica în oarecare 
măsură, uşurinţa cu care s-a raliat în 1645 la tabăra iezuiţilor în lupta acestora cu con- 
ventualii din Moldova. 

Venirea sa în Moldova se datoreşte lui Baksic, care constatînd în cursul vizitaţiei 

apostolice făcută din ordinul Congregaţiei în anul 1641 neajunsurile rezultînd din existenţa 
episcopilor poloni absenteişti, a propus să fie suplinită această lipsă prin numirea unui 

Administrator apostolic al Moldovei, numit de Roma, şi l-a indicat pe Marco Bandini a 
cărui activitate în părţile bănăţene îi dovedise destoinicia. Totodată, la sfîrşitul anului 1642, 
se schiţează la Roma un prim plan de scindare a provinciei catolice Bulgaria, arhiepiscopia 
de Sofia păstrînd Bulgaria propriu-zisă, Bosnia, Dalmaţia şi Banatul cu regiunea de la Dunăre, 
iar Moldova şi Ţara Românească aveau să constituie o dioceză separată cu un prelat deo¬ 
sebit (A. Veress, Scrisorile misionarului Bandini din Moldova, p. 5). După numirea lui Ban¬ 
dini ca arhiepiscop ales (electus) de Mardanopol, la 16 decembrie 1643, el s-a dus la Sofia 
şi la Chiprovaţ unde s-a făcut delimitarea reciprocă a celor două arhiepiscopii printr-un act 
încheiat de cei doi arhiepiscopi şi purtînd data de 6 februarie 1644. 

Împărţeala aceasta se deosebea simţitor de cea schiţată grosso modo la sfîrşitul lui 
1642. Arhiepiscopul de Mardanopol primea acum în grija sa regiunile disidenţilor Paulicieni 
de la Nicopol pînă la munţii Balcani, precum şi Dobrogea, iar în locul ambelor ţări române, 
i se recunoştea doar Moldova, fără Focşani şi fără porţiunea ce merge pînă la Şiret. Acestea 
împreună cu Ţara Românească şi cu Bulgaria îi rămîneau arhiepiscopului de Sofia care de 
altminteri avea de mai mulţi ani calitatea de vicar apostolic pentru amindoud ţările române. 
Ciuntirea provindei catolice a Moldovei, prin fixarea hotarului ei la Şiret în loc de Milcov, 
trebuie pusă în legătură cu informaţiile greşite date de misionarii anteriori. Ea este cu totul 
neintenţionată. Dimpotrivă, despărţirea celor două ţări ce trebuiau unite într-o dioceză co¬ 
mună, nu era neintenţionată. Ea se datora desigur presiunilor observanţilor bulgari de la 
Chiprovaţ care considerau toată Ţara Românească şi conventul de la Tîrgovişte ca aparţinîndu-le 
lor şi scriau la Roma ca să ceară neapărat această mănăstire, întrucît asupririle turdlor îi 
obligau să-şi pregătească un loc de refugiu. In ca 2 de refuz, ei cereau să li se dea mănăstiri 
în Italia! Este foarte lămuritoare în acest sens scrisoarea lui Soimirovic către Congregaţie. 
Dar influenţa acestuia asupra lui Bak&d se vădeşte de-a lungul întregii corespondenţe a arhi¬ 
episcopului de Sardica-Sofia. Mai trebuie observat că formula din 1642 excludea din această 
nouă dioceză episcopia de Bacău, rezervată zonei de influenţă polonă! Această „episcopie de 
Bacău" era acum încredinţată noului arhiepiscop de Mardanopol în calitate de Administrator 
sau vicar apostolic. Aşadar nu se mai punea problema unei reorganizări în adîncime, ci doar 
a împlinirii unui gol. De aceea, Bandini la încheierea acestui act în februarie 1644 a fost 
perfect satisfăcut în ce priveşte atribuirea Moldovei, contrariu părerii lui Veress (op. cit., 
p. 6) care se referă, de fapt, la o scrisoare din 18 noiembrie 1644 în care Bandini pro¬ 
testează contra greşitei delimitări la Şiret în loc de Milcov, pentru bunul motiv că această 
greşeală a permis lui Kotnarski să pună la îndoială toate actele doveditoare ale lui Ban¬ 
dini. Nemulţumirea lui Bandini rîvnind şi Ţara Românească aparţine unei faze ulterioare. 

Sfinţit arhiepiscop la 21 august 1644, a pornit spre Moldova în ziua de 3 septembrie 
împreună cu Petru Parievic, sfinţit în grabă şi care a ocupat pe lîngă el locul de secretar, 
exerritînd asupra lui o influenţă netăgăduită. Plecarea din Bulgaria, trecerea pe la Tîrgovişte, 
sosirea în Moldova, audienţa la domn şi piedicele întîmpinate din partea lui Kotnarski, în 
sfîrşit sosirea la reşedinţa din Bacău, sînt povestite în capitolul din Codex intitulat Enarratio, 
redat în traducere în volumul de faţa. Există însă oarecare neconcordanţă între această expu¬ 
nere şi datele din scrisorile scrise chiar asupra momentului. Neconcordanţă cronologică, sem¬ 
nalată şi de Veress în Scrisori ... Dar apar şi deosebiri de o natură specială, indicînd o 

prefacere adîncă a textului iniţial în redarea unor momente esenţiale. De pildă, scena dra¬ 
matică a, venirii lui Bandini la curte în ajun de bobotează cu un plocon pentru domn — 

care se înfurie şi îi porunceşte să plece din ţară pînă la venirea brevei papale, care să aducă 
dovada ci nu este un impostor sau un spion — lipseşte din E narratio, şi se găseşte doar 
în scrisoarea lui Bandini trimisă după cîteva zile din Bacău (28 ianuarie). In schimb, toată 

scena deznădejdii care a urmat şi a lamentaţiilor bietului arhiepiscop a fost mutată după 

audienţa de venire a lui Bandini la domn, de la începutul lunii noiembrie, unde nu îşi 
află vreo justificare. Rezultă deci că într-o redactare iniţială, această scena era cuprinsă în 
text, de unde a fost apoi scoasă, folosind artificiul semnalat mai sus. De asemenea, descrierea 
întunecată a casei „misiunii" de la Iaşi, desemnată mai apoi drept casă „parohială", pare să 
aparţină unui moment posterior conflictului dintre poporeni şi conventuali pentru bisericuţa 
catolică şi a celor două case ţinînd de ea. Este o mare asemănare de stil şi de atitudine 
proprie între redarea acestora şi zugrăvirea jalnică a reşedinţei de la Bacău. Am crede că 
aceasta din urmă a inspirat şi rîndurile despre casa „parohială". Constatăm aşadar o supra¬ 
punere de momente aducînd cu ele schimbări evidente. Dar se mai observă în 'Enarratio 
şi porţiuni scrise într-un stil mai retoric, care aparţin fără nici o îndoială lui Parcevic. Cînd 

anume au fost ele scrise, nu se poate spune fără o cercetare amănunţită a originalului din 

punctul acesta de vedere. De asemenea şi scrisorile lui Bandini vădesc o dualitate neobser¬ 
vată pînă acum. Să se compare între ele cele două scrisori din 27 februarie către Congre¬ 
gaţie şi către secretarul Ingoli, pentru recomandarea lui Gasparo din Noto la obţinerea docto¬ 
ratului (Scrisori . .. pp. 35—36). Amîndouă poartă iscălitura lui Bandini, dar deosebirile 

flagrante de stil şi de ton, proclamă clar că nu aparţin aceleiaşi persoane. De aceea şi scriso¬ 
rile vor trebui supuse aceleiaşi cercetări atente pentru a putea separa ce îi revine lui Bandini 
şi ce se datoreşte secretarului său omniprezent. Se ştie că o bună parte din scrisori erau 
scrise de acesta la dictarea sau indicaţia superiorului său. în ele apar pasaje vădind stilul 
personal al lui Parcevic, retoric, vehement, polemic, coexistînd cu proza mai blajină a arhi¬ 
episcopului. Am arătat în biografia lui Parcevic şi cazul de substituire a unui text scris de 
acesta, textului iniţial scris tot de el la dictarea lui Bandini. Dar aceasta constituie un caz- 
limită. Există însă şi dovada unei influenţe puternice directe exercitată de secretar asupra 

superiorului său, a cărui fire potolită şi încrezătoare, însoţită de oarecare sentiment al impor¬ 
tanţei sale (ce nu excludea o dispoziţie uneori cam timorată, avînd nevoie de un sprijin 

dinafară), făcea să fie deosebit de influenţabil. Dovadă ascendentul cîştigat asupra sa de 

iezuitul ungur Paul Beke de la prima lor întîlnire în 1645 pînă prin 1649, după cum pare 
să rezulte din Scrisorile. . . publicate de Veress. Dovadă, în mai mică măsură, şi sugestiile 
lui Fr. Maria Spera referitoare la parohul ungur din Bacău, în scrisoaiea redată în volumul 
de faţă, p. 385 ş.u., adoptate întocmai de Bandini, după cum reiese din Codex (ed. cit. p. 221 ş.u.). 
Bandini se lasă uşor călăuzit de sentimente şi de resentimente, nefiind capabil de planuri 
subtile sau de o viziune depăşind un prezent actual şi tangibil. Cînd apar anumite calcule 
ce îşi aruncă umbra mai departe, ele nu îi aparţin lui. El se mulţumeşte să plănuiască refa¬ 
cerea bisericii şi a reşedinţii din Bacău, înjghebarea unei rînduieli de bun gospodar, fruc¬ 
tificarea posibilităţilor oferite de terenul agricol, nu prea întins al „mănăstirei", de munca 

acelor ţărani ce mai rămăseseră supuşi episcopiei, în sfîrşit de moara, despre care nu pome- 

neşte nimic (poate tot la îndemnul secretarului) pînă la distrugerea ei parţială de inundaţiile 
din 1646. Mai propune şi o valorificare a terenului din Iaşi pe care s-ar putea construi du- 
ghene ce ar aduce un venit apreciabil bisericii catolice din Moldova şi conducătorilor ei. Pe 
plan profesional, priveşte cu favoare strădania iezuiţilor de a întemeia şcoli, pe care le con¬ 
sideră întrucîtva ca un bun comun de care se poate mîndri şi el, fără a vedea mai departe 
urmările posibile ale acestui prezent îmbietor. 

Dar totuşi, în scrisorile şi manifestările sale pot fi surprinse firele unor calcule mai 
abile speculînd efecte mai depărtate. De pildă, ideea de a duce un plocon domnului în ajun 
de bobotează, la fel cu episcopii ortodocşi, cîştigînd astfel un fel de recunoaştere tacită 

a calităţii sale de prelat. Aceasta nu corespundea firii sale temătoare cutremurate de privirea 

severă a domnului. De altminteri, el nici nu bănuia sensul acestui gest pe care îl făcea, şi 

care pentru el era doar un gest de supunere. Cînd scrie la Roma la 18 noiembrie 1644 

cer înd cu cerul şi cu pămîntul să i se trimită breva către domn, el adaugă (p. 26): „Mai 

este foarte necesar ca să se treacă în brevă că reşedinţa mea este în Bacău şi nu numai acolo, 

ci oriunde ar fi voia arhiepiscopului şi ar fi înlesniri pentru a şedea acolo, căci trecindu-se 

acest lucru intr-un decret, provincia Moldova s-ar şi afla prevăzută cu arhiepiscopul său (per- 
chh essendo messo in un decreto, 2 giă la provincia di Moldavia provista del suo arcivescovo) 
care venind aici îşi va avea reşedinţa la Iaşi". înainte de încheierea scrisorii (p. 27), el 

lămureşte că nu şade la Iaşi. Fără a mai vorbi de porunca domnului, lucrul ar fi imposibil 
din cauza scumpetei, dar dacă ar avea cu ce, ar face acest lucru bucuros. S-ar părea că acea 
recomandare i-a fost sugerată şi nu a fost prea bine înţeleasă, iar comentariul de la urmă 

îi aparţine în întregime lui. In altă scrisoare de la 10 decembrie 1644 (p. 30) începe să 

mijească ideea şederii în Ţara Românească (!) ... „aşa cum aş putea să stau şi in Tara 
Romanească unde trebuie adesea ca episcopul să se afle în faţa acelui nespus de afabil 

(humanissimo) şi binevoitor principe al acelei Valahii care mi-a spus cînd am fost în 

trecerea mea ca să-l salut, că ar fi foarte mulţumit (di gran gusto) să vadă adesea pe unul 
din episcopii noştri la curtea sa, mai ales acum că s-a încheiat pace între el şi principele 

Moldovei". Iar la sfîrşitul scrisorii, sugerează un nou demers, anume o scrisoare a cardinali¬ 
lor Congregaţiei către regele Poloniei şi marele hatman (Koniecpolski) cărora domnul nu le 

poate refuza nimic. In sfîrşit, după încheierea acordului cu Zamoyski efectuată de Parcevid, 

apare la Bandini ideea ciudată că şi Ţara Românească ar putea fi considerată ca supusă autori¬ 
tăţii sale, întrucît el îl reprezintă pe episcopul polon care se intitulează episcop al ambelor 

Valahii! Această interpretare, cu corolarul ei: pretenţia de a merge în vizitaţie apostolică în 

Ţara Românească, călcînd învoiala cu Baksic din februarie 1644, nu se potriveşte nici ea cu 
felul mai direct şi mai nesofisticat al lui Bandini. 

Şederea lui Bandini în Moldova poate fi subîmpărţită în mai multe momente sau 
perioade distincte: 

a) din octombrie 1644 pînă în iunie 1645 cînd intervine acordul încheiat în numele 
sau de către Parcevic cu episcopul polon Zamoyski. In această fază curg apeluri neîncetate 
către Propagandă pentru expedierea brevei necesare recunoaşterii de către domn, şi se menţin 
raporturile cele mai bune cu misionarii conventuali în persoana subprefectului lor, Gasparo 
din Noto; 

b) din iunie 1645 pînă la începerea vizitatei Moldovei, 19 octombrie 1646. Această 

perioadă se caracterizează prin schimbarea politicii lui Bandini, hotărît să meargă de-acum 
înainte mînă în mînă cu Zamoyski, apelînd în mod constant la poloni, fără a mai informa 
în prealabil, sau chiar şi mai tîrziu Propaganda. în acest interval, Parcevid a călătorit de patru 
ori în Polonia. Abia întors de la Grodek, în iunie 1645, el porneşte din nou cu rug ămin ţi 
către regele Poloniei să obţină de la domn restituirea moşiei Trebeş făgăduită în mai multe 

rînduri, iar în anul următor îl însoţeşte pe Bandini la Zborow unde i se conferă solemn 

acestuia paliul şi după aceea porneşte iar să ducă lui Zamoyski vestea manevrelor lui Hyakintos 
Makrypodari în vederea numirii sale ca episcop titular de Bacău. Potrivit dorinţei exprimate 
de Zamoyski, Bandini părăseşte pe conventuali, aliaţii săi din zilele negre şi trece în tabăra 
iezuiţilor, favorizînd instalarea lor în casa „parohială". 

c) din 19 octombrie 1646 pînă la o dată ce nu poate fi stabilită cu certitudine, ea 

fiind în funcţie de momentul în care Bandini şi-ar fi dat seama de manevrele duşmănoase ale 

lui Beke. O cercetare critică a scrisorii senzaţionale din 2 noiembrie 1647 a dovedit că nu 

a fost scrisă de Bandini. Acesta nici chiar atunci cînd redactează descrierea sărbătorii de bobo¬ 
tează din anul 1647 nu avea cunoştinţă de acuzaţiile aduse de secretarul său bunului său prieten 
Paul Beke. Cum nu există în sensul însuşirii acestor acuzaţii decît scrisoarea din 10 aprilie 

1649, în care sînt repetate aproape aidoma punctele din scrisoarea din 2 noiembrie, va 

trebui cercetată cu luare aminte pentru a se vedea, pe cît se va putea, dacă a fost cumva 
supusă unor modificări suspecte, dacă este scrisă de mîna lui Bandini sau cumva a lui Par- 

cevid (la dictarea lui Bandini, etc.). In această fază nedeterminată suficient ca durată — 

dar care merge în orice caz pînă după data de martie 1648 cînd nu se întorsese încă Parcevid 
din Italia, şi cînd Bandini anunţa că a terminat de scris darea de seamă a vizitaţiei, la care 
a adăugat multe lucruri „moito beîîe e curiose" — Bandini a putut să se bucure de oarecare 
satisfacţie în timpul vizitaţiei, şi în lunile următoare, cînd şi-a putut vedea de gospodăria 
de la Bacău în lipsa lui Parcevic trimis de el, poate chiar la sugestia acestuia, în Transilvania 
(adică în secuime) şi apoi în Ţara Românească „per un servizio t( . Liniştea i-a fost tulburată 
de incidentul cu parohul ungur din Bacău care a pus în mişcare — prin Kotnarski — chiar 
pe domn. Acesta i-a scris pe un ton ameninţător bietului arhiepiscop să nu cuteze să-l mute 
din loc pe bunul paroh din Bacău! (iulie 1647). Potrivit cu spusa lui Bandini, el s-a îmbol¬ 
năvit cam pe atunci şi a dus-o tot astfel cîteva luni. De bobotează însă (1648) era restabilit. 
Editorul scrisorilor, Veress a pus pe seama acestei stări „patologice" inconsecvenţa flagrantă 

a scrisorii din 2 noiembrie 1647 care se datoreşte de fapt unui fals. 

d) de după 23 martie 1648 sau 10 aprilie 1649 pînă la moartea lui Bandini. Nu cu¬ 
noaştem exact împrejurările morţii sale. Declaraţiile lui Parcevic din suplicele adresate în 

numele catolicilor din Moldova la Roma, oscilează între două versiuni: 1) Bandini a murit 
de inimă rea atunci cînd au venit, ba Beke, ba oamenii lui Kotnarski să-l alunge din reşe¬ 

dinţa de la Bacău sub cuvînt că murind Zamoyski, ar fi fost numit un alt episcop polon şi 
mandatul lui Bandini ar fi încetat. 2) El a murit mîhnit de declaraţiile duşmănoase că nu 
mai are vreun rost în Moldova, şi chiar în aceeaşi zi a şi venit Beke cu zbirii săi să alunge 
pe preoţii şi misionarii de la reşedinţa din Bacău etc. Veress mai menţionează o relaţie 

a lui Parcevid, despre moartea lui Bandini, care a rămas inedită şi a fost găsită de el la 
Viena, fără a mai da alte amănunte. Despre rolul său în rezolvarea „tumultului de la Iaşi 4 * 
a fost vorba în biografiile lui Gasparo din Noto, Fr. Mana Spera şi Antonio din Brisello 
zis „Laimer**. 

Importanta cea mare a lui Bandini e legată de acea dare de seamă scrisă de el între 
februarie 1647 şi 23 martie 1648 în care a expus venirea sa în Moldova, piedicile întîmpi- 
nate, starea catolicilor din Moldova şi în general împrejurările din ţară, formînd cadrul su¬ 
biectului principal: promovarea bisericii catolice în Moldova. Darea la lumină în 1940 a rela¬ 
ţiei lui Bak2i<5 din anul 1641 — pe care Bandini a cunoscut-o, referindu-se la ea în cîteva 
împrejurări — aduce un element în plus pentru o apreciere mai completă a operei atît de 
bogate cunoscută sub numele de Codex Bandinus. O cercetare amănunţită va trebui să subli¬ 
nieze şi amestecul sau aportul lui Beke şi Parcevi<5 în redactarea unor părţi ale textului. 
Cît priveşte versiunea latină — singura pe care o cunoaştem — va trebui văzut în măsura 
în care acest lucru ar fi posibil, dacă ea trebuie atribuită unui singur traducător, sau dacă 
vom putea vorbi de doi asemenea translatori: imul pentru Enarratio, celălalt pentru Vizitaţie 
şi pentru „Anotările** despre Moldova. 

Textul aşa-zisului Codex a fost publicat de V. A. Urechia în „Analele Academiei 
Române**, mem. Sect. Ist., t. XVI, 1895, însoţit de o prezentare comportînd o redare a cu¬ 
prinsului, ba sub formă de rezumat, ba de versiune fragmentară legată prin explicaţii şi rezu¬ 
mate parţiale, cu reproducerea în original a pasajelor mai enigmatice. Nevoia unei ediţii critice 
este evidentă. Dar chiar în forma ei actuală, darea la lumină a textului inedit pînă în 1894—95 
a adus un mare serviciu, nu numai istoricilor, ci chiar cititorilor doritori a cunoaşte aspecte 
din trecutul nostru. 

Scrisorile scrise din Moldova au fost publicate de A. Veress în 1926 ( ibidem , seria 
III, t. VI, mem. 13). Cunoaşterea lor sporeşte şi mai mult valoarea Codicelui, scoţînd însă 
în relief şi unele contradicţii ce trebuie studiate. Prezentarea scrisorilor făcută cu toată grija, 
ar fi cîştigat totuşi dacă unele semnalări din note ar fi fost mai puţin laconice, autorul tri- 
miţînd uneori la un material inedit aflat în colecţia sa, pe care avea de gînd să-l publice 
cît de curînd, dar care a rămas din păcate, inaccesibil cititorilor. Totodată a redat din scri¬ 
sori numai acea parte a textului care i se părea că interesează Moldova, omiţînd unele pasaje 
esenţiale pentru înţelegerea întregii corespondenţe, ca de pildă, acel post-scriptum relativ 
la falsul lui Parcevid publicat ulterior de Fr. Pali în Le Controversie ... în care este vorba 
şi de rolul lui Bandini în conflictul dintre conventualii şi iezuiţii din Moldova. De aceea şi 
concluziile la care a ajuns cu privire la aparente inconsecvenţe „patologice" ale lui Bandini, 
nu mai pot fi acceptate azi. Va trebui reconstituit tot stocul de scrisori din Moldova ale lui 
Bandini, inclusiv cele privitoare la probleme ale misionarilor observanţi din Banat sau Bulgaria, 
urmărind totodată şi indiciile eventuale ale unor comunicări ale lui Parcevi<? din vremea 
aceasta, comparînd scrisul şi stilul lor cu cele din scrisorile publicate. De asemenea va trebui 
făcută o cercetare similară cu privire la scrisul lui Beke, comparat cu acel al textului manu¬ 
scris al Codicelui Bandini din colecţia Academiei. 

Despre Bandini au scris mai toţi istoricii noştri. Sădi Ionescu l-a cuprins în „Bibliografia 
călătorilor străini". 

MARCO BANDINI 1 CĂTRE INGOLI 2 , 
SECRETARUL CONGREGAŢIEI 
DE PROPAGANDA FIDE 

1644 noiembrie 9 , Iaşi 


[Se plînge de întîrzierea brevei de recoman- p . 22 
dare a sa către domn şi de neajunsurile decurgînd pentru el din aceasta cauză. 

Duce mare lipsă de bani. Aminteşte de greutăţile întîmpinate la trecerea în 
Ţara Românească.] 

. . . Dacă nu aş fi fost ajutat de un negustor şi de fratele său, unul nu¬ 
mit Carlo, iar celălalt Giosefe 3 din familia (?) (di Casa) Godin, locuitori ai 


1 Traducerea s-a făcut după textul italian publicat de A. Veress, Scrisorile misio¬ 
narului Bandini din Moldova (1644 — 1650), în „An. Acad. Rom.“, „Mem. sect. ist.“, se¬ 
ria III, t. VI, mem. 13, p. 22 şi urm. 

2 Era secretarul Congregaţiei de Propaganda Fide, Bandini trimitea în acelaşi timp şi 
rapoartele, şi scrisorile sale atît Congregaţiei, cît şi secretarului Ingoli. 

3 Vezi în Codex: Gallus Iosephus, devenit acolo un singur individ printr-o curioasă 
transformare. Subliniem că redactarea Codexului e mai tîrzie cu cel puţin doi ani decît scri¬ 
soarea aceasta. 

oraşului Liov din Polonia, cred hotărît că aş fi fost silit să mă întorc iar 
îndărăt, nu numai pentru că nu aş fi cunoscut limba (per non haver lin- 
gaggio), ci pentru faptul mult mai important, ce e drept, că eram fără nici 
un ban, întrucît cheltuisem mult în timpul drumului încoace şi în colo ... 
Aceşti doi buni şi prea curtenitori fraţi m-au luat sub ocrotirea lor, fără 
a mă fi cunoscut dinainte, şi nu numai cît a ţinut tot drumul de la Dunăre 
pînă la Iaşi, ci şi acolo mi-au dat cu împrumut ceva bani cu ce să-mi asigur 
zilele mele împreună cu ale slugilor mele, după ce au aflat de răspunsul 
domnului, şi m-au îndatorat pînă la moarte ... 


ACELAŞI CĂTRE CONGREGAŢIA 
DE PROPAGANDA FIDE 

[Aceeaşi data şi loc de expediere] 

. . . Binevoitoarea şi plină de cinstire audienţă la prea strălucitul Vasile, 
domnul Moldovei, mi-a fost acordată a doua zi de la sosirea mea la Iaşi, 
şi a fost la 5 noiembrie, cu care prilej, după ce s-a bucurat de venirea mea, 
cu toată dragostea, s-a oferit în puţine cuvinte să facă tot ce se cuvenea 
pentru biserica şi pentru persoana noastră, şi astfel după ce am rostit o scurtă 
cuvîntare pe latineşte întru lauda sa mi-am luat slobozire de plecare, închi- 
nîndu-mă adînc şi rugîndu-1 totodată să binevoiască să-mi dea o scrisoare 
de liberă exercitare a conducerii <spirituale a turmei de credincioşi catolici> 4 
în cuprinsul ţării sale, ca să pot cu prilejul unei vizitaţii 5 făcute de mine, 
să aduc mîngîiere puţinilor creştini (= catolici) care se aflau în acele locuri, 
şi cu aceste cuvinte am ieşit. în ziua următoare a venit la mine secretarul 
său 6 trimis de domn şi m-a întrebat cu ce împuternicire am venit eu aici, 
şi dacă aveam scrisorile Sanctităţii sale 7 prin care să fiu recomandat, şi în 
deosebi ca episcop numit <expres> în scrisorile sale, căci fiind el atît de 
măreţ, priceput şi plin de rîvnă în cîrmuirea sa, vrea să fie recunoscut, 
preţuit şi s\avit, fără atîtea ceremonii şi congregaţii; şi dacă trece drept 
foarte puternic, după cum şi este, atunci şi el pretinde să fie onorat (vzsz- 
tato) cu scrisori din partea unor principi şi <feţe> de cea mai mare cinste; 
de aceea este de trebuinţă ca eminenţele lor să binevoiască a-i trimite o scri- 
24 soare în numele // sanctităţii sale, punîndu-i şi pecetea stăpînului nostru, căci 


4 Una leftera del governo libero nel suo stato . 

5 Fusese însărcinat în mod special sa facă o vizitaţie apostolică a tuturor bisericilor 
şi lăcaşurilor catolice din Moldova, raportul său fiind aşteptat pentru a se putea ajunge la 
o organizare mai satisfăcătoare şi coerentă a misionarilor din Moldova. 

6 Kotnarski, devotat iezuiţilor, pe care voia să-i substituie mineriţilor conventuali 
italieni instalaţi în Moldova. 

7 Papa Urban al VIIMea (1623—1644). 

în felul acesta sper să am din partea principelui ogni gratia e consolatione . 
în acea audienţa am fost întrebat de principe dacă prea Reverendul Mon¬ 
senior Zamoyski episcopul de Bacău a făcut un act neîndoielnic 8 de renunţare 
la <episcopia din> această ţară; şi apoi a ridicat obiecţia că cel cu dreptul 
a alege pe episcopul din acea ţară era Serenisimul rege al Poloniei 9 , şi că 
nu i-a sosit nici prin scrisoare, nici pe altă cale <nimic> care să-i aducă 
vreo siguranţă cu privire la aceste două îndoieli ... [Bandini roagă să i se 
răspundă domnului la aceste două întrebări... etc.] Şi în răstimp fiind 
eu aici trimis în ţara sa, gol şi lipsit de acele arme, mai ales papale, dorite 
îndeosebi de domnul Principe, nu ştiu ce să fac mai întîi 10 : mă aştept drept 
răspuns ca să fiu dat afară ca impostor şi mincinos, şi mă aflu în cea 
mai mare strîmtoare, temîndu-mă să nu iasă vreo ocară pentru Biserică. 

Punctul al doilea este că veniturile bisericii de sub jurisdicţia mea, 
atît în Moldova, cît şi <în locurile> de sub stăpînirea Sultanului 11 sînt stă- 
pînite şi deţinute de către laici, fără nici o remuşcare în cugetele lor, iar 
bisericile continuă să se ruineze şi să decadă, şi parohii pătimesc neavînd 
cum să trăiască şi să slujească în acele biserici. [Trebuie să i se ceară dom¬ 
nului restituirea bunurilor bisericii, care să fie puse la îndemîna lui Ban¬ 
dini. Să se trimită şi lui Bandini un act cu censurile şi prohibiţiile contra 
deţinătorilor de bunuri bisericeşti, pentru a o putea arăta; iar eminenţele 
lor să scrie o scrisoare particulara tuturor celor ce deţin asemenea bunuri.] 
Chiar acum cînd eram gata să închei aceste rînduri, vine din nou acel secre¬ 
tar din partea domnului şi spune: „Domnul Principe zice aşa: Domnia voastră 
reverendisimă poate să se retragă în reşedinţa sa de la Bacău şi să se odih¬ 
nească acolo cu răbdare pînă ce vor veni <scrisorile> trimise nouă de Pon¬ 
tificele Suprem, din care să putem judeca situaţia voastră, şi atunci ne vom 
îngriji să-i dăm toată acea satisfacţie care era acordată mai înainte predece¬ 
sorilor voştri". 


ACELAŞI CĂTRE INGOLI 

1644 noiembrie 18 , Bacau, 

Plecînd din Iaşi, după cum îmi poruncise domnul, am ajuns la reşedinţa p. 25 
mea din Bacău, la o depărtare de trei zile de Iaşi <după ce am îndurat> 
frig, noroaie, pătimiri şi primejdii din cauza rîurilor şi apelor, iar aici, în 

8 Vera renuntia. 

9 Vladîslav al IV-lea. Aceasta pretenţie se afirma la numirea lui Valerian Lubienieclci 
■şi ei i se datorează apariţia episcopilor absenteişti poloni. 

10 Dove dar di capo . 

11 La numire î se încredinţaseră şî catolicii din Dobrogea, şî de la Dunăre, pentru 
<are va fî creată curînd la sugestia sa Episcopia de Nicopol. 

loc de a mă odihni, a trebuit în prima zi să vărs lacrimi, văzînd biserica 
şi casa lui Dumnezeu schimbată parcă în locaş pentru dobitoace şi fiare: 
toată goală, fără altar, obiecte de cult şi cele trebuitoare pentru slujbă: fiind 
ţinută de către paroh 12 14 ani întregi întocmai în starea în care se află 
acuma. 

Am mai aflat locuinţa episcopului la pămînt 13 , fără ferestre, coperiş* 
pat şi altele, şi în aşa hal, încît în felul acesta este primejduită cinstea bise¬ 
ricii, şi a mea, căci în toate aceste locuri a început tot omul să murmure. 
[Repetă rugăminţile sale din scrisoarea precedentă.] 

Este la curtea principelui un secretar şi tălmaci pentru limba latină şt 
cea polonă, catolic cu numele, dar nespus de rău în faptele şi în vorbele sale, 
foarte potrivnic preoţilor noştri, şi mie, şi Sacrei Congregaţii, zicînd făţiş, 
că ea nu este decît vînt şi fum, şi că prinde muştele din aer 14 şi că singur 
Pontificele există. Deci este neapărată nevoie ca eminenţele lor să expună 
toată pricina sanctităţii sale şi să-i scrie în numele său domnului Principe. 

Mai este un paroh în Bacău, pe nume Baltazar, preot aici de 14 ani* 
căruia nu-i pasă nici de censurile şi nici de excomunicările bisericeşti, sau de 
vreo suspendare, şi astfel, fiind excomunicat, el celebrează în fiecare zi slujba 
la biserică, şi îndeplineşte toate funcţiile, şi el îl consideră aproape ca pe un 
episcop şi un superior, pe suszisul secretar de care a fost mituit, şi care 
se amestecă în toate chestiunile ce ţin de episcop, şi acest paroh, mai întîi 
a fost eretic, şi de aceea nu rezultă de nicăieri — după cum aud — ca eî 
să fi fost hirotonit, neavînd nici scrisori demisorii 15 , nici cea mai măruntă 
dovadă scrisă 16 din care să se poată înţelege că ar fi preot. Destul că 
biserica din Bacău sub administraţia sa, împreună cu celelalte bunuri s-a 
dus de rîpă. Aşadar, putînd eu ca episcop să-l pedepsesc, nu vreau totuşi 
26 să fac nimic pentru că nu am // o autorizaţie 17 din partea principelui. [Cere 
instrucţiuni de la Propagandă ce trebuie să facă cu el.] ^Imploră de la papă 
şi Congregaţie] să binevoiască pentru aceste începuturi sa-mi „dea un ajutor, 
ca să pot înălţa şi acoperi un altar, şi face rost de un potir şi de obiecte de 
cult pentru a sluji liturghia, a înjgheba un cimitir, precum şi alte bunuri nece¬ 
sare, eu neavînd absolut nimic. Şi aceasta este <cauza> care face să-mî 


12 Acesta era un ungur Baltazar... apreciat favorabil de Baksid la vizitaţia apostolică 
făcută de el în 1640 şi lăudat mult de Beke. 

13 A pian a terra . 

14 Va prendendo ie mosche per Varia, formulă care mai revine şi în Codex de mar 
multe ori şi care îi aparţine de fapt lui Par£evi£ 

15 Le sue dimissorie. Scrisori ce trebuiau înfăţişate de viitorii preoţi de la episcopii 
lor cînd cereau hirotonirea. 

16 Polizza. 

17 Ale un a licenţia del principe . Această prudenţă era justificată. Cînd, după cîtv» 
timp, a crezut momentul venit pentru a se răfui cu parohul, şi-a atras o dojană fulge¬ 
rătoare de la domn. 

crape inima în mine. Sărmane arhiepiscop al sfintei biserici, la ce ai ajuns? 

Eu sînt silit — pe Dumnezeul cel viu şi adevărat! — să umblu cerşind în¬ 
coace şi încolo ca să iau cu împrumut, de la unul doi scuzi, de la altul, trei, 
cu camătă şi ca o mare binefacere ca să mă întreţin şi pe mine, şi pe cei 
puţini care sînt cu mine, şi m-am înglodat în atîtea datorii, în parte din 
cauza cheltuielilor cu drumurile pe care le-am făcut necontenit de doi ani 
încoace, în parte din pricina cheltuielilor făcute aici, încît nu ştiu cînd voi 
scăpa odată de o asemenea datorie; şi acest lucru va trebui să-l fac o bu¬ 
cată de vreme, mai ales dacă Principele nu va primi scrisorile Pontificelui 
Suprem. Toată greutatea constă în aceste puncte: Principele <mi->a zis că 

■dacă eu voi avea o acţiune bună asupra bisericilor, şi mă voi purta ca un 

adevărat păstor, el îmi promite a face şi el cu timpul ceva. De aceea ma 
rog plecat pentru un ajutor oarecare, ca să se vadă că eu am venit şi am 
fost trimis în acest scop, şi cînd va vedea el această lucrare, se va îndu¬ 
pleca să-mi dea un ajutor. [Să i se mai scrie domnului că] voi sta şi voi 

muri în aceste locuri, căci lucrul acesta doreşte el să-l cunoască. 

în scrisorile ce se vor scrie şi trimite Principelui sau mie, vă rog să 
nu se pomenească cumva că ei sînt eretici schismatici, pentru că ei se supără 
de aceasta. 

[Se plînge de eroarea din actul de împărţeală dintre BakSSic şi el, în 
care limita dintre Ţara Românească şi Moldova e arătată greşit ca fiind 
determinată de apa Şiretului, cînd în realitate ea trece prin oraşul Focşani 18 . 
Trebuie îndreptată eroarea în breva ce se va trimite în Moldova.] De aceea 
acest secretar zice că dacă asupra acestei chestiuni Biserica este rău infor¬ 
mată, tot astfel va fi şi cu privire la alte chestiuni şi el [secreta¬ 
rul] ne este foarte potrivnic în orice lucru. Mai este foarte necesar 

ca în brevă să se menţioneze că reşedinţa mea este la Bacău, şi 

nu numai acolo, ci oriunde va vrea arhiepiscopul şi îi va fi mai la îndemînă 
ca să şeadă; căci fiind menţionat lucrul acesta întîi în decret, provincia 

<eclesiastică> a Moldovei va fi şi înzestrată cu arhiepiscopul său, care ve¬ 
nind aici îşi va avea reşedinţa la Iaşi; din care cauză unii se ridică împotriva 
acestei clauze, zicînd că nici la Bacău // şi nici în alt loc nu goate să-şi pună p. 27 
reşedinţa, şi astfel ei cer alte locuri, şi dacă este ceva care sa aparţină epis¬ 
copului (< qualche particolarită del vescovo) atunci se află la Bacău şi în 
împrejurimi. într-un cuvînt orice persoană cît de măruntă este îndîrjită îm¬ 
potriva bietului arhiepiscop, pentru că ei sînt înrăiţi ca să trăiască fără frîu 
şi se tem să nu fie supuşi unei reforme, aşa cum se cuvine. 

.Potrivit cu porunca eminenţelor lor, eu nu îmi am reşedinţa 

la Iaşi, căci în afară de porunca principelui, e cu neputinţă a sta acolo o 


18 împărţeala din 6 februarie 1644 a fost aprobată de Congregaţie la 25 aprilie 1644 
(Fermendzin, Acta Bosnae, p. 149). 

bucata de timp, orice lucru fiind mai scump aici decît în mijlocul Romei, aşa 
dar să nu fie mirare, şi cînd voi avea cu ce, o voi face bucuros. [Există 
un mijloc ( tal modo e maniera) de a asigura venituri bisericii, şi de a o 
îmbogăţi pînă în 5—6 ani pînă într-atîta încît nu se vor mai cere ajutoare 
Congregaţiei. Dar pentru a se ajunge aici e nevoie de 500—600 de scuzi 
daţi acuma odată pentru întotdeauna ... etc.] 

[El nu poate face vizitaţia nici în anul acesta, nici în cel următor, 
din lipsă de bani.] 


SCRISOARE CĂTRE CONGREGAŢIE 

1644 decembrie 10 y (30 noembrie după calendarul vechi) y Bacau. 

p. 27 ... Văzînd în sfîrşit că sînt aproape dat părăsirii de peste tot şi ne- 

avînd cu ce trăi, căci bunurile <bisericii> sînt contropite şi foarte departe 

p. 28 de casele noastre, m-am hotărît să trimit... pe un reverend părinte // misio¬ 
nar, anume Fratele Simon bine cunoscut de prea înălţatul domn principe,, 
ca acesta, — întrucît mă aflam la Bacău, la o depărtare de trei zile de 
Iaşi —, să-l roage şi să-l implore pe domnul principe, — şi i-am trimis şi 
un memoriu — să binevoiască să ne acorde acel sat care a aparţinut mai 
înainte bisericii, sau vreun altul, pînă să ajungă scrisoarea sanctităţii sale.. * 
Deci sosind zisul principe la Iaşi, i s-a spus <lui Simone> de către mulţi* 
să nu îndrăznească să meargă înaintea principelui, ca să nu-1 stîrnească la 
o mînie mai mare, şi că el s-ar întoarce cu prea puţină mulţumire, căci 
principele spusese şi afirmase în public cu mare supărare că nu vrea să dea 
nimic episcopului, „Ci cred", a zis el, „că este un fals episcop şi vrea să mă 
înşele, nefiind trimis de papă, căci dacă ar fi fost aşa, ar avea o scrisoare, 
cît de mică îndreptată către mine, întrucît orice misionar, oricît de mărunt 
care a venit aici, a adus scrisori de la papă, sau cel puţin de la sacra Con¬ 
gregaţie, şi cu atît mai mult ar trebui sa fie înarmat cu ea un episcop. Deci 
voi aştepta", a zis el, „încă puţin, dacă vor veni asemenea scrisori de la 
Roma, şi dacă nu vor veni, voi şti că este un înşelător. Şi atunci veţi vedea 
în ce fel ştiu să se răzbune principii luaţi în batjocură". Astfel că eu mă 
aflu în primejdia chiar a vieţii, dacă bunul Dumnezeu nu va trimite salvarea 
de la Roma. Aceasta provine întru totul de la ticălosul acela de secretar 
care i-a suflat la ureche principelui tot răul care se poate închipui, cum 
că eu nu aş fi episcop, ci un impostor că nu am nici o împuternicire, că 
episcopul Zamoyski nu a renunţat nicidecum, întrucît nu ştie nimeni despre 
aşa ceva, şi că Sacra Congregaţiune nu are nici o valoare, „loveşte" zice 
„muştele prin aer, îşi rîde şi îşi bate joc de aceşti principi", şi multe alte 
asemenea minciuni, în aşa fel că şi principele s-a mîniat tare, şi toţi nobilii 

(?) cît şi supuşii (sudditti) care sperau să fie sub autoritatea mea şi-au pier¬ 
dut orice nădejde, şi eu în sfîrşit mi-am pierdut cu desăvîrşire orice creză- 
mînt şi nume bun faţă de oricine, şi nu îndrăznesc să ies din casă spre a 
nu fi arătat cu degetul ca un înşelător, un pervers şi un mincinos ... [Nu 
se cunosc motivele secretarului.] Un lucru este sigur, că toţi misionarii şi 
eclesiasticii au fost ponegriţi de el. După cum se poate înţelege, gîndul său 

ar fi că nu vrea nici un alt episcop avînd reşedinţa aici, decît doar pe mon¬ 

seniorul Zamoyski, pentru că fiind el <episcop> şi nestînd în Moldova, acest 
secretar plin de răutate năzuieşte să se facă stăpîn pe pămîntul şi posesiunile 
bisericii. [Este lovită însăşi Sacra Congregaţie. Deci trebuie răspuns îndată, 
trimiţîndu-se scrisoarea cerută de Bandini // ] ... şi să i se scrie £e greceşte p. 28 
şi chiar cu litere greceşti, căci dacă i s-ar scrie pe latineşte, tălmăcirea s-ar 
face sinistramente de către acel secretar, şi dacă s-ar putea, să fie trimise 
duplicate, unul prin Constantinopol, altul prin Polonia şi unul prin Chiprovaţ, 
pentru ca măcar unul să-mi ajungă în mînă pentru domnul principe. [Trimite 
spre întărirea spuselor sale două scrisori], una a seniorului Ambrosio Grillo, 
care va fi ginerele acestui principe, şi este fiul interpretului republicii vene- 

ţiene la Sultan, la Constantinopol, de la care — cum stă întotdeauna pe 

lîngă principe — am avut informaţii mai mult decît de la alţii despre inten¬ 
ţiile şi declaraţiile principelui, cum se va vedea din scrisoarea pe care o 
trimit... [Deci să i se scrie lui Grillo şi să-i fie recomandat Bandini, „căci 
el fiind iubit de principe, va confirma cele scrise din Roma şi va fi de 
ajutor în multe treburi."] Cealaltă scrisoare este a reverendului părinte Fra¬ 
tele Gaspar, misionar şi vice-prefect la Iaşi. 

Din Bacău, din 30 noiembrie după stilul vechi. 1644. 


CĂTRE INGOLI 
Aceeaşi data 

[Recriminări că a fost lăsat fără documentele necesare // şi trimis sine p . 29 
luce et cruce , deşi se ştie cît este de aspru în judecăţi principele ... etc.] p . 30 
Dacă cineva a informat Sacra Congregaţie şi pe domnia voastră ilus- 
trisimă despre această ţară, aşa cum le-a informat despre biserica din Bacău, 
zicînd că <lucrarea> este înaintată şi clădirea este şi terminată, desigur că 
nu va avea îndrăzneala să mai <vină> să vadă aceste locuri ... Nu se 
poate intra în biserică şi nici face slujbă, şi din zi în zi se aşteaptă să se nă¬ 
ruie tot edificiul, avînd deschideri foarte mari din toate laturile şi părţile . .. 

[Nu mai cere decît o singură scrisoare către principe, ca acesta să-l lase să 
plece liber, pînă a nu păţi ceva. Repetă cele spuse despre împărţeala de ju¬ 
risdicţie dintre BakSid şi el] .. . Vrînd să mergi de la Iaşi la Bacău, ai trei zile 

lungi de drum, şi înainte de a ajunge acolo trebuie să treci trei mari rîuri 
1) adică Şiretul, 2) Moldova, şi 3) Bistriţa, pe al cărui mal este aşezată loca¬ 
litatea Bacău, şi de la Bacău la Focşani mai sînt trei zile^ foarte lungi de 
drum, şi aşadar nu rîul Şiret, cum se spune în acea împărţeală, ci oraşul 
Focşani, prin mijlocul căruia trece un mic pîrîu, desparte şi deosebeşte cele 
două ţări: Valahia şi Moldova ... [Repetă cererea pentru un ajutor bănesc 
pentru el, şi trimiterea unor obiecte de cult, pentru a-1 convinge pe domn 
p. 31 despre intenţiile cinstite ale lui Bandini] // 

[Dacă va primi scrisoarea de recomandare către domn pe care o cere de 
la papă, promite să aducă îmbunătăţiri bisericii catolice de Moldova], căci 
va trebui să-mi am reşedinţa în această ţară; dar aş putea sta şi în Ţara 
Românească, întrucît episcopul va trebui să se afle adesea în faţa acelui prea 
îndatoritor şi binevoitor principe al Ţării Româneşti, care — după cum 
mi-a spus acesta la trecerea mea prin ţară, cînd am fost să-l salut cu tot 
respectul — ar avea mare plăcere să vadă deseori pe unii din episcopii 
noştri la curtea sa, — mai ales <acuma> că s-a încheiat pacea 19 între el 
şi principele din Moldova. 

Rog Sacra Congregaţie, prin intermediul vostru ca să admită — spre 
prestigiul demnităţii metropolitane, care e ţinută în mare cinste în aceste 
ţări, — ca să pot purta „il rochetto", mai ales cînd aş merge la audienţa 
principelui, căci mitropolitul său merge cu mare alai şi pompă la toate audien¬ 
ţele publice pe care le dă principele; — apoi dacă Sacra Congregaţie va 
scrie domnului ar putea spune şi despre acest scelerat de secretar, cum că toţi 
preoţii se plîng de el şi că acesta se amestecă în chestiunile bisericii, şi că 
trimite scrisori în toate satele {viile) — cum este şi adevărat — că acei 
puţini creştini (= catolici) [nu trebuie să-l recunoască drept episcop, căci au 
pe un altul, anume Zamoyski] ... 

[Roagă să i se trimită de urgenţă bulele, paliul şi brevele de împu¬ 
ternicire . .. etc. — Ar fi bine dacă s-ar trimite o caldă scrisoare de reco¬ 
mandare către regele Poloniei şi hatmanul 20 său de la Cracovia,] ca să bine- 
voiască a ocroti bisericile şi pe episcopii din aceste provincii, întrucît prin¬ 
cipii din Moldova şi Ţara Românească fiind foarte îndatoraţi faţă de 
„Sacra" Coroană şi de hatman, după cum aud spunîndu-se neîncetat, vor 
face orice la cel mai mic semn al acestora, pentru a le fi pe plac şi mai ales 
pentru a şi-i face prieteni. Apar în fiecare zi chestiuni de rezolvat, mai ales 
în privinţa căsătoriilor [dar el e cu mîinile legate, neputîndu-şi exercita 
atribuţiile episcopale .. .] 


19 A fost încheiata prin mijlocirea mitropolitului Varlaam, care a mers în Ţara Ro¬ 
mâneasca. 

20 Koniecpolski. (Vezi relaţia lui P. Beke din volumul de faţă.) 

9. Circulara episcopului Malatesta Baleoni 


din 1637 privind ridicarea bisericii catolice din 
Bucureşti de către Bartolomeo Locadelli 

10. Vasile Lupu, domnul Moldovei 

11. Maria Radzivill, fiica lui Vasile Lupu cu Doamna Ecaterina a lui Vasile Lupu 

12. Doamna Tudosca, prima soţie a lui Vasile Lupu 

13. Ioan 3 fiul lui Vasile Lupu 


www.dacoromanica.ro 







14. Doamna Ecaterina Cercheza, 
a doua soţie a lui Yasile Lupu 

15. Boierul rus 
A. L. Ordin Naşciokin 

16. Janusz Radziwill, magnat polon, ginerele lui Yasile Lupu 


www.dacoromanica.ro 









ACELAŞI CĂTRE INGOLI 

1645 Ianuarie 5, laţi 

... Am avut de întîmpinat tot răul ce se poate // închipui. Şi aceasta p. 31 
pentru că am^venit fără <a avea>^ armele pontificale, adica scrisorile de p. 32 
recomandare către principe care pînă acuma nu mi-a concedat vreo liber¬ 
tate <de acţiune> oricît de mică, nici în chestiunile spirituale, nici în cele 
temporale, şi nu mi-a dat nici o pîine cît de mică pentru a trăi, şi nu am 
găsit vreun lucru <de folos> nici la Iaşi, nici la Bacău; ocări, infamie şi 
ruşine primesc zi de zi de la fiecare, şi mai ales prin intermediul acelui 
duşman al lui Dumnezeu şi saşiu blestemat de Kutnarski, secretarul de 
limbă latină a principelui, care a spus tot felul de lucruri rele despre mine 
principelui: că eu nu aş fi episcop, ci un fals călugăr, că aş fi un impostor, 
şi a scris în toate satele că <oamenii de acolo> nu trebuie să-mi arate nici 
o atenţie (fare alcuna amorevolezze), şi să nu mă primească drept episcop, 
şi multe alte josnicii, şi să se gîndească domnia voastră ilustrisimă dacă 
acesta nu este un lucru să facă să plesnească inima din om. Mai zice pe 
deasupra că 21 „domnia voastră ilustrisimă nu este vicar apostolic şi că 
l-aţi înşelat pe principe afirmîndu-i că aţi rămîne în Moldova, şi apoi aţi 
fi fugit pe furiş: din care cauză principele s-a simţit jignit*. O mie de 
intrigi seamănă el ceas de ceas. Mie mi-a făcut foarte mult rău, şi aşa va 
fi pînă ce nu-mi vor veni scrisorile de la Roma adresate principelui. De 
aceea vă rog, dacă ar fi să vină vreun părinte, să-l trimiteţi îndată la Ba¬ 
cău. Cel ce duce această scrisoare la Tîrgovişte, mă aşteaptă în picioare în 
mare grabă, deci nu pot să o mai lungesc: ştiu bine că <domnia voastră> 
va înţelege ce vreau să spun şi să scriu ... vă sărut mîinile cu tot devo¬ 
tamentul, împreună cu D<on> Pietro tovarăşul credincios al pătimirilor 
noastre, mîngîindu-ne unul pe altul cum putem şi noi mai bine. Din Iaşi 
din ziua de 5 ianuarie. 


ACELAŞ CĂTRE ACELAŞ 
1645, ianuarie 28, Bacău 

A fi venit 22 după o călătorie atît de lungă, cu cheltuieli, primejdii şi p. 32 
munci într-o ţară barbară şi străină, fără a cunoaşte <pe nimeni> şi fără 
a fi cunoscut de care-va, este destul la prima vedere, dar în definitiv nu 
este nimica. A fi suferit de un frig ce întrece măsura timp de 15 zile la 


21 Amestec de vorbire directă şi indirectă. 

22 Tot începutul scrisorii trădează stilul lui Parcevid. 

ducere şi la întoarcerea de la principe, aici fiind nişte geruri nespuse, şi 
pînă într-atît încît la unii din oamenii mei de casă le-a căzut (să avem ier¬ 
tare) unghia de la picior, altora le-a degerat 23 ( pellato) urechea şi nasul, 
iar pe alţii i-a apucat junghiul, este totuşi ceva ce poate întrucîtva fi răbdat. 
A fi desconsiderat de orice ţăran (villano), şi chiar de catolici ce nu ne 
recunosc drept superior, este destul. Dar a fi pînă în cele din urmă maltra¬ 
taţi chiar de către principe, o! acest lucru, ilustrisime senior, face ca din 
zi pînă în noapte sa-mi scoată peri albi, fără a putea avea cît de puţină 
odihnă. Şi acest lucru ar tulbura în adevăr pe orice bărbat <oricît de> 
33 ferm (quemlibet virum constantem). // 

După ce 24 am stat în Iaşi zece zile, fără a putea obţine audienţă, m-am 
hotărît să mă duc eu în persoană, şi să rog pe careva să-i spună principelui 
că eu nu doream decît doar să mă închin lui şi să-i ofer ploconul, după 
cum făceau ceilalţi episcopi, şi aşa am stat patru ore de ceasornic în sală, 
fără ca să se mişte vreunul ca să transmită mesajul meu. Şi cum era în di¬ 
mineaţa de duminecă, a trecut prin acea sală principele, mergînd la capela 
alăturată acelei săli pentru a asculta liturghia; şi prima dată cînd a trecut, 
nu m-a văzut, dar după o oră, cînd s-a întors, am ieşit puţin înainte, şi, 
aşa, el m-a văzut, dar a întors faţa în altă parte, şi cînd a ajuns la tronul 
său şi a întrebat ce doream, i s-a spus că i-am adus ploconul şi că doream 
să-i fac închinare; iar el a răspuns îndată, că nu are nevoie nici de mine, nici 
de ploconul meu, şi că nu vrea să mă recunoască drept episcop; şi pe dea¬ 
supra că trebuie să ies din ţara sa pînă îi vor sosi în mînă scrisorile de la 

papă, dar în modul şi forma cuvenită „căci mă îndoiesc", a zis el „să nu 
fie vreun iscoditor al ţării mele!" Şi acestea sînt cuvintele întocmai ale 
principelui. Eram gata să cad mort auzind acestea, şi văzînd că toţi mur¬ 
mură. Aşadar, pe cît am putut şi eu, am plecat acasă, unde am fost sfătuit 
de unii — avînd în vedere frigul cel mare şi faptul că eram lipsit de orice 
înlesnire — să mă retrag la Bacău în tăcere (precum am şi făcut) pînă vor 
ajunge la mine acele scrisori binecuvîntate sau blestemate. Stau deci cu pri¬ 
mejdia vieţii, aşteptînd vreo poruncă de a fi alungat cu ocară de aici, şi 
poate şi mai rău. Lucrul provine în parte din faptul că principele este 

plin, din cap pînă în picioare de falsele informaţii ce i le-a strecurat în 

mai multe rînduri acel ticălos şi păcătos de secretar, şi cred, salva la verita 
că el are o înţelegere 25 cu domnul episcop Zamoyski, căruia i-am scris o 
scrisoare, ca să-mi arate care îi sînt intenţiile, dar pînă acuma nu mi-a 
răspuns încă. Iar pe de altă parte misionarii şi ceilalţi parohi care au fost 
şi sînt aici, au semănat atîtea intrigi, scandale şi exemple rele, incît princi- 


23 Pellato = li s-a luat pielea din degeră tură. 

84 De aici începe propriu*zis scrisoarea lui Bandinî. 
25 Habb/a V intendenza. 

pelui îi e lehamite, ţara e sătulă de ei şi poporenii (il popolo) sînt revoltaţi. 
Şi zice principele: „Atîţia şi atîţia în trecut m-au înşelat, zicînd că au auto¬ 
ritate pontificală de a cîrmui în cele spirituale şi temporale, şi să meargă 
unde au chef şi le place, dar" — zice el — „voi deschide bine ochii pe 
viitor". Şi are dreptate. Am scris de mai multe ori despre aceşti binecuvîn- 
taţi misionari, şi domniile voastre ca şi în ciuda — nu a mea ci a tuturor 
credincioşilor — ni-i trimiteţi zi după zi. Vin la mine, acesta-i adevărul 
adevărat 26 toţi cei de prin sate strigînd şi văetîndu-se, şi rugîndu-ne să-i 
scoatem <pe misionari> din parohii, pentru că nu sînt buni decît de scan- 
dale, şi că ei ( = poporenii) nu se pot simţi siguri în casele lor: dar chiar 
spre nesfîrşita mea durere unii afirmă şi declară că după ce au venit mi¬ 
sionarii în această ţară, credinţa noastră s-a risipit, şi lucrul se vede din 
experienţă. Roman, unul din oraşele mai frumoase, mari şi nobile din toată 
Moldova, a fost plin de catolici, acuma mai sînt 6 case şubrede şi atît. Cu 
lacrimile în ochi, spun eu acestea, nu doresc decît să spun adevărul, aşa 
cum sînt dator, dar nu spun nici măcar a miia parte... // 

Principele este atît de pus la cale 27 împotriva mea încît este greu să-l 
urneşti din această convingere. De aceea <implor> de dragul lui Iisus Hris- 
tos, să i se scrie principelui în forma şi felul cuvenit, fie pe italieneşte, fie 
pe greceşte, făcîndu-1 să înţeleagă cum stă lucrul... Aş fi plecat îndată 
de aici după ce am auzit declaraţia principelui, dar neavînd nici un denar, 
nu am putut-o face, şi am cheltuit pînă acuma 800 de scuzi, toţi luaţi cu 
împrumut, şi — ceea ce e şi mai rău — nu găsesc de la cine să mai împru¬ 
mut. Alt motiv pentru care nu am plecat, este pentru că să nu se spună la 
Roma că nu am avut răbdare să mai aştept puţin acea scrisoare. Principele 
şi curtea sa nu înţeleg ce sens are că sînt administratorul „provinciei" sale 
şi <totodată> arhiepiscop de Marcianopol, deci rog pe domnia voastră 
ilustrisimă ca în scrisoarea papei să i se lămurească acest lucru în modul 
şi forma pe care le pretinde. 

[Nu poate face vizitaţia din Moldova, nefiind încă recunoscut de prin¬ 
cipe, şi nici cele din Transilvania şi Turcia, în cursul acestui an din cauza 
războaielor şi epidemiilor, şi din lipsă de bani (per non baver con cbe )] şi 

„încă pentru că principele ar spune că vreau să fug ... O, de ce nu pot să 

mă prefac în vultur zburînd pe sus ca să vă fac mai bine să înţelegeţi cum 

sîntem trataţi aici, căci bănuiesc că nu se crede nimic din ce este aici". 


26 In ret veritate . 

27 înformato. 

p. 178 


p. 179 


EXPUNERE 

[a împrejurărilor venirii în Moldova] 1 

... în ziua de 2 octombrie 1644 2 am plecat 
din Zelezna la Clisura 3 unde am fost găzduiţi cu mare dragoste tot de către 
reverenzii părinţi observanţi ai sf. Francisc, şi unde am petrecut noaptea, 
iar a doua zi, care a fost a treia a acelei luni, după ce am ascultat mai întîi 
liturghia şi am mîncat, am pornit la drum împreună cu secretarul nostru, 
Don Petro Parcevic, preot bulgar şi fost elev ( alumnus) al papei Urban, şi 
cu două slugi şi doi cai. Drept bani de drum ( viaticum) pentru îndeplinirea 
unuia atît de lung şi primejdios nu am avut decît 10 taleri imperiali, îm¬ 
prumutaţi cu greu de la alţii şi pe care nu i-am plătit încă 4 . înarmaţi deci 
doar cu nădejdea în providenţa cerească şi însoţiţi de cîţiva Chiprovinceni 


1 Traducerea s-a făcut după textul latin publicat de V. A. Urechia în „An. Ac. 
Rom.“, „Mem. sect. ist.“, seria II, t. XVI, 1894, p. 178 şi urm. intitulată Enarratio. 

2 După sfinţirea sa în mănăstirea sf. Caterina la 21 august 1644 se îndreaptă spre 
Chiprovaţ, dar din cauza epidemiei de acolo se duce la mănăstirea observanţilor din Zelezna, 
din apropiere, unde zăboveşte în aşteptarea veşmintelor pontificale obţinute cu împrumut 
de la arhiepiscopul de Sardica. 

3 In regiunea Stara Pianina, ca şi mănăstirea Zelezna. 

4 Adică în momentul redactării din urmă a textului aşa-zisului Codex , terminată abia 
în martie 1648. (Vezi Scrisorile ... p. 64.) 

din dragoste şi cinstire faţă de noi, am ajuns la locul de trecere al Dunării, 
unde recomandîndu-ne lui Dumnezeu... ne-am luat rămas bun cu toată 
cinstea de la cei ce veniseră cu noi. 

3. în ziua de 4 oct. ne-am apucat cu bine de trecerea Dunării. Era de 

faţă vameşul 5 care a vrut să ştie de ce seamă sîntem şi căruia i-am spus că 
sîntem negustori ducînd mărfuri din Turcia la Tîrgovişte, şi cînd a întrebat 
stăruitor ce fel de mărfuri şi a vrut cu tot dinadinsul să le cerceteze, nu 

l-am lăsat să le vadă şi să le cerceteze din cauza veşmintelor pontificale, ci 
mai degrabă am încheiat // foarte cu greu dar totuşi în chip paşnic o înţe¬ 
legere bănească, şi din cei 10 taleri imperiali am dat pentru libera trecere 
opt, mai rămînîndu-ne doi pentru restul drumului. Şi dacă nu s-ar fi ivit 
atunci dumnezeieşte din pronia cerească şi din bunătatea lui Dumnezeu un 
negustor numit Gallus 6 Iosephus şi nu ne-ar fi ajutat, ba cu bani, ba cu 

căruţa şi ne-ar fi îndestulat cu cele mai necesare pînă la Tîrgovişte, fără 

îndoială că neştiutori ai limbii 7 şi obiceiurilor ţării, am fi pierit în chip 
jalnic. 

4. în sfîrşit în ziua a 12-a a acelei luni, cu ajutorul lui Dumnezeu 

am ajuns sleiţi cu totul de puteri şi oboseală la Tîrgovişte, capitala Ţării 

Româneşti. Auzind aceasta, pe dată prea milostivul principe al Valahiei a 
poruncit să ni se dea şi să ni se pună la îndemînă din belşug în fiecare zi 
un tain de pîine, vin, carne, lumînări, iar pentru cai fîn şi ovăz. Din cauza 
inundaţiilor pricinuite de ploi continue, nu am putut 8 avea audienţă pînă 
nu ar sta ploile. Trecînd ziua a patra, care a fost duminecă, am obţinut 
fără nici o zăbavă o audienţă, nu numai binevoitoare, dar chiar cît se poate 
de îndatoritoare, şi intrînd îndată în cămara încălzită (?) 9 a prea străluci¬ 
tului şi prea înălţatului principe l-am salutat cu cea mai mare supunere şi 
smerenie şi i-am mulţumit de marea sa bunătate şi îndurare revărsată cu 
dărnicie asupra noastră. 

5. După ce i-am adus astfel prea strălucitului principe mulţumirile 
noastre, secretarul amintit mai sus, Petru Parcevic 10 a început nu numai cu 
prudenţă, dar chiar cu îndrăzneală să ţină o cuvîntare pe latineşte în nu¬ 
mele nostru în faţa prea milostivului principe şi a boierilor săi şi să ceară 

5 Praefectus vadorum. 

6 Vezi Veress, Scrisorile p. 21/353, unde sînt numiţi fraţii Carlo şi Gioseffe din 

familia Godin de la Liov. Poate că Gallus ar fi deci de citit Carlus-Carlo. Aceşti fraţi au 
menţinut contactul cu el şi după aceea la Iaşi. 

7 Se referă la limba românească, măcar că BakSic afirmase că Bandini ar cunoaşte-o. 

8 în text: non voluimus (!), desigur de citit: non valuimus. 

9 Hypocaustum. Probabil o încăpere încălzită din toate părţile ca un fel de cuptor. 
Să ne gîndim la acel „poele" din Olanda, în care cam pe vremea aceasta Descartes stătea 
$i medita asupra Discursului metodei. 

10 Pare foarte probabil că această expunere a fost redactată chiar de el. 

pentru principe şi pentru ţara sa de la dătătorul tuturor bunurilor şi de la 
sfinţii săi toate bunătăţile şi fericirile. Principele bucuros şi toţi boierii as¬ 
cultă şi admiră cu uimire acest lucru nou şi neobişnuit. Secretarul catolic, 
tălmaci pentru limbile polonă şi latină stătea alături de principe şi după în¬ 
cheierea cuvîntării, prea bunul principe plin de voie bună şi zîmbitor a în¬ 
trebat cu curiozitate cam aşa: Csze dzicse (adică: ce zice?) Iar secretarul 
polon îi tălmăceşte întocmai pe româneşte tot şirul cuvîntării. Atunci bunul 
şi blîndul principe a mulţumit din adîncul sufletului şi nici nu a vrut să 
stea jos pînă nu ne-am aşezat noi mai întîi. Şi după aceea a început să ne 
vorbească cu foarte mare bunăvoinţă şi a vrut să întrebe despre starea în¬ 
floritoare a prea sfîntului pontifice roman al nostru şi despre sănătatea bună 
a tuturor cardinalilor. Iar noi, şezînd, i-am spus în faţa mitropolitului său 11 
„Noi am fost la Roma acum doi ani; acum însă din porunca prea sfîntului 
nostru papă Urban 12 sîntem trimişi din Turcia pentru cîrmuirea şi admi¬ 
nistrarea bisericilor din Moldova*. 

6. Abia am isprăvit de vorbit şi iată că un preot român cu clericii săi 
şi cu copiii cîntăreţi, precedaţi de cruce, de cădelniţă şi de căţuia cu tă- 
mîie, şi de aghiasmă, — preotul şi clericii fiind înveşmîntaţi în veşminte 

p. 181 preoţeşti după obiceiul grecilor // (ortodocşilor) — intră în camera prea 
strălucitului principe, după cum este obiceiul în zilele de sărbătoare şi în¬ 
deplinesc ceremoniile obişnuite, cinstind cu smerenie pe prea luminatul prin¬ 
cipe, pe mitropolit şi pe boierii adunaţi şi strînşi împreună. 

7. După aceea se scoală mitropolitul şi primeşte de la diacon fiştocul 13 
din flori de busuioc şi aghiesmuieşte pe cei prezenţi, apoi întinde crucea 
spre a fi sărutată de cei de faţă şi mai întîi o întinde prea strălucitului 
principe. Dar acesta nu a vrut să o sărute şi nici să primească a fi stropit 
cu aghiasmă, înainte de a fi fost noi aghesmuiţi de către mitropolitul său. 
După terminarea acestora, şi restituirea crucii şi a fiştocului în mîinile dia¬ 
conului, a început mitropolitul cu mîinile <cu degetele> încrucişate 14 în 
chipul patriarhului Isac, să răspîndească binecuvîntările cele mai îmbelşu¬ 
gate strălucitului principe, boierilor şi întregii ţări, la săvîrşirea cărora, şi 
la un semn dat din clopot, cucernicul principe, împreună cu mitropolitul 
său şi cu boierii s-au dus îndată la biserica lor şi noi la a noastră 15 pe care 
o ocupă reverenzii părinţi misionari minoriţi conventuali, fără nici un fel 


11 Mitropolitul Ştefan. 

12 Urban al VIIHea, papă, 1623—1644. 

13 Aspersortum . 

14 Mani bus cancellatis. 

15 Mănăstirea catolica de Ia Tîrgovişte, pentru care era mare rivalitate între conventuali 
şi observanţi, care o socoteau a lor, uzurpată pe nedrept. 

de progres spiritual; ceea ce naşte un mare şi neînchipuit scandal şi multă 
uimire, nu numai pentru prea strălucitul şi prea bunul principe 16 şi pentru 
boierii săi, dar chiar pentru toţi cei ce văd aceasta. De aceea noi, prea puţin 
edificaţi, ba nespus de scandalizaţi, ne-am retras, pentru a nu ne mai reîn¬ 
toarce: celelalte [ce ar mai fi de spus] le trecem sub tăcere, din respect 
faţă de ordinul serafic 17 şi faţă de propria noastră reputaţie. 

8. în ziua în care am plecat din Tîrgovişte în Moldova, am avut a 
doua audienţă a noastră la prea milostivul principe, în care am adus mul¬ 
ţumirile cuvenite şi ne-am luat rămas bun cît mai smerit după slaba noastră 
putinţă. Iar el, înainte de a ieşi noi de la curtea sa, mînat de generozitatea 
şi dărnicia sa regească cu care este înzestrat din fire ne oferă din plin fa¬ 
voarea sa, nu numai pentru clipa de faţă, ci chiar din respect pentru Scau¬ 
nul Apostolic pe durata întregii sale vieţi şi ne-o făgăduieşte cu cea mai 
mare generozitate 18 . 

9. Reîntorşi de la palatul strălucitului principe şi abia intraţi în locul 
găzduirii noastre, iată că ne urmează secretarul catolic 19 polon al prea mi¬ 
lostivului şi prea bunului principe, foarte devotat prelaţilor bisericii catolice, 
împreună cu personalul din suita strălucitului principe şi cu darul domnesc, 
anume o haină de mătase necroită încă 20 , zece aurei şi o haină de culoare 
violacee din „Scarlat" 21 pentru secretarul nostru şi scrisori de salvconduct 
şi liberă trecere; şi pe lîngă acestea ni se mai dau cu bunăvoinţă şi genero¬ 
zitate îndestulare cu hrană şi băutură pînă la Iaşi, precum şi cai, căruţă, 
şi din loc în loc ni se desemnează însoţitorii necesari arătaţi anume în scri¬ 
soare. 

10. [Călătorii mulţumesc domnului prin secretarul acestuia // care pleacă. 
Ei prînzesc.] Ne-am aşezat la masă şi am prînzit veseli şi bucuroşi şi potri¬ 
vit cu obiceiul ţării am închinat pentru sănătatea şi fericita conservare întru 
mulţi ani a strălucitului principe, a boierilor şi a întregului stat. Abia ne 
terminasem prînzul şi iată vin carele şi vizitiii trimişi de prea milostivul 
duce ( = domn). Rînduindu-ne bine lucrurile şi încărcîndu-le în care am 
pornit cu bine în seara aceleiaşi zile din Tîrgovişte spre Moldova, cu voia 
lui Dumnezeu. 


16 Pentru sentimentele sale în această chestiune vezi şi biografia lui Campofranco din 

volumul de faţă. 

17 Ordinul franciscan din care făceau parte atît conventualii, cît şi observanţii. 

18 .. . Largissime ... ei liberalissime. 

19 Starzinski. Apare uneori şi sub forma greşită de Starzawski. El locuia într-o cameră 

a acelei mănăstiri, din porunca domnului. Vezi relaţia lui BakSid din volumul de faţă. 

20 Necdum scisse. 

21 Scarlaio, termen care de la sensul iniţial, desemnînd o anumită culoare roşie, a 
ajuns la o calitate de postav fin. 

11. Iar în ziua de 21 octombrie, după noul calendar, am ajuns cu bine 
la Iaşi în Moldova, la casa noastră parohială 22 unde bucuria noastră s-a 
schimbat în plîns şi citera noastră în glas de bocitoare. Mai întîi fiindcă am 
văzut că acea casă parohială avea o înfăţişare care aducea mai degrabă 
a crîşmă sau han decît a casă eclesiastică. Nu era nici o îngrăditură în ju- 
rul locaşului sfînt, totul era vraişte, deschis nu numai tuturor oamenilor de 
orice fel (bărbaţi şi femei) şi de orice seamă, ci şi vitelor. Chiar casa mai 
mică 23 aparţinînd bisericuţii parohiale 24 a fost nu numai ocupată de poloni, 
dar cu totul înstrăinată şi schimbată în lupanar. în casa mai bună (?) 25 , după 
cum am spus a fost de la început reşedinţa parohială; în ea au locuit re¬ 
verenzii părinţi misionari minoriţi conventuali de cîţiva ani încoace, şi i-au 
dat numele neadevărat de convent al lor, spre scandalul nespus al tuturor. 
Are trei cămăruţe de dormit 26 dintre care una ar putea fi locuită, dar nu 
fără mare chin 27 , iar celelalte două împreună cu camera erau transformate 
în grajd şi depozit de gunoi (?) 28 . Puţul din grădină, deschis din toate păr¬ 
ţile, era spurcat de gunoaie şi de hoituri. Coperişul casei, aşternut odinioară 
cu şindrilă <acum> putrezită nu o apăra de ploile care cădeau. Pereţii din 
bîrne erau găuriţi, curtea de lîngă casă stătea deschisă tuturor celor ce tre¬ 
ceau, ca un drum public de care şi de trecători pedeştri şi ca o groapă de 
gunoi. Privind ici şi colo, şi nevăzînd nimic bun, nu făceam altceva decît 
să oftăm. 

12. în sfîrşit am fost primiţi în gazdă, cu toată cuviinţa şi atenţia 29 
de către reverendul părinte Gasparo din Noto, vice prefectul minoriţilor con¬ 
ventuali şi al misionarilor în Moldova, care ne-a ospătat la cină pe cît a 


22 Adică la casa misiunii, pentru care se va da luptă în anul următor, cînd poporenii 
unguri din Iaşi vor susţine că acea casă este a parohului şi nu a misionarilor. Despre ati¬ 
tudinea lui Bandini în acest conflict a fost vorba şi în biografiile lui Gasparo din Noto, 
Francesco Maria Spera şi Antonio de Brisellis, zis şi Laimer (?). Numirea de casă parohială 
dată aici casei de lîngă biserică, numită şi convent uneori, este o proiectare în viitorul apro¬ 
piat al realităţii din 1644. Descrierea aspectului ei jalnic este, de asemenea, cu tllc. 

23 Do mus inferior. Credem că adjectivul are aici un sens calitativ. 

24 Parochiale Tempellum. Aceeaşi discuţie dintre poporeni şi misionari se purta şi 
pentru biserica deservită de conventuali. Pentru istoricul ei vezi şi relaţia lui Bonnici din 
volumul de faţă. 

25 Superior. 

26 Tria cubicuia. Am crede că este vorba aici tot de acel domus inferior, după o pa¬ 
ranteză reprezentată de fraza despre domus superior. 

27 Pat lent ia. 

28 Ştab uium ac sordibulum. 

2a ... H ospiti o satis hon este et humaniter excepti. Este o contradicţie flagrantă între 
această afirmaţie şi descrierea pătimaşă a mizeriei sordide din aliniatul precedent. Pare pro¬ 
babil că toată această descriere lipsea din versiunea iniţială, anterioară schimbării la faţă a lui 
Bandini şi trecerii sale în tabăra iezuiţilor cu prilejul atribuirii acelei case acestora. Aşadar, 
am crede că textul urma cam astfel: In ziua de 21 octombrie... am ajuns la Iaşi... la 
casa misiunii, unde am fost bine primiţi... de Gasparo din Noto ... 


314 


www.dacoromanica.ro 



putut mai bine. La acea cină am început să-l întrebăm şi să-l descoasem 
stăruitor pe suszisul reverend părinte Gaspar dacă există la curtea prea 
înălţatului şi luminatului principe al Moldovei vreun bărbat catolic sau 
schismatic de al cărui concurs şi sprijin pe lîngă acel principe ne-am putea 
folosi în nevoile şi sărăcia noastra şi a bisericilor noastre. Atunci reveren¬ 
dul părinte Gaspar a început să vorbească pe faţă şi să spună că „singurul 
catolic la curtea principelui este secretarul acestuia şi tălmaciul pentru limba 
latină numit George Kotnarski, de al cărui concurs nu sînt de părere să 
vă folosiţi, căci este un om trufaş, duşmănos, pervers, mincinos, şiret şi duş¬ 
manul // cel mai înverşunat al Ordinului serafic ( = franciscan) şi un pri¬ 
gonitor nemaipomenit al său" şi că a fost făcut şi zidit 30 de Maica Natură 
în acest scop, şi însemnat de Dumnezeu şi că acest lucru e clar tuturor. Să 
se folosească mai bine de <concursul> doctorului evreu 31 sau al unui oare¬ 
care grec numit Barba 32 şi nu de al lui Kotnarski. 

12. Acest sfat sănătos, ba chiar foarte sănătos desigur al părintelui 
Gaspar, nu prea a fost pe placul nostru, ci înşelaţi nespus de religia cato¬ 
lică a lui Kotnarski, ne-am îngrijit a doua zi să-l chemăm drept catolic, 
deşi după cum se spunea, era catolic doar cu numele. A venit de cum l-am 
chemat şi ne-a salutat şi ni s-a adresat cu prefăcătorie, dar cu toată îndatorirea 
şi politeţea, într-o cuvîntare aleasă latină, şi ne-a urat ca sosirea şi intra¬ 
rea noastră în Moldova să fie prielnică şi fericită. [Bandini şi însoţitorul 
său îl roagă să obţină pentru ei audienţa de la domn şi îi vorbesc de ne¬ 
voile lor şi ale bisericilor. Secretarul făgăduieşte totul cu toată căldura „din 
gura sa mincinoasă nu ieşea decît vorbă dulce şi blîndeţe". Ceilalţi doi în- 
crezîndu-se în el îi deschid tainiţele sufletelor lor — iar secretarul se gră¬ 
beşte să meargă la curte la domn.] 

Du j> ă , aceasta, trecînd cel mult patru-cinci zile, am fost chemaţi în 
audienţa de către prea luminatul principe, la care ne-am dus, şi care ne-a 
primit cu cinste şi mare bunătate şi ne-a poruncit să ne aşezăm în dreapta 
lui şi să ocupăm locul cel mai ales la curtea sa. Atunci prea luminatul şi 
prea înălţatul principe ne-a acordat o audienţă nu numai nespus de mul¬ 
ţumitoare, dar chiar plină de cea mai distinsă afabilitate şi bunăvoinţă şi 
ne-a urat cu milostivire bună şi rodnică sosire în ţara sa. Apoi întreabă 
candid {ingenue) despre sănătatea şi fericita stare a prea sfîntului nostru 
pontifice suprem şi despre scrisorile ce îi sînt adresate. Despre papa, i-am 
spus negreşit că noi nu ştim absolut nimic şi că nici nu avem scrisori de 
ale sanctităţii sale adresate lui, „căci noi care am fost trimişi şi îndreptaţi 


30 A natura Maire ad ho c factus et jictus et a De o asslgnatus . 

31 Probabil doctorul Cohen sau Coen, amintit şi de N. Vătămanu tn Voievozi şl me¬ 
dici de curte, Bucureşti, 1972, p. 147. 

32 Neidentificat. 

aici de către papa nu venim de la Roma ci de-a dreptul din imperiul tur¬ 
cesc, la cererea stăruitoare a locuitorilor moldoveni luptînd sub steagul re¬ 
ligiei romano-catolice, cu buna ştiinţă şi sfînta îngăduinţă a prea luminatei 
tale înălţimi, fiind încredinţaţi că înălţimea ta a primit de mult scrisorile 
sanctităţii sale, după cum ni se scria de la Roma", şi dacă <domnul> nu 
le-a primit pînă acum din cauza bolii îndelungate a pontificelui, să ştie bine 
că le va primi cît de curînd. 

15. Atunci prea luminatul principe, auzind acestea, a început să ne 
îndemne cu prudenţă la resemnare şi la răbdare, şi să ne dezvăluie limpede 
şi să ne expună clar lipsurile şi nemaipomenitele scandale ale episcopilor 33 
şi ale celorlalţi, eclesiastici doar cu numele. în sfîrşit făgăduieşte cu gene¬ 
rozitate că ne va da şi restitui bunurile episcopale şi imunitatea satului Tre- 
beş 34 şi încă multe altele, pe care a zis el „deocamdată nu putem să vi le 
dăm, pînă nu vom fi primit mai întîi scrisoarea sanctităţii sale, întrucît nu 
ştim nimic sigur despre persoana sfinţiei tale şi cum mulţi episcopi de ai 
catolicilor împodobiţi cu acest titlu sfînt, au înşelat pînă acum cu o uimi¬ 
toare şiretenie pe principii Moldovei, luaţi prin surprindere, căci asemenea 
nu unor păstori, ci mai degrabă unor lupi, ei sfîşiau şi risipeau turma ce le 
fusese încredinţată şi jefuiau propriile lor biserici întocmai ca nişte hoţi, 
şi se întorceau apoi pe furiş în ţările şi ţinuturile lor cu prada nelegiuită; 
de aceea ticăloşia acestora şi crima lor atît de profanatoare ne-au învăţat 
să purtăm o grijă deosebită nu numai treburilor temporale, ci şi celor 
spirituale şi bisericeşti ale statului nostru." Nemaipomenind atunci absolut 
nimic despre biata noastră administraţie a bisericilor din Moldova şi despre 
locuinţa noastră în mănăstirea de la Bacău, ne-a slobozit de plecare. 

16. După ce am avut acea audienţă şi am văzut hotărîrea statornică şi 
neclintită a prea luminatului şi înţeleptului principe, şi am mulţumit de o 
audienţă atît de blîndă şi binevoitoare, am plecat de la curte 35 împreună 
cu acel părinte Gasparo, numai Dumnezeu ştie cît de tulburat şi rănit pînă 


33 Episcopii absenteişti poloni. 

34 Dăruit de Petru Şchiopul, reluat de Vasile Lupu, din cauza anarhiei bisericii cato¬ 
lice din Moldova. 

35 întregul pasaj, descriind deznădejdea lui Bandini, nu aparţine în realitate acestui 
moment, care nu avea nimic dramatic după cum se vede din context, ci aceluia destul de 
critic, prilejuit de venirea lui Bandini la curte cu un plocon, în ajun de bobotează, cînd 
domnul a spus la mînie că îl crede un spion şi că va trebui să plece din ţară pînă la so¬ 
sirea brevei papale, recomandîndu-1 domnului.. . (Vezi scrisoarea lui din 28 ianuarie 1645, 
în care, povestind scena, adaugă: „Eram să cad jos mort auzind acestea.. . Mi-am adunat 
puterile şi am ajuns acasă“... Acum este sfătuit să se retragă în tăcere la Bacău şi să 
aştepte acolo scrisorile papale. „Dar stau cu primejdia vieţii aşteptînd porunca de a fi alun¬ 
gat de aici cu ocară, şi poate ceva încă şi mai rău...**). într-o formă anterioară a trebuit 
să lipsească aliniatul 16, textul despre audienţă fiind continuat de cel referitor la venirea lui 
Kotnarski, a doua zi, la Bandini. 

în fundul sufletului şi ne-am întors buimăciţi şi jalnici la locul de gazdă de 
unde plecasem, în care am petrecut nu numai ziua aceea, ci şi toată noaptea, 
nemîncaţi şi nedormiţi şi cu totul deznădăjduiţi şi lipsiţi de absolut orice 
speranţă, încît în nenorocita şi jalnica noastră locuinţă 36 nu se auzea decît 
geamăt şi suspin şi nu ştiam de loc să ne chibzuim ce era de făcut. Cerul 
era sus şi pamîntul era tare. Administraţia bisericii moldovene nu ni se 
dă, spre arhiepiscopia noastră 37 nu putem merge din lipsă de bani de drum, 
căci nu mai aveam nici un ban cu care să putem cumpăra micile daruri jpe 
care ar fi trebuit să le oferim păgînilor cînd am fi ajuns în Turcia, fără 
de care nu poţi îmblînzi tirania turcească şi apriga lor duşmănie contra cre¬ 
dinţei, nici locui nici circula în ţară sau exercita liber şi licit însărcinările 
noastre pontificale. 

17. în ziua următoare a venit la uşa noastră tălmaciul prea luminatului 
principe, suszisul George Kotnarski şi introdus îndată în cămăruţă noastră, 
a intrat şi ne-a salutat cu politeţe şi apoi ni s-a adresat în numele prea lu¬ 
minatului principe cu cuvinte blînde şi line şi cere să vadă şi să citească 
scrisoarea referitoare la autoritatea şi jurisdicţia noastră pontificală. Din or¬ 
dinul aşadar al prea luminatului şi înălţatului principe ne-a zorit să predăm 
în mîinile sale toate scrisorile, oricîte am avea. Mai întîi transumptul pon¬ 
tifical al bulelor, în rîndul al doilea dovada bietei noastre consacrări, în 
rîndul al treilea şi cel din urmă, decretul Sacrei Congregaţii de Propaganda 
Fide // despre limitele episcopiilor dintre mine şi arhiepiscopul de Sardica 
dat şi emanat nu numai în dauna şi paguba administraţiei noastre moldo¬ 
vene dar şi spre marea şi incredibila vătămare a slujbei şi a cinstei noastre, 
iar noi, nebăgînd de seamă inadvertenţa comisă în acel decret de către amin¬ 
titul arhiepiscop şi penultim vizitator al acestei ţări, i l-am dat spre a-1 citi. 

18. Aşadar suszisul George Kotnarski nevăzînd pecetea atîrnînd de 
şnur <ca> la scrisorile pontificale, a dispreţuit transumptul, s-a uitat cu 
dispreţ la actul de atestare a consacrării şi în sfîrşit a declarat temere 38 că 
toate scrisorile noastre sînt false şi fără valoare şi s-a silit să ne convingă 
să renunţăm cu desăvîrşire la asumarea temerară a episcopatului nostru. El 
neagă cu trufie autoritatea pontificelui roman în alegerea şi în dreptul de 
alegere a unor asemenea administratori cît trăieşte şi nu se învoieşte ilustrul 
şi reverendisimul Zamoyski, episcop al celor două Valahii, şi declară chiar 
că este nulă, iar argumentele şi îndreptăţirile noastre nu au nici un efect 
asupra lui, căci pornirea unei patimi orbeşti predomină asupra oricărei ra¬ 
ţiuni. Totuşi noi nu încetam de a ne ruga cu spunere; îl rugam cu cea mai 
mare smerenie şi îl conjuram, nu ca un arhiepiscop, ci ca un vinovat ce va 


36 Hospitîo . 

37 Marcîanopolîs (fostul Preslav) în Bulgaria. 

38 = Cu uşurinţă, în mod superficial, fără temei. 

fi spînzurat, dar el nu se lasă mişcat, nici de rugăminţi şi nici de argu¬ 
mente, ci se bizuie tot mai mult pe autoritatea lui Zamoyski. în cele din 
urmă, întorcîndu-se la curtea domnului tălmăceşte în chip răuvoitor şi fals. 
seria actelor noastre, trăgîndu-şi argumentul din decretul Sfintei Congre¬ 
gaţii 39 şi declară prea luminatului domn că noi nu ne bucurăm de nici una 
din prerogativele episcopale, ci sîntem unul din acei călugări misionari va¬ 
gabonzi. 

19. După ce l-a informat pe domn în felul acesta se întoarce din nou 
<în chip de> sol neîndurat, poruncind în numele domnului să ne grăbim 
a pleca din Moldova, iar noi din nou începem să-l rugăm ca să binevoiasca 

să-l conjure pe domn cu toată smerenia în numele nostru să ne lase să lo¬ 
cuim în mănăstirea de la Bacău în pace şi cu voia lui, măcar pînă la sosirea 

de la Roma a brevei pontificale din care să poată vedea că noi nu sîntem 

aşa cum se spune şi se declară despre noi. Şi mai ales pentru că nici unut 
dintre noi nu are putinţa de a ieşi acum din ţară, cînd stă să vină iarna 
grea 40 . Apoi a fost cu mare cheltuială 41 dusul în Ungaria ca trimis al Scau¬ 
nului apostolic la misiunea de la Caransebeş de unde fuseseră goniţi pe ne¬ 
drept de către principele eretic al Transilvaniei, părinţii Societăţii lui Isus* 
după aceea pornind din porunca Sacrei Congregaţii la Chiprovaţ în Bulga¬ 
ria pentru delimitarea şi fixarea graniţei dintre administraţia noastră şi cea 
a ilustrului arhiepiscop de Sardica, în sfîrşit mergînd de la Chiprovaţ în 
186 Bosnia pentru a primi nenorocita şi biata noastră consacrare // am cheltuit 
mult şi am făcut datorii aproape cu neputinţă de plătit, neavînd absolut 
nici un subsidiu de la Sacra Congregaţie şi nefiind ajutat de nimeni. Iar 
Kotnarski promite, deşi cu un fel de speranţă nesigură şi lipsită de nădejde 
adevărată, dar totuşi cu dragă inimă că va face tot ce va putea pe lînga 
domn, însă în răstimp ne îndeamnă să locuim în ascuns în mănăstirea bă- 
căoană şi fără ştirea domnului; sfat care nu prea ne-a fost pe plac şi nici 
nu am vrut să-l urmăm 42 . 


dy Este vorba de eroarea strecurată în decretul de împărţeală dintre cei doi arhiepiscopi 
bulgari, potrivit cu care jurisdicţia asupra Moldovei se întindea numai pînă la Şiret, fărâ 
a cuprinde judeţul Putna cu Focşani. 

40 Cum dura hyems iam immineret. In textul iniţial, referindu-se la momentul Bobo¬ 
tezei, deci cel mai friguros al anului, probabil că argumentul acesta era înfăţişat ca o reali¬ 
tate prezentă şi, nu ca o perspectivă de viitor apropiat. 

41 Tot pasajul care urmează referitor la cheltuielile lui Bandini în serviciul Congre¬ 
gaţiei nu corespunde, desigur, cu convorbirea reală cu Kotnarski, faţă de care a trebuit 
să invoce lipsa de bani în general fără această listă introdusă apoi pentru a fi înfăţişaţi 
astfel Congregaţiei. 

42 De comparat cu pasajul din scrisoarea lui Bandini din 28 ianuarie 1645, în care 
descrie scena de la Bobotează şi apoi plecarea la Bacău... ,,a casa fui consigliato da aicuni t 
che per esser freddi grandissimi e sprovisto d'ogni commodita mi dovessi ritirar a Baccovia 
(comme feci) in silentio in sino che queste lettere.. . per me giongessero". Aşadar putem» 
urmări suprapunerea celor două momente. Alarma şi lamentaţiile aparţin incidentului dini 


318 


www.dacoromanica.ro 




20. A doua zi Kotnarski s-a întors la noi cu vestea că nu a putut ob¬ 
ţine nici o altă îndurare, nici măcar <răgazul de> a bea apă 43 , ci porun¬ 
ceşte să grăbim plecarea la Bacău, ca să putem aştepta acolo liniştit în mă¬ 
năstire scrisorile pontificale, şi fără a ne bucura <pînă atunci> de vTeo 
autoritate arhiepiscopală. După această rezolvare din partea domnului a ne¬ 
norocirile noastre, primind apoi de la reverendul domn Ioan Lyllus, bul¬ 
garul, vicarul nostru în Moldova 5 taleri cu leu drept împrumut pentru 
drum, ne-am pornit şi în penultima zi din octombrie am trimis înainte tot 
personalul nostru constînd din două slugi, împreună cu tot mobilierul pom¬ 
pei arhiepiscopale într-un car cu doi boi pînă la Cotnari, iar noi în ziua 
următoare, călare pe un cal, iar secretarul nostru pe al doilea, şi însoţiţi doar 
de vicarul nostru amintit, i-am urmat şi astfel în ultima zi de octombrie am 
ieşit din Iaşi şi în aceiaşi zi am ajuns seara la Cotnari, urmaţi de personalul 
din carul cu boi, şi aproape o data cu ei întrăm în locul nostru de găzduire, 
adică în casa parohială, cu foarte mare ruşine 44 dar sîntem primiţi în gazdă 
de orăşenii din Cotnari cu cea mai mare bucurie şi cinste şi ospătaţi la 
cină cu mare strălucire şi îmbelşugare. în ziua următoare, de marea sărbă¬ 
toare a Tuturor Sfinţilor, am slujit solemn în biserica mare prima liturghie 
pontificală de după consacrarea noastră <slujind> nu ca episcop al locului , 
ci ca episcop calator fi străin 45 spre mîngîierea tuturor. în ziua de 3 no¬ 
iembrie am mers mai departe de acolo la Bacău, şi în anul domnului 1644 
în ziua de 5 noiembrie 46 , istoviţi cu desăvîrşire de greutatea şi lungimea 
drumului, am ajuns la Bacău, unde nădăjduiam să dobîndim reconfort 

pentru suflet şi odihnă pentru trup şi să găsim o sumă de bani apreciabilă 
din veniturile episcopiei de Bacău, acolo unde Ilustrul Francisc Ingoli secre¬ 
tarul Sacrei Congregaţii şi amintitul arhiepiscop de Sardica ne făgăduiau cu 

ajunul Bobotezei. Sfatul de a pleca pe nesimţite la Bacău nu a fost dat de Kotnarski, ci de 

.altcineva, nenumit. Poate Gasparo din Noto, care fusese martor la această întîmplare, sau 

vicarul Lyllus. Acest sfat, departe de a fi înlăturat, a fost urmat întocmai. Aşa se explică 
teama lui Bandini scriind din Bacău: „Stau cu primejdia vieţii, aţteptînd ordinul de a fi 

gonit de aici cu ocara, ti încă ti mai rău {< . Dacă într-adevăr Kotnarski i-ar fi transmis acum 

ordinul lui Vasile Lupu de a se duce la Bacău şi să aştepte acolo scrisorile sale, nu ar fi 
existat nici un motiv pentru frica mărturisită de Bandini. Dar acel ordin al domnului fusese 
•comunicat după audienţa de venire a lui Bandini, la 9 noiembrie. Vezi scrisoarea lui Ban- 
■dini de la acea dată (V e r e s s, op. cit., p. 24). „Tocmai acuma vine din nou secretarul din 

partea domnului zicînd: Domnia voastră reverendisimă se poate retrage în reşedinţa sa din 

Bacău şi să aştepte acolo cu răbdare pînă va sosi scrisoarea pontificală către noi.. . cînd vă 
vom da toată satisfacţia ce s-a dat în trecut predecesorilor voştri“. Aşadar, nici vorbă de 
formula de mai sus cu nec potus aquae, atît de sugestivă. 

43 Nulla alia gratia obtenta, nec potus aquae . 

44 Cum nimio rubore, în sensul de ocară (nemeritată). 

45 Scris deasupra rîndului cu altă cerneală: non ut ordinarius, sed ut viator et peregrinus 
episcopus. Termenul de ordinarius este folosit pentru episcopul legiuit al diocezei respective. 

46 Dată greşită, vezi Scrisorile ... p. 21. Bandini mai era la Iaşi, la 9 noiembrie. Ar 
putea fi mai degrabă 15 noiembrie. 

bună credinţă nu prin scrisori fără viaţă ci prin cuvinte vii, numai fericire, 
cu munţi de aur şi administraţia Moldovei 47 . Din aceşti <bani> nu am 
primit pînă acum nici cea mai mică lăscaie 48 afară de oarecare contribuţie 
de la catolici, după cum se va arăta la locul său. // 

21. Am intrat aşadar în reşedinţa mănăstirii de Bacău. Dar vai şi 
amar! . .. casa era pustiită, turla templului dărîmată, acoperişul bisericii mă¬ 
cinat de bătrîneţe şi de putrezirea şindrilei, două altare erau distruse, al 
treilea — şi acela era altarul mare — era dezgolit şi mizerabil. Sanctuarul 
era^ acoperit cu paie, în aşa fel încît cea mai mică ploaie trecea prin ea. 
Grădina şi livada erau năpădite de soci, de spini şi de mărăcini. Bătătura 
cailor şi a vacilor, plină cu vîrf de bălegar, se ridicase formînd munceluri. 
în casă sufla vîntul, cele două slugi, secretarul şi arhiepiscopul stau în cu¬ 
prinsul aceleiaşi încăperi. Coliba episcopală neîmprejmuită cu nici un gard, 
era jdeschisă turmelor. Mai rămînea în picioare doar moara. Iar orăşenii din 
Bacău, în mai mare număr moldoveni ( = ortodocşi) decît catolici, alergau 
de pretutindeni încoace, cete, cete cu mici daruri de mere, ouă, pîine, ovăz, 
ca la un spectacol şi un lucru nou de văzut. 

22. Iar acel Kotnarski, secretarul sau scribul domnului pentru limba 
latină şi cea polonă, îndată după plecarea noastră de la Iaşi, dă de veste 
prin viu grai şi prin scrisori deschise 49 orăşenilor cotnăreni şi băcăoani şi 
ţării întregi şi îndeosebi preoţilor şi diaconilor daţi în grija noastră, şi mai 
ales parohului ungur al bisericii de Bacău, păzitorul foarte grijuliu al albi¬ 
nelor şi al prisăcilor sale, cum că noi nu sîntem arhiepiscop, şi nici nu ne 
bucurăm de vreo prerogativă episcopală, ci sîntem un <simplu> călugăr 
dintre acei misionari cu purtări scandaloase, pentru ca să abată aproape 
tot clerul şi poporul de la ascultarea datorată episcopului legiuit al ţării; 
şi astfel ne-a făcut odioşi, suspecţi şi vrednici de repulsia tuturor celor ce 
auzeau acestea, nu numai din Moldova ci şi din Polonia, Transilvania, Ţara 
Românească şi chiar din Turcia, şi ne-a ponegrit, ne-a ştirbit cu viclenie 
cinstea, ne-a micşorat autoritatea şi ne-a contestat jurisdicţia. 

23. Nu era, prea sfinte părinte şi voi eminenţi cardinali, cine să ia 
parte la încercările noastre, sau să ne ţină partea, cînd tuturor atunci noi 
le păream suspecţi şi scandaloşi şi asemenea unor hoţi... Ne temeam în 
fiecare ceas şi clipă că zboară încoace străjerii domnului, ca să ne şi scoata 
din casă şi să ne alunge din toată ţara. Totuşi, pentru ca să dovedim con¬ 
cret că noi nu sîntem din turma acelora care răpesc bunurile episcopale, 
am cumpărat două case vecine cu pămîntul bisericii şi lipite de proprietatea 
reşedinţei arhiepiscopale şi a noastră, case în care locuiau persoane tică- 


47 Vdac hi cam. 

48 Quadrantem. 

49 Volan ti bus literis . 

loase 50 şi pentru ca să ne îngrijim atît de cinstea noastră, cît şi de autorita¬ 
tea religiei creştine, am socotit că acele case trebuie dărîmate, iar terenul 
trebuie alipit proprietăţii bisericii. Şi cum nu aveam bani, am primit un 
împrumut de la domnul numit Iacob Celebi, locuind la Iaşi. [Această faptă 
a inspirat încredere catolicilor . .. totuşi pînă ce domnul nu a primit breva 
pontificală şi nu i-a fost înfăţişată de către Bandini scrisoarea lui Zamoyski, 
autoritatea şi jurisdicţia lui Bandini au rămas zădărnicite şi <ca şi> în¬ 
gropate]. 51 // 

24. [Bănuiala contra lui Bandini era sporită şi de lipsa paliului fără de P* 190 
care nu putea îndeplini unele slujbe însemnate, cum ar fi hirotonirea sau sfin¬ 
ţirea mirului şi satisface pe cei ce veneau de departe la el şi trebuiau să plece 
aşa cum au venit. 

25^. [Pasaj retoric şi grandilocvent în stilul lui Parcevic, subliniind me¬ 
ritul rămînerii neclintite pe loc în ciuda lucrăturilor lui Kotnarski. Acesta 
a îndrăznit să spună făţiş despre eminentisimii domni cardinali că îşi bat 
joc şi prind muştele din aer 52 — şi citează ca martori pe vicarul Ioan Lyllus 
şi pe diaconii din Neamţ şi Cotnari.] 

26. [Sînt analizate motivele comportării lui Kotnarski. 

a) El îşi dorea episcopia pentru sine. b) El vrea să păstreze pe seama 
sa moşia Trebeş, care a fost totuşi restituită de domn la cererea lui Baksic, 
penultimul vizitator al Moldovei, c) El declară nulă vizitaţia acestuia fă¬ 
cută fără asentimentul lui Zamoyski, precum şi toate cele făcute în Mol¬ 
dova.] Iar al treilea motiv şi poate cel mai solid, este că doreşte să-i facă 
rost parohului de Bacău, de episcopia de Bacău prin dania regelui Poloniei 
la mijlocirea domnului Moldovei. 

27. [Este trimisă de Bandini prin ţară înştiinţarea despre vizitaţia sa. p. 192 
Urmează textul circularei sale.] 


50 Se observă o mare analogie cu pasajul corespunzător al descrierii casei parohiale de 
la Iaşi. 

51 Urmează textele acestor două scrisori. 

52 Clişeu folosit de Parcevid în mai multe împrejurări. 

VIZITAŢIA MOLDOVEI 


1. în anul domnului 1646, în ziua de 19 oc¬ 
tombrie, cu cea mai mare greutate şi nepriinţă a drumului din cauza lipsei 
banilor de drum şi a inundaţiei continue a ploilor ne-am grăbit din Bacău 
spre Iaşi, ca mergînd de acolo la Huşi, să ne începem mai întîi vizitaţia. 
Am chemat deci la noi pe R. P. Fratele Simon Dalmatul, minorit conventual, 
misionar apostolic şi parohul nostru de la Baia ca venind cu căruţa 53 şi caii 
săi, să binevoiască să ne ajute în nevoia noastră, măcar pînă la Iaşi, întrucît 
noi în afară de unicul nostru cal nu aveam un altul, căci secretarul nostru 
plecase cu el în Polonia. Reverendul P. Fratele Simon a ascultat îndată de 
porunca noastră şi a venit cînd l-am chemat. Cu aceştia şi cu două slugi, pre¬ 
cum şi cu domnul Ioan Zlatonic, ragusanul care cu o zi mai înainte, grăbin- 
du-se din porunca cerească din Ţara Românească 54 spre Iaşi, şi ajungînd la 


53 Curriculo . 

54 E Valachia . 

Bacău a venit la noi să ceară găzduire, ne-am continuat drumul călăuzit de 
Dumnezeu fără nici un ban de drum în pungă, în afară de cei 15 taleri cu 
leu pe care ni-i trimisese drept viatic în chip de ajutor ( eleemosyna) reveren- 
disimul domn George Grosul, sas din Baia şi parohul nostru la Cotnari, Am 
pornit la drum spre a vizita cu această sumă de bani toată ţara. // 

2. în prima zi de călătorie, vai! caii părintelui Simon cad de oboseală 
pe drum înainte de a fi ajuns la Roman, aflat la o depărtare de 6 mile de 
Bacău, astfel că în acea zi abia am putut ajunge la Roman în puterea 
nopţii, şi din Roman fiecare din noi se vedea silit în ziua următoare sa se 
întoarcă iarăşi acasă. Şi iată că în aceeaşi seară cînd vorbeam în locul 
nostru de găzduire despre reîntoarcere şi ne plîngeam de greutatea drumu¬ 
lui... Dumnezeu cel sfînt a voit să schimbe jalea în bucurie ... Ploile în¬ 
cetează îndată, cerul se înseninează, apar stele strălucitoare şi lumina se 
revarsă de pretutindeni. Iar acel Ioan Ragusanul gîndind cu îngrijorare la 
calamităţile noastre şi la sărăcia aceea, nemaipomenită la un arhiepiscop, şi 
observînd toate cu luare aminte, a fost mişcat şi în cele din urmă s-a oferit 
pe sine şi ne-a oferit cu generozitate calul său, pentru cinstea scaunului 
apostolic, şi pentru nevoia noastră, şi a inspectat împreună cu noi toată tara 
pînă la terminarea vizitaţiei. 

3. în ziua următoare am înhămat la car calul nostru şi pe acela al 
amintitului Ioan ragusanul şi ne-am grăbit spre Iaşi. Iar părintele Simon 
(astfel vrînd cerul), din cauza sărbătorii apropiate a Tuturor Sfinţilor, pre¬ 
cum şi a istovirii cailor, a plecat trist de la Roman la parohia sa de la Baia, 
şi reîntorcîndu-se acolo a expus adevărat şi sincer catolicilor de la Baia, 
enoriaşii săi, încercările noastre şi le-a vorbit cu căldură de sărăcia noastră. 
Aceştia îndemnaţi de dragoste de aproape şi de bunătate, ne-au dăruit din 
proprietatea bisericii lor, jumătate vas de vin, pe care l-au vîndut pe 15 
taleri cu leu. Reverendul părinte Simon a trimis aceşti bani printr-un om 
al său venit la Iaşi ca să ni-i dea .. . Ajutaţi în chip minunat de Dumnezeu, 
am cumpărat acolo calul al doilea. 

4. în ziua de 23 octombrie am ajuns la Iaşi, capitala Moldovei, în 
condiţii destul de bune, ţinînd seama de sărăcia noastră. Aici negăsindu-1 
pe reverendul Paul Beke, ungurul din Societatea lui Isus, viitorul ctitor (după 
cum se speră şi se crede) al colegiului sau gimnaziului de la Iaşi — de care 
să ne folosim în îndeplinirea vizitaţiei, în predicile ce trebuie ţinute, în 
cazurile de conştiinţă şi în problemele ce trebuie rezolvate, în pricinile ce tre^ 
buie hotărîte cît şi în drumul nostru drept călăuză şi magistru 55 şi de ase¬ 
menea drept tălmaci pentru limba ungurească precum şi în locurile tătăreşti 


55 Joc de cuvinte: Ductore, Doctore . 

Şi depărtate, sau pătrunse de rătăcirea schismatică, unde mai înainte înflo¬ 
rea credinţa catolică <luîndu-l> drept tovarăş 56 al vizitaţiei, cum am şi 
făcut, mai ales acolo unde nu putusem să ajungem personal din cauza pri¬ 
mejdiilor ce se puteau ivi — a trebuit să aşteptăm acolo aşadar sosirea re- 
p. 196 verendului părinte Paul Beke timp de opt zile. //. Acesta în seara ultimei 
zile din octombrie a sosit în grabă la Iaşi şi a început să se pregătească de 
drum spre a fi gata la cel mai mic semn al nostru. în sfîrşit în ziua de 1 no¬ 
iembrie în marea sărbătoare a tuturor sfinţilor, după ce am ascultat mai 
întîi liturghia din zori, am plecat la Huşi cu Paul Beke şi am petrecut 
noaptea aceea în tăcerea nesfîrşită sub cerul liber. în ziua următoare, care 
a fost în 2 noiembrie către seară am ajuns la Huşi, care este la o depărtare 
de Iaşi de zece mile ungureşti. 


TÎRGUL NEAMŢ 

p. 240 în ziua de 15 decembrie plecînd din Săbăoani adică din miază-zi spre 
miază-noapte, cotind drumul spre apus, am ajuns în mersul grăbit al cailor 
după asfinţitul soarelui la <Tîrgul> Neamţ. Este situat lîngă un torent 
care curge dinspre miază-zi şi de la care îşi ia şi numele. Spre miază-noapte 
un deal ( mons ) înalt lipit de orăşel îl domină, în spre cea de răsărit este 
loc şes, spre apus, cale de o milă ungurească vezi ba loc şes, ba dealuri mă¬ 
noase, după care încep munţii ( alpes) care ţin pînă în Transilvania, şi care 
pot fi trecuţi în trei zile, nu pe un drum de care, ci pe o potecă de urmat 
cu piciorul sau călare. Printre aceşti munţi s-ar găsi foarte multe minereuri 
de aur, argint, cupru, fier şi plumb, dar din cauza tiraniei turceşti nimeni 
nu îndrăzneşte să încerce ceva în privinţa lor. 

2. Acest orăşel era odinioară locuit doar de saşi care se bucurau de 
mare vază, atît ca autoritate, cît şi ca bani. Ei amintesc că în vremea aceea 
erau în floare cinci biserici catolice. Noi am văzut doar una bine lucrată 
din lemn pe o temelie de piatră în locul în care fusese mai înainte o ca¬ 
pelă cu hramul înălţării sfintei Cruci, aceasta năruindu-se, o matroană să¬ 
soaică, Sofia, a construit în acelaşi cimitir o biserică nouă şi mai mare, cu 
hramul sfîntului Nicolae, care a fost terminată de tot în anul 1629. 

3. La o jumătate de stadiu de la această biserică spre apus apar ruinele 
unei biserici de zid se şi poate recunoaşte însuşi altarul cel mare... [Ur¬ 
mează povestirea unei minuni întîmplate cu vreo 60 de ani în urmă . ..] 


56 Adaos cu altfel de cerneală: pro sociis. 

CETATEA NEAMŢ 


8. Spre apus de acest orăşel este o mănăstire înălţată pe culmea mun¬ 
telui, care arată mai degrabă a cetate decît a mănăstire, zidul spre răsărit 
este dublu, cel din afară are 80 de picioare înălţime, cel dinăuntru, 50. Are 
o lăţime, în multe locuri de 15 picioare. Poarta din afară, suspendată se 
ridică odată cu podul mobil la o înălţime de 50 de picioare de la pămînt: 
podul Jntors într-o parte are 80 de paşi în lungime şi 12 în lăţime,* el se 
sprijină pe nişte stîlpi de piatră înalţi de 50 de picioare. înăuntrul zidului 
al doilea este capela sfîntului Nicolae ridicata cu mare meşteşug, îmbrăcată 
în icoanele strălucind de aur ale Domnului Hristos şi a Maicii Sale, ale sfin¬ 
ţilor apostoli şi ai părinţilor greci ( = ortodocşi). înăuntru stau monahi de 
naţiune ruteană. Are patru metereze, păzitorii porţilor sînt pedestraşi de ai 
principelui. Ai zice cu mai multă dreptate ca este o cetate decît o mă¬ 
năstire. 

9. în acest orăşel sînt trei biserici de lemn ale schismaticilor ( = orto¬ 
docşilor). Sînt la un loc mai bine de 400 de suflete. Pentru cei ce merg pe 
aici în Transilvania li se înfăţişează după patru mile ungureşti între cul¬ 
mile munţilor vestita vale Hangu , adică Ecou pe care rîul Bistriţa prăvă- 
lindu-se pe pietre şi pe stînci o face să răsune de murmurul său, şi unde 
glasul cîntecului revine repetat de 9 ori. în această vale atît de desfătătoare 
şi atît de depărtată de forfoteala oamenilor sînt două prea vestite mănăstiri 
bazilitane. Iar în peşterile rîpelor şi în ascunzişurile cavernelor, care se 
află în mare număr pe aici prin tot locul, trăiesc locuitorii lor (= sihaştrii), 
semănînd mai mult a fiare: istoviţi de slăbiciune, impovăraţi de ani, cu pă¬ 
rul zbîrlit, înarmaţi cu rozariu, cu gîndul doar la cer şi dispreţuindu-se pe 
sine. 


BAIA 

1. în ziua de 17 decembrie am sosit la Baia, care e la o depărtare de 
patru mile ungureşti de <Tîrgul> Neamţ. Acest orăşel a fost locuit odi¬ 
nioară de saşi, şi avea mai bine de 1 000 de case, şi mai bine de 6 000 de 
oameni; acum abia mai sînt 40 de case şi în ele 250 de suflete cu copii 
<cu tot>. Locul este vesel pe un şes pe malul rîului Moldova, care curge 
de la apus. Dincolo de acesta, la vreo două stadii încep dealurile şi munţii 
pînă în Transilvania, ce ţin cale de trei zile. Spre miază-noapte şi spre 
miază-zi se întind cîmpiile cele mai deschise, spre răsărit dealurile cele mai 
fermecătoare şi bogate. Viţa nu se cultivă în acest ţinut din cauza vîntului 
foarte rece care suflă din munţii Transilvaniei. Iar ogoarele din jurul oraşu- 

lui nu sînt atît de mănoase cum sînt de rodnice ogorul şi cîmpia pe dealu¬ 
rile aflate la două stadii depărtare. 

2. Totuşi este un mare belşug de vin şi de pîine, ce se vînd pe un 
preţ foarte ieftin; cele mai multe vii se cultivă pe dealul Cotnarilor, la o 
depărtare de 6 mile ungureşti de Baia. însă cantitatea cea mare de vin se 
aduce din părţile Moldovei meridionale. Aici cresc tot felul de fructe, în 
afară de cele ale Italiei. Torentele sînt vecine şi Moldova abundă în peşti 
mici. De aici trebuie să fie duşi foarte des peştii cei mai aleşi la Iaşi, cale 
de două zile, chiar la principe; nici chiar în Italia, partea cea mai vestită 
a lumii, nu am văzut peşti atît de frumoşi şi nici „funduli" de soiurile 
acestea. 


[Pietrele de mormînt ale călugărilor franciscani de la Baia] 

p. 245 9. [Este redată inscripţia pentru părintele Ambrosius]. Cuvintele de pe 

marginea lespedei înconjură această reprezentare: Este sculptat părintele 
Ambrosiu în rasă franciscană, cu mîna dreaptă ţine în sus crucea, cu a stîngă 
cărţulia regulei <sale> monahale prin care pogorenii atestau că el a trăit 
ca iubitor al crucii şi păzitor al regulei ordinului sau. 

10. După un părinte atît de evlavios a urmat părintele Petru Concu- 
binariul, care neputînd să-şi ţină nevasta în urma reformei predecesorului 
său, s-a prefăcut că a alungat-o de la el, însă a trimis-o deocamdată în 
Transilvania, unde se ducea des la ea sub felurite cuvinte. Dar cînd au 
băgat de seamă poporenii din Baia, l-au silit să plece de tot. .. Au urmat 
mai mulţi părinţi vrednici de toată lauda. în sfîrşit a urmat polonul con- 
ventual Sigismund franciscanul despre care poporenii din Baia ziceau: „O, 
de n-ar fi apărut niciodată la Baia!" Abia cu forţa a fost dat afară din 
cauza purtării sale scandaloase. 

în vremea aceea a sosit părintele Cristofor, din tagma sfîntului Francisc 
care adunîndu-şi ceva bani, cînd a murit la Baia în 1634, poporenii i-au pus 
această inscripţie. Sub această piatra Zace R. P . fratele Cristofor Delovics 
al ordinului minoriţilor conventuali ai Sf. Francisc ... 
p. 246 11- Moartea acestui părinte a fost urmată de o tragedie jalnică. Acest 

părinte, după cum i-a mers vestea a avut un tezaur al cărui loc nu a vrut 
să-l arate // nici chiar la moarte. După ce a murit, au căutat fiii* bisericii 
şi au găsit 82 de lei imperiali. Aflînd despre descoperirea tezaurului, bătrîna 
bucătăreasă a defunctului părinte, a dat de ştire părintelui Sigismund po¬ 
lonul, care se afla atunci în trecere prin Baia, şi el şi-a cerut partea din 
banii descoperiţi, iar „edilii" i-au răspuns că aceşti bani nu le aparţin lor. 


* Epitropii. 

ci sînt pentru nevoile bisericii. înfuriat, părintele Sigismund s-a grăbit să 
meargă la principe şi i-a acuzat pe fiii bisericii din Baia că ar fi găsit 80 000 
de imperiali, împreună cu o cruce mare de aur împodobită cu mărgăritare 
mari. Principele porunceşte să Jie aduşi îndată fiii bisericii împreună cu 
catolicii mai de ^seamă şi ordonă să i se aducă acei 80 000 de imperiali sau 
scuzi. Aceia tăgăduiesc că ar fi văzut o asemenea sumă de bani şi măr¬ 
turisesc sincer că nu au fost mai mult de 82 de lei, şi că ei nu şi-i i-au 
păstrat pentru sine ci pentru biserică. 

12. Principele porunceşte ca acei nevinovaţi să fie căzniţi cu caznele 
cele mai grozave: sa fie pîrliţi cu facle, să fie traşi pe banca de tortură, să 
li se dezarticuleze mădularele, şi nu a lăsat nimic neîncercat pentru a se 
face stăpîn pe un asemenea tezaur. Iar aceia nu încetau să se jure şi să se 
declare^ gata să sufere cele mai grozave osînde dacă s-ar găsi ceva peste 
cele arătate. între timp au fost raportate toate acestea, principelui înţelept 
care auzindu-le, a poruncit să fie chemat părintele Sigismund, pentru ca să 
descopere adevărul, şi l-a întrebat dacă a văzut crucea mare de aur a 
răposatului părinte? El a răspuns că a văzut-o. Atunci principele i-a arătat 
acea cruce abia mai mare de degetul mijlociu, şi de argint poleit şi i-a zis: 
„Asta este? ff Acela nici n-a îndrăznit şi nici nu a putut să tăgăduiască, ci 
vrînd, nevrînd a zis că da. Auzind acestea principele, cuprins de ruşine 
că fusese atît de încrezător, şi că la ponegrirea unui călugăr vagabond, 
poruncise să fie chinuiţi atît de crunt bieţii orăşeni, a dat ordin aşadar ca 
ei să fie sloboziţi: însă unul în grozăvia chinurilor şi-a pierdut aproape de 
tot vederea, şi pînă acum abia vede (coecutit... orbatus oculis!!)... lipsit 
de lumina <limpede> a ochilor. 


IAŞI 

Iaşi, pe ungureşte Xasvasar, pe româneşte Iaşi, pe latineşte Iassium sau 
Iassi, numit astfel, zice-se, după un păstor cu acest nume, care îşi păştea 
boii altădată în acest loc, în care după aceea a fost ridicat palatul prin¬ 
cipilor. Acest oraş este acum capitala întregii ţări, situată în chiar mijlocul 
Moldovei, acolo unde se aduc mărfurile cele mai felurite din Turcia, din 
ţara Tătarilor şi din Moscovia, şi de unde se răspîndesc articolele turceşti 
de vînzare în Polonia, Ungaria şi Transilvania. Este aşezat pe două dea¬ 
luri foarte întinse, între care este o vale. Are 15 000 (!) de case. Bisericile 
socotite împreună sînt 60, mănăstirile din oraş şi împrejurimi sînt 11. Mă¬ 
năstirea cea nouă <Trei Ierarhi> a fost clădită acum mai bine de 6 ani 
de către principele de faţă, Vasile, din piatră tăiată şi lucrată cu cizeluri 
şi e împodobită cu marmură neagră incrustată per modum coronidis (în 
felul unui ornament de carte), şi e înconjurată de un zid ca de cetate, cu 

un turn mare pătrat ce se ridică la intrare, pe care se află un ceasornic 
şi în care sînt clopotele. A ridicat şi şcoli în acest claustru, care au ars — 
nu e anul — în duminica septuagesimei, după cum în anul acesta 1647 
au ars de asemeni alte şcoli în alt loc în duminica sexagesimei din anul în 
curs, <dar> zidurile lor sub puternica lor boltă au rămas întregi. 

Locuitorii, în marea lor majoritate sînt români, apoi unguri, armeni, 
greci, bulgari, albanezi, turci, tătari, poloni, ruteni, saşi, moscoviţi şi unii 
italieni. Cei ce plătesc bir sînt în număr de 28 000, în afară de baroni [marii 
boieri] şi de suita acestora (eorum Aulicos) şi în afară de nobilime, „liber¬ 
tini" şi soldaţi primind leafă de la principe, care sînt în număr de 20 000. 
p. 258 Ce fel şi cît de mare este curtea principelui vom arăta într-un loc // mai 
potrivit. Oraşul are dinspre miazănoapte vii plantate pe acelaji deal pe 
care este aşezat el însuşi. între vii sînt două mănăstiri. Spre răsărit se află 
în parte dealuri foarte bune pentru semănatul bucatelor, în parte o vale 
foarte lată pe care o udă rîuleţul Bahlui. Dinspre miază-zi, după vajea din¬ 
tre ele este un deal cu vii şi cu sate, sub care se văd două mănăstiri în 
faţa oraşului. Dinspre apus este un lac chiar alături de dealul oraşului. 
Acest lac a fost făcut prin închiderea Bahluiului între cele două dealuri 
printr-un zăgaz foarte puternic. Dincolo de lac este un deal înalt pe care 
se află mănăstirea numită Galata; în jurul mănăstirii sînt pe deal cîmpii 
larg deschise, şi dincolo de cîmpie sînt păduri şi vii ce nu sînt prea de¬ 
parte. Mai jos de mănăstire este o fîntînă ţîşnitoare şi un sat. 

3. în partea de miază-zi a oraşului, în marginea dealului deasupra 
lacului este palatul principelui, care are numai spre răsărit un zid slab, 
neîntărit cu tunuri şi nici cu metereze, şi neprevăzut cu şanţ şi val, iar 
în părţile celelalte opune drept zid pari înfipţi în pămînt. în ceea ce pri¬ 
veşte aparenţa sa exterioară palatul nu arată aşa strălucit, însă ^pereţii 
dinăuntru, îmbrăcaţi în covoare, tapiserii, draperii de mătase strălucind 
de aur şi de argint, înfăţişează o maiestate oarecum regească a acestui prin¬ 
cipe. Scaunele acoperite cu o pînză foarte fină de in, sînt împodobite cu 
ţinte de aur şi de argint. Construcţia palatului nu este toată de piatră şi 
nici toată de lemn. Căci turcii nu îngăduie să fie construite în întregime 
din piatră decît doar mănăstirile. 

4. De departe oraşul se arată celor ce-1 privesc ca o nouă Romă, 
deoarece turlele, bisericile şi mănăstirile oferă ochilor oarecare măreţie, iar 
dacă intră cineva, nu află înăuntru decît colibe şi cocioabe, şi nici chiar 
marii boieri foarte bogaţi nu au case măreţe, şi nu le construiesc decît cu 
pereţii din lemn acoperit cu lut [= din vălătuci]. E drept că în anul 
acesta, 1647, unii mari boieri au de gînd să înalţe case de piatră, întrucît 
din cauza deselor incendii nu există nici o siguranţă în construcţiile de lemn. 
în anul trecut s-a pornit focul de 46 de ori, iar în cele patru luni din 

anul acesta de 15 ori, cu care prilej s-au prefăcut în fum multe biserici 
schismatice şi curţi ( aulae) boiereşti. 

5. Şcolile românilor, rutenilor, grecilor, şi armenilor, socotite la un 

loc sînt 20 în acest oraş, însă dacă aduni împreună numărul învăţăceilor, 
abia dacă sînt cu toţii 200. Principele Vasile s-a sîrguit mult şi a făcut 

foarte mare cheltuială ca să aducă studiile latine în Moldova, însă toate 

încercările au fost zadarnice. în sfîrşit în anul 1647 a desemnat şi a dăruit 
Societăţii lui Isus un loc foarte bun şi foarte potrivit ca locaş al studiilor 
(pro Uter ar nm emporio) şi a făgăduit că va clădi şcoli şi case pentru 

<aceşti> părinţi. însă despre aceasta vom vorbi în altă parte mai pe larg. 

6. Populaţia catolică din acest oraş este ungară, la început a numărat 

mai bine de 1000 de suflete, acuma împreună cu cei mici ajunge la nu¬ 
mărul de 300, dintre care o parte locuieşte în viile din afara oraşului şi 

obişnuia să vină la biserică foarte rar, şi numai // în zilele de sărbătoare. 
Sînt şi cîţiva ostaşi, care însă fiind străini, nu sînt pomeniţi în lista popu¬ 
laţiei (catalogum popnli), îndeosebi 130 <din ei> molipsiţi de boala cal¬ 

vină, care au venit în slujba principelui de vreun an, şi care au şi început 
să vină la predici. Mulţi dintre catolici au trecut la schismatici <ceva 
mai înainte>, din cauza scandalelor şi a lipsei predicilor. [Urmează o lungă 
digresiune despre biserica şi casa „parohială" a catolicilor din Iaşi, cu în¬ 
tregul istoric nicidecum imparţial al conflictului dintre conventuali şi iezuiţi 
şi al „tumultului" din biserică, din anul 1645]. 

[ÎNSEMNĂRI DESPRE LUCRURILE 
DIN MOLDOVA] 1 


Despre portul moldovenilor 

Hainele le poartă atîrnînd pînă la călcîie, 
după obiceiul turcilor şi chiar al altor naţiuni orientale. Se folosesc mai 
ales de veşminte de mătase, şi deşi mulţi abia au pîine cu care să-şi poto¬ 
lească stomacul lătrînd <de foame>, pe dinafară însă // ei păşesc, în 
ceea ce priveşte îmbrăcămintea, măreţi ca nişte mici baroni. Ei strălucesc 
de bumbi de argint şi de aur la piept şi la braţe. Haina de deasupra sau 
„toga" cu mîneci lungi este îndeobşte purtată. Căptuşeli din blană de sa¬ 
mur sînt destul de mult folosite de nobili şi chiar de cei mai mulţi negustori. 
Femeile şi fetele poartă o haină de deasupra asemănătoare, în afară doar 
de mînecile lungi. Femeile nobile şi fetele poartă inele, colane, brăţări de 
nestemate şi de mărgăritare de mare preţ, iar bărbaţii <doar> inele. 

1 Din „Annotattones Moldavtcarum rerum" au fost redate aici părţile mai importante. 
Numerotarea notelor pentru aceasta porţiune începe de la 1. Paginaţia din Codex este redată 
marginal. 

Despre arme 

Ei poartă arcuri cu tolbe de săgeţi, sabia încovoiată (iataganul) sau 
„framea" şi puţini din ei, spada mare cu două tăişuri. Aproape nimeni nu 
foloseşte casca, platoşa sau pieptarul; este rară şi folosirea scutului. De 
bombarde şi de puşti se folosesc obişnuit doar pedestraşii domnului. Nu se 
slujesc în luptă de lănci mari (hastas). Foarte iuţi la călărie, ei cresc cai 
nu numai rapizi, ci ducînd şi la oboseală. 

Despre obiceiurile şi firea moldovenilor 

1. Chiar dacă moldovenii nu prea au carte, ei îşi au totuşi obiceiurile 
lor: oamenii cînd se salută între ei, ca să-şi arăte respect şi dragoste, îşi 
sărută unul altuia mîna, fără deosebire de rang, de stare sau de sex. Negre¬ 
şit că stăpînii nu purced astfel cu slugile sau alţi oameni de stare mai joasă, 
ci îşi întind mîna în semn de bunăvoinţă şi de favoare spre a fi sărutată. 
Oamenii de rînd cînd vin înaintea domnului îi sărută şi picioarele şi la fel 
fac şi supuşii faţă de stăpînii lor, sau cei prinşi în vreo vină, cînd se roagă 
în genunchi de iertare, sau o dobîndesc. Şi cînd se închină cu respect 2 cuiva 
sau salută pe vreun bărbat sau vreo femeie de seamă, ei nu obişnuiesc să 
îndoaie <doar> genunchiul ci se pleacă cu tot corpul, cu capul descoperit 
şi ducînd mîna la piept. Dacă un bărbat sau o femeie de seamă intră în 
casa altuia, i se aşterne o pernă, un covor sau o pînză curată acolo unde 
se vede că se va aşeza oaspetele. Un om de rang mai mic nu se duce la 
unul de rang mai mare, ba chiar la unul aproape de o seamă cu el, fără 
un mic dar, aşa cum face supusul faţă de domn, fie că aduce un dar 
mic sau mare, nu importă atîta, numai să nu se înfăţişeze cu mîinile goale, 
spre a-şi arăta pornirea binevoitoare din suflet. 

2. Moldovenii sînt mai primitori decît muntenii şi ceilalţi români. Doar 
în părţile de margine spre Polonia, ei s-au pătruns de obiceiurile vecinilor 
lor, care nu vor să dea nimic jpe degeaba străinilor în trecere; altminteri 
călătorul poate umbla prin toata Moldova fără mijloace de drum 3 . Ei dau 
bucuroşi drumeţilor pîine, brînză, ceapă, lapte şi altele de acest fel ce se 
găsesc în casa lor. Numai doar străinul să se poarte liniştit, căci <de nu> 
capătă mai uşor pumni zdraveni şi ciomege decît mîncare. Isteţi 4 din fire, 
vioi, ei se bucură de o minte pătrunzătoare, au aplecare spre furt, sînt ostaşi 
foarte răbdători la frig şi la arşiţă, rabdă de foame şi de sete două şi 
trei zile <rămînînd> teferi 5 . Am văzut, nu o dată, bărbaţi din boierimea 


2 V enerantur. 

3 Viattco . Poate însemna şî bani de drum, şi provizii de drum. 

4 Astuti, adică isteţi, dibaci, iscusiţi. 

5 Integri. 

aleasă, aşezîndu-se lîngă fîntînă, înmuind bucăţi de pîine uscată în apa rece 
şi mîncîndu-le cu lăcomie. Cînd pleacă de aici 6 , în tabără, ei se hrănesc 
multă vreme cu mîncare puţină; dacă lipseşte pîinea, se hrănesc multă vreme 
cu lapte de iapă, dacă este la îndemînă, de lipseşte laptele, atunci folo¬ 
sesc carnea de cal. Şi nici nu se delectează cu condimente, ci de cele mai 
multe ori gătesc peştele sau carnea cu borş din tărîţe sau cu oţet. 

3. Se obişnuiesc încă de mici să îndure vremea rea, căci de mici 
copii se joacă cu picioarele goale şi doar cu o cămaşă de pînză, prin gheaţă 
şi prin zăpada înaltă, ceea ce noi, nu o dată, îmbrăcat în haină bine căptu¬ 
şită şi putînd abia răbda gerul puternic, am văzut cu uimire. Mulţi dintre 
boieri îşi expun adesea <şi ei> copiii lor micuţi ca să rabde vremea rea, 
şi dacă ei o suportă fără a scînci, măcar cîtva timp, atunci ei speră că 
acela va ajunge un <bun> ostaş. Moldovenii români 7 nu prea sînt apţi 
la negoţ, la cultivarea ogoarelor sau viilor sau la meşteşuguri, sau pentru 
oricare altă muncă; sînt născuţi pentru război şi pentru furt; în această 
privinţă nu sînt întru nimic mai prejos de tătari, iar prin repeziciunea, 
prin iuţeala şi rezistenţa cailor, ei întrec aproape toate naţiunile. Iar fap¬ 
tul că un neam atît de nobil, atît ca origine şi ca fire să plătească tribut 
turcilor, nu trebuie să ne mire, căci ei nu au nici un fel de întăritură 8 şi 
nici nu sînt în aşa mare număr încît să poată rezista în cîmp deschis la 
mulţimea de necrezut a turcilor. 


Despre curtea domnului Moldovei 

313 Umbră a curţii împăraţilor turci, dar nu rivală putînd sta alături de 
aceasta, căci are totul rînduit în acelaş fel, dar nu cu aceeaşi măreţie, alaiul 
de intrare şi ieşire a domnului este plin de atîta strălucire, încît cel care 
îl vede pe acest domn nu se poate mira îndeajuns, cînd ia seama 
la starea Moldovei, la oraşele şi satele sale nu prea dese şi la faptul că nu 
se sapă în această ţară mine de aur şi argint; domnul dă turcilor în fiece 
an o sumă imensă de bani; şi totuşi el ţine o curte atît de măreaţă încît 
pentru o descriere mai exactă ar trebui să zăbovesc mai mult. Mă voi 
mărgini să însemn cîte ceva în legătură cu ea. Şi pentru ca să poată fi 
înfăţişată mai bine, voi arăta mai întîi dregătoriile marilor boieri numiţi în 
slujbe, apoi indica în puţine cuvinte pompa cu care obişnuieşte să iasă şi să 
vină, să celebreze sărbătorile şi să împlinească solemnităţile cele mai în¬ 
semnate. 


6 Hinc. 

7 Moldavi valach'u 

8 Mnnitionem . 

2. Acest voievod, de cum a obţinut domnia, şi-a pus dregători după 
datina predecesorilor săi şi aceştia se numesc astfel în limba românească: 
Hatmanul , generalul întregii ţări, care este singur <în această slujbă>. El e 
comandant peste toţi ostaşii şi poartă grija lor. Logofătul sau cancelarul, 
în această slujbă sînt trei: Primul, al doilea şi al treilea logofăt. Vornic 
sau jude al ţării Moldovei, sînt doi: primul în fruntea Moldovei [= Ţării] 
de Jos, al doilea al celei de Sus. Vistierul sau Cămăraşul 9 ; şi în această 
slujbă sînt trei: primul, al doilea şi al treilea. Uricarul™ sau Păstrătorul 
care veghează asupra veşmintelor <domneşti> şi a altor lucruri privind 
fastul domnului. Cămăraşul , adică tezaurarul, şi aceştia sînt trei. Pahar¬ 
nicul sau Cuparul, de asemenea sînt trei; Spătarul , adică purtătorul spadei, 
sînt tot atîţia. Postelnicul , prefectul curţii sînt patru // Sulgerul 11 aceştia 
sînt în număr de trei, şi ei se îngrijesc de carnea pentru bucătăria domnului 
şi pentru cei cu tainuri 12 . Stolnicul se bucură de acelaşi număr. Este mai 
mare peste bucătăria şi masa domnului. Jitnicerul 13 administrator al dij¬ 
melor. în această slujbă 14 sînt doi. Pisarul este secretarul pentru limba 
românească, al doilea <pisar> pentru cea grecească, al treilea pentru cea 
turcească, al patrulea pentru cea tătărească, al cincilea pentru cea latină 
şi polonă, al şaselea pentru cea ungurească. Comisul sau prefectul „aga- 
zonilor* 15 şi al grajdului. Sînt trei de aceştia. Pitarul sau cel care are grijă 
de brutărie şi de pîine. Pivnicerul , mai mare peste chelari. Este singur. 
Armaşul sau Mai marele peste închisori. Sînt patru cei ce îndeplinesc această 
slujbă şi care veghează să nu se făptuiască vreun furt sau vreo silnicie, 
şi care arestează pe vinovaţi. Vătaful™ sau Mai marele peste „Lictori ff 
numiţi aprod sau aprozi, şi care sînt la îndemînă totdeauna în număr de 
cel puţin 200 şi sînt cît se poate de pregătiţi a porni în orice expediţie 
sau misiune. Uşierul sau Mai marele peste străjile de la porţile domnului, 
sînt trei şi în această slujbă. 

3. Toţi aceşti boieri şi nobili de rang mai înalt, splendid îmbrăcaţi 
şi cu o suită aleasă sînt prezenţi la curtea domnului pentru ca de cîte 
ori ar fi nevoie de concursul unuia sau altuia, să se înfăţişeze la poruncă. 
Şi îndeobşte fiecare din ei veghează cu atîta sîrguinţă şi zel la slujba sa, 
încît să nu poată fi aflată nici o lipsă sau greşeală în vreo privinţă. La 
vremea prînzului cînd domnul se aşează la masă, pune să fie chemaţi pe 


9 Vistiernik seu cubicularius. Este aici, probabil, o confuzie cu cămăraşul, care dealt- 
minteri apare curînd după aceea. 

10 Urikar seu Conservator. 

11 Sugs/r (!) 

12 Praebendariis. 

13 Si Ini cer. 

14 In text: numere (!) = numere. 

15 Termen maghiar din titulatura marelui comis al coroanei ungare. 

16 Vatas. Este vătaful aprozilor. 

nume aceia pe care binevoieşte să-i reţină la masă cu el. Ceilalţi, plecînd 
capul în semn de supunere şi de zel însufleţit 17 se duc acasă şi se vor în¬ 
toarce îndată după prînz. De asemenea spre seară fiecare se retrage acasă 

la sine pentru vremea nopţii, rămînînd numai anumiţi <boieri> la poarta 
domnului. Pe ceilalţi oameni deţinînd dregătorii mai mici nu am vrut să-i 
trecem în revistă, pentru a fi mai scurt. 

4. Pe căpitani, pe comandanţii gărzii 18 , pe centurioni şi pe ceilalţi 
ofiţeri ai pedestrimii sau călărimii, nu am vrut să-i înşirăm în lista boierilor 
de la curte, pentru că sînt de alt fel şi altă seamă. în afară de centurioni, 

sînt totdeauna gata la poruncă zece căpitani, care împreună cu trupa lor 

fac de strajă în apropierea palatului domnesc. Iar palatul însuşi nu este 
înconjurat de ziduri, ci de garduri de lemn, <dar> este întărit de forţa, 
vigilenţa şi cumpătarea soldaţilor şi bine păzit de prudenţa deosebită a dom¬ 
nului. Poarta exterioară este păzită de 50 de puşcaşi pedeştri; dincoace 1 ^ 
de această poartă, curtea exterioară 20 a palatului este străjuită de 100 de 
ieniceri* poarta a doua de 100 de pedestraşi precum şi de puşcaşi; curtea 
interioară de 200 de puşcaşi pedeştri şi de 50 de „purtători de scuturi" 21 
iar la porţile palatului sînt rînduiţi alţi paznici 22 ; pe lîngă aceştia fac de 
strajă // la porţile domnului boieri şi nobili, „Curteni" 23 împreună cu oa¬ 
menii din suita lor şi cu slugile lor. Palatul exterior e lung de 80 de paşi 
şi lat de 30 de paşi. în acesta se adună împreună ca într-un fel de hală 
comună 24 soldaţii, nobilii, orăşenii, preoţii, tot aşa ca şi în atriul (= vestibulul) 
extrem al acestuia 25 . Al doilea palat este lung de 40 de paşi şi lat de 30. 
Aici şed episcopii, căpitanii şi marii dregători, $i acolo îşi ţine domnul, 
din cînd în cînd, ospeţele. în partea dinăuntru încep diferitele camere ale 
domnului îmbrăcate în tapiserii de fir. 

Este în acest palat o capelă lipită de atriul palatului exterior şi depăr¬ 
tată pe dinafară cu 100 de paşi de camera domnului şi cînd vine aici dom¬ 
nul ca să se închine, halebardierii ocupă atriul, iar boierii şi nobilii, în¬ 
căperile palatului prin care trece. Trei postelnici cu vergele de argint uşor 
aurite îl preced de domn; unul din spătari poartă sceptrul de o parte <a 
domnului>, celălalt sabia de partea cealaltă, al treilea urmează apoi cu 


17 Promptitudinii = arătînd că sînt gata la poruncă. 

18 Cohortium Praejectos . 

19 Intra banc portam, adică înlăuntrul spaţiului închis de poartă. 

20 Ar ea exterior . Curtea exterioară palatului era cuprinsă în spaţiul menţionat în nota 
precedentă. 

21 Scutatores . 

22 Excubitores = sentinele. 

23 KurtanL 

24 Communi hypocausto . 

25 Quemadmodum etiam in atrio ejus extimo. 

iataganul 26 . Postelnicii sînt precedaţi de uşieri sau portari. Cînd trece dom¬ 
nul, toţi plecînd foarte adînc capul şi ducîndu-şi mîinile la piept, se în¬ 
chină. Dacă domnul zăreşte atunci oameni străini 27 se mînie rau, şi nimeni 
nu îndrăzneşte să-i lase să intre, decît doar să se ascundă în vreun ungher, 
sau să aibă vreun amic printre ofiţeri. Mai este o altă biserică vecina cu 
palatul, şi cînd merge domnul acolo, 600 de pedestraşi se rînduiesc în linie 
şi prin mijlocul acelora trece el cu 50 de halebardieri şi cu toată nobilimea, 
ieşindu-i clerul înainte. Aşa purcede cînd merge şi la alte biserici sau mă¬ 
năstiri din oraş. Cînd iese afară din oraş, duce cu sine o escortă mult mai 
numeroasă. Despre aceasta va fi vorba mai departe. Acuma să ajungem la 
celebrarea solemnităţilor. 

Sărbătoarea bobotezei , cum a fost serbată în anul 1647 

1. Potrivit cu obiceiul şi datina îndeobşte urmată, în ajunul bobotezei p. 3i5 
toţi Vlădicii sau episcopii ortodocşi ai acestei ţări (care sînt în număr de 
patru împreună cu mitropolitul) se adună cu voievoaul la Iaşi la sediul mi¬ 
tropoliei, făcînd slujbă pentru el cu tămîie, aghiasmă, sărutatul crucii şi alte 
ceremonii şi urîndu-i prin cîntări o cîrmuire fericită, ani fericiţi şi un mers 
norocos al lucrurilor. Folosind acest prilej nu am voit nici noi să lipsim 

din partea noastră, ci să oferim ceva văzului şi auzului. Despre acest lucru 
ne-am sfătuit cu părintele Gasparo, care s-a arătat şi în această chestiune 
ca şi în celelalte cît se poate de potrivnic. Aşadar noi ne-am comunicat 
dorinţa noastră părinţilor Societăţii lui Isus, ce se sîrguiau în Moldova. 

Aceştia au îmbrăţişat-o cu braţele deschise, ca un lucru slujind gloriei divine 
şi au făcut totul pe placul nostru 28 după cum se va vedea din cele ce 
urmează. 

2. S-a format deci o procesiune pornind de la parohie: 12 copii îm¬ 
brăcaţi ca îngeri precedeau corul preoţilor şi de asemeni trei regi // înco- p. 316 
ronaţi 29 reprezentînd taina acestei sărbători. Doi copii cu faţa delicată pur- 


26 Framea. Pentru sensul acesta dat termenului latin vezi versiunea rezumată şî nu tot¬ 
deauna corectă făcută la Propagandă, după această parte a textului lui Bandini, publicată de 
N. Iorga în „Bul. Soc. Geogr.", sem. II, 1898, Bucureşti, 1899, p. 73, unde framea este tra¬ 
dusă prin srimitarra. 

27 Peregrinos. Bandini îşi reaminteşte aici, desigur, de supărarea domnului din ajunul 
Bobotezei, din anul 1645. Vezi Codex , Enarratio. 

2H în realitate, pare mult mai probabil că iniţiativa aparţinea iezuiţilor, care au reuşit, 
în mod abil, să-i sugereze această dorinţă lui Bandini, ca venind de la el. Este o prea mare 
potrivire între descrierea aici a acestui program de manifestări încredinţate copiilor şî reco¬ 
mandările lui Kotnarski făcute lui Beke în 1644 (vezi relaţia acestuia), pentru a nu trage 
această concluzie. 

29 La catolici, sărbătoarea Bobotezei se mai numeşte şi Ziua Regilor, adică a închinării 
celor trei magi sau regi de la răsărit. 

tau soarele şi luna tăiate din lemn în felul acesta. Soarele în veşmînt de 
aur îşi răspîndea razele strălucitoare şi era aplicat pe faţa copilului în aşa 
fel ca să apară fruntea şi obrazul îmbujorat şi ca el sa poată saluta nestin¬ 
gherit pe cfomn. Tot astfel şi faţa plina a lunii de argint strălucea împodo¬ 
bită de nori diafani în chip de coroană, în aşa fel ca fruntea şi faţa copi¬ 
lului să imite arta pictorului şi să bucure ochii domnului şi ai boierilor, 
iar glasul salutării cînd răsună să trezească admiraţie în sufletele tuturor. 
Doi copii stînd înaintea tronului domnului şi în văzul boierilor, ţineau scu¬ 
turi cu stema domnului şi cu cea a ţării. Soarele şi Luna, ca slujitori ai 
fericitei Fecioare, ţineau chipul ei. Soarele se mişca spre răsărit şi luna spre 
apus cu o mişcare tremurată. Fecioara născătoare de Dumnezeu înfăţişa 
magilor spre adorare pe copilul Iisus, deasupra reprezentării căruia se în- 
vîrtea o stea strălucitoare în mers circular. 

3. în timp ce ne apropiam, domnul s-a ridicat de pe tron şi-a desco¬ 
perit capul şi stînd în picioare a aşteptat binecuvîntarea noastră, rugăciu¬ 
nea, stropirea cu aghiasmă şi a sărutat crucea. După săvîrşirea acestora, 
trebuia ca unul din părinţii Societăţii să salute pe domn în numele nostru 
episcopal şi să-i ureze ani fericiţi. Această însărcinare i-am oferit-o mai 
întîi părintelui Gasparo ca să o îndeplinească în numele nostru, iar el 
voia să o facă în numele său. Noi am spus că autoritatea episcopală este 
cea precumpănitoare. El după o lungă discuţie s-a prefăcut ca cedează în- 
tîietatea episcopului, iar în faţa domnului, a boierilor, episcopilor şi arhi¬ 
mandriţilor a voit să tulbure tot rostul pentru ca arhiepiscopul şi părinţii 
Societăţii să plece ruşinaţi. Nici nu am terminat pe de-a întregul formula 
binecuvîntării şi părintele Gasparo s-a şi repezit cu glas zgomotos să-l com¬ 
pare pe domn cu Solomon şi să ţeasă o cuvîntare lungă, fără cap, nici 
coadă, spre sila tuturor. Părintele Societăţii era pregătit ca să vorbească 
cel din urmă, însă autoritatea episcopului cerea locul întîi: în anul prece¬ 
dent, 1646, [Gasparo] făcuse la fel, însă el vrea întotdeauna să pară ino¬ 
cent şi să fie acuzatorul Fraţilor, şi nici autoritatea episcopală, nici mo¬ 
destia răbdătoare a Părinţilor Societăţii nu sînt preţuite din cauza răstăl¬ 
măcirii acestuia. însă aici şi acum, părintele Gasparo nu a realizat ce ur¬ 
mărea, căci după încheierea cuvîntării sale, elevii instruiţi de Părinţii So¬ 
cietăţii au început astfel. 

4. După chipul născătoarei de Dumnezeu un copil de şapte ani îmbră¬ 
cat ca înger ridicat pe umăr 30 , cu faţa blîndă şi purtînd coroană cînta cu 
glas limpede pe limba moldovenească Slava lui Dumnezeu întru cei de sus . 
După care a urmat unul din Părinţii Societăţii cu o cuvîntare latinească 
şi cu o urare de anul nou, pe care a adaptat-o cu dibăcie pentru domn. Ve- 


30 Humero tenus erectus . 

nind în grabă înaintea ^domnului şi a boierilor un copil de opt ani, şi fu- 
rînd parcă din gura părintelui această formulă de salutare, a continuat-o, 
potrivindu-şi glasul şi gestul spre uimirea tuturor. După ce s-a terminat 
aceasta s-a ivit un copil de 12 ani care le-a redat pe toate pe moldove- 
neşte, cu elocvenţa, cu tonul, cu gestul cuvenit şi cu mişcarea întregului corp, 
în timp ce domnul îi zîmbea cu // faţa veselă, iar mitropolitul dimpreună 
cu vlădicii adăuga foarte adesea cu glas lămurit la acele urări: „Amin, 
amin". Alţii care au urmat i-au urat pe scurt domnului în limba latinească 
şi în cea moldovenească un an nou cu noroc. A plăcut această felicitare 
în chip de urare întregii boierimi de la curte, dar cel mai mult chiar 
domnului care nu^şi-a întors niciodată ochii de la copiii care recitau şi 
a privit totul pînă la capăt, ba zîmbind, ba încuviinţînd din cap, şi la 
urmă^ a poruncit ca să se ofere vin în cupe de aur de către boierii săi în 
slujbă, iar cînd am plecat noi, ne-a dat un mic dar în bani. Admiraţia 
pentru acest fel de sărbătorire a cuprins mai ales poporul şi l-a tras pînă 
la casa parohială. După încheierea ceremoniei salutaţiei, s-a născut o dis¬ 
cuţie între popii, călugării şi dascălii schismatici cu privire la copiii care 
au recitat. Aceia pentru a-şi ascunde ignoranţa şi a-şi lăuda înţelepciunea 
prostească şi nătîngă, le spuneau boierilor că acei copii care îl salutaseră pe 
domn în cuvîntarea latinească, erau din şcoala noastră latină, iar ceilalţi, 
care făcuseră urări în limba moldovenească ar fi ieşit din disciplina lor 
ortodoxă: însă minciuna primită în tăcere de ceilalţi a ieşit la iveală spre 
ruşinea mincinoşilor. Acestea s-au petrecut în ajun în orele de seară. 

5. Iar în sărbătoarea însăşi a bobotezei s-a celebrat solemnitatea con- 
stînd în binecuvîntarea apei în prezenţa aproape a tuturor nobililor ţării. 
La această privelişte şi la ceremoniile îndeobşte obişnuite, a venit însuşi 
domnul cu soţia, cu fiii şi cu toată curtea de boieri. El însuşi şedea pe un 
tron întors cu faţa spre răsărit, cei doi fii micuţi, unul de 7 şi altul de 
5 ani şedeau la stînga pe alt tron la zece paşi depărtare. Soţia şedea pe un 
al treilea tron la 20 de paşi de al domnului şi la zece paşi de al fiilor, ca 
să poată fi văzuţi fiii aşezaţi la mijloc. Aria 31 rezervată pentru aceste cere¬ 
monii era în afara porţii palatului într-un loc deschis şi larg cuprinzînd 
un spaţiu de formă ovală cu o lungime de 80 de paşi şi închis spre miază¬ 
noapte şi răsărit de mulţimea feţelor bisericeşti, a călugărilor şi a cîntă- 
reţifor din dreptul domnului. La dreapta domnului, spre răsărit stătea cel 
mai aproape de domn postelnicul 32 cu cei doi tovarăşi, bucurîndu-se de 
acelaşi titlul, dar de o autoritate mai mică. Chiar în spatele tronului trei 
spătari 33 ţineau, unul sceptrul strălucind de mărgăritare, al doilea iataga- 


31 In textul publicat, greşit Arca . De citit: Area . 

32 Aulae Praefectus . 

33 Ar mineri. 

nul 34 , al treilea sabia mare cu două tăişuri. După spătari erau zece suliţaşi 
( = halebardieri?) 35 şi în spatele acestora 100 de puşcaşi pedeştri. La cinci 
paşi de tron, tot la dreapta, stăteau logofătul sau marele cancelar, hatmanul, 
judele ţării şi alţi mari dregători, în ordinea cuvenită după slujbe şi dregă¬ 
torii, cu capul descoperit. în spatele acestora făceau zid 40 de suliţaşi şi 
200 de puşcaşi pedeştri. Către apus, între tronul domnului şi al doamnei 
apărea faţa semilunei reprezentată prin 100 de ieniceri 36 . 

6. Iar în jurul doamnei steteau soţiile marilor boieri îmbrăcate în mă¬ 
tase şi strălucind de colane şi brăţări. După ele erau rînduiţi 30 de suliţaşi 
pe care îi înconjurau dintr-o parte 200 de puşcaşi pedeştri. în spatele tuturor 
acestora, glorificînd tronul atît al domnului cît şi al doamnei stătea mulţi¬ 
mea ostaşilor rămaşi care ajungea la 10 000 de călăreţi, aflîndu-se atunci 
pedestriţi. Călare erau doar 150 de dragoni, stînd în spatele boierilor. în 
părţile laterale, spre răsărit şi miază-zi, locul era împodobit de icoanele 37 a 
diferiţi sfinţi. Printre acestea care erau ca nişte perdele, se ridicau domi- 
nînd restul lumii de la umăr în sus, trîmbiţaşii, toboşarii, diferiţi cîntăreţi 
din nai 38 şi muzicanţi 39 cîntînd din alte instrumente. Pe aceştia toţi îi în¬ 
cingeau 1000 de puşcaşi pedeştri. Iar gloata rămasă întrecea numărul de 
20 000 de oameni: Oriîncotro îşi plimba domnul privirile din locul său de 
la centru, primea închinarea oamenilor de orice seamă şi rang, care-şi ple¬ 
cau capul în faţa lui. Avea la haină bumbi în valoare de 100 000 de aurei. 
Doamna purta brăţări, inele şi colane strălucind de mărgăritare mari şi 
rubine, valorînd mai bine de 400 000 de aurei. Domnul care nu este prea 
înalt, ci de o statură potrivită, cu faţa oacheşă cu reflecte rumene şi aurii, 
cu sprîncenele negre, fruntea înaltă, nasul spre acvilin, buzele puţin între¬ 
deschise, mustaţa şi barba neagră, cu o expresie severă şi o căutătură încă 
mai severă a ochilor, se înfăţişa cu o maiestate împărătească. Doamna cu 
faţa rumenă mergînd spre auriu, era asemenea unei împărătese însufleţită 
de îndurare şi bunătate, de o statură potrivită, era vrednică de domn şi 
cu o milostivire la care nu a apelat nimeni vreodată în zadar. 

7. Pe aria rezervată ceremoniei era o masă 40 cu un basin de argint 

34 Framea . Termen avînd mai multe sensuri, de pildă, şi lande, şi sabie... etc. De notat 
că într-o versiune italiană, mai succintă redînd parţial porţiunea finală a Codicelui Iui Ban- 
dini şi editată de N. Iorga în ,,BuI. Soc. Geogr.“, sem. II, 1898 Ia p. 73, aflăm traducerea 
acestui termen ba prin landa, ba prin scimitarra. 

36 Sugestie valabilă şi pentru apariţia ulterioară a termenului. 

36 Lunata centum lanicerorum facies erat. 

37 Sanctorum imagines. Ar putea fi vorba şi de prapuri. 

38 Fistulatores (termen mai general, putînd însenina şi cîntăreţi din fluier). 

39 Lyricines. Cum nu poate fi vorba de liră, trebuie înţeles termenul ca avînd un sens 
general. 

40 Reprezentînd altarul. Bandini îi zice masa ceremonială, căci pentru catolici altarul 
trebuie să aibă îngropată Ia bază o cutie cu moaşte. (Vezi în relaţia Iui BakSid anchetele sale 
cu privire Ia acest punct, socotit esenţial pentru a considera altarul ca sfinţit cu adevărat.) 

aurit şi 6 şfeşnice tot de argint, iar pe al şaptelea mai lung îl ţinea lîngă 
masă un tînăr 41 al domnului, şi la o depărtare de vreo trei paşi de acea 
masă era un scaun scund 42 cu o pernă de pînză de in (?) 43 pentru ca să 
se pună acolo cărţile bisericeşti. în dosul mesei erau două căzi pline cu apă 
ce trebuia sfinţită, dintre care una era înconjurată de 15 candelabre 
de lemn cu picior înalt. Mitropolitul purta pe cap o coroană ducală 44 
toată de aur lucitor, scînteind de safirul şlefuit (?) cu meşteşug şi înstelată 
cu mărgăritare mari nespus de scumpe 45 . O cruce de o palmă şi jumătate, 
făcută cu o iscusinţă minunată din safir verde, cu aur fin pe margine îi 
strălucea în mînă. în dreptul domnului, în ordinea feţelor bisericeşti, primul 
loc îl ocupa mitropolitul, al doilea episcopul de Roman, al treilea episcopul 
de Rădăuţi, al patrulea cel de Huşi 46 toţi schismatici ai cincilea ne-a fost 
dat nouă; după noi erau rînduiţi arhiepiscopii şi episcopii străini care, 
alungaţi de turci, au venit în Moldova. 

8. în sfîrşit, după ce au venit <asistenţii> din toate direcţiile spre 
acea arie, mitropolitul l-a cădelniţat pe domn, pe fiii săi şi pe soţie, după 
care urmînd unul după altul, alţi trei vlădici, l-au tămîiat în acelaşi fel. 
Nouă ne-a lipsit cădelniţa întrucît nu aveam cădelniţă nici acasă 47 . Pe cînd 
se cădelniţa, cantorii sau cîntăreţii schismatici psalmodiau ceva pe nas 48 
pe greceşte // şi slavoneşte. Terminîndu-se tămîierea, a fost cîntată pe gre¬ 
ceşte evanghelia la acea masă ceremonială, amestecată cu unele „răspun¬ 
suri" 49 . După aceea s-a ajuns la binecuvîntarea apei, care a fost săvîrşită 

asupra unui vas de argint recitînd rugăciuni şi cadelniţînd. Binecuvîntarea 

apei a fost urmată de bubuitul tunurilor şi de uralele 50 tuturor oamenilor 

din toate stările, pe lîngă zgomotul bombardelor şi modulaţia veselă a tu¬ 
turor instrumentelor. în timpul acestor urale, mitropolitul luînd apă sfin¬ 
ţită din vasul pe care-1 ţinea tînărul, cu un sfistoc făcut din argint aurit, 
care se arăta a fi cu găuri şi tuburi pe dinăuntru 51 pentru a conţine apa, 


41 Ephoebus Domini. Vezi textul italian citat mai sus, în n. 7, unde avem în loc: gio- 
vanetto o cameriere. 

42 Sella humiîis. 

43 Byssino puIviilo. 

44 Adică o coroana închisă, rotundă, spre deosebire de mitra episcopală catolică ţu¬ 
guiată. 

45 Coronam integre auream Saphyro affabre elaborato virentem pretiosissimis unionibus 
steilantem. In fraza următoare este vorba de crucea de safir verde. S*ar putea deci ca viren¬ 
tem să se refere la safirul coroanei amintite. 

46 După mitropolitul Varlaam (1632—1652) sînt înşiraţi episcopii <Evloghie>* de Roman 
(1642—1648), <Sava> de Rădăuţi (1631—1658) şi <Ghedeon> de Huşi (1633—1656). 

47 Adică la „mănăstirea" din Bacău. 

48 Quasi per fractum nasum. 

49 Responsoria. 

50 Appîausus. Probabil strigăte de: Trăiască. 

61 Eistulosus. 

plecîndu-se mai întîi, l-a stropit pe domn, pe fiii şi pe soţia acestuia, apoi 
întorcîndu-se la masa ceremonială a aghesmuit de asemenea pe ceilalţi vlă¬ 
dici şi apoi pe boierii ce veneau să sărute crucea şi să primească binecu- 
vîntarea. 

9. Terminîndu-se această ceremonie religioasă pentru domni şi doamne 
au fost aduşi din grajd 24 de cai prea frumoşi în sunetul şi bătaia tobelor 
şi tamburinelor, pe care de asemenea i-a stropit mitropolitul cu apă sfinţită 
acum cu ceremonia obişnuită, cînd au trecut prin mijlocul acelui spaţiu 
(per mediam aream transeuntes). După ce s-au încheiat toate, mitropolitul 
cu vlădicii săi l-au însoţit pe domn la palat, fiind poftiţi de el la ospăţ 
şi trataţi^ din belşug, iar ceilalţi monahi şi popi au plecat acasă în dezor¬ 
dine şi fără nici o rînduială. Noi împreună cu cei 12 învăţăcei 52 cu cei trei 
regi magi îmbrăcaţi cu haină nouă din partea domnului 53 şi cu chipul 
Născătoarei lui Dumnezeu purtat înainte, ne-am întors în procesiune 54 cîn- 
tînd împreună pe româneşte^ şi pe latineşte, atrăgînd după noi pînă la casa 
parohială o bună parte a mulţimii haotice. 

Cu ce alai obişnuieşte domnul să-şi inspecteze ţara 

[Domnul] obişnuieşte <încă de mult> ca în fiecare an să-şi viziteze 
ţara, dacă nu în întregime, atunci măcar într-o parte <a ei>, şi mai ales 

marginea din spre tătari, ca prin vigilenţa sa să îndepărteze de hotarele 

sale pe tătarii vagabonzi şi pe jefuitorii de orice naţiune ar fi. Dar înainte 
de a porni, cu vreo două-trei săptămîni, el dă de ştire pe unde va merge, 
pentru ca să fie transportate acolo toate cele necesare. Este precedat de trei 
mii de călăreţi, dispuşi în escadroane şi apoi urmează în linie rînduită 

două mii de pedestraşi. El însuşi, lăsînd un interval potrivit, călăreşte falnic 
la mijloc, între cei 50 de halebardieri şi 100 de ieniceri. Aripa dreaptă şi 
cea stîngă a ienicerilor sînt întărite strălucit şi efectiv de nobilimea 55 mol- 
doveană, pe cai cu valtrapuri bogate şi printre ei sînt amestecaţi şi turci şi 
greci. Alţi „baroni" 56 în haine splendide îi preced cam cu o jumătate de 
stadiu 57 . Alţii „eodem statio" (?) 58 înveşmîntaţi în mătase urmează, ba în 

număr de 300, ba de 400, pe cai frumos împodobiţi. Iar restul armatei, ajun- 
gînd la numărul de 10 000 — 12 000, înconjoară de aproape pe domn, des- 

52 Ai şcoalei iezuite, servind întrucîtva de seminar şi pentru viitorii preoţi catolici desti¬ 
naţi Transilvaniei. 

53 Regia veste nova indutis. Regia se poate referi atît la darul din partea domnului, cît 
şi la calitatea „regească” a acelor magi. 

54 Cum rezultă din cuvintele disposito ordine şi concinentes . 

55 Nobilitas. Bandini deosebeşte pe boierii mari, barones de rest, numit de el nobilime. 

56 Boierii mari sau dregători de frunte. 

57 Măsură egală la grecii antici cu 600 de picioare, variind între circa 150 şi 200 m. 

58 Astfel în text; probabil o eroare de transcriere în loc de stătu = de aceeaşi condiţie. 

făşurîndu-se în formă de semiluna 59 . Doi peici 60 nu se despart // de domn, unul P* 320 
ţinînd mîna dreapta, celalalt cea stînga pe valtrapul calului, alţi 20 îl 
înconjoară din amîndoui laturile, cu toţii îmbrăcaţi în purpură şi purtînd 
scufe prelungi împodobite cu stele dese sau semilune de argint aurit. 

5. Pe oriunde merge domnul, merge firi a păgubi pe locuitori, deşi 
duce cu sine o mulţime aşa de mare de oameni; căci oriunde îşi împlîntă 
corturile, toate cele de trebuinţă pentru hrană şi îmbrăcăminte se vînd la 
preţul cel adevărat, întocmai <cum se vînd> în oraş. Căci <cei ce vin> 
sînt precedaţi sau urmaţi de vreo mie de căruţe de negustori care transportă 
din satele şi oraşele vecine mărfurile ce vor fi vîndute. Şi pe deasupra 
fiecare din nobili duce cu sine prin tot locul carul său, sau carele sale, după 
cum poate fiecare, încărcate cu merinde. Este aşa de mare disciplina printre 
ei, încît nici chiar pentru bucătăria domnului însuşi, nu îndrăznesc să ia 
ceva fără a-1 plăti la dreptul său preţ. Domnul pune să i se întindă de obi¬ 
cei cinci corturi foarte mari de mătase strălucind de fir de aur, şi să fie 
înconjurate de perdele de mătase, asemenea unor ziduri <ce se întind> în 
lung şi în lat. în jurul corturilor domnului, fiecare dintre marii dregători 61 
îşi aşază corturile sale într-o ordine bine rînduită ca să formeze ca un fel 
de uliţă într-un oraş. Astfel obişnuiesc ei să-şi petreacă sub cort o bună 
parte din primăvară şi din vară; şi dacă aud în acest timp că năvălesc 
tătarii aproape de hotare, pornesc în zbor trupele alcătuite din călăreţii 
cei mai iuţi şi îi fugăresc şi îi ucid, căci nu îndrăznesc să-i ia prizonieri, 
întrucît domnul actual are privilegiul acesta de a-i înlătura din hotarele 
sale, chiar cu uciderea multora. 

Despre tribunalul domnului P* 320 

1. [Acest tribunal] obişnuieşte să fie numit Divan în limba turcească, 
numire care a fost uzurpată de toţi fie români, fie unguri. Domnul, cînd 
face judecată, şade pe un tron înalt, cu mitropolitul stînd şi el de faţă. 
Sceptrul este culcat pe o masă în văzul tuturor, spătarii sînt prezenţi. Cu 
domnul <se află şi> marii dregători. Mai jos de aceştia într-un loc <mai> 
umil <stau> zece sau mai mulţi baroni, pentru ca oricine să fie pregătit 
să-l cheme pe acela pe care va vrea domnul să-l asculte şi — dacă cineva ar 
vorbi cumva o limbă necunoscută domnului, să fie de faţă îndată tălma¬ 
ciul. în spatele acestora stau ba 20, ba 30 de „purtători de scut" cu scu¬ 
turi aurite şi îmbrăcaţi cu haine scumpe de culoare roşie, ei toţi fiind de 
statură înaltă. în spatele acestora stă mulţimea cealaltă de ostaşi şi de 
oameni ai curţii fără arme, mai bine de 2000. După aceştia stau separat 

59 Lunari acre . 

60 Stapedarii . Un fel de paji de călărie. 

61 Unus qttisque Procerum . 

şi cei ^pregătiţi să-şi înfăţişeze pricina. Pe aceştia toţi îi încing în chip de 
cunună 200 de pedestraşi aleşi, frumos îmbrăcaţi, înarmaţi cu bombarde 
bune de aruncat şi iatagane de tăiat de va fi cumva nevoie. 

2. Atunci sînt aduşi mai întîi în faţa domnului, legaţi în lanţuri, 
cei acuzaţi de crimă ^capitală, adică de furt sau omucidere sau tîlhărie cu 
violenţă^ Aceştia dacă sînt dovediţi, fie din mărturisirea sau prin martori 

323 îndestulători, folosindu-se // şi tortura, se rosteşte contra lor cea mai hotărîtă 
osîndire la moarte. După terminarea acestora, domnul, fără a ţine seama 
de consideraţii personale porunceşte printr-un semn ca să iasă înainte acela 
pe care îl vede că stă mai obidit. Dacă acesta este un om de la ţară şi 
temător, atunci oamenii de la curte ( Aulici) care stau mai aproape de el 
îl îmbărbătează, şi contra oricăruia dintre dregători s-ar purta pricina, fie 
chiar fratele bun al domnului, care este hatman, pîrîtul sau se dezvinovăţeşte 
cu argumente drepte, sau este pedepsit spre satisfacţia ţăranului pîrîş. Astfel 
într-o pricină asemănătoare, care altminteri părea uşoară, a băgat la închi¬ 
soare pe doi fraţi ai săi din partea mamei şi i-a ţinut acolo trei zile îm¬ 
preună cu vinovaţii întemniţaţi şi a declarat deschis că nu-i pasă de fraţi, 
fii sau fiice, ci numai şi doar de dreptate. Aşadar el vrea să judece singur 
orice pricină grea pentru că ceilalţi judecători s-ar lăsa uşor mituiţi de da¬ 
ruri şi în chipul acesta săracii ar suferi chiar într-o pricină dreaptă. Jude¬ 
cătorii în subordine pot şi ei să judece pricini mai uşoare, dar nici unul 
din ei nu va putea să judece o crimă capitală sau să condamne pe cineva 
la moarte decît dacă în unul sau celălalt caz i s-a concedat temporar acest 
drept pentru anumite motive. 

3. în afară de zilele de sărbătoare şi de dumineci, în care nu face jude¬ 
cată, mai niciodată nu omite să ţină tribunal de judecată. Nu o dată s-au 
plîns dregătorii (în convorbiri particulare despre starea Moldovei) că a 
osîndit pînă atunci peste 20 000 de vinovaţi şi l-au rugat 62 ca să se poarte 
mai blînd cu delicvenţii, pentru ca să nu fie lipsită ţara de atîţia oameni; 
căci adesea se întîmplă ca un ostaş bun sau un nobil să ia cu violenţă un 
lucru neînsemnat de la un ţăran, dacă acela ar fi prins, cu siguranţă că va 
trebui să moară. La acestea Domnul a răspuns: „Eu nu consider persoana, 
ci dreptatea, nu lucrul, ci legea; dacă voi toţi veţi săvîrşi o faptă vrednică 
de moarte, desigur că va trebui să muriţi. Chiar dacă jumătate din ţara 
Moldovei ar fi rea, piară partea cea rea, ca să fie păstrată cea bună. Cu 
cei buni voi trăi în siguranţă, cu cei răi mă voi afla întotdeauna în pri¬ 
mejdie*. Deci, dacă exceptez locurile de margine dinspre Transilvania şi 
dinspre tătari, călătorul poate să se ducă, să se întoarcă, să umble în cea 
mai mare siguranţă încărcat cu aur şi cu pietre scumpe, şi chiar să doarmă 
pe drum. 


62 Se trece fără tranziţie de la şoaptele tainice la rugămintea făţişe către domn. 

Scurt adaos 


p. 324 


1. Felul de a ţine sărbătorile la moldoveni este de a se abţine de la 
muncă şi a se deda plăcerilor, petrecînd ziua cu băutură, cu mese şi cu 
joc. Şi deşi sînt împovăraţi de dările cele mai mari, totuşi ei întîmpină 
zilele de sărbătoare cu cea mai mare bucurie, încît s-ar părea că nu simt 
de loc starea lor nenorocită. Ziua de vineri din fiecare săptămînă, ei o 
sărbătoresc în cinstea sfintei Vineri, pe care pretind ei că ar fi sfînta ce 
stă neîncetat în genunchi înaintea tronului lui Dumnezeu, rugîndu-se cu 
lacrimi pentru aceia care o cinstesc. Şi de aceea foarte mulţi cred în orbirea 
lor că e mai mic răul să-l superi pe Dumnezeu decît pe sfînta Vineri; şi 
cerşetorii primesc pomeni generoase în cinstea ei. Ei socotesc că fiecare zi 
în parte din toată săptămînă este o sfîntă sau un sfînt. 

2. Felul în care oamenii se jură, nu este atît în numele lui Dumnezeu 
cît prin chemarea nenorocului, prin blesteme; prin invocarea bărbii şi a 
ochilor. Apoi dacă cineva şi-a pierdut un bou sau o vacă, şi o regăseşte, 
trebuie să jure că este a sa ţinînd cu mîna coada ei. S-a întîmplat pe vremea 
noastră ca un popă, adică un preot moldovean, căutîndu-şi vaca pierdută 
să dea de una a altuia semănînd cu a sa, şi să jure că este a sa, ţinînd 
în sus coada vacii. Dar un ţăran împreună cu consătenii săi a făcut dovada 
că acea vacă fusese crescută de el şi că a fost a sa din totdeauna şi aşadar 
a fost respinsă reclamaţia preotului cu mare rîs şi el a fost silit să plece 
şi poftit să-şi caute vaca aiurea. 

3. Este atît de mare orbirea acestui popor, neştiinţa şi nebunia lui, 
încît el nu ştie mai nimic despre Dumnezeu şi despre fericirea cerului, 
în toată Moldova abia dacă vreunul ştie Tatăl nostru; toată evlavia lor 
constă în a-şi face cruce care la ei se numeşte mătanie (l) 63 . Nu se ţine 
nici o predică în biserici şi nu se predă în şcolile lor doctrina creştină, 
întrucît înşişi dascălii şi popii nu au învăţat aproape nimic despre cele ale 
spiritului. Ei impun drept adevăr divin nişte basme băbeşti. 

4. Printre altele este vrednic de rîs şi acest basm pe care ei îl soco¬ 
tesc drept un articol al crezului, cum că în Joia mare, sufletele morţilor, 
ale părinţilor, străbunilor şi străbunelor obişnuiesc să se reîntoarcă la ai 
lor pentru hrană, din care cauză în zori de zi, tatăl familiei sau // mama 
familiei fac un foc înaintea uşii casei sale, aşază lîngă foc un scăunel aco¬ 
perit cu o pînză curată, pune pe el pîine cu mîncare şi băutură pentru ca 
părinţii, străbunii şi străbunele să-şi întremeze sufletul. S-a întîmplat la 
Baia nu chiar de mult, ca să apară un cîine şi să fure acel prinos 64 şi văzînd 


63 Matajne. Desigur, confuzia din text se explică prin omisiunea unor cuvinte, de pildă: 
£sau a se aşterne la pămînt,] ceea ce la ei etc.... 

64 Ltbonem. 

p. 325 


p. 327 


aceasta judele catolic al oraşului i-a strigat rîzînd: „Iată sufletul bunicului 
vostru cu patru labe, cu colţi şi cu parul zbîrlit care fuge cu mîncarea 
cea bună!" 

Despre „ baroni “ 65 şi nobili 

Situaţia „baronilor" şi a nobililor atîrnă de hotărîrea domnilor care au 
puterea de a-i depune şi a-i pedepsi 66 cu sau fără motiv, şi care pot să 
înalţe pe orice ţăran în orice dregătorie. Nici un „baron" din părţile aces¬ 
tea nu-şi poate urmări spiţa neamului măcar de o sută de ani încoace. Ori¬ 
ginea, virtutea şi gloria strămoşilor nu se bucură de nici o preţuire. Ei pre¬ 
ţuiesc doar situaţia prezentă. în această privinţă ei sînt mai aproape de 
legile turcilor. Cei ce îndeplinesc vreo slujbă la curte sau în ţinuturi se 
bucură de oarecare imunitate, dar nu de tot, căci din cînd în cînd şi ei 
trebuie să contribuie după bunul plac al domnului. Aşa glăsuieşte puterea 
absolută, că nimeni nu este nobil sau „baron" decît acela pe care princi¬ 

pele domnind în chip absolut vrea să-l recunoască şi să-l considere ca 
atare. 

Despre orăşeni şi ţărani 

Orăşenii 67 nu recunosc de stăpîn decît doar pe domn, şi nici nu ascultă 
de autoritatea altcuiva. Iar ţăranii îşi au în sate stăpînii lor pentru care 

fac muncă la anumite date, dar nu le plătesc dări în bani 68 ci numai şi 

doar domnului, ca şi orăşenii. Şi toţi au acest drept atît de însemnat că 

orice ţăran nedreptăţit, poate să tragă pe oricare din baroni la judecată şi 
la tribunalul domnului. 

Despre post şi sărbători 

Moldovenii ţin aceleaşi zile de post şi de sărbători ca şi grecii. Aproape 
toţi catolicii moldoveni se abţin de la mîncarea cărnii şi a laptelui chiar şi 
în ziua de miercuri, pe lîngă zilele de vineri şi de sîmbătă. în tot timpul 
postului de crăciun ei practică abstinenţa, înainte de Adormirea Maicii Dom¬ 
nului, ei trăiesc cu mîncare de post două săptămîni, înainte de sărbătoarea 
sfinţilor Petru şi Pavel, unii cîte o săptămîna, alţii cîte două, şi chiar mai 
multe. Dar ei nu socotesc că este vreun păcat să te îmbeţi, ba chiar moldo¬ 
venii — şi pînă acum şi unii catolici — cred că este mai mic păcatul să 


65 Boieri mari, spre deosebire de nobili ( = boierii ceilalţi). 

66 Mulctare cu sensul iniţial de: a amenda. 

67 Cives oppidani. 

68 Pecuniarum provenium. 

furi // şi să ucizi un om, decît să mănînci carne în zilele oprite. Moldovenii 
nu îngăduie nici femeilor însărcinate şi nici bolnavilor pe moarte să con¬ 
sume carne sau lapte, fie chiar ca doctorie. Sărbătorile le celebrează cu 
joc şi cu paharele pline de vin şi atunci se dedau cel mai mult la toate 
voluptăţile vieţii şi ale trupului. în această privinţă, mulţi catolici pînă 
acum au luat şi ei de model obiceiurile moldovenilor deşi — lăudat fie 
Dumnezeu care ne-a ajutat! — măsurile noastre şi truda Societăţii lui Isus 
au îndreptat obiceiurile rele ale catolicilor. 

PETRU PARCEVIC 

(1612—1674) 


* 

Petru Parcevic se trăgea dintr-o veche familie nobilă 
bulgaro-bosniacă ce a luat numele de Knezevid. Plecat de copil în Italia, a studiat la 
Colegiul „iliric" din Loretto, unde a rămas pînă în 1630. La Roma a urmat apoi dreptul 
canonic şi teologia, obţinînd titlul de doctor. In 1644 s-a întors la Chiprovaţ, în Bulgaria > 
chemat de episcopul de Sofia, Petru Baksid, care l-a dat ca însoţitor noului arhiepiscop de 
Marcianopol şi vicar apostolic al episcopiei de Bacău, Marco Bandini (Bandulovid), cu care 
a plecat (sept. 1644) în Moldova, în calitate de secretar, însărcinare pe care avea s-o păs¬ 
treze pînă la moartea acestuia în ianuarie 1650. Pentru tot acest interval avem două izvoare 
capitale: Scrisorile lui Bandini (publicate de A. Veress) şi vestitul Codex Bandinus, a căror 
mărturie este esenţială, cu condiţia însă să fie cercetate în adîncime şi confruntate între ele, 
lămurind contradicţiile sugestive pe care le conţin. Trebuie asociat acestor texte şi studiul 
remarcabil al lui Fr. Pali, Le Controversie ... în „Dipl. Ital. w , IV, care dă la iveală şi 
unele texte de o însemnătate netăgăduită, omise de A. Veress. 

In seria Scrisorilor pot fi deosebite două stiluri, care se juxtapun şi se împletesc 

intr-un mod destul de evident, deşi lucrul nu a fost observat pînă acum. Deosebirea dintre 
ele este atît de mare, atestînd două firi deosebite, încît indică hotărît că ele nu aparţin 

aceleiaşi persoane. Ele vădesc amestecul lui Parcevic şi influenţa tot mai mare dobîndită 

de el asupra spiritului mai şovăitor şi temător al lui Bandini. Parcevid avea asupra acestuia 
o superioritate de care era foarte conştient, anume aceea a unei culturi superioare, dobîn- 
dite în cursul lungii sale zăboviri la studii în Italia. Şederea aceasta de mai bine de două 
decenii într-un mediu civilizat de intelectualitate desprinsă de contingenţele imediate însemnase 
o dezrădăcinare de ţara sa nenorocită. Rechemat de BakSic, el s-a întors de nevoie, mîngîin- 
du-se cu gîndul că va da în Moldova de condiţii ideale asociate ideii unei episcopii cîrmuite 
de acum încolo de un arhiepiscop, măcar şi „in partibus". Decepţia — după cum rezultă 
din Scrisorile lui Bandini — a fost cruntă. Comparînd situaţia bietei „mănăstiri" de la Bacău 
cu cea a conventului de la Tîrgovişte, în preajma curţii domneşti, s-a silit să insufle lui 

Bandini, alături de expresia nemulţumirii sale, şi unele veleităţi străine de firea adevărată 

a acestuia, cum ar fi aceea a strămutării reşedinţei episcopiei la Iaşi, lîngă curte, sau a 

extinderii autorităţii sale şi asupra catolicilor din Ţara Românească, în bună parte negus¬ 
tori, cu posibilităţi materiale superioare bieţilor poporeni catolici din Moldova. Dar aceste 

încercări au fost posterioare înţelegerii cu episcopul polon titular al episcopiei de Bacău, 

Zamoyski, care a fost realizată de Parcevic în mai 1645- El trebuise să pornească în căuta¬ 
rea lui prin Polonia, întrucît episcopul nu avea o adresă stabilă, ci trecea de la o curte 

de magnat la alta, vizitîndu-şi, pe rînd, rudele sale nenumărate. Succesul repurtat de el a 
confirmat talentul şi vocaţia sa de emisar. De acum încolo va repeta drumurile în Polonia, 
folosind sau creînd prilejuri de misiuni în această ţară. Abia reîntors ( Scrisori ... p. 45 

cu data 20 iunie 1645), manevrează pentru a fi trimis din nou (scrisoarea din 18 aug. 1645) 
în Polonia pentru a obţine o recomandare a regelui (Vladislav IV) către domnul Moldovei 
cu privire la bunurile episcopiei de Bacău. în primăvara următoare îşi însoţeşte superiorul 
la Zborow, unde acesta primeşte paliul, precum şi ajutoare din partea prinţului Wisniowiecki 
(scrisoarea din 28 apr. 1646). S-ar părea că ar fi invocat, pentru un nou drum în Polonia, 
ivirea unui concurent al lui Bandini cu veleităţi episcopale, dominicanul de neam grecesc 
Hyakinthos Makrypodari care se îndeletnicea cu diferite negustorii şi umbla cu daruri şi 
fel de fel de intervenţii fie în Polonia, fie în Moldova pe lîngă domn şi doamnă. Fapt 
este că atunci cînd Bandini porneşte în vizitaţia canonică a Moldovei la 19 octombrie 1646, 
el nu are decît un singur cal, pentru că pe celălalt l-a luat Parcevic în Polonia! în anul 
următor (1647), Parcevid se duce în Transilvania şi apoi la Tîrgovişte, trimis acolo de 
Bandini „per un servizio" fără alte lămuriri. Să fie cumva vreo legătură cu intenţia declarată 
de acesta din urmă, <după înţelegerea cu Zamoyski care îşi zicea episcop al celor doua 
Valahii de a face vizitaţii canonice şi în Ţara Românească, spre indignarea lui Baksid care 
s-a plîns Propagandei la începutul anului 1647, cerînd elucidarea grabnică a acestei chestiuni? 

Sau poate era vorba de vreo cerere de ajutor de la domn? La Tîrgovişte se afla tocmai şi 
observantul bulgar Fr. Soimirovid, custode al Bulgariei şi coadjutor al lui BakSid, foarte 
bine văzut de Matei Basarab şi trimis de aceea la el de către superiorul său, de cîte 

ori trebuia îndreptată vreo cerere la domn. Soimirovic umbla încă din anul precedent ca 
să obţină înlocuirea în mănăstirea catolică de la Tîrgovişte a conventualilor prin observanţi 

şi scrisese la Roma cerînd să se trimită o brevă, îndemnîndu-1 în acest sens pe Matei Basarab 
(Fermendzin, Acta Buigariae . .. XVIII, p. 152 din 20 oct. 1646). Acum, probabil, se 
leagă ‘între cei doi observanţi bulgari un fel de alianţă, întărită poate şi de o acţiune 
comună contra lui Gasparo din Noto (vezi biografia acestuia), cu scopul compromiterii tutu¬ 
ror conventualilor. Dar Soimirovic îşi urmărea şi propriile sale interese. Se pare că, de 
astă dată, tîlcul venirii sale fusese obţinerea sprijinului domnului pe lîngă regele Poloniei, 
care îşi asumase rolul de patron al bisericilor catolice din Moldova şi Ţara Românească, 
şi avînd legături strînse cu Vaticanul, ar fi putut să favorizeze numirea lui ca episcop cje 
Nicopol împotriva contracandidatului său, Filippo Stanislavov, dîndu-i o recomandaţie la 
Roma prin nunţiul papal din Polonia. Se poate presupune că atunci au hotărît ei să meargă 
împreună în Polonia, pe drumurile bine cunoscute de Parfevid Aşa se explică sosirea la Bacău 
a lui Soimirovic venit să-l ia cu sine pe Parcevid Acesta pregătise terenul. Bandini, convins 

că tăcerea neîntreruptă a Propagandei la scrisorile sale se datora unei interceptări a lor, hotă¬ 
răşte trimiterea secretarului său pentru a da seama oral de toate cele întîmplate de la veni¬ 
rea lui Bandini în Moldova, înfăţişînd totodată şi o relaţie, pe scurt, a vizitaţiei terminate 
la începutul anului. îl recomandă ca bun cunoscător al situaţiei (pratico delle cose) şi îl 
însărcinează să arate înaintea Congregaţiei tot adevărul. Să i se acorde deci toată încrederea. 
Nu a putut veni el însuşi, ca să nu se spună că a fugit! 

Aşadar, cu această scrisoare către Congregaţie, şi cu alta paralelă către secretarul Ingoli, 
ce va fi analizată mai tîrziu (amîndouă din 2 noiembrie 1647) a pornit la drum Parcevic 

spre Roma, ca tovarăş al lui Soimirovid, ce se îndrepta spre curtea regelui Poloniei, pentru 

a-i înmîna scrisoarea lui Matei Basarab. Despre această călătorie va mai fi vorba în legă¬ 
tură cu aşa-zisa solie tainică a lui Parcevic, ce i-ar fi fost încredinţată de Matei Basarab, mai 
întîi acum, şi apoi din nou la sfîrşitul anului 1649! Ajunşi cu bine în Italia, speranţele 

lui Soimirovid s-au năruit. Căci a învins partida lui Stanislavov care a fost numit episcop 
de Nicopol (scrisoarea din 3 sept. 1648). 

Nu ştim cînd s-a întors Parcevic în Moldova. Tovarăşul său Soimirovid s-a înapoiat 
în Bulgaria înainte de 3 sept. 1648, cînd a fost chemat de domn la Tîrgovişte, unde s-a mai 
reîntors în noiembrie, împreună cu arhiepiscopul BakSid, căruia i-a cerut domnul să intervină 
pentru numirea lui Soimirovic la altă episcopie. Se poate ca şi la întoarcerea de la Roma 
ei să fi călătorit împreună. în orice caz, Parcevid nu se întorsese în martie 1648, cînd Bandini 
adresează Congregaţiei o scrisoare încheiată cu un post-scriptum autograf ce nu poate fi cali¬ 
ficat în alt fel decît ca senzaţional. Căci a înţeles, cu o tulburare nespusă, că secretarul său 
a modificat recomandarea sa din 2 noiembrie 1647 dată în favoarea lui Filip Stanislavov 
pentru episcopia de Nicopol, substituindu-i numele lui Soimirovic! Văzîndu-se bănuit de 
inconsecvenţă şi lipsă de lealitate, el protestează din tot sufletul, întrevăzînd şi explicarea 
modului în care s-a făcut substituirea, prin folosirea unor foi iscălite în alb şi încredinţate de 
el secretarului său (ca un fel de viatic în locul altuia mai substanţial). Dealtminteri, la 
trecerea lui Soimirovic spre curtea regelui Poloniei, Bandini nici nu ştia că acest drum era 
în legătură cu candidatura acestuia la episcopia de Nicopol. Dar înfiorarea lui ar fi fost 
şi mai mare, dacă ar fi ştiut că devotatul său secretar nu se mulţumise să schimbe doar 
numele candidatului la scaunul episcopal, ci plăsmuise un întreg adaos la scrisoarea sa din 

2 noiembrie 1647, adresată secretarului Ingoli, adaos în care denunţa, în termenii cei mai 

vehemenţi, manevrele iezuitului Beke contra lui Bandini, lăudînd, dimpotrivă, pe misionarii 
conventuali . . ., adică dînd dezminţirea cea mai formală scrisorii paralele adresate tot atunci 
Congregaţiei. Este vorba de partea finală a epistolei începînd cu cele 17 rînduri omise de 
A. Veress ca fără importanţă (!), dar redate de F. Pali în articolul său, şi urmînd apoi 

cu cuvintele „Descopăr cu cea mai mare tulburare şi durere a sufletului înşelăciunea şi 

răutatea făptuite de părintele Beke... contra mea, a reverenzilor misionari... etc. etc. 

Se pare că Bandini nu a ştiut de acest fals din urmă, şi nici de acele manevre poate reale 
ale lui Beke, denunţate aici, decît după reîntoarcerea lui Parcevid care i-a oferit o versiune 

atenuată, trecînd sub tăcere adaosul plăsmuit la scrisoarea lui Bandini şi vorbind, în schimb, 
■de o scrisoare proprie trimisă de el prin 1648 Propagandei. Cel puţin aşa pare că rezultă 
din scrisoarea lui Bandini către Ingoli la 10 aprilie 1649 ( ibidem, p. 65, alin. 2). 

In orice caz, la 2 martie 1648, cînd termina Bandini redactarea dării de seamă complete 
.a vizitaţiei, el avea părerea cea mai entuziastă despre Beke, pe care-1 lăuda în tot cursul 
acelei călătorii prin Moldova. Deci în acel moment nu ştia nimic despre lucrăturile subte¬ 
rane, reale sau închipuite ale iezuitului. Cum se explică gestul lui Parcevic? Oare printr-un 

sentiment de alarmă, constatînd marea influenţă cîştigată de Beke asupra lui Bandini şi temîn- 
■du-se a fi lipsit pe viitor de ascendentul său asupra acestuia? S-au cumva a descoperit în 
■drumul său prin Polonia, poate chiar la iezuiţii de la Cameniţa, că Beke pregăteşte terenul 
pentru crearea unui mare centru iezuit la Iaşi, care ar anihila cu desăvîrşire atît existenţa 

mult slăbită a misionarilor, cît şi cea aleatorie a administraţiei Moldovei încredinţată pentru 
moment lui Bandini ? Existenţa unei alianţe tainice Beke-Kotnarski este atestată de declara¬ 
ţiile lui Beke din 1644. Prezumţia punerii la cale a unei reţele nevăzute a catolicilor 

unguri manevraţi din umbră de Beke, care folosise invitaţia lui Bandini de a-1 întovărăşi 
în Moldova pentru a-şi întări poziţiile, este iarăşi foarte plauzibilă. Parcevic, care fusese 
inspiratorul cotiturii din iunie 1645, a crezut, desigur, că tot el va putea îndrepta iar cîrma 

în vechea direcţie. Nemaiavînd cum să-l influenţeze direct pe Bandini în sensul dorit, ur¬ 

mînd a întocmi apoi în scris propriile sale hotărîri, adoptate de Bandini — aşa cum proceda 
de obicei —■, el a trecut direct la faza aceasta din urmă, folosind subterfugiul care îi stătea 
la îndemînă. Se pare că Bandini nu a fost informat despre perfidia lui Beke decît în 1649 
după cum rezultă din scrisoarea sa către Ingoli, din 10 aprilie 1649, cînd se plînge de uzur¬ 
pările acestuia şi de instigarea catolicilor unguri contra sa (în legătură cu conflictul său 
cu parohul ungur de Bacău). Cît despre substituirea numelui lui Soimirovid în locul lui 

Filip Stanislavov, nu ştim ce explicaţii îl vor fi satisfăcut. 

în vara anului 1649 se face propunerea pentru acordarea episcopiei de Prizren (Pris- 
tina) din Serbia lui Soimirovic. Actul de recomandare este iscălit de Bandini fi Parcevic 
la Bacău la 1 oct. 1649. Cam tot pe acum vin în Ţara Românească BakSid cu Soimirovid 
pentru a trece la Roma. Dar ei sînt sfătuiţi de domn să nu meargă prin Transilvania de 
teama primejdiilor. Prin Polonia nu se putea trece din cauza incursiunilor tătarilor. Prin Ragusa 
nu era prudent pentru a nu aţîţa pe turci. Aşadar, ei se întorc din drum (Fermendzin, 
op. cit., scrisoarea din 8 noiembrie 1649). A fost oare cu acest prilej Parfevid din nou 
în Ţara Românească? Şi şi-a mai prelungit şederea acolo? Un motiv din cele mai valabile 

putea fi aducerea personală a actului de recomandare spre a-1 înmîna coadjutorului sau chiar 
episcopului de Sofia la Tîrgovişte. Ulterior, la Veneţia, în 1650 a pretins că ar fi fost 

chemat atunci de Matei Basarab pentru a-i încredinţa o solie tainică la regele Poloniei,, 

la împărat şi la Republica Veneţiei. Scrisorile mai mult decît dubioase pe care le înfăţişează 
Soimirovid din partea „guvernatorului“ Bulgariei Markanych, a notabililor bulgari şi a arhi¬ 
episcopului de Sardica (Sofia), BakSic — toate trădînd stilul bombastic al lui Par£evic — 
poartă data de 18 decembrie din Tîrgovişte. Dar la acea dată, Baksid se afla în Bulgaria* 

fiind plecat din Ţara Românească încă dinainte de 8 noiembrie. 

Cu moartea lui Bandini, la Bacău, la sfîrşitul lunii ianuarie sau în primele zile din* 

februarie se încheie prima parte a activităţii lui Par£evi6. Asupra momentului precis al morţii 
lui Bandini şi a împrejurărilor ce au însoţit-o domneşte oarecare imprecizie. Din felul cum 
a fost înfăţişată în diferitele variante, purtînd totuşi pecetea lui Parcevid, s-ar putea crede că 
el se afla singur, întrucît bunul său secretar fusese chemat în Ţara Românească pentru in¬ 
terese politice majore. A. Veress într-o notă (Scrisorile ... p. 20, n. 2) trimite la un me¬ 
moriu inedit al lui Parcevic, descoperit la Viena, arătînd că moartea s-ar fi produs la 27 

ianuarie şi ar fi fost înmormîntat la 7 februarie. Fără a pierde o clipă, Parcevid începe lupta 
pentru numirea sa în locul de administrator al episcopiei, ba chiar de episcop de Bacău. Dar 
înainte de a trece la această fază, va trebui considerat rolul său pe lîngă Bandini în tot 
cursul şederii lor în Moldova. 

încă de la început, el se consideră mai calificat decît superiorul său pentru unele acte 
de reprezentare, de pildă, pentru a-1 saluta, printr-o cuvîntare latinească, pe domnul Ţării 

Româneşti. In povestirea drumului pînă în Moldova, discursul de Ia Tîrgovişte ocupă un Ioc 
important. Lucru firesc dacă socotim că acea relatare a fost redactată în bună parte de Par- 
fevic, vorbind în numele lui Bandini. O dată ajunşi în Moldova, el e cel care întreţine legă¬ 
turile cu ocrotitorii şi simpatizanţii de la curte şi culege zvonurile alarmante privind inten¬ 
ţiile episcopului titular de Bacău. Am crede că lui i se datorează ideea puţin fericită de a-t 
pune pe Bandini să vină la curtea domnului în ajun de Bobotează, cu un plocon, asemenea 
aceluia al episcopilor ortodocşi, în speranţa de a obţine astfel un fel de recunoaştere tacita 
din partea domnului, care însă, simţind subînţelesul gestului, s-a înfuriat pe bietul arhiepis¬ 
cop. Tot el i-a sugerat interpretarea specioasă a autorizaţiei primite din partea lui Zamoyski,. 
în sensul extinderii atribuţiilor sale şi în Ţara Românească, în ciuda actului de împărţeală 
încheiat cu BakSid, şi tot astfel şi cererea către Propagandă de a folosi o formulă destul de- 
neprecisă pentru a putea muta reşedinţa sa şi în alt loc decît la Bacău şi chiar la Iaşi, îiv 
preajma curţii. In privinţa cotiturii neaşteptate din iunie 1645, cu răsturnarea alianţelor şi 
trecerea lui Bandini în tabăra iezuită, rolul său este esenţial. Vedem că şi aici se amestecă 
o notă de nesinceritate. Căci pe deoparte îşi depăşeşte mandatul, declarîndu-se mulţumit cu 
declaraţiile vădit neadevărate ale lui Zamoyski şi acceptînd formularea acestuia din scrisoarea 
pastorală trimisă credincioşilor episcopiei de Bacău (redata în Codex Bandinus, ed. cit. pp. 
188—190) în care au fost strecurate cuvintele a nobis dependentem după numele lui Bandini* 
într-o formulă mai mult decît ambiguă. Episcopul îi îndeamnă pe credincioşi ca să-l soco¬ 
tească pe acesta pro vero ac reali Archiepiscopo ... ut verum ac legitimnm nostrnm vice- 
gerentem, atque diocesis nostrae vigilem Administratorem a nobis dependentem . . . etc. şi să 

asculte de acesta cum ar asculta chiar de el, vero, legitimo atque ordinario pastore. Dar, în 
realitate, Bandini nu fusese trimis ca un simplu suplinitor, depinzînd de episcopul absenteist, 
ci ca vicar apostolic , depinzînd doar de Roma. Scrisoarea pastorală era deci în detrimentul 
său. Dar mai întîlnim şi alt punct obscur. Parcevic mai comunică îndemnul lui Zamoyski în 
favoarea lui Beke, care i-ar fi dat episcopului polon informaţiile cele mai favorabile despre 
Bandini! Dar Parîevid are grijă să sublinieze oportunitatea providenţială, pe muchie de cuţit, 
3 venirii sale la Grodek la episcop, acesta fiind gata chiar atunci să pună în mişcare pe no¬ 
bilii şi magnaţii Republicii şi pînă chiar pe rege pentru a-1 goni pe Bandini socotindu-l un 
impostor (!?). Aşadar, se pune întrebarea: cînd anume s-a produs acea atestare favorabilă a 
lui Beke? Episcopul Zamoyski, în scrisoarea sa către Bandini, pe care o rezumă acesta în 
comunicarea lui către Propagandă din 20 iunie ( Scrisorile ... p. 46) afirmă că Beke ar fi 
fost personal la el, pentru a-1 informa că Bandini a fost în adevăr trimis de Sf. Scaun în 
Moldova ca administrator pontifical (e lui in persona 2 stato dai detto lll-mo Zamoyski a 
Jnformarlo di me). Dar atunci rămîne în picioare dilema arătată mai sus. Dacă episcopul fu¬ 
sese informat de Beke personal, atunci cum de era gata să purceadă la alungarea lui Bandini, 
fiind oprit, în ultima clipă, de sosirea lui Parăevid? Nu cumva avem aici o înţelegere greşită 
3 lui Bandini, datorată unei formulări ambigue a emisarului său, şi este vorba în fond de 
o atestare personala a lui Beke, dar adusă de Parcevid, şi nu rostită de Beke în persoană în 
faţa episcopului? într-un singur caz ar putea fi admisă venirea personală a lui Beke: anume 
■dacă era simultană cu cea a lui Parîevid. între iezuit şi fostul elev al colegiilor romane s-a 
încheiat o înţelegere, care a determinat atitudinea ulterioară a lui Bandini. La 20 iunie, acesta 
scrie Propagandei, redînd, tale qttale, versiunea lui Parîevid, primită cu toată încrederea şi 
roagă să fie distruse scrisorile sale anterioare în care îl criticase pe Beke. în aceeaşi zi ex¬ 
pediază o scrisoare vicegeneralului iezuiţilor, în care laudă pe Beke şi roagă să nu fie dată 

nici o crezare eventualelor informaţii contrare ce ar mai putea sosi. 

Acestei influenţe se datoresc inconsecvenţele aparente sau reale ale lui Bandini, precum 
•şi nota de nesinceritate din expunerea desfăşurării conflictului de la Iaşi dintre misionari şi 
iezuiţi şi a propriului său rol în soluţionarea acestuia. Dealtminteri, începînd de acum, Bandini 
(adică Parîevic) inaugurează un fel de politică proprie, fără a mai apela ca mai înainte la 
Propagandă pentru rezolvarea greutăţilor întîmpinate, ci recurgînd direct la sprijinul polon. 
Parcevic este trimis din nou la rege, în august (1645), fără a mai consulta Congregaţia. Abia 
dacă se aminteşte incidental de acest demers. Iar în anul următor, cînd la reîntoarcerea din 
Polonia, unde primise paliul, află în taină de veleităţile lui Hyakinthos Makrypodari de a 

•obţine de la Roma Episcopia catolică de Bacău, şi îl trimite pe Parfevid la Zamoyski (soco¬ 
tind de bună seamă că această veste îl interesează în grad cel puţin egal), misiunea aceasta 
nu este pomenită nicăieri. Abia dacă este vorba întîmplător de acel cal luat de Parcevic ple¬ 
cat în Polonia. 

îndată după moartea şi înmormîntarea lui Bandini, Parfevid porneşte o adevărată ofen¬ 

sivă pentru obţinerea numirii sale în locul rămas vacant. Apeluri simultane către Propagandă 
— îndreptate aparent din Bacău, Iaşi şi Cotnari de către acelaşi mănunchi de misionari uniţi 
de nevoie: conventuali italieni şi observanţi bulgari, la care se raliază şi fostul paroh de 
Cotnari, înlăturat de iezuiţi, George Gross, şi care erau toate scrise de mîna lui Parfevid 


351 


www.dacoromanica.ro 


— cum subliniază şi G. Călinescu în studiul său Altre notizie — stau dovadă a perseveren¬ 
ţei şi ingeniozităţii sale („Dipl. Ital.“, II, pp. 385—390 din 16 febr. şi 12 martie 1650). 

Intr-o primă suplică din Bacău, din 16 februarie, este denunţată acţiunea lui Beke, venit cu 
scrisori false îndatâ după moartea lui Bandini şi chiar în aceeaşi zi să-i alunge pe călugării 
acestuia din reşedinţa episcopală. Aducătorul acestei plîngeri va povesti, prin viu grai, tot 
ce nu poate fi arătat în scrisoare. In a doua suplică din Iaşi, din 12 martie, sînt îmbinate 

cu iscusinţă o recomandare a lui Parfevic, făcută de „vicarul general al Moldovei*’ fratele 

Marian din Seraievo, care îl declara în mod superlativ pe Don Pietro cel mai potrivit şi mai 
capabil pentru a cîrmui şi îndrepta turma credincioasă spre cultul divin . . . etc., ducînd mai 
departe opera Monseniorului Bandini . . . etc., alături de o invitaţie stranie atribuită mitro¬ 
politului Moldovei, al cărui nume este lăsat în alb, care ar fi chemat la Iaşi pe vicar şi pe 
ceilalţi declaranţi ce iscălesc suplica şi le-ar fi spus din partea tuturor boierilor, ce prevedeau 
numirea unui episcop polon de Bacău: „Vorbiţi cu toată hotărîrea (Pariate fortemente) cu 

prea sfinţia sa papa" — aşa sunau cuvintele spuse pe moldoveneşte — „ca să numească pe 
unul din voi ca superior, bine cunoscut de voi în ţară şi să nu lase ca polonii să trimită pe 
unul a modo suo et ture sno, nefiind nevoie de ei“. Urma observaţia că moldovenii nu ştiu 
că alegerea o fac „reverendissimii" şi nu însuşi pontificele. Cu multă dibăcie se evită orice 
precizare referitoare la calitatea ce va trebui conferită acestui „superior". Se subînţelege, dar 

nu se rosteşte cuvîntul de episcop. In a treia suplică, datată tot din 12 martie, dar scrisă la 

Bacău (!) şi iscălită de aceiaşi declaranţi din laşi (!), la care se mai adaugă doi fraţi: 

fr. Toma Koijc şi fratele Petru („Dipl. Ital.“, II, pp. 388—390) se întîlneşte sub o altă 
formă ideea principală expusă în suplica de la Iaşi, dar într-o variantă foarte sugesthă. Este 
o dezvoltare şi o corectare a frazei ambigue din suplica de la Iaşi, strecurată în recoman¬ 
darea lui Parcevic, după arătarea meritelor din trecut ale lui Bandini, precum şi cele viitoare 
ale lui Parcevid, amîndouă opuse purtării obişnuite a episcopilor poloni. In mod subtil, această 
pomenire a lui Bandini unită cu critica episcopilor poloni a oferit prilejul asocierii demnului 
şi a boierilor la atestarea lui Parcevid. De astă dată, în suplica de la Bacău, avem şi elogiul 
funebru al lui Bandini, rostit de domn în divan şi îndemnul către declaranţi făcut chiar de 

voievod ca ei să aleagă pe unul dintre ei drept episcop! Şi se explică şi motivul venirii lor 
la Divan. Au apelat la domn îndată după moartea lui Bandini, rugînd să nu fie alungaţi din 
reşedinţa de la Bacău. — Dar a fost oare nevoie să vină ei, personal, la Iaşi? Ei se bucurau 
de ocrotirea lui Ambrosio Grillo, „ginerele" domnului care le putea netezi calea. Este foarte 
probabil ca domnul, auzind de moartea lui Bandini, să-i fi lăudat meritele şi cinstit amintirea. 
Dar restul discursului ce i se atribuie este o refacere a pretinsului îndemn al mitropolitului 

în suplica de la Iaşi! Aşadar, din acea frază şi din acel îndemn a fost fabricată scena ne¬ 

verosimilă dintre domn şi declaranţi. De fapt, domnul umbla să obţină numirea, în locul 
acum vacant, a lui Makrypodari, acelaşi despre care fusese prevenit Bandini în 1646. Dovada 
cea mai clară a spiritului inventiv al lui Parcevic stă în paralelismul invitaţiilor adresate 

declaranţilor de către mitropolit şi de către domn. Cele două versiuni simultane se contrazic 
în mod flagrant. Este uimitor faptul că autorul lor nu a renunţat la una dintre ele, şi anume 
la cea de la Iaşi. Cum însă aceasta cuprindea recomandarea expresă a lui Parcevid, probabil 
că nu s-a putut dispensa de ea. La 23 martie, Parfevid scoate pentru sine, pentru misionarul 

Agostino Recchia şi George Gross, un fel de certificat de sănătate şi de dovadă a bunelor 
relaţii cu iezuiţii (!?) de la parohul iezuit din Iaşi, Martin Desia, servind şi de recoman- 
daţie pentru a putea afla găzduire şi ajutor peste tot şi îndeosebi in casele Societăţii lui 
îsus (!) — şi după o călătorie probabil fără peripeţii, lăsîndu-şi tovarăşii de drum să meargă 
la Roma, ajunge la Veneţia, în primele zile ale lui iulie. Aici expune în faţa dogelui şi a 
Marelui Colegiu pretinsa solie tainică ce îi fusese încredinţată la Tîrgovişte. El face două 
declaraţii în zilele de 7 şi 9 iulie, referindu-se şi la o primă solie [fictivă] a sa din anul 
1647, cînd îl însoţise de fapt pe Soimirovid în Polonia şi apoi la Roma. Despre aceste „solii" 
va fi vorba în Observaţiile critice de la urmă. El se roagă la plecare de o recomandaţie către 
oratorul Veneţiei la Roma, care să-i dea sprijinul pentru a accelera treburile ce le avea la 
Propagandă, întrucît era mare zor să ajungă la împăratul german care îl aştepta cu nerăbdare. 

Dar cu toate aceste expediente, şi în ciuda prezenţei la Roma a lui Soimirovic, care 

obţinuse, în sfîrşit, aprobarea (Placet) înălţării sale la episcopat şi care era poate în măsură 
să-l ajute, expediţia sa în Italia s-a încheiat fără succes. Tovarăşii săi de drum s-au poticnit 

la întoarcere. George Gross a zăcut de boală cinci luni la Roma, cheltuindu-şi ultimul ban şi 
a cerut să fie repatriat de BakSic, care sosise în Italia în noiembrie şi pleca înapoi prin Ger¬ 
mania în 1651. Ia^: Agostino Recchia, după ce a fost jefuit în pădurile de lîngă Ravenna şi 
a sosit pe jos la Liov, a trebuit să facă un mare ocol, trecînd prin Transilvania şi Ţara Ro¬ 
mânească, deoarece graniţa dintre Polonia şi Moldova era închisă din cauza ciumei. Reîntors 

în Moldova (1651) fără nici o scrisoare sau brevă pentru domn, Parcevic îndreaptă iar către 
Propagandă o serie de plîngeri a „preoţilor de la Bacău", pe un ton destul de arogant („Dipl. 
Ital.“, II, pp. 414—415; 416—417; 417—418), încercînd apoi să se adreseze unor cardinali, 
de pildă, cardinalului Ludovisi, protectorul catolicilor bulgari, şi mai continuînd şi în anul 

următor ( Ibidem, pp. 431—432). De astă dată, pe lîngă plîngerile contra invaziei iezuiţilor, 

este exploatată şi plecarea în grabă a noului episcop polon Marian Kurski, după o şedere 
de 10—14 zile. 

In 1653 porneşte iar spre Italia, după o campanie mai variată ( Ibidem } pp. 433—448). 
Pe rînd sînt utilizate toate posibilităţile. Misionarul Simone din Sebenico scrie la 12 martie 

1563 că, vrînd să plece din Baia, este împiedicat de popor, care murmură că nu vrea să-i 
vină un preot iezuit, mai bine unul schismatic! Ce trebuie să facă? Să i se răspundă prin 

Don Pietro Pardevid, care e trimis de ţara întreagă la Roma... etc. La 28 martie 1563, că¬ 
lăreţii poloni din slujba lui Matei Basarab scriu că vor un preot de limba lor şi îl deleagă 

pe Parcevic să le ducă cererea (în care poate fi recunoscut stilul retoric al acestuia). în¬ 

seamnă deci că, în acest răstimp, el bătea drumurile pentru a culege adeziuni şi recoman¬ 
daţii. Afară doar dacă a fost greşit scrisă sau citită data acestei cereri, care ar aparţine mai 
probabil lotului de recomandări din Bulgaria de la 10 şi 20 august 1653. Ar fi mai vero¬ 

simil de presupus că ofensiva de primăvară a lui Parcevid în Moldova a fost întreruptă de 
luptele interne din ţară, care l-au îndemnat să plece acum în Italia, trecînd prin Tîrgovişte, 
de unde s-a repezit poate personal la Chiprovaţ şi Sofia sau a trimis de acolo după acele 

recomandări. La 3 aprilie, judele de Bacău cu juraţii întocmesc un act însemnat cu sigiliul 
lor, protestînd contra pradăciunilor oamenilor lui Marian Kurski . . . etc. Il trimit pe Pietro 

Pardevid. Ei cer ca să vină scrisori din partea papei către domn şi boieri. Două zile după 

aceea, la 5 aprilie, „preoţii din Bacău, Baia şi Trotuş" se plîng de episcopii poloni. Domnul 
crede că poate face episcop pe cine vrea el... Şi el îl vrea pe Parcevid (!). Ei îl trimit pe 
Par&vid cu plîngerea lor. — Orăşenii din Trotuş, în aceeaşi zi şi în acelaşi stil, întocmesc 
un act cu pecetea oraşului, în care exploatează minunea din biserica sfinţilor Cosma şi Damian. 
Se subliniază că aceasta se află pe domeniul marelui logofăt Gheorghe Ştefan. .. Acuma 
ortodocşii vor să acapareze acea biserică părăsită, pe care nu o pot repara catolicii, gemînd 
sub multe biruri. Să o ia deci papa sub ocrotirea sa. In concluzie, ei nu vor episcopi poloni 
şi nici preoţi iezuiţi. Cuprinşi de o nobilă emulaţie, orăşenii din Roman (ca şi cei din Su¬ 
ceava şi Baia) trimit şi ei (la 8 aprilie 1653) protestul lor. Este poate, alături de scrisoarea 
cu declaraţiile lui Vasile Lupu în Divan referitoare la Bandini şi la episcopii poloni, cea mai 
senzaţională creaţie a lui Parcevic din acest domeniu. Sînt înfăţişate, pe rînd, reclamaţiile 
contra episcopului Kurski, un portret satiric al iezuiţilor, intrigile lor politice prin secretarul 
Kotnarski, care pot duce la cea mai mare primejdie din partea turcilor, în sfîrşit e povestită 
păţania lui Beke, gata să fie ridicat în furci la porunca marelui hatman, fratele lui Vasile 
Lupu. In concluzie, declaranţii îl trimit pe Parcevid, abia întors din Polonia, să le ducă plîn¬ 
gerea la Roma ( Ibidem , pp. 438—440). Judele de Bacău şi juraţii, la o dată din care lipseşte 
ziua şi luna, scriu şi ei ca să fie ascultat trimisul lor. Papa să-i scrie domnului (adică se 

repetă oarecum jalba anterioară). Dar se mai adaugă şi recomandaţii mai directe. Bak^id 
(Ibidem, pp. 441—442) scrie din Chiprovaţ la 10 august 1563 că poporul nu mai vrea 

poloni ca episcopi, ci îl vrea pe Parcevic, arătînd meritele acestuia. Iar Filip Stanislavov re¬ 
comandă din Sofia la 20 august ca să fie ascultat P. Parcevic. Poporul nu îi vrea pe poloni. 
Din cauza persecuţiilor exercitate de Kotnarski şi-a pierdut acuma acesta viaţa. La 28 ianuarie 
1654 o suplică din Chiprovaţ (scrisă de Parcevic) trimisă papii, îl recomandă stăruitor pentru 
scaunul de Marcianopol şi îl desemnează ca aducătorul ei. Iar în 1655 Soimirovid îl propune 
papei ca administrator al Moldovei (Fermendzin, op. cit., pp. 246 şi 248) afirmînd că dom¬ 
nul îl vrea neapărat pe el! Acest amănunt repetă poate în mod automat afirmaţiile lui Par- 
devid din cursul anilor 1650—1652. Dar atunci era vorba de Vasile Lupu. Acuma însă, în 
1655, domn era Gheorghe Ştefan care va stărui în ^realitate pentru numirea lui Mancid ca 
episcop de Bacău. De aceea, pare surprinzătoare informaţia dată de I. Dujcev, în îl catoli - 

cesimo, p. 26, că Pardevid ar fi fost cerut anume de Gheorghe Ştefan ca administrator al bi¬ 
sericii catolice din Moldova. 

In sfîrşit, în februarie 1656 Parcevic e de faţă la procesul consistorial de la Roma 

pentru numirea noului arhiepiscop de Marcianopol, şi prestează îndată obligatoriul jurămînt 
de credinţă. Adevărata sa vocaţie se afirmă parcă şi mai puternică după numirea sa ca episcop 
de Marcianopol şi vicar apostolic al episcopiei catolice a Moldovei. Abia întors în Moldova, 
porneşte din nou la drum (august 1656), pentru a cere, pare-se, ajutorul împăratului 
pentru creştinii de sub apăsarea jugului otoman: români, sîrbi şi bulgari. O dată ajuns la 
Viena, se şi oferă să meargă în misiune la Bogdan Hmelniţki ca sol imperial. Obiectul mi¬ 
siunii era dublu. Pe de o parte să determine o împăcare între cazaci şi poloni, pe de alta să 
obţină de la cazaci retragerea ajutoarelor pe care le dădeau principelui transilvan Râk6czy. 
Acest demers putea fi înfăţişat ca avînd drept scop ultim realizarea unui front comun contra 
turcilor în sprijinul luptei de eliberare plănuite de popoarele subjugate de turci. Efectuarea 

soliei a fost destul de anevoioasă. Relatarea drumului cu peripeţiile sale, precum şi a mer¬ 
sului tratativelor a fost făcută de misionarul care l-a însoţit în această adevărată expediţie. 
Dar rezultatele soliei au fost anulate de moartea împăratului (2 aprilie 1657) şi de cea a lui 
Bogdan Hmelniţki (august 1657). Parcevic, întors la Viena, a rămas mai bine de zece ani 
în Austria şi Moravia, înnobilat de împărat şi miluit din cînd în cînd cu cîte o sumă de 
bani pe care urma să o încaseze de la vreun oraş imperial şi care, de multe ori, sau nu i se 
plătea, sau i se reducea pe jumătate. In 1661, Congregaţia de Propaganda Fide, văzînd că 
nu are de gînd să se întoarcă la rosturile sale, l-a demis din demnitatea sa de arhiepiscop 
de Marcianopol şi vicar apostolic al Moldovei. Viaţa devenea tot mai precară. Datoriile sporeau 
la armenii din Liov şi creditorii nu mai voiau să aştepte la infinit. El datora şi 1 000 de 
imperiali domnului pribeag Grigoraşcu Ghica, la a cărui conversiune contribuise şi el şi al 
cărui duhovnice era. In sfîrşit, în 1668 se întoarce în Moldova, ca vicar apostolic şi admi¬ 
nistrator al Episcopiei Moldovei cu reşedinţa la Bacău, dar cu aceeaşi nepotolită dorinţă să 
bată drumurile ţărilor vecine. Abia numit vicar apostolic în Moldova, el şi intervenea la 
Congregaţia de Propaganda Fide să fie lăsat să-l însoţească pe noul prozelit Gr. Ghica la 
Roma, dar îiftîmpină un refuz hotărît. Totuşi nu rămîne prea mult în Moldova şi în ianuarie 
1670 e în Polonia, ascunzîndu-se de nunţiul apostolic, arhiepiscopul de Corint, care însă ra¬ 
portează prezenţa sa cardinalilor. 

In martie 1671, Pardevic se plînge cu vehemenţă de suma fixată de Congregaţie pentru 
întreţinerea sa, abia 200 de scuzi pe an, şi încă sub condiţia să rămînă pe loc! în anul ur¬ 
mător mai era la Bacău, de unde scria la Roma împotriva iezuiţilor din Moldova („Dipl. 
Ital.“, IV, pp. 276—277). Acţiunea lui religioasă în Moldova nu pare a fi fost fericită. In 
frămîntarile din sînul comunităţii catolice din Moldova, împărţită în tabere deosebite, Par- 
devid s-a sprijinit pe observanţii din Bulgaria şi din Transilvania (Ciuc) contra conventualilor 
din misiunile italiene şi a iezuiţilor din Polonia. împotriva acestora stîrnea manifestări tu¬ 
multuoase din partea poporenilor. în lupta cu conventualii italieni s-a ciocnit nu o dată cu 
adevăratul urmaş al lui Bandini, prefectul misiunii, Vito Piluzzi. în 1670, Parcevid a găsit 
cu cale să încheie o înţelegere cu observanţii de la Ciuc, cedîndu-le lor toate bunurile bise¬ 
ricii din Bacău în schimbul întreţinerii sale, precum şi a obţinerii unei perechi de cai şi a 
altor lucruri de trebuinţă pentru el. Observanţii ţineau pe lîngă el un părinte al ordinului 
lor, după cum raportau conventualii la Roma în noiembrie 1670. Dar în primăvara urmă¬ 
toare, Pardevid se plîngea Congregaţiei că e plin de datorii şi nu poate să-şi facă haine noi 
de Paşte după obiceiul ţării şi să-şi cumpere măcar o pereche de cai şi o mică trăsură, pentru 
a fi în rînd cu episcopii ortodocşi care umblă în carete trase de şase sau opt cai frumoşi. 
E de observat că Piluzzi arată la Roma că Pardevid avea 20 de cai etc. . . 

Rapoartele la Propagandă îi erau tot mai nefavorabile. Nunţiul apostolic de la Varşo¬ 
via, arhiepiscopul de Corint afirma că Pardevic era dator vîndut şi că înstrăina odoarele bi¬ 
sericii. El însuşi indispunea pe cardinalii din Congregaţia de Propagandă prin tonul său aro¬ 
gant, prin veşnicele sale intervenţii ca să fie lăsat să lipsească 6 luni spre a merge la Roma 
şi prin declaraţiile pline de ifos că e gata să plece oricînd în Germania, renunţînd la postul 
ce-1 ocupă. Secretarul Propagandei se gîndea serios, în aprilie 1673, să-l înlăture din slujbă. 
Dar tot atunci, fără a mai întreba pe nimeni, Parcevid pleacă din Moldova cu destinaţia 


355 


www.dacoromanica.ro 


Varşovia, Viena şi Italia, înarmat cu pretinse scrisori de ale domnilor Gr. Ghica şi Petnceicu, 
în timp ce Propaganda cerea, pe rînd, nunţilor de la Varşovia şi Viena să-i poruncească sa 
se întoarcă în Moldova. Misiunea sa aşa- 2 isă era fictivă şi fără un scop practic imediat. 

Dealtminteri nunţiul din Polonia afirma că el nu se bucură de nici o consideraţie la rege. 
In Italia, el aducea scrisori către ducele de Florenţa şi contele de Savoia. Avea scrisori şi 
către regele Franţei, Ludovic al XlV-lea (!). Trebuia, de asemenea, să ceară papei Clement 
al X-lea ajutor grabnic pentru eliberarea creştinilor subjugaţi de turci. îmbolnăvindu-se în 
cursul acestei călătorii, a zăcut mai multe săptămîni la Veneţia, de unde trecînd la Roma, 
a murit la 23 iulie 1674. 

De la Par£evid au rămas două feluri de informaţii, unele sub formă de rapoarte şi 

dări de seamă imediate, cum sînt cele către Congregaţia Propagandei, altele sub formă de 

memorii expozitive, referindu-se la istoricul unor evenimente trecute, cum e memoriul său 

de la Veneţia (7 iulie 1650), cu privire la pseudomisiunea din 1647, sau la amănuntele 
fanteziste ale „misiunii" dn decembrie 1649- Pentru amîndouă aceste categorii de in¬ 
formaţii se impune cea mai mare băgare de seamă, întrucît nu o dată afirmaţiile sale nu sînt 
conforme cu stricta realitate (vezi procedeul său cu privire la scrisoarea lui Bandini din 

2 noiembrie 1647, despre care a fost vorba mai sus). De asemenea confruntarea celor două 

relatări adresate de Parcevic dogelui şi senatului veneţian la 7 şi 9 iulie scoate în evidenţă 
amestecul unui element de ficţiune ce alterează veracitatea declaraţiilor sale. 

Cuprinsul rapoartelor către Congregaţia de Propagandă, deşi priveşte mai mult disen¬ 
siunile catolicilor din Moldova şi lupta lor proprie contra iezuiţilor, sau de asemenea con¬ 
vertirea unor bosniaci musulmani la credinţa catolică şi rolul sau în această realizare, reflectă 
totuşi măcar şi indirect unele aspecte interesante ale realităţilor din Moldova, de pildă, răs¬ 

coala Orheienilor şi Sorocenilor împotriva lui Gh. Duca şi completează unele informaţii date 
de Bandini sau Pilu 22 i. Materialul ce i se datorează a fost publicat în cea mai mare parte 

de către Pejacsevich, în anexa lucrării sale, intitulată Peter Preiherr von Parchevich, publi¬ 
cată în „Archiv fiii osterreichische Geschichte", voi. LIX/2 Viena 1880, pp. 351—464; la 
care se mai adaugă cîteva rapoarte şi scrisori publicate de I. C. Filitti, în lucrarea Din arhivele 
Vaticanului, I, Bucureşti, 1913, p. 109, G. Călinescu, în „Dipl. Ital.“, I şi II şi Fr. Pali, 
op. cit., IV, pp. 136—413 în studiul intitulat Le controversie tra i minori conventuali e i 
gesuiti nelle missioni di Moldavi a. Despre Parcevi<f nu există altă lucrare mai modernă decît 
vechea prezentare biografică a lui Pejacsevich tocmai din 1880, care a influenţat şi pe cer¬ 
cetătorii catolicismului din sud-estul european, ca Dujcev în ll Cattolicesimo in Bulgaria nel 
sec. XVII , Roma, 1937 şi pe G. Călinescu în studiile sale Alcuni missionari. . . („Dipl. 
Ital.‘ c , I) şi Altre Notizie. . . (II). Tot aici poate fi citat şi articolul lui I. Dujcev publicat 
şi în versiune românească Petâr Parcevici fi încercările de eliberare a popoarelor balcanice de 
sub stăpînirea turcilor. Dar studiul lui Pejacsevich este scris fără acuitate critică, într-un spi¬ 
rit de pietate exagerată faţă de un ilustru colateral al ascendenţilor autorului. Cunoaşterea 
azi a unui material mai bogat impune o revizuire a aprecierilor din 1880. Va trebui să se 
ţină seama şi de aportul lui Veress în Scrisorile misionarului Bandini din Moldova, şi de 
al lui Fr. pali în studiul său citat mai sus. 

Tot din studiul Iui Pejacsevich s-a informat şi Sădi Ionescu, în notiţa din Bibliografia 
calatorilor străini, pp. 154—156. 

O analiză critică, pe baza materialului existent acuma, a rolului lui Parcevid în Mol¬ 
dova pînă la plecarea sa la sfîrşitul lui martie 1650, precum şi a caracterului fictiv al so¬ 
liilor sale în Polonia şi la Veneţia din anii 1647 şi 1650 se află în articolul publicat de 

Maria Holban, sub titlul Autour de Parcevic în R.E.S.E.E. Concluziile de acolo au putut acum 

fi duse şi mai departe. 

Intrucît Pardevic apare şi în volumul VII de Călători . ., cu rapoarte din timpul func¬ 
ţionării sale în Moldova, ca vicar apostolic purtînd titlul de arhiepiscop de Marcianopol, nu 
am atins decît în linii generale activitatea sa de atunci, oprindu-ne în cadrul volumului de 

faţă la plecarea sa din ţară în 1652 sau 1653. 

Prezentarea concretă a rolului său din prima fază a activităţii sale în Moldova (1644— 
1652 sau 1653) a pus unele probleme greu de rezolvat, întrucît toate manifestările sale sînt 

arătate ca aparţinînd Iui Bandini. Amestecul său în corespondenţa acestuia, influenţa pe care 
o exercita asupra Iui, răstălmăcirile pasajelor din scrisori putînd fi identificate, nu îngăduie 
totuşi separarea lor de context spre a fi înfăţişate independent. Vor trebui deci urmărite în 

colecţiile de texte, de pildă, în ,,DipI. Ital.“, II, după indicaţiile destul de numeroase date 

mai sus în această notiţă biografică. Cît priveşte detectarea acţiunii sale asupra textului Iui 

Bandini (Codex), ea va fi expusă în altă parte, această chestiune constituind o problemă 
în sine ce nu intră în limitele ce ne sînt îngăduite aici. Vom da însă, cu titlu de curiozitate, 
unele fragmente din suplicile scrise de el şi atribuite altora, precum şi din expunerea pre¬ 
tinselor sale solii la Veneţia din anii 1647, 1654, 1659- Pentru rest vor trebui prinse în 
treacăt, din textele Iui Bandini, intervenţiile lui Parcevid, fie flagrante, fie ascunse între rîn- 

duri, dar totuşi prezente. 

p. 385 


p. 386 


[SUPLICĂ ANONIMA 
ADRESATĂ DIN BACĂU] 1 

1650 , februarie 16, Bacău 


Eminentisimi şi reverendisimi domni, pă¬ 
rinţi, ocrotitori şi apărători! 

Este un lucru mai degrabă vrednic de plîns decît a fi povestit: noi am 
ajuns de pomină ( spectaculum) lumii întregi şi dintre noi înşine au răsărit 
vai! vulpile şi păsările de pradă 2 . Că luteranii, calvinii, arienii, turcii, grecii, 
schismaticii şi alţi necredincioşi // de aceştia persecută credinţa catolică şi pe 
preoţi, nu este un lucru atît de uimitor, dar ca nişte clerici şi anume clerici 
ai Companiei lui Isus să se apuce să persecute pe un episcop şi pe preoţii şi 
misionarii, creaţi în chip legiuit şi trimişi de către Sacra Congregaţie, acest 
lucru desigur nu ar fi de crezut, dacă nu l-am fi văzut cu lacrimile în 
ochi şi nu l-am fi şi răbdat. După ce a murit păstorul nostru al tuturor 


1 Traducerea s-a făcut după textul Italian publicat în „Dipl. Ital.“, II, pp. 385—386. 

2 Text foarte defectuos: ex nobhmet ipsts vulper dolore et rap acer extiterunt . 

ex paucis plurima colligent* . .. [Iscălesc călugării observanţi, printre care 
auzind că i se spune că nu are nici o autoritate spirituală asupra poporului 
<catolic> de asemenea şi că bulele pontificale nu îi obligă pe aceşti catolici 
la ascultare, în chiar aceeaşi zi a venit părintele iezuit Beke cu zbiri 3 şi cu 
scrisori mincinoase ca sa-i gonească pe preoţi (religioşi), spre scandalul un¬ 
gurilor şi al moldovenilor, al bărbaţilor şi al femeilor, al bătrînilor şi ti¬ 
nerilor care alergaseră la spectacolul nenorocit ce se făcea cu preoţii catolici 
din reşedinţa de la Bacău, unde din totdeauna de cînd se ştie au stat mereu 
călugării sfîntului Francisc sau episcopii trimişi, de cinci ani încoace, în 
chip legiuit de Scaunul roman ca să ocupe acest loc <acuma> pre¬ 
tins şi asaltat în mod nedrept <de iezuiţi>. Nu există explicaţie pentru 
răutatea, duşmănia, marea prigoană a acestui iezuit contra slujitorilor cre- 
dinţii 4 : acest lucru îl afirmăm din văzute, nu din auzite, din experienţă, 
nu din citite, cu indignare, nu cu edificare, cu durere, cu lacrimi şi cu ru¬ 
şinea acestei alungări, şi îl atestăm pe cuvîntul nostru de preoţi ( tactis sa- 

cerdotalibus pectoribus). Aşadar prea înalţi părinţi, oare cei de jos 5 vor 
avea victorie asupra acestui <Scaun roman>? Aşadar puterea pontificală 
se reduce doar la hotarele Italiei? Şi autoritatea Sacrei Congregaţii este li¬ 
mitată? Pînă în vremurile noastre ea se întindea pînă în Indii, pătrundea 
în cer şi cobora pe pămînt „orice veţi lega pe pămînt va fi legat şi în ce¬ 
ruri ..etc. şi în Moldova scaunul roman nu are nici o autoritate? Şi un 

iezuit să nu fie supus la picioarele sfintei biserici romane? ba chiar să afirme 
în public cu aroganţă că Sacra Congregaţie prinde muştele din aer? 6 S-a 
mai născut o altă rătăcire, tot atît de mare ca cea dintîi. Nu ştim de ce 
condiţie ar fi omul care ar fi fost numit de către regele Poloniei spre jig¬ 
nirea eminenţelor voastre, a episcopului şi a tuturor preoţilor şi misionari¬ 
lor, ca episcop nou creat de Bacău — negreşit fără ştirea Scaunului roman, 
căci se ştie că episcopul legitim 7 a scris domnului (al Satrapa) acestei ţări 
ca să trimită un arhiepiscop atît de bun şi de cucernic. Din lipsă de timp 
şi dintr-o teamă prudentă nu putem să arătăm prin scrisoare tot şirul lung 
al adevărului 8 , dar aducătorul fidel al acestor rînduri va povesti din gura 
sa cu lacrimi amare, toate cele omise <din scrisoare> şi eminenţele voastre 


3 Agenţi executivi ai stăpînirii. 

4 Religiosi, termen valabil şi pentru monahi, şi pentru preoţi. 

5 Infer't = cei de jos. Poate însemna şi: nişte inferiori, şi diavoli din infern. 

6 Clişeu folosit în diferite rînduri de Parcevid, atît aici cît şi în interpolări la texte 
aparţinînd lui Bandini (v. Codex şi chiar Scrisorile ... Prezenţa sa constituie un fel de pe- 
cete personală şi de carte de vizită. 

7 Adică Zamoyski, scriind în 1645 ca să-l recomande pe Bandini. 

8 Textul este redactat în întregime de Parcevid 1 . S-ar părea că a căutat cu tot dinadinsul, 
să fugă de afirmaţii precise, preferind formulările în doi peri şi refugiindu-se în cascade 
retorice. 

ex paucis plurima colligent “ . . . [Iscălesc călugării observanţi, printre care 
şi vicarul general Marian din Saraievo, misionarul apostolic Simon din Se- 
benico şi preotul mirean George Gross.] 

[FRAGMENT. RECOMANDAREA LUI PARCEVIC] 9 

1650 martie 12, Iaşi 

Eu fratele Marian bosniacul din Saraievo . . . vicar general al întregii 
Moldove.. . împreună cu toţi părinţii parohi şi misionari apostilici. . . afir¬ 
măm şi atestăm că în această Provincie [catolică] a Moldovei, altă persoană 
mai potrivită, mai iscusită şi mai capabilă pentru a conduce, a îndrepta 
poporul şi a-1 trage la cultul divin nu se mai află <şi nici> în multe locuri 
din Orient, cum e Don Pietro Parcevic bulgarul, elev ( alunno) al Pontifi¬ 
celui suprem, preot şi secretar al Monseniorului arhiepiscop Marco Bandini: 
nu atît pentru limba ţării, care are <totuşi> foarte mare importanţă, cît 
pentru faptul că a învăţat obiceiurile ţării, că ştie să intre în voia tuturor, 
că este iubit de toţi şi cunoscut de toţi, că a dobîndit stima multor principi, 
atît catolici cît şi eretici şi schismatici, pentru că ştie starea statelor şi a 
provinciilor adiacente, pentru că este „ardito nel discorrere “ 10 pentru ştiinţa 
sa, pentru bunele sale deprinderi şi marea sa fidelitate, pentru că este apă¬ 
rătorul foarte zelos al cinstei şi imunităţii bisericeşti. 

Mai afirmăm ... că dacă ar veni un alt superior decît Don Pietro, ar 
ieşi un scandal şi o încurcătură nespusă din cauza schimbării, pentru că 
acuma toate sînt foarte bine rînduite şi în cele spirituale şi în cele tempo¬ 
rale, şi dacă ar veni alţii ar face ca predecesorii poloni, jefuind ce vor fi 
găsit şi nu înmulţind totul cum ar face Don Pietro <şi a făcut> . . . Mon¬ 
seniorul Bandini. Măria sa domnul, împreună cu toţi „baronii" săi a decla¬ 
rat în mod public acest lucru. Mai afirmăm după cele .auzite de noi că 
localnicii atît ungurii cît şi chiar moldovenii nu doresc pe un altul în ţară 
decît pe sus-zisul secretar, cunoscîndu-1 ca o persoană „ degnissima “ şi cu 
care au avut încă de mai înainte multe raporturi, şi fiindcă el cunoaşte şi 
uzanţa în privinţa ţăranilor dependenţi, relativ la moară, la munca ţăra¬ 
nilor pe săptămînă şi altele de acelaşi fel, destul de importante pentru acest 
loc, pentru care ar rezulta pagube însemnate dacă s-ar face vreo schimbare. 

Mai afirmăm că suszisul monsenior . .. Bandini ... nu voia pe altul . .. 
decît pe Don Pietro, nu pentru că era secretarul său ci pentru că era „degno 

9 „Dipl. Ital. II, pp. 387—388. Textul scris în numele parohilor şi misionarilor a fost 
A n realitate redactat de Parcevic. 

10 Vezi Codex, p. 180, pasajul despre discursul lui Parcevid la Tîrgovişte: verum etiam 
andacter. 

fuor di modo " şi foarte iscusit în această ţară şi l-am auzit cu urechile 
noastre, repetînd în diverse rînduri: „De mi-ar da domnul viaţă ca să tră¬ 
iesc pînă ce voi putea vedea pe capul secretarului nostru mitra episcopală". 
[Argumente în favoarea sa: el este un alumn al papei, este bulgar şi chiar 
din Marcianopol... şi a servit cu credinţă 6 ani pe monseniorul Bandini, 
în care timp nu a primit nici un ban, ci dimpotrivă a cheltuit dintr-al său 
pentru biserică vreo 200 de scuzi . . . etc. // urmează pasajul despre noul 
episcop polon care s-ar fi lăudat că va goni din Moldova în afară de epis¬ 
copul vivente et existente (=Bandini) şi pe toţi misionarii şi chiar pe pa¬ 
rohi, măcar că sînt preoţi, şi aceasta pentru „a complace unui duşman al reli¬ 
giei catolice". în sfîrşit, afirmaţia senzaţională a declaranţilor că au fost 
chemaţi 11 la Iaşi de către mitropolit şi boieri, după moartea arhiepiscopu¬ 
lui — fără a se preciza cîtuşi de puţin data — şi îndemnaţi de către mitro¬ 
polit — al cărui nume este lăsat în alb — să scrie cu tărie papii să nu¬ 
mească drept episcop pe unul din ei!] 12 

[SUPLICA ANONIMĂ ADRESATA DIN BACĂU]* 

1650 , martie 12, Bacău 

Eminenţi şi prea reverenzi seniori, temelii nespus de statornice ale re¬ 
ligiei catolice! 

Văzînd noi preoţii în zilele trecute tragedia jalnică încercată dq unii 
răuvoitori contra slujitorilor lui Dumnezeu şi a misionarilor apostolici, am 
trimis în cea mai mare grabă cu plîngeri amare pe unul din părinţii noştri, 
spectator al jignirilor aduse nouă <şi prin aceasta> Scaunului roman „Capo 
d'Oriente e d y Occidente C( şi eminenţelor voastre, stîlpi ai credinţei creştine 
şi ocrotitori ai preoţilor in partibus <infidelium> ca să informeze în parte 
cel puţin, Scaunul roman despre „stratagema întîmplată". Acum însă, după 
ce am potolit lucrurile, mulţumită lui Dumnezeu şi am închis gura celor ce 
spuneau minciuni 13 şi ne-am înfăţişat în mod public în Divan, înaintea bo¬ 
ierilor şi a domnului ţării, şi am obţinut favoarea deplină din partea ace¬ 
lui Vasile [Lupu] de a rămîne în reşedinţa de la Bacău cît va domni el în 
această ţară 14 ^!) văzînd el de o parte doar răutate pură, iar de alta nevi¬ 
novăţia noastră, sîrguinţele noastre, truda noastră, îmbunătăţirile 15 şi alte 


11 Vezi mai sus biografia, p. 352. 

12 Iscălesc doi conventuali: Simon Apolloni şi Agostino Recchia, precum şi preotul de 
Cotnari, George Gross. 

* Text italian cu parfi întregi în limba latina. 

13 Os loquentium iniqua. 

14 Ipso in provincia regn ante. 

15 Li Bonijicamenti. 

silinţe depuse pentru ajutorul acestei biserici şi acestui loc, cum au expus 

limpede în faţa domnului, sculîndu-se în picioare boierii într-un singur glas; 
din nou trimitem 16 pe secretarul răposatului arhiepiscop care fusese destinat 
dinainte de acela ca să meargă în Italia cu scrisorile acestuia, cu textul 

389 Vizitaţiei, cu informaţii şi cu autorizarea de a da socoteală amănunţit // 
eminenţelor voastre despre administraţia sa şi să rezolve cît mai bine tre¬ 
burile sale 17 pe lîngă Scaunul roman 18 . Acesta va povesti cu şiroaie de lacrimi 
desfăşurarea lucrurilor de necrezut care nu se mai termină, — nu folosind 
hîrtia şi pana, ci din gura proprie ca unul ce a fost et patiens et particeps 
la toate — el va descrie furia şi răutatea perversă împotriva preoţilor a 
unui oarecare Kotnarski „ orbati“ lQ şi a unui oarecare părinte iezuit Paul 
Beke, născocitorul tuturor relelor şi autorul vicleniei răuvoitoare şi a perfi¬ 
diei pusă la cale şi va explica cu durere turbarea şi ura amară împotriva 
slujitorilor apostolici... etc. Acest pervers Kotnarski spusese domnului şi 
marilor săi boieri că serenisimul rege al Poloniei a şi numit un polon drept 
episcop de Bacău şi împreună au scris monseniorului Bandini că trebuie să 
părăsească ţara cu toţi preoţii şi fraţii, nemaiavînd nici un drept recunos¬ 
cut aici 20 . Ceea ce auzind bunul păstor, cum că aflîndu-se el în viaţă 
şi în fiinţă s-au pornit <acestea> fără ştirea Scaunului roman, a căzut în 
grea boală, de care a şi murit. Iar prea înţeleptul domn care după o atenţie 
îndelungă s-a lămurit, a răspuns împreună cu baronii atestînd faptele 21 : 

„Noi ştim şi am văzut cu ochii ce au făcut episcopii poloni: nu au rămas 

decît 3—4 luni şi în timpul acesta au consumat cu ai lor tot ce au găsit, 
ne mai lăsînd nimic. Şi apoi au plecat pe căile lor. Iar acest prelat bun şi 
simplu, fără trufia polona, din puţinul pe care l-a găsit cînd a venit, l-a 
înmulţit; a cumpărat şi a sporit <bunurile>, a rămas şi a murit în ţară". 
Apoi întorcîndu-se spre noi, a spus în mod public în Divan: „Alegeţi pe 
unul dintre voi şi eu îl voi întări şi voi vedea dacă cineva va^ dărîma ho- 
tărîrea noastră". [La răspunsul lor că nu pot face aceasta fără ştirea şi 
porunca Scaunului roman... el adaugă: „Eu voi scrie Sacrei Congregaţii 
ca să numească pe unul dintre voi, căci fără îndoială că dacă veţi pleca 
voi, care cunoaşteţi bine obiceiurile acestei ţări şi limba ei, locul va fi se¬ 
cătuit şi dacă va veni polonul nu va face zăbavă lungă la noi după cum 
arată limpede experienţa dinainte ...“ ] Ascultînd noi cuvintele înţeleptului 

16 Di nuovo spediamo . Vezi mai sus, afirmarea ca au trimis (spedissimo) pe unul din 
părinţi. De fapt nu a fost trimis decît acest reprezentant din urma, Parcevi<5, care în realitate 
s-a trimis pe sine. 

17 Le sue cose (greşit: case!). 

18 Urmează textul pe latineşte pîna la: Acest pervers ... 

19 Oare de tradus prin chior, după cum apare mai tîrziu, sau orbit moralmente? Sensul 
mai general al cuvîntului: lipsit de copii, nu se potriveşte contextului. 

20 Jus in ea aiiquod, adică dreptul conferit în virtutea delegării date de Scaunul roman. 

21 Rem attingens, Attestationi respondit ... etc . Probabil de citit: attestatione . 

domn după ce am auzit încă de mai înainte, de mai multe ori, repetîndu- 
ni-se intenţia cea sfîntă a arhiepiscopului 22 şi încă acuma aşa cum am scris 
în prima scrisoare, scriem acuma cu mai multă tărie, şi ne rugăm şi tri¬ 
mitem secretarul din această ţară, foarte priceput pentru această însărci¬ 
nare.. . etc. [Urmează în esenţă punctele şi argumentarea în favoarea lui 
Parcevic din suplica de la Iaşi, la care se mai adaugă şi consideraţii de 
politică mai înaltă: a) Scaunul apostolic riscă să piardă dreptul (jus) asupra 
Moldovei; b) Trebuie satisfăcută dorinţa domnului care nu vrea episcop 
polon; c) Trebuie ţinut seama de faptul că această ţară este supusă Tur¬ 
ciei .. . etc. etc. 23 ] 


[DESPRE IEZUIŢI] 

1653 , aprilie S, Roman 2A 

. . . Reverenzii părinţi iezuiţi care nu de mult au zburat încoace, nu P* 
ştim din ce ţară <vin>, şi nici de sînt episcopi sau canonici, de sînt monahi 25 sau 
mireni; acest lucru îl ignorăm cu desăvîrşire; vedem doar că ei vin cu mare 
gravitate — uneori împotriva voinţei noastre — pe la casele noastre umile, 
în căruţe şi călare, cu arme şi cu slugi, bine îmbrăcaţi şi căptuşiţi în blănu¬ 
rile lor vulpeşti, că sforăie pe nas vorbe mari şi storc numai foloase pentru 
ei împotriva folosului nostru; pe noi <dacă sîntem> fără de moşii şi lip¬ 
siţi de sate, fără venit şi fără o leafă mare, nu vor să ne servească. Noi 
sîntem săraci şi istoviţi şi nu avem nici o putinţă ca să fim în stare să 
satisfacem măcar în parte lăcomia lor de cîştig şi deşi am putea cu greu¬ 
tate să le dăm cîte ceva, foarte puţin lucru, însă care pentru noi este mult 
şi în paguba noastră, — este totuşi uimitor cît de bine stau ei; şi ne temem ca 
să nu iasă din cauza lor pieirea întregii ţări, din faptul că tot ce se discută 
la curtea prea înălţatului domn, vor ei să afle 26 şi să treacă informaţia altor 
principi, plăsmuind scrisori false ca din partea domnului, ca şi oum ar fi ei 


22 E giâ la pia intentione del g. Archivescovo piti volta narrar sentendo. E vorba de 
Bandini. De citit, probabil, în loc de g — q ( = quondam) = răposatul. 

23 Pentru unele comentarii sau sublinieri ale textului, vezi mai sus şi biografia lui 

Parcevid O particularitate ce trebuie neapărat subliniată este amestecul simultan atît de ciudat 
în acest text al limbilor italiană şi latină. Declaraţiile lui Vasile Lupu sînt redate pe lati¬ 
neşte, restul textului e pe italieneşte, cu excepţia unui pasaj mai scurt de pe p. 389 r. 2, 

începînd cu cuvîntul italian questi ( = acesta) şi continuînd apoi pe latineşte de-a lungul 

a 9 rînduri pînă la eliminabitur, în care este vorba de Paul Beke. 

24 Traducerea s-a făcut după textul italian, publicat cu greşeli în „Dipl. Ital.“, II, 
pp. 438—440. 

25 Regularei vel secularei. 

26 Vescire (!) = rescire. 

trimişi în solie de către el la alţi principi; în aşa fel că unii se duc la Constanţi- 
nopol, unii în Polonia şi unii în Germania, de cele mai multe ori pentru treburi 
temporale 27 . în parte, unii boieri au şi mirosit înşelarea aceasta care este 
inventată şi pusă la cale de aceia 28 (= iezuiţii) prin Kotnarski secretarul 
prea luminatului domn şi ne-au arătat în taină plîngerea lor; ca să nu mai 
îndrăznească pe viitor <iezuiţii> să încerce aşa ceva, căci dacă pînă la urmă 
ar ajunge la urechile împăratului turcilor, ar însemna pieirea definitivă a 
tuturor catolicilor. Rugăm în numele lui Dumnezeu pe eminenţele voastre, 
dacă au vreo autoritate asupra acelora să <-i oprească a> încerca asemenea 
fapte care duc la ruina religiei noastre, să nu tulbure pacea aşa cum fac 
în Transilvania de unde în scurtă vreme vor fi alungaţi de către acel prin¬ 
cipe 29 şi de stările ţării°° constituite în comiţii, şi numai din cauza agita- 
p. 440 ţiilor lor, şi aşa cum inventă scrisori către alţi principi // tot astfel trimit 
şi Sacrei Congregaţii prin acel George Kotnarski scrisori în propria lor 
favoare. Eminenţele voastre ar face un lucru bun şi sfînt dacă ar rechema 
de aici pe aceşti canonici; numai doar de ar avea autoritate asupra lor (căci 
aceia se laudă că nu atîrnă nicidecum de Sacra Congregaţie) înainte de a 
păţi aceia ceva, după cum a păţit părintele Paul Beke care pentru unele 
motive (propter quaedam) a fost pus în lanţuri şi ridicat în furci de către 
fratele domnului, marele hatman, şi numai cu mari rugăminţi din partea 
reverenzilor părinţi franciscani şi din a noastră a catolicilor a fost izbăvit 
şi trimis înapoi în patria sa. Nu putem să dăm la iveală toate cele ce zac 
în tăcerea adîncă a sufletului, dar spre mai mare confirmare a tuturor ( om- 
niam!) lucrurilor, îl trimitem pe reverendul părinte Petru, bulgarul, misio¬ 
narul nostru, care a venit în zilele acestea din Polonia şi pe care l-am rugat 
cu toţii <să meargă> la eminenţele voastre ca să arate în persoană, cu tot 
adevărul, pe rînd, toate cele văzute şi auzite de el. Dorim cu toţii să-l re¬ 
vedem reîntors cu binecuvîntarea Sacrei Congregaţii .. . etc. 

[Iscălesc: „Orăşenii din Roman"] 


27 Adică nu bisericeşti. 

2B . . .faisiîatem hanc quae ab ipsis f'mgunt et componunt (text vădit defectuos). 

29 Gheorghe Rdkoczy al II-lea. 

30 Cum regn’tcolts. Este vorba de stările privilegiate reprezentate în comiţii (la Dietă). 

„MISIUNILE" LUI PARCEVIC 
ÎN POLONIA ŞI LA VENEŢIA 
ÎN 1647 ŞI 1650 


Istoriografia mai veche continuată şi de cea mai re¬ 
centă, rezervă un loc însemnat „misiunilor" lui Parcevic, trimis de Matei Basarab în Po¬ 
lonia şi la Veneţia pentru a determina o ofensivă comună a Occidentului contra turcilor, sin¬ 
cronizată cu răscoala bulgarilor gata să izbucnească. Vom cita aici două exemple de adop¬ 
tare totală a versiunii lui Parăevic în lucrări de autoritate: studiul lui I. Sîrbu Aiatei-Vodâ 
Băsărabăs auswartige Beziehttngen 1632—1634 , Leipzig, 1899 şi tratatul de istorie naţională 
publicat sub auspiciile Academiei R.P.R.: Istoria României , voi. III, Bucureşti, 1964. Prima 
•din aceste lucrări (pp. 253—259; 289—293) urmează foarte de aproape documentele publi¬ 
cate de Pejacsevich în legătură cu această „misiune" fără a le opune vreo argumentare contrară 
sau vreo îndoială, ci dimpotrivă le găseşte confirmarea în materialul publicat de Fermendzin 
— Acta Bulgariae; a doua dă o interpretare mai liberă în care s-au strecurat şi unele inexac¬ 
tităţi, dar care în esenţă acceptă teza iniţială, în ciuda unor deformări involuntare. Redăm 
aici pasajul de la pp. 171—172: „în 1646—1647 Matei Basarab foloseşte ca mijlocitor pe 
episcopul ( !) catolic Petru Parcevici, de origine croat, care stătuse mulţi ani în Serbia, în 

Bulgaria şi în Ţara Românească (!). In Bulgaria Parcevici ia înţelegere cu clerul şi frun¬ 
taşii oraşelor şi satelor, transmiţîndu-le mesajul lui Matei Basarab. 

La întoarcerea sa la Tîrgovişte, el aducea domnului Ţării Româneşti răspunsul favorabil 

al Bulgarilor. Comunităţile bulgare trimit şi o solie lui Matei Basarab, făgăduindu-i că vor 

începe răscoala împotriva turcilor îndată ce vor primi înştiinţare de la dînsul. Matei Vodă 
se grăbi să vestească aceste lucruri la Varşovia .. ." 

Se arată apoi cauzele pentru care expediţia generală proiectată din 1646 nu a putut 
avea loc: opoziţia Seimului polon, apoi moartea lui Vladislav IV în 1648, ca şi a principelui 
Transilvaniei Gheorghe Rak6czy I, în sfîrşit războiul de eliberare a Ucrainei. La rîndul său, 
G. Călinescu în Altre Notizie ( D'tpl . hal., II, p. 312) va pomeni despre răscoala pusă la 
cale de bulgarii din Chiprovaţ contra turcilor, cu ajutorul lui Matei Basarab, idee îmbrăţişată 
şi sugerată curţilor creştine de către P. Parfevic. O observaţie făcută de I. Sîrbu scoate în 
relief un fapt semnificativ, fără a-i bănui însă importanţa. Aşa-zisul: complot bulgar a rămas 
necunoscut principilor vecini, atît G. Râk6czy cît şi Vasile Lupu (care ar fi avut destule 
mijloace de informare). De fapt, nici turcii şi nici tătarii nu ştiau nimic despre presupusa 
iniţiativă a lui Matei Basarab din 1647 şi apoi de la sfîrşitul lui 1649. Iar cît despre poloni, 
va trebui lămurit acuma gradul lor de participare la cele expuse oral de Parfevid la Ve¬ 
neţia în faţa dogelui şi a Marelui Colegiu în ziua de 7 iulie 1650, amplificate apoi şi înfă¬ 
ţişate sub formă de memoriu, în ziua de 9 iulie. O cercetare — nu a autenticităţii formale, 
ci a veracităţii documentelor publicate de Pejacsevich — nu a fost făcută pînă acuma. Dar 

caracterul apocrif al celuilalt material documentar întocmit de el în 1650—1653 cînd ducea 
lupta pentru succesiunea lui Bandini, precum şi procedeul său dat la lumină privind scri¬ 

soarea lui Bandini *din 2 noiembrie 1647, fără a mai pomeni de unele amănunte suspecte 
în legătură cu înţelegerea încheiată cu Zamoyski în iunie 1645, impun neapărat o asemenea 

cercetare. 

Pentru prima „misiune" din 1647 nu există nici o dovadă obiectivă, ci doar afirmaţia 

lui Parcevid făcută la Veneţia la 7 şi la 9 iulie 1650 cu prilejul „misiunii" a doua. Ea este 
destul de neprecisă cu privire la data efectuării sale. „Tre anni sono come fui speditto u .. . 
etc. Sînt indicate oarecum două etape: a) venirea unor delegaţi bulgari la Matei Basarab, 
b) trimiterea de către domn a doi emisari, din partea sa şi a bulgarilor la regele Poloniei 

Vladislav IV, unul din ei fiind P. Parfevic, iar al doilea tot un franciscan, nenumit. Editorul 

textelor, Pejacsevich, situează această trimitere la începutul (?) lui 1647. I. Sîrbu, pe baza 

unor interpretări personale a materialului din Acta Bulgariae datează venirea delegaţilor bul¬ 
gari ca fiind din a doua jumătate a anului 1647, iar trimiterea emisarilor în Polonia din 
ziua de 20 februarie 1648! Dar din Scrisorile lui Bandini şi din completările la ele publicate 
de F. Pali în studiul său Le Controversie . . . ştim că Parcevid a plecat spre Roma prin Po¬ 
lonia împreună cu Soimirovici, părăsind „reşedinţa" de la Bacău la 2 noiembrie 1647. La 
23 martie 1648 Parfevid nu se întorsese încă în Moldova, după cum rezultă din scrisoarea 

lui Bandini, al cărui postscriptum este cît se poate de revelator. Acesta, omis de editorul 

scrisorilor, Veress, a fost publicat de F. Pali în Dipl. hal., IV, p. 155. Pus în faţa evidenţii 
falsificării scrisorii sale către Propagandă în care menţinea votul dat de el lui Filippo Sta- 

nislavov pentru episcopia de Nicopol, înlocuit în textul alterat printr-o deszicere motivată în 

defavoarea acestuia şi o recomandare a lui Soimirovid, bietul arhiepiscop încearcă să înţe¬ 
leagă şi nu-i vine să creadă totuşi: „Eu ilustrisime şi reverendisime senior nu voi fi împotriva 
celor scrise de mine, şi pe care le scriu în clipa de faţă, dar mă tem ca secretarul nostru, 
împreună cu suszisul părinte custode [ = Soimirovid] să nu fi făcut vreo încurcătură cu scri¬ 
sorile mele, fără consimţămîntul meu. La plecarea acestuia [a secretarului] spre Roma, 
ne şt tind că trebuia să trateze despre episcopat cu serenisimul rege al Poloniei, în temeiul 
încrederii ce o am în secretar, i-am făcut şi i-am dat nişte hîrtii iscălite în alb cu mîinile 
mele şi pecetluite cu pecetea noastră, la cererea sa, pentru ca să se ajute cu ele pe lîngă 
vreun <eventual> binefăcător al nostru, la vreo nevoie, în timpul drumului, daci i-ar fi 
de trebuinţă. Astfel că vă previn ca să ştiţi <cum stă lucrul>, comparînd orice scrisoare 
care ar fi contrarie primelor <scrisori> în privinţa înălţării <la episcopat> a celor doi 
numiţi mai sus" [adică Stanislavov şi Soimirovid]. Acest post-scriptum dat la lumină abia în 
1940, deci 14 ani după publicarea Scrisorilor lui Bandini (1926), aduce corectivul necesar la 
unele afirmaţii ale editorului acestora şi rezolvă definitiv şi unele incertitudini mărturisite de 
I. Sîrbu în faţa materialului lacunar care i-a stat la îndemînă. Mulţumită acestor rînduri, poate 
fără interes pentru cine nu cunoaşte întreaga problemă, se lămureşte cu prisosinţă un punct 
esenţial: acela al sensului călătoriei lui Pardevid în Polonia în noiembrie 1647. In realitate, 
el era în trecere spre Italia, rostul său în Polonia fiind cu totul secundar. El era doar to¬ 
varăşul de drum al lui Soimirovid care fusese trimis de Matei Basarab cu o scrisoare la re¬ 
gele Poloniei. Acesta îşi arogase un fel de patronat asupra bisericii catolice din Moldova şi 
Ţara Românească, şi cuvîntul său putea să atîme greu şi în privinţa bisericilor catolice din 
ţările balcanice subjugate de turci. Matei Basarab îl ruga să sprijine candidatura lui Soimirovid 
la scaunul de Nicopol. Putem reconstitui, după documentele publicate în Acta Bulgariae fa¬ 
zele anterioare acestui demers. Soimirovid care ştiuse să capteze favoarea domnului, umbla 
încă de mai înainte să obţină instalarea călugărilor observanţi bulgari în conventul de la Tîr- 
govişte. Lucrurile merseseră destul de departe. Se aştepta doar sosirea unei breve adresate lui 
Matei Basarab pentru a se purcede la împărţirea conventului între misionarii conventuali de 
pînă atunci şi noul val de observanţi bulgari. BakSid a socotit că nu trebuie să vină la Tîr- 
govişte decît după primirea brevei pe care avea să o înmîneze domnului. Dar l-a trimis pe 
vicarul său să pregătească terenul la curte pînă la sosirea sa. La 26 august 1647 Baksic scrie 
despre Soimirovid că acesta lipsea din Bulgaria „havendolo mandato io in Valacchia per cerţi 
negotii". Nu este exclus ca Soimirovid să fi folosit bunăvoinţa domnului faţă de el pentru 
a-i cere acea intervenţie la Vladislav IV, concretizată prin scrisoarea de recomandare pe care 
avea să o ducă el însuşi. In primăvara următoare, la 25 mai 1648, Baksid va aminti cu ace¬ 
laşi laconism că părintele Francesco fusese trimis de domnul Ţării Româneşti în Polonia per 
li suoi ne goţij. I. Sîrbu, acceptînd versiunea lui Pardevid credea că această formulă ascundea 
în amîndouă cazurile acţiunea dusă în legătură cu complotul bulgar. Dar cuvintele lui Ban¬ 
dini din post-scriptum înlătură orice asemenea presupunere. Se ştia acum că Parcevid şi Soi¬ 
mirovic au plecat împreună la 2 noiembrie în Polonia şi că acolo avea să fie pusă chestiunea 
recomandării la scaunul de Nicopol. Aşadar întreaga povestire a soliei lui Pardevic din 1647 
este o pură invenţie, înflorită cu o serie de amănunte fanteziste privind desfăşurarea audienţei 
la rege, intervenţia reginei etc. etc. Ea a fost născocită pentru a da consistenţă „misiunii" a 


367 


www.dacoromanica.ro 


doua din decembrie (!) 1649 legînd-o de un prim apel la poloni într-un moment cînd un 
asemenea demers ar mai fi putut fi considerat posibil. Este drept că şi atunci, Dieta polonă 
frînase orice veleitate războinică a regelui în vara anului 1646! Dar lucrul acesta ar fi putut 
să nu fie încă cunoscut de bulgarii din peninsula balcanică, deşi domnii români erau de 
obicei bine informaţi şi deci Matei Basarab ştia bine în toamna anului 1647 că nu mai putea 
fi vorba de realizarea acelei acţiuni comune a ligii creştine proiectată în 1646. Dacă deci 
ideea unui asemenea apel greşit la Poloni în 1647 ar mai fi putut afla oarecare crezămînt, 

în schimb absurditatea ei la sfîrşitul lui 1649 este flagrantă. însuşi Matei Basarab sfătuia 
pe BaHic, care voia să meargă la Roma, să nu treacă prin Polonia din cauza incursiunilor 

tătarilor (Scrisoarea lui Baksid din 8 noiembrie 1649). Chiar după pacea de la Zborow în¬ 
cheiată pentru scurtă vreme cu cazacii răsculaţi, Polonia era la pămînt. Cum mai putea un 
om chibzuit ca Matei Basarab să-i trimită îndemnuri şi invitaţii la o ofensivă an ti turcească, 
atunci cînd ea avea să lupte simultan cu suedezii, cu ucrainenii şi cu mercenarii lui Gh. Râ- 
kâczy al doilea? Aşadar o misiune politică la noul rege al Poloniei Ioan-Cazimir, era fără 
obiect. Dar de astă dată Polonia apare numai pentru a deschide calea spre Veneţia şi pentru 
a pomeni de prima misiune a lui Parcevid. Către această Siniorie în luptă cu turcii se în¬ 
dreaptă acum plîngerile neautentice ale unor pseud o-reprezentanţi ai bulgarilor, pe care le 
înfăţişează cu patos oratoric Parcevid la Veneţia cea minunată „compendio, vergine e mira- 
colo del mondo!“ O simplă privire e de-ajuns pentru a constata artificiul ce le stă la bază. 
Stilul este acelaşi, grandilocvent, patetic, folosind toate mijloacele oratoriei. De altminteri 

anumite pasaje mai apar şi în alte jalbe redactate de Parcevid mai tîrziu. Acum scrisorile 
poartă: a) iscălitura lui „Francescus Markyanych gubernator“, b) superscripţia ciudată „ noi 

popolt delVOriente şi mai ales din statul înfloritor de odinioară, Bulgaria" .. ., c) subscripţia 
chiar a lui BakSic la un text foarte deosebit de stilul său obişnuit, simplu şi cumpănit. Dar 
elementul cel mai straniu este data acestor documente. Primul text, al lui Markyanych este 

în limba latină şi e datat astfel: Datis in Tergovistii in Moldavia (!) 18 decembris 1649 . 

Al doilea, în limba italiană, oferă o variantă: Di Borgov iste in Moldavia li 18 decembrie 1649 . 

In sfîrşit, al treilea, latin, al lui Baksid (!) se termină în chip ciudat cu: Vale. Data Tergo¬ 

vistii 18 Decembris anno domini 1649. Formula Tîrgovifte în Moldova din primele două 
texte este greu de explicat. Confuzia Muntenia (Multania) = Moldova apare la poloni, deşi 
nu în mod constant. Dar ce rost ar fi avut aici, chiar la faţa locului? în sfîrşit ziua indicata 
de 18 decembrie arată clar falsitatea întregii invenţii. La data aceasta ştim bine că Baksic 
se afla în Bulgaria încă de la 8 noiembrie, după încercarea sa nereuşita de a trece prin Ţara 
Românească spre apus şi spre Roma. A fost cumva în octombrie (1649) Parcevid la Tîrgo- 
vişte ca să întîlnească pe BakSic şi pe Soimirovid în popasul lor din drumul spre Roma la 

care aceştia au renunţat? Scopul real ar fi putut fi obţinerea îngăduinţii de a-i însoţi în 
Italia, iar pretextul venirii sale să fi fost aducerea recomandaţiei pentru alegerea lui Soimi¬ 
rovid iscălită de Bandini şi Pardevic la Bacău la 1 octombrie. Pare greu de crezut că după 

păţania lui Bandini cu iscălitura ţn alb, Baksic să-i fi încredinţat şi el o asemenea foaie, şi 

nu se prea înţelege de ce ar fi făcut-o. Numai o cercetare a textelor originale ale acestor plîngeri 
reproduse de Pejacsevich ar putea aduce oarecare lumină asupra faptului dacă acele iscălituri 
sînt sau nu de aceeaşi mînă cu scrisul din cuprinsul textului. Probabil că data atît de tîrzie 

de 18 decembrie avea rostul de a scurta inter\alul dintre data scrierii acelor plîngeri şi în¬ 
făţişarea lor la Veneţia în iulie 1650. Parcevic a plecat spre Roma după ziua de 23 martie 
1650 însoţit de George Gross şi de conventualul Agostino Recchia, cum am văzut, urmărind 
obţinerea succesiunii lui Bandini. Este probabil că „documentele" sale au fost scrise cam pe 
atunci. O cercetare chiar superficială a lor arată că acele apeluri erau în realitate fără obiect. 
Era vorba de slăbiciunea turcilor şi de oportunitatea unei acţiuni a Veneţiei (care de alt¬ 
minteri se afla în război cu Turcia şi nu avea nevoie de nici un îndemn ca să-şi ducă lupta 
mai departe). Menţionarea lui Matei Basarab şi a regelui Poloniei, precum şi a împăratului, 

nu puteau ascunde faptul că acest emisar nu aducea nici o scrisoare de la ei! Aşadar scopul 
adevărat al lui Par£evi<f era destul de modest. Obţinerea unui ajutor în bani pentru călătoria 
sa şi obţinerea sprijinului oratorului veneţian la Roma pe lingă Propaganda pentru accelera¬ 
rea treburilor sale urgente de acolo. Ştim că la plecare i s-au dat 100 de scuzi pe lîngă 

alţi 30 din suma de 100 de scuzi afectată întreţinerii sale pe timpul şederii la Veneţia. Nu 
ştim însă să fi obţinut intervenţia pe care o solicita de la oratorul Sinioriei pe lîngă Eminen¬ 
ţele Congregaţiei. 

Nu este lipsită de interes confruntarea acestei „misiuni" din decembrie 1649 — iulie 

1650 cu una similară a aceluiaşi Parcevic ajuns arhiepiscop de Marcianopol şi administrator 
al Moldovei, venind la Veneţia în 1673 cu două scrisori tot atît de neautentice: una a dom¬ 
nului Moldovei Petriceicu şi alta a hatmanului Hăbăşescu din Iaşi din 29 ţi 28 martie, pre¬ 
cum şi una a venerabilului Baksic din Chiprovaţ din 15 martie. Dar el părăsise reşedinţa sa 
din Bacău la 11 martie (!). O dovadă mai mult a procedeelor sale constante. Şi de astă 

dată această „misiune" corespundea unui interes propriu: căutarea unui loc de retragere 
pentru sine şi nepoţii săi la umbra binefăcătoare a sfîntului Marcu. (Vezi M. Holban Autour 
de Parcevic în RHESEE.) Dar despre partea a doua a activităţii lui Parcevid în legătură cu 
ţările noastre, va fi vorba în volumul următor de Calatori. 

[GUVERNATORUL BULGARIEI (!) 
MARKANYCH, CĂTRE 
REPUBLICA VENEŢIA ] 1 

1649 , decembrie 18, Tîrgoviţte 
Jin Moldavia“ 


Seremisimă şi prea slăvită regină a lumii! 

Trebuia să alerg eu însu-mi în grabă împreună cu reverendul Petru 
Parcevic, ruda noastră, la picioarele prea îndurătoare ale serenisimului se¬ 
nat, ca să expunem păsul nostru şi starea acestor ţări 2 , întrucît cunosc cel 
mai bine locurile şi prilejurile 3 , forţele şi îndemnul sufletesc sau mai bine zis 

1 Traducerea s-a făcut după textul latin publicat de Pejacsevich în articolul său: Peter, 
Freiherr von Parchevich, Erzbischof von Martianopel (1612 — 1674), Viena 1880, în „Archiv 
fur osterreichische Geschichte" t. 59/2. Originalele acestor trei „scrisori credentiale" precum şi 
ale textului cuvîntării şi memoriului din 7 şi 9 iulie 1650 se află în Arhiva de stat a Ve¬ 
neţiei, CoIIegio, Esposizioni Principi f. 61 ş.u. Sînt consemnate şi răspunsurile oficiale în scris 
Ia primele două scrisori, cel către „poporul... bulgar" fiind menţionat doar în cel general 
dat Iui Parcevid! Toate se mărginesc Ia simple asigurări de bunăvoinţă. Dealtminteri nici tex¬ 
tele acelor apeluri nu conţineau nimic concret. 

2 Horum regnorum, adică Bulgaria şi restul peninsulei balcanice de sub robia turcească. 

3 Loca et tempora, adică locurile şi împrejurările cele mai oportune pentru o interven¬ 
ţie a creştinilor. 

descurajarea turcilor 4 . Insă întrucît eu sînt un dregător 5 în aceste locuri, 
care trebuie să fie întotdeauna de faţă şi să rezolve pricinile, şi să şi pri¬ 
mească pe turci, nu pot pleca pentru ca să nu se nască vreo bănuială în popor 
din cauza lipsei mele; totuşi am trimis în locul meu pe suszisul reverend 
Petru, priceput în această misiune pe care a purtat-o şi altădată, la sere¬ 
nisima Republică, şi la ceilalţi principi catolici, dimpreună şi cu un 8 prin¬ 
cipe al Valahiei; ca să ştie prea puternica Republică cum că sufletele noastre 
sînt pregătite, forţele turceşti destrămate, zisul principe stă întotdeauna la 
îndemînă cu armata sa de elită: dorim doar spirijinul îndurării voastre că¬ 
rora Dumnezeu v-a dat o putere atît de mare împotriva tiranului; împlo- 
răm ajutorul vostru, cărora Dumnezeu v-a hărăzit să umiliţi <semi>-luna 
cea înaltă, în sfîrşit aşteptăm zodia voastră norocoasă 7 cărora Dumnezeu 
v-a îngăduit să biruiţi în cele din urmă norocul de atîţia ani încoace al 
duşmanilor religiei creştine. Aşadar, plecaţi la pămînt ji întinzînd mîini 
rugătoare ne rugăm ca prea puternicul senat să nu părăsească Orientul 8 
care se află ca şi în mîinile voastre, ci să-l ajute cu bunătatea sa obişnuită 
şi zelul pentru religie, cunună nemuritoare a Republicii atît de mîndre, şi 
să elibereze poporul de jugul robiei. Şi acum mă rog de la cel de sus pentru 
fericita împlinire întru toate a serenisimului şi prea slăvitului senat. Dat la 
Tîrgovişte în Moldova 9 , la 18 decembrie 1649. 

Al Serenităţilor voastre, prea plecat şi umil serv 
Francisc Markanych „gubernator" 10 


4 ... Turcicum animum, vel potius confusionem. 

6 ... Officalis ... in his terris. Titlul de „gubernator" din iscălitură nu corespunde cu 
rostul real ai lui Markanych, care era doar unui din fruntaşii din Chiprovaţ. In text se dau 
explicaţii destul de neclare. El era dator să pronunţe judecăţi (?) (causas solvere) şi să pri¬ 
mească (?) şi pe turci (Turcas quoque recipere). In 1638 într-un act de împărţeală el apare 
printre notabilii din Chiprovaţ (Fermendzin, Acta Bulgariae, p. 50). In 1648 îl regăsim 
(ibidem, p. 194) iscălind o plîngere autentică adresată către Propagandă ce nu seamănă de 
loc cu stilul scrisorii credenţiale către Siniorie — „Ne aflăm în aceste „miserie calamitose e 
deplorabili “ .,. aşteptînd în fiecare zi pe călăul cel crud, cum aşteaptă oile cuţitul (aspet- 
tando giomalmente le crudeltă del carnefice, come la pecora il coltello). Cum în această lume 
nenorocită noi nu avem nici o mîngîiere, sperăm să o avem pe lumea cealaltă". 

6 Cum quodam (!?) Valachiae principe. 

7 Opoziţie între: vestra fortuna şi fortunam inimic am religioni. Fortuna unind în sine 
noţiunile de noroc şi de destin (zodie fericită sau nenorocită). Este vorba de succesele vene- 
ţienilor contra turcilor. 

8 Numire dată aici Bulgariei şi celorlalte regiuni ale peninsulei balcanice de sub turci. 

9 Această indicaţie stranie este repetata şi în scrisoarea notabililor bulgari. Ea lipseşte 
din cea a arhiepiscopului. 

10 In celelalte menţiuni, numele este ortografiat fără acest y după k din iscălitura prezentă. 

p. 490 


[ARHIEPISCOPUL DE SARDICA, P. DEODAT BAKSlC 
CĂTRE REPUBLICA VENEŢIA] 10 


1649 , decembrie 18, Tîrgovişte 

Prea înalţi senatori, părinţi slăviţi 11 ai Republicii prea puternice! 

Ţările ^orientului, pentru ca să poată vedea lumina de altădată a li¬ 
bertăţii strămoşeşti, după ce au cerut mai întîi cu şiroaie de lacrimi, cu 
capetele plecate, cu supunere smerită şi rugăciune necurmată îndurarea bu¬ 
nătăţii divine asupra poporului său, s-au închinat în mai multe rînduri re¬ 
gilor catolici, făgăduindu-le supunerea lor, numai ca aceştia să se ridice şi 
să-i libereze de o tiranie atît de cruntă şi să-i slobozească de vechea domi¬ 
naţie; a fost grea sarcina în acele vremuri şi încă şi mai grea preluarea ei, 
totuşi acele rugăminţi legitime au fost primite cu o bunătate desăvîrşită şi 
cu favoarea cuvenită, după dorinţa jeluitorilor, însă 12 ele nu au dobîndit 

împlinirea lor, ba din cauza luptelor interne ale augustului împărat cu sue¬ 

dezii 13 şi cu ceilalţi duşmani neîmpăcaţi ai bisericii lui Dumnezeu, ba şi din 
cauza puterii turcilor, pe atunci ameninţătoare. Iar acum doi ani, în timpul 
domniei invincibilului şi prea gloriosului rege al Poloniei Vladislav al IV-lea, 
a fost iar reînnoit de ai noştri, împreună cu marele Matei, principele Ţării 
Româneşti, cu rugăciuni plecate apelul nostru în faţa lui şi înfăţişat cu ar¬ 
gumentele cele mai tari, întrucît şi acel nebiruit rege băgase multă spaimă 14 
în mahometani şi înşişi turcii lipseau cu totul 15 în aceste ţări, datorită lup¬ 
telor şi victoriilor repurtate asupra lor de către serenisima şi prea slăvită 
Republică a Veneţiei; auzind acestea a tresăltat de bucurie acel uriaş, şi ca 

un leu s-a avîntat din scaunul său ca să apuce prada care îi era oferită în 

chip atît de favorabil şi îi era adusă înainte spre a o birui. El a înţeles 
aşadar că acea cauză trebuie ajutată şi dusă la capăt. Rînduise totul, pre¬ 
gătise totul, dispusese totul pentru acţiune. Nu mai lipsea doar decît ca să 
se arunce asupra duşmanului, să ocupe orientul şi să se încunune cu o a doua 
coroană nepieritoare. Insă acest rege eroic a fost rechemat în împărăţia ce¬ 
rurilor de mîna cea puternică <a lui Dumnezeu> iar noi am rămas în 


10 Text italian. 

11 Purp uraţi. 

12 In text: et. 

13 In războiul de 30 de ani. 

14 Vladislav al IV-Iea participase ca principe moştenitor Ia războiul de Ia Hotîn în 1621. 

15 Turca ... penitus defuisset. 

aceeaşi stare. în sfîrşit trecînd doi ani 16 , poporul stîrnit de acea impulsiune 
dinainte, încearcă să se libereze de turcul cel crud, văzînd sufletul acelora 
plin de descurajare şi spiritul creştinilor înflăcărat // şi voios. De aceea din p. 491 
nou, cu toţii împreună 17 am trimis la serenisimul său succesor, Cazimir al 
IV-lea 18 pe acelaşi reverend Petru Par£evic (preotul bulgar care tratase 
foarte bine această chestiune cu puternicul Vladislav) cu scrisori <arătînd> 
că dacă ar vrea să încerce ceva, acum este momentul şi acum este ziua mîn- 
tuirii. Şi de asemenea l-am trimes la prea augustul împărat Ferdinand al 
III-lea ca măcar să ţină în frîu şi să oprească pe vizirul de la Buda, şi la 
serenisima şi prea puternică republica a Veneţiei, ca măcar să-şi continue 
lupta. Căci forţele turceşti sînt istovite în părţile acestea, ei înşişi sînt în 
plină dezordine între ei; nu este nici o rînduială şi este o mare spaimă. Cre¬ 
dem totuşi şi sîntem încredinţaţi că această glorie, de a recupera Orientul, 
a fost lăsată pe seama Veneţiei de către arbitrul suprem a tot ce este 19 ... 
Rugători deci ne îndreptăm rugăminţile, să binevoiască prea puternicul se¬ 
nat să asculte rugăciunile şi rugăminţile noastre drepte şi să ne redea în 
sfîrşit bisericii lui Dumnezeu şi lumii, eliberaţi de jugul acesta atît de greu. 

Ne rugăm din suflet cerului pentru reuşita cea mai fericită, pentru serenisi¬ 
mul senat iar împotriva marelui duşman pentru triumful său prea glorios. 
Rămîneţi cu bine. 

Dat la Tîrgovişte 18 decembrie, în anul domnului 1649. 

Al serenisimei şi prea puternicei republici Veneţia, servul său prea ze¬ 
los şi supus, fr. Petru Deodat, arhiepiscopul de Sardica în Bulgaria. 


[NOTABILII BULGARI CĂTRE 
REPUBLICA VENEŢIEI] 

1649, decembrie fS, Borgoviste (!) in Moldavia (!) p. 491 


Serenisimă şi prea slăvită Republică 20 . 

Noi locuitorii din Orient, şi mai ales din ţara odinioară înfloritoare a 
Bulgariei, cu bărbile albe, cu capul cărunt, cu spinarea încovoiată de tira- 


16 Adică din 1647 pîna în 1649. 

17 Unanimi sens ti . 

18 (1648—1668). 

19 A supremo rerum ordinumque dispositore . (Probabil ca rerum se aplica la împreju* 
rarile de pe pamînt, şi ordinum la ordinele îngereşti.) 

20 Text italian. 

p. 492 nie 21 , cu ochii adînciţi, cu puterile // slăbite, după ce am cerut ajutorul di¬ 
vin cu glas jalnic şi rugător întretăiat de suspine ne îndreptăm rugăciunea 
şi la stăpînitorii din lumea aceasta, să binevoiască .. . etc. 

. .. Acum vreo doi ani, sau ceva mai mult. .. Vladislav, regele Po¬ 
loniei de nemuritoare amintire, văzînd că Turcia este fără oameni şi ţinînd 
seama de dorinţa creştinilor şi de unirea cu principele Ţării Româneşti 
Matei, care ţinea la dispoziţia sa 22 o armată bine pregătită şi pe de altă 
parte primind veşti cît se poate de sigure că prea glorioasa republică a Ve¬ 
neţiei distrugea pe mare şi pe uscat flota şi armata turcilor, şi băga spaima 
în otomani 23 şi nimicea neamul şi dominaţia mahometană, a luat asupra sa 
cu toată inima şi cu tot sufletul misiunea de a vrea să dea atacul la Dunăre 
şi de a alunga cu totul pe turci din Orient 24 şi ar fi realizat acest lucru, 
dacă Dumnezeu sfîntul nu l-ar fi chemat spre alte împărăţii. Acum din nou, 
poporul nerăbdător să se elibereze, trimite pe acest internunţiu Don Pietro 
Parcevic, bulgarul, la succesorul <aceluia>, la serenisimul rege Cazimir, la 
prea augustul împărat şi la serenisima şi prea slăvită republică din Vene¬ 
ţia, să binevoiască să-şi continue prea fericitul său succes, şi să trezească 
din amorţire jpe leul din Bulgaria, căci mai respiră încă şi nu a expirat de 
tot 25 . Ne rugam de prea îndurătoarea Republică să aibă milă de ţara noastră 
care poate uşor fi eliberată şi să o redea vechii libertăţi. Şi acum rugăm pe 
Dumnezeu cel binecuvîntat să-i dăruiască prea puternicii republici puterea 
cea dorită împotriva forţei tiranului turc. 

Din „Borgoviste* în Moldova, în 18 decembrie 1649. 

Către serenisima şi prea slăvită republică prea plecaţii 
şi supuşii seniori <şi> 26 locuitori din Bulgaria. 


21 Con ie barbe bianche, con ii capo canuto, con ii dorso dalia tirannia incurvate ,... 
De comparat cu începutul unei suplici trimise ca din partea catolicilor din Chiprovaţ la Roma 
în sprijinul candidaturii lui Parcevîd la 28 ianuarie 1654 (Fermendzîn, op. cit., p. 246). 
Coiie barbe bianche, con ii capi canuti, con ii dorso incurvato sotto ii gravissimo giogo dei 
tiranno turco ... etc. 

22 Che al serviţi o suo ne teneva un compito esercito. 

23 Ai ia casa ot ho mana. 

24 Adică din ^Peninsula Balcanică. 

25 Respirat enim adhuc, quamvis totaiiter non spiret. 

26 Signori popuii di Buigaria. 

[CUVÎNTAREA DIN MARELE 
COLEGIU DE LA VENEŢIA] 

1650 , iulie 7, Veneţia 27 


Sînt trei ani de cînd am fost trimis de către p. 495 
căpeteniile de frunte 28 ale Orientului, împreună cu domnul Ţării Româneşti, 

Matei, la sacra maiestate a lui Vladislav IV al Poloniei, pentru ca să bine- 
voiască luminăţia sa să se îndure cu milostivire faţă de Orient, întinzîndu-i 
ajutorul său ca să-l libereze de tirania turcului 29 fiind <atunci> momentul 
cel mai potrivit şi vremea cea mai prielnică_[Regele a murit] . .. Po¬ 

porul excitat şi însufleţit pentru a se elibera m-a trimis din nou, cu asen¬ 
timentul sus-zisului principe 30 ca să văd dacă succesorul <regelui> din Po- 


27 Aceasta cuvîntare din 7 iulie a fost amplificata în Memoriul din 9 iulie care ur¬ 
mează mai jos. 

28 dalii primi capi delV Oriente. 

29 del Gran Ottomano . 

30 Aici nu este vorba de vreo scrisoare a domnului. Vezi mai jos n. 46. 

lonia vrea să îmbrăţişeze acest plan... [Regele Poloniei s-a bucurat mult 
(hebbe plăcere grande) şi l-a trimis la împărat, şi acesta la ambasadorul 
republicii Veneţia .. .] 

[MEMORIU ÎNAINTAT LA 9 IULIE] 

... Sînt 20 de ani de cînd, domnind augustul Ferdinand al III-lea, îm¬ 
păratul romanilor, şi neînvinsul Sigismund al III-lea, regele Poloniei, între¬ 
gul Orient şi mai ales ţara cea mare a Bulgariei [le-a trimis doi soli, care 
s-au întors cu cuvinte bune şi cu 15 steaguri de luptă de culoarea ceru¬ 
lui ... etc.] 

In vremurile mai dincoace, văzînd poporul cum slăbeşte puterea tur¬ 
cului [...în războiul cu Veneţia] a căpătat îndrăzneala de a voi să se răs¬ 
coale^ împotriva acestei fiare grozave: dar pentru a realiza aceasta cu mai 
multă siguranţă, a vrut mai întîi cu prudenţă să-l vestească pe marele 
„satrap" Matei, principele Ţării Româneşti (care e vecină cu Bulgaria, de 
care o desparte Dunărea cea mare, fluviul cel mai vestit din lume) che- 
mîndu-1 în ajutor drept căpetenie principală, cu intenţia de a-1 alege prin¬ 
cipe al Orientului 31 dacă gîndul lor s-ar fi putut îndeplini după dorinţă; 
şi punîndu-i multe condiţii, mai ales aceea ca venind el cu armata să nu 
distrugă aşezările principale ale bulgarilor, şi de asemenea ca să fie dator să 
cinstească pe acei care porniseră această acţiune. Luînd seama la acestea, bunul 
principe care — deşi era în stare să satisfacă şi să răspundă la cererile popo¬ 
rului, mai cunoscînd şi el slăbiciunea turcului, şi dorind să se elibereze cu 
acest prilej de tributul apăsător pe care obişnuieşte să i-1 dea în fiecare an 
— a hotărît pînă în cele din urmă că e mai bine de a lua părtaş la toată 
<acţiunea> pe serenisimul Vladislav al IV-lea, regele Poloniei de cinstită 
amintire, care l-a înspăimîntat pe turc cu destinul său norocos 32 şi cu su¬ 
fletul său războinic. Mai invoca şi alt motiv marele Matei şi foarte lăuda- 
p. 498 bil: // că ieşind el cu armata din statul său ca să pună stăpînire pe acela 

al turcului, ar risca să şi-l piardă pe al său şi să nu îl dobîndească pe celă¬ 

lalt, căci avea un mare duşman în spatele său: Vasile, principele Moldovei; 
a socotit că e bine să aducă la cunoştinţa serenisimei republici a Veneţiei 
ceea ce se întîmplă pe aici prin scrisori credenţiale, atît de ale poporului 
cît de ale sale, şi mai trimiţîndu-ne încă drept internunţii la acei principi, 
pentru a putea mai bine exprima voinţa hotărîtă a acestui popor. 

M-au ales deci pe mine, nevrednicul preot împreună cu un alt părinte 

franciscan şi ne-au expediat pe amîndoi în port turcesc, pe acel drum, cu 


31 Prencipe deV Or tente . 

32 con la sua fortuna. Termen în care norocul se confundă uneori cu destinul. 

acele scrisori şi cu informaţii. După multele primejdii ale călătoriei, am 
sosit în Polonia la acel rege neînvins, i-am înfăţişat scrisorile, i-am expus 
motivele, i-am înlăturat îndoielile, i-am arătat lacrimile, plîngerile, voinţa 
şi dorinţa locuitorilor, i-am descris limpede situaţia, forţele şi spaima tur¬ 
cului, s-a însufleţit acest piept viteaz 33 şi fără nici o zăbavă a adoptat pla¬ 
nul pentru a-1 duce la îndeplinire cu toate forţele şi cu tot sufletul, împăr¬ 
tăşind mai întîi secretul la unii puţini la număr şi principali aderenţi ai săi. 
A scris generalisimului ţării 34 ca să pregătească armata. A scris marelui Ma¬ 
tei, făcîndu-1 generalisim al întregului Orient, zicîndu-i că el împreună cu 
o altă armată îl va urma pentru a-i da ajutor. Şi ne-a trimis înapoi pentru 
a duce acea veste poporului în aşteptare, fără a ne lăsa 35 să ne urmăm dru¬ 
mul spre Veneţia spre serenisima republică, invocînd multe motive. Ne-a 
dat portretul său în chip de soldat, zicînd: ,,Ca să mă aveţi fictum et pic - 
tum> pînă voi veni vivus et verus ". Ne-a dat un stindard roşu, mare, de 
catifea, cu o cruce pe o parte, iar pe cealaltă cu inscripţia: „Apără gloria 
ta" 36 . Ne-a dat un inel ca logodnic, pentru a se logodi cu Orientul 37 şi ne-a 
dat un patrafir per dar principio alia Christiana libertă . La ultima audienţă 
la care era de faţă regina, soţia sa, am auzit-o spunînd-i regelui aşa: „Sacră 
maiestate, du mai departe cu sufletul viteaz isprava începută, căci dacă vor 
lipsi banii, eu îmi voi scoate din urechi aceşti cercei şi de la mîini aceste 
brăţări, numai pentru ca această treabă să meargă mai departe", ceea ce a 
înflăcărat încă şi mai mult pe regele mărinimos şi pe senatorii ce erau de 
faţă, şi cred că azi ea este de mai mare ajutor ca alţii. 

Venind noi la marele Matei cu scrisorile maiestăţii sale şi cu cele spuse 
mai sus, a întinerit acel venerabil bătrîn de mare bucurie, şi ne-a trimis 
îndată în Bulgaria ca să dăm de ştire toate acestea căpeteniilor „facţiunii" 33 
care ne-au primit cu mare bucurie // şi ne-au arătat cît de uşor poate fi 
dobîndit Orientul, şi ne-au dus să vedem nişte locuri pustii şi părăsite de 
turci, unde înainte se aflau în maxe mulţime. 

Pe lîngă aceasta, catolicii şi schismaticii sînt cît se poate de uniţi în 
privinţa tratatului 39 menţionat mai sus. Ai noştri toţi sînt foarte însufleţiţi, 
lăsîndu-se de vechea lor teamă, iar turcii descurajaţi lăsîndu-se de vechea 
lor îndrăzneală şi aroganţă. De asemenea ei nu mai sînt atît de numeroşi 
ca mai înainte, iar ai noştri se înmulţesc neîncetat. Aceiaşi turci — lucru 
greu de crezut — prevăzînd venirea serenisimului rege al Poloniei, ziceau 


33 S’anîmo quel animoso petto . 

34 Hatmanul coroanei. 

35 Pentru a explica de ce abia acum afla Veneţia de demersul din 1647. 

36 Pe latineşte. 

37 Apare în mod flagrant inspiraţia veneţîana a acestei născociri ad hoc . 

38 Adică grupul celor luptînd pentru eliberare. 

39 Nel predetto trattato . 


377 


>. 499 


www.dacoromanica.ro 



plini de spaimă: „Dacă vor veni Polonii, ne vom face catolici 40 întrucît stră¬ 
bunii noştri s-au tras din aceia" şi înfricoşaţi mărturiseau în public că do¬ 
minaţia lor s-a şi terminat, ceea ce descuraja încă şi mai mult vulgul. 
Toate acestea s-au sfîrşit cu moartea prea slăvitului rege al Poloniei, Vla- 
dislav. 

Timp de doi ani după moartea sa, planul său a rămas învăluit într-o 
mare^ tăcere; însă poporul stîrnit de prima dată, nevrînd să mai rabde jugul 
apăsător, încerca în mod pripit planul proiectat 41 pentru propria sa liber¬ 
tate şi fără întrerupere se lua la ceartă 42 cu turcii în piaţa. Aceştia auzind 
de moartea regelui îşi mai recăpătaseră ceva din vechea îndrăzneală. Mon¬ 
seniorul episcop fr. Petru Deodat, cununa acestei ţări şi păstor foarte chib¬ 
zuit mergea printre ei, potolind cît putea mai bine agitaţia mulţimii {îl 
tumultu delict plebe), invocînd multe argumente şi îndeosebi le zicea: „Aş¬ 
teptaţi să vedem ce face Polonia şi potrivit cu aceasta ne vom călăuzi 
după cum va fi mai bine pentru noi", dar aceia mai înfocaţi îndemnau să 
se facă răscoală; şi s-ar fi făcut fără îndoială, dacă acest arhiepiscop nu ar 
fi venit el însuşi cu unii notabili la Tîrgovişte, la marele Matei, arătîndu-i 
primejdia din acea ţară. îndată acel bun principe a trimis după mine, 
preot nevrednic, în Moldova, unde stăteam eu, la 6 zile depărtare, şi la 
sosirea mea mi-a zis cuvinte pline de compătimire în legătură cu tirania 
turcului care îi asuprea pe catolici, şi cu argumente izvorîte din milă m-a 
convins că trebuie să merg la urmaşul în domnie, Cazimir, fratele regelui 
amintit, şi la Sacra Maiestate cezaree, şi la serenisima Republică a Veneţiei, 
p. 500 dîndu-mi scrisori la mînă. Am pornit la acest drum lung // şi ajungînd 
după multe pătimiri la Varşovia, m-am înfăţişat marelui cancelar Ossolinski, 
care văzîndu-mă a mers îndată să-l vestească pe rege care se afla la 6 leghe 
în afară de Varşovia, şi să-l informeze despre tratativele din trecut. A 
venit în oraş maiestatea sa şi a convocat pe primii senatori ai ţării, cărora 
le-a comunicat lucrul 43 , şi în ziua următoare am avut audienţă în prezenţa 
lor, care s-au declarat credincioşi maiestăţii sale pînă la moarte şi la văr¬ 
sarea sîngelui lor, dacă maiestatea sa adoptă planul spre a-1 duce la înde¬ 
plinirea şi a nu fi mai prejos de gîndul pios al fratelui său, predecesorul 
său în domnie. Aderenţii regelui în tratativele privind Orientul sînt aceştia: 
mai întîi episcopul de Culm, vicecancelar şi senator destul de puternic nella 
fattione. Al doilea este primul senator a num manca , hatmanul coroanei 
Nicolaie Potocki „quasi alter rex" 44 , al treilea este marele cancelar al ţării, 


40 Invenţie pura. 

41 L’attentaia intentione . 

42 Rispondevano . 

43 Communico il negoi io, 

44 Pe latineşte: ca un al doilea rege. 

Ossolinski, principe şi duce — şi el conduce ţara, al patrulea e marele tre¬ 
zorier şi senator, al cincilea este marele mareşal şi senator, al şaselea este 
marele paharnic al ţării, al şaptelea este marele cîrmuitor al cancelariei, al 
optulea este secretarul regelui, abatele Vietzki, al nouălea este principele Vis- 
niowiecki, palatin al Rusiei, senator, şi al zecelea este secretarul de taină 
al maiestăţii sale. Toţi aceştia au fost în senat cînd am avut eu audienţă şi 
sînt foarte devotaţi şi doritori să execute voinţa regelui. 

[Regele ţi senatorii îl trimit la Viena la împărat şi la ambasadorul 
Veneţiei. împăratul îi spune^ că nu se cade să înceapă el războiul, fiind în 
pace cu turcii, şi aşteaptă să vadă ce fac ceilalţi principi, şi mai ales repu¬ 
blica Veneţia, ca mai puternică în această „facţiune" şi în cele din urmă 
va adera şi el la această acţiune."] Şi a adăugat: „Nu pentru vreun alt 
motiv am lăsat suedezilor Germania (!) 45 , decît pentru ca să se mai odih¬ 
nească ţara şi să se mai întremeze, şi sultanul după încheierea acestei păci 
va trebui să se gîndească la situaţia sa". în afară de acestea, el a trimis 
două regimente în Ungaria şi acest lucru era în întregime „ad terrorem 
turcicum". în cele din urmă, maiestatea sa cezaree împreună cu ambasado¬ 
rul Veneţiei şi cu cel al Spaniei... a conchis. . . [ca să meargă Parcevic 
la Veneţia]. 

. . . Aşadar eu, nevrednic preot, am fost trimis nu numai de căpeteniile 
Orientului, ci de mulţi alţi principi şi monarhi ai lumii, după cum se vede 
din scrisorile credenţiale .. . etc. 46 

Am avut un ordin, nu numai de la senatorii din Polonia, dar şi de la 
cei din Viena de a transmite serenisimii Republici că dacă ar avea de gînd 
să trimită un ambasador la Sacra Maiestate a Poloniei, acesta să fie o per- 


45 Habb/amo concesso alli Sverzesi VAllemagna. 

46 Pentru felul cum a fost elaborata progresiv această versiune a lui Parcevid îndreptată 

către regele Poloniei vezi Hurmuzaki VIII p. 524—526, comunicările către doge ale amba¬ 
sadorului Veneţiei la Viena, Sagredo, din 11 şi 21 iunie 1650. Din păcate excerptul publicat 
omite începutul raportului în care este introdus Parcevic, despre care se spune: „Pe dea¬ 
supra acest eclesiastic mai duce scrisori de ale regelui Poloniei către împărat, şi a scris şi 
contelui de „Trautmestorf (!). îmi spune apoi că a fost trimis de creştinii din Bulgaria care 
în mai multe rînduri au apelat la regele Poloniei şi ultimamente în anul 1646. .[după 
care, cum explică el, nu s-a mai putut face nimic în urma opoziţiei din dieta polonă]. — 

Aşadar el îşi dădea perfect seama că un apel la acţiune după acel veto nu putea afla nici o 

crezare şi de aceea indica anul 1646. In cursul convorbirii cu Sagredo el explică absenţa 
unei scrisori a lui Matei Basarab, de teama acestuia de a se compromite faţă de turci etc. 
Mai pot fi reconstituite şi demersurile sale iluzorii pe lîngă senatorii poloni. De fapt este 
menţionat doar marele paharnic, despre care în memoriul din 9 iulie abia dacă este vorba, 
şi numai în treacăt. Trebuie semnalat şi faptul că acele pretinse scrisori ale regelui Poloniei 
către împărat, pe care le ducea Parcevic (după declaraţiile acestuia către Sagredo) nu mai 
sînt pomenite în memoriul din 9 iulie! Despre cum au decurs audienţele la regii Vladislav 

al IV-lea şi Ioan-Cazimir, nu se pomeneşte nimic în convorbirea cu Sagredo. Ele au fost 

inventate după aceea, poate chiar la Veneţia între 7 şi 9 iulie 1650! 

soană cu autoritate, adică îndeplinind condiţiile cerute pentru a putea în¬ 
cheia tratativele şi a nu le mai lungi. 

— Turcul e ca un iepure urmărit de copoi.. . etc. 1 
— Niciodată nu a fost un moment mai potrivit. .. J 
Se roagă să fie trimis cu poşta la Roma pentru a transmite veşti unuia 
care îl aşteaptă şi pe care să-l trimită prin Ragusa în Bulgaria către acei 
„Signori e Capi d’Oriente", iar el va trece în Germania la împărat şi apoi 
la serenisimul rege al Poloniei care îl aşteaptă cu mare anxietate]. Mă rog, 
ca ultimă rugăminte, să fie păstrată taina asupra misiunii, căci dacă ar 
afla ceva ,,la gran bestia de Turchi“ nu ar pieri numai ,,il mio vil capo“, 
dar ce e mai important, multe capete de principi şi de prelaţi ai Orien¬ 
tului! “ 

FRANCESCO MARIA SPERA 

(? — după 1670) 


* 


Minoritul conventual Francesco Maria Spera din Narni 
a venit ca misionar în Moldova, în iama anului 1644, sosind la Iaşi în ziua de Crăciun. 

Venirea sa a produs o mare nemulţumire în sînul catolicilor unguri din capitală, care ar fi 

-dorit să-şi aibă un paroh al lor de acelaşi neam şi limbă cu ei, şi nu să fie sporit numărul 
misionarilor conventuali italieni, fără nici o legătură cu realităţile şi nevoile lor. încă şi în 

1640, la venirea lui Bak$i£ în Moldova* în vizitaţia sa apostolică, ei i se plînseseră de misio¬ 
nari şi ceruseră un paroh. Trecerea lui Paul Beke prin Moldova în cursul anului 1644 aprin¬ 
sese încă şi mai vie această dorinţă legitimă. La Iaşi, în conventul sau Casa misiunii se aflau 
în acest moment doi minoriţi conventuali, sicilianul Gasparo din Noto, venit în prima jumă¬ 
tate a anului 1644, şi Francesco Maria la sfîrşitul anului. Acesta din urmă era tot timpul 

pe drum, trecînd de la o misiune la alta şi vizitînd locurile mai puţin accesibile lăsate pe 
seama misionarilor, parohii ocupîndu-se aproape exclusiv de parohia lor. Nu ştim cîţi ani 
va fi avut în 1644 la venirea sa. Dar este foarte puţin probabil să fi fost trimis ca misionar 
la vîrsta de 19 ani! (dacă s-ar accepta ca dată a naşterii sale anul 1625, după cum era 

înclinat să creadă G. Călinescu în Alcuni Missionari, p. 36, n. 5). In primăvara anului 1645, 
cu prilejul tumultului produs în bisericuţa catolică de la Iaşi de sărbătoarea Sf. Iosif, el se 
repede alături de viceprefectul misiunii Gasparo din Noto, ca să-l scoată din biserică pe 

Paul Beke, care voia să ţină o predică pentru ungurii catolici ce umpleau locaşul. In scena 

descrisă cu mult patos de Bandini, care nu fusese de faţă la ea, se exagerează desigur, mani¬ 
festările de violenţă ale celor doi călugări, înarmaţi totuşi unul cu o sabie şi celălalt cu o 

bîtă. Nu mult după acest incident Spera îşi face drum la Bacău, să-l viziteze pe Bandini 
în săptămîna mare. Observaţiile şi impresiile sale sînt cuprinse în scrisoarea trimisă de el 
la 16 aprilie 1645 secretarului Propagandei, Ingoli, în care nu se pomeneşte de loc de acel 
incident din biserică, ce făcuse destulă vîlvă şi-l indispusese pe domn, care s-a exprimat 

în termeni severi la cercetarea plîngerii lui Gasparo din Noto înaintea divanului. Poate dato¬ 
rită acestui climat mai neprielnic Spera trece curînd în Ţara Românească unde slujeşte ca 

preot în biserica Sf. Iacob de la Cîmpulung. Cînd vine Bak)>i£ la 1 decembrie 1648 să vizi¬ 
teze acea biserică îl găseşte stabilit aici de trei ani. A învăţat puţin limba românească, 
destul ca să se poată folosi de ea, stă într-o casă alături de biserică şi se plînge că nu are 
cu ce trăi. De trei ani nu şi-a primit subvenţia, iar poporenii lui sînt săraci şi nu-1 pot ajuta. 
Se subliniază faptul că ^mulţi pleacă din cauza dărilor prea grele şi că în 1648 sînt mai 

puţini credincioşi ca pe vremea lui Giovenale Falco. Pe lîngă aceste greutăţi mai are de 
întîmpinat antagonismul observanţilor bulgari tot mai hotărîţi să se substituie în Ţara Româ¬ 
nească conventualilor italieni. Se naşte şi un fel de antagonism personal între el şi obser- 

vantul Soimirovid cu mare trecere la domn. Imbolnăvindu-se grav, Spera este îndată înlocuit 
cu un preot din custodia Bulgariei. La 19 septembrie 1650, profitînd de plecarea spre Italia 
a medicului domnului: Mascellini, el cere să i se confere „doctoratul** (care se cuvine misio¬ 
narilor după 6—7 ani de activitate rodnică). Cum nu primeşte decretul aşteptat, revine iarăşi 
cu noi stăruinţe. El este lăudat de prefectul „celor două Valahii**, Campofranco, care inter¬ 

vine în acelaşi sens la 25 iulie 1650. In 1652 pleacă, îndreptîndu-se spre Italia prin Transil¬ 
vania şi Ungaria, cu procură de la misionarii din Ţara Românească să le scoată sumele neplă¬ 
tite de Congregaţie. Ajuns în Italia informează Congregaţia despre situaţia bisericilor din ţările 
române, stăruind asupra celor din Ţara Românească şi înfăţişînd fapte concrete şi dînd su¬ 
gestii dictate de experienţa sa. Aceste „informaţii** din 1652 ne-au parvenit într-o formă 
extrem de defectuoasă. In afară de transcrierea propriu-zisă a textului, care oferă multe 

ciudăţenii, şi care ne-ar obliga să facem rost de fotocopii pentru controlarea şi corectarea 
sa — constatăm că apar inexactităţi care îşi au explicaţia în faptul că declaraţia lui Spera 
a fost făcută oral, iar cel ce a consemnat spusele sale a greşit din necunoaşterea împre¬ 
jurărilor adevărate la care se refereau. Aşa, de pildă, afirmaţia că Spera ar fi slujit trei anr 
în Moldova (!) (vezi mai jos n. 19 la text). Dar el nu a servit în Moldova nici măcar 
un an, întrucît a sosit acolo la sfîrşitul lui decembrie 1644 şi pleacă la mijlocul anului 
următor. In scrisoarea sa din 22 iulie 1650 din Cîmpulung („Dipl. Ital.“, II, p. 393), el 
afirmă că a servit cinci ani continui în acea biserica de la Cîmpulung. Cînd vine Baksid îr* 
1648, îl găseşte stabilit acolo de trei ani de zile. Este adevărat că prefectul nou venit Campo¬ 
franco spune la 25 iulie 1650 că el a muncit ca misionar în acel post (de la Cîmpulung) 
ii în alta parte vreo fapte ani. Iar el însuşi, în scrisoarea sa amintită mai sus, declară: 

sînt şase ani şi jumătate de ctnd mă aflu în slujba lui Dumnezeu şi a Sacrei Congregaţii 
Sn aceste părţi ale Valabiei şi cinci ani... etc.... (vezi mai sus). Este probabil că în acei 
şase ani şi jumătate intră şi timpul petrecut de la desemnarea sa ca misionar pînă la pleca¬ 
rea la locul misiunii. Trebuia să se ajungă astfel la împlinirea termenului prescris pentru a 
putea primi titlul de magistru (doctor). Eroarea provine de la scribul care a notat şi rezumat 
declaraţia orală a lui Spera, şi care a precedat-o de titlul în care e menţionat decretul 
din 25 (aprilie 1644. De la acea dată pînă în 1652 (nu ştim luna) sînt în adevăr vreo 
S ani, dar felul cum au fost împărţiţi în notiţa liminară este greşit. Aşadar, titlul şi prima 
frază aparţin scribului. Urmează situaţia catolicilor din Cîmpulung astfel cum a fost expusă 
de Spera. Dar cînd sînt înşirate concret exemplele de căsătorii scandaloase, dîndu-se şi numele 
soţilor, scribul rezumă cazurile înfăţişate, pe care nu le-a înţeles şi le redă greşit. Se revine 
la declaraţia directă cu fraza despre Giovenale Falco. Acest predecesor al lui Spera, conventual 
şi el, a ridicat în 1640 în faţa lui BakSid chestiunea măsurilor de luat contra catolicilor ce 
se substrag în felul acesta de la disciplina bisericii. La rîndul său, Spera însuşi a vrut să-i 
supună sancţiunilor religioase (excomunicarea) asociindu-şi-1 însă şi pe observantul Soimirovic, 
■care a refuzat de fapt să i se alăture. Subliniind atitudinea acestuia nesinceră şi şovăitoare, 
■el denunţă manevrele oculte folosite de acesta pentru a substitui în Ţara Românească pe ob- 
servanţi conventualilor. Antagonismul său răzbate şi în critica făcută prelaţilor [bulgari], care 
nu se îngrijesc din zgîrcenie de reînnoirea undelemnului sfinţit. Mergînd încă şi mai departe 
pe calea nevoii de unitate în sînul misiunilor catolice, el declară că trebuie ca toţi misio¬ 
narii catolici din Ţara Românească să aparţină aceluiaşi ordin: să fie sau numai observanţi, 
sau numai conventuali, întrucît coexistenţa lor s-a dovedit rea. Nici domnul nu este la adă¬ 
postul criticii sale. Ca şi Vasile Lupu, Matei Basarab se exprimă cu vehemenţă despre purta¬ 
rea misionarilor, fiind probabil influenţat direct sau indirect de observanţi, prin Soimirovi6, 
persona gratissima de cîte ori venea la Tîrgovişte, prin Baksic, în sfîrşit, prin doctorul Mas- 

•cellini care ia poziţie în mod concret contra conventualilor, determinînd pe domn să limi¬ 

teze numărul acestora de la Tîrgovişte. Spera, reproducînd răspunsul domnului la cererea misio¬ 
narilor, de a li se da o biserică pe care o ţinuseră dintotdeauna, răspuns destul de tăios, 
cum că şi una singură este prea mult pentru ei, adaugă că domnul a mai spus şi alte „pa¬ 
role ignominiose** contra Sanctităţii sale! Această informaţie este vădit pătimaşă şi inexactă. 
Chiar atunci domnul îi scrie papei în chestiunea mănăstirii de la Tîrgovişte pentru care era 
<lator cu un răspuns, dar mai ales pentru a avea prilejul de a-1 recomanda special pe Soimi- 
roviC In „informaţiile" privind Moldova este arătată situaţia conventualilor faţă de ceilalţi 
preoţi catolici. Se subliniază modul de infiltrare al iezuiţilor la Iaşi şi Cotnari, precum şi 
la Neamţ şi în un alt loc nenumit. Misionari conventuali sînt doar la Trotuş şi Galaţi, 
avînd în grija lor biserici destul de depărtate, lipsite de preoţi. Parohii locali deţin parohiile 

cele mai bune, şi nu se îngrijesc de bisericile vecine. Episcopii [absenteişti poloni] pentru 

8 —10 scuzi îngăduie ca diaconii însuraţi să oficieze în locul unor preoţi adevâraţi. Ca măsuri 
<le luat, recomandă o intervenţie a nunţiului din Polonia la Vasile Lupu, precum şi înzes¬ 
trarea misionarilor cu mijloace materiale, întrucît ţara a fost secătuită de tătari. Aceste „infor¬ 
maţii** conţin puncte tratate anterior de Spera în acelaşi sens în scrisoarea către Ingoli. Infor- 

mafiile despre Transilvania au fost atît de incorect redate, încît sînt de neînţeles. De aceea 
a şi trebuit să renunţăm la ele. 

Francesco Maria Spera reapare în 1669, cu titlul de prefect al Ţării Româneşti şi al 

Moldovei şi provincial al Transilvaniei, dar nu ajunge în ţările noastre, ci se opreşte la 

Varşovia, unde aşteaptă decretele Propagandei, apoi (scrisoarea din 18 iunie „Dipl. Ital.“ I, 

pp. 99—101) ajutoarele băneşti pentru drum atribuind zăbava lor intrigilor lui Parcevid, în 

sfîrşit aşteaptă restituirea mănăstirii de la Tîrgovişte (ocupată de observanţi). Poate că nici 
nu ţinea prea mult să ajungă în ţările române răvăşite de luptele anilor din urmă, astfel că 

neprimind banii ceruţi, s-a dus să stea la Viena, declarată de el mia residenza per npn 
esser in Transilvania. De altminteri la Viena se afla atunci şi fostul domn al Moldovei Gri- 
gore Ghica scos de turci, venit să solicite ajutorul imperialilor pentru redobîndirea domniei. 

Informaţii despre Fr. Maria Spera aflăm la mai mulţi dintre contemporanii săi, de la 

pasaje mai ample, ca acel al lui Bandini (Codex) despre tumultul de la Iaşi, sau al lui 

Bakăid care l-a găsit la Cîmpulung în 1648, pînă la menţiuni mai succinte ca ale lui Campo- 
franco de pildă, sau Soimirovid. (Pentru toţi aceştia ve2i „Dipl. Ital.“, II, şi voi. de faţă.) 
De la el ne-a rămas scrisoarea din 1645 către secretarul Ingoli şi informaţiile date de el 

Propagandei în 1652. („Dipl. Ital.“, II, pp. 427—429 şi IV, pp. 101 ş.u. publicate de Fr. Pali 
în Le Controversie . . .) Pentru perioada a doua a numirii sale în ţările noastre (adică anul 

1669), cînd nu a venit la postul său, aflăm scrisorile sale de la Viena ( ibidem , I, pp. 99— 

102), precum şi o notă anonimă din 23 mai 1670, despre bisericile din Ţara Românească 
şi Moldova ( ibidem , pp. 103—104) pe care i-o putem atribui fără nici o îndoială, întrucît 

vorbind de Cîmpulung, autorul anonim declară că a fost misionar acolo cu 20 de ani in 

urmây deci în 1650. Despre venirea lui Spera în Moldova în 1645 (!), de fapt în ultimele 
zile din decembrie 1644, şi despre trimiterea sa în 1669 (cînd s-a oprit în cele din urmă 
la Viena, vezi G. Călinescu, Alcuni Missionari .. ., {ibidem , I, pp. 36—37) 

SCRISOARE CĂTRE 
SECRETARUL INGOLI 1 

1645, aprilie 16, laşi 


... Voi spune mizeriile din aceste locuri P* 101 
pentru ca să ajungă la cunoştinţa Sacrei Congregaţii şi să se aducă îndrep¬ 
tare la toate ... Şi aşadar vă declar că un tălmaci 2 de limba latină şi po¬ 
lonă (catolic mai degrabă de nume decît de fapte) al acestui principe încearcă 
să ducă la capăt schisma începută, vrînd să pună a fi alungat din această 
ţară părintele Fra Marco Bandini, Arhiepiscop de Marcianopol şi admi¬ 
nistrator al Moldovei, care are reşedinţa la Bacău, prin neprimirea lui de 
domn ca atare, din cauza acestui tălmaci. Şi pentru a demonstra şi mai mult 
acestor poporeni catolici că acel prelat nu este episcop adevărat ci un fals 
Frate, acel tălmaci, drept paroh, a introdus în această biserică de la Iaşi 
— unde din totdeauna slujesc misionarii — un preot ungur 3 care ar fi ie- 


1 Traducerea s-a făcut după textul italian publicat în „Dipl. Ital." IV, pp. 101—102. 

2 Kotnarski, secretarul şi tălmaciul Iui Vasile Lupu. 

3 Paul Beke. Vezi relaţia Iui în volumul de faţă. 

p. 102 


zuit zice-se, şi acest lucru s-a făcut fără consultarea vreunei persoane ecle- 
siastice, şi pe deasupra locuinţa obişnuită a misionarilor alcătuită din trei 
cămăruţe făcute după cum se obişnuiesc pe aici, în care ne retragem cînd 
nu putem umbla pe drumuri pentru treburile Misiunii, ne-a ocupat-o toată 
acel preot, lăsîndu-ne doar o cameră păcătoasă, iar noi aici nu putem face 
plîngere la nimeni ci doar recurge la Sacra Congregaţie. Pe deasupra acel 
preot zi de zi încearcă în chipuri noi să-l tulbure pe părintele vice-prefect 4 
care mai şeade acolo ca să nu piardă cu totul acea locuinţă, şi ca să se sîr- 
guiască pentru aceşti locuitori catolici şi schismatici, şi el are o muncă foarte 
rodnică, căci întotdeauna a luat parte la desbateri (ba disputato) în această 
biserică şi a îndeplinit alte exerciţii <duhovniceşti> ţinînd de Misiune. Iar 
acel preot [=Beke] mai spune şi oamenilor de aici că el este mai presus 
de episcopi şi misionari şi acest lucru a ajuns şi la urechile episcopului su- 
fragan de Cameniţa care se afla aici ca sol 5 în numele regelui Poloniei 6 , 
după cîte se zice. 

Pe deasupra mai trebuie să spun că pentru a-mi îndeplini datoria, o 
parte din post am stat pe la bisericile Misiunii şi ajungînd în săptămîna 
mare la Bacău, l-am găsit pe bietul prelat ca un călugăr oarecare, nefiind 
considerat de nici un preot ca atare [ = prelat], în afara de noi ceilalţi, mi¬ 
sionarii, care nu făceam altceva decît să-l proclamăm drept prelat adevărat. 
Şi acolo am văzut apoi că acel paroh 7 face tocmai contrariul de ce face 
biserica romană şi îndeosebi nu poartă nici o veneraţie prea sfîntului sacra¬ 
ment al altarului, ci fărîmiturile care rămîn în potir, le lasă în părăsire pe 
altar şi Dumnezeu ştie dacă nu le aruncă. Şi toate acestea i le-am arătat 
monseniorului arhiepiscop 8 şi a vrut să ţină Sepulcrul 9 pînă duminecă, după 
cum zice el că ar fi obiceiul aici, dar ceea ce importă <e că stă> fără lu- 
mînări (?) şi fără veneraţie 10 încît am plîns de acest lucru şi nu a vrut 
să facă nici trepied (?) nici lumînare 11 şi această ceremonie se face în 
toate // bisericile acestea şi cînd noi ceilalţi, misionarii, vrem să introducem 
ritul roman, atunci ne spun preoţii şi diaconii 12 care sînt laici că acestea 
sînt contra obiceiului. 


4 Gasparo din Noto. 

5 Probabil la nunta domniţei Mana cu Janusz Radzywîl. 

6 Vladîslav al IV-lea. 

7 Parago (= parocbo). Vezi* Codex, pp. 221—224, numele parohului era Baltazar, 
ungurul. Acest paroh de Bacău e lăudat de BakSîd şi* Beke şî criticat de Bandînî. 

8 Bandînî, arhiepiscop de Marcîanopol. 

9 Corespunde epitafului* care se scoate de ortodocşi* în vinerea mare. Este vorba aîcî de 
slujbele dîn săptămîna mare. 

10 Ma quel che importa senza lumi e senza veneratione . 

11 Ne triancolo, ne cerio . 

12 Aveau un rol însemnat, acaparînd şî dîn atribuţiile preoţilor. 

în plus, mulţi preoţi au celebrat căsătorii de al doilea, atît din partea 
bărbatului cît şi de a femeii, fiind soţii acestora în viaţă şi al unuia şi al 

alteia, zicînd că este îndeajuns pentru aceasta ca ei să se fi despărţit. Şi se 

mai îngăduia ca diaconii să boteze fără vreo nevoie 13 împreună cu toate 
celelalte ceremonii, cu excepţia <sfinţirii> mirului 14 pe care nu îl au aceşti 
diaconi; ei fac slujba de primire în biserică a femeilor după lehuzie, merg 
prin case ca să le binecuvînteze, adică în ziua de paşte şi de bobotează. Şi 
în bisericile în care preotul nu poate fi întotdeauna de sărbători, aceşti dia¬ 
coni nu fac numai cele arătate mai sus, ci în acele zile citesc liturghia, dar 
nu am putut să aflu cu siguranţă se avino Vostia (?) şi de aceea aceşti ca¬ 
tolici nu ţin seama de preoţi, nesilindu-se să-i aibă pe lîngă ei, zicînd că le 

ajunge diaconul. Şi de aceea se nasc multe rătăciri, şi goate chiar erezii, şi 

am găsit în multe locuri că bărbaţii şi femeile nu ştiu sa facă semnul crucii, 
ci îl fac în felul schismaticilor, zicînd că acesta este felul cel bun pentru că 
aşa i-au învăţat preoţii şi diaconii şi mulţi nici nu ştiu rugăciunile Pater 
(noşter) şi Ave ... Socqjiţi şi domnia voastră, ilustre senior dacă e necesar 
ca să dea vreun ordin Sacra Congregaţie, fie Arhiepiscopului, de faţă, fie 
ilustrisimului Zamoyski 15 despre care a spus amintitul sufragan de Came- 
niţa că va fi în această ţară peste puţine zile 16 , pentru ca să putem înlătura 
aceste rătăciri şi introduce ritul bisericii romane. 

Pe deasupra în biserica de la Galaţi este un preot care slujeşte în bi¬ 
serică fără a fi fost hirotonit, şi aşa declară toţi aceşti poporeni, zicînd că 
un oarecare frate polon i-ar fi dat încuviinţarea iar acest Arhiepiscop nu 
poate face nimic fără scrisoarea de la Roma către Domnul de aici, şi Dum¬ 
nezeu ştie dacă nu se va întîmpla ca ei să nu facă nimic, întrucît ar fi să 
vină ilustrisimul Zamoyski şi s-ar lucra pentru a-1 face pe acest preot ungur 
vicarul episcopului, şi dacă acest lucru reuşeşte, vă las să vă închipuiţi ce 
pace vom putea avea. Şi dacă acest preot ar şti că noi scrim Sacrei Congre¬ 
gaţii şi domniei voastre ilustrisime tot ce se întîmplă aici, îndată ar alerga 
la Domn ca să ne facă vreun pocinog ... etc ... Mîine plec iar ca să cutreer 
locurile misiunii... 

Iaşi, 16 aprilie 1645 


13 Adică vreo primejdie. 

14 VoîVu 

15 Episcopul titular de Bacău. 

16 Veste care l-a neliniştit mult pe Bandîni. 

p. 427 INFORMAŢII DATE DE PĂRINTELE 

FRANCISCAN FRANCESCO MARIA 
SPERA DIN NARNI DINTRE 
MINORIŢII CONVENTUALI, 
MISIONAR APOSTOLIC ÎN 
AMÎNDOUĂ VALAHI ILE, DUPĂ CUM 
REZULTA DIN DECRETUL 
DAT DE SACRA CONGREGAŢIE 
<DE PROPAGANDA FIDE> LA 
25 APRILIE 1644 17 

1652 

A avut reşedinţa în Moldova trei ani, la 
Cîmpulung cinci ani 18 şi [?] luni împreună cu călătoria. 

în Cîmpulung sînt 259 de suflete de catolici, toţi readuşi <la catoli- 
cism> de noi misionarii franciscani, fiindcă fuseseră mai înainte luterani şi 
p. 428 au avut întotdeauna preoţi luterani. în timpul şederii mele, am botezat 54, 


17 Traducerea s-a făcut după textul italian publicat de G. Călinescu în „Dipl. Ital.“, 
II, 1930, pp. 427—429. 

18 Ha jatto residenza in Moldavia tre anni, in Campo îongo cinque anni e mesi. Infor¬ 
maţia este greşită, întrucît nu a stat decît vreo 6 luni în Moldova. Vezi discuţia acestui punct 
mai sus, în notiţa biografică. 

am îngropat 46, am cununat zece şi am obţinut patru abjurări de eretici, şi 
am înlăturat multe rătăciri după cum se văd toate în cartea parohială şi 
din scrisorile către Eminenţele voastre din partea acelor poporeni. 

Acolo 19 se vede că ,,Miai al Paolo" mai trăind încă prima sa soţie, Ca- 
terina, acum devenită schismatică, s-a însurat înainte de <desfacerea?> căsă¬ 
toriei lor 20 cu „Maria al Pieruschi" 21 cu care are mulţi fii; o ţine pe a doua 
<soţie>, a părăsit-o pe prima. 

Pietro al Marina 22 , ţine pe Barbara care are alt bărbat ce s-a făcut 
schismatic după ce ea s-a remăritat şi amîndoi soţii trăiesc; ea stă cu cel de 
al doilea, a lăsat pe primul. Părintele magistru, Giovenale Falco 23 , defunctul 
meu predecesor, a stăruit pe lîngă Monseniorul arhiepiscop de Sofia, fratele 
Pietro Diodato 24 [Baksid], iar eu cînd a venit Monseniorul episcop fratele 
Francesco de Chiprovaţ 25 , ca să tulbure şi să izgonească pe misionarii din 
Ţara Românească şi să ne ia mănăstirea 26 , am vrut să-i excomunic în pre¬ 
zenţa lui şi să-i despart; dar el pentru a nu se pune rău cu acei locuitori, 
şi pentru a nu-i tulbura spre a-<şi putea> îndeplini scopurile sale, nu a 
vrut să fie de faţă, pretextînd că vrea să scrie eminenţelor voastre şi, că- 
zînd eu într-o boală soră cu moartea care a ţinut cinci luni, acei locuitori 
n-au vrut să primească un alt misionar, deşi erau hărţuiţi de acel prelat, 
care spunea că este învestit cu autoritate pontificală pentru a ne izgoni şi 
a lăsa pe cine vrea <el>, şi a rămas acolo un tînăr franciscan observant 27 
care ne-a făcut de ruşine faţă de ortodocşi şi de ceilalţi. 

Să se poruncească zişilor prelaţi să reînoiască untdelemnul sfînt în fie¬ 
care an sau la doi ani, pentru că ei vin în Ţara Românească de trei patru 
ori pe an pentru ajutoare, şi se scuză că uită untdelemnul sfînt, pentru că 
nu li se plăteşte transportul, astfel că în cinci ani nu l-am mai putut îm¬ 
prospăta. 


19 Vi si ritrova , adică acolo, în acele dovezi scrise, aduse pare-se de el. 

20 Prima della lor conjunzione (sici). 

21 Maria a lui Petruşca (?). 

22 Petru al Marinei? 

23 Glovenal Palchi. In legătură cu el, vezi şi relaţia lui Silverio Pilotti în volumul 
de faţă. 

24 Se referă la vizitarea Ţării Româneşti din 1640. Vezi mai sus, biografia sa. 
26 Francesco Soîmîrovic de Chiprovaţ, minorit observant, vicar al episcopului de Sofia 

Pietro Bak ţie. Vezi „Dipl. Ital", II, p. 363, doc. XXI. 

26 Vezi în relaţia lui BakSid răspunsul domnului la sugestia Propagandei de a împărţi 
misiunea din Ţara Românească între conventuali şi observanţi. Vezi şi biografia lui Francesco 
de Câmp of r anco. 

27 Zoccolante . Este vorba fie de Steffano Soijich, care a murit foarte curînd, fie de 
fratele Seraffino. îb'tdem , pp. 422—424. 

p. 429 


Bunurile bisericii din Cîmpulung, deşi foarte puţine, aducînd 10 sau 
15 scuzi pe an, sînt îngrijite de mireni în folosul bisericii. 

Să se ia măsuri ca să fie acolo trei sau patru misionari cunoscători 
ai dogmelor şi autorităţilor eclesiastice şi să fie sau toţi de ai noştri sau 
toţi franciscani observanţi; căci din cauza pretenţiilor pe care le au acei 
părinţi asupra acelei mănăstiri, biserica romano catolică a pierdut un locaş 
bisericesc pe care îl aveam noi, căci cerîndu-1 părinţii de la domn 28 , nu 
numai că nu a vrut să li-1 dea dar le-a răspuns că şi unul era prea mult şi 
a rostit şi alte cuvinte jignitoare împotriva sanctităţii sale 29 . 

La Tîrgovişte se află reşedinţa domnului. Acolo este mănăstirea noastră, 
reşedinţă a provincialului prefect 30 . Sînt acolo vreo 80 de soldaţi poloni 
catolici şi vreo 150 de alte neamuri. Sînt vreo 200 de armeni; să fie îndru¬ 
maţi prefecţii să nu se lase, căci <aceia> fac uşor profesiune de credinţă 
<catolică>, cea mai mare parte dintre ei fiind de pe acum catolici, este 
necesar ca prefectul să aducă profesiunea de credinţă în limba grecească (?) 
şi în cea armenească şi trei-patru rituale romane pentru darea de dispense. 

La Bucureşti este o biserică fără catolici; se slujeşte numai cînd se duce 
acolo domnul, a fost dată ordinului nostru şi domnul Bartolomeo Loca- 
dello 31 e ctitor. Slujeşte acolo capelanul polonilor, un frate de-al nostru. 

La Rîmnic este o biserică stricată, are cîteva bunuri stăpînite de schis¬ 
matici, căci nu mai sînt catolici acolo de mulţi ani încoace. S-ar putea ridica 
din nou, cu oarecare subsidii din Polonia. 


ÎN MOLDOVA 

Bacău. Mănăstirea noastră este reşedinţa episcopului. Sînt acolo trei 
preoţi, se îngrijesc de un sat sau două dintre cele mai bune din apropiere, 
iar pe celelalte din împrejurimi nu le vizitează niciodată. 

Trotuş. Va fi avînd // 40 de case. Acolo departe de alte biserici stă 
părintele Bernardino din Perugia 32 , misionar, pentru că nu se află preoţi 
acolo. 


28 Matei Basarab (1632—1654). 

29 Papa Inocenţiu al X-lea (1644—1655). Afirmaţie supusă îndoielii. Vezi biografia 
lui Campofranco. 

30 Acesta era în 1652 Bonaventura de Campofranco. 

31 Lucadelli, cf. mai sus, biografia lui. 

32 Călugărul franciscan Bernardino Valentini din Perugia a venit în Moldova în 1650. 
Vezi mai jos, biografia sa. 

Iaşi, reşedinţa domnului acelei ţări. Biserica noastră a fost arsă anul 
trecut de tătari, împreună cu multe alte biserici de ale ţării. Datorită aju¬ 
torului dat de secretarul domnului 33 , au venit <aici> părinţii iezuiţi care 
locuiesc într-o casă luată 34 de ei. 

Cotnari. Acolo se află o biserică bogată şi cu înlesnire de trai. Era 
acolo părintele Simone din Veglia 35 , misionar, dar ducîndu-se bolnav la 
Bacău spre a se îngriji, au intrat părinţii iezuiţi, ca şi la Neamţ 36 şi într-un 
alt loc. 

La Galaţi îşi are reşedinţa părintele Sebenico 37 , misionar. Alte vreo 20 
de biserici care sînt acolo stau fără preoţi, neputînd misionarii ajunge la 
ele din cauza depărtării şi din multe alte pricini şi mor cîte 15—20 de 
oameni pe an fără de sfintele taine. 

Episcopii 38 care sînt <acum> îngăduie pentru 8 şi 10 scuzi ca mi¬ 
renii 39 numiţi diaconi, însuraţi, să facă slujba, poporul nedîndu-şi seama 
dacă au harul de a consacra sau nu 40 . Fac slujbele divine, botează, îngroapă 
morţii, dau binecuvîntări, astfel că din cauza acestor rătăciri poporul go¬ 
neşte pe misionari şi pe alţi preoţi, cînd vin. 

Să se dispună ca prin mijlocirea părintelui provincial din Polonia, să 
se scrie domnului să împuternicească pe episcop, pe prefect şi pe misionari 
să ia măsuri. 

Bunurile eclesiastice din această Provincie sînt îngrijite de mireni, în 
afară de cele de la Bacău. Ar fi nevoie de oarecare înzestrare pentru preoţi 
din cauză că toată ţara este arsă şi jefuită de tătari. 


33 George Kotnarski. 

34 Presa, în sens de: luata abuziv. 

35 Simone Apolloni din Veglia a venit, la începutul anului 1640, în Moldova, îm¬ 
preună cu Venanzo Berardi din Monte Ottone, Francesco din Castro şi Bartolomeo Bassetti 

din Piano. După ce a slujit cîtva timp la Baia, Simone Apolloni a ajuns viceprefect după 

plecarea lui Gasparo din Noto (1646). 

36 Nens — Tîrgul Neamţ. 

37 Simone Misercich din Sebenico, misionar şi paroh al bisericilor din Trotuş, Baia şi 

Galaţi. Vezi relaţia lui Bon aventura din Câmp of r anco în acest volum. 

38 Se referă la episcopii poloni. In 1652 Marian Kurski era episcop de Bacău 

(1651—1660). 

39 Vescovi che vi sono p . 8, e 10 scudi comp ort an o che li secolari chiamati Diaconi 
ammogliati di chino messa . 

40 Se con s agr an o . 

ÎN TRANSILVANIA 


în trecerea mea £rin Alba Iulia, reşedinţă a principelui 41 <acelei ţări>, 
am aflat că trebuie sa se discute în dieta care se ţine acum expulzarea pă¬ 
rinţilor iezuiţi şi a părintelui Gheorghe 42 . 

. . . Despre toate acestea vă va putea informa pe deplin şi părintele 
misionar Angelo din Sonnino 43 , franciscan conventual, care a fost în acele 
părţi. Aceasta este ceea ce poate să relateze în conştiinţă, susnumitul frate 
Francesco Maria Spera. 


41 Gheorghe Rikoczy al II-iea. 

42 Urmează un text foarte incorect şi defectuos, pe care nu-1 redăm neavînd legătură 
cu împrejurările de la noi. 

43 Angelo Petricca din Sonnino, vicar general de Constantinopol şi misionar în Moldova 
(1632—1638). Vezi mai sus, biografia sa. 

ANTONIO DIN BRISELLO 
(ZIS LAIMER (?)) 

(? — după 1646) 


* 

Antonio din Brisello, minorit conventual cu multiple 
atribuţii, „regent" (?) de Cracovia, provincial al Transilvaniei şi comisar general al pro¬ 
vinciei Rusia din republica polonă a venit o singură dată — în mare grabă — în Moldova, 
chemat de plîngerea franciscanilor conventuali din Moldova, scoşi din casa lor de la Iaşi, de 
către iezuiţii introduşi chiar atunci în capitală. Conflictul început în biserică pentru stăpî- 
niiea ei, s-a încheiat cu deposedarea misionarilor de biserica şi de casa misiunii din acest 
oraş, date în stăpînirea noilor veniţi. Cearta aceasta violentă a fost povestită de Bandini 
— într-un mod vădit părtinitor pentru iezuiţi şi de cîţiva dintre minoriţii conventuali într-un 
spirit diametral opus. Obiectul litigiului era desemnat de misionarii conventuali drept mă¬ 
năstirea lor, iar de către iezuiţi drept casa parohială şi, de asemenea, şi biserica drept bi¬ 
serică parohială, care se cuveneau deci parohului. Ca paroh se strecurase acum la Iaşi ie¬ 
zuitul ungur Paul Beke. Pentru societatea lui Iisus, excluderea conventuali lor era prima 
etapă a împlîntării lor în Moldova şi în capitală. Pentru misionarii italieni, deposedarea lor 
de sediul lor însemna începutul sfîrşitului, De aceea, viceprefectul lor, Gasparo din Noto, 

s-a opus din răsputeri, apelînd la Propagandă, la Roma, la nunţiul din Polonia, la vicarul 
patriarhal de la Constantinopol şi chiar la domn, în faţa căruia s-a plîns că ar fi fost atacat 
şi maltratat de secretarul domnului, Kotnarski. Tumultul din biserică avusese loc de săibă- 
toarea sf. Iosif, pe la mijlocul paresimilor. Răspunzînd chemării urgente a fraţilor din ordinul 
său, şi poruncii nunţiului de la Varşovia, Antonio din Brisello s-a grăbit spre Iaşi unde a 
ajuns în iulie (1645). Acolo a înfăţişat domnului actele de danie ale predecesorilor acestuia, 
obţinînd pare-se de la el restituirea casei şi a bisericii. Dar asupra acestui punct avem măr¬ 
turii contradictorii. Bandini pretinde în Codex că apărătorul conventualilor nu a reuşit de loc 
să-l convingă pe domn. Insă vicarul patriarhal de la Constantinopol, care era informat despre 
mersul pricinii de către misionarii conventuali de la Iaşi, afirmă, dimpotrivă, că intervenţia 
lui Antonio dn Brisello a fost încununată de succes. O citire mai atentă a Codicelui lui Ban¬ 
dini ar îngădui părerea că acel proces a rămas oarecum în suspensie. Luarea de către iezuiţi 
a casei misiunilor şi a bisericii s-a făcut ulterior, cu concursul binevoitor al lui Bandini, şi 
nu în baza unei judecăţi a domnului, care s-a mulţumit să pună capăt acţiunii pornite de 
Gasparo contra lui Kotnarski (?), în care însă nu se discuta legitimitatea pretenţiilor con¬ 
ventualilor asupra casei şi bisericii, ci răspunderea pentru tumultul din biserică. In cele din 
urmă, domnul ar fi spus poporenilor: „Daţi cheile, şi biserica, şi casa aceluia pe care îl veţi 
crede mai folositor slujbei divine după legea voastră". Poporenii ar fi voit să alunge îndată 
pe misionari, dar Beke i-a oprit şi a dat misionarilor o casa mai bună //’ mai mare (?) ară- 
tîndu-le bunătate, blîndeţe şi dragoste de aproape (!). 

O confruntare a acestei versiuni din Codex cu cea din scrisorile aceluiaşi Bandini aruncă 
îndoială asupra afirmaţiilor sale. In Codex (p. 265), el spune că a aflat de sentinţa domnului 
(adică de clasarea plîngerii lui Gasparo) dintr-o scrisoare a lui Beke, care a venit personal 
după paşti să declare că nu vrea să facă nimic contra voinţei lui Bandini şi, deşi i s-au dat 
cheile bisericii şi ale casei parohiale din porunca (arbitrio ) domnului, „el nu vrea să le 
păstreze decît cu încuviinţarea noastră şi numai pînă cînd Societatea va fi cumpărat un loc 
(fundum) la Iaşi şi îşi va fi putut clădi o locuinţă. Noi, ducînd lipsa unui asemenea lucrător 
<în via Domnului>, i-am acordat aceasta cu dragă inimă!" (p. 265). 

Dar în scrisoarea sa din 3/13 mai 1645 ( ibidem, p. 43) către cardinalul Capponi, Ban¬ 
dini declară: „Ceea ce s-a petrecut între părinţii iezuiţi şi părinţii misionari la Iaşi s-a în- 
tîmplat în întregime fără încuvinţarea (consenso) noastră, ci pe calea poruncii domnului, după 
cum aud. Despre acestea eu nu îi spun nici un cuvînt (del che non li tocco cosa veruna), 
dar cînd va veni tim pul, nu voi lipsi a o face. Eu deocamdată sînt lipsit de orice autori¬ 
tate... etc.". Dar dacă la 3/13 mai, el era lipsit de orice autoritate, pînă la venirea brevei 
apostolice mult aşteptate (pe care a primit-o la 25 iulie, la Iaşi), cum a putut el acorda acea 
încuviinţare lui Beke? Iar în scrisoarea din 26 iulie/6 august ( ibidem, p. 51) către secretarul 
Ingoli, el repetă că bunul părinte (Beke) locuieşte temporar în casa parohială, pînă ce îi Vor 
fi făcut binefăcătorii <bisericii> o casă. Are grijă să se lepede de cele scrise de el mai 
înainte: „Fiind rău informat de eî ( = de misionari) v-am scris în defavoarea (in contraris ) 
acestui bun părinte.. .“ urmează elogiul acestuia. Este vorba poate de cele 4 scrisori pe care 
le trimite în taină (la 3/13 mai), rugînd să-i fie înapoiate. 

Atitudinea lui Bandini faţă de Beke s-a schimbat diametral după reîntoarcerea lui Par- 
fevid din Polonia, cu scrisoarea episcopului titular de Bacău, Zamoyski, însoţită de recomandă¬ 
rile cele mai călduroase în favoarea lui Beke (scrisoarea lui Bandini din Bacău din 20 iunie 
1645, ibidem, p. 46). Numai după acea dată a putut avea loc vizita lui Beke la Bacău. In 
ce a constat înţelegerea dintre ei nu putem şti exact. Scenariul cu cheile aparţine poate altui 
moment. Dar sub o formă oarecare s-a încheiat atunci o alianţă îndreptată contra misionarilor 
conventuali. Aşa se explică faptul că Bandini s*a grăbit spre Iaşi înainte de a /// că îi va 
sosi breva mult aşteptată. Înarmat cu împuternicirea lui Zamoyski el se ducea „ca să potolească 
pe poporeni, ridicaţi contra misionarilor pentru unele neajunsuri pe care aceştia le pricinui- 
seră 44 . La ieşirea de la audienţa domnului, mergînd acasă este înconjurat de toţi poporenii 
care îl aşteptau şi care au început să se roage de el şi să strige contra misionarilor.. . etc. 

Aici trebuie integrat pasajul despre venirea Provincialului conventualilor în redarea că¬ 
ruia se constată odată mai mult neconcordanţa dintre Codex şi scrisori. în Codex (p. 266) 
se spune că acel provincial venise cu scrisori de recomandaţie de la regele şi de la magnaţii 
Poloniei, pentru ca să fie alungaţi părinţii [iezuiţi] din Moldova (!). Dar domnul ar fi 
declarat că dreptatea trebuie să primeze asupra favoarei şi bunăvoinţei etc. etc. şi că dacă 
misionarii se folosesc de recomandaţii înseamnă că nu au nici un drept asupra bisericii şi 
casei (?!). Şi astfel comisarul a plecat de unde venise, fără a fi realizat nimic (infecto ne - 
gotio) şi părintele Gasparo „confusus mansit 44 . Iar Bandini a încercat în tot chipul să re¬ 
stabilească pacea, şi Beke a arătat toată dragostea lui Gasparo, gata să împartă cu el hrana 
sa. Dar în scrisorile sale, Bandini ne oferă iarăşi o altă versiune, mult deosebită de cea de 
mai sus. In scrisoarea din 26 iulie/6 august către Congregaţie (ibidem t p. 49) spune că (după 
audienţa sa la domn) a încercat să potolească pe poporeni, făgăduind să le dea satisfacţie ... 
etc., dar pentru că în zilele trecute venise un oarecare reverend frate Antonio Laimer (!), 
provincial al Transilvaniei, etc. etc.... care împotriva episcopului Zamoyski şi a administrato¬ 
rului său, a alungat cu de la sine putere, dar cu puţină minte, pe bunul paroh pus de po¬ 
poreni şi s-a făcut stăpîn pe biserică şi pe casă pe care a făcut-o convent, declarînd în faţa 
domnului că episcopul nu are vreo autoritate asupra misionarilor, nici asupra caselor lor, şi 
că administrator este el, domnul indignat de prezumţia lui nu i*a mai acordat o nouă audienţi, 
ci a răspuns poporenilor care erau de faţă, ca ei să-şi păstreze preotul care era de folos 
sufletelor lor. Aceia au venit din nou după prînz la mine, zicînd că „acum că Dumnezeu, 
papa şi domnul ne-au dat un păstor .. . vrem ca biserica parohială să fie golită de misionari 44 
înainte de plecarea mea la Bacău, pentru a pune capăt o dată acestor certuri; altminteri ei 
ar fi vorbit altfel cu acei misionari. Deci văzînd eu pasiunea (fervore) lor, le-am spus să 
aştepte cel puţin pînă aş anunţa Sacra Congregaţie. Ei au răspuns că biserica şi casa au fost 
făcute de ei, pe cheltuiala lor, pentru parohi, şi nu pentru misionari şi că... Sacra Congre¬ 
gaţie va aproba lucrul făcut, întrucît aceştia sînt t) inkabilissimi per noi, e scandalosissimi nella 
provincia t şi sîntem siguri că auzind acestea, Sacra Congregaţie îi va rechema din toată ţara 
sau vom face aceasta noi înşine. Aşadar, pentru a potoli tumultul, pentru ca aceşti poporeni 
să nu mai meargă să se jeluiască domnului, i-am dat fratelui Gasparo casa mea proprie din 
Iaşi şi în casa parohială l-am lăsat pe parohul ales de poporeni în faţa domnului 44 . Rezultă 
deci că hotărîrea aceasta i-a aparţinut lui Bandini, şi nu domnului. Iar în scrisoarea din aceeaşi 

zi, către secretarul Ingoli, avem în aceeaşi frază o suprapunere a mai multor momente: a) in¬ 
tervenţia Provincialului; b) tumultul din biserică din ziua de sf. Iosif, mustrarea domnului 
către cei veniţi cu arme în biserică; c) reci am aţi a lui Gasparo către domn şi declaraţia sa că 
voia să-l gonească de acolo; d) în sfîrşit, acţiunea domnului care el însuşi, la stăruinţa tu¬ 
turor poporenilor, l-a instalat în casa parohială... [l’ha messo nella casa parrochiale, in 
compagnia del parrocho (?)]. Din cauza acestei construcţii, fraza este cam obscură. In 
orice caz s-ar părea că acest desnodămînt nu a urmat îndată după intervenţia provincialului 
care putea pleca mulţumit. In timpul şederii sale la Iaşi a sosit trimisul sultanului, venit 
să însoţească pe domniţa Ruxandra la Constantinopol. Reacţia cruntă a domnului ne este 
păstrată de o însemnare a acestui martor grăbit. Prezenţa tătarilor l-a împiedicat să meargă 
în Transilvania sau în Ţara Românească, la Tîrgovişte, cum hotărîse. Şi astfel n-a mai aştep¬ 
tat mult şi a plecat înapoi în Polonia cu atît mai iute cu cît după aceea îi era îngăduit să 
se întoarcă în Italia. Din Iaşi a trimis o scrisoare ducelui de Modena, în care atingea şi 
chestiunea procesului misionarilor, adus în faţa divanului, dar cu mai puţin relief decît 
înfăţişarea judecăţilor lui Vasile Lupu, declarat de el tiran crunt, care ar fi osîndit la 
moarte 15 000 de oameni şi care nu putea fi privit în faţă! 

Textele analizate mai sus despre intervenţia Provincialului Antonio din Brisello apar¬ 
ţin Codicelui Bandiţii, pp. 265, 266 şi scrisorilor publicate de Veress, op. cit., pp. 49, 53. 
O scrisoare a vicarului patriarhal din Constantinopol, Giovanni Battista Siroli din Lugo, 
publicată în „Dipl. Ital.“, IV, p. 238, e redată de noi în anexă la mărturii indirecte. Scri¬ 
soarea lui Antonio din Brisello a fost publicată de N. Iorga în Studii fi documente, IV, 
pp. 230—231, unde el apare sub numele de Lainieri, ce pare în orice caz mai plauzibil 
decît Laimer. Dar cum acest nume (Laimer) apare o singură dată în scrisoarea lui Bandini 
(Veress, op. cit., p. 49) şi nu mai este întîlnit niciodată, s-ar putea să avem de-a face 
cu o eroare de lectură. Lucrul va putea fi controlat cînd se va face rost de o fotocopie 
a pasajului respectiv. 

SCRISOARE DIN MOLDOVA 1 
1645 , iulie 14, Iaşi 


... Am primit <aici>, atît de departe, po- p. 230 
runcile Alteţei Voastre Serenisime 2 printr-o scrisoare din 25 mai, ce mi-a 
fost înmînată în acest oraş Iaşi, capitala Moldovei 3 , de un sol lituanian ... 
Hotărît să ascult de superiorii mei, am vrut (cu toată încuviinţarea părin¬ 
telui // nostru general 4 , trimisă de alteţa voastră de a mă întoarce în Italia) p. 231 
să vizitez această provincie a mea. Şi aş fi ajuns în Ţara Românească 5 , unde 
am cîteva mănăstiri, dacă drumurile nu ar fi fost ocupate efectiv de tătari, 
care au o armată de 80 000 de oameni. S-au şi îndreptat împotriva Polo- 


1 Traducerea s-a făcut după textul italian publicat de N. I o r g a în Studii // docu¬ 
mente, IV, pp. 230—231, nr. LXVIII. 

2 Francisc I, duce de Modena (1629—1657). 

3 Vallachia. 

4 Generalul ordinului franciscan. 

6 Vallachia Transalpina . 

niei, pe care o atacă în părţile Ucrainei, cu mari pierderi din ambele părţi. 
S-a dezbătut, în divan, în faţa domnului 6 nostru, un proces împotriva iezui¬ 
ţilor care cotropiseră biserica şi casa noastră a Franciscanilor, singura care 
aparţine catolicilor în acest oraş. Am căpătat în cele din urmă o hotărîre 
favorabilă de restituire „in integrum" cu un hrisov de întărire a daniei fă¬ 
cută ordinului de acel domn. 

O voiu depune pentru mai multă siguranţă la arhiva din Liov 7 . 

Alaltăieri a venit un sol turc trimis de sultan 8 spre a-i aduce pe fiica 
mai mică 9 a acestui domn, care neştiind cum să-şi verse necazul său, a pus- 
să fie ucise, în aceeaşi zi, cu felurite cazne groaznice 16 persoane, pentru 
motive lipsite de însemnătate şi mi s-a spus că de unsprezece ani de cînd 
domneşte a ridicat viaţa a 15 000 de persoane, şi cu astfel de mijloace se 
menţine în scaun acest tiran mult mai crud decît turcul însuşi, spre marea 
teroare a acestei populaţii schismatice, care nu are curajul să-l privească. 
<în faţă>. 

Stau în acest colţ îndepărtat al lumii, unde nu se aude altceva decît 
gemetele nenorociţilor .. . 

Apoi primejdiile prin care am trecut în această călătorie mă sperie 
numai la gîndul că trebuie să mă înapoiez 10 . 


6 Vasile Lupu (1634—1653). 

7 Le op oii, 

8 Ibrahim I (1640—1648). 

9 Domniţa Ruxandra. 

10 La 8 septembrie 1645, el se afla la Liov, iar în martie 1646, la Varşovia, unde men¬ 
ţionează audienţa solilor tătari la Sigismund I şi darurile aduse de solii Moldovei şi Ţării 
Româneşti care i-au oferit regelui cîte un cal turcesc. 

ARSENIE SUHANOV 


(? — după 1654) 


* 


Stareţul marei mănăstiri Troiţko Serghiev, Arsenie Su- 
faanov, se trăgea dintr-o familie grecească, stabilită la Moscova. Era un om învăţat şi cunoş¬ 
tea mai multe limbi. Ca arhidiacon, Suhanov copia 2 ă numeroase manuscrise istorico-biseri¬ 
ceşti. In 1637 este trimis într-o misiune diplomatică în Georgia. La 1649, din porunca ţaru¬ 
lui Alexei Mihailovici, este dat ca însoţitor patriarhului Paisie al Ierusalimului, care vizi¬ 
tează Rusia. Trimis împreună cu acesta în ţările ortodoxe, şi ducînd scrisori ale ţarului către 
■domnii români, Vasile Lupu şi Matei Bas arab călătoreşte de trei ori în Moldova şi Ţara 
Românească în anii 1649—1651, apoi la Constantinopol, Muntele Athos şi Ierusalim. In 
1654 vine a patra oară în Moldova, dar nu avem nici o descriere despre această călătorie 
■din urmă. 

Pentru a putea înţelege misiunea lui Suhanov, este nevoie a se cunoaşte mai bine 
■sensul călătoriei la Moscova a patriarhului Ierusalimului. Acesta venise în 1649 după milos¬ 
tenii, la marele ţar, ca atîţia alţi părinţi ai bisericii. Dar spre deosebire de aceştia, el a ştiut 
să asume un rol de censor şi îndrumător, aproape de arbitru în chestiuni de ritual religios 

într-un moment puţin anterior aceluia cînd atotputernicul patriarh al Moscovei, Nicon, era 
gata să purceadă la o revizuire generală a cărţilor bisericeşti şi a tradiţiilor liturgice. Patriar¬ 
hul Paisie s-a minunat de o serie de deosebiri între practica bisericii moscovite şi cea a 

celorlalte biserici ortodoxe. Semnul crucii se făcea numai cu două degete! Numele lui Iisus 
se rostea în două silabe, şi nu în trei: Iisus! Aleluia se cînta de două ori şi nu de trei, 
ca la ceilalţi ortodocşi! Era deci nevoie să fie trimis un cleric priceput, care să observe 
de aproape ritualul din celelalte biserici ortodoxe, spre a da referinţe exacte la Moscova. 

Acest rol avea să-i revină lui Suhanov, cunoscător al limbii greceşti şi cu o experienţa 
bogată a textelor religioase. Dar patriarhul Paisie mai stîmise şi altă nălucă, anume trata¬ 
rea unei ligi creştine cu ţarul. Era o reluare mai amplă a vechiului gînd al lui Vladislav 

al IY-lea, mort de curînd. Dar acest lucru nu era cu putinţă fără o pacificare generală, 

începînd cu lichidarea conflictului dintre poloni şi cazaci. Cum Paisie era socotit omul luf 
Vasile Lupu, care îl înălţase efectiv la acest rang, făcînd din egumenul de la mănăstirea 

Galata unul dintre capii bisericii răsăritene, sfinţit în prezenţa sa la Iaşi cu mare solemnitate 
în biserica Trei Ierarhi, propunerea acelei ligi putea părea suspectă. Cu atît mai mult cu 
cît pentru moscoviţi, care îşi aminteau de ocuparea ţării lor de către poloni în anii de 
anarhie de după apariţia falsului Dimitrie, conflictul dintre poloni şi cazaci era foarte bine¬ 
venit. Totodată ideea de a prelua conducerea unei asemenea coaliţii, folosind şi concursul caza¬ 
cilor, meşteri în acţiunile pe mare, nu era nici ea de dispreţuit. Cum trebuia menţinut con¬ 
tactul cu Paisie, care se întorcea în Moldova, de unde avea să meargă la Ierusalim, Suhanov 

era trimis cu el ca însoţitor pe la bisericile ortodoxe, mai avînd însă şi o misiune tainică, 

aceea de a-1 observa chiar pe patriarh, spre a-i verifica sinceritatea. In descrierea călătoriei 

sale, Suhanov nu redă decît aspecte exterioare ale activităţii sale. Comunicările tainice se 

făceau pe căi ascunse sau direct, cu prilejul drumurilor sale la Moscova. De fapt, el este 
trimis înapoi destul de urgent de către patriarhul Paisie, în aparenţă spre a-1 preveni pe ţar 
de ivirea unui misterios pretins cneaz Şuiski, care se dădea drept fiul fostului ţar, dar în 
realitate spre a-1 informa de cele ce se puneau la cale. Două luni după sosirea lui Paisie 
la Iaşi (7 septembrie), el îl expedia pe Suhanov la Moscova cu o scrisoare (10 noiembrie). 
Acesta aducea vestea că regele Poloniei (Ioan Cazimir) s-a înţeles cu cazacii să încheie pace 
(pacea de la Zborow). Mai era vorba şi de impostorul care îşi zicea Şuiski, dar din instruc¬ 
ţiunile ce i se dau lui Suhanov la retrimiterea sa în Moldova se vede interesul major trezit 
de chestiunea acestei păci. Suhanov plerînd din Moscova la 26 ianuarie, trebuia să afle 
la trecerea sa prin Kiev (pe atunci înglobat în regatul Poloniei) care au fost hotărîrile. Dietei 
cu privire la acea pace. De asemenea, ţarul voia să ştie cum au fost primiţi solii săi de 

regele Poloniei? Dar în lipsa lui Suhanov, patriarhul Paisie trecuse în Ţara Românească (de¬ 
sigur, tot pentru milosteni) şi se afla la Tîrgovişte, unde o ducea foarte bine, negrăbindu-se 
să plece la Ierusalim. Acolo vine şi Suhanov la 9 aprilie şi acolo rămîne pînă în toamnă. 
Despre năvălirea tătarilor şi cazacilor în Moldova nu spune nici un cuvînt, nici despre 

devastările făcute, nici chiar după ce trece din nou prin Moldova în drum spre Cehrin. 
Căci de astă dată, patriarhul l-a trimis cu o scrisoare la Bogdan Hmelniţki. De acolo trebuia 

să meargă Ia Moscova să-i raporteze ţarului despre falsul Şuiski. Şi acest nou drum este 
făcut tot din porunca patriarhului şi (cel puţin aparent) tot din cauza acelui impostor. 
Hotărîrea grabnică de a-I trimite pe Suhanov Ia cazaci este în legătură, desigur, cu prezenţa 
acelui impostor Ia el, dar mai alarmantă este vestea că el îşi strînge oaste pentru a-I ataca 
pe ţar, măcar că i s-a pus în vedere să înceteze cu aceste pregătiri. Ştirea era dată de solii 
cazacilor veniţi Ia Tîrgovişte Ia 23 septembrie (1651). Ea a fost comunicată de Suhanov 
Iui Paisie, care îl trimite îndată cu o scrisoare Ia Hmelniţki. Este ciudat faptul că după ce 
acea scrisoare a fost scrisă de Suhanov pe ruseşte şi tălmăcită de el pe greceşte (desigur 

pentru a fi înţeleasă de patriarh) acesta a poruncit să se scrie pe latineşte. Nu se spune cui 
a dat acea poruncă, probabil un scrib mai priceput. In nici un caz Suhanov. De ce era oare 
nevoie de a se scrie pe latineşte, cînd prima formă rusească putea mai bine fi înţeleasă 

de cazaci? Nu cumva acest text mai conţinea şi alte puncte de care nu trebuia să ştie Suha¬ 
nov? Şi în rîndul întîi vreun răspuns în legătură cu conţinutul soliei cazacilor Ia Matei 
Basarab? — La Cehrin el se izbeşte de nemulţumirea cazacilor contra ţarului. Ameninţările 

curg. Dacă acesta nu îi va ajuta (contra polonilor), îi vor pustii ţara, cum au pustiit Mol¬ 

dova etc... . Este denunţată falsitatea polonilor, invocîndu-se şi pretinsa mărturie a Iui Vasile 
Lupu. Cu toate aceste mesaje trebuia să meargă Suhanov Ia ţar. 

EI revine în Moldova în primăvară, plecînd de Ia cazaci Ia 15 aprilie, împreună cu 
un sol turc şi cu solul Iui Vasile Lupu, venit Ia Bogdan Hmelniţki. Este Ia Iaşi Ia 23 aprilie. 
De astă dată audienţa sa Ia domn nu mai seamănă cu cele dinainte. Domnul vrea să ştie 
dacă este pace la Moscova şi de ce îşi adună ţarul atîta oaste, şi nu îi dă cartea de trecere 
prin ţară cerută de Suhanov pentru a merge mai departe — poate în urma pîrii că el ar 

duce o scrisoare a ţarului şi a patriarhului moscovit către patriarhul de Constantinopol, Par- 

tenie, duşmanul lui Vasile Lupu şi al Iui Paisie, poate şi dintr-o bănuială faţă de politica 
ţarului în legătură cu polonii şi cu cazacii. Suhanov a reuşit totuşi, mituind pe oamenii din 

cancelaria domnului, să-şi facă rost de un salvconduct şi să treacă Dunărea Ia Isaccea în drum 

spre Constantinopol. 

Despre a patra sa venire în Moldova nu se mai ştie nimic. 

Scrierile Iui Suhanov în limba rusă sînt următoarele: CTaTefiHufi cnncoK (Jurnal de 

călătorie), care cuprinde călătoriile în ţările române în anii 1649—1650, adică primele două, 

Vroschinitarion (închinător Ia locurile sfinte), care cuprinde scurte menţiuni despre prima 
călătorie şi o descriere mai întinsă a celei de a treia, din 1651. In sfîrşit, în Disputa cu 

grecii despre credinţă, arata cum a discutat cu unii ierarhi ai bisericii greceşti despre unele 

puncte din ritualul bisericesc. Aceste discuţii au avut Ioc în timpul şederii Iui Arsenie Suhanov 
în Moldova şi Ţara Românească. Deşi această scriere cuprinde unele ştiri despre ţara noastră, 
în special despre anumite feţe bisericeşti, totuşi n-o considerăm o relaţie de călătorie. 

Operele complete ale Iui Arsenie Suhanov au fost publicate de S. A. Belokurov, 

ApceHHă CyxaHOB Moscova, 1891, 1894, în două volume. Primul volum cuprinde biografia 
Iui Arsenie, al doilea textul operelor sale. 

Proschinitarion a fost publicat şi mai înainte de N. Ivanovschi în revista „IlpaBOCJiaBHMH 
riaJiecTHHCKHâ c6oPhhk'\ St. Petersburg, XXX, 1881. 

Părţile din descrierile de călătorie ale lui Suhanov care privesc ţările noastre au fost 
traduse în româneşte de G. Bezviconi, în Calatori ruşi în Moldova şi Muntenia, Bucureşti, 
1947, pp. 51—63. Am lăsat de o parte în traducerea noastră unele informaţii despre solia 
lui Arsenie Suhanov la hatmanul cazacilor, Bogdan Hmelniţki, şi la convorbirile cu acesta, 
care nu privesc ţara noastră; ele pot fi aflate în parte în versiunea regretatului G. Bezviconi 
din volumul citat mai sus. 

17. Foaia de titlu din „Codex Bandinus“ 

18. Piatra de mormînt a lui Am- 
brosius din Kecskemet (1618) 





19. Piatra de mormînt a lui Cristofor de Lovichz (1634) 


www.dacoromanica.ro 





BOHDAX CUM IE LX I C KI EXERC111': 

r.\AmO\'IEM PR,EFECT l X, BeIXI ShWUAa AUTOR 
ReMLCM 'MQ C OSACCOfttM KT PLEBES l K.R .« XE\ 


20. Bogdan Hmelniţki, 
hatmanul cazacilor 
zaporojeni 

21. Grup de cazaci; 
cazac zaporojean înarmat 














22. Kalga Sultan, fratele hanului tătar 

23. Stanislaw Koniecpolski, mare hatman al coroanei 

24. Sigiliul şi semnătura lui 
Preda Brîncoveanu 







7(AMU 


Semnătura lui Hxizea din 
Bălteni, mare vornic 

PRIMA CĂLĂTORIE ÎN MOLDOVA 1 
1649—1651 


Anul (7)157 ( = 1649), mai, ziua 9, după 
porunca stăpînitorului ţarul şi mare cneaz Alexei Mihailovici 2 a toată Rusia, p. 3 
şi cu binecuvîntarea marelui domn, preasfinţitului Iosif patriarhul Mos¬ 
covei şi a toată Rusia, s-a dat poruncă cîrmuitorului mănăstirii Troiţko 
Serghievo cu hramul bobotezii (Bogoiavlenski) — stareţul Arsenie Suhanov 
— să se ducă la Ierusalim cu marele domn, fericitul Paisie 3 patriarh de Ieru¬ 
salim, pentru descrierea locurilor sfinte şi a treptelor bisericeşti greceşti. 

La Şargorod 4 au sosit la 31 iulie. De la Şargorod patriarhul Paisie a trimis p. 4 


1 Traducerea s-a făcut după ,,CTaTeHHHH ciihcok" p. 3 şi urm. folosind şi lucrarea 
lui B e 2 v i c o n i. Calatori ruşi in Moldova şi Muntenia, Bucureşti, 1947. 

2 Alexei Mihailovici, tarul Rusiei (1645—1676). 

3 Paisie, patriarh de Ierusalim (1645—1660). Pentru legăturile sale cu Moldova ve 2 i 
mai jos, n. 31. 

4 Oraş în Podolia. 

înainte în Moldova pe stareţul Arsenie cu arhimandritul său Filimon şi 
nişte negustori greci, în ziua de 20 august. în aceeaşi zi au sosit în oraşul 
de graniţă, Mohilev 5 . 

în ziua de 21 august tocmind căruţe spre a merge la Iaşi, au trecut 
rîul Nistru în partea Moldovei. 

în ziua de 24 au trecut rîul Prut. în aceeaşi zi au sosit la Iaşi, au stat 
în mănăstirea Barnovski 6 care este a patriarhului. 

în ziua de 25 stareţul Arsenie s-a dus la Vasile voievod 7 împreună 
cu arhimandritul patriarhului, Filimon. Şi intrînd în palat, s-au rugat lui 
Dumnezeu, după aceea s-au închinat lui Vasile voievod şi i-au dat scrisoa¬ 
rea ţarului. Şi voievodul Vasile s-a ridicat în picioare, a primit scrisoarea 
ţarului şi a dat-o logofătului 8 său. Iar Arsenie, după ce a dat scrisoarea 
ţarului s-a tras înapoi şi a luat o icoană ferecată şi a dat-o voievodului. 
După aceea logofătul a poruncit lui Arsenie să vie şi să sărute mîna voievo¬ 
dului. Stareţul Arsenie a sărutat mîna voievodului, s-a retras înapoi, s-a în¬ 
chinat şi s-a ridicat apoi în picioare. Iar logofătul a desfăcut pecetea de la 
scrisoarea ţarului şi a cetit-o în faţa voievodului. 

Şi Vasile voievod, după ce a ascultat scrisoarea ţarului a întrebat des¬ 
pre sănătatea ţarului, s-a sculat în picioare şi şi-a scos cuşma. Şi Arsenie a 
spus: „Marele nostru stăpînitor, ţarul şi marele cneaz Alexei Mihailovici 
autocrat a toată Rusia, domneşte stînd pe tronul său împărătesc cu bună 
sănătate". 

Şi voievodul Vasile a întrebat pe Arsenie: „Nu ai vreo altă însărcinare 
a ţarului către mine, pentru vreo treabă?" 

Şi. Arsenie a răspuns: „Pentru altă treabă a stăpînului meu nu mi s-a 
dat nici o poruncă". 

După aceea logofătul a poruncit lui Arsenie să se ducă la mănăstirea 
unde locuia. Şi cu Arsenie a fost atunci la voievod şi diaconul Iona cel 
mic 9 , al mănăstirii Troiţkoi-Serghiev. 

(7)158, ( = 1649), septembrie 7 a venit la Iaşi patriarhul Paisie şi a 
locuit la mănăstirea sa, Barnovski. // 

P* 5. [La Iaşi Suhanov află de la un negustor din Rîlsk în Ucraina, anume 

Grigore, venit cu marfă în Moldova, despre existenţa unui pretins Ivan Va- 
silievici Şuiski, care se dădea drept fiul ţarului Vasile Şuiski (1606—1610), 
lua bani cu împrumut şi îşi făgăduia ocrotirea pentru ziua cînd va fi ţar. 


5 Mohilev pe Nistru, în Podolia. 

6 Ctitoria Iui Miron Barnovski, cunoscută în acea vreme sub numele de mănăstirea 
Sf. Maria din Iaşi, fusese închinată de Miron Barnovski Patriarhiei de Ia Ierusalim (N. I o r g a. 
Inscripţii, II, p. 136). 

7 Vasile Lupu (1634—1653). 

8 Toderaşco Ianovici, mare logofăt (1642—1650). 

9 Iona Travelski. Vezi relaţia sa în volumul de faţă. 

El apărea ba pe la vreo mănăstire, ba se auzea că a fost la Constantinopol, 
la Roma şi în Ungaria. în darea de seamă a lui Suhanov acest impostor 
ocupă un loc însemnat. Dar cu toată strădania sa el nu-i poate da de urmă, 
nici lui, nici unui oarecare Constantin care avea o chitanţă de la acel „Ivan“ 
pentru 1 000 de taleri, purtînd pecetea cu stema şi numele de Ivan Vasi- 
lievici Şuiski.] 

Şi stareţul Arsenie a povestit amănunţit despre toate acestea patriarhu¬ 
lui. Şi patriarhul a spus lui Arsenie să se ducă la Moscova, la ţar cu o scri¬ 
soare a lui, iar despre această treabă să o aducă la cunoştinţa ţarului prin 
viu grai. 

La 10 noiembrie patriarhul Paisie a trimis pe stareţul Arsenie la Moscova 
cu scrisori, una către ţarul şi mare cneaz Alexei Mihailovici a toată Rusia, 
cealaltă // către patriarhul Iosif. Şi stareţul Arsenie a tocmit un om care ştia p. 6. 
limba polonă şi română ţi care să cunoască drumul şi a cumpărat cai, şi în 
aceeaşi zi a plecat în graba de la Iaşi... 

[După predarea scrisorilor la Moscova, el este trimis înapoi către Pa¬ 
triarhul de Ierusalim cu o scrisoare a ţarului ţi cu milostenii. Totodată el 
comunică şi unele informaţii obţinute în legătura cu tratativele de pace din¬ 
tre cazaci şi regele Poloniei. La 26 ianuarie 1650 el primeşte instrucţiuni 
de la Departamentul din afară, de la diacul Mihai Voloşeninov privind 
ştirile ce va trebui să le culeagă, trecînd pe la Kiev 10 , tot în legătură cu 
tratativele cazacilor cu polonii, precum şi ecourile despre primirea făcută de 
poloni solilor moscoviţi. Trebuia de asemenea să urmărească mai departe şi 
cariera falsului Şuiski, în realitate un oarecare Timoşca „tîlharul", şi să 
scrie tot ce va afla. Dar el nu l-a mai găsit pe patriarhul Ierusalimului în 
Moldova şi astfel după o oprire de vreo trei săptămîni la Iaşi, pleacă după 
el în Ţara Românească.] 

<A DOUA CĂLĂTORIE ÎN MOLDOVA> 

în ziua de 23 februarie 1650 a trecut Nistrul. în ziua de 27 a sosit la p. 7 
Iaşi şi a locuit la mănăstirea Barnovschi pînă la 18 martie. Iar de la mănăs¬ 
tirea Barnovschi s-a mutat la mănăstirea Galata şi a stat acolo, din cauza 
vremii rele, pînă la 27 martie. 

La 27 martie a plecat de la Iaşi, tocmind călăuză pînă în Ţara Ro¬ 
mânească. 

în ziua de 4 aprilie a trecut rîul Şiret. în aceeaşi zi a sosit în oraşul de 
la graniţa Ţării Româneşti, Focşani. 


10 Care făcea parte din regatul Poloniei. 

în ziua de 9 aprilie a sosit la Tîrgovişte, oraşul de scaun al Ţării Ro¬ 
mâneşti, la patriarh, la mănăstirea lui 11 şi a dat patriarhului Paisie scri¬ 
sorile ţarului şi ale patriarhului <Rusiei> şi blănurile de sobol dăruite de 
ţar şi de patriarh. Şi patriarhul <de Ierusalim> a primit cu dragoste scri- 
8 sorile ţarului şi ale patriarhului // şi blănurile de soboli şi s-a închinat pen¬ 
tru miluirea adusă de la ţar şi a băut o cupă în sănătatea ţarului. 

în ziua de 10 aprilie, Arsenie s-a dus la voievodul Matei 12 şi a intrat 
în palat, s-a rugat lui Dumnezeu, după aceea s-a închinat voievodului Matei 
şi i-a dat scrisoarea ţarului. Şi voievodul Matei s-a sculat în picioare, a 
primit scrisoarea împăratului şi a dat-o postelnicului 13 său. După aceea, 
Arsenie a luat două icoane ferecate şi le-a dat voievodului Matei. După 
aceea postelnicul a poruncit lui Arsenie să vie să sărute mîna voievodului. 
Şi Matei voievod s-a sculat în picioare, fără cuşmă, şi a întrebat pe Arsenie 
despre sănătatea ţarului. Şi Arsenie a spus: „Marele nostru stăpînitor, ţarul 
şi marele cneaz Alexei Mihailovici, autocrat a toată Rusia, domneşte pe 
tronul său împărătesc în bună sănătate". 

Şi a venit Udrişte logofătul 14 şi a citit scrisoarea ţarului în faţa lui 
Matei voievod. Şi au trimis înapoi pe stareţul Arsenie, i-a poruncit să se 
ducă la mănăstire, la patriarh. 

în ziua de 9 mai au venit din Polonia de la Schit, stareţii mănăstirii 
de supt munte 15 şi s-au închinat lui Matei voievod cerînd milostenii. Şi sta¬ 
reţul Arsenie i-a întrebat despre tîlharul Timoşca diacul, cel care îşi zicea 
Şuischi. 

[Dar şi de astă dată află că acela a plecat şi nu se ştie încotro. Suhanov 
stăruie pe lîngă stareţi să-l oprească de cum ar veni şi să dea de ştire ţa¬ 
rului.] 

în ziua de 1 august a venit de la Kiev fostul protopop de Kiev şi a 
spus stareţului Arsenie: „în postul mare a fost la dînşii, la Kiev un om, 
care îşi zicea cneazul Ivan Şuiski, iar acum el locuieşte pe lîngă hatmanul 
Bogdan Hmelniţki 16 şi au cerut oamenii de la hatman ca să pornească cu 
război împotriva Moscoviei" şi cum s-a făcut înţelegerea dintre ei, aceasta 
el nu o ştie. 


11 Adică închinata Patriarhiei de la Ierusalim. 

12 Matei Basarab. 

13 Constantin Cantacuzino, mare postelnic (1632—1654). 

14 Udrişte Năsturel, cumnatul lui Matei Basarab, era logofăt al doilea, om învăţat, a 
tradus pe româneşte povestirea Varlaam fi îoasaf şi Imitaţia lut Hristos al lui Thomas 
a’Kempis. 

* 5 Este vorba de marea mănăstire de la poalele munţilor Carpaţii Galiţiei, Schitul Mare 
sau Maniava. 

16 Hatmanul cazacilor zaporojeni (1648—1657) care se desfăcuse de Polonia, cu care 
se afla Ia această dată în stare de război. 

Şi Arsenie i-a spus protopopului despre Timoşca, cum că el fusese un 
grămătic şi făcînd furturi, a fugit şi s-a turcit la Constantinopol, iar dintre 
cnezii Şuischi acum nu mai este nimeni. 

în anul (7)159 ( = 1650), în ziua de 23 septembrie a venit la Matei 
voievod al Ţării Româneşti solul Ivan şi „asaulul" 17 Grigorie de la hatmanul 
Bogdan Hmelniţki. Şi Grigorie a spus stareţului Arsenie: „Pe lîngă hatmanul 
Bogdan trăieşte acum cneazul Ivan Vasilievici Şuiski, şi hatmanul ^a po¬ 
runcit să i se dea tain. Şi el a început să adune oaste ca să ia în stăpînire 
tronul Moscovei. Dar despre aceasta au aflat căpeteniile cazacilor şi atuncj 
l-au oprit şi i-au poruncit să se lase de asemenea gînduri^ şi^ să nu stîrnească 
turburări între creştinii pravoslavnici. Şi el locuieşte la mănăstire. La Lubni". 

[Şi acestuia îi deapănă Suhanov povestea impostorului.] 

„Acela se cheamă Timişca, a fost sau diac sau pisar la Moscova şi a 
furat din vistieria împărătească // şi a fugit în Polonia. Şi a fost la Constan¬ 
tinopol şi acolo s-a turcit şi s-a numit pe sine Şuirid. Şi fiind la Constan¬ 
tinopol, solii ţarului au trimis la vizir pe un tîlmaciu şi tîlmaciul l-a desco¬ 
perit în faţa vizirului că este un diac şi nu de neam împărătesc. Şi de la 
Constantinopol el s-a dus la Roma şi de acolo a venit la voi". 

Şi stareţul s-a dus la patriarh 18 şi i-a spus despre toate acestea şi l-a 
rugat să scrie hatmanului despre acest lucru, ca el să trimită pe acel^ tilhar 
la ţar şi să nu-1 lase să plece în nici o altă ţară şi i-a povestit amănunţit 
toate despre tîlharul Timişca. 

Şi patriarhul a spus lui Arsenie: „Eu voi scrie hatmanului, dar oare 
el mă va asculta într-o astfel de treabă? însă eu nu ştiu cum să scriu; 
să scrii tu mai întîi pe ruseşte, iar din ruseşte vom scrie pe greceşte". Şi 
stareţul Arsenie a scris pe ruseşte, iar apoi a tălmăcit în greceşte şi din gre¬ 
ceşte patriarhul a poruncit să se scrie hatmanului pe latineşte. Şi cu aceste 
scrisori a trimis pe stareţul Arsenie în grabă la hatman, iar de la hatman i-a 
poruncit să se ducă la ţar, la Moscova. 

în ziua de 30 septembrie stareţul Arsenie a plecat de la patriarh, cum- 
părînd în grabă cat, şi drept călăuză patriarhul a trimis pe omul său, 
Nicolae. Şi trimiţînd pe Arsenie, patriarhul i-a spus să se închine din partea 
lui stăpînitorului, ţarului marele cneaz Alexei Mihailovici a toată Rusia şi 
doamnei binecredincioasei ţarine 19 şi mare cneaghine de asemenea închi¬ 
nare. Şi patriarhul a spus aceste lucruri stînd în picioare şi închinîndu-se 

adînc. . _ A 

La 4 octombrie au sosit la oraşul de graniţă a Ţarii Romaneşti, la 

Focşani. 

în ziua de 10 au sosit la Iaşi, acolo au stat 5 zile. 

17 Asaul, titlu militar la cazaci, comandant peste 100 de oameni. 

18 Paîsîe al Ierusalimului. 

19 Marîa Mîloslavskî, prima soţie a ţarului. 

In ziua de 20 au sosit la oraşul de graniţă al Poloniei, la Iampol; de 
la Iampol stareţul Arsenie s-a dus la Cehrin 20 , nu pe cale dreaptă, pentru 
că în multe din oraşele polone şi căzăceşti şi de la graniţa Moldovei era 
molimă şi stareţul Arsenie a ocolit toate acele oraşe şi a trecut prin alte 
p. 11 oraşe şi sate, care nu erau molipsite //. 21 

p. 14 <Pisarul hatmanului a spus>: Şi astfel <hatmanul> a abătut pe han 22 

cu marile lui oşti de la Moscova şi acesta venind la hatman i-a spus: „Dacă 
tu nu te duci împotriva Moscovei, iar leşii te atacă, hai să pornim împotriva 
polonilor". Şi astfel au pornit împotriva moldovenilor, pentru că Vasile 
voievod avea înţelegere cu polonii şi era împreună cu ei împotriva noastră. 
Şi după ce s-au întors din Moldova, au vrut să lovească o tabără polonă. 
Şi aflînd despre aceasta, regele a scris hatmanului cu rugăminte să nu por¬ 
nească împotriva polonilor, căci polonii care sînt la graniţă, nu stau acolo 
cu gînd de război. „Si voi singuri aţi văzut ce s-a întîmplat în Moldova şi 
toate acele răutăţi erau să vie asupra Moscovei". Şi aceasta a făcut hat¬ 
manul: n-a vrut să se ridice împotriva ţarului şi să verse sîngele creştin..* 
p. 16 <Hatmanul Bogdan Hmelniţki a spus>: „Dacă ţarul nu ne milueşte 

pe noi şi nu ne primeşte supt stăpînirea sa şi nu ne dă ajutor, atunci ce va 
păţi ţarul, dacă eu mă voi uni cu turcii şi cu tătarii şi cu moldovenii şi 
cu muntenii şi cu ungurii şi voi porni şi voi pustii ţara lui, la fel ca şi 
Moldova . . .“ 

p. 17 <A spus hatmanul>: „Şi-ţi voi spune o taină despre Ieşi, să dai de 

ştire despre aceasta ţarului: la rege 23 a fost un sol al hanului Crimeii şi la 
întoarcere s-a dus prin Moldova şi împreună cu el mergea şi un sol polon 
<trimis> la han. Şi au fost la Vasile voievod şi Vasile i-a îmbătat şi ei 
i-au descoperit toate tainele lor, anume că un sol polon se duce la han pen¬ 
tru ca el să pornească împotriva Moscovei iar el <regele> să lovească 
Moscova din partea sa, şi să-şi ia înapoi ale sale, pe care le cucerise ţarul 
Moscovei. Şi să crezi, părinte Arsenie că aceasta este adevărat, şi dacă nu 
crezi, eu îţi voi spune cine mi-a scris şi-ţi voi arăta scrisoarea lui". Şi hat¬ 
manul a început să caute în scrisorile sale şi pe aceia n-a găsit-o şi a spus: 
„Este la pisar". 

Hatmanul a spus: „Şi după aceasta va înţelege ţarul viclenia polonilor, 
că ei nu se ţin de jurăminte, papa îi desleagă de toate. Şi aceasta mi-a scris 
Vasile, şi eu aceste cuvinte le trimit cu tine Măriei sale ţarului, dar să le 
scriu şi să le trimit prin altul nu îndrăznesc, ca să nu fie aduse pe altă cale 
la Vasile şi la han şi ca să-l învrăjbesc pe Vasile şi pe mine cu hanul. Iar 

20 Oraş în Ucraina, capitala statului cazac al Iui Hmelniţki,. 

21 Urmează spicuiri din povestirea soliei liji Arsenie Suhanov la hatmanul Bogdan Hmel¬ 
niţki, reţinînd unele menţiuni ce ne privesc pe noi. 

22 Islam Ghirai al IlI-lea (1644—1654), hanul Crimeii. 

23 Regele Poloniei, Ioan Cazimir. 

în tine // mă încred pentru aceasta, pentru că tu eşti o faţă bisericească şi te P* *8 
rogi lui Dumnezeu pentru Măria sa ţarul... 

<Hatmanul a spu s>: „Dacă ţarul nu mă primeşte pe mine, eu de P- *9 
nevoie mă voi uni cu turcii şi cu tătarii şi cu ungurii şi cu moldovenii, şi voi 
porni împotriva ţării ţarului şi o voi prăda. Ce face atunci ţarul?" 

Arsenie a spus: „Să nu dea Dumnezeu ca să-şi verse creştinii ortodocşi 
sîngele între dînşii" .... 

Şi la masă Arsenie a chemat la dînsul pe pisar şi l-a întrebat: „Unde P* 22 
este acum acela care se numeşte pe sine Şuiski?" Şi el a spus: „Nu ştiu 
unde s-a dus, şi ni s-a spus că s-ar fi dus în Moldova. Eu am scris o scri¬ 
soare cu un om al lui care s-a dus în Ungaria. El mi-a spus că a trimis pe 
omul său în Ungaria pentru blănurile din Ungaria, căci ar fi avînd veş¬ 
minte lăsate în Ungaria, iar el însuşi s-ar fi dus în Moldova". Aşa ne-a 
spus el nouă. 

[CĂLĂTORIA DIN 1651 ÎN MOLDOVA 24 ] 

. 7159 (1651) în ziua de 15 <aprilie> marţi după amiazi a ple- p. 3 

cat de la Jivotov un sol turcesc care fusese la hatmanul [Hmelniţki] iar 
odată cu el a plecat şi solul hatmanului trimis la sultanul turcesc. De ase¬ 
menea a mers cu dînsul şi solul moldovean al lui Vasile voievod, care fusese 
la hatmanul Bogdan Hmelniţki şi cu ei a plecat şi Arsenie cu grecii .. . 

în luna aprilie, în ziua de 19, au trecut rîul Nistru, la Soroca, în ziua p. 4 
de 21 au pornit de la Soroca şi au înoptat în satul Bălţi 25 . în ziua de 22 au 
trecut rîul Prut pe poduri plutitoare, au înoptat la o milă de Iaşi. 

în ziua de 23, au intrat la Iaşi în primul ceas al zilei 26 . Arsenie 
a locuit la mănăstirea Nicoriţa 27 , metohul sfîntului Sava sfinţitul, cel de 
la Ierusalim. în ziua de 24, stareţul Arsenie s-a dus la Vasile voievod îm¬ 
preună cu egumenul 28 Neofit de Neocorint şi cu economul Grigore. Şi au 
venit în odaia din faţă, unde stau boierii moldoveni şi dregătorii şi oamenii 
de orice treaptă şi s-a aşezat acolo şi a stat cum este obiceiul. Şi mitropolitul 
Gherman de Ivir a vorbit postelnicului 29 despre Arsenie şi i-a spus să dea 

Urmează după Proscbinharion descrierea călătoriei a treia a lui Suhanov în Moldova 
în 1651. Ea este precedată de cîteva rînduri, rezumînd primele două călătorii, pe care nu 
le-am mai redat aici. 

25 BUtî . 

26 In secolul al XVII-lea, la noi şi la ruşi, ceasul întîi al zilei însemna întîiul ceas 
după răsăritul soarelui şi deci varia după lunile anului. 

27 Mănăstire închinata din Iaşi. 

28 Egumenul mănăstirii Nicoriţa. 

29 Andronic, mare postelnic (l 649 — 1652 ). După unii autori el ar fi fost un frate ai 
doamnei Ecaterina Cerkeza, deci cumnat cu domnul. 

de veste lui Vasile voievod despre Arsenie. Şi Arsenie a stat acolo două 
ceasuri, pînă au dat de veste despre sosirea lui. Şi mitropolitul Gherman a 
p. 5 vorbit // cu alt postelnic 30 , nepot al voievodului, şi acel postelnic îndată 
a dat veste despre el, şi i-a poruncit lui Arsenie să meargă în cealaltă odaie 
la voievod. Şi Arsenie a intrat în odaie, s-a rugat lui Dumnezeu şi după 
aceea s-a închinat voievodului Vasile după obicei şi a dat scrisoarea ţarului. 
Şi voievodul a luat scrisoarea şi a dat-o postelnicului. Iar Arsenie după 
ce a dat scrisoarea ţarului, s-a retras înapoi şi s-a închinat încă odată, după 
obicei. Iar voievodul a poruncit ca scrisoarea ţarului să se dea tîlmaciului, 
s-o tălmăcească. Şi stareţul Arsenie s-a rugat de Vasile voievod să-i dea o 
carte de trecere prin ţara lui. Şi voievodul a spus: „Aşteaptă să văd despre 
ce scrie în scrisoare, voi da poruncă pentru toate". După aceia voievodul 
a întrebat pe Arsenie: „Este oare pace la Moscova, nu este război pe un¬ 
deva?" Şi Arsenie a spus: „Cu norocul ţarului, totul este în pace şi răz¬ 
boaie nu sînt nicăieri". Vasilie voievod a spus: „Pentru ce s-au adunat 
oştenii la Moscova? încotro vor porni? Arsenie a spus: „Ţarul are întot¬ 
deauna, iarna şi vara oaste gata: unde porunceşte ţarul, acolo se duc, şi 
noi nu putem să ştim despre aceasta". Şi a poruncit voievodul lui Arsenie 
să se ducă acasă, să aştepte porunca. 

Şi stareţul Arsenie a întrebat pe arhimandriţii şi egumenii şi stareţii 
patriarhului despre patriarhul Paisie 31 . „Unde este el acum? S-a dus la 
Ierusalim?" Şi arhimandritul Feon şi egumenul Arsenie şi stareţii au spus 
că patriarhul încă <mai> locuieşte în Ţara Românească, la Tîrgovişte. 
Şi Arsenie a spus cum s-a dus el după porunca patriarhului la ţar la Mos¬ 
cova, şi patriarhul prin Arsenie a scris ţarului că el pleacă la Ierusalim, ţ>e 
cînd el şi acum încă nu a plecat. Şi ei au spus că desigur acum, după sărbă¬ 
toarea înălţării, va pleca îndată, căci acum el este cu totul gata. Şi stareţul 
Arsenie a întrebat pe acei stareţi — acei care erau buni faţă de el — „Oare 
p. 6 va pleca patriarhul la Ierusalim?" // Şi ei au spus: „Se spune că va pleca, 
dar noi nu credem că va merge, cît timp va trăi patriarhul Partenie de 
Constantinopol" 32 . 

Şi de aceea voievodul Vasile nu voia să dea drumul lui Arsenie, pen¬ 
tru că stareţii de la Ierusalim, Feon şi mitropolitul Vlasie l-au pîrît că ştiau 
că Arsenie are o scrisoare a ţarului şi a patriarhului către patriarhul Par¬ 
tenie. Şi l-a reţinut pe Arsenie, şi nu i-a dat carte de trecere. Şi Arsenie 


30 Este mai puţin clar ce e cu celălalt postelnic (poate postelnic al doilea?) Daca nu 
este vorba aici cumva de o confuzie între nepotul domnului şi cumnatul domnului (Andronic), 
ne*am putea gîndi la Radu Abaza, fiul hatmanului Gavril, fratele domnului. 

31 Paisie fost egumen la Galata şi reprezentant în Moldova al Patriarhiei de Ierusalim, 
fusese sfinţit patriarh la 23 martie 1645, la mănăstirea Trei Ierarhi. 

32 Partenie al II-lea patriarh de Constantinopol (1639 44 , 16 44 — 4 6, 1648—51). Pentru 

caracterizarea sa vezi şi N. I orga, Byzance aprts Byzance, ed. 1971, p. 173 ş.u. 

a luat carte de la <curtea> voievodului în taină, de la oamenii lui din can¬ 
celarie, cumpărînd-o şi cu daruri, <aceştia> au poruncit subdiacului s-o 
scrie şi diacului s-o pecetluiască acasă, spunînd că aşa ar fi poruncit voie¬ 
vodul. 

în ziua de 5 mai Arsenie a plecat din Iaşi şi s-a dus la Vaslui şi la 
Bîrlad. în ziua de 8, după amiazi, a sosit la Galaţi. Galaţii, oraş al lui 
Vasile voievod, este aşezat pe malul Dunării, aici locuieşte Atanasie 33 , fost 
patriarh de Constantinopol, într-o mănăstire. 

în ziua de 11 <mai> grecii au plecat la Constantinopol pe calea ce 
merge pe uscat şi au trecut rîul Dunărea, s-au dus la Măcin. Iar Arsenie s-a 
oprit la Galaţi, aşteptînd veşti de la patriarh. 

în ziua de 23 <mai> Arsenie a tocmit o corabie şi a ieşit din Galaţi 
pe rîul Dunărea, seara a ajuns sub cetatea Isaccea care este aşezată pe 
malul drept al Dunării, clădită din piatră albă, în jurul ei este un tîrg 
mare. Acolo au trecut în taină, ascunzîndu-se, iar stăpînul hanului 34 nu ne-a 
dat pe mîna voievodului şi ne-a ascuns de vameşi. Aici am înoptat. Aici, 
mai jos de cetate, la două sau trei verste 35 era un pod de vase, ca acela pe 
care a trecut la Hotin sultanul turcesc 36 . 

în ziua de 24 <mai> am sosit la Ismail, oraş turcesc pe malul stîng 
al rîului Dunărea; aici, în vreme ce eram noi de faţă, au trecut rîul oş¬ 
tenii turci care se duceau la Bogdan Hmelniţki. // Ismailul este un oraş P* 7 
mare, se spune că are opt mii de case, dar cetate nu are, numai tîrg, şi este 
locuit de turci, tătari, greci, moldoveni, fugari din Moldova, pentru că 
Moldova este aproape de aici. Este aici şi o biserică creştină a patriarhului 
de Ierusalim, făcută din piatră, unde locuiesc călugării lui. Această biserică 
a întemeiat-o Vasile voievod şi a dat-o patriarhului de Ierusalim. 

în ziua de 29 <mai>, au plecat din Ismail, au înoptat la Chilia pe 
latineşte Colia (!) este o cetate de piatră, foarte puternică cu turnuri dese, 
nu este loc pentru a se purta luptă pe uscat; este aşezată pe un loc şes, jos: 
apa din Dunăre ese chiar pînă la ziduri, şi cînd se revarsă apa, cetatea este 
înconjurată de ape din trei părţi. Iar pe o parte este un tîrg, dinspre par¬ 
tea rusească 37 ; acolo trăiesc creştini, greci şi moldoveni mulţi în tîrg şi este 
şi o biserică, iar în cetate nu sînt creştini, toţi sînt turci. în timpul nopţii 
sînt străji pe cetate şi înăuntrul cetăţii, însă cetatea nu este mare şi în ea 
sînt cinci turnuri mari, trainice şi înalte, iar casele sînt de lemn şi acoperite 


33 Atanasie al III-lea Patelaros, patriarh de Constantinopol (25 februarie 1634 — 5 apri¬ 
lie 1634). Din nou în scaun în 1652 (13—30 iunie). A stat la Galaţi, în mănăstirea Sf. Ni- 
colae de la 1642 la 1654. 

34 Caravachtsar, corect: Karavanhisar. 

35 Versta = 1067 m. 

36 Osman al Il-lea, în războiul cu Polonia (1621). 

37 Adică dinspre răsărit. 

cu lemn. Nu se poate săpa drum 38 , căci este păpuriş mare şi 
cetăţii, iar şanţul din jurul cetăţii este pietruit din două părţ 
cu ziduri şi turnuri... // 

[Despre rînduiala slujbei bisericeşti în Moldova şi Ţara 
.... în Moldova la Iaşi şi tot astfel la Tîrgovişte seara, 
bate pe o scîndură 39 în clopotniţă o dată, apoi se dă de veste 
băţ într-un clopot. Şi după ce s-a dat de veste, preotul încep 


38 (Pentru a pătrunde astfel în cetatea păzită). 

39 Toaca. 


mult în jurul 
i şi cetatea e 

Românească] 
, mai întîi se 
lovind cu un 
e vecernia ... 

IONA TRAVELSKI 


(? —‘ după 1651) 


♦ 

Ierodiaconul Iona Travelski a însoţit pe stareţul Arsenie 
■Suhanov, trimis în Orient, pentru a cerceta unele deosebiri de credinţă şi de ritual ce se 
semnalaseră între biserica rusească şi celelalte biserici răsăritene şi totodată pentru a-1 însoţi 
pe patriarhul de Ierusalim, Paisie, care se întorcea din Rusia cu anumite misiuni diplomatice 
ce trebuiau urmărite de aproape, trimiţîndu-se la Moscova informaţii despre comportarea sa. 
Ei pornesc în 1649, în suita patriarhului Paisie de Ierusalim, care se întorcea la scaunul său 
după vizita ce o făcuse în Rusia. A stat doi ani în Ţara Românească la mănăstirea din Tîr- 
govişte, apoi s-a despărţit la 25 martie 1651 de patriarh şi a plecat singur la Ierusalim 
unde a sosit la 10 mai. Descrierea călătoriei sale intitulată IlyTeuiecTBie HepoAiaKOHa ioHU 
no CBiTUMb MecTaMt este publicată după un manuscris din secolul al XVII-lea de 

413 


www.dacoromanica.ro 


I. N. Saharov în CK33aHHfl pycCKoro Hapo^a, Povestirile poporului rus, St. Petersburg, VIII, 
1849, pp. l6l —162 (partea privitoare la ţara noastră). 

Această relaţie cuprinde cîteva date despre petrecerea patriarhului de Ierusalim în Ţara 
Românească, despre vama dintre Ţara Românească şi Turcia, la Silistra. A fost analizată de 
N. Iorga în Istoria românilor prin calatori, ed. a Il-a, pp. 260—26l. Lipseşte din colecţia 
lui G. Bezviconi, Calatori rufi în Moldova fi Muntenia, Bucureşti, 1947. 

CĂLĂTORIA PRIN MOLDOVA 
ŞI DOBROGEA 1 

1649—1651 


Din mila lui Dumnezeu, am trecut prin ţara p* 161 
Moscovei şi a Poloniei şi a Moldovei, păzite de Dumnezeu, pînă în Ţara 
Românească şi acolo am petrecut doi ani împreună cu patriarhul 2 . Iar pa¬ 
triarhul a zăbovit de teama turcilor, pentru că se temea de patriarhul de 
Ţarigrad 3 , deoarece între dînşii era mare vrajbă. Pe mine, săracul, m-a 
întîrziat din cauza zăbavei lui şi a drumurilor nesigure. Şi patriarhul n-a 
vrut să meargă şi eu am început să mă rog de dînsul cu lacrimi, ca să-mi 
dea drumul, să merg înaintea lui la Ierusalim, sau să mă întorc în ţara 
mea. El însă nu a vrut să mă lase să mă întorc în Rusia, şi mi-a dat pe 


1 Traducerea s-a făcut după textul rus, publicat de I. N. Saharov, CKa3aHHH pyccKoro 
«apo^a, pp. 161—162. 

3 Patriarhul Paîsie de Ierusalim (1645—1660) pe care ierodiaconul Iona îl însoţea Ia 
întoarcerea acestuia din călătoria Iui din Rusia. 

3 Partenie al Il-Iea, patriarh al Constantinopolului (1639—1644; 1644—1646; 1648—1651). 

un stareţ arab, anume Ioachim, de neam din Ierusalim, care ştia foarte 
bine să vorbească limba barbarilor şi cea grecească, şi m-a trimis cu el 
la Ierusalim. Şi ne-a dat scrisori pentru călăuzire, pe la metohurile sale* 
pînă la Ţarigrad şi la Ierusalim. Noi, din mila lui Dumnezeu am pornit 
la drum în anul 7159 (= 1651), în postul mare la Buna Vestire prea sfin¬ 
tei născătoare de Dumnezeu, şi am călătorit prin Ţara Românească pînă la 
rîul Dunărea, care este graniţa între Ţara Turcească şi Ţara Românească. 
Şi am trecut rîul Dunărea sub o cetate turcească, Silistra. Acolo se iau 
pentru împăratul turcesc de fiecare stareţ cîte doi efimoci 4 . Pentru marfa 
de orice fel se ia în bani a zecea parte. Şi în această cetate trăiesc creştini, 
162 bulgari, şi se află şi un me//toh al patriarhului de Ierusalim, cu hramul 
preacuratei Născătoare de Dumnezeu. Acolo trăiesc călugări bătrîni, şi aduna 
milostenii pentru mormîntul Domnului. Noi am petrecut la dînşii 12 zile. 
Şi de la cetatea Silistrei pînă la cetatea Varna am mers pe jos, 6 zile. 


4 Efimoc, monedă rusească, în genere corespunde talerului. 

BERNARDINO VALENTINI 
DIN PERUGIA 

(? — după 1670) 


* 


Minoritul conventual Bernardino Valentini din Perugia 
a venit ca misionar în Moldova, în prima jumătate a anului 1650, fiind lăsat aici de noul 
prefect al misiunilor din Moldova şi Ţara Românească, fratele Bonaventura din Campofranco. 
Acesta plecase din Italia însoţit de doi misionari destinaţi Moldovei şi Ţării Româneşti. După 
o şedere nu prea lungă în Moldova, în cursul căreia noul prefect ar fi vizitat locurile misiu¬ 
nilor din această ţară (după afirmaţia sa din primele sale scrisori din Tîrgovişte), a plecat 
spre Ţara Românească cu al doilea acolit al său. Despre felul cum şi-a început Bernardino 
activitatea sînt doua versiuni, amîndouă datorate lui. In adevăr, în scrisoarea sa din 10 apri¬ 
lie 1654 către nunţiul din Polonia, el spune clar că a fost lăsat de prefectul său în Moldova, 
dar într-un rezumat la persoana a treia a unei relaţii ale sale către Propagandă, datată din 
anul 1654 (!), lucrurile sînt arătate altfel, ca şi cum ar fi venit singur, avînd a se descurca 
peste tot iarăşi singur, fără vreun ajutor din altă parte. Aşadar, el s-a înfăţişat personal (1) 
nunţiilor apostolici din Germania şi Polonia, precum şi regelui (Ioan Cazimir) apoi, la Iaşi, 
domnului căruia i-a cerut direct încuviinţarea de a-şi exercita îndatoririle duhovniceşti, de a 

purta rasa monahala, de a face judecăţi (!). Acesta l-ar fi primit foarte bine şi i-ar fi dat 
scrisori şi paşapoarte pentru şederea sa şi pentru scutirea de bir şi taxe (1). Insă, un asemenea 
demers nu era în căderea unui simplu misionar, ci a superiorului său direct, în ca 2 ul de 
faţă a prefectului misiunilor (Campofranco) sau a reprezentantului episcopului catolic de 
Bacău. Dar acesta (vicarul apostolic Marco Bandini) murise de vreo patru luni şi noul 
misionar se îndreaptă spre Bacău după obţinerea acelor autorizaţii fără a fi aflat — măcar 
şi de la domn (!) că Bandini nu mai trăia. Lucrul este cu atît mai ciudat, cu cît îndată 
după moartea acestuia încă din februarie a fost pornită o acţiune generală a tuturor misio¬ 
narilor din Moldova contra primirii unui episcop absenteist polon şi contra înăintării cotro¬ 

pitoare a iezuiţilor. In realitate, ea era condusă de fostul secretar şi coadjutor al lui Bandini, 
Petru Parîevid. Doleanţele misionarilor ar fi ajuns atunci pînă la domn. Deci este foarte 
curioasă afirmaţia lui Bernardino că a aflat de moartea lui Bandini abia la Bacău. Acolo a 
dat de noul vicar general Marian din Bosnia, care i-a atribuit misiunea de la Tîrgul Trotuş, 
dar l-a mai reţinut 6 săptămîni la Bacău pentru ca în acest interval sa înveţe limba (!), 
răstimp în care şi-a plătit singur întreţinerea. Acum, desigur, a intrat în legătură şi cu Par- 
cevid. Nu o dată, spusele lor se suprapun, fiecare dintre ei confirmînd declaraţiile celuilalt: 

Bernardino iscălind şi el suplicele dramatice ale fostului vicar care, pe calea campaniei înce¬ 
pute, urmărea obţinerea pentru sine a Episcopiei de Bacău (vezi „Dipl. Ital.“ II, 438 din 5 apri¬ 
lie 1653), iar acesta din urmă fluturînd minunea de la biserica sf. Cosma şi Damian, decla¬ 

rată şi atestată de Bernardino ( ibidem, p. 418 din 26 martie 1651). Sînt şi unele nepotriviri 
de dată. In scrisoarea către nunţiu, el arată că a fost desemnat ca misionar în anul 1649\ 
în rezumat citim că a fost declarat misionar la 17 ianuarie 1650 şi a plecat îndată... etc. 

Mai departe declară că a venit în Moldova la 1 mai, dar afirmă că atunci cînd a ajuns 

la Bacău erau patru luni de la moartea lui Bandini (f27 ianuarie şi înmormîntat la 7 fe¬ 
bruarie) date care nu se prea potrivesc cu cea de 1 mai, ca dată certă; ştim doar din 

afirmaţia lui proprie că la Tg. Trotuş a ajuns la 27 iunie. Un alt punct destul de nelă¬ 

murit este acela privitor la vestirea jubileului în anul 1651 (!), cînd jubileul fusese în 1650 
(vezi în text n. 16. Cum fraza din text are o lacună, s-ar putea ca această neconcordanţă 
să aibă vreo explicaţie care ne scapă). Dar ceea ce pare foarte ciudat este lipsirea unei 
întregi regiuni de asistenţa unui paroh trimis în altă parte unde nu era necesar, cînd pentru 
aducerea sa în Moldova se cheltuiseră şi bani, şi energie. Lucrul în sine pare greu de accep¬ 
tat. Sosit în Moldova la 1 mai (!), două luni după aceea (deci prin iulie?) fuge de tătarii 

care năvălesc şi se ascunde cu locuitorii prin păduri, unde stă ca vai de el 38 de zile, după 
rezumatul amintit. Dacă socotim şi cele 6 săptămîni de şedere la Bacău pentru învăţarea limbii, 
ajungem la concluzia că în acel an nu i-a rămas prea mult timp pentru slujba sa duhovni¬ 

cească. El avea în grija sa şi satele Stăneşti, Măneşti şi Solonţ. Totuşi în anul următor 
(dacă admitem data 1651 din rezumat) este trimis de prefectul Campofranco (!) la graniţa 

Transilvaniei, adică în secuime, cu o însărcinare foarte puţin convingătoare şi cu rezultate 
destul de nereale. El declară că acolo nu a putut sluji în biserica, din cauza rezistenţei opuse 
de parohii însuraţi, duşmani ai misionarilor, dar a oficiat în casele nobililor! ... Citind 

între rînduri se deduce că nu a prea stat la Tîrgul Trotuş, preferind să colinde pe la 
nobilii unguri din apropiere. Dealtminteri, ei se arătau generoşi şi au şi dăruit obiectele de 

cult de care fusese jefuit (nu se arata precis cînd). Este probabil că a menţinut contactul 
cu ei şi după aceea. Nu se spune în care lună trebuie aşezat acest apostolat (căci în rezumat 
se menţionează doar durata de o lună). Poate că tot acestor legături se,datoreşte şi apro¬ 
pierea lui de gardianul conventului franciscan din Ciuc (în text „Chyliensis* = Chykiensis) 
fratele Nicolae Somliny chemat în două rînduri să ateste o minune manifestată de mai multe 
ori la biserica sfinţilor Cosma şi Damian (din satul Stăneşti). Se pare că o bună parte din 
activitatea parohului din Tîrgu Trotuş a fost închinată omologării şi difuzării ei. Prima ates¬ 
tare, din 26 martie 1651, este pusă oarecum sub garanţia vicarului general Marian din Bosnia, 
venit în joia mare să viziteze biserica de la Tîrgu Trotuş. Printr-o coincidenţă într-adevar 
minunată, scena descrisă în procesul-verbal de atestare se desfăşoară înaintea acestuia. La 
urmă, el chiar ia o parte activă, primeşte conversiunea luteranului, porunceşte să fie întoc¬ 
mit actul pe care îl înseamnă cu pecetea sa inelară. Pe lîngă aceasta mai cere şi mărturia 
gardianului ungur al conventului de la Ciuc, care dă o atestare foarte prudentă: cum că acei 
declaranţi, după cum raportează şi catolicii, şi ortodocşii, au văzut... şi au auzit. .. aievea 
cele relatate. A doua atestare, după un an şi jumătate (10 oct. 1652) e redactată şi iscălită 
de Bemardino şi de gardianul amintit în calitate de „deffinitor" cu referire la acea minune. 
Acesta mai adaugă ştirea că Moldovenii vor să ocupe capela acelor sfinţi. Dar de asta dată, 
rolul de declarant este ţinut chiar de preotul ortodox din Tîrgu Trotuş, zis Mihalache, care 
întorcîndu-se cu nişte vin cumpărat de el din altă localitate a înnoptat în vecinătatea bisericii 
acelor sfinţi şi a văzut acea minune pe care o descrie întocmai ca primii declaranţi (din mar¬ 
tie 1651). Este sugestiv amănuntul că în rezumatul relaţiei lui Bemardino, acel paroh orto¬ 
dox, Mihalache, este calificat drept protopop! Apar acum elemente greu de acceptat: a) veni¬ 
rea cu totul stranie a parohului ortodox în bisericuţa catolică, rostind acele cuvinte admirative 
pentru „legea papiştilor", redate în declaraţia lui Bemardino (fără însă a manifesta — ca 
luteranul din anul precedent — intenţia de a se converti); b) faptul că se menţionează 
o declaraţie în scris a acestui martor, care însă nu este anexata la atestarea lui Bemardino; 
c) sublinierea că declaraţia scrisă în limba romaneasca a fost însemnată cu pecetea parohului 
{anulus = pecete inelară), precum şi cu cea a oraşului (!) este cel puţin ciudată. Ce fel 
de inel sau pecete inelară purtau cu ei preoţii de ţară ortodocşi? In sfîrşit, confirmarea atît 
de categorică acum a gardianului N. Somliny, după cea extrem de prudentă din anul prece¬ 
dent, şi alarma că moldovenii ar voi să ocupe capela acelor sfinţi trezesc îndoială asupra 
sincerităţii tuturor subscriitorilor acelor acte concrete sau închipuite. 

Cad la 15 martie 1653, Bemardino pune la cale o altă atestare, însemnata şi aceasta 
cu pecetea oraşului (!) constînd într-un certificat extrem de elogios pentru el, eliberat de 
„oraşul" (Tîrgu Trotuş) în persoana ungurului Gabriel Giongioii (= Gyongyos), probabil 
judele acestuia, cu prilejul iminentei plecări din parohie a lui Bemardino, chemat de părin¬ 
tele prefect (Campofranco) în Ţara Românească (!). Sînt înşirate meritele sale („Dipl. Ital. M , 
II, pp. 434—435) începînd de la venirea sa ca paroh, la 26 iunie 1650, pîna la darea acestui 
act (15 martie 1653). Printre acestea este amintit faptul că s-a îngrijit de refacerea bisericii 
sale ce fusese lovita de trăsnetl (Observam că Bemardino pomeneşte de mistuirea ei prin 
foc, ceea ce pare mai degrabă să indice o pîrjolire din partea duşmanilor). Un alt merit 
însemnat este restaurarea bisericii sfinţilor Cosma şi Damian „... spre care aleargă acum 


4Î9 


www.dacoromanica.ro 


credincioşii şi unde obişnuia să facă procesiuni de trei ori pe an: în vinerea mare, de sărbă¬ 
toarea rusaliilor şi de Adormirea Maicii Domnului. La acestea nu veneau numai sătenii catolici 
dimprejur, ci şi oameni de departe, din tîrguri şi oraşe, ba chiar schismatici. Iar el le-a ţinut 
predică pe româneşte şi toată noaptea a ocolit biserica (după cum fusese obiceiul mai înainte). 
Dar ocolirea bisericii în vinerea mare şi sărbătoarea Adormirii este un obicei al ortodocşilor 
care, asociat predicii româneşti a lui Bernardino, indică luarea în consideraţie a influenţei 
elementului românesc asupra catolicilor, trăind în mijlocul lor. In sensul acesta pledează şi 
faptele semnalate de misionarul Fr. Maria Spera din Narni (v. mai sus pp. 386—387). 

Care a fost rostul adevărat al acestui certificat elogios întocmit pentru Bernardino? 
Căci de plecat în Ţara Românească, el nu a plecat. Dealtminteri, chemarea sa de către pre¬ 
fectul Campofranco pare destul de neprobabilă. Acesta era poate asupra plecării sau şi plecat 
din Tîrgovişte în momentul acela, căci la 19 iulie îl aflăm reîntors în Italia. 

Bernardino a continuat să se iscălească parochus Tatrusiensis („Dipl. Ital.“, II, p. 437), 
iscălind alături de misionarii franciscani din Bacău, Baia şi Hîrlău, la 5 aprilie una din 

nenumăratele suplici şi apeluri către Propagandă compuse de Parfevic contra prelaţilor din 
Polonia. Aceasta e datată din Bacău, din 5 aprilie. La aceeaşi dată, „orăşenii" din Tîrgu 

Trotuş adresează şi ei o plîngere ( ibidem , p. 438) către „Eminenţii părinţi care duc 
religia catolică în universul întreg". Obiectul ei pare a fi fost biserica sfinţilor Cosma şi 

Damian, ruinată de bătrîneţe şi pe care credincioşii catolici nu o puteau repara, fiind apă¬ 
saţi de dări grele ţi du ţi neîncetat să presteze muncă pentru principe. Din care cauză mol¬ 
dovenii, ridicîndu-se, se străduiesc să o ocupe, să o refacă şi să-şi atribuie sie-şi minunile 
manifestate acolo. 

Observăm că în certificatul din 15 martie 1653, deci anterior cu 20 de zile (!) şi eli¬ 

berat sub pecetea oraşului, se spune clar că Bernardino a refăcut altarul distrus ţi a restaurat 
acea biserică! — Aşadar, papa este invitat să ocrotească acest locaş. Dar obiectul principal al 
acestui apel se află în rîndurile finale: „Rugăm deci pe sanctitatea sa să nu ne tulbure cu 
episcopi poloni , de la care ne vin toate relele ţi nici să nu recheme pe preoţii noţtri care 

sînt păstrători ai credinţei ţi care trăiesc alăturea cu noi în nevoile noastre (in miseriis), ei 

ne ajung şi se mulţumesc cu puţin. Să plece departe de noi părinţii iezuiţi, această ţară nu 

este pentru ei, şi nici fiii noştri nu vor ajunge sus la şcoli înalte, este destul pentru copii să 
înveţe rudimentele şi rugăciunile (?) ce le pot învăţa de la cantorii pe care îi ţinem 
pentru serviciul bisericii". Avem deci o asociere artificială a acestor două elemente disparate 
juxtapuse în apelul de mai sus, redactat şi el, fără îndoială, de Parfevic. Merită să fie reţinut 
amănuntul dat în fruntea acestui act: că acea biserică se află în satul strălucitului Domn 
Gheorghe mare logofăt al ţării , adică a viitorului domn Gheorghe Ştefan. Dar la acea dată 
— 5 aprilie 1653 — acesta se ţi ridicase contra domnului. Se explică deci fraza despre bi¬ 
rurile apăsătoare şi despre corvezile prea dese impuse de domn! Lupta pentru domnie a în¬ 
semnat foarte curînd pentru trotuşeni ivirea unor noi încercări. Oastea ardeleană, în retragere 
pe valea Trotuşului, este atacată de tăietorii de sare de la ocna vecină (Tg. Ocna). Iar în 

faza a doua, cetele lui Timuş Hmelniţki pornesc spre Valea Seacă (Bogdana) ca să întîmpine 
înaintarea lui Gheorghe Ştefan. Deci tot pe această vale a Trotuşului şi a afluenţilor săi. Aşa¬ 
dar, încercările amintite de Bernardino sînt reale. Ele sînt însă puse pe acelaşi plan cu ne- 

ajunsurile de altă natură, rezultînd din criza de autoritate a bisericii catolice din Moldova 
şi din neplata subvenţiilor cuvenite misionarilor de 8 ani de zile. Acest amănunt, pus în 
legătură cu afirmaţia ca a servit în Moldova vreo şapte ani, ne-ar obliga să datam acel rezu¬ 
mat din 1656—1657 şi nicidecum din 1654. In 1655, Bernardino mai era încă la Tîrgu 

Trotuş, unde îl găseşte Vito Piluzzi („Dipl. Ital.“, II, p. 312). Prin 1668—1670, după 
unele informaţii, ar fi ocupat postul de vicar al vicarului apostolic de la Constantinopol, 
Andrea Ridolfi delle Fratte. In realitate nu se mai ştie nimic despre el. 

Se păstrează două relatări despre şederea sa în Moldova: o seri soare-apel către nunţiul 
papal din Polonia din 10 aprilie 1654, publicată în „Dipl. Ital.“, II, pp. 445—446; şi re¬ 
zumatul unei dări de seamă făcute Congregaţiei de Propagandă publicate de Hurmuzaki, IX, 
pp. 159—160. Alături de acestea pot fi aşezate cele două declaraţii sau atestări ale minunii 
din biserica sf. Cosma şi Damian („Dipl. Ital.“, II, pp. 418—419; p. 427) întocmite de el. 
Deşi ele sînt anterioare datei mărturiilor amintite mai sus, ele au fost aşezate în volumul 

nostru după acestea, întrucît relatările cuprind un interval mai larg în care intră şi mo¬ 
mentele ce corespund atestărilor. 

O privire critică a scos în evidenţă nepotrivirile dintre declaraţiile lui Bernardino către 
nunţiul din Polonia în 1654 şi cele către Propagandă, redate în rezumat. Ele se datoresc 
poate şi faptului că acel rezumat pare să fi fost întocmit după o expunere orala, probabil 
făcută la întoarcerea lui Bernardino în Italia. Iar cele ce se ivesc între diferitele atestări din 
1653 vor trebui atribuite, în bună parte, inspiraţiei şi amestecului lui Parfevid, a cărui inge¬ 
niozitate se manifestă în mai toate apelurile trimise din Moldova către Propagandă. Rămîn 
totuşi pe seama sa unele exagerări vădite sau chiar inexactităţi voite semnalate de noi mai 
sus. Printre acestea trebuie, desigur, aşezat şi episodul dialogului său cu acel episcop ortodox 
nenumit, purtat înaintea domnului (!). Amintim că din acel Mihalache, parohul ortodox al 

unui sat vecin cu Tîrgu Trotuş, el a făcut în relaţia sa un protopop! (vezi mai sud, p. 419 
rezumatul părţii finale). Şi, poate că de asemenea, trebuie interpretat în alt chip şi scopul 
venirii acestui paroh la Bernardino. Dacă se ţine seama că îndată după acest moment este 
vorba de pretenţia ortodocşilor de a lua ei acea biserică (vezi declaraţia gardianului N. Som- 
liny în atestarea din 10 octombrie 1652) pe motivul că nu ar fi fost reparată de catolici (vezi 
apelul trotuşenilor către Propagandă, din 5 aprilie 1653) s-ar putea înţelege că parohul or¬ 

todox venise să facă o propunere colegului său catolic, anume să repare ortodocşii acea bi¬ 
serică şi poate chiar să o folosească împreună cu catolicii (?). După cum s-a arătat mai sus, 
aici se creaseră elemente comune între credincioşii celor două rituri. Rămîne întrebarea dacă 

fusese reparată acea biserică pînă la 10 martie 1653 (cum se afirmă de către trotuşeni), şi 
anume de către cine? întrucît la 5 aprilie se invocă de către trotuşeni imposibilitatea lor de 
a o repara. Cu tot acest amestec de adevăr absolut şi relativ, mărturia lui Bernardino oferă 

— pe lîngă unele informaţii sigure — şi jaloane pentru explorări viitoare. Pentru notiţa de 
faţă am folosit atît ştirile date de G. Călinescu în Altre notizie sui missionari („Dipl. Ital.“, 
II, p. 312), cît şi bogatul material de arhivă, redat de el în această lucrare şi avînd unele 

tangenţe cu trecerea lui Bernardino prin Moldova. 

ACT DE ATESTARE A MINUNII 
DIN BISERICA SFINŢILOR 
COSMA ŞI DAMIAN 1 

1651, martie 26 fTîrgu] Trotuş 


P* 418 ... In ziua de XXVI martie MDCLI a ve¬ 

nit în acest tîrg 2 al Trotuşului prea reverendul părinte, fratele Marian din 
Bosnia, vicar general al Moldovei pentru a-1 vizita, şi cum ne aflam îm¬ 
preună în ziua de joi (care a fost joia Cinei Domnului 3 în casa domnului 
Michael Sus al lui Mikael, au venit doi oameni, unul sas, celălalt ungur, 
şi cu glas tare acel ungur a exclamat în limba latină 4 : „Unde este parohul 
papistaşilor?" căruia i-am răspuns: „Iată, eu sînt" [şi atunci] a îngenunchiat 
p. 419 la picioarele mele şi mi-a vorbit cu // lacrimi astfel: „Părinte, în această 


1 Traducerea s-a făcut după textul italian din „Dipl. Ital.“, II, pp. 418—419. 

2 Civitas (!) 

3 Joia mare. 

4 Ulingua (!) latina . Amănunt mai puţin credibil. De observat ca în atestarea din oct. 
1652, declarantul ortodox (român) vorbeşte româneşte. Ar însemna, probabil, că Bemardino 
nu ştia ungureşte. 

noapte înainte de ivirea zorilor, cum mă aflam în acea biserică ce se nu¬ 
meşte a sfinţilor Cosma şi Damian, împreună cu un tovarăş al meu, am 
auzit voci muzicale, ca nişte cîntări îngereşti, şi îndată l-am trezit pe tova¬ 
răşul meu care dormea şi a auzit şi el, şi ieşind din biserică nu am văzut 
pe nimeni în afară de o lumină ca o faclă arzînd, şi după aceea a ocolit 
acea biserică şi a ajuns pînă la un munte, nu prea departe şi acolo a dispă¬ 
rut. Iar noi îngenunchiind am fost ^atît de îmbătaţi de acea melodie, încît 
nu ştiam ce să facem. în sfîrşit după ce ne-am adus mulţumirile noastre lui 
Dumnezeu, am plecat, şi pe cîţi oameni întîlneam, le-am povestit tuturor 
cele văzute de noi şi aproape toţi ne-au răspuns într-un glas: Vă credem, 
pentru că şi noi am văzut adesea o lumină aprinsă ca o faclă în noapte, 
ocolind această biserică şi astfel venim la tine părinte, spre a-ţi povesti 
toate cele văzute şi auzite de noi, şi pe deasupra, acest tovarăş al meu este 
luteran, şi doreşte să vină la sfînta noastră credinţă*. îndată ce a auzit 
aceste cuvinte, reverendul părinte Marian i-a şi sărutat şi acel luteran a 
făcut în faţa sa 5 o profesiune de credinţă, şi el mi-a poruncit mie ca să în¬ 
tocmesc o dovadă despre toate acestea, aşa cum am făcut-o pe aceasta în faţa 
tuturor oamenilor care locuiau în acea casă, şi însuşi reverendisimul părinte 
a pecetluit-o cu inelul său. Eu fratele Bernardino de Valentinis, paroh din 
ordinul minoriţilor conventuali ai sfîntului Francisc, misionar apostolic al 
celor două Valahii, am scris şi subscris cu mîna mea. 

Eu fratele Nicolaie Somlini, gardian al conventului din Ciuc 6 am auzit 
despre acele minuni ale sfinţilor Cosma şi Damian, precum că aceştia, după 
cum ne spun şi catolicii şi schismaticii, au văzut aievea cu ochii lor [acea 
lumină] şi au auzit o cîntare nespus de suavă. 


ALTA DECLARAŢIE 7 

1652 9 octombrie 10 [Tîrgu] Trotuş 

în ziua de 10 octombrie MDCLII, cînd mă aflam în biserică după p. 427 
slujbă, a venit cu mare însufleţire un preot ortodox al cărui nume este 
Michael şi Mihalache ( Mikalakio) paroh al schismaticilor din acest tîrg şi 
în faţa tuturor a început să exclame pe româneşte: „O, părinte, mare este 
legea Papiştilor, şi fericiţi acei care trăiesc în ea, căci eu am auzit pe mulţi 
oameni povestind că în acea biserică a voastră cu hramul sfinţilor Cosma 
şi Damian, apar obişnuit semne şi minuni, iar eu, nu numai că nu credeam, 
dar chiar îi luam în rîs pe cei ce le povesteau şi îi certam, pînă cînd le-am 


5 In manibus suis. 

6 Convenit Chyliensis (= Chykîensîs). 

7 lbidem , pr. 427. 

văzut eu însumi cu ochii mei, căci încă deunăzi 8 cînd m-am întors de la 
„Putena" 9 unde mă dusesem să cumpăr vin şi rămăsesem peste noapte în 
satul care se numeşte „Kilibeste" 10 aproape de acea biserică, cam în a şap¬ 
tea veghe a nopţii am ieşit din casă pentru nişte interese ale mele şi am 
văzut o mare lumină, ca o faclă aprinsă ocolind acea biserică, şi am che¬ 
mat pe oamenii care stăteau în casă, care toţi au văzut-o, precum o vedeam 
şi eu, şi această lumină, după ce a înconjurat de multe ori biserica, s-a ri¬ 
dicat în sus, şi în sfîrşit a ajuns la un munte care era aproape şi acolo a 
dispărut". Iar eu după ce l-am auzit l-am rugat ca să facă o declaraţie în 
limba sa şi să o însemne cu pecetea (!) u sa şi pecetea acestui oraş 12 precum 
a şi făcut. Eu fratele Bernardinus, misionar apostolic — ca mai sus — cu 
mîna proprie. Eu fratele Somlini, gardianul conventului din Ciuc („Chylien- 
sis") şi definitor pentru noua minune săvîrşită la SS Cosma şi Damian, con¬ 
firm că a fost aşa cum a arătat în mod public preotul ortodox ţi Moldovenii 
vor să ocupe capela acestor sfinţi (!). 


8 ...tam prtdem, expresie foarte neprecisă, putînd însemna şi de mult, şi de curînd. 

9 Putena, neidentificat. Oare Putna? 

10 Kilibeste, neidentificat. 

11 Anulo, inel, adică pecete inelară. 

12 Anulo but tis Civitatis . 

SCRISOARE CĂTRE 
NUNŢIUL DIN POLONIA 13 

1654 aprilie 10 


în anul 1649 am fost desemnat de sacra P- 445 
Congregaţie de Propaganda Fide ca misionar apostolic în amîndouă ţările 
române şi am fost lăsat de părintele prefect al meu aici în Moldova, unde 
am aflat că se găseau atunci peste douăzeci de preoţi, care se străduiau cu 
toţii să slujească cu credinţă; acum au rămas numai cinci <din ei> săraci 
şi goi. în Moldova sînt 32 de biserici, care toate ar cere, din cauza numă¬ 
rului mare de catolici şi a depărtării lor una de alta, să aibă cîte un paroh 
al lor, dar sînt atît de sărace şi lipsite, încît nu au nici măcar vasele nece¬ 
sare pentru împărtăşanie, şi acum cu prilejul schimbării noului domn 14 , cînd 
am fugit timp de şapte luni în şir prin păduri, cu suferinţe nespus de mari, 
am fost despuiaţi nu numai de odăjdiile pe care le avea fiecare cu sine, 

13 Traducerea s-a făcut după textul italian publicat de G. Călinescu în „Dipl. Ital.", 

II, pp. 445—446. 

14 înlocuirea lui Vasile Lupu cu Gheorghe Ştefan. 

dar nici măcar nu ne-au lăsat cămaşa pe spinare, — şi hrana noastră obiş¬ 
nuită este pîine de mei şi apă din rîu — şi din cauză că sacra Congregaţie 
nu numai că nu ne-a dat de opt ani încoace, bieţilor de noi, ajutoarele 
446 obişnuite 15 , dar nici măcar o lăscaie 16 , ne găsim într-o lipsă desăvîrşita. // Cît 
de necesari sînt misionarii în aceste locuri, puteţi vedea numai din aceea că 
în acest timp în care nu am putut umbla prin ţară, au murit peste 50 de 
copii fără a fi fost botezaţi... 


15 Solite elemosine. 

16 Un soldo. 


www.dacoromanica.ro 



REZUMAT AL RAPORTULUI SĂU 
DE CĂLĂTORIE ÎN MOLDOVA 
ŞI ÎN ŢARA ROMÂNEASCĂ 17 

1654=1657(?) 


în anul 1650 la 17 ianuarie, franciscanul p. 159 
Bernardino Valentini din Perugia, minorit conventual, a fost declarat de 
Sfînta Congregaţie misionar în cele doua „Valahii", către care s-a îndreptat 
îndată, şi a ajuns acolo la 1 mai nu fără pătimiri grozave din cauza răz¬ 
boaielor şi a incursiunilor cazacilor. Dar înainte de a ajunge acolo, s-a 
înfăţişat nunţiilor apostolici din Germania şi din Polonia şi regelui Polo¬ 
niei 18 de la care a obţinut scrisori de acreditare către principele „Valahiei 
inferioare" sau Moldovei 19 ... <Misionarul> a înmînat domnului acele scri¬ 
sori în oraşul Iaşi, unde îşi are reşedinţa şi a fost foarte bine primit, <dom- 


17 Traducerea s-a făcut după textul italian publicat în Hurmuzaki, IX/l, pp. 159—160. 
Pare să fie vorba de o redare a unei expuneri orale, a cărei dată ar urma să fie revizuită. 
Vezi mai jos p. 430, text şi note. 

18 Ioan al II-lea Cazimir (1648—1668). 

19 Vasile Lupu. 

nul> i-a dat încuviinţarea sa spre a putea administra sfintele taine în prin¬ 
cipatul său; i-a îngăduit să^umble în haină monahală, să judece şi să în¬ 
deplinească orice alte slujbe în legătură cu însărcinarea sa. Pentru aceasta 
i-a dat scrisori şi paşapoarte în virtutea cărora mai^ era şi scutit de orice 
bir şi angarie. S-a dus la Bacău, reşedinţa obişnuită a episcopului catolic 
160 pentru // a-1 recunoaşte 20 , dar aflînd că 21 murise cu patru luni în urmă, 
a îndeplinit acest <act> 22 faţă de vicarul acestuia 23 , un minorit observant. 
Aici a rămas şase săptămîni pe cheltuiala sa pentru a învăţa acea limbă 24 
lucru necesar misionarilor pentru spovedanie, predică şi pentru alte ajutoare 
spirituale. De acolo a fost trimis de către vicar ca paroh al unei biserici 
din Trotuş, la hotarele Transilvaniei. 

In această provincie se află 15 biserici principale şi fiecare din ele are 
două sau trei biserici filiale 25 ; dar toate sînt sărace şi fără obiecte de cult 
(afară de patru, adică Cotnari, Baia, Bacău şi Roman), misionarul fiind silit 
pentru a sluji în celelalte, să-şi facă rost din locuri îndepărtate de potir, li- 
turghier şi alte lucruri de trebuinţă; n-au nici reşedinţă pentru paroh. Pu¬ 
ţinătatea preoţilor este, spre marea suferinţă a catolicilor, care nu pot fi 
asistaţi de bisericile parohiale mult prea depărtate; cu atît mai mult cu cît 
numărul acestora 26 se ridică la circa 8 000 după cum a arătat (?) 27 numitul 
părinte, cu prilejul raportului vizitaţiei canonice şi a administrării sfintelor 
taine pe care le-a făcut de mai multe ori în acea provincie. 

A găsit în misiune doi misionari conventuali italieni 28 , trei părinţi ob- 
servanţi bulgari 29 , doi părinţi iezuiţi şi doi preoţi maghiari. 

în acest principat, toţi sînt greci schismatici, afară de cîţiva soldaţi 
eretici din diferite secte, ca arieni, calvini şi luterani, dar aceştia nu au 
acolo nici biserică, nici şcoli . . . 

. . . Toate oraşele şi localităţile Moldovei, sînt exguse incursiunilor şi 
atacurilor tătarilor, cazacilor şi altor neamuri, pentru ca ele nu sînt încon¬ 
jurate de ziduri sau de alte întărituri, ci toate casele sînt făcute din lemn 
şi acoperite cu paie. Astfel două luni după sosirea acestui misionar, ţara a 

20 Per ricomandarlo . Text ambiguu. Este vorba de un act de supunere al noului misionar 
sau de o recunoaştere sau confirmare a sa de către episcop? 

21 Marco Bandini. Vezi biografia sa în volumul de faţa. 

22 îi d-o, 

23 Nu poate fi vorba de fostul vicar al defunctului Bandini, ci de vicarul general Marian 
din Bosnia, rămas în locul său. 

24 Probabil limba română vorbită şi de ungurii catolici din episcopia amintită, căci 
dacă un italian poate înţelege mai uşor limba română, nu tot astfel va fi cazul cu limba 
maghiară deosebit de grea. 

26 Annesse, 

26 Adică al credincioşilor. 

27 In text: ... ,<,n>otato. (?). 

28 Simone Apolloni din Veglia şi Simone Misercich din Sebenico. 

29 Unul dintre ei fiind Petru Parcevid. 

fost călcată de 200 000 de tătari şi cazaci; din această cauză, el a fost silit 
să fugă într-o pădure, unde rămînînd timp de 38 de zile, şi tot atîtea nopţi, 
a îndurat intemperiile necruţătoare şi bîntuirile iernii 30 . 

La întoarcerea în parohia sa, găsind oraşul pustiit şi biserica sa mistuită 
de foc, a pus să o repare cu rîvnă şi cu trudă. 

în anul 1651 a fost expediat de Părintele prefect apostolic conventual 31 
la graniţa Transilvaniei pentru a vesti Jubileul 32 ... transmis de ... Cardi¬ 
nalul Meltio, pe atunci nunţiu apostolic pe lîngă maiestatea sa imperială 33 . 
Ducîndu-se acolo, s-a trudit o lună întreagă cu această vestire, cu primejdia 
vădită a vieţii, din cauza rezistenţei opusă de preoţii însuraţi care erau 
parohi acolo şi care ne erau duşmani; acolo a slujit în casele nobililor ca¬ 
tolici, nefiindu-i îngăduit să îndeplinească vreo slujbă sfîntă în biserici. A 
botezat 150 de copii de oameni săraci şi lipsiţi, dintre care unii erau cam 
de trei ani, nefiind botezaţi pentru că nu se putea plăti botezul, potrivit 
impunerii acelor preoţi. 

în anul 1654 năvălind din nou în provincia susnumită tătarii, cazacii, 
ungurii şi alţii, domnul de la cîrmă, Vasile, grec 34 schismatic, a fost alun¬ 
gat şi a fost pus un altul numit Gheorghe 35 , moldovean schismatic. în tim¬ 
pul acestei invazii — care a ţinut opt luni pline de mari nenorociri şi sufe¬ 
rinţe pentru toţi — susnumitul misionar a fost nevoit să plece din oraş şi 
să rătăcească prin munţi şi păduri, şi în codrii cei mai sălbateci, depărtaţi 
între ei prin zile întregi de mers pentru a duce sfintele taine catolicilor as¬ 
cunşi în acele păduri; cu atît mai mult cu cît rămăsese singur doar cu un 
alt misionar, căci toţi ceilalţi fugiseră de frică. Şi chiar aşa, în acest timp 
au murit mulţi copii fără botez, pentru că rîurile nu puteau fi trecute, băr¬ 
cile fiind arse şi podurile distruse. în timpul călătoriei, în două rînduri, a 
fost jefuit de toate, pînă şi de obiectele de cult. . . // cum sînt potirul şi 
liturghierul pe care le ducea cu el, de care a rămas lipsit pînă ce nobilii 
catolici maghiari i-au dat altele . .. 

Cînd au încetat tulburările şi s-au întors acasă, a găsit cele trei bise¬ 
rici filiale ale parohiei sale jefuite şi dezvelite; a pus să le facă din nou 
acoperiş din propriile sale milostenii şi din acele ale altor catolici. Lăsăm la 
o parte apoi celelalte năvăliri care au urmat în fiecare an, de două sau 


30 Patimenti dl nlvert. 

31 Bonaventura de Campofranco, prefect apostolic (1650—1653). Vezi pp. 431—434, bio¬ 
grafia sa. 

32 Dar Jubileul a fost în 1650 cu care prilej a fost la Roma şi Deodato. (Baksid) şi 
s-a grăbit într-acolo şi Parcevic. 

33 Ferdinand al III-lea (1637—1657). 

34 Deşi nu era grec, ci român din Peninsula Balcanică, el era considerat astfel şi pentru 
că, spre deosebire de Matei Basarab, el punea în dregătoriile mari de preferinţă greci. 

35 Gheorghe Ştefan în a doua domnie. 

trei ori pe an şi bejăniile pricinuite de ele şi suferinţele îndurate în păduri şi 
în codri, fiind acestea^obişnuite în acele ţări. 

în cele din urmă, cu zece luni înainte de a pleca 36 , a fost băgat la în¬ 
chisoare din porunca unui episcog schismatic şi a fost pus în butuci şi în 
lanţuri cîteva zile pentru că împărtăşise pe unul care din catolic se făcuse 
schismatic şi a fost apoi întors la credinţa catolică de el, cu ajutorul de 
sus; apoi misionarul a fost eliberat din ordinul domnului 37 , înaintea căruia 
a purtat dezbateri cu acel episcop, şi a dat socoteală despre misiunea sa şi 
despre administrarea sfintelor taine. Domnul a rămas mulţumit de aceasta 
şi a izgonit cu ocară dinaintea sa pe episcop, ameninţîndu-1 că va pune să 
i se radă capul şi barba. Apoi a predicat în acea limbă, după împrejurări, 
vreo cinci ani; a stat în acea ţară cam şapte ani 38 . Pentru toate acestea, el 
a adus dovezi de la domnul din acele părţi, de la monseniorul episcop de 
Marcianopol 39 , de la părintele vicar general al provinciei şi de la părinţii 
iezuiţi cu reşedinţa în acea misiune; pe acestea le-a înfăţişat monseniorului 
Albriti, secretarul Sacrei Congregaţii de Propaganda Fide ... 

[Urmează povestirea unei manifestări supranaturale în biserica Sf. Cos- 
ma şi Damian, confirmată după spusele autorului de un „protopop schisma¬ 
tic" şi întărită de Petru Par<*evic]. 


38 Cum nu este arătată precis data plecării sale, nu poate fi determinat acest moment 
şi nici controlat adevărul incidentului relatat. 

37 Dacă acceptăm data de 1654, poate fi vorba fie de Vasile Lupu, fie de Gheorghe 
Ştefan. 

38 Afirmaţie ce nu poate fi acceptată decît dacă admitem că aceasta dare de seamă este 
din 1657 sau 1656. 

39 Petru Parcevid. 

BONAVENTURA 
DIN CAMPOFRANCO 

(? — după 1653) 


* 


Bonaventura din Campofranco din ordinul minoriţi- 
for conventuali a fost trimis de Congregaţie în Moldova şi Ţara Românească cu o misiune 
specială, de a cerceta şi sancţiona neregulile şi purtările scandaloase puse pe seama misio¬ 
narilor conventuali, denunţaţi de observanţi, iezuiţi etc., îndepărtînd elementele nedemne şi 

cer cetind nevoile reale ale misiunilor. Aşadar, noul supraveghetor desemnat de Propagandă 
venea cu titlul de provincial al Transilvaniei şi prefect al misiunilor din Moldova şi Ţara 
Româneasca şi fără nici o afectare la vreuna dintre bisericile catolice din Moldova sau Ţara 

Românească. El aducea cu sine doi misionari. încă înainte de plecarea din Italia, el întoc¬ 
mise mai multe memorii în legătură cu atribuţiile sale. Sosind la Viena, la 4 aprilie 1650 
(scrisoarea sa din 9 aprilie), după ce a călătorit de la Trento la Innsbruck, de unde a urmat 

apoi pe Dunăre, el a luat contact cu nunţiul apostolic din Viena, la care spera să găsească, 

aşteptîndu-1, actul de împuternicire specială (facolta), autorizîndu-1 a licenţia pe misionarii 
scandaloşi, conform cu ultimul său memoriu înfăţişat de el Propagandei, înainte de plecare. 
Dar această autorizaţie nu îi fusese expediată, şi deci puterile sale erau mai mult aparente 

decît reale. De aceea şi măsurile concrete întrevăzute de el au fost înlocuite cu asigurări 
optimiste şi liniştitoare, o dată ajuns la faţa locului. Prin Moldova a trecut mai iute, deşi 
afirmă că a vizitat toate locurile misiunilor şi pe misionarii acestora. Dar în raportul său 
din 3 septembrie sînt indicaţi doar 2 misionari conventuali la Baia şi la Trotuş, şi acesta 
din urmă a fost adus probabil chiar de el. 

Frămîntările din sînul misionarilor franciscani conventuali şi observanţi mobilizaţi de 
Parcevid pentru a împiedica venirea unui episcop de Bacău polon şi a pune stavilă instalării 

de noi iezuiţi nu par să-i fi reţinut atenţia. S-a mulţumit să pună acolo un viceprefect. Ţelul 

călătoriei sale era Ţara Românească, unde îl aflăm încă din 10 iulie. La această dată scrie 
din Tîrgovişte (unde locuia în „conventul“ franciscan) două scrisori: una către eminenţele 
Congregaţiei, cealaltă către secretarul acesteia. In amîndouă arată disproporţia dintre locurile 
afectate misiunilor şi numărul redus de misionari existenţi, accentuînd neajunsurile ce rezultă 
din netrimiterea la timp a „proviziunilor“ (adică a banilor pentru întreţinerea lor), întrucît 

locurile sînt sărace şi nu pot oferi această întreţinere, iar credincioşii (catolici) nu au mij¬ 

loacele necesare pentru a asigura ei traiul misionarilor. Cu acest prilej roagă să i se trimită 
„proviziunile“ pentru cei doi noi veniţi aduşi de el, împreună şi cu „proviziunile“ sale proprii, 
căci fără de ele nu se poate rezista. Dealtminteri şi banii de drum au fost insuficienţi, şi în 

ultima parte a sa „ci e bisognato mendicare per arrivare a luochi destinaţi". Se şi arată pe ce¬ 

cale vor trebui trimişi aceşti bani: prin misionarii de la Constantinopol. Cît priveşte apre¬ 
cierea numărului de misionari necesari, el arată că numai în Moldova ar fi nevoie de cel 
puţin cinci, adică de încă doi sau trei pe lîngă cei existenţi. Pentru Ţara Românească nu 

indică încă nici o cifră. Peste două săptămîni, la 25 iulie, el comunică rezultatul cercetării 

sale de vita et moribus , cu privire la misionarii existenţi în Moldova şi Ţara Românească. 

Cei răi au plecat. Acum sînt doar doi misionari în Moldova: Simone din Veglia, care a servit 
acolo 12 ani continui şi a fost răsplătit cu doctoratul, şi Simone din Sebenico, părinte exem¬ 
plar care a servit şi în Ţara Românească. Iar dincoace, la Tîrgovişte, este Venantio de Monte 

Ottone care de 12 ani s-a purtat atît de exemplar, încît domnul nu l-a lăsat să plece, iar 
la Cîmpulung se află Francesco Maria Spera din Narni, cu o activitate aici şi în alte locurt 

de 7 ani, şi care e atît de bun, încît catolicii lui — numărînd mai bine de 40 de familii — 

nu vor să-l lase să plece, iar domnul a scris cerînd pentru el acordarea doctoratului. Pe dea¬ 
supra, de 5 ani de zile, acesta nu a primit nici o „proviziune" de la Congregaţie. Aşadar, 

dacă sînt denunţuri contra misionarilor, ele se datoresc unor persoane interesate. Sînt unii 
„religioşi novelli" care, pentru a se introduce ei, încearcă să-i discrediteze pe misionarii 
existenţi. Probabil că în felul acesta, foarte puţin precis (religioşi novelli) erau desemnaţi 

observanţii bulgari. La 3 septembrie, trimiţînd situaţia bisericilor catolice din Moldova şi 
Ţara Românească, el revine din nou la acest subiect ca şi la acela al „proviziunilor". Acum 
declaraţiile sale sînt mai nuanţate. Nu a descoperit cosa di relievo , adică nimic mai impor¬ 

tant, decît doar alcune fragilitâ di poco momento pe care le-a sancţionat şi îndreptat. A des¬ 
coperit însă că unii preoţi de mir scriau asemenea reclamaţii. Totuşi va fi cu ochii în patra 
urmărind viaţa misionarilor. 

Este interesant de subliniat că tot acum se pune la cale de către observanţi o manevră 
pentru înlocuirea misionarilor conventuali. La 14 septembrie, Matei Basarab ataca într-o scri- 

soare către papă chestiunea mai veche a misionarilor din Ţara Românească, deschisă de breva 
papală transmisă de BakSic în noiembrie 1648, invitîndu-1 pe domn să împartă mănăstirea 
catolică de la Tîrgovişte între conventuali şi observanţi printr-un fel de expropriere parţială 
a celor dintîi (Fermendzin, op. cit., p. 364 ş.u.). Se cunoaşte răspunsul categoric al domnului. 
Urma ca el să scrie cîndva direct la Roma. Acum, după doi ani aproape, domnul îi dă lui 
Soimirovid, sub o altă formă, răspunsul aşteptat de observanţi. Ca şi în 1648, cînd a respins 
jumătăţile de măsură, el propune o schimbare radicală, îndepărtarea tuturor părinţilor misio¬ 
nari existenţi şi înlocuirea lor cu alţii, străini de orice gînduri lumeşti şi aleşi de papă. 
Era deci un pas pe calea dorită de bulgari. Acest răspuns, după doi ani de aşteptare, avea 
un tîlc. Scrisoarea aceasta către papă avea ca scop principal recomandarea lui Fr. Soimirovid 
în vederea înălţării sale la episcopat. încă şi cu alte prilejuri s-a putut observa părtinirea 
deosebită a domnului pentru acest misionar, pe care îl şi trimisese în Polonia spre a obţine 
sprijinul regelui pentru candidatura sa la Episcopia de Nicopol. De fapt, cînd scria domnul 
scrisoarea sa către papă, Soimirovic fusese şi ales episcop de Prizren (Pristina) în 11 iulie 
1650, dar lucrul nu se aflase încă. Campofranco, bineînţeles, nu a fost informat de gestul 
domnului. La 1 noiembrie, stăruind din nou pentru trimiterea „proviziunilor" misionarilor, 
el vorbeşte iar de sărăcia lor şi de mizeria adusă de năvălirea tătarilor şi a cazacilor în toata 
Moldova şi o parte din Ţara Românească. 

într-un post-scriptum atinge chestiunea observanţilor bulgari: „Mi s-a spus că părinţii 
zocolanţi din Turcia încearcă un nou proces aici, spre a ne alunga din acest loc împotriva 
oricărei dreptăţi, întrucît nu există nici un motiv şi nici un prilej şi ei nu au putut avea 
şi obţine de la domnul principe ceea ce voiau, căci măriei sale nu îi plac schimbările de 
orice fel ar fi“ . .. 

Răspunsul papei Innocentius al X-lea la scrisoarea lui Matei Basarab poarta data de 
11 februarie 1651. El îl asigură că l-a însărcinat pe părintele Bonaventura de Campofranco 
să ia toate măsurile pentru înlăturarea elementelor rele şi înlocuirea lor cu misionari buni. 
Urmînd oarecum tipicul folosit în brevele date la numirea episcopilor din care nu lipseşte 
niciodată elogiul noului numit, lăudat pentru ştiinţa sa, moravurile sale etc., tot astfel şi 

în breva către domnul român sînt subliniate meritele şi calităţile prefectului apostolic al mi¬ 
siunilor din Ţara Românească şi Moldova (care fusese numit cu vreo zece luni mai înainte), 
înţelegînd interesul intervenţiei domnului pentru Soimirovic, îi comunică numirea acestuia la 
Episcopia de Prizren în Serbia. 

Mai avem de la Campofranco o nouă situaţie a bisericilor aproape identică celei din 

3 septembrie, avînd însă unele amănunte în plus. Ea este publicată cu data de 1650, care 
însă nu apare în text. Dovada însă a scurgerii timpului se află în informaţia privind bise¬ 
rica din Cîmpulung, cirmuită acum de părinţii zocolanţi, în vreme ce în situaţia anterioara 

era vorba de un părinte al ordinului nostru (deci franciscan conventual). Data poate fi rec¬ 
tificată, întrucît din scrisoarea lui Soimirovic din 17 februarie 1652, se vede că, aflîndu-se 
acesta la Tîrgovişte după întoarcerea din Italia şi profitînd de plecarea lui Francesco Maria 
Spera din Cîmpulung la Roma, a invocat plîngerile către el ale credincioşilor rămaşi fără 
preot, pentru a introduce acolo, cu consimţămîntul domnului, pe observantul bulgar Ştefan 
Soijch, pe care îl avea întîmplător (!) cu sine şi care cunoştea bine limba lor . . . etc. Acesta 

murind pînă în 10 zile... la primul prilej cînd s-a mai dus în Ţara Românească, Şoimi- 

rovid a pus acolo pe părintele Serafin din custodia Bulgariei Ar fi vorba deci de fapte 

din anul 1651. Pînă la plecarea sa din ţară, în 1653, Campofranco va continua pe toate to¬ 
nurile să ceară trimiterea „proviziunilor", iar de la Roma i se va cere mereu o nouă si¬ 
tuaţie precisă a misiunilor şi misionarilor de sub autoritatea sa. La 25 ianuarie 1652, el mai 
repetă încă o dată cele spuse mai înainte („Dipl. Ital.“, II, p. 421). In sfîrşit, la 19 iulie 
1653, el se află din nou* acasă, slăbit de drum şi de neajunsurile suferite la înapoiere. 

Există printre scrisorile sale redate în „Dipl. Ital.“, II, p. 420 sub data generală de 
1651 rezumatul unei rugăminţi destul de neclare (din cauza textului defectuos redat), cerînd 
Congregaţiei împuternicirea de a putea trimite înapoi (în text: r iman ere în loc de rimând are) 
în Italia pe acei misionari fără de folos pentru misiune şi de a primi alţii cu aprobarea emi¬ 
nenţelor din zisa Congregaţie. Era o repetare a cererii sale făcute înainte de plecarea sa din 
Italia. Ea a trebuit să se încrucişeze cu scrisoarea papei către Matei Basarab, în care se arată 
că avea puterea de a lua toate dispoziţiile necesare. 

Corespondenţa analizată de noi aici se află publicată de G. Călinescu în „Dipl. Ital.“, 
II, (Altre notizie...). Tot acolo, la pp. 311—313 găsim cîteva informaţii, puţine la număr, 
despre trimiterea lui Campofranco, în calitate de prefect apostolic al misiunilor. El mai apare 
în Fermendzin, Acta Buigariae, pp. 425—426 şi în N. Iorga, Acte // fragmente. 

DESPRE MOLDOVA 
ŞI ŢARA ROMÂNEASCĂ 1 
[Completare la raportul trimis 
prin minoritul Venanzio 2 ] 

Tîrgovişte 1650 septembrie 3. 


Am găsit în Moldova multe biserici şi pa- p- 396 
rohii ale catolicilor noştri, dar sînt puţini slujitori 3 în cele scrise mai jos. 

La Iaşi, oraşul de reşedinţă al domnului sînt părinţi iezuiţi. P- 397 

Cotnari 4 , oraş; sînt părinţi iezuiţi; la aceste două misiuni au fost în¬ 
totdeauna părinţi de ai noştri 5 , dar lipsind aceştia, s-au strecurat susnumiţii 
părinţi iezuiţi. 


1 Traducerea s-a făcut după textul italian publicat de G. C ă I i n e s c u, în „Dipl. 
Ital.“, II, Roma, 1930, pp. 396—397. 

2 Venanzio = Venanzo Berardi din Monte Ottone, minorit conventual, venit în Ţara 
Românească, la Cîmpulung, în 1640 împreună cu Giovenale Falco, însoţind pe comisarul 
Francesco din Castro. A ^juns comisar, apoi comisar general (1644) şi viceprefect (1651). 

3 Operai. 

4 Guttinar, cittâ. 

5 Adică minoriţi conventuali. 

Baia, oraş; se află un misionar din ordinul nostru 6 . 

Suceava, oraş; nu este nici unul. 

Roman, oraş; nu este nici unul. 

Săbaoani 7 , sat unit 8 cu Romanul. 

Bacău, reşedinţa episcopului; stau acolo părinţii franciscani reformaţi 9 . 

Trotuş, oraş numit cu patru sate; stă acolo un misionar din ordinul 
nostru 10 . 

Solonţ 11 , sat; nu este* nimeni. 

Lucăceşti, sat; nu este nimeni. 

Bîrlad, oraş; nu este nimeni. 

Galaţi, oraş; nu este nimeni. 

Huşi, oraş; este un preot. 

Dar aceste biserici, şi de asemenea localnicii, sînt în mare sărăcie; nu 
au aproape nimic, de aceea nu pot ţine pe misionari din pomenile lor, şi 
numiţii părinţi misionari nu pot sta acolo fără lefurile lor anuale de la 
Sacra Congregaţie, astfel că acele sărmane suflete pier, găsindu-se fără păstor 
şi fără un cap al lor. Ar trebui cel puţin alţi trei misionari în Moldova, dar 
să nu vină fără lefurile lor, pentru că nu vor putea trăi aici. 

în Ţara Românească nu sînt decît trei biserici, adică <în>: 

Tîrgovişte, oraş; reşedinţa domnului, mănăstire, şi reşedinţa mea şi a 
tuturor urmaşilor mei, ca provinciali ai Transilvaniei şi prefecţi apostolici ai 
sacrei Congregaţii în amîndouă ţările române 12 . 

Cîmpulung, oraş, este un misionar din ordinul nostru 13 . 

Bucureşti, oraş; nu este nimeni; se află aci biserica ridicată de catolicii 
noştri 14 , dar în clipa de faţă stă mereu închisă, nefiind acolo nici catolici, 
nici misionari. 

Cît despre referinţele rele date Sacrei Congregaţii, împotriva misionari¬ 
lor, în adevăr am făcut în timpul vizitei mele o cercetare strînsă şi amă¬ 
nunţită şi nu am găsit cosa di relievo , în afară de unele slăbiciuni trecă¬ 
toare, căci la urma urmelor este lucru omenesc să păcătuieşti; i-am îndem¬ 
nat şi i-am mustrat şi chiar i-am pedepsit, căci într-adevăr am descoperit 


6 Numele preotului necitat este Simone Apolloni din Veglia. 

7 Sabuiano. 

8 Din punctul de vedere al organizării bisericeşti. 

9 Zoccolantt, 

10 Dalmatinul Simone Misercich din Sebenico, minorit conventual, a venit în Moldova 

în 1647. A fost paroh la Trotuş, Bacău şi Galaţi („Dipl. Ital.“, II, p. 452, doc. CXXI). 

11 Selentiano, sat. în jud. Bacău, 

12 Utriusq. Vallachiae. 

13 Francesco Maria Spera din Narni („Dipl. Ital.“, II, p. 3^3 doc. XL. Vezi mai sus 

biografia sa). 

14 Pentru construirea bisericii din Bucureşti cf. Hurmuz aki, Documente, IV/2, 

p. 492 şi VIII, pp. 464—465 şi relaţiile lui Baksic şi Locadello în acest volum. 

că unii preoţi mireni — unii din interes, alţii din invidie şi alţii din pa¬ 
timă — scriau uneori lucruri pe care, cu bună credinţă n-ar trebui să le 
scrie; eu, pe viitor, voi fi mai atent şi voi avea ochii aţintiţi asupra vieţii 
acestor misionari şi mă voi îngriji ca ei să facă slujba lui Dumnezeu în 
cinstea lui şi pentru folosul acelor suflete sărmane şi să nu rămînă înşelat 
gîndul cucernic al Sacrei Congregaţii. 

Rog apoi cu umilinţă pe domnia voastră, cînd va vedea pe vreunul 
din procuratorii sau exactorii noştri să le încredinţeze lefurile noastre, căci 
aici — şi chem pe Dumnezeu ca martor — nu se poate trăi fără ele. 


1650 

Relaţiune redata exact de prea cuviosul părinte minorit fratele Bona - 
ventura din Campofranco, minorit conventual , provincial al Transilvaniei , 
prefect şi misionar apostolic în provinciile Moldovei şi Ţării Româneşti 
către prea eminenţii domni cardinali <ai Congregaţiei> de Propaganda 
Fide 15 . 


Biserici catolice în Moldova. 

Iaşi, capitala şi reşedinţa domnului, are o biserică; sînt vreo 30 de fa¬ 
milii maghiare păstorite de părinţi iezuiţi. 

Cotnari, oraş; are patru biserici, una în interiorul <oraşului>, celelalte 
trei în afară. Sînt vreo 40 de familii din Iaşi. Are venituri foarte bune. 
<Enoriaşii> sînt păstoriţi de părinţi iezuiţi. 

Suceava, oraş; erau acolo două biserici, dar au fost arse de tătari; sînt 
foarte puţine familii; au venituri slabe; nu stă nimeni 16 . 

Baia, oraş; se află o biserică, cealaltă a fost arsă de tătari; sînt vreo 

40 de familii de saşi; posedă cîte ceva. Ei sînt păstoriţi de părinţi iezuiţi. 

Bacău 17 , oraş, episcopie. Sînt vreo 40 de familii maghiare; sînt păstorite 
de un preot-paroh. 

în mănăstire locuiesc părinţii franciscani reformaţi 18 . 

Trotuş, oraş; acolo este o biserică. Sînt vreo 30 de familii maghiare; 

acestea sînt păstorite de părinţi conventuali. Nu are nici un venit. 

Stăneşti, sat; are sub jurisdicţia sa alte trei sate. Are o biserică. Sînt 

circa 40 de familii de unguri. Nu are nici un venit. Sînt sub ascultarea 

<Tîrgului> Trotuş. 


15 Traducerea s-a făcut după textul italian publicat de Gh. C ă I i n e s c u, în „Dipl. 
Ital." II, pp. 403—404. 

16 Adică nici un misionar. 

17 Baccovia. 

18 Zoccolantiy numire dată franciscanilor observaşi din Bulgaria. 

p. 404 Fărăoani 19 , sat; e o biserică. Sînt vreo 150 de familii de unguri. Nu 
are nici un venit; are doar cîte ceva ca ajutor 20 . 

Galaţi, oraş; are biserică. Sînt vreo 40 de familii de unguri; nu are nici 
un venit. 

Bîrlad, oraş; are o biserică. Sînt vreo 30 de familii de unguri. Nu are 
nici un venit. 

Huşi, oraş; acolo e o biserică. Sînt vreo 150 de familii de unguri. Posedă 
cîte ceva; pentru ajutor sînt făgăduieli 21 . 

în toate bisericile acestea va merge misionarul din localitatea cea mai 
apropiată ca să le administreze. 

Un alt sat 22 numai cu trei familii de unguri. Nu este biserică. 

Roman, acolo este o biserică nouă. Sînt vreo patru familii de saşi. Po¬ 
sedă cîte ceva. 

Săbăoani; sînt 6 sate; acolo se află vreo 150 de familii de unguri cu 
două biserici: una este la Săbăoani, cealaltă în satul Tămăşani 23 . în toate 
acestea nu este nici un venit sigur, dar pentru ajutor sînt făgăduieli. 

La toate aceste biserici se va duce misionarul cel mai apropiat spre a 
le păstori. 

Biserici catolice în Ţara Româneasca 

Tîrgovişte, capitala şi reşedinţa domnului; acolo este mare amestec de 
neamuri 24 , adică unguri, veneţieni, saşi <bulgari> din Ghiprovăţ, germani 
şi poloni. Acolo este o biserică unde slujesc părinţii conventuali; are oarecari 
venituri. 

Cîmpulung, oraş; acolo este o biserică. Sînt vreo 40 de familii de saşi. 
Acestea sînt acum păstorite de părinţii franciscani reformaţi 25 . 

Bucureşti, oraş, şi a doua reşedinţă a domnului; acolo este o biserică 
unde slujesc părinţii conventuali, cînd locuieşte domnul acolo. Sînt desem¬ 
naţi patru misionari conventuali pentru a fi trimişi în Moldova şi trei pentru 
Ţara Românească, afară de cei pomeniţi mai sus. 


19 Fornuan. 

10 Elemosina. 

21 Per elemosina e prommissione . 

22 Numele nici nu este menţionat. 

23 To mas ini. 

24 Este vorba de catolici. 

25 Zoccolanti . 

IOHANN MAYER 

(? — după 1651) 


* 


Iohann Mayer, emisarul reginei Cristina a Suediei la 
hanul tătarilor, Islam Ghirai al IlI-lea, a călătorit prin Moldova, în cursul lunii mai 1651. 
Trimis să-l însoţească pe solul tătar care adusese reginei scrisoarea hanului cu propuneri de 
acţiune comună contra Poloniei şi să-i înmîneze acestuia din urmă răspunsul reginei, el a 
trecut o primă dată prin Cetatea Albă în decembrie 1650, în drum spre Crimeea. Acum, în 
vara anului următor, el se reîntorcea pe acelaşi drum şi regăsea aici luntraşii folosiţi cu 
şase luni mai înainte, la ducere. Nu se cunosc alte amănunte ale călătoriei sale din iarnă 
spre Crimeea, şi nici celelalte puncte ale itinerarului său prin Moldova, foarte probabil, pe 
unde se îndreptase, de bună seamă, spre curtea hanului. Din jurnalul său de drum precedat 
de cuvintele: Acestea sint cele intimplate fi petrecute in cursul călătoriei mele la Bagceserai 
fi a timpului cit am stat acolo, s-a păstrat doar fragmentul privind drumul său de întoarcere. 
A părăsit la 1 mai 1651 Bagceserai, capitala hanului, însoţit de o ceată de ieniceri şi de 
nişte pristavi tătari; la 12 mai a sosit la Cetatea Albă, unde a zăbovit două zile, apoi şi-a 

urmat călătoria prin Iaşi, Cotnari, Botoşani, Dorohoi şi Cernăuţi, la 31 mai se afla pe pă- 
mîntul Poloniei, la Sniatyn. 

Relaţia de călătorie a lui Mayer este destul de săracă. Lipsit de curio 2 itate — şi se 
pare şi de interes — pentru locurile şi oamenii pe unde trecea, autorul se mulţumea să în¬ 

semne în jurnalul său întîmplări mărunte şi lipsite de importanţă, sau ştiri auzite de la unii 
şi alţii despre evenimentele zilei, şi pe care nu pare să le fi înţeles pe deplin. Astfel, de 
pildă, expunerea făcută de marele serdar Ştefan — acelaşi care avea să fie ucis de Vasile 
Lupu în 1653 ca părtaş al trădării lui Gheorghe Ştefan — cu privire la atitudinea reciprocă 
a lui Matei Basarab şi Vasile Lupu faţă de ameninţarea tătarilor în 1650 rămîne foarte ne¬ 
clară. însemnările sînt răzleţe, nelegate între ele. întîlnirea unor cete de tătari dobrogeni, je¬ 
fuind pe ţăranii moldoveni şi prinzînd prada din fuga calului, trezeşte mai degrabă un in¬ 
teres pentru pitoresc decît o curiozitate. Abia dacă înregistrează cu scepticism afirmaţia că 
aceia ar fi venit din porunca paşalei de Silistra ca să treacă în oastea lui Hmelniţki. Intre- 

bîndu-i de ce nu trec ei atunci mai departe spre acea oaste, el se mulţumeşte cu răspunsul 

că ei aşteaptă (jefuind în Bugeac) ordinul hanului! Nici o reflecţie proprie nu însoţeşte 
această informaţie ce putea declanşa o serie întreagă de întrebări şi presupuneri, cu atît mai 

vii cu cît venea el însuşi de la curtea hanului. Dar el nu-şi pune probleme de acestea, atent 
doar la incidentele drumului, capturarea unui pelican, vînarea unui iepure, înfruptarea cu vin 
bun de la echipajul grec al corăbiei turceşti venite la Cetatea Albă, alături de mici notaţii 
pitoreşti comparînd, de pildă, comportarea omenoasă a turcilor cu roabele creştine cumpărate 
la mezat faţă de cea a tătarilor. Accentul unei judecăţi personale asupra rolului marii politici 
în prăpădul ce se vădeşte în tot locul în faţa ochilor săi vine de la un umil locuitor mol¬ 
dovean, oftînd lîngă vatră şi vorbind singur cu sine: „O, creştini ce aţi făcut voi, de ce 
v-aţi umilit atîta în faţa unui păgîn ...**? Dar Mayer se mulţumeşte să afirme independenţa 
reginei sale faţă de păgîni, mărginindu-se la o interpretare cît mai limitată a judecăţii rostite 
în faţa sa. Merită a fi subliniat faptul că emisarul străin a fost găzduit într-o casă de creştini 
moldoveni din acel sat turcesc doar cu numele. 

Un alt aspect al regimului ţăranilor creştini de sub autoritatea turco-tătarilor ne este 
dezvăluit de metoda străveche folosită de ei pentru a se sustrage obligaţiei de a da un nu¬ 
măr de călăraşi la înfăţişarea poruncii caimacamului, reprezentată prin pecetea sa roşie în¬ 
credinţată pristavilor (care se lasă mituiţi). Era şi acesta un mod de convieţuire, mai pu¬ 
ternic decît toate peceţile. Dar şi de astă dată Mayer nu vedea decît una din feţele acestei 
realităţi, aceea care îl privea direct pe el. Aceeaşi lipsă de interes pentru evenimentele ce se 
desfăşurau în faţa sa îl face să redea, în mod cu totul necomplet, declaraţiile lui Vasile 

Lupu, reduse de el la simpla întrebare ironică: cum i-a plăcut politica tătărească, şi la soli¬ 
citudinea domnului pentru asigurarea călătoriei sale pînă în Polonia. Abia mai tîrziu, cînd 
ajunge la Dorohoi, şi găseşte acolo pe acei 300 de nenorociţi infirmi restituiţi de han în locul 
celor o mie de oameni în putere tîrîţi în robie, îşi aminteşte de cuvintele domnului ce re¬ 
zumau scrisoarea scrisă de acesta hanului şi se hotărăşte să le reproducă acum. 

In general, însemnările sale aduc mai mult indicii întîmplătoare decît formularea unor 

constatări conştiente. Devastările satelor de către tătari şi cazaci şi fuga populaţiei rezultă 

doar indirect din amănuntul că, în ciuda escortei sale dată de tătari, el nu putea găsi nici 

un fel de hrană, deoarece satele rămăseseră absolut pustii. Dar acest fapt nu provoacă la el 
nici o revoltă sufletescă şi nici un comentariu. Cu aceeaşi indiferenţă notează, mai apoi, în 
drumul său de la Iaşi în sus, şi existenţa în apropiere a unui sat pustiit, lîngă care s-a oprit 
să prînzească, şi trecerea unui convoi de 150 de care căzăceşti ducînd sare de la ocna mol¬ 
dovenească (Tîrgul Ocna) spre Ucraina. 

Despre misiunea lui propriu-zisă nu dă nici o lămurire de nici un fel. De fapt, el 

ducea, pur şi simplu, scrisoarea reginei şi nu avea vreun mandat de a trata în numele ei. 
Căci alianţa ce i se propunea nu ar fi folosit în realitate decît hanului, care după lichidarea 
Republicii feudale a Poloniei înţelegea să-şi întindă autoritatea sa asupra cazacilor şi mosco¬ 
viţilor, precum şi asupra Transilvaniei, Moldovei şi Ţării Româneşti. O victorie a cazacilor, 
care se sileau să atragă de partea lor pe principele Transilvaniei şi pe cei doi domni români, 
ar fi compromis acest plan. De aceea, hanul a frînat acţiunea militară a cazacilor, silindu-i 

să încheie succesiv pacea de la Zborow, în 1649, şi cea de la Biserica Albă în 1651. înlo¬ 

cuirea cazacilor prin suedezi i-ar fi neutralizat pe cei dintîi şi ar fi completat încercuirea Po¬ 
loniei. Dar, cît mai era încă pe drum, Mayer află de încheierea unei înţelegeri între Suedia 
şi Polonia care, în schimbul unor serioase concesiuni teritoriale, obţinea concursul acesteia în 

război. 

Relaţia lui Mayer, al cărei original în limba germană se află în Arhiva Regală din 
Stockholm, a fost publicată întîia dată de N. J. Molkaniewsky ,,ApxHB ioro-3anaAHOH PocchA* * 
voi. VI, partea a 3-a, Chiev, 1908, pp. 8—43; a fost reprodusă la sugestia lui Fr. Babinger 
Cu un studiu introductiv în limba germană de Gh. I. Constantin în „Balcania“, II—III 
(1939—1940), pp. 359—379 sub titlul pe care îl redăm pe româneşte: Jurnalul agentului 
diplomatic suedez lohann Mayer cu privire la călătoria sa prin Moldova ,, 12—31 mai 1631. 

JURNAL DE DRUM 
Călătoria prin Moldova 1 

165 l y mai 


.. . Călătoria de înapoiere s-a făcut aşa: la 
1 mai stil vechi de dimineaţă, la ora 9 am plecat cu ajutorul lui Dumnezeu 
sănătos, de la Bagciserai 2 din robia tătărească. Hanul 3 mi-a arătat multă 
cinste după obiceiul tătăresc şi a trimis pe sluga sa să mă însoţească o bucată 
de drum pînă dincolo de deal . . . 


1 Traducerea s-a făcut după textul german publicat de Molkaniewsky în ,,ApxHB loro- 
3anaflH0H Pocchh” şi reprodus parţial de Gh. Constantin în „Balcania“, III, 1940, p. 359. Au 
fost folosite şi o parte din notele editorului. 

2 Reşedinţa hanilor Crimeii. 

3 Islam Ghirai al III-Iea (1644—1654). Editorul român al fragmentului de faţă îl 
consideră drept unul dintre factorii determinanţi ai războiului cazaco-polon, înţeles ca un 
joc de şah ale cărui piese erau manevrate de el. Acţiunea încercată de el spre a obţine parti¬ 
ciparea Suediei împotriva Poloniei ar fi putut duce la zdrobirea acesteia în folosul hanului 
doritor să se substituie Imperiului otoman, intrat în mare decadenţă, şi să-şi impună suze¬ 
ranitatea atît Transilvaniei, Moldovei şi Ţării Româneşti, cît şi cazacilor şi chiar moscoviţilor! 

... La 12 mai, zi foarte caldă, am pătimit mult din cauza ţînţarilor şi 
a altor gîngănii; am mîncat pe cîmp tîrziu seara, pe la apusul soarelui am 
sosit la Nistru, în faţa Cetăţii Albe şi am petrecut noaptea pe un deal înalt. 

Pentru a da de ştire luntraşilor din Cetatea Albă de sosirea noastră am tras 

un foc de puşcă^ şi ienicerii şi-au descărcat de asemenea puştile, în care 

pusesem o încărcătură de pulbere ca pentru şase muschete, şi au bubuit de p- 360 
parcă s-ar fi tras cu tunul. După aceea a trebuit să pun să se facă un foc, 

ca în jurul lui oamenii mei să-şi adune caii istoviţi ce se risipiseră în lung 

şi în lat. Noaptea aceasta fiind liniştită şi fără vînt, am fost năpădiţi de nori 
de ţînţari, care nu ne-au lăsat să dormim. 

în ziua de 13 mai de dimineaţă, cam pe la orele 6, a venit o barcă 
mare cu pînze; am avut mult de furcă pînă am putut găsi oameni din jartea 
locului, deoarece nu se încredeau în tălmaciul meu; îşi închipuiau ca noi 

eram cazaci, aşa cum năvălesc ei în ţară 4 , iar eu n-am ajuns numai decît 

la ei, căci pentru a cruţa calul, pe căldura cea mare, mergeam agale, mult 
în urma tălmaciului. Dar îndată ce m-au zărit au început să rîdă şi mi-au 
urat bun venit (căci tot ei mă trecuseră peste rîu şi la ducere 5 ). Şi mi-au 
povestit minunîndu-se, ce spaimă a fost la turci în seara dinainte — cînd 
au auzit împuşcăturile noastre: că şi-au strîns bazarurile şi au fugit în ce¬ 
tate, crezînd că au venit cazacii de la Don cu cele patru corăbii turceşti, 
care se aflau jos, pe Marea Neagră, şi că ar fi început atacul împotriva lor. 

Cum acolo, mai jos de oraş, se aflau multe grinduri de nisip şi praguri am 

fost silit să urmez pe acest luntraş pînă jos la mare, cale ae o milă bună; 
acolo era un prag mare care despărţea Marea Neagră de Nistru; // caii au p. 361 
mers pe acest prag, dar am fost nevoiţi să trecem înnot în două locuri, 

într-unul pe o lungime de vreo 60 de paşi, iar în al doilea de peste 100 de 

paşi. Eu am fost trecut împreună cu bagajele mele deadreptul cu luntrea, 

cale de o milă bună. Pe acel prag se aflau cîţiva turci cu femeile pe care 
le cumpăraseră şi care erau creştine. Acestea se scăldau şi se spălau în Nistru. 

Cînd femeile au ieşit din apă, turcii le-au învelit în cearceafuri frumoase 
de multe, feţe, le-au ajutat să se usuce şi le-au mîngîiat cu drag, apoi au 
plecat cu ele în plimbare, la corăbii, şi pe drum fiecare îşi săruta şi-şi alinta 
femeile sale. Se purtau cu ele cu omenie şi cu cinste, spre deosebire de tă¬ 
tari, care se poartă cu prinşii lor cum dacă ar fi cîini, batjocorîndu-i şi 

lovindu-i în chip neomenos. Din această cauză, femeile luate în robie de ei, 
sînt mai bucuroase — dacă nu-şi pot recăpăta libertatea — să fie vîndute 
turcilor, căci acolo sînt foarte bine ţinute în privinţa îmbrăcăminţii şi a 
îngrijirii. în port, de cealaltă parte, se aflau patru corăbii turceşti, încărcate 


4 Pentru năvălirile cazacilor vezi N. Iorga, Studii istorice asupra Chiliei fi Cetăţii 
Albe, Bucureşti, 1899, p. 216, şi urm. 

6 Adică în decembrie 1650; cf. „Balcania“, 1940, p. 310, n. 4. 

cu vin tămîios şi cu alte vinuri acre 6 , precum şi cu nuci frînceşti şi turceşti. 
Unul din aceste vase era din Anatolia, de la Trapezunt. Comandantul va¬ 
sului sau reis başî numit Frangul Kyrikoszowic, din Trapezunt, care era 

p. 362 grec 7 , la fel ca toţi marinarii săi, // mi-a îngăduit să mă urc pe corabia sa 

şi să-mi umplu butoaiele goale cu vin la preţul de 6 groşi (!) 8 măsura 9 . Oa¬ 

menii nu ştiau cum să mă mai mulţumească pe corabia lor: m-au cinstit cu 
cel mai bun vin tămîios, cu portocale, cu nuci şi cu pesmeţi, şi s-au arătat 
foarte prietenoşi; erau oameni deştepţi şi doreau, printre altele, ca Dumnezeu 
să îndemne pe vreun principe creştin, să atace pe turci cu toată hotărîrea; 
nu se îndoiau că Dumnezeu îi va ajuta pe creştini. Mi-au mai spus că la 
Constantinopol abia a zecea parte din locuitori sînt turci, oraşul fiind lo¬ 
cuit aproape numai de creştini 10 . Acest comandant de vas a pus să se scrie 
pe tabletele servitorului meu ca amintire şi urare pentru mine, următoarele 
cuvinte greceşti: Ivjaotx; xpioT&s vuxtj 11 . . . M^a trimis cu barca lui la ţărm 
şi mi-a dat însoţitori, care la debarcare au tras o salvă dintr-un tun mic de 
fier; jos pe uscat, abia am putut scăpa de ei, deoarece aduseseră o cană 

mare cu vin tămîios şi au cinstit pe toţi oamenii mei, şi mi-au făgăduit să 

mă viziteze a doua zi în oraş. Noaptea aceasta am petrecut-o sub cerul liber 
pe malul Nistrului. 

p. 363 în ziua de 14 <mai> dimineaţa, în drum spre Nistru, // am cumpărat 

de la un pescar un crap de 8 ocale 12 a 24 litre 13 cu 9 groşi (?). Aş fi putut 
să-l capăt cu 4 groşi (?), dacă aş fi vrut să mă tocmesc; i-am dat însă cît 
a cerut căci şi aşa am căpătat mult mai mult decît făceau banii. în aceeaşi 
zi după amiază am sosit cu bine la Akerman sau Cetatea Albă şi am tras 
la vechea mea gazdă, la un grec. De cum m-am instalat la gazdă, caima¬ 
camul sau mai marele acestui loc a trimis după tîlmaciul meu; eu i-am dat 
pe unul din oamenii mei ca să meargă cu el. Cînd au ajuns la caimacam, 
acesta l-a întrebat îndată de mine, arătîndu-şi mulţumirea pentru venirea 


6 Spre deosebire de vinurile greceşti, extrem de dulci. 

7 Numele său e redat într-o formă slavizată. Comerţul în Imperiul otoman se afla în 
cea mai mare parte în mîinile grecilor. Vezi N. Iorga, Geschichte des osmanlschen Reiches, 
187 şi urm. 

8 în textul publicat, gl, probabil citire greşită pentru g urmat de un semn de abreviere 
ca o buclă, putînd fi confundată cu l. Vezi mai departe observaţia despre ieftinătatea peştelui 
socotit în groşi. 

9 Vezi mai jos, n. 14. 

10 Afirmaţie inexactă. 

11 Iisus Hristos, biruinţa. 

12 Ocaua, măsură de greutate = 1,272 kg în Moldova; ocaua turcească este de zece 
ori mai mare. 

13 Litra, veche măsură de greutate = l/4 oca, adică 0,318 kg. O socoteală aritmetică 
ar cere o îndreptare a cifrelor fie 6 ocale în loc de 8, fie 32 de litre în loc de 24. Vezi 
„Balcania‘ f , p. 363 n. 3, unde se sugerează cifra de 34 de litre, care ar fi fost citită greşit 24. 

mea; // a tratat pe oamenii mei după obiceiul tătăresc, dîndu-le apă chioară p- 364 
de băut. Ei au trebuit să mai şi golească paharul în sănătatea lui. Pe căl¬ 
dura cea mare, le-a priit foarte bine această băutură; altfel mai bucuros 
ar fi băut vin. A făgăduit tain şi pentru mine, dar nu a urmat mare lucru 
pînă seara, cînd am primit şase măsuri 14 de vin. în aceeaşi seară au sosit 
în oraş corăbiile turceşti cu vin, şi totodată şi <grecul> de la Trapezunt 
a venit în oraş. Comandantul de vas, Frangul, şi-a ancorat corabia chiar 
în dreptul gazdei mele; a întrebat numaidecît de mine şi a trimis să se 
aducă o cană mare din cel mai bun vin tămîios şi m-a întîmpinat cu acesta. 

Era cuprins de mare bucurie, dar plin de cuviinţă, şi a rămas la mine la 
masă la un crap şi la un morun prăjit. 

în ziua de 15 mai a trebuit să rămîn aici, deoarece calul pristavului 15 
meu s-a îmbolnăvit. Astăzi, caimacamul mi-a trimis un sac de orz pentru 
caii mei. Au venit şi nişte creştini greci la mine, au mîncat şi au băut cu 
mine şi erau foarte bucuroşi de sosirea mea, pentru că eram creştin. După 
amiază au venit doi tătari crîmleni şi mi-au povestit despre cazaci, cum că 
aceştia cu ajutorul sultanului 16 Murad, au alungat pe poloni pînă dincolo 
de Vistula şi i-au bătut cumplit. Alţii, mi-au declarat iarăşi că polonii s-ar 
fi împăcat cu cazacii. Un negustor grec din Karasu 17 , în Crimeia, spunea 
că fusese trimis în Circasia 18 , caimacamul paşei din Silistra 19 să-i cumpere 
două // fete tinere circasiene şi deosebit de frumoase şi că s-ar fi întors de p. 355 
curînd şi i-ar fi adus două fete, pentru care a trebuit să dea cîte două sute 
de ducaţi de fiecare. 

în 16 ale lunii, dimineaţa înainte de răsăritul soarelui am plecat din 
Cetatea Albă. Nu departe de oraş am întîlnit un ienicer bătrîn din Crimeia 
şi trei ţărani moldoveni 20 . Acel ienicer ia confirmat cele povestite de cei doi 
tătari pomeniţi mai sus, spunînd că toţi polonii au fugit dincolo de Vistula 


14 Mass = veche măsură germană a cărei valoare varia după loc între 1,069 şi 1,945 1. 

15 Przystaven . Din escorta dată de tătari la plecare. Vezi şi mai jos menţiunea prista¬ 
vului Osman aga pe care îl trimite înainte la domn cu scrisoarea hanului. în însemnarea din 
18 măi este iarăşi vorba de unul dintre pristavii săi, care s-a lăsat mituit de ţăranii din Cîr- 
năţeni, apoi la 19 mai, de pristavii săi, la plural, care vin cu o pecete plăsmuită tot în legă¬ 
tură cu sarcina impusă satelor de a da călăraşi la porunca lui Feriz aga de la Cetatea Albă. 
Ne putem întreba dacă aceşti pristavi din urmă menţionaţi la plural nu erau cumva daţi 
chiar de Feriz aga, spre deosebire de Osman aga dat de han. 

16 Titlul de sultan se dă fraţilor hanului Crimeii. 

17 Karasu sau Karasubazar, oraş în Crimeea, una dintre reşedinţele hanilor. 

18 Provincie în Caucaz. Circasienii sau, cum s« mai numeau, cerchezii erau consideraţi 
ca oameni cei mai frumoşi din lume. Frumuseţea femeilor circasiene era cîntată cu predilecţie 
de poeţii turci. 

19 Sylystryski. Derviş Mehmed-paşa, viitor mare vizir. 

20 Waliasche. Autorul foloseşte termenul de valah, după obiceiul polon, pentru mol¬ 
dovean. 


445 


www.dacoromanica.ro 



p. 366 


şi că Hmelniţchi 21 a trimis, de la Cameniţa <o solie> palatinului ungar 22 , 
oferindu-i coroana Poloniei 23 , iar Hmelniţchi voia să păstreze în schimb ţi¬ 
nutul de la Cameniţa şi pînă la Liow şi deci toată Ucraina, iar <palatinul 
ungar> trebuia să stăpînească tot restul, numai să-l ajute să nimicească pe 
poloni. Dimpotrivă, ţaranii moldoveni povesteau că la Cameniţa ar fi căzut 
de curînd o mulţime de cazaci şi tătari, că au trebuit să părăsească tabăra 
şi s-o ia la fugă şi că totodată mulţi dintre poloni şi mai ales dintre lefegiii 
germani au fost striviţi. După fuga cazacilor, un bou se vindea la Cameniţa 
cu un taler, atît de multe vite şi provizii au lăsat în urma lor — şi au lăsat 
şi cîteva tunuri. Am mai întîlnit iarăşi un tătar, care venea de la Palanca 24 
(un orăşel turcesc pe lîngă care trecusem) şi spunea că la Cameniţa n-ar fi 
fost nici un atac din partea cazacilor şi a oamenilor lor, şi că // tătarii 
dobrogeni 25 s-ar găsi încă dincoace de Nistru, nu departe de Palanca; iar 
o parte din ei ar fi la Tighina 26 , o cetăţuie turcească din apropiere, pe care 
am văzut-o de asemenea de pe un deal în cursul călătoriei mele, şi aceştia 
nu vor porni la drum, pînă ce nu vor primi ordin de la han. 

în aceeaşi seară, nu mult înainte de conacul nostru de noapte, am 
împuşcat un pelican, pe care l-am prins numai cu mare greutate, cu toate 
că era rănit la o aripă. Este o pasăre ciudată, dar frumoasă, şi mult mai 
mare decît o lebădă, am dus-o vie cu mine. Am petrecut noaptea la Olă- 
neşti 27 , un sat mare şi populat, şi am fost îndestulaţi cu hrană suficientă, 
dar ca băutură n-am avut decît apă neamestecată cu nimic, căci nu puteam 
să beau braga 28 lor. 

La 17 <ale lunii>, la Ciubărciu 29 , am cumpărat, la prînz, patru crapi 
de mărime mijlocie preţuiţi împreună cît unul mare 30 , şi am luat prînzul tot 
acolo. Am petrecut noaptea la Leonteva 31 , un sat mare turcesc, dar în acel 
sat locuiau numai creştini greci 32 . Gazda mea auzise că veneam de la hanul 


21 Chimiei, Bogdan Hmelniţki, hatmanul cazacilor. 

22 Gheorghe Râkoczy al II-lea, principe al Transilvaniei (l648—1660). 

23 Pretenţiile la coroana Poloniei erau la principii Transilvaniei o veche tradiţie de la 
Ştefan Bâthory. Hmelniţki oferise coroana polonă şi lui Gheorghe Râk6czy I, care însă, după 
ce făcuse toate pregătirile necesare, a murit înainte de alegerea regelui. Fiul său a făcut în 
acest scop expediţia din 1657, care s-a sfîrşit în chipul cel mai tragic. S. Szilâgyi, 'Râkoczy 
Gydrgy , Budapesta 1893; Lukinich Imre, /. Râkoczy Gydrgy es a lengyel kirâlysăg 
(Gh. Râk6czy I şi coroana polonă), Budapesta, 1907. 

24 Palanka, sat pe malul Nistrului. 

25 Autorul foloseşte numele de tătari dobrogeni pentru tătarii din Bugeac. 

26 Bender, 

27 Olesnest, sat pe malul Nistrului, circa 40 km de la Cetatea Albă. 

28 Braka, 

29 Czuburc, sat pe Nistru. 

30 Vier grosse mitei Karpen â I grossen gekaufft, 

31 Lionty (= Leonteva), sat pe malul Nistrului. 

32 Adică de rit ortodox. Din fraza următoare se vede că este vorba de moldoveni. 

tătăresc şi că maiestatea sa regina Suediei 33 era o regină creştină cu multă 
putere. Stătea lîngă vatră cu mîinile împreunate, şi oftînd vorbea singur 
cu sine, zicînd pe moldoveneşte cu glas tare: „O creştini, ce aţi făcut, de 
ce v-aţi umilit într-atîta în faţa unui păgîn? Şi prin aceasta îl faceţi să 
fie atît de mîndru, şi de încrezut". L-am lămurit, prin tălmaciul meu, că nu 
trebuie să-şi închipuie că această călătorie a fost făcută de hatîrul hanu¬ 
lui // deoarece prea mărita mea regină nu se închină decît înaintea lui Dum- p. 367 
nezeu, regele tuturor regilor şi că, în afară de el nu e nevoită să se închine 
în faţa nici unui alt rege creştin, cu atît mai puţin în faţa unui asemenea 
rege păgîn. 

în 18 <ale lunii>, în acelaşi sat, Leonteva, am serbat întîia zi de 
Rusalii, după amiazi a venit însuşi Feriz aga 34 de la Cetatea Albă (acela 
care are sub supravegherea lui satele şi pe tătarii de la Cetatea Albă); mi-a 
urat bun sosit, şi cum mai încolo, la hotarele Moldovei, domnea nesigu¬ 
ranţă, din cauză că tătarii dobrogeni ar fi ucis cu 3 zile mai înainte 7 
moldoveni şi ar fi dus cu ei un rob 35 (?) în cetăţuia turcească a Tighinei, 
voia să-mi mai dea cîţiva călăraşi 36 care să mă însoţească pînă peste hotare. 

Unul din pristavii mei a trebuit să se ducă îndată cu el, şi i-a dat acestuia 
pecetea sa de ceară. Cu aceasta trebuia să capăt cîţiva călăraşi în satul 
vecin Cîrnăţeni 37 . Am călătorit noaptea spre acel sat Cîrnăţeni. Acolo pris- 
tavul şi-a mîncat credinţa, lăsîndu-se mituit, şi a îngăduit ca ţăranii să dis¬ 
trugă pecetea lui Feriz Aga. I-am spus să facă cum ştie şi să mă treacă în 
siguranţă, aşa cum i se poruncise atît de către han, cît şi de Feriz Aga. 

Cu puţin mai înainte de sosirea mea, trecuse pe acolo un boier al domnului 
Moldovei numit „Kenan Bassa" 38 , care mergea prin Tighina spre Crimeea 
la han, el ducea hanului 5 cai moldoveneşti. A adus ştirea că acum cazacii 
se aflau dincolo de Cameniţa şi că polonii se retrăgeau în grabă. Seara au 
venit 6 tătari dobrogeni cu turbane roşii în cap, de la Tighina în acel sat, 
să vadă dacă nu ar fi ceva de prădat, se // lăudau că ar fi 6 mii de călă- p. 368 
reţi şi spuneau că paşa din Silistra ar mai trimite încă alţi 6 mii de călă¬ 
reţi din neamul lor împreună cu alte trupe turceşti, cu totul peste 20 de mii 
de călăreţi, ca să fie de ajutor lui Hmelniţki. Am pus să-i întrebe de ce 
nu treceau chiar acum Nistrul pentru a se duce la Hmelniţki. Au răspuns 


33 Vestita regină Cristina, fiica lui Gustav Adolf (1632—1654). 

34 Peris-aga. Transcrierea greşită pentru Feriz aga. Cf. „Balcania <f , III, 1940, p. 367, n. 1. 

35 Babendie. Pe turceşte bendie înseamnă sclav, rob. 

36 Caralassen. 

37 Kiernicienie, sat pe malul rîului Botna, afluent al Nistrului, raion Căuşani, R.S.S.M. 

38 Vezi „Balcania“, p. 365, n. 1, unde se aminteşte de rolul lui Kenan-paşa în aducerea 
în Moldova a Ecaterinei Cercheza, soţia a doua a lui Vasile Lupu. 

Trimiterea acestui dar era, desigur, în legătură cu tratativele încercate, pentru a obţine 
restituirea moldovenilor robiţi, precum şi încetarea incursiunilor tătăreşti în Moldova. 

că n-aveau poruncă de la han 39 . îndată ce au ieşit din sat cei şase tătari, 
au luat-o pe un deal înalt printr-o turmă de oi, au prins din goana calului 
trei oi cu atîta repeziciune, în scoaterea, întoarcerea şi mînarea lor, şi au 
pornit cu ele într-o goană atît de nebună încît te minunai văzînd-o. 

Ţăranii din sat, care erau şi ei tot păsări de soiul acesta, au trebuit sa 
rîdă şi ei de paguba lor. 

în 19 ale lunii au venit pristavii mei cu o pecete plăsmuită, pre- 
tinzînd că peste noapte ar fi trimis ţăranii pe cineva la Feriz aga, şi ca 
ei ar fi adus această pecete ca dovadă că cea veche, ce-mi fusese trimisa 
mie de Feriz aga, era fără putere şi că trebuiau să fie scutiţi de datoria 
de a da călăraşi. I-am prins însă pe toţi cu minciuna şi i-am mustrat pe 
pristavi prin tălmaciu, căci după cum au mărturisit o parte chiar din ţă¬ 
rani, aceia le luaseră mulţi bani. I-am dojenit zdravăn ca pe nişte ticăloşi 
fără de credinţă. Ei ascultau fără supărare şi se scuturau cum se scutură 
cîinele de borşul fierbinte. A trebuit însă să-mi urmez drumul singur cu 
ei, şi după cum s-a putut vedea cu ochii, Dumnezeu mi-a fost călăuza, căci 
după ce am ieşit din sat, dacă aş fi luat-o la dreapta cădeam tocmai peste 
cei şase mii de tătari dobrogeni, despre care am amintit mai sus, dar 
Dumnezeu m-a îndreptat spre stînga, prin adîncitura dintre dealuri şi am 
avut un drum sigur. // Căci acolo, pe dealuri, oamenii domnului Moldovei, 
cu steagurile înălţate, făceau de strajă împotriva tătarilor. în acea zi am 
mîncat pe la ora 10, pe cîmp. Atunci a venit unul din călăraşii de pe deal, 
călărind spre mine şi a întrebat pe tălmaciu de unde veneam. Acelaşi călă¬ 
raş ne-a spus că aproape pînă la Iaşi nu vom găsi de loc oameni în sate, 
deoarece toţi oamenii au fugit în pădurile de pe dealuri de frica tătarilor 
369 şi locuiesc acolo 40 . Ei însă au fost puşi de // domn să facă de pază pe 
dealuri, încoace şi încolo. Seara, pe la orele 10, ne-am oprit în cîmp şi 
am petrecut noaptea acolo. 

în 20 ale lunii am trecut în căutare de hrană prin mai multe sate 
româneşti, dar n-am găsit în ele nici oameni, nici vite. La amiază, am mîn¬ 
cat într-un tufiş, dar înainte de a ajunge în acest loc ogarul meu moldo¬ 
venesc 41 a prins pe un deal un iepure mare şi l-a adus în gură servitorului 
meu. Nu mai aveam pîine şi în loc de pîine a trebuit să pun să fiarbă 
nişte orez din care mai aveam destul, şi l-am mîncat în loc de pîine. în 
locul acela se afla un pîrîu. Acolo oamenii mei, în timp ce adăpau caii. 


39 Atitudinea hanului era destul de nesinceră şi faţă de cazaci, pe care dorea să-i vadă 
ieşind slăbiţi din războiul cu polonii. 

40 Pentru amănunte asupra jafurilor făcute de tătari în Moldova, vezi Mîron C o s t i n r 
op. cit., p. 125 şi urm. 

41 Mein Wallacher Wtnd = Windhund. 

au prins un crap frumos, astfel Dumnezeu mi-a dat în această zi hrană 
în pustiu, pe neaşteptate şi ca printr-o minune. 

După amiază am întîlnit în drum patru steaguri de călăraşi moldo¬ 
veni, care se îndreptau spre dealuri. Iuzbaşa 42 sau locotenentul lor, a venit 
călare în întîmpinarea mea, şi urîndu-mi prieteneşte bun venit, mi-a mai dat 
încă doi călăraşi, care să mă însoţească pînă la cealălalt post de pază, spre 
a fi acolo înlocuiţi cu alţii. Spre seară a venit în întîmpinarea mea în 
pădure comandantul suprem al oastei voevodului, domnul Ştefan 43 , „mare 
serdar 44 , cu 30 de călăreţi. M-a primit cu multă prietenie şi m-a poftit 
la el pentru <a petrece> noaptea acolo. Pe drum se plîngea amarnic că 
tătarii i-au făcut pagube foarte mari, i-au ars trei curţi frumoase împreună 
cu 12 sate; trebuia să se descurce de acum foarte anevoie şi în chip sără¬ 
căcios şi nici nu le putea clădi din nou, deoarece oamenii nu erau siguri 
că se vor putea bucura de ele. După ce am coborît din pădure la cîmp 
deschis, nu departe de mica sa curte, a pus să se ridice un cort frumos tur¬ 
cesc, şi m-a poftit stăruitor <să rămîn acolo>, iar el s-a dus la curtea lui. 
Curînd după aceea mi-a trimis prin căpitanul său de ostaşi călări 1 berbec, 
Vz miel gras, un castron plin cu pîine albă frumoasă, o sticlă mare cu mied 
foarte bun, o sticlă mare cu vin bun de Cotnari. Peste un ceas a venit el 
însuşi la mine, însoţit de unul din polcovnicii săi, şi m-a ospătat cu multă 
cinste şi prietenie. Mi-a spus apoi că domnul Ţării Româneşti 45 s-ar afla 
la Floci 46 cu 15 mii de oameni şi că i-ar fi făgăduit pe cinste domnului 
Moldovei 47 stăpînului său că <ei stau> împotriva tătarilor şi nu vor în¬ 
cerca nici cel mai mic lucru împotriva lui 48 . Şi a mai spus că nu se poate 
avea nici cea mai mică încredere în tătari, chiar dacă jură, căci nu se ţin 
de cuvînt. De aceea domnul Moldovei i-a declarat hotărît că-şi pune capul 


42 îs bas. 

43 Nu poate fi Gheorghe Ştefan, mare spătar în 1647—1650. 

44 Serdar wielky . Oare Ştefan Serdarul pe care îl taie Vasile Lupu în 1653 ca înţe¬ 
les cu Gheorghe Ştefan răsculat împotriva sa? în Dicţionarul marilor dregători apare doar 
în 1653, dar aceasta nu exclude o dată anterioară. Vezi şi Miron Cost in op. cit., 
cap. 17: „La mai mare grijă au stătut Vasile Vodă de serdariu, fiind atîtea oşti pre aceia 
vreme şi marginea toată pe seama lui“, amănunt ce se potriveşte cu locul unde îl întîlneşte 
Mayer. 

45 Der Muldansche Hospodar. Muldansche = Munteanul. 

46 Falzin, oraşul de Floci. 

47 Dem Wallachschen Hospodaren, după obiceiul polon de a numi Moldova „Valahia". 

48 . und dem Wallachschen Hospodaren, seinem Herrn, wieder die Tartern nicht 

das geringste wieder in (ihm) attentieren werden; întregirea noastră <ei stau> este singura 
interpretare îngăduind prezenţa în frază a celor doi wieder alături de pluralul werden, care 
s-ar referi la cei 15 000 de oameni ai domnului vecin aflaţi aproape de hotarul dintre cele 
două ţări. Se pare că şi fraza următoare aparţine tot lui Matei, care explică astfel prezenţa 
trupelor sale ca o măsură de prevedere. 

că <acela> (?) a mirosit 49 încă dinainte pagubele sale şi ale supuşilor săi 
din partea tătarilor, pe care el le preţuieşte la mai multe sute de mii de 
taleri imperiali, şi chiar mai mult, şi nu se îndoieşte că Dumnezeu îi va 
ajuta, numai domnii poloni să se ţină de cuvînt şi ei să facă un început 

371 bun. Mai spunea 50 că Hmelniţki ar fi trimis la domnul Ţării Româneşti // 
şi l-ar fi chemat în ajutor, dar că n-ar fi primit decît un răspuns foarte 
neclar 51 . De acolo ar fi mers îndată la palatinul ungar 52 unde mai zăboveşte 
încă, şi este aşteptat în fiecare zi. Dugă aceasta şi-a luat rămas bun şi 

auzind că voiam să plec dis de dimineaţa, mi-a urat drum bun şi mi-a pus 
la îndemînă doi călăraşi. 

în 21 ale lunii, s-a îmbolnăvit cel mai bun dintre caii mei de ham, 
iar pelicanul meu, pe care în timpul nopţii îl culcase servitorul meu pe 
apă, crezînd că se va înviora în apă, s-a prăpădit căci i-au pătruns în trup 
prin rana lui o mulţime de lipitori (?) 53 . 

M-am dus spre Lăpuşna. Acest orăşel a fost ars cu totul de tătari. 
Am petrecut noaptea pe cîmp, la Prut şi am fost aşa de rău înţepat de 

ţînţari, încît mîinile şi faţa mea arătau de parcă aş fi suferit de vărsat; 

tot aşa au păţit şi oamenii mei. 

în ziua de 22, la orele 12 am trecut Prutul şi am sosit la Ţuţora, aici 
am mîncat. De aici pristavul meu Osman aga, a plecat mai înainte la Iaşi, 
cu scrisoarea hanului către domnul ţării. Seara la orele 8, am sosit la Iaşi. 
Domnul nu era acasă, dar a venit peste o oră. Mareşalul său, marele pos¬ 
telnic Andronachi 54 , prin vechilul 55 său, încă înainte de sosirea mea se în¬ 
grijise să fiu îndestulat cu tot felul de merinde aduse la locul meu de găz¬ 
duire. Aici stăruie ştirea că polonii ar fi alungat pe cazaci şi pe tătari 
de la Cameniţa, încît cazacii au trebuit să lase baltă toată prada pe care 
o făcuseră, în împrejurimile Cameniţei, la Zwaniec şi la Paniowcze şi s-o 
rupă la fugă. 


49 Darumb der Wăllachsche Ho spod ar ihme gdntzlichen vorgesetzet sein Haubt zu le gen 
er hette dan zuvor an den Tartern seinen tind die seinigen Unterthanen Schaden (welche er 

uff vieltnahl Hundert tausendt Rthr (= Reichsthaler) auch dariiber schătzet) gerochen . 

Intr-o notă la textul publicat în „Balcania“, p. 370, n. 2, editorul interpretează cuvintele sein 
Haubt zu le gen în sensul: să-fi plece capul, legîndu-le de presiunea exercitată asupra dom¬ 
nului pentru alianţa matrimonială cu Hmelniţki. 

60 Adică Gheorghe Serdarul, interlocutorul autorului. 

61 Sehr stumpfe Antwort. 

62 Gheorghe Râkoczy al II-lea. 

53 Viei bluttmalen (vezi cuvîntul Blutegel care înseamnă lipitoare). 

54 Andronaky Wielky Postelnik. După Dicţionarul marilor dregători, p. 339, Andronic 
ar fi fost mare postelnic din 1650, 18 martie pînă în 1651, 28 martie. S-ar părea deci că 
trebuie mutată această dată din urmă. 

55 Schafjer. 

în 23 ale lunii la Iaşi caii mei s-au odihnit şi au fost hrăniţi bine. As- P- 372 
tăzi a venit la mine domnul Kotnarsky 56 , secretarul Domnului şi mi-a urat 
bun venit, în numele domnului său. El mi-a împărtăşit aceeaşi ştire din 
Polonia, şi mi-a amintit de un nobil mîrzac numit Charasz, care ar fi căzut 
în lupte. înainte de prînz a sosit marele sol tătar, numit Mustafa Celebi 57 , 
care se întorcea de la // Varşovia, din Polonia şi mergea în Crimeea. în P* 373 
aceeaşi zi m-a vizitat „wachtmeisterul" domnului, un neamţ, care a venit 
aici cu vreo 3—4 ani în urmă, de la Constantinopol. Acesta mi-a poves¬ 
tit.. . etc. 58 ... 

în ziua de 24, dimineaţa la ora 10, voievodul a trimis la mine pe ma¬ 
rele comis, sau hofmaister, mareşal al Curţii Nacul 59 şi pe secretarul Kot¬ 
narsky să mă ducă pînă la el într-o caretă <domnească>. M-a primit în 
chipul cel mai prietenos şi m-a întrebat cum mi-a plăcut // politica tătă- p- 374 
rească, şi în legătură cu aceasta a încuviinţat ca să fiu escortat pînă la 
graniţa polonă de oamenii săi, şi aceasta nu ca urmare a scrisorii hanului, 
ci în cinstea preamăritei regine a Suediei, milostiva mea stăpînă. M-a sfă¬ 
tuit să nu mă îndrept pe la Cameniţa, ci pe la Sniatyn prin Pocuţia, 
căci pe acolo este drumul cel mai sigur. M-a rugat apoi să urez din partea 
sa maiestăţii sale regina viaţă lungă şi mult noroc în cîrmuire, <iar> mie 
mi-a urat călătorie bună. Apoi a poruncit secretarului său Kotnarsky să 
întocmească totul ca să pot trece pretutindeni cu bine. Şi în curînd a trimis 
înainte la Cotnari pe un boier mare de la curte, numit Gavrilaş „Skules" 00 
şi mie mi-a trimis pe un călăraş ca să călărească înaintea mea şi să-mi arate 
drumul. Astăzi, către seară, am trimis pe tălmaciul meu la marele sol tătar, 
Mustafa Bei, ca să-l întrebe care este, după părerea lui, drumul cel mai 


56 Gheorghe Kotnarsky (sau Kutnarsky, în formă latinizată Kotnarius) secretarul lui 
Vasile Lupu, tălmaci pentru limbile latină şi polonă. 

67 Mustafa Cilibt Bej sau numai Mustafa Bej. în iarna anului 1650 fusese trimis de 
Islam Ghirai al III-lea cu scrisori la regina Suediei; la întoarcerea sa în Crimeea a fost înso¬ 
ţit de Mayer. Mustafa-bei a fost trimis apoi în Polonia cu misiunea de a trata pacea. Acum 
se întorcea din Varşovia, fără să fi ajuns la vreun rezultat. Vezi şi Hurmuzak /, IV, pp. 
575—576, doc. DCLXXVII din 21 mai 1650. 

58 Este vorba de zvonul că ar fi reapărut, în chip miraculos, pe pereţii Sfintei Sofii, 
de sub spoiala turcilor, vechile reprezentări religioase ale bizantinilor. 

5S ’Nakul. Fost pîrcălab de Suceava. Mare comis 18 febr. 1651—14 apr. 1652. Trimis 
în 1653 ca sol la cazaci. Nu trebuie confundat cu fiul său, Constantin, care l-a însoţit pe 
Gheorghe Ştefan în pribegie. 

60 Gavrilaş Skules. Skules înseamnă vornic. Este oare un vtori vornic, întrucît marii 
vornici erau Gheorghea Ghica şi Toma Cantacuzino, sau poate un fost mare vornic rămas 
cu porecla fostei dregătorii? Acest Skules este unul şi acelaşi cu dvornicul menţionat la urmă 
n. 77. Miron Costin aminteşte de un Sculi trimis în urma lui Gh. Ştefan în 1653. S-ar 
putea ca acest Skules-dvornic să fi avut şi altă misiune secretă pe lîngă acea aparentă, de 
a-1 însoţi pe solul suedez de la Cotnari la Cernăuţi, poate cumva în legătură cu acea sumă 
de 6 000 de ducaţi trimisă tot acum de domn lui Hmelniţki, dacă ar fi să dăm crezare rapor¬ 
tului căpitanului polon care a capturat pe slujitorul moldovean şi şi-a însuşit banii. 

sigur spre Polonia, şi ce mă sfătuieşte: s-o iau prin Hotin la Cameniţa, 
sau pe la Sniatyn prin Pocuţia? El mi-a dat îndată cel mai bun sfat: căci 
atît cazacii cît şi polonii au armată multă, şi cazacii pot ajunge pînă departe 
la Cameniţa, şi cît priveşte întrebarea care cale o socoate mai sigură, cea 
prin Hotin sau prin Sniatyn şi Pocuţia spre Polonia, a mai adaugat că 
polonii ar fi primit în ajutor cîteva mii de soldaţi suedezi, şi aceştia ar fi 
bătut de curînd pe cazaci şi pe tătari la Cameniţa. 

A mai venit la mine cel mai bătrîn slujitor al prinţului Wisniowiecki 01 , 
<numit> Zlotnicky, care mi-a adus vestea că regele Poloniei 62 ar fi în¬ 
cheiat, prin comisarii săi, la Liibeck, un tratat cu maiestatea sa regina Sue¬ 
diei, prin care renunţa definitiv la pretenţiile sale asupra Livoniei şi voia 
de acum să trăiască în pace şi prietenie veşnică, şi mai cerea ajutorul maies¬ 
tăţii sale reginei Suediei împotriva tătarilor, duşmanii de veacuri ai întregii 
creştinătăţi care de fapt au şi călcat pacea şi continuă războiul. 

în 25 ale lunii: am plecat de vreme din Iaşi, am mîncat pe cîmp în 
p. 375 apropierea unui // sat pustiit. Aici au trecut pe lîngă mine 150 de care 
cazăceşti încărcate cu sare; <mergeau> de la ocnele de sare din Moldova 03 
la Umova 64 , în Ucraina. Seara am sosit la Cotnari şi am fost foarte bine 
primit şi tratat de pristavul meu, Gavrilaş „Skules" Dvornicul; dar el n-a 
putut să rămînă în seara aceasta cu mine deoarece începea postul ortodox 
al Sf. Petru, şi făgăduise să serbeze lăsata secului împreună cu cîţiva boieri 
şi prieteni care locuiau acolo. Orăşelul Cotnari a rămas nevătămat de cazaci 
şi tătari, pentru că nu s-a apărat (dar nici nu era în stare de apărare), 
ci s-a răscumpărat cu o sumă de bani şi cîteva butoaie de vin. Sînt numai 
case de lemn, dar parte din ele sînt, în felul lor, încăpătoare şi destul de 
frumos făcute; este aşezat printre vii care se întind de jur împrejur pe o 
distanţă de o jumătate de milă. Viţa se arăta atunci foarte frumoasă, de 
înălţimea unui om şi chiar mai înaltă. îndeletnicirea şi traiul cotnărenilor 
se întemeiază numai pe vin. 

26 ale lunii. Am luat masa în satul „Kurenia" 65 . în ziua aceasta 
am avut un drum greu, pentru că plouase tare toată noaptea, pămîntul era 
moale şi greu, se lipea cu grămada de roţi şi intra sub potcoave, aşa încît 
caii mergeau foarte anevoie, şi de aceea am ajuns destul de tîrziu la Boto¬ 
şani, un orăşel devastat şi am petrecut aici noaptea. 


61 Des F urs ten Wtsnowtecken alte ster Dietier. Probabil Yarema (Ieremia) Wisniowiecki, 
nepotul lui Ieremia Movilă, care a dus o lupta înverşunată împotriva cazacilor lui Hmelniţki. 

62 Ioan al II-lea Cazimir (1648—1668). 

63 Wallachschen Saltzbergen . Vezi şi relaţia lui R. Bargrave în acest volum. 

M Umanoiva, oraş în R.S.S.U. 

65 Kurenia, neidentificat. Poate o citire greşită pentru Hîrlău, prin care trebuia să 
treacă drumul autorului. 

în 27, am prînzit în orăşelul Dorohoi. îmi vin aici în minte // cuvin- P* 376 
tele pe care ni Ie-a spus domnul în legătură cu hanul. Anume că el, voie¬ 
vodul, i-a scris hanului: „împăratul turcesc îmi cere tributul obişnuit, iar tu, 
nu numai că mi-ai pîrjolit ţara şi mi-ai cărat din ţară 200 000 de vite 
mari şi mici şi cai, dar ai luat <în robie> cîteva mii 66 de supuşi de ai mei, 
te rog deci, pentru a-ţi dovedi nevinovăţia, precum susţineai într-o scri¬ 
soare, să-mi trimiţi înapoi în cel mai scurt timp pe sărmanii mei supuşi, 
ca să-mi pot reface din nou ţara distrusă pînă la pămînt şi să pot trimite 
obişnuitul tribut 67 împăratului turcesc". Şi astfel, cu opt zile înainte de sosi¬ 
rea mea în Crimeia, a pus hanul în libertate 300 de oameni dar aceştia 
sînt cu toţii pociţi, şchiopi, orbi sau sînt băieţi şi fete mici de tot, oameni 
inapţi ce nu sînt în stare să muncească. Pe oamenii cei mai buni, în floa¬ 
rea vîrstei, voinici şi sănătoşi i-a păstrat; pe aceşti oameni ologi şi bolnavi, 
care se întorseseră numai cu patru zile înainte de sosirea mea, i-am regăsit 
în acest orăşel. Se afla aici un moldovean bătrîn, luptător ager, care slujise 
în compania starostelui de // Cameniţa, cu un efectiv de 117 călăreţi şi P* 377 
care luase parte la ocuparea cetăţii Paniowcza. Acesta mi-a povestit cum 
s-au petrecut acolo lucrurile, anume: cum au venit cazacii şi lăsîncj în urmă 
Paniowcza au mers la cetatea Zwaniec, pe care au prădat-o şi i-au dat 
foc; după aceea s-au îndreptat spre Paniowcza şi au urmat acelaşi joc 
cu satele aflate mult mai departe. Atunci starostele de Cameniţa şi-a trimis 
compania la atac 68 , dar el însuşi cu cîţiva tovarăşi 69 şi cu orăşenii a rămas 
în cetate. Soldaţii (?) trimişi la atac 70 s-au năpustit într-adevăr asupra caza¬ 
cilor, dar apoi după ce mulţi din ei au fost doborîţi şi starostele a văzut 
acest lucru, a predat comanda cetăţii camaradului său, iar el însoţit de un 
servitor a fugit la Cameniţa; ceilalţi ostaşi care au luptat cu duşmanul au 
fost seceraţi în cea mai mare parte, stegarul a luat cu el steagurile şi a fu¬ 
git în goană mare <tocmai> la Cameniţa; a fost urmărit de un mare 
număr de cazaci, dar n-a putut fi prins, şi el 71 socotea că dacă ar fi pus 
cazacii mîna pe steaguri ar fi mers cu ele numaidecît asupra Cameniţei, şi 
ar fi ocupat oraşul. După aceea cazacii au atacat orăşelul Paniowcza, l-au 
prădat şi i-au dat foc. Aici 72 a trebuit să petrecem noi noaptea. 

La 28, <ale lunii> am stat la masă lîngă pîrîul Molniţa într-o luncă. 

La ora 3 am sosit la Cernăuţi, mic orăşel, aici am fost de asemenea bine 
primit şi ospătat de staroste. 


66 Etzliche 1 000. 

67 Den gewonlichen Dan . 

68 Seine Companie ausscommendiret. 

69 Toivarsziszen, nume dat nobililor poloni care luptau ca voluntari. 

70 Sotkanes (?) auskommendiertes Voik . 

71 Moldoveanul ce povestea lupta. 

72 Adică la Dorohoi, unde ajunsese autorul la 27 mai. 

La 29. Starostele de Cernăuţi împreună cu domnul vornic 73 cu două 
steaguri de călăraşi, care numărau laolaltă trei sute de oameni, m-au petrecut 
pînă la graniţa polonă. Pe la jumătatea drumului vornicul şi-a luat rămas 
bun de la mine şi mi-a recomandat pe domnul staroste, care trebuia să mă 
însoţească cu cele două steaguri ale sale. De acolo am trimis pe cineva cu 
paşaportul meu la domnul vice-staroste <de Sniatyn>. Apoi am mai stat 
de vorbă vreun sfert de oră (?) 74 cu starostele de Cernăuţi, care şi-a luat 
rămas bun şi a plecat cu călăreţii lui pe drumul care duce pe sub orăşel, la 
graniţa lor către Ungaria şi Transilvania. Cînd am ajuns la orăşel, mi-a ieşit 
în cale vice-starostele de Sniatyn, Siebrydowsky cu 20 de călăreţi; mi-a 
urat bun venit; m-a dus în oraş la o gazdă bună şi seara m-a ospătat la 
el în cetate. 

La 30 a lunii. în această zi, domnul staroste a primit ştirea că un că¬ 
pitan 75 polon N. N. a prins scrisorile hanului şi ale lui Hmelniţki, pe care 
şi le scriau unul altuia, precum şi pe un slujitor al voievodului <moldo- 
vean> cu scrisori, la care se aflau 6 000 de ducaţi, pe care trebuia sări 
37 $ primească Hmelniţki; scrisorile le-a // trimis regelui, dar pe curieri i-a adus 
la Cameniţa şi a păstrat banii. 


73 Dwomîc. 

74 Ein 1/2 vîertelluhr . 

75 Rîttmeîster . 


www.dacoromanica.ro 



NICOLAUS SCHMIDT 

(? — după 1684) 




Nicolaus Schmidt era originar din oraşul Dresda, în 
Germania. Ucenic şi apoi calfă de cojocar, s-a înrolat foarte tînăr în armata imperială ca 
soldat în infanterie. Regimentul său a fost trimis în Ungaria, în cetatea Komărom, pe care 
tocmai o asediau turcii (1646). 

După două luni, cu prilejul unui atac, el cade, împreună cu alţii, rob la turci. Puşi 
în fiare, robii sînt trimişi, pe Dunăre, pînă la Rusciuc, apoi pe uscat, cîte patru pe o 

cămilă, la Constantinopol. 

Aici începe pentru Nicolaus Schmidt o viaţă plină de mizerie, muncind din greu şi 
răbdînd de foame. 

Vara e ferecat pe galeră, unde, gol pînă la brîu, trebuie să întindă din greu la lopată; 

peste iarnă e ţinut în Constantinopol, unde legat în lanţuri, e pus la diferite munci. 

Aşa ajunge el să cunoască marile porturi din Mediterana şi capitala Imperiului tur¬ 

cesc, pe care le-a descris mai tîrziu. 

In 1651, după cinci ani petrecuţi în robie, a izbutit să fugă, împreună cu vreo două¬ 
zeci de robi, originari din Ungaria. Cu întreg grupul — cînd ascunzîndu-se prin păduri, cînd 
atacînd pe turcii întîlniţi în cale — străbate Tracia şi Bulgaria, trece apoi în Ţara Româ¬ 
nească, şi, mai departe, prin Transilvania, Ungaria (unde tovarăşii săi de drum se răspîndesc 
pe la casele lor) şi Austria, se întoarce acasă la Dresda. 

Peste 32 de ani îşi scrie memoriile — privind anii de robie — care apar cu următorul 
titlu: Kurze und wahre Beschreibung der Eunf-jahringen harten Gefdngnis / welche Nicolaus 
Schmidt / Biirger und Kirschner in Dresden unter den Turken / beydes zu Constantinopei / 
und dann atif denen Ret sen / so er nach Egypten und andere Orte ais ein Sclav I in Was ser 
und Land thun mussen / erbârmlicher Weise in Eisen und Banden aufgestanden /. Worbey 
Viei neues denckwurdige / und andern dergleichen Reise-Buchern nicht befindliche Geschichte / 
auss selb stei gen er Erfahrung erinnert / und angefuhrt werden. 

Mit angehăngten Verzeichniss etlicher T/irkischen W'orter statt einer Vocabuli zu ge- 
brauchen. 

Auf vielţăltiges Begehren zum Dank befordert. 

Leipzig. Bey Johann Christian Wolhfahrt / 1684. 

In însemnările lui se ocupă mai pe larg de obiceiurile turceşti din oraşul Constanti- 
nopol, unde a petrecut cea mai mare parte din timpul de robie; dă foarte puţine infor¬ 
maţii despre alte localităţi — ca cele din Mediterana —, pe care le-a cunoscut puţin şi 
mai puţine încă despre acelea prin care a trecut în drum spre casă, ca de pildă din ţara 
noastră — şi despre care, cînd îşi scria memoriile, păstrează amintiri foarte neprecise. 

De N. Schmidt se ocupă Sădi Ionescu în Bibliografia calatorilor străini, p. 160. 

CĂLĂTORIA 

PRIN ŢARA ROMÂNEASCA 
ŞI TRANSILVANIA 1 

1651 


După ce am străbătut toată Turcia, ne-am 
îndreptat spre Bulgaria, şi la locul unde Dunărea se varsă în mare am tre¬ 
cut vama evreiască 2 ; aici a trebuit să dea fiecare <cîte> un ducat . .. După 
aceea // am mers în Ţara Românească 3 şi am ajuns în oraşul Tîrgovişte 4 ; 
am rămas acolo, liniştiţi o jumătate de lună, şi ne-am odihnit, aşteptînd 
prilej mai bun <pentru plecare>. 

în acest oraş îşi are voievodul Curtea, şi trebuie să dea tribut turcilor; 
de aici ne-am dus prin Bacifalău 5 , în Transilvania, şi cînd am ajuns acolo 

1 Traducerea s-a făcut după originalul german: N/colaus Schmidt Kurze und wahre 
Beschreibung der Funf-jdhrigen harten Gefângnis ... Leipzig, 1684, p. 96 şi urm. 

2 Punctele vamale turceşti de la Dunăre erau arendate în mare parte de evrei. Vezi şi 
relaţia lui BakSid în acest volum. 

3 Schwarze Waiîachey adică Valachia Neagră. 

4 Ternop/zza . 

5 Tartter Ham. Băcsfalu, sat lîngă Săcele, înglobat azi în oraşul Braşov. 

într-un sat, primarul de acolo ne-a luat drept spioni <musulmani> şi ca 
să se convingă, ne-a dat să mîncăm carne de porc şi a aflat astfel că eram 
creştini şi nu turci. De acolo am fost duşi la Braşov 6 , şi aici Sfatul acestui 
oraş ne-a îngăduit să cerem de pomană în faţa bisericii, şi pe lîngă aceasta, 
ne-a hrănit o jumătate de luna, şi astfel am mai căpătat puţină putere. 
După aceasta numitul Sfat a dispus să fim duşi la Sibiu 7 , însoţiţi de 50 de 
muşchetari; acolo am rămas de asemenea o lună. De la Sfatul acestui oraş 
p. 93 am primit ajutor creştinesc şi sprijin, apoi am fost trimişi // cu convoiul 
la Cluj 8 . De acolo ne-am dus la Gherla 9 şi mai departe la Satu Mare 10 şi 
am petrecut şi acolo aproape o jumătate de lună. Unul dintre prizonieri 
îngropase cu 15 ani în urmă, de teama tătarilor, 100 de florini, <puşi> 
într-o oală sub un păr, lîngă oraş; acum, ajungînd aici, a căutat în acel 
loc cu sabia; a găsit banii neatinşi, şi a cheltuit din ei în oraş, la ospătărie, 
pînă i-a terminat. 

De la Satu Mare am mers la Caşovia .. . u 


6 Cronstadt . 

7 Hermannstadt . 

8 Clausenburg. 

9 Neustadt . 

10 Zac km ar. 

11 Casschau. 

MARIAN KURSKI 

(? — după 1662) 


* 

Marian Kurski face parte din seria episcopilor catolici 
poloni de Bacău, absenteişti din principiu, de felul lui Zamoyski şi — înaintea acestuia — 
a lui Adam Goski, despre care pomenesc cu adîncă reprobare Deodat BakSid şi Marco Ban- 
dini (în Codex). El aparţinea ordinului franciscan observant. După numirea sa în 1651, la 
recomandarea regelui Poloniei, care ţinea morţiş la acest „drept“ al său, el a apărut meteo¬ 
ric în Moldova în anul următor, de Paşte, şi după două săptămîni (după alţii: 10 zile) 
de şedere la Episcopia de Bacău, în care timp a consumat cu servitorimea sa pusă pe bere 
şi pe mîncare, toate proviziile aflate acolo, s-a retras pe furiş în Polonia, luînd cu sine 
ce mai era, precum şi unele lucruri rămase la „mănăstire" după moartea lui Bandini. Această 
acţiune a fost denunţată în termeni vehemenţi într-un memoriu întocmit de „catolicii din 
Moldova , stind in Bacâu împreuna cu catolicii din părţile vecine ", fără nici o iscălitură indi¬ 
viduală, dar trădînd stilul şi pana iscusită al lui Pardevid, care îşi urma cu hotărîre cam¬ 
pania contra episcopilor absenteişti poloni (şi contra iezuiţilor) („Dipl. Ital. M , II, pp. 407—408 
cu data greşită 1650), folosind şi acest exemplu scandalos pentru ilustrarea temeiului aces¬ 
tor plîngeri. 

Intr-un alt memoriu ( ibidem f pp. 431—432) datat greşit ca fiind din 1652, dar posterior 
acestui an, se repeta aceeaşi acuzare cu unele adaosuri. Domnul s-a mîniat rău şi a jurat că 
niciodată nu va mai primi în ţara sa un episcop polon ... şi a trimis ca să fie ucis acel 
dregător de la graniţă care l-a lăsat să iasă din ţară, şi dacă nu ar fi intervenit marii boieri 
cu multe rugăminţi, şi-ar fi şi executat această sentinţă. Iar secretarul domnului care din 

îndemnul acestuia îl făcuse atent pe episcop să vină în Moldova, a fost executat (!). Avem 
aici o ingenioasă deformare a uciderii lui Kotnarski de către Timuş Hmelniţki în 1653- Ace¬ 
laşi Kotnarski fusese acuzat în diferite plîngeri ale catolicilor din Moldova redactate de Par- 
cevid că ar fi falsificat pecetea domnului, trimiţînd la Propagandă scrisori ca din partea 

acestuia, cărora însă nu trebuia să li se dea nici o crezare. . . etc. întrucît aceste reclamaţii 
vădesc şi o parte de invenţie, nu putem şti dacă toate acuzaţiile acestea sînt reale. Dar acu¬ 
mularea lor nu putea rămîne fără efect. Congregaţia l-a somat pe Kurski să se reîntoarcă 

la reşedinţa sa. Episcopul a răspuns, în sfîrşit, la 28 aug. 1654 şi apoi iarăşi la 25 octom¬ 

brie 1654 ( ibidem, pp. 446—447) prin două scrisori către Propagandă. In prima dintre 
ele el declara că a fost numit episcop prin favoarea regelui Poloniei, fără vreo stăruinţă a 

sa. El a primit totuşi din supunere faţă de biserică. Şi avea chiar de gînd să vină să se 

stabilească în dioceza sa aflată în mijlocul schismaticilor, într-o ţară nespus de turbulentă, 
primejduindu-şi chiar viaţa pentru folosul sufletelor lui Hristos, de nu ar fi fost gonit de 

furtuna războiului ce se apropia şi de incursiunea tătarilor şi a cazacilor, cît şi de frămîn- 
tările care mai continuă şi azi în această ţară. In felul acesta el îşi justifica plecarea zorită 

din Moldova. Cît priveşte împlinirea obligaţiei de a-şi fi vizitat dioceza măcar la venire, el 
foloseşte o formulă ambiguă: „Am vizitat după posibilităţile mele personale atîtea parohii 
ci te am putut unde am găsit mulţi catolici". Revenind apoi la piedicile enunţate la început, 
adaugă: „Şi aş vrea cît de curînd să mă întorc acolo, dar toate drumurile sînt pline de 
tîlhari". In sfîrşit, propune unele condiţii pentru această reîntoarcere. Nu are bani pentru 
aceste cheltuieli. Bunurile pentru întreţinerea episcopului, dacă au fost vreunele (?!) au fost 
răpite de principii schismatici, şi acum în urmă au fost hostili mânu funditus sublata şi însăşi 
locuinţa sa destul de nesatisfăcătoare a fost arsă. Numărul catolicilor a scăzut din cauza 
neajunsurilor războiului şi a schimbării domnilor şi, ceea ce este mai grav, lipsesc preoţi 
cunoscători ai limbii valahe. De aceea cere să fie ajutat! A doua scrisoare, din 25 oct. 1654 
a trebuit să fie provocată de o somaţie mai categorică de a răspunde prin da sau ba, dacă 
înţelege să se ducă în dioceza sa. De astă dată şi răspunsul este clar: Proclivem et modo . . . 
ad residendum ibidem declaro animum (Declar şi acum inclinaţia sufletului meu de a mă 
duce să şed permanent acolo), precedat şi urmat de motivarea lipsei sale de pînă atunci din 
dioceză şi de arătarea dorinţei arzătoare de a porni într-acolo de cum se vor fi potolit fră¬ 
mântările. Aşadar, după acceptarea categorică, sînt strecurate rezerve privind împrejurările ce 
ar îngădui traducerea ei în fapt. Intr-un P. S. — lăsînd cu totul deoparte punctul privitor 
la ajutorare din scrisoare precedentă — cere doar unele prerogative legate de atribuţiile sale 
episcopale. Dar nici după aceea nu s-a dus în dioceza sa. Mai apoi, în 1656, cum se îm¬ 
plineau 5 ani de la numirea sa, şi cum episcopii erau obligaţi ca în termen de cinci ani 
de la înălţarea lor să se ducă la Roma să se închine ad limina apostolorum, el îi scrie 
papei la i martie, invocînd sărăcia sa care îl împiedică de la această călătorie, neîngăduind 

nici trimiterea cuiva care să-I reprezinte. El se află la Varmia, foarte departe de dioceza sa 
din Moldova. Drumurile lungi şi pline de tîlhari împiedică venirea la el a vreunui preot 
sau diocezan al său. De aceea se roagă să fie dispensat de obligaţia <de a merge la Roma> 
şi totodată să fie desemnat un suplinitor al său în chip de episcop sufragan şi administrator 
perpetuu care să se bucure de veniturile diocezei sale, multe sau puţine, primind şi o sub¬ 

venţie de la Propagandă pentru întreţinerea sa şi care să şadă permanent acolo (repetîndu-se 
adică formula folosită în 1644, la trimiterea lui Bandini). Urmează motivarea acestei abţi¬ 
neri. „Mai întîi pentru că aerul de acolo nu-mi prieşte; în rîndul al doilea, fiindcă suferind 
de morbo paralitlco nu pot face drumuri lungi decît cu primejdia vieţii; în rîndul al treilea, 
fiindcă nu cunosc limba românească; în rîndul al patrulea, pentru că în Moldova se află mai 
în siguranţă episcopii trimişi din alte ţări decît din Polonia. Căci pentru vreun motiv sau 
prilej fără importanţă, locuitorii se ridică împotriva polonilor, atribuind tot ce se face acolo 
polonilor lor. în sfîrşit, (aşa cum am păţit eu însumi) tîlharii, de care este plină acea ţară, 

atacă întotdeauna pe episcopul polon, încredinţaţi zadarnic că acela duce cu sine multe 
bogăţii”. 

Cum nu există nici un indiciu, oricît de mic, că el ar fi fost jefuit cîndva în Moldova, 
rezultă că această invenţie trebuia, dimpotrivă, să arunce oarecare confuzie asupra acuzaţiei de 
jefuire săvîrşită de el şi de oamenii săi în dioceza pe care o părăsiseră în 1652, fără gînd 

de întoarcere. Dar încă înainte de aceasta, în ianuarie 1656, domnul Gheorghe Ştefan scria 

la Roma, cerînd papei Alexandru al Vll-lea înlocuirea episcopului pur nominal cu un altul, 

care să şadă în ţară şi stăruia pentru numirea lui „Gabriel Mihail Tomasii” (= Gabriel 
Mancic alias Thomassii) franciscan observant bulgar din Chiprovaţ, cu o activitate de cîţiva 

ani în Ţara Românească. Dar el va fi numit abia în 1660 vicar apostolic în Moldova. Pînă 
atunci va continua situaţia dinainte. Episcopul Kurski mai apare încă o dată în Moldova, 
în 1658, după îndepărtarea domnului Gheorghe Ştefan, înlocuit cu Grigore Ghica, rămînînd 
de astă dată vreo cinci săptămîni (25 sept. — 31 oct). La plecare, el lasă ca vicar al său 
pe observantul bulgar Blasius (Vlas) Koicevic din Chiprovaţ, care mai îndeplinea această 
sarcină şi mai înainte. Abia la 5 febr. 1659 trimite o dare de seamă a vizitaţiei episcopale 

făcute de el în dioceza sa. Această vizitaţie se reduce la două localităţi: Bacău (locul său 

de reşedinţă) şi Cotnari (unde şedea iezuitul Lab^ta, fostul său vicar din 1652). Situaţia 
bisericilor din Moldova pe care o dă acum este întocmită după plecarea sa, pe baza unor 
informaţii extrem de succinte. Motivarea plecării sale de acum e făcută oarecum după mo¬ 
delul celor precedente, aici mai fiind vorba de ciumă şi de răscoala ţăranilor, fără vreo nouă 
pomenire a tîlharilor. In 1660 reuşeşte să obţină scaunul de Poznan. In locul său a fost 
numit un alt episcop de Bacău, tot polon, Ştefan Atanasie Rudzinski. 

Darea de seamă din 1658 a fost publicată de Fr. Pali în „Dipl. Ital.“, IV, pp. 243—244, 
în anexa la lucrarea Le controversie în care este vorba în treacăt şi de el. 

p. 243 


RELAŢIE 1 DESPRE VIZITAŢIA 
EPISCOPALĂ FĂCUTĂ ÎN DIECEZA 
BACĂU ÎN TOAMNA ANULUI 1658 

1659 , februarie 5 


Am venit în anul 1658, în ziua de 25 sep¬ 
tembrie în dieceza mea, unde am rămas pînă în ultima zi din octombrie. 
Am administrat pe unde am putut taina confirmaţiei. Am vizitat numai două 
parohii, adică cea de Cotnari şi cea de Bacău. Nu am putut vizita în nici 
un chip alte parohii, în parte din cauza ciumei care bîntuia atunci cu cea 
mai mare furie, în parte din cauza lipsei catolicilor, deoarece se refugiaseră 
prin păduri fugind de oştile tătarilor şi ale altor ostaşi care fuseseră îndrep¬ 
tate prin Moldova 2 împotriva lui Răkoczy 3 , principele Transilvaniei de că¬ 
tre sultanul turcilor 4 . Descriu bisericile toate şi fiecare în parte. 


1 Traducerea s-a făcut după textul publicat de Francisc Pali în ,,Dipl. Ital.“, IV, pp. 
243—244. 

2 Valachia. 

3 Gheorghe Râk6czy al II-lea, principe al Transilvaniei. 

4 Mehmed al IV-lea (1648—1687). 

1. Biserica din Bacău unde este reşedinţa episcopului este clădită din 
cărămizi arse. în fruntea ei se află un preot mirean cu numele de Baltha- 
sar 5 . Satele ţinînd de parohia de Bacău în care sînt catolici: 1) Trebis, 2) Fîn- 
tînele, 3) Fărăoani în care se află o capelă sau bisericuţă, afiliată bisericii 
din Bacău, 4) Paşcani, 5) Valea Seacă 6 , 6) „Pisiata" 7 . 

2. A existat o biserică la Iaşi dar a rămas acum numai ruine şi ea a 
fost distrusă de cazaci. Această cetate are puţini locuitori de rit catolic. 

Părinţii iezuiţi au un loc sau o casă dăruită de domnul Moldovei pentru a 
putea fi administrate acolo tainele religioase. 

3. Biserica din Cotnari, în fruntea căreia se află ca paroh părintele 
Jacob Labşta 8 al Societăţii lui Isus. Are două capele. 

4. Biserica din oraşul Baia, care are două capele, nu are paroh. 

5. Biserica din oraşul Suceava, distrusă de cazaci se repară acum. în 
fruntea acestei biserici se află ca preot un călugăr conventual. Are o capelă. 

6. Biserica din oraşul Neamţ nu are preot. 

7. Biserica din oraşul Huşi are un preot, şi o capelă la Bîrlad, care 
este cîrmuită de acelaşi preot. 

8. Biserica din oraşul Galaţi e fără preot. 

9. Biserica din oraşul Trotuş nu are preot, are trei biserici afiliate: 
anume cea din Măneşti, cea din Stăneşti şi cea din Solonţ. 

10. Biserica din oraşul Roman [e] fără paroh, are două biserici afi- p. 244 
liate: cea din Săbăoani şi cea din Tămăşani 9 . 

Toţi preoţii în fiinţă în Moldova 10 . 

Parohul de Bacău şi doi preoţi ai ordinului observanţilor sfîntului Fran- 
cisc trimişi din Custodia Bulgariei. 

în oraşul Cotnari sînt doi preoţi ai Societăţii lui Isus. 

în oraşul Suceava un preot conventual al sfîntului Francisc. 

în oraşul Huşi un preot mirean. 

împreună sînt cu toţii şapte. 

Am plecat din episcopia mea a Moldovei mai întîiu din cauza ciumei, 
apoi din cauza răscoalelor ţăranilor, în al treilea rînd din cauza primejdiei 


5 Balthasar, Ungurul, paroh de Bacău. 

6 Valasak = Valea Seacă, sat, jud. Bacău. 

7 Pisiata. Neidentificat. 

8 Labenta. Iacob Lab£ta era superiorul misiunii iezuite. 

9 Tomaseni = Tămăşeni, sat, jud. Neamţ. 

10 Valachia. 

năvălirii tătarilor, în sfîrşit, <cum> sufer de cele mai mari infirmităţi, am 
plecat din cauza lipsei de medici, după ce am lăsat ca vicar şi ca slujbaş al 
meu în cele spirituale şi temporale, pe reverendul părinte Blasius din Chi- 
provaţ 11 din ordinul nostru, din regula observanţilor sfîntului Francisc din 
custodia Bulgariei. 


11 Vlas Koicevich, minorit observant bulgar, vicar al episcopului de Bacău, Marian 
Kurski. 

IOAN NEMEŞ DE HIDVEG 


(? — 1686 ) 


* 

Ioan Nemeş, descendent al uneia dintre cele mai 
vechi familii ardelene şi înrudit cu magnaţi cei mai de seamă, joacă un rol însemnat în a 
doua parte a secolului al XVII-lea. S-a remarcat mai ales ca un foarte iscusit diplomat în 
tratativele nesfîrşite dintre Gheorghc Rak<5czy al II-lea şi contracandidaţii la tron, Rhedey, 
apoi Barcsay, în epoca nefastă pentru Ardeal a luptelor pentru tron a{î{ate şi exploatate de 
turci. 

A făcut carieră strălucită sub Mihai Apafi care i-a acordat toată încrederea: a fost nu¬ 
mit căpitan de Trei Scaune apoi a fost pus în fruntea comitatului Tîmava. 

De două ori, în 1667 şi 1671, a fost trimis în solie la Poartă, unde a dat dovadă 
de multă iscusinţă diplomatică. 

In 1678 a ajuns membru în consiliul principelui. A murit în 1686. 

După obiceiul foarte răspîndit la nobilimea ardeleană în secolul al XVII-lea, şi-a ţinut 
un jurnal, cuprinzînd în general însemnări privitoare la interesele de familie şi numai excep- 

ţional la chestiuni de interes public. Început la 16 februarie 1651, jurnalul lui Nemeş merge 
pînă la 4 decembrie 1686 (poate şi mai departe, căci din manuscrisul original lipsesc citeva 
pagini la urma). 

A fost publicat de Ernest Toth în „Tortenelmi Tăr“ („Magazin istoric**), 1902, sub 
titlul: Hidvâgi id. Nemeş Jânos naploja 1651—1686 âvekrol (Jurnalul lui Ioan Nemeş de 
Hidvâg ( = Haghig) din anii 1651 — 1686), p. 240 şi urm. 

JURNAL 1 

1652—1659 


Anul 1652 ... 6 aprilie. A sosit aici la Alba p. 240 
Iulia, la măria sa principele 2 , solul voievodului muntean 3 , Udrişte 4 . 

A adus măriei sale, domnului nostru, un cal turcesc rotat, cu tot har- 
naşamentul şi un cal turcesc murg... domnului Francisc Răkoczy 5 un cal 
turcesc negru cu tot harnaşamentul şi podoabă de pene pentru capul şeii. 

7 aprilie. A fost primit de măria sa solul muntean, care i-a înfăţişat atunci 


1 Traducerea s-a făcut după textul maghiar publicat în „Tortenelmi Tdr“, 1902, p. 240 
şi urm. 

2 Gheorghe Râkâczy al II-lea (1648—1660). 

3 Matei Basarab. 

4 Udrişte Năsturel, cumnatul lui Matei Basarab (1597—1660). 

5 Fiul lui Gh. Râk6czy al II-lea. A fost. ales principe al Transilvaniei în 1652, la 
vîrsta de 8 ani, dar tatăl său, pierzînd tronul ca rebel împotriva Porţii, el n-a apucat să mai 
domnească. A murit în 1676. 

caii amintiţi; pe lîngă aceasta, i-a adus în dar doamnei principese 6 o bucată 
de canavaţ cu aur şi o rochie <de> carmezină 7 . — 8 aprilie. Măria sa 
domnul nostru l-a ospătat pe solul voievodului muntean şi totodată i-a dat 
şi răspunsul. — 9 <aprilie>. Am mers la vînătoare cu Măria sa domnul 
nostru. Am vînat o căprioară şi un iepure. Atunci a plecat şi solul voievo¬ 
dului muntean .. . 

Anul 1659 — octombrie, 11. Sosind Măria sa domnul nostru 8 , am mers 
cu Măria sa la Bran. 14 <iulie>. La porunca Măriei sale domnului nostru, 
m-am dus împreună cu Coloman Mikes 9 şi alţi nobili din Treiscaune, în cea 
mai mare grabă, la voievod 10 , la Rucăr 11 . La 15 <iulie>, ne-am întors şi am 
ieşit în întîmpinarea Măriei sale, domnului nostru, pe dealul pietros de din¬ 
coace de cîrciumi, de acolo întorcîndu-ne cu Măria sa, domnul nostru. Măria 
sa s-a întîlnit cu Mihai Vodă, cu mare solemnitate, dincolo de drumul de 
ţară, în luncă. Măria sa domnul nostru cu voievodul s-au dus în cortul 
voievodului, care era aşezat lîngă Dîmboviţa, dincolo, la capul punţii; acolo 
s-au unit 12 principele cu voievodul şi Transilvania cu Ţara Românească. 
Am prînzit în cortul voievodului. Voievodul a dăruit principelui nostru un 
cal turcesc cu tot harnaşamentul şi o mantie cu guler de catifea roşie, căp¬ 
tuşită cu blană de rîs; nobililor de asemenea le-a dat cîte un caftan, şi cîte 
o bucată de stofă şi două bucăţi de postav. în aceeaşi zi ne-am înapoiat la 
Bran. 


6 Sofia Bâthory, soţia lui Gh. Rakoczy al II-lea. 

7 Termen desemnînd atît o anume culoare roşie, cît şi o calitate de stofă. 
b Gh. Rak6czy al IHea. 

9 Mikes Kelemen, nobil secui din Trei Scaune (vezi date asupra lui la prezentarea de 
mărturii privitoare la răscoala seimenilor). 

10 Mihnea al III-lea (1658—1659), numit mai jos Mihai vodă. 

11 Ruhar . 

13 Pentru înţelegerea dintre Gh. Răk6czy al II-lea şi domnii români, vezi Monumenta 
Comitialia Regni Transilvaniae, voi. XII, pp. 411—4l 5- 

ANONIM GERMAN 


1652 


* 

Intr-o relaţie anonimă germană se descrie nunta dom¬ 
niţei Ruxandra, fiica lui Vasile Lupu domnul Moldovei cu Timuş, fiul lui Bogdan Hmelniţki, 
hatmanul cazacilor. 

Relaţia a fost scrisă în luna august sau septembrie 1652 de un martor ocular, care a 
luat parte la solemnităţile cununiei. înfăţişează mai pe larg decît oricare altă descriere obi¬ 
ceiurile unei nunţi româneşti din veacul al XVII-lea. 

Relaţia, publicată de N. Iorga în Acte //’ fragmente I, p. 208 şi urm. a fost tradusă 
de editor în limba franceză sub titlul: Pages d'bistoire. Une no ce prindere en Moldav ie au 
XVll-e sitele în Documents' franco-roumains, 1931, nr. 1, pp. 53—57. Costăchescu a publicat 
o traducere românească în revista „Ioan Neculce, Buletinul Muzeului Municipal", Iaşi, VI, 
1957, pp. 304—311. 

Există o versiune în limba polonă, care a fost publicată de I. Bogdan în Hurmuzakt, 
Supl. H/3 (1641—1703), pp. 35—37, împreună cu o traducere franceză (pp. 37—40). 

Textul polon din Sttpl. colecţiei Hurmuzaki diferă în unele privinţe de textul german 
publicat în Acte şi fragmente. Din comparaţia celor două texte se pot trage anumite con¬ 
cluzii. Textul german este mai răuvoitor faţă de Timuş şi de rudele sale druştele care numai 
în această versiune sînt numite „croitorese şi cusutorese". Sosirea la Iaşi este pomenită în 

textul polon într-o singură frază, aflată cu alt sens în textul german. Cuvintele lui Timuş 
la ospăţ sînt redate mai concret în textul polon. De asemenea diferă şi lista darurilor, re¬ 
dată mai amănunţit în textul polon. 

Descrierea nunţii domniţei Ruxandra se luminează întrucîtva, dacă i se alătură o notiţă 
latină a lui Albert Stanislau Radziwill, unchiul lui Ianusz Radziwill, ginerele lui Vasile Lupu, 
însoţind probabil textul descrierii amănunţite, ca un fel de regest sau rezumat ( Hurmuzakt 
Sttpl., II/3, fasc. 1 , p. 34). O redăm în traducere: „Fiul lui Hmelniţki primind în sfîrşit 
împlinirea dorinţei sale a luat de soţie pe fiica domnului Moldovei, cumnata nepotului meu. 
Este descrisă grosolănia cazacilor după unele <trăsături>, iar eu voi spune pe scurt că nu 

a vorbit nici un cuvînt cu domnul decît prin interpret. A vorbit totuşi odată în ziua de 
după cununie, mulţumindu-i pentru ospăţ şi îşi tăia unghiile de faţă cu multă lume, şi cînd 
au fost căutate femeile cazacilor la gazdă ca să meargă la ospăţ, au fost găsite la circiumă 

bete. Astfel s-a sfîrşit totul cu cea mai mare barbarie. S-au dat 50 de mii de taleri drept 
zestre şi o caretă cu şase cai şi nişte blănuri. A plecat deci la ai săi acest ginere «politicus 
affinis» spre durerea nemăsurată a domnului care a fost silit să primească pe acest nătîng 

drept fiu“. 

Relaţia a fost analizată de N. Iorga în Istoria românilor prin calatori, ed. a II-a, voi. I, 
pp. 361—366. 

DESCRIEREA 1 SOLEMNITĂŢILOR 
DE LA NUNTA LUI TIMUŞ 
FIUL LUI HMELNIŢKI 
CU FIICA 2 DOMNULUI MOLDOVEI 3 . 

1652 aug .— sept . 


Acum, ori că va fi fost astfel rînduit [p. 208] 
dintru veşnicie de Dumnezeu pentru cea mai iubită fiică a domnului, ori 
că nu putea fi scăpată de aceasta din cauza ursitei sale de neînlăturat, s-a 
împlinit ceea ce voievodul nu mai putea împiedica în nici un chip după 
risipirea oştirei polone sub Batow şi după asediul cetăţii Cameniţa 4 , // căci P* 2 09 
Hmelniţki şi-a trimis îndată de acolo solul sau către domn cu cererea ca, 
potrivit unei făgăduieli de demult făcute, să-i dea fiului său Timuş ca to¬ 
varăşă de viaţă şi de aşternut pe fiica lui — ceea ce domnul a trebuit să 


1 Traducerea s*a făcut după textul german publicat de N. I o r g a, în Acte fi fragmente I, 
pp. 208—214. 

2 Domniţa Ruxandra, fiica a doua a lui Vasile Lupu. 

3 Hospodarn, in Waliacbey (în textul polon: Moldova). 

4 Veste Camienicz. In 1652. Vezi relaţia lui Mayer în volumul de faţa. 

primească şi să îndeplinească nu atît de voie, cît de nevoie 5 , şi a trimis în¬ 
dată pe fiul fratelui său, ca ostatec, la Hmelniţchi la Cehrin 6 . 

După îndelungate şi numeroase schimburi de solii între ei cu privire 
la această căsătorie, Timuş s-a apropiat în sfîrşit de Iampol 7 la 16 august; 
şi domnitorul, ca un domn înţelept, a trimis la Soroca pentru primirea 
acestuia pe domnul Toma 8 , un mare boier de la curte, cu o parte din oşti¬ 
rea sa, şi a mai trimis acolo o caretă cu şase cai, şi pe lîngă aceasta a po¬ 
runcit să se îngrijească din timp, de tot felul de provizii de vin, de mied 9 , şi 
alte lucruri trebuitoare, cu care avea să-l ospăteze acolo pe Timuş ca pe un 
ginere al său, şi să-i fie la poruncă de acolo pînă la Iaşi, capitala ţării, şi 
să-i alcătuiască avangarda. Dar pînă una alta, ce a făcut Timuş? A trimis 
la acelaşi boier <mare> de la curte şi l-a rugat să vină de la Soroca la el 
la Iampol şi acesta, cum nu se putea împotrivi voinţei lui, a trecut dincolo, 
de cealaltă parte a Nistrului la Timuş şi acesta l-a oprit şi l-a ţinut la el 
fiindcă se temea de vreo trădare. Dar nu s-a mulţumit cu atît, a scris dom¬ 
nului să-i trimită ca ostatec pe fratele acestuia, hatmanul 10 , ceea ce a fost 
nevoit să facă peste celelalte, căci el i l-a trimis, deşi nu fără prea mare 
scîrbă şi amărăciune. După aceea, îndată ce acest hatman a ajuns la Iampol, 

Timuş s-a ridicat de acolo, marţi în 26 ale zisei luni <august> u şi cu mul¬ 
ţimile sale a trecut dincoace de Nistru; miercuri <a fost> la Bălţi şi joi a 

înoptat la Coiceni 12 peste Prut iar vineri înainte de prînz era gata să intre 

la Iaşi, oraşul de reşedinţă al domnului. 

Pentru a întîmpina şi a primi pe acest ginere, poporul i-a ieşit în în- 
tîmpinare, călare, cu boierii şi cu opt mii de oameni din oastea sa, şi înain¬ 
tea lui a pus să călărească opt falnici călăreţi îmbrăcaţi turceşte, avînd cai 
210 tot unul şi unul 13 şi minunat împodobiţi cu tot tacîmul lor bogat 14 căci el // 
voia să se înfăţişeze ca un mîndru monarh şi potentat a cărui măreţie nu 
mă simt în stare s-o descriu îndeajuns 15 . 

Astfel Timuş, cu trei mii de cazaci zaporojeni, care măcar că fuseseră 
aleşi cu deosebită grijă — după cum spun ei — arătau totuşi foarte jer- 


5 Non tam lîbenter quam reverenter . 

6 Zechryn = Cehrin, în Ucraina, capitala lui Bogdan Hmelniţkî. 

7 Iampolj oraş pe malul stîng al Nistrului. 

8 Thoma = Toma Cantacuzino, mare vornic de Ţara de Sus, 31 iunie 1644—1653. 

9 Mart, de citit: Mett, cf. textul polon din Hurmuzaki, Supl. II/3, p. 37; miodow. 

10 Gheorghe hatmanul. 

11 N. Iorga observă că 26 august a căzut în anul 1652 într-o luni ( îbtdem, p. 209 n. 1). 

12 Skzycant (= Kaycani). In textul polon se spune că a petrecut miercuri noaptea la 
Bălţi, joi la Coiceni şi vineri înainte de prînz a intrat în Iaşi. 

13 Wollmonttrte. 

14 Rehschmuck. 

15 Textul polon: domnul însoţit de şase slujitori (palkow), îmbrăcaţi turceşte şi pre¬ 
cedat de opt călăreţi pe cai strălucit împodobiţi. 

peliţi 16 , se apropia din ce în ce mai mult de oraş, şi după ce a ajuns în 
vale, la o depărtare de un sfert <de milă> de drum, cum oamenii dom¬ 
nului erau rînduiţi pe două şiruri ce închideau amîndouă laturile, Timuş, 
care nu înceta să fie cuprins de tot felul de temeri 17 , a coborît dealul în 
goana cailor ca şi cum ar fi pornit la atac şi a poruncit muzicii să cînte 
cîntece ostăşeşti. 

Cînd s-au întîlnit amîndoi, au descălecat şi s-au întîmpinat astfel: Ti¬ 
muş a cuprins pe după gît pe domnul, socrul său, numai pe jumătate, dar 
acesta l-a îmbrăţişat ca un tată şi a vorbit mai întîi, arătîndu-i că se bu¬ 
cura din suflet de sosirea lui. Timuş însă nu a scos nici o jumătate de cu- 

vînt pentru a-i răspunde, ci sta ca un idol, ca şi cum ar fi fost pe altă 

lume, şi îşi muşca şi îşi rodea buzele; în locul lui a răspuns într-un tîrziu 
Wichowski 18 . 

Cei din cavalcada lui Timuş deşi slabi şi prăpădiţi, erau totuşi îmbră¬ 
caţi foarte scump şi fastuos; unii din cai erau împodobiţi cu şei şi valtra¬ 
puri cusute cu aur 19 , alţii cu mărgăritare. El însuşi era îmbrăcat cu o haină 

roşie cărămizie şi pe deasupra cu o manta de catifea de aceeaşi culoare, căp¬ 

tuşită toată cu samur, veşmînt care nu fusese făcut de bună seamă pe trupul 
său. Un flăcău tînăr, stricat de vărsat, nicidecum mic ci cam voinic şi din 
topor 20 , avea cu el două rădvane de lemn de molift, un furgon ostăşesc 21 
şi alte patru sute de căruţe mai proaste în care luaseră sare, căutînd poate 
cu acest prilej să mai scoată vreun cîştig. Ceilalţi comandanţi 22 erau călări 


16 Sehr Kabl anzusehen wahren. 

17 Aici nu poate fi vorba de o manifestare de frică, cum Se afirmă în chip absurd, ci 

de o demonstraţie de măiestrie caracteristic căzăcească — anume pornirea vijelioasă a unui 
iureş nestăpînit de cavalerie, oprindu-se brusc la un semn. Dealtminteri şi amănuntul că au 

fost puşi cazacii să cînte completează această scenă. 

iy Era secretarul sau pisarul ucrainenilor şi principalul colaborator al lui Bogdan Hmel- 
niţki. La moartea acestuia (1656) ajunge hatman al cazacilor de pe malul drept al Niprului, 
apoi prin înlăturarea celuilalt hatman, unicul lor conducător (1658). El încheie cu polonii 

o convenţie, prin care se constituie un stat deosebit din palatinatele de Cemigov, Kiev şi 
Braclav, oarecum asemănător ca dependenţă cu Lituania, cu care se proclamase unirea în 1654, 
desprinzîndu-se de Moscova, şi sub coroana Poloniei. în urma acţiunii militare a Moscovei, 
Wychowski este depus şi se ajunge în cele din urmă la o împărţire a cazacilor: cei de pe 

malul drept al Niprului recunosc autoritatea polonilor, ceilalţi de pe malul stîng pe a mos¬ 
coviţilor. 

19 Des Timoszkencavalcata wenn lumpene und magere, aber sonst sehr kostbar und reich 
bekleidete, etzlich mit Gold, andere mit Perlen gestickten Satteln und zeuge ausgeputzte Pferde. 
Vezi şi textul polon. Timuş era însoţit de 10 călăreţi pe cai obişnuiţi, numai două şei erau 
într-adevăr scumpe; una cusută cu mărgăritare şi cealaltă o* fir de aur. 

20 Miron Costin îl descrie astfel: „ginerele singur faţa numai de om, iară toată hirea 

de hiară“. Opere, 1958, p. 35. 

21 Rustewagen. Vezi textul polon: skarbny woz jeden, cu traducerea franceză (un chariot 
contenant son tresor). 

22 Obersten. 

pe cai buni, şi toţi erau îmbrăcaţi după moda polonă cu podoabe de argint; 
dar nu erau mulţi dintre aceştia ci cea mai mare parte erau de tot felul. 

Timuş a intrat în oraş călare, alături de domn, şi aici la sosirea lui s-au 

slobozit tunurile, şi au răsunat muzicile ostăşeşti ca şi celelalte muzici în¬ 
deosebi cea a turcilor şi a ţiganilor — şi domnul l-a dus apoi pe Timuş în 
odăile 23 sale care erau bogat şi mîndru gătite şi împodobite; aici i-a înfăţi¬ 
şat pe fiul său, Ştefan 24 şi a vorbit mult cu el, arătînd că se bucură din 
toată inima de sosirea lui. Dar domnul Timuş a rămas, după vechiul său 
obicei, mut cu desăvîrşire orişice i-ai face. Deci // a trebuit ca tot Wy- 
chowski să vorbească tot timpul în locul lui şi să răspundă. 

Fetele au început să joace în odaia miresei şi ţiganii zăngăneau din 
instrumentele lor. Domnul însă s-a retras în odăile sale şi a îndemnat pe 
mire să se odihnească după atîtea oboseli şi neajunsuri din timpul călăto¬ 
riei, şi să se spele de pe drum; şi i-a dat şi cîţiva din copiii lui de casă 25 , 

ca să-i facă slujbă şi să-i stea la poruncă; şi mai stăteau la îndemîna sa 

domnul Wichowski, domnul Tetera 26 şi alţi slujitori ai săi de casă 27 , pre¬ 
cum şi cîţiva batrîni boieri moldoveni mai de seamă la care se uita Timuş 
ca lupul din tufiş. Apoi le-a întors spatele şi şi-a scos cuţitul şi şi-a tăiat 
unghiile în faţa unor oameni de seamă ca aceştia cum erau boierii moldo¬ 
veni. Comandanţii 28 şi ceilalţi ofiţeri 29 au fost găzduiţi în oraş, şi li s-a pus 
la îndemînă slujitori; de asemenea li s-a purtat de grijă pentru toate cele 
de care ar fi avut nevoie. 

Oastea căzăcească şi-a aşezat tabăra sub vii şi a pricinuit mari pagube 
locuitorilor din Iaşi; de aceea evreii s-au ascuns, căci cei pe care puneau 
ei 30 mîna, trebuiau să se răscumpere cu preţ bun 31 . Pe lîngă aceia a mai 
dat buzna încă o ceată de cazaci 32 cărora li s-au dat tainuri şi incartiruire 33 . 

Cînd a fost masa gata, domnul a poftit pe ginerele 34 său la prînz; dar 
acesta nu s-a grăbit să se îmbrace de îndată, aşa că domnul a trebuit să-l 


23 Gemâcber . 

24 Steffen = Ştefăniţă, fiul din căsătoria a doua a lui Vasile Lupu. 

25 Cammer-Junckern. 

26 In textul german: Fe/era, în cel polon corect: Tetera (Hurm., SupL II, 3, p. 35). Este 
vorba de Pavel Tetera, pisarul oştilor zaporojene. 

27 Cammerdiener. 

28 Obersten . 

29 Ojjîcier. In textul german, fraza continuă cu cuvintele comandanţii (Obersten) şi ofi¬ 
ţerii (officiren), care aparţin de fapt frazei următoare. 

30 Cazacii. Ei manifestau o ură deosebită faţă de evrei şi de iezuiţi. 

31 In textul polon se spune că evreii nu s-au arătat. 60 din ei care au fost luaţi pe 
nepregătite (zaskoczyli) s-au răscumpărat cu preţ bun. 

32 Potym nadjechali / zonki Kazacbie ktoryn gospody t wszeiaki dostatek dano . 

33 Vorratb und Losementer. 

34 Eydam . 

aştepte mult; în sfîrşit a venît la masă, îmbrăcat cu alte haine leşeşti. Dom¬ 
nul l-a aşezat lîngă el; au început să mănînce, să închine paharele şi s-au 
slobozit tunurile. Dar domnul Timuş a rămas mai departe tot acelaşi 35 , ceea 
ce l-a supărat şi l-a jignit mult pe domn. Lăutarii moldoveni şi turci cîntau, 
şi turcii făceau tot felul de caraghioslîcuri 36 şi aşa a ţinut pînă noaptea 
<tîrziu>. 

In ziua următoare, sîmbătă, Timuş s-a pregătit de nuntă şi de aceea 
nu a venit la masă să mănînce cu domnul; toate boieroaicele şi fetele mol- 
dovence, prea frumos şi strălucit gătite, jucau în curtea castelului, şi dom¬ 
nul Timuş la o fereastră bea tutun în ochii tuturor 37 şi privea la jocurile 
moldoveneşti. Duminecă devreme, boieroaicele şi fetele moldovence au jucat 
din nou, şi apoi domnul şi cu soţia sa Doamna 38 au trebuit să dea pe fiica 
lor iubită // Ruxandra, cu nemărginită durere acelui flăcău stîngaci şi ne¬ 
cioplit. După aceasta, el a promit spre biserică, încălecat pe calul lui turcesc 
cu un surguciu 39 mare şi gătit cu haine scumpe şi strălucite pe care i le 
dăduse domnul; doi boieri îl însoţesc de amîndouă părţile, ca pe un om ales 
şi de seamă, urîndu-i noroc. 

^ Cînd au intrat în biserică, amîndoi mirii au îngenunchiat pe un covor 
şi şi-au jurat unul altuia unire şi credinţă, iar după aceasta cinstitul mire 
a ieşit bucuros din biserică şi s-a dus la castel, şi şi-a sărutat mireasa, şi a 
alergat o mare mulţime să privească la aceasta, şi s-au slobozit tunurile. 
Şi lăutarii au început iar să cînte. 

Dar fiica domnului vărsa lacrimi pentru ceea ce aşteptase cu dor mai 
înainte, şi de aceea punea întotdeauna să i se cînte cîntece căzăceşti; apoi 
s-au aşezat la masă şi s-a trimis o caretă după cusătorese şi croitorese 40 
care nu^au fost găsite la gazdele lor, ci se duseseră la cărvăsărie 41 , adică la 
circiumă, la rachiu. Ele au fost aduse pe sus la castel; semănau cu nişte stafii 
şi acestea erau rudele de sînge ale lui Hmelniţki; nişte femei urîte, întune¬ 
cate,^ în haine negre evreieşti, căptuşite totuşi cu samur şi cu gulere mari; 
se părea că voiau să se dea după felul moldovenesc; despre ele ar mai fi 
multe de scris dacă nu aş fi oprit de ruşine. 


35 Johannes in eodem . 

36 Este voiba de pehlivani şi, între altele de Karagoz, N. Iorga, op . cit., p. 211, n. l. 

37 Soff im Fenster jur allen Leuten Faucbtabak, cf. şi textul polon: w oknia in conspecta 
wszystkicb dymna tabake . 

38 Dumna . A doua soţie a lui Vasile Lupu, Ecaterina Cercheza. 

39 Federpusch. 

40 Die Nadterînnen und Scbneiderinnen . Toată această parte este destul de nelămurită; 
nu se înţelege de ce li se spune acestor druşte croitorese. In textul polon: po kozacbi polym 
posieno fără nici un cuvînt de legătură cu această desemnare răutăcioasă de croitorese şi cusă¬ 
torese din textul german. 

41 Karwosenie . 


47 J 

Pe aceste toate le-a ospătat doamna 42 în altă sală. Domnul iarăşi l-a 
îndemnat pe ginerele său Timuş să mănînce, să bea şi să se veselească. Atunci 
pentru prima oară acesta a început să vorbească şi s-a plecat spre domnul 
Kotnarski 43 şi i-a spus în taină . . . 44 . 

„Mulţumesc foarte mult domnului, totul este bun, ce ne trebuie mai 
mult? A dat Dumnezeu să aud un cuvînt bun, de aceea să cînte muzica tur¬ 
cească, să bem în sănătatea legăturii dintre neamurile noastre şi al lui Hmel- 
niţki 45 , şi să slobozim tunurile în semn de bucuriei 

A trimis apoi îndată după muzica sa: un organist, trei scripcari, unul 
cu trombon şi un trîmbiţaş care i-au cîntat pe limba leşească; acum abia 
213 s-a înveselit cu adevărat şi a pus // pe cazaci să joace; aceştia se învîrteau 
nebuneşte şi au băut pînă la ora unu din noapte. Cusătoresele şi croitoresele 
au fost însă duse cu cinste mai înainte de acolo pentru că boieroaicele le-au 
făcut ceva mutre (?) 46 . Dar una dintre druştele cazace, numită Haska Kar- 
picza, care era destul de slobodă la gură, a spus aceste cuvinte boieroaicelor 47 : 
„Am venit la voi pentru pradă 48 şi chiar dacă sînteţi mai făloase 49 decît 
noi, tot aţi dat pe domniţa voastră după un cazac" . . . 

După aceea mirele s-a sculat repede de la masă şi s-a dus în odăile 
sale, şi apoi în iatac (ubi de fortuna et integritate sponsae actum est). A 
doua zi şi a treia zi Timuş n-a mai ieşit din camera 50 sa dar miercuri a ieşit 
călare, să se plimbe la cîmp. 

Joi, domnul cu soţia sa doamna, tînăra nevastă Ruxandra, şi domnul 
Timuş, ca şi boierii şi boieroaicele au prînzit împreună, în camera doamnei 51 . 


42 După cum se vede au fost două ospeţe deosebite, unul al bărbaţilor, celălalt al fe¬ 
meilor. 

43 Kotnarski, secretarul lui Vasile Lupu pentru limba polonă. El avea să piară de 
sabia aceluiaşi Timuş nu mult după aceea. 

44 Urmează: Dziekuie wielce H.I.M. iest wszegho dostatek, czego bulsze trzeba dai 
P. Bog, dobre slowo wslyâzec. Muzyka Tureczka trzeba grac, za zdrowie Chmielnickiego y 
za Conjunction domo? pic z Dzial naradosc bic a . 

45 Este aici o greşeală evidentă; cum era Timuş să vorbească de „legătura dintre neamurile 
noastre şi ale lui Hmelniţki? Cf. textul polon unde se vede clar că frazele spuse de Timuş 
erau doar acestea: „Mulţumesc mult domnului. E de toate. Ce ne mai trebuie?” Cu aceasta 
se închide citatul. Ce urmează e comentariu martorului: Slavă Domnului: S-a auzit bine glasul 
(adică după îndărătnica lui tăcere de pînă atunci). Urmează descrierea începută: Muzica s-a 
pornit atunci să cînte şi s-a închinat în cinstea lui Hmelniţchi şi pentru legătura dintre cele 
două neamuri şi s-a tras cu tunul. 

46 Die Boiarinnen was vorgeruckt hatten. 

47 Czy na lup iest wa my do wos pryiacbli, lubo wy pyszmieysze od nas aszem wy Doczkie 
za Kosakem daiete“ 

48 Vezi traducerea textului polon: „Oare am venit aici la voi ca să vă bateţi joc? Dacă 
sunteţi mai grozave ca noi, de ce vă daţi fata după un cazak”. 

49 Hoţfartig. 

50 Lozement. 

61 Gemach. 

Dar aici nu prea putea pătrunde cineva pentru că era gineceul 52 şi mai 
serveau la masă domnul însuşi cu soţia sa 53 . 

După aceasta Timuş s-a dus să joace cu iubita sa (?) în timp ce Wy- 
chowski şi ceilalţi îi alcătuiau suita. Apoi domnul a dăruit ginerelui pentru 
osteneala sa o bucată de brocard de aur 54 . Dar acela, ce e drept nici nu a 
putut să-şi plece capul. Timuş a făcut apoi şi el daruri boierilor celor mai 
de seamă şi a dăruit chiar domnului o blană de samur, tinerei sale soţii o 
haină de damasc căptuşită cu samur 55 şi fiecărui boier cîte o sută de lei 56 , 
dar ei nici nu au luat în seamă acest lucru. 

Apoi domnul a dăruit iarăşi ginerelui său patru cai, doi turceşti în- 
şeuaţi şi cu tot tacîmul şi doi moldoveneşti 57 şi a dat deasemenea solului 
domnului Ţării Româneşti 58 care luase şi el parte la nuntă, un cal turcesc 
cu tot tacîmul 59 şi pe ceilalţi tovarăşi şi ofiţeri ai lui Timuş i-a cinstit dom¬ 
nul de dragul fiicei sale cu daruri mîndre 60 , pe care le-au pretins cazacii 
înşişi ca un drept. 

Vineri, anume la 6 septembrie, Timuş a // plecat iar călare din Iaşi şi 
domnul l-a petrecut pînă la locul unde îl întîmpinase la venire şi-i urase 
bun sosit; cu el au mers şi doamna şi boieroaicele. Aici au descălecat şi 
şi-au luat rămas bun unul de la altul, şi tot timpul cît a stat domnul de 
vorbă cu ginerele său, tînăra soţie a ţinut pe maica sa 61 îmbrăţişată pe după 


52 Trauenzimmer. 

53 Era obiceiul ca mirii sa fie serviţi la masă de mai marii lor şi sa aibă întîietate 
asupra tuturor. Acest obicei era urmat în secolele XV şi XVI şi la curtea Franţei de pildă. 

54 în textul german: ein Stuck Goldstiick (!). Pare foarte puţin plauzibil că fastuosul 

domn să-i fi dăruit cu ostentaţie ginerelui său o monedă de aur! Şi de ce această repetiţie 
ciudată: ein Stuck goldstiick? Lucrul se schimbă, dacă citim ein Stuck Goldtuch, a cărui grafie 
e aproape identică. Iar în versiunea franceză a textului polon este vorba de o bucată de bro¬ 
cart de aur. Dar acolo este inversat rolul domnului cu al lui Timuş, căruia i se atribuie 

acest gest. 

55 Adamaschkenes gefuttertes Zobelne. Lista darurilor diferă întrucîtva în textul polon. 

Domnul primeşte un „soroc" de blănuri de samur. 

56 Lewen-Thnlern. 

57 Wallachische Rumacken. 

58 dem Multaniscben Hospodarischen Gesandten, adică solul lui Matei Basarab. In tradu¬ 
cerea textului polon, acel sol ar fi dăruit mirelui un cal turcesc înşeuat şi miresei un covor 

şi o bucată de brocart. Urmează în text: Nu au mai fost alţi soli. 

59 I Voii mentirtes Ross. 

60 Traducerea textului polon: domnul a dat ca zestre fiicei sale 20 000 de taleri pe 

lîngă wyprany şi încă 2 000 de ducaţi, o careta şi multe care şi alte lucruri, de dragul fiicei 
sale a oferit lui Fetera (!) zece coţi de catifea, 20 de satin şi 150 de taleri (cu leu); celor¬ 
lalţi „asauli" şi „centenari" li s*au dat bani pe care îi cereau fără ruşine. Lui Wychowski i 

s-au dat 10 coţi de catifea, 20 de satin, o legătură de blănuri de rîs şi 300 de taleri 

(cu leu). 

61 S-ar putea să fie şi o conformare la obiceiul îndătinat după care miresele trebuiau 

să plîngă de amarul despărţirii de cei de acasă. 

gît şi a plîns amar. După aceea şi-a luat şi ea rămas bun de la tatăl ei, 
domnul* cei doi tineri s-au sărutat şi chipurile lor s-au înveselit, dar inima 
întristată nu i-a îngăduit tinerei soţii să scoată un singur cuvînt din cauza 
prea marei dureri 62 . 

în sfîrşit boierii şi boieroaicele s-au închinat de plecare lui Timuş, şi 
domnul a stat cu capul descoperit pînă ce s-au despărţit unii de alţii, şi 
după ce a scăpat domnul de un oaspe atît de împovărător, s-a întors iar 
la Iaşi. 


62 In textul polon, aceste cuvinte din urmă 
domniţei. 

ROBERT BARGRAVE 

(1628 — între 1659 şi 1670) 


* 


Robert Bargrave, fiul cel mai mic al decanului de 
Canterbury, dr. Isaac Bargrave, s-a născut în 1628. 

La 1646, părăsindu-şi studiile începute la Universitatea din Oxford, intră în slujba 
unui negustor bogat James Modyford, membru al Companiei Levantului, pe care-1 urmează 
la Constantinopol. Aici avea să petreacă 5 ani. 

La 9 septembrie 1652, Bargrave a părăsit capitala Imperiului otoman, pentru a se în¬ 
toarce în patrie, împreună cu patronul său şi cu un oarecare Richard Nevett. Cu acest prilej 
a străbătut Dobrogea — pe atunci contaminată de ciumă — şi Moldova, poposind cîteva 
săptămîni la Iaşi într-o vreme în care era încă vie în amintirea tuturor serbarea căsătoriei 
Domniţei Ruxandra cu Timuş Hraelniţki. 

Bargrave s-a întors în martie 1653 în Anglia unde s-a însurat. A făcut apoi o călătorie 
în Spania şi în Italia, înapoindu-se în Anglia prin Germania şi Olanda — unde a stat mai 
mult. 

A murit probabil între anii 1659 şi 1670 în cursul unei alte călătorii în Orient, la 

Smirna, unde Compania Levantului avea un contuar. Bargrave a descris călătoria sa sub 
titlul: NarratioM. of a Journey from Constantinople to Dunkirke overland, made by Mr. James 
Modyford, Mr. RJchard Nevett and mee, Robert Bargrave. Textul rămas inedit multă vreme 
se găseşte în codicele Rawlinson 799 de Ia Biblioteca Bodleiană din Oxford. 

Textul Iui Bargrave păstrează în mare măsură caracterul său de jurnal de călătorie, 
adică de însemnări imediate privind locurile străbătute şi întîmplările ivite în cursul ei. Deşi 
relaţia priveşte călătoria a trei persoane Bargrave, Nevett şi patronul Iui Bargrave — Mody- 

ford — se poate uşor vedea din tonul cu care este amintit acesta din urmă, că acel text 

nu era destinat să ajungă vreodată sub ochii săi. Autorul a scris numai pentru sine şi şi-a 
notat doar experienţele şi observaţiile sale proprii. Dar Ia un moment dat începe să dea 
lămuriri, să explice într-o paranteză, de pildă, de ce s-a produs atacul tătarilor din 1650 
asupra Moldovei . . . etc., indiciu că jurnalul astfel îmbogăţit era destinat ulterior unei even¬ 
tuale publicări (putînd fi realizată înlăturînd pasajele în care era criticat Modyford). Dar 
acest gînd (dacă a existat) nu a modificat restul jurnalului. Aflăm că autorul asocia pre¬ 
zenta lăcustelor cu prezenta molimii de ciumă şi că era încredinţat că cel mai bun leac pre¬ 
ventiv trebuie căutat în mied tare. II vedem Ia Galaţi foarte interesat de peştii ce puteau 
fi pescuiţi în Dunăre şi, în primul rînd de moruni. Impresiile sale despre locuri, despre 
oameni, despre comportarea lor în general sînt pline de mulţumire. Casele chiar sărăcăcioase 
sînt foarte curate. Accidentele minore (împotmolirea trăsurii Ia trecerea ei prin apă) nu îl 
scot din fire, ca pe atîţi alţi călători furioşi pe toată lumea de necazul lor. La Iaşi, ca 
orice englezi venind din Constantinopol, Bargrave şi tovarăşii săi înfăţişează scrisori de re¬ 

comandare către secretarul domnului şi către preceptorul fiului acestuia, amîndoi iezuiţi, şi 
se duc să-i vadă. Obţin o audientă Ia domn, care Ie satisface cererile cu multă politeţe. Bar- 
grave se duce să vadă cum arată o judecată a domnului. într-un cuvînt, el manifestă curiozi¬ 
tatea obişnuită a unui turist englez. EI înseamnă cu luare aminte şi cursul diferiţilor bani 
străini care circulă în Moldova. Un Ioc aparte revine descrierii procedeului folosit Ia facerea 
potasiului de către scoţienii Dumbar şi Black, dintre care primul venea de Ia Dantzig (Gdansk) 
şi aplica metoda de acolo. Destul interes este arătat şi prezentei masivelor de sare aflate 
„prin apropierea acestor ti nutu ri“, fără însă a căuta precizări mai mari. Un convoi de în- 
mormîntare întîlnit în drum spre Ibăneşti este descris foarte sumar. După elementele arătate 
s-ar părea că nu era vorba de un om necăjit. Cu acest prilej călătorul îşi înseamnă (poate 
cu mirare) obiceiul priveghiului de trei zile cu veselie, de care se indignează M. Bandini 
în Codex. 

în jurnalul de călătorie propriu-zis nu apar aluzii Ia devastările tătarilor şi cazacilor 
din 1650. Este vorba doar de bîntuirea ciumii şi de lăcustele moarte acoperind cîmpul. Dar 

şi aceste trăsături sînt redate cu vioiciune şi optimism, alături de observaţii tinzînd să arate 
o bună stare fără probleme. Pîinea de Ia Galaţi este cea mai bună, peştele este foarte ieftin 
(transpus în valută străină!) etc. etc. Nici vorbind de Iaşi nu pomeneşte de urmele pră¬ 
pădului din 1650. Abia după încheierea însemnărilor privind zilele petrecute aici, apare în 
text un fel de notă lămuritoare începînd cu cuvintele: „Şi acum luîndu-ne rămas bun de la. 
Iaşi, daţi-mi voie să vă arăt că este aşezat pe coasta unui deal, lîngă un riu mare (!) bogat 
în peşte ..." Este evident că această informaţie greşită nu a putut fi introdusă decît după 

mai mult timp de la plecarea de la Iaşi, cînd amintirile îşi pierduseră precizia. Acest pasaj 
continuă apoi cu o explicare fantezistă a cauzelor năvălirii tătarilor în 1650. Tot astfel, po¬ 
menind de pretenţiile cazacilor, confundă pe ginerele domnului, Janusz Radziwil cu generalul 
Korycki, asemuit probabil din cauza numelui destul de apropiat cu vestitul Korecki, ginerele 
Elisabetei Movilă. Aceste inexactităţi arată clar că acest pasaj mai lung a fost adăugat ulte¬ 
rior. Jurnalul propriu-zis reîncepe cu însemnarea din 20 octombrie. Tot astfel, în însemnarea 

din 5 octombrie este introdusă o frază despre încercarea nereuşită a lui Vasile Lupu de a 
ocupa pentru sine domnia Ţării Româneşti, urmată de afirmaţia greşită că Brăila ar fi fost 
cedată turcilor în vremea sultanului Osman (1618—1622). Pare, aşadar, sigur că, într-o 
formă iniţială, jurnalul lui Bargrave era aproape exclusiv orientat spre incidentele şi impresiile 
personale ale lui Bargrave, pentru care domnul Modyford era mult mai real decît Vasile 
Lupu. Adaosurile ulterioare i-au schimbat întrucîtva fizionomia. 

Extrase din lucrările lui Bargrave au fost publicate de Edward Spencer Curling în 
„Gentleman’s Magazine, new series“, voi. VI—VII. (1836—1837) şi de Al. Rode în „Ober- 
realschule und Realschule in Eimsbiittel zu Hamburg". 13. Jahresbericht. Schuljahr 1904— 
1905, de asemenea în „Mitteilungen des Westpreussischen Geschichtsvereins" XXVI (1927) 
şi în „Hamburgischer Correspondenz“, 1927. 

Fragmentul privitor la călătoria prin Dobrogea şi Moldova a fost publicat de Fr. Ba- 

binger, sub titlul Robert Bargrave, Un voyageur anglais dans ies pays roumains du temps 
de Basiie Lupu (1652) în „An. Acad. Rom.“, „Mem. secţ. ist.“, S. III, XVII, Bucureşti, 

1936, pp. 155—176, fiind însoţit de o traducere în limba română de Ioana Rosetti (pp. 
37—49). 

POVESTIREA UNEI CĂLĂTORII 
PE USCAT DE LA 
CONSTANTINOPOL LA 
DUNKIRCKE 1 

1652 


La 29 septembrie [1652] am părăsit Bulga¬ 
ria şi am intrat într-o ţară numită „Dobrugia", care şi-a pierdut numele 

său creştin dinainte afară numai dacă acesta va fi fost Silistra 2 (precum se 

numeşte încă oraşul său de căpetenie) — şi a căpătat acest nume turcesc 
care înseamnă bună stare 3 , pentru marea sa productivitate. Am călătorit 
vreo 12 ceasuri pînă la un oraş numit Bazargic pe o cîmpie frumoasă şi 
cu pămînt roditor, din care abia a zecea parte este cultivată, din cauza 

1 După textul publicat de Fr. Bab înger, Robert Burgrave, Un voyageur anglais 

dans Ies pays rouma/ns du temps de Bas ti e Lupu (1652), Bucureşti, 1936 (Extras din „An. 
Acad. Rom.“, „Mem. secţ. ist.“, s. 111, t. XVII, p. 155 ş. urm.), însoţit de versiunea româ¬ 
nească dată de Ioana Rosetti, cu unele mici deosebiri. 

2 SHistria. In care caz — după raţionamentul de mai sus — numele nu s-ar fi pierdut 
în întregime. In realitate, vechiul nume al Silistrei a fost Durostorum. 

3 Welf are. Bargrave face o confuzie, probabil din cauza termenului slav dobro = bun. 
De fapt numele vine de la Dobrotici, contemporanul lui Vlaicu. 

numărului mic de locuitori, deoarece asuprirea cîrmuitorilor (măcar că sînt 
şi aceia turci) le răpeşte rodul muncii lor. Pe drumul acesta se întîmplă 
multe tîlhării, astfel că se văd în foarte multe locuri stele comemorative 4 
sau grămezi de piatră 5 peste trupurile oamenilor care au fost ucişi şi în¬ 
gropaţi acolo. 

<în ziua de> 30 septembrie am ajuns la un sat numit Kavaklar 0 dea- 
lungul unor cîmpii întinse pe care abia se arată în zare cîte un pom sau 
cîte o stîncă. // Pămîntul este acoperit cu o iarbă minunat de deasă; nu 
sînt nici oameni s-o cultive, nici vite să pască o bună parte din ea, deşi 
locuitorii au într-adevăr un mare număr de boi şi cai care sînt greu de 
deosebit de animalele sălbatice. Locuitorii sînt atît de leneşi încît dacă au 
destul pentru ziua de astăzi şi pentru ei înşişi, lasă altora grija zilei de 
mîine şi a averii lor. Apa este proastă şi puţină şi vin nu se poate căpăta, 
căci nimeni afară de turci nu locuieşte în această ţară. Lemne nu au, nici 
alt ceva de ars în foc decît bălegarul vitelor amestecat cu paie şi uscat la 
soare, care ar da un cărbune prost pentru a prăji jumărele la el, dacă re¬ 
ligia lor le-ar îngădui să mănînce slănină. Dealungul drumului vedem un 
soiu de pasăre numită „poi" 7 (pe care eu n-am întîlnit-o nicăieri şi nici n-am 
auzit de ea în alte părţi), cam de forma şi culoarea curcanilor, dar mult 
mai mare; nedîndu-ni-se prilejul să gustăm din ea, am primit de bună afir¬ 
maţia că are o carne minunată, dar dacă le-am fi putut convinge să stea 
înaintea puştilor noastre, ne-ar fi făcut o favoare mai bine venită, căci mă¬ 
car <că ne aflam> într-o ţară îmbelşugată, am suferit de mare lipsă. 

în ziua de 1 octombrie ne-am dus la satul Defcea 8 , trecînd pe lîngă di¬ 
ferite lacuri uimitor acoperite în întregime cu păsări de baltă. Şi cîmpiile 
sînt de asemeni pline de un număr de păsări, atît de neobişnuit de mare şi 
sînt atît de multe soiuri, încît nici nu face să vorbesc de ele, căci ar fi 
greu de crezut. Locuinţele şi conacurile 9 se deosebesc aici de hanurile 10 obiş¬ 
nuite căci aici este o odaie de o parte pentru oameni, separată de grajduri; 
pe cînd hanurile turceşti obişnuite sînt în formă de şura, avînd un fel de 
vatră, ce face înconjurul pereţilor de jur împrejur, ceva mai lată decît lun¬ 
gimea unui om, şi ridicată cu aproape un „yard" 11 deasupra podelei; fie- 


4 Memorial Pili ars. 

5 în realitate, tumuli străvechi. Părerea expusă de Bargrave este răspîndită la călătorii 
din secolele XVI şi XVII, care au vizitat ţările balcanice. 

6 Cavlakler. 

7 Este descrisă dropia. Termenul de „poi“ poate fi sau o formă coruptă a unui dimi¬ 
nutiv al acestui cuvînt sau poate redarea cuvîntului de pui. 

8 Deftgia = Defcea, jud. Constanţa. 

9 Conaks. 

10 Canes de la termenul turc han. De fapt el evocă îndată un caravanserai turcesc 
obişnuit pe care îl compară cu hanurile din Dobrogea. 

11 Egal cu 914 mm. 

P- 157 care grup <de călătorî> se îndreaptă către o parte // a vetrei, îşi întinde 
covoarele în faţa ei şi îşi atîrnă armele în cuiere, pe zid. Caii sînt legaţi 
de inele, mîncînd şi odihnindu-se la picioarele noastre. Hangiul de obicei 
se îngrijeşte de hrana lor, spre cîştigul lui. în acest loc stăpînul meu 12 ne-a 
pus în primejdie de a ne vedea siliţi să facem calea întoarsa îpapoi la Con- 
stantinopol, din cauza unei certe de prisos cu un turc de oarecare vază 
aici, care nu i-ar fi trecut cu vederea aţîţările nesăbuite la care fusese supus 
de patronul meu, de n-ar fi fost micul dar de împăcare pe care i l-am 
strecurat pe sub mînă şi vrednica intervenţie a ienicerului care ne slujea. 

2 octombrie: am luat masa la amiazi la Baltăgeşti 13 şi ne-am adăpostit 
la Dulgherul 14 , două sate însemnate, după normele de aici; şi aceasta a fost 
prima zi în care ne-a ameninţat vremea rea şi în care ne-a pătruns cu ume¬ 
zeală o ceaţă curat scoţiană, care părea să prevestească iarna. 

3 octombrie: am călătorit mai departe (ca în ziua precedentă) prin 

ploaie, călări; am găsit că această parte se deosebeşte de restul ţării prin 
aceea că are cîteva mici urcuşuri şi ceva copaci şi pietre. Caravana, udă 

leoarcă, stătea pe marginea drumului, dar noi am ales mai degrabă să prîn- 
zim într-un mic sat afară în drum, numit Hasanlar 15 , unde ploaia şi frigul 
ne-au pregătit în aşa fel stomacurile noastre încît pîinea plămădită din 
grîne amestecate ne părea marţipan, iar apa limpede, nectar. 

4 octombrie: am trecut în drumul nostru prin Igliţa 16 , un sat grecesc 
foarte vesel şi mănos pe malul Dunării şi de acolo am mers la Măcin 17 , schelă 

p. 158 la graniţa turcească // şi care (deşi metropolă a acestor părţi) este totuşi 

un loc păcătos. Şi aici în virtutea ordinilor noastre răsunătoare de la Stam- 
bul, am obţinut o locuinţă, foarte puţin inferioară aceleia a cadiului (gu¬ 
vernatorul oraşului 18 ) unde mai mai că aveam loc pentru a ne întinde trei 
inşi pe podea. 

5 octombrie. Călătorind vreo cinci ceasuri dealungul Dunării spre ba¬ 
cul de la Galaţi 19 am trecut pe lîngă o stîncă mare, în mijlocul unei cîmpii 

12 James Modyford apare de mai multe ori în actele Comp. Levantului. In 1660 a 
fost înălţat Ia rangul de cavaler (knight) şi în 166l de baronet. In 1663 a făcut o călătorie 
Ia Jamaica. 

In 1667 a ajuns deputy-governor şi chief-justice al amiralităţii din Jamaica. A murit 
tot acolo, în ian. 1673. După cum rezultă din însemnările lui Bargrave, patronul său era 

greu de suportat. De aceea, desigur, neputînd replica făţiş Ia manifestările tiraniilor sale mă¬ 

runte, Bargrave îşi mai vărsa din foc în jurnalul său, care nu era destinat publicării. 

13 Baltagee. 

14 Dulghierles, corect Dulgheler, azi Dulgherul, jud. Constanţa. 

15 Hassanee, localitate citată şi mai tîrziu de solii poloni, vezi P. P. P a n a i t e s c u, 
Calatori poloni..., pp. 232, 239. 

18 Inglisa, jud. Constanţa. 

17 Mechiena. 

18 Cadee = Kadi, înseamnă în limba turcească, judecător şi nu guvernator (n. ed.). 

19 Ga lat ea. 

întinse, despre care se zice că ar fi fost azvîrlită aici de o fecioară uriaşă, 
de pe un deal stîncos aflat la o depărtare de o milă 20 ; minune pe care nu 
ar putea s-o admită nici chiar crezul spaniol. în faţa acestei stînci, de cea¬ 
laltă j>arte a Dunării este un rîu 21 care desparte Moldova de Ţara Româ¬ 
neasca, pe care Lupul 22 , acum voievod al Moldovei, l-a trecut pentru a se 
lupta împotriva Ţării Româneşti, din ordinul sultanului 23 , şi pentru a aşeza 
acolo pe fiul său 24 , dacă ar birui, dar a fost respins cu dîrzenie şi s-a re¬ 
tras cu mare greutate. în apropierea acestui oraş (=Galaţi) se află un oraş 

frumuşel numit Brăila, cu o cetăţuie bună pe care domnul Ţării Româneşti 
a^ dăruit-o 25 sultanului Osman 26 la trecerea lui prin aceste părţi ca să poarte 
război împotriva Poloniei; tot atunci a cerut Osman, în chip josnic, de la 
moldoveni, trei alte cetăţi, ţinute de turci pînă în ziua de astăzi; numele 
lor <este> Ismail, Chilia şi Tomarova 27 . Dunărea aici are // aproape lăţi¬ 
mea Tamisei mai sus de pod 28 , deşi mai sînt aproape 200 de mile pînă la 
vărsarea sa în Marea Neagră. Pe o parte malul este acoperit de lanuri bo¬ 
gate de grîu şi pe cealaltă parte de zăvoaie de sălcii, încingînd mîndre pa¬ 
jişti. Dunărea se lăţeşte în diferite locuri formînd lacuri mari minunat în¬ 
zestrate cu peşti şi păsări. Aici am trecut <Dunărea>, părăsind pe sultanul 
Mehmed 29 şi toată haita sa blestemată, cu o „anasînă“ 30 în loc de rămas 

bun. La Galaţi am găsit bere foarte bună şi un mied minunat, băuturi al 

căror gust nu-1 cunoşteam, şi în ele am încercat să înecăm grijile şi supă¬ 
rările prin care trecusem în regiunile turceşti. Totuşi, odată cu acest rămas 
bun către Turcia, trebuie să-i aduc această laudă, în interesul călătorilor; 
că aerul este atît de bun şi clima atît de temperată, mîncarea aşa de ieftină 
şi călătorii sînt primiţi cu atîta bunătate, potrivit obiceiului, încît aproape 
nici o ţară nu i se poate asemui; ba chiar, oricine are o fire îndatoritoare 
şi o sănătate bună poate să călătorească aproape ori unde ar voi, oricît ar fi 
de sărac. 


20 Stînca Blasova, în cîrapia dintre Igliţa şi Gura Armanului. 

21 Şiretul. 

Ş 8 Lupulo — Vasile Lupu. Este amintită aici încercarea acestuia din 1637. 

23 Murad al IV-Iea, sultan otoman (1633—1640). In realitate, firmanul de numire 
fusese obţinut mai degrabă de Ia marele vizir. Vezi în volumul de faţă relaţia Iui Romaskie- 
wicz. 

24 Ioan, care avea să moară în 1640, Ia băile de Ia Brussa. 

25 Brăila era în mîinile turcilor de Ia jumătatea secolului al XVI-Iea şi nu a fost 
nicidecum cedată de Radu Mihnea Iui Osman al II-Iea în 1621. 

26 Osman al II-Iea (16l8—1622) a trecut în Moldova, în 1621, cu prilejul războiului 
de Ia Hotin. 

27 Aceste cetăţi se aflau încă dinainte sub turci. 

28 London Bridge, singurul pînă în 1750. 

29 Mehmed al IV-Iea (1648—1687). 

30 Ansenisictu, înjurătura specifică a turcilor. 

6 octombrie. Am petrecut <ziua> odihnindu-ne şi hrănind caii în ve¬ 
derea călătoriei viitoare pe care am zorit-o, din cauza ciumei care era în 
oraş, deşi plăcerea şi mulţumirea pe care le-am aflat în toate celelalte pri¬ 
vinţe ne-ar fi îndemnat îndeajuns să stăm mai mult. Acest oraş este foarte 
bine îndestulat cu diferite merinde, mai ales cu peşte, care este atît de ieftin 
încît pentru valoarea a 2 pence am avut mai mult decît îndeajuns pentru 
p. 160 hrana a 5 sau 6 inşi. Printre alţi <peşti> ci au // mult morun 31 care din 
cauza formei sale este socotit aici drept un nisetru 32 crescut peste măsură. 
Este un peşte de o mărime neobişnuită şi cu un gust delicios. Pe aceştia 
oamenii îi prind punînd o nadă într-o vîrşă 33 astfel întocmită încît dacă 
îşi bagă odată capul în ea nu-1 mai poate scoate niciodată. Cîteodată lo¬ 
cuitorii prind unii <moruni> atît de grei încît trebuiesc şase sau opt bivoli 
pentru a-i trage (împreună cu capcana lor). Aici se găseşte de asemenea şi 
miere din belşug şi cea mai bună pîine obişnuită pe care ţin minte să o fi 
gustat vreodată. Oraşul nu este mare dar clădirile sînt frumoase şi bune, cel 
puţin aşa ni se păreau, după locurile sălbatice de unde venisem de curînd; 
sînt zidite şi acoperite cu şindrilă, pusă una peste alta şi armonios împodo¬ 
bite. Pe cînd această ţară era stăpînită de Roma, întrucît era puţin locuită, 
a fost populată de bandiţi 34 (răufăcători exilaţi) din care cauză limba lor 
este acum amestecată, depărtîndu-se de cea latină, aşa cum s-a depărtat 
limba italiană de cea latină, şi poate fi uşor învăţată de cel ce înţelege 
una sau alta din aceste limbi. Apropierea şi prietenia care există aici între 
bărbat şi nevastă, purtarea nestingherită a bărbaţilor faţă de femei şi obi¬ 
ceiurile lor la masă, conţin atîtea elemente ale lumii creştine încît păreau 
că înfăţişează ca un fel de oglindire mai slabă a Angliei. îmbrăcămintea băr¬ 
baţilor se deosebeşte foarte puţin de aceea a grecilor din Turcia; femeile 
p. 161 poartă polcuţe scurte 35 , fuste lungi, // cămăşi cu alesături înfăşurate în ju¬ 
rul braţelor şi a încheieturii mîinilor şi părul lor împletit în două coade ră¬ 
sucite în jurul capului (aşa se văd înfăţişate femeile în tapiseriile vechi de 
Arras 36 ) şi în picioare cu opinci 37 aducînd destul de mult cu moda polonă 38 . 


31 Morone. 

32 Sturgeon. 

33 în Dobrogea vintir, în Moldova eteră. Vezi Gr. A n t i p a, Pescăria // pescuitul în 

România, Bucureşti, 1916. 

34 Veche legendă pusă în circulaţie de Enea Silviu Piccolomini încă din secolul al 

XV-lea. 

35 Short wastcoats . 

36 Tapiserii flamande făcute la Arras în secolele XV, XVI. 

37 And Buskines on their legs mucb alia Polonese. Din folosirea cuvîntului de legs 

în loc de feet s-ar părea că este vorba nu numai de laba piciorului, ci şi de partea ce 

trece mai sus de gleznă, pe care se încrucişau pînă pe pulpă legăturile opincilor. 

38 Este vorba de ciocul pe care-1 fac opincile, comparat aici cu ciocul încălţămintei din 

secolul al XV-lea, cunoscută în Occident sub numele de poulaine după originea sa polonă. 

7 octombrie. Am călătorit dealungul unui lac mare 39 alimentat de iz¬ 
voare îmbelşugate care izvorăsc de pretutindeni tot drumul pînă la Bîrlad 
şi se varsă în Dunăre. Am poposit într-un sat mic şi sărac unde am putut 
doar observa libertatea extraordinară pe care o au femeile în toată ţara, 
atît cele căsătorite, cît şi cele necăsătorite, căci ne-au îngăduit să dormim 
în aceeaşi odaie cu ele şi aproape de paturile lor. 

8 octombrie. Am mers neîncetat dealungul lacului, aici mult îngustat, 
spre un alt sat mic; în drum ne-am distrat la o vînătoare, şi pe înoptate 
ne-am ospătat cu vînat şi am ascultat un logos de pomină al unei fiinţe ar¬ 
ţăgoase ameţită de băutură 40 pentru a ne uşura digestia. 

9 octombrie. Ne-am dus la Bîrlad prin păduri încîntătoare, dar rele 
pentru căruţe; am prînzit într-un sat sărac într-o casă plină de femei care 
erau aproape goale, şi care în loc de îmbrăcăminte nu aveau decît o sobă 
pentru a se încălzi. Bîrladul este un oraş mare şi frumos unde <locuitorii> 
au un fel de a clădi casele deosebit de acela al altor ţări; pereţii sînt făcuţi 
din bîrne rotunde de brad, cioplite la capete, astfel că o bucată se îm¬ 
bucă cu alta şi sînt tencuite frumos în alb pe dinăuntru ca şi pe dinafară. 
Chiar cea mai săracă din aceste case este atît de curată înăuntru, încît 
odată ce am intrat în casă, deşi şovăisem să o fac, nu-mi venea să mai ies. 

^10 octombrie. Am călătorit vreo 12 ceasuri dealungul unei văi bogate, pe 
lîngă un rîu frumos 41 , dealurile erau acoperite pe amîndouă părţile cu pă¬ 
duri mîndre, care sînt refugiul băştinaşilor împotriva // năvălirilor duşmane 
şi i-au şi apărat, de fapt împotriva tătarilor cînd au năvălit de curînd în 
Moldova 42 . Toate aceste părţi erau molipsite grozav de ciumă 43 căci pă- 
mîntul era aproape tot acoperit cu lăcuste din cele de o culoare veninoasă; 
cîteva erau vii dar cele mai multe erau moarte, după ce distruseseră aproape 
toată iarba din aceste părţi. Toate acestea sînt semnele cele mai sigure şi 
fatale ale unui aer încărcat de molimă, după trista experienţă de la Constan- 
tinopol din timpul nemaipomenitelor bîntuiri ale ciumei. Stăpînul meu şi 
Dr. Nevett, mai dornici de vînătoare decît grijulii pentru trăsură, au pă¬ 
răsit drumul şi s-au dus cu nişte armeni fioroşi spre un sat îndepărtat ca 
să ocolească conacul obişnuit care era atunci foarte contaminat de ciumă. 
Dar doctorul Nevett, nevoind să-mi lase mie toată grija şi supărarea, s-a 
întors să mă caute şi astfel s-a rătăcit, horbăcăind aşadar de colo pînă colo, 


39 Lacul Brateş. S*a urmat vechiul drum care trecea prin Tuluceşti. 

40 And beard a remarkable îecture of a drunken scold to heîp di gest ion. Autorul pare 
să se refere aici la patronul său James Modyford despre care pomeneşte şi mai apoi în 
acelaşi spirit. 

41 Rîul Bîrlad. 

42 Expediţia tătarilor din 1650, descrisă şi de Miron Costin. 

43 Autorul face aici o legătură între prezenţa lăcustelor şi ivirea ciumei. întreaga re¬ 
giune de la Galaţi pînă la Varşovia era contaminată de ciumă. 

în întuneric, singur, pînă ce un foc l-a îndreptat către o caravană de că¬ 
lători, printre care a găsit pe unii care înţelegeau turceşte, şi s-a hotărît 
să petreacă noaptea cu ei, contribuind la cina lor cu roadele vînătoarei 
sale; dar în urmă, trecînd pe acolo unii din caravana noastră, l-au dus la 
locul unde se afla domnul Modyford. între timg podul fiind rupt, am fost 
siliţi să încercăm să trecem cu trăsura prin apa, unde trudindu-se caii s-o 
scoată şi muncindu-se din greu şi ei, ca şi noi pînă noaptea tîrziu, am fost 
în sfîrşit bucuroşi să primim ajutorul cîtorva ţărani, care au scos-o cu şase 
boi. Dar abia scăpaţi de această supărare, am dat de alta, căci în această 
stare (cu oamenii noştri obosiţi, şi caii noştri sleiţi de puteri) ne-am pierdut 
drumul, şi am rătăcit de colo pînă colo în noaptea întunecoasă, prin băl¬ 
toace şi locuri mlăştinoase şi peste podeţe atît de înguste, încît este o cu¬ 
rată minune că trăsura noastră nu a căzut în rîu. Şi astfel pe o noapte 
rece am gonit razna pînă la ora două dimineaţa, cînd am fost călăuziţi de 
o lumină spre Vaslui; şi acolo foamea şi frigul împreună cu oboseala şi su- 
p. 163 părarea ne-au silit să intrăm <în oraş>, // aceste motive avînd mai multă 
putere ca să ne îndemne înainte decît avea frica de ciumă pentru a ne opri 
pe loc. 

11 octombrie. Am înaintat dealungul unei văi încîntătoare prin care 
curgea o apă frumoasă, mărginită pe malurile sale de crînguri minunate, 
pînă ce am ajuns la Scînteia. Pe la amiază am întîlnit din nou pe stăpînul 
meu care fără a mă întreba cum de am ajuns aici, s-a pornit ca un clopot 
cu dangăt nesuferit să-mi tragă un perdaf pentru faptul de a fi cheltuit 
la Vaslui, pentru mine, doi servitori şi trei cai, o „piesă de opt“ 44 întreagă, 
din care cea mai mare parte o cheltuisem pe nişte mied tare pentru a ne 
feri de contagiune, şi fără îndoială că dacă aş fi cunoscut un antidot mai 
sigur, nu mă uitam la preţ, într-un oraş unde nici o casă nu scăpase de 
această molimă fatală. 

12 octombrie. Am trecut printr-o pădure mîndră de copaci falnici, cu 
lăstăriş pe dedesubt şi pe deasupra umbrită de crengi răsfirate în boltă mă¬ 
reaţă, avînd, ici şi colo, boschete de diferite forme, ca şi cînd ar fi fost 
aşezate de meşteşug omenesc şi nu de natură, şi udate de numeroase izvoare; 
totul alcătuind un locaş potrivit pentru eremiţii retraşi prin păduri, într-a 
căror tagmă am fi putut intra chiar în noaptea aceea, din cauza băltoacelor 
adînci aflate pe drumul mare, dacă o lungă perioadă de vreme frumoasă 
nu le-ar fi schimbat oarecum în favoarea noastră, îngăduindu-ne sosirea în 
noaptea aceea în capitala Iaşi, unde am petrecut cîteva zile. Este oraşul 
de reşedinţă al lui Lupul, domnul sau voievodul de acum al Moldovei^ 
acolo am fost mai întîi să vedem paraclisul 45 său particular. Pe dinafară 


44 Peace of Eight = pezza di otto, monedă cu circulaţie întinsă în tot Imperiul otoman. 

45 Par ti cu Iar chapel, în sensul de biserică proprie. 

biserica este toată din piatră sculptată 46 şi // pe dinăuntru este împodobită P- *64 
de sus pînă jos cu aur, cu picturi de sfinţi şi apostoli. Aici l-am văzut în 
biserică pe domn şi am ascultat slujba bisericească celebrată de călugări în 
limba greacă vulgară 47 . Aceştia predică foarte arareori ^afară doar în tim¬ 
pul postului), dar folosesc liturghia lor obişnuită, multa tămîie şi adeseori 
imnuri, cîntate muzical, dar într-un chip care seamănă mai mult cu felul 
de a cînta al turcilor decît cu acela al italienilor, al spaniolilor sau al engle¬ 
zilor. După terminarea slujbei, domnul s-a retras în palat 48 , însoţit de fiul 
său 49 şi de alţi dregători ai statului, călări, ca şi purtătorii de buzdugane 
şi alte semne de cinste şi o gardă de vreo 300 de soldaţi înarmaţi. Am pe¬ 
trecut trei sau patru zile // vizitînd pe părintele Stanislav Scytnicki 50 (un p. 165 

iezuit polon) şi pe Domnul George Kotnarski 51 , (secretarul voievodului), 
către care aveam osebite recomandaţii. Prin sfatul şi ajutorul lor am căpă¬ 
tat o audienţă de la domn; am îmbrăcat hainele noastre de modă apuseană 52 
pentru ca să avem mai mult crezămînt la el. îndată ce am sosit în faţa lui, 
el şi-a scos cuşma, iar cînd am voit să-i sărutăm pulpana hainii şi mîna 
abia l-am putut împiedica să nu se încline în faţa noastră. A binevoit să 
stea în picioare în tot timpul audienţei noastre, scoţîndu-şi de mai multe 
ori cuşma şi poftindu-ne şi pe noi odată să ne punem pălăriile, <favoare> 
la care deşi a binevoit să condescindă modestia sa, bunăcuviinţa noastră 
nu ne-a îngăduit să o primim. După ce ne-a oferit toate asigurările cu pri¬ 
vire la dovezile de cinstire ce-i stăteau în putere, noi i-am cerut un paşaport 
şi o scutire de vamă atît pentru noi cît şi // pentru bagajele noastre; toate p. 166 

acestea le-a încuviinţat bucuros, binevoind să adauge şi o scrisoare de re- 

comandaţie către guvernatorul din Iazlowiec, la hotarul către Rusia Neagră 
din Polonia. Şi astfel, cu urări bune de drum, ne-a dat slobozire de plecare. 

Prin osebită favoare, am putut arunca o privire asupra palatului său, 
o clădire de piatră, mai degrabă mare decît frumoasă, neavînd nici măreţie, 


46 După descriere pare să fie vorba de biserica Trei Ierarhi şi nu de un paraclis 
sau capelă ce s*ar fi aflat în interiorul palatului, şi anume în tumul deasupra porţii principale 
a palatului sau măcar de biserica Sf. Nicolaie domnesc din incinta palatului, (după sugestia 
lui N. A. Bogdan, Oraşul laşi y ed. a 2-a, Iaşi, 1913, p. 189 ş.u.). Se vede bine că domnul 
este însoţit de marii dregători călare şi de o gardă de 300 de soldaţi, care nu şi-ar fi avut 
nici un rost dacă acea biserică s-ar fi aflat în incinta palatului. 

47 Vezi descrierea ceremoniilor religioase de către Paul de Alep. 

48 Vezi V. D r ă g h i c e a n u, Palatul lui Ştefan din Iaşi în „Bul. Corn. Mon. Ist.“, 
voi. VIII, Bucureşti, 1916, p. 48. 

49 Ştefăniţă Lupu, fiul mai mare din a doua căsătorie a domnului. 

50 Stanislaw Szcytnicki, venit în Moldova cu alţi trei iezuiţi poloni, în 1650, era bine 
văzut de domn, care i-a încredinţat educaţia fiului său. 

61 Georgius Kotnaske, secretarul de taină al lui Vasile Lupu şi interpretul său pentru 
latină şi polonă. A fost ucis în mai 1653, de ginerele lui Vasile Lupu, Timuş, care i-a tăiat 
capul cu sabia. 

62 Our Xtian habits . 

nici unitate, nici podoabe demne de palatul unui domn. Numai grajdurile 
sînt într-adevăr vrednice de luare aminte pentru măreţia şi buna lor în¬ 
tocmire, dar mai ales pentru numărul şi calitatea cailor, întrecînd cu mult 
pe acei ai ducelui de Florenţa sau ai regelui Angliei. După aceea am vizitat 
paraclisul doamnei 53 întru nimic mai prejos aceluia al Domnului, unde, între 
alte ornamente bătătoare la ochi sînt zugrăviţi în mărime naturală voie¬ 
vodul de acum, Doamna 54 şi copiii lor 55 , dar sînt atît de rău desenaţi 
încît nu se potrivesc nici cu persoanele înfăţişate, nici cu locul pentru care 
p. 167 au fost făcute. // Pictura lor este executată în general după maniera veche 
şi imperfectă, preţuind mai mult pentru vechimea lor decît pentru arta lor. 

18 octombrie, am petrecut <ziua> schimbînd aurul, prin „antichimie" 50 
în aramă, pentru călătoria noastră în Polonia; moneda cea mai folositoare 
pentru a călători în aceste părţi sînt „banii" 57 care umblă pînă la Dantzig, 
deşi în Polonia piesele de 1, 2, 3 groşi 58 sînt mai uşoare de transportat. Aceşti 
bani merg: 20 la o „bobcă" sau „costanda" 59 ; 12^2 costande la un taler cu 
leu G0 şi 14 dintre ei la un taler imperial 61 şi cursul lor în Polonia este de 
30 de groşi pentru un florin şi 3 florini pentru un taler, 3 bani făcînd 
un groş. 

La 19 octombrie, am fost să salutăm pe părintele Scytnicki şi pe domnul 
Kotnarski, am dat drumul trăsurii noastre 62 la Constantinopol (fapt pe care 
p. 168 l_ am însemnat greşit sub data de 23 septembrie), şi am pregătit toate // 


53 The Princess Chappell, care se găsea în palatul ei special numit şi Haremul doamnei, 
a fost distrus în iulie 1827, în urma incendiului de la Curtea Domnească. Vezi G. B a 1 ş, 
B/ser/cile şi mănăstirile moldoveneşti din veacul al XVlblea şi al XVIII-lea, Bucureşti, 1933, 
p. 206 ş.u. 

54 A doua soţie a lui Vasile Lupu, doamna Ecaterina Cerkeza. 

55 Vasile Lupu a avut de la doamna Tudosca trei copii: Ioan-Vodă, Maria şi Ruxandra, 
iar de la Ecaterina Cerkeza trei fii: Ştefăniţă, Ioan şi Alexandru. 

56 Adică un fel de inversare a alchimiei ce transformă arama în aur. 

57 BannSy monedă de aramă sau şilingi polono-suedezi (în polonă szelag, în moldo - 
veană şalăi). Ulterior s-au făcut în Moldova sub Dabija (1661—1665) şi urmaşii săi, şi 
s-au introdus clandestin în Polonia. Cf. El. M o i s i 1, Banăria lui Dabija Vodă, în „Bul. 
soc. numismatice rom/*, XII, 1915, p. 33 ş.u. 

68 Gross pieces. Un gross valora 3 bani. 

59 Costanti. Bobea sau costanda era o piesă polonă de argint de 6 groşiţe. Valora 18 
şilingi. 

60 Lyon daller. Talerii — lei erau taleri olandezi, avînd ca tip un leu stînd în două 
labe. La noi se numeau simplu lei. 

61 Rix daller. Talerii imperiali, bătuţi de împăraţii şi de principi germani, în special 
în Tirol-Saxonia şi Brandenburg aveau în ţările noastre o valoare mai mare ca a leilor. Eva¬ 
luarea leilor şi a talerilor pe care o face Bargrave este foarte ridicată. Este adevărat însă că 
ne aflăm în 1652 şi că valoarea lor scade cu timpul. In 1670 leul valora 180 de bani în loc 
de 250, cum socoteşte Bargrave. V. Hurmuzaki, XV, p, 1342, iar între 1693 şi 1706 el 
valora în Ţara Românească abia 132 de bani. FI. M o i s i 1, Monedele din Ţara Romanească 
în timpul lui Con st. Brîncoveanu, în „Cronica num. şi arh.“ X, 1934, p. 37 şi urm. 

62 Discarded our Wagon. 

lucrurile în vederea călătoriei noastre mai departe. Şi acum luîndu-ne ră¬ 
mas bun de la Iaşi, daţi-mi voie să vă arăt că este aşezat pe coasta unui 
deal, lîngă un^rîu mare 63 , bogat în peşte, în mijlocul unei cînrpii, dincolo 
de care sînt păduri foarte frumoase, foarte potrivite pentru vînatoare, unde 
dacă domnul este poftit vreodată, el foloseşte acelaşi mod de a vîna ca şi 
sultanul (cum se spune la fila 59). Oraşul a fost ars de cazaci şi de tătari 
acum doi ani 64 . Cauza şi mijloacele acestei incursiuni au fost următoarele: 
Domnul făcînd înconjurul stapînirilor sale, a găsit într-un loc îndepărtat 
un castel mare locuit de cazaci, care întîrziind să-i aducă darea pe care o 
cerea pentru folosirea acestui castel, el a adus pe locuitori prizonieri la Iaşi 
şi a pus să-i ucidă, jertfîndu-i sgîrceniei sale 65 . Pe atunci tătarii îndemnau 
pe cazaci să strice armistiţiul pe care-1 aveau cu Moldova. Aceştia, gata să 
le asculte sfatul, dar socotind că acest cuvînt nu era îndestulător şi-au chib¬ 
zuit unul mai temeinic. Cazacii au trimis un sol în Moldova, declarînd că 
domnul nu numai că dăduse ajutor polonilor (care sînt catolici) împotriva 
lor ^care erau de aceeaşi credinţă cu el), dar îşi dăduse una din fiicele sale 
după Coritsky (!) generalul polon 66 . Drept care îi cereau acum pe cealaltă 
fiică a sa, necăsătorită, // ca să o dea lui Hmelniţki, generalul [= hatmanul] p- i<$9 
cazacilor. Domnul îl refuză răspicat, şi după întoarcerea solului, cazacii şi-au 
unit în grabă forţele lor din acea clipă cu cele ale tătarilor şi au năvălit 
deodată în Moldova, au ruinat totul pe unde au trecut şi au ars laşul pînă 
la pămînt, rămînînd în picioare numai palatul şi cele două paraclisuri al 
domnului şi al doamnei şi cîteva biserici, şi acestea nu pentru respectul 
ce le purtau, ci din cauză că <erau de> piatră — şi deci nu puteau fi 
mistuite de foc. Au cărat cu ei mii de robi, multe mii de vite şi toată bogă¬ 
ţia pe care au găsit-o 67 . Domnul s-a adăpostit într-o cetate puternică 68 , dar 
cazacii după întoarcerea lor i-au trimis o a doua solie, înştiinţîndu-1 că dacă 
măcar acum ar da pe fiica sa după Hmelniţki, ei ar reînoi armistiţiul cu 
el şi n-ar mai năvăli în ţară şi nici nu ar îngădui tătarilor să năvălească; 


63 Bahluiul, care nu este nici mare, nici bogat în peşte. 

64 în 1650. 

Episod fantezist. 

6b ’ Editorul observă că Bargrave confundă pe generalul polon Krzysztof Koricki, pe care 
l-a cunoscut personal la Lemberg, cu hatmanul Lituaniei Janusz Radziwill, care s-a însurat 
cu domniţa Maria la Iaşi, la 5 febr. 1645. Dar se pare că mai avem aici şi o suprapunere 
a amintirii lui Korecki, însurat cu fiica lui Ieremia Movilă. 

67 Vezi şi declaraţiile lui Vasile Lupu făcute lui ^fayer, în vara anului 1651. (în voi. 
de faţă, p. 453) Miron Costin descrie aceste jafuri cumplite. La rîndul său, arhiepiscopul 
de Sofia, Pietro Diodato BakSid, invitat de Congregaţia Propagandei să dea o dare de seamă 
a stării bisericilor catolice din Moldova, arată în raportul său din 21 dec. 1650, scris de 
el la Roma că la 25 august trecut au venit tătarii şi cazacii şi au jefuit toată Moldova, 
omorînd pe bătrîni şi luînd tineri în sclavie — („Dipl. Ital“., II, p. 401). 

68 Vasile Lupu s-a ascuns în pădurea Căpoteşti şi şi-a trimis doamna şi familia sa la 
Cetatea Neamţului (N. Iorga, Studii //’ doc., IV, Bucureşti, 1902, pp. CCXXXIII, şi urm.). 

de nu, el se poate aştepta foarte curînd la un măcel general din partea lor. 
La această ameninţare ucigătoare (aducîndu-şi aminte de pilda mult prea 
recentă şi însemnată pe care cazacii o dăduseră despre isprăvile de care sînt 
în stare, nevinovăţia tinerei domniţe s-a luptat cu îndărătnicia tatălui ei 
p. 171 (fie că vroia să nu se verse atîta // sînge, fie că vroia să se mărite) şi l-a 
rugat în genunchi pe tatăl ei să o părăsească soartei sale 69 . Şi nu mult după 
aceea, ca urmare a acestora, Hmelniţki, venind la Iaşi, căsătoria a fost cele¬ 
brată. Pînă acum s-au făcut puţine reparaţii după distrugerea oraşului, care 


69 Domniţa Ruxandra fusese oferita de Vasile Lupu, încă din septembrie 1641, unuia 
din fiii primului dragoman al Veneţiei la Constantinopol, Antonio Grillo, cu care era 
prieten. Deşi era vorba doar de un proiect, şi nu se făcuse o logodnă solemnă, domnul îi 
dădea lui Antonio în scrisorile sale titlul de cuscru şi acesta se îngrijea de daruri pentru 
mireasă care nu era încă în vîrstă de a se mărita. Peste 11 luni domnul trimite un boier ca 
să-l aducă în Moldova pe viitorul ginere, Ambrosio Grillo (aug. 1642). 

Se pare că Antonio a avut un rol în lucrăturile de la Poartă, din 1643, pentru depu¬ 
nerea lui Matei, şi că se ferea să-l nemulţumească pe Vasile Lupu, temîndu-se pentru viaţa 
fiului său. 

Dar, în acest an, domnul stăruie mult la Poartă cu argumentele cele mai sunătoare 
pentru a obţine învoirea la căsătoria fiicei sale mai mari, Maria, cu Ianusz Radziwill. Această 
căsătorie avea o semnificaţie politică şi vizirul care se opunea la ea din răsputeri a reuşit 

să o ţină în loc pînă la începutul anului 1645, cînd a avut loc nunta cu mare strălucire 

(2 febr. 1645). 

Dar în august, Poarta trimite după domniţa Ruxandra ca să fie adusă la Constantinopol, 
desigur şi ca zălog pentru credinţa tatălui ei, întrucît după moartea lui Ion Lupu, în 1640, 
la Brussa nu se mai afla nici un membru al familiei domneşti la Ţarigrad — dar şi pentru 

a împiedica o reeditare a unei alianţe matrimoniale cu consecinţe politice. Aici va sta aproape 
patru ani, în ciuda demersurilor neobosite ale tatălui ei pentru a obţine reîntoarcerea ei. Cores¬ 
pondenţa dintre domn şi Antonio continua. Ambrosio era considerat şi mai departe la curte 
drept ginerele domnului. în decembrie 1645, veneţienii vor să-l folosească pentru trimiterea 
corespondenţei bailului prin Moldova, aceasta fiind o cale mai sigură. Dar curînd se produc 
incidente. Un secretar turc al domnului se înfurie împotriva lui Ambrosio, se repede la el, îl 
denunţă în gura mare şi îl ameninţă (martie 1646). Plecat spre Constantinopol, moare pe 

drum, şi trebuie cumpărată renunţarea văduvei sale la urmărirea plîngerii făcute de ea. Dar 
lucrurile iau o întorsătură neaşteptată. Domnul, interceptînd în mai 1648 scrisorile lui Ambrosio 
către tatăl lui, îl închide împreună şi cu un secretar domnesc, părtaş la vina ginerelui „in 
spe“, desigur în legătură cu iscodirea planului tainic al domnului de a trata căsătoria 

Ruxandrei cu fiul al doilea al lui Gheorghe Rik6czy, Sigismund (vezi relaţia lui Ioan Kemeny 
în acest volum). Această ştire comunicată „cuscrului" Antonio Grillo putea crea nespuse 
complicaţii la Poartă. Şi de fapt se pare că aşa a şi fost şi că acestui fapt i se datorau 
piedicile întîmpinate de sforţările domnului de a-şi recăpăta fiica. 

Este vrednic de reţinut că ea nu va fi slobozită decît în august 1649, într-un mo¬ 
ment de criza a raporturilor dintre Poartă şi Veneţia, al cărui bail este arestat de turci 

împreună cu marele său dragoman. Antonio Grillo, acesta din urmă este gîtuit în închisoarea 
de la Edicule. 

Umbla zvonul că ar fi contribuit şi Vasile Lupu la acest deznodămînt. Pentru toate 

aceste date vezi Hurmuzaki IV, 2, folosind indicele acelui volum. Alte proiecte matrimoniale 
pentru domniţa Ruxandra se cristalizează în jurul unor principi creştini, Sigismund Râkoczy, 
amintit mai sus, Dimitrie Wisniowiecki din vestita familie cu legături de sînge în Moldova, 
Petru Potocki, . . . 

se compune acum în afară de 10 sau 12 clădiri de scînduri, construite după 
obiceiul de aici) numai din case acoperite cu paie, căci locuitorii nu îndrăz¬ 
nesc încă să ridice unele mai bune. Domnul are toată puterea în mînile 
sale <şi> este singurul judecător al tuturor pricinilor de seamă, şezînd el 
însuşi în scaunul de judecată în fiecare zi; m-am dus şi eu din curiozitate 
să-l văd cum şedea astfel, în această atitudine; alaiul său este mîndru şi 
garda sa este puternică, şi totuşi măreţia sa este mai prejos ca cea a altor 
domni, în aceeaşi măsură în care grajdurile lui de cai întrec pe ale lor. 
Domnia este electivă, dar voievodul îi plăteşte turcului un haraciu anual 70 
de 12 poveri de bani în valoare de 120 000 taleri sau 30 000 de livre ster¬ 
line 71 , ceea ce înseamnă un dar, pentru a-i cumpăra pacea şi a fi lăsat să 
domnească singur, fără a se îngădui nici unuia dintre turci care altminteri 
ar tulbura fără doar şi poate liniştea lui, să locuiască în ţara de sub stăpî- 
nirea lui. Să nu uităm că însuşi acest Lupul nu era decît curierul (numit aici 
olac 72 ) al predecesorului său 73 , din care slujbă a fost înaintat la gradul de 
trimis al său <capuchehaie> la sultan; în această slujbă a ajuns să cunoască 
gîndurile şi interesele stăpînului său; şi <era> atît de iscusit în intrigile sale 
la curtea turcească, încît se crede că el a obţinut distrugerea stăpînului său 
şi în tot cazul urmarea în locul lui. 

Octombrie 20; am pornit spre Polonia, închiriind în condiţii bune o 
trăsură frumoasă (trasă de patru cai buni) ca să mergem de aici la Liov 
în Rusia Neagră; eram însoţit de nişte scoţieni şi am călărit vreo 8 ore 
pînă la un sat numit Şipote 74 , printr-un ţinut nespus de frumos; pămîntul 
era neobişnuit de bun şi străbătut de multe rîuri mai ciudate, bojţate în 
păsări sălbatece. Drumurile erau minunat de bune iar călătoria noastra a fost 
tot atît de plăcută, pe cît a fost de neplăcută găzduirea noastră, căci am 
fost siliţi să dormim printre vite într-o curte deschisă, pe o noapte de ger. 

Octombrie 21: luînd masa de amiază la „Brackshaw" 75 , am trimis înainte 
trăsura noastră, iar noi am mers călări cu un domn Black la baraca sa în 
mijlocul acelor păduri, luate în arendă de patronul său, domnul Dunbarr din 


70 Yearly acknowledgment. 

71 Tributul Moldovei se ridica în timpul lui Vasile Lupu la 70 000—75 000 de taleri. 
Vezi M. Berza, Haracîul Moldovei fi Ţării Româneşti in sec. XV — XIX, în „Studii şi ma¬ 
teriale de istorie medie" II, 1957, p. 21. 

72 Olack, în limba turcă olak, ulak, în cea română olac înseamnă curier. 

73 Afirmaţie inexactă. Vasile Lupu a ocupat map dregătorii încă din 1618. A fost 
pe rînd mare comis, mare vistier, iar mare comis, mare spătar, iar mare vistier, hatman, mare 
vornic de Ţara de Jos. Sub predecesorul său direct, Moise Movilă, nu a ocupat nici o funcţie, 
şi ştiind că domnul voia să-l prindă, a izbutit să fugă în straie de negustor la Constanti- 
nopol, unde a reuşit să capete domnia. Pentru anii diferitelor dregătorii vezi N. Stoice seu, 
op. cit., pp. 377—378. 

74 Schipott, pe valea Miletinului. 

76 Transcrierea greşită pentru Dracşani. 

Dantziş pentru facerea potasiului, după o metodă pe care noi am văzut-o 
şi am învăţat-o acolo. întîi se arde un soiu de copac numit „barrest" (ceva 
asemănător cu fagul 76 nostru englezesc). Se moaie cenuşa 24 de ore în apă,, 
apoi se trage apa în nişte coveţi 77 care înconjoară un cuptor mare, de vreo 
2 stînjeni 78 adîncime şi 7 stînjeni lungime; în acest cuptor se ard stejari şi 

p. 173 alţi copaci, îngrămădiţi // cu meşteşug în straturi 79 aşezate cruciş şi înă¬ 
buşind flacăra care se ridică cu leşia de „barrest", şi lasă să ardă numai lem¬ 
nul de dedesubt, pînă cînd cele două straturi de deasupra cad la fund; şi 
atunci ei le lasă să ardă în voie, fără a le mai înăbuşi, astfel ca să se poată 
topi cenuşa de dedesubt. în chipul acesta ei dobîndesc un fel de mineral 
tare 80 de o culoare amestecată aducînd a pucioasă. Cînd este gata, <potasa> 
cu cît este mai tare cu atît este mai bună dar cea mai bună potasă este cea 
care fiind expusă la aer rece numai o oră se topeşte sau fiind dizolvată în 
apă lasă să plutească în apa aceea un ou sau o bucată de lemn de meri- 
şor 81 . Acea <potasă> care este numită „Rich Ashe" 82 este făcută numai din 
cenuşă de „barrest", care fiind arsă în cuptoare mari, cade printr-o gratie 
de fier ca plumbul topit şi este scoasă cu anumite linguri 83 , dar această 
varietate este mult inferioară celeilalte. Aici am petrecut seara şi noaptea 
<fiind primiţi> cu o ospitalitate foarte largă, după moda engleză, sau mai 
bine zis după cea scoţiană; 

22 oct<ombrie>. După ce am luat o masă tot atît de bună precum 
fusese cina, ne-am dus împreună cu domnul Black şi cu domnul Stewart 
(a cărui slujbă era asemenea cu numele său) 84 , în casa unui boier moldovean 
care se afla în drumul nostru, unde după o masă veselă şi un chef cu mied 
foarte bun, ne-am îndreptat spre Botoşani, unde ne aştepta trăsura noastră. 

23 octombrie. Domnul Black (după ce a încărcat cu hrană şi merinde 
spinările, stomacurile şi traistele noastre) ne-a petrecut prieteneşte încă o 
mică parte de drum şi şi-a luat rămas bun de la noi. în aceeaşi noapte am 

p. 174 sosit la Ibăneşti 85 întîlnind în cale o // înmormîntare asemănătoare acelora 
din timpurile vechi cînd morţii erau însoţiţi la mormînt de cîntăreţi. Sabia* 
cişmele şi căciula mortului erau atîrnate de un cal dus de frîu; lăutarii mer¬ 
geau înainte cîntînd, rudele lui urmau călări după el, în timp ce trupul lui 


76 Beech, sau după editor (p. 172, n. 6); birck t adică mesteacăn. 

77 Troffs = trougbs. 

78 Fathoms, măsură de lungime folosită în Anglia, echivalînd cu 2 yards sau 1,83 m. 

79 Laines , de la „lane", astăzi layer. 

80 Potasă caustică. 

81 Box-wood. 

82 Adică „cenuşă bogată" după numirea şi a potasei „Pot-Ashe". 

83 Scuppet. 

84 Steivard, înseamnă intendent, administrator. 

85 Youboinesht. 

era dus într-un sicriu deschis, între aceştia; şi cînd moare un bărbat tînăr 

sau o femeie tînără, prietenii lor prăznuiesc şi se veselesc în casa în care 

au murit, trei zile şi trei nopţi în şir. 

Prin apropierea acestor ţinuturi se află acele mine de sare împietrită 
pe care le numim „Femeia lui Lot*, care au mai mult înfăţişarea unei stînci 

sau a unei mase de sare decît aceea a unei vine dintr-o mină de sare; aceste 

dealuri de aici ca şi din părţile vecine ale Poloniei acoperă cu acest mineral 
nevoile ţărilor lor şi îndestulează şi Turcia cu mari cantităţi de sare. Pentru 
a fi cărată este tăiată în bucăţi de două sau trei picioare pătrate. în bloc 
pare neagră, oarecum igrasioasă, dar cînd este pisată este cu mult cea mai 
bună pe care am văzut-o sau am gustat-o vreodată, atît prin puritatea şi 
gingăşia fineţei şi albeţei sale cît şi a gustului său. în această zi am aflat că 
toate pădurile din ţară sînt ale domnului 86 şi cîmpiile îndeobşte ale boieri¬ 
lor, care le dau fără plată 87 oricui vrea să le are şi să le cultive, primind 
pentru ele numai o simplă dijmă; şi pentru £ înmulţi populaţia, scutesc de 
bir timp de şapte ani pe toţi străinii, dar după aceea // ei trebuie să plă¬ 
tească bir şi să nu mai părăsească niciodată jurisdicţia boierului lor. 

Octombrie 24. Am mers la Cernăuţi 88 , oraş de graniţă al Moldovei, 

unde se ia vamă pentru toate mărfurile, atît cele care intră cît şi cele care 

ies pe drumul acesta. Am călătorit printr-un codru groaznic şi mlăştinos, 
unde chiciura albicioasă şi usturătoare ce cădea pe părul şi bărbile noastre 
ne-a prefăcut pe toţi în triste embleme ale iernii, dar sobele binevenite de 
la Cernăuţi ne-au dezgheţat repede redîndu-ne înfăţişării noastre dintîi. 

25 octombrie. Am călătorit prin păduri şi cîmpii frumoase pînă la 
Zastavna 89 , pe unde tătarii trecuseră de curînd în raita lor prin Polonia şi 
devastaseră într-atîta ţara şi populaţia, încît grîul pierise pe cîmp din lipsă 

de braţe ca să-l secere, ba chiar totul era atît de jalnic şi de despopulat încît 

nu am putut găsi carne ca să mîncăm, case care să ne adăpostească sau 
oameni (afară de noi înşine) care să se adăpostească în ele. Şi aici şi noi 
şi caii noştri după un drum greu am fost siliţi, pe ger cumplit şi o ceaţă 
deasă, să ne îndreptăm cu spinarea îngheţată şi cu stomacul gol, spre patul 
străbunei noastre Eva — spre pămîntul cel moale — învăţînd din trista 
experienţă că într-adevăr oţeliţi trebuie să fie acei soldaţi care se pot hrăni 
cu ce au lăsat tătarii. 


86 Bargrave se referă, probabil, Ia domeniile rezervate ale domnului care purtau numele 
de branişti domneşti. Cea mai cunoscută era în apropiere de Iaşi, pe Prut. Vezi T. Codres- 
cu, Uricarul, IV, Iaşi, 1857, p. 336. 

87 Freely. 

88 Churtiaoca. Deşi ca nume se apropie mai mult de satul Cernauca, totuşi aici este 
vorba de Cernăuţi. 

89 Lassastavla. 

26 octombrie. Am ajuns la rîul Nistru. Este un rîu mare, care izvorînd 
din Germania 90 trece prin aceste părţi în Ţara tătărească şi se varsă în Ma¬ 
rea Neagră; <judecînd> după malurile sale, care sînt întocmai ca nişte rîpe 
înalte, pare să fi făcut parte în vechime din mare. Trecînd rîul, am găsit 
acolo doi scoţieni păzind o mare cantitate de potasă care fusese oprită în 
drum de tătari, dar din cauza greutăţii sale (puţin potrivită fugii lor înari¬ 
pate) rămăsese în urmă. Aceşti oameni ne-au încredinţat ca lucru neîndoios, 
176 că tătarii fiind urmăriţi de aproape de poloni, au trecut // Nistrul călări 
şi au suit tot călări malul moldovenesc, o coastă atît de abruptă, încît dacă. 
nu ne-ar fi întărit spusele lor şi alţi localnici, prin jurăminte straşnice, aş 
fi crezut că este cu neputinţă. 

Aici după o duşcă bună de bere tare, polonă, ne-am urmat drumul că¬ 
lări timp de vreo două ceasuri pînă la Zwiniacze 91 , un sat rusesc şi aici 
ne-am simţit pentru prima oară în mijlocul lumii creştine, căci în Moldova 
care este sub turci, aceştia sînt trataţi cu atîta respect încît nu-i puteam 
înjura acolo fără teamă. 


90 Confuzie. Nistrul izvorăşte din clina de nord a Carpaţîlor, care atunci era a Po¬ 
loniei. 

91 Svinachea . Zwînîacze este aşezată pe Nistru, în faţa localităţii Zeleszczyky. 

TREI DĂRI DE SEAMĂ IEZUITE 

( 1652 — 1653 ; 1653 ; 1654 ) 


* 

Cele trei dări de seamă iezuite înfăţişate aici oferă un 
contrast evident. Primele două cuprinse în „Annuae Litterae" prezintă rezultatul sforţărilor 
anuale din intervalul 1652—1653 şi 1653—1654, adică dintr-un moment cînd se străduiesc 
să consolideze cuceririle lor asupra misionarilor franciscani, atît conventuali cît şi observanţi. 
In 1652, ei ocupă centrele cele mai însemnate şi mai bogate din ţară, cu mijloacele cele mai 
sigure, avînd doi misionari la Iaşi, doi la Cotnari şi unul la Baia. Coincidenţa acestei repar¬ 
tiţii cu planul schiţat de Paul Beke este flagrantă. Darea de seamă anuală din 1652—1653 
distribuie elogii, înşirînd nişte merite oarecum subînţelese. S-au instruit copii, s-au chemat 
credincioşi la biserică, s-au îngropat morţi, s-au corectaţ (?) căsătoriile încheiate în chip 
greşit (?) (Matrimonia mole contracta ad normam Ecclesiae redacta. Aşa cum sună această 
propoziţie, parcă ar fi enunţarea în formă rimată a unui precept de învăţat pe dinafară 1) 
Şi pe lîngă aceste realizări s-au mai sîrguit şi cu misiuni de convertire la satele ungureşti 
din jurul Romanului, care deşi catolice, erau întru totul asemenea celor „schismatice" (!). 
Era deci firesc ca iezuitul ungur din Cotnari să preia acest apostolat printre conaţionalii săi. 

Dar se pare că după trei luni de muncă istovitoare şi de confort minim s-a îmbolnăvit şi 
a trebuit să se retragă la el la Cotnari, pentru a nu se stinge printre „barbari" din cauza 
lipsurilor îndurate. Se notează cu grijă că el a salvat 6 suflete. îndată după aceea este 
introdusă în text păţania iezuitului al doilea din Cotnari, tras în judecată de Toma Canta- 
cuzino. Felul în care ea este povestită creează împresia că oamenii acestuia l-ar fi legat 
efectiv şi dus astfel la judecată. Dar fraza următoare îngăduie o atenuare a scenei evocate. 
Toma Cantacuzino a trimis pe „aparitorii" săi ca să-l lege. . . etc. şi desigur câ el ar fi 
realizat acest lucru , dacă părintele, prevenit de toţi prietenii săi, nu ar fi fugit la Iaşi, 
la curtea domnului . . . etc. Dumnezeu însă a răzbunat pe iezuiţi şi în privinţa lui Toma 
Cantacuzino pînă într-un an şi a hatmanului, pînă în trei! Se vede deci că această retri¬ 
buţie divină din toamna anului următor nu putea intra în cadrul evenimentelor din 1652 
şi că tot acest pasaj a fost adăugat ulterior. Pînă atunci, protecţia specială de care se bucurau 
s-a manifestat prin imunitatea lor la ciumă. 

A doua dare de seamă, tot din „Annuae Litterae", pe anul următor, 1653, este con¬ 

sacrată zelului eroic şi suferinţelor iezuiţilor în mijlocul prăpădului pricinuit de lupta pentru 
domnie dintre Gheorghe Ştefan şi Vasile Lupu. Redactorul anonim foloseşte pentru întregirea 
tabloului o expunere mai largă a e\eminentelor care s-au succedat de la furişarea lui Gheorghe 
Ştefan de la curte pînă după capitularea Sucevei, pentru a suplini cu material factic de¬ 
scrierea oarecum generală a invaziilor, devastărilor, primejdiilor din ţară şi a fugii popula¬ 
ţiei în desişurile apropiate, toate acestea evocate într-un mod vag, pe un ton de poveste. 
Intrucît este evident că avem aici o interpolare după alt material decît cel imediat oferit 
de misionarii iezuiţi de la Cotnari, nu l-am cuprins în textul nostru. El poate fi aflat 
în spicuirea lui I. C. Filitti Din arhivele Vaticanului. Nu a fost reprodus de Fr. Pali în 

„Dipl. Ital.“, IV, nefiind inedit. 

Ţara întreagă răvăşită constituie un fundal pentru scena ocupată de bunii părinţi de 
la Cotnari, retraşi în păduri pentru a nu-şi părăsi turma, deşi din context ar rezulta că 

erau şi ei nişte refugiaţi la fel cu ceilalţi. De astă dată, boala nu îi cruţă, dar ei îşi văd 
totuşi de datorie. în realitate, amîndouă dările de seamă propriu-zise provin de la iezuiţii 
de la Cotnari, fie redactate direct de ei, conformîndu-se tipicului impus de „Annuae Litterae", 
fie oferind doar materialul pe care să-l folosească acest organ de propagandă cu stilul său 
propriu, oarecum dulceag şi cu tema monotonă a protecţiei speciale de care se bucurau aceşti 
slujitori privilegiaţi ai cerului, şi a pedepsei divine urmărind pe duşmanii lor (Vezi şi Calatori , 
IV, relatarea alungării iezuiţilor din Transilvania, urmată fulgerător de pieirea lui Moise 
Sz6kely). 

A treia dare de seamă se deosebeşte total de celelalte două. Nu mai este vorba de 

evidenţierea edificatoare a unei activităţi globale pe un an sau doi, ci de înfăţişarea unei 
situaţii concrete, poate chiar de răspunsul la un chestionar în legătură cu problema prezenţei 
noului episcop polon (care ar influenţa într-un sens sau altul poziţia cîştigată de ie¬ 
zuiţi în Moldova). Tonul nu mai este blînd şi patern, ci precis şi puţin cam sec. Darea 
de seamă se apropie de un inventar concret şi convingător. Distrugerile datorate războiului 
sînt menţionate fără comentarii şi numai cu privire la bisericile catolice din Iaşi şi Suceava. 
Ce interesează este situaţia materială a episcopiei catolice de Bacău, venitul existent şi cel 

26. Harta ţărilor române de Nicolas Sanson (1655) 

27. Gheorghe Ştefan, domnul Moldovei; iscălitura sa. 

28. Constantin Şerban, domnul Ţării Româneşti; 
iscălitura sa 

29. Peceţile lui Gheorghe Ştefan şi Constantin Şerban; 

iscăliturile lui Koloman Mikes şi Ioan Boros 

30. Crucea ridicată pe locul 
uciderii postelnicului Papa 
din Brîncoveni la Bucureşti 
de către seimenii răsculaţi 
(1655) 

31. Gheorghe al II lea Râkoczi, principele Transilvaniei 

32. Monede 
de la principii 
Transilvaniei 
Gabriel Bethlen, 
Gheorghe I şi 
Gheorghe al II-lea 
Râkoczi 

posibil, apoi înşirarea bisericilor catolice, numărul credincioşilor, precum şi al bisericilor 
fără slujitor, cum şi distribuirea preoţilor. Asupra unor puncte se păstrează o discreţie cam 

suspectă. De pilda, se lasă impresia că la Tîrgu-Trotuş nu ar fi fost (de multă vreme sau 
chiar de loc) un paroh catolic. Dar din 1650 şi pînă în 15 martie 1653 funcţionase acolo 
ca paroh misionarul Bernardino de Valentinis din Perugia, care nu se mulţumise să-şi vadă 
doar de turma sa, ci adusese la cunoştinţa superiorilor o minune oarecum continuă, consta¬ 

tată oficial la mănăstirea Sf. Cosma şi Damian în martie 1651 şi repetată prin noi mărturii în 
octombrie 1652, consemnate în nişte procese-verbale, scrise şi subscrise de el ca paroh de 
Trotuş şi întărite de superiorul micii mănăstiri franciscane din apropiere. Aşadar, existenţa 
acestui paroh din trecutul foarte apropiat nu putea fi ignorată. Cu atît mai mult cu cît 
şi după plecarea sa de la Tîrgu-Trotuş, el se manifestă alături de ceilalţi misionari franciscani 
din Moldova, tr im iţind plin ger} împotriva iezuiţilor, care îi persecută, gonindu-i din vechile 
lor posturi. 

O altă dovadă de reticenţă apare în felul cum este acoperită scandaloasa absenţă a epis¬ 
copului polon de Bacău. Se afirmă, la modul general, că episcopul nu obişnuieşte să prea 

stea acolo din cauza lipsei de alimente, precum şi a primejdiilor. Şi se adaugă: „Iar acum 
este episcop prea veneratul domn Ioan (!) [= Marian] Kurski din ordinul minoriţilor ob- 
servanţi". Cum misionarii franciscani inspiraţi sau manevraţi de Parfevic purtau o luptă aprigă 
atît contra episcopilor poloni, cît şi contra iezuiţilor veniţi în Moldova, acest fel de a menaja 
pe episcopul absenteist Kurski îşi are explicaţia sa, cu atît mai mult cu cît iezuitul polon 
LabQta de la Cotnari, care era superiorul misiunii iezuite din Moldova, era şi vicar al epis¬ 
copului polon Marian Kurski (!). 

Dealtminteri, curînd după aceasta, în 28 august 1654 [„Dipl. Ital.“, II, p. 446], epis¬ 
copul se hotărăşte, în sfîrşit, să declare în scris nunţiului apostolic de la Varşovia că va 

merge in Moldova , dar va trebui ajutat... etc. 

In acelaşi sens scrie Propagandei la 25 octombrie 1654, stăruind, totodată, pentru anu¬ 
mite privilegii sau împuterniciri speciale (dar totuşi nu se duce). 

Felul oarecum impersonal în care este redactată darea de seamă analizată aici neutra¬ 
lizează cîtva faptul că autorul ei este un iezuit. Textul care a fost adresat nunţiului papal 

din Varşovia a fost reexpediat de acesta la Roma. El se află în copie în Arhiva iezuiţilor din 

Polonia (Vezi Pali, op. cit., p. 108, unde e reprodus începutul său). A fost publicat după 

originalul de la Roma din arhivele secrete ale Vaticanului, de către I. C. Filitti, în lucrarea 
Din arhivele Vaticanului, I, p. 100 ş.u. 

ACTIVITATEA MISIUNII IEZUITE 
DIN MOLDOVA ÎN ANII 
1653—1654 


după yyAnnuae Litterae * 

Anul de la Christos 1653 1 . 

Anul acesta, precum s-a arătat de nenorocit 
242 pentru întreaga această provincie, tot astfel a adus mare piedică şi misiunii 
noastre <nelăsînd> ca munca <fraţilor> noştri să se extindă mai departe 
în slujba sufletelor. S-a întîmplat această schimbare a domnilor 2 care a 
umplut această ţară cu atît potop de neamuri diferite şi cu mulţime de 
oşti felurite, încît a fost de mirare că nenorociţii de locuitori, apăsaţi neîn¬ 
cetat de această povară a războiului mai bine de trei ani, nu au fost răpuşi 
în cele din urmă de foame şi de tăişul săbiei . . . 3 etc. 


1 „Dipl. Ital.“, IV, pp. 242—243. Text posterior celui dat mai jos la p. 503- 

2 Venirea lui Gheorghe Ştefan, revenirea lui Vasile Lupu, în sfîrşit, reinstalarea vremel¬ 
nică a lui Gheorghe Ştefan. 

3 Urmează o descriere a războiului dintre cei doi adversari, introdusă în textul iniţial. 
Ea a fost publicată de I. C. F i 1 i 11 i, în culegerea de spicuiri intitulată Din Arhivele Vati¬ 
canului, II, pp. 124—131. 

Această stare de luptă ce a ţinut de la 11 aprilie pînă la 1 noiembrie, 
este de necrezut în ce chip a nenorocit pe locuitorii acestei ţări. Căci în 
afară de distrugerea făcută la început de către Timuş 4 şi de cazaci, oştile, 
ba cea maghiară ba cea muntenească sau polonă, ba mai ales chiar cea mol¬ 
dovenească, au pricinuit nesfîrşite pagube ţării. Turcii precum şi tătarii ce 
mişunau în bande cu prilejul <venirii> unui nou domn 5 , au chinuit pe 
oamenii ce fuseseră nespus de loviţi încă mai înainte de alţii: foarte multe 
sate au fost dărîmate din temelie, oraşele şi cetăţile au fost supuse prădă- 
ciunii, mănăstirile şi locaşurile sfinte, atît cele moldoveneşti cît şi cele mai 
însemnate greceşti 6 , au fost jefuite — ceea ce s-a întîmplat şi locaşului 
nostru catolic de la Baia. Aceşti oameni nenorociţi, îngrijindu-se doar să 
scape cu viaţa, au umplut pădurile, munţii şi peşterile în aşa fel, încît părea 
să se fi adus în aceste ascunzişuri <adevărate> colonii, şi numai cei mai 
îndrăzneţi mai obişnuiau să iasă de prin păduri să-şi revadă casele pustiite. 

în cursul acestor turburări, poporenii noştri catolici nu au fost lipsiţi 
de slujba rezidenţilor noştri de la Cotnari, nici chiar în vizuinile din pă¬ 
duri .. . 7 . 

Pe lîngă teama necurmată de armatele în trecere care jefuiau totul, 
pe lîngă vexaţiunile şi prădăciunile muntenilor şi turcilor, viaţa silvestră a 
Casei 8 noastre a avut atîtea neajunsuri încît a pricinuit boli grele pentru 
ai noştri. 

Căci // nişte oameni bolnavi trebuiau să rămînă multă vreme sub cerul 
rece, sub ploi sau în bătaia vîntului de toamnă. Foamea trebuia astîmpărată 
doar cu poame de pădure. Setea trebuia potolită cu apa ce curgea pe acolo, 
şi mai trebuiau înfruntate şi primejdii din partea tîlharilor care cercetau 
pădurile şi atacau oamenii ce se ascundeau acolo. 

în sfîrşit unul din ai noştri care fugise de la Iaşi în oraşul unguresc 
Huşi 9 a fost ciomăgit de nişte rîndaşi de oaste 10 arţăgoşi. 

în ultimele două luni ale acestui an de frămîntări, cînd în sfîrşit locui¬ 
torii au putut să se reîntoarcă la casele lor şi li s-a redat liniştea dorită, 
pe lîngă reluarea <de către ai noştri> a îndatoririlor bisericeşti obişnuite şi 
a funcţiilor duhovniceşti, s-a făcut un drum la Roman, la curtea domnu- 


4 Ginerele domnului care a lăsat cetele sale să ardă şi să devasteze capitala, Iaşi. 

5 Tur maţi m in causa nevi prind pis discurrentes . 

6 Mănăstirile închinate. 

7 Urmează înşirarea activităţii duhovniceşti a misiunii în timpul răsmeriţei. 

8 Domns, adică familia iezuită. 

9 Qui Iassiis Hustios dvitatem bungaricam transjugerat. Deşi în indicele din „Dipl. 
Ital.“, IV, p. 251 se explică: Hust cit/a in Ungher ia, credem că nu poate fi vorba de Huszt, 
mult prea departe şi fără nici o legătură cu misiunea din Moldova, ci de oraşul Huşi, pe 
care misionarii catolici îl socoteau unguresc. 

10 Lixis. 

lui 11 ce îşi avea atunci reşedinţa acolo pentru a se împlini îndatoririle faţă 
de oastea catolică germană sau polonă ce-i slujea domnului, şi acolo au 
fost ascultate spovedaniile multora şi cîţiva s-au lepădat de erezie. Acestea 
şi alte slujbe duhovniceşti au fost aduse de ai noştri <chiar> suferind de 
friguri 12 şi ei urmează astfel pînă acum <deşi> mai stăruie încă în aceeaşi 
boală. 


11 Gheorghe Ştefan. 

12 Quartana febri = friguri care revin regulat, după un interval de două zile. 

ACTIVITATEA MISIUNII IEZUITE 
DIN MOLDOVA ÎN ANII 1652—1653 13 

după „Annuae Litterae“ 


[1652—1653] Această 14 misiune în anul 1652 P- 241 
a avut cinci* misionari, tot aceiaşi ca în trecut. Aceştia erau distribuiţi cu 
osebire în trei oraşe: doi la Iaşi, care este capitala ţării, şi tot atîţia la 
Cotnari, iar unul la Baia, pentru a presta acolo munca obişnuită a Societăţii 
<iezuite> în slujba catolicilor. 

Misionarii de la Cotnari, după ce şi-au împărţit între ei atît slujbele 
bisericeşti cît şi cele gospodăreşti au recoltat în ele cam tot roadele obiş¬ 
nuite . . . 15 . 


13 Traducerea s-a făcut după textul latin publicat de F r. Pali, în „Dipl. Ital.“, IV, 
pp. 241—242. 

14 în textul care urmează apar următoarele trei însemnări marginale de altă mînă, la locu¬ 
rile însemnate cu un asterisc: Cei cinci ai noştri; Conversiuni 6; Providenţa lui Dumnezeu. 

16 Urmează înşirarea asistenţei duhovniceşti prestate de misionari. 

Copii au fost instruiţi în învăţătura creştină, în alfabet şi în rudimen¬ 
tele gramaticii . . . căsătoriile rău încheiate au fost readuse la regula bise¬ 
ricii . . . etc. 

S-a mers în satele ungureşti din marginea oraşului Roman. Acolo, pă¬ 
rintele 16 căruia i s-a încredinţat această parohie s-a străduit să-i scoată din 
profunda lor neştiinţă despre lucrurile divine pe oamenii care sînt creştini 
doar cu numele, iar după obiceiuri, asemănători întru totul schismaticilor. 
Stăruind în acest apostolat trei luni într-o mare lipsă a celor necesare 
traiului, a numărat printre roadele străduinţelor sale şase suflete* . . . etc. 

în sfîrşit, după trecerea a trei luni de o muncă atît de grea, părintele 
cu puterile sleite a trebuit să se înapoieze la Cotnari pentru ca să nu se 
prăpădească cu totul printre barbari din cauza aceloraşi privaţiuni care îi 
pricinuiseră boala. 

în acelaşi loc s-a stîrnit împotriva unuia dintre ai noştri o mare pri¬ 
goană de către un boier grec 17 dintre cei mai de seamă din ţară, duşmanul 
cel mai înverşunat al bisericii catolice şi cu osebire al Societăţii noastre. Căci 
acesta, cu prilejul pagubei pe care a suferit-o în via sa, de lîngă a noastră, 
nutrind din cauza acestei vecinătăţi, o bănuială împotriva părintelui, ca şi 
cînd ar fi fost el vinovat de acea pagubă, şi întărîtat pe de-asupra de 
minciunile supraveghetorilor viilor sale 18 , a trimis pe slujbaşii săi ca să-l 
lege pe părinte pentru’ a-1 aduce, legat, la judecata domnului 19 . Lucru pe 
care acela l-ar fi şi împlinit fără nici o îndoială dacă părintele, înştiinţat 
de toţi prietenii săi, nu ar fi fugit la Iaşi, la curtea domnului şi nu s-ar fi 
dezvinovăţit de bănuiala acelei pagube. Răzbunarea de sus nu a vrut să 
treacă nepedepsită această jignire adusă părintelui. Căci în anul următor, 
cu prilejul schimbării domnului, acel boier împresurat într-un asediu* rigu¬ 
ros 20 a ajuns pînă la urmă, împreună cu soţia 21 fostului domn Vasile în 
mîinile noului principe Ştefan 22 şi pierzîndu-şi averile, a scăpat doar prin 
îndurarea biruitorului de la pedeapsa capitală şi de lanţurile pe care le 


16 Desigur Martin Deszi, iezuit ungur, fost paroh la Iaşi, apoi la Cotnari, întrucît se 
spune că după această „excursie 11 în regiunea Roman el s-a înapoiat la Cotnari. Dealtminteri, 
celălalt iezuit de la Cotnari, LabQta, era polon, fără legături cu ungurii catolici din Moldova. 

17 Toma Cantacuzino, vel vornic de Ţara de Sus (1644 iulie — 1653). Pentru slujbele 
şi cumpenele sale vezi Dicţionarul marilor dregători, pp. 36 1—362. 

18 Falsis vine ar um revisoribus. 

19 Vasile Lupu. 

20 La Suceava care s-a predat la 9 octombrie 1653. Toma împreună cu doamna lui Va¬ 
sile Lupu şi apoi şi cu fratele său Iordache, reîntors în Moldova din ţara căzăcească, au fost 
închişi cu mare străşnicie la Buciuleşti şi nu au scăpat cu viaţă decît datorită venirii la 
domnie în Ţara Românească a lui Constantin Basarab, înrudit cu ei. Despre această cumpănă 
a lor vorbeşte şi Miron Costin, şi după aceea, cu mai multe amănunte, I. Neculce- 

21 Doamna Ecaterina Cercheza. 

22 Gheorghe Ştefan. 

pregătise părintelui nostru. Dar nu a scăpat un altul ca el, anume fratele 23 
domnului Vasile, // care prinsese acum trei ani pe unul dintre părinţii noştri 
şi poruncise, spre ruşinea credinţei romano- <catolice>, să fie legat cu lan¬ 
ţuri de fier pe lîngă roţile trăsurii sale 24 ; căci el însuşi, fiind prins în luptă 25 
şi legat, a fost trimis de domnul Ştefan lui Răkoczy transilvanul, iar acum 
stă la el, în lanţuri şi în temniţă 26 . 

în anul acesta ciuma a bîntuit toată ţara; în această calamitate, catolicii 
molipsiţi de boală au fost asistaţi aşa de bine de ai noştri, rînduiţi în dife¬ 
ritele locuri ale acestei misiuni, încît nici unul nu a pierit de această mo¬ 
limă . . . 


23 Gheorghe, mare hatman (1651 septembrie — 1652 octombrie). 

24 De pus în legătură cu o frază din aşa-zisa suplică a orăşenilor din Roman către 
Propagandă (în realitate redactată de Parcevic), cu data de 1653, în care pomenind de acei 
clerici care se laudă că nu depind de Congregaţia de Propaganda Fide, adaugă: „să nu pă¬ 
ţească şi ei ca părintele Paul Beke, care pentru anumite fapte a fost legat în lanţuri de fier şi 
spînzurat în furci (in pabulo = patibulo suspensus), de către fratele domnului, marele hat¬ 
man şi [a fost iertat la rugăminţile franciscanilor şi trimis în ţara sa]. Versiunea aceasta 
este oarecum deosebită de cea din textul nostru, şi Parcevic înfloreşte adesea adevărul. Ră- 
mîne însă faptul că prin 1650 nu erau mulţi iezuiţi în Moldova şi că tot atunci Beke a 
fost socotit indezirabil cu sau fără motiv întemeiat. 

25 La Sîrca, lîngă Iaşi, în iulie 1653. 

26 A fost închis la Oradea şi apoi ucis la cererea lui Gheorghe Ştefan (F r. Babin- 
g e r, Originea şi sfirşitul lui Vasile Lupu, extras din „An. Acad. Rom.“, „Mera. Secţ. ist.“ III, 
t. XVIII, 1936, p. 19). 

STAREA RELIGIEI CATOLICE 
IN MOLDOVA 27 SAU VALAHIA 28 
ÎN ANUL 1654 

1654, aprilie 6 


Bacăul este un oraş în vecinătatea munţilor 
Carpaţi — este reşedinţa episcopului. Totuşi acesta nu obişnuieşte să prea 
stea acolo din cauza lipsei de alimente precum şi a primejdiilor. Iar acum 
este episcop prea veneratul domn Ioan Kurski 29 , din ordinul minoriţilor 
observanţi. De episcopie ţine un sat Trebiş 30 şi jumătate din oraşul Bacău 
şi o moară aşezată pe rîul Bistriţa- are chiar două prisăci 31 . Poate să aibă 
un venit anual de o mie de taleri, mai ales dacă domnul i-ar scuti supuşii de 
muncile şi de plăţile pe care i le plătesc lui. 


27 Traducerea s-a făcut după textul latin publicat de I. C. F i 1 i 11 i, în lucrarea Din 
Arhivele Vatic anului , I, pp. 101—103. 

28 Valachia (nume dat de poloni Moldovei). 

29 Vezi mai sus, biografia lui Kurski. 

30 Trebez = Trebiş, jud. Bacău. 

31 Ap isteria (cf. Du Cange = ap ifer ia = ap iar iuni). 

Şi pe lîngă aceasta, se află acolo o altă biserică parohială, unde este 
un paroh maghiar al ungurilor catolici; case sînt cam două sute. 

Oraşul Iaşi este capitala Moldovei unde îşi are reşedinţa domnul 32 
împreună cu curtea sa. Biserica romano-catolică a fost arsă 33 de cazaci şi 
tătari 34 . Stau acolo doi preoţi iezuiţi 35 şi fac slujba într-o casă dată în folo¬ 
sinţă temporară de domn 36 . Sînt aproape o sută de case de catolici. 

Iar la curtea domnului sînt 700 de ostaşi unii catolici, alţii eretici. 

Cotnari: acest oraş se află la o depărtare de o zi de drum de Iaşi. 

Biserica este clădită din piatră; acolo stau permanent doi preoţi tot din 
Societatea lui Isus <= iezuiţi>, şi cea mai mare parte aproape dintre locui¬ 
tori sînt catolici. 

Galaţi: este un oraş aşezat la hotarele Moldovei, pe malul Dunării, 
aproape de Marea Neagră. Este aici o mică bisericuţă ridicată din pămînt 
şi paie. Preot nu este; sînt 30 de familii de catolici. Cînd vine vreun preot, 
este chemat uneori de către negustori peste Dunăre în oraşele vecine de sub 
stăpînirea turcilor. 

Bîrlad: are de asemenea o bisericuţă făcută din lemn; // nu are preot, p. 102 
totuşi poate fi cercetata de acel preot care îşi are reşedinţa la Galaţi. 

Sînt 40 de case de creştini unguri. 

La Vaslui este o biserică dar nu este preot. Sînt cinci case de catolici 
unguri. 

La Stăneşti 37 este o biserică sau o bisericuţă, dar nu este preot. Sînt 
o sută de familii de unguri catolici. 

La Măneşti 38 este o bisericuţă, nu este preot. Sînt o sută de case de 
unguri catolici. 

La Trotuş 39 este o biserică; aproape toţi locuitorii sînt catolici. Obiş¬ 
nuiau să cheme un călugăr din Bosnia 40 , provincie în care ca şi în Bulgaria 
vecină — sînt cîteva mănăstiri de benedictini sau de minoriţi observanţi. 


32 La data aceasta = Gheorghe Ştefan (1653—1658). 

33 Vezi mai sus, relaţia lui Marian Kurski. 

34 Scythis. 

35 Stanislas Szczytnicki şi Ioan Basziewicz. 

36 Pare sa fie vorba de o atribuire făcuta de domnul în scaun la redactarea acestui 
text, deci de Gh. Ştefan. Pentru biserica şi casa parohială din Iaşi şi lupta misionarilor conven- 
tuali cu iezuiţii în 1645, vezi biografia lui G. de Noto şi relaţia lui Bandini din volumul 
de faţă. 

37 Staneşte = Stăneşti, jud. Bacău. 

38 Maneşte = Măneşti, azi contopit cu satul Băbuţa corn. Dragomireşti, jud. Bacău. 

39 Tîrgul Trotuş, lîngă Tîrgu Ocna. 

40 Marian din Bosnia, vicar general al Moldovei. Vezi în „Dipl. Ital.“, II, pp. 418—419, 
doc. nr. LXXV. 

p. 103 


La Lucăceşti 41 este o biserică fără preot. Sînt 50 de case de unguri 
catolici. La Solonţ 42 este o biserică fără preot. Sînt 50 de case de unguri 
catolici. 

La Fărăoani 43 este o biserică; nu este preot. Sînt o sută de case de 
unguri catolici. 

în satul Săbăuani 44 este o biserică destul de mare clădită din piatră; 
de ea ţin şapte sate, în care mai mulţi locuitori sînt catolici; nu este preot. 

La Neamţ 45 este o bisericuţă ridicată din lemn, sînt cîteva case de cato¬ 
lici, fără preot. 

în oraşul Baia este o biserică destul de mare clădită din piatră de 
domnii de odinioară catolici (!) stătea aici un călugăr iezuit căruia i-a urmat 
un preot (paroh) 46 , iar după moartea acestuia a urmat un franciscan 47 din 
misionarii sacrei Congregaţii ,,de Propaganda Fide‘ f . 

Lu Suceava unde a fost anul trecut teatrul de război, se află o bise¬ 
rică de zid destul de mare. Acum este atît de distrusă de acest război încît 
au rămas doar pereţii fără acoperiş. Sînt trei case de catolici. A fost şi în 
trecut reşedinţă episcopală 48 . 

La Hîrlău este o biserică sau o bisericuţă devastată. Sînt cîteva case 
de catolici. 

La Huşi este o biserică. Stă acolo un preot ungur. Sînt cam trei sate 
de familii de unguri catolici. 

La Ciubărciu, oraşul se află în cuprinsul hotarelor Moldovei; dar acum 
ascultă de hanul tătarilor împreună cu vreo douăzeci de sate în care locuiesc 
în cea mai mare parte unguri catolici. Biserica este clădită din lemn. Nu 
este preot. 

Pe aceste biserici şi locuri menţionate mai sus obişnuieşte să le viziteze 
un preot iezuit, care împărtăşeşte acelei populaţii sfintele taine. Părintele 
vicar orînduit între cele duhovniceşti de prea strălucitul episcop al locului 
este Iacob Labşta 49 din Societatea lui Isus; stă la Cotnari. 

Veniturile şi foloasele anuale ale bisericilor provin cele mai multe din 
viile care sînt administrate de economi laici care nu dau socoteală nici epis¬ 
copului catolic nici chiar vicarului. 


41 Lucacs = Lucăceşti, jud. Bacău. 

42 Saloncz == Solonţ, jud. Bacău. 

43 For o van = Fărăoani, jud. Bacău. 

44 Soboian = Săbăoani, jud. Roman. 

45 Niems = Tîrgul Neamţ. 

46 Gheorghe Gross. Vezi „Dipl. Ital.“, II, p. 407, doc. nr. LXII. 

47 Simone Misercich din Sebenico. Vezi „Dipl. Ital.“, II, p. 437, doc. nr. C (5 aprilie 
l6 53). 

48 Nu se lămureşte îndeajuns că este vorba de scaunul episcopilor ortodocşi. 

49 Labeta, superiorul iezuiţilor cu reşedinţa la Cotnari. îndeplinea funcţia de vicar al 
episcopului de Bacău, Marian Kurski. 

NICOLAE BIEGANOWSKI 

(<? _ 1674) 


* 


Nicolae Bieganowski s-a distins în războaiele purtate 
de poloni cu suedezii, cazacii şi turcii. A fost comisar al Poloniei în comisia pentru delimi¬ 
tarea graniţei cu Moldova şi a ocupat dregătoriile de podstolnic de Liov şi de castelan de 
Cracovia. 

In 1643 a fost trimis de regele Poloniei Vladislav al IV-lea la Constantinopol, cu 
misiunea de a duce sultanului vestea victoriei polonilor asupra tătarilor. 

S-a păstrat descrierea acestei solii în memoriile lui Stanislav Ofwiecim, publicate de 
W. Czermak în colecţia „Scriptores rerum Polonicarum“ XIX, Cracovia 1907, sub titlul: 
S(anis lai O suri ec im diarium 1643 — 1651. 

La 1654, în preajma trecerii Ucrainei sub protecţia ţarului Alexei Mihailovici, regele Ioan 
Cazimir a trimis pe Bieganowski la Constantinopol, pentru a pune bazele unei înţelegeri cu 
sultanul Mehmed al IV-lea în chestiunile legate de noile împrejurări. 

Bieganowski a avut astfel prilejul de a străbate Moldova atît în 1643, cît şi în 1654. 
A murit în 1674. 

Nu cunoaştem jurnalul ultimei solii din 1654, dar pe baza scrisorilor lui Bieganowski, 
istoricul polon L. Kubala a scris un articol în care reconstituie itinerarul soliei. Din acest 
articol intitulat Dva poseistwa w roku 1654 şi publicat în revista „Biblioteka Warszawska", 
tom CCLXIV, 1906, IV, p. 532 şi urm. s-a rezumat de către P. P. Panaitescu partea privi¬ 
toare la trecerea lui Bieganowski prin Moldova, în lucrarea Călători poloni . . . 

Informaţii despre viaţa şi activitatea lui N. Bieganowski se găsesc la Niesicki, Herbarz 
Polski II, pp. 134—136, cît şi la P. P. Panaitescu, op. cit., pp. 55—56. 

SOLIA LUI 

NICOLAE BIEGANOWSKI 1 
(Rezumat) 

1654 


Nicolae Bieganowski e numit sol pentru 
Turcia la 1653, dar din cauza tulburărilor din Moldova, nu poate pleca 
decît la 11 ianuarie următor. Cu el era şi Ioan Sobieski, viitorul rege, pe 
atunci foarte tînăr, staroste de Iaworow apoi negustori ce duceau în Turcia 
mărfuri din Danzig (Gdansk) şi urmau să aducă alte mărfuri de acolo. 
Solul se opreşte mai multă vreme la Iaşi, ca să afle ce oştiri se găsesc în 
Moldova şi să adune informaţii de la persoanele cu influenţă la Constan- 
tinopol. Se bizuia pe ajutorul agenţilor şi protectorilor domnului la Poartă, 
în Iaşi fiind, află de supunerea lui Bogdan Hmelniţki suzeranităţii ţarului 
din Moscova. 

La 22 februarie domnul Moldovei Gheorghe Ştefan îi şi scrie regelui 
Poloniei că a primit vestea de la Raşcov pe Nistru cum au depus cazacii de 


1 După P. P. Pan ai t eseu, Calatori poloni in farile române, p. 56. 

acolo jurămînt de credinţă ţarului şi muscalii umblă prin sate să ia jură¬ 
mintele tuturor. Gheorghe Ştefan este convins că Hmelniţki lucrează în 
înţelegere cu hanul tătăresc şi că vrea să aşeze din nou pe Vasile Lupul în 
scaunul Moldovei. Speră în ajutorul solului Bieganowski ca să-şi întărească 
situaţia şi să cîştige încrederea turcilor. Deci, domnul Moldovei va trimite 
1 300 de oameni în ajutor hatmanului Potocki împotriva lui Hmelniţki, 
promite că va trimite şi steagurile de oşteni unguri şi o altă oaste să se 
unească cu voievodul de Braclaw. în acelaşi timp trimite un sol ca spion 
la Hmelniţki, făgăduindu-i acestuia, — ca să-l înşele, — că şi el este gata 
să se supună ţarului din Moscova. 

Bieganowski aflînd de situaţia din Ucraina se grăbeşte să plece şi trece 
prin Silistra. 


www.dacoromanica.ro 


CAMPANIA DIN 1655 
IN ŢARA ROMANEASCĂ 
PENTRU REPRIMAREA 
RĂSCOALEI SEIMENILOR 


Răscoala seimenilor şi a dorobanţilor din 
oastea domnească, pornită la Bucureşti în februarie 1655, împotriva boie¬ 
rimii — extinsă apoi în întreaga ţară — reprezintă cea mai însemnată 
mişcare socială înregistrată documentar în veacul al XVII-lea, în principatul 
muntean. Ea nu a fost o răzvrătire izolată a corpurilor militare animate 
de interese proprii, ci o adevărată răscoală populară, la care au participat 
meseriaşii şi tîrgoveţii săraci, precum şi masele ţărăneşti supuse unui vitreg 
regim de exploatare. 

Provocată de hotărîrea lui Constantin vodă Şerban — la îndemnul 
unor mari boieri — de a desfiinţa corpul seimenilor (alcătuit în majoritate 
din lefegii sîrbi împămînteniţi în Ţara Românească) şi a limita privilegiile 
dorobanţilor, spre a fi mai lesne rumîniţi, răscoala ostaşilor întărită foarte 
curînd de tîrgoveţii (în special tabacii de pe malurile Dîmboviţei) şi ţăranii 

asupriţi, s-a dezlănţuit cu toată furia împotriva claselor avute din Bucu¬ 
reşti în februarie 1655, întinzîndu-se apoi în întreaga ţară. 

In urma masacrelor şi a jafurilor săvîrşite în reşedinţa de scaun, în 
principalele oraşe şi de la diferite moşii, o parte dintre boierime a fugit din 
ţară, refugiindu-se peste Dunăre la turci, în Moldova dar mai ales peste 
munţi, în principatul Transilvaniei. Domnul, aproape prizonier al răscula¬ 
ţilor la curtea din Bucureşti, asista neputincios la dezlănţuirea aprigă a miş¬ 
cării, care a început să capete şi un aspect antiotoman. 

Evenimentele din Ţara Românească au stîrnit neliniştea Porţii şi au 
grăbit desfăşurarea intervenţiei străine. Intr-adevăr, cea mai mare parte a 
boierimii muntene refugiată în Ardeal a cerut sprijinul armat al principe¬ 
lui Gheorghe al II-lea Râkoczy, care şi-a manifestat îngrijorarea faţă de 
tulburările ivite în ţara vecină. La vestea întinderii răscoalei, el îşi arăta 
nemulţumirea într-o scrisoare din 12 martie 1655, declarînd că „e neapărată 
nevoie să veghem asupra gloatei obraznice aţîţate" (Veress, Documente . .., 
X, p. 287, nr. 188). Cu asentimentul marelui vizir, Râkoczy s-a pregătit 

să curme răzmeriţa, coordonîndu-şi acţiunile cu acelea ale lui Gheorghe Şte¬ 
fan, domnul Moldovei, Rustem Mîrza, căpetenia tătărească şi Siavuş, paşa 
de Silistra, ce urmau, la rîndul lor, să intervină cu forţa armată împotriva 
ostaşilor răsculaţi din Ţara Românească. Constantin Şerban însuşi izbuteşte 
să fugă de sub supravegherea corpurilor militare răzvrătite şi să ceară 
grabnic sprijin din afară pentru restabilirea autorităţii sale. 

In vara anului 1655 — chemată de boieri şi de Constantin Şerban — 
oastea lui Râkoczy trece munţii şi asociindu-se cu trupele aliaţilor săi, înă¬ 
buşe în sînge răscoala după lupta decisivă de la Şoplea (16/26 iunie) în 
care distruge forţa principală a răsculaţilor. Urmează o serie de operaţii 
de curăţire, răzvrătiţii fiind urmăriţi în toată ţara şi măcelăriţi iar cei 

prinşi, traşi în ţeapă. în Ţara Românească a fost lăsat un corp expediţionar 
transilvan sub comanda căpitanului Ioan Boros. 

Tragicele evenimente din decursul verii anului 1655 s-au reflectat, în 
afara izvoarelor narative contemporane româneşti, săseşti şi maghiare, cum 
era şi firesc, şi în cîteva relatări ale unor martori străini participanţi la 

reprimarea răscoalei. Din seria acestor observatori direcţi, am ales — ca 
fiind mai sugestive pentru zugrăvirea amplorii răscoalei şi a desfăşurării 
campaniei militare pentru înăbuşirea ei — cîteva fragmente din corespon¬ 
denţa lui Coloman Mikes, trimis al lui Râkoczy pe lîngă Gheorghe Ştefan, 
laconicele jurnale de campanie alcătuite de Ioan Nemeş de Hidveg şi Cris- 
tofor Bânffy, precum şi rapoartele lui Ioan Boros, comandantul corpului 
expediţionar transilvan în principatul muntean. Dispunem de puţine date 

biografice cu privire la personajele sus-amintite; despre Mikes ştim că a de¬ 
venit în 1659 protonotar şi căpitan al comitatului Trei Scaune, iar în 1662 
membru al consiliului principelui Apafi şi comandant al secuilor; pentru 

Ioan Nemeş, vezi biografia sa în volumul de faţă, iar cît despre Bănffy ştim 
că aparţinea unei ramuri colaterale a faimoasei familii de magnaţi ardeleni; 
în sfîrşit, Boros, căpitan ungur, a murit în Ţara Românească în 1656, în 
condiţii destul de enigmatice. 

Din scrisorile trimisului transilvan la curtea din Iaşi, Coloman Mikeş, 
adresate principelui Râkoczy [editate de S. Szilâgyi, Okmânytâr II Râkoczy 
Gyorgy diplomâciai osszekotteteseihez (Monumenta Hungariae Historica . 
Diplomataria , XXIII), Budapesta, 1874 şi în Transsylvania et bellum boreo- 
orientale . Acta et documenta , t. I, Budapesta, 1890], reies o serie de amă¬ 
nunte privind ecourile răscoalei parvenite în Moldova, reacţia turcilor şi a 
tătarilor, pregătirile de campanie ale domnului şi mersul oştirii sale pînă 
la Buzău; evenimentele sînt descrise pe viu, Mikeş însoţind pe Gheorghe Şte¬ 
fan în expediţia sa din Ţara Românească. însemnările lui Ioan Nemeş şi 
acele ale lui Cristofor Bănffy, participanţi la campania lui Râkoczy împo¬ 
triva răsculaţilor din principatul muntean, descriind foarte sec, cu precizia 
unor jurnale ţinute la zi, etapele marşului oştirilor transilvane din iunie- 
iulie 1655 [c. Koncz Jozsef, Bânjfy Kristof jegyzetei Heltai «Magya - 
rok Kronikâjâban» (însemnările lui Cristofor Bănffy făcute in „Cronica 
ungurilor " a lui Heltai), în „Tortenelmi Târ ff , 1881, pp. 396—397 şi Ernest 
Toth, Hidvegi id . Nemeş Jânos naploja 1651 — 1686 evekbol , în „Tortenelmi 
Târ ff , 1902, pp. 244—245, reprodus în rezumat de N. Iorga în Studii şi 
documente , IV, pp. 277—278], reprezintă izvoare preţioase pentru reconsti¬ 
tuirea intervenţiei armate a principelui ardelean în vederea înăbuşirii răscoa¬ 
lei militare din Ţara Româneasca. în sfîrşit, minuţioasele rapoarte ale lui 
Ioan Boros trimise fie lui Râkoczy, fie unor nobili transilvani (publicate de 
S. Szilâgyi, Okmânytâr ... şi Transsylvania ..., voi. I, precum şi de A. Ve- 
ress, Documente ..., voi. X), constituie mărturii de o deosebită însemnătate 
mai ales pentru perioada imediat următoare răscoalei, relevînd situaţia tul¬ 
bure existentă în Ţara Românească, unde mai subzistau focare de rezistenţă, 
apoi pentru reconstituirea climatului politic, a atitudinii turcilor şi tătarilor, 
a reacţiei cazacilor lui Hmelnicki, înclinaţi la un moment dat să dea ajutor 
răzvrătiţilor. 

Extrasele din corespondenţa lui Mikeş, jurnalul de campanie al lui 
Bănffy şi rapoartele lui Boros au fost redate în volumul de faţă după tra¬ 
ducerile publicate de Lidia A. Demeny, şi L. Demeny, N. Stoicescu, în Răs¬ 
coala seimenilor sau răscoală populară? 1655 Ţara Românească , Bucureşti, 
1968, cu unele identificări ale editorilor. 

Pentru cadrul general al răscoalei populare din 1655 în Ţara Româ¬ 
nească, a se consulta mai ales lucrarea sus-amintită cu bibliografia aferentă, 
iar pentru unele aspecte particulare Paul Cernovodeanu, Răscoala seimeni¬ 
lor şi dorobanţilor din Bucureşti la 1655, Bucureşti, 1961 şi L. Demeny— 

Meşkova, Relaţiile seimenilor cu cazacii în timpul mişcării populare din 1655 
în Ţara Românească în Studii privind relaţiile româno-ruse , voi. III, Bucu¬ 
reşti, 1963, pp. 3—17. 


I 

DIN SCRISORILE LUI COLOMAN MIKES, TRIMISUL 
LUI GHEORGHE RAKOCZY AL II-LEA 
LA GHEORGHE ŞTEFAN, DOMNUL MOLDOVEI, 
CĂTRE PRINCIPELE TRANSILVANIEI 1 


laşi , la 1 iunie 1655 


Din cauza timpului neprielnic şi a ploilor, neputînd să ajungem aici 
mai înainte, am fost azi la voievod şi acesta înţelegînd voinţa Măriei Tale, 
promite că <va purcede>, fără nici o abatere, potrivit poruncilor ce mi 
le-a dat Măria Ta: îşi va orîndui în aşa fel drumul, ca la 8 iunie neapărat 
să fim cu toate oştile lui la Focşani. întrucît va trebui să lase acasă, pentru 
pază, oştile din ţinuturile Soroca, Hotin, Suceava şi Neamţ, el va avea, po¬ 
trivit socotelii făcute după liste, <oaste> de 16 000 de oameni, din care 
însă am scăzut 4 000. <Voievodul> zice, că pot într-adevăr scrie Măriei 

Tale, că va fi cel puţin cu 12 000 de oameni. Pornim de aici, din mila lui 

Dumnezeu, la 17 <ale lunii> şi voievodul a hotărît să-şi continue drumul 
astfel: de aici la 7 <iunie> la Podul Iloaiei 2 , la 8 la Tîrgu Frumos 3 , la 
9 — la Schei 4 , la 10 — la Roman, la 12 — la Bacău, la 12 — la Răcă- 

ciuni 5 , şi de acolo are de gînd să plece acolo unde o să fie ridicată o mă¬ 

năstire. 

Nu-mi place că <voievodul> merge despărţit de oşti, şi dacă îşi va 
schimba gînaul în acest sens, voi scrie îndata Măriei Tale. Voievodul de 
loc nu se poate încrede în statornicia postelnicului Constantin 6 ; cînd va fi 


1 In traducerea lui L. Demdny după textele în lb. maghiară, publicate în S. S z i 1 â g y i, 

Transsylvania ..., voi. I, pp. 401—402, 404, 409* 410—4ll şi Okmânytâr . .., pp. 192—193, 
196—197 şi A. Veress, Documente... X, pp. 290, 291—292. Vezi L. A. De- 

m6ny, L. Dem6ny, N. Stoicescu, Răscoala seimenilor..., pp. 212—213, 218—219, 
223—224, 226—228, 229, 233—36, nr. XVI, XXI, XXVI, XXVIII, XXX, XXIV—VI. 

2 Lânyahid. 

3 Szepvâros. 

4 Schjei. 

5 Rekeczyen. 

6 Constantin Cantacuzino, postelnicul. 

de faţă cu Măria Ta, va vorbi chiar cu Măria Ta despre el. Adunarea oşti¬ 
lor a fost poruncită de Măria Sa la Tecuci 7 , pentru ca să nu se răspîndească 
vestea şi mai mult. Aşteptînd în fiecare oră omul de la paşa Siavuş, nu voi 
zăbovi să înştiinţez pe Măria Ta atît despre <sosirea lui> cît şi despre 
alte treburi ce vor fi necesare . . . 

Dat la Iaşi, în ziua de 1 iunie anul 1655. 


laşi , la 4 iunie 1655 

Sosind acuma seara poşta Măriei Tale la Măria Sa, voievodul m-a che¬ 
mat îndată şi pe mine şi a adunat şi pe boierii care sînt în sfat. Acuma, 
într-adevăr am avut un consiliu hotărîtor. Cu mila lui Dumnezeu poimîine, 
adică la 6 iunie, vom porni cu pedestrimea şi cu tunurile şi în 7 iunie — 
după cum am scris Măriei Tale — porneşte şi voievodul. Cu ajutorul lui 
Dumnezeu ei s-au îmbărbătat la acea <treabă>, şi din ce în ce mai mult 
se pregătesc, se străduiesc. Cu toată siguranţa noi vom fi de aici mai bine 
de 15 000 de oameni, şi tătarii vor fi 1000. De mîine într-o săptămînă, şi 
anume pe 11, toate oştile din Ţara de Jos 8 împreună cu tătarii vor fi la 
Tecuci 9 . Cînd a sosit scrisoarea Măriei Tale, era sosit şi omul voievodului 
de la aga din Bugeac 10 , care scria că dacă i s-ar fi cerut, el ar fi trimis şi 
cîteva mii <de oameni>, dar întrucît lor trebuie să li se plătească soldă în 
sumă de 1000 de ... (?) u . Şi scrisoarea Măriei Tale de îndată a expediat-o 
paşei Siavuş. 12 Ieri la fel am fost la masă cu voievodul, cînd Constantin 
voievodul 13 a trimis la voievodul <Gheorghe Ştefan> şapte dărăbanţi în 
solie, <care> să zorească straşnic treaba: sau să se îmgace, sau să fie hotă- 
rîtă într-un fel. Cu ce răspuns i-a lăsat voievodul sa plece, va putea să 
înţeleagă Măria Ta din scrisoarea lui. 

Măria Sa voievodul îmi spune că Măria Ta să-şi grăbească drumul pe 
cît va putea Măria Ta să-mi dai de ştire, ce număr de oaste vei trimite 
aici.Dat la Iaşi, în ziua de 4 iunie anul 1655. 

Tîrgu Frumos , 10 iunie 1655 

Sosind din drum am primit cu multă supunere porunca milostivă a 
Măriei Tale, scrisă ieri în <ziua> de 6. Voievodul nu poate să dea crezare 


7 Zakucs . 

8 Aifbid. 

9 Zakoucs . 

10 Bucsdk . 

11 In text: hotat (?). Fraza rămînînd neterminată. 

12 de Silistra. 

13 Constantin Şerban. 

cuvîntului căpitanului de acolo, Radu, 14 cum că acei tîlhari ar îndrăzni să 
facă aşa ceva, dar ... am aflat sigur că cei din Ţara Românească au tabăra 
în trei locuri. Acea parte <din ei>, care se află aici la Focşani cu Hrizea 15 , 
chiar dacă ar fi mai mulţi, noi nu vom da înapoi în faţa lor . . . 

Iată că acum ei nu mai ameninţă chiar aşa ci <dimpotrivă> trimi- 
ţînd sol la voievod, solicită pacea, iar dacă se vor încredinţa sigur de apro¬ 
pierea paşei Siavuş şi a oştilor Măriei Tale, zău, îşi vor pierde minţile 
şi mai mult. Pe cei doi soli, voievodul îi va reţine pînă cînd vor sosi oştile 
ungureşti şi văzîndu-i pe aceştia, poate că drumul <prin pasul> Buzăului 
nu va fi păzit aşa <de bine de către răsculaţi>. Sosirea acestora am po- 
runcit-o pe ziua de 14; despre aceasta, tot acum, l-am înştiinţat pe domnul 
Basa 16 . Ca voievodul să vină împreună cu oştile sale nu este cu putinţă, căci 
ar lua prea mult timp, întrucît o parte a oastei a plecat spre Tecuci şi 
o altă parte se va uni cu noi aici la Roman. Este lucru sigur că într-adevăr 
s-au speriat, dar . . . i-am îmbărbătat, iar acolo unde se va simţi nevoia, zău 
că vom fi cu grijă <şi vom observa>, dacă se vor ţine de cuvînt. Soţia 
voievodului 17 mai vine şi azi împreună cu voievodul şi pînă atunci nu pot 
scrie ştiri adevărate despre popasurile noastre, întrucît ce hotărîm dimineaţa 
se schimbă pînă la prînz. Vom căuta să putem merge mîine la Roman, de 
acolo voi înştiinţa din nou pe Măria Ta, şi voievodul aşteaptă să sosească 
ştirea şi de la paşă, întrucît şi Nagnioza 18 este acolo, şi aşa a fost trimis 
de voievod ca să se întoarcă înapoi cît mai repede. 

Fapt este... că domniile lor <de aici>, care au umblat mai des pe 
drumul <prin pasul> Buzăului, ştiu mai bine că deşi nu poate fi pentru 
Măria Ta un drum mai larg, totuşi sînt şi locuri mai înguste, care dacă nu 
vor fi păzite din timp, ar fi temere ca acele trecători să fie tăiate. . . 

Dat la Tîrgu Frumos, în ziua de 10 iunie 1655. 


Săbăoani, 11 iunie 1655 

Cu puţin înainte de primirea poruncii Măriei Tale din 7 <iunie> voie¬ 
vodul a primit o veste rea din Ţara Românească, cum că jumătate din sei¬ 
meni împreună cu toţi călăraşii ar fi venit la Focşani. La o jumătate de oră 
după ce vorbisem despre aceasta a sosit scrisoarea armaşului în care scrie 
că aflînd de sosirea oştilor Măriei Tale, toate oştile <din Ţara Românească> 
s-au adunat la vărsarea Teleajenului 19 şi au dat poruncă tuturor oamenilor 


14 Căpitan al unor cete de răsculaţi. 

15 Hericza. 

16 Vezi mai jos n. 76, precum şi pp. 603, 604. 

17 Doamna Safta, fiica marelui vistier Toader Boul. 

18 Neidentificat. 

19 Szelesen. 

să se tragă cu vitele şi bunurile lor nu în munţi, ci în bălţile Dunării. Iată 
că ne vom uni cu toate oştile pe cîmpul de la Adjud 20 . Mîine, cu ajutorul 
lui Dumnezeu, ne vom aşeza la Bereşti 21 , iar după aceea pe cîmpia de la 
Bacău 22 , de acolo la Răcăciuni 23 şi pînă atunci ce veşti ne vor sosi, le vom 
face cunoscute Măriei Tale şi ziua şi noaptea. Milostive Doamne, nici de la 
paşa, nici de la tătari nu am primit încă veşti mai noi. Ştirea despre sosi¬ 
rea <aici> a ungurilor este primită cu foarte mare bucurie. Aici, împreună 
cu voievodul nu sînt pînă acum alte oşti decît lefegii şi oştile din <ocolul> 
Ştefăneşti al ţinutului Iaşi şi cele din <ţinutul> Cărligătura 24 , cam vreo 
3000 de oameni, în fiecare zi se <mai> adună, numai Milostive Doamne 
de am putea înţelege o dată poruncă milostivă a Măriei Tale. Măria Ta 
pe ce drum vrea să intre cu grosul armatei în Ţara Românească? Cei din 
Ţara Românească consideră cel mai potrivit <drumul> Teleajenului. Vom 
lăsa să pornească puţinele tunuri, nemţii şi pedestrimea care va fi cu noi, 
pînă acum mai avem înaintea noastră cîte un popas. 

Slavă Domnului ... şi noi cu voievodul ne îmbărbătăm, auzind acuma 
de retragerea oştilor <răsculaţilor>; mi-a spus <voievodul>: „Ei, domnule 
Mikes, dacă nu ar fi fugit cîinii, pentru norocul Măriei Sale principelui 

tot i-am fi pus la încercare, dar vom pleca după ei şi acolo". Dat la 

Săbăoani, în ziua de 11 iunie 1655. 

Cîmpia de la Bacau , la 13 iunie 1655 

Porunca Măriei Tale scrisă în 10 iunie am primit-o azi dimineaţa pe 
cîmpia de la Roman 25 .Aproape tot atunci a sosit şi scrisoarea dom¬ 

nului Dabija 26 de la margine, în care scrie că <răsculaţii> munteni 27 s-au 
rugat de voievod să mijlocească între <ei şi> Măria Ta şi să facă pace, 
scrisoare pe care voievodul 28 <o trimite> Măriei Tale. Tot atunci au sosit 
scrisori şi de la Poartă; despre ştirile <de acolo> Măria Ta va putea să 
afle din scrisoarea Măriei Sale voievodul. Este adevărat că sărmanul într- 
adevăr e îngrijorat, căci voievodul Constantin cu multe stăruinţe a făcut 
să pornească şi Măria Ta şi el la această treabă, iar pe de altă parte, acuma 
a scris <Constantin vodă> la Poartă <că> a liniştit frumos lucrurile, 
numai doar dacă Măria Ta nu ar tulbura ţara. Despre această îngrijorare 


20 Egyedhalma. 

21 Bevest. 

22 Bakoj mezo, 

23 Rekeccsin, 

24 Kelligatura, 

25 Românvâsâri mezo, 

28 Dabha, armaş, viitorul domn Eustratie Dabija. 

27 Montânok. 

28 Gheorghe Ştefan. 

a lui vrea să vorbească atunci cînd va fi de faţă <cu Măria Ta> cu aju¬ 
torul lui Dumnezeu. Noi, Milostive Doamne, azi am ajuns la Bacău, mîine 
la Răcăciuni şi după aceea ne vom uni cu oastea la cîmpul de la Adjud. Şi 
spătarul Pană 29 a plecat la Dabija, dacă ar putea cumva să hotărească despre 
pace. Eu, fiind întrebat, am răspuns că fără ştirea Măriei Tale nu pot spune 
cu ce număr de oaste ai pornit Măria Ta la drum şi dacă Măria Ta vei 
lăsa armele, făcînd pace sau nu. 


Dat în cîmpia de lîngă Bacău, la 13 iunie 1655. 


Tabăra din Ţind , la 17 iunie 1655 

Milostivul meu Domn, chiar în ceasul acesta a sosit din Ţara Româ¬ 
nească vătaful aprozilor împreună cu un vicehotnog, aducînd scrisoarea bo¬ 
ierilor, pe care voievodul ne-a trimis-o pentru Măria Ta. Am trimis-o Mă¬ 
riei Tale, împreună cu ce am scris paşei... 

Milostivul meu Domn, ei mai scriu că toţi s-au dus la Bucureşti. Pe 
vornicul Preda 30 l-am trimis la paşa <din Silistra> cu toate că ... aceasta 
n-o scriu în scrisoare, dar boierii aceştia spun că toată ţara a stat împotriva 
voievodului Constantin. L-au certat că „tu niciodată n-ai pedepsit pe cel 
vinovat, n-ai pus să fie ucis nimeni şi toată primejdia ce se abate asupra 
noastră şi asupra boierilor de aceea este". De aceea au trimis pe Preda şi 
i-au poruncit să spună paşei că pe oricine va cere <ţara> de voievod, ei 
vor fi mulţumiţi <să-l primească>, dar în nici un chip nu mai suferă dom¬ 
nia lui Constantin vodă şi-i dau pe mîini căpetenia lotrilor. întreaga ţară 
s-a rugat căzînd în genunchi înaintea boierilor să pună vorbă la Măria Ta, 
dar fiindcă ... nu vor înceta de loc, pînă cînd nu ar sosi Măria Ta cu 
oştile aproape, acum se roagă totuşi de paşă, şi aceştia tot mai tare spun că 
va fi aşa, cum va vrea paşa, numai că şi pe Constantin vodă l-au scos din 
domnie numai pentru placul milostiv al Măriei Tale. Atîrnă de judecata 
înţeleaptă a Măriei Tale, cum pofteşte Măria Ta, fiindcă drumurile s-au 
deschis în toate părţile, să dea de ştire Măria Ta, dacă soseşte prin pasul 
Buzău sau tot pe aici... Dat în tabăra de lîngă Ţind, la 17 iunie 1655. 

Tabăra din Ţind , la 18 iunie 1655 

Am primit aseară cu multă supunere porunca milostivă a Măriei Tale, 
scrisă în 15, de aceea azi coborîm spre Focşani şi, alegîndu-ne oşti de acolo, 


29 Pana Filipescu, mare spătar în Ţara Românească. 

30 Marele vornic Preda dîn Brîncovenî. 

cu ajutorul lui Dumnezeu mergem la luptă. Aici vremea s-a schimbat mult, 
căci a plouat şi ieri, iar <începînd> de aseară plouă toată noaptea îngrozi¬ 
tor, fără oprire şi scrisoarea aceasta de-abia o scriu în cort. Dacă nu so¬ 
seşte azi o nouă poruncă a Măriei Tale, voi căuta cum să ne putem apropia 
de Buzău, căci românul aducîndu-ne tîrziu scrisoarea Măriei Tale, acum nu 
se mai poate să vină întreaga oaste. Eu, potrivit poruncii Măriei Tale, am 
întrebat pe voievod despre tătari; în general el îi aşteaptă, dar de cînd am 
scris Măriei Tale că a fost acolo un om al voievodului, ar fi pornit o parte, 
azi o săptămînă, de atunci nu am mai putut auzi nici-o veste sigură despre 
ei. Am trimis înaintea oştilor despre care scrie Măria Ta, dar nu este cu 
putinţă să sosim pînă mîine acolo la Buzău, dacă Măria Ta nu-şi amînă 
drumul cu vreo zi; aşteptăm totuşi înştiinţarea Măriei Tale faţă de porun¬ 
cile de pînă acum. Aceşti boieri din Ţara Românească spun că l-au ales 
voievod pe Preda vornicul, <care> a răspuns că: „Eu nu primesc domnia 
de la astfel de tîlhari, ci numai dacă vrea paşa" şi acuma s-a dus acolo etc. 

Milostive Doamne, eu mă tem ca ploile de acum să nu împiedice atît 
pe Măria Ta, cît şi pe noi, din pricina vremii. 

... Tabăra de lîngă Ţind, la 18 iunie 1655. 


Tabăra aşezată lîngă Rîmnic , la 23 iunie 1655 

Am primit azi, în jurul orei 4 după-masă, cu multă supunere po¬ 
runca milostivă a Măriei Tale şi am înţeles, de asemenea, din scrisoarea Mă¬ 
riei Tale ce aţi scris voievodului. Am primit cu toţii cu foarte mare bucurie 
<ştirea> că Dumnezeu a făcut să fie norocoasă intrarea Măriei Tale. 

Şi noi am plecat ieri noapte la luptă şi am întîlnit la Rîmnic 900 de 
călăraşi, dar... din cauza unui căpitan polon şi a oamenilor răi daţi de 
voievod pe lîngă noi, i-am scăpat. Am putut prinde vii numai 20 dintre ei, 
iar pe cîţiva i-am tăiat ......... 

In ce priveşte întîrzierea <unirii> oastei Măriei Tale cu cea a Măriei 
sale voievodului 31 , să mă creadă Măria Ta milostivă că deşi ei ‘invocă alte 
cauze, totuşi... nu este altă cauză decît că ţara < = oastea moldoveană> 
se îndoieşte de prezenţa Măriei Tale aici şi se teme de munteni, dacă Măria 
Ta nu va trimite măcar pînă la Buzău vreo 2000—3000 de oameni ai săi. 
Sosirea tătarilor... este acum sigură, voievodul îi zoreşte, cred că mîine 
ne ajung din urmă. Voievodul şi boierii, discutînd despre unirea cu Măria 
Ta, au orînduit ca <această unire> să aibă loc la Delbamkiir (?) 32 , iar 
dacă Măria Ta nu vrea acolo, să ne înştiinţeze... A sosit <aici> şi un 
turc suspect, zicînd că este solul lui Siavuş paşa ..., dar nu a adus nici-o 


31 Gheorghe Ştefan, 

32 Neîdentîfîcat. 

scrisoare. Voievodul crede că <venirea acestui turc> este o viclenie 33 a lui 
Caracaş 34 , întrucît <turcul> zice că a venit pentru ca voievodul să se în¬ 
toarcă, deoarece pornirea lui <la expediţie> nu a fost cu ştirea paşei. Iată 
că din această cauză voievodul l-a trimis la Măria Ta. Vineri . . . vom merge 
de noapte la tîrgul Buzău . . . 

II 

ÎNSEMNĂRILE LUI IOAN NEMEŞ DE hidveg 
PRIVIND MARŞUL OASTEI LUI 
GHEORGHE AL II-LEA RAK6CZI 
PENTRU ÎNĂBUŞIREA RĂSCOALEI SLUJITORILOR 
DIN ŢARA ROMÂNEASCĂ 35 

10 iunie — 12 iulie 1655 

Anul 1655. Iunie 10. Am mers în tabără pe lunca de la Chichiş 36 . .. 
16 <iunie>. Am aşezat tabăra dincolo de Pîrîul Negru 37 . Atunc^ a sosit în 
tabără şi Măria sa, domnul nostru, precum şi toate trupele. 21 <iunie>. 
Am aşezat tabăra la Buzău 38 . 

21 <iunie>. Am fost acolo. 

22 <iunie>. Am poposit Ia Ceraşu 39 . 

24 <iunie>. Am rămas acolo. 

25 <iunie>. Am poposit la „Sellye“ 40 . 

26 <iunie>. Am poposit lîngă apa Teleajenului, la crucea de piatră, 
de o parte şi de alta a drumului de ţară care duce de la Tîrgovişte la oraşul 
Buzău. Tot acolo ne-am bătut pe cîmpul Tuhot 41 cu seimenii şi Dumnezeu 
ne-a dăruit nouă victoria 42 , pentru care să-i fie numele lăudat. 

27 <iunie>. Ne-am unit cu voievodul Moldovei şi am aşezat tabăra 
lîngă Ploieşti 43 . 28 <iunie>. Am rămas acolo. 29 <iunie>. Am poposit lîngă 
apa Cricovului. 30 <iunie>. La Gherghiţa. Acolo a venit Constantin Vodă 
în întîmpinarea Măriei sale domnului nostru. 


33 Traducerea nesigură: tokeletlenseg. 

34 In original Kataga. Este vorba de Caracaş-paşa, emisar al marelui vizir. 

35 In traducerea făcută după textul maghiar publicat în „Tortănelmi Tăr“, 1902, pp. 
244—245. 

36 Kokos, sat în jud. Covasna. 

37 Fekete-Ag. 

38 Bodza. Probabil Intorsura Buzăului. 

39 Cserlas — sat în jud. Prahova. 

40 Neidentificat. 

41 Neidentificat. Oare Bucov? 

42 In Letopiseţul Cantacuzinesc este pusă data de 17 iunie după stilul vechi. 

43 Vezi şiMiron Costin, op. cit., p. 181. 

1. Iulie. Am petrecut la Gherghiţa. Acolo l-a ospătat voievodul pe prin- 
cipe 43bis . 2 <iulie>. Am poposit la Stroiţa 44 , lîngă Ialomiţa. 7 <iulie>. Pînă 
în această zi în tabără la Stroiţa. 8 <iulie>. Am poposit la Gherghiţa 45 . 
9 <iulie>. Am poposit pe cîmpul Sereneşti 46 , lîngă Faraho 47 . 10 <iulie>. 
Ne-am despărţit de Măria sa domnul nostru cu toată secuimea şi am mers 
spre Corlăteşti 48 şi am poposit la Drăgăneşti 49 . Măria sa domnul nostru s-a 
dus la Tîrgovişte. 11 <iulie>. Am poposit lîngă Teleajen, pe cîmpul Draj- 
nei 50 . 12 <iulie>. S-a aşezat tabăra spre Ceraşu 51 lîngă cîmpul „Bojdar Jă- 
nos", eu cu alţi cîţiva ne-am dus în munte, să dormim lîngă cetate 52 . Am 
venit acasă la Hăghig 53 . 

III 

ÎNSEMNĂRILE LUI CRISTOFOR BANFFY 
DESPRE DRUMUL PARCURS DE EL 
CU OASTEA LUI GH. RAKOCZI AL II-LEA 
CU PRILEJUL INTERVENŢIEI 
ÎN ŢARA ROMÂNEASCA, 

PENTRU ÎNĂBUŞIREA RĂSCOALEI 54 . 

11 iunie — 17 iulie 1655 

în anul 1655, luna iunie, ziua a 11-a am pornit de la Almaş, din mila 
lui Dumnezeu şi la porunca milostivului nostru stăpîn în Ţara Românească 
împotriva seimenilor, împreună cu milostivul nostru stăpîn Gheorghe Râ- 
koczi cel tînăr. în acea zi am plecat la Boiul Mare la cumnatul meu, dom¬ 
nul Ioan Bethlen. în ziua de 12 ale acestei luni, la prînz am plecat de la 
Boiul Mare pe Lunca Szederjes (?), <de acolo> am plecat să dormim la 
Bene. în ziua de 13, la prînz am plecat la Caţa <şi> ne-am dus să dor- 


43 bis Radu Popescu pune întîlnirea greşit, la Dridov. Vezi mai ales M. Costin, a cărui 
expunere se apropie de textul lui Nemeş. 

44 Probabil Stroeşti pe Ialomiţa. 

45 Pare ciudat să se fi întors iar la Gherghiţa abia părăsită. Poate e greşită însemnarea 
şi este vorba aici de Gorgota la vreo 10 km de Sirna. 

46 Serenest (Rîmnic). 

47 Faraho. Probabil Prahova. 

48 Kolorast. Situat jud. Prahova. 

49 Dragon ies. Sat, jud. Ploieşti. 

50 Draza, sat jud. Ploieşti. 

51 Cserlov. 

52 Nu se arată ce cetate este pomenită aici. 

63 Hidveg. De aici şi-a luat numele de nobleţe familia Nemeş (Nemeş de Hidveg). 

54 în traducerea făcută după textul în limba maghiară, publicat în „Tort6nelmi Tar" 
(„Magazin Istoric"), 1881, pp. 396—397 şi tălmăcit de Dem6ny-Stoicescu, op. cit., 
p. 228, nr. XXIX. 

mim la Reghin. în ziua de 15 am plecat la Rotbav. în ziua de 16 am rămas 
acolo, în ziua a 17-a am plecat la Preşmer, în zilele de 18 şi 19 am rămas 
acolo. în ziua de 20 am plecat spre întorsura Buzăului. în ziua de 21 am 
rămas acolo. în ziua de 22 am plecat la Ceraşu în Ţara Românească, în 
24 la Roznov. în 25 <iunie> am plecat la Şoplea, în ziua de 26 am ajuns 
la crucea de piatră, în acea zi la prînz au venit asupra noastră seimenii, şi 
a avut loc bătălia, <care a durat> de la orele 11—12 pînă la apusul soare¬ 
lui. în ziua de 27 am plecat la Ploieşti, am rămas acolo şi în zilele de 
28—29. Şi în ziua de 30 am rămas acolo. în ziua de 1 iulie principele l-a 
ospătat pe voievodul Ştefan. în zilele de 2, 3, 4, 5, 6, 7 am fost acolo < = la 
Stroieşti>. în ziua de 8 ale acestei luni am plecat la Gherghiţa, în 9 — la 
Finta. în ziua de 10 am rămas tot acolo. De acolo, întorcîndu-ne în ziua 
de 11, am plecat la Tîrgovişte. în ziua de 12 am ajuns în munţi, în 13 la 
Bran ... 

IV 

EXTRASE DIN SCRISORILE LUI IOAN BOROS, 

COMANDANTUL OASTEI TRANSILVĂNENE 
RAMASE LÎNGA CONSTANTIN ŞERBAN 
DUPĂ BĂTĂLIA DE LA ŞOPLEA, 

CĂTRE GH. RAK6CZI AL II-LEA 55 . 

Tîrgovişte , la 16 iulie 1655 . 

Ne aduc ştiri din toate părţile că poporul ţării din nou se adună, 
deoarece ... oastea călare n-a suferit nici o pierdere în bătălie. Atît boierii 
şi voievodul, cît şi chiar cei care au fost cu voievodul Hrizea 56 zic că, soco¬ 
tind împreună pe toţi cei care au căzut în împrejurimile de lîngă Bucureşti 
şi Daia 57 , n-au pierit mai mult de 1 500 de oameni. Este sigur că s-au adunat 
toţi căpitanii de la Bucureşti, Ploieşti, Gherghiţa şi Daia, că au fost îm¬ 
preună atît căpitanii seimenilor, cît şi cei ai dărăbanţilor, că au făcut o 
adunare şi, uneltind din nou, au hotărît ca îndată ce Măria Ta va pleca 
de aici din Ţara Românească, să se ridice, să se adune şi să vină asupra 
noastră şi a boierilor, iar pe acest Constantin vodă să-l taie cu sabia îm- 

66 In traducerea făcută după textele în limba maghiară publicate în Szilâgyi, Trari- 
sylvan'ta ..., voi. I, pp. 4l6—418, 418—419, 422—426, 427—428, 430, 435—436, 440—442 
şi Okmânytâr ..., pp. 206—207, 208—209, 228—230, 232—234, 236—238 şî tălmăcite de 
Dem^ny-Stoicescu, op. cit., pp. 242—246, 248—249, 251—52, 259—263, 267—268, 
273—274, 276—287, nr. XLIV, XLVI, XLIX, LII, LXII, LXV, LXIX, LXX, LXXII, LXXIV, 
LXXVI, LXXVIII. 

56 Heriza . Hrizea din Bogdănei, mare spătar, ridicat domn de către răsculaţi. 

67 Dalha. 

preună cu boierii săi; îl vor căuta pe Hrizea, oriunde ar fi el, şi îl vor ţine 
de voievod. Oamenii, care au scăpat din bătălie, s-au adunat din nou toţi 
acolo, mai jos de Craiova, aproape de Dunăre, şi cei care s-au mutat peste 
Dunăre acuma s-au întors şi se întorc mereu, dar ei nu ştiu încă faptul că 
Hrizea se află prins aici. Mă roagă voievodul şi boierii ca Măria Ta să scrii 
domnului Acaţiu Barcsai 58 , ca să trimită în munţi, în valea Jiului măcar 
1 000 de oameni, iar Măria Ta să vesteşti cîteva porunci, care să fie răspîn- 
dite printre lotri. Măria Ta să scrii porunca în felul următor: „Aud, oameni 
răi, că vreţi să vă adunaţi, dar eu acuma cînd am fost acolo v-am iertat ca 
să nu pieriţi cu toţii; şi voievodul, împreună cu boierii, iarăşi m-au rugat 
să nu mă ating de voi pentru că voi vă veţi pleca fruntea, dar dacă nu 
veţi pleca capul, iată că trimit împotriva voastră îndată de aici dinspre 
Jiu o parte a oastei mele, iar oştilor pe care le am la Tîrgovişte le porun¬ 
cesc ca împreună cu oastea moldoveană să-i taie cu sabia <chiar> şi pe 
copiii voştri cei mai mici (ştiu bine unde se află în Besenia (bejenie) soţiile şi 
copiii voştri). Dacă însă vă plecaţi capul în faţa voievodului, nimeni nu vă 
va supăra". A sosit chiar acum poşta de la Poartă şi zău că ne aduce de 
acolo veşti bune, pentru că vizirul 59 i-a dat <solului> 60 daruri cu cinste şi 
<solul> zice că Poarta se bucură de acest noroc al Măriei Tale tot atît de 
mult cît s-ar bucura dacă ea ar fi bătut pe veneţieni 61 . Scrisoarea pecetluită 
(închisă) am trimis-o Măriei Tale ... Duminică de dimineaţă vor porni pe 
Hrizea însoţit de domnul Gabriel Rover 62 , dîndu-i 400 de secui pedestraşi; 
... solda s-a ridicat la suma de 14 000 de taleri şi ei o consideră prea ridi¬ 
cată, voievodul şi boierii vor să aibă aici numai pedestrimea Măriei Tale 
şi pe nemţi şi braşoveni, care <cu totul> fac din belşug 1 000 de pedestraşi. 
Darea iarăşi acuma este asupra lor; pînă acum n-au plătit nici un ban, ci 
au lăsat pe mîine, <promiţînd> că mîine vor plăti neapărat totul ce se 
<cuvine> oştilor de aici. Eu, zău, nu ştiu ce trebuie să fac aici, deoarece 
oastea moare de foame. <Ostaşii> vin la mine şi spun că toţi vor fugi de 
aici, căci nu pot muri de foame. Rog din nou pe Măria Ta ... să trimită 
din Braşov pîine, făină, pentru că ei vor plăti imediat preţul acestora. Eu 
... îndemn îndeajuns pe voievod şi pe boierii <de aici> ca să spargă gro¬ 
pile <de grîu> care — ştiu ei — există în oraşe şi pe lîngă Dunăre, dar ei 
nu fac nimic. Din acest grîu (mori sînt) s-ar putea împlini pîinea taberei. 


68 Comandant, la acea dată, al oştilor de frontieră din părţile de sud ale Transilvaniei, 
viitor voievod. 

59 Murad-paşa. 

60 Ştefan Văradi, capuchehaia lui Râk6czy la Poartă. 

61 Poarta se află în război cu veneţieniî, de la care a suferit în vara anului 1655 înfrîn- 
geri pe mare. 

62 Comandantul detaşamentului de secui lăsaţi în Ţara Românească de către Gh. Râ- 
k6czy al II-lea, după bătălia de la Şoplea. 

Văd însă că atît postelnicul Constantin 63 , cît şi alţi boieri zău că flămînzesc» 
căci nici ei nu au nici un fel de pîine, decît cea adusă din Braşov . . . Scri¬ 
sorile Măriei Tale imediat le-am trimis voievodului Moldovei, eu însumi am 
scris atît hatmanului 64 <cît> şi armaşului 65 aflat la Focşani .... Dat la 
Tîrgovişte, la 16 iulie 1655. 

Tîrgovişte , la 17 iulie 1655 

Pînă acum nu s-a supus nici un călăraş de nicăieri, ci doar de acolo- 
dinspre Focşani au trimis cîţiva călăraşi, ca voievodul să-i ierte şi ei în¬ 
dată îşi vor pleca fruntea, dar — după cum am scris Măriei Tale în scri¬ 
soarea mea dinainte — pînă acum ceilalţi cu toţii nu aveau de gînd să se 
supună. Ce va fi după aceasta, numai Dumnezeu ştie. Pe Hrizea 68 dacă nu 
l-am trimis, aceasta s-a făcut în înţelegere cu voievodul şi cu boierii, pentru 
că şi ei se temeau ca nu cumva nişte oameni răi să-l răpească, după care* 
cu atît mai mult s-ar răscula lotrii. Am hotărît, apoi, cu voievodul şi cu 
boierii ca să fie scos din ţară de pedestraşii secui ai domnului Gabor Kbver„ 
spre a fi dus în siguranţă. L-am pornit la drum pe Hrizea împreună cu pe¬ 
destraşii secui şi cu Gabor Kover. Ieri dimineaţa voievodul a pus să fie 
adus <Hrizea> la palat, dar zău, Milostive Doamne, cînd a ieşit de la voie¬ 
vod, oamenii ţării aşa îl plîngeau, încît se plecau la picioarele lui şi aşa 
îl sărutau. Zău că bine a dat Dumnezeu că l-a prins paşa şi l-a trimis în 
mîinile noastre, căci zău că toată ţara s-ar fi sculat pe lîngă dînsul şi pe 
el l-ar fi privit ca voievod şi ar fi murit lîngă el; să creadă Măria Ta cu 
desăvîrşire că, zău, nu s-ar fi întîmplat altfel. Dar, după ce vor înţelege că 
l-am trimis la Măria Ta, ştiu că vor fi împiedicaţi în toate gîndurile lor. 
Nu am putut să punem pe nimeni din populaţia ţării se jure credinţă faţă 
de Măria Ta, pentru că alţi oameni, zău, aici nu sînt 67 , decît cei pe care i-a 
lăsat aici Măria Ta. I-am aşteptat să se supună şi apoi am pune să jure în 
biserică. Cu ce mi-a poruncit Măria Ta în privinţa lui Diicu 68 , voievodul 
şi boierii s-au învoit, voievodul va da şi o scrisoare despre aceasta, pe care 
o voi trimite şi Măriei Tale, dar pînă acuma, zău că am avut multe treburi 
şi nu am putut s-o facem. Acest lucru va putea să spună şi Gabor Kover . .. 
P.S. Milostive Doamne, în numele lui Dumnezeu rog pe Măria Ta să tri¬ 
mită alimente pentru tabără, căci, zău, mulţi vor muri de foame. 


63 Cantacuzino. 

64 Vasile Ştefan Ceaurul, fratele domnului Gheorghe Ştefan. 

65 Eustratie Dabija. 

66 Heriza. 

07 In fata oastei Iui Rikdczy, populara ţarii, în special din sate, s-a retras spre 
bălţile Dunării, manifestîndu-şi acolo rezistenţa faţă de oastea principelui. 

68 Gytkuly. Diicu Buicescu, mare spătar. 

Tîrgovişte, la 19 iulie 1655 

Turcul a venit (pentru haraci) azi dimineaţă la orele 10. Eu, potrivit 
poruncii Măriei Tale, m-am uitat la caii lui, i-am şi încercat, dar acolo ... 

nu este nici un cal bun, sînt <aşa de> slabi de nu ai da pe ei nimic. Nu 

pot să aud ... veşti noi din nici o parte. Poporul de rînd, iobăgimea 69 a 

început ieri din toate părţile să vină acasă, dar zău că pînă acum călăraşii 

şi darăbanţii nu s-au închinat. Boierii şi voievodul se îndeamnă unii pe alţii 
cum că şi aceştia îşi vor pleca fruntea, dar cînd se va întîmpla acest 
<lucru> nu pot şti, căci eu aş vrea ca ei să se închine acuma îndată. Am 
pus pe 38 de boieri să facă jurămînt <de credinţă> Măriei Tale. în scri¬ 
soarea de faţă iarăşi trimit Măriei Tale scrisori de credinţă. Voi pune să 
facă jurămînt şi toţi ceilalţi <îndată ce> ei vor sosi cu căpitanii din Plo¬ 
ieşti şi Bucureşti şi din alte părţi, iar scrisorile <de credinţă> le voi tri¬ 
mite Măriei Tale. Voi face <totul> să duc pînă la capăt lucrul <în legă¬ 
tură cu> Diicul şi domnul Preda, deoarece atît voievodul, cît şi boierii au 
promis că vor purcede după porunca Măriei Tale. Rog ... pe Măria Ta să 
dea poruncă braşovenilor şi celora din acele împrejurimi să aducă pîine pe 
bani, pentru că toţi soldaţii fug de foame, chiar dacă pun să fie spînzuraţi 
<dintre ei> în fiecare zi, căci boierii aceştia nu ştiu de unde să facă rost 
de pîine, ba dimpotrivă, ei înşişi flămînzesc. Această oaste ... foarte tare 
s-a flamînzit, iar Măria Ta îi opreşte de a prăda, şi nici nu este bine să fie 
lăsaţi să prade, căci cu atît mai mult s-ar îndemna poporul de rînd să nu 
se întoarcă acasă. Voievodul împreună cu boierii ... ma roagă mult să nu-i 
las nicăieri <să jefuiască> şi nici nu-i las, dar ei nu pot mînca pămînt, căci 
nici pe bani nu pot obţine <pîîne>. Mă roagă voievodul şi boierii să scriu 
Măriei Tale, ca Măria Ta să porunceşti voievodului Moldovei ca să nu lase 
să se jefuiască ţara lor < = Ţara Românească> dinspre Focşani, căci dacă 
şi ei se vor putea aduna, cine ştie ce lucru poate ieşi în viitor. . 


Tîrgovişte , la 4 august 1655 


Azi dimineaţă în jurul orei 9 am primit scrisoarea Măriei Tale scrisă 
către mine la 30 iulie ... Zău, cu mare amărăciune înţeleg <ce-mi> scrieţi, 
deşi aici lucrul despre sosirea cazacilor nu se ţine ca o taină, căci, este o 
săptămînă şi jumătate <de cînd> se vorbeşte de ea, şi voievodului Ştefan 
<i s-a dat> acea ştire rea tocmai atunci cînd voievodul 70 l-a trimis în solie 


69 Jobbâgysâg. 

70 Constantin Şerban. 

la voievodul Ştefan pe Stroie 71 (cel care a fost cu mine spre Dunăre). Voie¬ 
vodul Ştefan i-a spus lui Stroie: „Pe tine te-a trimis la mine în solie voie¬ 
vodul Constantin, aceasta este oare buna înţelegere între mine şi voievodul 
Constantin, că acum nu demult am încheiat o bună înţelegere şi am jurat, 
iar pe de altă parte din pricina uneltirilor lui Constantin vodă, Mihai 72 vine 
asupra mea cu cazacii să mă alunge din ţara mea?“ Şi voievodul Ştefan şi-a 
destăinuit solului voievodului Constantin, lui Stroie, toate gîndurile, chiar şi 
pe acela că vrea să-şi trimită soţia în Transilvania. Acestea eu le-aş fi putut 
scrie de mult Măriei Tale deschis, căci aici fiecare om vorbeşte pe faţă <de 
aceasta>, nu există aici taină .. dar, zău, şi eu aud cu amărăciune că au 
venit pînă la Brest cazacii. Chiar şi dacă <ei> ar ocupa numai Cameniţa, 
pentru noi, nici aceasta nu ar fi bine ... pentru că de la Cameniţa ... <ca- 
zacii> ar putea să strunească Moldova şi în afară de aceasta de acolo ar 
putea, atunci cînd ar vrea, să <aducă> pagube şi Transilvaniei. Dumnezeu 
nu va rîndui însă aşa cum au hotărît ei singuri, dar dintre două lucruri im¬ 
posibile mă îngrijorează acela că <vor> să aducă în Moldova ca voievod 
pe Mihai, pentru că turcul face totul pentru bani (numai să-i fie <Mihai> 
cu credinţă). Astfel, dacă voievodul Mihai ar deveni voievodul Moldovei, 
<aceasta> ar aduce în viitor pagube Cameniţei şi nu ar fi nici spre binele 
Transilvaniei. Aici însă acest lucru zău că nu se ţine ca o taină, ba se mai 
spune că la Raşcov sînt în tabără 10 000 de cazaci. Am rînduit pe lîngă 
Petki călăraşi şi imediat i-am dat drumul la Poartă, <iar> scrisoarea Măriei 
Tale am trimis-o lui Siavus paşa cu doi călăraşi. Potrivit cu porunca tri¬ 
misă de Măria Ta în scrisoarea dinainte despre obţinerea celor 50 000 de 
taleri, eu de atunci am fost pe capul lor în fiecare zi. Voievodul a jurat 
însă azi pe Dumnezeu şi pe sufletul său ... că de azi într-o săptămîna va 
trimite <din ei> fără lipsă 25 000, dar întrucît eu tot am stăruit, a venit 
postelnicul Constantin şi a spus voievodului: „Vai, Măria Ta, ai rînduit să 
plec eu la principe, <pentru ca> să nu plec cu faţa ruşinată, să facem rost 
de 30 000, poate pentru <ceilalţi> 20 000 va mai aştepta încă puţin timp 
Măria Sa“. La aceasta voievodul a răspuns astfel: „Să adunăm tot ce ne 
ajută Dumnezeu şi să-i dăm, căci dăm într-un loc bun, şi <chiar> tatălui 
nostru îi dăm, pentru că, după Dumnezeu, Măria Sa ne-a făcut bine". Voie¬ 
vodul mi-a spus că va trimite Măriei Tale împreună cu această sumă şi 
sporul cu <suma> cu care a fost mărită <această> plată faţă de Măria Ta, 
numai să poată face rost de <bani>. Sărmanul este necăjit <şi> din <pri- 
cina> celor doi cai, pentru că nu ştie de unde să facă rost de ei, <spune> 
că are 16 cai şi pe mine mă pofteşte acolo să aleg dintre ei pe acei care ar 
fi pe seama Măriei Tale. Azi în biserica veche am pus pe toţi lefegiii pe 


71 Fost calâraş, slujind apoi pe domn la Constantinopol în calitate de kapukehaia. 

72 Pretendent neidentificat la scaunul Moldovei. 

care îi are voievodul, români, maghiari, sîrbi, germani şi Ieşi, să facă jură- 
mînt de credinţă^ faţă de Măria Ta. Mîine dis^de-dimineaţă spătarul 73 , Ştefan 
Bott* şi trei călăraşi din polcul lui Giura, dintre care unul va fi logofătul, 
vor porni la Ploieşti să primească jurămîntul <de credinţă>, de acolo vor 
pleca la Buzău, Rîmnic şi Gherghiţa pentru că aceştia s-au învoit să facă 
jurămînt de credinţă pentru Măria Ta şi voievod. Vor face jurămîntul şi 
cei de la Tîrşşor jcăci s-au învoit şi aceştia. Auzind acestea, poate că şi cei 
din Daia şi Calugăreni se vor învoi şi ei, şi vor face jurămîntul. <Referitor> 
la ce-mi porunceşte şi scrie Măria Ta despre Istrate 74 , <ştiu că> Istrate îm¬ 
preună cu soţia şi copiii se află la Rusciuc şi nu în bălţi. Hasan aga a scris 
în privinţa lui că <Istrate> va veni acasă dacă voievodul jură că nu-i va 

tăia nasul, dar voievodul nu s-a învoit <şi> se zice că a scris Măriei Tale 

<întrebînd> ce să facă în privinţa lui <Istrate>, dar n-a primit la scri¬ 
soarea sa nici un răspuns de la Măria Ta. Şi acuma se frămîntă în ce chip 
şi pe ce cale ar putea să-l aducă cu înşelăciune acasă, şi mîine trimite 

<oamenii săi> la Hasan aga şi la Istrate. Ei zic însă că dacă acuma <Is- 

trate> nu va veni acasă la scrisoarea voievodului ..., <ei> ştiu că are în¬ 
ţelegere cu voievodul Mihai. După aceea vor scrie Măriei Tale ca Măria Ta 
să scrii paşei Siavuş şi vor trimite şi ei oameni împreună cu oamenii Măriei 
Tale, vor scrie <paşei> că acel lotru are înţelegere cu cazacii <şi> să-] 
predea, vor promite <pentru aceasta> paşei şi bani. Astfel vor face totul 
pentru a-1 scoate de acolo, căci acuma numai singur Hasan aga ţine sufle¬ 
tul în el. 

în ce priveşte treaba cu plumbul, eu şi în această <privinţă> l-am 
căutat pe voievod, dar el a cerut doar amînare, spunînd ca va trimite la 
Bucureşti să se vadă cît plumb este. La această eu i-am spus că acolo într- 
adevăr este destul <plumb>. El a răspuns că deşi a cumpărat <plumb>, 
l-a cumpărat pe seama bisericii. 

Am scris scrisoarea pînă aici, cînd am fost chemat de voievod, şi a 
trebuit să mă duc, căci au sosit călăraşii lui de la Poarta, aducînd acuma 
ştirea că Istrate a trecut Dunărea şi e pe moşia lui Hasan aga, care se află 
pe malul de dincoace al Dunării. Acum deci în zor am trimis doi oameni 
de încredere ca să iscodească dacă <Istrate> e într-adevăr pe moşia lui 
Hasan aga, şi dacă el se află acolo, atunci trimitem imediat asupra lui 40 
de călăreţi înarmaţi şi îl vom aduce de acolo. 

Acuma seara au venit la voievod şi la mine, unul după altul căpitanii 
din Brăila, Rîmnic, Focşani, Buzău, Ploieşti, Gherghiţa şi cel^ din Tîrgşor, 
se închinau frumos şi eu îi asigurasem de iertare din partea Măriei Tale ..., 
au mulţumit foarte mult şi mîine dimineaţă împreună cu spătarul şi cu 

73 Pana Fîlîpescu. 

74 Pretendent la scaunul Ţărîî Româneşti. 

* Subaltern al lui I. Boros. 

oamenii Măriei Tale vor pleca înapoi pentru a primi jurămîntul de cre¬ 
dinţă. Şi voievodul li se recomanda lor cu multe cuvinte frumoase. 

Eu. .. aş face ca toţi oamenii să se închine Măriei Tale, dar pînă acuma, 
Dumnezeu ştie, nu a fost cu putinţă, pentru că nu se supunea nimeni de 
nicăieri, deoarece acest voievod şi boierii vor să fie isprăvit totul numai cu 
armele Măriei Tale, toate nebuniile fără de milă, <fapt> pentru care mult 
m-am certat cu ei. îndată ce au lăsat însă în pace <pe răsculaţi> . . . , ime¬ 
diat <lumea> a început foarte frumos să se supună. Zău, mult m-am fră- 
mîntat că cele scrise de mine nu găseau în faţa Măriei Tale nici un fel de 
încredere, ci <doar> minciunile lor nebuneşti <erau ascultate>, ceea ce se 
vede acum că ei tot timpul au minţit, dar eu am scris adevărul. Aici nici o 
nevoie mai mare nu este, decît doar că vitejii nemţi nu au nici un pic de 
fitil <pentru flinte>. Deci pentru Dumnezeu, rog Măria Ta să ne înştiinţeze 
cît mai repede despre trimiterea fitilului şi, dacă nu se găseşte, atunci să ni 
se trimită trei care de cînepă şi aceşti nemţi într-o zi-două vor face înşişi 
cît trebuie, căci, slavă Domnului, m-am îngrijit în aşa fel de praful de puşcă, 
încît au îndeajuns, iar plumb le-am dat atîta, încît trei zile tot turnau la 
gloanţe. Au gloanţe destule, astfel că dacă (Dumnezeu să ne ferească) s-ar 
întîmpla ceva, am putea să săvîrşim lucruri măreţe. Pe unguri i-am înar¬ 
mat cu suliţe în aşa fel, încît dacă împreună cu nemţii i-aş rîndui undeva şi 
Măria Ta i-ar putea vedea, s-ar uni în păreri că <este> o oaste în întregime 
aleasă, bună. 

Măria Ta îmi scrie să ţin oastea cu străşnicie. Ţin atît cît se poate, cum 
se obişnuieşte să fie ţinuţi oamenii viteji, căci şi pînă acum cu mine nu s-au 
certat, m-au ascultat şi m-au cinstit. Dacă cineva <dintre ei> a făptuit ceva 
rău, de îndată ce ziceam să mi-1 aducă ei îl şi aduceau, şi vreo trei dintre 
ei i-am şi spînzurat.. 

Măria Ta îmi porunceşte să am grijă de solii care sosesc de la Poartă; 
<eu> mă îngrijesc foarte mult. . . m-am informat şi de la aceşti călăraşi 
care au sosit aseară, dar <ei> nu ştiu nimic; dacă voi afla ceva de acum 
încolo, voi scrie neîntîrziat Măriei Tale. 

în ce priveşte cei 50 000 de taleri, să mă creadă Măria Ta că nu las pe 
voievod în tihnă şi voi avea mare grijă de aceasta . 

Tîrgovişte , la 9 august 1655 


. . . Aseară a fost adusă ştirea, că vreo 300 de călăraşi dintre lotri s-ar 
fi. adunat la Bucureşti, de aceea şi omul voievodului, Radu logofătul 75 , care se 
afla acolo împreună cu 300 de călăreţi abia a reuşit şi el să fugă din faţa 


75 Raduly Logofetb. Radu Şintescu din Popeşti-Ilfov. 

lor. Azi dimineaţă din nou au venit şase oameni de încredere din Bucureşti 
şi eu am fost chemat de voievod şi de boieri; îndată ce am intrat la ei ime¬ 
diat am recunoscut că ei sînt cu faţa speriată; ei mi-au spus: „A sosit din 
nou un om al nostru, domnule Boros, şi spune că duşmanul s-a înmulţit şi 
sînt vreo 500, însă dumneata să-i scrii repede principelui ca şi lui Toma 
Basa" 76 . Ieşind din casă, a alergat după mine diacul Petru 77 , spunîndu-mi 
la ureche că voievodul şi boierii tăgăduiesc, dar „zău că <răsculaţii> aseară 
au fost şi mai mulţi de 2 000". 

Am căutat pe unul dintre cei şase oameni care au sosit aseară şi acela 
mi-a vorbit la fel ca şi diacul Petru, spunînd că din toate părţile, de unde 
zece, de unde şase, tot aşa se adunau şi atunci. Milostive Doamne, Măria 
Ta poate judeca acum ce treabă vom avea, de aceea Măria Ta să ne poarte 
de grijă, cu toate că pe cît ne va ajuta Dumnezeu şi noi ne vom purta de 
grijă, pe cît va fi cu putinţă, noi nu ne vom lăsa. Milostive Doamne nu ne 
putem bizui pe oastea moldoveană, deşi am scris şi acolo de îndată, pentru 
că acolo voievodul nu are gata de luptă nici o oaste. Nu am de loc fitil 
(deşi am scris de multe ori) 78 ca să ne trimită Măria Ta cît mai repede din 
Făgăraş. Eu am scris şi lui Toma Basa să vină la drumul Rucărului 79 şi să-l 
apere pînă la moarte, căci noi nu vom lăsa drumul Rucărului, dar cu toate 
acestea dacă va fi cu putinţa noastră, zău ne vom măsura cu ei. . 


P.S. Cred, Milostive Doamne, că poporul de rînd ştia <de izbucnirea 
mişcării>, întrucît ieri, azi noapte şi azi toţi într-acolo alergau. 

Câlugârenij la 16 august 1655 


în locul în care sîntem nu putem să facem nimic, pentru că duşmanul 
fuge din faţa noastră; cred că Măria Sa voievodul se reîntoarce mîine în 
scaun. Soldaţii Măriei Tale se duc pentru pradă pînă la Dunăre, ei însă nu 
văd nici un fel de duşman; sînt însă insule printre bălţi şi acolo s-au strîns 
dărăbanţii; însă nu pot fi scoşi de acolo. Vel vornicul 80 se află cu un <de- 
taşament> de 1 500 <de soldaţi> în părţile dinspre Ruşii de Vede şi ur¬ 
măreşte pe lotri, care se zice că au luat-o încolo <în număr> de 2 000 de 
oameni. Noi ... nu reuşim să-i urmărim <pe răsculaţi>, pentru că fug din 
faţa noastră. Cum va sosi ştire de la vornic, oricare va fi ora, voi înştiinţa 
pe Măria Ta, în schimb, să nu creadă ceea ce scrie Măria Sa voievodul 

76 Toma Basa de Zoboia, comandant de frontieră. 

77 Peter Budai, secretar al lui Constantin Şerban în relaţiile cu Transilvania. 

78 Pe margine însemnarea lui Gh. Rak6czy: „a scris de patru zile". 

79 Rukaji ut. 

80 Gheorghe Băleanu. 

Ştefan lui Constantin voievodul despre cucerirea cetăţii Cameniţa, căci aceea 
nu se va întîmpla nici în anul acesta, nici în alţi ani. 

Credeţi-ne, Măria Voastră, că din ce se scrie de la Poartă lui Ştefan 
voievodul şi <ce scrie> Măria Sa <Ştefan> Măriei Tale despre voievodul 
Constantin nu va fi nimic <adevărat>. Dacă va sosi solul cazăcesc 81 şi nu 
va fi tăinuită în faţa mea sosirea lui, voi băga de seamă îndată încotro îi 
e gîndul şi voi înştiinţa pe Măria Ta. Trimit Măriei Tale scrisoarea pe care 
mi-a trimis-o domnul Pavel Beldi 82 împreună cu o notă .. . Am expediat-o 
Măriei Tale, precum şi scrisoarea Măriei Sale voievodul Ştefan adresată 
mie ... Plata sumei, adică 30 000, s-ar fi făcut şi pînă acuma dintr-o dată, 
dar întîmplările din urmă au întîrziat lucrul... îndată însă ce voievodul 
se va întoarce în scaun, va face să fie pregătită <suma> cît mai repede. 
Am amintit Măriei Sale şi despre chestiunea plumbului... şi cred că Măria 
Ta nu va rămîne în pagubă. N-ar strica dacă Măria Ta ar scrie atît voie¬ 
vodului Ştefan, cît şi voievodului Constantin să nu dea cazacilor un răspuns 
cum au dat acum trei ani 83 , ci să răspundă la fel şi bine. Răspunsul pe 
care l-ar da voievodul Ştefan să-l trimită în copie la Măria Ta, iar Măria 
Ta, lui Constantin voievodul. Voi avea grijă şi în privinţa cailor lui Fărcăşan 
Radu 84 şi a celor ai spătarului; cum ne întoarcem <la Tîrgovişte> ime¬ 
diat vi-i şi trimit... 

P.S. Totdeauna aşa păţesc eu cu Toma Basa, şi acum trei ani i-am scris 
să vină încoace, şi atunci mi-a răspuns că nu o va face. La fel <a făcut> 
şi acum doi ani, atunci mă luptasem cu voievodul Lupu 85 , dar el <şi atunci> 
mi-a răspuns că nu-o va face, nu va veni în ajutor orice s-ar întîmpla cu 
noi. După cît văd, ciudaţi oameni mai sînt şi în Transilvania... 

DIN SCRISOAREA LUI IOAN BOROS, 

ADRESATĂ LUI MIHAIL HERMAN 86 
ŞI LUI TOMA PAVAI 87 . 

Călugăreni, la 16 august 1655 4 


Trebuia să scriu domniilor voastre din nevoie ca dumneata, domnule 
primar, să trimiţi înspre Rucăr măcar 600 sau 700 de oameni, saşi dintr- 


81 Matia Pokownih, ( = polcovnic?), trimisul, lui Bogdan Hmelniţki în ţările române. 

82 Comandant de frontieră al Transilvaniei. 

83 Traducere nesigură, mint az harmad udon . 

84 Agă, apoi mare comis. 

86 Este vorba de expediţia, condusă de Ioan Kem£ny, în 1653, pentru sprijinirea lui 
Matei Bas arab în contra lui Vasile Lupu şi a cazacilor lui Timuş, expediţie la care a luat 
parte şi Ioan Boros. 

86 Hermân Mihâly, judele primar al oraşului Braşov. 

87 Pavat Tamâs, comandant de frontieră la Bran. 

aceia puşcaşi, pentru că se răspîndeşte ştirea că vin ungurii în Ţara Româ¬ 
nească; aceasta este cauza, domnule <primar>, că toată ţara şi poporul de 
rînd vrea să se ridice împotriva noastră. Acest <lucru> să nu întîrziaţi 
însă, ci cît mai repede să-i pornească Domnia Ta spre Rucăr. Dacă domnul 
meu Toma Basa s-ar afla acolo, să-i trimiteţi scrisoarea mea dumnealui, şi 
dumnealui să vină tot pe acolo spre Rucăr. 

CĂTRE GHEORGHE RĂKOCZI AL II-LEA 
Tîrgovişte , la 21 august 1655 


Azi, la ora 9, am dat ochii cu solul căzăcesc 88 , deşi cu voievodul îm¬ 
preună am ascultat <scopul> soliei lui, dar aceasta <urmăreşte> un lucru 
de înşelăciune şi iscoadă mai ales; a dorit ca voievodul să-i dea însoţitori 
pjeotului lui Smil 89 , care să-l însoţească pînă dincolo de Dunăre, ca să poată 
să se ducă la Constantinopol la patriarh 90 , condus de un grec isteţ şi îm¬ 
preună cu acesta. Solul principal mai doreşte ca voievodul să depună jură- 
mînt şi să fie împreună cu boierii credincios lui Smil, fără ca să mai tri¬ 
mită pe boierul său la Smil, ca acolo din nou să se hotărască serios întru 
toate. Aceştia nu-i dau însă nici un fel de răspuns, pînă cînd Măria Ta nu le 
scrie ce să răspundă. Noi înşine, împreună cu voievodul şi boierii, ne-am 
hotărît ce fel de răspuns să le dăm; acest răspuns ar fi fost următorul: „Noi 
sîntem credincioşi împăratului turcesc 91 şi am trimis solie la împăratul tur¬ 
cesc, domnul nostru, arătîndu-i că aceşti lotri s-au răsculat, iar împăratul 
turcesc a poruncit principelui Transilvaniei să-i alunge pe aceşti lotri din 
ţară şi să ne pună pe noi în locul lor şi asta a făcut Măria Sa domnul prin¬ 
cipe al Transilvaniei. Pentru că el a făcut acest mare <serviciu>, toţi îm¬ 
preună cu voievodul am jurat în următorul chip că orice ne va porunci 
Măria Sa, în toate ne vom ţine de aceste <porunci> şi le vom îndeplini. 
Şi oastea din ţară în întregime a făcut jurămînt pentru Măria Sa. Smil să 
trimită <solie> acolo la principele Transilvaniei, şi dacă Măria Sa, princi¬ 
pele Transilvaniei, va jura, atunci şi noi vom face jurămînt, dar noi fără 
ştirea principelui Transilvaniei zău că nimic nu facem". Cu acest <răspuns> 
voievodul l-ar fi lăsat să plece. Acuma să-mi porunceşti, Măria Ta, ce am de 
făcut în privinţa preotului şi a <acestui> grec, pentru că omul voievodu¬ 
lui Ştefan, care i-a însoţit pînă aici, spune că o dată şi mai înainte acest 


88 Matia Pokownik. 

89 Szmill = Bogdan Hmelniţki. 

90 Ioanichie al II-lea. 

91 Mehmed al IY-lea. 

preot şi grec au umblat în taină atît în Bosnia, <cît> şi în toată Turcia, în 
<ţara> bulgarilor şi a sîrbilor, <invitînd populaţia> să depună jurămînt de 
credinţă faţă de hatmanul cazacilor şi ţarul muscălesc. Mai zice că sînt <ca- 
zacii> în înţelegere cu suedezii. Chiar şi din ochii acestui preot se pot ve¬ 
dea tot felul de viclenii, este îmbrăcat <într-o haină de> catifea neagră 
<împodobită> cu flori, <poartă> cizme de carmaşin roşii. Ce practică are 
acest preot, dar — după cum observ — grecul (care îl însoţeşte) are de două 
ori atîta experienţă. Să crezi Măria Ta că amîndoi sînt oameni lotri şi minte 
au atîta cît au oriunde doi oameni. Ce o să-mi poruncească Măria Ta în 
privinţa lor, eu aşa o să fac. Voievodul Constantin a scris despre dorinţa 
lor < = a solilor> şi la Poartă, la vizir 92 , lui Siavuş paşa de asemenea. So¬ 
lul principal însă este un om foarte simplu şi imediat s-ar întoarce şi mîine 
la Smil, numai să i se dea răspuns, dar pînă cînd Măria Ta nu le vei tri¬ 
mite răspuns lor < = voievodului şi boierilor Ţării Româneşti> şi mie, nu 
vor fi lăsaţi să plece ... Eu aş putea <face> ca preotul împreună cu grecul 
să ajungă în mîinile Măriei Ţale, numai Măria Ta să-mi poruncească, dar 
acest <lucru>, zău, nu m-am încumetat să-l pomenesc nici voievodului, 
nici postelnicului Constantin, pentru că ei sînt greci; am văzut şi azi că 
postelnicul Constantin ţinea mîna grecului, îi săruta mîna şi mi l-a reco¬ 
mandat ce om bun de omenie şi de minte ascuţită este el. De aceea eu aştept 
în toate acestea porunca milostivă a Măriei Tale; zău că ar fi păcat să fie 
lăsaţi să plece de aici... 

Am trimis în mîinile primarului din Rîşnov 20 de table <de plumb> 
din acelea pe care mi le-a dat voievodul, am trimis de asemenea în mîna 
aceluiaşi primar 15 table de plumb, din cele de care am făcut rost eu în¬ 
sumi. Şi domnul Gaudi 93 a trimis zece table la Braşov, de care a făcut rost 
el singur, dar domnia sa spune că le reţine în slujba Măriei Tale pentru 
nemţii săi, iar Măria Ta <să vadă>. Voi căuta să fac rost de cel puţin 
încă 20 de table; cele 20 de table pe care le-a dat voievodul cîntăresc 12 
măji. Am trimis Măriei Tale patru cîini de vînătoare; pe unul îl trimite 
Măriei Tale Petru Torsak, pe altul Ştefan Sas, <iar ceilalţi> doi au fost ai 
mei şi eu i-am trimis Măriei Tale .. . 

Tîrgovişte, la 23 august 1655 


Azi dimineaţa în jurul orei 8 mi-au fost înmînate poruncile milostive 
ale Măriei Tale scrise în <zilele de> 19 şi 20 ale <lunii> de faţă ... Zău 


92 Murad-paşa. 

93 A. Gaudi, comandantul oastei oraşelor de pe teritoriul crăiesc, aflat în Ţara Românească 
după bătălia de Ia Şoplea, alături de oastea Iui Boros. Vezi şi mai jos p. 573, n. 172. 

că şi eu cu mirare aud acest lucru despre suedezi şi Ieşi; eu însă nu sînt în 
stare să vă răspund. Solul căzăcesc de aici se laudă însă că ei < = cazacii> 
sînt în înţelegere cu suedezii, iar românii de aici, ca nişte neştiutori, i-au 
crezut. Măria Ta să afle de la solul suedez dacă suedezii au înţelegere cu 
muscalii şi cazacii sau nu, dacă nu ar avea o înţelegere, pe acest popă că¬ 
zăcesc nu ar trebui să-l lăsăm să meargă la Poartă, căci nimeni nu ar afla 
ce s-a întîmplat cu el... Noi împreună cu comisul cel mare 04 am hotărît 
lucrul, să credeţi Măria Voastră că nu s-ar ivi din aceasta nici un pericol 
nici pentru această ţară, căci el pleacă în Turcia <însoţit> numai de patru 
<oameni>, iar la sud de Bucureşti nu pot dormi în oraş sau sat decît pe 
cîmp .. . Zău că atît solul suedez cît şi Măria Ta ar putea să afle toate 
lucrurile de la acest popă, pentru că el este cunoscătorul şi tainicul tuturor 
lucrurilor împăratului 95 < = ţarului> muscălesc şi ale hatmanului căzăcesc. 
Tot el a făcut ca hatmanul să se împace cu împăratul muscălesc; se spune ... 

că este un diac foarte, foarte însemnat. Eu (să mă ierte Măria Ta) mă 

mir foarte mult de ce Măria Ta nu trimite aici pe Preda 96 şi pe Diicul 97 ; 
două sînt cauzele pentru care aceasta este în dauna atît a Măriei Tale, cît şi 
în dauna voievodului Constantin şi pentru care sărmanul Constantin zău 
că într-adevăr se frămîntă. Una <este>, că lotrii zic cum că Preda şi Diicul 
ştiu că în curînd nu va fi pace în ţară şi de aceea nu vin acasă, să aşteptăm 
şi noi să <treacă> timpul şi de aceea nu se închină acuma. Şi deoarece au 
auzit ce răspîndeşte acest cazac rău, ei cu atît mai mult nu se închină . .. 
Rog pe Măria Ta să-i trimită aici cu poşta, chiar dacă numai pe cîte un 
cal, ca să vadă lotrii şi poporul de rînd că ei sînt acasă în ţară, lîngă voie¬ 
vod, pentru că dacă Măria Ta nu va face aceasta o să vadă că în curînd 
iarăşi va fi în ţară zarvă. în ce priveşte pricina cu banii, duminică neapărat 
<boierii> vor porni cu ei. Va pleca cu banii şi va duce 30 000 de taleri 
postelnicul Constantin. Am expediat imediat amîndouă scrisorile Măriei 
Tale adresate Porţii, domnului Ştefan Vâradi 98 . întrucît Măria Ta îmi po¬ 
runceşte să-i scriu domnului Ştefan Vâradi cînd va fi plecarea de aici la 
Poartă a acestui popă, nu voi zăbovi, ci voi scrie. Cînd însă popa va fi 
trimis la Poartă, voi da pe lîngă el <ca însoţitori> numai doi aprozi, şi 
aceia vor fi aşa oameni de încredere, încît de îndată o să fugă de lîngă el, 
iar aceasta s-ar întîmpla aproape de Dunăre în pustie. Apoi, solia <căză- 
cească> principală va fi lăsată să se întoarcă în Moldova cu trei zile înainte 
de plecarea preotului şi astfel am potrivi plecarea de aici la Poartă a acelui 
popă, încît pînă cînd ar ajunge el la Dunăre, ar trece şase zile, iar pînă 


94 Radu Mihalcea <Cîndescu>. 

95 Csaszâr . Alexis Mihailovicî. 

96 Brîncoveanu. 

97 Buîcescu. 

98 Reprezentant al lui Rakâczy la poartă. 


53S 


www.dacoromanica.ro 



atunci solia principală ar fi spre Nistru. Acest <lucru> nu s-ar afla, ci, 
dimpotrivă, cazacii şi după un an ar aştepta înapoierea de la Poartă a 
acestui popă. Voi face ca pînă la sosirea scrisorii Măriei Tale să se amîne, 
de azi pe mîine, drumul acestuia, dar rog ... ca Măria Ta să dea cu grabă 
răspuns la această scrisoare, căci, într-adevăr, <solii cazaci> solicită ca voie¬ 
vodul să dea răspuns solului principal şi să-i lase să plece. în ce priveşte 
pricina cu caii, după cît înţeleg eu, vor fi duşi împreună cu banii. Totuşi 
cu supunere rog pe Măria Ta să nu dea înapoi în ce priveşte pe domnul 
Preda, ci să-l trimită îndată ... 


Tîrgovişte , la 28 august 1655 


Nouă aici împreună cu voievodul nu ne place ceea ce mi-a poruncit 
Măria Ta în privinţa situaţiei solului căzăcesc, ca să-l pun să jure, întrucît 
cazacii la fel sînt supăraţi tare pe Măria Ta şi pe ţara Măriei Tale. Ast¬ 
fel, Milostive Doamne, dacă ţinem aici ca să depună jurămînt (fiindcă 
ei în nici într-un chip nu vor să jure, numai dacă vor fi luaţi la oaste) 
cu acest lucru cîştigăm un duşman şi mai mare pentru Măria Ta, pentru că 
alaltăieri au scăpat o astfel de vorbă: „omul principelui Transilvaniei s-a 
aşezat deasupra tuturor boierilor — şi văd ei — că omul principelui Tran¬ 
silvaniei nu permite celor din Ţara Românească să depună jurămîntul, dar 
va sosi timpul, dacă Dumnezeu va face să trăiască ţarul muscălesc, cînd şi 
principele Transilvaniei se va poticni". în felul acesta Măria Ta poate ve¬ 
dea bunăvoinţa lor <a voievodului şi a boierilor din Ţara Romanească>, 
dar omului voievodului care a fost la Siavuş paşa, acesta i-a spus că solia 
căzăcească ce se află aici să fie tratată cu cinste şi preotul să fie lăsat 
să plece în pace chiar dîndu-se lîngă el însoţitor, pentru că aceia sînt cre¬ 
dincioşii puternicului împărat. Astfel, văzînd acestea poate <aceşti soli> 
n-ar trebui să fie neliniştiţi şi jigniţi <de noi>. Cînd solia s-a înfăţişat la 
voievod atunci în numele întregii ţări a cazacilor, i-a mulţumit voievodului 
ci n-a dat ajutor leşilor împotriva lor <= cazacilor>, ci că voievodul s-a 
purtat creştineşte, dar <au arătat ei>, au fost totuşi oameni care au dat 
ajutor leşilor, însă cazacii tot mai trăiesc încă. Voi face ca ei < = solii> 
si aştepte pînă la sosirea lui Mihail Szava"; voi afla şi de acolo ce răs¬ 
puns va da paşa Siavuş. Sînt patru zile împlinite de cînd am trimis oameni 
spre Craiova pentru primirea jurămîntului, azi pleacă spătarul 100 împreună 
cu Ştefan Bott 101 spre Bucureşti tot pentru primirea jurămîntului. Care 


99 Szăva Mihăly, trimisul Transilvaniei la Poartă. 

100 Pană Filipescu. 

101 Bott Istvăn, ofiţer în detaşamentul lui Ioan Boros. 

va fi rezultatul nu ştiu, întrucît văd că aici nu este teamă de călcarea 
credinţei. Vor porni neapărat cu <cei> 30 000 de .taleri sau luni sau marţi. 
Spătarul va trimite şi el sau azi sau mîine dimineaţa Măriei Tale un cal, 
Radu Fărcăşan 102 , de asemenea, va trimite Măriei Tale o dată cu solda, calul 
său... Aş face totul să pot sluji Măriei Tale, pentru că eram tare amărît 
cînd Csongoradi 103 mi-a transmis porunca Măriei Tale. Eu de-aş vedea cai 
potriviţi pentru Măria Ta, aş cere bani şi i-aş cumpăra Măriei Tale, 
deoarece şi pentru caii lui Hrizea îl supăr îndeajuns pe voievod, dar în nici 
un chip nu îi poate scoate din mîna turcilor, <aceştia> neagă într-una 
<că ar fi la ei>. Voi purcede aşa cum mi-ai poruncit Măria Ta în scri¬ 
soarea dinainte, ca să scriu domnului Văradi la Poartă cînd va porni preo¬ 
tul astfel, şi de cum va porni, voi scrie prin poştă. Eu cu şederea şi cu ser¬ 
viciul de aici m-aş fi săturat, numai să-mi îngăduie Măria Ta să ies de aici 
că şi acolo sint şi voi fi sluga supusă a Măriei Tale. 

Abia am scris pînă aici scrisoarea, cînd a venit omul voievodului după 
mine şi m-au chemat sus <la el>, a primit o veste bună de la Poartă, întru¬ 
cît a fost schimbat vizirul 104 . Despre aceasta nu este necesar să scriu eu mai 
mult, pentru că scrisorile adresate Măriei Tale vor arăta cum s-a întîmplat 
acolo lucrul. Nişte greci binevoitori ai voievodului scriu însă despre cazacii 
de la Dunăre şi această scrisoare a fost tradusă în <limba> maghiară şi 
am trimis-o Măriei Tale, şi din aceasta va putea să înţeleagă Măria Ta cum 
stau lucrurile ... Voievodul roagă, pentru Dumnezeu, să grăbească Măria Ta 
zi şi noapte şi să trimită pe Preda, pentru că aici nu va avea nimic de 
suferit, căci şi în scrisoarea dinainte am scris Măriei Tale care este cauza 
că îl cheamă pe domnul Preda ......... 

P. S. Pe Csongoradi îl voi ţine aici vreo două zile, pentru că voievodul 
are oameni în toate părţile, şi dacă va sosi vreo ştire o voi scrie îndată 
Măriei Tale. 

Iar zilele trecute s-a întîmplat aici în oraş următoarea treabă. Nişte sol¬ 
daţi nemţi au băut într-o pivniţă şi au venit şi doi îngrijitori de cai ai 
<unor> călăraşi 105 . îngrijitorii de cai (după cum declara martorii) nu au 
făcut nimic provocator, ci numai neamţul a sărit la ei şi l-a bătut... pe 
unul dintre îngrijitorii de cai, care a şi murit acolo. Eu am pus ca neamţul 
să fie prins, şi i-am pus pe <nemţi> să ţină judecată ei înşişi asupra lui, 
şi l-au şi pedepsit, şi chiar şi acuma se află sub arest sever ca un om osîndit 
la moarte. Eu am fost rugat (de trei ori au venit la mine toţi nemţii) să-l 
iert şi eu însumi văd că un băiat ca el trebuia să fie ales dintr-o mie de 


102 Radu Farcaşanu (dîn Farcaş), aga şî apoî mare stolnic. 

103 Csongoradi, curierul lui Gh. Râkâczy la Ioan Boros. 

104 Murad paşa a fost înlocuit la 19 august 1655 cu Suleiman paşa. 

105 Mezei. 

nemţi. Mama lui se zice că este <soţia> unui om de căpetenie, la Levoifa 100 , 
<care> în afară de <acest> singur băiat n-are alţi <copii>. Nemţii se 
roagă că vor plăti călăreţului pentru îngrijitorul de cal. în afară de aceasta 
mai mă roagă să-l trimit în Făgăraş sau oriunde pentru un an sau o jumă¬ 
tate de an, să nu rămînă nepedepsit. Iată acuma ... ce îmi va porunci Măria 
Ta despre el, pentru că aşa nu este bine să-l ţinem. Rog pe Măria Ta să nu 
uite despre el, ci să-mi poruncească cît mai repede cum să purced, pentru 
că s-a auzit o vorbă de la un soldat cum că dacă un maghiar ar fi omorît 
un neamţ, de mult aş fi pus să fie ucis. Am scris scrisoarea pînă aici, cînd 
toată oastea a venit asupra mea strigînd că aş fi pus pînă acuma să fie 
omorît dacă era maghiar. Eu cu toate acestea aştept porunca Măriei Tale, 
să vadă şi <nemţii> această poruncă. 

Tîrgovişte, la 30 august 1655 

Porunca milostivă a Măriei Tale, scrisă în noaptea de 25 a <lunii> 
de faţă, mi-a fost dată în <ziua de> 29, la prînz; cu acest prilej, împreună 
cu boierii şi voievodul am ţinut azi dimineaţă un sfat. Voievodul şi boierii 
s-au aşezat, după dorinţa Măriei Tale, imediat şi au şi scris vizirului 107 , cum 
că Măria Ta n-a făcut aici nici o pagubă şi nici oastea Măriei Tale n-a 

mînat de aici nici o vită şi nici măcar 15 parale nu a luat Măria Ta din 

această ţară, iar dacă Măria Ta n-ar fi făcut această <treabă> bună cu 
boierii şi voievodul, lotrii nu ar fi plătit nici darea împăratului; puterni¬ 
cul împărat 108 să socotească deci în aşa fel aceea dare pe care boierii au 
trimis-o acuma, cum că ar fi trimis-o însăşi din punga Măriei Tale. Aceasta 
scriu <ei> ... la Poartă despre Măria Ta. în ce priveşte situaţia oştilor 
ce se află aici, despre aceasta scriu la Poartă iarăşi că ei singuri le ţin aici 
pe socoteala lor, pentru ca lotrii să nu se răscoale din nou, şi aceste <oşti> 
nu fac nici o pagubă aici în ţara noastră, ci numai mult se află aici împre¬ 
ună cu boierii şi voievodul spre slujba puternicului împărat. Aici nici o 
veste nu este de ceea ce scrie Măria Ta că la Olt s-ar aduna lotrii, căci 

voievodul are oamenii lui în toate părţile şi oriunde s-ar ivi ceva, ar aduce 

vestea dacă nu unul, atunci altul. Pe Fogarasi 109 îl voi lăsa să plece îndată. 
Solii căzăceşti vor pleca în seara aceasta. Lucrul despre popă nu s-a decis, 
dacă se va întoarce cu solul principal 110 sau pleacă la Poartă. Nu cred de 
loc ca să nu-i fi şoptit cineva ceva, pentru că nu vrea să se despartă de 
solul principal. Solul principal mi-a spus, ieri la masă că ştie că imediat 


106 Locse, azi Levocâ în R. S. Cehoslovacă. 

107 Suleiman-paşa. 

108 Sultanul Mehmed al IV-lea. 

109 Omul care ducea poşta de la I. Boros la Rakâczy. 

110 Căpitanul Pokownik. 

după ce el va sosi acasă, Smil 111 va trimite solul său la Măria Ta. Lor, ca 
şi Clinilor, nu trebuie să le daţi crezare, căci eu am aflat sigur că <ei> 
niciodată nu vor uita de moartea lui Timuş şi de pieirea cazacilor la Su¬ 
ceava şi la podul de lîngă Soroca 112 , ci vor ţine <minte>; Smil are grijă 
de aceasta, să mă creadă Măria Ta cu desăvîrşire. Măria Ta ... să scrii voie¬ 
vodului Ştefan ca <el> să aibă grijă dacă ar putea să afle ceva, căci zi 
şi noapte se găsesc oameni de ai lui între acei <cazaci>, deoarece Came- 
niţa ... nu este departe de Transilvania. Cu toate că din aceasta <cauză> ... 
nu trebuie să ne fie frică, totuşi grija nu strică, căci am auzit şi de la 
omul lui Ştefan, care este acuma aici, că oştile polone nu sînt nicăieri, ci 
<dimpotrivă> tabăra foarte mare a împăratului muscălesc se află în cea¬ 
laltă parte a Poloniei. Solii de aici pornesc la Măria Ta mîine dimineaţa; 
doi cai şi un armăsar (pe care voievodul îl trimite Măriei Tale) au fost 
duşi azi dimineaţa spre Rucăr. Am hotărît împreună cu ei că vor frînge 
gîtul căpitanului Giura 113 (numai că aşa de repede nu-1 pot găsi, temîndu-se 
să nu-1 scape undeva). Acuma în două părţi sînt <oamenii voievodului> 
pentru primirea ^jurămîntului, într-o parte spătarul, în alta marele pahar¬ 
nic 114 , în toate părţile sînt cu ei şi oamenii Măriei Tale. Este adevărat, Mi¬ 
lostive Doamne, că din vitele lotrilor <soldaţii de aici> au luat: unii două, 
alţii trei <vite> şi au şi mînat <în Transilvania> cam vreo 40, dar şi 
acestea cu voia boierilor şi a voievodului. Şi pentru mine au mînat <în 
Transilvania> vreo 18 bivoliţe, dar şi mie mi le-a dat voievodul. Chiar dacă 
ar spune cineva aşa ceva, Măria Ta să nu-i dea crezare, căci acel mic număr 
de vite a fost mînat <de aici> cu voia Măriei Sale voievodul. Eu nu voi 
permite după aceasta nimănui... să ducă ceva de aici şi nici <pînă> 
acum nu au făcut aşa ceva. Nu ar strica ... dacă Măria Ta m-ar înştiinţa 
şi pe mine în privinţa veştilor din Polonia ....... 

P.S. Eu am fost de faţă cînd s-a dat răspunsul <soliei> cazacilor, dar 
au fost primiţi şi sloboziţi cu un răspuns foarte neînsemnat. La toate <au 
fost de faţă> marele vornic 115 , marele comis 116 şi iarăşi Barbu 117 , boieri 
de ţară, iar ceilalţi toţi £reci. Am observat că atît unii, cît şi alţii, chiar 
şi voievodul, nu s-au aratat cu voie rea faţă de grec şi de popă. Ce au 
hotărît în taină eu nu pot şti, căci nu o dată şi nu de două ori am văzut că 
au fost la ei grecii de aici. 

111 Szmil = Bogdan Hmelniţki. 

112 Este vorba de luptele din 1653 din Moldova, cînd oştile lui Gh. Râkdczy al II-lea 
au luptat împotriva cazacilor, susţinînd pe Gheorghe Ştefan. 

113 Căpitan de judeţ din Ţara Românească, bănuit a fi înţeles cu răsculaţii. 

114 Radu Mihail — Tîntăveanu, frate după mama al lui Constantin Şerban. 

115 Gheorghe Băleanu. 

116 Radu Mihalcea <Cîndescu>. 

117 Barbu Poenaru, mare clucer. 

CONRAD IACOB HILTEBRANDT 

( 1629—1679) 


* 

Pastorul Conrad Iacob Hiltebrandt, fiul lui Ambrosiu 
Hiltebrandt (1590—1636), doctor în drept, avocat şi sindic la Stettin şi Stangard, s-a năs¬ 
cut în anul 1629 la Stettin. Şi-a făcut studiile acasă şi la Frankfurt pe Oder, (1645) şi 
Lipsea (1652). Nevoit să le întrerupă din lipsă de mijloace, a trebuit să-şi cîştige viata, dînd 
lecţii particulare copiilor lui Heinrich Celestin Sternbach, asesor judiciar la tribunalul suedez 
din Stettin, pe care avea să-l însoţească în solia sa în Transilvania. 

După izbucnirea războiului nordic (1656—1660), dezlănţuit de pretenţiile regelui Po¬ 
loniei asupra coroanei Suediei şi după alungarea lui Ioan al II-lea Cazimir de armatele sue¬ 
deze, Sternbach a fost trimis de regele Suediei, Carol al X-lea Gustav în Transilvania (1656), 
spre a oferi coroana Poloniei principelui Transilvaniei, Gheorghe Râk6czy al II-lea. Hiltebrandt 
a însoţit solia ca predicator. A străbătut Pomerania, Silezia, Moravia şi nordul Transilvaniei, 
ajungînd la Cluj, unde s-au dus primele tratative, însă fără succes. Dar în urma izbucnirii 
unei puternice mişcări populare antisuedeze în Polonia, regele Suediei, Carol al X-lea 
Gustav, ameninţat de ruşi şi avînd împotriva sa pe danezi şi pe austrieci, s-a hotărît să 

reia tratativele cu principele Transilvaniei la Alba Iulia, unde s-a încheiat la 6 decembrie 
1656 un tratat de alianţă ce prevedea împărţirea Poloniei. 

Hiltebrandt a însoţit — tot ca predicator — pe ambasadorul Gotthard Welling în 
Ucraina, pentru a cîştiga sprijinul lui Bogdan Hmelniţki, hatmanul cazacilor. Cu acest pri¬ 
lej, Hiltebrandt a străbătut Moldova de la Oituz la Soroca, înapoindu-se prin Botoşani — 
Suceava — Baia şi Piatra în Transilvania. în aprilie 1657 l-a urmat pe Welling la Con- 

stantinopol, trecînd prin Ţara Românească şi Dobrogea. Dar tratativele cu sultanul Mehmed 

al IY-lea şi cu marele vizir Mehmed Kopriilii n-au ajuns la nici un rezultat, astfel că, în 
februarie 1658, solia a părăsit capitala Imperiului otoman spre a se înapoia în patrie. 

In cursul acestor călătorii, care au ţinut doi ani (1656—1658), Hiltebrandt a cunoscut 
o mare parte din pămîntul românesc, străbătînd de patru ori Transilvania şi trecînd de 
două ori prin Moldova şi Ţara Românească. 

Inapoindu-se în Pomerania, Hiltebrandt şi-a terminat studiile şi a fost numit pastor. 
Şi-a întemeiat o familie şi a dus viaţa obişnuită a preoţilor de ţară. A murit în anul 1679, 
în vîrstă de 50 de ani. 

în timpul călătoriilor sale din 1656—1658, el a ţinut un jurnal pe care l-a dezvoltat 

mai tîrziu, folosind pentru partea privitoare la Transilvania şi izvoare mai tîrzii, de pildă, 

lucrările lui David Frolich. Medulla geographicae practicae, Johann Troster, Dos alt und Neu- 
Teutsche Dacia, Niirnberg, 1666> Johann Bethlen, Dos bedrangte Dacia, Niimberg, 1666. 
în «lipsă de izvoare şi lucrări privitoare la Moldova şi Ţara Românească, s-a mărginit la 

propriile sale observaţii. 

Expunerea lui Hiltebrandt oferă un amestec ciudat: este o încrucişare a unui jurnal vioi 
şi destul de maliţios, cu fragmente de descrieri oarecum tocite, copiate la rîndul lor, după 
altele, şi lipsite de viaţă adevărată. Este o marchetărie cu atît mai stranie cu cît împrumu¬ 
turile introduse în text aparţin unui moment posterior călătoriei efectuate în anii 1656—1658. 
Apar judecăţi asupra acţiunii principelui Transilvaniei după năruirea acestuia. Textul lui Hilte¬ 
brandt este asemenea unui film contrapunctic, în care prezentul şi trecutul se întrepătrund. 
Acest joc nepremeditat, ci rezultînd din introducerea într-o desfăşurare liniară în timp a 

unor consideraţii şi subsumări aparţinînd unei faze posterioare, nu poate fi urmărit fără efort. 

Trebuie precizat că această suprapunere cronologică apare mai ales în partea privind Transil¬ 

vania pentru care sînt folosite lucrări publicate la vreo zece ani după călătoria lui Hilte¬ 
brandt. Cum asemenea lucrări nu existau pentru Moldova, autorul a fost mai puţin ispitit 
să amestece în jurnalul din 1656—1658 judecăţi şi informaţii mai tîrzii, deşi mai citează 

pe Troster de pildă pentru raporturile lu Râk6czy cu Vasile Lupu şi pomeneşte de moartea 

şi de testamentul lui Gheorghe Ştefan la Stettin în 1668. 

In ce priveşte Transilvania, autorul credincios menirii sale este atent mai ales la amă¬ 
nuntele care sînt în legătură cu religia, bineînţeles, în primul rînd, cea protestantă. Este un 
adversar hotărît al sectelor extremiste care îi stîmesc totuşi curiozitatea: urmăreşte cu interes, 
dar fără simpatie pe anabaptiştii din Ungaria şi Transilvania. Arienii îi provoacă o repulsie 
totală. Nu poate înţelege cum ambasadorul Welling se poate complace în societatea unui 
arian, indiferent de erudiţia sau talentele pe care le putea avea. în povestirea sa, el se opreşte, 

de preferinţă, asupra unor scene cu decorul lor, de pildă cele ilustrînd zgîrcenia de la curtea 

lui Gheorghe Rikâczy al 11-lea (descrierea ospăţului). Evocarea propriilor sale experienţe 
sau pătimiri ocupă mai puţin loc. Această parte se încheie cu o analiză a cauzelor care au 
anulat, de fapt, înţelegerea dintre principele Transilvaniei şi regele Suediei cu privire la Po¬ 
lonia. In schimb, aproape toată călătoria prin Moldova, cu aventurile nocturne de la Iaşi, 
pe fundalul oraşului cuprins de petrecerile din timpul sărbătorilor de Crăciun, oferă un exem¬ 
plu de ce ar fi putut fi întreaga povestire dacă autorul nu s-ar fi sîrguit să scrie o carte 
în loc să depene amintiri. Totul este plin de coloare şi de mişcare. Primul lucru pe care 
îl vede la Iaşi este capra înfăţişată oarecum dramatic. Urmează audienţa de noapte la domn 
şi apoi rătăcirea fantomatică pe uliţele înnecate în beznă. . . Sînt surprinse şi unele reacţii 

personale ale ambasadorului Welling în raporturile sale cu domnul, de care s-a socotit jignit, 
nemaivoind după aceea să mai treacă prin Moldova. Prin jurnalul de călătorie sînt răspîn- 
dite informaţii de primă mînă, de pildă despre metoda unică a ungerii cu usturoi practicată 
în Transilvania pentru mai toate bolile [f. 54], despre tragerea frecventă în ţeapă a românilor, 
el însuşi văzînd cum sînt duşi la moarte doi români, purtîndu-şi singuri ţeapa. Ceea ce îl 
revoltă nu este acest fapt neomenos, cît amănuntul că nu aveau asistenţă religioasă! Dealt- 
minteri mai revine asupra unor asemenea execuţii, căutîndu-le justificarea în pretinsele hoţii 
ale celor osîndiţi. Dar el nu a înţeles că pentru români pedeapsa nu era proporţională cu 

vina şi că tragerea în ţeapă le era rezervată exclusiv lor. Altminteri, în general, Hiltebrandt 
se arată receptiv la amănuntele despre români, subliniind latinitatea cuvintelor auzite într-o 

casă sărăcăcioasă dintr-un sat românesc de lîngă Codlea, curăţenia strălucitoare din casele umile 
ale ţăranilor, obiceiul femeilor de a purta furca în brîu, torcînd din mers etc. La Mânăştur se 
ducea la biserica românească de cum răsuna toaca pe care o descrie [p. 81], precum şi modul 
de a o folosi. Trecînd apoi prin Suceava, înseamnă iscusinţa preoţilor de aici de a bate 
toaca, „scoţînd o muzică aşa cum n-am mai întîlnit în altă parte“. Pot fi spicuite infor¬ 
maţii şi despre tovarăşii de solie ai lui Hiltebrandt: în primul rînd solul Welling, arătat 
la început într-un mod puţin caricatural, apoi despre toţi în bloc. Aflăm că ei veneau cu 

hainele croite la Cracovia (ocupată vremelnic de suedezi) ca să fie terminate de croitorii de 
la Braşov. Tot astfel aduceau argintul găsit (?) la Rakow spre a fi transformat de argintarii 
braşoveni în servicii de masă. 

Jurnalul de călătorie se păstrează într-o copie manuscrisă în Arhiva de stat din Stettin 
(Rep. 38 f. I fol. 119). Părţile privitoare la exilul lui Gheorghe Ştefan au fost publicate 
de Georg Haag în „Baltische Studien“, Stettin 1882, sub titlul Dos Stettiner Exil eines 
moldavischen Filrsten după care au fost traduse în limba română de Al. Papadopol-Calimah, — 
Despre Gheorghe Ştefan voievod, domnul Moldovei (1653—1668), Bucureşti, 1886. Iar de¬ 
scrierea Transilvaniei a! fost publicată separat de Max V. Stojantin, Eine Beschreibung Sieben- 
biirgens aus der Mitte des 17 Jahrhunderts, Sibiu, 1899. 

Textul integral al jurnalului lui Hiltebrandt a fost publicat după manuscrisul din 
Stettin, de turcologul Franz Babinger, într-o ediţie critică intitulată: Conrad lacob Hiltebrandt*s 
Dreifache Schwedische Gesandtschaftsreise nach Siebenbiirgen, der Ukraine und Constantino - 
pel, Leiden, 1937. 

Relaţia lui Hiltebrandt a fost analizată de N. Iorga în Istoria românilor prin calatori, 
I, pp. 367—369. 

„ÎNTREITA SOLIE SUEDEZA 
ÎN TRANSILVANIA, UCRAINA 
ŞI LA CONSTANTINOPOL" 

(Călătoria prin Transilvania , Moldova 
şi Ţara RomâneascăŢ 

1656—1658 

[Despre anabaptiştii din Ungaria şi Tran¬ 
silvania] 

La Sarospatak 2 . . . era o frăţietate 3 . Fraţii 
sînt anabaptişti şi rebotezaţi numiţi astfel pentru că se botezau din nou, şi 
aveau ca antemergător pe Nicolaus 4 , care între alte erezii învăţa că: Omnia 
Cbristianorum bona debent esse communia , adică toate bunurile creştinilor 
trebuie să fie comune. Aşa şi făceau între ei. Fiecare din ei cunoaşte un 
meşteşug şi fiecare atelier este numit după meşteşugul pe care meşteşugarul 


1 Traducerea s-a făcut după textul german publicat de F r. B a b i n g e r, Conrad Jacob 
Hiltebrandfs Dreifache schtvedische Gesandtschaftsreise nach Siebenburgen, der Ukraine und 
Constanttnopel (1656—1658), Leiden, 1937, p. 23 şi urm. 

2 Azi oraş în Slovacia. 

3 Bruderhoi. 

4 „Comunist spiritualist", mai înainte ţesător la Zwickau (Germania). 

p. 19 


p. 20 


îl practică în el, ca: atelier de cuţitărie etc. Lucrează mai ales cuţite şi fur¬ 
culiţe frumoase, cu prăselele bătute în sidef, de asemenea cu prăsele din tot 
felul de oase colorate, cu care ungurii îşi împodobesc cingătoarea. Deoarece 
ei făceau asemenea cuţite şi totodată învăţau că un creştin nu trebuie şi 
nici nu-i este îngăduit să facă arme, căci nu se cuvine ca un creştin să 
facă arme ucigătoare, ca săbii, puşti etc., i-am întrebat: ei de ce fac cuţite* 
cu care poţi înjunghia pe cineva tot aşa de bine ca şi cu sabia? Au răs¬ 
puns că // ... dacă n-ar face cuţite Comunitatea lor de bunuri 5 nu s-ar putea 
întinde, n-ar putea spori, iar din aceasta ei au cîştig mare, dat fiind că 
împînzesc toată Ungaria cu cuţitele lor. 

... Sînt însă făţarnici .. . 6 care sub înfăţişarea unor oameni virtuoşi 
trăiesc ca nişte desfrînaţi. 

Astfel de oameni am întîlnit la Vinţ 7 , în Transilvania... Cînd un 
băiat s-a făcut mare, trebuie numai decît să se apuce de o meserie oarecare 
şi să-şi crească fraţii şi surorile, şi nimănui nu-i este îngăduit să stea degeaba* 
femeile bătrîne torc, unele din ele se ocupă de bucătărie, tinerii spală rufele 
şi vasele, copiii (care se botează la vîrsta de 12, 16, 18 ani, îşi poartă totuşi 
în acest timp numele) merg la şcoală, îşi au învăţătorul lor şi este plăcut să 
priveşti cum sînt hrăniţi. 

Aşezarea în care stau împreună <fraţii> se numeşte Frăţietate şi poţi 
număra în unele din acestea pînă la 200 de suflete. Cei care nu sînt buni 
de vreo meserie, trebuie să taie lemne şi să facă alte treburi mărunte. Tot 
ce cîştigă din munca lor, se pune laolaltă, şi ei trăiesc din casa comună. Fie¬ 
care are cu soţia şi copiii sai o odăiţă proprie <şi> noaptea dorm în ea; 
peste zi, fiecare, în atelierul său, îşi vede de meserie. La ora prînzului se 
adună într-o sufragerie mare, unde se găsesc mai multe mese pentru prînz; 
tot în această odaie ţin predici şi oficiază slujba religioasă. Cel mai în vîrsta 
dintre ei care se pregăteşte în spiritul acesta obtuz este învăţătorul, după 
aceea un altul dintre cei bătrîni care şi-a cîştigat merite prin muncă, este 
economul, iar altul chelarul etc. Tinerii lucrează sîrguincios, pun laolaltă 
cîştigul şi trăiesc din el în comun. Se găsesc printre ei şi tot felul de meşte¬ 
şugari care se disting cu adevărat în meseria lor. 

în atelierele de olărie au fost executate din lut blide şi castroane <pen- 
tru> o masă întreagă, atît de frumoase de parcă ar fi fost făcute în Olan¬ 
da .. . // Oricît predică aceşti ipocriţi că posedă totul în comun, fiecare po¬ 
sedă bucuros cîte ceva <numai> al său, numai că nu au voie să spună 
<acest lucru>. 


5 Communia bonorum . 

6 Qui Curios simulant et Bac ch anali a vivunt. 

7 I Vinz. 

[CĂLĂTORIA ÎN TRANSILVANIA] 


.La 1 august au ajuns la Bihor 8 , de unde vine numele comită- P- 2 3 

tului Bihorului altminteri zis al Oradiei, un tîrguşor cale de 2 mile 9 . Aici 
stau haiducii din districtul Bihor, ţinînd de Oradia, şi, în sfîrşit, la 2 august 
domnii soli au sosit la Oradea Mare cale de o milă: această <cetate> este 
aşezată la hotarul Ungariei din spre Transilvania şi este socotită cheia Un¬ 
gariei şi a Transilvaniei; atîrnă de principatul Transilvaniei şi principii 
Transilvaniei au ţinut totdeauna aici, ca într-o cetate de margine, o garni¬ 
zoană puternică. Este o cetate foarte vestită, care cuprindea mai înainte, în 
incinta sa, biserica episcopală 10 şi mormîntul împăratului Sigismund, împre¬ 
ună cu al regelui Ladislau. Dar de cîţiva ani biserica a fost dărîmată din 
voinţa şi porunca principelui Bethlen 11 şi încorporată cetăţii. Oraşul de lîngă 
cetate este mare şi întins, dar nu se găsesc aici decît case mici. Căci nu se 
îngăduie orăşenilor şi locuitorilor să-şi ridice case înalte de piatră, ca nu 
cumva turcii năvălind să se poată sluji de ele, spre mai marele lor folos, 
în loc de biserici, locuitorii sînt nevoiţi să se folosească de o piaţă mare şi 
largă, cu un acoperiş scund căci frumoasele biserici şi mănăstiri de mai 
înainte, ca şi întreaga episcopie au fost ruinate şi devastate de război. Aici 
se afla un consistoriu bine orînduit; în acest oraş erau trei feluri de instanţe 
<de judecăţi>: tribunalul curţii, al nobilimii şi al oraşului. Ni s-a arătat 
aici statuia turnată a unui cal imens cu călăreţul său, care după tradiţie, ar 
fi regele Ladislau, ce este înmormîntat aici... 

... Ştefan cel sfînt a clădit mănăstirea Sf. Martin de la Oradea Mare. 

[Este amintit asediul turcilor din 1598 după G. Maurer 12 ] 

Nu departe de oraşul Oradea, cale de vreo milă se află o baie caldă 
şi tămăduitoare 13 . 


8 Byhar = Bîharîa. 

9 Mîla germană avea 7 420 m, cea ardeleană era dublă. 

10 Catedrala Sf. Ladislau, începută încă dîn 1342, lîngă mormîntul lui Ladislau cel 
sfînt, dîn secolul al Xl-lea. Aid a fost îngropat în 1417 Sîgîsmund de Luxemburg. 

11 Gabrîel Bethlen, principe al Transilvaniei (1613—1629). 

12 Vezî Gaspar Maurer, Ungarische Chronic, Niirnberg, 1662, p. 194. Vezi şî în 
Călători, IV, pp. 108—110, relaţia contelui Isolano, publicată în Veressţ, Documente ... V, 

pp. 193 — 194 . 

Vezî şî raportul apărătorului Oradîeî, Melchîor von Redem în „Tort6nelmî Târ“, 1878, 
p. 106, precum şî informaţiile lui Ciro Spontonî în Historia della Transilvania ... p. 77. 

13 Băile Felîx. 

în lucrarea sa „Das Bedrangte Dacia" domnul Ioan Bethlen 14 descrie cu 
amănuntul această cetate: „însemnata cetate Oradea Mare este aşezată la şes, 
lîngă rîul Criş, care curge alături din spre miazănoapte. Spre răsărit se află 
un crîng sălbatic, despre care locuitorii spuneau că nimeni nu poate pătrunde 
prin el. Spre miazăzi şi apus se află oraşul, care deşi întins, nefiind încon¬ 
jurat cu ziduri poate fi numit mai degrabă un sat mare. Spre miazănoapte 
se află — precum s-a mai spus — rîul Criş, şi dincolo de el multe dealuri 
înalte sădite cu vii, care sînt la o depărtare atît de mare încît nimeni nu 
şi-ar fi putut închipui vreodată că de acolo, cetatea ar fi putut fi bătută 
cu tunurile. Cetatea însăşi avea o dublă construcţie 15 . 

Castelul exterior era înconjurat de cinci bastioane foarte mari clădite 
din cărămidă, precum şi de un şanţ adînc, zidit şi plin cu apă. Castelul in- 
p. 25 terior avea tot // atîtea bastioane, dar acestea erau atît de înalte, încît ară¬ 
tau ca o cetate, şi slujeau totodată drept săli şi odăi de locuit. întinderea 
cetăţii reclama o garnizoană de cel puţin 5 000 de oameni. Dar în timpul 
asediului din urmă 16 nu erau în cetate decît 850 de oameni. El numeşte mai 
departe, bastioanele castelului exterior: 1) bastionul roşu, 2) bastionul de aur, 
pe ungureşte „aranyos" 17 , 3) bastionul Bethlen, pe care principele Gabriel 
Bethlen l-a zidit din temelie, 4) bastionul ciuntit numit astfel pentru că 
fusese mutilat atunci cînd, cu 64 de ani în urmă, Saturgi Mehmet paşa 
a asediat cetatea cu 60 000 de oameni 18 ; dar în cetate aflîndu-se o garni¬ 
zoană [de 7 000] de oameni a fost respins, 5) bastionul regelui Ioan. 

La 14 iulie 1660, Aii paşa a asediat această cetate; la 27 august, un¬ 
gurii au ridicat un steag alb în semn că se predau. 

Şi astfel, această măreaţă cetate se află astăzi sub steagul semilunei. 
Aici, la Oradea Mare, a murit în 27 mai 1660 principele Gheorghe Răkoczy 
al II-lea 19 , care ajunsese principe al Transilvaniei la 1648, după moartea 


14 Ioan Bethlen (16l3—1678). fost cancenu al Transilvaniei, a lăsat o importantă istorie 
a Transilvaniei, Rerum in Transylvania ab a. 1629—1663 gestarum epitome sive libr't 4, 
Amsterdam, 1664; o traducere germană a acestei cărţi, datorită cunoscutului istoriograf arde¬ 
lean Johann Troster, a apărut sub titlul: Das Bedrangte Dacia, Niirnberg, 1666. Hiltebrandt 
foloseşte numai traducerea germană. Citatul care urmează este luat din ediţia germană, 
p. 198. 

15 Adică două rînduri de ziduri. Pentru fortificaţiile Oradiei; vezi Gh. Sebestyen 
şi V. Sebestyen, Arhitectura Renaşterii in Transilvania, Editura Academiei, Bucureşti, 
1963, p. 40. 

16 în 1660, deci după trecerea lui Hiltebrandt în 1656. 

17 Numit astfel după emblema familiei Bâthory, care este prinsă de zid într-un ca¬ 
dru aurit. 

18 In 1598. 

19 Gheorghe Râk6czy al II-lea (1648—1660). 

tatălui său, Râkoczy cel bătrîn 20 , şi în lupta de la „Băhle"*i a ucis cu mîna 
lui şapte turci de vază, a primit patru răni, şi a murit. 

Domnii soli au rămas în acest oraş în ziua de duminică, 3 august; am 
făcut slujba noastră religioasă şi a trebuit să ţin o predică. La amiazi, domnii 
soli au fost poftiţi la castel, aşezat dincolo de un pod; dar nu li s-a îngă¬ 
duit cu nici un preţ să viziteze cetatea. în acest oraş era o şcoală renumită 
sau gimnaziu şi o tipografie frumoasă, despre care se face menţiune specială 
în punctul 5 al convenţiei de la Oradea, propusă duşmanului de către gar¬ 
nizoană, şi pe care Aii Paşa a făgăduit să i-o lase 22 . în acest oraş se găseau 
multe mărfuri turceşti de cumpărat şi cum prin părţile acestea n-am găsit 
pe nimeni care să ştie să scrobească gulerele noastre nemţeşti, am fost ne¬ 
voiţi să le înlăturăm şi să ne legăm cu cîte o basma în jurul gîtului. (Ungurii 
nu poartă nici gulere, nici cravate 23 , ci umblă cu cămaşa descheiată şi cu 
gîtul gol. De aceea am cumpărat de la un grec o năframă turcească de bum¬ 
bac, pe care voiam să o dau la cusut şi tivit pentru domnul ambasador 
Sternbach 24 ... etc. De asemenea am mai cumpărat pentru acelaşi domn un 
frumos macat turcesc // cu multe feţe. în ziua următoare, la 4 august, cînd p- 26 
domnii soli au încălecat pentru a ieşi din Oradea, am găsit în faţa porţii 
nişte ţigani culcaţi sub cerul liber, care se înveliseră în păturile lor şi dor¬ 
meau claie peste grămadă. Aceste lepădături de ţigani cutreeră adesea Unga¬ 
ria, Transilvania şi Turcia. Trăiesc din furt şi din negoţul cu cai; şi sînt 
mai ales meşteri fierari; îşi încarcă pe cîte un măgar copiii şi uneltele şi 
umblă din sat în sat; se aşază în faţa curţilor boiereşti, fac la iuţeală din 
lut o vatră, îşi aşază foalele în dosul dîmbului de lut şi bat vesel cu cio¬ 
canele. Aceşti oameni n-au aşezări statornice ci umblă din ţară în ţară. în 
Turcia şi la Constantinopol falsifică bani şi fabrică „aspri" sau „accele" 29 


20 Gheorghe Râk6czy I (1630—1648). 

21 Trebuie sa fie o transcriere greşită pentru Gilău (ung. Gyalu), lupta s-a dat la 22 
mai 1660, între această localitate şi Feneşul săsesc (azi Floreşti), la marginea Clujului. 

22 Textul convenţiei, în Torok magyarkori âllamokmânytâr , voi. III, p. 486; vezi şi 
I. B e t h 1 e n, op. cit., p. 222 şi urm. Vezi mai sus, n. 16. 

23 Numele de cravată apare acum, de la legătura de gît a soldaţilor croaţi care luptau 
contra turcilor. 

24 H. C. von Sternbach (1613—1679), profesor de drept la Stettin şi autorul unor 
lucrări juridice, asesor la tribunalul suedez din Wismar; — în 1655 a urmat în Polonia 
pe Carol Gustav, regele Suediei, care l-a trimis în mai 1656, împreună cu Welling, în mi¬ 
siune la Gheorghe Rik6czy al II-lea; în decembrie, acelaşi an, a plecat din Transilvania şi Po¬ 
loni a, la rege. în 1658 a fost numit cancelar suedez al Pcmeraniei. Cf. Babinger, op, cit., 
p. XXII şi urm. 

25 Cea mai mică monedă de argint, turcească, cu care se încheiau în secolul al XVII-lea 
tranzacţiile. Cf. G h. Zâne, Sisteme monetari // monete principale din veacurile trecute. 
Iaşi, 1928, p. 15. 

false. în Ungaria şi în Transilvania îndeplinesc meseria de călău şi ajutori 

de călău 26 , precum se va arăta mai jos, la oraşul Alba Iulia . . . 

Domnii ambasadori urmîndu-şi drumul călare, au ajuns într-un sat 
Uileacul de Criş 27 la 12 mile, şi au pornit în aceeaşi zi, mai departe spre 
Aleşd 28 , un sat la 2 mile <depărtare>. Aici se găsesc mulţi prinşi, puşi 
în cătuşe după chipul turcesc şi printre ei se afla o tînără femeie care îşî 
învinuia „maritum pro impotentia", spunînd că el nu-şi putea face datoria. 
Gazda a arătat la început foarte puţină prietenie, şi din această cauză 

domnii ambasadori nu au vrut să guste impunătoarea masă de seară pe care 
le-o pregătise şi s-au dus la culcare. Au mîncat-o însă oamenii lor. La 5 au¬ 
gust s-au apropiat de Transilvania 29 ; au ajuns la Negreni 30 , un sat la 4 mile; 

27 aici am dat // de rîul Criş care izvorăşte la o milă de Huedin 31 , în satul 
Izvorul Crişului 32 . Trdster 33 spune că cele două braţe ale Crişului, Crişul 

Negru şi Crişul Repede, izvorăsc din „Alpii Galaţilor" 34 (Crişul se numeşte 
pe ungureşte Kords, adică vuiet de pietre 35 , din cauză că în cursul său 
năvalnic se loveşte de pietre şi vuieşte de nu-ţi poţi auzi nici propriul tău 
glas). Al treilea braţ al acestui rîu de hotar se numeşte Crişul Alb, <vine> 
din munţii Abrudului; pe aici este trecătoarea 36 de la Oradea în Transil¬ 
vania. 

[Urmează 4 versuri despre Criş ale poetului Martin Opitz] 

De la Oradea pînă la Cluj am fost nevoiţi să trecem de mai bine de 
30 de ori cu caii noştri prin apă, trebuiau să vină în urmă şi căruţele cu 
bagaje. După ce făceam o scurtă bucată de drum, dădeam iar peste un braţ 

26 Krucker und BiUtel ampt. Editorul trimite pentru cuvîntul dintîi Krucker la Kriiger, 
Schenkwirt, Krugwirt, indicînd sensul de cîrciumar cu totul inacceptabil aici. — Formu¬ 
larea textului arata ca este vorba de o singură slujba . Poate fi vorba aici de doua feluri der 
execuţie. Vezi cuvîntul: Kriicke ce înseamnă cîrjă. 

27 Vilack (ung. Ujlac), jud. Sălaj. 

28 Ellest (ung. Elesd), jud. Bihor. 

29 Oradea şi celelalte localităţi enumerate se aflau în comitatele exterioare ale Transil¬ 
vaniei; aşa-numitul Partium, cuprins în principatul Transilvaniei. 

30 Feketeto. Azi Negreni (jud. Bihor). 

31 Hunyad = Bânffy-Hunyad. 

32 Kerez oder keresso (Korosso) jud. Cluj. 

33 Johann Troster, sas ardelean din Sibiu, rector al şcoalei săseşti din Cincul Mare (m. 
1670), autorul traducerii germane a cronicii lui I. B e t h 1 e n, Das bedrăugle Dacia şi a 
unei lucrări proprii: Das Alt und nene — Tentsche Dacia, das ist Neu Bescbreibung des 
Landes Siebenbiirgen", Nurnberg, 1666. Troster îşi ia informaţia aproape numai din autorii 
clasici şi o aplică situaţiei din vremea sa, ajungînd la concluziile cele mai neaşteptate. Cf. 
J. S e i v e r t, Nachrichten von Siebenbiirgiscben Gelehrten und ihren Schrifteu, Pressburg, 
1785, p. 447. 

Multe elemente sînt împrumutate de la Reicherstorffer. 

34 Alpes Galatorurn, Munţii Apuseni; Cf. Troster, op. cit., ppr. 7& şi 447.* 

35 Etimologia fantezistă. 

36 Adică pe Crişul Repede, menţionat înainte de citatul din Trostefr 

al Crişului, dar ungurii ce ne însoţeau ne arătau totdeauna vaduri potri¬ 
vite, unde puteam coborî bine cu calul şi trece această apă a Crişului, 
ceea ce, uneori, nu se făcea fără primejdie. După aceasta am ajuns la Huedin, 
un sat <la> 2 mile; în ziua următoare, la 6 august, domnii ambasadori au 
pornit spre Căpuş 37 un sat la 2 mile, şi au ajuns pe lumină în satul şi cas¬ 
telul Gilău 38 la o milă. în această localitate, domnii ambasadori au poposit 
şi s-au pregătit pentru audienţa, care a avut loc la Mănăştur 39 , lîngă Cluj; 
astfel domnii ambasadori au ajuns în Transilvania la 7/17 august. 

Transilvania a fost săpînită de prea-măriţii regi ai Ungariei, dar a fost 
făcută tributară turcilor de către regele Ioan 40 . Acesta a încheiat alianţa 
cu împăratul turc Soliman 41 şi prin aceasta s-a făcut pe sine şi ţara Transil¬ 
vaniei tributară turcilor, în anul 1527. în timpul principelui Gabriel Bethlen 
[Transilvania] dădea anual, un tribut de 10 000 de ducaţi; în timpul lui 
[Gheorghe] Răkoczy al II-lea a trebuit să plătească 15 000 de ducaţi, şi 
în cele din urmă 80 000 de taleri imperiali (ca acum) 42 . Transilvania se 
chema mai înainte Dacia... etc. [Despre numirile de Transilvania, „Crapak" p. 28 
(Carpaţi) Erdely, Siebenbiirgen şi Septem Castra . . . Urmează povestirea 
după Spilner* a venirii ungurilor şi a împărţirii lor în şapte tabere sau re¬ 
giuni care ar explica numele de Siebenbiirgen al Transilvaniei. Se aminteşte 
de discuţia lui Troster şi Frolich şi de teoria saşilor asupra priorităţii 
celor 7 cetăţi săseşti.. . care ar fi dat ele numele de Siebenbiirgen etc.]. 

Transilvania este înconjurată de păduri şi de munţii Carpaţi ca de 
o cunună şi are opt intrări sau trecători care duc prin munţi în ţară. Dom¬ 
nul Frolichius 43 le înşiră şi le numeşte precum urmează: 1) Bran 44 , nu de¬ 
parte de Braşov spre Ţara Românească, prin care am trecut cînd domnul 
sol Welling 45 a călătorit prin Transilvania în Ţara Românească, şi mai de- 

37 Cappus = Căpuşul Mare. 

38 Gallu. Sat. 

39 Monaster . Azi înglobat în oraşul Cluj. 

40 Ioan Zdpolya. 

41 Soliman I. încheierea alianţei s-a făcut la începutul anului 1528 şi nu 1527. 

42 Tributul a fost ridicat la 80 000 de florini, sub Acaţiu Bărcsay, rivalul lui Gheorghe 
Rakbczy al II-lea, în 1658. 

43 In Medulla Geographiae practicae, Bartfeld, 1639, p. 367 şi urm. Vezi relaţia lui 
Frolich în volumul de faţă. 

44 Torzburg oder Turtzfeld, oder Tiirzţest. 

45 Gotthard Welling (l624—1659), german din Livonia. A studiat la Riga, în Ger¬ 
mania şi Olanda şi a făcut o lungă călătorie în Orient (Persia şi Egipt), urmată de captu¬ 
rarea sa pe mare de către nişte piraţi spanioli. In primăvara anului 1655 este trimis de re*- 
gele Suediei, Carol al X-lea, Gustav, în solie în Transilvania şi în anul următor e trimis din 
nou, de astă dată împreună cu Stembach, trecînd apoi în Ucraina (decembrie 1656—aprilie 
1657) şi la Con stan tinopol (aprilie 1657 — 1 ianuarie 1658). Asupra lui vezi şi Lozovan, 
Voyageurs nordiques . . ., p. 114. 

* Vezi n. editorului (op. cit., p. 191) arătînd că este vorba de Gaspar Maurer, citat 
mai sus în n. 12. 

p. 29 parte de aici în Turcia <şi> apoi la // Constantinopol; 2) Turnul Roşu, la 

2 mile transilvănene de Sibiu; 3) Poarta de Fier 46 , pe rîul Mureş 47 ; 4) lîngă 

Cluj, pe rîul Criş, o trecătoare prin care am trecut atunci cînd domnii 
ambasadori au mers în Transilvania la Măria Sa principele şi domnitorul 
Gheorghe Râkoczy al II-lea, prin mila lui Dumnezeu principe al Transil¬ 
vaniei, domn al cîtorva părţi sau comitate din Ungaria şi comite al secuilor; 

5) lîngă Dej pe rîul Someş; 6) lîngă Bistriţa; 7) la Ciuc, prin care am trecut 
în Transilvania, cînd domnul sol Welling s-a întors din Ucraina; 8) a secui¬ 
lor, lîngă Buzăul secuiesc 48 .Amintesc că domnul sol Gotthard Welling, 

cînd a călătorit în Ucraina, pornind de la Braşov spre Prejmer 49 peste Tîrgul 
Secuiesc 50 , a căutat o ieşire din ţară prin scaunul Kizd, iar de acolo a ajuns 
în Moldova peste Trotuş 51 . Cînd am auzit apoi cît de uşor au pătruns mu¬ 
sulmanii, fără a întîmpina prea mare împotrivire în această ţară atît de 
bine întărită de natură şi înconjurată de munţi, m-am mirat la rîndul meu 
nespus de mult, că în loc să treacă cu greu prin astfel de păsuri cu căruţele 
şi cu caii treceau ca şi cum ar fi fost uşile şi porţile deschise şi mi-am spus 
adeseori: ar fi omeneşte cu neputinţă să vorbeşti despre aşa ceva, anume 
ca un duşman străin să pătrundă atît de uşor în ţară, dacă trecătorile ar fi 
păzite, fie chiar şi de puţini soldaţi dar de ispravă, viteji şi cunoscători ai 
p. 30 războiului şi ai cetăţilor. Deoarece am trecut în patru rînduri deosebite prin 
această ţară 52 , venind din Pomerania, prin Silezia* şi Moravia trecînd la 
Cluj în Transilvania, în suita domnului sol Sternbach, 2) de la Cluj mai 
departe prin Braşov şi Prejmer spre Moldova şi Ucraina la generalul coman¬ 
dant, împreună cu domnul trimis suedez Gotthard Welling şi 3) înapoi din 
ţara Cazacilor, adică Ucraina, prin Ciucul Secuiesc şi a patra oară chiar 
în suita şi sub ocrotirea ilustrului sol din Polonia, de la Zawichost 53 prin 
Transilvania, peste Abava — Zemplin 54 şi Kisvârda prin Braşov şi Bran 
în Ţara Românească, iar de acolo prin Silistra în Turcia pînă la Constan¬ 
tinopol, vreau să mai adaug pentru plăcerea cititorului binevoitor, cîte ceva 
din cele ce am putut auzi şi reţine „in transitu" şi în goană. 

în Transilvania locuiesc patru feluri de oameni: 1) germani, 2) unguri, 
3) secui, 4) români. Maghiarii în majoritatea lor nutresc o desăvîrşită aver¬ 
siune şi o mare pornire împotriva germanilor. Ei aparţin în mare parte 


46 Ferrea Porta , Dos Eisenthor , hodie Vascapu. Greşit pusă la Mureş. Se afla între 
Munţii Poiana Ruscăi şi Vîrful Petrii, despărţiţi de rîul Bistra. 

47 Marons ( — Marous?) oder Merisch , oder Moresch-fluss . 

48 Basau der Zekelyer . 

49 Tarteln (corect: Tartlau), sat, la vreo 15 km NE de Braşov. 

60 Secklische Neumarkt. 

61 Tartros . 

62 Transilvania. 

53 Czawigost . Localitate în Polonia. 

64 Semlyn. Localitate în Slovacia. 

nobilimii, căci acolo calitatea de nobil este foarte răspîndită, pînă şi mese¬ 
riaşii, unii <din ei>: cum sînt cojocarii, sticlarii, cismarii şi alţii, aparţin 
nobilimii. Cine dă o palmă unuia dintre aceştia, se face pasibil de o amendă 
de 100 de florini, după cum am fost înştiinţaţi, cînd felcerul 55 nostru a 
aplicat odată unui astfel de om supărător mîna sa fină franţuzească pe 
capul acelui tuns-chilug. Ei locuiesc în Transilvania împărţiţi în anumite dis¬ 
tricte judecătoreşti, pe care le numesc comitate; cei mai mulţi sînt oameni 
cruzi, care se poartă barbar şi turceşte nu numai cu străinii, ci şi cu iobagii 56 
şi şerbii 57 lor pe care-i vînd împreună cu nevestele şi copiii lor, ba chiar am 

văzut în Transilvania mai multă lume pusă în fiare decît la turci. 

Numeau în limba latină „Magnifici" pe cei mai ridicaţi în rang. Ei aveau 
mare putere în ţară, erau în cea mai mare parte adepţi ai religiei calvine 
ca şi principele Gheorghe Răkoczy al II-lea împreună şi cu oamenii de 
rînd. Cîţiva însă dintre domnii cei mai de seamă erau catolici, a vînd îm¬ 
preună cu coreligionarii lor o biserică proprie în oraşul Alba Iulia. Cîţiva vor fi 
aderat şi la alte erezii, deoarece în Transilvania exista un aşa mare amestec de 
religii, încît aproape în fiece zi vedeai cum se cinstesc divinităţi străine. 

In ce priveşte portul şi îmbrăcămintea, domnii preoţi şi parohii ma¬ 
ghiari sînt îmbrăcaţi ca orice laici şi tunşi la fel cu ei, <dar> se recunosc 
după anteriile pe care le poartă lungi pînă la glesne. Nobilii poartă o haină 
cam lungă dar foarte strimtă, pînă la genunchi, numită dolman, de atlas 
sau damasc roşu, albastru sau de orice culoare. Pantalonii din postav fin 
de felurite culori şi ciorapi. încălţămintea lor este ca şi aceea a turcilor 
(precum i-au maimuţărit în multe lucruri pe turci, pe care^ îi au acum în 
sfîrşit de stăpîni) adică poartă cusut jos, de ciorapul de pînză unul de safian 
galben, iar peste el gheata cea adevărată, ca un papuc de safian galben 
sau roşu, potcovit dinapoi cu un fier scund, iar dinainte întărit cu o talpă 
cu vîrful ascuţit. Cizmele de safian galben sau roşu, tivite în partea de sus 
cu un şnur, sînt largi ca ale turcilor, şi ajung pînă la genunchi, fără să fie 
răsfrînte şi se leagă sus obişnuit cu o curea lungă. Pintenii cu rotiţe, puţin 
ieşiţi în afară, sînt prinşi de partea dinapoi a cizmelor şi bătuţi cu cuie în 
locul unde călcîile sînt întărite cu piele. In jurul corpului sau al vestei 
strîmte, ei poartă un brîu de mătase, cusut iaraşi după moda turcească. Cei 
de condiţie mai modestă, cu haine mai puţin împodobite ^cu garnituri, poartă 
brîie lungi împletite din aţă, care atunci cînd sînt desfăşurate, par o mică 
plasă, de care atîrnă ciucuri împletiţi cu aur şi împodobiţi cu mărgăritare 
şi rubine. în partea de sus a vestei este gulerul care rămîne neîncheiat, încît 
se poate vedea gîtul gol. De acelaşi brîu atîrnă, pe o curea, teaca cu cuţitul 
şi furculiţa pe care le împodobesc fraţii anabaptişti. Pe deasupra acestora 

55 Feldscber. Se numea Benjamin Noel. Vezi mai jos, p. 565. 

58 Jobagyen. 

57 Leibeigenen. 

p. 32 mai au o haină largă, căptuşită cu blană de jder, de vulpe şi // de oaie; 
în partea sa de jos, de jur împrejur ea e tivită cu blană mai cu cinste răs- 
frîntă ca şi cum haina ar fi căptuşită în întregime în felul acesta. în faţă 
sînt prinşi nişte nasturi mari şi lunguieţi, iar sub nasturi, se află hîrtie cusută 
mărunt cu mătase. în locul cheotorilor care nu sînt folosite la dînşii, şi pe 
care nici nu le pot face, au nişte găitane de şnur rotund. Această haină de 
deasupra numită „mentek" 58 , care nu e prea lungă, ci ajunge peste şolduri 
doar pînă aproape de genunchi, ei o atîrnă descheiată în jurul lor ca pe o 
manta atunci cînd încalecă sau şi la mers, cînd este cald, prinzînd-o sus 
într-un singur nasture sau legînd-o cu un şnuruleţ, şi o întorc după vînt 
şi după vreme, ea stînd deschisă. Oamenii de rînd poartă caftane vătuite 
cu bumbac în locul vestei de dedesupt, aşa cum se căptuşesc la noi cămă¬ 
şile. De altfel am observat şi la îmbrăcămintea cîtorva oameni de stare 
mijlocie că haina de pînză este căptuşită jos pînă la brîu cu roşu; de ase¬ 
menea că peste coatele hainei ei cos o bucată de iuft roşu, în forma unui 
ochi de fereastră de la noi, pentru ca mîneca să nu se rupă aşa de uşor, 
de asemenea şi pe genunchi e un petec de piele de acelaşi fel. Capul este 
tuns-chilug, dar cu un smoc de păr ce atîrnă pe lîngă ureche, pe care îl 
netezesc mereu cînd vorbesc şi pe care îl dau îndărătul urechii. Pe cap 
poartă în loc de pălărie o căciulă roşie, pe care o pot răsfrînge înapoi şi 
care este tivită pe marginea de jos cu o mică coadă de samur. Acesta este 
îndeobşte portul bărbătesc al ungurilor din Transilvania, numai că cei 
mai de frunte şi mai nobili îşi fac îmbrăcămintea din stofe de preţ, iar 
oamenii de rînd, din pînză şi material prost. Acum vreau să înfăţişez îm¬ 
preună cu armele şi îmbrăcămintea sa, pe un călăreţ sau ostaş care se 
numeşte cătană 59 . Un asemenea călăreţ, pe lîngă îmbrăcămintea rînduită, 
mai este împodobit cu nişte pene de vultur <înfipte> sus pe tichia sa răs- 
frîntă înapoi, pe care pene el le prinde într-o cataramă mică de argint, atîtea 
la număr cîţi turci a doborît. Pe deasupra hainei are pe umeri o piele de 
lup, din care răsar înainte nişte colţi mari, crunţi şi înfiorători. In jurul 
trupului are cartuşiera, pe altă curea aşezată cruciş, peste cealaltă, sabreta- 
şul 60 , pe o altă curea deosebită cutia cu praf de puşcă, şi pe lîngă acestea 
„Spănner“-ul 61 . Alături de ele, atîrnă în jos un ciocan de călărie, pentru 
ca la nevoie să poată bate repede caielele de la potcoava calului său, căci 
fiecare poartă cu sine în raniţă şi cîteva potcoave de rezervă şi caiele; mai 
p. 33 are şi o punguliţă cu diferite despărţituri pentru sare, piper, ghimber // ş.a. 
De şea mai atîrnă o ploscă lungă de lemn, prevăzută sus cu un gît lung 


58 Cuvînt împrumutat de la turci: mente 

59 Kattenncken. 

60 Adică o teacă de pînză sau de piele 
nată de centiron. 

61 Sensul cuvîntului în acest context este 


= manta. 

susţinînd sabia şi pe care călăreţul o poartă atîr* 
necunoscut. 

de lemn ca să se poată bea şi călare fără a vărsa ceva din ea, şi plină cu 
„bor" 62 , adică vin bun de Biertan. Pe de lături, pe o curea anume, este o 
sabie cam lungă, cu un cîrlig scurt, care deosebeşte uşor această sabie arde¬ 
lenească de sabia polonă, de cea căzăcească sau de cea turcească, încovo¬ 
iată şi făcută dintr-un oţel fin de Damasc. Este deci bine echipat şi în¬ 
zorzonat. De cizme sînt prinşi pintenii. Sub el are un cal bun cu o şea 
mică, aproape ca una polonă, înaintea căreia este oblîncul cu piciorul fru¬ 
mos încrustat. în faţă sus este legată o pernă, iar peste şeaua îngustă sînt 
puse două cobururi 63 , în care-şi ţine bagajul. într-un toc îşi duce un pistol, 
iar în altul o carabină sau o puşcă mică, de ele atîrnă traista 64 calului său. 
Raniţa este atîrnată, iar sub şea mai are o spadă lungă care străpunge za¬ 
lele 65 . Scările sînt uşoare, iar jos se îngustează; frîul calului are zăbale. în 
mînă călăreţul ţine un bici cu care îi dă domnului primar sau cîrciumarului 
bacşişul pentru găzduire; în afară de faptul că îşi biciuieşte cu el şi calul 
zorindu-1 la fuga, în timp ce lasă să răsune înjurături .. . Unii poartă un 
coif pe cap, o platoşă pe trup şi „carbace", sau mănuşi de fier, care ajung 
pînă peste coate, iar de partea de dinapoi a şăii îşi leagă mantaua de ploaie 66 
care are un guler larg în spate, pe care-1 poate trage în faţă peste căciulă, 
spre a se feri de ploaie. Cu asemenea echipament porneşte catana maghiară 
la război. 

Pedestraşii 67 poartă o puşcă lungă — o cutie de pulbere şi „Spănner* 
(?), sabie şi baltag; cizme de jumătate, o manta şi căciulă 68 neagră pe cap. 
Printre ei sînt unii care se numesc „seimeni*. Principele Gheorghe Răkoczy 
al II-lea avea cîteva companii din aceştia (sînt infanterişti viteji, dar nesta¬ 
tornici în credinţă, originari din Tracia). Odată au dezertat frumuşel; prin¬ 
cipele a poruncit să fie împuşcaţi la Alba-Iulia mai mulţi dintre ei, iar pe un 
bătrîn a pus să-l spînzure de picioare şi, după ce a trăit mai multe zile atîr- 
nat de spînzurătoare — după cum s-a povestit — a fost împuşcat din îndu- 
Tarea principelui. Altminteri călăul întrebuinţează o funie lungă, de care 
atîrnă pe bieţii păcătoşi, jucînd din picioare. Aceşti seimeni poartă o puşcă 
lungă, sabie, căciulă roşie, răsfrîntă, pantaloni largi 69 şi păşesc în marş ca 
ienicerii unul după altul pe două rînduri lăsînd mult loc între ei. // Portul 
femeilor maghiare din Transilvania constă îndeobşte dintr-un văl de bumbac 


62 Vin (în limba maghiară). 

63 Reittaschen. 

61 Krippe, care înseamnă de obicei iesle. 

65 Panzerstecher . 

66 Gepenek, deformarea cuvîntului unguresc, de asemenea împrumutat de la turci 
penyeg" (de la care românescul căpeneag). 

67 Fussknecht. 

68 Majiirchen. 

69 Pitinderboşţt). Nume sugestiv pentru jafurile la care se dedau. 

pe cap, în picioare cizme ^roşii, înguste cu creţuri, o mantie lungă, din piei 
de jepuri argasite cu grijă, avînd partea netedă (= pielea) pe dinafară ji 
fără vreo faţă de stofă. Pe dedesubt poartă haine de mătase cu o cingă¬ 
toare de argint aurită. Acest port bărbătesc şi femeiesc l-am întîlnit chiar 
de Ja intrarea noastră în această ţară. Limba lor este maghiară scrisă, şi 
tipărită cu litere latine. Limba latină este în plină floare aici, încît orice 
om de rînd poate vorbi latineşte. Voi mai vorbi pe scurt şi despre ceilalţi 
locuitori ai acestei ţări ca saşii, secuiii şi românii, atunci cînd voi ajunge 
la oraşele lor. 

După cum Transilvania este o ţară întărită de la natură, astfel este 

şi o ţară bogată în aur şi argint şi foarte roditoare; printre altele o dovedeşte 

Zlatna, cîntată de domnul Opitz 70 şi Abrudul; aceşti munţi sînt atît de bo¬ 
gaţi în aur, încît s-au găsit adesea acolo bulgări mari de aur; nu departe 

este aşezată Baia de Criş în care se află straturi bogate de aur, de argint 

şi de cupru. Se mai găseşte şi oţel la Ciuc 71 , fier la Hunedoara, antimoniu 
şi pucioasă se extrage din minele de aramă. Ţara aceasta mai este bogată 
în sare, astfel la Turda şi Gurghiu 72 . La o milă spre nord de Sighet, acola 
unde izvorăşte Tisa, în Maramureş 73 , este o ocnă de sare; se mai extrage 
şi lîngă oraşul Sibiu 74 , şi se transportă în alte părţi. Pe lîngă acestea, are 
pămînt bogat în grîu. Orzul nu prea creşte bine aici; acesta nici nu le folo¬ 
seşte locuitorilor pentru a face din el malţ şi a pregăti bere (la care ei 
nici nu se prea pricep) căci beau numai vin. Berea, care se găseşte rar, nu 
face multe parale şi este nesănătoasă. însă vinurile, care se află din belşug, 
sînt alese. Cele mai bune şi mai sănătoase se fac la Alba Iulia, Deva, Aiud r 
Biertan, lîngă satul Feneş 75 şi lîngă Mediaş; altfel, vinul este foarte calcaros- 
şi nesănătos, precum o dovedesc degetele şi mîinile strîmbe ale locuitorilor. 
Vitele sînt foarte ieftine; poţi cumpăra cu 7 pfenigi 76 ungureşti un bou fru¬ 
mos, mare zdravăn şi puternic. Cu un pfenig unguresc cumperi 2 funţi de 


70 In poezia Zlatna de Martin Opitz, cunoscut poet şi estet german (1594—1631). 
Chemat de principele Transilvaniei Gabriel Bethlen, în 1622, el predă ca profesor un an la 
Colegiul din Alba-Iulia, după care se întoarce în Germania şi se stabileşte în Silezia. Opera lui 
poetică apare sub titlul: O p i t i u s, Opera Poetica, Amsterdam, 1646. O traducere din ti' 
nereţe a lui Gh. Coşbuc a poeziei Zlatna a fost publicată în „Apulum" (Alba Iulia, 1943— 
1945). 

71 Informaţia este luata de la Frolich. 

72 Gergin. Ocnele se află de fapt în apropiere la Jabeniţa. 

73 Im alten Mordsch. Este vorba, probabil, de Ocna Slatina. 

74 La Ocna Sibiului. 

75 Fenisch. 

7e Pfennig (pe româneşte popular: finic). Monedă mărunta de schimb. La Frolich pe 
care îl urmează foarte de aproape autorul, şi de la care împrumută acest pasaj, preţul arătat 
e de 7—8 florini. 

carne de vacă, iar cu un groş împărătesc 77 6 funţi, cu un polturac 78 iei o 
găină frumoasă şi grasă* într-un cuvînt Dumnezeu a umplut din plin această 
ţară cu fel de fel de bunătăţi, dar din păcate a fost rău devastată în acelaşi 
timp de băştinaşi — prin schimbarea atît de deasă // a principilor (în 
3 ani au stat în scaun în această ţară 5 principi şi anume: 1) Gheorghe 
Răkoczy al II-lea 79 , 2) Francisc Rhedey 80 , 3) Acaţiu Barcsay 81 , 4) Ioan 
Kemeny 82 , 5) Mihail Apafi 83 , principele domnitor de acum. Iar dintre aceşti 
principi Francisc Rhedey, a fost într-adevăr principe al Transilvaniei, iar 
cînd a cedat de bună voie principatul lui Răkoczy, ţara a fost prădată 
de turci. 

în această Transilvanie domnii soli au găsit pe principele ţării, Gheorghe 
Răkoczy al II-lea, în castelul său de la Mănăştur lîngă Cluj, la 17 august 
1656. 

în Transilvania sînt 7 oraşe germane mai însemnate: 1) Sibiu, 2) Braşov, 
3) Sighişoara, 4) Mediaş, 5) Bistriţa, 6) Sebeş şi al 7-lea este Clujul, numit 
pe ungureşte Kolozsvăr pe latineşte Claudiopolis. Numele german de Clau- 
senburg i s-a dat în vremurile vechi germane, de la strîmtoare: „berg-clau- 
ser" 84 . în locul acestui Cluj, care s-a lepădat de adevărata credinţă a lui 
Christos, a fost cuprins în numărul oraşelor săseşti Orăştie 85 , pe ungureşte 
Szăszvăros, pe rîul Mureş, orăşel întărit care are un pămînt roditor şi este 
locuit de germani. Fr6licb 8G . Este un oraş german filială, numit în vechime 
Saxonia, de unde vine pe ungureşte numele de Szăszbănya şi Szăszvăros; 
este o localitate veselă şi plină de vînat şi de peşte, pămîntul e bun pentru 
viţa de vie, fructe şi cereale. în munţii din apropiere se prind multe capre* 
sălbatice, cerbi şi iepuri. Troster 87 . Clujul este un oraş comercial mare şi 
populat, ultimul dintre cele şapte oraşe germane, cu puţini locuitori ger¬ 
mani care şi ei sînt aproape toţi maghiarizaţi. Este aşezat la 13 mile depăr¬ 
tare de Sibiu, într-o cîmpie frumoasă pe Someşul Mic; este întărit dar nu 
prea bine — cu un zid de piatră cubică 88 şi cu turnuri, care în anul 1662* 
erau în stare bună. Casele din acest oraş sînt clădite la distanţe foarte marr 


77 Veche monedă de argint a cărei valoare a scăzut tot mai mult pînă ce acest termen* 
a ajuns să însemne cam un ban. 

78 Veche monedă în valoare de î/2 g ros * 

79 Gh. Rak6czy al II-lea (1648—1660). 

80 Fr. Rh6dey (1657—1658). 

81 A. Barcsay (1658—1660). 

82 I. Kemeny (166I). 

83 M. Apafi (166I—1690). 

84 Etimologie închipuită. 

85 Bros, auf ungrisch Zaztvaras. 

86 F r 6 1 i c h, op. cit., p. 376, din care sînt împrumutate rîndurile ce urmează. 

87 T r o s t e r, op. cit., pp. 436—437. Urmează informaţiile împrumutate de la el. 

88 Quaderstuckcn. 

<unele de altele> şi cele mai multe sînt acoperite cu şindrilă. După Braşov, 
Clujul este cel mai populat <oraş>, avînd suburbii foarte mari, în care îşi 
găsesc azil toţi vagabonzii izgoniţi din alte părţi. în acest oraş se desfăşoară 
un comerţ foarte viu, căci se aduc aici mărfuri din Viena şi Lipsea. Dar 
cuvîntul curat al lui Dumnezeu este cel mai greu întîlnit acolo, deoarece 
36 arienii 89 îşi au tipografia, biserica // şi gimnaziul lor şi au atras aproape 
jumătate din orăşeni, în vreme ce predicatorul de frunte Michael Baum- 
gart 90 , un bărbat învăţat şi foarte bun orator, converteşte multe calfe lute¬ 
rane 91 , oameni simpli, atraşi numai de dragul limbii maghiare, făcînd din 
ei nişte arieni grosolani. Calvinii au cealaltă parte a oraşului, cu o biserică 
frumoasă şi un gimnaziu, iar dintre aceste două religii, luteranii au fost 
nevoiţi să se mulţumească cu mai puţin. Totuşi aceste religii se poartă ast¬ 
fel între ele, îneît fiecare din ele poate fi urmată şi mărturisită liber şi ne- 
stînjenit de către adepţii ei. Consiliul orăşenesc este alcătuit din saşi şi unguri: 
dintre ei se alege în fiecare an prin rotaţie cîte un jude, care este întreţinut 
de către naţiunea sa împreună cu ceilalţi consilieri care îi aparţin. Catolicii 
au o singură stradă numită a Mănăşturului 92 (frumoasă şi lungă, cu clădiri 
de amîndouă părţile) unde au o mănăstire şi un gimnaziu. Toate alimentele, 
vinul, carnea, peştele, păsările şi vînatul sînt foarte ieftine acolo, pe lîngă 
acestea se mai coace acolo o pîine frumoasă din care o pită costă 2 pfenigi 
dar atît de bine potrivită din sare şi din frămîntat 93 îneît toate cerinţele medi¬ 
cilor sînt satisfăcute. Femeile nobile din acest oraş poartă pe cap văluri 
mari peste nişte scufii ca ale femeilor din Niirnberg, şi pe care le numesc 
condu 94 , după forma asemănătoare cu a unui mare melc de mare. Lîngă 
acest oraş a fost bătut în anul 1660 principele Gheorghe Răkoczy al II-lea 
•de către Seid Ahmed paşa 05 . în anul 1662, imperialii au fost asediaţi în 
acest oraş de către Kuciuk paşa atîta vreme pînă ce a fost nevoie de el 
pentru războiul din Ungaria; apoi garnizoana însăşi şi-a izgonit comandantul 
•şi s-a predat principelui Apafi după care a fost pacificată întreaga ţară. 
Troster QQ . Frolichius relatează aproape acelaşi lucru despre acest oraş, dar 
mai adaugă că aici sînt admişi şi primiţi şi maghiari printre orăşeni 97 , ceea 
•ce nu se întîmpla în celelalte şase oraşe săseşti 98 . Cele ce am mai văzut în 


89 Sectă protestantă cunoscută sub numele de unitarieni sau an ti tri ni tari. 

90 Predicator unitarian puţin cunoscut. 

91 Se face o deosebire hotărîtă între luteranism şi arianism. 

92 Monostorgasse. 

93 Kirte = Gerte. 

94 Conch. Cuvîntul este luat din T r o s t e r, op. cit., p. 452 şi nu are nimic a face cu 
/ concha) scoica. 

95 Guvernatorul paşalîcului de Buda. 

96 T r 6 s t e r, op. cit., p. 453. 

97 Bf/rger: locuitorii cu drepturi orăşeneşti. 

98 F r 6 1 i c h, op. cit., p. 376. 

acest oraş şi care ar merita să fie pomenite în afara celor amintite, se 
vor arăta mai jos. 

In Mănăştur, suburbia acestui oraş Cluj, pe care l-am descris, domnii 
soli ai regelui suedez au fost întîmpinaţi solemn de catane şi li s-a hotărît 
o cvartiruire neobişnuită. După aceea, Măria sa principele Gheorghe Ră- 
koczy al II-lea le-a trimis o caleaşcă domnească, cu coviltirul lăsat în jos. 

în faţă şedea un nobil ardelean, care trebuia să conducă pe domnii 
soli la audienţă. // Acesta i-a primit pe domnii soli prieteneşte, i-a poftit p. 37 
să se urce în trăsură şi cei doi domni au luat loc în fund, unul lîngă altul, 
iar nobilul ardelean întors spre ei. Pe lîngă caleaşca trasă de 6 cai frumoşi, 
păşeau patru trabanţi cu iatagane cu mînere scurte. înaintea trăsurii <era> 
o mulţime de unguri ardeleni. Personalul şi servitorii domnilor soli mergeau 
in urma trăsurii. Domnii erau îmbrăcaţi astfel: Domnul Henric Coelestinus 
de Sternbach, îmbrăcat cu totul în negru, avea o haină de tafta şi o manta 
la fel, iar pe cap: podoaba sa naturală. Domnul Gotthard Welling era îm¬ 
brăcat într-o haină neagră de catifea şi într-o manta la fel. Ajungînd în 
piaţa castelului, care se află în apropierea bisericii catolice din Mănăştur, 
şi care nu era încă de tot terminată pe atunci, au fost poftiţi să coboare 
din trăsură şi au fost conduşi de către nobilul maghiar spre castel. După ce 
au trecut prin cîteva săli, uşa camerei a fost deschisă şi li s-a înfăţişat 
Măria Sa principele îmbrăcat somptuos. El şi-a dat înlături mantaua, căp¬ 
tuşită cu blană scumpă de samur; pe cap avea un calpac <tot> de samur, 
pe care era prins în faţă un giuvaer minunat cu o pană mică ridicată în 
sus. După ce domnii soli l-au salutat, domnul sol Sterbach a început să 
arate scopul însărcinării, ce-i fusese încredinţată, într-o frumoasă cuvîntare 
latinească, la care Măria Sa principele, deşi cunoştea bine limba latină şi 
vorbea curent latineşte, nu a răspuns el însuşi ci prin cancelarul său, domnul 
Mihai Mikes l)9 . După ce acest domn cancelar maghiar a încheiat cu bine răs¬ 
punsul său latinesc, am auzit murmurîndu-se printre slujitorii curţii care erau 
de faţă, că nu este nici o mirare, deoarece cancelarul studiase timp de 
$ zile acest răspuns. 

[Urmează un citat din Ioan Bethlen despre fraţii Mikes], 

Ieşind din sala de audienţe, domnii soli au fost duşi în sufragerie, unde p 33 
apoi s-a servit masa. Măria Sa principele s-a aşezat în partea dreaptă a 
mesei, soţia sa 100 , condusă de un mareşal anume însărcinat cu aceasta, s-a 

99 Mihail Mikes a fost folosit în misiuni diplomatice de Gh. Râkoczy I, care l-a trimis 
în Polonia pentru a-i pregăti alegerea de rege, şi de Râkoczy al II-lea, care l-a trimis ca sol la 
Veneţia şi în Polonia. In 1657 a fost numit cancelar, iar în 1660 a fost executat de Barcsay. 

Ivan Nagy, Aiag)arorszâg csalâdai, voi. VII, Pesta, p. 475 şi urm. 

1,HI Sofia Bâthory. Născută la 1629, s-a căsătorit în 1645 cu Gh. Râkoczy al II-lea, a 
Jnurit în 1680. 

aşezat lîngă principe; era împodobită după moda şi portul austriac şi era 
îmbrăcată somptuos. Domnii soli s-au aşezat la masă alături de principe. 
De cealaltă parte a mesei, lîngă prinţesă, care era din familia Băthory se 
aflau generalii Ioan Kemeny 101 şi Sebessy 102 , care este român, Lubiniecki 10 * 
şi Samuel Grondski 104 , poloni amîndoi arieni, dintre care primul a luat parte 
la aceste tratative ca sfetnic de taină al principelui. Bucatele erau pe farfurii 
de argint aduse de tineri unguri, nobili. Lînşă principe era o mică găleată 
de aramă, cu capac, jjentru a putea fi închisa de tot; înăuntru ei se găseau 
bucăţi mari de ghiaţa în care stăteau sticlele cu vin, pentru ca vinul să ră- 
mînă rece, iar alături <stătea> un paharnic. Pe bufetul din faţă era un 
pocal mare de argint, avînd lîngă el vreo douăsprezece pocale mici, care 
puteau încăpea în cel mare; pe capacul acestuia era înfăţişat Bacchus; Prin¬ 
cipele s-a scuzat pentru acest prînz şi a spus: „La <Alba Iulia> va fi mai 
bine" 105 . Vroia să înţeleagă prin aceasta reşedinţa sa domnească de la Alba 
Iulia, unde domnii soli trebuiau să fie mai bine ospătaţi. După ridicarea de 
la masă, domnii soli au fost conduşi din nou la trăsură de către domnii 
p. 39 maghiari şi însoţiţi cu fastul descris pînă la cvartirul ce li se hotărîse // apoi 
li s-a dat vizitiilor un bacşiş şi ei s-au depărtat. între timp nu s-a petrecut 
nimic deosebit în acest Mănăştur. Puţin timp după acestea, domnii soli au 
trimis să-l salute pe generalul principelui, comandantul cavaleriei, luminăţia 
sa d-1 Kemeny. Cum fusesem eu însărcinat să merg la el să ţin o cuvîntare- 
în limba latină, acest domn, după încheierea tratativelor de la Cluj, mi-a 
făcut favoarea de a înscrie în cartea mea de călătorie sau albumul meu cele 
ce urmează: 

Spes confisa Deo nunquam confusa recedit. 

In favorem Generoşi Possessoris , Celsissimi Transsylvaniae Principis Con- 
siliariuSy Arcis et Districtus Terrae Fogarasien , ut et Aulicae Militiae Capi- 
taneus y Exercituum Campestrium Generalis> Comes Comitatus Albensis: Su- 
premus Regni Arendator 106 . 

Şi cum fusesem foarte bolnav la Alba Iulia, dar prin mila lui Dum¬ 
nezeu mă însănătoşisem din nou, cînd mi-am luat rămas bun în acea vreme 
de la acest domn, el m-a întrebat dacă mi-e mai bine, zicînd totodată; 


101 Vezi relaţia sa în volumul de faţă. 

102 Probabil Nicolae Sebessy, nobil ardelean, român de origine, favorit al lui Gh. Râkoczy 
al II-lea. Cf. Ivân Nagy, op. cit ., voi. X, p. 116 şi urm. Menţionat şi de Kemeny. Vezi 
mai sus, p. 136, n. 39. 

103 Stanislav Lubiniecki, cunoscut istoric polon ( + 1675). 

104 Samuel Grondski, nobil polon, folosit în misiuni diplomatice. Este cunoscut mai ales- 
prin lucrarea Historia belii cosacco-polonici , Pesta, 1789. 

105 In traducere: „Albae erit melius'*. 

106 Găsim aici titlurile lui J. Kemăny: consilier al principelui Transilvaniei, căpitanul 
cetăţii districtului Făgăraş, precum şi al miliţiei de Curte, generalul oastei de ţară, comite at 
comitatului Alba, arendator general al statului. 

„Solet alias Transsylvania esse Germanorum sepulchrum 107 ". După aceea l-am 
salutat şi m-am despărţit de el: apoi în acest Mănăştur, domnii soli au mai 
prezentat către principe o cerere de liberă trecere, pentru domnul sol ungar 
al maiestăţii sale regale din Suedia, lacob Pălfi 108 , care avea să călătorească 
^de la Patak 109 împreună cu domnul sol suedez în Transilvania mergînd la 
principele său. Era o vreme plăcură şi caldă, iar mie îmi era poftă tare să 
beau o înghiţitură de bere, căci cu vinul nu-mi puteam potoli setea. Atunci 
mi s-a recomandat internatul 110 catolic din IVlanăştur, afirmîndu-mi-se tot¬ 
odată că nu se poate găsi bere altundeva. Cu prilejul vizitei mele acolo, am 
căpătat nu numai bere ci am intrat şi într-o discuţie teologică asupra tran- 
substanţierei cu parohul <de acolo> care la cină, în sprijinul teoriei sale, 
mi-a arătat şi chiar mi-a dat în dar cîteva pietricele rotunde. El susţinea 
că ele ar fi fost monede. Căci atunci cînd armata creştinilor era victorioasă 
iar barbarii erau puşi pe fugă, aceştia din urmă, pentru a-i opri din urmă¬ 
rirea şi fugărirea lor, ar fi aruncat în urma lor monede, crezînd că se vor 
mulţumi creştinii cu o asemenea pradă şi că vor înceta urmărirea; dar 
Dumnezeu a prefăcut aceste monede în pietre, pentru ca să nu poată fi 

opriţi în cale creştinii, ci să-şi poată urma drumul. Aceeaşi grămadă de 
pietre ne-au arătat-o şi cîţiva // unguri din suita noastră dar mersul nostru 
călare era prea repede, încît nu ne puteam opri pentru a le cerceta. Am 

arătat acest dar unor unguri, care veneau şi plecau de la noi şi care voiau 

sa-mi dea informaţii asupra acestora, dar neînţelegînd limba lor, nu am 

fost în măsură să primesc vreo desluşire temeinică, unul a lovit cu cuţitul în 

marginea unei pietricele, dar ea nu s-a despicat; se pare că pe ea ar fi li¬ 

tere arabe. Pietricelele sînt rotunde, unele mai mici, altele mai mari, ca orice 
fel de monede mărunte. Ne-am mai dus de cîteva ori în oraşul Cluj, pentru 

a ne cumpăra cele de trebuinţă, iar eu am făcut cunoştinţa unui farmacist, 

care era de fel din Holstein şi arian, şi a predicatorului luteran, care mi-a 
povestit cum îşi propagau arienii doctrina prin vicleşug, aruncînd micile lor 
tratate prin casele oamenilor de religie luterană . . . etc. Pe acolo trăia un 
rector al şcolii ariene Michael Baumgart, care adesea se purta foarte fami¬ 
liar cu domnul sol Gotthard Welling. La a doua trecere prin Transilvania, 
«1 a dat domnului sol un „Corpus Doctrinae": manuscris, care trebuia să se 
tipărească în această ţară. Am purtat cu noi departe această scriere, în sacul 
nostru de călătorie. 

Trebuia să însoţesc pe acest domn Baumgart, în numele domnului sol 
Welling, pînă jos la scară. Aici mai locuia un negustor de postavuri Paul 


107 „Altă dată, Transilvania obişnuia să fie mormîntul germanilor". 

108 Neidentificat. Cf. Ivân Nagy, op. cit., voi. IX, p. 34 şi urm., 51 şi urm. 

109 Adică Sâros-Patak, azi în Slovacia. 

110 Convieţui = internat. 

p. 41 Gotz, de religie ariană, // care întreţinea legături de prietenie cu domnul sol 
Welling. Odată am fost la biserica luterană care se afla după un colţ şi 
în care era destul de întuneric. Diaconul ţinea oră de rugăciune, dar n-am 
putut înţelege mare lucru pentru că citea în germana saşilor din Transil¬ 
vania, limbă despre care va mai fi vorba. L-am ascultat o bucată de vreme 
şi pe predicatorul arian. în acest oraş, la uşa caselor în care se vinde vin, 
stau nişte dulapuri mari de lemn, chiar înaintea uşii, iar deasupra lor, vasul 
de măsurat vinul; în aceste dulapuri pun oamenii banii pentru vinul cumpă¬ 
rat. Românii poartă în mod obişnuit ciomege. Felul de folosire al acestor 
măciuci l-am aflat la Cluj. Un asemenea „Romunus" sau român voia să- 
apuce ceva; atunci, într-o clipă, au fost vreo 10 ciomege pe spinarea lui, 
de ale căror lovituri a ştiut să se apere cu îndemînare cu ciomagul său lung* 
astfel a scăpat din această treabă fără vreo durere deosebită. Sînt informat 
că, acum vreo jumătate de an, o fetişcană a dat foc oraşului, şi o mare 
parte a fost prefăcută în cenuşă. Pîinea ce se vindea pe piaţă era aproape 
cît o jumătate de baniţă de a noastră, totuşi era bine coaptă, dar în partea 
de sus destul de arsă; dealtfel, ungurii din Transilvania taie coaja de sus şi 
de jos a pîinii şi o aruncă la cîini iar ei mănîncă numai miezul moale. Cele 
ce s-ar mai putea spune despre acest oraş sînt în bună parte arătate mai 
sus, în descrierea domnului Troster 111 , dar mi se pare că oraşul nu este bine 
pardosit şi că erau pe străzi nişte pietroaie mari cît nişte trepte peste care 
trebuia să sari, dacă nu voiai să-ţi umpli ghetele de noroi. La Mănăştur era 
o băltoacă mare, în care se împotmolesc adesea boii şi căruţele. în sfîrşit 
domnii soli au plecat din această suburbie a Clujului la 20 august în anul 
1656, mergînd spre Turda, la 2 mile depărtare . . . 

Acest oraş maghiar Turda, în limba germană Torrenburg, aşezat în: 
comitatul Clujului 112 , nu este înconjurat de ziduri, dar este totuşi renumit 
prin tot felul de mărfuri şi industrii. Este cunoscut şi renumit în acest oraş- 
cu deosebire din cauza ocnelor sale foarte bogate . . . Măria sa principele a 
luat aici masa de amiază, de asemenea şi domnii soli într-o casă deosebită. 
De aici au plecat în aceeaşi zi mai departe şi au ajuns într-un sat la 2 mile 
depărtare, care se chiamă Vinţul de Sus. Aici a petrecut principele noaptea,, 
iar domnii soli au rămas şi ei aici; a doua zi dis de dimineaţă au răsunat 
trîmbiţele şi ţimbalele, iar principele mergea în frunte. Curînd au fost şi 
ei în picioare şi au pornit spre Alba Iulia sau „Weissenburg", la 21 august r 
3 mile. Domnii soli au fost întîmpinaţi în această reşedinţă domnească de o 
companie de cătane, de o companie de „seimeni" (sînt pedestraşi din Tra- 
cia, purtînd bărbi, viteji, dar nestatornici în credinţă); au fost însoţiţi pînă- 
la locuinţa ce le fusese rînduită, de unde oamenii au plecat de grabă înapoi. 


111 Troster, op. cit., p. 449. 

112 Comitatu Colossensi. Se găsea de fapt în comitatul Turda. 

Domnii soli au descălecat la poartă unde erau sculptaţi pe o piatră, 
prinsă în zid Romulus şi Remus sugînd de la lupoaică. Casa noastră se 
numea îndeobşte Casa turcească 113 , nu departe de castel. Era rînduită în fe¬ 
lul următor: domnilor soli li s-a desemnat o odaie care era decorată cu pief 
aurite 114 şi lîngă ea era o cameră mică; în cealaltă cameră nu se afla nici 
o fereastră şi era peste măsură de frig; nu am găsit nici un aşternut pentru- 
culcare în afară de nişte paturi goale de lemn şi o masă. Domnii soli aveau 
cu ei păturile lor de călătorie, oamenii de serviciu <însă> au fost nevoiţi- 
să se culce pe un braţ de fîn şi pe jumătate din manta, iar cu cealaltă ju¬ 
mătate să se acopere; perna pentru cap era şeaua. La dreapta locuia într-o 
odaie separată un geamgiu, om de viţă nobilă, iar jos, armurierul domnesc,, 
un neamţ; de partea cealaltă, ceasornicarul principelui, a cărui slujbă mai 
era, printre altele, de a purta grija orologiului de pe turnul bisericii şi tot¬ 
odată a micilor ceasornice ale principelui. Aceştia erau vecinii noştri. Bise¬ 
rica era în faţă, în aceeaşi curte. Caii au fost depărtaţi îndată, fiind trimişi 

şi îngrijiţi prin satele din apropiere, împreună cu argaţii. 

De altfel Măria sa principele a pus pe lîngă domnii soli un comisar, pe 
Sigismund Woidna 115 , un nobil maghiar, care lua zilnic masa cu dînşii şi 
comunica la curte dorinţele lor, el le-a dat un intendent, un german pe care-1 

numeau după naţiunea sa Nemet Niclas, // Nicolae Neamţu; acesta avea 

pe lîngă el un om anume pentru serviciul nostru. 

In afară de aceştia, aveam un bucătar ungur, care făcea mare gălăgie 
şi tărăboi prin bucătărie; de cîte ori te uitai, vedeai numai cepe pe care le 
tăia mărunt. Masa era rînduită în felul următor: noi aveam cîteva „talere^ 
(farfurii) de cositor şi cîteva de lemn, de care a trebuit să facă rost lo¬ 
cuitorii, precum şi o faţă de masă şi atîta tot; cînd trebuiau schimbate far¬ 
furiile, servitorul lui Nemet Niclas, Mihuc 116 apuca farfuriile domnilor soli, 
arunca oasele înapoi peste cap, ştergea puţin farfuriile fie cu haina sa, fie 
cu o cîrpă veche şi le înfăţişa din nou domnilor. Mîncările însă erau demne 

de laudă şi bune, drese şi presărate cu mirodenii, cum se obişnuieşte în Un¬ 

garia, aşa fel că din această pricină sosul ardea ca un rachiu gura şi gîtul 
celui ce le mînca; drept băutură aveau domnii un vin bun. Ungurii tăiau 
şi partea de sus şi partea de jos la pîinile mici şi rotunde, încît nu mai ră- 
mînea decît miezul pentru mîncare. Mureşul trebuia să dea peşte bun. Deser¬ 
tul consta din tot felul de fructe aşa cum le îngăduia anotimpul; totdeauna 
la acel fel se servea şi o ridiche mare şi neagră; iar pentru ca aceste fructe 

să rămînă proaspete, domnul comisar, sau un tînăr nobil de la curte, pe 


113 Tiirken Haus. 

114 Ca cele de Cordoba. 

115 Neidentificat. Ar putea fi Sigismund Vajda citat de Ivân Nagy, op. cit., voi. XII, 
P. 11- 

116 M 'thuck. 

care cîteodată îl delega principele pentru serviciul domnilor soli, îşi lua cu¬ 
ţitul, spărgea peste masă mai multe bucăţele dintr-o bucată mare de ghiaţă 
şi stropea cu ele acest desert. Uneori cînd vremea era foarte caldă, un ser¬ 
vitor ungur trebuia să alunge muştele de pe masă şi de pe bucate. El avea 
un mătăuz lung şi mare de pene de păun, pe care îl baga cu coada între 
picioare şi-l purta cu amîndouă mîinile tot timpul prînzului încoace şi în¬ 
colo, încît uneori era mai curînd plictisitor decît plăcut şi înviorător, bucatele 
răcindu-se din cauza aceasta. Cînd se ridica masa ungurii se băteau pentru 
ridiche, din care domnii soli abia gustau şi numai rareori, dar pe care un¬ 
gurii o mîncau cu mare plăcere. Tot astfel întrebuinţează adesea şi ceapa şi 
usturoiul: din această cauză li se întîmplă adeseori să scape cîte o rîgîială 
de care lucru nu le e deloc ruşine. în săculeţul ce atîrnă lîngă sabie găseşti 
mai degrabă fire de usturoi şi pîine, precum şi o sticlă de vin lîngă şea, de¬ 
cît puşca în stare de folosire. Neamţul Nemet Niclas a fost odată rău bol¬ 
nav, atunci a pus să i se ungă tot trupul cu usturoi, astfel că această mîn- 
44 care era şi un medicament încercat. Servitorii au fost ceva mai rău trataţi // 
căci Ji se dădeau la masă toate mîncările reci, nu aveau faţă de masă, cîte¬ 
odată nici farfurii, vinul avea uneori înfăţişarea lăturilor şi noi îl beam 
dintr-o oală nesmălţuită; şi noi, germanii, trebuia să ne împăcăm cu felul 
unguresc şi să le înghiţim pe toate. Acest fel de ospătare a ţinut pînă la 
plecare. Dacă bucătarul trimitea la masă gîşte fripte sau găini mari, atunci 
punea peste farfurie o albiuţă mică de lemn, pe care era aşezată gîsca, 
pentru ca să nu stea în grăsime; sus era presărata şi <chiar> acoperită cu 
felii de mere din care se scoseseră sîmburii. După ce au petrecut aici cîteva 

zile, domnii soli au fost duşi pînă la castel cu o caretă în care şedea în 

faţă un domn ungur. Ajungînd la prima poartă, am zărit o piatră prinsă 
în zid, avînd nişte litere romane, pe care după aceea le-am copiat 117 . 

Ajungînd în piaţă, domnii soli au coborît în dreptul scării de zid şi 
s-au urcat pînă sus, unde au aflat mai întîi, într-o încăpere garda alcătuită 
din pedestraşi maghiari. Apoi au intrat în sala cea mare, în care atîrna o 
coroană de alamă; aceasta avea însă o înfăţişare foarte urîtă, ca şi cum nu 
ar fi fost niciodată curăţată. Domnii soli au fost conduşi după aceea în ca¬ 
meră la principe; acesta s-a arătat prietenos faţă de ei; după încheierea con¬ 
vorbirii au ieşit din cameră şi au fost poftiţi la masă. Li s-a oferit apă de 
spălat pe mîini dintr-un <vas ca un> cal frumos şi mare de argint, care 

era aşezat într-un bazin măreţ şi care era lucrat la Augsburg. Apoi s-au 

aşezat la masă tot ca şi la Mănăjtur lîngă Cluj, numai că la prînz au luat 
parte mai multe persoane. Principele avea şi un măscărici 118 ; era un om 
mărunt, cu genunchii încovoiaţi <şi> era un nobil ungur. în timpul mesei 


117 Urmează inscripţia reprodusă în CIL, III, X, p. 2X2, nr. 1246. 

118 Kurtzweillgen Rath, 

el lua peste picior — cînd pe unul cînd pe altul, dar avea cel mai mult 
de-a face cu domnul general Ioan Kemeny care în ,acel timp era tocmai vă¬ 
duv şi în doliu. Acest măscărici a luat de pe masă o prună proaspătă, a 
curăţat-o de pieliţă şi i-a aşezat pieliţa peste nas, a aruncat în sus un măr, 
care în cădere s-a lovit de nas, încît coaja de prună a căzut şi ea; acest 
lucru l-a făcut de cîteva ori. La masă, principele a adus vorba despre vinul 
din Transilvania. Dar domnii soli au lăudat vinul de Tokay, căruia princi¬ 
pele îl prefera mult pe cel ardelenesc şi // le-a prilejuit domnilor soli de data 
aceasta o beţie zdravănă. După acestea, domnii soli au mai fost poftiţi odată 
sau de două ori la masă de către principe; dar pe măsură ce tratativele se 
apropiau de sfîrşit, principesa se arăta faţă de domnii soli tot mai posacă 
şi mai neprietenoasă, deoarece ea nu voia cu nici un chip să consimtă la 
campania polonă. Şi domnii preoţi au fost de asemenea împotriva acesteia. 
Odată, pentru a-şi exprima extraordinara sa afecţiune, domnul sol Gotthard 
Welling a muşcat din paharul de vin o bucată şi a mîncat-o, bînd vinul, 
fără să-şi rănească gura. Domnii soli au fost din nou conduşi şi însoţiţi la 
cvartirul lor. Domnii soli au mai fost chemaţi apoi de două ori la castel, 
şi au avut convorbirea lor deosebită cu principele. între timp, chestiunea a 
fost comunicată domnului general Ioan Kemeny, domnului cancelar Mihai 
Mikes şi domnului Lubiniecky, polonul care era consilier domnesc. Domnul 
Kemeny i-a vizitat în cîteva rînduri pe domnii soli, călărind un cal tur¬ 
cesc, murg întunecat, iar înaintea lui mergea un pîlc de soldaţi unguri. După 
aceea au început tratativele şi s-au discutat anumite puncte. Pe cînd se 
petreceau lucrurile în acest fel, strălucitele victorii din Polonia ale Măriei 
sale regale Suediei 116 au avut răsunet în ţară, ceea ce a insuflat principelui 
o mare nădejde cu privire la coroana polonă, la care rîvnise şi răposatul său 
părinte 120 . Domnii soli ţineau pe Măria sa regele la curent cu tratativele 121 . 
De teamă ca scrisorile să nu fie interceptate, ei se foloseau de un cod special, 
alcătuit numai din cifre, greu de tradus şi care cerea multă caznă. Scrisorile 
lor ajungeau cu bine la destinaţie, deşi Cracovia era puternic asediată de 
către poloni. Uneori principele trimitea cîţiva curieri (căci aici nu funcţio¬ 
nează poşta obişnuită) pe căi deosebite, astfel că s-a adus odată la cunoştinţa 
Măriei sale regelui Suediei, prin cinci scrisori, rezoluţia principelui de a 
accepta tratatul, pentru ca Măria sa regele Suediei să poată avea ştire despre 
acest lucru. Dar deoarece aceste tratative ţineau de vreo trei luni, iar dom¬ 
nilor soli timpul le părea cam lung, ei făceau din cînd în cînd excursii că- 


119 Carol al X-lea Gustav (1654—1660). 

120 Gh. Rak6czy I făcuse toate demersurile pentru a obţine coroana polonă, dar cu puţin 
înainte de alegere a murit pe neaşteptate. Gh. Răk6czy al Il-Iea nu făcea decît să continue pla¬ 
nurile tatălui său. Lukinich I., Rdkâczy Gyorgy I , is a lengyel kirâlysăg , Budapesta, 1907 . 

121 Corespondenţa, publicată în S. Szildgy, Erdely es az Sszakkeleti hâboru, voi. II, 
Budapesta, 1891, pp. 155—176. 

lare pînă la frumoasele podgorii de pe dealurile din jurul Alba-Iuliei, mer- 
gînd cîteodată şi pînă la Vinţ, orăşel la o milă, unde era o comunitate de 
fraţi 122 , cu care discutau, le cercetau doctrina şi felul de viaţă şi cumpărau* 
de la ei cîteva cuţite fine. Aici era cantonat un căpitan german numit Con- 
p. 46 rad, cu o companie de pedestraşi germani; printre aceştia // era felcer Iacotr 
Stahlkopff, de fel din Stettin, care în calitate de concetăţean, m-a vizitat 
de cîteva ori la Alba Iulia, iar după aceea s-a dus şi în Polonia, şi am vor¬ 
bit şi acolo cu el. Li s-a recomandat domnilor soli şi băile calde, tămădui¬ 
toare, din apropiere, la Geoagiu 123 , 2 l /i mile de Alba Iulia, unde au călăto¬ 
rit cu învoirea Măriei sale principelui, care i-a trimis pînă acolo cu caii şi 
trăsura sa. A venit şi comisarul nostru cu noi călare; peste noapte am rămafr 
la Vinţ în castel.. . 

Bucătarul a fost trimis şi el la Geoagiu. Apa venea dintr-un deal pe a 
cîmpie şi era potrivit de caldă. Acolo se afla o casă stricată, în care erau 
diferite cămăruţe, dar în ele nu se găsea nimic, pe pereţi erau mîzgălite r 
multe nume. Acolo unde cădea apa cu repeziciune, se afla sus o stîncă în¬ 
gustă de piatră, unde puteau şedea două persoane spate la spate, iar jofr 
era un spaţiu mare, în formă de dreptunghi, în care se putea înota, cu apă- 
pînă aproape de gît. Comisarul nostru sărea şi se bălăcea adeseori înăuntru. 
Domnul Sternbach nu s-a simţit prea bine prima dată (noi am fost acolcr 
de două ori), fiind cuprins de nişte fiori mari cînd a ieşit din apa căldicică r 
căci aici nu era nici o odaie caldă şi nici vreo gazdă ci erau doar ein paar 
Scheid am Feuer lu . Românii 125 se scaldă adeseori aici; s-a bălăcit după aceea 
şi o româncă în fusta ei neagră. După asemenea călătorii, domnii soli luau 
bine seama la tot ce putea sluji ţelului lor. Principele le dăruia cîteodată şi 
vînat. Pe vremea aceea, principele trăia în deplină linişte, fericire şi ono¬ 
ruri. Mulţi potentaţi străini îi trimiteau solii. Domnii soli regali suedezi au 
găsit înaintea sosirii lor pe solii regali poloni, care îi oferiseră principelui co¬ 
roana, dacă ar trece cumva de partea lor. Aceştia erau Prazimowski 126 , ma- 
p. 47 rele secretar al regatului polon şi Silnicki 127 . Domnul delegat al Saxoniei 
Electorale // a sosit şi el şi au mai venit şi soli tătari şi chiar cazaci. Per 
lîngă aceştia, mai erau acolo şi trimişi ai Moldovei şi Ţării Româneşti. 
Domnii acestor două ţări îi mai erau şi tributari şi anume, domnul Moldo¬ 
vei trebuia să-i dea anual 40 000 de florini, iar domnul Ţării Româneşti 


122 Briiderhoff = Anabaptişti, cf. maî sus, n. 3. 

123 Goig ( = Gîog). 

124 Sensul e neclar. 

125 Blochen oder Wallachen. 

126 Brazimovius . Este arhiepiscopul de Gnezno (16l 7—1671). 

127 Silnicius. Neîdentifîcat. 

20 000 de florini imperiali, deşi aceşti principi 128 pretindeau că tributul ar 
fi prea mic, deoarece principele le venise în ajutor, învinsese pe duşmanii 
lor, şi-i aşezase în scaunele domneşti, ceea ce nu s-ar mai fi auzit nici odată 
despre un principe al Transilvaniei. Domnul Joan Bethlen menţionează 
aceste lucruri în lucrarea sa Das bedrangte Dacia y p. 41. 

Pe voievodul Vasile l-a izgonit din Moldova şi a învins şi pe cei care 
i-au venit în ajutor acestuia adică pe cazaci, şi a aşezat în locul lui ca voie¬ 
vod pe fostul logofăt <al lui Vasile Lupu>, pe Gheorghe Ştefan. Acesta a 
fost confirmat şi de către turci, dar a fost din nou scos din scaun de Poartă 
în anul 1657, împreună cu acest principe Răkoczy al II-lea, şi a murit în 
exil la Alt-Stettin în Pomerania, în anul 1668, în ianuarie. A aşezat din nou 
în scaunul ţării pe Constantin Şerban 129 , domnul Ţării Româneşti, care fu¬ 
sese prins de proprii săi ostaşi — seimenii — după ce i-a învins pe aceştia, 
în afară de toţi aceşti soli, a mai venit să-l vadă şi vărul său, un conte 
maghiar domnul Ladislau Răkoczy 130 căruia i s-a făcut tocmai în vremea 
aceea o primire măreaţă; după aceea domnul sol Welling a fost în vizită 
la curtea acestuia de la Makkowicz 131 . în timp ce se petreceau toate acestea 
şi se lucra cu sîrg la tratative, spre Sf. Mihail am căzut într-o boală grea 
cu fierbinţeală, am zăcut ca mort timp de 6 săptămîni. Gîndeam că potrivit 
proorocirii ungurilor, aici în Alba Iulia îmi voi găsi mormîntul. Cei mai 
mulţi din oamenii noştri s-au îmbolnăvit în timpul călătoriei, dar pe mine 
boala m-a ajuns aici. Deşi bolnav, domnii soli nu m-au părăsit. Am fost 
nevoit să-mi închiriez jos, la ceasornicar, un pat şi am zăcut acolo în odaia 
de jos; domnii au venit la mine în mai multe rînduri şi m-au vizitat, m-au 
îmbărbătat cu vorbe bune de mîngîiere şi m-au însufleţit. Felcerul nostru, 
Monsieur Benjamin Noel, m-a înţepat cu o lanţetă în vînă şi m-a îngrijit 
foarte conştiincios în tot timpul acestei boli. Pe lîngă acestea mi-au mai dat 
dovezi de dragoste de aproape şi elevii saşi, germani de la gimnaziul din 
Alba [Iulia] care, din ordinul domnului rector Isac Basire 132 , bunul meu 


128 I Viewol diese Tur stern den Tribut gar ger ing zu sein Vorgeben liessen. Pare să fie 
vorba aici de principii Transilvaniei în general, adică şi de succesorii lui Gh. Răkdczy al 
II-lea, autorul redactîndu-şi lucrarea după anul 1668. 

129 Constantin Sourban. Pentru răscoala seimenilor vezi pp. 513—539 în voi. de faţă. 

130 Contele Ladislau Răkoczy, — văr cu Gh. Răkdczy al II-lea — comite de Şaros, în 
1664 a încercat în fruntea unei cete de voluntari, prin surprindere să smulgă Oradea Mare 
de la turci, şi a căzut în luptă. Cf. I v â n Nagy, op. cit., voi. IX, p. 604. 

131 Domeniul lui Ladislau Răk6czy, în Slovacia, lîngă oraşul Zboro. 

132 Basirius Isaac = Basire de Preaumont (1607—1676), originar din Franţa, şi-a făcut 
studiile în Olanda, iar în 1628 s-a stabilit în Anglia, unde a fost episcop de Lichfield şi Co- 
ventry, şi prim capelan al regelui Carol Stuart. Silit să părăsească Anglia, a cutreierat ca mi¬ 
sionar Orientul, unde a făcut cunoştinţă cu Acaţiu Barcsay, atunci sol la Poartă. Astfel ajunge 
în Transilvania, ca profesor la Colegiul din Alba-Iulia. A lăsat o serie de lucrări importante, 
merită să fie citată a sa: Congratulatio publica victoriae quam ... Georgius Kâkoczy. .. reportavit 

protector aici printre străini, veneau (zilnic cîte unul) să mă îmbărbăteze şi 
mă înviorau prin convorbirile lor şi prin cîte o înghiţitură de bere. După 
P* 48 ce // m-am mai întremat a trebuit să particip şi eu la întocmirea „puncte- 
lor" tratatului şi să ajut la transcrierea lor pe hîrtie, căci, printre altele, 
arianul polon 133 vroia să-şi arate în chip deosebit credinţa sa faţă de prin¬ 
cipe, cîntărind şi cercetînd fiecare cuvinţel. La aceste tratative luau parte 
cei doi domni trimişi regali ai Suediei: Domnul Henric Coelestin von Stern- 
bach şi domnul Gotthard Welling; din partea domnitorului erau: domnul 
general Ioan Kemeny, domnul cancelar Mihai Mikes şi domnul Lubiniecky, 
un polon, consilierul principelui; aşadar la această negociere şi discuţii erau 
de faţă reprezentanţi ai diferitelor religii, un luteran, un catolic, un refor¬ 
mat sau calvin şi un arian. Cuprinsul acestor puncte dezbătute consta mai 
mult în faptul că Măria sa principele Gheorghe Răkoczy al II-lea voia să 
pornească cu 100 000 de oameni în ajutorul Măriei sale regelui Carol Gustav 
al Suediei împotriva Poloniei, pe la 6 ianuarie a anului 1657, peste munţii 
Maramureşului sau „Alt Mbrbsch", un comitat la hotarul polon, stăpînit 
de contele Francisc Rhedey; A fost un drum greu şi un marş foarte ane¬ 
voios,* căci frigul groaznic care bîntuie în mod obişnuit prin ianuarie în 
acele părţi, şi care bîntuia şi atunci, s-a prefăcut într-o ploaie atît de mare, 
încît principele, care mersese în recunoaştere ceva mai înainte cu o parte 
a armatei, a fost despărţit de restul oastei, şi nu a mai putut nici el ajunge 
pînă la ea, nici ea la el; în cele din urmă, după mari pierderi de oameni 
şi vite armata a izbutit să ajungă din nou la principe: <după> Ioan 
Bethlen, p. 52. în această armată erau 20 000 de cazaci, 10 000 de mol¬ 
doveni şi 8 000 de munteni. în schimb, Măria sa regele făgăduise principe¬ 
lui oraşul Cracovia, care i-a şi fost predat şi care a fost ocupat de o puter¬ 
nică garnizoană aşezată sub comanda lui Ioan Bethlen. Pe lîngă aceasta, 
principele voia să fie rege în Polonia, ceea ce a fost ultimul punct, lăsat în 
suspensie pînă la ratificarea tratatului de către majestatea sa regele. Cu 
acestea, negocierile s-au limpezit şi tratatele s-au încheiat şi au fost iscă¬ 
lite de către principe la Gherla 134 , (nu este sigur în ce localitate s-a întîmplat 
aceasta: la Gherla, la Iernut 135 sau în altă parte). Eu însă am rămas în 
urmă, bolnav la Alba Iulia. Dar înainte de a pleca de la Alba Iulia, vreau 
să mai relatez ceva despre acest castel şi despre oraş. Alba Iulia, care pe 
vremea romanilor se numea Apulum şi Colonia Apula, pe nemţeşte se chiamă 
p. 49 Weissenburg, pe ungureşte Feh6rvăr şi este reşedinţă domnească ... etc. // 


de Catilinis sive perduellibus in Transalpina (Valachia) furentibus die lunii XXVI A 1655 ef- 
fusa ... prin care saluta reîntoarcerea lui G. Râk6czy după victoria sa contra seimenilor. Bo¬ 
gată bibliografie la B a b i n g e r, op. cit., p. 47, n. 5. 

133 Lubieniecki. 

131 Samos Vi rar. 

135 Ritdnot, sat reg. Mureş. 


566 


www.dacoromanica.ro 



Este aşezată pe rîul Mureş, care acolo e foarte mare; îşi trage numele 
de Alba de la Alpii (!) înalţi sau munţii de care este înconjurată, însă nu¬ 
mele Iulia îl are de la Iulia, fiica împăratului Augustus, care a fost dată 
în căsătorie lui Gottesohn, regele goţilor 136 . Acest Apulum a fost o renu¬ 
mită colonie romană, e alt oraş decît Sarmisegetusa, care este aşezată la 

multe mile de Alba. înainte, a fost un oraş foarte mare, precum o mărtu¬ 
risesc movilele de pămînt şi ruinele de piatră din jur din care se mai dez¬ 
groapă încă monede 137 ; un argintar francez de la curtea principelui mi-a 
arătat şi mie o monedă mică de argint de acest fel, care are pe o parte 

chipul unei femei sau capul şi gîtul unei împărătese, purtînd inscripţia: „Iu¬ 
lia Augusta", iar pe cealaltă parte, un chip de femeie cu mîinile întinse 
pentru rugăciune, lîngă ea un altar, cu inscripţia: „Pietas publica". Faţă de 
asemenea întindere <oraşul> e acum totuşi foarte mic. Exceptînd zidurile 
castelului oraşul este destul de neînsemnat şi plin de noroi. Catolicii aveau 
acolo o biserică proprie 138 ; existau diverse dughene cu mărunţişuri, unde 
negustorii greci aveau de vînzare tot felul de mărfuri turceşti, pînzeturi fine 
de toate culorile şi altele, căci ungurii mai ales folosesc mărfuri şi haine 
străine. în piaţă era o spînzurătoare de lemn, de care atîrna aproape în 
fiecare zi de tîrg săptămînal cîte un român 139 ; funia de care erau spînzu- 
raţi avea o lungime de un cot. Romanii rabdă bucuroşi astfel de suplicii, 
zicînd că şi Mîntuitorul lor a fost spînzurat pe cruce, numai să nu fie traşi 

în ţeapă, lucru foarte obişnuit în Transilvania, unde se poate găsi la intrarea 

aproape a fiecărui sat sau tîrg asemenea bieţi păcătoşi traşi în ţeapă. în 
poarta prin care ieşi din castel în oraş era o închisoare, pe care ei o numeau 
(precum am înţeles eu) temniţa 140 cred că de la „condemnando"; după aceea 
am citit că „tbmloz" s-ar chema în limba saxonă veche o temniţă subterană. 
Mai înainte, acei arestaţi trăiau în promiscuitate, bărbaţii şi femeile îm¬ 
preună. Dar după ce s-a constatat // că în felul acesta era desfrîu în închi¬ 
soare, deoarece mai multe femei rămăseseră acolo însărcinate, deţinuţii au 
fost despărţiţi, bărbaţii stînd la dreapta ieşirii şi femeile la stînga, cerşind 
cu glas tare de la cei ce intrau şi ieşeau cîte o pomană. Pentru aceasta în¬ 
tindeau prin găurile uşilor nişte linguri mari de lemn sau căuce în care tre¬ 
buiau puse milosteniile. Seara, doi dintre ei scoteau necurăţeniile. Cei arestaţi 
stau cîte un an sau doi, cîteodată chiar trei ani întregi şi dintr-odată sînt 
ucişi... etc. ... înăuntru, între zidurile castelului, locuiau mulţi evrei, care 
făceau negoţ cu mărfuri turceşti şi aveau o sinagogă a lor. în faţa castelului 


136 Ştire fantezistă, luată din T r 6 s t e r, op. cit., p. 44. 

137 Recunoaştem elemente din Chorografia lui Reicherstorffer. 

138 Catedrala romano-catolică Sf. Mihail fusese atribuită episcopului reformat. 

130 Dovadă a stării de opresiune a acestui element lipsit de drepturi. 

140 Demntz, forma coruptă, a rom. temniţa. Autorul încearcă mai multe etimologii greşite. 

se aflau cîteva case de zid, foarte dărăpănate, iar de partea cealaltă, altele 
de acelaşi fel. în spatele casei noastre turceşti locuia preotul catolic. Castelul 
era frumos zidit; înaintea uneia din porţile cele mari se afla un „Narren- 
ketterlein" de lemn 141 . în zidul castelului se găsesc încastrate ici şi colo pietre 
mari cu inscripţii romane, dintre care am menţionat una mai sus; la ieşirea 
din castel, într-un coridor îngust din dos se găseşte o inscripţie, care, ce e 
drept, nu mai este prea citeaţă 142 . 

Pe zidul castelului stătea un tun frumos şi mare de metal numit „LU¬ 
PUS", iar pe el se putea citi inscripţia: 

[Urmează transcrierea textului latin 143 ] 

p. 51 Aici a fost un gimnaziu frumos, pe care l-a întemeiat şi ridicat princi¬ 

pele Gabriel Bethlen. în acel timp, rector al acestui gimnaziu era domnul 
doctor Isaacus Bazirius, englez, pe care principele Gheorghe Răkoczy al 
II-lea îl chemase de la Constantinopole, unde trăia în exil; mi-a arătat şi 
diploma de numire 144 a sa, scrisă cu frumoase litere latine de aur. Era un 
bărbat foarte prietenos şi în acelaşi timp erudit, bun prieten cu mine, care 
căuta să-mi facă toate pe plac, discuta cu elocvenţă şi-mi lăsa biblioteca sa 
deschisă pentru a mă folosi de ea. El şi-a pus iscălitura şi titlul în albumul 
meu după cum urmează: „Isaacus Basirius , 5. S. Theol: D: ac publicus pro - 
fessor in Universitate Albensi Transylvaniae u $“ . Domnul doctor mi-a po¬ 
vestit cum a trăit 7 ani în exil din cauza regelui Angliei cel decapitat 146 , 
verum semper ut dominus , nunquam ut servus 147 , căci avea venituri îmbel¬ 
şugate de la nişte beneficii însemnate şi avea o întreţinere bună. Avea în 
grija sa cîţiva fii de „Magnifici", ce-i erau încredinţaţi pentru învăţătură, 
avea un argat sas, iar ca servitor avea un englez pe care îl scăpase din robie 
la Constantinopol. 


141 Oare: stîlp al infamiei? Sensul ramîne obscur. 

1 42 CIL, IIIi, p. 2lO t nr. 213. 

143 1593. Ieremia aurarul din Sighişoara e autorul. Sigismund Bâthory, principele Tran¬ 
silvaniei şi corniţele secuilor, A. D. 1593 [Insignele principelui]. 

Pentru legi şi pentru stat sînt ca un lup, nu dispretui acest nume de fiară din 
munţi, Roma cea glorioasă s-a născut sub auspiciile mele. Pe vremea lui Albert de Almas, co¬ 
mandantul artileriei, Mauritius Has din „Salzburg" ( = Ocna Sibiului) m-a turnat. Să se scoale 
Dumnezeu şi să fie risipiţi duşmanii principelui. 

144 Vocation . 

145 Doctor în teologie şi profesor la Alba Iulia. 

146 Carol Stuart (1625—1649). 

147 „Totdeauna ca un domn, niciodată ca un rob". 

[Urmează relatarea unor convorbiri despre Mahomet, despre căsătoria 

contelui Hertford cu Arabella Stuart etc.]. // P- 52 

.. . Acest domn profesor se plîngea că studenţii nu pot ajunge acolo 
îa nici un grad de perfecţiune, deoarece ungurii trebuie să părăsească prea 
de timpuriu academia din cauza sărăciei, acceptînd vreo parohie sau orice 
fel de serviciu şcolar sau pastoral la sate. Afară de acest rector perpetuu, 
mai erau la gimnaziu alţi profesori care predau logica şi retorica şi iniţiau 
pe elevi în stilistică. Rectorul însuşi preda teologia şi metafizica, atît public 
cît şi particular. Elevii erau în majoritate unguri, nişte flăcăi mari şi băr¬ 
boşi, care erau mereu în ceartă cu soldaţii; din dărnicia principelui se între¬ 
ţin 40 de persoane gratuit. însă principele Gheorghe Răkoczy I şi-a însuşit 
fondul Bethlen, care fusese hărăzit pentru desăvîrşirea clădirii colegiului 
princiar ce se începuse la Alba Iulia, colegiu care stătea neterminat după 
moartea principelui Bethlen, şi pe care tătarii, în ultimul război al lui Ră¬ 
koczy din 1658, l-au prefăcut în scrum odată cu oraşul — reşedinţă dom¬ 
nească, Alba Iulia. // Bethlen 148 . p- 53 

La acest gimnaziu au fost profesori eminenţi, ca domnul Johann Hen- 
rik Alsted 149 şi Bisterfeld 150 , care sînt şi înmormîntaţi la Alba; ultimul dintre 
ei a fost preţuit în chip deosebit, din cauza <serviciilor sale>; principele 
i-a dăruit cîteva sate şi servitorul lui, Tobias Siebeneich, a intrat în slujba 
domnului Welling; de asemenea şi Johann Piscator 151 , care a murit şi se află 
înmcrmîntat acolo. La Alba Iulia se mai află şi o frumoasă biserică cu 
două turnuri şi cu o pendulă. în biserică se găseau diferite monumente de 
regi şi principi şi se cîntau în ea psalmii lui Lobwasser pe ungureşte şi ver¬ 
suri traduse de Molnăr 152 . .. Aproape de biserică era biblioteca, în care se 
puteau găsi fel de fel de cărţi frumoase; am vizitat-o odată cu domnul doc¬ 
tor Basirius, cînd bibliotecarul ne-a deschis-o. în 1658, oraşul Alba Iulia 
împreună cu castelul, cu biserica şi biblioteca, au fost prefăcute în cenuşă 
de către tătari. Troster 153 . Domnul Bethlen scrie 154 : Aii paşa a poruncit cu 
tot dinadinsul, să se ardă catedrala de la Alba Iulia, o clădire veche şi fru¬ 
moasă, şi, pe lîngă ea o preţioasă bibliotecă a vechilor principi. La Alba 


148 Bethlen, op. cit., p. 28. 

149 Johann Henricus Aîstedius (1588—1638), originar din Germania, a fost chemat ca 
profesor la Alba Iulia în 1629, Cf. Troster, op. cit., p. 29. 

150 Johann Henricus Bisterfeldius (1606-—1655), a venit la Alba Iulia, ca profesor, odată 
cu Alsted, care îi era socru. Se bucura de multă trecere la curtea principelui şi a fost trimis în 
diferite misiuni în străinătate. Era şi scriitor. Cf. Babinger, op. cit., p. 53, n. 3. 

151 I. Piscator ( 1549 — 1625 ), originar din Germania, a venit ca profesor la Alba Iulia 
odată cu Alsted şi Bisterfeld. Cf. Babinger, op. cit. 

162 Albert Molnăr (1574—1633), unul dintre poeţii de seamă maghiari. 

153 Troster, op. cit., p. 428. 

154 Bethlen, op. cit., versiunea germană, p. 277. 

Iulia locuia episcopul maghiar; în acea vreme cei de la Oradea Mare erau 
în luptă cu episcopatul şi nu voiau să recunoască nici un episcop . . . Acum 
p. 59 cei de la Oradea au un frumos episcop: pe muftiul turcesc! . . , 155 Mi s-a // 
spus că şi sfinţiile lor, predicatorii saşilor, care de altfel îşi au superinten- 
dentul propriu, ar fi subordonaţi acestui episcop reformat de Alba Iulia, şi 
obligaţi să răspundă la chemarea lui. 

Studenţii în teologie maghiari se duc în Anglia sau în alte locuri, unde 
calvinismul este în floare, după cum fiii saşilor germani din Transilvania 
se duc la Wittenberg şi în alte universităţi germane, căutînd să-şi însuşească 
acolo doctrina lui Luther cea adevărată. Studiul dreptului şi al medicinii 
nu este prea preţuit în Transilvania, deoarece ei se conduc după dreptul pă- 
mîntului. Bolnavii se ung cu usturoi, iar bolile ce nu se vindecă cu acest bal¬ 
sam, le duc cu ei în groapă. In afară de această frumoasă biserică ungu¬ 
rească, mai aveau biserică în oraş şi catolicii, care sînt toleraţi în ţară, afară 
de iezuiţi; evreii de asemenea îşi aveau sinagoga lor, şi grecii aveau şi ei 
o biserică a lor 156 ; aceştia din urmă chiamă credincioşii, în unele locuri, bă- 
tînd cu ciocane de lemn 157 într-o scîndură lungă de stejar, lucru despre care 

voiu vorbi pe larg mai jos; în această biserică erau clopote şi toacă mare 

de fier 158 . Aşadar în acest oraş, Alba Iulia, ungurii, calvinii, catolicii, grecii, 
evreii se închinau lui Dumnezeu, în bisericile lor, fiecare după felul său. 
Principele avea la Alba Iulia şi o frumoasă tipografie, în care s-au tipărit 

lucruri alese 159 . Trebuie să mai amintesc aici un lucru: Cînd se execută un 

biet păcătos, funcţiunea de călău e îndeplinită de un ţigan, căci lepădăturile 
acestea de ţigani sînt folosiţi în Ungaria şi în Transilvania la astfel de slujbe. 
Şi acest ţigan era un atare cîine de beţivan, încît ducea la cîrciumă pînă şi 
spada pentru execuţie sau alte instrumente, <iar> orăşenii cărora le apar¬ 
ţineau erau nevoiţi apoi să le răscumpere. Căci, după rînduială, vecinii 16 ** 
dau acestor gîzi ţigani o asemenea spadă, ţiganii neavînd una a lor, iar lo¬ 
cuitorii se plîng foarte mult de faptul că nu au un călău de meserie, astfel 
încît supliciul bieţilor păcătoşi se măreşte mult prin aceşti ţigani lipsiţi de 
experienţă. Am văzut odată doi români 161 ducîndu-şi pe umeri ei înşişi ţepile 
în care trebuia să fie traşi, mergînd singuri, neînsoţiţi de vreun păstor sufle- 
P- 55 tesc, spre locul de execuţie . . . // 


155 Autorul se referă la situaţia de după 1660, cînd Oradea era în stăpînirea turcilor- 

156 Biserica metropolitană Sf. Treime înfiinţată de Mihai Viteazul. 

157 Este vorba de toaca de lemn. 

158 Eiserne Bleche. 

159 Intre altele, şi o seamă de cărţi slavone şi româneşti pentru nevoile bisericii noastre* 
de exemplu, Testamentul Nou al lui Simion Ştefan. Cf. I. B i a n u şi N. H o d o ş*. 
Bibliografia româneasca veche 3 voi. I, Bucureşti, 1903, p. 75. 

160 Nachbaren. 

161 Vezi şi mai sus mărturii despre starea de vitregie a românilor. 

După ce s-a încheiat tratatul, s-a răspîndit curînd vestea şi la Alba 
Iulia; din această cauză, lumea nu se arăta <bine> dispusă faţă de noi, cei 
care am rămas acolo. Pe cînd mă îndeletniceam cu aprovizionarea, sfă- 
tuindu-mă în această privinţă şi cu domnul Basirius şi scriind chiar şi pro- 
vizorului girant, mi-a sosit o scrisoare de la domnul Sternbach, care mă 
chema de la Alba Iulia la Cluj; în acest scop stăteau gata cîteva căruţe, 
la care saşii trebuiau să-şi înhame caii (această sarcină cade în Transilvania, 
înaintea altor naţiuni, aproape numai pe umerii lor); apoi am împachetat 
bagajele noastre şi luîndu-mi rămas bun şi binecuvîntarea de la domnul 
doctor Basirius am pornit. .. prin Turda la Cluj, unde am ajuns pe înserate. 
Nu departe de Cluj am auzit răsunînd trîmbiţele şi ţimbalele; informîn- 
du-mă de cele întîmplate, ni s-a spus că domnii soli suedezi se înveseleau 
că erau oaspeţii lui Paul Gotz: acesta era un negustor arian din Cluj. După 
ce ni s-a hotărît cvartirul şi au pus în siguranţă bagajele, m-am dus să vizi¬ 
tez pe domnii soli, care tocmai // se sculaseră de la masă. îndată ce m-a 
zărit domnul Sternbach mi-a recomandat să călătoresc în Ucraina cu dom¬ 
nul sol Welling, căci acolo aş putea vedea şi învăţa riturile bisericii gre¬ 
ceşti şi tot ce se ţine de ele; pe de altă parte, mi-a arătat greutăţile mar¬ 
şului cu armata transilvană prin Maramureş şi cine ştie cum vor rezista 
poalele scurte adică maghiarii sau transilvanii poalelor lungi adică polonilor, 
care şi mirosiseră praful de puşcă —, aşa cum din păcate a dovedit-o şi 
deznodămîntul cel jalnic 162 ! N-am hotărît deocamdată nimic sigur, ci am 
luat-o drept o glumă; între timp, chiar în aceeaşi seară, domnii soli au por¬ 
nit spre Mănăştur, lîngă Cluj, iar eu i-am urmat a doua zi dimineaţa; şi în¬ 
dată ce am ajuns, s-au făcut mai multe copii de pe alianţa încheiată şi tra¬ 
tatele semnate şi au fost trimise în diferite părţi. Concluzia era că principele 
Transilvaniei, Gheorghe Răkoczy al II-lea va porni din Transilvania la 6 
ianuarie în anul 1657 cu armata sa şi va merge în Polonia la Măria sa 
regele Suediei, ceea ce s-a şi făcut întocmai. Dar vina pentru faptul că ulte¬ 
rior şi acest pact şi întîlnirea din Polonia au ieşit rău şi s-au sfîrşit în chip 
tragic, o poartă numai şi numai principele Răkoczy, împreună cu consilierii 
lui, şi trebuie să şi-o atribuie sieşi şi să şi-o recunoască singur. Căci trecînd 
sub tăcere faptul că principele Răkoczy şi-a trimis ambasadorii în Polonia 
la Măria sa regele Suediei, Carol Guetav, căutînd să întreţină o corespon¬ 
denţă şi o prietenie mai apropiată şi mai intimă, şi că <apoi> s-a arătat 
nepoliticos şi arogant şi în scrisorile trimise de la Alba Iulia şi datate din 
7 şi 30 martie 1656, învinuia pe Măria sa regele Suediei că nu i-ar arăta 
aceeaşi favoare şi prieten : e că mai înainte, şi amintea totodată că întregul 
Occident şi Orient au ochii aţintiţi asupra lui, pentru a vedea de care parte 


152 Aluzie la sfîrşitul catastrofal al expediţiei lui Gheorghe Rak6czy al II-lea în Polonia 
(1657). Cf. S. Szilâgyi, II. Râkoczy Gydrgy, Budapesta, 1891, f. 194. 

se va alătura, astfel că Măria sa regele Suediei a fost constrîns să trimită o 
solie în Dacia 163 ; dar după aceea a poftit tîrziu şi rar pe solii regali ai Suediei 
la convorbiri, iar la conferinţe îşi pierdea timpul cu discursuri deşerte; apoi, 
fără a avea de gînd să ducă o armată în Polonia, şi-a urmat propriul său 
interes, căci polonii l-au insultat, cerîndu-i mai întîi ajutor, şi lăsîndu-1 după 
aceea de o parte. Afară de acestea, <nu a fost> nici măcar pomeneală ca 
principele să fi cerut consimţămîntul şi învoirea Porţii Otomane pentru 
această expediţie, şi din această cauză Măria sa regele Suediei, îndată ce a 
luat act de alianţa transilvăneană, a trimis pe consilierul său pentru ches¬ 
tiuni militare domnul Claes // Ralamb, pe o cale mai lungă, apoi pe con¬ 
silierul pentru chestiuni militare domnul Gotthard Welling, pe o cale mai 
scurtă, prin Polonia, Transilvania şi Ţara Românească, la sultanul turcesc 164 ; 
pentru a îmbunătăţi starea de lucruri, anume pentru a împiedica expediţia 
tătarilor împotriva principelui Râkoczy. Dacă ar fi voit să asculte sfaturile 
domnilor soli suedezi, principele ar fi putut-o înlătura <scoţînd> o armată 
de ducaţi din punga sa proprie, deoarece hanul tătarilor 165 a trimis un sol 
să-i ceară principelui un dar, înainte de a intra în legătură de prietenie; este 
dar de remarcat în mod deosebit că principele, cînd a venit în Polonia, nu 
a vrut să lupte împotriva polonilor, ci a spus acelora dintre nobilii poloni 
care s-au supus cu făţărnicie şi a confirmat cele spuse printr-un jurămînt — 
că nu vine decît ca prieten, pentru a apăra pe poloni contra duşmanilor lor 
(care în acea vreme nu erau alţii decît suedezii şi cazacii). După ce a tre¬ 
cut munţii nu a cucerit şi nu a ocupat nici o localitate pînă la Cracovia, 
cu toate că nu era nici o armată polonă care să se poată opune numeroasei 
sale oştiri. Şi cu toate că domnii soli suedezi i-au arătat marea primejdie 
ce ar rezulta, dacă printre altele i s-ar tăia orice legătură cu Ungaria şi 
Transilvania, mai <spunîndu-i> că, dacă lasă în spate totul în nesiguranţă, 
nu va putea rezista şi nu se va putea retrage nicăieri, în caz de nevoie; to¬ 
tuşi principele s-a încăpăţînat să facă după capul său şi nu a vrut să atace 
nici o localitate. Transilvanii au insultat în mod cu totul ostentativ pe ca¬ 
zaci, aliaţii lor. Generalul transilvan, domnul Ioan Kemeny, a intrat în con¬ 
flict cu generalul cazac Zlanovici 166 , pentru că domnul Kemeny ar fi trimis 
la dracu pe cazaci, şi cu toate că generalul Kemeny a recunoscut că făcuse 
aceasta <doar> în mod condiţionat 167 , de atunci n-a mai fost totuşi în ar¬ 
mată prietenie sinceră şi încredere, ci dimpotrivă, ei s-au certat, s-au je¬ 
fuit şi şi-au făcut unii altora zile amare. Principele dispreţuia orice sfat bun, 
nu voia să lovească în duşmani şi nici să le zădărnicească planul, ci s-a grăbit 


163 Adică Danemarca cu care Suedia era în conflict. 

164 Mehmed al iV-lea (l 648—1687)- 

165 Mehmed Ghirai al IV-lea (1654—1665). 

166 Zlanovictus. Colonel de ca 2 aci. 

167 Bedwgungstveise. 

să ajungă doar la Cracovia, oraş pe care din ordinul Măriei sale regele Sue¬ 
diei, domnul general Paul Wiirz 168 l-a predat principelui la 20 martie 1657 160 . 
Cînd Măria sa, regele Suediei, a venit după aceasta din Prusia în Polonia şi 
s-a întîlnit cu principele la 2 aprilie în anul 1657, (Bethlen zice că aceasta 
s-a întîmplat la 31 martie, iar eu mi-am însemnat-o în Polonia la 1 apri¬ 
lie) lîngă orăşelul MedliZ/borzice şi a discutat cu principele despre război la p * 
Zawichost, principele n-a ţinut seamă nici după aceea de bunele propuneri 
de sfatul Măriei sale şi a scăpat orice prilej potrivit de a stînjeni pe duş¬ 
mani. Pe lîngă toate acestea, principele nu a impus disciplina care se cerea 
în război şi nu a dispus pedepsirea cuvenită a criminalilor. Dezgustat de răz¬ 
boi, el a început să trateze în ascuns pacea cu polonii, fără a încunoştinţa 
în prealabil pe Măria sa regele Suediei. Deşi Măria sa regele Suediei a fost 
silit să se retragă din Polonia pentru a-şi apăra regatul şi ţara din cauza 
năvălirii daneze, a dat totuşi principelui sfaturi salutare pentru a putea 
să rămînă în siguranţă, dar principele le-a nesocotit şi şi-a bătut joc de toate. 
După rechemarea contelui Stenbock 170 din Polonia de către Măria sa regele 
Suediei, din cauza războiului danez, Măria sa regele l-a sfătuit pe principe 
să se potrivească puţin împrejurărilor, să plece, din nou la BrzeJScie 171 în 
caz că ar fi nevoie, şi în acest timp să aibă un ochi vigilent asupra duşma¬ 
nului. De aici ar putea să ia direcţia Pisko, care era ocupat de cazaci, sau 
mergînd mai departe, dincolo de graniţele ucrainene şi de Moldova, ar putea 
să intre în Transilvania (ceea ce s-ar putea face fără primejdie). între timp, 
ar putea păstra legătura cu generalul-comandant Hmelniţchi sau şi-ar putea 
procura fără dificultăţi prea mari tot ce-i poate fi de folos şi necesar în 
situaţia sa. Dar principele a nesocotit aceste sfaturi şi a preferat să meargă 
la Cracovia, şi să aştepte acolo veşti despre situaţia din Transilvania, pre¬ 
cum şi ajutorul cerut din ţară; după aceea, a căutat orice prilej care s-ar 
ivi din acel moment, dînd şi ordin colonelului său scoţian Gaudy 172 la 
Brzescie să plece de îndată cu garnizoana sa şi să se îndrepte cu oamenii 
săi spre Moldova. Şi cu toate că domnul rezident, locţiitorul Măriei sale, 
nu a încetat în nici un chip de a-1 îmbărbăta şi de a-i da sfat bun şi folo¬ 
sitor, principele îşi schimbase totuşi de mult hotărîrea, care l-a condus între 
Zawichost şi Sandomir dincolo de Vistula, iar după aceea, prin nişte tre- 

168 General suedez. Era comandantul Cracoviei, pe care o ocupase în 9 octombrie 

1655. 

169 După luarea în stăpînire a Cracoviei, Ioan Bethlen a fost numit de Râk6czy coman¬ 
dant al acestei cetăţi. 

170 Sieinbock . Gustav Steinbock, comandantul armatei pe care regele suedez, la plecarea 
sa, o lasă în Polonia, pentru a coopera cu trupele lui Răk6czy; cf. S. S z i 1 â g y i, op. cit., 

p. 186. 

171 Brestia. 

Andrei Gaudy, de origine scoţiană, era unul dintre căpitanii lui Gh. RAk6czy al 
11-lea. Cf. Ivin Nagy, op. cit., voi. IV, p. 338. 

cători anevoioase, în mijlocul garnizoanelor inamice, în nişte localităţi lipsite 
de cele necesare vieţii şi care erau şi mai apropiate de tătari. Şi cu toate 
că de acolo ar fi putut ajunge pe drum drept, peste cîmpia de la Przemysl 173 , 
la hotarele Ungariei, i-a plăcut totuşi principelui să-şi continue marşul prin 
trecători foarte anevoioase, între Zamosc şi Reusch spre Liov. 

59 Răspîndindu-se curînd după aceea un zvon // în armata transilvană cu 

privire la marşul de atac al tătarilor, s-a iscat o rebeliune, şi ungurii nu au 
vrut să continue marşul mai departe cu <celelalte trupe>, cu toate că 
principele a potolit-o printr-o cuvîntare inimoasă, şi cei mai mulţi', 
l-au urmat, însă numai ungurii. Cîteva mii de unguri şi români 
dezertînd şi fugind, au ajuns însă în patria lor fără nici o pierdere mergînd 
prin Moldova. Datorită acestui fapt, Czarniecki 174 a avut prilejul să atace 
pe cazaci şi pe unguri pe la spate, şi să-i hărţuiască mereu, astfel ca 1 000 

de cazaci au rămas pierduţi. în sfîrşit, au atacat pe unguri pe la spate, ca 

şi cum polonii ar fi vrut să ofere principelui o bătălie, iar cînd principele 
s-a pregătit să le reziste, ungurii nu au vrut să intre în luptă, pretextînd 
oboseala cailor lor. Cazacii, care vedeau că totul se pregătise pentru fugă; 
îndemnară pe principe să-şi continue drumul împreună cu ei, deoarece Hmel- 
niţchi s-ar afla la o distanţă de numai 3 zile. Dacă s-ar fi întîlnit cu acesta, 
ambele puteri ar fi fost în stare să se măsoare cu polonii şi cu tătarii. Dar 
principele n-a vrut să asculte de cazaci, şi mai puţin încă să se gîndească la 
vreo luptă; a preferat să încheie o pace inutilă cu polonii, lucru la care au 
consimţit miniştrii săi cei mai de seamă, dezgustaţi de această campanie şi 
pentru că vroiau să ajungă cît mai curînd acasă, arătînd că trebuie să aibă 

în vedere numărul mare al duşmanilor iar pe de altă parte amintindu-i de 

mica lui gloată, pentru a-1 convinge. La această frumoasă pace au condus 
deci Polonii armata transilvană, încît ostaşii au ajuns sub sabie şi în mîinile 
tătarilor <şi> au fost în bună parte măcelăriţi, iar cei mai mulţi au fost 
luaţi prizonieri şi făcuţi robi. Din toate acestea reiese destul de limpede că 
în această alianţă Măria sa regele Suediei a îndeplinit în mod corect tot ce 
a intrat în îndatoririle sale de aliat sincer, dimpotrivă principele transilvan 
Gheorghe Râkoczy al II-lea n-a dus cu vitejie sarcinile comune în tot cursul 
războiului, ci a nesocotit orice sfat bun şi folositor, şi trebuie să recunoască 
aşadar că pierderea armatei sale şi toată primejduirea propriei sale situaţii 
se datoreşte numai lui şi nu altcuiva. 

Mi-am adus aminte atunci de patria mea şi mă gîndeam cum să-mi 
continui mai bine studiile, şi de aceea am vrut să-mi iau rămas bun şi de 
la celălalt sol din Transilvania, de la domnul Gotthard Welling; în acest 
scop i-am prezentat albumul meu, dar domnia sa a refuzat de data aceasta 


173 Premisl. 

174 Ştefan Czarniecki (1599—1665), mare hatman al Poloniei. 

să mai scrie ceva în el şi mi-a cerut în schimb foarte stăruitor să călăto¬ 
resc cu domnia sa // în Ucraina. Spunea că aş putea învăţa şi vedea în aceste 
călătorii tot atît cît în zece Wittenberguri. După o asemenea îmbărbătare p. 60 
şi după sincerele şi folositoarele sfaturi ale d-lui Stembach, am consimţit, în 
sfîrşit, la această călătorie; i-am făgăduit d-lui Welling credinţă şi m-am 
devotat acestui domn. După încheierea şi ratificarea tratatelor din Transil¬ 
vania, unul din soli, domnul Stembach, primise de la Măria sa regele Sue¬ 
diei ordinul să rămînă pe lîngă principe şi pe lîngă armata sa, şi să pornească 
cu ea în Polonia, iar celălalt, domnul Gotthard Welling, să plece în 
Ucraina, într-o misiune specială, la generalul cazacilor din acea vreme Bogdan 
Hmelniţchi; amîndoi domnii soli au executat cu supunere acest înalt ordin. 

Şi după cum domnul Stembach s-a îndreptat la 6 ianuarie 1657 spre Polo¬ 
nia cu armata transilvană, tot astfel a plecat domnul Welling, la 12/22 de¬ 
cembrie 1656, spre Ucraina, iar eu am pornit cu acesta spre această ţară, 
după ce mi-am luat rămas bun şi am primit binecuvîntarea, bunele şi creş- 
tineştile urări ale domnului ambasador Stembach. 


CĂLĂTORIA PRIN MOLDOVA ÎN UCRAINA 

Domnul sol Gotthard Welling şi-a luat aşadar rămas bun de la princi- P* 
pele Răkoczy; acesta i-a dăruit prin şeful grajdurilor sale un cal mare şarg, 
de culoarea şoarecelui. Cu acest prilej şeful grajdurilor l-a lăudat foarte 
mult, afirmînd că este un bahmet 175 şi a primit pentru aceasta un bacşiş bun; 
însă acest bahmet s-a dovedit prost la încercare, întrucît domnul ambasador 
Welling, care l-a încălecat în cinstea principelui, nu l-a putut urni din loc 
la plecare; din această pricină s-a mîniat atît de tare, încît voia să-l îm¬ 
puşte; ungurii care mergeau şi ei călări şi-l însoţeau pe domnul sol au ra¬ 
portat acest lucru principelui. Acesta i-a trimis din urmă, din grajdul său 
de la Alba Iulia un cal frumos vînăt-rotat, cu coama şi coada batînd în 
*oşu şi i l-a dat în dar pe lîngă celălalt [acest cal era cît pe ce, la Cehrin 
în Ucraina, să-i rupă cu dinţii nasul portughezului şi a rămas după aceea la 
Braşov, împreună cu alţi cai frumoşi]. Acestea au fost <doar> ca un joc de-a 
darurile 176 ; oamenii de serviciu nu au primit nici un picior de muscă. 

Şi aşa a plecat domnul sol Welling de la Mănăştur, de lîngă Cluj, în 
-spre Ucraina. Persoanele pe care domnul le-a avut cu el erau următoarele: 
Conrari Iacob Hiltebrandt <din> Stettin, pomeranian, student în teologie 177 ; 


175 Bachmat. Cal cu coama mare şi copita tare, ce se găsea mai ales prin Podolia şi la 

iătari. 

176 Scbenkasie (în sensul de comedie, de gest înşelător). 

177 Autorul. 

Adolf Haxelberger, nobil polon; Benjamin Noel, francez, chirurg; Gudmund 
Bohm, nobil suedez, pajul domnului sol; Andreas N. suedez, fecior călare, 
Michael N., prusian, fecior călare. 

Pe lîngă aceştia, domnul sol a mai luat din Transilvania, de la Cluj, 
încă un servitor care era de meserie turnător de cositor, originar din Danzig, 
şi care se numea Nicolae Bade, precum şi încă unul, care petrecuse mult timp 
la domnul profesor Bisterfeld la Alba Iulia, cu numele de Tobias Siebeneich. 
Pe lîngă aceştia ne-au mai venit încă doi în trecerea noastră prin Moldova, 
oameni care scăpaseră din închisoarea de la Constantinopol; unul era portu¬ 
ghez, celălalt spaniol, care după aceea a rămas bolnav în urma noastră la 
62 Cehrin. Astfel însoţit a călătorit domnul Welling în aceeaşi zi prin Cluj 
spre // Turda, la 2 mile; <e> de observat ca mila transilvăneană este* 
foarte mare. Unii scriu că o milă transilvăneană este egală cu o milă şi 
jumătate germană... Troster afirmă după Frolichius că o milă transilvă¬ 
neană este egală cu două mile germane 178 . La 13 decembrie, domnul sol a 
ajuns la Aiud la trei mile. Aiudul este un oraş unguresc, care mai înainte 
a fost şi el german; mai este locuit de puţini germani. Este construit pe un 
spaţiu foarte întins după felul unguresc, are o cetate cu un şanţ adînc 
de apă, mulţumită căruia s-au apărat bine orăşenii împotriva tătarilor în 
ultimul război cu turcii şi tătarii. în cetate se află gimnaziul şi biserica lute¬ 
rană şi germană, împreună cu cea calvino-maghiară care este sub acelaşi aco¬ 
periş ... în piaţă se găseşte o veche inscripţie romană ... 

[Urmează inscripţiile cu trimiterile la Frolich şi Troster 179 ] 

Domnul sol şi oamenii lui au fost foarte bine primiţi aici. 

La 14 decembrie, domnul a plecat mai departe spre Alba Iulia saa 
Weissenburg, la 2 mile, oraş despre care s-a vorbit mai sus pe larg. De 
aici, a mers în aceeaşi zi, pînă la „Miillenbach" (Sebeş 180 ) la o milă. Este* 
numit Zabessus, Schebesch pe ungureşte; este primul oraş curat săsesc de* 
care am dat, şi cel mai vechi după Mediaş, îşi trage numele de la „rîul 
Miill" 181 , ce curge pe alături. Sebeşul a fost întemeiat în Transilvania în 
anul 1150. Astăzi este un orăşel mic, aşezat pe o cîmpie, într-o adîncitură. 
Apărat din spre apus de bălţi, mlaştini şi ape bogate în peşti, el are un 
aer bun şi sănătos şi case bine clădite. în anul Domnului 1426 182 , la moartea. 


178 Troster, op. cit., p. 385. 

179 Frolich, op. cit., p. 376; Troster, op. cit., p. 425. 

180 Mullenbach. 

181 De fapt este Muhlenbach = rîul morilor. 

182 Data este greşită. 

împăratului romanilor Sigismund, sultanul Murad al II-lea 183 , tatăl lui Meh- 
med al II-lea, a făcut o expediţie în Transilvania şi a pustiit totul fără a 
întîmpina vreo împotrivire; în vremea aceea, toţi orăşenii din Sebeş au fost 
duşi în Turcia şi s-a încheiat un anumit pact prin mijlocirea domnului de 
pe atunci al Ţării Româneşti 184 . Richardus, vel alius captivus Christianws, 
în prolog 185 . în 1663, a fost groaznic pustiit de către Kuciuk paşa 186 . La 15 
domnul sol s-a oprit aici sărbătorind sfintele sărbători ale Crăciunului, pe 
care saşii le ţineau după calendarul cel nou. Căci întreaga Transilvanie a 
trebuit să primească noul calendar gregorian. Eu am ţinut aici şi o predică 
de Crăciun în faţa domnului sol şi a oamenilor noştri. La amiază ne-am 
dus la biserica săsească // unde am auzit predicîndu-se pe săseşte, dar am 
înţeles la început prea puţin din această limbă germană, întrucît ei o ros¬ 
tesc ciudat, şi am observat cu acest prilej un obicei urît, anume că femeile 
veneau unele abia la mijlocul predicii, altele se ridicau, după bunul lor plac, 
în mijlocul predicii şi ieşeau din biserică, purtare pe care a reprobat-o 
atunci şi pastorul. 

Saşii 187 aceştia sînt acum al doilea neam sau naţiune de locuitori din 
Transilvania, de aceea trebuie să vorbesc la locul acesta cîte ceva despre ei. 
Pe vremuri, timp de cîteva sute de ani, ei au avut propriul lor regat în 
Transilvania (!) în cele din urmă au fost învinşi de regele hunilor Atila; 
după moartea acestuia şi-au recîştigat cu spada vechea libertate, pînă cînd, 
după 300 de ani, hunii au năvălit din nou în Transilvania (!). Dar scriitorii 
nu sînt de loc de acord asupra chestiunii de unde au venit aici aceşti saşi 
transilvăneni. Bonfinius relatează că sînt coloni ai lui Carol cel Mare, care 
a trimis în Ungaria şi Transilvania multe mii de saxoni cu femeile şi copiii 
lor. Frolich scrie în „Transilvania 188 ": Ei sînt urmaşi ai vechilor daci şi 
goţi germani, care au locuit mai înainte în Panonia sau, precum menţio¬ 
nează acelaşi autor: aceşti vechi germani au fost aduşi în Transilvania dar 
nu de către împăratul roman Carol cel Mare — aşa cum au afirmat pe 
nedrept cîţiva autori în scrierile lor, căci nici un martor destoinic nu poate 
dovedi că vreodată Carol cel Mare a purtat război în Ungaria şi Transil¬ 
vania — ci au fost aduşi de către regele ungar Gheiza al II-lea 189 fratele 

183 Moratbeg ,, Amurates 77, ein (!) Vater des Mecbemetbeg . Incursiunea s*a făcut îr* 
1438. Pentru bibliografie vezi Babinger, op. cit., p. 62, n. 4. 

184 Vlad Dracul. 

186 Autorul se referă la cunoscuta relatare a „captivului transilvan" (septemcastrensis), 
robit de turci în expediţia lor în Transilvania. Vezi şi V e r e s s, Bibliografia româno-ungara, 
voi. I, Bucureşti, 1931. 

188 Cu trimiteri la Frolich, op. cit., p. 375 şi T r o s t e r, op. cit., p. 435. 

187 Afirmaţie inexactă ca şi toată expunerea privitoare la saşi. 

188 Fragment din Medalia geograpbiae, practicae. Vezi în volumul de faţă textul lui 
Frolich. 

i«9 Gheiza I era fratele lui Ladislau cel sfînt (1077—1095) şi a domnit între ll4l şi 
1161. Dar cel care a adus pe saşi a fost Gheiza al II-lea. 

lui Ladislau cel sfînt, precum o dovedesc vechile diplome ale acestor oraşe, 
şi Frolich se referă la lucrarea sa „Chronologia Pannoniae", în care poves¬ 
teşte acestea mai pe larg 190 , George Reicherstorffer 191 , în a sa „Chorogra- 
phia Transilvaniae", se potriveşte cu Frolich asupra chestiunii că nu împă¬ 
ratul Carol cel Mare, ci regele ungar Gheiza al II-lea i-a adus pe aceşti saşi 
în Transilvania şi anume, în anul 1076, după cum aminteşte şi Troster, toate 
acestea după autorii citaţi în lucrarea sa Das Alt - und Neu-Teutsche 
Dacia. [p. 185]. îndeobşte se vorbeşte despre originea şi provenienţa acestor 
saşi în Transilvania: că ei au venit toţi în această ţară din Kopgenberg 
în Hammeln: est communis , falsa tamen , opinio in Germania 192 şi ca ei ar 
fi cei 130 de copii între 4 şi 12 ani, care în 1378 au fost scoşi cu fluerul 
de către teribilul şi marele vînător din Hammeln pe Weser în Saxonia-de-Jos, 
iar acest oraş îşi numără anii de la acea zi, în amintirea copiilor lor pier- 
64 duţi // printr-o întîmplare atît de ciudată: „De la plecarea copiilor noştri". 
Povestea aceasta este zugrăvită aici în biserică. Bunii saşi nu prea puteau 
să sufere această povestire, potrivit căreia ei ar fi fost aduşi de diavol cu 
fluerul în ţara Transilvaniei, cum le-o aminteam, de cîte ori ei îi numeau 
în batjocură pe germani „Moser" 103 . Troster 194 nu vrea să admită această 
din urmă origine a saşilor, ci dimpotrivă se străduieşte şi se trudeşte să o 
contrazică, socotind-o ca un pamflet şi o fabulă calomnioasă, şi afirmă 
că germanii din Transilvania sînt urmaşii vechilor quazi şi vestfali, şi că 
ar fi venit în Transilvania după multe campanii şi şi-ar fi aşezat aici lo¬ 
cuinţele. 

Cît priveşte această limbă germană transilvană, ea este germană, dar se 
rosteşte ciudat, şi nu se găseşte nimic tipărit în acest dialect. Cărţile pe care 
le întrebuinţează ei sînt tipărite în limba germană literară, iar ei le citesc 
şi se roagă după ele în dialectul lor comun; şi predicile trebuiesc ţinute nu¬ 
mai în această limbă şi nu într-alta. Dacă un student se întoarce acasă din 
Germania, nu mai trebuie să vorbească limba germană literară; dacă s-ar 
încumeta să ţină o predică în biserică în limba germană literară, locuitorii 
l-ar alunga cu pietre din amvon. Tot astfel el trebuie să-şi arunce îndată 
hainele nemţeşti sau hainele de „Moser" şi să se îmbrace iarăşi cu cele ungu¬ 
reşti. Cînd mergeam la şcoala orăşenească din Alt-Stettin, a venit acolo la 


190 Citatul este luat dintr-o operă pierdută a lui Frolich, Chronologia Pannoniae. Vezi 
I. S p i n n y e i, Magyar trâk, voi. III, Budapesta, 1894, p. 820. 

191 Autorul celor două lucrări cunoscute: Chorographia Moldaviae (Viena 154l) şi Cho- 
irographia Transylvaniae (Viena 1550), apărute în mai multe ediţii. Vezi şi Calatori, 1. 

193 „Este o opinie comună în Germania, dar falsă". 

193 Termen de dispreţ aplicat de saşi celorlalţi germani; cf. mai jos, p. 579 ş.u. 

194 Troster, op. cit., p. 110. Legenda originii saşilor din copiii din Hammeln s-ar 
datora iezuitului Athanasius Kircher (1601—1680). Cf. Babinger, op. cit., p. 205. 

34. Carafă de cristal purtînd stema principilor Râkoczi 

39. Boier din Ţara Românească 

40. Mihnea al III lea , 
domnul 

Ţarii Româneşti; 
monedă bătută 
în timpul 

noi un german din Transilvania, cu numele Andreas Todt 195 . Pe cînd acesta 
citea odată un capitol din biblie, domnul rector al şcolii, Erich Pelshofer, 
i-a poruncit să spună ceva în graiul său, ceea ce el a şi făcut; însă rectorului 
i-a sunat atît de rău la urechi, încît i-a poruncit să înceteze de a mai vorbi 
astfel şi de a mai citi; căci auditoriul îl asculta făcînd haz. 

în această limbă se găsesc multe cuvinte străine, care nu se întrebuin¬ 
ţează de loc în Germania. Trebuie să mărturisesc că unui străin i se pare 
la început ciudat, cînd îi aude vorbind pe aceşti oameni. . . [urmează 
„Tatăl nostru" în dialect săsesc]. 

Pe germanii care vin în Transilvania, spune [Frolich] în continuare, saşii 
îi numesc în mod dispreţuitor „Moser" cuvînt pe care ei înşişi nu ştiu să-l 
explice 106 , şi ţin morţiş la această idee greşită că sînt mult mai prejos decît 
ceilalţi germani. Totul este adevărat. Bunii saşi sînt în cea mai mare parte 
nişte oameni simpli, naivi dar totodată foarte închipuiţi. Ei numesc pe ger¬ 
manii ce vin la dînşii în mod dispreţuitor „Moser", „Moserlein, Moserlein, 
stich mir ein Schwein, mach mir ein Brădlein 197 "! strigă în dialectul lor pe 
stradă copiii în urma germanilor. Ar fi bine dacă s-ar putea spune că acest 
lucru îl fac numai copiii, nu şi oamenii cu judecată. Dar de unde aud copiii 
asemenea lucruri? De la cei bătrîni, care găsesc în aceasta o desfătare, de¬ 
oarece proverbul sună: a bove majore discit arare minor 198 . Copiii nu vor 
fi fose în măsură să zugrăvească pe perete, aşa cum am văzut de cîteva ori, 
în regiunea Sibiului chipul desenat caraghios, sau mai bine zis mîzgălit prin 
odăi pe pereţi, al unui asemenea „Moser" în haine nemţeşti şi cu spadă, 
evident în scopul de a batjocori şi dispreţui naţiunea germană, şi a trebuit să 
rîd de el. Cînd am vrut să aflu originea acestei porecle, mi s-a răspuns 
în general că acum mulţi ani ar fi venit şi nişte francezi cu oştile împără¬ 
teşti în ţară. Cum aceia se numeau Monsieur, Monsieur, locuitorii ar fi prins 
acest cuvînt şi-i poreclesc şi în ziua de astăzi pe toţi cei ce se îmbracă astfel 
cu cuvîntul pocit de „Moser". Pentru cei ce înţeleg această explicaţie, e o 
scuză, dar totuşi nu e justificată. Eu sînt cu totul de părere că este un 
nume de ocară şi de batjocură, pentru ca să se poată rîde de germani, întru- 
cît aceşti saşi din Transilvania ocărăsc pe germani cînd sînt supăraţi, zicîndu-le, 
printre altele, Du mausersche Erdkrăt 199 . Dealtfel, ei se poartă ca şi maghiarii, 
au capul tuns chilug, după moda ungurească. Femeile, aşa cum am văzut 

195 Sas din Transilvania, originar din Sibiu: a trăit multă vreme în Germania. Au rămas 
de la el o seamă de scrieri puţin însemnate. Cf. B a b i n g e r, op. cit., p. 64, n. 2. 

196 Vezi explicaţia în articolul lui Andreas Scheiner din Archiv des Vereins jur 
siebenbiirgiscbe Landeskunde a , s.n. voi. 45, p. 473 şi urm. 

197 „înjunghie-mi un porc, fă-mi o friptură". 

198 j a boul bătrîn învaţă să are cel tînăr. 

199 Aici intervin sensurile diferite alt rădăcinii Mauier. Verbul mausen înseamnă a şter¬ 
peli, precum şi a năpîrli. Adjectivul mauserig se traduce prin: supărător, neplăcut. Deci s-ar 
traduce prin: „tu broască nesuferită!". 

la Sebeş şi la Cluj poartă la piept un trandafir mare de argint aurit, de 
obicei bătut cu peruzele, pe care-1 numesc agrafă, şi cu care-şi acoperă si¬ 
nul, dar agrafele sînt, după cum afirmă Frolich, atît de grele, încît, daca 
o femeie sau fată se apleacă oricît de puţin, sînii goi ies de îndată la iveală 
p. 66 şi îl fac pe cel ce priveşte // sau să roşească de ruşine sau îl îndeamnă la 
pofte rele. 

Clericii sau preoţii umblă cu anterie lungi, după obiceiul german, au 
mîneci largi şi lungi, lasă părul să crească destul de lung, nu poartă gulera^e 
sau gulere, pălăria lor este largă şi neagră, de pîslă, hainele sînt de pînză 
de felurite culori, sau îndeobşte întrebuinţează o stofă cafenie închisă pentru 
anteriile lor. Pe pieptul hainei nu au nasturi, ci nişte copci de argint, cu 
care îşi încheie haina; în jurul şoldurilor au un brîu fin împletit, cafeniu 
sau albastru. Pe sub haina de dedesubt, ei poartă nădragi ungureşti care 
merg pînă jos la talpa piciorului, căci nădragii şi ciorapii sînt într-una; 
jos, de la pulpe pînă la ghete, au pe ciorapi, de amîndouă părţile, copci 
de argint sau de alamă; în îmbrăcămintea domnilor preoţi saşi nu este nimic 
german în afară de ghete, care sînt făcute din piele neagră, după moda ger¬ 
mană; ciorapii nu au partea de jos care îmbracă laba, ci sînt prinşi pe sub 
picior cu o bandă lată, iar piciorul este băgat gol în gheată. Venitul lor 
este dijma din toate bucatele. Ei sînt datori să dea principelui un anumit 
impozit anual, Census Cathedraticum, precum îl numeşte Frolich 200 , şi anume 
în nici o altă monedă decît în aur, iar în timp de război ei mai dau şi 
furgoane militare cu accesoriile lor. Aceşti saşi sînt de religie luterană şi 
au ceremonii bisericeşti identice cu ale noastre. Parohii ţării au un superin- 
tendent general sau episcop, a cărui reşedinţă este Biertanul 201 , dar care a 
locuit mai înainte în capitala Sibiu. întregul cler este împărţit în şapte ca- 
pitluri, (dar Frolich afirmă <că sînt> opt, pe care ei le numesc „univer- 
sităţi ff , dar el nu le indică): şi anume: <capitlul> 1) de la Sibiu, 2) de la 
Braşov, 3) capitlul de la Chizd sau de la Sighişoara, 4) cel de la Mediaş* 
5) de la Sebeş, 6) de la Reghin şi 7J capitlul de la Bistriţa 202 . Nimănui nu-I 
este îngăduit să se încumete să faca vreo inovaţie în materie de religie. în 
vremea aceea era afară <din ţară> în Germania, cearta cu doctorul Calix- 
tus 203 , cînd îl auzeau că este pomenit scuturau din cap şi îl vorbeau foarte 
tare de rău, dat fiind că era un inovator. Ei îşi au judecata lor proprie. 
Bisericile şi şcolile se bucură de mari privilegii. Cine îndrăzneşte să bată* 


200 Frolich, op, cit., p. 370. 

201 Birtbalmen. Pentru amănunte, vezi în volumul de faţa, relaţia lui Frolich, de la care 
a fost luată informaţia. 

2U2 Listă care se află la origine în Chorografia lui Reicherstorffer. Vezi Călă¬ 
tori, I. 

203 Georg Calixtus, teolog german (1586—1656); lupta pentru unirea* bisericii luterane 
cu cea catolică şi calvină. 

să lovească sau numai să izgonească fără motiv pe vreun preot, vreun învă¬ 
ţător sau pe un elev, trebuie să plătească 200 de florini eo ipso facto , sine 
omni juridico processu , dacă poate fi dovedită această vină prin doi sau 
trei martori; judecătorul primeşte jumătate din această sumă, iar partea 
jignită cealaltă jumătate. 

Locuitorii ţării // îşi au statutele lor naţionale, pe care Ştefan Băthory p. 67 
le-a confirmat în anul 1583; după aceste statute ei judecă toate litigiile fără 
nici o amînare şi fără să aplice dreptul roman. Saşii ardeleni merită pe bună 
dreptate să fie lăudaţi, printre altele pentru liberalitatea şi ospitalitatea lor, 
cu toate că din ordin de sus, ei trebuie să dea ungurilor care călătoresc 
furaje şi hrană, lucru pentru care nu capătă prea multă mulţumire, ci dim¬ 
potrivă să întîmplă adeseori ca vigilentul primar 204 al localităţii să primească 
drept răsplată pentru hărnicia şi serviciile sale o lovitură de harapnic crunt 
tătăresc, cu care cătana fudulă care pleacă apoi mai departe, îl croeşte 
pe cap şi pe spinare. Totuşi ei se arată în privinţa aceasta prietenoşi faţă 
de călători, nu primesc nici o plată pentru adăpost şi pentru pat, nici chiar 
pentru mîncare şi băutură, socotind că este o cinste pentru ei că un străin 
s-a abătut pe la ei. Şi noi ne-am bucurat de asemenea bunătate în timpul 
călătoriei noastre, căci noi aveam paşaport de la principe şi dispoziţiuni 
privitoare la întreţinere. Aceasta ne-a şi fost dată cu bunăvoinţă şi din belşug 
în privinţa furajelor şi mîncării <şi> chiar şi a mijloacelor de transport. 

Şi dacă la plecarea noastră le aduceam mulţumiri prieteneşti pentru buna 
găzduire, ei se bucurau de aceasta şi se felicitau că au avut oaspeţi atît de 
cum se cade şi recunoscători. La Cluj ei ţineau cai anume pentru serviciul 
celor ce călătoresc cu paşaportul principelui, pentru ca după ce au luat 
masa, aceştia să poată fi duşi mai departe şi scoşi de acolo. Călătorii fără 
plată de felul acesta, din favoarea suveranului, se fac ce e drept prin toată 
ţara Transilvaniei, dar ele ating mai mult pe saşi, deoarece ungurii ştiu bine 
să se descurce, şi nici un ungur nu tratează pe alt ungur atît de grosolan 
cu biciul. Frolich pomeneşte de acest fel de tratament 205 . 

Troster scrie astfel despre aceasta la p. 87: „Nobilii unguri asupresc 
mult populaţia ţării, căci oricine care poate arăta paşaportul principelui ţării 
(adesea nici nu ştie ce fel de principe domneşte), poate călători prin toată 
ţara cu soţia şi copiii săi, cu caii şi cu toţi servitorii săi, fără să cheltuiască 
// un taler. Căci primarii satelor, care se numesc acolo cu un cuvînt vechi p. 68 
german Hahn sînt obligaţi să aprovizioneze cît mai bine pe aceşti nobili, 
sau pe servitorii şi oamenii lor, cu mîncare şi băutură, cu ovăz şi fîn, şi 
mai ales cu vin bun; şi pentru toate acestea nu se pot aştepta la nici un 


204 Hahn sau Hann, în dialectul german din Transilvania înseamnă primar sau judecătorul 
satului. 

205 îbidem, p. 371. 

filer 206 , ci doar la vorbe goale şi adeseori la lovituri grosolane. Şi ceea ce 
este cel mai rău este că trebuie să li se dea cai pentru căruţe sau cai de 
călărie, pe care adeseori îi călăresc pînă ce-i schilodesc sau le rup picioa¬ 
rele; adeseori chiar pleacă cu ei. Această povară, care cu greu s-ar putea 
suporta în Europa, pricinuieşte poporului de la ţară cheltuieli nespuse şi 
pagube mari. 

Aceşti saşi care de altfel se bucură de mari privilegii, nu lasă totuşi, 
pe nici un ungur fie el nobil sau nenobil să cumpere case în cuprinsul zidu¬ 
rilor lor sau să ajungă biirgeri . Dacă însă unii oameni de bună credinţă 
din ţările germane au plăcerea să se mute acolo, ei pot să cumpere case 
chiar cu acelaşi preţ ca oricare băştinaş şi să primească dreptul de biirgeri, 
dacă aparţin ritului evanghelic. Deşi printre aceşti saşi din Ardeal eşti 
aproape ca printre germani, totuşi paturile lor sînt foarte tari. Se găsesc, 
ce e drept şi paturi înalte şi împodobite cu cusături felurite, dar arcurile 
din ele nu sînt prea alese, şi în afară de aceasta posesorii lor sînt atît de 
mîndri de ele, încît nu le oferă uşor nici unui străin. 

Cei mai însemnaţi dintre ei, aşa-numiţii juzi regeşti, sînt în cea mai mare 
parte chirciţi <de gută 207 > şi se pot uşor cunoaşte după degetele lor strîmbe 
şi după picioarele lor şchioape; ei pot totuşi să ducă la gură cu un gest 
nobil măsura 208 de vin şi să-l bea. 

De la Sebeş domnul sol a plecat mai departe în alte oraşe săseşti, şi 
a sosit la 16 decembrie la Miercurea 209 <la> 2 mile, a trecut pe lîngă Apol- 
dul de Sus 210 şi Cristian 211 şi a ajuns la 17 decembrie la Sibiu, pe care de 
data aceasta l-a ocolit, şi a poposit într-un sat foarte apropiat, Guşteriţă 212 
la o depărtare de numai IV 2 mile. 

Sibiul este capitala şi cel mai însemnat oraş al saşilor din Transilvania, 
şi-a dobîndit numele de la idolul 213 sas Hermes sau Herman, căruia i s-au 
închinat aici vechii saşi. Unii vor să i se tragă numele de la regele got 
Hermanaric 214 . Pe latineşte se numeşte Cibinium după numele rîului Cibin 
sau Zabein, un rîu bogat în peşte, care curge pe aici, izvorînd nu departe 
de oraş dintr-o băltoacă // numită ,,Zabeins Moar tf . Se revarsă adeseori şi 
face mari stricăciuni; pe malurile sale are grădini vesele de pomi şi altfel 


206 Heîler. Cea mai mică monedă de schimb. 

207 Contract. 

20® Achtel ( =3 optimea). 

209 Reusmarck [Reussmarkt], jud. Sibiu. 

210 Grosspol [Grosspold], jud. Sibiu, 

21 1 Grossatv } jud. Braşov. 

272 Hammerstorfţ [Hammersdorf]. Azi înglobat în oraşul Sibiu. 

213 Afirmaţie neîntemeiată. 

214 Hermanruck . 

de grădini, pe care însă au trebuit orăşenii înşişi să le distrugă din cauza 
asediului lui Răkoczy, ca să facă greutăţi inamicului. 

Oraşul este o cetate, înconjurată de jur împrejur de un zid întreit, 
înalt, din cărămizi, şi acoperit cu olane roşii. Casele din cuprinsul oraşului 
sînt acoperite cu olane, şi din depărtare arată roşii peste tot. Din cauza 
aceasta turcii l-au numit oraşul roşu 215 . Pe toate străzile curg pîrîiaşe fru¬ 
moase, care-şi prăvălesc undele din partea de sus a oraşului în spre partea 
de jos, şi spală astfel toate necurăţeniile. în acest oraş trebuie să se întru¬ 
nească în fiecare an, de Sf. Ecaterina, cei 7 juzi sau mai mari ai întregii 
naţiuni germane, cînd obişnuiesc să judece toate neînţelegerile din sînul ei. 
în anul 1527 oraşul acesta s-a apărat cîţiva ani vitejeşte, pe seama sa, fără 
nici un ajutor străin, împotriva tuturor duşmanilor. în anul 1660 principele 
izgonit Gheorghe Răkoczy al II-lea, împreună cu colonelul Andrea Gaudi 
l-a asediat zadarnic timp de 14 săptămîni. în timpul acela se afla în oraş 
o garnizoană turcească de 1500 de oameni 216 . 

Locuitorii acestui oraş sînt în cea mai mare parte meseriaşi, îndeo¬ 
sebi postăvari. Aici se află un liceu orăşenesc şi o tipografie în care se tipă¬ 
resc uneori pamflete / Frolich 2il ]. 

Oraşul este aşezat în ţinutul numit Ţara Oltului 218 , parte pe o colină, 
parte în şes. Din cauza aerului nesănătos, nu e prea populat; de aceea 
casele cele mai arătoase stau goale; din cauza vinului văros locuitorii lui au 
de obicei degetele strîmbe. 

Din Guşteriţa domnul sol a plecat mai departe pînă la Nocrich 219 , 
2 mile. Este un tîrguşor, care ţine de Sibiu. La 18 decembrie a sosit el la 
Bruiu 220 după un drum de o milă, şi de aici, încă o milă, la Cincşor 221 . 
De aici domnul sol a călătorit mai departe cale de o milă pînă la Făgăraş, 
care se află la o depărtare de Sibiu de 5 l /i sau 6 mile întregi transilvănene. 
Făgăraşul este un oraş întărit, este aşezat într-un şes larg, pe teren mlăştinos 
şi înzestrat cu tot felul de întărituri, aşa încît poate fi considerat ca una 
din cele mai de seamă cetăţi ale Transilvaniei, însuşi paşa i-a dat asalt de 
cîteva ori în războiul din urmă, dar a trebuit să se retragă cu pierderi 222 . 
Garnizoana aşezată de Kemeny a dat foc oraşului Făgăraş şi s-a adăpostit 
în timpul asediului în cetate, ( Bethlen) 223 . 


215 Cf. B a b i n g e r, op. cit., p. 69, n. 1. 

216 Bethlen, op. cit., pp. 160, 173. 

217 lbidem, p. 371. 

218 „Altland**. Aşa numesc saşii regiunea Sibiului — spre deosebire de românii care dau 
acest nume numai Ţării Făgăraşului. 

219 Ldschkirch oder Leyschkirch ( = Leschkirch), jud. Sibiu. 

220 Braller, jud. Sibiu. 

221 Kleinschertk, sat în Voi la, Făgăraş. 

222 Bethlen, op. cit., p. 305- 

223 lbidem, p. 256. 

p. 70 


Cetatea ardeleană Făgăraş a fost luată de către Gheorghe Răkoczy 
de la principesa văduvă Ecaterina de Brandenburg 224 , după moartea soţului 
ei principele Gabriel Bethlen. Răkoczy a dăruit-o // în anul 1631 fiului său, 
contele Sipismund Răkoczy 225 , care a şi murit aici de vărsat. 

După predarea cetăţii, principele Kemeny a pus să fie schingiuit Andrei 
Bărcsay 226 , fratele principelui Acaţiu Bărcsay şi comandant al Făgăraşului 
spînzurîndu-1 în mod jalnic în cinci rînduri, apoi coborîndu-1 după cîte o 
pauză şi trăgîndu-1 iarăşi în sus, pentru atîtea cruzimi care i s-au pus în 
socoteală. 

Pornind din această cetate domnul sol a ajuns la Şercaia 227 , un orăşel 
la o milă, şi mai departe la 20 decembrie, la Codlea 228 , la 3 mile. înainte 
de a ajunge la acest orăşel şi de a coborî din Ţara Oltului [Altland] în 
Ţara Bîrsei, [Burzland], a trebuit să trecem cale de trei mile mari tran¬ 
silvănene peste un munte păduros şi întărit cu mulţime de garduri de pari, 
care se numeşte muntele Codlea. 

în drumul nostru am dat peste un sat românesc 229 , şi, deoarece era 
cam frig, unii dintre noi au intrat în casa unui ţăran român. în odaia lui, 
(în care era întuneric de-a binelea, am găsit cîteva femei băitrîne şezînd la 
vatră şi le-am auzit vorbind pe limba românilor 230 „Mamma face focu , 
}rigu“ (Mamă, fă foc; e frig). 

După ce ne-am dezmorţit puţin deasupra jăraticului degetele înţepenite 
de frig, am grăbit spre Codlea, care se vede îndată după deal. Aici am băur 
bere bună, făcută din grîu (!) şi am observat că şi aici ca şi în alte loca¬ 
lităţi biserica este împrejmuită cu zid 231 . Căci aşa e obiceiul în Transilvania, 
ca bisericile din tîrguşoarele şi satele săseşti să fie clădite ca nişte castele şi 
să fie înzestrate cu turnuri, şanţuri pentru apă, metereze, ziduri şi tunuri, 
pentru ca în caz de vreo invazie a duşmanilor, locuitorii să se retragă 
ca într-o cetate şi să se apere în ea. 

Şi pentru că am dat aici de un sat românesc, vreau să spun pe scurt 
cîte ceva şi despre români 232 , care locuiesc printre transilvăneni. Ei alcătuiesc 


224 Ecaterina de Brandenburg (1604—1649), soţia lui Gabriel Bethlen. După moartea so¬ 
ţului, urmează pe tronul Transilvaniei (1629—1630), dar a fost înlăturată după cîteva săp- 
tămîni şi s-a retras în Germania. 

225 Căsătorit, în 1651, cu Henriette, fiica lui Frederic al V-lea, regele Boemiei, a murit 
după un an, în vîrstă de 29 de ani. Pentru planul de a-1 însura cu domniţa Ruxandra, vezi 
relaţia lui Ioan Kemeny. 

228 Ioan Kemeny a executat pe Acaţiu Bărcsay şi pe doi fraţi ai acestuia, Andrei şi 
Gaspar, sub învinuirea că uneltesc cu turcii. 

227 Scharketi oder Szarkarj , jud. Braşov. 

228 Seidyn oder Zaiden, Braşov. 

229 Ein Wallachisch Dorff. 

239 Romiscb. 

231 Biserica era întărită cu ziduri încă din 1432. 

232 Walhtchen. 

a treia naţiune, pe care am întîlnit-o în Transilvania. în general ei sînt nu¬ 
miţi valahi, în Transilvania însă li se dă numele de „Bloch* 233 . în limba 
lor ei îşi spun români 234 . Unii socotesc că ei îşi au numele de la Flaccus 235 . 
„Walachi nomen habent a Flacco hinc Flacci <( , cu timpul <s-au numit> 
Vlachi sau Valachi, pe nemţeşte Wallachen. 

Acest popor este astăzi atît de puţin luat în seamă în ţară, încît nici 
nu e socotit printre stările ţării, nici nu are nici un oraş, nici o cetate sau 
nici măcar vreun locaş al său ci doar colibe, <ei fiind răspîndiţi> prin tot 
locul prin munţii care înconjoară ţara, sau toleraţi ca supuşi 236 pe teritoriul 
oraşelor şi tîrgurilor germane şi ungureşti. însă după originea lor ei sînt 
mult renumiţii grăniceri ai nobilului popor roman 237 şi sînt astfel, după 
germani 238 , cei mai vechi locuitori ai ţării, pe care i-a adus aici împăratul 
Traian în anul 100 e.n., cînd a bătut pe regele german (!) Decebal 239 , şi a 
cucerit reşedinţa regală a acestuia Sarmisegetuza (care acuma este un sătu¬ 
leţ mic, înlăuntrul Porţii de Fier 240 ), a ocupat-o cu coloni romani şi i-a dat 
numele de Ulpia Traiana [ Troster , p. 322 ş.u.]. 

Aceşti urmaşi ai romanilor locuiesc astăzi în Transilvania, Moldova şi 
Ţara Românească. <Cît priveşte> Moldova şi Ţara Românească ei le au 
în stăpînirea şi puterea lor şi în cuprinsul acestora sînt cîrmuiţi de proprii 
lor principi sau domni. în Transilvania însă ei n-au nici un privilegiu de 
clasă 241 , ci sînt cu toţii păstori sau zileri. în limba lor ei se numesc români 
sau romani 242 . Sînt în număr atît de mare în Maramureşul din Transilva¬ 
nia 243 , încît aproape covîrşesc cu mulţimea lor pe unguri şi pe nemţi. 

Cum locuiesc printre transilvăneni, aceştia învaţă şi limba românilor, ca 
să poată vorbi cu ei şi să le poată da ordine, ca zileri şi servitori. Aceşti 
români de rînd, de condiţie servilă, sînt aplecaţi spre hoţie şi tîlhărie 244 , 
de aceea ei sînt pedepsiţi aspru în Transilvania şi traşi de obicei în ţeapă, 
astfel că se pot vedea aproape înaintea tuturor oraşelor, tîrgurilor şi satelor 
ţării astfel de spectacole îngrozitoare. 


233 In dialect săsesc. 

234 Romunos oder Romer. 

235 După Reicherstorffer, ca şi frazele următoare. 

236 Unterthanen. 

237 Der edlen Romer grdntz soldaten. 

238 A existat în secolul al XVI-lea o teorie greşită, susţinută de erudiţii germani, potrivit 
căreia goţii ar fi fost tot una cu geţii. 

239 Dietschwald! 

2,0 Dintre Banat şi Transilvania. 

241 Adică nu erau o naţiune privilegiată ca nobilii, secuii şi saşii. 

242 Vezi n. 233. 

243 In alten Morosch in Siebenbiirgen. 

241 Justificarea cinică a măsurilor de exterminare luate contra românilor, al căror număr 
covîrşitor reprezenta o primejdie pentru minoritatea privilegiată. 

Faţă de moartea prin ţeapă sau par, ei merg bucuros la spînzurătoare 
cînd sînt osîndiţi, spunînd că şi Hristos, mîntuitorul lor, a fost spînzurat 
<pe cruce>. 

în Transilvania aceşti iobagi români 245 au în general acelaşi port dis¬ 
tinctiv ca şi aşa-numiţii valahi din Moravia, despre care am amintit ceva 
mai sus, cînd a fost vorba de Swetin 246 . Unii poartă pe cap un fel de că¬ 
ciulă aspră, lungă şi păroasă, alţii una rotundă, de sub care atîrnă plete 
lungi, care privită din depărtare, pare ca o perucă, iar alţii poartă un fel 
de căciulă olandeză, rotundă şi albastră, alţii, în sfîrşit, poartă pe cap o 
căciulă ţuguiată întocmai ca dervişii din Pera. Cînd sînt în doliu, îşi lasă 
părul să crească şi umblă fără pălărie un an întreg. După încetarea doliului 
p. 72 îşi tund iarăşi părul scurt de tot şi-şi pun pălăria pe cap. Vara poartă // de 
obicei numai camaşă, pe care o încing cu o sfoară, de care atîrnă, în partea 
stîngă o bucată de postav 247 cu care-şi acoperă capul, cînd plouă. Român¬ 
cele torc şi ţes haine pentru toţi ai casei. Româncele torc din mers, au furca 
cu caierul înfiptă în brîu şi torc cu fusul, <fie că> stau de vorbă între 
ele, fie că se aşează undeva la umbră etc. Cămăşile bărbaţilor atîrnă peste 
cioareci, sînt scurte şi ajung de-abia peste coapse. Cioarecii şi ciorapii sînt 
într-una, încălţămintea este o bucată de piele, pe care o leagă de picior 

cu sfori lungi şi o numesc opinci 248 . Ei poartă un ţepoi lung de vînătoare. 

Cu un asemenea ţepoi au alungat ei odată pe Toma al nostru dintr-o vie 

etc. La brîu poartă o toporişcă scurta, cu care pot desigur lovi aruncînd-o. 
De obicei ei au şi o măciucă sau un ciomag în mînă, pe care-1 numesc toiag 248 . 
Despre felul cum se foloseşte toiagul am amintit mai sus, cînd am vorbit 
despre Cluj. 

Femeile poartă haine de stofă, ţesută de ele. îşi ung părul cu unt. Fetele 
umbla cu capul gol, iar în faţă, în jurul frunţii, şi la urechi atîrnă tot felul 
de monede mici, înşirate pe fire ae aţă, ca şi femeile bulgare, astfel că 

n-am putut face mare deosebire între ele şi femeile bulgare, după cum am 
arătat în privinţa femeilor bulgare în descrierea călătoriei pe care am făcut-o 
în Bulgaria. 

Cămăşile lor sînt cusute tot atît de nebuneşte cu mii de înflorituri. 
Nevestele poartă pe cap o legătură mare, împletită 250 dintr-o pînză de bum¬ 
bac străvezie şi pe care pot să o scoată cînd vor. Ele mănîncă multă mămă- 


245 Esclav Wallachen. 

246 Swetin, localitate în Moravia. Pentru românii din Moravia cf. Babinger, op. cit. r 
p. 11 şi urm. 

247 Gluga. 

248 Pintisch . Cuvîntul este luat de la T r o s t e r, op. cit., p. 342. 

249 Toegul (la T r 6 s t e r, p. 343). 

250 Geţlochien (!) 

ligă 251 , coc colaci 252 în spuza, fac cozonaci din făina de mei. Jocul lor <e 
hora> la care ei ţin foarte mult, şi domnul Opitz a descris-o frumos în 
„Zlatna": 

„Mai se ascunde încă, în bordeiele ţărăneşti un sînge nobil care n-a 
lepădat cu desăvîrşire tradiţia vechilor datini, după cum arată hora lor, în 
care atît de minunat ei se apleacă şi se închină, sar în sus în felul „cabrio- 
lelor" 253 , pe care germanii mei trebuie să le fi adus din Franţa. Ba se for¬ 
mează un cerc, ba iarăşi se desface, ba merg flăcăii, fetele, la dreapta, 
ba iarăşi la stînga. // Flăcăii, care şi acuma mai poartă haine după chipul p. 73 
roman, sînt ce e drept, răi, dar plini de duh, gîndesc multe, dar spun puţine 
şi poate ar mai fi de adăugat cîte ceva, dar nu vreau să cad în bănuială 
prin aceasta!" 

De altfel ei obişnuiesc să înfăţişeze, în dansurile lor comedii întregi 254 
cum am văzut în timpul Rusaliilor pe drum, în trecerea mea spre Con- 
stantinopol. 

Limba lor este vechea limbă romană. „Limba romanilor dăinuieşte aici 
pînă în ziua de astăzi, lucru despre care într-adevăr te poţi mira" ( [Opitz). 

Cîte va exemple: 

Româneşte 

Cum ai dormit 

Mănîncă 

Bea 

Lasă-mă în pace 255 . 

Ceea ce ar mai fi de arătat în privinţa acestei naţiuni, va fi povestit, 
cînd voi ajunge să vorbesc, despre Ţara Românească. 

... Braşovul este celălalt oraş german din Transilvania aşezat lîngă 
munţii Ţării Româneşti, înconjurat din toate părţile ca de o coroană de 
munţi frumoşi. <Ca atare> nu e prea întins, are însă suburbii mari, care 
sînt locuite de diferite popoare, ca unguri, români şi germani. Acestea fac, 
ca Braşovul să fie cel mai populat oraş din toată ţara. Regiunea din iurul 
acestui oraş se numeşte Burtzlandt, Ţara Bîrsei, nume care nu vine ae la 
Wurtzlen 256 (rădăcini) cu toate că stema lui are o rădăcină de copac într-o 


251 Brey (mămăligă de mei). 

252 Kollatschen, cu explicaţia: Hirse baerdkucben. 

253 Caprtolen de Ia cuvîntul francez Cabriole, denumind nişte sărituri acrobatice folosite 
în anumite dansuri. 

254 Este vorba, probabil, de jocul căluşarilor, care însă aduce mai mult a scenă dramatică 
decît a comedie. 

255 Toate exemplele sînt luate din T r 6 s t e r, op. cit., pp. 355—356. 

256 După Reicherstorffer, ca şi frazele următoare. 


Latineşte 

Quomodo dormivisti 

Manduca 

Bibe 

cunună, — ci de la vechile populaţii germane Burii 257 (!), care au locuit aici 
şi au întemeiat Ţara Bîrsei. 

Această ţărişoară a Bîrsei este astfel despărţită prin munţi de Transil¬ 
vania, ca şi cînd ar fi o ţărişoară deosebita cu cîmpii mănoase şi pajişti 
încîntătoare, rămînînd ca o grădină frumos rînduită şi bine păstrată, căci 
74 ţărişoara aceasta produce inul şi // cerealele cele mai frumoase, încît nu pe 
nedrept este numită Horreum Cereris 258 sau grînarul, împreună cu Ţara 
Românească vecină. 

întîi de toate ea e renumită prin belşugul de miere şi ceară de albine, 
precum şi printr-o rădăcină ce colorează în roşu din care ţăranii pot scoate 
bani buni în fiecare an. 

Acest Braşov este un oraş întărit şi <cu o înfăţişare> veselă, împodo¬ 
bit cu case frumoase, iar pe străzi curg pîrîiaşe limpezi. Se face aici un 
negoţ intens de către tot felul de naţiuni, ca turci, români, greci şi germani. 

Pe lîngă numele german pe care-1 poartă, fiind numit Kronstadt — de¬ 
rivat fie de la coroana, pe care o are în stemă, fie, mai curînd, de la coroana 
de munţi, care-1 încununează atît de atrăgător — se mai numeşte pe ungu¬ 
reşte şi pe româneşte „Brasovia" după numele celei dintîi aşezări germane 
,,Buris Au" pe latineşte „Buriorum Campus" iar azi, corupt în Barasso 259 . 

Aici înfloarea adevărata învăţătură luterană, ca şi în celelalte oraşe 
săseşti. Se mai găseşte aici un liceu frumos, cu o tipografie şi o biblio¬ 
tecă. în biserica femeilor 260 sînt multe lucruri de văzut şi de citit, vrednice 
de toată atenţia. Totul în oraş este foarte ieftin. Viţa nu creşte aici. Locui¬ 
torii fierb mied şi pregătesc bere din grîu şi orz. Ei ţin foarte mult la 
-cinste şi la avere. Cîrmuirea se face aici ca şi în celelalte oraşe săseşti. Oră¬ 
şenii trăiesc din meserii, comerţ şi cîrciumărit 261 . 

Cînd fiul hanului tătăresc a sosit cu armata în faţa acestui oraş, în 
timpul ultimului război 262 cu tătarii de la Perecop, şi a trimis doi tătari 
•cu unele porunci, — orăşenii l-au sfîşiat pe unul în bucăţi, iar celălalt a 
trebuit să se salveze prin fugă. Iar pe emisarul principelui ţării, care a 
urat bun venit fiului hanului şi a condus pe cei doi tătari, ei l-au ţinut cîteva 
-zile la închisoare ( Bethlen , p. 492 şi p. 497). Tot atunci cu toate că armata 
turcească staţiona atunci în ţară, au dispus decapitarea de către gîde a unui 
soldat turc care, avînd legături cu o femeie din suburbie, a ucis cu pumnalul 
pe soţul ei, care voia să li se împotrivească Troster , p. 407; Frolich p. 372). 


257 Troster, op. cit., p. 395, potrivit maniei lui de a căuta originile la popoarele 

vechi. 

268 Adică grînarul zeiţei Ceres. 

259 Troster, op. cit., p. 397. Etimologie fantezistă. 

2M Frauen Kircbe, adică a Fecioarei. 

261 Schenken. 

Campania din 1659—1660. Vezi totuşi şi observaţiile editorului, pp. 209—210. 

Theophilus Urbinus în cartea sa Tiirckisckes Stadtbiichlein 263 , numără acest 
oraş printre cele turceşti, lucru de care mă îndoiesc, căci aserţiunea aceasta 
este în contrazicere şi cu relatările domnului Bethlen . . . 

Oraşul este, scrie el, cel mai vesel, cel mai populat şi mai bine întărit 
dintre cele 7 oraşe din Transilvania, este aşezat între munţi, <avînd> o 
configuraţie frumoasă şi atrăgătoare; este întărit bine cu ziduri, turnuri şi 
şanţuri, are case tari de piatră, biserici mari, o şcoală bună şi cea mai 
bogată // bibliotecă din tot principatul, ba chiar din întreaga Ungarie — 
pe lîngă care se adaugă o tipografie. Locuitorii sînt pînă în prezent numai 
protestanţi, toţi germani de origine, care au învăţat însă şi limba ungară 

şi pe cea românească. Acest oraş are trei suburbii, dintre care una este locuită 
de germani şi secui, cealaltă de unguri şi a treia de bulgari 264 . Pe străzi 
curg mici pîrîiaşe şi duc cu ele multe necurăţenii. în anul 1661: îşi pri¬ 

mesc pedeapsa turcii, care asediau oraşul şi voiau să-l silească să se închine 
lui Apafi împreună cu alte oraşe. Ei au fost izgoniţi de către trupele lui 
Ioan Kemeny, precum şi de trupele imperiale şi de populaţia oraşului. Cu 
toate acestea Braşovul a trebuit să supună curînd după aceea coroana liber¬ 
tăţii sale lui Ali-Paşa şi să primească întocmai ca Sibiul, garnizoană tur¬ 

cească, hactenus iile 265 . Districtul, în care este aşezat Braşovul se numeşte 
„Burzia" ( = Bîrsa) sau „Burzland", „Wurtzland", numit astăzi „Barzazag", 
Ţara Bîrsei, şi este ultima parte din Transilvania unde încetează a mai fi 
rostit „Tatăl nostru" în limba germană, cum obişnuieşte să se spună în¬ 

deobşte ( Frolich , p. 373). 

Din acest Braşov, descris acuma, domnul sol Welling a pornit la 
22 decembrie, spre Prejmer, un tîrg la o milă depărtare şi apoi la 23 de¬ 
cembrie a trecut din Ţara Bîrsei şi Ţara Secuiască în scaunul Chizd şi spre 
capitala sa Tîrgul Secuiesc 266 cale de 3 mile. Aici l-a întîmpinat pe domnul 
-sol Welling un curier al principelui Râkoczy care a adus cu el o sumă 
de ducaţi, trimişi de principe pentru continuarea călătoriei la cazaci, şi a 
adus şi o scrisoare de la solul Sternbach, care îl anunţă că a primit şi el 
în dar de la principe doi cai, ajunşi amîndoi ad annos discretionis (la vîrsta 
înţelepciunii). în drum ne-am întîlnit cu trupe din scaunele secuieşti, care 
erau în marş în întîmpinarea principelui lor, cu care au pornit la 6 ianua¬ 
rie 1657 mai departe din Transilvania spre a merge în Polonia. Secuii sau 
„siculi <f , De ungureşte „szekely" sînt a patra populaţie pe care am întîlnit-o 
în Transilvania, reprezentînd pe cei mai vechi unguri din Transilvania, care 

263 Cronica oraşelor sub turci, Nurnberg, 1664, pp. 264—265. 

264 Este vorba de Scheiu, numit de saşi Bulgarei, iar de unguri Bolgârszek; şi locuit 
de români. Asupra originii locuitorilor vezi Sterie Stinghe. Die Schkeier oder Trokaren 
in Kronstadt (VIII Jahresbericht des Insttfuts fur Rumănische Sprache), Leipzig, 1902. 

265 Adică: ,.pînă aici <aşa spune> acela". Este vorba de lucrarea Iui Urbinus, de Ia 
care sînt împrumutate textual aceste fraze. 

?66 ZekelyVasarhely oder Zacklisch-Neumarck. 

au venit încă din 373 267 de la Hristos, împreună cu Atilla, din Sciţia în 
Europa. Cînd au fost scoşi de unguri din Ungaria şi alungaţi iarăşi în Sciţia, 
s-au despărţit de popoarele fugare ale lui Ciaba 268 3 000 de oameni care au 
rămas în urmă şi s-au oprit pe Cîmpia Cigle 269 , de unde s-au dus însă îndată, 
76 de frica germanilor în interiorul Daciei sau Transilvaniei şi // s-au aşezat 
lingă Munţii Sarmaţiei spre Moldova. N-au mai vrut să poarte numele 
odios de huni, şi au luat numele de secui, cum se numesc şi astăzi. Deci 
numele de secui vine de la cuvîntul unguresc „szek", adică scaun: „sedes", 
deoarece cei 3 000 de oameni s-au împărţit în trei scaune, cum de altfel 
întreaga Transilvanie este împărţită la germani şi unguri în scaune sau 
„sedes“ ( Troster p. 246). Aceşti secui nu se deosebesc nici ca limbă, nici ca 
port de ceilalţi unguri din Transilvania. Ei sînt liberi şi nu trebuie să plă¬ 
tească nici un bir sau tribut. Mai înainte fuseseră supuşi regelui Ungariei, 
acum ascultă de principele Transilvaniei, care între altele poartă în titulatura 
sa princiară şi pe cea de comes Siculorum , dar s-au supus în astfel de con¬ 
diţii, că sînt cu toţii oameni scutiţi şi liberi 270 , care nu datoresc nimic prin¬ 
cipelui, decît doar că trebuie să se ridice la porunca lui şi să plece cu el la 
război; deci principele Transilvaniei are asupra secuilor numai puterea mi¬ 
litară de a-i chema la oaste. Troster , pp. 245, 246, 248 scrie că ea trăiesc ca 
nobili şi, în temeiul acestei nobleţe, îl însoţesc ca şi ceilalţi unguri transilvani 
pe principe la război, cum se poate citi în descrierea tuturor luptelor şi 
expediţiilor făcute de transilvani. în ce priveşte religia, ei sînt în cea mai 
mare parte reformaţi sau calvini ca şi ceilalţi unguri. în Ciuc însă sînt cato¬ 
lici, după cum am constatat personal străbătînd călare ţinutul — amănunte 
urmează ceva mai jos — şi văzînd pe munţii înzăpeziţi multe capele m-am 
mirat cum pot ajunge catolicii acolo. în Gheorgheni 271 un ţinut aşezat adînc 
în munţi care <are> numai nouă sate şi care ţine de Ciuc, sînt de asemenea 
catolici. în Trei Scaune 272 se găsesc şi arieni. Şi ei poartă piei de lup, atîr- 
nate în jurul umerilor cum am arătat mai sus, cînd am vorbit despre catane. 
Cîndjpleacă la război, poartă măciuci, baltage, securi 273 , săbii şi pumnale sau 
spărgătoare de platoşe. Arma lor cea mai însemnată este aşa-numita 


287 Toate datele sînt greşite. Autorul foloseşte elemente luate din cronicile ungureştii 
Pentru originea şi obligaţiile secuilor, vezi discuţia din Calatori, I, pp. 209 şi 411 şi Câlatori r 
II, pp. 552 şi 562, unde se dă şi o bibliografie critică. 

268 Figură legendară (unul dintre fiii Iui Attila). 

289 Czegttd. Autorul face confuzie între oraşul cu acest nume şi Cigle (ung. Csigle), 
amintit de vechile cronici maghiare, dar încă neidentificat. 

270 In realitate, secuii, după cum rezultă şi din răscoalele lor de sub Ioan Sigismund 
Zăpolya, Ştefan Bâthory, Sigismund Bâthory etc., erau lipsiţi de drepturile lor şi iobăgiţi în. 
duda privilegiilor lor, iar pămînturile lor erau cotropite de nobilimea venită peste ei. 

271 Gyergau oder Gyrgio, 

272 Hâroms Zeken. 

273 Schakaynen (csâkăny). 

„kopja“ 274 . Aceasta este o prăjină — sau o suliţă lungă de molift cu un fier 
ascuţit la capăt, ca suliţele din Germania şi dedesubt un steguleţ mic roşu 
şi albastru 275 . Aceste prăjini sînt vopsite în roşu şi albastru. La o distanţa 
4^e vreo şchioapă de capătul de jos, această suliţă are un buton rotund. Cît 
timp este călare, călăreţul poartă suliţa pe piciorul drept, atunci cînd o folo¬ 
seşte la luptă. Cînd un asemenea soldat atacă, el aşează butonul sub braţul 
drept spre piept şi dă astfel năvală asupra duşmanului. Numele acestei suliţe 
derivă de la // „copidiile" 276 romanilor. Acestea erau nişte prăjini la al 
căror capăt erau înfipte coase ascuţite, aşa cum fac polonii şi ţăranii arde¬ 
leni în timp de război. Numai că în Polonia aceasta n-a folosit prea mult, 
căci un ţăran astfel înarmat a fost culcat la pămînt de către călăreţi* cu 
prăjina şi cu coasa lui cu tot. Ei <secuii> locuiesc în aşezările vechilor gră¬ 
niceri 277 , împărţiţi în şapte comitate sau scaune şi 2 scaune filiale <întoc- 
mai> ca saşii. Iată scaunele: Orbai, Chizd (!), Ciuc lîngă munţii sarmatici, din 
care izvorăşte vestitul rîu Olt apoi Odorhei, Sepsi, Chezd, Gheorgheni, Mureş, 
Arieş, Cason etc. Mi s-au părut <oameni> foarte simpli şi cei mai mulţi 
nu erau înarmaţi decît doar cu amintita suliţă împestriţată şi cu săbii. Dom¬ 
nul Bethlen (p. 437) povesteşte lucruri ciudate despre secuii din Odorhei. In 
scaunul sau districtul lor se află un sat numit Goagiu 278 care este un ade¬ 
vărat sat de nătîngi 279 . Satul acesta este aşezat între munţi, n-are nici un 
rîu, în schimb are destule izvoare de munte, care au apă bună la gust, dar 
capătă de la diferite straturi de pămînt pe care le ating, o putere atît de 
dăunătoare, încît toţi cei ce beau apa aceea din tinereţe, ajung pociţi, cu 
guşi mari şi afară de aceasta, apa aceea îi prosteşte pe locuitori în aşa 
măsură, încît ei nu ştiu nimic nici despre religie, nici despre vreun obicei 
omenesc. Astfel, unul a socotit că sunetul clopotelor de la biserică este gro¬ 
hăit de porci speriaţi de lupi. Altul, îndemnat de socrul său să se ducă în 
pat lîngă mireasa lui, a răspuns că el nu va face niciodată aşa ceva, ca să 
se dedea la desfrîu şi că a plătit pe altul cu bani ca să-l înlocuiască, soco¬ 
tind că raporturile dintre soţi sînt acte de desfrîu. Unul l-a rugat pe un 
altul să-i arate pe feciorul său pe care îl născuse. Altul n-a putut deosebi o 
căprioară de un viţel. Cutare a luat o vulpe drept cîine şi a ucis pe toţi 
cîinii roşcaţi din sat. în ultimul război cu turcii, primarul acestui sat a ucis 
dintr-o dată cu suliţa <sa> de vînătoare pe un turc care s-a culcat cu tînăra 
sa nevastă, lucru la care l-a împins trezirea poftei fireşti în cugetul său gro¬ 
solan etc. 


274 Cuvînt ung. = suliţa. 

275 După T r o s t e r, op. cit., p, 32. 

276 Cop/dibus. 

277 Markmânner. 

278 Gagy. Sat în Cristuru Secuiesc. 

279 Hasendorfi. 

Din această ţară a secuilor domnul sol a trecut peste munţii Harghita 
78 în Moldova şi la 23 decembrie // a ajuns la Breţc 280 cale de o milă, şi mai 
departe la 24 (?) 281 decembrie la <Tîrgul> Trotuş 282 cale de 5 mile, tot 
prin păduri. 

Acesta este primul oraş, pe care l-am întîlnit în Moldova. Este aşezat 
în munţi, într-o depresiune aaîncă, şi cu case rău clădite. Numai cu multă 
trudă am putut coborî povîrnişul muntelui, spre această localitate. Adeseori 
a trebuit să trecem peste o apă, pe care ei o numeau Oituz 283 . în drum am 
dat şi peste o cetate numită Ojtos Ujvăr 284 . Pasul spre oraşul Trotuş îl 
numeau ei „Vama". Moldova care acum este o ţară foarte rău pustiită e 
locuită de români sau moldoveni. [Urmează o serie de ipoteze fanteziste asu¬ 
pra numelui de Moldova], Alţii iarăşi vor să derive numele acestei ţări de 
la numele rîului Moldova, care izvorînd din munţii Transilvaniei dircolo 
de Braşov, trece prin Moldova şi se varsă în Dunăre 28 " 5 . Moldova e Transil- 
vaniae montibus paulo injra Hierasi fontes ortus amnis Provinciae dai no- 
men . (Thuanus, histor, L. LVIII) 286 . 

. . . Locuitorii acestei ţări sînt români. Faţă de cei ce trăiesc împrăştiaţi* 
ca zileri sub ungurii şi saşii din Transilvania, aş putea să-i numesc români 
liberi, căci stăpînesc singuri Moldova şi Ţara Românească, fiind cîrmuiţi 
de domnii sau voievozii lor proprii. Ambele principate române sînt locuite 
de români sau valahi dar ele poartă nume diferite. Principatul, care este 
aşezat lîngă malurile Dunării se numeşte Ţara Românească 287 , iar celălalt* 
care se întinde pe lîngă tătarii din Bugeac în spre lacul Meotid 288 , se nu¬ 
meşte Moldova. Totuşi muntenii ni s-au părut mai curtenitori şi mai înţe¬ 
legători decît moldovenii. Mai sus am amintit că românii sînt de origine 
romană. Aceşti români de origine romană nu sînt deci scoborîtorii goţilor 28 ^ 
şi dacilor 290 şi nu-şi trag originea nici din sarmaţi sau tătari, ci sînt o 
populaţie rămasă aici, în urma expediţiei lui Traian. 


280 Bercetsch oder Pretz, în apropierea pasului Oituz, jud. Covasna. 

281 Probabil de citit 24, în text: 21 (!). 

282 Tartros = Tîrgul Trotuş, pe rîul Trotuş. 

283 Huhos . 

284 Huitos vytar, Este vorba de vechiul castel Ojtos tfjvâr care se afla la trecătoare* 
Oituz, la hotarul dintre Moldova şi Transilvania; vezi Lenk. v. Trauenfeld, op, cit. r 
sub v. Oitos-Passus. 

285 De f a p^ î n Şiret. 

286 Numele latin al istoricului francez Jacques-Auguste de Thou, autorul lu¬ 
crării: Historiae sui temporis. Cf. B a b i n g e r, op, cit,, p. 78, n. 3. 

2g 7 Wallackey, 

288 Marea de Azov. 

289 jot ef j' De c itit: Goten, Avem aici un exemplu al confuziei filologice între geţi şs 
goţi, devenită mai frecventă în vremea aceasta. 

290 Cum ar fi adică saşii (!). 

Românii nu vor să adopte calendarul gregorian (cf. Backius 291 p. 204, P- 79* 
205). Şi moldovenii şi muntenii sînt creştini botezaţi în rit grecesc. Deoarece 
era noaptea Crăciunului după calendarul care-1 ţin ei — căci pe cel nou gre¬ 
gorian nu vor nicidecum să-l primească, deşi întreaga Transilvanie l-a adop¬ 
tat — trebuie să arăt ceva despre ceremoniile pe care le-am văzut, în seara 
aceasta, în casa în care am fost găzduiţi. 

A venit unul din popii lor, însoţit de dascălul (?) 292 său şi alţi cîţiva 
care cîntau. Gazda şi toţi ai casei au trebuit să intre în odăi. Preotul le 
întinse fiecăruia, pe Mîntuitorul sau icoana lui Isus Hristos, acoperită cu 
o draperie verde, pe care preotul a tras-o la o parte. Toţi cei care se aflau 
în casă au sărutat chipul zugrăvit al Mîntuitorului (chipuri sculptate nu sînt 
îngăduite la ei) pe care apoi preotul l-a acoperit din nou cu draperia. 

Popa a fost poftit să se aşeze la masă, dar nu a voit să mănînce şi să 
zăbovească mai mult, ci s-a grăbit să plece, dascălul său şi-a umplut traista 
cu fel de fel de bucate, şi apoi a plecat. 

Am vrut să vorbesc latineşte cu acest popă, dar el nu înţelegea nimic, 
deoarece aceştia nu studiază nimic afară de limba lor maternă, în care în¬ 
vaţă să citească şi să scrie. 

în Transilvania mi s-a povestit că principele Transilvaniei Râkoczy al 
II-lea, în timpul războiului purtat cu moldovenii şi cu muntenii, cînd a de¬ 
tronat pe domnul Moldovei Vasile în anul domnului 16 5 2 293 şi l-a aşezat 
în scaun în locul lui pe logofătul acestuia Ştefan şi cînd a întărit stăpînirea 
domnului Ţării Româneşti, muntean Constantin 294 împotriva seimenilor lui, 
a ucis cu sabia pe mulţi din aceştia şi din cauza neştiinţei lor, deoarece nu 
puteau rosti cum trebuie rugăciunea Tatăl nostru (!) 

Dealtfel popii aceştia citesc totul din cărţi tipărite; pe din afară nu 
predică decît rar sau deloc, poartă părul lung; din această cauză oamenii 
aceştia (românii) numesc popi pe nemţii cu păr lung, după cum i-au numit 
şi pe soldaţii nemţi din armata principelui Râkoczy al II-lea, care se reîn¬ 
torceau în Transilvania, şi s-au temut foarte tare de aceşti popi. 

Popii lor români trebuie neapărat să se căsătorească, şi cu o fecioară, nu 
cu o văduvă. Dacă unui popă îi moare soţia, nu mai poate sluji în altar, i 
se îngăduie cel mult să citească şi să cînte în biserică la strană. Dar nici nu 
se poate căsători a doua oară, dacă nu vrea // să părăsească starea preo- p. 80 
ţească. Căci ei tălmăcesc astfel cuvintele apostolului Pavel (Timotei I, c. 3, 
v. 2). Episcopus sit urnus uxoris vir (= episcopul să aibă o singură soţie) 
un preot trebuie să aibă neapărat o soţie, el poate fi soţul unei singure 
femei, şi, după moartea primei soţii trebuie să trăiască în văduvie. 


291 Ascanius Backe. Vezi Babinger, op. cit., p. 211. 

292 în text Diener. 

293 In realitate 1653. 

294 Constantin Şerban (1654—1658). 

Portul lor este diferit după tagma lor. Călugării poartă pe cap o glugă 
lăsată peste urechi, pe care le acopere, căci aceşti oameni plini de sfinţenie 
trebuie să-şi astupe urechile, pentru a nu lăsa să pătrundă nimic rău în urechi, 
şi cu atît mai puţin în inimă, iar această <glugă> ei o acoperă cu un văl 
lung negru, ce atîrnă pe spate. 

în Moldova şi în Ţara Românească au şi mănăstiri. Uneori întrebuin¬ 
ţează toaca de lemn. Preoţii ortodocşi folosesc un instrument de lemn pentru 
a chema pe credincioşi la biserică, adică „o scîndură de lemn , lunga de 
12 picioare , groasa de 2 degete fi lată de 4 degete , dată bine la rindea , fără 
crăpături fi fără găuri , pe care o bat astfel cu rnîna stîngă 3 incit scoţînd 
tonuri , cînd pline , cînd grave , cînd ascuţite , cînd dese , cînd rare , produc o 
melodie foarte plăcută după toate regulile muzicale etc. Leo Allatius, după 
el Thelavius, în epistola dedicatoria , fol. 15) 295 . Asemenea instrumente de 
lemn n-am văzut în oraşele greceşti prin care am călătorit. . . însă în Mol¬ 
dova şi Ţara Românească se găsesc din belşug. în Ucraina sînt clopote 
frumoase. 

Aşadar cînd vor să dea semnalul pentru venirea la biserică, se folosesc 
clopote de lemn (= toacă); am auzit întîia oară bătîndu-se <toaca> şi 
apoi am văzut-o de aproape în uliţa Mănăşturului, din preajma Clujului, 
în Transilvania. Căci după ce se dădea semnalul cu toaca, obişnuiam ade¬ 
sea să mergem la popa, care-şi avea locuinţa în curtea bisericii, şi să asis¬ 
tăm la slujba bisericească. Această scîndură de stejar, dată bine la rindea, 
avea 4 coţi în lungime, jumătate de cot în lăţime şi 3 sau 2 degete grosime, 
era atîrnată la mijloc cu un lanţ de zidul bisericii. în această scîndură 
bătea preotul în mod iscusit, cu un ciocan de lemn, odată o bătaie tare pe 
care o repeta, apoi înmulţia bătăile şi, la urmă, bătea atît de des, încît 
sunetul se subţia din ce în ce, pînă nu se mai auzia de loc. Această muzică 
din toaca de lemn nu era neplăcută urechilor. Aşa ceva am auzit apoi în 
Moldova, în mai multe locuri, îndeosebi la Iaşi şi la Suceava, 
p. 81 Popii poartă barbă lungă şi lată, au o înfăţişare gravă şi evlavioasă, // îşi 

fac slujba religioasă dis de dimineaţă şi seara tîrziu, cu mai multă evlavie 
decît catolicii. Nu recunosc drept cap al bisericii pe papa de la Roma, nu 
cred în purgatoriu; în bisericile lor — care, ca şi moscheele turceşti, au sus 
o boltă rotundă şi sînt construite în cea mai mare parte din lemn — 
au multe chipuri zugrăvite, dar nici unul sculptat. 

Cînd intră în biserică, credincioşii cad în genunchi cînd în faţa Fecioarei 
Maria, cînd în faţa Sf. Gheorghe, se închină şi fac cruci mari şi mătănii 
adînci pînă la pămînt, ducînd mîna dreaptă întîi la frunte, apoi la piept, 
apoi la partea dreaptă şi în sfîrşit, la partea stîngă a pieptului în formă 

295 Sau: Leone Allaci. Grec din Chios. Cunoscut erudit, trăieşte la Roma, lupta pentru 
unirea bisericilor ortodoxă şi catolică. Lucrarea consultată de Hiltebrandt: De Ecclesiae occi - 
dentalis perpetuae consensione, Colonia, 1648. Cf. Bab înger, op . cit v p. 211. 

de cruce. Pe cel care face altfel semnul crucii, nu-1 socot drept credincios, 
ci străin. 

în bisericile lor preoţii ard fel de fel de aromate pe care le ţin într-un 
vas de argint sau de alamă din care scot o mireasmă plăcută. Credincioşii 
cumpără de la preot luminări mici de ceară, pe care le lipesc de jur îm¬ 
prejurul unei luminări foarte groase de ceară şi le lasă să ardă în cinstea 
sfinţilor. 

Pe Sf. Gheorghe şi pe Sf. Nicolaie ei îi cinstesc cu osebire. Ei au bote¬ 
zul prin scufundare; cuminecătura o dau sub amîndouă speciile, după fe¬ 
lul grecesc şi rusesc, punînd prescurea în vin şi oferind acest amestec cu 
lingura. 

Locuitorii Moldovei sînt în cea mai mare parte oameni demni, bărbaţi 
cu bărbi late, cu părul tuns, şi poartă pe cap o scufie mică roşie şi peste 
aceasta o căciulă mai mare ca şi grecii din Constantinopol, au anterie lungi 
de culori diferite. Femeile pot fi văzute rar. Ele poartă cizme cu <un fel 
de> potcoave 296 groase şi o năframă albă în jurul capului atîrnînd pînă 
pe spate, dar faţa este descoperită. Le place mult curăţenia 297 . Deşi casele 
lor sînt prost construite, în ele este totuşi curat. Dacă s-a aşezat rugina 
în faţa vetrei, o spoiesc numaidecît, avînd totdeauna la îndemînă în acest 
scop, o oală cu spoială. Băncile şi masa sînt spălate frumos. Patul lor este 
o saltea de paie şi o pătură, de care se folosesc cu toţii. în odaie este fă¬ 
cută un fel de poliţă, pe care se întind şi dorm. De Paşti ei se dau în nişte 
roţi <= scrîncioburi> care se văd în mare număr pe străzile laşului. 

Atunci cînd copiii ca şi bătrînii vor să-şi arate respectul faţă de unul 
mai mare, îi apucă // mîna dreaptă şi i-o sărută, în aşa fel, că la o a treia p. 82 
sărutare duc mîna lor la frunte, după cum face comunitatea de la Con¬ 
stantinopol, faţă de patriarh la ieşirea lui din biserică, în ziua Bunei Ves- 
tiri etc. 

De la <Tîrgul> Trotuş, domnul sol a plecat mai departe, cale de 5 mile, 
peste munţi înalţi şi păduri, pînă la Bacău, un orăşel aşezat lîngă rîul Bis¬ 
triţa, şi a găsit aici pe locuitori adunaţi în faţa unei mese întinse, acoperite 
cu o faţă de masă pe sub care era pus fîn, iar pe masă erau multe pîini 
frumoase, colaci mari rotunzi şi pîini rotunde. Oamenii care se adunaseră 
aici mulţumeau lui Dumnezeu pentru un an bun şi-l rugau să le dea timp 
mănos în viitor. 

Domnul sol a primit un cvartir deosebit şi oamenii lui au fost încar¬ 
tiruiţi peste drum, deoarece locuitorii nu au voit să deschidă uşa, pînă ce 
pîinea aceasta n-a fost strînsă de pe masă şi ascunsă sub pat. Unul din 


296 Untengeschlagenen hohen Eisen. 

297 In text: Reuligkeit (!) interpretat de editor ca: reichlhhkeit. In realitate trebuie citit: 
Reinigkeit, după cum rezultă din cuvintele următoare din text (p. 81) ce se referă tocmai 
la curăţenia constantă întreţinută de aceste femei în casele lor rău clădite etc. 

colacii din rîndul cel mai de jos, pe care l-a scos un servitor, era mare,, 
ceilalţi tot mai mici, pînă ce se făcea o grămadă ascuţită la vîrf. 

în ziua următoare, 26 decembrie, am trecut cu o plută peste rîul Bis¬ 
triţa. Deoarece pluta era îngustă şi mică şi nu putea cuprinde pe toţi oamenii 
cu caii lor, pe lîngă căruţa de bagaje, pentru a cîştiga timp au fost trecuţi 
<prin vad> printr-un loc mai puţin adînc, dar au greşit locul şi au ajuns* 
cu apa pînă la gît. 

Apoi domnul sol a ajuns la Roman, aşezat pe malul rîului Moldova, cale 
de 4 mile, oraş cu clădiri destul de bune. Cînd am intrat în Roman, ne-am 
încrucişat în cale cu un moldovean pe o sanie pe care se găsea soţia sa 
şi un copil mic. Cînd a voit omul să părăsească albia îngheţată a rîului şi 
să se urce pe malul înalt, nevasta împreună cu copilul au fost aruncaţi din 
sanie căzînd deandaratele şi dînd prilej de rîs. 

La 27 decembrie domnul sol a plecat din Roman şi a ajuns, după <un 
drum de> 4 mile, la Tîrgul Frumos 298 , care seamănă cu un bastion. Dom¬ 
nul Moldovei avea aici o clădire spaţioasă, în care ţinea cîteva cămile şi 
alte vite. 

La 28 decembrie domnul sol a plecat mai departe şi a ajuns <după 
un drum de> 4 mile la Iaşi, reşedinţa domnului Moldovei. în vremea aceea- 
domn al Moldovei era Gheorghe Ştefan, un domn creştin evlavios. Acesta 
a trimis în întîmpinarea domnului Welling la Vi milă de oraş, cîţiva slujitori 
de la curte, care l-au vestit că tocmai se aştepta un ciauş de la Poartă, înain¬ 
tea sosirii căruia domnul nu putea pomi nici o treabă. De aceea domnul sol 
era rugat să binevoiască a-şi amîna puţin intrarea în oraş. 

Aşadar am înaintat agale, strabătînd o milă pe loc şes după nişte dea¬ 
luri. între timp unul dintre oamenii de la curte, un polon care ştia limba la¬ 
tină, s-a întreţinut prieteneşte cu domnul sol, şi apoi am intrat în Iaşi, odată 
cu lăsarea serii. 

laşul este un oraş mare, întins, populat, dar fără ziduri înconjurătoare. 
E reşedinţa domnului Moldovei. în diferite părţi ale oraşului străzile au un 
pod de bulumaci în loc de pardoseală de piatră. Printre locuitorii statornici 
se găsesc mulţi evrei, care se ocupă cu comerţul, alături de negustori greci 
şi moldoveni. Aici se găsesc felurite biserici, cu bolţile construite ca moscheele 
turceşti (!) însă fără minaretele înalte turceşti. Pe străzi se aflau şi ici şi colo 
roţi sau scrîncioburi de lemn, mari şi înalte, în care se dau locuitorii în tim¬ 
pul sărbătorilor Paştilor. 

Aici se găsea de vînzare mult vînat, îndeosebi potîrnichi şi găinuşe de* 
munte. în oraş umblă şi monedele polone şi şilingii. 

Cum am intrat în cvartirul ce ni s-a atribuit, i s-a înfăţişat acolo dom¬ 
nului sol un fel de joc 299 . Era un cerb, în care se ascundea un om. Un ştren- 

298 Torg Formosa, schon Markt. 

299 = Capra. 

gar dănţuia cu el şi apoi culca cerbul la pămînt cu o săgeată. Cu aceasta s-a 
terminat jocul, pentru care cei ce au jucat au primit bacşiş. 

Pe cînd priveam din mers la această neobişnuită scamatorie, şi voiam 
să ne ducem caii la grajd şi să ne aşezăm puţin la foc, s-a dat alarmă că 
domnul a trimis după domnul sol, ca să se înfăţişeze la audienţă atît de tîr- 
ziu, seara pe întuneric. Acesta a încălecat cu atîta zor, încît a plecat la 
castel numai cu puţini din slujitorii săi. Aş fi dorit din toată inima să-l ur¬ 
mez, dar nu ştiam nici calea nici drumul, pînă ce în sfîrşit s-a hotărît gazda 
să mă conducă. Aşadar împreună cu domnul Adolf Hexelberger am urmat 
gazda în graba cea mai mare, şi am ajuns cu bine la porţile castelului, unde 
am fost somaţi de garda germană, din care prinţul avea un regiment întreg, 
cu obişnuitul strigăt de „Wer da?" 300 . După aceea am trecut prin mai multe în¬ 
căperi. După ce am răspuns că facem parte din suita domnului sol al rege¬ 
lui Suediei, ne-au lăsat să trecem, şi am suit o scară mare şi lată de lemn. 

După aceea am trecut prin mai multe încăperi, am ajuns într-o cameră în 
care se afla un jilţ mare cu spetează ca un scaun de judecător şi pe perete 
atîrna un disc cu un orologiu mare care arăta orele prin bătaie. 

Aici am găsit pe oamenii noştri şezînd urcaţi sus pe un divan de lemn. 
Aceştia ne-au spus că domnul sol a intrat în audienţă şi că se găseşte de cî- 
teva clipe în camera domnului. Am rămas aşadar şi eu afară. între timp am 
văzut pe fiii de boieri 301 sau copiii de casă care slujesc pe domn, umblînd în 
papuci. Mi s-a spus că // nici unul din ei n-are voie să intre cu cizme în ca- p. 84 
mera domnului. 

După un sfert de oră a ieşit domnul sol din camera de audienţe însoţit 
de cîţiva boieri mai cu vază de la curte şi a fost condus jos cu torţe; acolo 
soldaţii germani stăteau gata în front. Cum domnul sol mergea călare şi se 
îndepărta repede, ne-a fost cu neputinţă mie şi numitului Hexelberger, care 
eram amîndoi bolnavi, să urmăm pe drumul arătat de torţe. S-a mai întîm- 
plat că la cotiturile străzilor ele să dispară din văzul nostru. Am rătăcit astfel 
amîndoi aproape o oră şi nu ne-am putut găsi gazda pe o noapte atît de în¬ 
tunecoasă. Pe lîngă toate acestea a început să şi ningă. Pînă acum lucrul mai 
era de răbdat, dar în cele din urmă am pierdut şi pe tovarăşul meu, şi am 
umblat aşa singur, trebuind cînd să mă lupt cu cîinii, ca să nu mă muşte, 
cînd să mă păzesc de o nenorocire din partea oamenilor beţi 302 de care erau 
pline străzile, căci era tocmai timpul cînd în Iaşi se fac de sf. sărbători ale 
Crăciunului şi de anul nou vicleimuri 303 de acestea ce nu pot fi descrise. între 
altele mi-au ieşit în cale o ceată de cheflii de aceştia, ducînd pe o sanie 
un butoi, pe care stătea cineva. Cu acest alai umblau ei pe străzile oraşului, 


300 Strigătul obişnuit al străjilor: „Cifie-i acolo?“ 

301 Bujaren. 

302 Wegen der toiien und voîîen Lente . .. 

303 Tourniren. 

cîntau, săreau şi chiuiau din răsputeri. în sfîrşit, am luat hotărîrea şi m-am 
dat pe lîngă aceşti oameni veseli, dar m-au respins cu binişorul 304 , şi m-au 
apucat şi de braţ şi m-au depărtat de ceata lor. Am rătăcit apoi mai departe, 
pe jos, pînă cînd am zărit într-o casă prin fereastră, că arde o lumină. Am 
îndrăznit să intru, numai să ajung printre oameni şi să nu deger pe stradă. 
Cel mai rău era că nu ne puteam înţelege prin vorbă. Mi-am pus la bătaie 
toate meşteşugurile, dar nu mi-a ajutat cu nimic. Totuşi gazda a înţeles atîta 
că m-am rătăcit, a apropiat o lumînare, a luat-o în mînă şi s-a prefăcut că 
vrea să mă conducă la locul meu de găzduire. După ce m-a însoţit însă pînă 
la un colţ de stradă, a suflat în lumînare şi a sărit într-un ungher, iar eu am 
rămas iarăşi singur în zăpadă. 

în sfîrşit m-am îndreptat iarăşi spre o lumină şi am găsit uşa deschisă. 
Această casă îmi părea o cîrciumă. Pe o bancă era întins şi dormea un om, 
pe care l-am trezit. El a luat o lumînare în mînă şi m-a dus într-un grajd 
mare unde trebuia să stea caii ofiţerilor germani, şi aici am găsit un grăjdar 
care vorbea puţin nemţeşte. Acesta, după ce a ascultat plîngerea mea, m-a 
dus la un armurier moldovean, care m-a primit şi a poruncit servitoarei sale, 
care dormea pe o laviţă, aşternută cu blană de oaie, să se scoale şi să-mi 
lase mie culcuşul. 

După ce am luat o gură de mied, // m-am dezbrăcat de hainele mele ude, 
mi-am aşternut din nou blana de oaie şi am tras un somn. După cîteva ore 
s-a făcut ziuă. M-am sculat îndată, mi-am plătit miedul, am mulţumit frumos 
gazdei şi am pornit în grabă spre cvartirul meu, care nu era departe de acolo. 

Tovarăşul meu Hexelberger sosise noaptea acasă, pe mine însă domnul 
sol mă socotea pierdut şi mort. Mare le-a fost mirarea şi a lui şi a tuturor 
celorlalţi, cînd am apărut dimineaţa în faţa lui. Apoi a venit polonul de la 
curtea domnului, care îl întîmpinase pe domnul sol şi a adus pentru Majesta- 
tea sa regele Suediei o scrisoare în limba latină din partea domnului, iar 
pentru domnul sol un bachmat şarg, o bucată de atlas roşu pentru o haină de 
dedesubt şi 8 coţi de stofă de coloare verde închisă pentru o haină de dea¬ 
supra. Ce ni s-a întîmplat cu această stofă în Ucraina, vom arăta ceva 
mai jos. 

între timp ne-am odihnit aici cîteva zile. Domnul sol a trimis de aici 
scrisori unor prizonieri luaţi de tătari, şi anume domnilor colonel Engel şi 
Israel etc., prin care îi mîngîia şi îi asigura de cît mai apropiata lor răscum¬ 
părare. Această scrisoare a trimis-o domnul mai departe. Am trimis şi eu scri¬ 
sori în Transilvania domnului sol Sternbach şi domnului D. Basirius. 

în timpul acesta a căzut şi anul nou 1657 după vechiul calendar; noaptea 
soldaţii germani au slobozit flintele lor. Apoi a urmat clămpănitul toacelor 
de lemn şi mare zăngănit de clopote ca la o sărbătoare foarte mare. Aici 


304 w fî g ti ţ en Minen. 

am întîlnit şi un trîmbiţaş suedez, pe care îl luaseră prizonier tătarii în Po¬ 
lonia, şi pe care îl cumpărase domnul de la ei la trecerea lor. Acesta s-a în¬ 
făţişat domnului sol, i-a suflat din trîmbiţă sa şi s-a rugat mult să-l scape. 

Domnul sol a pus să i se vorbească domnului, care a declarat că l-a dă¬ 
ruit colonelului său, care comanda garda de nemţi, dar că la întoarcerea <so- 
lului> din Ucraina, îl va căpăta fără îndoială, ceea ce l-a supărat pe domnul 
sol atît de mult încît la întoarcere s-a îndreptat spre Transilvania fără a mai 
trece prin Iaşi, ci cum se va vedea mai jos, prin altă parte a Moldovei. Aici 
i s-a pus împotrivă domnului ambasador subordonatul său Adolf Hexelber- 
ger 305 şi a rămas pe loc. Domnul a dat domnului sol un călăraş, care era de 
neam croat şi care pe deasupra era şi tălmaciul nostru şi a plecat cu noi în 
Ucraina. Dar înainte de a merge mai departe, trebuie să mai povestesc ceva 
despre acest domn moldovean Ştefan, cum adică a ajuns la domnie şi cum a 
pierdut-o şi cum a murit // la Stettin, în exil, după ce şi-a făcut testamentul. P* 86 

în anul 1653 — Troster 306 scrie: în 1648 — s-a ivit între principele 
Transilvaniei George Răkoczy al II-lea şi domnul Moldovei Vasile o neînţe¬ 
legere, care s-a prefăcut apoi în vîlvătaia unui război făţiş. Răkoczy a alun¬ 
gat pe Vasile din principatul său şi a aşezat în locul lui ca voievod pe can¬ 
celarul acestuia, Ştefan, care a fost apoi confirmat şi de Poarta Otomană. 

Din această cauză acest domn moldovean Ştefan îl cinstea pe Răkoczy cu 
un tribut anual. De asemenea Răkoczy a readus în scaun şi pe voievodul mun¬ 
tean Constantin Şerban, cînd acesta a fost făcut prizonier de proprii săi sei¬ 
meni sau pedestraşi, scăpîndu-1 din mîna acestora. Pentru aceasta şi Constan¬ 
tin îi plătea lui Răkoczy tribut în fiecare an. 

După ce a aşezat principele Transilvaniei Răkoczy al II-lea pe aceşti 
domni români în scaunele lor domneşti, i-a despuiat sultanul turc Mehmed al 
iV-lea de demnităţile lor şi i-a gonit din scaunele lor de domnie, pe toţi trei prin¬ 
cipii, adică pe principele Transilvaniei, pe cel al Moldovei şi pe cel al Ţării Ro¬ 
mâneşti şi anume pe cel dintîi în ultima zi a lui octombrie 1657 stil nou. 

Domnul moldovean Ştefan a socotit cu înţelepciune şi spre binele ţării 
sale, că e prea slab ca să se poate măsura cu puterea otomană, şi a plecat de 
bună voie în surghiun, refugiindu-se la Măria sa regele Carol al Xl-lea al 
Suediei 307 , care i-a arătat toată bunăvoinţa sa regala şi i-a dat adăpost şi 
hrană în castelul său din Stettin, unde a murit în anul 1668. 

înainte de a muri, domnul fiind foarte slăbit, dar avînd mintea întreagă, 

— şi-a scris la 8 ianuarie al aceluiaşi an, testamentul, prin care instituia ca 
moştenitoare legală a tuturor bunurilor sale mişcătoare şi nemişcătoare, atît 
a celor amanetate cît şi a celor la îndemînă, pe soţia sa, doamna Ştefania 

305 Despre încercările sale anterioare de a se despărţi de convoiul solului este vorba în 
povestirea Iui Hiltebrandt Ia pp. 7 şi 20 a textului original. 

306 In Bethlen, op. cit., p. 40, tradus de Troster, scrie, de fapt, 1653. 

307 Domneşte 1660—1697. 

Mihailova, rămasă în viaţă, cu care se căsătorise după ritul grecesc, excluzînd 
pe fraţii, surorile, nepoţii, rudele şi prietenii apropiaţi ca pe unii, care l-au 
părăsit în surghiunul impus de turci. El şi-a arătat şi în acest testament do¬ 
rinţa, ca doamna sa văduvită să aducă în Moldova trupul său neînsufleţit, 
care a fost îmbălsămat la Stettin, şi să-l aşeze în mormînt lîngă părinţii săi, 
cu tot ceremonialul domnesc după ritul grecesc. El ură apoi tuturor celor ce 
ar ataca testamentul din sgîrcenie, muncile iadului, iar acelora, care îl vor 
p. 87 susţine, // împărăţia cerului şi mulţumea, în sfîrşit, tuturor binefăcătorilor 
pentru bunăvoinţa şi binefacerile lor. 

De la Iaşi domnul sol a pornit mai departe la 1 ianuarie 1657 şi a că¬ 
lătorit, cale de 2 mile pînă la Coiceni 308 un orăşel pe malul Prutului, şi mai 
departe la 2 ianuarie pînă la Bălţi, un tîrguşor mic <la> 2 mile. Aici era 
mare lipsă de apă. La 3 ianuarie, <după> 3 mile, a sosit la Bulboci 309 . Pe 
întinderi de mile întregi e numai bărăgan aici, fără case sau sate pe tot dru¬ 
mul şi fără să poţi căpăta ceva mîncare sau băutură. 

La 4 ianuarie a ajuns <după un drum de> o milă la Soroca, un oraş 
cu cetate la Nistru, numit mai înainte Tyras, după rîul care desparte Polonia 
de Moldova ... Oraşul era ticsit de evrei, care se refugiaseră aici parte din 
Polonia, parte din Ucraina, cînd i-au alungat cazacii din ţara lor. De la ei 
am putut căpăta mied, rachiu şi alte lucruri. 

Intre alţii ni s-a alăturat un evreu cu numele de „Abraham" 
care l-a rugat pe sol să-l ia cu el în Ucraina, pentru că avea ceva de recla¬ 
mat acolo. Domnul sol i-a încuviinţat cererea, deoarece evreul vorbea nem¬ 
ţeşte şi ruseşte şi putea sluji de tălmaci în această călătorie. Dealtfel el luase 
loc în sania domnului sol şi i-a povestit pe larg şi înduioşător despre mă¬ 
celărirea poporului său adecă al evreilor, făcută de cazaci în Ucraina, ară- 
tîndu-ne în acelaşi timp drumul, ce-1 ţineau tătarii, cînd porneau spre Po¬ 
lonia, spre care se îndreptau în marş chiar atunci. Acest evreu avea desle- 
gare de la rabinul său să nu se ţină în timpul călătoriei cu totul după cele 
prescrise, el întrebuinţa un cuţit de măcelărie al său anume şi lua de la noi 
mai bucuros mîncarea negătită, pentru a şi-o găti după legea sau ţara lui. 
Ce pocinog ne-a făcut în Ucraina acest Abraham, care nu era copil adevărat 
al lui Avram, părintele tuturor credincioşilor, se va vedea în urmarea po¬ 
vestirii de faţă. Domnul sol se apropia de Ucraina şi Ia 5 ianuarie a ajuns 
la cel dintîi oraş căzăcesc Costniţ .. . 

p. 100 [Urmează povestirea călătoriei în Ucraina] // 

La întoarcere, la 12 februarie am ajuns la Qzaryncy, ultima localitate 
din Ucraina... etc. Din această localitate a plecat împreună cu domnul sol 

308 Coitschan. Sat pe Prut. 

309 Bolbuck. R.S.S.M. 

spre Moldova o companie de călăreţi\ cazaci înarmaţi şi l-a însoţit, din cauza 
nesiguranţei drumurilor, pînă la Căcăceni 310 , cale de 2 mile. Acolo am intrat 
în Moldova la 13 februarie şi aceasta era prima localitate întîlnită de noi 
în Moldova. După ce domnul sol a lăsat în urmă această escortă, cu o scri¬ 
soare foarte curtenitoare scrisă în limba latină, către comandantul ei, şi-a 
urmat călătoria, şi la 14 februarie a ajuns la Parcova 311 , 3 mile, apoi la Stîn- 
căuţi 312 3 mile, iar la 15 februarie la Ştefăneşti 313 1 milă. Şi aici era tixit 
de evrei refugiaţi. Localitatea era tare ruinată. înainte de a ajunge aici, am 
trecut călare peste un rîu mare şi îngheţat, şi cum calul meu de poştă nu era 
potcovit, am avut mult necaz cu trecerea; am căzut de mai multe ori, ceea 
ce li s-a întîmplat şi altora de lîngă mine, aşa că am ajuns la cvartir abia 
după trei ore. 

De aicea domnul sol a plecat în aceeaşi zi, cale de 4 mile, pînă la Bo¬ 
toşani şi deoarece domnul sol, din pricina celor arătate mai sus, nu voia să 
se ducă iarăşi la Iaşi, la domn, (dar i-a scris notificîndu-i trecerea sa prin 
Moldova), s-a îndreptat la 16 februarie spre Suceava, cale de 3 mile, locali¬ 
tate care a fost înaintea Iaşilor reşedinţa voievozilor. 

La cetatea Sucevii a asediat Răkoczy al II-lea pe cazaci, care veniseră 
în ajutorul principelui Vasile al Moldovei, silindu-i prin foamete să se pre¬ 
dea şi capturînd un mare tezaur al lui Vasile voievod. ( Bethlen, p. 41). Ca¬ 
zacii care // ne însoţeau, ne-au declarat, că mai fuseseră pe aici, că dispreţuiau p. 
pe ungurii transilvăneni ca şi cum i-ar fi bătut crîncen. Aici am auzit pe 
popi bătînd toaca cu atîta iscusinţă încît scoteau o muzică aşa cum n-am 
mai întîlnit în altă parte. 

Din acest loc domnul sol a plecat spre Baia 314 , 2 mile. Baia era o loca¬ 
litate mare, dar pustiită de război. La 17 februarie şi-a urmat drumul către 
Tîrgu Neamţ 315 , 5 mile, în 18 februarie spre Piatra Neamţ 316 , 3 mile. La 
19 februarie <a făcut> 6 mile pînă la Scorţeni 317 (?), iar la 20 februarie 
4 mile pînă la Comăneşti 318 . Acesta a fost ultimul oraş din Moldova, la care 
am ajuns. în aceste oraşe pustiite ale Moldovei, am fost totuşi ajutaţi, fără 
plată, cu cai de călărie, cu furaj şi hrană. 


310 Kakatschane, localitate dispărută. 

3U Perken. Sat (R.S.S.M.). 

312 Stanzlauzes oder Stankauce. r. Răşcani, Rep. Moldova. 

313 Stepkanesten. 

314 Banja. 

315 In text: Gurgonin. De comparat numele ce urmează „Tiirg Piater“ cu forma greşită 
Gurgonin în care T se confundă cu G, prima silabă fiind deci identică la amîndouă. 

316 Turg P/ater. 

317 Scholztn. Identificarea este nesigură. 

318 Kommanester. 

Domnul sol s-a îndreptat apoi spre Ciuc sau mai exact spre trecătoarea 
secuilor 310 din munţii Sarmaţiei, din care izvorăşte renumitul rîu al Oltului 
şi care este o trecătoare spre Transilvania. 

La 21 februarie domnul sol a pornit dis de dimineaţă din Comăneşti, 
cu gîndul de a ajunge în aceeaşi zi la această trecătoare, dar acest lucru nu 
s-a putut îndeplini. 

în drum am ajuns la o intrare îngustă în munţi, pasul era însă prost pă¬ 
zit şi nimeni nu te întreba de unde vii şi încotro mergi. Poarta ne-a deschis-o 
un român cu căutătură prietenoasă, care ne-a salutat cu mîna. Am trecut 
deci călare neîmpiedicaţi, dar nu am ajuns ziua la locul hotărît, şi a trebuit 
să poposim noaptea în munţii de zăpadă, lîngă nişte stoguri de fîn. 

A doua zi am pornit iarăşi dis de dimineaţă şi am călătorit din zori 
pînă în seara, trecînd peste un munte înalt, acoperit cu zăpadă. în drumul 
nostru am dat de multe capele, de unde se putea trage concluzia că locui¬ 
torii acestei regiuni erau de religie catolică. De pe muntele înalt priveliştea 
se întindea departe în ţară şi se vedeau multe oraşe şi sate foarte aproape 
unele de altele. 

în sfîrşit, la 21 februarie, am sosit după un drum de 6 mile, la „Sepsi“ 32(> 
fiind astfel numit şi comitatul şi oraşul secuiesc. Dregătorul acestei localităţi 
se ţinea destul de mîndru cînd i-am vorbit în numele domnului sol, dar a 
ieşit totuşi călare în întîmpinarea acestuia şi i-a dat îngăduinţa de a poposi 
acolo. 

De aici domnul sol a plecat la 22 februarie cale de 1 milă, spre Miercurea 
Ciucului 321 , un tîrguşor, şi mai departe după un drum de 2 mile a ajuns la 
Leht 322 un sat săsesc, la 23 februarie, a făcut 2 mile pînă la un sat săsesc, cu 
numele Draos 323 , şi apoi, la 24 februarie 4 mile pînă la oraşul săsesc Sighi¬ 
şoara. 

Sighişoara este al treilea oraş săsesc, la 8 mile de Sibiu. La răsărit, apus 
şi miazănoapte se mărgineşte cu Ţara Secuilor, spre miazăzi cu scaunul Me¬ 
dialului, este aşezat între vii frumoase. Cetatea este aşezată pe un deal // mare 
şi întins. Pe platoul cel mai înalt al dealului cetăţii se află liceul şi bise¬ 
rica principală 324 , la care trebuie să te urci pe o scară lungă. în cetate nu 
se îngăduie încartiruirea nici unui principe. La poalele cetăţii se găseşte un 


319 Cz 'tck oder der Ziick [f]er — pass. 

320 Czik Zepis oder Sepsi, der Şicul oder Zeckel Graffschafft und Stadt genandt. Autorul 
face confuzie între localităţile Sepsi-Sîngeorgiu (azi Sf. Gheorghe) şi Ciuc-Sîngeorgiu. Aici 
e vorba de Ciuc-Sîngeorgiu. 

321 Szerreda-Warusch. 

322 Poate Lueta, cam Ia jumătate drum între Miercurea Ciuc şi Draoş. 

323 Drosd, azi Drăuşeni pe valea Homorodului Mare. 

324 Biserica evanghelică. 

oraş mare, aşezat pe rîul Tîmava Mare, care izvorăşte din Munţii se¬ 
cuieşti 325 şi e bogat în peşte. 

In anul 1662 a fost asediat în acel oraş actualul principe al Transil¬ 
vaniei Mihail Apafi de către principele Ioan Kemeny dar a fost despresu- 
rat de către Kuciuk-Paşa care l-a bătut pe Ioan Kemeny la 24 ianuarie 
lîngă Seleuşul Mare 326 , cu care prilej domnul Kemeny a căzut de pe cal şi 
a fost strivit de propria sa cavalerie. 

Domnul sol a stat în partea de jos a oraşului, prin care curgea un pî- 
rîu. De aici a scris tînărului principe Francisc Răkoczy 327 spre a-i da de- 
ştire despre trecerea sa prin ţinut. Aici am întîlnit un sighişorean care vor¬ 
bea limba franceză 328 şi care l-a salutat pe domnul sol. 

La 25 februarie domnul a pornit spre satul Oaia 329 la 4 mile; la 26* 
februarie, 1 milă, spre Tîrgu Mureş 330 , un oraş în întregime unguresc, locuit 
în cea mai mare parte de meseriaşi şi ostaşi. Principele ţine aici adeseori 
dieta ţării. Traiul este ieftin, dar oraşul este plin de noroi. Tineretul săsesc 
e trimis la liceul de aici, pentru a învăţa limba maghiară. 

Deoarece domnul sol şi-a făcut intrarea în Tîrgul Mureşului împreună 
cu cazacii pe care îi avea cu el, fapt pe care cazacii îl povestiră mai tîrziu 
în armata lor ca o minune, arătînd cum au trecut prin Transilvania — unde, 
ca şi în Moldova, s-au îmbogăţit în cai, — Thomas Basa 331 , guvernator al 
Transilvaniei i-a scris domnului sol o scrisoare latinească în termeni cam 
aspri, avînd cam următorul cuprins: Nu ştia oare solul că el e guvernatorul 
ţării? Atunci de ce a intrat fără a-1 înştiinţa mai dinainte? etc. 

Solul, foarte indignat, a pus să i se răspundă tot în termeni aspri: E 
cumva guvernatorul singurul care nu ştie ce s-a petrecut la Curtea tran¬ 
silvană? De ce nu dispune ca trecătoarea să fie păzită? etc., etc. Domnul 
sol a trimis un curier expres cu această scrisoare către acest Thomas Basa, 
care voia să-l întoarcă din drum ca pe un duşman şi să-i închidă trecă¬ 
toarea, după ce o trecuse şi aştepta în ţară, deocamdată la Tîrgu Mureş 
sosirea guvernatorului sau răspunsul lui. Intre timp cazacii se înveseleau 
trăgînd cu armele şi ţinîndu-se de chefuri. 


325 Muntele Harghita. 

326 Gross Alesch. Lupta a avut loc la 24 ianuarie 1662, deci cinci ani după călătoria 
descrisă. 

327 Francisc Rak6czy [n. 1644, mort. 1667], fiul lui Gheorghe Rak6czy al II-lea şi tatăl 
lui Francisc Rak6czy al II-lea. N-a apucat să domnească, fiind alungat de turci, odată cu 
tatăl său. 

328 1 Vaisch — Poate însemna şi limba italiană. 

329 1 Voy, jud. Mureş. 

330 Marosch Wasarhely, das ist: Neumark an den Mdrdsch, 

331 Nobil ardelean. Fost în 1642, căpitan general în Trei Scaune şi sol la Poartă; cf. 
Ivan N a gy> °P- CiL > v °l- k P- 212 - Vezi şi mai sus pp. 518 şi 531. 

p. 103 


p. 110 


După cîteva zile îi sosiră înapoi domnului sol // scrisorile sale cu si¬ 
giliul rupt. Interveniră şi cîţiva nobili transilvani, care se sileau să gă¬ 
sească scuze pentru atitudinea guvernatorului. în acest timp domnul sol îşi 
ţinea armele sale pregătite ca şi pe cele ale suitei sale. 

Acelaşi Thomas Basa a dispus mai tîrziu, cînd domnul sol călătorea 
spre Constantinopol, să i se facă la Cluj o primire măreaţă, şi să fie întîm- 
pinat cu alai. Eu îmi aveam cvartirul la un nobil transilvan, un blănar, 
care mă poftea să mănînc şi avea la masă un cap de purcel fript, din care 
am mîncat trei persoane. 

Cum nu s-a întîmplat nimic, domnul sol a pornit la 1 martie, de aici, 
a trecut călare cu întreaga escortă peste Mureşul îngheţat, mergînd spre 
Cluj, cale de 8 mile. De aici a plecat la 3 martie, cale de 2 mile, spre Topa 
Sâncraiu 332 , un sat românesc, şi mai departe la 4 martie, cale de 3 mile spre 
Zalău 333 , un orăşel unguresc, la 5 martie, cale de 4 mile, la Tăşnad 334 , un 
castel (sic) şi oraş în Ungaria. Astfel am trecut iarăşi din Transilvania în 
Ungaria, mai departe la Sanislău 335 , un tîrg, cale de 2 mile. 

[Urmează întoarcerea la Cartierul General al regelui suedez în Polonia]. 


CALATOR IA DIN POLONIA LA CONSTANTINOPOL 
PRIN TRANSILVANIA ŞI ŢARA ROMÂNEASCA 

De aici <din Ecsed> domnul sol a călătorit cale de 4 mile la Tăşnad 336 . 
La 1 mai <după un drum de> 4 mile a ajuns la Şimlău 337 . Acest Şimlău 
este oraşul de baştină al principesei Râkoczy; paşa de la Buda 338 l-a prădat 
şi ars în anul 1660 ( Bethlen , p. 170). Din această localitate domnul sol a 
călătorit la 2 mai mai departe, cale de 3 mile spre Almaş şi a ajuns la 
3 mai, după un drum de 4 mile, în Transilvania la Cluj. 

Domnul secretar Wallich a zăbovit cîtva timp în acest Cluj şi la 4 mai 
a ajuns prin Vinţul de Sus la Turda cale de 2 mile, apoi la 5 mai a ajuns 
la Aiud, cale de 3 mile şi de aici, la 6 mai la Alba Iulia, cale de 2 mile. 

După ce domnul sol şi-a rînduit aici cîteva treburi, a plecat la 8 mai 
mai departe spre Ardealul săsesc, ajungînd la Miercurea, 3 mile, la 9 mai 
la Turnişor* cale de 2 l /2 mile în preajma Sibiului, cale de l /z milă, pînă la 

332 Topasankrey, jud. Cluj. 

333 Syllaj. 

334 Tashnaht, jud. Sălaj. 

335 Starislau. 

336 Solia a plecat din Polonia la 10 aprilie 1657; după ce a trecut prin Ungaria de Sus, 
a sosit la Tăşnad, în ziua de 30 aprilie. 

337 Somlyo, jud. Sălaj. 

338 în anul 1660 au fost succesiv paşi de Buda: Seid Ahmed (pînă în mai 1660) şi 
apoi Boznak Ismail. * Neppendorf. 


604 


www.dacoromanica.ro 



Nocrich, cale de 2 mile. La 11 mai a plecat spre Cincul Mare 330 , cale de 
3 mile, şi mai departe spre Făgăraş o milă, şi apoi spre Şercaia, o milă. 

Apoi domnul sol a trecut prin pădurea Codlei spre Codlea, iar la 12 
mai spre Braşov, 4 mne. Aici a poposit domnul sol doar cîteva zile, pînă 
ce hainele sale croite la Cracovia aveau să fie terminate de croitorii saşi, 
care îşi făceau meseria în acest oraş. Unii dintre noi s-au împărtăşit aici, 
la un preot sas luteran, acasă. Aici a fost preschimbat şi argintul pe care 
l-am găsit în Polonia, la Rakow, şi s-a făcut rost de un serviciu din acelaşi 
metal precum şi de un serviciu de cositor; servitorul nostru tîmplar ne-a 
făcut o casetă. 

Cea mai mare parte din bagajele noastre împreună cu cîţiva cai de 
călărie ai domnului sol au rămas aici în Braşov. Domnul sol a luat cu el 
la Constantinopol pe domnul Hermann Myhal. (Ungurii pun numele înain¬ 
tea pronumelui) deci pe Mihail Hermann, fiul judelui regal din Braşov, 
deoarece altlel nimeni nu poate fi lăsat să treacă din Transilvania în Ţara 
Românească. 

La 16 mai domnul sol a pornit din Braşov, petrecut de cîţiva senatori 
braşoveni, prin Rîşnov o milă, ajungînd la 17 mai la Bran, o milă, unde 
domnul sol a fost bine primit şi salutat la plecare cu salve de artilerie. 

Branul este o cetate impunătoare, locul de strajă al Braşovului la tre- 
cătoarea care duce din Ţara Românească prin munţii Bucegi şi Zărneşti, 
în ţara Transilvaniei. Cetatea aceasta se numeşte după dîrza ei înfruntare şi 
forţa cu care a fost întărită de regele Ludovic 340 , fiul lui Carol Neapolitanul 
„Turtzburg, Turtzfeste ( Troster , p. 401). Eu socotesc că se chiamă „Tiirck- 
feste <<341 , deoarece este o cetate ridicată împotriva turcilor. 

De la această cetate domnul sol a trecut şi a sosit la Rucăr, 2 mile. 
în ziua de 12 mai a făcut într-o zi 3 mile şi a tăbărît la 19 mai pe cîmp. 
Apoi şi-a făcut intrarea în Tîrgovişte, două mile, care este reşedinţa dom¬ 
nului Ţării Româneşti. Pe atunci domn era Constantin Şerban, un domn 
evlavios, care s-a arătat binevoitor în timpul audienţei. Interpretul era un 
italian, doctor în medicină, domnul Mascellini 342 , care tălmăcea domnului în 
limba grecească pe care ei o vorbeau spusele domnului sol şi Domnul răs¬ 
pundea în aceeaşi limbă. 

Domnul sol a fost poftit să stea într-o locuinţă osebită, după ce dom¬ 
nul l-a cinstit cu un caftan. Domnul doctor, despre care tocmai am vorbit, 

339 Grosschenk. 

340 Ludovic I, regele Ungariei (1342—1382). Tatăl său, Carol Robert de Anjou, se trăgea 
din familia regală a Neapolului. 

341 Adică cetatea turcului. De fapt numele a fost luat de la pîrîul Turcu, care curge pe 
sub cetate. Numirea nu e legată de turcii otomani, care nu apăruseră în Transilvania cînd s-a 
construit cetatea, ci de năvălitorii turanici de mai înainte; pecenegi, cumani. Locul era numit 
de saşi: Turcz-Au. 

342 Marsilini. Vezi în volumul de faţă relaţia lui Baksi<f, n.248. 

a trimis cu acest prilej, pe servitorul său cu o aleasă fetişcană creştină, 
cumpărată de la tătari, ca să o ducă la Constantinopol în slujba soţiei sale, 

Tîrgovişte este o aşezare întinsă, în care s-a îngrămădit multă negusto- 
rime. N-are ziduri înconjurătoare. 

Domnul sol a fost escortat de cîteva companii de călăraşi şi de boieri, 
care s-au înfăţişat în tabără 343 în bună rînduială, cu caii frumos împodobiţi. 
La 22 mai a pornit el de aici şi a ajuns în aceeaşi zi, 3 mile, la o fîntînă, 
unde era întins un cort domnesc. Căci regiunea era cu totul pustie aici 
— şi aci s-a putut căpăta un pahar de vin. La 22 mai a ajuns la Bucureşti, 
6 mile; iar la 23 mai la Corneşti 344 , un sat lîngă Dunăre, unde ne-a părăsit 
escorta muntenilor. 

La 24 mai domnul sol a ^trecut Dunărea cu o barcă şi a intrat în pri¬ 
mul oraş turcesc, Silistra, după un drum de 5 mile. Silistra, numită pe tur¬ 
ceşte ^ „Dessorum" 345 , este un oraş turcesc la Dunăre, care înainte vreme a 
fost invadat şi prădat, pe rînd, de munteni şi de transilvăneni. Era un fru¬ 
mos oraş comercial, pare să fi fost întemeiat de împăratul Constantin cel 
Mare (Urbinus , p. 393), Paşa din Silistra: (Paşa, dux limitaneus = con¬ 
ducător de margine) lipsea tocmai atunci de acasă; domnului sol i s-a oferit 
totuşi o locuinţă osebită şi chehaia 346 paşei i-a trimis cîţiva moruni (erau 
peşti mari, frumoşi şi graşi) .*. prinşi în Dunăre. 

Eu am fost pus pe lîngă domnul secretar Wallich şi amîndoi ne-am 
dus la guvernatorul ce fusese lăsat <să ţină locul>. // El ne-a tratat mai 
întîi cu cafea. După ce ne-am încheiat misiunea, ne-am trezit deodată în 
faţa noastră cu muzicanţi ale căror instrumente şi a căror hărmălaie sînt 
cunoscute. 

Din Silistra domnul sol a plecat în 25 mai spre Klisedzik [în Bulga¬ 
ria]. 


343 Tabăra ambasadorului care se oprise în apropierea reşedinţei domneşti, în aşteptarea 
alaiului ce trebuia să-l escorteze. 

344 Gorntz. Azi dispărut. 

346 Numele turcesc este Silistra. Dessorum este o deformare a numelui latin, Durostorum, 
din care românii au făcut Drîstor. 

346 Fazlî-paşa. 

CLAS BRORSSON RALAMB 

(1622—1698) 


* 

Suedezul Clas Brorsson Ralamb s-a născut în 1622 şi 

a murit în 1698. 

Bucurîndu-se de sprijinul cancelarului Axei Oxenstiema (1583—1664), a luat parte de 
tînăr la negocierile diplomatice încheiate prin tratatele de la Osnabriick (1644) şi prin pacea 
<le la Bromsebro cu Danemarca. Ralamb s-a făcut cunoscut şi printr-o lucrare juridică de 
valoare. Ca răsplată pentru serviciile aduse, a fost făcut baron. A ajuns apoi membru al 
parlamentului şi a ocupat mari dregătorii. 

In timpul războiului cu Polonia, regele Carol al X-lea, Gustav, l-a trimis în 1657 la 

'Constantinopol, pentru a duce tratative în vederea încheierii unei alianţe cu Poarta, îndrep¬ 
tată împotriva Rusiei, cu care Suedia se afla în relaţii încordate. împreună cu el mergea şi 

o solie ardeleană, trimisa de aliatul Suediei, Gheorghe Rik6czy al II-lea. 

După tratative care au ţinut un an, Ralamb s-a întors în Suedia fără să fi putut ob¬ 

ţine nici un rezultat. 

A adus însă de la Constantinopol o colecţie de miniaturi, printre care se afla şi repre¬ 
zentări de costume turceşti şi româneşti. 

In 1679, Ralamb îşi publicase însemnările de călătorie sub titlul: Kort Beskriffning 
om that som ivid then Constantinopolitanska Resam ăr fdreluppit; Huruledes Kongl. Maytz 
anfortrodde Ahrender aro forat fade samptuthi hwad wilkor then Turkiske Staten wid samma 
Tijd befans giord; Den stormecktigeste Konung och Herre, Hem Cari Gustaff Sweriges, Gothes 
och Wăndes Konung etc. Til skyldigb Underdănige Tienare Til Portam Ottomannicam Extra- 
ordinarie Affskickader Clas Ralamb Anno 1656, Stockholm, Trycht off Hernrich Keyser kongl. 
Booktr. Ahr 1679, adică: Scurta descriere despre cele petrecute in cursul călătoriei la Constau - 
tinopol, felul cum au fost conduse negocierile Majestâţii Sale, precum fi starea în care se 
găsea statul turcesc în acea vreme, pentru informarea prea puternicului rege fi stăpîn Gus- 
tav (X) rege al Suediei, al ţării Goţilor fi Venzilor etc., de către prea credinciosul fi ple¬ 
catul său seni tor, ambasador extraordinar la Poarta Otomană, Clas Ralamb, anul 1656. Stock- 
holm. Tipărit de Henrich Keyser, tipograf regal. Anul 1679- 

Această lunare a fost tradusă în limba engleză şi publicată în: „Collection of Voyage: 
and Travels“, V, Londra, 1732, in folio. 

Textul original al jurnalului în limba suedeză a fost în întregime editat abia în 1963 

la Stockholm, de către Christian Callmer. Părţile necunoscute încă vor fi redate intr-un volum 
viitor al seriei de Călători. 

In limba germană există despre solia lui Ralamb lucrarea: Bericht was nach angefan - 

genem Krieg wider d. Kron Polen von I. K. Maj. in Schweden bey d. Ottoman. Pforte durch 
verordnete Abgesandten z. Trennung d. Christenheit angesucht worden S.f.e.d. (1657). 

Partea călătoriei privitoare la Ţara Românească a fost tradusă după originalul suedez 
de C. J. Karadja şi publicată împreună cu o scurtă prezentare a autorului în „Revista isto¬ 

rică", an VI, 1920, pp. 207—212 sub titlul: Un ambasador suedez la curtea lui Constantin 
Şerban. Tot în aceeaşi revistă (XV, 1929, pp. 347—348) au apărut şi Notele lui Râlamb 

despre Muntenia, publicate de acelaşi autor. Mai recent, vezi şi Lozovan, Voyageurs nordiques . . ., 

p. 112. 

In primul fragment se dau informaţii preţioase despre curtea impunătoare a lui Constan¬ 
tin Şerban, despre obiceiurile şi ceremonialul de la curte. Al doilea fragment se ocupă de 
aspectul şi rodnicia ţării, precum şi de situaţia demografică. Se dau date interesante, dar puţin 
sigure — despre paza hotarului dinspre turci. 

Partea I a fost analizată de N. Iorga în Istoria românilor prin călători, voi. I, pp 
370—373. 

CĂLĂTORIA 

IN ŢARA ROMANEASCA 1 
1657 


La 23 aprilie <1657> am plecat din Braşov, p. 209* 
însoţit fiind de trimişii principelui Rakoczy 2 şi am trecut munţii Valahiei 3 
înspre Ţara Românească. Am ajuns în ziua de 26 aprilie la Tîrgovişte, ca¬ 
pitala domnului Ţării Româneşti. Străbătusem munţii cu multă greutate din 
cauza troienilor de zăpadă, şi cu pericol, fiind nevoit să trec peste rîul Dîm¬ 
boviţa. N-am aflat pod peste rîu; a trebuit să-l trec în mai multe rînduri, 
din cauza cotiturilor pe care le face între munţi. Apele se umflă cu mare 
repeziciune prin topirea zăpezii de pe culmi; după cum aceasta se face mai 
iute sau mai încet, treci uneori uşor călare prin rîuri şi puţin după aceea 
puhoiul se revarsă în toate părţile. Dimineaţa, cînd am trecut Dîmboviţa 


1 După C. I. Karadja în „Rev. ist.“, 1920, pp. 209—212, cu unele modificări. 

2 Gheorghe Rak6czy al II-lea (l648—1660), aliat cu regele Suediei. Trimişii ardeleni 
erau Francisc Bolgarzki de Sebeş, Ştefan de Cheresteş şi Francisc Somogyomi din Turda. 

3 Munţii Carpaţi. 

pentru întîia dată, apa nu era prea adîncă, dar înainte de ora 8 dimineaţa, 
trăsurile cu cai au fost luate de apă şi o slugă a ambasadorului ungur 4 s-a 
înecat cu cal cu tot. Noi ne agăţam cum puteam de stînci, ajutîndu-ne cu 
mîinile şi cu picioarele, şi lăsam trăsurile în voia soartei; pe înserate rîul 
crescuse într-atîta, încît nimeni nu l-a mai putut trece vreme de 14 zile. 

Cînd ne-am apropiat de Tîrgovişte, domnul 5 mi-a trimis în întîmpinare 
o caleaşcă înhămată cu şase cai turceşti minunaţi, însoţită de 200 de nobili 
călări, toţi mîndru îmbrăcaţi şi vreo 30 de companii de călăreţi, aducînd 

oarecum a oaste. Printre ei se afla chiar şi domnul, dar „incognito". Mare- 
p. 210 Şalul 6 şi secretarul 7 său mi-au urat bun sosit, secretarul adresîndu-mi cu- 
vîntul pe latineşte. Aici se vedeau cei mai frumoşi cai turceşti, ofiţeri îm¬ 
brăcaţi în haine felurite, unii în zale, alţii cu piei întregi de leopard, panteră 
şi tigru, alţii purtînd pene lungi şi împestriţate ca nişte aripi de vultur 8 , 
totul în sunetul buciumelor şi ţimbalelor, căci întrebuinţarea trîmbiţelor nu 
este cunoscută nici în Ungaria, nici în Ţara Românească sau în Turcia. 

Astfel am fost însoţit pîna la locuinţa mea. în ziua următoare am fost 
primit în audienţă de domn cu o pompă deosebită, aşa precum i se cuvine 
maiestăţii sale regale 9 şi respectului ce i se datoreşte. La audienţă se afla 
lume multă, mai toţi boierii, unii îmbrăcaţi în blănuri de jder şi de rîs. Arhi¬ 
episcopul lor 10 era şi el de faţă. Sala de audienţă avea pereţii îmbrăcaţi cu 
damasc şi geamuri de sticlă, pe cînd celelalte opt sau nouă încăperi prin 
care trecusem nu aveau pereţii acoperiţi iar ferestrele aveau hîrtie. 

Domnul m-a întîmpinat în mijlocul sălii şi, după ce l-am salutat şi i-am 
arătat prin viu grai simţămintele de prietenie şi urările maiestăţii sale*regale 
m-a dus la locul unde se aflau două scaune, aşezîndu-se el pe unul, iar eu 
pe celălalt. După o scurtă convorbire, în care mi-a cerut veşti despre sănă¬ 
tatea maiestăţii sale regale, am fost poftit în camera lui, unde am petrecut 

cîteva ceasuri, povestindu-i despre starea Poloniei; convorbire de care s-a 
arătat nu numai mulţumit, dar şi uimit. Apoi m-a îmbrăcat cu un caftan 
ţesut cu fir de aur, şi cum nu-1 primeam, mi-a zis că acesta este obiceiul 
ţării <fiind> semnul celei mai înalte bunăvoinţi, astfel că am fost silit să-l 
primesc. Apoi m-am întors pînă la locuinţa mea cu acelaşi alai, în caleaşca 
trasă de şase cai turceşti, parcă şi mai minunaţi decît la sosire. A doua zi 
aş fi vrut să-mi urmez călătoria, însă am fost reţinut de domn, care m-a 
poftit la un ospăţ în grădina sa. 


4 Adică al principelui Transilvaniei. 

5 Constantin Şerban (1654—1658). 

6 Marele postelnic, Neagoe Săcuianu (1656—1658). 

7 Logofătul al doilea. 

6 După moda polonă. 

9 Caro! al X-lea Gustav. 

10 Mitropolitul Ştefan de Tismana (l648—1653; 1656—1668). 

Cînd am ajuns cu trăsura la poarta grădinii, am fost întîmpinat de 
cinci mareşali 11 cu toiege de argint în mînă. Domnul însuşi m-a primit la 
uşa chioşcului său, unde masa era întinsă. Afară se aflau dregătorii, curtenii 
şi cîteva companii de infanterie nemţească 12 . 

îndată ce am intrat, domnul m-a condus la masă, unde ne-am aşezat // 
pe două jilţuri înalte; trimisul Transilvaniei s-a aşezat pe o bancă obişnuită. 
Pe masă nu se aflau decît patru tăvi de argint cu capace de fier. După 
ce am stat astfel cîtva timp vorbind împreună, ni s-a adus mîncarea. Atunci 
s-au aşezat la masă şi cei doi membri din suita mea, care obişnuiesc să stea 
cu mine la masă, dimpreună cu cei mai însemnaţi dregători ai domnului. 
Nouă ni se servea mîncarea pe patru pînă la şase talere de argint; ceilalţi 
mîncau în talere de cositor. Felurile erau bune şi bine gătite şi în vremea 
mesei se schimbau mereu. Cînd a venit vremea să se închine paharele, s-a 
ridicat întîi paharul pentru sultanul turcesc 13 , însă nu fără ca domnul să-mi 
fi cerut iertare pentru aceasta; apoi am băut în sănătatea maiestăţii sale 
regele, pentru care domnul a deşertat două pahare, pe cînd nu băuse decît 
unul pentru sultan. Apoi am băut în sănătatea principelui Răkoczy, a lui 
Hmelniţki 14 şi a domnului Moldovei 15 . La fiecare pahar se făcea mare zgo¬ 
mot cu scripce, buciume, tobe, ţimbale şi alte instrumente turceşti ce cîntau 
laolaltă. După sănătatea lui Hmelniţki am propus să se bea în sănătatea 
domnului; cînd au băut dregătorii, au aşternut două perne pe jos, în faţa 
voievodului, şi toţi acei care beau se sculau de la masa şi îngenunchiau cîte 
doi pe pernă, şi după ce-şi goleau paharul, sărutau mîna domnului, urîndu-i 
sănătate, apoi se întorceau la locul lor. La mijlocul mesei au fost aduşi în 
faţa uşii chioşcului doi urşi mari, cari fuseseră vînaţi de vînătorii domnului. 
El însuşi îi cinsti dîndu-le un pumn de aspri. Chiar lîngă chioşc se afla un 
cort mic pentru cei ce doreau să se retragă. Cînd secretarul meu Hlingen 
s-a sculat de la masă în acest scop, a fost primit îndată de doi mareşali, 
care, purtînd toiegele lor de argint, l-au condus pînă la cort. Ei au rămas 
în picioare în faţa cortului, pînă la ieşirea sa. Atunci unul din mareşali 16 îl 
întîmpină cu un lighian şi după ce secretarul s-a spălat, l-au condus iarăşi 
pînă la masă. Ospăţul a ţinut de la orele 10 jumătate pînă la 7 seara, 
cînd mi-am luat rămas bun de la domn, care mi-a arătat tot atîta atenţie 
şi atunci ca şi în tot timpul mesei. M-a îmbrăţişat de două // ori şi m-a 
sărutat. Apoi m-am întors tot în caleaşca domnească pînă la locuinţa mea, 
însoţit fiind de toţi curtenii şi lăutarii domnului. în timpul mesei domnul 


11 Sub aceasta denumire autorul cuprinde aici, desigur, dregători de mai multe feluri. 

12 Dorobanţi. 

13 Mehmed al IV-lea (1648—1687). 

u Cm Unt ci, hatman al cazacilor zaporojeni (1648—1657). 

15 Gheorghe Ştefan ( 165 3— 1658). 

16 Medelnicerul. 

m-a asigurat^ îndelung, de sentimentele devotate şi de veneraţie pe 
care le poartă maiestăţii sale şi acţiunilor lui. A zis că ar fi dorit ca Ţara. 
Românească să fie tot aşa de aproape de Suedia cum este de Transilvania,, 
căci atunci starea lui ar fi mai bună; ar fi dorit să obţină cu voia maies¬ 
tăţii sale regelui putinţa de a angaja cu bani 500 de soldaţi suedezi. 

A doua zi mi-a trimis prin marele comis 17 un cal minunat şi mi-a dat 
o companie de călăreţi care m-a însoţit o bucată de drum. Prin toate 
localităţile şi oraşele pe unde treceam eram întîmpinat şi însoţit de călăraşi,, 
după porunca domnească. 


DESCRIEREA ŢARII ROMÂNEŞTI 18 

1657 

347 Prin aşezarea ei şi prin dărnicia naturii Ţara Românească este una dia 

ţările cele mai binecuvîntate din Europa. Pămîntul ei este atît de roditor,, 
încît locuitorii n-au nevoie să-şi dea multă osteneală pentru a-1 cultiva. Este 
de ajuns ca bobul de grîu să fie acoperit de pămînt pentru a da un rod. 
îmbelşugat. Partea cea mai bună a ţării rămîne însă nearată şi pustie. Nu sînt 
locuitori decît de-a lungul munţilor, unde îşi caută un adăpost cînd năvălesc 
turcii şi tătarii. 

Centrul ţării este o cîmpie întinsă, unde nu se găseşte nici cea mai mică 
ridicătură de pămînt. Această cîmpie nefiind cultivată, aici se află multe, 
păduri de stejar ca nişte insule într-un lac. în lungul Dunării se află pă¬ 
şuni grase; este peşte îndeajuns; se găseşte vin, miere, ceară şi sare din 
belşug. în ţară mai sînt şi filoane de aur, dar nimeni cu cutează să se apuce 
să le extragă pentru a nu trezi pofta turcilor. Din pămînt izvorăşte ţiţei 
şi ţara este bogată în vînat şi păsări. 

Domnul Ţării Româneşti are un venit normal de 600 000—700 000 de 
taleri suedezi pe an. N-are dreptul de a pune biruri extraordinare fără 
învoirea supuşilor săi; în această privinţă, Ţara Românească este mai feri¬ 
cită decît Moldova, unde domnul poate impune ţara după bunul său plac- 

Călătorul nu găseşte multe înlesniri aii,* de-a lungul drumurilor zile în¬ 
tregi nu găseşti nici un sat. La fiece două mile însă este cîte o crîşmă mică, 
clădită din stuf şi acoperită cu paie, unde sînt cîteva butoaie de vin şi unde 
drumeţul poate găsi cîte ceva de ale mîncării. 

Locuitorii, şi mai ales boierii, sînt foarte chipeşi, politicoşi şi îndato¬ 
ritori, dar nu prea credincioşi, căci sînt nestatornici şi adesea se răzvrătesc 


17 Radu Mihalcea Cîndescu (octombrie 1655 — decembrie 1657). 

18 După C. I. Karadja, Notele lut Rălamb despre Muntenia. (1657), în „Rev. ist.“ r 
XV, 1929 , pp. 347—348, cu unele mici modificări. 

împotriva domnului. Matei Vodă 19 care domnise cu înţelepciune patruzeci de 
ani, apărîndu-şi ţara vitejeşte împotriva năvălirilor turcilor, moldovenilor, 
cazacilor şi tătarilor, a trebuit, la bătrîneţe, să reprime o răscoală pe care 
nu a putut-o potoli decît cu multă greutate 20 . Domnul de acum, Constan¬ 
tin Şerban a izbutit să învingă pe toţi răzvrătiţii numai cu ajutorul prin¬ 
cipelui Transilvaniei. Chiar înaintea sosirii mele, a înăbuşit iarăşi o răscoală, 
dovadă fiind cei 300 de călăreţi ucişi la // porţile Tîrgoviştei şi ale căror 
capete le-am văzut înfipte în ţeapă. Domnul este silit să ţină veşnic trupe 
la hotarul dinspre Ţara Turcului, pentru a preîntîmpina orice năvălire, tot¬ 
deauna de temut, cu tot tributul de trei sute de pungi sau 15 000 de taleri 
suedezi pe an. Domnul are deci o garnizoană de 2 000 de oameni la „Pişe" 21 , 
2 600 de oameni la Brăila şi 4 000 de oameni la Odivoaia 22 pentru apăra¬ 
rea sa. 


19 Matei Basarab. 

20 Este vorba de prima răscoală a seimenilor (1654). 

21 Probabil Buzău şi nu Piua Petrii cum crede C. I. Karadja. 

22 Spre raiaua Giurgiului. 

FILIP STANISLAVOV 

(1608 sau 1610 — sf. 1674 sau 1675) 


* 


Filip Stanislavov aparţinea, prin originea sa, paulicieni- 
lor bulgari din regiunea Orese (= Rahova)-Nicopole de la Dunăre. El s-a născut prin 
1608 sau 1610, într-o veche familie de paulicieni, convertiţi la catolicism. A studiat în Italia 
în Colegiul „iliric" de la Loreto şi de acolo a trecut la Roma prin 1627, unde a rămas şi 
după hirotonirea sa, fiind reţinut ca tălmaci al limbilor slave de către papa Urban al VlII-lea. 
In 1635 este rechemat în Bulgaria de episcopul de Sofia, Elia Marinov şi trimis ca preot de 
mir printre paulicieni. Aceştia, lipsiţi de preoţi, erau pe cale să fie absorbiţi de turci. In 
lipsa lui în Italia se şi turciseră 300 dintre ei. In anul următor, el înfăţişa o dare de seamă 
despre paulicieni (= despre ceremoniile şi eresurile lor, despre originea lor după propriile 
lor declaraţii, despre sentimentele lor de veneraţie pentru biserica romană). Despre activi¬ 
tatea sa duhovnicească în milocul acestora nu avem mărturii sigure. Ceva mai tîrziu, în 
1648, cînd a intrat în concurenţă cu confratele său, observantul bulgar Fr. Soimirovid pentru 
Episcopia de Nicopol, îndreptată spre convertirea şi păstorirea paulicienilor, a fost acu 2 at că 
nu şedea în mijlocul turmei sale, preferind să colinde pe la oraşe şi tîrguri împreună cu 

negustorii ragusani, ca simplu preot, taraboscando per le terre e cittâ fra signori mercanti 
ragusini, come semplice prete (fără vreo misiune anume). Dar aceeaşi acuzare de părăsire 
a turmei sale i se va aduce mai tîrziu şi lui Fr. Soimirovic. In lupta aceasta, pentru Epis¬ 
copia de Nicopol se amestecă şi arhiepiscopul de Sofia, (Bak^icf) — pentru Soimirovid, şi 
cel de Marcianopol (Bandini) — pentru Stanislavov, precum şi franciscanii observanţi ai Cus¬ 
todiei Bulgariei, pentru primul din ei, şi paulicienii şi negustorii ragusani pentru cel din 

urmă. Despre efectul acestor frămîntări, pînă şi în Moldova asupra lui Bandini şi Par£evi<f 
s-a vorbit mai sus în biografiile acestora. Cu tot protestul lui Baldii<f şi al Custodiei şi cu 
tot sprijinul lui Matei Basarab care îl trimisese pe Soimirovi<f la regele Poloniei cu scrisori 
în favoarea lui, Stanislavov obţine totuşi Episcopia de Nicopol. In anul următor (1649) 

are loc o împăcare generală. Se pare totuşi că şi după înălţarea sa în scaunul episcopal, 
Stanislavov a lipsit din dioceza sa. In 1652, deci vreo doi ani după moartea lui Bandini, i se 

încredinţează administrarea bisericii de Marcianopol, pe trei ani. Există mai multe cereri 

de bani şi ajutoare adresate de el cu perseverenţă Congregaţiei la Roma şi nunciaturii polone 
la Varşovia, dar rămase fără ecou. In februarie 1659, el trimite un raport despre starea 
bisericii pe care o conducea. El stătea mai mult la Rasgrad, unde îşi clădise o casă pentru 
el şi fratele său. Localitatea era în cea mai mare parte turcească. Acolo se aflau vreo 
4 000 de musulmani cu muftiul lor. La Ismail, Chilia etc. se ducea cu mare teamă şi slujea 
liturghia în cîte o casă particulară. In raportul său, el declara că tot anul colindă din loc 
în loc în port de negustor, purtînd la el patente obţinute de la turci. De la greci şi armeni 
a obţinut dreptul de a fi bine primit şi găzduit în ospiciile lor. In chipul acesta, ascun- 
zînd faptul că este episcop, poate să-şi viziteze turma o dată pe an, ceea ce nu îndrăznea 
să facă Bandini in locul căruia mergea el. Alunecînd la oarecare laudă de sine, el se făleşte 
că a deschis calea preoţilor catolici prin acele locuri, unde pînă la el nu s-a văzut picior 
de preot catolic sau misionar. Şi nici el nu ar fi putut pătrunde acolo, dacă nu ar vorbi 
cu uşurinţă limbile turcă, tătară şi română şi nu ar cunoaşte obiceiurile acestor popoare şi 
nu ar fi cunoscător al tuturor locurilor acelora .. . 

Dar în ciuda acestor merite pe care şi le atribuie, el cade în disgraţia Congregaţiei 
de Propaganda Fide care îl demite în decembrie 1662. După vreun an, dioceza sa este în¬ 
credinţată vechiului sau rival Soimirovi<f (26 noiembrie 1663). El pleacă la Varna şi de acolo 
spre Roma. De la Ragusa îi cere lui BakSi<f să intervină pentru el la Propagandă. Bald>i<f 
nu îi dă acea recomandaţie oficială, întrucît a mai primit observaţii (ribuffo) din partea 
Congregaţiei pentru că scrisese în favoarea acelui episcop, ci îl recomandă doar particular 
corespondentului său, probabil secretarul Congregaţiei. La 23 mai 1673, cînd e numit Urbano 
Cerri prosecretar al Propagandei, intervine la el ragusanul Francesco Ricciardi pentru acest 
sărman prelat atît de bătrîn, care este mult dorit de turma sa de credincioşi din Episcopia 
de Nicopol. Dealtminteri, înlocuitorul său, Soimirovi<f nu şedea în dioceză, ci la Chiprovaţ, 
lăsînd turma sa fără păstor. Nu se arată data exactă a morţii sale. In octombrie 1675 se 
cere completarea vacanţei prin alegerea unui succesor. (In august 1676 e sfinţit episcop de 
Nicopol Anton Stepancic). 

De la el a rămas o culegere de rugăciuni pentru paulicieni tipărită la Roma în 1641, 
sub titlul Abagar. Despre el au scris S. Salaville în Hchos d’Orient XV (1912) Phil. Stanis- 
lavof, apâtre des bulgares Paulikans au XVILe siecle, pp. 481—494. Ivan Dujcev în, îl 
Cattolicesimo in Bulgaria nel XVII secolo, Roma, 1937, pp. 50—53; 102—112. 

Documentele privind activitatea sa sînt publicate în Fermendzin, Acta Bulgariae eccle - 
siastica (Monumenta spectantia...) voi. XVIII, pp. 39, 42, 86, 184, 264, 284. 

DARE DE SEAMA DESPRE 
VIZITA EPISCOPALĂ 
ÎN DOBROGEA ŞI BUGEAC 1 

1659, februarie 4 


Babadag sau cetatea Tomis (!). Este <reşe- P 
dinţă> arhiepiscopală. In ea îşi are sediul muftiul Turcilor; are aceleaşi 
drepturi ca şi patriarhul sau primatul acelei regiuni; are jurisdicţie şi jude¬ 
cată, în chestiunile lor religioase. Sînt şapte case de catolici, iar suflete 40. 

Nu au nici o biserică, nici capelan; uneori slujeşte liturghia pentru ei epis¬ 
copul Stanislavov într-o casă particulară, şi duce cu el potirul şi obiectele de 
cult. Sînt cam 300 de case de schismatici bulgari, greci, români, cu vreo 
2 000 de suflete. Au o biserică. Obişnuieşte să-i viziteze arhiepiscopul de 
Durostor sau Silistra. Sînt 1 700 de case de turci, cu vreo 6 000 de suflete. 
Peste Dunăre, în provincia „Sîrphia* a Tătarilor <se află> Ismailul. <Este> 


1 Traducerea s-a făcut după textul latin publicat de E. Fermendi in în Acta BuU 
gariae eccles'tastica (Monumenta Spectantia H/storiam Sîavorum Meridionaliutn, XVIII), Zagreb 
1887, p. 264 şi urm. 

un ţinut întins numit Bugeac 2 care pe latineşte se tălmăceşte prin cuvîntul 
de Unghi, locuit de tătari şi turci. în el sînt 15 000 de case clădite din tres¬ 
tie şi alte nuiele, <căci> le lipseşte piatra. Locuitorii sînt schismatici de 
diferite neamuri, moldoveni, munteni, tătari, bulgari, „mysi" numiţi dobro¬ 
geni 3 şi cîţiva turci. Aici se adună o mulţime de neamuri, pentru că locui¬ 
torii sînt scutiţi de plata oricărui bir, în afară de un galben numit înde¬ 
obşte „ţechin" pe care trebuie fiecare să-l plătească turcilor pe an drept 
capitaţie. 

Biserici de ale acelor schismatici sînt 13. Case de turci 100 şi o mos¬ 
chee. în acest oraş este exilat orice patriarh grec schismatic de Constanti- 
nopol, scos din scaun de către sultanul Turcilor. Trăieşte din darurile ace¬ 
lor schismatici, a căror grijă şi conducere duhovnicească o are, şi de aceea 
este numit episcop de Ismail. Tătarii din Bugeac îşi aduc aici prinşii lor din 
diferitele provincii ale Poloniei, Lituaniei, Rusiei, Prusiei, Transilvaniei, Ţării 
Româneşti şi Moldovei. Printre aceştia se află şi secui şi alţi catolici, pe care 
îi numesc papistaşi 4 , pentru că sînt fii prea supuşi şi credincioşi ai papei şi 
ai bisericii apostolice. Case de locuitori catolici sînt 3 şi de negustori ragu- 
sani 2. Suflete sînt 30. Nu au nici o biserică şi nici preot. Episcopul Sta- 
nislavov 5 slujeşte cîteodată liturghia pentru ei într-o casă particulara, pe un 
altar portativ, şi duce cu el potirul şi obiectele de cult cu neînchipuita pri¬ 
mejdie şi teamă. 

p. 265 Chilia nouă, o cetate foarte puternică a Turcilor în Ţara tătărească din 
Europa, a fost clădită după cum se spune, de către Genovezi, în limba ita¬ 
liană <numele> se tălmăceşte prin Trandafir 8 ; are două porţi de fier, şi 
două poduri care se ridică. 

înăuntru locuiesc numai turci, casele lor sînt în număr de 300. Suflete 
sînt 1 600, moschei patru. Are mahalale foarte întinse, case de tătari <sînt> 
500 cu 3 000 de suflete, moschei pentru tătari sînt cinci, făcute din lemn, 
case de creştini schismatici de diferite neamuri sînt 400, suflete 1600, au 
două biserici. Case de catolici sînt trei, de negustori ragusani 5, suflete sînt 
30. Nu au nici biserică, nici paroh; cîteodată episcopul Stanislavov, pome¬ 
nit <mai sus> slujeşte liturghia pentru ei într-o casă particulară, şi aduce* 
cu el potirul şi obiectele de cult cu primejdie de necrezut. 

Cetatea Albă, cetate foarte puternică a Turcilor în Ţara tătărească din 
Europa, a fost clădită după cum se spune de către Genovezi, pe italieneşte 
se tălmăceşte prin cetatea cea albă „Civitas Alba", iar în limba slavă „Bel¬ 
grad", ceea ce înseamnă acelaş lucru. De jur împrejurul zidului are şanţuri,. 


2 Terra magna Buciak dicta latinus cantone sonat . 

3 Mysis dicti Dobruxali . 

4 Quos Papi stas appeilant . 

5 In relaţie, autorul e pomenit la persoana a treia. 

6 De la cuvîntul turcesc gul, apropiat fonetic de prîma parte a numelui Chiliau 


m 


www.dacoromanica.ro 



atît de înalte şi adînci încît abia să poată trece bătaia săgeţii peste zidul 
oraşului. 

Are două porţi de fier şi două poduri care se ridică. înăuntru sînt 

200 de case de ostaşi aleşi turci, şi numărul celor care păzesc această cetate 

este de 1 700. Au două moschei; nu se vede nici o femeie printre ei. Are o 
suburbie mare. Case de tătari şi de turci sînt acolo în număr de 700, iar 
suflete sînt 4 000. Moschei de lemn sînt vreo 13. Case de schismatici de 
religie ortodoxă sînt 50, au o biserică şi în ceea ce priveşte credinţa sînt 
supuşi episcopului de Ismail, fost odinioară patriarh de Constantinopol, 
<apoi> depus. 

Case de catolici sînt patru, suflete 15 şi uneori mai multe dintre ne¬ 
gustori ragusani; nu au biserică, iar cîteodată episcopul Stanislavov slu¬ 

jeşte liturghia pentru ei într-o casă particulară pe un altar portativ, aducînd 
cu el obiectele de cult şi potirul cu cea mai mare primejdie pentru viaţa lui. 

în aceste părţi ale ţării tătăreşti, <sus> numitul Stanislavov, pe atunci 
misionar din anul 1635 ... a deschis calea şi drumul acestor catolici, căci 
ani de zile nu mai fusese văzut nici un preot de rit romano-catolic, nici 
vreun alt călugăr misionar. Şi nici el nu ar fi putut pătrunde acolo dacă 
nu ar fi ştiut bine limbile turcă, tătară <şi> română, şi nu ar fi cunoscut 
foarte bine obiceiurile acelor neamuri, şi nu ar fi fost ştiutor al tuturor 
locurilor din acele ţinuturi pomenite mai sus, pe unde a umblat încă din 
copilărie. Apoi episcopul Stanislavov a săvîrşit pomenita taină a confirma- 
ţiei în toate locurile arătate mai sus, în oraşe şi sate, şi a confirmat pe mulţi 
catolici, după cum rezultă dintr-o altă relaţie a sa, pe care a dat-o sacrei 
congregaţii, şi după aceasta nu a mai fost nici o nevoie să se ducă să mai 
facă vreo altă confirmaţie. Pentru că la ei este obiceiul ca nimeni să nu 
fie confirmat dacă nu a împlinit vîrsta de doisprezece ani. A sfinţit mirul 
sfînt (untdelemnul sfinţit) de două ori în decurs de zece ani, pentru că nu 
a putut să-l reînnoiască în fiecare an, din cauza puţinătăţii preoţilor, de 
care e mare lipsă în acele ţinuturi; şi dacă i-ar chema în acest scop, turcii 
ar intra într-o aşa mare bănuială, mai ales în aceste vremuri de război, încît 
i-ar omorî pe toţi . . . 

[Pretutindeni Sf. mir este păstrat în vase de cositor. Nu este cristel¬ 
niţă ... Episcopul Stanislavov trăieşte în cea mai mare sărăcie. Hrană îi dau 
catolicii din sărăcia lor, cînd vine în vizitaţie (canonică) trei sau jpatru 
zile. Cînd călătoreşte, umblă întotdeauna îmbrăcat ca un negustor, după obi¬ 
ceiul turcilor. 

îşi vizitează adesea în fiecare an turmele de credincioşi, ceea ce arhi¬ 
episcopul de Maxcianopolis Marco Bandini nu a îndrăznit niciodată să facă, 
de teama turcilor. I-a ţinut locul fără nici un salar, afară de 40 de scuzi 
pe an din partea Congregaţiei. Turcii nu ştiu că el este episcop, şi de aceea 
umblă cu mare grijă ca să nu-1 afle grecii (= ortodocşii)]. 

ANEXA I 


TEXTE ORIGINALE 
(în rezumat) 

SOLIA IN MOLDOVA A 
BOIERULUI MOSCOVIT 
A. L. ORDIN-NAŞCIOKIN 

(. 1605—1681) 


* 

La 17 noiembrie 1642 sosea la Iaşi într-o 
solie mai tainică la Vasile Lupu boierul moscovit A. L. Ordin-Naşciokin 
plecat din Moscova la 24 octombrie. A treia zi de la sosire, el era primit 
de domn, căruia îi aducea, pe lîngă scrisorile de acreditare, blănuri scumpe 
de samur şi — lucru de mare preţ — o vulpe argintie. 

La 21 noiembrie solul a avut o audienţă particulară la domn, la care 
a mai luat parte doar tîlmaciul Selivestru. După mulţumirile pentru daru¬ 
rile cu care domnul fusese cinstit de către Ţar a urmat întrebarea cu privire 
la scopul venirii solului. Acesta, după mărturisirea lui, era în legătură cu 
pornirea unor tratative în vederea reluării relaţiilor cu Turcia. Domnul i-a 
făgăduit să-i dea toate informaţiile ce i-ar fi de folos: „Şi dacă Măria sa ... 
Ţarul 1 a binevoit să te trimită la mine pentru această treabă, atunci nu 


1 Mlhail Feodorovid Romanov (1613—1645). 

numai orice veste din orice stat, ci chiar şi o frunză de s-ar clătina eu o 
voi şti". Totodată domnul l-a însărcinat pe boierul Isaia Astafiev din 
preajma sa să poarte el tratative în acest sens. 

în luna următoare domnul i-a trimis răspuns să-şi facă haine după. 
felul celor ce se poartă în Moldova, şi să vină astfel îmbrăcat la curte. 
Solul a răspuns întocmai acestei dorinţe, nu numai adoptînd portul de la. 
curtea domnului, ci şi felul de a se purta al boierilor din jurul domnului. El 
scria lui Şeremetev: „şi tu boierule mi-ai scris să obţin de la voievodul 
Vasile să mă socotească pe mine ca omul lui, şi eu adesea mănînc la el r 
şi mă aşez la masă după cum mi-a arătat locul la cererea mea, nu prea 
sus, iar după rînduelile lor, cînd mă scol de la masă, merg să-i sărut mîna, 
şi nu se cunoaşte după nimic că sînt străin . . 

La 23 decembrie el e din nou primit la curte unde i se dau asigurările 
cele mai mulţumitoare: „îl voi sluji <pe Ţar> în toate. . . etc.. . şi-i voi 
face cunoscute Măriei sale toate treburile . . Nasciokin raportează că dom¬ 
nul „vrea să potolească furia turcilor prin rîvna şi sîrguinţa sa". în acelaşi 
timp el mai pomeneşte de zelul pentru slujba Rusiei pe care l-a aflat la 
boierul Isaia Astafiev precum şi la logofătul Toader 2 . Şeremetiev îi răspunde 
Ia 1 iunie 1643: „Spune-i lui Toader logofătul să servească pe Ţar şi să 
fie bun faţă de tine. Văzîndu-1 că e cu inima curată, fă-i un dar cu ce se va 
întîmpla să ai la tine, potrivit cu însemnătatea lucrului şi a prieteniei lui 
faţă de tine: blănuri de samur ai". în adevăr solul mai ceruse în cîteva 
rînduri şi i se mai trimiseseră blănuri de samur, destinate strîgerii legăturilor 
de prietenie cu persoanele mai influente de la curte. în aceeaşi ordine de 
idei recomanda la Moscova să fie lăudat domnul pentru serviciile sale, şi 
să i se trimită regulat „simbria". Dar lucrurile nu au mers chiar aşa, căci 
la Moscova se întîrzia cu răspunsul la scrisoarea domnului, şi nu se dădea 
slobozire de plecare de acolo solului moldovean, reţinut în chip nejustificat, 
în schimb solul moscovit rămînea pe lîngă domn şi cerceta diferitele aspecte 
ale vieţii din Moldova. L-a însoţit şi pe domn în călătoria acestuia de-a 
lungul graniţelor Moldovei. Se purta şi aici potrivit cu principiile sale măr¬ 
turisite mai sus: „Merg cu el ori unde ar pleca, şi el mă socoteşte ca pe 
unul din oamenii săi, şi nu ca acei sosiţi doar pentru o bucată de vreme". 
Solul îşi punea mari speranţe pe identitatea de religie dintre cele două ţări: 
Rusia şi Moldova. Totodată era conştient de importanţa legăturilor comer¬ 
ciale dintre ele. în timpul soliei sale au vizitat Iaşii mai mulţi negustori 
ruşi. Unul dintre negustorii care veneau la Iaşi cu negoţul, a locuit mai 
mult timp în aceeaşi curte cu solul rus. Un alt negustor din Moscova — 
Artem Iakovlev — care a stat şi el mai multă vreme la Iaşi, venea să cum¬ 
pere aici culori pentru zugrăvirea icoanelor. în timpul şederii solului la 


Toader Ioanovici, mare logofăt. 

Ia$i s-a tipărit acolo prima carte moldovenească, anume „Cazania" lui Var- 
laam, despre care a raportat cu bucurie la Moscova. El mai declara: „învăţ 
cîte puţin să vorbesc moldo veneşte". A trebuit să ajungă la oarecare uşu¬ 
rinţă de vorbire, căci cerea de la Moscova să i se trimită cărţi bisericeşti 
pentru discuţii privind unele probleme religioase ridicate de boierimea mol¬ 
dovenească. 

Obiectul principal al misiunii lui Naşciokin era să determine o medi- 
aţie a lui Vasile Lupu faţă de Poartă pentru primirea favorabilă a unei solii 
moscovite. împrejurările Turciei erau destul de critice, atît din punctul de 
vedere al situaţiei externe — caracterizate prin războiul Persiei şi expec¬ 
tative temătoare faţă de lupta ce se desfăşura la Azov, cît şi înăsprirea 
relaţiilor cu Polonia — precum şi din cel al crizei politice interne, pentru 
a impune o clarificare a raporturilor ei cu Rusia. Naşciokin era ţinut la 
curent de către domn şi de Astafiev cu mersul tratativelor. El declara: „Aud 
de la domn şi de la Isaia că actuala solie la turci va fi în mare cinste". 
Domnul îi dădea sfaturi folositoare de felul cum trebuia vorbit la Poartă: 
„Cîte unuia trebuie să-i vorbeşti liniştit, iar altora cu asprime, să nu le ce¬ 
dezi în toate". Astafiev, de partea lui stăruia să nu se ducă turcilor daruri 
prea multe, căci acestea scad consideraţia solului: „de la cine văd <turcii> 
daruri mai multe, contra aceluia purced ei cu mai multă îndrăzneală". 
Cu toate aceste sfaturi înţelepte solia moscovită, plecată spre Turcia la 
5 martie 1643, avînd în frunte pe boierul rus Miloslavski a dus daruri în 
valoare de 11 090 de ruble, în afară de darurile către cei trei patriarhi 
ortodocşi. Şi relaţiile polono-ruse erau discutate de Naşciokin, cu domnul 
Moldovei în cursul unor convorbiri, fără ascunzişuri. Vasile Lupu declara: 
„Astăzi regele Poloniei" 3 e tare de temut, de aceea caut eu să fie pace între 
marele Ţar şi Sultanul Turciei" 4 . Părerile sale despre organizarea statului 
polon erau prea puţin favorabile: „Statul lituanian e anarhic, nu are asu¬ 
pra sa un stăpîn... şi în condiţiile unei atare instabilităţi, unde mai este 
loc pentru dreptate? . . . Astăzi a sosit timpul să-ţi vezi de ale tale .. ." 
în aceeaşi ordine de idei îl întreba dacă Ţarul nu trimite trupe pentru 
eliberarea teritoriilor sale de sub stăpînirea Poloniei, aflînd însă că Ţarul 
duce o politică de pace, fugind de vărsări de sînge . . . 

Dar prezenţa la Iaşi a lui Naşciokin şi vestea pregătirii soliei la 
Poartă treziseră teama polonilor, care şi trimiseseră un informator pentru a 
iscodi rostul misiunii sale. Din motive lesne de înţeles toată corespondenţa 
sa cu superiorii de la Moscova era cifrată, şi scrisorile sale erau duse cu 
mare grijă, ascunse cu dibăcie sau cusute în căptuşeala hainelor emisarilor 
expediaţi de el din Moldova. Corespondenţa lui din Moldova se încheie 


3 Vladislav IV Wasa (1632—-1648). 

4 Ibrahim I (1640—1648). 

cu scrisoarea sa din 28 iulie 1643 către boierul Dubrovski pe care îl roagă 
să pună o vorbă bună dacă s-ar ivi vreun prilej de a fi trimis în vreo 
ţară vecină cu Moldova, adăogînd „Voi fi bucuros să nu fiu «trecut cu 
vederea. Am plecat nu pentru a mă odihni; bucuria mea este să slujesc cît 
mai mult... etc.“. De fapt îşi considera misiunea din Moldova ca terminată 
după expedierea cu bine la Poartă a soliei moscovite. 

Pentru întocmirea notei de faţă au fost folosite informaţiile cuprinse 
în cartea lui N. A. Novoselski, Eophâa MocKoecKoeo eocydapcmea c 
mamapaMU e nepeou noAoeune XVII setea, ( Lupta Statului moscovit îm¬ 
potriva tătarilor în prima jumătate a secolului al XV 11-lea), Moscova—Le¬ 
ningrad, 1948, p. 309; în relatarea din darea de seamă făcută de N. A. Mo- 
hov şi P. V. Sovetov, OceeiufiHue ucmopuu PyMbimiu XIV-XVIII ee. na 
CMpaHUtţax OfcypHCua ,, Studii” (Interpretarea istoriei României din secolele 
XIV—XVIII în paginile revistei „Studii") apărută în „Bonpocu HCTOpHH**, 
nr. 5, anul 1958, p. 215 şi mai cu seamă din articolul publicat de I. V. Kurskov, 
H3 ucmopuu pyccKO-MOAdaecKux omnotuenuu e XVII eetce (JlutiAOMamuHecKasi 
tioe3dKa pyccKoeo eocydapcmeenHoeo desimeAsi A. JI. OpduH-Hau^oKUua e 
MoAdaeuto e 1642—1643 ee.) (Din istoria relaţiilor rubo-moldoveneşti în 
secolul al XV 11-lea. Călătoria diplomatică a omului de stat rus A. L. Ordin- 
Nasciokin în Moldova în anii 1642 — 1643), în „H3B6CTHH MojiAaBCKO 
ro_(J)HJiHajia AicaAeMHH nayK CCCP”,nr. 2 (56), Chişinău, 1959, pp. 81—87. 

Materialul despre călătoria lui A. L. Ordin-Naşciokin se găseşte în Ar¬ 
hivele centrale de stat din Moscova: LIJAXfA op.68. Xfejia MOJiAaBCKHe H 
BajiamcKHe 1642 a. 2, 196 pp. purtînd denumirea: „OrnHCKH b UH(j)HpHx 
nocjiaHHoro b Mojia^bmio ABopHHHHa A. HamoKHHa RJin pacBeAbiBaHHH o 
AeJiax TypeitKHx h nojihCKHx. TyT ?Ke h nnchMa ero 6oapaM IHepeMeT 
eBy h ZfyâpoBCKOMy c oTBeTaMH hx Ha OHbie. 1642 r-Hon6pb— 1643 r. 
(Corespondenţa cifrată a boierului A. Naşciokin trimis în Moldova pentru 
cercetarea lucrurilor turcilor şi polonilor. Tot aici şi scrisorile lui, adresate 
boierilor Şeremetiev şi Dubrovski cu răspunsurile acestora la ele. Noiem¬ 
brie, anul 1642 — anul 1643). 

VICARUL PATRIARHAL 
GIOV. BATT. SIROLI DIN LUGO 
CĂTRE PROPAGANDĂ 1 


1645 septembrie 22, Pera ... 

Prea eminenţi şi reverenzi seniori şi patroni p. 237 

vrednici de tot respectul. 

Părinţii iezuiţi s-au îngrijit în mod indirect şi scandalos în păresimile 
trecute să ridice o bună parte a poporenilor din Iaşi contra misionarilor 
noştri, şi prin autoritatea acelui principe au intrat în casa noastră şi au 
ocupat camerele bune care sînt în ea şi au mai pus stăpînire şi pe biserică, 
în luna iulie din urmă a sosit acolo Părintele magistru Antonio din Brisello, 
regent [al colegiului] din Cracovia, Provincial al Transilvaniei şi comisar 
general al Provinciei Rusia, şi văzînd pe fraţii săi şi ai noştri asupriţi în chip 
nedrept, s-a dus să-l salute pe principe: i-a arătat o danie făcută ordinului 


1 Traducerea s-a făcut după textul latin publicat în „Dipl. Ital.“, IV. pp. 237—238. 
Scrisoarea se referă la conflictul pentru Casa Misiunii sau Casa „parohială** din Iaşi, despre 
care este vorba şî în bibliografiile luî Bandinî, Gasparo din Noto, Antonio din Brisello, etc. 


629 


www.dacoromanica.ro 



nostru de către înaintaşii acestuia, şi a expus temeiurile părinţilor noştri. 
Acesta auzindu-le, a hotărît să menţină în posesie ordinul nostru, şi a po¬ 
runcit ca părinţii iezuiţi să-şi facă rost în altă parte. în acest timp zişii 
părinţi, împreună cu unul numit Cattinaschi 2 , care la început îl persecuta 
pe Monsiniorul Arhiepiscop de Marcianopol şi voia să pună să-l alunge 

din acea ţară, au recurs la acel monsinior care, după ce a fost ajutat 

de părinţii noştri şi de mine, trimiţînd eminenţelor voastre scrisorile sale 
şi aducîndu-i breva stapînului nostru Papa, care i-a fost înfăţişată toc¬ 

mai atunci în vremea acestui litigiu de către Părintele Gasparo din Noto, 

viceprefectul nostru, împreună cu alte scrisori, deodată [.] Irod 

şi Pilat s-au făcut prieteni 3 pentru a distruge misiunea şi a-i schimba pe 
aceia care au fost primii trimişi să cultive acea vie care nu îi producea 
Sfintei Biserici decît viţa sălbatică a ereziei şi spinii înţepători ai schismei... 
Deci zisul prelat le-a concedat părinţilor iezuiţi casa noastră şi biserica, go¬ 
nind pe părintele Noto care nu va putea cînta liturghia decît în sărbătorile 
mobile în acea biserică ce fusese mai înainte o casa a mîrşăviei şi a fost 
schimbată de fraţii noştri într-un templu în care era adorat Dumnezeu cel 
adevărat, şi în care se mărturiseşte credinţa catolică. Acei părinţi iezuiţi 

nu s-au sfiit să intre în acea misiune şi în casa noastră, fără avizul judelui 
competent şi aprobarea zisului Monsinior, ci doar la un simplu semn al 
Principelui, adus la această hotărîre de către dragomanul său, Cattinaschi, 
şi nici nu au socotit că este (un lucru de ruşine) a răspîndi zvonul ca episco¬ 
pul ar fi un pretins prelat şi fără nici o putere, şi de aceea nici nu era 
respectat de loc de poporeni, şi nici nu îl cinsteau ca pe păstorul lor. Acuma 
îmi închipui că ei împreună cu un frate Ilie din Bosnia 4 , gonit de aici cu 
ruşine — căci nu făcea altceva în mănăstirea Sf. Maria Draperis decît să 
tulbure comunitatea, să se dedea la rele şi să vorbească de rău pe Stăpînul 
nostru, pe cardinalii şi prelaţii romani —, afirmă peste tot că părintele pro¬ 
vincial al Transilvaniei 5 ar fi făcut un păcat împotriva celor sfinte înfăţi- 
şînd suszisului Principe cauza ordinului nostru. Dacă provincialul ar fi avut 
timp ca să mai rămînă la Iaşi, atunci, mulţumită virtuţilor, doctrinei şi 
bunului său exemplu, ar fi unit bisericile latină şi greacă, şi acest lucru ni 
l-a împărtăşit un monah numit Sirigo ( Serico ), un foarte bun părinte grec, 
exilat de aici de către acest Patriarh Partenie, şi care stă acum pe lîngă 
suszisul principe. Aceşti binecuvîntaţi prelaţi Bernardini au luat ca lozincă 
asuprirea primilor născuţi ai părintelui serafic. Sf. Francisc, şi ei ar trebui 
să se ocupe cu slujba domnului şi să ia aminte că pe aici nu se află călugări 


2 Cotnarskî, secretarul domnului pentru lîmbîle latină şî polonă. 

3 Dîn Evanghelia luî Luca 23, 12: Herodes et Ptlatns facti amic /... 

4 Misionar la Iaşî. 

5 Antonio dîn Brîsello. 

de o viaţă mai lipsita de frîu decît bosniecii. Acest frate Ilie e atît de nepă¬ 
sător la toate ( relasciato) înctt orice mare păcat el îl socoate nimica toata, 
şi mai este şi ignorant, şi totuşi monsiniorul Arhiepiscop de Marcianopol îl 
declară predicator şi teolog. Acestea sînt cele ce pot raporta despre misiunea 
din Moldova. Eu aştept să plec cu domnii ragusani 6 ... etc. 


Pera 22 sept. 1645 


* Se reîntoarce la Roma. 

EBERHARDT WERNER HAPPEL 


( 1647—1690) 


* 

Eberhardt Werner (Guerner) Happel s-a născut la 

12 august 1647, la Kirchayn, în Hessa, unde tatăl său era vicar, ajungînd mai apoi preot 
la Halzhausen şi Halbdorf. 

A studiat pînă în 1663 matematicile, apoi medicina şi, în sfîrşit, dreptul. Fiind sărac, 
şira cîştigafc existenţa dînd lecţii la Maifcurg (1668) Harburg, Hamburg şi Kiel (1673). 

In 1674 a căpătat o slujbă în Holstein (1674—79). Apoi s-a întors la Hamburg, unde a 
murit la 15 mai 1690, la vîrsta de 42 ani. 

Happel a scris vreo 20 de romane cu subiecte exotice, printre care mai însemnate sînt 

Teutscher Karî, Ulm, 1689—92 şi Akademhcker Roman, Ulm, 1690, republicat de R. Schacht 

în 1913 — în care a descris anii de studii universitare, cîştigîndu-şi oarecare celebritate în 
vremea sa şi un loc în istoria dezvoltării culturii germane. 

A tradus opera lui Valerius Maximus (Hamburg 1676) şi a lăsat cîteva lucrări 

istorice dintre care cea mai însemnata este H/stor/a Aiodernae Europae Oder e/ne H/stor/sche 
Bescbre/bung des beutigen Europa, Ulm, druckt und verlegts Matthaeus Wagner 1692. Cu- 

prinde o descriere a nunţii lui Ianusz Radzivili cu fiica lui Vasile Lupu, Maria (1645), 
alcătuită pe ba2a informaţiilor cuprinse într-un manuscris latin pe care-1 citează în cursul 

relaţiei şi care pare a fi fost opera unui martor ocular — din suita solului electorului de 
Brandenburg sau vreun curtean al prinţului Radzivili. Cuprinde date pline de interes asupra 

ceremonialului nunţii ce concordă atît cu informaţiile date de solul ardelean Ioan Kemeny 
cît şi cu descrierea ulterioară a nunţii domniţei Ruxandra, fiica lui Vasile Lupu, cu Timuş. 

Atît relaţia manuscrisă folosită de Happel, cît şi cea a lui Kemeny stăruie asupra 
strălucirii regeşti a primirii de care s-au bucurat oaspeţii care găseau din belşug tot ce 
puteau dori. Plină de interes este descrierea pitorească a dansurilor noastre naţionale şi enu¬ 

merarea performanţelor scamatorilor şi comedianţilor aduşi de Vasile Lupu din toate unghiu¬ 
rile lumii pentru desfătarea nuntaşilor. 

Fragmentul cuprinzînd descrierea nunţii domniţei Maria a fost reprodus de Const. Ka- 
radja, în revista „Ioan Neculce“, V, pp. 253—260, fiind însoţită de o traducere parţială în 
limba română, făcută de Marcela Karadja, pp. 253—260). 

Intr-o altă lucrare cu caracter istoric, intitulată Tbesaurus Exoticorum oder eine mit 
auslândiscben Raritaten und Gescbicbten tuohlversehene Scbatzkammer, furstellend die Asia * 
tiscbe, Africanii cbe und Americanii cbe Nat ion es ... darauff fol get eine Bescbreibung von Tur - 
key . . . Ungarn . . . (Hamburg, 1688.) în descrierea Ţării Româneşti, Moldovei şi Transilvaniei 
cuprinsă în „Beschreibung von der Turkey" (pp. 4—6), Happel urmează pe geografii italieni 
d’Anania, Magini şi Botero — ale căror erori le reproduce — folosindu-se fără prea mult 
simţ critic şi de Cborograpbia Moldovei a lui G. Reicherstorffer. Pentru Transilvania el mai 
foloseşte intensiv şi lucrarea lui Frolich, pe care o rezumă foarte conştiincios, neadăugînd 
decît foarte puţin de la el. Dă şi indicaţii cu privire la îndatoririle celor 3 ţări române faţă 
de Poartă (pp. 61—62). Descrierea Ţării Româneşti şi Moldovei a fost reprodusă cu unele 
omisiuni în „Revue historique du sud-est europ6en“, II, 1925, nr. 10—12, pp. 344—345. 

De Happel s-a ocupat Th. Schuwirth în disertaţia E. W. Happel t Marburg, 1908. Iar 
la noi, N. Iorga, în Istoria românilor prin calatori , I, Bucureşti, 1928, pp. 359—360, rezumă 
relaţia lui Happel. N. Gane, în Trecute vieţi de doamne fi domniţe, I, Bucureşti, 1941, 
p. 240, crede greşit că Happel ar fi fost solul Palatinului de Brandenburg. 

Deşi n-a fost vreodată în ţările noastre, relaţia lui Happel a fost cuprinsă în anexă 
pentru completarea ştirilor date de Kemeny. 

EBERHARD WERNER HAPPEL 


<DESCRIEREA> ŢARII ROMÂNEŞTI 1 

Sînt de fapt două Valahii, anume cea infe¬ 
rioară sau Valahia muntoasă care poartă acest nume. Aceasta se mărgi¬ 
neşte în partea de răsărit şi miazănoapte cu rîul Milcov 2 , în partea de mia¬ 
zăzi cu Bulgaria şi Dunărea şi spre apus cu Transilvania. 

Locuitorii vorbesc o limba care se trage din limba italiană. O bucată 
de vreme Ţara Românească şi-a căpătat voievozii sau domnii de la regele 
Ungariei pînă în anul 1391 turcii au început să ajungă în această ţară. 

în anul 1415 domnul Ţării Româneşti a fost silit să dea turcilor tribut 
şi în mai multe rînduri <românii> s-au răsculat dar întotdeauna au fost 


1 Traducerea s-a făcut după textul german Thesaurus exoticarum oder eine mit aus - 
landiscben und Raritâten und Geschichten wohlversehene Schatz-Kammer furstellend die asia- 
tiscbe, afrikaniscbe und amerikaniscbe Nationes von Ev er bar do Guernero, Happelio, Hamburg, 
1688. 

2 Mysova. 

p. 5 siliţi să se supună iar. Această ţară este udată de mai multe rîuri şi pîraie 
şi în munţi sînt mai multe mine de aur. Caii din această ţară sînt socotiţi 
cei mai buni din Europa. 

Reşedinţa domnului este la Tîrgovişte şi el trebuie să plătească anual 
un tribut de 60 000 de florini şi cînd vrea Poarta trebuie să pornească la 
război împotriva duşmanilor cu destule trupe. 


MOLDOVA 

O altă parte a Valahiei celei mari se numeşte <Valahia> Cismontana, 
Major, Superior cît şi „Nigra“ adică Valahia cea mare sau cea neagră, pentru 
că acolo creşte din belşug grîu negru. Şi prin aceasta se înţelege Moldova. 
Ea se întinde la răsărit pînă spre Basarabia, spre miazăzi se mărgineşte cu 
rîul Milcov şi cu Ţara Românească, spre apus cu secuimea sau cu Ţara 
Secuilor din Transilvania şi are spre miazăzi fluviul Nistru sau Tyras. Se 
socoteşte că are 64 de mile în lung şi în lat. în acest principat nu sînt oraşe 
ci numai tîrguri şi sate dintre care cel mai de seamă este Iaşi sau Iassy unde 
locuieşte domnul; apoi sînt Suceava 3 , Neamţ 4 , Vaslui, Trotuş, Bîrlad 5 , Varna* 
şi Hotin 7 . Locuitorii sînt creştini ortodocşi. Se aseamănă cu ungurii la îmbră¬ 
căminte şi arme. în ţară sînt şi mulţi ruşi, sîrbi, armeni şi tătari; aceştia au 
cam 500 de aşezări (!) şi sînt obligaţi să urmeze pe domn împotriva celor¬ 
lalţi tătari. Ţara este îmbelşugată în miere şi ceară şi domnul poate să 
ridice anual din dijmele acestor produse cam 200 de taleri imperiali. 

A fost odinioară o feudă a Ungariei pînă cînd domnul a ieşit de sub 
suzeranitatea regilor ei (= Ungariei) în anul 1500 (!) şi apoi domnii au 
trebuit să se supună în sfîrşit jugului turcilor cărora le datorau la început 
un tribut de 2 000 de guldeni de aur dar cu vremea s-a urcat la 10 000 
chiar la 60 000 de ducaţi ungureşti. Fiul îşi urmează tatăl la cîrmuire, fie 
el legitim sau nelegitim, şi îndată ce se naşte un principe este însemnat cu 
fierul roşu 8 ; <între ei> unul îl alungă pe altul sau îl ucide uşor, astfel că 
dintre douăzeci de domni abia numeri doi care şi-au urmat tatăl în cîrmuire. 

în asemenea împrejurări sultanul se uită bucuros printre degete şi dă 
ţara aceluia care plăteşte mai mult. 


3 Soczow. 

4 Niemecz . 

6 Bar Iau. 

8 Prezenţa acestui ora$ în înşirarea de mai sus se datoreşte geografilor italieni d’Anania, 
Magini, Botero care, copiindu-se unul pe altul, au cuprins şi Oceacovul şi Varna în hotarele 
Moldovei. 

7 Chozim . 

8 împrumut din Cborograpbia Moldovei a lui Reicherstorffer. 

TRANSILVANIA 9 


împăratul creştin şi sultanul musulman s-au luptat vreme îndelungată 
pentru Transilvania. Se mărgineşte spre apus cu Ungaria, spre miazănoapte 
cu rutenii, spre miazăzi cu Ţara Românească şi spre răsărit cu Moldova. Se 
socoteşte că are 24 de mile în lungime şi tot atîtea în lăţime. Se numeşte 
Transilvania din cauza celor şapte oraşe sau cetăţi mai însemnate care au 
fost ridicate pe vremuri de huni. Aerul este bun aici dar nu şi la şes, mai P- 
ales la Alba Iulia unde arşiţa verii te alungă în pivniţe. 

Pămîntul este îmbelşugat în aur şi argint ca şi în oţel, antimoniu 10 , 
pucioasă, aramă şi sare minerală bună la gust. 

Este un mare belşug de roade. Griul creşte pe un pai înalt cît trestia, 
şi nu poţi găsi nicăieri mai bun, ei hrănesc vitele cu tărîţe şi mei. Orzul 
nu creşte prea bine aici şi oamenii nici nu au nevoie de el pentru a pregăti 
berea, deoarece au vin destul care este mai bun decît unele vinuri din lumea 
creştină 11 , afară de vinul de Rin şi de cel unguresc. 

Poţi cumpăra cu 7 sau 8 guldeni un bou, care trebuie să valoreze în 
Germania 60 de Reichstaleri. Toamna poţi cumpăra unu pînă la doi funzi 
-de carne de vită cu un Pfenig, şi caii din această ţară sînt puternici şi 
aleargă bine. Albinele produc des ceară şi miere. Din aceasta se face un 
mied gustos care pregătit cu buruieni de leac şi cu multe substanţe aroma¬ 
tice este vîndut vecinilor cu preţ bun. 

în păduri sînt urşi şi cai sălbatici ale căror coame atîrnă pînă la pă- 
mînt. Nu duc lipsă nici de alt vînat, nici de vulturi, şoimi, fazani, potîr- 
nichi, păuni sălbatici, cocoşi sălbatici, lebede etc. în grădinile lor, locuitorii 
din Ţara de sus cultivă foarte des o buruiană anumită cu care se vopseşte 
tortul în roşu, astfel că un singur gospodar poate să incaseze 300 pînă la 
400 de guldeni pe an. Aceştia, dimpotrivă n-au vii. Ţara nu duce lipsă 

nici de fluvii navigabile bogate în corăbii, în peşte şi în aur. întreaga Tran¬ 
silvanie este încinsă de păduri şi de munţi, astfel că este socotită foarte 

bine întărită datorită trecătorilor sale dintre care cele mai de seamă sînt: 

Bran 12 lîngă Braşov în spre Ţara Românească, 2. Turnul Roşu, aşezat la 
două mile spre sud de Sibiu şi 3. Poarta de fier pe care turcii o au acum 
în stăpînirea lor, 4. o altă trecătoare lîngă Cluj, 5. un fel de trecătoare la 
Dej, 6. una lîngă Bistriţa, 7. una lîngă Ciuc şi 8. una lîngă Buzău, amîn- 
două în Ţara Secuilor. 


9 Descrierea ce urmează e un rezumat fidel al textului Iui Frolich. Vezi mai sus, descrie¬ 
rea acestuia. 

10 Spiessglass = Spiessglanze. 

11 Adică în Occident, în opoziţie cu Imperiul turcesc. 

*2 Bafatt (!). 

Locuitorii sînt de trei feluri: germani, secui şi unguri, acolo locuiesc 
şi români. Germanii sînt cei mai de seamă şi vorbesc o limbă care se apro¬ 
pie foarte mult de cea saxonă din sud 13 . Şi sînt şi numiţi saxoni (saşi) pen¬ 
tru că se trag din aceştia şi sînt devotaţi învăţăturii lui Luther. Ei au în 
stăpînirea lor printre altele şapte oraşe libere, frumoase, printre care cel 
mai de seamă, mai mare şi mai frumos şi totodată capitala întregii ţări este 
Sibiul 14 , tot atît de mare ca Viena, aşezat în cîmpie, străjuit cu ziduri puter¬ 
nice, bastioane, şanţuri cu apă, turnuri şi altele de acest fel. Iar înăuntru 

este împodobit cu clădiri frumoase, prin toate uliţele curg şivoaie de apă. 
Totuşi din pricina aerului nesănătos nu este bine populat. Celelalte şase 
oraşe germane îşi ţin aici adunările 15 şi îşi judecă aici litigiile lor 16 . Aici se 
face ceară bună şi mied 17 . Acest oraş îşi ţine mereu straja la Turnul Roşu 
care se află pe o înălţime, pe unde pătrunzi pe o potecă în Transilvania şi 
este deci o trecătoare întărită. 

Braşovul 18 este al doilea oraş al germanilor. Este mai populat decÎB 
primul, dar nu tot atît de puternic. Totuşi este tot atît de frumos clădit. 

Aici se află o şcoală renumită şi cea mai vestită bibliotecă din întreaga 

Ungarie şi Transilvania. în faţa oraşului se află şi suburbii 19 mari dintre 
care una este locuită de unguri, alta de „bulgari" (schei) 20 şi cea de a treia 
de saşi şi secui. 

Se află în ţinutul de margine al ţării numit Ţara Bîrsei, la graniţa 

Moldovei. Pămîntul este pretutindeni foarte roditor. 

Sighişoara 21 este al treilea oraş german, aşezat în parte pe un deal, în 
parte pe loc şes. Oraşul de sus este întărit, şi cel de jos are mai mulţi meş¬ 
teşugari. 

Cel de al patrulea <oraş> este Mediaş 22 aşezat chiar în mijlocul Tran¬ 
silvaniei, în cel mai bun loc din ţară. Nu este mare dar <este> bine întărit, 
îndeosebi este bine păzită o biserică <aşezată> pe un munte, căci aceşti* 
oameni le întăresc aşa cum ne întărim noi castelele. 

Urmează al cincilea oraş care ne numeşte Bistriţa 23 . Este frumos, bine- 
întărit cu ziduri, turnuri şi şanţuri cu apă. Locuitorii de aici vorbesc limba. 


13 'Niedersdchsisch . 

14 Szeben, Cibinium oder Hermanstadu 

15 Ihre Zusammenkunft. 

16 Und bringen ihre streitige Sachen dahin . 

17 Lacken und Metth . 

18 Cronstadt, Brassovia, Corona oder Stephanopoiis . 

19 Vorstadte. 

20 Bulgaren (= schei), adică români cu slujba bisericeasca în limba slavonă- 

21 Segesvar oder Schessburg . 

22 Medvvisch, 

23 Bistritz oder Rosenstadt (= Nosenstadt). 

germană mai bine decît ceilalţi. Aerul şi apa sînt nesănătoase, de aceea se 
găsesc aici mulţi oameni guşaţi, surzi, muţi şi nebuni. 

Acum trec la al şaselea oraş care se numeşte Sebeşul săsesc 24 , localitate 
veche deşi mai bine întărită cu ziduri şi şanţuri, într-o vale adîncă. 

Ultimul şi cel de al şaptelea <oraş> se numeşte Cluj^ 25 , un oraş mare 
şi vestit, bogat mulţumită negoţului său, frumos datorita caselor sale şi 
întărit cu ziduri şi turnuri. Dar acolo cei mai mulţi locuitori sînt socinieni 25 
şi arieni, care şi-au atras şi reprobarea cea mai mare prin felul conducerii 
lor 27 , de aceea a fost scos din numărul celorlalte oraşe săseşti. în locul său 
a fost primit Sebeşul săsesc 28 . 

Secuii alcătuiesc a doua stare a Transilvaniei. Ei au venit din Sciţia şi 
sînt astfel cej mai vechi dintre huni. Ei sînt împărţiţi în şapte cercuri sau 
scaune ale căror nume sînt: Şepşi, Orbai 29 , Chezdi 30 , Ciuc 31 , Gheorgheni 32 , 
Scaunul Mureşului 33 şi Scaunul Arieşului 34 . Şi acestea sînt de asemenea loca¬ 
lităţile principale din fiecare cerc. Tîrgurile (satele) nu sînt deosebite prin 
nimic. Ei trăiesc după obiceiurile şi legilor lor şi printre ei nu este nici unul 
care să nu fie nobil chiar dacă ţine plugul de coarne sau păzeşte caprele. 

în anul 1562 s-au răpit libertăţile secuilor în dieta de la Sighişoara 35 
pentru că se opuseseră celorlalte stări; li s-a luat cercul Orbai care nu 
era de vină. Din această cauză secuii au provocat multe frămîntări pînă 
ce li s-au redat privilegiile lor. 

Cea de a treia stare din Transilvania adică ungurii şi nobilii, împreuna 
cu românii, mai locuiesc şi ici şi colo sub saşi şi prin alte părţi. Căci în afară 
de <oraşele> săseşti se mai află în ţară şi alte oraşe frumoase printre care 
Alba Iulia 36 unde este reşedinţa principelui şi un gimnaziu bun. 

Transilvania a fost întotdeauna supusă coroanei Ungariei pînă la Ioan 
de Zips 37 , care ca voievod al Transilvaniei a ajuns şi rege al Ungariei. Acesta 


24 Millenbach oder Saaszebes . 

25 Clausenburg, Colosvar oder Claudiopolis . 

26 Photinianer . 

27 Die auch das meiste im Regiment zugezogen haben. 

28 Baros oder Zaswar . 

29 Ar bai. 

30 Kysdi. 

31 Csyk. 

32 Girgio. 

33 Maczeet. 

34 Aranyos-Szik. 

35 Pentru răscoala secuilor din acel an, şi amestecul lui Despot, vezi Calatori, II, relaţia 
lui I. Belsius ... 

36 Oder Weissenburg. 

37 Ioan Zâpolya, voievod al Transilvaniei (1510—1526) şi rege al Ungariei (1526—1540). 

-s-a făcut singur tributar turcilor pentru a se împotrivi adversarului său din 
Ungaria. Şi cînd fiul său nevîrstnic Ştefan 38 s-a certat apoi cu Ferdinand I 39 , 
regele Romanilor pentru coroana Ungariei, a chemat în ajutor pe sultanul 
Soliman 40 şi din acea vreme turcii au căpătat şi au stăpînit cîteva localităţi 
din această ţară. 

Principele de acum 41 deşi este tot atît de obligat din punctul de vedere 
al dreptului faţă de împăratul roman ca şi de sultan, trebuind să fie confir¬ 
mat de amîndoi, se ţine totuşi mai mult numai de acesta din urmă şi îi în¬ 
deplineşte întru totul porunca şi nu este încă confirmat de împăratul roman. 

Acum oraşele şi cetăţile din Transilvania sînt astfel împărţite încît unele 
cum ar fi Calo 42 , Cărei 43 , Sătmar etc. sînt ocupate de împăratul roman; altele 
ca Deva 44 , st. Jobb etc. de către turci; altele ca Cehul Silvaniei 45 , Săcu- 
ieni 46 etc. de către Apafi. Iar altele ca oraşele săseşti sînt stăpînite de către 
stările ţării şi în sfîrşit Sărospatak 47 , Ecsed 48 , Munkăcs 49 , Cenăd 50 etc. sînt 
ocupate de Tokoly 51 care a primit această cetate din urmă odată cu soţia 
sa, ea fiind principesă Răkoczy. 

înainte de aceasta era obiceiul ca principele Transilvaniei să fie ales 
de judecătorii regeşti din oraşele germane. Apoi sultanul îi trimitea ca semn 
de confirmare un steag, un buzdugan şi o sabie pe care principele trebuia să 
le plătească cu un tribut anual de 60 000 taleri imperiali. Dar Mihai Apafi 
a fost singurul principe care a fost pus cu forţa de sultan fără să ţină seama 
de faptul că atît împăratul roman cît şi sultanul trebuiau să-l confirme. 
Apafi a mai sporit tributul cu 5 „Thonne“ de aur. 


38 Turcii dădeau acest nume principilor Transilvaniei. Dar Ioan Sigismund, fiul lui 
Zăpolya, nu a putut chema pe Soliman în ajutor, căci avea abia cîteva luni. Apelul a venit 
de la Isabella Zăpolya, văduva regelui Ioan şi mama lui Ioan Sigismund Zâpolya. 

39 Ferdinand, I rege al Ungariei (1526—1564), rege roman 1531 şi împărat (1556—1564). 

40 Soliman Magnificul. 

41 Mihail Apafi I (1661—1690). 

42 Calo, oraş în Ungaria. 

43 Carolo = Careii Mari, jud. Satu Mare. 

44 Deva n-a fost niciodată sub stăpînirea turcilor. 

45 Cheje = Cehul Silvaniei, jud. Sălaj. 

46 Zeckelleyd = Săcuieni, jud. Bihor. 

47 Potach — localitate în Ungaria. 

48 Etsched, localitate în Ungaria. 

49 Mongasch, localitate în Rusia subcarpatică. 

50 Chenad , jud. Timiş. 

51 Emeric Tokoly, principe al Transilvaniei (l690—1691). 

CĂSĂTORIA PRINCIPELUI 
RADZIV1LL CU O DOMNIŢĂ 
* DIN MOLDOVA 52 

1645 

Cu privire la acest principe Radzivill îmi aduc aminte de vestita sa p. 253 
nuntă care a avut loc în anul 1645. 

Cînd înălţimea sa principele Cristofor 52a Radzivill, din mila lui Dum¬ 
nezeu duce de Bîrza şi de Dubinski, principe al imperiului şi general în ar¬ 
mata Lituaniei şi-a pus în gînd să se însoare după moartea primei sale 

soţii^ 3 , a găsit cu cale să-şi aleagă o (soţie) din casa domnitoare a Moldovei, 
după sfatul rudelor sale cele mai de seamă şi mai apropiate 54 . 

Din această (casă domnitoare) era fiica cea mai mare a principelui 
Vasile, Maria, o domniţă cu relaţii puternice şi întinse, cu însuşiri atrăgă¬ 
toare şi într-un cuvînt cu toate acele daruri prin care asemenea înalte feţe 
se pricep să atragă şi să farmece spre a cîştiga prietenia semenilor lor. 

După ce a căpătat învoirea mamei sale, principele a căutat să afle şi 
părerea măriei sale regelui Poloniei Vladislav 55 — pe care ştia cum să-l 

ademenească pe toate căile, — fapt care se cădea să-l facă şi anume chiar 
din interesul însuşi al principelui pentru ca să nu poată fi bănuit, pe drept 
cuvînt, că intră în legături atît de strînse de rudenie şi prietenie cu un 
principe din altă ţară, a cărei stăpînire // se afla sub ocrotirea turcească p. 254 
chiar în vecinătatea lui, ceea ce i-ar fi putut atrage înstrăinarea şi duş¬ 

mănia regelui. 

Cînd însă înălţimea sa principele a simţit că măria sa regele nu se 

arată potrivnic acestui plan, i-a cerut supus ocrotire şi sprijin, şi — deoarece 
subcancelarul coroanei, domnul Trzebinski, episcop de Przemysl, în 
timpul ultimei sale solii 56 intrase în legături de prietenie strînsă cu principele 


62 Traducerea s-a făcut după textul german, reprodus de C. I. Karadja, în revista „Ioan 
Neculce", IV, 1924, pp. 253—260, după Historia Modernae Europae, Ulm,^ M. Wagner, 
1692, folio 134, însoţit de o traducere fragmentară făcuta de Marcela Karadja. (în notiţa 

textului publicat, numele este redat I. J. Karadja — greşit.) 

62a Cristofor era tatăl lui Ianusz, care se însoară acum (vezi mai departe p. urm.). Deci 
trebuie îndreptat: Ianusz. 

53 Ecaterina Potocka a cărei mamă, Maria, era fiica lui Ieremia Movilă. Ea murise în 

1643. 

64 îndeosebi după sfatul lui Petru Movilă, mitropolitul Kievului, care # a trimis pe arhi¬ 
mandritul Leontin Szycîk Zaleski la Iaşi, pentru a căpăta aprobarea lui Vasile Lupu ( Hurmu - 
zaki, Supl. II, 3, pp. 3—4) care a dat-o în principiu ( tbtdem, pp. 6—7). 

65 Vladislav al IV-lea, rege (1632—1648). 

M Nu poate fi vorba de solia din anul 1633 (pentru care vezi Zînkeîsen, Ge - 

schichte des osmantschen Reicbes, IV, p. 506 întrucît Vasile Lupu nu a ajuns domn decît 

în 1634. Afară dacă este vorba de întîlnirea lor la Poartă. 

Moldovei, mai sus amintit, Vasile, cu ajutorul căruia domnul sol orînduise 
totul, după propria sa dorinţă şi voinţă la curtea otomană unde i-a adus 
deosebite înlesniri, — ei s-au pus serios pe treabă. Se părea că pentru a o 
duce la bun sfîrşit nu mai rămăsese decît să se poată folosi de recomandaţia 
ca mijlocitor a unui principe străin care se bucura de mai multă trecere 
decît alţii în faţa domnului Moldovei. 

Cel mai potrivit pentru aceasta părea să fie principele Transilvaniei 
Răkoczy 57 , ca unul care după moartea principelui Cristofor, tatăl acestui 
domn, fusese mai aproape de el decît alţii. Din această cauză a trimis 
pe doi dintre nobilii cei mai de încredere de la curte, cu numele de Sienicky 
şi Ottenhausen, care să intre întîi în legătură cu principele Transilvaniei 58 , 
şi cînd totul era să fie pregătit, să treacă după aceea prin ţara lui spre 
Moldova şi să înceapă peţirea. 

Dar după cum toate acţiunile importante îşi au greutăţile lor, s-a întîm- 
plat tot astfel că din pricina neînţelegerilor dintre cei doi principi din Mol¬ 
dova şi Transilvania 59 lucrul nu s-a desfăşurat bine. Şi atunci Măria sa prin¬ 
cipele a lăsat ca tratativele să fie duse doar de către solii săi 60 . în acest 
scop a trimis pe cei doi nobili sus-amintiţi, de la curtea sa la domnul Mol¬ 
dovei şi a poruncit să-i arate toată dragostea şi prietenia sa, ceea ce a făcut 
ca tratativele să ia o întorsătură mult mai bună ca mai înainte. Şi deşi s-au 
ivit din Polonia multe şi felurite greutăţi, fie de la aceia care îl pizmuiau 
pe principele Radzivill pentru un noroc ca acesta, sau de la acei care se 
gîndeau doar la interesele lor (mai apoi s-a lăţit chiar zvonul că şi marelui 
kneaz din Moscova 61 i-ar fi fost pe plac această căsătorie), Atotputernicul 
a făcut totuşi astfel că totul s-a desfăşurat cu bine spre un sfîrşit bun 62 . 

Apoi principele a trimis pe domnul Mirsky „general — Wachtmeister" 
al marelui ducat al Lituaniei împreună cu domnul Mierzinsky, sfetnic de 
taină al principelui care au dus şi au dat domniţei inelul de logodnă îm¬ 
preună cu multe alte daruri scumpe. Iar domnului sau gospodarului însuşi 
i s-a înfăţişat o sabie sau iatagan de aur, nişte flinte sau puşti nespus de 
meşteşugit lucrate şi diferite capodopere de ceasornicărie. Domniţa a primit 


57 Gheorghe Răk6czy I care trebuia neutralizat, fiind în relaţii proaste cu polonii. 

58 în timpul şederii solilor lituanieni la curtea lui Rak6czy (1644), Vasile Lupu a 
trimis pe al treilea logofăt al Moldovei pentru a se înţelege cu ei ( Hurmuzaki, Supl. II, 3, 
P- 5). 

59 Pentru piedicile ridicate de Gh. Râk6czy, vezi scrisoarea lui Vasile Lupu din 29 mar¬ 
tie 1644 către Petru Movila ( ibidem, pp. 6—7, cît şi cea a lui Janusz Radzivill către Vasile 
Lupu ibidem, p. 9). 

Aî lui Radzivill. 

61 Mihai Feodorovici Romanov (1613—1645). 

62 f Catargi trimis la Constantinopol (ibidem, pp. 6—7) a obţinut consimţămîntul mare¬ 
lui vizir Mehmed-paşa (Hurmuzaki, III, p. 177). La 2 septembrie 1644, domniţa Maria scria 
lui Radzivill că accepta (Hurmuzaki, Supl. II, 3, pp. 9—10). 

tot felul de giuvaeruri scumpe, de asemenea felurite obiecte de agată, cum 
ar fi casete, fel de fel de vase şi oglinzi; apoi a fost cinstită cu daruri bogate 
precum şi doamna 63 şi tînărul cocon, fiecare după rangul şi naşterea sa. 
Apoi după primirea consimţămîntului de către trimişi în numele stăpînului 
lor, principele, şi după săvîrşirea logodnei cu ceremonialul domnesc, la 
înapoierea lor cu bine ei au adus chipul sau portretul tinerii mirese domneşti. 

După aceştia au urmat curînd doi soli trimişi de domnul Moldovei, 
adică domnul Catargi 64 vistierul (care înseamnă marele tezaurar) şi domnul 
Ioanovici spătarul, purtătorul spadei (ensifer). După înmînarea inelului de 
logodnă şi a multor alte rarităţi scumpe şi daruri // s-a încheiat logodna în 
numele miresei domneşti. După ce s-au săvîrşit acestea, şi s-a asigurat prin¬ 
cipele (că se va face) nunta, s-a pregătit de călătorie, şi-a luat rămas bun 
de la Măria sa regele şi a pornit la 10 ianuarie de la Cameniţa [Kamenec] 
din Lituania, urmînd drumul prin Leopol sau Liov şi Cameniţa Podoliei 
drept spre Moldova. Pe drum s-a abătut pe la hatmanul Coroanei şi caste¬ 
lanul Cracoviei, domnul Koniecpolsky (în locul unde îşi ţinea el atunci 
curtea, numit de manuscrisul latin „Bradas" 65 ); acesta nu numai că l-a pri¬ 
mit şi l-a tratat cu multă prietenie, dar i-a dat şi sfaturi bune la plecare. 

Călătoria de acum încolo era mai primejdioasă pentru că tătarii se 
aflau cu lagărul lor în calea sa, astfel că el se putea teme pe drept cuvînt 
de un atac al lor şi mai ales la întoarcerea sa, ca din partea unora care 
urmăresc îndeosebi robirile de oameni. Şi pentru ca principele să poată merge 
cu atît mai netulburat şi să nu sufere binele obştesc nici o pagubă din pri¬ 
cina sa în aceste împrejurări, a poruncit domnul castelan al Cracoviei să 
se adune în grabă toată gloata pe care a trimis-o la graniţa din spre Mol¬ 
dova căci el ştia că principele trebuia să treacă pe aici şi că era în mare 
primejdie a unui atac neaşteptat al cetelor tătăreşti. 

La 21 ianuarie a ajuns principele la Cameniţa şi aici a întîlnit mulţi 
soli care îl aşteptau, prin prezenţa cărora a crescut numărul însoţitorilor săi 
cu cîteva sute de oameni. Fără a mai vorbi de însoţitorii tuturor celorlalţi 
domni, numai acei ai principelui constau din 60 de nobili de curte 60 , dintre 
care fiecare avea cel puţin 10 slujitori pe lîngă sine. Dintre trupele curţii 
se numărau 200 de călăreţi, cei ai cazacilor erau tot atîţia ca şi ai drago- 
nilor, pe lîngă 400 de oameni; muşchetari germani şi husari în afară de 
restul trupelor, de asemenea înarmate şi care numărau pînă la 500 de ostaşi. 
Cu acest alai impunător şi arătos a ajuns principele la 29 ianuarie pe pă- 
mîntul Moldovei şi şi-a aşezat prima tabără la Hotin, loc unde cîştigase 


63 Doamna Ecaterina, a doua soţie a Iui Vasile Lupu şi Ştefăniţă, fiul lui Vasile Lupu 
din a doua sa căsătorie. 

64 Nicolae Catargi, vistier în Moldova, vezi Hurmuzaki, Supl. II, 3, pp. 11—12. 

65 Probabil Braclav. 

66 Hoffjunkern . 

cu 30 de ani în urmă regele Poloniei Vladislav o victorie însemnată împo¬ 
triva turcilor 67 . Pe malul fluviului Nistru aşteptau sosirea principelui mulţi 
boieri moldoveni, printre alţii domnul Toma 68 vornicul, guvernatorul Ţării 
de Jos şi domnul Iordache 69 şetrarul, care înseamnă mare Cvartir Maister, 
cu patru companii de pedeştri şi şase companii călare. Plecînd de acolo, 
cînd să sosească în sfîrşit principele la Iaşi, care este reşedinţa Domnului, 
la vreo milă de acolo i-a ieşit în întîmpinare domnul Moldovei odată cu 
solii transilvani şi cu o oaste de 12 000 oameni de felurite neamuri. După 
ce i s-a urat bun sosit şi a fost primit cu prietenie, i s-a înfăţişat şi i s-a 
dat principelui Radzivill un cal de preţ, şi chiar acela pe care călărise mai 
înainte domnul însuşi şi care era împodobit cu tot ce era mai frumos şi 
mai scump. La intrarea lui solemnă se îngrămădea norodul cu mare veselie, 
îndeosebi turcii călări (din care se găseşte întotdeauna un număr oarecare la 
curtea Moldovei) şi-au arătat agerimea la fugă. Unii dintre ei se fugăreau 
unul pe altul şi trăgeau totodată cu arcul 70 după obiceiul turcesc. Alţii ştiau 
să-şi arunce <tot> trupul atît de iute <dintr-o parte în alta> încît nu-i 
putea nimeri nici o săgeată, ba chiar unii prindeau din zbor cu mîinile 
săgeţile trase împotriva lor sau le aruncau în lături departe de ei. Pe alţii 
îi vedeai sărind pe cai în goana mare, fără să se ajute cu mîinile. Alţii ri¬ 
dicau de la pămînt săgeţile trase, plecîndu-şi uimitor trupurile din goana 
p. 258 calului. Şi alţii se năpusteau călări (cu caii) cu atîta // iuţeală şi repeziciune 
unii asupra altora încît oamenii, caii şi şeile se rostogoleau grămadă pe pă- 
mînt; dar se ridicau totuşi în picioare, fără vătămarea nici unuia singur din¬ 
tre ei. De asemenea ienicerii turci şi străjerii pedeştri ai domnului înfăţişau 
diferite lupte şi hărţuieli care nu puteau fi privite fără mare desfătare pe 
cînd puştile şi flintele prea încărcate trînteau la pămînt pe omul care le 
descărca lăsîndu-1 pe jumătate mort. Nu lipseau nici scamatori şi alţii de 
felul lor, care făceau tot soiul de giumbuşlucuri şi ştiau să cînte bine din 
tot felul de instrumente muzicale. Dintre aceştia mulţi puteau fi văzuţi cu 
mîinile, picioarele şi coastele dezgolite şi străpunse de săbii, cuţite şi săgeţi. 

Cînd s-au apropiat de castel, s-au auzit tunurile cele mai mătăhăloase 
bubuind şi tunînd grozav. Iar din această pricină s-a întîmplat o nenoro¬ 
cire (anume) că unul dintre rîndaşii de călărie 71 ai Domnului, numiţi 


67 La asediul Hotinului de către turci în 1621, cînd el însuşi era principe moştenitor. 

68 Toma Cantacuzîno, fiul lui Andronîc Cantacuzîno, mare vornic al Ţării de Sus (1644 
Iunie — 1653). Mîron Costîn spune ca a stăruit mult să nu se facă acea căsătorie cu un 
calvin. 

09 Este vorba, probabil, de Gheorghe (Iordache) Catargîu, şetrar (cf. Miron Costîn, 
Opere, ed. P. P. Panaîtescu p. 196. In Dicţionarul marilor dregători îl aflăm, în 1645, ca 
fost mare paharnic, apoi agă dîn 1645 oct. — 1647 nov. El este mare şetrar în 1658 aug. —- 
1659 iul. 

70 Und zuckten ihre Pfeile zusammen . 

71 Laqueyen zu fuss, numire improprie folosită de autor în lipsa uneia mal potrivite. 

„peici" 72 , a fost ucis chiar înaintea calului Domnului de o schijă a unui tun 
care sărise în ţăndări. 

La 5 februarie a avut loc solemnitatea nunţii şi anume la biserica gre¬ 
cească 73 în lipsa domnului ca tată, căci aşa cere datina acestui neam. 

Slujba cununiei a fost săvîrşită de mitropolitul Kievului anume Petru, 
cel mai de seamă dintre toţi oamenii bisericii din întreaga Rusie şi care se 
trage din neamul Movileştilor 74 care au domnit odinioară asupra Moldovei, 
dar mai pe urmă s-a retras în Polonia din cauza duşmăniei turcilor şi acum 
este socotit ca un băştinaş al ţării, căruia mitropolitul ţării 75 i-a cedat locul 
ca să săvîrşească el ceremoniile cununiei. Printre soli şi trimişi se găseau // 
de faţă cel al regelui Poloniei, al electorului de Brandenburg 76 , al Ducelui 
de Kurlanda 77 , al principelui Transilvaniei Răkoczy 78 , al Ţării Româneşti 79 , 
al patriarhului de la Constantinopol 80 , tot felul de domni senatori poloni 
şi foarte mulţi din marele ducat al Lituaniei. 

Au trecut trei zile cu înfăţişarea darurilor; în prima au dat daruri solii 
regelui şi ai stăpînitorilor străini precum şi cel al senatului polon. în ziua 
următoare domnul sau principele Moldovei, clericii acelui neam şi alţi boieri 
moldoveni de seamă. Şi apoi în ziua a treia şi ultima delegaţii oraşelor atît 
din Transilvania cît şi din Moldova. 

Ospăţul de nuntă fusese pregătit <cu o strălucire> mai mult decît re¬ 
gească, încît nici cel mai mare suveran nu s-ar fi putut ruşina de el. 
Apoi în afară de masa oficială, domnească, — unde se găseau de toate din 
plin şi din belşug şi unde era îndestulat fiecare după starea şi rangul său — 
se mai dădeau mese oaspeţilor prin casele boiereşti cu tot ce dorea fiecare. 
Chiar şi pentru slugile mărunte şi pînă la cele mai de jos se plătea pe săp- 
tămînă o anumită (sumă) de bani. 

Această desfătare a ţinut 12 zile într-una cu toate veseliile şi petrecerile 
ce se pot închipui; în care timp muzicanţii turci care fuseseră trimişi chiar 
de la curtea sultanului în acest scop, au distrat pe domnii oaspeţi. Au mai 


72 Puk (= Peik), numire turcească ce se traduce, de obicei, prin paj în textele din 
vremea aceasta. Este vorba de nişte tineri rîndaşi de călărie care mergeau pe jos, pe lîngă 
calul Domnului sau duceau de frîu caii cei mai de preţ ce erau purtaţi neîncălecaţi la marile 
solemnităţi. 

73 Ortodoxă. 

74 Pătraşcu sau Petru Movilă, fiul lui Srnrion Movilă, mitropolit al Kievului (n. 1596). 

75 Mitropolitul Varlaam (1632—1653). 

76 Frederic Wilhelm (1640—1688). 

77 Iacob Kettler, duce de Kurlanda (1642—1682), cumnatul marelui elector Frederic- 
Wilhelm. 

78 Solul Ioan Kemeny, viitor principe al Transilvaniei, însoţit de Acaţiu Barcsai şi Ştefan 
Mariaş. 

79 Matei Basarab trimisese o solie alcătuită din mitropolitul Ştefan, Radul Cocorăscu 
logofătul şi Diicul Buicescu spătarul (vezi Miron Costin, Opere , p. 121). 

80 Partenie al II-lea, patriarh de Constantinopol (1644—1646, 1648). 

venit aici comedianţi, scamatori sau panglicari, acrobaţi, luptători cu pumnii 
şi cu spada, dănţuitori pe săbii şi puzderie de alţii de teapa lor care ştiau 
să înfăţişeze fel de fel de născociri înveselitoare. Se mai puteau vedea şi tot 
felul de sărituri ciudate şi jocuri minunate de bărbaţi turci şi de femei (?) 
care erau în parte şi din Circasia. Fuseseră construite anume diferite imi¬ 
taţii de castele, palate şi corăbii care erau luate cu asalt şi cucerite. Şi s-au 
arătat atunci multe feluri de dihănii 81 şi arătări ciudate de tot soiul de ani- 
260 male. Nişte // oameni cu chipuri de uriaşi se luptau cu lei şi elefanţi, alţii 
purtau pietre mari şi peste măsură de şrele pe care alţii la rîndul lor le 
sfărîmau pe trupul acestora în bucăţi mărunte cu ciocane mari de fier. Sc 
mai afla acolo şi unul care punînd să-i lege o piatră de moară mare şi peste 
măsură de lată de părul capului (care fusese tuns şi răstuns pînă la cîteva 
<fire de> păr, a început sa joace cu ea iar apoi s-a învîrtit în cerc atît de 
iute încît cei din jur abia mai puteau zări acea piatră de moară şi din această 
pricină nu puteau să nu se minuneze mult de tot şi totodată să se îngrozească 
de o primejdie ce se vedea cu ochii. 

Nu mai puţine isprăvi făceau şi săritorii şi dansatorii pe funii cînd 
<săreau> de pe înălţimile cele mai mari pînă jos pe pămînt, trecînd ca o 
sageată sau ca un fulger şi greu s-ar fi putut găsi cineva în lumea largă care 
să poată face ca ei, ca să nici nu fie vorba de a-i putea întrece 82 . 

Lîngă principe sau domn se afla vistierul 83 care după ce fiecare din 
aceşti comedianţi şi alţii de teapa lor — atunci de faţă — îşi săvîrşiau cu 
bine isprăvile şi cădeau la picioarele Domnului după datina ţării şi îi să¬ 
rutau poala hainei sale, le dădea răsplata ce li se cuvenea în bani, iar alţii 
erau cinstiţi cu haine de mătase şi parte din ei în loc de bani, cu postav. 
Mireasa domnească, mama ei 84 doamna, soţia domnului şi celelalte jupînese 
ale tuturor boierilor de faţă şedeau şi ele în văzul oamenilor (?) 85 la ospăţ, 
dar singure şi despărţite de bărbaţi, căci astfel este datina acestui neam. 

Apoi după sfîrşitul serbărilor şi petrecerilor de nuntă, la 16 februarie 
a avut loc plecarea şi s-au îndreptat spre Varşovia.* 


81 Mons(l)ra. 

82 Text nelămurit. Der es ihnen hiertnnen gleicb, zu geschwe/gen bevor (= b^sser?) 
getkan hciben solie. 

83 Iordachc Cantacuzino, frate cu Toma vornicul (vezi mai sus, n. 68) şi fost cumnat 
al lui Vasile Lupu prin prima sa so"ie Ecaterina Bucioc, sora doamnei Tudosca. 

84 Domniţa Maria era fiica doamnei Tudosca (m. 1639); doamna Ecaterina de care este 
vorba aici era mama ei vitregă. 

85 Offetulich . Ca element de comparaţie, vezi în volumul de faţă descrierea anonimă a 
nunţii domniţei Ruxandra cu Timuş Hmelniţki, la care se spune că, în timp ce domnul ospăta 
pe boieri şi pe nuntaşi doamna ospăta deoparte pe soţiile acestora. 

* Acest text al lui Happel apare aici în continuarea Descrierilor Geografice ale acestuia, 
deşi prin natura sa ar aparţine mai degrabă Mărturiilor Indirecte din Anexa II. 

REPERTORIU CRONOLOGIC 


Andrei Bogoslavic 


Paolo Bonici 
Bartolomeo Locadello 


numit şi Apharia vine în Ţara Românească 
prin 1611—1616 trece apoi în Moldova odată 
cu Radu Mihnea. Se află acolo în timpul 
campaniei turco-tatare (1620). Revine în 
Moldova în 1623, de unde trece prin 1624 (?) 
în Ţara Românească, la Tîrgovişte şi Râmni¬ 
cul Vîlcea. Este scos de acolo de episcopul 
bulgar şi dus la Chiprovaţ înainte de 1632. 
Raport din 1623. 

vine în Moldova în 1623 şi rămîne pînă după 
1632, cînd îşi întocmeşte raportul lung. 
vine în Ţara Românească prin 1627—1629 
şezînd aici cu intermitenţe. în 1638 este men¬ 
ţionat de Silverio Pilotti, apoi dş BakSid în 1640. 

Cristofor Hryszkowicz 
Gheorghe Apaffy 
David Frolich 
Angelo Petricca 
Paul Strassburg 

Niccold Barsi 

Benedetto Emanuel Remondi 

Siverio Pilotti 

Jerz (Gheorghe) Krasinski 


Tălmaciul Romaskiewicz 


loan Kemdny 

Vasile Gagara 
Woiciech Miaskowski 


Achacij Taszicki 

Bartolomeo Bassetti 

Ordin Nasciokin (Anexă) 
Stanislaw Oswiecin 
(solia lui Bieganowski) 
Petru Bogdan BakSid 


Paul Beke 


trece prin Iaşi, în iunie 1628. 

trece prin Ţara Românească în 1630. 

este în Transilvania în 1630. 

este în Ţara Românească în 1632. 

vine în Transilvania în ian. 1632. Trece prin 

Ţara Românească spre Constantinopol în martie 

vine în trecere prin Moldova probabil în 1634. 

Se reîntoarce din Crimeea în 1639- 

vine în Moldova în 1635. Raport din 1636. 

Trimis la Roma în febr. 1638. 

vine în Ţara Românească în 1635. Pleacă 

peste Dunăre în dec. 1637. 

vine în Moldova la 19 martie 1636. Trece 

prin Ţara Românească 28 mart.—6 apr. spre 

Silistra. 

Trece prin Moldova în mart. 1636, apoi oct. 
1639, raport din ianuarie 1640. însoţeşte pe 
Miaskowski în 1640. 

vine în Ţara Românească în ianuarie 1637, 
iar în Moldova în 1645 şi 1648. 
trece prin Moldova în ian. 1638 sau 1643. 
trece prin Moldova în 28 febr.—17 mart. 
1640 şi prin Ţara Românească în 18 mart.— 
1 apr. Se reîntoarce din Turcia în 28 iun.— 
12 iul. 

trece prin Moldova şi Ţara Românească odată 
cu Miaskowski. 

vine în Moldova în 1640. Scrie raportul său 
în 1643. 

vine în Moldova în 1642. 
trece prin Moldova şi Ţara Românească în 
sept. 1643. Se reîntoarce în decembrie, 
vine în Ţara Românească în 1640, apoi ca 
vizitator apostolic în Moldova în 1641. Re¬ 
vine în Ţara Românească în 1648 ... 1650 .. . 
1652, etc. pînă în 1670. 

vine în Moldova în 1644. Se aşază apoi la 
Iaşi 1645. Este rechemat după 1650. 

Gasparo din Noto 

Marco Bandini 

Petru Parcevid 


Francesco Maria Spera 


Antonio din Brisello, 2 is „Laimer“ (?) 

Arsenie Suhanov 

Iona Travelski 

Bem ard in o Valentini din Perugia 

Bonaventura din Campofranco 

Iohann Mayer 
Nicolaus Schmidt 

Ioan Nemeş de Hidveg 

Marian Kurski 

Anonim german (nunta domniţei Ruxandra) 
Robert Bargrave 
Trei rapoarte iezuite 


vine în Moldova în iunie 1644. Trece în Ţara 
Românească în 1647. Revine în Moldova ian. 
1648. Pleacă în 1650. 

Trece prin Ţara Românească şi vine în Mol¬ 
dova în oct. 1644. Moare după 6 ani — în 
ian.? febr.? 1650. 

vine în Moldova odată cu Bandini. După 
moartea acestuia se duce de două ori în Italia. 
In 1653 pleacă din ţară. Revine în febr. 1656 
ca arhiepiscop de Marcianopol şi vicar apos¬ 
tolic al Moldovei. Pleacă la Viena în aug. — 
Revine în Moldova în 1668. Pleacă în Italia 
în martie 1673, moare 1674. 

vine la Iaşi în decembrie 1644. Trece în Ţara 
Românească în 1645. Pleacă de aici în 1652. 
Trimis iar în Ţara Românească în 1669, ră- 
mîne la Viena. 

vine în Moldova în iul. 1645. 
vine în Moldova în aug. 1649. Revine în 
Moldova şi Ţara Românească de trei ori în 
intervalul 1650—1654. 

vine odată cu Suhanov ca însoţitor al acestuia, 
vine în Moldova la 1 mai 1650 adus de Bona¬ 
ventura din Campofranco. Pleacă după 1655. 

vine în Moldova şi Ţara Românească. E la 

Tîrgovişte la 10 iulie 1650. 

trece prin Moldova în mai 1651. 

trece prin Moldova şi Ţara Românească în 

1651. 

vine în Ţara Românească în apr. 1652, apoi 
în iunie 1655. 

numit episcop în 1651, vine în Moldova de 
Paşti 1652. Stă două săptămîni! Apoi o lună 
în 1658. 

Moldova aug.—sept. 1652. 

Dobrogea — Moldova oct. 1652. 

Moldova 1652, 1653, 1654. 

Nicolaie Bieganowski 

Participanţi la expediţia din 1655 
contra seimenilor: 

Coloman Mikes 
I. Nemeş de Hidveg 
Cristofor Banffy 
loan Boros 

Conrad Iacob Hiltebrandt 


Clas Brorson Ralamb 
Filip Stanislavov 


Moldova (I solie 1643) vezi Oswiecin 
solia a Il-a 1654. 


în Moldova şi Ţara Românească 
în Ţara Românească 
în Ţara Românească 

în Ţara Românească, unde moare în 1656 . 
vine în Transilvania în aug. 1656 . Trece în 
Moldova, dec.—ian. 1657. Trece înapoi din 
Ucraina în febr. 1657 în Moldova şi Tran¬ 
silvania — 6. martie. A treia călătorie Tran¬ 
silvania—Ţara Românească aprilie—mai 1657. 
vine în Ţara Românească în apr. 1657. 
în Dobrogea — raport 1659. 

TLANŞE ALB NEGRU 

1. Miron Barnovschi, domnul Moldovei (frescă de la măn. Barnovschi -— Iaşi) (N. Iorga, 
Doi 212 } romanţ după portrete // fresce contemporane. Sibiu, 1930 pl. 87) 

2. Gabriel Bethlen, principele Transilvaniei (gravură contemporană de Lanfranconi) (A Magyar 
Nemzet Tor te tu te, voi. VI, Budapest, 1898, pl. între p. 124—125). 

3. Magnat şi nobili poloni din şleahtă la începutul sec. XVII (gravură de Br. Gembarzewski) 
(Polska jeg dzieje i kultura, voi. II, Warszawa, 1927, p. 40). 

4. Petru Movilă, mitropolit al Kievului (frescă de la măn. Sucevita) („Revista istorică română", 
IV (1934), pl. între p. 7^75). 

5. Anastasie Crimca, mitropolit al MoldQvei (autoportret) (G. Popescu—Vîlcea, Anastasie 
Ctimca, Bucureşti, 1972, pl. I). 

6. Foaia de titlu a relaţiei de călătorie a lui Paul Strassbuţg (Monumenta pietatis & literaria 
v ir or u m in re publica & literaria illustrium selecta, Frankfurt a. Mein, 1701, pars secunda, 
p. 185) (Biblioteca Academiei R.S.R.). 

7. Crucea ridicată lîngă biserica Slobozia de Leon vodă Tomşa în amintirea victoriei asupra 
boierilor pribegi la 1631 (clişeu; Muzeul de istorie a Municipiului Bucureşti). 

8. Gheorghe I Răkdczi, principele Transilvaniei (Biblioteca Academiei R.S.R., Cabinetul de 
stampe — Trachten Kabinet von Siebenburgen, voi. I, pl. 14). 

9. Circulara episcopului Malatesta Baleoni din 1637 privind ridicarea bisericii catolice din 
Bucureşti de către Bartolomeo Locadelli (A. Veress, Documente privitoare la istoria Ardea¬ 
lului, Moldovei //' Ţarii Româneşti, voi. X, Bucureşti, 1938, p. 3). 

10. Vasile Lupu, domnul Moldovei (frescă din bis. Trei Ierarhi — Iaşi) (C. Nicolescu, Istoria 
costumului de curte in ţările române, secolele XIV — XVII, Bucureşti, 1970, pl. CLXV). 

11. Maria Radziwill, fiica lui Vasile Lupu (frescă la bis. Trei Ierarhi — Iaşi) ( Idem, 
pl. CCIII). 

12. Doamna Tudosca, prima so{ie a lui Vasile Lupu (broderie la bis. Trei Ierarhi — Iaşi) 
(Idem, pl. CLXXIX). 

13- Ioan, fiul lui Vasile Lupu (broderie la bis. Trei Ierarhi — Iaşi) (Idem, pl. CXXXVUI). 

14. Doamna Ecaterina Cercheza, a doua so{ie a lui Vasile Lupu (frescă la bis. Golia — Iaşi) 
(Idem, pl. CXCIII b). 

15. Boierul rus A. L. Ordin Naşciokin (gravură contemporană (Ocerki istorii S.S.S.R. Pe¬ 
riod feodalizma XVII v., Moscova, 1955, p. 499). 

16. Janusz Radziwill, magnat polon, ginerele lui Vasile Lupu (gravură contemporană de Lang) 
(Biblioteca Academiei R.S.R., Cabinetul de Stampe — G S I Lang M-l). 

17. Foaia de titlu din „Codex Bandinus" (Biblioteca Academiei R.S.R., ms. latin). 

18. Piatra de mormînt a lui Ambrosius din Kecskem6t (1618) (Muzeul de Artă al R.S.R. 
Lapidariu, nr. inv. 4417). 

19. Piatra de mormînt a lui Cristofor de Lovichz (1634) (Idem, nr. inv. 4376). 

20. Bogdan Hmelniţki, hatmanul cazacilor zaporojeni (gravură contemporană de W. Hondius) 
(Biblioteca Academiei R.S.R., Cabinetul de Stampe — G S I Hondius, W-l). 

21. a) Grup de cazaci (desen) (N. A. Mohov, Ocerki istorii moldavsko-russko — ukrainskih 
sviazei, Chişinău, 1961, p. 96); b) cazac zaporojean înarmat (gravură sec. XVII) (A. Pankra- 
tova, Histoire de VURSS, voi. I, Moscou, 1948, p. 211). 

22. Kalga Sultan, fratele hanului tătar (gravură contemporană de Lerch) (Biblioteca Acade¬ 
miei R.S.R. Cabinetul de stampe — GSI 17 I/Lerch J, M-3). 

23. Stanislaw Koniecpolski, mare hatman al coroanei (gravură contemporană) (Polska jeg dzieje 
i kultura, II, p. 68). 

24. a) Sigiliul şi semnătura lui Preda Brâncoveanu (Biblioteca Academiei R.S.R., doc. XC/55); 
b) semnătura lui Hrizea din Bălteni, mare vornic (A. Veress, Documente privitoare la istoria 
Ardealului ... , voi. X, p. 81). 

25. Vladislav al IV-lea, regele Poloniei (Idem, p. 58). 

26. Harta (arilor române de Nicolas Sanson, 1655 (Biblioteca Academiei R.S.R., Cabinetul de 
hărţi — C IV/30, harta: Estais de l'Empire des Turcs en Europe et pays circomvoisins par 
Nicolas Sanson d’Abbeville, 1655). 

27. Gheorghe Ştefan, domnul Moldovei (gravura contemporana de Bianchi) (Biblioteca Aca¬ 
demiei R.S.R., Cabinetul de stampe — G S I/Bianchi G P-2; iscălitura sa (Sdndor Szilăgyi, 
II. Rdkâczi Gyorgy , 1621 — 1660, Budapest, 1891, p. 92). 

28. Constantin Şerban, domnul Ţării Româneşti (frescă de la măn. Hurez) (N. Iorga, Domni 
români dupâ portrete şi fresce..., pl. 110); iscălitura sa (S. Szilâgyi, op. cit., p. 125). 

29 . Peceţile lui Gheorghe Ştefan şi Constantin Şerban (A. Veress, op. cit., X, p. 300 şi 324), 
şi iscăliturile lui Koloman Mikes (Idem, p. 123) şi Ioan Boros (idem, p. 125). 

30. Crucea ridicată pe locul uciderii postelnicului Papa din Brâncoveni la Bucureşti de către 
seimenii răsculaţi (1655) (clişeu; Muzeul de istorie a Municipiului Bucureşti). 

31. Gheorghe al IPea Rik6czi, principele Transilvaniei (gravură contemporană) (S. Szilâgyi, 
op. cit., pl. I). 

32. Monede de la principii Gabriel Bethlen, Gheorghe I şi Gheorghe al IPea Râk6czi (Biblio¬ 
teca Academiei R.S.R., Cabinetul numismatic). 

33. Husar şi haiduc din Transilvania (sec. XVII) (A Magyar Nemzet Tortânete, voi. V, 
Budapest, 1897, p. 480). 

34. Carafă de cristal purtînd stema principilor Rik6czi (Muzeul naţional de istorie din Buda¬ 
pesta) (Guide to the exhibition: The History of Hungary from the original settlement 
to 1849 , Budapest, 1969, p. 50). 

35. Semn de breaslă a unui fierar din Braşov (sec. XVII) (Muzeul naţional de istorie din 

Budapesta) (Guide to the exhibition __ p. 42). 

36. Mehmed al IV 1 * 8 ®, sultanul Turciei (gravură contemporană de Amoult) (Biblioteca Aca¬ 
demiei R.S.R., Cabinetul de stampe — G S i/Amoult, A-l). 

37. Mehmed Kopriilii, mare vizir otoman (gravură contemporană de Lerch) (Biblioteca Aca¬ 
demiei R.S.R., Cabinetul de stampe — GS I/Lerch, J. M.-4). 

38. a) Stema lui Conrad Jacob Hiltcbrandt (F. Babinger, Conrad Jacob Hiltebrandt's... 
reise..., Leiden, 1937, p. IX); b) Stema ambasadorului suedez Gotthard Welling (Ibidem, 
p. XXVII) şi iscălitura sa (S. Szilâgyi, op. cit., p. 129). 

39. Boier din Ţara Românească desenat de Clas Ralamb (C. Karadja, Cîteva costume româ¬ 
neşti din vechime în „Arhivele Olteniei", III (1924), nr. 11, p. 53). 

40. Mihnea al IIFea, domnul Ţării Româneşti (gravură contemporană) (N. Iorga, Domni 
români dupâ portrete şi fresce contemporane..., pl. 112); monedă bătută în timpul dom¬ 
niei sale (desen; Biblioteca Academiei R.S.R., Cabinetul numismatic). 

PLANŞE IN CULORI 


I. Grup de boieri români din sec. XVII (frescă contemporană) (Al. Alexianu, Mode //* ves¬ 
minte din trecut, Bucureşti, 1971, coperta). 

II. Matei Basarab, domnul Ţării Româneşti (miniatură la Muzeul de Artă R.S.R.) (C. Nico- 
lescu, Istoria costumului, . ., pl. 13). 

III. Doamna Elina, soţia lui Matei Basarab (miniatură la Muzeul de Artă R.S.R.) {Idem, 
pl. 18). 

IV. Cetatea Aiud. 

INDICE* 


A 

Abava—Zemplin, loc. în Slovacia, 550. 

Aba 2 a, paşa de Silistra, 134. 

Abbazi, popor în ţinuturile Caucazului, 73. 
Abrud, loc. în Transilv., 53, 554; munţi, 548. 
Adjud, loc. în Mold., 20, 519, 520. 
Agiudeni, loc. în Mold., 185, 242. 

Agnita, loc. în Transilv., 53. 

Ahmed aga, ceauş, 157, 172. 

Aiud, loc. în Transilv., 46, 52, 554, 576, 604. 
Akkerman v. Cetatea Aibă. 

Alba Iulia (Weissenburg), 46, 548, 551, 553, 
554, 564, 565, 567, 576, 604, 639; distru¬ 


geri din partea tătarilor, 569; descris de Hil- 
tebrandt, 566—568; biserici, 567, 569; gim¬ 
naziu 52, 568; tipografia lui Gh. Râk6czy 
al II-lea, 570; reşedinţă princiară, 52, 130, 
392, 558, 560, 561, 64l; episcopală 570; 
tîrg săptămînal la ~ 567; soli suedezi la 
~ 561, 571. 

Albeşti, loc. în Mold., 179. 

Albriti, secretarul Congregaţiei de Propaganda 
Fide, 430. 

Aleşd, loc. în Transilv., 548. 

<Alexandru> fiul lui Vasile Lupu, 490. 


* Indicele a fost alcătuit de Beatrice Marinescu. Introducerile, observaţiile critice, textele ori¬ 
ginale in limbi străine, mărturiile indirecte precum şi descrierile geografice nu au fost incluse in 
acest indice. 

Alexandru cel Bun, domn al Moldovei, cti¬ 
torul bisericii catolice din Baia, 182, 240. 

Alexandru Coconul, fiul lui Radu Mihnea, 
domn al Ţării Româneşti, 25, 26, 42; căsă¬ 
toria sa, 118, 156, 171. 

Alexandru Iliaş, domnul Moldovei (1627— 
1629), 41, 42. 

Alexei Mihailovici Romanov, ţarul Rusiei 
(1645—1676), 407, 512, 534, 539; ~ şi 
Bogdan Hmelniţki, 408, 409, 511, 512, 535; 
~ şi Matei Basarab, 406; ~~ şi Paisie pa¬ 
triarhul Ierusalimului, 405, 406; ~ şi Va- 
sile Lupu, 404, 410; trimite pe Suhanov 
sol în Moldova, 403- 

Aii paşa în campania din Transilvania, 547; 
distrugeri la Alba Iulia, 569; instalează gar¬ 
nizoană turcească la Braşov, 589, asediază 
cetatea Oradea Mare (1660), 546. 

Aimaş, ţinut, 523, 604. 

Alsted, Johann Henrik, profesor la gimna¬ 
ziul din Alba Iulia, 569. 

Alt Stettin loc. în Germania, 578; moartea 
lui Gheorghe Ştefan la ~ 565. 

Amăgei loc. în Mold., 181. 

Ambrosiu, călugăr franciscan în Moldova, 326. 

Anastasie Crimca, mitropolit, al Moldovei, 24. 

Anatolia, 86, 444. 

Andrei, paracliserul bisericii catolice din Bîr- 
lad, 228. 

Andrei daimatinul, v. Bogoslavic. 

Andrei din Leşina v. Bogoslavic Andrei. 

Andronic, mare postelnic, 409, 450. 

Anfinoghen, arhiepiscop din Kiev, 149. 

Anglia, 89, 490, 568, 570. 

Antonio din Brisello (Laimer), Provincial al 
Transilvaniei, comisar general al Provinciei 
franciscane din Rusia, 629, 630; biografie, 
393—396; scrisoare către Francisc I, duce 
de Modena, 397, 398; ~ şi Vasile Lupu, 
398, 627. 

Antonio de Via (Devia), franciscan conven- 
tual, misionar la Caransebeş, 15, 103, 105, 106. 


Apaffi Gheorghe de Almaker£k, senator ar¬ 
delean, 40, 41; raport către G. Bethlen, 
41, 42. 

Apaffi Mihai I, principe al Transilvaniei, 555, 
556, 638; ~ şi Ioan Kem6ny, 603; ~ şi 
turcii, 589, 642. 

Apoldul de Sus loc. în Transilv., 582. 

Apolloni Simone din Veglia, preot misionar 
la Cotnari, 361, 391, 428. 

Arabath, loc. neidentificată în Dobrogea, 85. 

Argeş, (Curtea de ~) loc. 9, 212. 

Argeş, rîu, 34, 208. 

■‘CArghira^ soţia lui Radu Mihnea, 25. 

Arieş, rîu, 52. 

Arieş, scaun secuiesc, 591, 64l. 

Arsengo Ieronim, vicar apostolic la Bacău, 246. 

Asia 86; negustori din ~ la Iaşi 281. 

Astafiev Isaia, boier moldov., 624, 625. 

Atanasie al IlI-lea Patelaros, patriarh de Con- 
stantinopol, (1634—1652), 411. 

Attila, 577, 590. 

Augsburg loc. în Germania, 562. 

Azov, cetate în Rusia, lupta turcilor la ~ 625. 

B 

Babadag, oraş, cetate, 7, 200, 219—221, 617; 
descriere, 221—223; negustori ragusani la 
~ 222. („Babadag sau Torni** (?) p. 617) 

Bacău, 5, 7, 16, 19, 22, 25, 27, 236, 237, 

245, 248, 277, 280, 305, 307, 319—323, 

327, 358, 361, 391, 428, 516, 519, 520, 

595; episcopi catolici de v. Quirini, 
Goski, Kurski, Lubieniecki, Ioan Zamoyski; 
vizitatori apostolici la ~ v. BakSid; vicari 
apostolici Ia ~ v. Bandini şi Parfevid; de¬ 
scris de BakSid, 245; Bandini, 308, 319, 385; 
Bassetti, 177, 178; Balthasar, paroh la ~ 
302; reşedinţa episcopului catolic, 75, 96, 
301, 303, 359, 361, 390, 428, 436, 437, 

463, 506; mănăstire şi biserici catolice, 177, 
178, 245—247, 305, 316, 318. 

Bacifalău, loc. în Transilv., 457. 

Bagceserai, reşedinţa hanilor Crimeii, 87, 442. 
Bagdad, victoria lui Murad al IV-lea la — 160. 
Bahle v. Gilâu (?). 

BaMui, rîu 232, 328, 491. 

Bahna loc. în Mold., 249. 

Baia, oraş, regiune, 16, 19, 25, 26, 241, 280, 
323, 326, 343, 428, 436, 437, 463, 503, 
508, 601; descris de: Bandini, 325—327; 
BakSid, 240, Remondi 96; biserici catolice, 
25, 75, 182, 501. 

Baia de Arieş, oraş minier, 46, 53, 544. 

Baia Mare, mine de aur la — 46. 

BakSic Petru Deodat (Bogdan), arhiepiscop ca¬ 
tolic bulgar de Sofia (Sardica), 230, 319, 
378, 389; biografie, 194—198; rapoarte din 
3ulgaria 219; Babadag 221—223; Dobrogea, 
220; Moldova (1641), 219, 223—252, 321; 
Ţara Românească (în 1640), 199—218; 

(1648) 253—267; (1653), 268—270; — şi 
Bandini 303, 305, 317, 318; ~ şi Mascellini 

254, 255, 268; ~ şi Matei Basarab, 251, 

255, 260, 268, 269, 378; ~ şi Parîevid, 
378; şi I. Zamoyski 218; — şi Vasile Lupu, 
236; scrisoare către Republica Veneţia (?) 
372, 373. 

Balcani, munţi, 203, 231. 

Balthasar ungurul, v. Gyiirgyei Balthazar. 
Bandini Marco (1593? — 1650) arhiepiscop 
de Marcianopol, vicar apostolic cu reşedinţa 
la Bacău, 299, 305, 308, 311, 312, 318, 
319, 327—329, 386, 387, 430, 619, 631, 
biografie, 293—299; expunerea împrejurări¬ 
lor venirii în Moldova (1644), 310—321; 
însemnări despre Moldova 330—345; vizi¬ 
tarea Moldovei 322—329; corespondenţă cu 
Ingoli secretarul Congregaţiei de Propaganda 
Fide, 299—303, 305—309; ~ şi BakSid, 
303, 3^5, 317, 318; ~ şi Paul Beke, 323, 
324; şi Gasparo din Noto. 628, 630, 638; 
~ şi Kotnarski, 300—308, 315, 317 — 321, 


385, 628, 646; ~ şi Matei Basarab, 306, 
311, 312; — şi Par&vid, 310, 360, 362; 
~ şi Siroli 628, 630; ~ şi Vasile Lupu 
300, 303, 304, 307—309, 315, 316, 318, 
319, 321, 385; ~ şi episcopul I. Zamoyski 
308; moartea sa, 358, 362, 428. 

Bânffy Cristofor, expediţia în Ţara Rom. îm¬ 
potriva seimenilor (1655) 523, 524. 

Bar, loc. în Polonia, 193; colegiul din — 
284. 

Barba, grec la curtea lui Vasile Lupu, 315. 

Barcsay Acaţiu, principe al Transilvaniei 
(1658—1660) 525, 555, 584; sol la Vasile 
Lupu 134, 135, 647. 

Barcsay Andrei, comandantul cetăţii Făgăraş, 
584. 

Bargrave Robert, călător englez, în Dobro¬ 
gea şi Mold. (1652); biografie, 479—481; 
text, 482—4^6. 

Bamovski Miron, domn al Moldovei (1626— 
1629) 24, 42, 149; ~ şi Hryszkowicz Cris¬ 
tofor 38, 39; executat de turci (1633), 
149; mănăstirea — 404, 405. 

Barsi Niccolo, călugăr italian, călător în Mold. 
(circa 1633—1639) biografie, 69—72, text, 
73—90. 

Basa Toma, nobil ardelean, comandant de 
frontieră, guvernator al Transilvaniei, 531; 
— şi I. Boros, 532; ~ şi Mikes Coloman, 
518; — şi Welling 603, 604; încheie tra¬ 
tatul de alianţă cu Vasile Lupu (1638) 135. 

Bassetti Bartolomeo, misionar în Moldova nu¬ 
mit vicar general al celor două Valahii, 
243; biografie, 175—176; vizitarea biseri¬ 
cilor din Moldova (1643), 177—188; ~ şi 
BakSid, 237; ~ şi Vasile Lupu 236. 

Basire Isaac, rectorul gimnaziului din Alba 
Iulia, 565, 568, 569, 571, 598. 

Basziewicz Ioan, preot iezuit la Iaşi, 507. 

Bâthory, casa din Alba Iulia a lui — 52. 

Bâthory Sofia, soţia lui Gh. Rak6czi al Il-lea, 
468, 557, 558, 563, 604. 

Bâthory Ştefan de Somlyo, fratele cardinalului 
Andrei, 581. 

Batow, risipirea oştirii polone la ~ 471. 

Baumgart Michael, rectorul şcolii ariene din 
Cluj, 556, 559. 

Bazargic, loc., 161, 482. 

Bazil, membru în solia lui Miaskowski 169. 

<Băile Felix> 545. 

Băleanu Gheorghe, mare vornic în Ţara Rom. 
531, 539. 

Băltăgeşti, loc. în Dobrogea, 484. 

Bălţi, loc. R.S.S.M. 409, 472, 600. 

Behadir Ghirai, han tătar (1638—1642) 87, 
88; Apostol Catargiu sol la 86. 

Beke Paul, iezuit ungur, biografie 271—273; 
numit paroh la Iaşi 385; text 274—285; ~ 
şi Bandini 323, 324; ~ şi Gasparo din 
Noto 386; ~ şi Parfevid 358—360; 362; 
~ şi Spera 386; ~ şi Vasile Lupu 280, 364. 

<Belardino> preot catolic, 258, 259. 

Belceşti, loc. în Moldova, 21. 

Beldi Clement, nobil maghiar, 29. 

Beldi Pavel, comandant de frontieră, 532. 

Bellarmino Giovanni, cardinal, 291. 

„Bellichini“, Ioan Baptista (?) v. Ştefăniţă 
Rareş. 

Bender v. Ti ghin a. 

Bene, loc. în Transilv. 523 

Benedict, călugăr catolic, tălmaciul lui Strass- 
burg, 65. 

Berardi Venanzio, minorit conventual vicepre- 
fect şi comisar catolic 254, 258, 435. 

Bereşti, loc. în Mold. oastea lui Gheorghe 
Ştefan la *— 519. 

Bethlen Gabriel, principe al Transilvaniei 
(1613—1629) 132, 545, 546; familie 584; 
şi gimnaziului din Alba Iulia 568, 569; ra¬ 
portul lui Gh. Apaffi către ~ 41, 42; ~ 
şi turcii 138, 139, 549. 

Bethlen Ioan, cancelar al Transilvaniei 546, 
565; scrieri despre campania lui Gh. Râ- 
k6czi al II-lea în Polonia 566; expediţia 


tătarilor din Perecop (1659—1660) 588; 

secuii din Odorhei, 591. 

Bieganowski Nicolae, podstolnic de Liov, şi 
castelan de Cracovia; biografie 509, 510; text 
despre Moldova şi Ţara Românească 191— 
193; primit în audienţă de: Matei Basarab 
193; Vasile Lupu 192, 193. 

Bielewicz, pisar 173- 

Biertan, loc. în Transilv. 46, 553, 554; reşe¬ 
dinţa episcopului luteran, 580. 

Biharia (Bihor) 545. 

Bihor loc. v. Biharia. 

Bihor, comitat 545. 

Bisterfeld Johann, profesor la gimnaziul din 
Alba Iulia, 569, 576. 

Bistriţa, loc. în Transilv. 26, 47, 48, 51, 555, 
580, 639, 640. 

Bistriţa, rîu, 19, 20, 51, 245, 276, 305, 325, 
506, 595, 596. 

Bîrlad, 16, 22, 27, 280, 411, 436, 438, 

463, 507, 638; biserici catolice din 95, 
179, 180, 227, 228; solii polone în trecere 
prin ~ 118, 155, 173. 

Bîrlad, rîu, 118, 155, 159, 227, 487. 

Bîr 2 a, duce de v. I. Radziwill, 639. 

Blasova, stîncă în cîmpia dintre Igliţa şi Gura 
Armanului, legendă 485. 

Bocskay Ştefan, principe al Transilvaniei 
(1604—1606) 52. 

Bogdana, v. Valea Seacă. 

Bogoslavid Andrei din Leşina, călugăr obser- 
vant catolic în Moldova şi Ţara Românească, 
15, 212, 252; biografie 1—4; text, 5—10; 
trimis la Constantinopol 252; sol la Paul 
al V-lea, 8. 

Bohm Gudmund, nobil suedez, 575, 576. 

Boiul Mare, loc. în Transilv., 523- 

<Bolgarzki Francisc de Sebeş > sol în Ţara 
Românească 609. 

Bologna, preot catolic, 15. 

Bonfinius, Antonius, 577. 

Bonnicio Paolo (Bonici) din Malta, minorit 

conventual, biografie 11 — 13 ; text despre 
Moldova, 18—29; scrisoare către Giovanni 
din Frata, 14—17; — şi Andrei dalmatinul 
15; ~ şi Miron Barnovski, 26 ; — şi Moise 
Movilă 16 ; — şi Radu Mihnea, 25, 26 . 

Borgia Gaspar, cardinal, 26 . 

Borgoviste (!) 373, 374, v. Tîrgovişte. 

Bomemissza Paul, comandant al oastei arde¬ 
lene, 133. 

Boros Ioan, comandant transilvan în campa¬ 
nia din Ţara Românească împotriva seime¬ 
nilor (1655), 526, 527, 531, 535, 536 ; sol 
la Vasile Lupu, 143; participă la expediţia 
din Moldova (1653) 532; neînţelegere cu tur¬ 
cii, 537; scrisori din Ţara Românească, 
(1655) către: Mihail Herman şi Toma Pa¬ 
vai, 532, 533; Gh. Râk 6 czy al II-lea, 524—532; 
534—538; ~ şi Toma Basa, 532, 533; ~ şi 
Preda Brîncoveanu 535—537; ~ şi Constan¬ 
tin Şerban, 525, 527, 531, 533, 537; ~ şi 
Eustrate Dabija, 526 ; — şi Gheorghe Ştefan, 
532; ~ şi Radu Mihalcea, 535. 

Borzeşti, loc. în Mold. 249. 

Bosnia, 318, 534. 

Botoşani, 452, 494, 601 . 

Bott Ştefan, 529, 536. 

<Boznac Ismail> paşa de Buda, 604. 

,,Brackshaw“ v. Dracţani. 

Bradas poate Braclav, 645. 

Bran, cetate, sat, 468, 524, 550, 605 . 

Bran, trecătoare 47, 549, 605, 639- 

Brandenburg, Ecaterina de — 584. 

Brandenburg, Frederic Wilhelm, elector de — 
647. 

Braşov, oraş, cetate, 47, 51, 63, 458, 525, 526 , 
534, 549, 555, 575, 592, 605, 609, 639; 
centru comercial şi cultural 50, 211 , 588, 
589; asediată de turci, 589; garnizoană tur¬ 
că la 589; călători despre — 587—589, 
640. 

Brateş, lac, 487. 

Brăila, oraş, cetate, ţinut, 20 , 147, 158, 161 , 


200 , 485, 529, 613; fuga lui Vasile Lupu 
la ~ 126 . 

Brest, loc. în URSS, 528. 

Breţcu, loc. în Transilv., 132 , 139, 592, schelă, 

20 . 

Brîncoveanu Preda, mare spătar în Ţara Ro¬ 
mânească, 527, 535; ~ şi I. Boros, 535— 
537; — şi Krasinski, 120 ; întrevedere cu 
Miaskowski, 171, sol la Siavuş paşa, 520, 
521. 

Brîncoveni loc. în Ţara Românească, 208, 213. 

Bronikofski, membru în solia condusă de Mias¬ 
kowski, 169 . 

Bruiu, loc. în Transilv., 583. 

Brze^cie, loc. în Polonia, 573. 

Bucegi, munţi, 605 . 

Bucov, lupta de la ~ 524. 

Bucureşti, 9, 41, 4 2 , 66 , 67 , 101 , 103 — 106 , 
126, 156, 172, 173, 215, 216, 270, 436, 
520, 524, 527, 529, 530, 535; reşedinţa dom¬ 
nească 34, 35, 58, 63, 172, 213, 438; de¬ 
scriere 120 , 200 , 216—218, soli în trecere 
prin ~ 64, 157, 172, 606 ; răscoala seime¬ 
nilor (1655) la ~ 530. 

Buda, paşa de la ~ 604. 

Budai Petru, secretarul lui Constantin Şerban, 
domnul Ţării Româneşti, 531 . 

Bugeac (Tartaria Minor), 18, 223, 224, 226 , 
517, 618; dare de seamă despre vizita lui 
F. Stanislavov în (1659) ~ 617 ; tătari din 
— 592; turci din — 39 . 

Buhuş Dumitru, pîrcălab de Hotin, 113 , 116 , 
117. 

Buicescu Diicul, mare spătar în Ţara Româ¬ 
nească, 526 , 527, 535, 647. 

Bulboci, loc. în R.S.SM. 600 . 

Bulgaria şi bulgari, 18, 68 , 147, 200 , 202 , 

203, 214, 222, 223, 225, 251, 252, 258, 

259, 266 , 267, 270, 274, 281, 318, 373, 

374, 376, 377, 380, 457, 464, 482, 507, 

586, 618, 637; BakSic în — 219; Markanych, 
guvernatorul (?) ~ 370 ; scrisoare către Re- 

-.^publica Veneţia a notabilităţilor (?) ~ 

(1649) 373—374. 

Buzău, loc., 34, 71, 119, 157, 172, 521, 522, 
'529; tabăra lui Gh. Râkâczy al II-lea la ~ 
522. 

Buzău, rîu, 157, 171. 

Buzău, trecătoare, 48, 131, 520, 550, 639. 

C 

Calixtus George, teolog german, 580. 

„Calo“, (= Kallo) loc. în Ungaria, 642. 

Cameniţa oraş în Podolia, 73, 74, 112, 153, 
154, 159—162, 166, 386, 387, 446, 447, 
451, 453, 454, 528, 532, 539, 645; cazaci 
şi tătari la ~ 450, 452, 471; solia cazacă 

. la ~, 446. 

Campofranco, Bonaventura din ~ minorit con- 
ventual, provincial al Transilv., prefect şi 
misionar în provinciile Moldova şi Ţara Ro¬ 
mânească, 390, 425, 429; biografie 431, 434; 
text, 435—438. 

Cantemir, mîrzac tătar, paşă de Silistra, 224; 
luptă cu Mehmed Ghirai al III-lea, 38; ur¬ 
mărit de Şahin Ghirai, 39; înfrînt de Inaiet 
Ghirai (1636), 83, 84; ucis din ordinul 
lui Murad al IV-lea, 224. 

Cant acuz in o Constantin, mare postelnic în Ţa¬ 
ra Românească, 406, 526, 528, 534, 535; 
trimis cu 30.000 taleri la Gh. Rik6czy al 
II-lea, 528, 535; neîncrederea lui Gheorghe 
Ştefan în ~ 516. 

Cantacuzino Iordache, mare vistier în Mold. 
139, 648. 

Cantacuzino Toma, mare vornic al Ţării de Sus 
(Mold.) 472, 504, 646. 

Caracal, loc. în Ţara Românească, tîrg săp- 
tămînal de vite la ~ 208. 

Caracaş paşa, emisar al marelui vizir la Gheor¬ 
ghe Ştefan şi Gh. Râk6czy al II-lea, 522. 


Caransebeş, loc. în Transilv. misiunea lui 
Bandini, la ~ 318. 

Careii Mari, loc. în Transilv., 642. 

Carol al X-lea Gustav, regele Suediei (1654— 
1660), 559, 575, 597, 611; — şi Constan¬ 
tin Şerban 610, 612; ~ şi Gheorghe Ştefan 
598; ~ şi Gh. Râkâczy al II-lea 563, 566, 
571—574; ~ şi Polonia 563, 571—573. 

Carol cel Mare, (742—814), împărat, 48* 577, 
578. 

< Carol Robert de Anjou>, regele Ungariei, 
605. 

Carol I Stuart, regele Angliei (1625—1649), 
568. 

Carpaţi, munţi, 47, 240, 241, 245, 248, 270, 
274, 506, 549, 609. 

Cason, comitat secuiesc, 591. 

Castro, Francesco de minorit conventual, 
comisar apostolic pentru Ţara Românească, 
201, 202, 214, 218. 

Caşovia (Kosice) oraş în Slovacia, 458. 

Catargiu Apostol, mare postelnic în Mold. sol 
la Behadir Ghirai, 86; întîmpină soliile 
polone (Bieganowski) 192; Krasinski, 115. 

Catargiu Gheorghe (Iordache) şetrar în Mold., 
646. 

Catargiu Nicolae, vistier în Mold., 645. 

Cattinaski v. Kotnarski. 

Caţa, loc. în Transilv., 523. 

Cazaci, 140, 161, 221, 528, 534, 536, 537; 
~ de la Don 443; ~ ucrainieni 600; ~ 
zaporojeni 472; incursiuni în Moldova 143, 
427—429, 528, 529; incendiază laşul (1650), 
491; asediaţi la Suceava, 601; ~ şi Polonia 
141, 445—447, 450, 453, 528, 536, 572, 
574; ~ şi Gh. Rak6czy al II-lea, 536, 539, 
564; ~ şi suedezii, 535; ~ şi tătarii, 39, 
445; ~ şi turcii, 41. 

Cacăceni, loc. dispărută, 601. 

Călăraşi, v. Rădăuţi. 

Călugăreni, loc. în Ţara Românească, 529, 531, 
532. 

Căpuş, loc. în Transilv., 549. 

Cehrin, capitala lui Bogdan Hmelniţki, 408, 
472, 475, 476. 

Cehul Silvaniei loc. în Transilv. ocupat de 
Mihai Apaffi 642. 

Celebi Iacob, creditorul lui Bandini, 321. 

Cenad, loc., în jur. Timiş ocupat de E. To- 
koly, 642. 

Ceraşu loc. în Ţara Românească, 522—524. 

Cernăuţi, 18, 21, 453, 454; vamă, 495. 

Cetatea Albă (Beograd, Akkerman) 7, 18, 20, 
443—445, 447, 618, descriere 86, 6X9. 

Cetatea de Baltă, 53. 

Charasz, mîrzac, 451. 

<Cheresteş Ştefan > sol din Transilv. în Ţara 
Românească, 609. 

Chezdi, scaun secuiesc 640, v. şi Kizd. 

Chichiş, loc. în Transilv. (jud. Covasna), 
522. 

Chiev, v. Kiev. 

Chilia, cetate, 20, 83, 200, 411, 485, 618; 
descriere 84; negustori ragusani la ~ 618. 

China (Imperiul chinez), 274, 282. 

Chiorma v. Gbiorma . 

Chiprovaţ, loc. în Bulgaria, sediu al observan- 
ţilor bulgari, 202, 210, 213, 221, 270, 305, 
318, 438; reşedinţa lui BakSid 219, 253; 
Blasius Koifevich din ~ 464; Francesco 
Soimirovtf, de ~ 389. 

Ciaba, figură legendara, unul din fiii lui 
Attxla, 590. 

Cibin, rîu, 50, 582. 

Cibinium, v. Sibiu. 

Cigle, v. CzegUd. 

Cigle, oraş neidentificat al vechilor cronici 
maghiare 590. 

Ciucul Mare, loc. în Transilv., 605. 

Cincşor, loc. în Transilv. 583. 

Gocăneşti, loc. Ţara Rom., 122. 

Cioran, (Murgeşti), loc. în Ţara Românească, 
122, 158. 


Circasia (Sircasia) ţinut în Caucaz, 73, 86, 
87, 445, 648; Apostol Catargiu în ~ 86, 
87. 

Cisnădie, loc. 50. 

Gsnădioara, cetatea de piatră de la ~ 50. 

Gswicki, nobil polon din solia lui Miaskow- 
ski, 155, 161, 168, 172. 

Ciubărciu, sat pe malul Nistrului, 22, 89, 
232, 284, 446, 508. 

Guc în Transilv. 46, 48, 554, 590; comitat 
secuiesc 28, 139, 550, 591, 637. 

Ciuc, trecătoare, 550, 602, 639. 

<Guc-Sîngeorgiu> („Sepsi") comitat secuiesc 
602. 

Ciucea, trecătoare, 48, 639. 

Cîmpulung, oraş în Ţara Românească, 105, 
213, 215, 252, 438; descriere, 57; bîldul 
anual, 211, 266; biserică catolică, 261; ml- 
năstirea Negru Vodă, 265; vizitat de: Baklid, 
209— 212 , 261, 269, 270; F. M. Spera, 388. 

Gndescu Radu Mihalcea, mare comis în Ţara 
Românească, 535, 539, 612. 

Grligătura, ţinut, 519. 

Cemăţeni, loc. în R.S.S.M. 447. 

Gmiceni loc. în Mold. 114, 154, 159, 168, 
174. 

Gement al VIIMea papă (1592—1605) 247. 

„Clinco" v. Anastasie Crimca. 

Gisura, loc. în regiunea Stara Pianina din 
Bulgaria, 310. 

Guj (Gaudiopolis, Gausenburg), 48, 138, 458, 
548—550, 555, 557, 559, 562, 571, 575, 
576, 580, 581, 586, 594, 604, 639; descris 
555, 556, 560, 637, centru comercial 52, 
555, 556, 641, asediat de Kuciuk paşa 
(1662) 556; tratativele cu solii suedezi la 
~ 558; farmacist la ~ originar din Holl- 
stein 599. 

Guj, comitat, 560. 

G)corăscu Radu, logofăt, solul Ţării Româ¬ 
neşti la Vasile Lupu 647. 

Codlea, loc. în Transilv., 51, 584, 605. 

Cohen, medicul lui Vasile Lupu, 315. 

Coiceni, loc. pe Prut, 472, 600. 

Colentina, rîu, 120. 

Comăneşti loc. în Mold., 601, 602. 

Conrad, căpitan german, cantonat la Vinţ, 564. 

Constantin, împăratul, ~ întemeiază Silistra, 

606 . 

Constantin Şerban, domn al Ţării Româneşti, 
~ şi răscoala Seimenilor, 524—527, 529— 
531; întoarcerea la Tîrgovişte 531; înfrînge- 
rea răscoalei, 613; ~ şi I. Boros 524, 525, 
527, 531, 533; ~ şi Gheorghe Ştefan 517, 
527, 528, 532; — şi B. Hmelniţki, 533, 

536; ~ şi Gh. Râkâczy al II-lea 519, 520, 
522—526, 528, 529—.533, 536—539, 564, 
565, 593, 613; ~ şi Poarta 519, 529 (~ 
şi Hasan Aga 529; ~ şi Murad paşa vizir 
534; ~ şi Siavuş paşa 529; ~ şi Suleiman 
538); ~ şi soli străini: Ralamb 610—612; 
Welling, 605. 

Con stan tinopol, oraş, 15, 16, 23, 24, 27, 34, 
58, 65, 75, 82, 84, 86, 95, 102, 103, 105, 
106, 115, 118, 134, 149, 155—157, 159, 

162, 167, 171, 173, 202, 214, 226, 235, 

248, 305, 364, 405, 407, 444, 451, 484, 

490, 511, 533, 547, 549, 550, 568, 576, 

587, 595, 606, 619; patriarhi de Ata- 
nasie al III-lea Patelaros 411; Partenie al 
III-lea, 410, 415, 647; soli şi călători la 
R. Bargrave 483; Hiltebrandt 604; Mias- 
kowski 160; S. Pilotti 103; Romaskiewicz 
125; G. Welling 604, 605; Bogoslavid cu tri¬ 
butul Ţării Româneşti la ~ 252; A. Grillo 
mare dragoman al bailului Veneţiei la ~ 
305, Şt. Potocki prizonier la ~ 154; negus¬ 
tori din — 207, 216. 

Coritski (!) general polon, 491. 

Corlăteşti, loc. în Ţara Românească, 523. 

Corneşti, sat la Dunăre, azi dispărut, 606. 

Cornul lui Sas, lupta de la ~ (1612), 114, 
154, 161. 

Costin Ioan, hatman al Moldovei, 156. 


Costin probabil Dumitru postelnicul, 156. 

Coveş, sat azi înglobat în oraşul Agnita, 155. 

Costniţ, loc. în Ucraina, 600. 

Cotnari, loc. în Moldova, 6, 22, 231, 238, 
239, 280, 281, 319, 321, 323, 326, 437, 
449, 451, 501, 503, 507; reşedinţa lui Ia- 
cob Labşta 143, 408; descriere, 453; vizi¬ 
tat de BakSic 237; P. Bonnici, 26, Kurski, 
462, Gh. Kotnarski din ~ 282; situaţia 
bisericii catolice, din ~ 25, 75, 95, 180— 
182, 237, 391, 435. 

Cracovia, oraş, ţinut 171, 563, 572; Râkâczy 
al II-lea şi ~ 566, 573; colegiul din ~ 14, 
629, castelan de ~ v. Koniecpolski. 

Craiova, 9, 209, 525, 536, 605, 627; reşe¬ 

dinţa banului, 207, 266; tîrg săptămînal de 
vite la ~ 207, 208; vizitată de BakSiâ 207, 
266. 

Crăciunelul de Jos, loc. în Transilv., 131. 

Cricov, rîu, 157, 522. 

Crimeea, 39, 86, 148, 155, 445, 447, 453; 

v. şi tătari din 

Cristian, loc. în Transilv. (jud. Braşov), 582. 

Cristina, regina Suediei (1632—1654) 447, 

451, 452. 

Criş, rîu 47, 48, 546, 548—550. 

Crişul Alb, Negru şi Repede, 548. 

Csiszar Grigore, membru în solia lui I. Ke- 

meny, la nunta lui Ianusz Radziwill, 136. 

Csongoradi, curierul lui Gh. Râkoczy al II-lea, 
537. 

Czarniecki Ştefan, mare hatman al Poloniei, 
574. 

Czegled, oraş în Ungaria, 590. 

Czamowski, nobil polon, scrisoarea lui Hrys- 
kowicz către ~ 38. 

D 

Dabija Eustratie, armaş, viitor domn, 519, 
520, 526. 


664 


www.dacoromanica.ro 


Dacia, 48, 52, 549, 572. 

Daia, loc. în Ţara Românească, 524, 529. 
Drajna, loc. în Ţara Românească, 523. 
Dalmaţia, 252. 

Damasc, 553. 

Dracşani (,,Brackshaw“), loc. în Mold., 493. 
<Dragomir din Plăviceni> mare clucer în 
Ţara Românească, 157, 172. 

Draoş, a 2 i Drăuşeni, loc. în Transilv., 602. 
Drăgăneşti, loc. în Ţara Românească, 523- 
Decsei Valentin, nobil ardelean, 136. 

Decebal, 585. 

Defcea, loc. în Dobrogea, 483. 

Dej, loc. în Transilv., 48; trecătoare lîngă 

- 550, 639. 

Delbamkiir, neidentificat, 521. 

Deli Husein, capudan paşa, 126. 

Delovics Cristofor, călugăr minorit conventual, 
fpst paroh de Baia, 326. 

Derviş Mehmed, paşa de Silistra, 445. 

Des 2 i Martin, iezuit ungur, paroh la Cotnari, 
504. 

Deva, oraş, cetate, 46, 52, 554, 642. 

Devia Antonio, v. Antonio de Via. 

Diicul, v. Buicescu D ii cui. 

Dîmboviţa, rîu, 34, 121, 157, 213, 216, 468, 
609. 

Dîrstor, v. Silistra. 

Dobrogea, 482; BakSid despre ~ 220; F. Sta- 
nislavov despre — 617; Travelski Iona în 

— 415; sate de tătari în — 220. 

DocoLina (Doliny, Kolinie, Kulin), loc. în 

Mold., 155, 170. 

Don, rîu, cazacii de la — 443. 

Dorohoi, loc. în Mold., 452. 

Dubinski, duce de — I. Radziwill, 639. 
Dubrovski, boier rus, 626. 

Dulgherul, loc. în Dobrogea, 484. 

Duna, v. Chilia. 

Dunajeţul, rîu în Polonia, 171. 

Dunăre, fluviu, 19, 20, 21, 34, 39, 67, 68, 
82, 84, 94, 105, 121—123, 147, 158, 159, 


161, 162, 170, 173, 193, 199, 202—204, 

216, 219—221, 223, 226, 227, 235, 248, 

274, 276, 281, 299, 311, 374, 376, 411, 

416, 457, 484, 485, 487, 507, 525, 528, 

529, 531, 535, 592, 606, 617, 637; bălţile 
— 518; schela — 200, 254; cazacii de la 
~ 537. 

Dunkircke, (Dunkerque), 482. 


E 

Ecaterina de Brandenburg, soţia lui Gabriel 
Bethlen, 584. 

Ecaterina Cercheza, a doua soţie a lui Vasile 
Lupu, 87—89, 475—477, 490, 504, 645, 
648. 

Ecsed, loc. în Ungaria, 604, 642. 

Elba, rîu, 68. 

Elina Năsturel, soţia lui Matei Basarab, 255. 

Elisabeta (sf.), regina Ungariei; biserica ca¬ 
tolică din Cîmpulung închinată ~ 211, 

265. 

Enache din Constantinopol, postelnic, 27; cti¬ 
torul bisericii catolice din Iaşi, 234. 

Engel, colonel polon (?), prizonier la tătari, 
598. 

Ernea, loc. în Transilv., azi înglobat în ora¬ 
şul Tîmăveni, nobil de ~ Grigore Mosa, 
l4l. 

Europa, 58, 67, 281, 582, 590, 612, 618, 638. 


F 

Falco Giovenale, minorit conventual, preot la 
Cîmpulung, 101—105, 209, 210, 213, 252, 
263, 389. 

Faraho (?), poate Prahova, 523. 

Făgăraş, oraş, cetate, 47, 53, 131, 139, 531, 
538, 605; Hiltebrandt despre ~ 583, 584. 
Fălciu, ţinut, 21. 

Farcaşanu Radu, agă în Ţara Românească, 
532, 537. 

Fărăoani, loc. în Mold., 185, 186, 248, 437, 
463, 508. 

Fedro, episcop polon de Bacău, 16. 

Felin, staroste de ~ Ştefan Potocki, 154. 

Feneş, loc. în Transilv., vin de ~ 46, 554. 

Feon, arhimandrit grec din Moldova, 410. 

Ferdinand I, împărat (1556—1564), 638, 642. 

Ferdinand al IlI-lea, împărat (1637—1657), 
429; ~ şi turcii, 149, 373, 379; pretinsa 
misiune a lui Parăevid la ~ 373, 374, 376, 
378, 379. 

Feriz aga, dregător turc, 447, 448. 

Filimon, arhimandrit grec, primit de Vasile 
Lupu, 404. 

Filipescu Pană, mare spătar în Ţara Româ¬ 
nească, 520, 529, 532, 536, 537, 539. 

Finta, loc. în Ţara Românească, 524. 

<Firley Nicolae>, voievod de Sandomir, Ma- 
ria Movilă, soţia lui ~ 127. 

Fîntînele (Poxo = Pozzo), loc. în Mold., 
186, 463. 

Focşani, oraş de graniţă, schelă, 20, 34, 119, 
156, 170, 171, 193, 305, 405, 407, 516, 
518, 520, 526, 527, 529. 

Fogarasi, curierul lui Gh. Râk6czy al Il-lea, 
538. 

Fioci, oraşul de loc. în Ţara Românească, 
449. 

Florenţa, 89, 490. 

Francesco din Castro, însoţitorul lui BakSid, 
251. 

Franceschi, v. Giacinto de Osimo. 

<Francisc I, duce de Modena>^ 397, 398. 

Franţa, 89, 587. 

<Frederic Wilhem>, elector de Brandenburg, 
soli la nunta domniţei Maria, 647. 

Frolich David (1595—1648), scriitor, 549, 
556, 576—578, 580, 581, 588; biografie, 43, 
44; text, 45—54. 


G 

Gagara Vasile, pelerin, ortodox rus, călugăr 
din Cazan în trecere prin Moldova şi Ţara 
Românească, biografie, 145, 146; text, 147— 
149. 

Gavrilaş („Skules"), vornic în Moldova, 451, 
452, 454. 

Galaţi, oraş, 14—16, 21, 22, 27, 82, 118, 126, 
158, 159, 161, 173, 223, 228, 235, 280, 

387, 411, 436, 438, 463, 484—486, 507; 

comerţ, 226, 281; schelă, 20, 226; situaţia 
bisericii catolice din ~ 94, 180, 227, 391; 
misionar catolic la ~ v. Misereich Simone. 

Gasparo din Noto, misionar catolic în Mol¬ 
dova şi Ţara Românească, 291, 292, 305, 

314—316; biografie, 286—290; text, 291, 
292; ~ şi Bandini, 335, 336, 628, 630; 

~ şi Paul Beke, 386; ~ şi Kotnarski, 315; 
traduce în româneşte catehismul lui G. Bel- 
larmino (?), 291. 

Gaudi Andrei, căpitan, de origine scoţiană în 
oastea transilvană, 573, 583; ia parte la 
campania din Ţara Românească contra sei¬ 
menilor, 534. 

Gavril [Coci], fratele lui Vasile Lupu, hat¬ 
man, 154, 159, 160, 168, 170. 

Gavrilaş Mateiaş, mare logofăt în Moldova, 
168. 

„Gedziana", loc. în Ţara Românească, poate 
Găgeni, 119. 

Genovezi, 618. 

Geoagiu, loc. în Transilv., băile calde de la 
~ 564. 

Georgia (Mingrelia), călătoria lui Barsi în ~ 
73. 

Germania, 46, 89, 202, 216, 231, 364, 379, 
380, 427, 496, 578—580, 591, 639. 

<Ghedeon>, episcop de Huşi, 225, 339. 

Gheiza al Il-lea, regele Ungariei, 48, 577, 578. 

Gheorghe [Coci], mare hatman, fratele lui 

Vasiie Lupu, ostatec la nunta lui Timuş, 

. 472; închis la Oradea, 505. 

Gheorghe, preot catolic expulzat de dieta 
Transilvaniei, 392. 

Gheorghe Ştefan, mare boier sub Vasiie Lupu, 
apoi domn al Moldovei (1653—1658), 425, 
429,* 501, 505, 507, 511, 519, 532, 534, 
539, 611; familie, 518, 528; confirmat domn, 
565; asediază Suceava (1653), 504; cam¬ 
pania în Ţara Românească, 516, 518, 519, 
521, 522, 527 (~ şi Constantin Şerban, 
517, 527, 528, 532, 539); oastea lui ~ 
516—519, 521, 531; ~ şi Constantin Can- 
tacuzino, 516; ~ şi Toma Cantacuzino, 516; 
~ şi Carol al X-lea Gustav, 598; ~ şi 
Transilvania (Gh. Răk6czy al II-lea, 516, 
517, 519, 521, 524, 526, 532, 564, 565, 
595); ~ şi tătarii, 521; ~ şi turcii, 519, 
532 (Siavuş paşa, 517, 518, 522); soli şi 
călători la Mikes Coloman, 516—522; 
Stroie, 527, 528; Welling, 598, 601; alun¬ 
gat din domnie, 565. 

Gheorgheni, comitat secuiesc, 590, 640. 

Gherghiţa, loc. în Ţara Românească, 34, 120, 
156, 157, 172, 522—524. 

Gherla, loc., 458; încheierea tratatului cu sue¬ 
dezii la ~ sau Iemut, 566. 

Gherman Mitropolit de Ivir, 409, 410. 

<Ghimeş> trecătoare, 48. 

Ghiorma Alexandru, căpitan de călăraşi în 
Ţara Românească, 156, 157, 172; mare ban, 
266. 

Giacinto Franceschi de Osimo, călugăr domi¬ 
nican şi vicar general al Moldovei, 81, 82, 
89, 230, 232, 250. 

Gianibek Ghirai al 11-lea, hanul tătarilor din 
Crimeea, 83. 

Gilău (Băhle), loc. în Transilv., 547; lupta 
de la ~ (1600), 547. 

Giorgio „spiţerul", Bucureşti, 103, 106. 

Giovanni din Frata, vicar patriarhal al Orien¬ 


tului (Constantinopol), scrisoarea lui Bon- 
nici către ~ 14—17. 

Giura, căpitan de judeţ în Ţara Romanească, 
529, 539. 

Giurgiu, cetate, 68, 199, 200. 

Giurgiuleşti, loc. la vărsarea Prutului, 20. 

Goagiu, loc. în Transilv., 591. 

Godin Carlo, negustor din Liov, 299- 

Godin Giosefe, negustor din Liov, 299- 

Golski, voievodul Rusiei, cumnatul lui Ştefan 
Potocki, moartea sa, 154. 

<Gorgota> (Gheorghiţa lîngă Sima), 523. 

Goski Adam, episcop polon la Bacău, 5, 7, 
237, 245, 246. 

Gottesohn (!), regele goţilor, 567. 

Gotz Paul, negustor de postavuri din Quj, 
559, 560, 571. 

Gradnicki, solul polon, 169- 

Graţiani Gaspar, domn al Moldovei (1619— 
1620), 7. 

Grădişte, loc., ruinele de la ~ 54. 

Grecia şi greci, 34, 35, 64, 216, 236, 270. 

Gregorio de Magistris d\Alatri, comisar cato¬ 
lic în Ţara Românească, provincial şi vice 
prefect în Moldova, 254. 

Grigore, călugăr ortodox, 409. 

<Grigore din Poiana>, mare logofăt al Ţării 
Româneşti, 119, 120. 

Grigore din Bari, misionar catolic, 14, 15. 

Grigorie, comandant cazac, 407. 

Grillo Ambrosio, „ginerele" lui Vasiie Lupu, 
venit la curtea acestuia, 280, 305. 

Grillo Antonio, mare dragoman al bailului ve- 
neţian la Constantinopol, tatăl lui Ambrosio, 
280, 305. 

Grind, loc. Transilv., 130, 131. 

Gritti Ludovic, guvernator al Ungariei, 51. 

Grondski Samuel, nobil polon, 558. 

Grosu (Gross) George, preot catolic la Baia, 
182, 183, 240, 323, 358, 361, 508. 

Grozeşti, loc., 187. 

Gurghiu, loc. în Transilv. (castel), 131, 138. 

Gurghiu, ocne de sare la ~ 554. 

Gustav al II-lea Adolf, regele Suediei (1611— 
1632), 63—65. 

Guşteriţa, sat, azi înglobat în oraşul Sibiu, 
582, 583. 

Gyiirgyei Baltazar, parohul catolic de la Bacău, 
178, 248, 277, 301, 302, 463. 


H 

Halii, paşa de Silistra, 155, 173. 

Hamburg, loc. în Germania, 68. 

Hammeln, loc. în Germania, amintirea legen¬ 
dei din 578. 

Hangu, valea ~ 325. 

Hansalar, loc. în Dobrogea, 484. 

Happel Eberhardt Wemer, scriitor, biografie, 
635, 636; ~~ despre Moldova, Ţara Româ¬ 
nească şi Transilvania, 637—642; descrie 
căsătoria domniţei Mari a cu I. Radziwill, 
643—648. 

Harghita, munţii ~, 592, 603. 

„Hâromsz£k“, v. Trei Scaune. 

Hasan Aga, 529. 

Hâzi Ioan din Oradea, 41. 

Haxelberger Adolf, nobil polon, însoţitorul lui 
Welling în misiunea din Ucraina, 575, 597, 
598. 

Haţeg, loc. în Transilv., 53. 

Hăghig (Hidveg), loc. în Transilv., 522, 523. 

Herman Mihail, jude al Braşovului, 532. 

Herman Mihail, fiul judelui regal din Braşov, 
605. 

Hiltebrandt Conrad Iacob (1629—1679), în¬ 
soţitorul soliei suedeze în ţările române, 
biografie, 540—542; text, 543—606; ~ 
despre tratatul încheiat cu Gh. Râk6czy al 
II-lea, 566 şi eşecul campaniei din Polonia, 
571—573. 

Hîrlău, loc. în Mold., 181, 508. 

Hlingen, secretarul lui Ralamb, 611. 


Hmelniţki Bogdan, hatman al cazacilor zapo- 
rojeni (164&—1657), 143, 407, 411, 447, 
471, 476, 492, 534, 573, 574, 611; ~ şi 
Alexis Mihailovici, ţarul Rusiei, 408, 409» 
511, 512, 535; ~ şi Constantin Şerban, 
533; ~ şi Islam Ghirai al IlI-lea, 408, 409» 
454, 512; ~ şi Matei Basarab, 407, 450; 
~ şi Gh. Râk6czy al II-lea, 446, 450, 529; 

~ şi Vasile Lupu, 143, 408, 409, 454, 471, 

491, 512; ~ şi turcii, 409; soli la Gri- 
gore Mosa şi Gh. Raţ, l4l; ~ şi Suhanov, 
408—409; ~ şi G. Welling, 575; ~ şi 
falsul ţar Ivan Şuiski, 406, 407. 

Holstein, 559. 

Honterus Ioan, şi reforme la Braşov, 50, 51. 

Horvat Gheorghe, sol la Vasile Lupu, 143. 

Hotin, cetate, oraş, 21, 42, 74, 111, 113, 153, 
154, 159, 160, 166, 167, 174, 191, 192, 
411, 452, 516, 634, 641; schelă, 20; lupta 
de la — (1621), 74, 113, 641, 642; pîr- 

călab de ~ Buhuş, 116. 

Hrizea din Bogdanei, mare spătar în Ţara Ro¬ 
mânească, ridicat domn de răsculaţii seimeni, 
524—526, 537; conduce tabăra răsculaţilor 
de la Focşani, 518; prinderea sa, 525; ^ şi 
Constantin Şerban, 526; trimis sub escortă 
la Gh. Râk6czy al II-lea, 526. 

Hryszkowicz Cristofor, negustor polon, 37— 
39; la Iaşi, la M. Bamovski, 38, 39. 

Huedin, loc. în Transilv., 549. 

Hunedoara, mine de fier, 46, 53, 554. 

Hust, cetate, 53. 

Huşi, loc. în Mold., 7, 16, 21, 22, 24, 27, 
75, 280, 322, 436, 438, 463, 501, 508; 
Ghedeon, episcop de 339; situaţia bi¬ 
sericii şi a catolicilor din 95, 179, 228, 
229; BakSid şi Bandini la ~, 229 , 324. 

I 

Iakovlev Artem, negustor din Moscova, 624. 

Ialomiţa, rîu, 34, 120, 157, 213. 

Jampol, oraş de graniţă al Poloniei, 408, 472. 

lanovici Todiraşco, mare logofăt în Moldova, 
.192, 404, 624, 645. 

Iaşi (Iassi, Iassium, Iasvasar), oraş, 7, 27, 22, 
27, 39, 82, 117, 118, 120, 125, 126, 139, 
142, 162, 167, 170, 171, 191, 192, 225, 

.226, 244, 299, 301, 303, 305—307, 313, 
319, 321, 322, 326, 360, 361, 363, 385, 

387, 397, 404, 405, 407, 411, 450-^52, 

474, 477, 478, 492, 501, 504, 516, 517, 

519, 594, 600, 601, 627, 629, 630; reşe¬ 

dinţa domnească, 6, 16, 21, 74, 147, 168, 
179, 192, 232, 275, 327, 391, 397, 427, 

435, 437, 472, 503, 507, 638, 646; legenda 
numelui, 327; oraş comercial, 234, 281, 327, 
624; descrierea ~, 75, 116, 148, 168, 328, 
489—491, 493; locuitori, 328; biserici ca¬ 
tolice, 178, 179, 218, 234, 382, 385; bi¬ 
serici şi mănăstiri, 75, 116, 148, 225, 234, 
'527, 328, 405, 489; şcoli, 329; tipărirea 
cazaniei lui Varlaam la 625; soli po¬ 

loni prin v. Krasinski, Miaskowski, Ta- 
szicki, Bieganowski; soli suedezi, v. Hil- 
tebrandt; soli şi emisari moscoviţi la v. 
Nasciokin şi A. Suhanov; vizitatori aposto¬ 
lici, v. BakSid, Bandini; călători, v. Barsi; 
cu privire la misionarii catolici din Iaşi şi 
la cearta pentru „casa parohială** (1645), v. 
notiţele introductive la Bandini, Beke, Gas- 
paro din Noto, F. M. Spera etc.; eveni¬ 
mente din — nunfile domniţelor Maria, 
• 134—138, 643—648 şi Ruxandra, 471— 
478; incendii, 328, 329, 491. 

Iaworow, staroste de — Sobieski Ioan, 511. 

Iazlowiec, guvernatorul din —, 489. 

Ibăneşti, loc. în Mold., 494. 

Ibrahim I, sultan otoman (1640—1648), 153, 
156, 160, 167, 168, 170, 173; — şi ţarul 
Mihail Feodorovici, 625; ~ şi Matei Ba- 
sarab, 172; ~ şi Vasile Lupu, 398. 

Ibsir, (Ipsir) paşa de Silistra, 123, 155, 159, 


161; ~ şi Kara Mustafa, 161; ~ şi Va¬ 
sile Lupu, 161. 

Iemut, loc. în Transilv., 566. 

Ierusalim, 326, 409, 416; Paisie, patriarh de 
~, 403, 406, 410, 411; Theofan al III-lea, 
patriarh de —, 148. 

Ilie din Bosnia, misionar catolic, în Moldova, 
630, 631. 

Inaiet Ghirai, hanul tătarilor crîmleni, 83, 84, 
224. 

Ingliţa, loc. în Dobrogea, 484. 

Ingoli Francisc, secretarul Congregaţiei de Pro¬ 
paganda Fide, 319; scrisori către — (M. 
Bandini, 299, 301—303, 305—309; F. M. 
Spera, 385). 

Inocenţiu al X-lea, papă (1644—1655), 259, 
390. 

Intorsura Buzăului, 524. 

Ioachim, stareţ arab, însoţitorul lui I. Tra- 
velski, 416. 

Ioan, fiul lui Simion Movilă, v. Movila îoan. 

Ioan, fiul lui Vasile Lupu, 125, 148, 169, 
280, 485, 490. 

Ioan I. Albert, regele Poloniei, 117. 

Ioan al II-lea Cazimir (1648—1668), regele 
Poloniei, 380, 427, 454; — şi Islam Ghirai 
al III-lea, 408; ~ şi Cristina, regina Sue¬ 
diei, 452; pretinsa misiune a lui Parîevid 
la —, 373, 374, 376, 378; şi turcii, 373. 

Ioan Ragusanul, v. Zlatontt. 

<Ioan II Sigismund>, fiul lui Ioan I Zapolya, 
regele Ungariei, 638. 

Ioanichie al II-lea, patriarh de Constantin op ol, 
533. 

Iordache, şetrar, v. Catargi Gheorghe (lor• 
dache). 

Iorga, vistier, în Mold., 192. 

Iosif, patriarhul Moscovei, 403, 405, 406. 

Ipsir paşa, ceauş, 158. 

<Isabella> Zapolya, mama lui Ioan al II-lea 
Sigismund, conflict cu Ferdinand I, 642. 

Isaccea, oraş, cetate, 226, 411. 

Islam Ghirai al III-lea (1644—1654), han 
tătar din Crimeea, 442, 446—448, 451; 
~ şi Ioan al II-lea Cazimir, 408; ~ şi 
Hmelniţki, 408, 454, 512; ~~ şi Kotnarski, 
283; ~ şi Vasile Lupu, 408, 450, 453. 

Ismail, oraş, cetate, 20, 39, 226, 411, 485, 
617, 618. 

„Israel**, prizonier la tătari, 598. 

Istrate, neidentificat, pretendent la tronul Ţării 
Româneşti, 529; protejat de Hasan aga, 529. 

Italia, 82, 83, 106, 116, 202, 206, 211, 216, 
234, 251, 326, 362, 397; negustori la Iaşi 
din ~, 281. 

Iulia, fiica împăratului Augustus, 567. 

Ivan, sol cazac trimis la Matei Basarab, 407. 

Izvorul Crişului, loc. în Transilv., 548. 


J 

Jijia, rîu, 21, 114, 154. 

Jiul, valea 525. 

Jivotov, loc. în U.R.S.S., 409. 


K 

Kapronczai Gheorghe, sol transilvan la Matei 
Basarab, 133. 

Kara Mustafa, mare vizir, 161, 162; ~ şi 
Miaskowski, 155; ~ şi Vasile Lupu, 162. 

Karpicza, Haska, ruda lui Timuş Hmelniţki, 
476. 

Karasu, loc. în Crimeea, reşedinţa hanilor, 86, 
445. 

Kassai Ştefan, sfetnicul de taină a lui Gh. 
R4k6czy I, 131. 

Kavaklar, loc., 483. 

Kemfriy Ioan (1607—1662), magnat, apoi 
principe al Transilvaniei, 555; biografie, 
128, 129; călătorie în Moldova şi Ţara Ro¬ 
mânească (1637), 130—138; (1648), 139— 

144; participă la campaniile din: Ţara Ro¬ 
mânească, 131—133; Ungaria de Sus, V35; 
asediază Sighişoara (1662), 603; incendiază 
oraşul Făgăraş, 583; comandantul cavaleriei, 
558; ~~ şi Andrei Barcsay, 584; ~~ şi Bog¬ 
dan Hmelniţki, 141; ~ şi Hiltebrandt, 558; 
~ şi Matei Basarab, 131, 132; ~ şi Vasile 
Lupu, 131, 135—143, 647; conflict cu 21a- 
novici, 572; ~ şi solii suedezi, 563/ *566; 
~ şi turcii, 589; înfrînt de Kuciuk pasa, 
603. 

„Kenan Bassa**, trimis de Vasile Lupu la ha¬ 
nul tătarilor cu daruri, 447. 

Kenbo Mihai, preot catolic la Huşi, 179. 

Kettler Iacob, duce de Kurlanda, 647. 

Kiev (Chiev), 406; mitropolit de vj Mo¬ 
vila Petru> relaţiile culturale ale Moldovei 
cu ~, 282. 

Kisvârda, loc. în Slovacia, 550. 

Kizd (Chizd, Chizdi), scaun secuiesc, 550, 
589, 591, 640. 

Kizd (Kyod), v. Saschiz, 53. 

Klisedzik, loc. în Bulgaria, 606. 

Klisura, loc. în Dobrogea, 267. 

Klongevich Simone, negustor ragusan, 105. 

Kodja Kenan paşa, 221. 

Koifvich Blasius, minorit observant bulgar, vi¬ 
car al episcopului de Bacău, 464. 

Koijc Toma, călugăr catolic, 361. 

Kolinie, v. Docolina. 

Koniecpolski Stanislav, mare hatman şi caste¬ 
lan de Cracovia, 115—117, 154, 155, 160, 
167—169, 171, 193, 306, 645; — şi Ban- 
dini, 306; ~ şi Matei Basarab, 171; ~ şi 
Miaskowski, 155, 160, 169; ~ şi Vasile 
Lupu, 115, 116, 283, 284; expediţia contra 
tătarilor condusă de 160; întemeietorul 
colegiului din Bar, 284. 

Korecki, cneazul, fratele lui Samuel Korecki, 
ginerele doamnei Elisabeta Movilă, 168, 1^0. 

Komis Sigismund, comite de Bihor, 133. 

Koppenberg, loc. în Germania, 578. 


www.dacoromanica.ro 



Kossakowski, nobil polon, 155, 161, 168, 169, 
■173, 174. 

Kptnarski Gheorghe, secretarul lui Vasile 
Lupu, 234, 237, 476, 489, 490; — şi Ban- 
,}Jini, 300—308, 315, 317—321, 385, 628, 
630; şi Beke, 282; Gasparo din 
Noto, 315; şi Islam Ghirai, 283; ^ şi 
Johann Mayer, 451; şi Miaskowski, 170; 
7 ~. şi Parcevic, 362, 364; şi episcopul 
Ioan Baptista Zamoyski, 306, 308, 317, 318; 
şi iezuiţii, 282, 283, 364, 391 - 

Kover Gâbor, comandantul detaşamentului de 
..secui, 525, 526. 

Krasinski Jerzy, podstolnic al Podoliei, sol 
polon la Poarta, în trecere prin Moldova, 
Ţara Românească, text, 112—123; neînţele¬ 
gerea cu Vasile Lupu, 114—118; atitudine 
binevoitoare faţă de Matei Basarab, 118, 122. 

Kuciuk paşa, comandant turc, înfrîngerea lui 
Ioan Kemeny, (1662) de 603; asediază 
Clujul (1662), 556; devastează Sebeşul 

(1663), 577. 

Kulin, v. Do colin a. 

Kurenia, loc. neidentificată, poate o citire gre¬ 
şită pentru Hîrlău, 452. 

Kurlanda, Iacob Kettler, duce de 647. 

Kurski Marian, episcop catolic de Bacău 
(1651—1660), 391, 506; biografie, 459— 
461; text, 462—464. 

Kyrikoszowic Frangul, comandantul unui vas 
dm Trapezunt, 444, 445. 


L 

Labota Iacob, iezuit polon cu reşedinţa la Cot¬ 
nari, vicar al episcopului de Bacău, 463, 
508. 

Ladislau cel Sfînt, regele Ungariei, 48, 545, 
• 578. 

Lapuşna, loc. în Transilv., 450. 


Leipzig, mărfuri la Cluj de la 556. 

Leht, poate Lueta, loc. în Transilvania, 602. 

Lemnia, loc. în Transilv., popasul lui I. Ke- 
m£ny la 133. 

Leon Vodă Tomşa, domn al Ţării Româneşti 
(1629—1632), 63, 64, 67; ~~ şi boierii 
răsculaţi, 66; ^ şi Gustav al II-leâ Adolf, 
64; ~ şi Gh. Rik6czy I, 66; primirea lui 
P. Strassburg, 64, 65; — şi turcii, 66. 

Leonteva, loc. pe malul Nistrului, 446, 447. 

Leucuşeni, loc. în Moldova, 243. 

Levofa, loc. în R. S. Cehoslovacă, 538. 

Licuşeni, loc. în Mold., poate fi şi Liţea la 
E. de Răchiţeni, 185. 

Ligaridi Panteleone, învăţat grec, 260. 

Liov, loc., 154, 159, 160, 167, 446, 493, 574, 
645; arhiva din 398; negustori Carlo şi 
Giosefe Godin din 299- 

Lipsea, v. Leipzig. 

Lituania, 282, 618, 647; Cameniţa din ***, 641; 
Mirsky, „general** al marelui ducat al 
644; I. Radziwill, general în armata 641; 
Vladislav al IV*lea, rege al Poloniei şi mare 
cneaz al 149. 

Livonia, 452. 

Locadello Bartolomeo, negustor italian şi fost 
pretendent domnesc, 103, 105, 106, 390; 
biografie, 30—32; text, 33—36; ctitorul 
micii biserici catolice din Bucureşti, 201, 
202, 217. 

L6rântffy Suzana, soţia lui Gh. Râkoczy I, 
141, 143. 

Lubeck, loc. în Germania, 452. 

Lubiniecki Stanislav, istoric polon, consilierul 
lui Gh. Râkoczy al Il-lea, 558, 563, 566. 

Lubieniecki Valerian, episcop catolic de Bacău, 
178. 

Lucăceni, loc. în Mold., 16. 

Lucăceşti, loc. în Mold., 27, 187, 248, 436, 
508. 

Ludovic I de Anjou, regele Ungariei (1342— 
1382), 605. 

Lyllus Ioan, observant bulgar, vicar catolic în 
Moldova, 319, 321. 


M 

(?) ,,Maftei“ (!), v. Radu Mihnea. 

Makkowicz, domeniul lui Ladislau Râkoczy, 

562 . 

Maniecki, nobil polon, 168. 

Maramureş, 571, 585; mine de aramă, 46; 
ocnă de sare în " w , 554. 

Maramureş, munţi, 566. 

Marcianopol, loc. în Bulgaria, 317; arhiepis¬ 
cop de Marco Bandini, 309, 385, 430, 
619, 628, 630, 631; Parfevic, originar din 
~, 361. 

Marea de Azov, 592. 

Marea Neagră, 7, 18, 21, 34, 84, 86, 89, 159, 
200, 211, 219—221, 226, 235, 248, 443, 
496, 507. 

<Margareta>, prima soţie a lui Alex. cel 
Bun, 23, 25, 247; ctitor al bisericii catolice 
din Bacău, 177, 240; îngropată la Baia, 182. 

Maria, fiica lui Vasile Lupu, 169, 490, 491, 
648; căsătoria cu I. Radziwill, descrisă de 
Kemeny, 134—138, 142; şi de Happel, 

643—648. 

Maria Miloslavski, soţia t aru l u i Alexei Mi- 
hailovici, 407. 

Marian din Bosnia, franciscan observant, vi¬ 
car general al Moldovei, 358—360, 422. 
423, 507. 

Mariasi Ştefan, nobil maghiar, sol la Vasile 
Lupu, 135, 647. 

Marianov, episcop de Sofia, 15. 

Markanych Francisc, guvernatorul (!) Bulga¬ 
riei, 370, 371. 

Mascellini Giovanni din Pesaro, medic la 
curtea lui Matei Basarab şi Constantin Şer- 
ban, 254, 257, 258, 605; găzduieşte pe 

Bak5i<5, 255, 268. 

Matei Basarab, domnul Ţării Româneşti 
(1632—1654), 104, 106, 119, 135, 170, 
201—202, 253, 371; născut la Brîncoveni, 
208, 213; — aga, răzvrătit contra lui Leon 
Vodă, 66; fuge în Transilvania, 66; lupte 
la: Plumbuita, 218; Ojogeni, 126, 172; răs¬ 
coala seimenilor, 613; ctitor, 208, 265; re¬ 
laţii cu: Alexei Mihailovici, 406; B. Hmel- 
ni{ki, 450, 597; papa Inocenjiu al X-lea, 
259; — şi Ioan Kemeny, 131—133, 143, 
144; ~ şi Vasile Lupu, 449, (conflicte cu 
130, 133, 134, 140, 255, 376; legături 
paşnice, 132, 306); — şi Transilvania (Gh. 
Râkoczy I, 67, 130—134; şi Gh. Rdkoczy 
al II-lea, 143, 468; daruri trimise: Sofiei, 
so{ia lui Gh. Râkoczy al II-lea, 468*. şi lui 
Francisc Râk6czy, 467); ~ şi Polonia, 67, 
121, 122 (Vladislav al IV-lea, 171. 260, 

372, 374, 376, 377); ~~ şi turcii, 58. 121, 
132, 135, 375, 376 (Deli Husein paşa. 

126; Ibrahim I, 172; Tabani Mehmed paşa, 
126); soli şi călători la Baksic, 206, 
207, 251, 255, 260, 268, 269, 378: Ban¬ 
dini, 306, 311—313; Bieganowski, 193; 

Kossakowski, 173; Krasinski, 118, 122; Gh. 
Kapronczai, 133; Suhanov, 406; soli trimişi 
de — la căsătoria domnitelor Maria, 643; 
şi Ruxandra, 477; la Râk6czy al II-lea, 467; 
pretinsa misiune dată lui Parcevtf, 311, 312, 
375, 376; Romaszkiewicz, 170; schimb de 

scrisori cu Miaskowski, 156, 157, 161, 170, 
171, 260. 

Matias Corvin, rege al Ungariei, 52. 

Mayer Johann, călător şi emisar suedez în 

trecere prin Moldova, biografie, 439—441; 
text, 442—454; audientă la Vasile Lupu, 
451; convorbire cu Ştefan serdarul, 449, 
450; — despre devastările tătarilor, 449, 453. 

Mănăştur, suburbie a Clujului, 549, 558— 
560, 562, 571, 575, 594; strada catolicilor 
din Cluj, 556; castelul lui Gh. Râkoczy al 
II-lea din 555; soli suedezi la 557. 

Măcin, loc. în Dobrogea, 147, 158, 411; 

schela, 484. 

Măneşti, loc. în Mold., azi contopit cu satul 
Băbuţa, com. Dragomireşti, 187, 249, 463, 
507. 

Mediaş, loc. în Transilv., 46, 49, 554, 555, 
576, 580; comitat, 602; Happel despre 
640; Ludovic Gritti ucis la 51. 

Medliborzice, loc. în Polonia, întîlnirea dintre 
Gh. Rik6czy al II-lea şi Carol al X-lea 
Gustav la 573. 

Mehmed al II-lea, sultan otoman, fiul lui 
Murad al II-lea, 577. 

Mehmed al IV-lea, sultan otoman, 485, 538, 
611; — şi Gh. Rakoczy al II-lea, 462, 533; 
~ şi Ţara Românească, 533; solia lui Ra- 
lamb şi Welling la 572. 

Mehmed Ghirai, al III-lea, hanul tătarilor din 
Crimeea, 38. 

Mehmed Ghirai al IV-lea (1654—1665), ha¬ 
nul tătarilor din Crimeea, 572 . 

Mehmed aga, 162. 

Melhisedec, egumen Ia mănăstirea Negru Vodă 
din Cîmpulung, 265. 

Meltio, cardinal, nunţiu apostolic în Germa¬ 
nia, 427, 429. 

Miaskowski Woicieh, sol polon la Constaiiti- 
nopol, în trecere prin Moldova şi Ţara Ro¬ 
mânească, biografie, 150—152; text, 153— 
162, 166—174; atitudine faţa de Matei Ba- 
sarab, 157, 160, 170, 171; ostilitate faţă de 
Vasile Lupu, 154, 155, 159—162, 167— 
170, 173, 174. 

Miaskowski, nepotul lui Woicieh, membru al 
soliei polone din 1640, 155, 161, 168, 172. 

Michael N., prusian, din personalul inferior 
al soliei suedeze, 576. 

Miercurea, loc. (jud. Sibiu), 582, 604. 

Miercurea Ciuc, loc. în Transilv., 602. 

Mierzinski, sfetnic de taină al lui I. Radziwill, 
644. 


Mihai Feodorovici Romanov, ţarul Rusiei 
(1613—1645), 644; - şi Polonia, 625; ~ 
şi turcii, 149; ^ şi Vasile Lupu, 623. 

Mihai, pretendent neidentificat la tronul Mol¬ 
dovei, 528. 

Mihai, preot catolic la Cotnari, 180. 

Mihai Viteazul, 33, 66, 206, 222; casele dom¬ 
neşti din Caracal ale lui 208. 

Mihalache (Mikael), protopop ortodox din 
Trotuş, 422, 423. 

Mihus, servitorul lui Nemet Niclas, 561. 

Mikes Coloman, nobil secui din Trei Scaune, 
518, 521; ~ şi Basa, 518; sol în Moldova, 
516—522; întrevederea cu Gheorghe Ştefan, 
517; sol la Matei Basarab, 468; scrisori 
către Gh. Râk6czy al II-lea, 516—522. 

Mikes Mihai, cancelarul lui Râk6czy al IMea, 
557, 563, 566. 

Mik6 Francisc, căpitan de Ciuc, 28. 

Milan, Remondi Benedict Emanuel, misionar 
catolic din 94. 

Milcov, rîu, 156, 637, 638. 

Miloslavski, boier rus, sol trimis în Turcia, 
625. 

<Minetti Bartolomeo>, cumnatul lui Radu 
Mihnea, 8. 

Mingrelia, v. Georgia. 

Mircea cel Bătrîn, domn al Ţării Româneşti 
(1386—1418), 200, 633. 

Mirsky, general al ducatului Lituaniei, 644. 

Misercich Simone din Sebenico (Dalmatinul), 
misionar catolic, 259, 304, 323, 358, 360, 
428; paroh la: Baia, 240, 322, 323, 508; 
Galaţi, 391; Trotuş, 436. 

<Mitrofan>, episcop de Roman, 225, 243. 

Modyford James, negustor englez, membru al 
Companiei Levantului, 484, 487, 488; au¬ 
dienţă la Vasile Lupu, 489. 

Moghilev, loc., 89, 404. 

Mojaisk, cetate în Rusia, 148. 

Moldova (Valahia Cismontana, Major, Nigra, 
Valahia, Valahia inferioară) şi moldovenii, 

5—7, 19—21, 24, 25, 27, 28, 38 passim; 
hotare, suprafaţa, 223, 224, 274, 638; ori¬ 
gine, 81, 82; locuitori, 276, 592, 634; limbă, 
225; obiceiuri, religie, port, 76—80, 224, 
277, 412, 638; bogăţii, 275, 276, 452, 495, 
638; comerţ, 276, 624; epidemii (ciuma), 
462—464, 487, 488; situaţia bisericii cato¬ 
lice din ~, 177—188, 322—329, 390, 425, 
435—438, 500—508; relaţii cu: cazacii, 143, 
501, 528; Kievul, 282; Polonia, 225, 306; 
tătarii, 143; (incursiuni, 19, 275, 408, 487), 
Transilvania, (I. Kem£ny, 130, 135, 139— 
142); turcii, 224 (tribut, 23, 80, 493, 638; 
incursiuni, 275, 363, 485, 496, 501, 528); 
aspecte mai importante descrise de Bakj>i<f 
(1641), 223—252; Bandini, 322—329; 

330—345; Barsi, 74—86; pentru soli şi că¬ 
lători în vezi şi Iaşi. 

Moldova, rîu, 6, 19, 22, 75, 95, 240, 241, 
243, 276, 305, 325, 326, 592, 596. 

Molnar Albert, preot maghiar, 569. 

Molniţa (Bucov), pîrîu, 453. 

Moravia, 550, 586. 

Mosa Grigore, nobil de Ernea, sol la Bogdan 
Hmelniţki, 141. 

Moscova, oraş, 148, 327, 405^108, 410, 511, 
623—625; cărţi bisericeşti tipărite la 
206; ' w şi Polonia, 408; patriarhul de ~ 
Iosif, 403; mare cneaz de ~ Mihai Feo- 
dorovici Romanov, 644. 

Movilă, familie domnească în Mold., 135, 
136, 647. 

Movilă Constantin, fiul lui leremia Movilă, 
127, 154; ~ şi Ştefan Potocki, 154; ^ şi 

Romaszkiewicz, 126. 

Movilă Gavril, fiul lui Simion Movilă, domn 
al Ţării Româneşti, 135, 136. 

Movilă leremia, domn al Moldovei, 127; cti¬ 
torul bisericii catolice din Suceava, 181. 

Movilă Ioan, fiul lui Simion Movilă, mazilit 
în Transilvania 132, 136. 


Movilă Maria, fiica lui leremia Movilă, so¬ 
ţia lui Ştefan, Potocki, 127. 

Movilă Moise, domn al Moldovei, frate, cu 
Petru Movilă, 16, 136, 493. 

Movilă Petru, fiul lui Simion Movilă, mitro¬ 
polit de Kiev, 149, 643; oficiază căsătoria 
domniţei Maria, 135, 136, 647. 

Murad, fratele hanului tătar al Crimeii, 445. 

Murad al Il-lea, sultan otoman, expediţia în 
Transilvania a lui ~ 577. 

Murad al IV-lea, sultan otoman, 63, 65, 160, 
485; ordonă moartea mîrzacului rebel Can- 
temir 224; pedepseşte pe Tabani Mehmed 
126; şi Vasile Lupu 126, 149; ^ şi 
Vladislav al IV-lea, 160. 

Murad, paşa, mare vizir otoman, 525, 534, 
537. 

Munkacs, loc. în Ucraina subcarpatică 138, 
642. 

Mureş, comitat secuiesc, 141, 591, 641. 

Mureş rîu, 47, 48, 52, 550, 555, 561, 566, 
604. 

Murgeşti, v. Cioran. 

Mustafa paşa, mare vizir, 160. 

Mustafa Celebi, sol tătar în Polonia, 451. 

N 

Nacul, mare comis al Moldovei,, 451. 

Nagnioza, neidentificat, 518. 

Naşciokin A. L. Ordin, boier rus, misiunea 
la Vasile Lupu, 623—626; ~ şi Astafiev, 
625; ~~ şi Dubrovski, 626; ~~ şi Vasile 
Lupu, 625; ~ despre relaţiile polono-ruse, 
625. 

Nasuh Husein, paşa de Silistra, 125; ~ şi 
doamna Ecaterina Cercheza, 87—89; ~ şi 
polonii, 87; ~ şi Vasile Lupu, 88, 89. 

Nănişori, loc. lupta de la Ojogeni şi ~ 134. 

Năsturel Udrişte din Fierăşti, al II-lea logo- 

făt din Ţara Rom. 406; ~ şi Miaskowski 157, 
172; sol la Gh. Rak6czy al II-lea, 468. 

Neamţ, v. Tirgul Neamţ. 

Neamţ, ţinut, 516. 

Negreni loc. în Transilvania (jud. Bihor), 
548. 

Nemeş Io an de Hidveg, nobil ardelean, bio¬ 
grafie, 465, 466; text: din jurnalul lui ~ 
467, 468; însemnări privind campania lui 
Gh. Răk6czi al II-lea în Ţara Românească 
522, 523; sol la Matei Basarab, 468. 

N£met Niclas (Nicolae Neamţu), 561, 562. 

Neocorint, loc. în Grecia, 409- 

Neofit de Neocorint, egumenul mănăstirii Ni- 
coriţa din Iaşi, 409- 

Nevett Richard, doctor englez călător în Mol¬ 
dova, 487, 488. 

Nicolae, catolic din Mold., 250. 

Nicolae, în serviciul lui Paisie de Ierusalim, 
407. 

Nicolaus, anabaptist, 543. 

Nicopol, loc. în Bulgaria, 221; ~ vizitat de 
BakSid, 200. 

Nicopol episcop catolic de ~~ v. Stanislavov. 

Nipru, rîu, 87. 

Nistru, (Tyras, Tira) rîu, 18—22, 74, 86, 89, 
112, 113, 121, 153, 154, 159, 160, 162, 

166, 191, 274, 276, 404, 405, 409, 443, 

444, 446, 447, 472, 506, 511, 536, 600, 

638, 646. 

Nocrich, loc. în Transilv. (jud. Sibiu), 583, 
605. 

Noel Benjamin, felcer al soliei suedeze la 

Constantinopol, 565, 575. 

Nogai, tătarii ~ 83. 

Nomosenski, nobil polon, 169. 

Noto, v. Gasparo din 630. 

Niimberg, 556. 


O 

Oaia, loc. în Transilv. (jud. Mureş), 603. 

Oceakov, (Oz) cetate 87, 89- 

<Ocna Sibiului>, 50, 554. 

Odivoaia, loc. în Ţara Românească, 613. 

Odorhei comitat secuiesc, 591. 

Oituz, trecătoare 132, 592. 

Oituz, rîu, 592. 

Ojogeni, lupta de la (1639) 126, 172, 

214. 

„Ojtos Ujvar“, cetate lîngă Oituz, 592. 

Olanda, 544. 

Olăneşti (loc. pe malul Nistrului), 446. 

Olt, rîu 34, 47, 51, 207, 208, 591, 538, 602. 

Olt, regiune, 47. 

<Oltişor> pîrîu, 208. 

Oradea, comitat, v. Bihor, 545. 

Oradea, oraş, cetate, 545, 547, 570; asediată 
de Satîrgi Mehraet (1598) şi de Aii paşa 
(1660), 546. 

Orăştie, loc. în Transilv., 48, 49, 52; descriere, 
555. 

Orbai, comitat secuiesc, 591, 641. 

Orban Francisc, nobil secui din Odorhei, 136. 

Orescye, v. Rahova. 

Orhei, loc. 18, 21. 

Orlea, v. Poarta de Pier. 

Opitz Martin, poet german, 548, 554; de¬ 
scrierea horei din Transilv. de către 587. 

Osman al II-lea, sultan otoman (1618—1622), 
113, 226, 485; campania contra polonilor, 
74, 226, 411, 485. 

Osman aga, tătar, pristavul lui Mayer, 450. 

Ossolinski, cancelar al Poloniei, 378. 

<Ostrovul Sf. Gheorghe> 199. 

Oiwiecim Stanislaw, nobil şi călător polon, 
biografie 189, 190; relaţie despre trecerea 
lui Bieganowski prin Moldova şi Ţara Ro¬ 
mânească, 191—193. 

Ottenhausen, nobil polon, sol la: Gh. Răk6czy 
al II-lea, 644; Vasile Lupu, 646. 

Oz, v. Oceakov. 

Ozaryncy, loc. în Ucraina, 600. 

Ozga, staroste de Trembowla, 160. 

P 

Paisie, patriarhul Ierusalimului 403, 404, 

405—407, 410, 415, 4l6. 

Pâlfi Iacob, sol ungur, 559. 

Palanca sat pe malul Nistrului, 446. 

Paniowcze, cetate, oraş 450, 453. 

Panonia 48, 577. 

Parfevic Petru („Petru bulgarul", „Don Pie¬ 
tro") secretarul lui Bandini, apoi arhiepis¬ 
cop de Marcianopol şi vicar apostolic al 
episcopiei catolice a Moldovei, 307, 310, 
313, 319, 321, 322 , 360, 362, 364, 428, 

430; biografie 346—357; memorii întocmite 
de — 358—361; 36l—364, 376—380; mi¬ 
siunile sale (?) în Polonia, Germania şi 
Veneţia 365—369; pretinsele scrisori de re¬ 
comandare către Republica Veneţia 370— 

374; cuvîntarea din Colegiu 375—380; ~ 
şi Ioan al II-lea Cazimir 373, 374, 376, 
378, 379; ~ şi Vladislav al IV-lea, 373, 

377; ~ şi Bandini 362; ~ şi BakSid 378; 
acuzaţii aduse de el lui: Beke 358—362; 
Kotnarski 362, 364; ~ şi Matei Basarab 
311, 312, 375, 376; ~ şi Ossolinski 378; 

~ şi Vasile Lupu 360—362; ~ despre 
iezuiţi 363, 364. 

Parcova, loc. în R.S.S.M., 601. 

Partenie al II-lea patriarhul Constantinopolu- 
lui 410, 415, 630, 647. 

Paşcani, loc. în Mold., 463. 

Patak, v. Sârospatak. 

Paul al V-lea, papă, 8, 252. 

Pavai Toma, comandant de frontieră la Bran, 
532, 533. 

Pawlowski, familia, 172. 


<Peciaţchi Sofronie> din Chiev la şcoala la¬ 
tină de la Trei Ierarhi, 225. 

Pelshofer Erich, profesor la Alt Stettin, 579. 

Pera, cartier din Constantinopol, 586, 627, 
629. 

Perecop, tătarii din ~ 588. 

Peris aga, v. Feriz aga. 

Persia, 86, 89, 282; războiul cu Turcia 160, 
625. 

Perugia v. Valentini Bernadino, din ~ 390, 
427. 

Petki, 528. 

Petricca Angelo din Sonnino, minorit con- 
ventual, vicar general la Constantinopol şi 
misionar în Moldova, 58, 103, 392, bio¬ 
grafie 55, 56; ~ despre catolicismul din 
Ţara Românească, 57. 

Petriceico Toader, vornic din Mold., 154. 

Petru diacul, v. Budai Peter. 

Petru „bulgarul" v. Par&vic. 

Petru „concubinariul“, preot catolic alungat 
din Baia, 326. 

Piatra [Neamţ] loc. 6,19, 26, 184, 601; bi¬ 
serica catolică din ~ 75, 184. 

Pietro, episcop al Sofiei, v. Bak&ic. 

Pietro, „Don“, v. Parcevid. 

Pilotti Silverio, călugăr minorit conventual, 
103; biografie, 98—100; scrisori către Con¬ 
gregaţia de Propaganda Fide, 101, 102; 

103—105. 

Piscator Johann, profesor la gimnaziul din 
Alba Iulia, 569. 

„Pişe" poate Buzău, 613. 

Pisiata loc. neidentificată din parohia catolică 
de Bacău, 463. 

Pisko, loc. în Ucraina, ocupată de cazaci, 573. 

Pistorius Marcus, tipograf Ia Sibiu, 50. 

Piteşti, 208, 209. 

Pîrîul Negru, în jud. Covasna, 522. 

Pîrvu, mare cămăraş, în Ţara Românească, 
201 . 

Ploieşti, 524, 527, 529 ; tabăra oştilor transil¬ 
vane şi moldovene, 522. 

<Plumbuita> mănăstire din Bucureşti, lupta 
de la - ( 1632 ), 218. 

Poarta de Fier, (Orlea) trecătoare, 48, 53, 
550, 585, 639- 

<Poarta Mureşului>, trecătoare 48. 

Pocuţia, 451, 452. 

Podul Iloaiei, loc. 22 , 516. 

Podolia, 154, 160, 274, 645. 

Poenaru Barbu, mare clucer în Ţara Româ¬ 
nească, 5 39- 

Pokownik Matei, sol cazac în Ţara Româ¬ 
nească, 533—536, 538. 

Polonia şi polonii, 9, 20, 21, 42, 75, 84, 89, 
103, 105, 106 , 114, 121 , 135, 136, 140, 

143, 154, 160 , 171, 172, 192 , 202 , 218, 

223, 226 , 231, 232, 236, 238, 239, 241, 

243—247, 250, 258, 283, 284, 299, 305, 

306, 320, 327, 331, 364, 372, 375, 376, 

378—380, 386, 390, 397, 406—408, 415, 

425, 427, 451, 489, 490, 493, 495, 535, 

539, 550, 564, 591, 598—600, 605, 610 , 

618 , 643, 644, 647, oaste polonă, 121 , 234, 
501, 502, 539 ; societatea iezuiţilor din 
282, relaţii cu: ~ şi cazacii, l4l, 145, 446, 
447, 450, 453, 536, 572, 574; - şi Mol¬ 
dova, 225, 235, 306 (Vasile Lupu 155, 408, 
644); ~ şi Rusia, 625 ; ~ şi tătarii, 174, 
397, 496; — şi Transilvania, 140; (Gh Ra- 
k 6 czy I 563; Gh. Râk 6 czy al II-lea, 446, 

563, 564, 572, 589); ~ şi Turcia 625 (~ 

şi Murad, 160 ; Niasuh Husein, 87; Osman 
al II-lea, 226, 485); — Ţara Românească, 
306 (Matei Basarab 67, 121 , 122 , 171, 260 , 
372, 374, 376, 377); emisari şi călători 
în — Hiltebrandt 604; Pardevid 322 , 377 , 
G. Sternbach, 573, 574. 

Pomerania, 550. 

<Potocka Ecaterina> fiica Măriei Movilă, 
prima soţie a lui I. Radziwill, 643. 

Potocki, Ştefan staroste de Felin, înfrîngerea 


de la Cornul lui Sas a lui — 114, 117, 154, 
159. 

Potocki Nicolae, hatmanul Poloniei, 378. 

Potarnak Mustafa frate turc a lui Radu Mih- 
nea, 123. 

Poxo (Pozzo), v. Ftnttnele. 

Prahova, rîu 119, 157 (,,Faraho“?), 523. 

Praimowski, arhiepiscop de Gnesen, sol polon 
la Gh. Rakdczy al II-lea, 564. 

Prejmer, loc. în Transilv., 524, 550, 589. 

Provadia loc. în Bulgaria, 103, 200 , 219 , 220 , 

222 . 

Prusia, 573, 618. 

Prut, rîu 20 , 21 , 22 , 74, 81, 83, 114, 154, 
159, 160 , 162 , 168 , 226 , 229 , 232 , 27 6 , 
404, 409, 450, 472, 600 ; înfrîngerea polo¬ 
nilor la ~ 113 . 

Przemysl 574; episcop de ~ Trzebinski, 643, 
644. 

Putna, rîu, 156. 


Q 

Quirini Bernadino, episcop catolic de Bacău şi 
Argeş, 183, 247, v. Calatori voi. IV. 


R 

Radu, căpitan al unor cete de seimeni răscu¬ 
laţi, 518. 

Radu Iliaş, pretendent la scaunul Ţării Româ¬ 
neşti înfrînt la Plumbuita (1632), 218. 
Radu Mihnea, domnul Ţării Româneşti şi al 
Moldovei, 8 , 10 , 25, 26, 42, 118, 121 , 123, 

156 , 171 „Maftei“; depozit de bani la 
Hotin 21 ; — şi misionarii catolici: Bogosla- 
vid 252 , Bonnici 25, 26; moartea sa 16 , 

157. 

Radziwill Cristofor, tatăl lui Ianusz Radziwill, 
640. 

Radziwill Ianusz, duce de Bîrza şi de Dubinski 
141, 643, 644; şi Petru Movilă 643; ~ şi 
Râk6czy I 134, 644; căsătoria sa cu Maria 
fiica lui Vasile Lupu, 135—138, 643—648; 
nunta descrisă de: Ioan Kemăny 135—138, 
Happel 643—648. 

Ragusa şi ragusani, 219, 222, 223, 380. 

Rahova, (Orehovo, Orescye) loc. 200. 

Râk6czy Francisc I, fiul lui Gh. Răkdczy al 
II-lea 467, 603. 

Râk6czy Gheorghe I principele Transilvaniei 
(1630—1648), 318, 647; familie 134, 142, 
547; dă cetatea Făgăraş lui Sigismund Râ- 
k6czy, 584; îşi însuşeşte fondul Bethlen pen¬ 
tru gimnaziu, 569; campania lui în Ungaria 
de sus, 135; ~ şi Habsburgii 135; ~ şi 
Moldova (~ şi Vasile Lupu, 134, 135, 
138—140, 640; ~ şi tratativele de căsătorie 
cu Domniţa Maria, 134, 644, 647); ~ şi 
Polonia, 140 (demersuri pentru obţinerea 
coroanei, 563); ~ şi tătarii, 134, ~ şi turcii 
133, 134, 138, 139, ~ şi Tara Românească; 
neînţelegeri cu Leon Vodă 66; ~ şi Matei 
Basarab, 67, 130—132 (trimite în ajutor 
armată 131, 133; reînnoieşte tratatul de 
alianţă (1638), 134; politică nesinceră 133, 
134); moartea sa 142. 

Rik6czy Gheorghe al II-lea fiul lui Gh. Râ- 
k6czy I principe al Transilvaniei, 136, 142, 
143, 392, 505, 550, 551, 553, 555, 568, 
611; familie 467, 468, 557, 603; campania 
în Polonia, eşecul ei, 566, 571; lupta de la 
Bucov, 532; asediază garnizoana turcă la 
Sibiu, 583; ~ şi cazacii, 536, 564, 

574, 601; (~ şi Bogdan Hmelniţki, 539, 
446, 450); ~ şi Moldova [~ şi Gheorghe 
Ştefan, 516, 517, 519, 521, 524, 526, 532, 
564; (acesta sol la ~ 138, 141; ~ şi înscău¬ 
narea lui Gheorghe Ştefan 565, 593; expe¬ 
diţia comună în Ţara Românească, 521, 
522); ~ şi Vasile Lupu, 138, 141 (neîn¬ 
ţelegeri şi detronarea acestuia 565, 593, 


640)]; ~ şi polonii 564, 572, 640 (planuri 
de obţinerea coroanei 563; tratative secrete 
573; pace, 574); ~ şi suedezii, 535, 561, 
575, 589; (tratative la Mănăştur 555, 557, 
558; la Alba Iulia 562, 563, 566, 571; în¬ 
ţelegere cu Carol al X-lea Gustav, 566, 
571—574); ~ şi tătarii, 569, 572; ~ şi 
Turcia, 525, 535, 572; (— şi Caracaş paşa, 
522; — şi Mehmed al IV-lea, 533, 462; 
înfrînt de Seid Ahmed paşa, (1660) 556; 
~ şi Siavuş paşa, 517, 528, 529; tribut 
anual, 549); ~ şi Ţara Românească 46, 
519, 520; (solia lui Udrişte Năsturel, 467, 
468; ~ şi Matei Basarab, 143, 467, 468; 
vezi şi Constantin Şerban); scrisori de la: 
I. Boros, 524—532; 534—539; Coloman 
Mikes, 516—522; oastea lui ~ 518, 520, 
521, 538, 566, 574; moartea sa, 546, 547. 

Râkâczy [Ilona], văduva lui Francisc I şi apoi 
soţia lui E. Tokoly, 642. 

Râkoczy Ladislau, comite de Saroş, văr cu 
Gh. Rik6czy al II-lea, 565. 

Râk6czy Sigismund, fiul lui Gh. Râkoczy I, 
141, 143; proiecte de căsătorie cu domniţa 
Ruxandra, 143; primeşte cetatea Făgăraş 
584; moartea sa, 584. 

Rakov, 605. 

Ralamb, Clas Brorsson, (1629—1698) sol sue¬ 
dez la Constantinopol în trecere, prin Ţara 
Românească,.biografie, 607, 608; text, 609— 
613; în audienţă la Constantin Şerban, 610. 

Raşcov, loc. pe malul stîng al Nistrului, 18, 
511; tabăra de cazaci la ~ 528. 

Raţ Gheorghe, sol la Bogdan Hmelniţki, 141. 

Răcăciuni, loc. în Mold., 516, 519, 520. 

Răchiţeni, loc. în Mold., 185, 242. 

Rădăuţi pe Prut (Călăraşi) loc. în Mold., 
74, 113, 153, 154, 159, 168,174. 

Rădăuţi, oraş în Mold. reşedinţa episcopului 
ortodox, 24, 339. 

Recchia Agostino, misionar conventual în Mol¬ 
dova, 361. 

Reghin, loc., 523, 580. 

Rh6dey Francisc, principe al Transilvaniei, 
555, 566. 

Remondi Benedetto Emanuele de Milan, mi¬ 
norit conventual, biografie 91—93; misiu¬ 
nea în Moldova a lui ~ 94—97. 

Reni (Tomarova) loc. 20, 485. 

Reusch, loc., în Ucraina, 574. 

Rin, vin de ~ 639- 

Rîbna, lupta de la — (1637), 103. 

Rîlsk, loc. în Ucraina, 404. 

Rîmnicul Sărat, 34, 119, 156, 171, 173, 212, 
390, 529; tabăra lui Gheorghe Ştefan la ~ 
521. 

Rîşnov, loc. 534, 605. 

<Rîul Tîrgului>, 209- 

Rodna, loc. în Transilv., 46. 

Roma, 8, 14, 17, 22, 75, 82, 105, 252, 259, 
260, 303, 304, 307, 309, 312, 316, 318, 
328, 380, 387, 405, 407. 

Roman, loc. 6, 16, 22, 243, 244, 280, 305, 
309, 323, 363, 364, 428, 436, 438, 463, 501, 
504, 516, 518, 519, populaţie de armeni la 
~ 244; reşedinţa episcopiei ortodoxe 24, 
185, 339; biserica catolică din ~ 75, 95, 
185, 243; vizitat de Baksic 243; Bandini, 
323; Welling, 596 etc. 

Romaskiewicz, armean din Lemberg, tîlmaci 
al solilor poloni la Poartă, 112, 155, 168, 
173; biografie 124, text: 125—127; trimis 
la: Matei Basarab, 118, 170, 171; Vasile 
Lupu, 114. 

Rotbav, loc. în Transilv., 523. 

Roznov, loc. în Ţara Românească, 524. 

Rucăr, loc. în Ţara Românească, 468, 531, 
533, 605. 

Rupea, loc. în Transilv., cetate 49, 53. 

Rusciuc, oraş, cetate, 68, 103, 105, 199, 202, 
529. 

Rusia (Rusia Neagră, Rusia Roşie, Ţara Mos¬ 
covită), 160, 223, 225, 235, 248, 415, 489, 
493, 618, 624, 627, 629, 645, 647; Alexei 


Mihailovici ţarul ~ 403—405, 407; losif 
patriarhul ~ 406; Golski voievodul de ^ 
154; ~ şi Bogdan Hmelniţki 408; ~~ şi 
Moldova 235, 624; ~ şi Turcia, 623, 625. 

Ruşii de Vede loc., 531. 

Rutenia şi ruteni 18, 19, 45, 282, 635. 

Ruxandra, fiica lui Vasile Lupu, 169, 490; 
promisă lui Ambrosio Grillo, 280, 305; pro¬ 
iect de căsătorie cu Sigismund Rikoczy 141, 
143; chemată la Poartă, 398; căsătorită cu 
Timuş Hmelniţki 143, 475—478, 491, 492; 
descrierea nunţii, 471—478. 

Ruxandra, fiica lui Scarlat Beglitzi, soţia lui 
Alexandru Coconul, domnul Ţării Româneşti 
118. 


S 

Safta soţia lui Gheorghe Ştefan domnul Mold., 
518, 528. 

„Salmasa Murza“ fratele lui Cantemir tăta¬ 
rul 39- 

Salvarezzo Bcaterina, soţia lui Mihnea al II- 
lea (Turcitul) 258. 

Salzburg, v. Ocna Sibiului. 

Sandomir, Nicolae Firley Voievod de ~ 127, 
573. 

Sanislău loc. în Transilv., 604. 

Santa Felice, misionar franciscan, 103. 

Sardica, v. Sofia. 

<Sarî Saltîk Baba>, 221, 222. 

Sarmatici, munţi, 590, 591, 602. 

Sarmisegetuza, (Ulpia Traiana), 53, 585, 567. 

Sâros-Patak loc. în Slovacia, 543, 549, 642. 

Sas Ştefan, nobil transilvan, 534. 

Saschiz Kyod, loc. în Transilv. tîrg, cetate, 
53. 

saşi 270; venirea în Transilvania 48; organi¬ 
zare 48, 49, 580; limbă 578, 579; de6pre 
Bonfinius şi Frolich 577; Happel 640; 
Hiltebrandt 577—578, 580—582. 

Satîrgi Mehmet paşa, asediază cetatea Oradea 
Mare (1598) 546. 

Satu Mare, loc. 458, 642. 

Saxonia, 564; — de Jos, 578. 

Săbăoani, loc. în Mold., 185, 242, 324, 438, 
463, 508, 519; situaţia catolicilor şi a bise¬ 
ricii 95, 96, 184, 242. 

Săbătoani loc. în Mold. 518. 

<Săcuianu Neagoe> mare postelnic în Ţara 
Românească, 610. 

Săcuieni, loc. în Bihor, 642. 

Sălcuţa loc. în Ţara Românească, 267. 

Săveni, loc. în Mold. 154, 168. 

Scarlat Beglitzi (Skurkiel), socrul lui Alexan¬ 
dru Coconul domnul Ţării Româneşti, 118. 

Scheia, loc. în Mold. (jud. Iaşi), 22, 516. 

Schinoasa, loc. în R.S.S.M., 83. 

Schmidt Nicolaus, croitor german, biografie 
455, 456; călătoria prin Ţara Românească 
şi Transilvania (1651) 457, 458. 

Sciţia, 281, 590, 637. 

Scînteia, loc. în Mold., 22, 117, 155, 159, 170, 
173, 488. 

Scorţeni, identificare nesigură, 601. 

Scytnicki Stanislaw, preot iezuit la Iaşi, 489, 
490, 507. 

Scijzzy, loc. neidentificată, 21. 

Skiryca (?) poate Scînteia, 162. 

Sebessy Nicolae, nobil ardelean 558; membru 
în solia din Moldova 136, 143. 

Sebeş, loc. în Transilv., 49, 51, 577, 580, 
582, 64l; pustiit de Kuciuk paşa (1663) 
577; descris de Hiltebrandt, 576. 

Secui, împărţire administrativă 591, 641; re¬ 
ligie, obiceiuri, port, 590, 591; răscoale, 

641; în armata lui I. Kem£ny, 131; despre 
Hiltebrandt 589, 590, Happel 640, 641. 

Secuime, v. Ţara Secuilor. 

Sebenico, Simon Misercich din — 391. 

Seid Ahmed paşa, guvernatorul paşalîcului din 
Buda, 556, 604. 

Seleuşul Mare, lupta de la — (1662) 603- 


Silvestru, tălmaciul lui Vasile Lupu, 623. 

Sellye, neidentificat, 522. 

Sepsi, scaun secuiesc 591, 640. 

Seraievo, 360. 

Serbia şi sîrbi 64, 282. 

Sereneşti (?) poate Rîmnic, 523. 

<Sfîntul Gheorghe?> sau Gheorgheni?, ţi¬ 
nut, 28. 

Siavuş paşa de Silistra, 517—519, 526; ~ şi 
Preda Brîncoveanu 520, 521; — şi Constan¬ 
tin Şerban, 529, 534, 536; ~ şi Gh. Ra- 
koczy al II-lea 517, 528, 529; ~ şi Gheor- 
ghe Ştefan 517, 518, 522. 

Sibiu (Cibinium), oraş, cetate, regiune, 47, 49, 

50, 51, 458, 550, 555, 556, 579, 589, 602, 
604, 639’, 640; descriere 582, 583; tipogra¬ 
fie, liceu 580, 583; meseriaşi postăvari 583; 
asediat de Gh. Râk6czy al II-lea, 583; gar¬ 
nizoană turcească la (1660) ~ 583. 

Siebeneich Tobias, servitorul lui J. Bisterfeld 
şi G. Welling, 569, 576. 

Siebrydowski, vice staroste de Sniatyn, 454. 

Sieniscky, sol lituanian la Vasile Lupu, 644, 
646; şi Râkoczy al II-lea, 646. 

Sighet, loc. în Transilv. 554. 

Sighişoara, cetate, oraş, 49, 58, 555; descriere 

51, 602, 603, 640; asediată (1662) 603; 
dieta de la 641. 

Sigismund polonul, călugăr, preot catolic la 
Baia, 326, 327, şi Tîrgul Neamţ, 184. 

Sigismund al III-lea, regele Poloniei, 376. 

Sigismund de Luxemburg, împărat, 545, 576, 577. 

Silezia, 550. 

Silistra, oraş cetate, 122, 158, 173, 200, 4l6, 
447, 482, 512, 550, 617; descriere 123; co¬ 
merţ 606; paşa de Abaza 134, Ibsir 123, 
Halii 173, Nasuh Husein 87, 125, Siavuş 
paşa, 520. 

Silnicki, neidentificat, sol polon, 564. 

Siltaş Biagio, catolic din satul Trebiş, 247. 

Sinai, muntele — 35. 

Sinope, loc. în Anatolia, 86. 

Sircasie, v. Cir casta. 

Şiret, loc. în Mold., 6, biserici şi episcopie ca¬ 
tolică, 19, 25, 28, 80, 81, 183. 

Şiret, rîu, 19, 20, 119, 155, 171, 224, 226, 
242, 243, 276, 305, 485. 

Sirigo (Serico) Meletie din — cunoscutul că¬ 
lugăr teolog ortodox exilat de Partenie al 
Il-lea, 630. 

Siroli din Lugo, vicar patriarhal, scrisoare că¬ 
tre Congregaţia de Propaganda Fide, 627, 
628; 629—631; — şi Bandini, 628, 646; 
— şi iezuiţii, 627. 

Sîrca, lupta de la ~ (1653), 505. 

,,Sîrphia tătarilor", 617. 

Szekely, Mihai, sol în Moldova, 136. 

Skurkiel, v. Scariat Beglitzi. 

Slatina, loc. în Tara Românească, 34, 207. 

Slobozia, loc. neidentificată, 119. 

Sniatyn, loc. în Ucraina, 18, 451, 452; Sie- 
brydowski vice staroste de — 454. 

Sobieski Ioan, staroste de Iaworow, viitor rege 
al Poloniei membru în solia lui Biega- 
nowski, 511. 

Sofia (Sardica), 219, 235; P. B. BakSi t epis¬ 
cop de — 219, 317, 318, 372, 373; Ma- 
rianov episcop de — 15. 

Soimirovic, Francesco din Chiprovaţ, ajunge 
episcop de Prizren, 253, 260, 389. 

Soliman I Magnificul, sultan otoman, 23; — 
şi Ioan Zâpolya 549; — şi Isabella, 640. 

Solonţ, loc. în Mold., 16, 27, 187, 248, 436, 
463, 508. 

Someş rîu, 48, 52, 550, 555. 

Somlini Nicolae, gardian al conventului din 
Ciuc, 423, 424. 

<Somogyi Francisc> din Turda, însoţitorul 
lui Ralamb, 609. 

Sonnino, Angelo Petricca din — 103, 392. 

Soroca, oraş, cetate 409, 472, 600; ţinut 516; 
luptele de la - (1653), 539. 

Spania, 89, 379. 

Spera Francisco Maria, minorit conventual în 


Moldova şi Ţara Românească, biografie, 
381—384; text, 388—392; paroh la Cîmpu- 
lung, 262, 388—390, 436. 

Spalato, loc. pe coasta Dalmaţiei, 36. 

St. Jobb, loc. în vestul Transilv., 642. 

Stahlkopff Iacob, felcer la Vinţ, 564. 

Stanislavov Filip, observant bulgar, episcop 
de Nicopol, 201, 202, 252; biografie 614— 
6l6; text despre Dobrogea şi Bugeac, 617— 
619. 

Starzawski (şi Starzinski), secretarul polon al 
lui Matei Basarab, 213, 313; — şi Mias- 
kowski, 157, 172. 

Stăneşti, loc. în Mold., 96, 186, 249, 437, 
463. 

Stenbâck Gustâv, comandantul armatei suedeze 
în Polonia, 573. 

Sternbach, Henric Celestinus von — profesor 
de drept la Stettin, ambasador suedez la 
Gh. Rdkoczy al Il-lea, 547, 550, 557, 564, 
566, 575, 589, 598; plecarea în Polonia, 
575. 

Stettin, loc. în Germania, 564, 575. 

Stewart, antreprenor englez pentru exploatarea 
potasei în Mold., 494. 

Stîrcea Constantin, pîrcălab de Hotin, 166. 

Strassburg Paul, consilier al regelui Suediei, 
63; biografie 59—62; text (călătoria în 
Transilvania), 63—68. 

Străşineni, loc. în Mold., 113. 

Stroici, boier moldovean, prins de Tomşa, 
114. 

Stroie, boier muntean, 301; sol la Gheorghe 
Ştefan, 527, 528. 

Stroieşti, loc. în T- Rom., 524 (Stroiţa), 
523, 524. 

Stryinski, ofiţer polon, membru în solia con¬ 
dusă de Miaskowski, 167, 169. 

Sturza <Matei (?)> boier din Mold. gazda 
lui Taszycki, 167. 

Szdszvâros, v. Orăftie. 

Suceava, oraş, cetate, 6, 16, 22, 24, 26—28, 

96, 280, 281, 436, 437, 508, 594, 601, 638; 
asediată 504, 539, 601; tezaurul lui Vasile 
Lupu de la — 601; situaţia bisericilor cato¬ 
lice, 25, 75, 181, 182, 239, 240, 463; re¬ 
şedinţa mitropolitului, 19, 148, 226, 238. 

Suceava, rîu, 96, 238. 

Suceava, ţinut, 516. 

Suceviţa (?), rîu, 20. 

Suedia şi suedezi, 63, 447, 451, 534, 535, 
563, 675, 597, 598, 612; trimişi la Poartă, 
557, 559, 561—563, 571, 572; războiul da¬ 
nez contra — 573; ~~ şi poloni, 452, 572. 

Suhanov Arsenie, stareţul mănăstirii Troiţko 
Serghiev, sol şi călător în Moldova şi Ţara 
Românească (1649—1651), biografie 399— 
402; text despre misiunea şi călătoriile în 
Moldova ale lui (1649—1651) 403— 

412; primit de Vasile Lupu 404, 409, 410; 
călătorie în Ţara Românească (1650) 405; 
primit de Matei Basarab 406; solia la Hmel- 
niţki 407—409; informaţii despre falsul Ivan 
Şuiski 407, 409. 

Suleiman paşa, mare vizir otoman, 537, 538. 

Swetin, loc. în Moravia, 586. 

Szâva Mihail, sol la Poartă, 536. 

Szederjes (?) sau Lunca — în Transilv., 
523. 

Szilâgyi Ioan, 142. 

Ş 

Şahin Ghirai (Szahin Gierey) fratele hanului 
Mehmed Ghirai al IlI-lea, 39. 

Şargorod, loc. în Podolia, 403. 

Şeica Mică, loc. în Transilv., (Mediaş) 53. 

Şercaia, loc. în Transilv., 584, 605. 

Şeremetev, boier rus, 624. 

Şimlău, loc. în Transilv. incendiat de paşa 
de la Buda, 604. 

<Şintescu> Radu, logofăt în Ţara Românească, 
530. 

Şipote, loc. în Mold., 493. 

Şiştov, schela Bulgariei, 200. 

Şold an Dumitraşco, mare vornic al Ţării de 
Sus în Mold. păzeşte trecătoarea Oituz, 
132. 

Şoplea, loc. în Ţara Românească, bătălia de 
la (1655) ^ 524, 525. 

Şotînga, loc. în Ţara Românească, 257. 

Ştefan maghiarul, parohul bisericii catolice din 
Tîrgu Trotuş, 186, 187. 

Ştefan cel Mare, domn al Moldovei, 23> 155, 

226 . 

Ştefan Rareş (Ştefăniţă) domn al Moldovei, 
25, 81, 183. 

Ştefan I cel Sfînt, rege al Ungariei, ctitorul 
mănăstirii Sf. Martin de la Oradea, 545. 

Ştefan Serdarul boier al lui V. Lupu, 449, 
450. 

Ştefan de Tismana, mitropolit al Ţării Ro¬ 
mâneşti, 312, 610, 647. 

Ştefan Tomşa, domnul Moldovei (1563'—-1564) 
7, 119, 160; ~ şi boierii 114, 154; lupta 
la Cornul lui Sas (1612) 114, 154* 

Ştefăniţă, fiul lui Vasile Lupu, 280, 474, 
489, 490, 645. 

Ştefăneşti, loc. în Mold., 21, 74, 113, 154, 
159, 168, 174, 519, 601. 

„Şuiski, Ivan Vasilievici" („Timoşca") pre¬ 
tins fiu al ţarului Şuiski, 404, 406, 407, 
409; ^ şi Hmelniţki 406, 407. 


T 

Tabani Mehmed paşa, mare vizir şi caima¬ 
cam trimite firman de domnie lui Ioan fiul 
lui Vasile Lupu, 125; — şi Vasile Lupu, 
125, 126; ~~ şi Romaskiewicz 125, 126, 
moartea sa, 126. 

Tabăra, loc. pe Prut, 74, 113, 154; tabăra 
cneazului Korecki la ~~ 168. 

Tam, loc. în Bulgaria, 235. 

Tamisa, 485. 

Tamopol, loc. în Polonia, 167. 

Tartaria Mică, v. Bugeag. 

Taszycki Achacy, secretarul soliei polone con¬ 
duse de Miaskowski, biografie, 163—165; 
text, 166—174; descrie biserica Trei Ierarhi 
şi alaiul domnesc, 169. 

Timăşani, loc. în Mold., 184, 242, 438, 463. 

Tăşnad, loc. în Transilv., 604. 

Tătarii, 42, 73, 159, 162, 517, 519, 600, 617, 
645; — Crîmleni, 86, 148, 155, 255, 445; 
hanat al ~~ dobrogeni, 220, 224, 446, 447, 
618; ~ şi cazacii, 39, 445; B. Hmelniţki, 
409; ~~ şi Moldova: (incursiuni, 19, 143, 
275, 428, 429, 464, 487, 491, 501; in¬ 
cendierea laşului, 491; ~ Gheorghe Ştefan 
521); — şi polonii, 174, 397, 450, 496; ~ 
şi Transilvania, 574; (distrugerea colegiului 
din Alba Iulia 569; Gh. Râk6czy I 134; 

Gh. Râk6czy al II-lea 564, 572); şi Ţara 

Românească (incursiuni, 19, 33); Ţara Tă- 
tărască (hanatul Crimeii, 22, 86, 220, 223, 
226, 232, 274, 282—284, 327, 496, 618). 

Tecuci, loc., 118, 155, 159, 170, 173; oastea 

lui Gheorghe Ştefan la ~ 517, 518. 

Teleajen, rîu, 518, 519, 522, 523; lupta de la 
~ (1600) 119. 

Tetera Pavel (,,Fetera“) pisarul oştilor za- 
porojene, 474. 

Teţcani, loc. în Mold., 243. 

Teofan al III-lea, patriarhul Ierusalimului, 
148. 

Tighina (Bender) oraş, cetate turcească, 446, 
447; descriere 89. 

Ti mo şea diacul impostor, v. „Şuiski". 

Timuş, fiul lui Bogdan Hmelniţki, 472, 501; 
căsătoria cu domniţa Ruxandra, 143, 471, 
475—478; Gheorghe (Coci) hatmanul osta- 
tec la — 472; ~~ şi Vasile Lupu, 472— 
474, 477; moartea sa, 539. 

Tyras, v. Nistru. 

Tisa, rîu, 554. 


<Tîntăveanu Radu Mihail> mare paharnic, 
538. 

Tîrgovişte, oraş, 15, 16, 102—106, 156, 172, 
193, 201, 202, 210, 215—217, 251, 252, 

255, 262, 266, 267, 311, 313, 370—372, 

410, 435, 436, 522, 524, 526, 527, 530, 

532, 533, 536—538, 606, 613; ~ reşedinţă: 
domnească, 8, 63, 119, 254, 311, 406, 438, 
457, 605, 638; mitropolitană 35, 205, 215; 
descriere: 213—216, 378, 390, 609, 610; 
cutremur de pămînt (1640) 156; Gh. Râ- 
koczy al II-lea la ~~ 523, 525; biserici la 

~ 9, 214, 215, 256, 412. 

Tîrgşor, loc. în Ţara Românească, 529. 

Tîrgul Frumos, loc. 22, 142, 516—518, 596; 
confundat cu Cîmpulung, 9- 

Tîrgul Mureş, loc., 131, 603. 

Tîrgul Neamţ (Neamţ), oraş, cetate, 16, 19, 
22, 26, 27, 280, 321, 391, 463, 491, 508, 
601, 638; biserici catolice 183, 241, 324, 
325; descriere 24l, 325; vamă, 242. 

<Tîrgul Ocna> salina de la ~ 20; greşit 
numit Trotuş, 81. 

Tîrgul Secuiesc, loc. în Transilv., 550, 589. 

[Tîrgul] Trotuş, loc. în Mold., 6, 16, 19, 20, 
22, 27, 142, 186, 250, 251, 280, 390, 422, 
423, 436, 437, 507, 595, 638; parohi de 
B. Valentini, 428, şi Ştefan maghiarul 187, 
biserica catolică din 75, 186, 249; de¬ 
scris 248, 592; schelă, 20. 

Tîrnava, Tîrnave, rîu, 51, 131, 603. 

Todt Andreas, sas din Transilvania, originar 
din Sibiu, 579. 

Tokaj, vin de ~~ 563. 

Tokoly Emeric, principe al Transilvaniei, 638. 

Toldalagi Mihail, comandant de oaste transil¬ 
vană, participă la campania din Ţara Româ¬ 
nească, 131, 132. 

Tomarova, cetate, 485, v. şi Reni. 

Tombsvâri Baltazar, 142. 

Tonceşti, loc. în Mold. inclusă în satul Vama, 
159, 173. 

Topa Sincraiu, loc. în Transilv., 604. 

Torrenburg, v. Turda. 

Torsak Petru, nobil ardelean, 534. 

Tracia 18, 553, 560. 

Traian, împărat, 52, 585, 592. 

Transilvania, 6, 9, 18, 19, 21, 26—29, 34, 
35, 64 passim; graniţe, 6, 18, 45, 57, 

639; istoric 549, 585; colonizarea — 577, 
578; locuitori 48, 550, 553, 554, 577, 640; 
limbă 48, 554, 587; port, obiceiuri 550, 
553, 554; bogăţii 45—47, 324, 554, 555, 
639; negustori, 261, 281; cărţi tipărite 206, 
descriere: Frolich 45—54; Happel 639—642; 
Hiltebrandt 543—591, 602—604; Schmidt 
în - 457; ~ şi turcii 33, 549, 555, 577, 
642; ~ şi Ţara Românească 66, 67, 468, 
533. 

Trapezunt port în Turcia, 82, 84, 444, 445. 

Trascău, loc. în Transilv. mine de fier la ~ 
46. 

Travclski Iona, ierodiaconul mănăstirii Troiţko 
Serghiev, 404, 416; biografie 413, 414; că¬ 
lătoria prin Moldova şi Dobrogea a lui ~ 
415, 416. 

Trebiş, sat al episcopului catolic din Bacău, 
246, 248, 316, 321, 463, 506. 

Trei Scaune (Hâromszek), ţinut de graniţă, 28, 
139, 590; I. Kemeny comandantul trupelor 
din - 131, 133. 

Trembowla, staroste de — Ozga 160. 

Troster Johann, sas ardelean din Sibiu, rec¬ 
torul şcolii săseşti din Cincul Mare 548, 
576; — istoric despre români 585; saşi 578; 
nobilii unguri 581; descrie Clujul 555, 560. 

Trotuş, rîu, 19, 20, 132, 249, 550. 

Trotuş, trecătoare, 139. 

Trzebinski, episcop de Przemysl, 643, 644. 

<Tudosca> Doamna, fiica lui Costea Bu- 
cioc, soţia lui Yasile Lupu l4l, 169. 

Tuhot (?) poate Bucov, lupta de la ~ 522. 

Turcia (Imperiul otoman, Poarta, Ţara Tur¬ 
cului), 20, 22, 34, 36, 66, 89. 139, 140, 


147, 

148, 

161 

168, 

201, 

202, 

204, 

207, 

213, 

215, 

222, 

226, 

227, 

241, 

245, 

244, 

248, 

267, 

282, 

311, 

312, 

316, 

320, 

371, 

i—* 

os 

443, 

457, 

485, 

495, 

511, 

530, 

534— 

538, 

547, 

549, 

550, 

577, 

596, 

610, 

, 613, 


618; criza politică internă 625; negustori şi 
mărfuri din ~ 34, 36, 207, 216, 327; ase¬ 
diază: Braşovul, 589; Hotinul 646; lupte la: 
Azov 625; Bagdad 160; incursiuni în Mol¬ 
dova 275, 501; Transilvania 555; — şi ca¬ 
zacii 42, 409; ~ şi Moldova 224, 363, 528, 
638; (— şi Gheorghe Ştefan, 519, 532 , 565; 
Vasile Lupu 116, 130, 135, 142, 143, 625); 
— şi Persia 625; — şi Polonia 625; (Ioan 
al II-lea Cazimir 373, 379; Ylasdislav 

IV 372—376, 646); ~ şi Rusia 623,-625; 
~ şi tătarii 39; ~ şi Transilvania 549, 
642; (Mihai Apaffi 589, 642; G. Bethlen 
138, 139; Gh. Râkoczy I 134; Gh. Rd- 
koczy al II-lea 525, 535, 549, 572, Ioan I 
Zâpolya 637, 638); ~ şi Ţara Românească 
204, 637, 638; (~ şi Matei Basarab 121, 
132—135, 375, 376; ~ şi Constantin Şerban 
519, 529); ~ şi Veneţia 372—374, 376, 
525; soli şi emisari la Constantinopol: Bie- 
ganowski 511; Krasinski Miaskowski 160; 
Romaskiewicz 125; Welling 604. 

Turda, loc. 48, 554, 571, 576, 604; descriere 
52, 560. 

Turnişor, loc. în Transilv., 604. 

Turnul Măgurele, cetate turcească, 200. 

Turnu Roşu, trecătoare, 47, 549, 550, 639, 
640. 


T 

Ţara Bîrsei (a doua Transilvanie) 51, 133, 
139, 584, 640; descriere 587—589. 

Ţara Bulgarilor, v. Bulgaria. 

Ţara de Jos, v. Moldova. 

Ţara Oltului (Făgăraşului), ţinut, 47, 583, 
584. 

Ţara Româneasca [Muntenia, Ţara Munteneas¬ 
că, Valahia], 9, 10, 20, 26, 28, 34, 35, 42, 
45, 47, 51, 58, 68, 89, 97, passim; hotare, 
suprafeţe, 18, 203, 637; locuitori 205, 637; 
limbă 637; bogăţii 34, 66, 67, 204, 612, 
613, 638; dregătorii 65; venituri şi chel¬ 
tuieli 36, 66, 612, tribut 10, 204, 457, 613, 
638; oaste, 35, 36, 66, 501; situaţia bise¬ 
ricii catolice 57, 199, 436, 438; misionari 
catolici în Campofranco 436, 438; 

Petricca Angelo 57; soli şi călători prin 
Gh. Apaffi 41; Baltic 119, 203—218, 263— 
270; Bieganowski 191; Gagara 147; Hilte- 
brandt 543, 592, 604; I. Kemeny 130, 131; 
Miaskowski 156, 159, 161; Ralamb 609— 
612, 613; Romaskiewicz 155; Schmidt 457; 
Suhanov 405; B. Valentini 427; descriere 
33—36, 203—218, 253—267, 268—370, 

592, 612, 613, 637, 638; relaţii cu: Mol¬ 
dova 125, 255, 485 (Gheorghe Ştefan 518, 

519, 521, 522, 527; Vasile Lupu 130—134, 
140, 306); cu Polonia 306; (Vladislav al 
IV-lea 121, 171, 260, 372, 374, 376, 377); 
cu tătarii 19, 33; cu Transilvania 46, 519, 

520, 522 (expediţia în — 131—133; 522— 
524; Gh. Râkoczy I, 66, 67, 130, 132, 134; 
Gh. Râkoczy al II-lea 143, 467, 468, 519, 
520, 523—526, 528—539, 564, 565, 593). 

Ţuţora, lupta de la — (1620), 21, 168, 450. 
Ţind, tabăra lui Gheorghe Ştefan de la ~~ 
520. 


U 

Ucraina, 446, 452, 550, 571, 594, 598, 600, 
călătoria Iui Hiltebrandt prin Moldova şi 
575; Grigore, negustor din — 404; atacată 
de tătari 398. 

Uileacul de Criş, loc. în Transilv. 548. 


Umova, loc. în Ucraina, 452. 

Ungaria, 9, 29, 45, 84, 214, 226, 231, 247, 
275, 277, 318, 327, 379, 405, 409, 454, 
533, 543, 544, 545, 547—550, 556, 561, 
570, 572, 574, 590, 604, 610, 638— 

642; saşi coloni în 577; sf. Elisabeta 
regina ~ 211; moşiile lui Râkdczy I în 
142; campania lui Râkoczy I în ^ de sus 
135; unguri, 20; portul şi îmbrăcămintea 
unui ostaş ^ 551—553; meseriaşi 550; 
Happel despre ~ 637 ; Hiltebrandt despre 
^ 550, 551. 

Urban I papa, sfînt, patronul bisericii din 
Cotnari 238 

Uiban al VIII papa (1623—1644), 236, 300, 
301, 310; — şi Bandini 312; — şi Vasile 
Lupu 316. 

Urbinus Theophilus despre Braşov, 588; des¬ 
pre Silistra 606. 

Urgon Mihail, secui, 142. 


V 

Valea Seacă (Bogdana) loc. în Mold., 16, 27, 
186, 187, 248, 463. 

Valentini Bernadino din Perugia, misionar în 
Moldova; biografie 417—421; text 422— 
430; paroh la Tîrgul Trotuş 390; ~~ despre 
incursiunile cazacilor în Moldova 428; pri¬ 
mit de Vasile Lupu, 427, 428. 

Vdradi Ştefan, capuchehaia lui Gh. Râkoczy al 
II-lea la Poartă, 525, 535, 537. 

Varlaam, mitropolitul Moldovei 148, 179, 225, 
339, 647. 

Varna, Bulgaria 159, 161, 200, 416, 638. 

Varşovia 378, 648; dieta de la 89; Mus- 
tafa Celebi, tătar la ~ 301, 451. 

Vasile Lupu, domnul Moldovei, 87, 104, 147, 
167, 191, 224, 235, 275, 321, 364, 449, 
475—478, 488, 489, 504, 505, 648, 629; fa¬ 
milie: soţii v. Tudosca şi Ecaterina Cer- 

cheza; fiice v. Maria şi Ruxandra; fii v. 
Ioan, Alexandru, Ştefăniţă; gineri v. Janusz 
Radziwill şi Timuş Hmelniţki; v. şi Am- 
brosio Grillo; ctitor 148, 169, 225, 282, 283, 
327, 329, 411; curtea sa 77, 280, 332, 335; 
ceremonii 148, 335—340; inspecţii prin ţară 
340, 341; judecăţile sale 79, 341—344; bo¬ 
găţii 601; alungat din domnie 429, 565, 593; 
— şi cazacii (Bogdan Hmelniţki) duşmănie 
408—409; incursiuni 491; raporturi tainice 
(1651) 454; pace 143; încuscrire 471—478; 
aliaţi 601; eventual sprijin la recucerirea 
domniei 512; ~ şi polonii 155, 408, 644; 
(Koniecpolski 115, 116, 283, 284; Vla- 

dislav al ÎV-lea, 116, 136, 167, 193); — şi 
Rusia 625 (Alexei Mihailovici Romanov, 
404, 410; Mihail Feodorovici Romanov, 
623); — şi Gh. Râkâczy I 134, 135, 138— 
140, 143, 644; şi Gh. Râkâczy al II-lea 
565, 593, 640; — şi tătarii 255 (Behadir 
Ghirai 86; Islam Ghirai al IlI-lea, 450, 
453); ~ şi Turcia 58, 116, 130, 135, 142, 
624 (obţine domnia, 133, 149, 493; Abaza 
paşa, 134; Deli Husein, 126; Ibrahim I, 
398; Ibsir paşa, 161; Kara Mustafa, 162; 
Mehmet paşa, 162; Murad al IV-lea, 126, 
149; Nasuh Hussein, 88, 89; Tabani Meh- 
med, 125, 126); ~ şi Ţara Românească (ex¬ 
pediţia în Ţ. Rom. (1637), 102—104, 

130—134; (1639), 125—127; raporturi cu 
Matei Basarab, 140, 306); — şi papa Ur¬ 
ban al IV-lea, 316; soli şi călători la ~ 
transilvani (A. Barcsai, 134, 135, 647; I. 
Boros, 143; I. Kemeny, 135, 137—142; Şt. 
Mariasi, 135, 136); poloni (J. Krasinski, 
112, 114—116, 118; Miaskowski, 153, 154, 
159—162, 167—169, 173, 174); ruşi (Or¬ 
din Nasciokin, 623 şi Suhanov, 404, 409, 
410); J. Mayer la 451; J. Modyford şi 
Bargrave la 489; — şi misionarii ca¬ 
tolici, audienţe mai importante: BakSid, 236; 
Bandini, 300—308. Pentru raporturi ulte¬ 


rioare cu acesta v. Bandini; A. Brisello, 398, 
627, 629, 630; Pardevid, 360—362. 

Vasile Ştefan Ceaurul, fratele lui Gheorghe 
Ştefan, hatman al Moldovei, 526. 

Vaslui, loc., 22, 82, 117, 159, 179, 4ll, 488, 
507, 638; descriere, 155. 

Vădeni, loc. în Ţ. Rom. (jud. Brăila), schela, 

20 . 

Vărăşti (!) (Werszewie), sat la marginea la¬ 
cului Boian, 158. 

Veglia, Simion dalmatinul din — misionar 
catolic în Mold., 240, 391. 

Venanzio, misionar catolic, însoţitorul lui 
Baksid la Cîmpulung, 261. 

Veneţia, republică, 34, 89, 104, 477; Grillo, 
mare dragoman al bailului la Con stan tino pol, 
305; B. Locadello din 103; pretinsa mi¬ 
siune a lui Pardevid la —, vezi Parcevic; 
cărţi tipărite la 206, 225; mărfuri din 
35; negustorii greci de la Tîrgovişte la 
216; războiul cu Poarta, 372—374, 376, 

525. 

Viena, 15, 50, 379, 556, 640. 

Vietzki, secretarul regelui Poloniei, 379. 

Villani părintele, vicar patriarhal de Constan- 
tinopol, 101, 102. 

Vinţ, loc., 564; atelier de olărie, 544; caste¬ 
lul de la 564. 

Vinţul de Sus, loc., 560, 604. 

Vinţul de Jos, 53. 

Vistula, 445, 573. 

[Vlad] Dracul, domnul Ţării Româneşti, 147, 
577. 

Vladislav al IV-lea, regele Poloniei, 112, 115, 
154, 160, 161, 168, 300, 306, 321, 359, 

386, 625, 643, 645; ~ şi Matei Basarab, 
121, 171, 260, 372, 374, 376, 377; pre¬ 

tinsa misiune a lui Pardevid la —, v. Par¬ 
cevic; — şi I. Radziwill, 134, 643, 647; 

— şi turcii, 149, 167, 372—376, 646 (Mu¬ 
rad al IV-lea, 160; Osman al II-lea, 74); 

~ şi Vasile Lupu, 116, 136, 193; moartea 
sa, 375, 378. 

Vulcan, trecătoare, 53. 


W 

Wallich, secretarul soliei suedeze, 604, 606. 

Weissenburg, v. Alba lulia. 

Welling Gotthard, sol suedez, la Poarta, 55, 
563, 569, 576, 577, 595—597, 600, 603; 
misiuni la Constantinopol, 604—606, (so¬ 
lia la Mehmed al IV-lea, 572); în Transil¬ 
vania, 574 (solia la R4k6czy al II-lea, 566, 
557, 575, 589, 598, 601); în Ucraina, 550, 
574, 575, 600, 601 (sol la Bogdan Hmel- 
niţki, 575); legături cu M. Baumgart şi 
Paul Gotz, 559, 560; incident cu T. Basa, 
guvernatorul Transilvaniei, 603, 604; vizi¬ 
tează pe Ladislau Kik6czy, 565; călătoria 
prin: Moldova, 591—601; Transilvania, 
543—591, 604, 605; Tara Românească, 605, 
606 (audienţa la Constantin Şeiban, 605). 

„Werszewie** (!) v. Varăşti. 

Weser, rîu în Saxonia, 578. 

Wichowski, pisarul lui Hmelniţki, 473, 474, 
477. 

Winnica, expediţia polonilor contra tătarilor 
la 160. 

Wisniowiecki Mihail, staroste de Obrucci, gi¬ 
nerele Doamnei Elisabeta Movilă, 118, 162. 

Wisniowiecki „Yarema" (?), (1651), fiul 

starostelui de Obrucci de mai sus, 452. 

Wisniowiecki Mihail, palatin al Rusiei (1650), 
379. 

Wittemberg, loc. în Germania, 65, 570. 

Woidna Sigismund, nobil transilvan, comisar 
al Transilvaniei, 561, 564. 

Wîirz Paul, general suedez, comandantul Cra¬ 
coviei, 573. 

Wyznanski, preot catolic, capelanul lui Mias- 
kowski, 155. 


Z 

Zadarski, nobil polon, 167. 

Zalău, loc., 604. 

Zamosc, loc. în Polonia, 574. 

Zamoyski Ioan Baptista, episcop catolic de 
Bacău, 81, 95, 218, 230, 231, 246, 247, 
250, 300, 304, 306, 359, 387; — şi Ban- 
dini, 308; ~ şi BakSid, 218; şi Kot- 
narski, 306, 308, 317, 318; ~ şi Remondi, 
95, 96; ~ şi Vasile Lupu, 321. 

Zamoyski Jan, mare hatman şi cancelar al 
Poloniei, 119- 

Zamoyski Toma, conte de Zamosc, cancelar 
al Poloniei, ~ şi Vasile Lupu, 115. 

Zăpolya Ioan, comite de Zips, voievod al 
Transilvaniei (1510—1526) şi rege al Un¬ 
gariei (1526—1540), soţia lui 642; 
alianţa cu Soliman I, 549; tributar turcilor, 
641, 642. 

Zara, loc., 34. 

Zastavna, loc., 495. 

Zawischost, loc. în Polonia, 550, 573. 

Zămeşti, loc. în Transilv., 605. 

Zbaraski Cristofor, comis al Coroanei, mare 
sol în trecere prin Mold., 1622; primit de 
Ştefan Tomşa al II-lea, 160. 

Zelesna, loc. în Bulgaria, lîngă Chiprovaţ, 7,09, 

252 , 310 . 

ZI ano vi ci, comandant al cazacilor, conflict cu 
I. Kemăny, 572. 

Zlatna, loc. în Transilv., mine metalifere la 
46, 53, 554; cîntata de M. Opitz, 554. 

Zlatonio Ioan, ragusan, 322, 323. 

Zlatnicky, slujitor al prinţului Wisnowiecki, 

452. 

Zâlkiewski, Stanislav, hatman şi cancelar al 
Coroanei, conduce campania polona din 
1620, 168. 

Zwaniec, oraş, cetate în Polonia, 74, 112, 450, 

453. 

Zwiniacze, loc. pe Nistru, 496. 

Ca în volumele precedente vom semnala şi în acesta 
existenţa a două faze în prelucrarea materialului adu¬ 
nat, adică o primă fază de elaborare şi definitivare în 
cadrul Institutului de Istorie, înainte de a se trece la 
faza a Il-a de pregătire ultimă a volumului pentru 
tipar. In faza I-a fiecare text se bucura de un fel de 
autonomie, în faza a Il-a el devine un element din- 
tr-un ansamblu care impune o viziune nouă şi o tra¬ 
tare mai largă. 

Controlul exercitat în faza I-a asupra materialului 
(texte, aparat critic, biografie) s-a efectuat în două 
etape: 1) o revizuire oarecum izolată a diferitelor 
texte supuse acestui control în mod independent uncie 
de altele, cu toate inconvenientele decurgînd de aici, 
şi 2) o revedere a întregului material al tranşei 
1600—1700 (din care avem aici cam o treime) con¬ 
siderat acum de-abia în prezenţa sa simultană. Cu 
acest prilej au putut fi observate unele nepotriviri 
decurgînd în parte din natura materialului, în parte 
din împrejurările întocmirii sale. 

Prin natura materialului volumul acesta se deose¬ 

beşte de volumele celelalte, datorită prezenţei covîr- 
şitoare a rapoartelor de misionari, cu un orizont limitat 
la preocupările lor, precum şi a repetării unor inven¬ 
tare de obiecte de cult, fără interes pentru noi astăzi, 
ce acoperă şi acele observaţii pertinente ce ar merita 
să fie luate în seamă. S-a dispus deci reducerea canti¬ 
tativă a acestor liste, dar tot ca un paliativ. 

Textele misionarilor din acest volum au fost tra¬ 
duse în bună parte la începutul şirului de experienţe 
din care s-a făurit metoda de lucru de mai tîrziu. 
Versiunile erau tratate în mod independent unele de 
altele. Aceeaşi autonomie exista uneori şi la 

biografii. Acestea erau înţelese ca fişe bio¬ 

bibliografice, întocmite după datele editorilor, 
fără referiri critice la textele corespunzătoare, sau 
sublinierea atitudinii autorilor faţă de realităţile 
descrise. S-a propus atunci ca biografiile să fie întoc¬ 
mite critic odată cu versiunea textului şi cu notele 
respective. Treptat au fost introduse parţial în bio¬ 
grafii lămuriri, judecăţi sau rezerve, totuşi adesea in- 

suficiente pentru a înlătura caracterul formal al an¬ 
samblului. Abia cu prilejul pregătirii pentru tipar a 
volumului de faţă, cînd experienţa şi exemplul volu¬ 
melor I—IV de Calatori s-au impus de la sine, s-a 
putut trece la iniţiative mai puţin timide care aparţin 
fa 2 ei a II-a. 

Faza a doua avea de rezolvat problema creării 
unei unităţi coerente din elemente adesea disparate şi 
divergente. Ele trebuiau scoase din izolarea lor şi 
situate în contextul lor istoric printr-o restructurare a 
materialului în sensul echilibrării şi completării sale. 
Trebuiau analizate mentalitatea şi spiritul de tagmă 
al autorilor de repoarte, urmărind gradul lor de im¬ 
parţialitate, şi chiar de sinceritate, şi în sfîrşit trebuiau 
evocaţi oameni vii în viitoarea unor evenimente colo¬ 
rate de ei cu patimă. Aceasta nu s-a putut realiza de- 
cît prin refacerea adesea integrală a notiţelor biogra¬ 
fice, fie prin introducerea unor factori noi (ca la 
solia lui Krasinski), fie prin stabilirea unor legături 
necesare între diferiţii autori ai unei acţiuni comune 
(ca aşazisul „tumult“ al catolicilor de la Iaşi» sau 
organizarea campaniei antiiezuite a lui Parîevid în 
Moldova în anii 1650—1653). 

De asemenea includerea în volum a lui Bandini 
(care urmase să fie reeditate integral separat într-o 
versiune nouă în alt volum, la care s-a renunţat) a 
oferit un centru în jurul căruia să se grupeze misio¬ 
narii din 1644—1650. Prezenţa sa a atras-o şi pe aceea 
a lui Par£evi<f, însoţitorul său din 1644 încolo, care 
nu apărea în materialul tranşei acesteia decît foarte 
sumar la o dată mult mai tîrzie (1673) cînd se afla 
iar pentru scurtă vreme în Moldova. Şi Par£evi<f re¬ 
prezintă un punct de încrucişare a unor legături mul¬ 
tiple în direcţii diferite, cu prelungiri şi în viitor, 
dar cu centrul de greutate în perioada aceasta. Astfel 
în jurul acestor figuri proeminente se strîng şi ceilalţi 
figuranţi scoşi din izolarea lor, şi readuşi în cercul 
activităţii lor fireşti, chiar atunci cînd mărturia lor 
directă se reduce (din întîmplare) la o singură pa¬ 
gină, în cazul lui Gasparo din Noto. 

La rîndul său şi aparatul critic nu mai este folo¬ 
sit acum doar ca un mijloc de precizare sau de refe- 

rire, ci şi de comunicare cu textul, pe care îl readuce 
în realitatea evocata şi de biografie. Din subsol au 
fost eliminate notele formale sau repetiţiile gratuite 
datorate tratării independente a fiecărei relatări în 
parte. S-a renunţat de asemenea şi la excesul de note 
erudite preluate uneori de la editorul Babinger. S-a 
făcut un efort şi în scopul reducerii citatelor abun¬ 
dente de care abu 2 ează Hiltebrandt în relatarea sa. 
Au mai rămas unele suprapuneri minore. De exemplu 
Frolich reapare, şi citat făţiş de Hlitebrandt, şi copiat 
pur şi simplu de Happel. O suprapunere masivă ar 
fi oferit şi textul italian atribuit lui Cerri, publicat de 
N. Iorga (Călători, ambasadori, misionari.. . 1898. 
Vezi Introducerea volumului de faţă, p. XX ...), dar 
acesta s-a dovedit la revizuirea din etapa I-a a fi un 
rezumat şi o traducere mai liberă elaborate la Propa¬ 
gandă după BakSid (Călătoria din Ţara Românească 
din 1640) şi Bandini (Adnotările din Moldova). 
Cum acele modele ale lui „Cerri“ apar în volumul 
nostru în traduceri directe, s-a renunţat bine înţeles la 
înfăţişarea unor versiuni secundare, precum şi la in¬ 
cluderea în Anexă a unei confruntări de texte pe 
două coloane cu observaţii critice, în jurul acestei ini¬ 
ţiative de loc indiferente a Propagandei. 

Au fost realizate şi dezideratele din etapa a 2-a: 
listele-inventar au fost reduse la esenţial, au fost su¬ 
primate lungimile din text: repetiţiile inutile, frazeo¬ 
logia goală etc ... 

La capătul acestor explicaţii generale trimitem la cele 
spuse în Călători III, p. 753 cu privire la caracterul 
contribuţiilor complementare ale diferiţilor colaboratori 
şi la inevitabilele lor suprapuneri din faza l-a. 


I. TOTOIU 

Contribuţia sa a fost variată şi bogată, constînd din 
versiuni din limbile: a) germana, b) maghiara, şi 
c) italiana: a) D. Frolich, I. Mayer, N. Schmidt, 
Hiltebrandt; b) I. Keraeny, şi I. Nemeş de Hidv£g; 
c) B. Locadello, A. din Brisello, („Laimer") şi BakSid 
(călătoriile din Ţara Românească din 1640, 1653, şi 
din Moldova 1641) circa 54 de pagini din volumul 

nostru, întocmind la cele mai multe şi biografiile 
respective. A mai redat textele lui Hryszkewicz şi Ra- 
lamb. A pregătit pentru volum textele solilor poloni 
din. Calatorii poloni ai lui P. P. Panaitescu. A fost 
consultat de colegii săi în nenumărate probleme privi¬ 
toare la bibliografia maghiară şi la stările din Tran¬ 
silvania. A revizuit traduceri de texte italiene pînă la 
venirea în colectiv a colegei Marina Vlasiu. 


| P. P. PANAITESCU ) 

A fost consultat în diferite probleme de istorie şi de 
bibliografie. Este reprezentat în volum de solii poloni 
edita(i de el în lucrarea sa Calatori poloni în ţările 
române şi redaţi în versiunea sa, cu unele mici modi¬ 
ficări, folosindu-se în parte şi notele sale alături de 

aparatul critic care a mai fost îmbogăţit ulterior în 
faza I-a. Primele notiţe biografice (din etapa I-a) au 
fost întocmite exclusiv pe baza elementelor oferite de 
lucrarea sa amintita mai sus. — lata lista solilor poloni 
cuprinşi în volumul de faţă: J. Krasinski, Romaszkie- 
wicz, W. Miaskowski, A. Taszycki, St. Oswiecin, 

N. Bieganowski. Cum există două variante ale textului 
original al lui Krasinski, după două manuscrise publi¬ 
cate de doi editori diferiţi, iar în Calatorii poloni era 
redată una din variante, s-a făcut rost în etapa a doua 
şi de textul paralel, care a şi fost tradus pentru co¬ 

lectiv. După încheierea etapei a doua aceasta noua ver¬ 
siune a ridicat unele probleme care au fost rezolvate 
în faza a II-a de închegare definitivă a volumului 
nostru. Comparînd cele două versiuni oarecum paralele, 
am socotit ca trebuie păstrată versiunea din Calatori 
poloni cu arătarea în note a deosebirilor, puţine la 

număr, care nu ar fi justificat părăsirea textului iniţial. 

M. BULGARU 
Faza l-a 

Traduceri din 1. ital. din Dimplomatarium Italicum I 
şi II şi Fermendzin, Acta Bulgariae după textele mi¬ 
sionarilor şi redactarea biografiilor în I-a formă. 


692 


www.dacoromanica.ro 




A. Bogoslavid t. b. 

P. Bonnici t. raportul din 1632 b. 

A. Petricca t. b. 

B. E. Remondi t. b. 

S. Pilotti t. parţial (compl. M. Vlasiu) ” 

P. Basetti t. 

P. BakSid t. Călătoria în Ţara Rom. b. 

din 1648 

G. din Noto t. b. 

F. M. Spera t. rap. din 1652 ” 

B. Valentini t. rap. din 1654 ” 

B. din Campofranco t. ” 

F. Stanislavov t. — 

M. Kurski t. b. 

Trad. din 1. lat. 

Trei rapoarte iezuite t. b. 

P. Strassburg t. după ed. Tim. Cipariu — 

P. Beke t. parţial 4. pag. b. 

Anonim (Nunta domniţei Ruxandra) 

vezi şi M. Holban ” 

Trad. din 1. germ. 

E. Happel (Anexă) „ ” 

Trad. din 1. engl. ” 

R. Bargrave t. b. 

Includeri din 1. maghiară G. Apaffy după Veress 
din 1. rusă (V. Gagara b. 

texte trad. de Eugenia Chişcă <A. Suhanov b. 

biografii pe baza elementelor U. Travelski b. 

din Calatorii ruşi din Moldova şi Muntenia de 

G. Bezvicone 

Vaza a Ii-a 

Parcurgerea materialului în spiritul etapelor prece¬ 
dente, intervenind cu unele note de amănunt relative 
la personaje ca Doctorul Mascellini sau Cantemir tă¬ 

tarul răsculat, care apar în mai multe locuri din vo¬ 
lum. Completarea unor menţiuni de mari dregători 
după Dicţionarul lui N. Soicescu (folosit de altmin¬ 
teri tot atunci şi de ceilalţi coautori). Identificarea 
unor demnitari turci şi completări biografice la Ta- 
szycki şi Oswiecim. 

Cercetarea materialului în această fază finală s-a 
făcut separat de către cei trei coautori, folosind exem¬ 
plarele paralele de la Institut. 

M. HOLBAN 

Faza I-a, etapele 1 şi 2: (la Institut) 

Revizuirea tuturor textelor: (trad., ap., crit. biog.) 
Revederea ansamblului „ „ ,, „ 

Faza a îî-a 

Operaţiile de restructurare, completare, refacere, şi re- 
modelare materialului înaintea tipăririi: 
pentru amîndouă fazele vezi mai sus explicaţiile ge¬ 
nerale. 

Faza I Contribuţii personale: 


trad. 

P. Beke 

t. lat. 

rev. 4 p.tr. 7 p. 

completări 

Hiltebrandt 

t. germ. 


99 

Barsi 

t. ital. 


biog. 

Stanislavov 

i. .. 


99 

Strassburg 

1. germ. 

b. ref. * 

99 

Parfevic 

1. ital. 

99 99 


Confruntări critice: Anonimul german e comparat cu 
textul similar ^>olon: (atitudinea sa critica e inspirată 
de familia Radziwill) aparat critic sporit şi în faza 
Il-a şi notiţa introd. 

Faza a îî-a Contribuţii pers. 

Includeri noi: 


Bandini, 

trad. 

t. lat. 

Şi 

ital. ap. 

crit., 

b. 

Parfevic 

99 

ii 


ii it 

ii 

,, nouă** 

Bonnici 

99 

scrisoare 

t. 

ii ii 

ir 

„ ref. 

Spera 

99 

ii 

ii 

ii it 

it 

li li 

Valentini 

99 

atestări 

ii 

ii ii 

„ 

li li 

Siroli 

99 

scrisoare 

si 

(în Anexă) 

b. — 


‘După o documentare nouă 

"Biografie cu totul nouă în legătură cu restructurarea 
materialului (includerile noi şi tratarea din faza a Il-a). 

Alte biografii ref. 

Bogoslavid, Barsi, Remondi, Pilotti, Beke, Noto, Bri- 
sellis, Mayer, Kurski, Campofranco, Krasinski Mias- 

kowski, Suhanov. ref. parţial: BakSid, Bargrave, 

Taszycki, Hiltebrandt, Trei dări de seamă iez. 

Completări critice la Locadella, Gagara etc., passim. 

Prezentare rezumată a solului moscovit Ordin Naş- 
ciokin (Anexă). 

Concentrări de text: Bassetti, Hiltebrandt, Baksid etc. 

Rezolvări de versiuni paralele: Krasinski vezi 

P. P. Panaitescu, | şi Bargrave. S-a procedat şi aici 
ca în cazul lui Krasinski, revenindu-se la versiunea ini¬ 
ţială din 1936 cu mici modificări, transpunîndu-se 
notele din subsol. 

A făcut singură toate colaţionările la redactilogra- 
fiere precum şi toate corecturile de tipar. A scris 
Introducerea la volum. A redactat textul de prezentare 
pentru clapele supracopertei, precum şi Repertoriul Cro¬ 
nologic. 

P. CERNOVODEANU 

In Faza ha, etapa a doua de pregătire de la Institut: 
a contribuit la aparatul critic al unora din texte şi 
la îmbogăţirea bibliografiei, de ex. la P. Strassburg, 
Bakgil etc. 

In Faza a Iha de elaborare a volumului de faţă a 
introdus capitolul nou al "Răscoalei Seimenilor, folosind 
(în versiunea lui Lud. Demeny) materialul publicat 
împreună de Lud. şi Lydia Demăny, şi N. Stoicescu. 
S-a ocupat intensiv de ilustrarea volumului. 

V. MIHORDEA 

Apare în volumul acesta cu traducerea textului lui 
N. Barsi, care a fost revizuit în etapa I-a de la Institut, 
cînd a primit şi unele completări ca text şi note. 
In faza a Il-a s-a renunţat la unele părţi neesenţiale şi 
s-a refăcut în spirit critic biografia din I-a formă, dis- 
cutîndu-se şi datarea călătoriei la venirea sa dinţii 
în Moldova. 

M. VLASIU 


Colectivul de Călători a beneficiat de concursul Ma¬ 
rinei Vlasiu în etapa a Il-a a fazei I de pregătire de 
la Institut. A citit aproape toate versiunile după tex¬ 
tele italiene, completînd unele materiale ce meritau a 
fi integrate în volum, ca de ex. trei din scrisorile atît 
de sugestive ale lui S. Pilotti, fără de care porţiunile 
redate din aceea corespondenţă îşi pierdeau semnifi¬ 
caţia lor adevărată. A făcut stilizări de ex. la călătoria 
Iui Baksi<? din 1648 etc. 

B. MARINESCU 
A alcătuit Indicele volumului. 


www.dacoromanica.ro 


CUPRINS 


Introducere.V 

ANDREI BOGOSLAVlC 

biografie. 1 

text. 5 

PAOLO BONNICt 

biografie. 11 

text.14 

BARTOLOMEO LOCADELLO 

biografie.30 

text. 33 

CRISTOFOR HRYSZKOWICZ 

biografie. 37 

text.38 


697 


www.dacoromanica.ro 











CHEORGHE APAFFY 

biografie.40 

text.41 

DAVlD FROLlCH 

biografie.43 

text.45 

ANGELO PETRţGCA 

biografie.55 

text.57 

PAUL STRASSBURG 

biografie.59 

text.63 

NICCOL0 BARSl 

biografie.69 

text.73 

BENEDETTOO EMANUEL REMONDI 

biografie.91 

text.94 

SILVERlO PÎLOTTl 

biografie.98 

text.101 

J. KRASINSKI 

biografie.107 

text.112 

ROMASKIEWlCZ (tălmaciul) 

biografie.124 

text.125 

J. kemeny 

biografie.128 

text.130 

V. GAGARA 

biografie.145 

text.147 

VOICIEH MlASKOWSKl 

biografie.150 

text.153 


698 


www.dacoromanica.ro 


























ACHACY TASZYCKI 

biografie .... 
text. 

BARTOLOMEO BASSETTI 

biografie .... 
text . . . . 

STANISLAW OSWIEClM 

biografie .... 
text. 

PETRU BOGDAN BAKSlC 

biografie .... 
text. 

PAUL BEKE 

biografie .... 
text. 

GASPARO DIN NOTO 

biografie .... 
text. 

MARCO BANDIN1 

biografie .... 
text. 

PETRU PARCEVIC 

biografie .... 
text. 

FRANCHSCO MARIA SPERA 

biografie .... 
text. 

ANTONIO DIN BRlSELLO („LAlMER") 
biografie .... 
text. 

ARSENÎE SUHANOV 

biografie .... 
text. 

IONA TRAVELSKI 

biografie .... 
text. 


163 

166 


175 

177 


189 

191 


194 

199 


271 

274 


286 

291 


293 

299 


346 

358 


381 

385 


393 

397 


3 99 
403 


413 

415 


699 


www.dacoromanica.ro 


























BERNARDINO VALENTINI DIN PERUGlA 
biografie ..... 
text ...... 

BONAVENTURA DIN CAMPOFRANCO 
biografie ..... 
text . . 

IOHANN MAYER 

biografie ..... 
text. 

NICOLAUS SCHMIDT 

biografie ..... 
text. 

MARIAN KURSKt 

biografie ..... 
text .. 

IOAN NEMEŞ DIN HlDVEG 

biografie ..... 
text. 

ANONIM GERMAN 

notiţă ..... 
text ...... 

ROBERT BARGRAVE 

biografie ..... 
text. 

TREI RAPOARTE IEZUITE 

notiţa. 

text. 

NICOLAlE B1EGANOWSK1 

biografie ..... 
text. 

răscoala seimenilor 

notiţă ...... 

texte 

COLOMAN M 1KES 

IOAN NEMEŞ DIN HIDVEG 

CRISTOFOR BANFFY 

IOAN BOROS. 


417 

422 


431 

435 


439 

442 


455 

457 


459 

462 


465 

467 


469 

471 


479 

482 

497 

500 

509 

511 

513 

516 

522 

523 

524 


700 


www.dacoromanica.ro 


























CONRAD IACOB HlLTEBRANDT 

biografie.540 

text.543 

CLOS BROSSON RALAMB 

biografie.607 

text.609 

F1LÎPPO STANlSLAVOV 

biografie.614 

text.617 

ANEXA I Texte originale (în rezumat).621 

NASCiOKlN 1.623 

ANEXA II Mărturii indirecte.627 

S1ROLI DlN LUGO.629 

ANEXA III Descrieri geografice.633 

EBERHARDT WERNER HAPPEL 

biografie.633 

text.637 

Repertoriu cronologic.649 

Listă de ilustraţii.653 

Indice ................ 657 

Lista Autorilor.689 


www.dacoromanica.ro 



















REDACTOR: ELENA CURTOV 
TEHNOREDACTOR} FLORICA WEIDLE 

Coli tipar: 46 -f- 44 pag. planşe. 

Tiraj: 2700 ex. legate. 

Bun de tipar: 10.XII.1973 

întreprinderea Poligrafică Cluj 
Str. Brassai nr. 5—7. 

Republica Socialistă România 
Comanda nr. 546/1973. 



www.dacoromanica.ro 















































































